
STUDIU INTRODUCTIV 


Una dintre caracteristicile tuturor statelor totalitare, fie ele de dreapta sau de stânga, 
o reprezintă transformarea serviciilor secrete în structuri represive. În cazul 
regimurilor comuniste acest fenomen atinge însă apogeul. De altfel, una dintre primele 
instituţii înfiinţate de Lenin a fost C.E.K.A., care, transformată apoi în N.K.V.D., 
va atinge perioada de glorie sub Stalin. 

România, sovietizată după 1945, nu putea face desigur excepţie. Noul regim de 
la București nu ar fi rezistat la putere fără sprijinul puternicului aparat de represiune 
şi fără susţinerea U.R.S.S. Înfiinţarea Securităţii, după modelul și cu ajutorul 
sovietic, nu a avut în realitate decât un singur scop: supunerea și supravegherea întregii 
societăți românești. Mijlocul folosit pentru transpunerea în practică a acestui 
deziderat a fost teroarea generalizată: sute de mii de arestări, deportări în lagăre de 
muncă forțată şi, nu în ultimul rând, asasinate. 

Treptat, aparatul de Securitate s-a transformat, activitatea sa eficientizându-se 
continuu. Totodată, cadrele au căpătat tot mai multă experiență, la aceasta contribuind 
și ajutorul primit din partea consilierilor sovietici. 

După douăzeci de ani de teroare, la moartea lui Gheorghiu-Dej societatea 
românească era practic subordonată total regimului comunist. Controlul exercitat de 
Securitate era deplin asupra tuturor sectoarelor, instituția fiind atotputernică și temută 
chiar şi de membrii de vârf ai partidului. Tocmai din aceste considerente, imediat după 
instalarea sa în fruntea P.C.R. Nicolae Ceauşescu a dorit să-și aservească această 
instituţie, fără sprijinul căreia nu s-ar fi putut menţine la conducere. Nevoia noului 
lider de a-și impune influența asupra Securităţii era cu atât mai pregnantă cu cât în 


! C.E.K.A. a fost înfiinţată la 7 decembrie 1917, ordinul guvernului sovietic stipulând faptul că aceasta 
„îşi va concentra atenția în principal asupra presei, sabotajului, kadeților, SR-iştilor de dreapta, sabotorilor 
şi greviştilor. Măsuri — confiscarea, expulzarea de la domiciliu, privarea de cartele pentru rații, publicarea 
de liste ale dușmanilor poporului etc.“ (George Leggett, Ceka: poliția politică a lui Lenin: Comisia 
Extraordinară Panrusă pentru Combaterea Contrarevoluţiei şi Sabotajului, Editura Humanitas, 
Bucureşti, 2000, p. 53-54). 


fruntea acesteia se afla unul dintre rivalii săi, Alexandru Drăghici?. În această perioadă 
de început a regimului Ceauşescu, lupta noului lider pentru subordonarea Securității 
se împletea cu lupta pentru impunerea supremației politice și îndepărtarea posibililor 
rivali la putere. 

Una dintre primele măsuri luate de Nicolae Ceauşescu a constat în îndepărtarea 
lui Drăghici din fruntea Securităţii, pe care o condusese cu autoritate timp de 13 ani. 
La 24 iulie 1965, în timpul Congresului al IX-lea al P.C.R., Alexandru Drăghici a 
fost ales membru în Secretariatul C.C., trebuind așadar să „renunţe“ la funcţia de 
ministru al Afacerilor Interne. În locul său, Ceauşescu l-a numit pe Cornel Onescu, 
fost ilegalist, care deţinea din 1959 funcţia de şef al Secţiei Cadre a C.C. al PM.R. 
Se inaugura astfel lungul șir de activişti de partid impuși de noul lider la conducerea 
structurilor represive din România. 

Pentru a-și consolida poziţia în fruntea partidului, Nicolae Ceaușescu a apelat la 
o metodă folosită cu succes de Hrușciov cu 10 ani în urmă, în disputa sa cu foștii 
susținători ai lui Stalin: redactarea unui document de partid în care urmau să fie 
evidenţiate abuzurile lui Gheorghiu-Dej și ale unora dintre colaboratorii acestuia, 
principalul vizat fiind desigur Alexandru Drăghici. Departe de a se ridica la 
amploarea şi răsunetul Raportului secref, condamnarea abuzurilor din timpul 
regimului fostului dictator, îndeosebi asasinarea lui Lucrețiu Pătrășcanu și a lui Ștefan 
Foriș, a avut un puternic impact în România. 

În toamna anului 1965 Ceaușescu a apelat la Vasile Patilineţ“, un activist de partid 
de încredere, pe care l-a însărcinat cu formarea unei comisii care să cerceteze faptele 
petrecute în timpul anchetei şi procesului lui Lucrețiu Pătrășcanu. În fruntea comisiei 


2 Aparţinând aceluiaşi eșalon de partid, fiind cei mai tineri, divergenţele dintre cei doi au debutat 
încă din timpul detenţiei de la Caransebeș. Faţă de Ceaușescu, Drăghici avea avantajul unei condamnări 
mai mari. Referindu-se la această arhicunoscută rivalitate, politologul Vladimir Tismăneanu afirmă că 
„substratul ei veritabil era concurenţa în raport cu graţia lui [Gheorghiu-Dej — n.n.], o gelozie și o antipatie 
care se vor acumula și se vor manifesta tot mai acut (...) Ultimii ani ai domniei lui Dej au coincis cu 
ascuţirea antagonismului dintre Drăghici şi Ceauşescu, cei doi rivali fiind cu abilitate manevraţi de 
balcanicul dictator, astfel încât să se neutralizeze reciproc“ (Vladimir Tismăneanu, Arheologia terorii, 
Editura Allfa, București, 1996, p. 73-75). 

3 Documentul se intitula Despre cultul personalităţii şi consecințele lui şi explica dezvoltarea şi 
impunerea cultului personalităţii lui Stalin. Textul complet a fost publicat în lucrarea *** Crimele lui 
Stalin. Raportul secret al lui Hruşciov la Congresul al XX-lea al PC.U.S., cuvânt înainte de Gheorghe 
Buzatu, Editura Majadahonda, București, 1998, p. 27-88. 

4 Născut în anul 1923, în Lupeni, membru al U.T.C. din ilegalitate, Patilineţ s-a afirmat de timpuriu 
ca activist de partid. După ce a condus Comitetul regional de partid Timișoara (1952-1956), a fost 
promovat de Ceauşescu în funcția de adjunct al şefului Secţiei Organizatorice a C.C. al PMR. 
(1956-1965). La Congresul al IX-lea al P.C.R., când Ceaușescu a promovat în conducerea partidului 
numeroși oameni de încredere, a fost ales membru al Secretariatului C.C. al P.C.R. Pentru amănunte 
referitoare la biografia lui Vasile Patilineţ, a se consulta Florica Dobre (coord.), Membrii C.C. al PC.R. 
1945-1989. Dicţionar, Editura Enciclopedică, București, 2004. 


VI 


a fost numit Grigore Răduică, o persoană care avansase în cariera de partid şi care 
din 1965 era şeful Secţiei pentru Controlul Muncii în M.F.A., M.A.I. şi Justiţie a C.C. 
al P.C.R. Pentru a se păstra secretul cercetărilor, membrilor comisiei i s-a atras atenția 
că nu aveau dreptul să dezvăluie nimănui cu ce se ocupau, iar concluziile urmau să 
fie înaintate doar lui Nicolae Ceaușescu5. Membrii acestei comisii au cercetat 
numeroase documente de arhivă, au discutat cu diferiți ofițeri de Securitate implicaţi, 
toate informaţiile obţinute reliefând indubitabil abuzurile petrecute în cazul Pătrășcanu 
şi implicarea directă a lui Gheorghiu-Dej şi Alexandru Drăghici. 

În faza finală, după ce rezultatul cercetărilor era deja conturat în linii mari, 
Ceaușescu a decis ca problema să fie definitivată de o comisie de partid, înființată 
la sfârșitul anului 1967, astfel încât raportul final să aibă o mai mare greutate. În fruntea 
acestei comisii a fost numit Gheorghe Stoica, unul dintre cei mai vechi ilegaliști, iar 
ca membri au fost desemnaţi activişti de partid fideli noului conducător: Vasile 
Patilineţ, lon Popescu-Puţuri, Nicolae Guină, lon Stănescu. Raportul comisiei de partid 
a constituit ulterior baza lucrărilor Plenarei C.C. al P.C.R. din aprilie 1968. 

Până atunci, structura principalei instituţii represive avea să cunoască unele 
modificări. La Plenara C.C. al P.C.R. din 26-27 iunie 1967, Vasile Patilineţ a prezentat 
un document intitulat Unele probleme privind activitatea organelor de Securitate, 
material în care erau semnalate mai multe lipsuri existente în acțiunile acestora. 
Îndeosebi era evidenţiat slabul control exercitat de partid asupra Securităţii, dar erau 
cuprinse şi acuze referitoare la unele dintre metodele efective de lucru. În timpul 
discuţiilor de la Plenară, unul dintre cei mai vehemenţi critici s-a dovedit a fi lon 
Stănescu, prim-secretar al Comitetului regional de partid Oltenia. Acesta şi-a 
manifestat nemulțumirea față de ponderea mult prea mare a avertizărilor în raport 
cu demascările publice, ca și faţă de lipsa unor măsuri ferme împotriva legionarilor“. 


5 Grigore Răduică își amintește faptul că la numirea sa în funcţie Vasile Patilineţ i-a atras atenţia 
asupra faptului că „trebuie păstrat secretul strict asupra preocupărilor acestui colectiv şi, mai ales, în 
legătură cu constatările făcute, până la prezentarea acestora conducerii partidului, prin conducerea 
partidului înțelegându-se persoana lui Nicolae Ceaușescu“ (Grigore Răduică, Crime în lupta pentru putere. 
1966-1968: Ancheta cazului Pătrășcanu, Editura Evenimentul Românesc, Bucureşti, 1999, p. 14). 

* Ton Stănescu: „organele de Securitate să nu se rezume numai la avertizări, aşa cum se petrec în 
prezent lucrurile și care şi acestea se fac într-un cadru restrâns — 3-4 persoane. Ceea ce este mai grav 
şi aş dori să informez plenara, avem cazuri și în regiunea noastră de elemente, șefi de garnizoană legionară, 
avertizați de două și de trei ori, eliberaţi din închisoare, care continuă să aibă manifestări, și noi mai 
ne purtăm cu ei cu duhul blândeţii, tot îi avertizăm. Aş crede ca Ministerul de Interne și organele respective 
să fie mai ferme, pentru că cu asemenea elemente nu avem ce să facem, nu să-l avertizăm, ci să luăm 
măsuri mai ferme (...) De ce conducerea M.A.I. nu dă mai multă latitudine direcțiilor regionale în a 
face demascări fără a mai fi nevoie de toate aprobările și toate acareturile care se fac în prezent, care 
de multe ori durează foarte mult, îşi pierd efectul scontat“ (A.N.I.C., fond C.C. al P.C.R. — Cancelarie, 
dosar nr. 100/1967, f. 92-93). 


VII 


Nu a fost însă singurul caz, și alți activişti de partid declarându-se nesatisfăcuţi de 
activitatea Ministerului Afacerilor Interne”. 

După plenară, pentru a prelua controlul asupra organelor de Securitate, Nicolae 
Ceauşescu a decis înfiinţarea în cadrul Ministerului Afacerilor Interne a 
Departamentului Securităţii Statului, organ ce avea să fie condus de un Consiliu al 
Securităţii Statului, format din preşedinte, un prim-vicepreşedinte, doi vicepreşedinţi 
şi mai mulți membri. Noul organism a fost înființat la 21 iulie 1967, prin Decretul 
nr. 710 al Consiliului de Stat& (vezi Doc. nr. 2). În scurt timp a fost stabilită şi 
componența Consiliului Securităţii Statului, care îi includea pe șefii direcțiilor centrale, 
cu excepţia preşedintelui, care avea rang de ministru. Această funcţie extrem de 
importantă 1-a fost încredinţată lui lon Stănescu, Nicolae Ceauşescu remarcând atât 
calitățile lui de activist, cât și intervențiile acestuia la plenară. 

O altă modificare majoră survenită a fost aceea a schimbării titulaturii unor direcții 
centrale și mai ales gruparea acestora în câteva mari direcții generale. Au fost astfel 
înființate: Direcţia Generală de Informaţii Interne, Direcţia Generală de Contraspionaj, 
Direcţia Generală de Informaţii Externe și Direcția Generală Tehnico-Operativă şi 
de Înzestrare. Direcţia Generală de Informaţii Interne era compusă din Direcţia I, care 
viza acţiunile contrarevoluționare, şi Direcţia a II-a, care urma să descopere acțiunile 
de sabotaj şi subminare a economiei naţionale. În fruntea acesteia a fost numit 
generalul Constantin Stoica, care avea și funcţia de vicepreşedinte al Consiliului 
Securităţii Statului. Direcţia Generală de Contraspionaj era formată din Direcţia a 
III-a, care se ocupa cu descoperirea acţiunilor de spionaj desfăşurate de serviciile 
secrete străine, şi Direcţia a IV-a, ce avea în obiectiv munca de contrainformaţii 
militare în armată şi Ministerul Afacerilor Interne. Șef al acestei direcții generale a 
fost numit generalul Nicolae Stan. Direcţia Generală de Informaţii Externe urma să 
organizeze activitatea de spionaj în exterior şi era compusă din Direcţia a V-a, Direcţia 
a VI-a, Direcţia a VII-a şi mai multe servicii independente. Generalul-locotenent 
Nicolae Doicaru și-a păstrat calitatea de şef al spionajului românesc, fiind numit în 
fruntea acestei direcţii generale. Totodată, el era şi vicepreședinte al Consiliului 
Securităţii Statului. În Direcţia Generală Tehnico-Operativă și de Înzestrare au fost 
înglobate Direcţia a XI-a, care realiza ascultarea tehnico-operativă, Direcţia a XII-a, 
care se ocupa de înscrisurile cu conţinut ostil, Direcţia a XIII-a, care proiecta şi realiza 
aparatura și tehnica de ascultare, şi Serviciul „A“, responsabil pe linie de contra- 
informaţii radio. În fruntea acesteia a fost numit generalul Ovidiu Diaconescu. 


7 Grigore Răduică: „În anii 1965-1966 au fost multe cazuri când s-au luat măsuri blânde faţă de 
unele elemente ce au săvârşit infracţiuni politice, unele destul de grave și în mod repetat (...) În unele 
cazuri, în loc să se ia măsuri educative şi de influențare obştească în legătură cu manifestările negative 
ale unor tineri, au fost puse organele de Miliție să-i ia de pe stradă, să-i tundă, să-i bărbierească sau 
să-i atenționeze“ (Ibidem, f. 97-102). 

8 Decizia de înființare fusese aprobată de Prezidiul Permanent al C.C. al P.C.R. în şedinţa din 14 
iulie 1967 (A.N.I.C., fond C.C. al P.C.R. — Cancelarie, dosar nr. 110/1967, f. 3). 

Pe lângă aceste direcții generale mamut, mai existau Direcţia a VIII-a, responsabilă 
de securitatea personală a conducerii de partid şi condusă de generalul Nicolae Pleșiţă, 
Direcţia a IX-a, care se ocupa cu filajul și investigaţiile, Direcţia a X-a, care efectua 
anchetele penale, Direcţia Personal, care verifica şi selecționa viitoarele cadre de 
Securitate, Direcţia Învăţământ, Serviciul „B“, care asigura contrainformativ aparatul 
de Securitate, Serviciul „C“, ce se ocupa cu evidenţa operativă, Corpul de consilieri 
şi inspectori, cu atribuţii de control, şi Cancelaria Consiliului Securității Statului. 

Raportul comisiei de partid însărcinate cu cercetarea cazului Pătrășcanu a fost 
prezentat la Plenara C.C. al P.C.R. din 22-25 aprilie 1968. Au fost evidențiate atât 
abuzurile din timpul anchetei şi al procesului: tortura, declaraţiile mincinoase, 
acuzaţiile false etc., cât mai ales implicarea lui Gheorghiu-Dej şi a lui Alexandru 
Drăghici în toate aceste ilegalităţi. A fost adusă în atenție şi asasinarea lui Ștefan Foriș, 
la care, de asemenea, una dintre cele mai importante contribuţii o avusese fostul prim- 
secretar al partidului, dar nu a fost acordată o deosebită atenţie acestui caz. Accentul 
a fost pus pe cazul Pătrășcanu deoarece implicarea lui Drăghici era evidentă, iar 
culpabilizarea acestuia se putea face cu ușurință. 

Toţi participanţii la Plenară au adus acuzaţii foarte dure la adresa fostului lider 
al partidului, dar îndeosebi a lui Drăghici, cel care a transpus în practică ordinele lui 
Gheorghiu-Dej”. Au fost, de asemenea, semnalate mai multe abuzuri ale organelor 
de Securitate din acea perioadă. În consecință, Alexandru Drăghici a fost demis din 
funcţia de vicepreședinte al Consiliului de Miniștri şi exclus din C.C. al PC.R,, 
pierzându-și aşadar și calitățile de membru al Comitetului Executiv și al Prezidiului 
Permanent ale C.C. al P.C.R., dar și funcția de membru al Prezidiului M.A.N. La 14 
noiembrie 1968 Drăghici a fost degradat și trecut în rezervă cu gradul de soldat!O. 

În scurt timp au avut loc prelucrări ale documentelor plenarei în toate direcţiile 
centrale şi în inspectoratele judeţene de Securitate!!, prilej cu care unii ofiţeri au scos 
la iveală mai multe crime și ilegalităţi comise de cadrele Securităţii în timpul regimului 
Dej. Cele mai notorii dintre cazurile prezentate au fost cele ale asasinatelor comise 
de Nicolae Briceag, Mihai Patriciu etc. Deși toate aceste situații au ajuns la 
cunoştinţa lui Ceauşescu, el a ordonat sistarea cercetărilor, pe motiv că acestea 
reprezentau o problemă internă a partidului!?. Odată scopul politic atins, cel al 
discreditării memoriei lui Gheorghiu-Dej și eliminării politice a lui Drăghici, 


” Tonul a fost dat, desigur, de Nicolae Ceaușescu, care chiar a doua zi afirma faptul că toate dovezile 
descoperite „îl acuză şi îl condamnă pe Alexandru Drăghici ca organizator și făptuitor al acestor acţiuni 
criminale împotriva aparatului de partid și de stat, îl acuză şi îl condamnă pe Gheorghiu-Dej, care a 
iniţiat şi patronat aceste acțiuni“ („Scânteia“, 28 aprilie 1968, p. 2). 

10 F. Dobre (coord.), Membrii C.C... 

1! Documentele au fost dezbătute cu activul de bază al Securităţii în zilele de 3-4 mai 1968, fiind 
prelucrate apoi în teritoriu (vezi stenograma acestei convocări în A.C.N.S.A.S., fond documentar, dosar 
nr. 87). 

12 G. Răduică, op. cit., p. 183. 

problema nu mai prezenta nici un fel de importanţă pentru noul lider, care nu avea 
nici un interes în scoaterea acestor abuzuri la iveală, conștient fiind de faptul că în 
unele dintre ele era și el implicat. 

Pentru activitatea sa atât de rodnică în cadrul comisiei abilitate cu cercetarea cazului 
Pătrășcanu, Grigore Răduică a fost recompensat cu funcțiile de prim-vicepreşedinte 
al Consiliului Securităţii Statului și prim-adjunct al ministrului de Interne, fiind 
totodată avansat la gradul de general-locotenent. Nu în ultimul rând, Nicolae 
Ceaușescu dorea ca prin intermediul lui Răduică, un devotat activist de partid, să-și 
impună controlul asupra Consiliului Securității Statului. Răduică a meritat încrederea 
investită în el, achitându-se cu succes de toate sarcinile primite. 

Una dintre primele activităţi de care a răspuns Grigore Răduică în cadrul 
Consiliului Securităţii Statului a fost cercetarea abuzurilor comise de ofițerii de 
Securitate în perioada anterioară, prin care se urmărea atât discreditarea lui Alexandru 
Drăghici, cât şi identificarea altor ofiţeri compromiși. Toate ilegalitățile sesizate de 
unii ofiţeri de Securitate în timpul prelucrărilor documentelor Plenarei din aprilie 1968 
au fost investigate de acesta, la care au ajuns și plângerile înaintate de victimele 
exceselor organelor de represiune. Printre cazurile cercetate în această perioadă pot 
fi menționate: procesul „sabotorilor“ de la Canal, crimele din coloniile de muncă (cu 
precădere cele de la Salcia și Capul Midia), dar și numeroasele asasinate comise cu 
sânge rece în perioada de început a regimului Dej. În această ultimă categorie un loc 
aparte l-au ocupat execuțiile ordonate de Nicolae Briceag în anii 1949-1950, în 
perioada în care acesta era şeful Serviciului Judeţean de Securitate Someş-Dej. Răduică 
a reușit să documenteze vinovăția lui Briceag în suprimarea mai multor persoane 
(lonac Aurel, Ciocan loan, Marc loan, Bel Alexa etc.)!5. Cu toate că Briceag se făcea 
vinovat de moartea a cel puţin 16 persoane, singura măsură pe care Răduică a propus 
să fie luată față de cei vinovaţi a fost următoarea: „să fie informate organele de partid 
în evidenţa cărora sus-numiţii se găsesc, pentru a dispune asupra măsurilor în raport 
cu faptele pe care ei le-au săvârşit“!?. În 1968 Nicolae Briceag trăia la Cluj, era 
pensionar și avea gradul de colonel. În timpul regimului comunist nu va avea cu nimic 
de suferit de pe urma crimelor comise. Trimis în judecată la ani buni după revoluția 
din 1989, a decedat înainte de finalizarea procesului. 

De altfel, în scurt timp această acţiune de cercetare a abuzurilor comise în timpul 
regimului Dej, deși nu a încetat, continuând până la începutul anilor "70, şi-a pierdut 
mult din amploare, transformându-se practic într-o simplă formalitate. Momentul 1968 


13 Unele dintre acestea au ieșit la iveală în timpul prelucrării la Cluj a documentelor Plenarei din 
aprilie 1968, când maiorul Rugină Toader a arătat că „În cursul aceluiaşi an [1949 — n.n.], fostul colonel 
Briceag Nicolae, de la fostul Judeţ Someș, om fără demnitate, mărginit, incult, a arestat un cetăţean 
care s-a sustras de la încorporarea în armată. După aceasta, l-a dus împreună cu încă 4 rude la marginea 
satului, unde au fost împușcați. Acest lucru l-a făcut împreună cu unii subordonați docili, ca foștii ofițeri 
Isac Constantin și lulius“ (A.C.N.S.A.S., fond documentar, dosar nr. 19, vol. 4, f. 15-16). 

14 Ibidem, vol. 2, f. 2-4, 91-94. 


a fost folosit şi de unii dintre ofițerii de Securitate care fuseseră condamnaţi în trecut, 
îndeosebi apropiaţi ai fostului ministru Teohari Georgescu, spre a solicita reanalizarea 
cazurilor lor şi reabilitarea!5. 

În luna februarie 1968, ca urmare a noii împărțiri administrativ-teritoriale a țării, 
organele de Securitate au trebuit să-și modifice structura organizatorică. Direcțiile 
regionale au fost desfiinţate, fiind înlocuite cu inspectorate judeţene de Securitate, 
organizate ca structuri independente în cadrul inspectoratelor judeţene ale Ministerului 
Afacerilor Interne. Inspectoratele judeţene de Securitate erau conduse de un inspector 
şef, ajutat de câţiva locţiitori, care făceau parte din colectivul de conducere al 
inspectoratului, un organism alcătuit din 5—7 ofiţeri. Numirea în funcţie a inspectorilor 
şefi de Securitate trebuia aprobată în prealabil de către C.C. al P.C.R. 

Efectivele organelor judeţene erau prevăzute a cuprinde între 170 şi 270 de 
posturi, în funcție de mărimea și populaţia fiecărui judeţ în parte (din care între 
80 şi 106 în aparatul informativ-operativ). În fiecare judeţ au fost înființate servicii 
sau secţii corespondente principalelor direcții centrale de Securitate (informaţii 
interne, contrasabotaj, contraspionaj). Erau, de asemenea, prevăzute compartimente 
sau posturi de filaj, tehnică-operativă, personal, contrainformaţii etc. În municipii 
au fost înfiinţate doar servicii sau secții cu efective restrânse, numai pe linie de 
informaţii interne, contrasabotaj și contraspionaj. În anumite orașe (Făgăraș, 
Râmnicu Sărat, Sighișoara, Caransebeș etc.) au fost înfiinţate birouri sau grupe de 
Securitate, cu efective de câte 3-5 ofiţeri!€. Inspectoratul de Securitate al 
Municipiului București (1.5.M.B.) şi-a păstrat forma de organizare, rămânând în 
continuare cu aceleaşi efective. 

Reorganizarea teritorială a Securităţii a făcut posibilă şi reducerea cu aproximativ 
10% a numărului de posturi, în majoritate de ofiţeri. Reducerile au fost operate 
îndeosebi în cadrul compartimentelor de filaj şi supraveghere operativă (care au rămas 
doar în anumite judeţe), prin desființarea organelor teritoriale de anchetă (în judeţe 
actele de urmărire penală urmau a fi instrumentate de ofițerii din compartimentele 
informativ-operative), dar şi prin „restrângerea efectivelor pe linie de informații 
interne, ca urmare a micşorării bazei de lucru“. În total urmau a fi trecute în rezervă 
aproximativ 840 de cadre, operaţiune ce urma să se desfășoare eşalonat, pe întreg 


15 Unul dintre acești ofiţeri a fost Tudor Sepeanu, arestat în 1953 şi condamnat la 8 ani închisoare 
pentru implicarea sa în reeducarea din penitenciare. După ce a înaintat mai multe apeluri la Consiliul 
Securităţii Statului, rămase fără rezultat, la 8 iulie 1970 acesta a cerut o audiență la Emil Bodnăraș, 
vicepreședinte al Consiliului de Stat. La 1 februarie 1971, după ce a analizat cazul, lon Stănescu propunea 
să i se respingă solicitarea lui Sepeanu, pe motiv că acesta se făcea vinovat de faptele imputate (Jbidem, 
f. 44-48). 

16 Proiectul referitor la constituirea organelor teritoriale de Securitate corespunzător cu noua împărţire 
administrativă a ţării a fost întocmit de Grigore Răduică și Vasile Patilineţ, el fiind aprobat de Secretariatul 
C.C. al PC.R. în ședința din 29 ianuarie 1968 (A.N.I.C., fond C.C. al P.C.R. — Cancelarie, dosar nr. 
14/1968, f. 95-102). 

parcursul anului 1968. Se prevedea a fi trecute în rezervă „în primul rând acele cadre 
care urmează a fi pensionate la limită de vârstă sau pe motiv de boală, acelea care 
s-au solicitat să fie trecute în rezervă sau care nu corespund muncii de Securitate ori 
au comis abateri grave“!7. 

Modificarea structurilor teritoriale ale Securităţii şi reducerile de personal 
aferente acţiunii au constituit un bun prilej pentru efectuarea unei selecții în rândul 
cadrelor. Vechii ofiţeri de Securitate, mulți dintre ei implicați în diferite abuzuri şi 
excese, au fost trecuţi în rezervă cu acest prilej, fiind pensionaţi la limită de vârstă 
sau pe motiv de boală!5. Totodată, au fost pensionaţi sau trecuţi în rezervă mulţi dintre 
ofițerii şi subofițerii al căror comportament era considerat a fi necorespunzător, cei 
cu rezultate slabe în muncă, dar şi persoanele care nu aveau un nivel acceptabil al 
studiilor şi nici nu urmau vreo formă de învățământ. Trebuie, de asemenea, menţionat 
și faptul că au existat destul de multe cazuri de ofițeri, îndeosebi cei din orașele mari, 
foste reședințe de regiuni, care au refuzat mutarea în altă localitate, motiv pentru care 
şi ei au fost trecuţi în rezervă. 

Înfiinţarea inspectoratelor judeţene a dat ocazia punerii în practică a unei noi politici 
de cadre, momentul fiind folosit pentru promovarea în funcţii de conducere la nivel 
judeţean a numeroși ofițeri tineri, bine pregătiţi, în marea majoritate a cazurilor 
absolvenţi de facultăţi. Din rândul acestor persoane vor fi recrutate ulterior cadrele 
care vor fi numite în funcţii importante la nivel central. În această primă etapă s-a 
preferat numirea la conducerea inspectoratelor a foştilor şefi ai direcțiilor regionale 
şi a locţiitorilor acestora. În consecință, în perioada 1968-1972 în fruntea acestor 
structuri s-au aflat atât cadre de perspectivă, cât și reprezentanţi ai vechii generaţii, 
precum generalul-maior Bolintineanu loan la Braşov, colonelul Constandache Pavel 
la Argeș, colonelul Iorga Marin la Galaţi etc. De asemenea, trebuie menţionat și faptul 
că unii dintre inspectorii şefi fuseseră implicați în numeroase acţiuni represive, cum 
era cazul It.-col. Gergely Francisc, de la Sibiu (în calitate de şef al Serviciului raional 
de Securitate Făgăraș, acesta coordonase acțiunile împotriva grupului de rezistență 
condus de regretatul Ion Gavrilă-Ogoranu). 

Dificultăţile inerente unei operaţiuni de o asemenea amploare (se estima că 
aproximativ 2.500 de cadre urmau să fie mutate în alte localităţi) au făcut ca încadrarea 
ofițerilor pe noile funcţii să se prelungească până la 1 aprilie 1968. Colectivele de 
conducere ale tuturor inspectoratelor au fost însă numite în întregime până la 18 
februarie 1968 (vezi documentele din volum). Disfuncţionalităţile care au apărut în 


17 Ibidem, £. 100-101. 

18 Spre exemplu, la 29 februarie 1968 a fost trecut în rezervă pentru limită de vârstă (deși avea doar 
54 de ani) colonelul Corin Aurel, fost locţiitor al șefului Direcţiei Regionale de Securitate Cluj 
(1960-1968). Între anii 1952 și 1953 Corin Aurel a fost membru al Comisiei Ministerului Securităţii 
Statului care se ocupa cu internările în colonii de muncă și fixarea domiciliului obligatoriu, făcându- 
se așadar și el vinovat de toate abuzurile comise de Securitate (A.M.I., fond D.M.R.U., inventar nr. 7388, 
dosar nr. 1, f. 253-255). 

urma acestei reorganizări teritoriale au fost corectate la 1 februarie 1969, când a avut 
loc o nouă reașezare de funcţii, fiind operate unele mici modificări în aparatul inspec- 
toratelor judeţene de Securitate. 

La 3 aprilie 1968, cu doar câteva săptămâni înainte de desfăşurarea plenarei în 
urma căreia a fost îndepărtat din viaţa politică Alexandru Drăghici, Consiliul de Stat 
al R.S.R. a emis Decretul nr. 295, prin care se înființa Consiliul Securităţii Statului 
ca organ central al administraţiei de stat, „având sarcina înfăptuirii politicii partidului 
şi statului în domeniul apărării securităţii statului“. Activitatea Consiliului urma să 
fie coordonată de C.C. al PC.R. şi de Consiliul de Miniștri, dar practic se dorea 
subordonarea Securității față de Nicolae Ceaușescu. Transformarea Securităţii într- 
o structură independentă, prin scoaterea ei de sub tutela Ministerului Afacerilor Interne, 
se făcea cu scopul declarat de a contribui la „întărirea răspunderii acestui consiliu 
faţă de conducerea partidului şi guvernului“! În practică, organele de Securitate nu 
au suferit nici o modificare, ele fiind şi înainte autonome în cadrul Ministerului 
Afacerilor Interne. 

Principalele atribuţii ale Consiliului Securităţii Statului vizau: descoperirea 
acțiunilor de sabotaj şi subminare a economiei naţionale și a acțiunilor de spionaj 
întreprinse de serviciile secrete străine, organizarea activităţii contrainformative, 
apărarea secretului de stat, asigurarea securităţii personale a conducătorilor de partid 
şi de stat, desfășurarea de acțiuni de anchetă penală, dar nu în ultimul rând trebuia 
să „contribuie la educarea cetăţenilor în spiritul vigilenței“. Preşedintele Consiliului 
Securităţii Statului avea rang de ministru și era membru al guvernului, iar prim- 
vicepreședintele şi vicepreședinții aveau rang de prim-adjunct, respectiv adjuncţi ai 
ministrului. 

Securitatea a funcționat separat de Ministerul Afacerilor Interne doar patru ani. 
La 19 aprilie 1972 a fost înfiinţat Ministerul de Interne, format în urma fuzionării 
Consiliului Securităţii Statului cu Ministerul Afacerilor Interne. Se motiva necesitatea 
unei colaborări cât mai bune între organele de Securitate și cele de Miliție, cât și nevoia 
unei coordonări unitare a activităţii acestora. Spre deosebire de instituțiile similare 
din statele democratice, care urmăresc protejarea propriilor cetăţeni, în România 
Securitatea şi Miliția aveau un scop aproape exclusiv represiv, fiind folosite de partid 
şi de Nicolae Ceauşescu pentru menținerea la putere. În atare condiţii, în care cele 
două structuri erau uzitate de regim ca pârghii prin intermediul cărora se asigura 
subordonarea deplină a întregii societăţi şi înăbușirea oricăror critici interne, apare 
firească dorinţa unificării acestora, urmărindu-se eficientizarea activităţii de 
supraveghere şi control. 

Spre deosebire de Consiliul Securității Statului, care răspundea în faţa C.C. al 
P.C.R. şi a Consiliului de Miniștri, noul Minister de Interne răspundea doar în fața 
organului central al partidului (art. 2). În fruntea ministerului se afla un Colegiu, care 


1 „Buletinul Oficial al Republicii Socialiste România“, partea I, nr. 43, 4 aprilie 1968, p. 375. 

hotăra în problemele generale, era condus de ministrul de Interne și se întrunea cel 
puţin trimestrial. În funcţia de ministru de Interne a fost numit Ion Stănescu, care 
prelua astfel conducerea tuturor structurilor represive, ceea ce demonstrează faptul 
că Nicolae Ceaușescu era foarte mulțumit de activitatea acestuia la conducerea 
Securității. 

Încrederea lui Ceauşescu în Ion Stănescu avea să se ruineze însă rapid, peste numai 
un an, în martie 1973, când a izbucnit scandalul legat de sinuciderea doctorului 
Schăchter, medicul personal al conducătorului partidului. Securitatea a făcut 
numeroase presiuni pentru a-l atrage la colaborare, dar medicul a refuzat de fiecare 
dată să devină informator. Cu toate că acesta s-a plâns chiar liderului P.C.R., care a 
cerut ca Schăchter să fie lăsat în pace, Securitatea a continuat să-i ceară informații 
referitoare la starea de sănătate a lui Ceauşescu. Nemaiputând suporta tensiunea 
în care trăia din cauza presiunilor Securităţii, doctorul s-a sinucis. 

În cercetările efectuate după consumarea acestui eveniment, Ceauşescu avea să 
descopere faptul că Securitatea alcătuise mai multe dosare care conțineau informații 
despre starea de sănătate a liderilor partidului. Dictatorul își manifesta uimirea față 
de cele constatate: „văd, cu mirare, că este consemnată şi convorbirea mea cu 
Mogbhioroș la spital, când omul era pe moarte?!“, fiind siderat de faptul că în dosare 
se precizau chiar informaţii de genul „pacientul [Nicolae Ceaușescu — n.n.] este 
împotriva oricărui medicament injectabil“22. În urma acestui incident, Ion Stănescu 
a fost demis din funcția de ministru de Interne și exclus din Comitetul Executiv al 
C.C. al P.C.R. A fost demis şi Nicolae Pleşiţă din fruntea Direcţiei a VIII-a, care era 
responsabilă cu securitatea personală a conducătorilor, direcție care a fost reorganizată, 
pentru a nu se mai permite asemenea stări de lucruri. 

La 17 martie 1973, în fruntea Ministerului de Interne a fost numit Emil Bobu, 
fostul consilier al secretarului general al P.C.R., care se va dovedi a fi una dintre 
persoanele cele mai fidele conducătorului partidului. Prezent la ședința Colegiului 
Ministerului de Interne din 15 martie 1973, Ceauşescu a criticat deschis folosirea de 
către Securitate a membrilor de partid pe post de informatori, subliniind faptul că 


% În ședința Colegiului Ministerului de Interne din 14 martie 1973, Nicolae Ceauşescu preciza: „Eu 
v-am atras atenţia să-l lăsaţi în pace pe Schăchter, să nu vă mai ocupați de el. Nu mai umblaţi cu prostii, 
v-am spus. Nu-mi puteam închipui că aveți asemenea documente. V-a refuzat să fie informatorul vostru“ 
(A.N.I.C., fond C.C. al P.C.R. — Cancelarie, dosar nr. 48/1973, f. 10). 

21 Alexandru Moghioroș a decedat la 1 octombrie 1969, ceea ce demonstrează faptul că datele erau 
adunate cu multă vreme în urmă. 

* Teama lui Ceauşescu era că aceste informații puteau fi cunoscute de numeroase persoane, poate 
chiar și din exterior: „Eu nu am nimic împotrivă ca în rândul medicilor să aveţi agenți, dar nu pe cei 
care ne îngrijesc pe noi (...) Cine îmi garantează mie că tot ce s-a scris aici nu se cunosc? Aproape 
totul este bătut la mașină“. Dispoziţia sa era foarte clară: „Nu este admis de a se păstra note informative, 
de a se face dosare cu note informative cu privire la activitatea conducerii de partid și de stat la Securitate“. 
(A.N.I.C., fond C.C. al P.C.R. — Cancelarie, dosar nr. 48/1973, f. 5-8, 20). 

aceasta se putea face doar cu aprobare specială%. În consecinţă, una dintre primele 
măsuri importante luate de Emil Bobu a fost cea referitoare la distrugerea dosarelor 
de informatori ale membrilor de partid. Pentru început, ordinul s-a aplicat doar la 
Direcția de Informaţii Externe (unde a fost pus în practică de Nicolae Doicaru și Mihai 
Pacepa), apoi el a fost extins la toate compartimentele Securităţii. Aceste operaţiuni, 
derulate bineînţeles la ordinul lui Ceauşescu, au purtat numele de cod „Jarul“ sau 
„Cenușa“. Efectul acestor măsuri a constat în întărirea controlului P.C.R. asupra 
Securităţii, care îşi pierdea din prerogative, nemaiavând dreptul să recruteze 
informatori din rândul membrilor de partid?%. Cu toate acestea, Securitatea a continuat 
să folosească informatori membri de partid, de regulă cu aprobarea secretarilor 
organizaţiilor din care aceștia făceau parte. În unele cazuri, când Securitatea primea 
informaţii de la membri de partid, se preciza faptul că acestea au fost furnizate de o 
„persoană de încredere“. În momentul în care persoana respectivă promova în partid, 
în cea mai mare parte a cazurilor colaborarea înceta, ea continuând doar în mod 
excepțional şi cu aprobarea organelor P.C.R. 

În scurt timp, ca un efect al cazului Schăchter, prin Decretul nr. 362 din 27 iunie 
1973, a avut loc o nouă restructurare a Securităţii, cea mai importantă modificare 
survenită fiind desprinderea Direcţiei de Informaţii Externe de celelalte organe de 
Securitate, aceasta devenind astfel un organism independent. Modificări au apărut 
şi în organigramele compartimentelor judeţene de Securitate, unele funcții fiind 
desființate. 

La 22 martie 1975 Emil Bobu a fost înlocuit cu Teodor Coman, care se remarcase 
şi el în funcţii de partid. Acesta a deţinut funcţia de ministru de Interne până în 
septembrie 1978, când, în urma scandalului legat de dezertarea lui Mihai Pacepa, a 
fost înlocuit cu George Homoşteanu. 

La 7 martie 1978 titulatura organelor de Securitate s-a transformat în Departamentul 
Securităţii Statului, rămânând în continuare în interiorul Ministerului de Interne, acum 
fiind operate ultimele modificări structurale. Foarte probabil că măsura a fost luată 
în urma acțiunilor de protest din anul 1977 (greva minerilor din Valea hului, cazul 
Paul Goma etc.), la care se adăuga şi amplificarea protestelor din Occident. În fruntea 
Departamentului (având rang de ministru secretar de stat) a fost numit un alt activist 


23 „Nu se poate accepta recrutarea de membri de partid pentru activitatea informativă decât în 
condițiile hotărârii care există (...) am atras atenția că se poate întâmpla să aveţi un informator într-un 
anumit domeniu de activitate, dacă și-a terminat misiunea și dacă este ales într-un organ de partid, de 
stat, dacă este promovat în muncă pe linie de stat, el nu mai poate fi menţinut ca informator decât cu 
aprobare specială (...) Acest lucru oglindește neîncredere în partid, în fond, vrând-nevrând, înseamnă 
de a continua practica de organizare a agenturii în partid, de suprapunere a organelor de securitate 
partidului, ori securitatea este un organ, un aparat al partidului special, cu atribuţii speciale, și nu un 
organ pus să controleze partidul“ (Jbidem, f. 22-23). 

24 Gabriel Catalan, Mircea Stănescu, Scurtă istorie a Securității, în „Sfera Politicii“, nr. 109/2004, 
p. 2-43. 

de partid de încredere, Tudor Postelnicu, care până atunci fusese prim-secretar al 
Comitetului judeţean P.C.R. Buzău. De o loialitate necondiționată, Postelnicu s-a 
menţinut în funcție până în octombrie 1987, când a preluat conducerea întregului 
Minister de Interne, fiind înlăturat în decembrie 1989. 

Tot în 1978, Direcţia de Informaţii Externe şi-a schimbat numele în Centrul de 
Informaţii Externe, iar generalul Nicolae Doicaru a fost înlocuit cu generalul-loco- 
tenent Alexandru Dănescu. Acesta a deţinut însă funcția extrem de puţin timp, deoarece 
după fuga din ţară a lui Pacepa a fost schimbat cu Romus Dima. 

O altă măsură luată de Ceauşescu în această perioadă a reprezentat-o înființarea 
Consiliului Politic al Ministerului de Interne (20 septembrie 1977), organ ce avea 
ca scop implementarea și coordonarea politicii de partid în interiorul Securităţii?5, 
în fapt fiind folosit de Nicolae Ceaușescu ca o altă pârghie prin care dorea să-și impună 
controlul asupra structurilor represive. În acest sens, nu lipsită de relevanță este 
prezența ca membru în Biroul acestui organism a lui Nicu Ceauşescu, care pe atunci 
deținea și funcția de secretar al C.C. al U.T.C. De altfel, această politică a lui Ceaușescu 
de impunere a membrilor familiei sale în poziţii influente este ilustrată şi de numirea, 
în anii '70, a fratelui său omonim, generalul-maior Nicolae Ceaușescu, în fruntea 
Direcţiei Cadre şi Învăţământ a D.LE. 

Începând cu mijlocul anilor *60 au intervenit schimbări majore și în domeniul 
cadrelor. În noul context intern, subordonarea și controlul societății urma să se realizeze 
nu prin teroarea şi măsurile brutale de până atunci, ci prin generalizarea supravegherii 
şi luarea unor măsuri punctuale în raport cu importanţa fiecărui caz. Conducătorii 
Securităţii au devenit conștienți de faptul că modificarea problematicii acțiunilor pe 
care le desfășurau impunea un nou tip de abordare și implicit un alt tip de cadre. A 
fost astfel inițiată, îndeosebi de către Iulian Vlad, pe atunci șeful Direcţiei de 
Învățământ, o „politică activă“ de cadre%, prin care au fost atrași în Securitate proaspăt 
absolvenţi de facultăţi, care urmau să-i înlocuiască treptat pe foştii ofiţeri, mulți dintre 
aceștia având doar patru clase primare. 

Au fost preferaţi îndeosebi absolvenţii facultăților umaniste (istorie, filologie, 
drept), care cunoşteau limbi străine, un capitol la care fostele cadre erau mult deficitare. 
Aceştia erau atrași în Securitate atât prin salariile net superioare față de profesiile 
pentru care se pregătiseră, dar şi prin oferirea unor locuri de muncă la oraș, faţă de 
perspectiva unei repartiții în mediul rural. Bineînţeles, erau încadrate doar persoanele 
cu un dosar impecabil şi care demonstraseră fidelitate față de regim (de multe ori 


25 Într-un raport către Nicolae Ceaușescu, ministrul de Interne Teodor Coman menţiona faptul că 
Regulamentul de funcționare al Consiliului Politic „a fost elaborat pe baza indicaţiilor dumneavoastră 
privind constituirea la M.I. a unui organ de partid care să răspundă în fața conducerii partidului de 
organizarea şi desfășurarea într-o concepție unitară a întregii munci politico-ideologice de educare a 
cadrelor de securitate și miliţie, a trupelor și a celorlalte categorii de personal“ (A.M.I., fond D.M.RU., 
inventar nr. 7.408, dosar nr. 5, f. 6). 

25 Marius Oprea, Moștenitorii securităţii, Editura Humanitas, București, 2004, p. 150-151. 

era vorba de foşti studenți informatori, care astfel erau recompensaţi pentru activi- 
tatea lor27). În paralel cu acest proces, a fost pus un accent tot mai puternic pe com- 
pletarea studiilor de către ofițerii de Securitate încadraţi în trecut, drept condiţie 
indispensabilă pentru rămânerea în sistem. În urma ordinelor primite din partea 
organelor superioare, șefii tuturor compartimentelor au început să facă presiuni asupra 
subordonaţilor pentru a urma cât mai multe şcoli civile și pentru a-și însuşi limbile 
străine. În consecință, o mare parte dintre vechile cadre, chiar şi dintre cele cu funcții 
de conducere, a început să urmeze liceul la seral sau diverse forme de învățământ 
superior la fără frecvenţă (cu precădere facultatea de drept)5. În mod similar, dar 
cu pretenţii mai reduse, fenomenul s-a manifestat şi în cazul Miliției, o directivă din 
1976 stipulând ca până în anul 1980 toţi subofiţerii „cu posibilități“ să absolve cel 
puţin prima treaptă de liceu, adică 10 clase”. 

Totodată, imediat după 1965 a fost iniţiat un proces de trecere în rezervă a unora 
dintre foştii ofițeri de Securitate care anterior se evidențiaseră prin activitatea lor 
represivă, considerați acum ca fiind prea compromiși și nefolositori pentru noul context 
intern. Primele pensionări de amploare au avut loc în anul 1967, când au fost trecute 
în rezervă nume grele, precum Gheorghe Crăciun, Mihail Nedelcu, Mihai Kovăcs 
etc. De asemenea, restructurările cauzate de trecerea de la organizarea administrativă 
regională la cea judeţeană au oferit noi prilejuri pentru scoaterea din Securitate a altor 
cadre din această categorie, ele fiind pensionate pentru limită de vârstă. Nu poate fi 
însă în nici un caz vorba de vreo delimitare oficială față de acţiunile acestora, mulți 
foşti ofiţeri superiori implicaţi în crime şi acte de teroare în timpul lui Gheorghiu- 
Dej fiind decoraţi în perioada regimului Ceaușescu (cazul elocvent fiind cel al lui 
Gheorghe Pintilie, decorat de Nicolae Ceauşescu în mai 1971, la sărbătorirea a 50 
de ani de la înființarea P.C.R.). 


27 Una dintre cele mai bune descrieri referitoare la modul în care viitorii absolvenţi erau racolaţi 
de Securitate cu puţin timp înainte de încheierea studiilor este oferită de Simion Airinei: „De la colegi 
a aflat că în facultate, imediat după sărbătoarea de 1 Mai, și-au făcut simțită prezenţa doi ofițeri din 
cadrul Ministerului de Interne de la Bucureşti care aveau misiunea de a selecta și racola din rândul tinerilor 
absolvenţi candidaţi pentru încadrarea în organele de securitate (...) Cei doi ofiţeri s-au instalat într- 
un birou pus la dispoziţie de conducerea facultăţii și, după ce au studiat dosarele studenților, au început 
să cheme la discuţie pe cei consideraţi corespunzători (...) Mai târziu avea să afle că cei doi ofiţeri nu 
au acționat la întâmplare, deoarece în prealabil se documentaseră la organul local de Securitate și colegii 
selectați pentru încadrare «în aparat» făceau parte dintre cei mai eficienţi colaboratori din rețeaua 
informativă care activa în anul cinci de studiu al facultăţii“ (Simion Airinei, Un sfert de veac de securitate, 
Editura Transilvania Expres, Brașov, 2002, p. 7). 

% La 31 mai 1968, în mediul rural activau 819 ofiţeri de Securitate, care aveau următorul nivel al 
studiilor: 116 studii superioare, 200 urmau o facultate, 449 absolviseră liceul, 38 urmau liceul, iar 16 
terminaseră doar școala generală. 442 ofițeri urmaseră o școală sau un curs de Securitate (A.C.N.S.A.S., 
fond documentar, dosar nr. 80, vol. 2, f. 6-7). 

% A.C.N.S.A.S., fond documentar, dosar nr. 125, vol. 12, f. 80. 

Un criteriu important în promovarea cadrelor era acela al studiilor de Securitate 
pe care persoanele respective le urmaseră. Existau cursuri și școli de Securitate de 
la şase luni la patru ani, cea mai importantă fiind Școala de Ofiţeri de la Băneasa, 
la conducerea căreia au fost numite persoane în care încrederea era deplină (spre 
exemplu Nicolae Pleşiţă). Un număr important de ofiţeri superiori absolviseră în 
U.R.S.S. cursuri de perfecţionare pe linie de securitate de un an, cu precădere între 
1955 şi 1958. Ulterior, când legăturile strânse cu „marele frate de la Răsărit“ s-au 
deteriorat, trimiterile la studii în U.R.S.S. au fost sistate. Chiar dacă nu putem afirma 
că încă mai era un criteriu de promovare, în nici un caz nu se poate spune că absolvirea 
unui curs de securitate în U.R.S.S. ar fi afectat cariera ulterioară a acestor ofițeri (vezi 
fişele de cadre din volum). Cu prilejul reorganizării administrative din 1968, nu puţini 
dintre inspectorii şefi puşi în fruntea inspectoratelor judeţene de Securitate se 
perfecționaseră în Uniunea Sovietică. Chiar și în anii '70 unii dintre acești ofițeri 
continuau să fie numiţi în fruntea Securităţilor judeţene. Situaţia era identică și la 
nivelul aparatului central, putându-se afirma că a continuat până la căderea regimului 
Ceaușescu. Relevant este faptul că în 1989 în fruntea Securităţii se afla Iulian Vlad, 
iar la conducerea Direcţiei a Il-a Emil Macri, doi ofiţeri care urmaseră cursuri de 
perfecţionare în U.R.S.S. Conducerea de partid era conștientă de faptul că avea nevoie 
de ofiţeri cât mai bine pregătiţi, încât foarte probabil că nu a mai contat unde fuseseră 
urmate aceste cursuri. Chiar dacă mulți ofiţeri școliți la Moscova ocupau funcții 
importante în cadrul Securităţii, trebuie menționat totuși faptul că Ceaușescu se temea 
de posibilitatea ca unii dintre aceștia să fi fost recrutaţi de spionajul sovietic. Printre 
cei bănuiți de asemenea legături s-au aflat nume grele, precum cel al generalului- 
maior Grigore Naum, şeful Direcţiei a V-a%. 

Destinderea internă iniţiată de Gheorghiu-Dej prin eliberarea deţinuţilor politici 
şi scăderea semnificativă a arestărilor şi trimiterilor în judecată a fost continuată şi 
de Nicolae Ceaușescu. La peste douăzeci de ani de la preluarea puterii, regimul 
comunist din România nu mai avea nevoie de folosirea brutală a forței pentru a se 
menţine la cârma țării. Excesele au fost înlocuite cu creşterea accelerată a 
supravegherii informative, în scopul descoperirii şi neutralizării din fașă a oricăror 
acțiuni protestatare. S-a urmărit, şi putem afirma că s-a și realizat, crearea în rândul 
cetățenilor a sentimentului că se aflau continuu sub observația atentă a Securităţii, 
astfel încât orice împotrivire era din start sortită eșecului. 

Cum măsură arestării și încarcerării a fost luată în puţine cazuri, au început să se 
folosească pe scară largă alte metode. Una dintre cele mai extinse a constituit-o 
avertizarea. În momentul în care informatorii semnalau faptul că anumite persoane 
se făceau vinovate de acte considerate de partid şi Securitate ca fiind delicte (audierea 


se 


posturilor de radio occidentale, cu precădere „Europa Liberă“, comentarii critice la 


30 Dennis Deletant, Ceaușescu și Securitatea. Constrângere și disidență în România anilor 
1965-1989, Editura Humanitas, București, 1998, p. 102. 


XVIII 


adresa conducerii ţării, mai exact a lui Ceauşescu etc.), acestea erau avertizate de 
ofiţerii care efectuau urmărirea. Cel în cauza era astfel „anunţat“ că Securitatea 
cunoştea foarte bine toate acţiunile sale și că în cazul în care va continua să se 
manifeste în același fel va avea de suferit. Chiar dacă în mod real au fost destul de 
puţine cazurile în care au fost puse în practică, aceste amenințări deschise erau 
suficiente pentru a speria persoanele respective, care erau conştiente de omnipotența 
instituţiei!. Pentru a se amplifica efectul, avertizările aveau loc de regulă la sediul 
Securităţii, simpla „invitaţie“ de prezentare la această instituție constituind deja un 
motiv de temere. 

O altă metodă uzitată cu succes de Securitate era aceea a demascării şi punerii 
în dezbatere publică a persoanelor cu „atitudine dușmănoasă“. Această măsură a fost 
folosită însă mult mai rar, deoarece implica mai multe aspecte. În primul rând, 
„faptele“ comise nu reprezentau, chiar și după legile R.S.R., nici un delict, deci teoretic 
nu puteau fi acuzaţi de nimic. Dreptul la opinie şi libertatea de expresie erau garantate 
de stat. Apoi, un număr ridicat de demascări publice ar fi scos în evidenţă chiar ceea 
ce regimul dorea să ascundă, și anume existența a numeroase nemulțumiri față de 
politica partidului. Metoda era de regulă folosită împotriva persoanelor care încercau 
să emigreze clandestin sau contra aderenţilor la diverse culte religioase scoase în afara 
legii, ocazie cu care era înfierată așa-zisa activitate ostilă a acestor „secte“, cum le 
numea regimul. Așadar, o componentă importantă o constituia „caracterul politico- 
educativ“ al măsurii. 

Cum avertizările erau mult mai ușor de efectuat, ofițerii de Securitate uzitau cu 
preponderență această metodă“. Pentru a combate acest fenomen, nu de puţine ori 
conducerea Securităţii critica acest aspect şi cerea folosirea mult mai largă a 
dezbaterii publice. Spre exemplu, într-un raport din 30 august 1977 colonelul Gheorghe 
Vasile, șeful Direcţiei a VI-a Cercetări Penale, propunea „să se acorde în viitor 


31 Între anii 1974-1975, Traian Câmpeanu, fost membru al grupului de rezistență condus de maiorul 
Nicolae Dabija, fost deţinut politic, și-a manifestat în repetate rânduri nemulțumirea față de politica 
regimului comunist („a avut manifestări dușmănoase, comentând denigrator unele măsuri întreprinse 
pe plan intern de către partidul şi statul nostru“). El declara față de colegii de muncă de la I.M. Aiud 
că „muncitorilor li s-au impus norme de muncă pe care nu le pot realiza și astfel sunt plătiţi prost, iar 
țăranii sunt robiți în C.A.P., pentru că muncesc degeaba“. Din acest motiv, a fost avertizat de Securitate 
la 28 aprilie 1975. Măsura a avut efect, deoarece după avertizare a încetat cu criticile, motiv pentru 
care la 3 martie 1979 a fost scos din baza de lucru cu prioritate (A.C.N.S.A.S., fond informativ, dosar 
nr. 5.442, vol. 1, f. 56). 

3 Spre exemplu, în perioada 1 ianuarie 1967-31 mai 1968 în mediul rural au fost efectuate 1.736 
avertizări, 86 demascări, 81 arestări, iar în 64 de cazuri s-au luat alte măsuri. În această perioadă, doar 
în mediul rural, un număr de 353.590 persoane erau incluse în supravegherea informativă generală, iar 
41.584 se aflau în lucru, toate fiind urmărite cu ajutorul a 30.459 informatori, dintre care majoritatea 
(19.261) se aflau în legătura șefilor de post, restul în cea a ofițerilor de Securitate (A.C.N.S.A.S., fond 
documentar, dosar nr. 80, vol. 2, f. 51). 


XIX 


prioritate măsurii de punere în dezbatere publică“, iar avertizarea să se facă numai 
atunci când faptele nu puteau fi făcute publice“. 

Grupurile de persoane considerate a avea manifestări dușmănoase erau destrămate 
de Securitate prin mai multe căi. Îndeosebi erau recrutaţi unul sau mai mulţi 
informatori, prin intermediul cărora se încerca „influențarea pozitivă“ a persoanelor 
vizate. Tot prin intermediul acestor agenţi erau lansate şi diverse zvonuri 
compromițătoare sau erau create şi amplificate diferite disensiuni, care până la urmă 
duceau la destrămarea grupului. Uneori se încerca compromiterea persoanelor cele 
mai active prin contactarea lor deschisă de către ofițerii de Securitate, în plină stradă, 


sau prin chemarea lor la sediile instituţiei, creându-se astfel impresia că ar fi fost 


colaboratori ai organelor de represiune“. 


Schimbări au apărut și la transpunerea în practică a planurilor de măsuri. 
Obiectivele şi sarcinile aveau termene precise de îndeplinire, chiar dacă era vorba 
de recrutarea unor informatori sau de finalizarea unor cazuri. De multe ori aceste 
termene erau fixate în mod nerealist, fără a se ține cont de complexitatea cazurilor 
care trebuiau finalizate. Ofițerii raportau un număr cât mai mare de informatori 
recrutaţi, chiar dacă erau de slabă calitate, ca şi închiderea a cât mai multor cazuri, 
deși unele dintre acestea erau apoi redeschise, tot pentru a-și justifica activitatea. 

Cum poate fi sesizat și din conţinutul documentelor prezentate în volum, au apărut 
diferenţe vizibile de ton și în modul de alcătuire al diverselor rapoarte sau planuri 


% Raportul întocmit de Direcţia a VI-a, pe baza analizei cazurilor de avertizare și punere în dezbatere 
publică efectuate în primul semestru al anului 1977 de către organele din 15 inspectorate judeţene, 
reliefează și alte aspecte extrem de interesante privind aceste practici. Astfel, dintr-un total de 1.554 
cazuri de avertizări și puneri în dezbatere publică, 75,6% s-au făcut pentru comentarii dușmănoase (acest 
procent ridicat era pus pe seama „intensificării unor acțiuni de propagandă din partea cercurilor reacționare 
din exterior, amplificate în cadrul emisiunilor postului de radio «Europa Liberă»), 7,35% pentru 
manifestări naționalist-iredentiste (în proporţie de peste 95% este vorba de cetăţeni de etnie maghiară), 
6,65% pentru intenţii de evaziune, 6,1% pentru relaţii cu cetăţeni străini, 2,9% pentru „difuzare de 
înscrisuri cu conţinut ostil“, iar restul pentru alte „abateri“. În privința categoriei sociale a persoanelor 
vizate, 3 1% erau muncitori, 21% intelectuali, 15% pensionari, 9,5% ţărani, iar 11,4% (178 cazuri) elevi 
şi studenți, dintre care, în mod surprinzător, în 120 de cazuri era vorba de tineri sub 20 de ani. De altfel, 
colonelul Gheorghe Vasile a criticat numărul ridicat de avertizări efectuate în rândul elevilor, de multe 
ori fără nici un motiv întemeiat (spre exemplu, au fost avertizate 4 eleve de 16 şi 17 ani din Anina doar 
pentru că trimiseseră o scrisoare cântărețului Criss Roberts). Mult mai grav este faptul că printre cei 
avertizaţi se aflau şi minori sub 14 ani, ceea ce demonstrează faptul că Securitatea nu se sfia să creeze 
un climat de teroare şi frică chiar în interiorul școlilor (A.C.N.S.A.S., fond documentar, dosar nr. 53, 
vol. 51, f. 1-6). 

3 În 1983, într-un Plan de măsuri privind contracararea activităţii cultului Adventist de ziua a 7-a 
se prevedeau următoarele: „menţinerea în contact fictiv a conducătorilor grupărilor adverse și 
contactarea altora (...), care vor fi exploataţi informativ și față de care vom lansa versiuni 
compromițătoare reciproce spre a fi colportate în masa sectanților și adversarilor lor; (...) Elementele 
stabilite ca deosebit de fanatice și active, vor fi contactate periodic în mod deschis, spre a fi 
compromise în masa sectanţilor“ (A.C.N.S.A.S., fond documentar, dosar nr. 141, vol. 1, f. 167). 

de măsuri. Un loc tot mai important au început să-l ocupe formulările redactate în 
limbajul de lemn al propagandei, cu accente pe cultul personalității lui Ceaușescu. 
Către sfârşitul regimului, scoaterea în evidenţă a celebrelor „indicaţii“ şi „directive“ 
va fi prezentă tot mai mult în documentele interne ale Securităţii, îndeosebi în cele 
redactate la nivel central. 

În scurt timp după accederea la putere, Nicolae Ceauşescu a depus numeroase 
eforturi pentru a obține o imagine cât mai bună a României în plan internațional, ceea 
ce indirect nu putea decât să-i aducă beneficii, atât în exterior, cât şi în interior. 
Distanțându-se de Moscova și refuzând să participe la invadarea Cehoslovaciei, 
dictatorul de la Bucureşti a reușit în această perioadă să ducă o politică externă activă, 
concretizată prin vizite la nivel înalt efectuate la Washington şi Londra și prin primirea 
în România a unor lideri mondiali de prim plan, cum au fost președinții S.U.A. și 
Franţei, Richard Nixon şi Charles de Gaulle. Tot în această politică s-a înscris și 
semnarea de către România a Actului final al Conferinţei pentru Securitate şi 
Cooperare în Europa (Helsinki, 1 august 1975), prin care ţara noastră se angaja să 
respecte prevederile Declaraţiei Universale a Drepturilor Omului. 

Cu toate acestea, regimul lui Ceaușescu nu putea fi credibil în exterior, în condiţiile 
în care Securitatea îşi continua acţiunile represive împotriva cetățenilor. Cum însă 
fără înăbușirea în fașă a oricăror proteste este greu de crezut că P.C.R. s-ar fi putut 
menţine la putere, s-a încercat disimularea acțiunilor organelor de Securitate și 
acoperirea lor sub masca unor dispoziții legale. Măsurile îndreptate împotriva unor 
diverse categorii de persoane erau luate, după caz, sub acoperirea organelor de Miliție, 
evidența pașapoartelor, unităților grănicerești și de frontieră, dar și a unităților 
administrative locale sau centrale (consilii populare, Departamentul Cultelor etc.) sau 
a altor instituţii, cum ar fi Agerpres (pentru ziariști), O.N.T. (pentru a refuza cererile 
de emigrare) etc. De menţionat este faptul că aceste instituţii erau folosite ca paravan 
de regulă doar atunci când măsurile vizau cetăţeni occidentali sau români cu 
cetățenie străină. O categorie aparte de persoane împotriva cărora acţiunile represive 
ale Securităţii se efectuau sub acoperirea altor organe era cea a membrilor cultelor 
neoprotestante legale“, care aveau foarte bune legături cu forurile lor de conducere 


35 Credincioşii români erau deseori amendaţi cu sume mari de către Miliție, consiliile locale refuzau 
să aprobe deschiderea de noi case de rugăciuni sau unități cultice etc. Împotriva credincioșilor străini 
care veneau în România, percepuți drept „emisari ai organizațiilor internaționale“, instrucțiunile prevedeau 
foarte clar că măsurile trebuiau luate „fără implicarea organelor de Securitate“. În aceste situaţii trebuia 
procedat „prin tragerea la răspundere în conformitate cu prevederile legilor țării noastre ori cercetarea 
şi avertizarea sub acoperirea organelor de pașapoarte, iar după caz, întreruperea dreptului șederii în țară 
sau includerea pe lista persoanelor indezirabile. La astfel de măsuri vor fi antrenate mai mult organele 
de Miliție, factorii de conducere din administraţia locală și Departamentul Cultelor, urmărindu-se 
descurajarea străinilor în cauză şi determinarea lor de a se abţine de la activităţi ostile“ (A.C.N.S.A.S., 
fond documentar, dosar nr. 141, vol. 1, f. 170). 

din Occident şi S.U.A., acestea protestând deseori față de încălcarea drepturilor 
religioase ale deservenţilor lor din România. 

În acelaşi scop, Securitatea utiliza şi metoda stabilirii de relaţii cu „toţi factorii 
de conducere“ din instituţii, pentru a rezolva sarcinile operative prin intermediul 
acestora. Practic, organele de Securitate se bazau pe aportul persoanelor numite de 
partid în funcţii de conducere, care, pentru a-și menţine posturile, nu se dădeau în 
lături să colaboreze cu organele de represiune în luarea diferitelor măsuri, ce mergeau 
uneori până la desfacerea contractelor de muncă ale persoanelor indezirabile“. 

Desigur, este greu de afirmat faptul că toate aceste metode ar fi reușit să înșele 
cu adevărat Occidentul asupra naturii reale a regimului din România și a practicilor 
acestuia. 

Tot în acest context trebuie remarcate și relațiile foarte strânse existente între 
Securitate și Miliție, cu precădere în mediul rural. Implicarea șefilor posturilor de 
Miliție în activitatea informativ-operativă s-a extins continuu, aceştia ajungând în 1976 
să răspundă de întreaga acţiune de supraveghere a persoanelor de la sate”. 
Bineînţeles, organele de Miliție erau îndrumate și controlate de ofiţeri de Securitate, 
cu precădere din cadrul serviciilor de informaţii interne ale inspectoratelor judeţene, 
care aveau și ei în lucru dosare de urmărire informativă și informatori în legătură 
personală. Raporturile apropiate dintre cele două instituţii represive datează însă de 
la începutul regimului comunist, fiind arhicunoscută implicarea Miliției în acţiunile 
îndreptate contra grupurilor de rezistență din munți și în impunerea colectivizării. 

Spre deosebire de situația din timpul regimului lui Gheorghiu-Dej, după 1965 
ingerințele Securităţii în activitatea organelor de justiţie au scăzut în intensitate. 
Procesul este oarecum firesc, dacă ţinem cont şi de faptul că numărul arestărilor și 
al trimiterilor în judecată efectuate de Securitate a scăzut la un prag minim, detenţia 
politică fiind utilizată relativ rar ca armă de represiune. Începând cu a doua jumătate 
a anilor '60 şi pe tot parcursul anilor '70 completele de judecată au aprobat o mare 
parte a cererilor de revizuire a proceselor și de reabilitare juridică înaintate de unii 
foşti condamnaţi politici, întemnițați fără nici o vină. Cu toate că justiția nu-i mai 


3 Într-un plan de măsuri elaborat la 1 noiembrie 1977 de către Serviciul V din Direcţia I, referitor 
la desfăşurarea muncii de securitate în Radioteleviziunea Română, se prevedea ca împotriva persoanelor 
„semnalate cu manifestări ostile“ pentru început să se întreprindă „măsuri diversificate de neutralizare, 
prin acţiuni directe ale organelor noastre ori prin organele de partid și conducerea instituţiei“. Ulterior 
urma ca, „în mod treptat, folosind mijloace și forme adecvate, să se insiste la conducerea Radioteleviziunii 
şi organelor centrale şi locale de partid pentru a acţiona în vederea înlăturării acelora care nu corespund 
exigenţelor profilului ideologic al instituţiei“ (A.C.N.S.A.S., fond documentar, dosar nr. 135, vol. 1, f. 
91-92). 

37 Conform Hotărârii Consiliului de conducere al Ministerului de Interne din 22 iunie 1976, aprobată 
de ministrul Teodor Coman, „supravegherea informativă de securitate în mediul rural se execută de către 
ofițerii și subofițerii posturilor de miliţie, cu excepţia obiectivelor și locurilor a căror asigurare informativ- 
operativă se realizează nemijlocit de către ofiţeri ai serviciilor informativ-operative de securitate ale 
inspectoratelor“ (A.C.N.S.A.S., fond documentar, dosar nr. 125, vol. 12, f. 79). 

era subordonată, Securitatea manifesta în continuare „o preocupare sistematică pentru 
stabilirea unor corelaţii între atitudinea politică şi modul deficitar de soluționare a 
unor cauze penale privind tragerea la răspundere a unor elemente““8, cu precădere 
în cazurile de corupţie sau de „subminare a economiei naţionale“. 

Renunţarea la măsurile de teroare aplicate până în 1965 a condus la necesitatea 
creării unei rețele informative cât mai vaste, care să permită extinderea supravegherii 
asupra întregii societăţi. Ofițerii de Securitate din toate sectoarele aveau instrucțiuni 
clare să creeze rețele informative în fiecare obiectiv de care răspundeau. Au fost astfel 
recrutați informatori în toate instituţiile statului, în fabrici, spitale, școli, ajungându- 
se chiar la rețele de stradă și bloc. Toate acestea permiteau generalizarea urmăririi 
informative a tuturor persoanelor, atât la locul de muncă, cât şi la domiciliu. Precum 
un scenariu orwellian, fiecare individ trebuia să ştie că „ochiul atent“ al Securității 
se afla peste tot, iar orice mișcare a sa nu putea scăpa neobservată. Se încerca astfel 
să se obțină și un fel de autocenzură din partea cetăţenilor, astfel încât aceștia să se 
abțină de a se manifesta împotriva regimului, de frică ca nu cumva să fie imediat 
descoperiți de omniprezenţii informatori. 

Un accent deosebit era pus pe recrutarea persoanelor care intrau în contact cu 
cetățenii străini sosiți în România. Este vorba îndeosebi de translatori, însoțitori, 
chelneri, recepţioneri etc.3%. Aceștia aveau rolul de a observa eventualele „acţiuni 
dușmănoase“ ale cetăţenilor străini (cu toate că în imensa majoritate a cazurilor era 
vorba de simpli turişti sau de persoane nevinovate). Însă cele mai de preţ informaţii 
furnizate de acești colaboratori ai Securității erau cele referitoare la românii care intrau 
în legătură cu cetăţenii străini. Pe baza denunţurilor, persoanelor care aveau relații 
cu străinii li se deschideau dosare de urmărire informativă, fiind suspectate de spionaj 
sau de intenții de evaziune. De același tratament beneficiau și toţi cetățenii români 
care vizitau fără aprobare ambasadele de la București ale statelor occidentale, motiv 
pentru care erau percepuți din start ca fiind ostili regimului și ca atare erau 
identificaţi și lucraţi informativ. 

Cu toate că instrucțiunile Securității prevedeau foarte clar faptul că membrii de 
partid puteau fi folosiţi ca informatori doar în cazuri excepţionale și numai cu aprobare, 
în realitate situaţia era puţin diferită. Pentru a-și atinge scopurile informative şi pentru 
a asigura o supraveghere cât mai extinsă, Securitatea folosea un număr deloc neglijabil 
de agenţi din rândul membrilor P.C.R. Astfel, în iulie 1987 Serviciul V (artă-cultură) 
din Direcţia 1 avea o reţea formată din 171 persoane, din care nu mai puţin de 132 
erau informatori „cu aprobare“, adică membri de partid pentru recrutarea cărora se 


3 A.C.N.S.A.S., fond documentar, dosar nr. 120, vol. 2, f. 223. 

3 Într-un raport al Securităţii din 1977 se preciza faptul că la Radioteleviziunea Română lucrau 18 
translatori și însoțitori, și ca atare „toate [subl. n.] aceste persoane vor fi verificate şi recrutate ca surse 
ale organelor de securitate ori înlocuite dacă nu corespund“ (A.C.N.S.A.S., fond documentar, dosar nr. 
135, vol. 1, f. 92). 

obținuse acordul organelor de partid superioare“. Ținând cont de faptul că toate aceste 
surse nu aveau dosar de informator, putem înțelege astăzi cât de extinsă era în realitate 
reţeaua informativă a organelor de Securitate și cât de puţine şanse sunt pentru 
identificarea exactă a tuturor acestor agenţi. 

În atenţia Securităţii intrau toţi cetățenii României, dar se poate afirma că baza 
operativă era compusă din mai multe categorii importante, ale căror acțiuni ori senti- 
mente erau percepute drept ostile regimului. 

Chiar și după zeci de ani de la interzicerea partidelor politice, foştii membri ai 
acestora erau priviți în continuare ca dușmani ai regimului, cu precădere persoanele 
care avuseseră funcţii de conducere. Trecerea timpului, resemnarea și dispariția 
biologică nu atenuaseră percepţia Securităţii asupra acestor persoane, care încă erau 
supravegheate informativ. În centrul atenţiei se aflau membrii fostei Mișcări 
Legionare, considerându-se că aceștia nu-și diminuaseră cu nimic sentimentele 
anticomuniste”!. În acelaşi context se înscria şi urmărirea foștilor deţinuţi politici sau 
a supraviețuitorilor din grupurile de rezistență din munţi. Chiar dacă în majoritatea 
cazurilor aceștia nu mai prezentau nici un pericol pentru regim, dosarele lor 
operative erau menținute în continuare active, fiind probabil folosite ca pretext de 
către unii ofițeri pentru a-și justifica activitatea?. În unele cazuri au avut de suferit 
Şi copii acestora, care au fost urmăriți în problema „descendenţi de foşti condamnați“, 
fiind consideraţi de Securitate, chiar şi în anii '80, drept o categorie aprioric 
dușmănoasă regimului comunist”. 

Începând cu anii *70, un loc tot mai important în activitatea organelor de Secu- 
ritate îl ocupa urmărirea persoanelor care ascultau emisiunile postului de radio „Europa 


40 În compartimentele corespondente Serviciului V din teritoriu situaţia era oarecum asemănătoare, 
din 6.339 surse un număr de 1.540 erau membri de partid (A.C.N.S.A.S., fond documentar, dosar nr. 
120, vol. 2, f. 177). 

4! Într-un raport din 1977, colonelul Gheorghe Vasile invoca: „necesitatea cunoașterii permanente 
de către organele de securitate a poziției persoanelor din categoria menţionată [membri ai fostelor partide 
şi foşti deţinuţi politici — n.n.] şi îndeosebi a legionarilor, care în perioada unor evenimente mai deosebite 
sunt pretabile la acţiuni ostile“ (A.C.N.S.A.S., fond documentar, dosar nr. 53, vol. 51, f. 3). Poziţia 
Securităţii se va menţine identică şi peste zece ani, când s-a considerat inițial că participanții la revolta 
de la Brașov făceau parte din rândul legionarilor. 

* Spre exemplu, Simion Bulbucan, fost condamnat pentru apartenenţa la grupurile de rezistență 
din județul Alba, a fost supravegheat continuu până la căderea comunismului, deși avea peste 84 de 
ani, era bolnav și ieșea extrem de rar din casă (A.C.N.S.A.S., fond informativ, dosar nr. 5.443). 
operative desfăşurate în rândul elementelor care au iniţiat, condus sau participat în bande și organizații 
subversiv-teroriste și modul în care se realizează controlul informativ asupra descendenților foștilor 
condamnaţi au oferit, pentru întregul aparat din problemă, concluzii operative de natură să ducă la 
înţelegerea în mod realist a pericolului social pe care îl reprezintă persoanele din această categorie, 
necesitatea îmbunătăţirii cunoașterii pentru neutralizarea oricărei încercări de activitate dușmănoasă“ 
(A.C.N.S.A.S., fond documentar, dosar nr. 131, vol. 1, f. 60). 

Liberă“. Simpla audiere a acestui post era considerată a fi o acțiune dușmănoasă, iar 
de multe ori cetăţenilor despre care informatorii raportau că au asemenea preocupări 
li se deschideau dosare de urmărire. În pofida tuturor măsurilor luate (bruiaj etc.), 
spre sfârșitul regimului Ceaușescu practic întreaga populaţie a României asculta 
„Europa Liberă“, în condiţiile unei lipse totale de informaţie credibilă din partea mass- 
mediei din interior, aservite în întregime regimului și cultului personalității familiei 
Ceaușescu. Cum Securitatea nu avea capacitatea de a urmări concomitent toate aceste 
persoane, s-a rezumat la supravegherea doar a acelora care difuzau şi comentau în 
public ştirile aflate. În cazurile mai deosebite se recurgea la avertizarea persoanelor 
respective. 

Deşi ar fi trebuit să respecte documentele internaţionale pe care le semnase, regimul 
comunist ateu din România nu putea privi cu ochi buni activitatea cultelor religioase 
din ţară. Accentul supravegherii era pus cu preponderență pe membrii cultelor 
neoprotestante, fie ele legale sau ilegale. Motivul îl reprezenta atât creșterea 
explozivă a numărului aderenţilor la aceste culte, cât mai ales strânsele legături pe 
care ele le aveau cu forurile lor de conducere din exterior, considerate „oficine de 
spionaj“. În numeroase rapoarte, Securitatea nu se sfia să declare că aceste culte nu 
erau decât nişte instrumente uzitate de statele occidentale pentru a se amesteca în 
treburile interne ale României. Se menţiona faptul că credincioșii neoprotestanți erau 
folosiţi de serviciile externe de spionaj pentru culegerea de date din România, că erau 
instigaţi la acţiuni protestatare, la emigrare etc.*. Pentru a le combate activitatea, 
Securitatea a acordat un interes deosebit supravegherii deservenţilor acestor culte și 
a inițiat numeroase acțiuni privind compromiterea unor pastori și lideri religioşi, 
crearea de disensiuni etc. În acest scop s-a încercat recrutarea a cât mai multor 
informatori, fiind vizate îndeosebi persoanele cu autoritate în cadrul cultelor 
respective. 

Cum însă toate aceste măsuri, dublate de cele ale Miliției, Departamentului 
Cultelor și organelor administrative, nu au avut nici pe departe efectul scontat, iar 
numărul credincioşilor neoprotestanţi creștea continuu, Securitatea nu a ezitat în 
luarea unor măsuri mult mai dure, care mergeau până la arestări şi trimiteri în 
judecată. Motivele pentru care se făceau aceste reţineri erau diverse, dar cu 
precădere vizau introducerea și deținerea de materiale religioase clandestine, 
refuzul satisfacerii stagiului militar (îndeosebi în cazul adventiştilor, Martorilor lui 
Iehova, dar și al altor culte) etc. În faţa protestelor internaţionale din ce în ce mai 
vehemente, de multe ori regimul a fost nevoit să facă pasul înapoi și să grațieze unele 
dintre persoanele condamnate sub aceste acuzaţii”. 


+ Unele acuze stârnesc chiar ilaritatea, cum este cea conform căreia se urmărea „sustragerea credin- 
cioşilor de la acţiuni economice, politice, social-culturale, științifice, militare etc., pentru a frâna dezvol- 
tarea ţării, pentru a întârzia procesul de formare a conștiinței noi, socialiste“ (A.C.N.S.A.S., fond 
documentar, dosar nr. 150, vol. 2, f. 7). 

Un loc aparte în rândul categoriilor care s-au „bucurat“ de atenţia Securităţii a 
fost ocupat de persoanele care activau în mediul literar din România. Personalități 
puternice, acestea nu ezitau să critice deseori măsurile luate de conducerea de partid, 
fiind vizate cu precădere existența cenzurii, refuzul de a se tipări anumite lucrări 
considerate ostile sau necorespunzătoare, acordarea cu greutate a permisiunii de a 
călători în Occident, dar şi alte aspecte. Pentru că aceste persoane se bucurau de 
notorietate atât în ţară, cât şi în străinătate, împotriva lor nu se puteau lua decât cu 
mare greutate măsurile folosite de regulă de Securitate. Chiar şi așa, de cele mai multe 
ori efectul acestora era aproape nul. Eforturile Securităţii au fost subminate cu 
precădere de campania extrem de activă dusă de postul de radio „Europa Liberă“ în 
apărarea scriitorilor, poeţilor sau criticilor literari afectați. De altfel, aceasta era şi 
marea problemă a organelor de represiune, imensa publicitate care li se făcea 
persoanelor împotriva cărora erau luate diferite măsuri restrictive, ceea ce ducea apoi 
la formularea a numeroase proteste internaţionale referitoare la lipsa libertăţilor din 
România. 

Securitatea a fost nevoită astfel să intre într-un fel de cerc vicios. Astfel, în urma 
protestelor trebuia să permită deplasarea în Occident a unor persoane ostile regimului, 
dar, o dată ajunse în străinătate, acestea dezvăluiau noi abuzuri ale puterii comuniste 
din România. Este unanim recunoscut, chiar și de către Securitate, că rolul cel mai 
important în acest sens l-au avut Monica Lovinescu și Virgil lerunca, ambii fiind 
responsabili, în cadrul „Europei Libere“, cu viaţa literară din România. Comentariile 
lor deosebit de acide la adresa regimului erau privite cu îngrijorare la București, cu 
atât mai mult cu cât toate măsurile luate împotriva acestora se dovedeau a fi ineficiente. 
Vizitaţi de un număr foarte mare de literați români ce călătoreau în străinătate, cei 
doi primeau informaţii referitoare la mediul cultural din România, pe care apoi le 
utilizau în cadrul emisiunilor radiofonice. 

Postul de radio „Europa Liberă“ a fost de altfel unul dintre principalele obiective 
ale Securităţii în timpul regimului Ceaușescu, după cum reiese foarte clar şi din 
documentele din volum“. Criticile aduse puterii de la București de „Europa Liberă“ 
vizau atât nerespectarea drepturilor și libertăților cetăţenilor, cât și abuzurile asupra 
diferitelor persoane, instaurarea cultului personalității secretarului general al P.C.R. 
sau degradarea continuă a condiţiilor de trai din ţară. Acţiunile Securităţii îndreptate 


45 Exemplele cele mai elocvente sunt oferite de cazul credincioşilor cultului Creştin după 
Evanghelie arestaţi de Securitate în cadrul acțiunilor „Canalul — 80“ şi „Canalul — 81“, sub acuzația 
de introducere clandestină de materiale religioase în România. Deși au fost condamnaţi la pedepse 
cuprinse între 4 şi 7 ani de închisoare, în urma protestelor internaţionale ei au fost eliberați după numai 
câteva luni de detenție. Vezi pe larg în Elis Neagoe-Pleşa, Liviu Pleşa, Cu/fele neoprotestante din România 
în perioada 1975-1989, în Adrian Nicolae Petcu (coord.), Partidul, Securitatea și Cultele. 1945-1989, 
Editura Nemira, București, 2005, p. 379-384. 

46 Pentru alte amănunte referitoare la acest aspect, a se consulta Mihai Pelin, Operațiunile „Meliţa “ 
și „„Eterul“. Istoria „Europei Libere “ prin documente de Securitate, Editura Albatros, Bucureşti, 1999. 

asupra emigrației române au fost încununate nu de puţine ori cu succes, reușindu- 
se compromiterea unor lideri sau crearea unor grave disensiuni în interiorul diasporei, 
care nu a reușit niciodată să acţioneze unitar. În cazul „Europei Libere“, Securitatea 
nu a reușit să aibă aceeași eficiență, iar virulența emisiunilor radiofonice nu a cunoscut 
nici o atenuare. Încercările de a penetra informativ postul de la Miinchen şi de a-i 
„influența pozitiv““ pe redactorii acestuia au fost departe de succesul scontat. 

În încheiere, trebuie menţionat faptul că eliminarea acțiunilor brutale din rândul 
metodelor Securităţii nu a avut loc niciodată. Chiar dacă represiunea nu a mai cunoscut 
excesele din epoca Dej, nu putem afirma că aceste practici au dispărut din munca 
Securităţii. Câteva exemple elocvente sunt oferite de asasinarea inginerului Gheorghe 
Ursu, cazul Vasile Paraschiv“, atacurile împotriva celor mai critice voci ale 
emigrației (precum Monica Lovinescu, Virgil Tănase, Paul Goma). Un alt subiect, 
încă neelucidat, este cel al implicării Securităţii în decesele suspecte ale unor directori 
ai „Europei Libere“ (Noel Bernard, Vlad Georgescu, Barbu Cismărescu), despre care 
se bănuiește că ar fi fost iradiaţi. De asemenea, chiar dacă este vorba cu precădere 
de cazuri individuale, nu putem omite maltratarea cu o deosebită brutalitate a 
persoanelor arestate în urma revoltei de la Brașov sau în primele zile ale Revoluţiei 
din decembrie 1989. Toate acestea dezvăluie faptul că Securitatea şi conducerea 
partidului, atunci când își simțeau poziţiile amenințate, puteau reveni fără probleme 
la acţiuni de teroare împotriva cetăţenilor pe care ar fi trebuit să-i protejeze. Astfel, 
de la înfiinţarea sa şi până la căderea regimului comunist, Securitatea a rămas 
principalul instrument represiv prin intermediul căruia partidul şi cei care se aflau 
în fruntea acestuia au transpus în practică subordonarea întregii societăţi. 


Elis Neagoe-Pleșa Liviu Pleșa 


4! Vasile Paraschiv, Lupta mea pentru sindicate libere în România. Terorismul politic organizat de 
statul comunist, ediţie îngrijită și studiu de Oana Ionel şi Dragoș Marcu, cu o postfață de Marius Oprea, 
Editura Polirom, Iași, 2005. 

+ Exemple extrem de sugestive sunt cuprinse în Marius Oprea, Stejărel Olaru, Ziua care nu se uită. 
15 Noiembrie 1987, Braşov, Editura Polirom, Iași, 2002. 

.. 1968 februarie 18. Ordinul președintelui Consiliului Securității Statului privind 


constituirea colectivului de conducere al Inspectoratului de securitate judeţean 
Cluj scie, ceea d aa ai 088 a a e i at ia ata e E 


..1968 februarie 18. Ordinul președintelui Consiliului Securității Statului privind 


constituirea colectivului de conducere al Inspectoratului de securitate judeţean 
Bacău ie piară oa pa aa Sl să Bata aa Bt ăn a i ag Eu 


..1968 februarie 18. Ordinul președintelui Consiliului Securității Statului privind 


constituirea colectivului de conducere al Inspectoratului de securitate judeţean 
ALDă soia câte Dee ni ei A e od 5 ata o ant Daca 200 ua aliata 
1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
ATA sori aia E aa Analiza ai ai E pa e n aa n E ati tea 


..1968 februarie 18. Ordinul președintelui Consiliului Securității Statului privind 


constituirea colectivului de conducere al Inspectoratului de securitate judeţean 
BTaşOV: pie Ri oa ta iata tag 0 ad e a DT 85 a a a d pa 0 3 Dia 
1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Brăila. scoata i aia ate caco0 3 da ataata tu cadlac 0eua aa r DAzad2aua 
1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
OLE canoe seri ip mar e dea bă a i ata ta în ata caca d 
1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
IULCEaI: se eine rit a dle sta ae do 0 aaa N apa ba ara a a 
1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
TIFOV cect e d a ep ae el a crea st căt i ci a ea a acad iu 
1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Sălaj scz cat e ao tă ii a d ea i i tea tu ir Eta a iu aiba da 

27. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Hunedoara... niz e cocă în near ioana ca o i a d aa dea a 

28. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
CIOT) issa pa a e ina ma ie ză SE ari inta ag La ata dea bă at 

29. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
COVASNA reason a 0 tă 

30. 1968 februarie 18. Ordinul președintelui Consiliului Securităţii Statului privind 

constituirea colectivului de conducere al Inspectoratului de securitate judeţean 
TAȘI ec oaze aa Dă aid o ta Sa e oa ai a e 0 
..1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Constanţa. ce stat ara note 00 a tie 8 e dp a ba a 20 6 Daia 7. 

32. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Dolj sa e paie e Deea a ii iat 0 it tata az at e a lar ce 

33. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
BUZAU, îi azer) tota Aa aa SRO aaa Bă aaa aaa za Eu 

34. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
BIhOR: 300: e gt ai e Se does Agia a sata a e Ad adusa tata 

35. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
APOC Si 00 a 8 ia oa e Atata sai apoape tes ar a i oa 3 a ua 

36. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Bistriţa-Năsăud spice ceea sta arie a a a 30 a atrasi 3 Aaa 

37. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
NISarInțe zecea e ma ta e 2 ai ca doza zeta da dela ar ddr ate fa A iba ete lei AR lea 

38. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Mureş: „anca sine vite n n ge ema gre no adn Că 0 data da o ra 

39. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Ialomița ci ae ia za uz oa ca aaa e 0 09 sas Ela a 

40. 1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
BOtOŞaNI git cot Tip i 0 e 0 lan Ca d că 2 ăla 80 ta Eta a 

41. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
SUCEAVA: 3 eesti e atu aaa 9 ja a Ea aaa 0 200 dee te Bta date 

42. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
SIBIU: mers acea 2500 e ada e i cat et i DE tă 0 ala diac vea d da a aul d ea ta 

43. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Sătiis Marei sic ie era aa eat a oana i oi a ai it ct a d A 

44. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
ÎITINIȘ deea fe lei d Doe poat da a atata ae eta ca arta ta ai Aoitn n ele e etapele li 

45. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
"Vas Șase e 02 i NUI 2 0 a a lt etc) al ta ia tt a 

46. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
VIAnNCGă ine pn i ai eee castă ul foii a Ea a 30 0 tu it aa Foca a 

47. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Vâlcea Sp 0ztia Ap otet tzac aeazattzs ioana 0 ad N e sl Iota 

48. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Prâhova: nise oii 0 ar ne ea bu en da ăi e 0 dia aa 0 a za 

49. 1968 februarie 18. Ordinul preşedintelui Consiliului Securităţii Statului privind 
constituirea colectivului de conducere al Inspectoratului de securitate judeţean 
Teleorman: ss ese e opera ter ea e bă ta 8 dept aaa te bai Ste tai dul IP a 

50. 1968 februarie 18. Ordinul preşedintelui Consiliului Securităţii Statului privind 

constituirea colectivului de conducere al Inspectoratului de securitate judeţean 
Mehediniţi: 430 cu e ag ua aie oda tza zl ad MEAT Pda Si zel ali, at fi teal ta a a 
..1968 februarie 18. Ordinul președintelui Consiliului Securității Statului privind 
constituirea colectivului de conducere al Inspectoratului de securitate judeţean 
(rălățiiz-z cn 50 eco ee iai mă ae iad cra d 30020 e ca Bela a oa ta ait 

52. 1968 februarie 22. Referat de cadre al locotenent-colonelului Buleandră 
Constantin, locţiitor al șefului Direcţiei regionale de securitate București, propus 
să fie confirmat inspector şef al Inspectoratului de securitate al județului 
TElEOrINAn +; dis ae po e atei e ae a e pa e dat e pe n 9 a că aa a a 0 e a 

53. 1968 aprilie 3. Decretul nr. 295 al Consiliului de Stat privind înființarea, 
organizarea și funcționarea Consiliului Securităţii Statului .............. 

54. 1968 aprilie 13. Regulament de organizare şi funcţionare a Direcţiei de 
contraspionaj din cadrul Consiliului Securității Statului .........ccccc.. 

55. 1968 aprilie 16. Referat de cadre al locotenent-colonelului Florea Nicolae, 
inspector şef al Inspectoratului judeţean de securitate Dâmboviţa ........... 

56. 1968 aprilie 16. Referat de cadre al locotenent-colonelului Lupu Vasile, 
inspector şef al Inspectoratului judeţean de securitate Buzău ............... 

57. 1968 mai 6. Decret al Consiliului de Stat privind numirea lui Stănescu Ion în funcția 
de președinte al Consiliului Securităţii Statului ...... ce 

58. 1968 iunie 13. Referat de cadre al locotenent-colonelului Gergely Francisc, 
şef al Inspectoratului judeţean de securitate Sibiu .......... ce. 

80 

91 


91 


59. 1968 iunie 14. Referat de cadre al locotenent-colonelului Burlacu Victor, 
şef al Inspectoratului judeţean de securitate Constanţa .................. 
60. 1968 iunie 14. Referat de cadre al locotenent-colonelului Popescu Toma, 
şef al Inspectoratului de securitate al judeţului Mehedinţi .................. 
61. 1968 august 17. Notă privitoare la colonelul Dumitrașcu Alexandru, 
inspector şef al Inspectoratului de securitate al judeţului Ilfov .............. 
62. 1968 septembrie 4. Referat de cadre al maiorului Hontău loan, inspector șef 
al Inspectoratului judeţean de securitate Satu Mare .............cccccc.. 
63. 1968 septembrie 26. Referat de cadre al colonelului Dumitrașcu Niculai, 
inspector şef al Inspectoratului judeţean de securitate Bistriţa-Năsăud ........ 
64. 1968 noiembrie 11. Referat de cadre privind pe Hriczan Nicolae, inspector șef 
al Inspectoratului judeţean de securitate Maramureș ............cccccc.. 
65. 1969 ianuarie 14. Referat de cadre al locotenent-colonelului Pușcaș Ilie, 
inspector şef al Inspectoratului judeţean de securitate Sălaj ................ 
66. 1969 ianuarie 17. Referat de cadre al locotenent-colonelului Puncescu Petre, 
inspector şef al Inspectoratului judeţean de securitate Gorj ................. 
67. 19609 ianuarie 22. Notă întocmită de Secţia cadre a C.C. al P.C.R. referitoare 
la Radu Dumitru, șeful Inspectoratului judeţean de securitate Bacău ......... 
68. 1969 februarie 7. Notă întocmită de Secţia de Cadre a C.C. al P.C.R. referitoare 
la generalul-maior Bolintineanu loan, inspector şef al Inspectoratului judeţean de 
securitate BRAȘOV. 73 arti e cae ae 0 at aaa i i ai a au a A iapa 00 
69. 19609 februarie 10. Notă întocmită de Secţia Cadre a C.C. al P.C.R. referitoare 
la Ristea Gheorghe, şeful Inspectoratului judeţean de securitate Bihor ........ 
70. 1969 iulie 21. Referat de cadre al maiorului Manolache Ion Teofan, propus 
a fi numit şef al Biroului 1 din Serviciul 9 — Direcţia a Ill-a................ 
71. 1969 august 1. Referat de cadre al maiorului Vlădescu Ilie Ioan, 
propus a fi numit şef al Biroului 2 din Serviciul 7 — Direcţia a II-a .......... 
72. 1969 august 4. Referat de cadre al maiorului Botorog loan Olimpiu, 
propus a fi numit şef al Biroului 2 din Serviciul 3 — Direcţia a II-a .......... 
73. 1969 august 15. Referat de cadre al colonelului Moga Gheorghe, șef al Direcţiei 
a VI-a, propus a fi numit director general adjunct al Direcţiei Generale 
de Inforniaţii Externe: «n n aci daci că aceia e aa iata d a a e a 020 aa 
74. 1969 decembrie 3. Referat de cadre al locotenent-colonelului Hancheș loan, adjunct 
inspector şef al Inspectoratului judeţean de securitate Bistriţa-Năsăud, propus 
inspector şef la Inspectoratul judeţean de securitate Covasna ............... 
75. 1970 ianuarie 13. Referat de cadre al locotenent-colonelului Baltag Dumitru, 
inspector şef al Inspectoratului judeţean de securitate Tulcea ............... 
76. 1970 februarie 24. Extras din Protocolul şedinţei Secretariatului C.C. al P.C.R. 
referitor la eliberări și numiri în funcții la Consiliul Securităţii Statului ....... 
77. 1970 aprilie 14. Referat de cadre al colonelului Erdelyi Elemer, inspector șef 
al Inspectoratului judeţean de securitate Harghita ............ cc. 
78. 1970 aprilie 16. Referat de cadre al locotenent-colonelului Simon Gheorghe, 
propus inspector șef al Inspectoratului judeţean de securitate Hunedoara . ..... 
79. 1970 aprilie 25. Referat de cadre al locotenent-colonelului Rizea Craiu, 
inspector şef al Inspectoratului judeţean de securitate Brăila ............... 

„1970 noiembrie 12. Referat de cadre al generalului-maior Constandache Ioan Pavel, 


inspector şef al Inspectoratului de securitate judeţean Argeș ................ 


„1970 decembrie 8. Referat de cadre al locotenent-colonelului Iţcuş Dragoș, 


adjunct al șefului Inspectoratului de securitate al municipiului București ...... 
1971 ianuarie 20. Referat de cadre al maiorului Drăgoi lon Nicolae, șeful 
Serviciului II contrainformaţii în sectoarele economice la Inspectoratul de 
securitate al judeţului Argeș ....... ca 


..1971 februarie 5. Referat de cadre al maiorului Dănescu Stan Gheorghe, numit 


inspector şef al Inspectoratului de securitate al judeţului Ialomiţa ........... 


„1971 februarie 25. Referat de cadre al locotenent-colonelului Istrate Constantin 


Dumitru, șef serviciu la Direcţia a Xll-a ........ ccm 


„1971 iunie 19. Referat de cadre al colonelului Băleanu Gheorghe, adjunct al şefului 


Direcţiei a XII-a din cadrul Consiliului Securităţii Statului, propus în funcţia de 
inspector şef al Inspectoratului judeţean de securitate Bihor ................ 


. 1971 august 20. Referat de cadre al locotenent-colonelului Dumitrescu Constantin 


Dumitru, adjunct inspector şef la Inspectoratul de securitate al județului Cluj . .. . 
1971 august 20. Referat de cadre al locotenent-colonelului Mihalcea Grigore Aurel, 
propus a fi numit inspector şef la Inspectoratul de securitate al judeţului 

NCaNTIț; «2 eset pa ata edit 9 ep au ni en d Ia ele a cete 0 3 pi aa ea a 3 pc 
1971 septembrie 7. Referat de cadre al locotenent-colonelului Agoșton Alexandru 
Alexandru, propus a fi numit adjunct inspector şef la Inspectoratul de securitate 
țudeţean: Mureş. + n seca ee rea cnezi ir a aia e ag ata a ana a daca dau n 
1971 septembrie 11. Referat de cadre al colonelului Târnoveanu Gh. loan, inspector 
şef al Inspectoratului de securitate judeţean Alba, propus a fi eliberat din 

TUNCȚIE; e i capi 70 cat a St 0 3 a a aa inta a Dac a ate a 
1971 septembrie 29. Referat de cadre privind pe Mincu Gheorghe, inspector șef 
al Inspectoratului de securitate judeţean Argeş .........ccn.. 


.. 1971 octombrie 1. Ordinul președintelui Consiliului Securităţii Statului privind 


constituirea colectivului de conducere al Direcţiei a Xll-a ................. 
1971 octombrie 15. Ordinul președintelui Consiliului Securităţii Statului privind 
constituirea colectivului de conducere al Direcţiei a IV-a ................. 
1971 noiembrie 8. Ordinul președintelui Consiliului Securităţii Statului privind 
constituirea colectivului de conducere al Centrului de Informatică și Documentare 
(DDD) a A oc 0 ie a e ta iat aa Bau d Dc ee i zl a ct Aa 
1971 noiembrie 23. Ordinul președintelui Consiliului Securităţii Statului privind 
constituirea colectivului de conducere al Inspectoratului de securitate al municipiului 
BUCUTEȘII e fa e ac e Ea lia Dc Ia aie da 30 aaa Dalia Aa A 
1971 decembrie 1. Ordinul președintelui Consiliului Securităţii Statului privind 
constituirea colectivului de conducere al Direcţiei Generale 

Tehni6O:Operăți ve seca d aer cra e a n pa i pă a lata 000 a 
1972 februarie 21. Referat de cadre al colonelului Linţu Ioan, șeful Cancelariei 
Consiliului Securităţii Statului, propus să fie numit inspector șef al Inspectoratului 
de securitate al judeţului Caraș-Severin ....... ce 
1972 februarie 22. Decretul Consiliului de Stat nr. 55 referitor la modificarea unor 
articole din Decretul nr. 295/1968 de înfiinţare a Consiliului Securităţii Statului .... 

98. 1972 martie 6. Referat de cadre al generalului-maior Popescu Constantin Romeo, 
propus a fi numit şef de brigadă în Departamentul de informaţii externe ...... 
99. 1972 aprilie 19. Decretul nr. 130 cu privire la înfiinţarea Ministerului de Interne 
prin fuziunea Consiliului Securităţii Statului cu Ministerul Afacerilor Interne .. . 
100. 1972 mai 9. Hotărâre a Consiliului de Miniștri privind aprobarea componenţei 
Colegiului Ministerului de Interne ....... ce 
101. 1972 iunie 7. Referat de cadre al colonelului Zagoneanu Gheorghe, 
inspector şef al Inspectoratului judeţean Galaţi al Ministerului de Interne ..... 
102. 1972 noiembrie 17. Raport al ministrului de Interne lon Stănescu cu privire la 
propunerea de numire a generalului-maior Pleşiţă Nicolae în funcția de șef al 
Direcţiei | din Direcţia Generală de Informaţii Interne ................. 
103. 1972 decembrie 25. Referat de cadre al locotenent-colonelului Sterian Marin, 
adjunct al șefului securității la Inspectoratul judeţean Prahova al Ministerului de 
Interne, propus inspector şef al Inspectoratului judeţean Vaslui al Ministerului de 
ÎNTETNE A zei aa e ui ada 8 a 3 det 38 pe ai data ca e e aaa, 3 ar 0 tă a 5 aa 
104. 1972 decembrie 29. Referat de cadre al colonelului Stamatoiu Aristotel, propus 
în funcţia de șef al Direcţiei a III-a din Direcţia Generală de Contraspionaj 
105. 1973 august 30. Referat de cadre al locotenent-colonelului de securitate 
Bodunescu Ion, propus în funcţia de inspector şef al Inspectoratului judeţean 
Teleorman al Ministerului de Interne ......... cnc 
106. 1974 aprilie 8. Referat de cadre al locotenent-colonelului Ardeleanu Lazăr Ioan, 
şeful Serviciului contrainformaţii în sectoarele economice la Inspectoratul judeţean 
Cluj al Ministerului de Interne ....... ce 
107. 1974 aprilie 9. Referat de cadre al generalului-maior Ristea loan Gheorghe, 
locţiitor al șefului Securităţii judeţului Brașov, propus a fi numit în funcţia de șef 
al Inspectoratului judeţean Mureş al Ministerului de Interne ................ 
108. 1974 aprilie 9. Referat de cadre al locotenent-colonelului Csomos Alexandru, 
locţiitor al şefului Securităţii județului Brașov, propus pentru a fi numit în funcţia 
de inspector şef la Inspectoratul judeţean Mureș al Ministerului de Interne .... 
109. 1974 aprilie 17. Referat de cadre al locotenent-colonelului Neculicioiu Gh. Victor, 
şef al Securităţii județului Braşov ........ cea 
110. 1974 aprilie 17. Referat de cadre al locotenent-colonelului Brestoiu Ilie Horia, 
şef al Serviciului I la Centrul de informatică și documentare ............... 
111. 1974 mai 1. Extras din Protocolul ședinței Secretariatului C.C. al P.C.R. referitor 
la eliberări și numiri în funcții la Ministerul de Interne .................... 
112. 1974 mai 27. Referat de cadre al maiorului Blejea Niculae Niculae, propus a fi 
numit în funcţia de șef al Unităţii speciale „T“ din Comandamentul pentru tehnică 
operativă și transmisiuni ne 
113. [1974 mai]. Referat de cadre al colonelului Scatula Petre Mihai, propus a fi numit 
în funcția de șef al Unităţii speciale „T* din cadrul Comandamentului pentru tehnică 
operativă și transmisiuni ae 
114. 1974 iunie 4. Referat de cadre al maiorului Radu Gheorghe, propus în funcția 
de șef al Unităţii speciale „T“ din Comandamentul pentru tehnică operativă şi 
(TanSTNiSIUNI ceea aer ear n oi a a ra a a a n aaa 
115. 1974 iunie 10. Referat de cadre al colonelului Amohnoae Epifanie, propus a fi 
numit în funcţia de şef al Comandamentului serviciilor și înzestrării ......... 

116. 1974 septembrie 3. Referat de cadre al colonelului Popa Aron Dumitru, propus 
a fi numit în funcția de șef al Inspectoratului judeţean Dâmboviţa al Ministerului 
de: NENE ari iii nai aaa tt SAR aaa Dia e ai AA a at ii 
117. 1974 septembrie 3. Referat de cadre al colonelului Blaga Ion Ștefan, locţiitor 
al şefului Direcţiei a IV-a contrainformaţii militare ......... cc. 
118. 1974 septembrie 19. Referat de cadre al colonelului Ion Nicolae, locţiitor al șefului 
Direcţiei | informaţii a Ministerului de Interne .........cccnei 
119. 1974 septembrie 20. Notă întocmită de Secţia Organizatorică și Cadre a C.C. 
al P.C.R. cu propuneri pentru funcţia de șef al Inspectoratului judeţean Dâmboviţa 
al Ministerului de Interne ........ ne 
120. 1975 ianuarie 4. Referat de cadre al locotenent-colonelului Alexie Marin Ștefan, 
şef al Securităţii judeţului Dolj... 
121. 1975 ianuarie 4. Referat de cadre al colonelului Rotaru Marin Mihai, 
şef al Securităţii județului Mehedinţi .......cnce ee 
122. 1975 ianuarie 23. Referat de cadre al colonelului Nuță Constantin, locţiitor 
al şefului Direcţiei a IV-a din Ministerul de Interne ...........ccccccc.. 
123. 1975 noiembrie 13. Referat de cadre al generalului-maior Stan Nicolae, șeful 
Securităţii municipiului București, propus a fi numit în funcția de locţiitor al şefului 
Direcţiei a V-a securitate şi gardă. Raport privind numirea generalului-maior Pleșiţă 
Nicolae în funcția de adjunct al ministrului de Interne ...........ccc.. 
124. 1976 decembrie 31. Extras din Protocolul şedinţei Secretariatului C.C. al P.C.R. 
privind eliberări şi numiri în funcţii la Ministerul de Interne ............... 
125. 1977 august 22. Notă a Colegiului Central de Partid cu propunerea de acordare 
a stagiului de partid din anul 1942 lui Onescu Cornel ..........cccccc.. 
126. 1978 septembrie 12. Protocolul ședinței Secretariatului C.C. al P.C.R. referitor 
la eliberări și numiri în funcții la Ministerul de Interne .................... 
127. 1978 septembrie 27. Notă cu propuneri privind numirea şi eliberarea unor cadre 
din conducerea Ministerului de Interne .........cc eee 
128. 1979 septembrie 3. Notă a Comisiei C.C. al P.C.R. pentru problemele de cadre 
de partid și de stat, înaintată Secretariatului C.C. al P.C.R., cu propuneri privind 
eliberări și numiri în funcții la Ministerul de Interne ............cccccc.. 
129. 1980 iunie 21. Notă întocmită de Comisia C.C. al P.C.R. pentru probleme de cadre 
de partid și de stat cu propuneri privind numiri și eliberări din funcții în 
Ministerul de Interne ....... mec 
130. 1980 august 18. Extras din Protocolul ședinței Secretariatului C.C. al P.C.R. 
referitor la eliberarea și numirea în funcții a unor ofiţeri de securitate ........ 
131. 1984 septembrie 5. Notă-raport întocmită de Tudor Postelnicu, ministru secretar 
de stat la Ministerul de Interne, privind numirea și eliberarea din funcţie a unor 
GENETALI sia a 200 aia i 5 OD ta ate a 0 ră iat Bata, A ia 3 AB 
132. 1984 septembrie 7. Notă cu propuneri privind eliberarea și numirea în funcție 
a unor cadre din Ministerul de Interne — șefi de inspectorate şi securități 
ŢUdețENE za ci aia 3 aa e ai ÎN pa 0 A e at 0 00 tă a Ia aa ăia af i 
133. 1984 octombrie 12. Raport cu propuneri de numiri și eliberări din funcţii în 
Ministerul de Interne — șefi de inspectorate și securități judeţene ............ 
134. 1984 octombrie 25. Notă privind propuneri de numire în funcția de șef al 
Inspectoratului judeţean al Ministerului de Interne şi al Securităţii judeţului 
Brăila. zace ei oi dota ta Et d aut, act Al at al te te Ad d al 

135. 1967 iulie 13. Hotărârea Comitetului Executiv al C.C. al P.C.R. privind întărirea 
controlului de partid asupra organelor de securitate şi miliţie ............... 
136. 1968 februarie 8. Nota nr. 27 emisă de Consiliul Securităţii Statului privitoare 
la activitatea „Comitetului Naţional pentru Europa Liberă“ (C.N.E.L.) ....... 
137. 1968 martie 10. Instrucţiuni ale Consiliului Securităţii Statului privind modul 
de utilizare, evidenţă și control a mijloacelor bănești destinate cheltuielilor 
informative speciale (fondul „C.I.S.) nn 
138. 1968 martie 18. Documentar referitor la internarea unor persoane, prin măsuri 
administrative, în unităţi de muncă, colonii de muncă, locuri de muncă obligatorie 
şi stabilirea domiciliului obligatoriu ........ ne 
139. 1968 martie 19. Sinteză privind „încercări ale legionarilor de a reactiva 
emigrația română din R.F. a Germaniei, prin intermediul «Uniunii Asociaţiilor 
Românilor din Germania» (U.A.R.G.) ne 
140. 1968 martie 20. Raport al Serviciului „A“ referitor la activitatea desfășurată și 
măsurile propuse pentru îmbunătăţirea muncii de contrainformaţii radio ...... 
141. 1968 aprilie 16. Raport referitor la activitatea Direcției a III-a din Direcţia Generală 
de:Contraspionaj si neta a a e ao a că ai da ta oda d dt det a aa e E 
142. 1968 iunie 8. Referat întocmit de Consiliul Securităţii Statului asupra abaterilor 
săvârşite de unii ofițeri din fosta Direcţie regională de securitate Banat ....... 
143. 1968 iulie 1. Fragmente din expunerea preşedintelui Consiliului Securităţii Statului, 
Ion Stănescu, la convocarea cu cadrele de securitate din aparatul de 
GORtTrAspLOnA) cotor ii ec a ea 1 3 0 00 aaa 00 ala n id a dpi 
144. 1968 iulie 6. Notă a Consiliului Securităţii Statului referitoare la obligaţia unităților 
centrale și teritoriale de securitate de a transmite materiale informative şi date pentru 
Serviciul de Documentare Externă, nou înființat ..... ce 
145. 1968 august 1. Plan de măsuri întocmit de Direcţia I în scopul îmbunătățirii 


146. 1968 august 1. Notă întocmită de U.M. 0755/C referitoare la „activitatea 
propagandistică desfășurată de emigrația română prin presă și tipărituri“ ..... 
147. 1968 septembrie 19. Raport de analiză al Direcţiei ] şi plan de măsuri al Consiliului 
Securităţii Statului în problemele presă, tipărituri, radio și televiziune .......... 
148. 1968 decembrie 6. Notă redactată de Cancelaria Consiliului Securității Statului 
referitoare la sarcinile ce revin unităţilor de securitate pe linia problemei „Alianţa“ 
(recrutarea cetăţenilor români care se căsătoresc cu cetăţeni străini) ......... 
149. 1968 decembrie 16. Raport privind organizarea și desfășurarea muncii informativ- 
operative în rândul turiștilor străini care vizitează România ................ 
150. 1968 decembrie 18. Informare cu privire la rezultatele obținute pe linia 
îmbunătăţirii muncii de securitate în problema legionară .................. 
151. 1970 mai 5. Raportul de activitate al Direcţiei | pe anul 1969 ............. 

152. 1971 mai 26. Notă-raport privind articolul apărut în „International Herald Tribune“ 
referitor la înfiinţarea „Consiliului american pentru comunicaţii private 
internaționale“, organism creat pentru finanţarea posturilor de radio „Europa Liberă“ 
şI:,„Radio: Libertatea” nm ea ata Sa as i ac ata îti ca d 3 get aa 

153. 1971 iunie 10. Angajament-tip ce trebuia semnat de personalul Consiliului 
Securițății: Statuliii esse ir ae gi 0 a ct le Da oa a a di Dă pia a aie 

154. 1971 septembrie 8. Notă referitoare la obiectivul „Meliţa“ ............... 

155. 1972 iunie 20. Notă cu privire la apelul intitulat „Către bisericile creștine din 
toată lumea“ trimis în străinătate de reprezentanţii unor „secte religioase“ din 
ROMANIA spete aus Ca altă a eta a atu ua a a Da tac ata aa 

156. 1972 septembrie 27. Plan de măsuri „pentru prevenirea şi curmarea unor acțiuni 
ce contravin politicii partidului și statului nostru“ (acțiunea „Antidotul) ..... 

157. 1972 decembrie 22. Notă a Serviciului 4 din Direcţia 1 referitoare la cultul 
„Adventiști de ziua șaptea“ (A.Z.S.) ......cn ea 

158. 1974 martie 15. Referat întocmit de U.M. 0920/F cu privire la organizațiile 
emigrației române din Anglia .......ccne ae 

159. 1975 martie 17. Hotărârea de deschidere a dosarului de obiectiv „Meliţa“ privind 
postul de radio „Europa Liberă“ ....... ce 

160. 1976 aprilie 14. Plan de măsuri în acţiunea „Construcţia“ (verificarea și 
asigurarea contrainformativă a cetăţenilor români trimiși la muncă în 
stfăinătate) e sote i tie e ee ii a iat oa 8 Bi 2 a 0 a a a i, Ba 7 IA 

161. 1976 iulie 1. Hotărâre a Consiliului de conducere al Ministerului de Interne 
referitoare la îmbunătăţirea muncii informativ-operative în mediul rural ...... 

162. 1976 octombrie 29. Notă-raport a Direcţiei 1 referitoare la cultul „Penticostali 
de:ziuă:a:șapieă:: m ezatea parta aaa A aaa aa i aceea ad adi d ta i 

163. 1977 noiembrie 1. Program de măsuri elaborat de Serviciul 5 din Direcţia I privind 
desfășurarea muncii de securitate în Radioteleviziunea Română ............. 

164. 1977 noiembrie 17. Raport privind acţiunea „Riposta II“ (contracararea 
intențiilor de emigrare a cetăţenilor români) ........ccee ee 

165. 1977 decembrie 3. Notă a Direcţiei 1 referitoare la urmărirea persoanelor din 
România care au legături cu grupul Radu Câmpeanu din Franţa ............. 

166. 1978 ianuarie 10. Program de măsuri elaborat de Direcţia I privind activitatea 
informativ-operativă în problema „presă“... 

167. 1978 februarie 6. Plan de măsuri pentru intensificarea muncii informativ-operative 
în rândul ziariştilor străini care vizitează R.S. România ..........ccccc.. 

168. 1978 mai 6. Raport al Serviciului 5 din Direcţia I privind stadiul activității 
informativ-operative în obiectivul Radioteleviziunea Română .............. 

169. 1978 noiembrie 6. Notă a Departamentului Securităţii Statului privind atitudinea 
şi situaţia foştilor condamnaţi pentru „infracțiuni contra securității statului“ .. . 

170. 1979 august 14. Plan de măsuri pentru realizarea misiunilor ce revin 
Direcţiei | pe linie de securitate şi gardă .......... ceea 

171. 1979 octombrie 12. Plan de măsuri al Direcţiei I privind desfășurarea muncii 
de securitate în problema „Persoane ostile din sectoarele de presă, radioteleviziune 
şi poligrafii“ în anul 1980... 

172. 1979 noiembrie 30. Program de măsuri pe anul 1980 în problema „Activitatea 
duşmănoasă desfășurată de unele persoane din sectoarele artă și cultură“ întocmit 
dle: Direcția 3200 bois ară ol alee at ateu e Oe te Pa DL acte bate ft do li 

173. 1980 aprilie 12. Notă a Direcţiei I referitoare la organizaţia „Forţa III“ ..... 
174. 1980 septembrie 20. Scurt istoric al postului de radio „Europa Liberă“ întocmit 
de: UM:0544 i sein e 90 e if doina a a sapate lasa data al dul en ze ti ni 
175. 1980 octombrie 12. Notă documentară referitoare la acţiunile foştilor condamnaţi 
stabiliți în străinătate ........ cae 
176. 1980 octombrie 30. Notă sinteză întocmită de U.M. 0544 privind unele instituţii 
şi organizații din străinătate folosite de postul de radio „Europa Liberă“ ...... 
177. [1980]. Istoric referitor la problema activitatea dușmănoasă desfășurată de unele 
persoane din domeniile artă și cultură .......cmcn ee 
178. 1981 februarie 3. Plan de măsuri al Direcţiei | pe anul 1981 în problema 
„Activitatea duşmănoasă desfășurată de unele persoane din sectoarele artă şi 
CULTĂ: „aste ce 5 aaa ani Aaa ay Da natală a di a Casa o aaa a a aa aa 
179. 1981 februarie 24. Raport al Serviciului 3 din Direcţia I referitor la problema 
„foşti condamnaţi pentru infracţiuni contra securității statului“ ............. 
180. 1981 octombrie 14. Notă a U.M. 0544 privind acţiunile de încurajare a 
activităţii disidente din România de către „Europa Liberă“ și C.A. ......... 
181. 1982 februarie 6. Plan de măsuri al Direcţiei I privind desfăşurarea muncii de 
securitate în problema „Persoane ostile din sectorul presă-tipografii“ în anul 
T082 setea ăi 3 n rădăcina 
182. 1982 mai 7. Notă a Direcţiei | privind reacţiile critice ale unor persoane din mediul 
intelectul față de măsurile luate în privinţa unor personalități implicate în 
„Meditaţia transcedentală“ ....... ne 
183. 1982 mai 9. Raport al Inspectoratului Municipiului București referitor la informațiile 
care au existat la Securitatea Capitalei despre „Meditaţia transcedentală“ ....... 
184. 1982 mai 11. Notă a Direcţiei I referitoare la efectul măsurilor luate în problema 
„Meditaţiei transcedentale“ şi la preocupările cetăţenilor străini față de acest 
SUDICE zf din o te a otite tata a ata eta dada atat, e late lalele cazat a e 
185. 1982 iunie 25. Documentar referitor la activitatea desfășurată de unele elemente 
ostile sub acoperirea preocupărilor religioase şi sarcinile lucrătorilor de la posturile 
de miliţie comunale în prevenirea şi contracararea acestei activităţi .......... 
186. 1982 decembrie 12. Raport de analiză al Serviciului 5 din Direcţia 1 asupra 
activității desfășurate în anul 1982 ....... ccm 
187. 1983 februarie 11. Plan de măsuri al Direcţiei | pentru cunoașterea, prevenirea 
şi contracararea „activităţii clandestine ostile“ desfășurate de cultul „Adventiști de 
ziua a 7-a“ şi grupările religioase „Adventiști-reformiști“ şi 
„Adventiști-protestanți“ .... ne 
188. 1983 octombrie. Notă referitoare la supravegherea informativ-operativă 
a foştilor deținuți politici ..... ce 
189. 1983 decembrie. Raport al Serviciului 5 din Direcţia I privind analiza 
activităţii desfășurate în anul 1983 în problemele artă-cultură, 
presă-radioteleviziune-poligrafii, sănătate și justiție .........ce.. 
190. 1984 ianuarie 31. Anexă a Raportului Comitetului Emisiunilor pentru Străinătate 
din S.U.A. adresat Președintelui și Congresului Statelor Unite, referitor la politica 
posturilor de radio „Europa Liberă“ și „Radio Libertatea“. ................. 
191. 1984 februarie 24. Notă a Securităţii Municipiului București referitoare la 
„Meditaţia transcedentală“ ....... e 

192. 1984 aprilie 18. Raport al Securităţii Municipiului București referitor la modul 
cum au fost executate prevederile programului de măsuri din problema presă, 
radioteleviziune și poligrafie ........ccn ee 

193. 1984 mai. Notă referitoare la supravegherea informativ-operativă a foștilor 
deținuților politici si-i e ca oc a ete ae aa e ia ata în decta în 

194. 1984 august 6. Documentar întocmit de Direcţia | din Departamentul Securităţii 
Statului referitor la „Uniunea Românilor Liberi“ ........ eee. 

195. 1984 septembrie 26. Documentar realizat de U.M. 0544 din Departamentul 
Securităţii Statului privind postul de radio „Europa Liberă“ ................ 

196. 1984 noiembrie. Raport referitor la activitatea desfășurată de ofițerii 
Serviciului 3 din Direcţia ] în anul 1984 ........ccn e 

197. 1984 decembrie 22. Raport întocmit de Direcţia I privind situaţia persoanelor 
care au „inițiat sau condus bande, organizaţii și grupări subversive“ ......... 

198. 1984 decembrie. Raport al Serviciului 3 din Direcţia I privind concluziile ce se 
desprind din activitatea informativ-operativă desfășurate în rândul elementelor care 
au iniţiat, condus și participat în „bande şi organizații subversiv-teroriste“ ...... 

199. 1985 noiembrie. Raport al Direcţiei 1 referitor la „modul cum s-a acţionat în 
direcția cunoaşterii, prevenirii şi neutralizării acțiunilor ostile ale foştilor condamnaţi 
pentru infracțiuni contra securității statului” ....... ceea 

200. 1986 iulie 18. Informare întocmită de Direcţia I privind stadiul muncii informativ- 
operative în problema „foști condamnaţi pentru infracţiuni contra securităţii 
Statului acte tri a tert aaa da a pă e Da 05 ac e 935 En Aia e a 

201. 1986 decembrie 23. Raport privind activitatea desfăşurată în anul 1986 în 
problemele artă-cultură, presă-radioteleviziune-poligrafii, sănătate şi justiție de către 
Serviciul: '5-din; Direcţia | sis ezite scie it ati e ta ati a Ei 5 a ia 

202. 1987 ianuarie 14. Plan de căutare a informaţiilor pe anul 1987 întocmit de 
Direcţia Desiro ta d iesti e tă baze d 150 0 a a ati a Da na aa 

203. 1987 august 3. Raport al Corpului de Control din Departamentul Securităţii 
Statului privind activitatea desfășurată de Serviciul 5 — Direcţia I în perioada 
ianuarie 1986-iunie 1987... 

204. 1988 octombrie 30. Notă a Direcţiei I referitoare la acțiunile lui Ion Raţiu ..... 

205. 1988 noiembrie 21. Plan de măsuri întocmit de Inspectoratul municipiului 
București al Ministerului de Interne privind prevenirea, descoperirea şi neutralizarea 
autorilor de înscrisuri cu conţinut necorespunzător şi a altor fapte de natură 
să afecteze interesele statului, pe raza municipiului București .............. 

206. 1989 august 2. Notă referitoare la activitatea postului de radio 
EULrOpa TIDEră sita a o eat aaa e ca a a a tat a a art aa a 

207. 1990 aprilie 20. Documentar referitor la postul de radio „Europa Liberă“... 

Partea | 


STRUCTURI - CADRE 


1967 iulie 14. Extras din protocolul ședinței Prezidiului Permanent al C.C. al 
P.C.R. referitor la reorganizarea Ministerului Afacerilor Interne 


2214/1967 
Protocol nr. 39 
al şedinţei Prezidiului Permanent al C.C. al P.C.R. 


din ziua de 14 iulie 1967 


Participă la şedinţă tovarășii Nicolae Ceaușescu, Chivu Stoica, lon Gheorghe 


Maurer, Alexandru Bârlădeanu, Emil Bodnăraş, Paul Niculescu-Mizil, Ilie Verdeț. 


Au fost invitați tovarășii Patilineţ Vasile și Onescu Cornel. 

Şedinţa începe la ora 10%. 

Prezidează tovarășul Nicolae Ceauşescu. 

(...) 

II. Cu privire la reorganizarea M.A.I. 

1. Aprobă propunerile cuprinse în Nota privind reorganizarea structurii Ministerului 


Afacerilor Interne (se anexează). 


2. Să se întocmească un proiect de Decret cadru — referitor la reorganizarea 


Ministerului Afacerilor Interne —, care să poată fi publicat. 


Schema organizatorică a M.A.I. se va stabili de către Consiliul de Miniștri. 
3. Problemele de Apărare Locală Antiaeriană să fie trecute de la M.A.I. în atribuțiile 


Ministerului Forţelor Armate. 


4. Consiliul Securităţii Statului va funcționa ca departament independent în cadrul 


Ministerului Afacerilor Interne. 

5. Primii-adjuncţi ai ministrului Afacerilor Interne — inclusiv preşedintele 
Consiliului Securităţii Statului — vor avea grad de ministru. 

6. Ministerul Afacerilor Interne să prezinte propuneri conducerii partidului cu 
privire la trecerea personalului militarizat din cadrul M.A.I. în rândul cadrelor militare. 

7. La şedinţa activului M.A.I. vor participa tovarăşii Nicolae Ceaușescu, Chivu 
Stoica, Emil Bodnăraș, Ilie Verdeț şi Vasile Patilineţ. 

C.C. al P.C.R. şi Consiliul de Miniștri să ofere o masă tovărăşească la Snagov în 
cinstea activului M.A.I. 


(ză) 


Nicolae Ceaușescu 


Strict Secret 
Notă 


Supunem spre aprobare Prezidiului Permanent al C.C. al P.C.R. reorganizarea 
Ministerului Afacerilor Interne, după cum urmează: 

I. Crearea următoarelor organe colective de conducere: 

a) Consiliul Securităţii Statului; 

b) Colegiul Ministerului Afacerilor Interne. 

II. Consiliul Securităţii Statului să fie format din: președinte, un prim- 

vicepreședinte, 2 vicepreședinți şi 5 membri. 

— Preşedintele să fie prim-adjunct al ministrului Afacerilor Interne și să facă parte 

din Colegiul M.A.I. EI va răspunde de întreaga muncă de Securitate. 

1. Direcţia Generală de Informaţii Interne 

Actuala Direcţie a III-a să se transforme în Direcţia Generală de Informaţii Interne, 

în cadrul căreia să funcţioneze: 

— Direcţia I-a, care să se ocupe de munca informativă în rândul elementelor 
dușmănoase din interior; 

— Direcţia a II-a, care să se ocupe de prevenirea și descoperirea actelor de sabotaj 
și diversiune din unităţile economice. 

2. Direcţia Generală de Contraspionaj va fi creată din actualele direcţii a II-a 

şi a V-a şi va fi organizată astfel: 

— Direcţia a III-a, care se va ocupa de prevenirea acţiunilor de spionaj ale 
diplomaților și altor cetăţeni străini, de organizarea muncii informative şi 
controlul grăniceresc al punctelor de trecere a frontierei; 

— Direcţia a IV-a, care se va ocupa de activitatea de contraspionaj și urmărire 
informativă în unitățile Ministerului Forţelor Armate și Ministerului Afacerilor 
Interne. 

3. Direcţia Generală de Informaţii Externe să aibă în continuare 3 direcții, şi 

anume: 

— Direcţia a V-a, care se va ocupa cu obţinerea de informaţii tehnico-știinţifice; 

— Direcţia a VI-a, care se va ocupa cu crearea de rezidenţe ilegale în exterior; 

— Direcţia a VII-a, care se va ocupa cu munca de pătrundere în serviciile de spionaj 
şi contraspionaj străine, apărarea contrainformativă a reprezentanţelor statului 
nostru și cu lupta împotriva emigrației române reacționare. 

În cadrul Direcţiei Generale de Informaţii Externe, în afara actualelor servicii 
independente, să fie constituit şi Serviciul de documentare externă. 

4. Direcţia a VIII-a, care se ocupă cu problemele de securitate a conducerii de 
partid şi de stat (actuala Direcţie a VI-a). 

5. Direcţia a IX-a, care se ocupă cu problemele de investigații și filaj (actuala 
Direcţie a VII-a). 

6. Direcţia a X-a — Anchete (actuala Direcţie a IV-a). 

7. Direcţia a XI-a — Tehnică (actuala Direcţie „T*). 

8. Servicii independente: 

— Serviciul „B“ — interceptare radio 

— Serviciul „C“ — evidenţă operativă 

— Serviciul „F“ — cenzură 

— Serviciul „K“ — contrainformaţii la organele M.A.I. 
— Centrul de emisie-recepţie. 

În aparatul de Securitate să se mai facă următoarele modificări: 

— Pentru oraşul București să se înfiinţeze o direcție de Securitate — Direcţia 
Securităţii orașului București. 

— Să se creeze Comandamentul Trupelor de Securitate, care să aibă în subordine 
batalioane de Securitate. 

— Concomitent cu aplicarea măsurilor propuse, Consiliul Securităţii Statului să treacă 
la o mai justă repartizare și folosire a efectivelor din aparatul central și regional de 
Securitate, în raport de concentrarea elementelor suspecte şi importanța unor obiective. 

III. Propunem numirea ca membri ai Consiliului Securităţii Statului și în funcţiile 
arătate mai jos a tovarășilor: 


Pata — Preşedinte 

2. Negrea Vasile — Prim-vicepreşedinte 

3. Stoica Constantin — Vicepreşedinte şi șef al Direcţiei Generale de 
Informaţii Interne 

4. Doicaru Nicolae — Vicepreşedinte şi şef al Direcţiei Generale de 
Informaţii Externe 

5. Stan Nicolae — Şeful Direcţiei Generale de Contraspionaj 

6. Pleşiţă Nicolae — Şeful Direcției a VIII-a 

7. Ardeleanu Filimon — Şeful Direcției de Anchete (Direcţia a X-a) 

8. Marinescu Paul — Comandantul Trupelor de Securitate 

9. Tănase Evghenie — Șeful Direcției Securității orașului București 


* Lipsă în text. 

IV. Din Colegiul Ministerului Afacerilor Interne, în afara ministrului, vor face 
parte următorii: 

— Primul-adjunct al ministrului și președinte al Consiliului Securităţii Statului; 

— Adjunctul M.A.I. şi şef al Direcţiei Generale a Miliției; 

— Adjunctul M.A..I., care se va ocupa de problemele administrativ-gospodăreșşti; 

— Adjunctul M.A.I., care se va ocupa de problemele P.C.I. şi pază obiective; 

— Secretarul general al M.A.I., care se va ocupa de probleme de învățământ, 
penitenciare, arhive, secretariat, scrisori şi sesizări; 

— Secretarul Consiliului Politic al Trupelor M.A.L.; 

— Secretarul Comitetului de partid M.A.L.; 

— Şeful Direcţiei Personal; 

— Şeful Direcţiei Generale a Penitenciarelor; 

— Șeful Corpului de Control al Ministrului. 

Modificările propuse se pot realiza în cadrul efectivelor și fondului de salarii 
prevăzute pentru anul 1967. 

Vasile Patilineţ 
14 iulie 1967. 


A.N.I.C., fond C.C. al PC.R. — Cancelarie, dosar nr. 110/1967, f. 2-4, 42-45. 


1967 iulie 21. Extras din Decretul Consiliului de Stat nr. 710 privind organizarea 
şi funcționarea Ministerului Afacerilor Interne (capitolul referitor 
la funcționarea Departamentului/Consiliului Securităţii Statului) 


Decret al Consiliului de Stat 
Decret nr. 710/1967 
Expunere de motive 


Plenara Comitetului Central al Partidului Comunist Român din 26-27 iunie 1967, 
ținând seama de condiţiile perioadei de desăvârșire a construcției socialiste și de 
dezvoltare continuă a democraţiei noastre, a stabilit măsuri în vederea perfecționării 
activității Ministerului Afacerilor Interne şi îmbunătăţirii structurii sale organizatorice. 

Pentru aducerea la îndeplinire a hotărârii Plenarei Comitetului Central al 
Partidului Comunist Român s-a adoptat alăturatul decret privind organizarea şi 
funcţionarea Ministerului Afacerilor Interne. 

1. Decretul prezintă următoarele îmbunătățiri faţă de prevederile reglementărilor 
anterioare cu privire la structura organizatorică a Ministerului Afacerilor Interne: 

a) S-a prevăzut înfiinţarea, în cadrul ministerului, a Departamentului Securității 
Statului, care va coordona, controla şi îndruma în mod unitar întreaga activitate pe 
care o desfăşoară organele de securitate pentru asigurarea prevenirii, descoperirii şi 
lichidării acțiunilor îndreptate împotriva securităţii statului. 

Departamentul va fi condus de Consiliul Securităţii Statului, care urmează să-și 
desfăşoare activitatea pe baza principiului muncii şi conducerii colective, fiind un 
organ deliberativ. 

Consiliul se subordonează ministrului Afacerilor Interne și răspunde față de 
conducerea de partid şi de stat pentru întreaga muncă ce o desfăşoară organele 
securității statului. 

Organizarea consiliului va permite o mai bună compartimentare şi analiză a 
activităţii desfășurate de organele securităţii statului şi o mai mare operativitate în 
conducerea muncii şi rezolvarea problemelor. 

(++) 

Intrucât prin aceste prevederi se aduceau modificări substanțiale Decretului nr. 
141/1963, a fost necesară înlocuirea acestuia. De aceea, s-a procedat la abrogarea 
Decretului nr. 141/1963, cu modificările ulterioare. 


Decret 
privind organizarea şi funcţionarea Ministerului Afacerilor Interne 


Consiliul de Stat al Republicii Socialiste România decretează: 


Capitolul 1 
Dispoziţii generale 


Art. 1. Ministerul Afacerilor Interne înfăptuieşte politica Partidului Comunist Român 
şi a statului cu privire la asigurarea securității statului și a ordinii publice, apărarea 
proprietăţii socialiste şi personale, a drepturilor și intereselor legale ale persoanelor. 

În îndeplinirea sarcinilor sale, Ministerul Afacerilor Interne se sprijină şi pe 
concursul larg al cetăţenilor, pe influenţa educativă a colectivităţii oamenilor muncii. 


Capitolul II 
Organizarea ministerului 


Secţiunea | 
Conducerea ministerului 


Art. 2. Ministerul Afacerilor Interne este condus de ministrul Afacerilor Interne, 


care, în îndeplinirea atribuțiilor sale, este ajutat de prim-adjuncţi ai ministrului, de 
adjuncţi ai ministrului şi de secretari generali. 

Atribuţiile primilor adjuncți ai ministrului, ale adjuncţilor ministrului și ale 
secretarilor generali se stabilesc prin ordin al ministrului. 


Secţiunea II 
Departamentul Securităţii Statului 


Art. 3. În cadrul Ministerului Afacerilor Interne funcţionează Departamentul 
Securităţii Statului, condus de Consiliul Securităţii Statului. Consiliul Securităţii 
Statului conduce întreaga activitate a organelor de securitate, pentru siguranța 
prevenirii, descoperirii şi lichidării acţiunilor îndreptate împotriva securității statului. 

Art. 4. Consiliul Securităţii Statului se compune din preşedinte — cu rang de 
ministru —, prim-vicepreședinte, vicepreședinți şi membri, numiţi prin hotărâre a 
Consiliului de Miniștri. Președintele Consiliului este prim-adjunct al ministrului 
Afacerilor Interne. 

Consiliul Securităţii Statului este organ deliberativ şi își desfăşoară activitatea 
potrivit principiului muncii şi conducerii colective. 

Consiliul răspunde față de conducerea de partid și de stat pentru întreaga 
activitate a organelor securităţii statului. 

Art. 5. Departamentul Securităţii Statului este alcătuit din direcții generale, direcții, 
servicii centrale şi are în subordine direcţii regionale, precum şi trupe de securitate. 

Art. 6. Normele de organizare și funcționare ale Departamentului Securităţii 
Statului, sarcinile şi modul de funcționare ale Consiliului Securităţii Statului, 
precum și modul de angajare şi încadrare a personalului departamentului se stabilesc 
prin regulament aprobat de Consiliul de Miniștri. 


(+3) 


Preşedintele Consiliului de Stat 
Chivu Stoica 


București, 21 iulie 1967. 
Nr. 710. 


„Buletinul Oficial al Republicii Socialiste România“, partea |, nr. 65/22 iulie 1967, p. 564-567. 

1967 septembrie 2. Referat de cadre al locotenent-colonelului Ionescu Dumitru, 
propus în funcția de director al Direcţiei regionale M.A.I. ași 


C.C. al P.C.R. 
Secţia de cadre 


Ionescu Dumitru 


Membru de partid din februarie 1946; 

— Născut la 13 iulie 1928, în orașul lași; 

— Originea socială: tatăl mic meseriaș; 

— Naţionalitatea: română; 

— Căsătorit, are un copil; 

— Studii: liceul, un curs de specializare de un an pe linia M.A.I. şi Universitatea 
serală de marxism-leninism; 

— Profesia: ofițer provenit din muncitori; 

— În prezent este locţiitor al şefului Direcţiei regionale M.A.I. Iași. Are gradul de 
locotenent-colonel. 


Ionescu Dumitru, în 1943 s-a angajat ucenic la depoul C.F.R. Iași. Paralel a urmat 
4 clase profesionale, calificându-se în 1947 lăcătuș şi a continuat să lucreze în profesie 
la același depou, apoi la revizia de vagoane C.F.R. Socola-lași. 

Este cunoscut din producţie ca un muncitor disciplinat, preocupat a-și însuși cât 
mai bine meseria. 

După 23 august 1944 a participat la acţiunile de masă conduse de partid, iar în februarie 
1946 a fost primit în P.C.R. şi a îndeplinit sarcinile de membru al biroului organizaţiei 
de bază, apoi al comitetului de partid şi al comitetului sindical pe întreprindere. 

În noiembrie 1948 a fost selecționat ca lucrător operativ cu gradul de plutonier 
la Direcția regională M.A.I. laşi. După scurt timp a fost avansat sublocotenent şi 
încadrat şef de birou. 

În iulie 1952 a fost numit șef al raionului M.A.I. Tg. Frumos, apoi, în 1953, mutat 
în aceeași funcţie la raionul lași. Atât la Tg. Frumos cât şi la lași a fost membru în 
biroul comitetului raional de partid. În aceste funcţii a dovedit capacitate, maturitate 
şi orientare politică în muncă. 

În ianuarie 1959 a fost promovat şeful Serviciului III din Direcţia regională M.A.I. 
laşi, iar în septembrie același an trimis în U.R.S.S. la un curs de specializare pe linie 
de M.A.I., pe care l-a absolvit în iulie 1960, cu rezultate bune. După absolvirea 
cursului, a fost repartizat în funcţia avută anterior, iar în octombrie același an promovat 
în funcția de locțiitor al şefului Direcţiei regionale M.A.I. Iași, funcţie pe care o deţine 
şi în prezent. Este membru al Comisiei pentru controlul muncii în unitățile speciale 

a Comitetului regional de partid Iaşi și responsabilul unui cerc de învățământ politic 
din instituţia în care munceşte. 

În aprilie a.c., împreună cu ceilalți tovarăși din conducerea Direcţiei regionale 
M.A.., a fost sancționat de secretariatul comitetului regional de partid cu „mustrare“, 
pentru că au dat ordin să se a o serie de date cu caracter politic de la un număr însemnat 
de cetăţeni din regiune, lucrare care nu era necesară și nici nu intra în atribuţiile direcției. 

Din aprecierile biroului comitetului regional de partid și direcției regionale M.A I., rezultă 
că are o bogată experiență în munca de securitate, pregătire politică și spirit organizatoric. 

Conduce cu competență sectoarele de activitate și colectivele de care răspunde, 
controlează şi îndrumă concret pe teren munca subalternilor. Aduce o contribuție 
însemnată la activitatea colectivului de conducere al direcției. Are poziţie combativă 
faţă de neajunsuri. Se preocupă de îmbogățirea cunoștințelor sale profesionale și politice. 
A absolvit liceul și Universitatea serală de marxism-leninism, iar în prezent urmează 
Facultatea de drept, este în anul V. Ca instructor nesalariat al comitetului regional de 
partid își îndeplineşte cu conștiinciozitate sarcinile ce-i revin. Are comportare bună în 
familie şi societate, iar față de subalterni este exigent. Uneori însă este dur și arogant, 
fapt pentru care a fost deseori criticat. A lichidat în mare parte cu aceste lipsuri, dar 
mai este necesar să fie ajutat să lichideze cu această atitudine din comportarea sa. Este 
un ofiţer inteligent, cu putere de muncă și cu perspective de dezvoltare. 

Pentru rezultatele obținute în activitatea sa a fost decorat cu ordine și medalii ale 
R.S. România şi recent avansat la excepțional la gradul de locotenent-colonel. 

Despre familie cunoaștem: tatăl a fost mic meseriaș cizmar, a lucrat singur. Mama 
s-a ocupat cu vânzarea de zarzavaturi. Nu au făcut parte din organizaţii politice. Au 
decedat: tatăl în 1948, mama în 1959. Are o soră funcționară. 

Soţia este casnică. Tatăl ei a fost muncitor, acum pensionar, este membru de partid. 
Mama este casnică. 

Secţia pentru controlul muncii la M.F.A., M.A.I. şi Justiţie a C.C. al P.C.R. îl 
propune în funcţia de director al Direcției regionale M.A.I. Iași. 

Secţia de Cadre a C.C. al P.C.R. consideră că din punct de vedere al încrederii 
politice corespunde. 

Şeful secţiei 
Ivanovici Dumitru 
Dinu Vasile, 
Șef sector în Secţia de Cadre 
a C.C. al PC.R. 


Vlad Maria, 
Instructor în Secţia de Cadre a 
C.C. al PC.R. 


2 septembrie 1967. 
A.M.R., fond 121, rola 303, c. 199-200 

1967 noiembrie 3. Referat de cadre al locotenent-colonelului Vlad Iulian, şeful 
Direcţiei învățământ din Consiliul Securităţii Statului 


CC; al PCR. 
Secţia de Cadre 


Vlad Iulian 
Membru de partid din martie 1946 


— Născut la 23 februarie 1931, în comuna Gogoșu, regiunea Oltenia; 

— Originea socială: țărani mijlocași; 

— Naţionalitatea: română; 

— Căsătorit, are un copil; 

— Studii: Şcoala de ofițeri M.A.I. de un an și Facultatea de drept; 

— Profesia: ofiţer de securitate; 

— În prezent este șef al Direcţiei învăţământ din Consiliul Securităţii Statului. Are 
gradul de locotenent-colonel. 


Vlad lulian, din 1943, când a terminat școala generală, a urmat patru clase la Liceul 
comercial din Craiova. Din acest timp este cunoscut ca un elev disciplinat. 

În martie 1946 a fost primit în P.C.R. şi i s-a încredinţat munca de activist 
extrabugetar la Comitetul regional P.C.R. Oltenia. 

Începând din iulie 1947 a îndeplinit succesiv diferite funcţii, cum sunt: secretar 
al Comitetului Tineretului Sătesc al Plășii Brabova, activist la Comitetul judeţean Dolj 
al Tineretului Sătesc, secretar al Comitetului U.T.C. plasa Băilești, lector la Școala 
C.C. al U.T.C. de la Timişu de Sus, activist al C.C. al U.T.C. Tovarășii care i-au 
controlat activitatea l-au apreciat că şi-a îndeplinit în mod conştiincios sarcinile 
încredințate. 

În noiembrie 1951 a fost trimis la Şcoala de ofiţeri M.A.I. din Botoșani, unde a 
fost şef de clasă şi secretar al organizaţiei U.T.C. pe şcoală. După ce a terminat şcoala, 
în noiembrie 1952 a primit gradul de locotenent și a lucrat în Direcţia de propagandă 
și agitaţie din Direcţia generală politică a M.A..I., iar din 1954 şef de birou, apoi şef 
de secţie cu probleme de învățământ în Direcţia de Cadre a M.A.I. Din 1956 a urmat 
şase luni un curs de specializare în U.R.S.S., după care a revenit în Direcţia de Cadre, 
unde a fost promovat locţiitor şef serviciu, apoi şef serviciu învăţământ. În această 
funcţie a lucrat până în 1960, când a fost promovat locţiitor al şefului Direcţiei de 
Cadre şi s-a ocupat tot cu probleme de învățământ. Din iunie 1967 îndeplinește funcția 
de şef al Direcției învățământ din Consiliul Securităţii Statului. 

Conducerea ministerului și comitetul de partid îl apreciază că este un activist 
capabil, cu o bună pregătire profesională și politică. Datorită faptului că lucrează de 

mult timp în probleme de învățământ, a acumulat o bogată experienţă în acest domeniu 
de activitate. Coordonează cu competență activitatea direcţiei de învățământ, 
munceşte cu simţ de răspundere, manifestă iniţiativă şi are putere de a sesiza 
problemele esenţiale din activitatea practică. Și-a adus o contribuţie importantă la 
elaborarea unor materiale și acte normative privind învățământul. Este un ofiţer 
disciplinat, cu comportare corectă în familie și societate. A acordat atenţie deosebită 
perfecționării cunoştinţelor sale profesionale și politice, absolvind Facultatea de drept 
cu examen de stat şi Universitatea serală de marxism-leninism. În ultimii ani munca 
sa a fost apreciată cu calificativul de „foarte bine“. Pentru merite deosebite în muncă 
a fost decorat cu ordine şi medalii ale R.S. România. 

Despre familie cunoaştem: tatăl este casier comunal. În 1949 a fost exclus din partid 
pentru că era cântăreţ bisericesc. Mama este membră în C.A.P. Are o soră casnică, 
a fost membră a U.T.C. până la depășirea limitei de vârstă. Vlad Iulian are trei unchi 
muncitori. Doi din ei, în trecut, au făcut politică legionară. Celălalt a fost condamnat 
de mai multe ori pentru furt, delapidare şi abuz de încredere. 

Soţia este învățătoare, membră de partid. Tatăl ei a fost muncitor minier, a decedat 
în 1952. Mama este pensionară după soţ. 

Este propus de Secţia pentru controlul muncii la M.F.A., M.A.I. şi Justiţie a C.C. 
al P.C.R. să fie confirmat în funcţia de şef al Direcţiei învățământ din Consiliul 
Securităţii Statului!. 

Secţia de Cadre a C.C. al PC.R. consideră că din punct de vedere al încrederii 
politice corespunde. 

Şeful secţiei 
Ivanovici Dumitru 
Mernea Constantin, 
Şef de sector în Secţia de Cadre 
a C.C. al P.C.R. 


Mirea Gheorghe, 
Instructor în secția de Cadre 
a C.C. al PC.R. 


Voicu lon, 

Instructor în Secţia pentru controlul 
muncii la M.F.A., M.A.I. şi Justiţie 
a C.C. al P.C.R. 


3 noiembrie 1967. 


A.M.R., fond 121, rola 283, c. 80-81 


! În şedinţa din 11 aprilie 1983, Secretariatul C.C. al P.C.R. a aprobat eliberarea generalului-locotenent 
Vlad Iulian din funcţia de secretar de stat la Ministerul de Interne și numirea sa în funcția de adjunct 
al ministrului de Interne (A.M.R., fond 121, rola 364, c. 305). 

1967 noiembrie 17. Referat de cadre al locotenent-colonelului Andreescu 
Gheorghe, propus în funcţia de șef al Direcţiei regionale de securitate Argeș 


C.C. al P.C.R. 
Secţia de Cadre 


Andreescu Gheorghe 
Membru de partid din decembrie 1947; 


— Născut la 6 iunie 1929, în Curtea de Argeș, regiunea Argeș; 

— Originea socială: țărani cu gospodărie mică; 

— Naţionalitatea: română; 

— Căsătorit, are doi copii; 

— Studii: Liceul industrial și Școala superioară de partid „Ștefan Gheorghiu“; 

— Profesia: ofițer provenit din muncitori; 

— În prezent este locţiitor al șefului Direcţiei regionale M.A.I. Argeş şi membru 
în comitetul de partid. Are gradul de locotenent-colonel. 


Andreescu Gheorghe, după ce a terminat patru clase elementare, din 1940 a urmat 
Liceul industrial din Curtea de Argeş, unde s-a calificat în profesia de tâmplar. Este 
cunoscut din această perioadă ca un elev sârguincios la învățătură, disciplinat şi corect 
în relaţiile cu colegii. La începutul anului 1947 s-a înscris în U.T.C. şi a luat parte 
la diferite acțiuni organizate de partidul nostru. 

În decembrie 1947 a fost primit în P.C.R. continuând să activeze pe linie de tineret. 

În 1948, absolvind liceul industrial, s-a angajat ca lucrător tâmplar la un atelier 
particular din Curtea de Argeș, de unde, după două luni, a fost scos din producţie şi 
promovat instructor al Comitetului judeţean U.T.C. Argeș. 

În februarie 1949, a fost recomandat de organele de partid să urmeze cursul de 
pregătire de şase luni al M.A.I. După terminare i s-a dat gradul de plutonier-major 
şef şi a fost numit locţiitor politic la serviciul de securitate din judeţul Muscel. 

În 1950 a fost avansat sublocotenent și transferat la Direcţia regională de 
securitate Vâlcea ca şef de birou în Secţia politică. În 1952 a fost promovat locţiitor 
politic al Direcţiei regionale M.A.I. Argeș, funcție pe care a îndeplinit-o până în 1953, 
când s-a desființat direcția politică. De la această dată a muncit câteva luni ca şef de 
birou în cadrul inspecției Direcţiei regionale. 

Din toamna anului 1953 a urmat un curs de specializare de un an la Moscova, pe 
care l-a absolvit cu calificativul „foarte bine“. Reîntors în ţară, în 1954, a fost numit 
şef al serviciului 4 din cadrul Direcţiei regionale M.A.I. Argeș, iar în 1956 i s-a 
încredinţat funcția de şef al serviciului M.A.I. al raionului Râmnicu Vâlcea, unde a 
lucrat trei ani. În această perioadă a fost şi membru supleant al biroului comitetului 
raional de partid. Muncind cu simţ de răspundere şi pasiune, a reuşit să-și îndeplinească 
sarcinile în condițiuni bune, fiind apreciat de organele de partid și ale M.A.I. 

În 1959 a fost numit şef al Secţiei de personal din cadrul Direcţiei regionale M.A.I. 
Argeș, iar în 1967 promovat locţiitor al şefului direcţiei regionale, funcție pe care o 
îndeplineşte și în prezent. A fost avansat succesiv până la gradul de locotenent-colonel. 

Conducerea Direcţiei regionale M.A.I. Argeș și organizația de partid îl apreciază 
ca un ofiţer inteligent, cu temeinice cunoștințe profesionale, cu pregătire politico- 
ideologică şi bune calități organizatorice. A condus diferite acțiuni împotriva unor 
organizații contrarevoluţionare, cu prilejul cărora a dat dovadă de pricepere, curaj şi 
spirit de sacrificiu. Având experienţă îndelungată în munca de securitate, coordonează 
şi îndrumă cu competenţă activitatea serviciilor de care răspunde. Ajută efectiv 
subalternii la iniţierea acțiunilor informativ-operative şi controlează cu minuţiozitate 
efectuarea lor. În activitatea sa acordă importanța cuvenită muncii de creştere şi educare 
a cadrelor, ocupându-se cu grijă și răbdare de lucrătorii cu mai puțină experienţă în 
munca de securitate. Este un tovarăș apropiat de oameni, principial și obiectiv în 
aprecierea lor. Fiind exigent față de lipsuri, a contribuit la întărirea disciplinei faţă de 
îndeplinirea sarcinilor, creșterea operativităţii şi la îmbunătățirea calitativă a lucrătorilor. 
Este preocupat de îmbogățirea cunoștințelor sale de specialitate, politice şi de cultură 
generală. A terminat Școala superioară de partid „Ștefan Gheorghiu“, iar în prezent 
s-a înscris pentru a-şi da examenele de diferenţă la Facultatea de istorie. Trei ani a 
fost membru în biroul organizației de bază, iar din septembrie 1967 este membru în 
Comitetul de partid al Direcţiei regionale M.A.I. Argeș. De sarcinile obşteşti pe care 
le-a primit s-a achitat cu simţ de răspundere. Ca urmare a rezultatelor obținute în muncă, 
a calităților sale și a comportării demne pe care o are în societate și în viaţa personală, 
se bucură de autoritate și de stima lucrătorilor M.A.I. din regiune. 

A fost decorat cu ordine și medalii ale R.S. România. 

Despre familie cunoaștem următoarele: părinţii lucrează în C.A.P., n-au fost şi nu 
sunt încadraţi politic. Are patru frați şi patru surori. Fraţii sunt muncitori, două surori 
lucrează în C.A.P,, iar două sunt casnice. Doi frați sunt membri de partid, unul membru 
al U.T.C., iar ceilalți nu sunt încadrați politic. 

Soţia a fost muncitoare, în prezent casnică, este membră de partid. Tatăl ei lucrează 
în C.A.P., iar mama a fost membră a C.A.P., a decedat în 1960. 

Secţia pentru controlul muncii la M.F.A., M.A.I. şi Justiţie a C.C. al P.C.R. îl 
propune în funcţia de şef al Direcţiei regionale de securitate Argeș. Secţia de Cadre 
a C.C. al P.C.R. consideră că din punct de vedere al încrederii politice corespunde. 


Şeful secţiei 
Ivanovici Dumitru 
Dinu Vasile 
Șef de sector în Secţia de Cadre a C.C. al PC.R. 


Liteanu Nicolae 
Instructor în Secţia de Cadre a C.C. al PC.R. 


17 noiembrie 1967. 
A.M.R., fond 121, rola 303, c. 235-236 

1967 noiembrie 18. Referat de cadre al colonelului de securitate Borşan lon 
Dumitru, locțiitor șef direcție la Direcţia Generală de 
Informaţii Externe 


Consiliul Securității Statului 
Direcţia Personal 


Colonel de securitate Borşan lon Dumitru 
Membru de partid din 1945 


— Născut la 15 iulie 1923, în comuna Liești, regiunea Galaţi; 
— Naţionalitatea: română; 

— Originea socială: ţăran cu gospodărie mijlocie; 

— Studii: Facultatea de Drept, cu examen de stat; 

— Profesia: electrician; 

— Căsătorit, are un copil; 

— Încadrat în M.A.I. la 19 august 1949; 

— Îndeplinește funcția de locţiitor șef direcţie la D.G.LE.; 


Borşan Dumitru, în 1937 a absolvit şapte clase elementare, apoi a urmat trei clase 
de liceu teoretic, după care s-a retras, ajutându-și părinții la munca câmpului. 
Concomitent, a absolvit şi clasa a IV-a de liceu la cursurile fără frecvenţă. 

În octombrie 1941 s-a înrolat ca voluntar la Școala de submaiștri militari de aviaţie 
din București, de unde, în aprilie 1943, nereușind la examenul de absolvire, a fost 
repartizat la Flotila a III-a bombardament Craiova, pentru continuarea stagiului, cu 
care a participat pe ambele fronturi în calitate de telegrafist terestru până în luna august 
1945, când a fost lăsat la vatră. A fost apreciat ca un militar disciplinat, bine pregătit 
şi cu o comportare corespunzătoare. 

Reîntors din armată s-a stabilit în comuna natală, unde a fost primit membru de 
partid, iar în decembrie 1945 a fost încadrat ca activist la Comitetul judeţean Tecuci 
al P.C.R. Pentru faptul că s-a lăsat antrenat la diferite chefuri, în 1946 a fost sancționat 
cu „vot de blam“, sancţiune care ulterior i-a fost ridicată. 

În 1947 a fost promovat în funcţia de secretar la fosta județeană U.T.C. Râmnicu 
Sărat, de unde, în 1948, a fost trimis la Școala Superioară de Partid „Ștefan 
Gheorghiu“, pe care a absolvit-o în 1949, obținând rezultate bune, atât în munca de 
activist, cât şi ca elev. 

La 19 august 1949 a fost încadrat la S.S.I., lucrând până în 1951, când a trecut 
la M.A.I., cu gradul de căpitan, a fost repartizat la Direcţia a II-a și numit şef de 
serviciu. Fiind un ofiţer capabil, şi-a însușit într-un timp relativ scurt ordinele şi 
instrucţiunile muncii de securitate şi a rezolvat cu pricepere sarcinile încredințate. 

Pe linie de partid a îndeplinit funcţia de secretar al organizaţiei de bază şi membru 
în Comitetul de partid pe D.G.S.S. 

În aprilie 1952, pe considerentul că părinţii lui ar fi fost chiaburi, a fost exclus 
din partid şi scos din M.A.I., însă, reverificându-se situația, i s-a redat calitatea de 
membru de partid şi a fost reîncadrat la Direcția a III-a în funcţia de şef serviciu, 
unde a lucrat până în 1961, cu excepția anului 1956-1957, când a urmat cursul de 
specializare (securitate) din U.R.S.S., pe care l-a absolvit cu calificativul „foarte bine“. 
În cadrul Direcţiei a III-a şi-a adus o contribuţie apreciabilă la documentarea și 
lichidarea unor organizaţii subversive, dovedind o bună pregătire profesională și 
conștiinciozitate în muncă. 

Tot în această perioadă a urmat şi Facultatea de Drept, cursuri fără frecvență, pe 
care a absolvit-o cu examen de stat. 

La 1 mai 1961 a fost mutat la D.G.L.E., iniţial în funcţia de şef serviciu, apoi 
promovat locţiitor şef direcţie (ca rezident la Tokyo). În această calitate a reuşit să 
obțină unele rezultate concrete pe linia recrutării de colaboratori şi culegerii de 
informaţii, fapt pentru care a fost premiat în bani şi decorat cu ordinul „Steaua R.S. 
România“ clasa a IV-a. 

În anul 1964 a fost pedepsit cu 5 zile arest şi avertizat că nu corespunde pe deplin 
funcției, pentru faptul că a dovedit lipsă de exigenţă faţă de unele manifestări de bârfă, 
familiarism, indisciplină şi pălăvrăgeală ale subordonaţilor, pe care nu le-a raportat 
la timp. Ofiţerul a tras învăţămintele necesare şi a luat măsuri pentru îmbunătăţirea 
atmosferei şi asigurarea executării ordinelor. 

Tatăl său a fost ţăran cu gospodărie mijlocie, membru de partid. A decedat în 1959. 
Mama a fost casnică, decedată din 1947. 

Ofiţerul are doi frați, țărani cooperatori, membri de partid, și trei surori, una 
funcţionară şi două casnice, neîncadrate politic. Soţul unei surori este membru de 
partid, iar al alteia, în anul 1941 a fost condamnat la șase luni închisoare pentru 
activitate legionară și participare la rebeliune. 

Soţia ofițerului este casnică, neîncadrată politic. Tatăl ei a fost ospătar, mama 
casnică, ambii decedați. Nu au fost încadraţi politic. 

Colonelul Borşan Dumitru este apreciat ca un ofiţer bine pregătit, cu experiență 
şi cu perspective în munca de securitate!. 


Pentru șeful direcției 
Locţiitor şef direcție 
Locotenent-colonel Achimescu Vasile 


18 noiembrie 1967. 


A.M.., fond D.M.RU., inventar nr. 7386, dosar nr. 19, nenumerotat. 


! Prin ordinul preşedintelui Consiliului Securităţii Statului nr. 3907 din 1 noiembrie 1967 colonelul 
Borşan Dumitru a fost numit şef al Direcției I din cadrul Direcţiei Generale de Informaţii Interne (A.M.I., 
fond D.M.R.U., inventar nr. 7386, dosar nr. 19, nenumerotat). 

[1967]. Regulamentul de organizare și funcționare a Consiliului Securităţii Statului 


Strict secret 
de importanță deosebită 


Regulamentul 
de organizare şi funcționare a Consiliului Securităţii StatuluiS 


Capitolul 1 
Dispoziţiuni generale 


Art. 1. Organele securității statului, instrument al partidului și al statului, au 
misiunea de a apăra cuceririle revoluționare ale poporului român împotriva uneltirilor 
şi acțiunilor dușmanilor construcției socialiste. 

Art. 2. Organele securităţii statului îşi desfășoară activitatea sub conducerea și 
îndrumarea partidului și guvernului pe baza sarcinilor și măsurilor stabilite de 
Comitetul Central al Partidului Comunist Român și a dispozițiunilor legale. 

Art. 3. Consiliul Securităţii Statului este organul de conducere al aparatului de 
securitate. 

Consiliul răspunde față de conducerea de partid și de stat pentru întreaga 
activitate pe care o desfășoară organele securităţii statului. 

Consiliul raportează operativ conducerii de partid şi guvernului despre problemele 
importante ale muncii de securitate. 

Art. 4. Preşedintele Consiliului Securității Statului va raporta ministrului Afacerilor 
Interne, periodic şi ori de câte ori i se va cere, despre problemele principale ale muncii 
de securitate. 

Art. 5. Şefii organelor de securitate centrale, regionale, raionale și orășenești 
raportează sistematic şi operativ organelor de partid despre întreaga activitate pe care 
o desfășoară şi măsurile ce le întreprind. 

Art. 6. Personalul organelor securităţii statului se compune din militari și angajaţi 
civili, potrivit statelor de organizare. 


3 Regulamentul a fost înaintat lui Nicolae Ceaușescu cu următoarea notă: „Faţă de proiectul de 
regulament pe care dvs. l-aţi studiat, forma actuală a fost revizuită, fiind reformulate unele texte în 
conformitate cu hotărârea Prezidiului Permanent privind structura organizatorică a Departamentului 
Securităţii Statului şi Hotărârea Consiliului de Miniștri nr. 2306 din 13 septembrie 1967. La pag. 7 s-a 
introdus un text nou (punctul h) cu privire la relaţiile președintelui Consiliului Securităţii Statului cu 
similarii săi din țările socialiste“ (A.C.N.S.A.S., fond documentar, dosar nr. 94, f. 36). 

În munca cu cadrele, Consiliul Securităţii Statului asigură aplicarea principiilor 
de partid, a hotărârilor Comitetului Central al Partidului Comunist Român și ale 
Consiliului de Miniștri cu privire la selecţionarea, creșterea şi promovarea cadrelor. 

În aparatul securităţii statului vor fi selecţionate şi promovate cadre competente, 
cu experienţă în muncă, cu aptitudini organizatorice, devotate cauzei socialismului, 
cu o temeinică pregătire profesională și politico-ideologică; alături de cadrele cu o 
bogată experienţă vor fi selecționate și elemente tinere, capabile și cu perspective 
de dezvoltare. 

Atribuţiile stabilite Ministerului Forţelor Armate sau ministrului Forţelor Armate, 
prin statutele Corpului ofițerilor, Corpului maiștrilor militari, Corpului subofiţerilor 
şi Regulamentul disciplinar al Forţelor Armate ale Republicii Socialiste România, 
precum și în alte dispoziţii legale, se exercită în ce privesc ofiţerii, maiștrii militari 
şi subofițerii de securitate de către Consiliul Securităţii Statului și respectiv 
preşedintele Consiliului Securităţii Statului. 

Art. 7. Consiliul Securităţii Statului şi şefii organelor de securitate, aplicând cu 
stricteţe prevederile regulamentelor militare, trebuie să asigure întărirea și menţinerea 
unei discipline militare ferme şi să manifeste exigență în organizarea întregii 
activităţi. 

Art. 8. În scopul păstrării secretului de stat, al descoperiri, prevenirii şi lichidării 
acțiunilor inițiate de elementele dușmănoase din interiorul țării şi de serviciile de 
spionaj străine, organele securităţii statului, în organizarea şi desfășurarea întregii lor 
activităţi, vor respecta principiile strictei compartimentări, vigilenței și conspirativităţii, 
principii care sunt organic legate de specificul muncii de securitate. 

Art. 9. Consiliul Securității Statului ia măsuri de contracarare a încercărilor de 
pătrundere a elementelor dușmănoase și a agenţilor serviciilor de spionaj în aparatul 
securităţii statului; organizează şi desfășoară acțiuni de dezinformare a serviciilor de 
spionaj străine în scopul apărării secretelor statului. 


Capitolul II 
Sarcinile şi normele de organizare ale Consiliului Securităţii Statului şi ale 
aparatului Consiliului Securităţii Statului 


Secţiunea | 
Consiliul Securităţii Statului 


Art. 10. Consiliul Securităţii Statului organizează, coordonează, controlează și 
îndrumă munca de securitate, în vederea: 

a) descoperirii, prevenirii și lichidării acțiunilor contrarevoluţionare desfășurate 
de elementele dușmănoase din interiorul țării, ca: membrii fostelor organizaţii fasciste, 
legionari, rămășițe ale claselor exploatatoare, ale partidelor reacționare, naționaliste, 
şovine; 

b) descoperirii, prevenirii şi lichidării acţiunilor de sabotaj, diversiune şi 
subminare a economiei naționale; 

Cc) descoperirii şi contracarării acţiunilor întreprinse de serviciile de spionaj străine 
şi de agentura acestora împotriva Republicii Socialiste România; 

d) apărării secretelor de stat în cadrul organelor, organizațiilor și instituţiilor de 
stat, centrale şi locale; 

€) obținerii de informaţii politice, economice, tehnico-științifice și militare din alte 
state, precum și cu privire la planurile îndreptate împotriva Republicii Socialiste 
România; cunoașterii şi prevenirii acţiunilor dușmănoase ale emigrației reacționare; 

f) asigurării securităţii misiunilor şi reprezentanțelor permanente ale Republicii 
Socialiste România și desfășurării activităţii contrainformative în rândul personalului 
acestora; 

8) asigurării securității personale a conducătorilor de partid şi de stat; 

h) asigurării efectuării anchetei penale cu stricta respectare a legalităţii socialiste, 
în vederea trimiterii în judecată a infractorilor care comit fapte îndreptate împotriva 
securității statului; 

1) organizării şi păstrării evidenţei elementelor ce formează baza operativă a 
organelor securității, a arestaţilor şi condamnaților pentru infracțiuni contra securității 
statului; 

]) asigurării participării trupelor de securitate la lichidarea acțiunilor desfășurate 
de elementele dușmănoase care pun în pericol securitatea statului, precum și la 
menţinerea ordinii publice atunci când este necesar. Modul de acțiune și sistemul de 
pregătire de luptă a trupelor în vederea îndeplinirii misiunilor se vor stabili anual prin 
„Directiva pregătirii de luptă a trupelor de securitate“ aprobată de Consiliul 
Securităţii Statului; 

k) contribuirii la educarea cetăţenilor în spiritul vigilenţei prin popularizarea luptei 
organelor securității statului împotriva serviciilor de spionaj şi a elementelor 
dușmănoase; 

1) îndeplinirii altor sarcini date prin lege. 

Art. 11. Consiliul Securităţii Statului conduce întreaga activitate a direcțiilor 
generale, direcțiilor şi serviciilor din aparatul central și regional de securitate, precum 
şi a trupelor de securitate. 

Art. 12. Consiliul Securităţii Statului este organ deliberativ şi își desfășoară 
activitatea potrivit principiului muncii și conducerii colective. Consiliul va dezbate 
şi hotărî în colectiv asupra problemelor de orientare generală a activității organelor 
de securitate, precum și asupra acelor probleme de muncă care au implicații politice 
şi sociale, pe plan intern şi internaţional, stabilind măsurile ce urmează a fi luate. 

În cadrul şedinţelor se analizează problemele de bază ale activităţii de informaţii 
interne, de contraspionaj, de informaţii externe, de anchete, a activităţii celorlalte 
organe centrale și regionale de securitate, precum şi probleme privind capacitatea de 
luptă a trupelor de securitate. 

Art. 13. Consiliul Securității Statului se convoacă bilunar și ori de câte ori este 
nevoie. 

Dezbaterea problemelor în şedinţele Consiliului trebuie să ducă la stabilirea 
principalelor sarcini care stau în fața aparatului de securitate, să fie urmate de măsuri 
de îmbunătăţire a activităţii, de lichidare a lipsurilor şi a cauzelor care le-au 
determinat. 

La şedinţele Consiliului pot fi invitaţi șefi de organe centrale și regionale de 
securitate, precum şi alte cadre din subordine. 

Art. 14. Hotărârile Consiliului Securităţii Statului se iau cu majoritatea de voturi 
a membrilor săi şi se transmit spre executare organelor din subordine, prin 
instrucțiuni, ordine şi directive ale președintelui Consiliului Securităţii Statului. 

În cazul când un membru al Consiliului Securităţii Statului sau ministrul 
Afacerilor Interne nu este de acord cu o hotărâre adoptată, părerea sa, motivată, va 
fi consemnată în procesul verbal de şedinţă, iar președintele Consiliului Securității 
Statului va informa de îndată conducerea partidului şi guvernului despre părerile 
divergente. 

Art. 15. Consiliul Securităţii Statului se compune din preşedinte, prim- 
vicepreședinte, vicepreședinți şi membri, numiţi prin hotărâre a Consiliului de Miniștri. 

Președintele Consiliului Securității Statului are rang de ministru și este prim-adjunct 
al ministrului Afacerilor Interne. 

Art. 16. Preşedintele Consiliului Securităţii Statului are următoarele sarcini: 

a) îndrumă şi coordonează întreaga activitate a Consiliului; 

b) asigură exercitarea controlului cu privire la îndeplinirea hotărârilor partidului 
Şi guvernului, precum și a hotărârilor Consiliului Securităţii Statului, de către aparatul 
de securitate; 

c) rezolvă în intervalul dintre şedinţele Consiliului problemele curente și emite 
ordine și instrucţiuni pentru executarea măsurilor luate; 

d) poate lua măsuri, în situaţii deosebite, când se impune rezolvarea unor 
probleme urgente de competenţa Consiliului Securităţii Statului, despre care va raporta 
conducerii partidului şi statului, precum și ministrului Afacerilor Interne, şi va informa 
Consiliul Securităţii Statului; 

e) supune spre adoptare Consiliului de Miniștri proiecte de legi, decrete şi hotărâri 
în legătură cu activitatea organelor securității statului; 

f) asigură informarea operativă a Consiliului Securităţii Statului cu privire la 
indicaţiile şi dispozițiile primite de la conducerea de partid și de stat; 

9) semnează corespondenţa către Consiliul de Miniştri şi cea adresată miniștrilor 
sau conducătorilor altor organe centrale; 

h) ţine legătura cu conducătorii organelor de securitate din țările socialiste pe linia 
colaborării și schimbului reciproc de informaţii; 

1) asigură rezolvarea cererilor, reclamaţiilor și propunerilor adresate Consiliului 
Securităţii Statului. 

Art. 17. Prim-vicepreşedintele Consiliului Securităţii Statului are următoarele sarcini: 

a) coordonează, îndrumă și controlează activitatea sectoarelor ce i se repartizează 
de către Consiliul Securităţii Statului; 

b) în lipsa preşedintelui, îndeplinește toate sarcinile acestuia; 

c) exercită orice alte atribuţii din împuternicirea Consiliului Securității Statului 
sau a preşedintelui. 

Art. 18. Vicepreşedinţii Consiliului Securităţii Statului au următoarele sarcini: 

a) conduc, coordonează, îndrumă și controlează activitatea sectoarelor ce li s-au 
repartizat prin dispoziţii legale sau de către Consiliul Securităţii Statului; 

b) exercită orice alte atribuţii din împuternicirea Consiliului Securităţii Statului 
sau a preşedintelui. 

Art. 19. Membrii Consiliului Securităţii Statului au următoarele sarcini: 

a) conduc, îndrumă şi controlează activitatea sectoarelor ce [i s-au repartizat prin 
dispoziţii legale sau de către Consiliul Securităţii Statului; 

b) exercită orice alte sarcini stabilite de Consiliul Securităţii Statului sau de 
preşedinte. 


Secţiunea II 
Aparatul Consiliului Securităţii Statului 


Art. 20. Aparatul Consiliului Securităţii Statului este alcătuit din următoarele organe 
centrale: 

a) Direcţia generală de informaţii interne, care organizează, conduce şi coordonează 
munca informativ-operativă în rândul elementelor ce desfășoară acţiuni 
contrarevoluţionare, de sabotaj, diversiune şi subminare a economiei naţionale. 

Direcţia generală de informaţii interne se compune din: 

— Direcţia I, care desfășoară activitate pentru descoperirea, prevenirea și curmarea 
acțiunilor contrarevoluţionare întreprinse de elementele dușmănoase; 

— Direcţia a II-a, care desfăşoară activitate pentru descoperirea, prevenirea şi 
lichidarea acţiunilor de sabotaj, diversiune și subminare a economiei naţionale. 

b) Direcţia generală de contraspionaj, care organizează, conduce şi coordonează 
activitatea împotriva serviciilor de spionaj străine și a agenturii acestora ce acţionează 
pe teritoriul Republicii Socialiste România. 

Direcţia generală de contraspionaj se compune din: 

— Direcţia a III-a, care desfășoară activitate pentru descoperirea, prevenirea şi 
lichidarea acţiunilor întreprinse de persoane ce se află în slujba serviciilor de spionaj 
străine şi care acţionează în vederea culegerii de informaţii politice, militare, 
economice, tehnico-științifice şi a subminării economiei naționale; 

— Direcţia a IV-a, care organizează şi desfăşoară munca informativă în unităţile 
Ministerului Forţelor Armate și ale Ministerului Afacerilor Interne. 

c) Direcţia generală de informaţii externe, care organizează, conduce și coordonează 
munca informativă şi contrainformativă ce o desfăşoară organele securităţii statului 
în afara granițelor ţării. 

Direcţia generală de informaţii externe se compune din Direcţia a V-a, Direcţia 
a VI-a, Direcţia a VII-a şi servicii independente. 

d) Direcţia generală tehnico-operativă şi de înzestrare, care organizează, conduce 
şi coordonează activitatea de deservire tehnico-operativă a unităților informative. 

Direcţia generală tehnico-operativă şi de înzestrare se compune din: 

— Direcţia a XI-a, care la cererea organelor informativ-operative execută instalaţii 
de tehnică operativă; 

— Direcţia a XII-a, care se ocupă de descoperirea scrierilor ascunse și exercită 
controlul grafologic pentru stabilirea autorilor de manifeste, inscripții și anonime cu 
conținut duşmănos; 

— Direcţia a XIII-a, care efectuează studii şi construcții de aparatură specifică 
muncii de securitate şi înzestrează organele de securitate cu aparatură şi mijloace 
tehnice necesare; 

— Serviciul „A“, care desfășoară activitatea de contrainformaţii radio pe teritoriul 
Republicii Socialiste România, în zone restrânse, prin sondaj sau la sesizarea 
direcțiilor informativ-operative, pentru depistarea radiostaţiilor ilegale și urmărirea 
radiostaţiilor legale în vederea descoperirii şi curmării acţiunilor îndreptate împotriva 
securității statului. 

e) Direcția a VIII-a, care asigură securitatea personală a membrilor Prezidiului 
Permanent al Comitetului Central al Partidului Comunist Român; pe baza sarcinilor 
date de conducerea de partid şi de stat, asigură securitatea unor delegaţii ale 
partidelor comuniste și muncitorești, a unor șefi de state și guverne, precum şi a altor 
persoane care vizitează Republica Socialistă România. 

Asigură paza sediului Comitetului Central al Partidului Comunist Român, al 
Consiliului de Stat, al Consiliului de Miniștri și al altor instituţii stabilite de 
conducerea de partid şi de stat. 

f) Direcţia a IX-a, care la cererea organelor informativ-operative efectuează filaj 
și investigaţii asupra persoanelor suspecte de activitate dușmănoasă împotriva 
statului. 

8) Direcţia a X-a, care efectuează anchete penale asupra persoanelor care au săvârşit 
infracțiuni contra securităţii statului; cercetează actele teroriste şi cele suspecte de 
diversiune, sabotaj sau subminare a economiei naționale; avizează și supune spre 
aprobare arestarea sau demascarea elementelor despre care sunt probe sau indicii 
temeinice că desfășoară activitate ce constituie infracţiuni împotriva securității statului; 
asigură paza arestaţilor pe timpul deţinerii preventive şi administrează locurile de 
deţinere preventivă. 

h) Cancelaria Consiliului Securităţii Statului, care centralizează și prelucrează 
informaţiile importante obţinute de organele de securitate și întocmește informări 

pentru conducerea de partid şi de stat; se ocupă cu rezolvarea activităţii de secretariat 
legată de ședințele de lucru ale Consiliului Securităţii Statului, cu evidenţa și urmărirea 
executării ordinelor, cu lucrarea corespondenţei și cu activitatea registraturii generale; 
se ocupă cu primirea, traducerea, prezentarea la conducere și difuzarea în cadrul 
aparatului Consiliului Securităţii Statului a documentelor intrate şi care urmează a 
fi exploatate pe linia colaborării cu organele securităţii din ţările socialiste; rezolvă 
sarcinile de protocol; întocmește materiale care nu conțin secrete de stat, pentru a fi 
puse la dispoziţia organelor de presă, radio, cinematografie, televiziune şi a altor 
organe, în scopul educării cetăţenilor în spiritul vigilenţei și al popularizării luptei 
organelor securității statului împotriva serviciilor de spionaj şi a elementelor 
dușmănoase. 

1) Direcţia personal, care selecționează şi verifică persoanele ce urmează a fi 
încadrate în aparatul de securitate, precum și personalul activ al organelor de securitate; 
întocmeşte formele de angajare, scoatere din securitate și de pensionare. 

Selecţionează candidați pentru: şcolile militare de securitate, Academia militară 
generală, institutele civile de învățământ superior, cursuri de perfecționare, precum 
şi pentru alte forme de pregătire și perfecţionare a cadrelor. Întocmeşte, în vederea 
aprobării de către organele competente, propunerile pentru acordarea de grade, 
decoraţii, titluri ştiinţifice, precum şi alte distincții. Ține evidenţa întregului personal 
al aparatului de securitate activ şi din rezervă. 

) Direcţia învăţământ, care îndeplineşte următoarele sarcini: 

— studiază nevoile curente și de perspectivă în domeniul pregătirii şi perfecţionării 
personalului aparatului securității statului şi propune măsuri de şcolarizare a acestuia; 

— propune şi organizează formele de învățământ de specialitate, militar şi de limbi 
străine prin şcoli, cursuri și la locul de muncă; 

— întocmește și supune spre aprobare planurile şi tematicele de școlarizare şi de 
pregătire a cadrelor; 

— asigură materialele documentare necesare şcolarizării şi pregătirii cadrelor. 

k) Corpul de consilieri şi inspectori al Consiliului Securităţii Statului, care va 
efectua controale şi studii în problemele muncii de securitate. 

]) Serviciul „B“, care asigură contrainformativ aparatul securității statului. 

m) Serviciul „C“, care întocmeşte şi păstrează evidența operativă a securității 
statului. 

n) Serviciul „D“, care, împreună cu organele informativ-operative şi în colaborare 
cu unele organe şi instituţii centrale, stabileşte date cu caracter de dezinformare a 
serviciilor de spionaj. 

0) Serviciul „E“, care asigură întreaga activitate de cifru şi transmisiuni cifrate, 
în conformitate cu dispoziţiile legale. 

p) Serviciul „G“, care organizează şi efectuează colectarea, transportul şi 
distribuirea corespondenţei cu caracter de secret de stat, în conformitate cu dispoziţiile 
legale. 

r) Comandamentul trupelor de securitate, care are în subordine batalioane de 
securitate, îndeplinește următoarele misiuni: 

— participă împreună cu organele informativ-operative la acţiunile de lichidare a 
elementelor dușmănoase de pe teritoriul ţării, izolate sau constituite în grupuri, care 
pun în pericol securitatea statului; 

— participă în cooperare cu alte organe de stat la menţinerea ordinii publice în 
localităţi şi la îndeplinirea unor măsuri speciale ordonate de Consiliul Securității 
Statului; 

— participă, în cooperare cu organele locale ale securităţii statului, cu alte unități 
şi formațiuni ale Ministerului Afacerilor Interne, precum și cu unitățile Ministerului 
Forţelor Armate, la descoperirea și capturarea sau nimicirea elementelor inamice de 
cercetare sau diversiune lansate ori infiltrate pe teritoriul țării; 

— efectuează paza unor obiective speciale. 

Efectivele trupelor de securitate vor fi asigurate cu cele mai bune elemente din 
rândul tinerilor ce urmează a fi încorporaţi, fruntași în muncă, membri ai Partidului 
Comunist Român sau ai Uniunii Tineretului Comunist. 

s) Grupul de aviație-transport, care asigură deplasarea organelor operative 
centrale şi regionale de securitate, precum și a altor unități și formațiuni ale 
Ministerului Afacerilor Interne pentru îndeplinirea unor misiuni deosebit de urgente. 

ș) Școlile militare de securitate, prin care se asigură pregătirea şi perfecționarea 
cadrelor necesare aparatului de securitate. Pe lângă aceste şcoli vor funcționa și secții 
fără frecvenţă ale învățământului superior. 

Art. 21. Șefii direcțiilor care compun direcțiile generale de informaţii interne şi 
de contraspionaj sunt și locţiitori ai directorilor generali. 

Art. 22. Consiliul Securităţii Statului are în subordine, ca organe teritoriale, Direcţia 
de securitate a orașului București și direcțiile regionale de securitate, ce desfăşoară 
activitate informativ-operativă pe teritoriul administrativ pe care funcționează, 
coordonează și îndrumă activitatea serviciilor și secțiilor raionale și orășenești de 
securitate din subordine. 

Art. 23. Având în vedere problemele comune de dotare, de asigurare tehnico- 
materială, de asistență sanitară, juridică şi altele, ale organelor de securitate cu celelalte 
organe ale Ministerului Afacerilor Interne, în cadrul Direcţiei organizare-mobilizare, 
Direcţiei înzestrării, Direcţiei administraţiei, Direcţiei financiare, Serviciului central 
de planificare, Serviciului control financiar intern, Serviciului sanitar, Oficiului juridic 
şi Oficiului pentru primirea, evidenţa și urmărirea rezolvării reclamațiilor, sesizărilor 
şi propunerilor cetăţenilor, din Ministerul Afacerilor Interne, se organizează servicii, 
secţii, birouri sau grupe care vor deservi organele securității statului. 

Art. 24. Întreaga muncă de partid în trupele de securitate se desfăşoară sub 
conducerea și îndrumarea Consiliului politic al trupelor M.A.I., pe baza prevederilor 
Statutului Partidului Comunist Român, a hotărârilor conducerii de partid şi de stat 

și a „Regulamentului privind activitatea organelor şi organizaţiilor de partid şi U.T.C. 
din trupele M.A.I.“, aprobat de Comitetul Central al Partidului Comunist Român. 

Principalele măsuri adoptate de Consiliul politic al trupelor sau de biroul acestui 
consiliu, după ce s-a primit acordul Consiliului Securităţii Statului şi al ministrului 
Afacerilor Interne, se supun spre aprobare Comitetului Central al Partidului Comunist 
Român, după care se transmit ca dispoziţii ale Consiliului politic. 

Consiliul Securităţii Statului va fi informat despre organizarea și desfășurarea 
învățământului politic, cât şi a altor activităţi inițiate pe baza indicațiilor Comitetului 
Central al Partidului Comunist Român, precum și despre starea moral-politică a 
efectivelor trupelor de securitate. 

Art. 25. Normele de amănunt privind sarcinile, organizarea și funcţionarea organelor 
centrale și teritoriale ale Consiliului Securităţii Statului se stabilesc de către acest Consiliu. 


Capitolul III 
Dispoziţii finale 


Art. 26. Consiliul Securităţii Statului conlucrează cu celelalte organe centrale și 
regionale ale Ministerului Afacerilor Interne pentru realizarea unor sarcini de interes 
informativ-operativ, după cum urmează: 

a) Cu Direcţia generală a miliției: 

— pentru urmărirea suspecţilor de activitate contra securităţii statului din mediul 
rural şi oraşele de subordonare raională, precum și pentru supravegherea străinilor 
pe întreg teritoriul ţării. În acest scop, organele de securitate au dreptul de a folosi 
în munca informativă pe șefii de posturi de miliţie şi sectoriştii din mediul urban; 

— pentru asigurarea unui schimb util şi operativ de informaţii pe linia activităţii 
celor două organe; 

— în vederea rezolvării problemelor privind regimul străinilor aflați în Republica 
Socialistă România. 

b) Cu Comisia de paşapoarte şi vize: 

— în vederea rezolvării problemelor privind eliberarea documentelor de trecere a 
frontierei de stat şi acordarea vizelor. 

c) Cu Direcţia generală a penitenciarelor: 

— pentru a se stabili activitatea dușmănoasă desfășurată în penitenciare de către 
unii deținuți, condamnaţi pentru infracțiuni contra securității statului, precum și în 
scopul realizării altor măsuri informativ-operative. 

d) Cu Comandamentul pompierilor: 

— în vederea cercetării operative și în bune condiţii a cazurilor suspecte de diversiune. 

e) Cu comandamentul trupelor de pază: 

— în asigurarea intervențiilor la obiectivele păzite, în cazuri de atac diversionist, 
precum și în asigurarea efectivelor necesare Serviciului de transport corespondență 
secretă. 

Consiliul Securităţii Statului conlucrează și cu alte organe ale Ministerului 
Afacerilor Interne atunci când este necesară rezolvarea unor sarcini de interes 
informativ-operativ. 

Art. 27. În vederea îndeplinirii sarcinilor pe linia propagandei, în rândul populaţiei, 
pe teme privind securitatea statului, întărirea vigilenţei și apărarea secretului de stat, 
Consiliul Securităţii Statului va cere sprijinul Uniunii Tineretului Comunist, Uniunii 
Generale a Sindicatelor și altor organizații de masă sau obștești. 

Art. 28. În îndeplinirea hotărârilor Consiliului Securităţii Statului, organele 
centrale ale acestuia au atribuţii de coordonare, îndrumare și control a organelor 
teritoriale de securitate. 

Art. 29. Consiliul Securităţii Statului întocmește, în condiţiile legii, nomenclatorul 
de funcții și salarii pentru personalul militar ce încadrează aparatul securităţii statului 
și stabilește condițiile de încadrare și promovare pentru personalul civil tehnico- 
administrativ și de specialitate. 

Art. 30. Prevederile Regulamentului disciplinar, ale Regulamentului serviciului 
interior, ale Regulamentului de gardă și de garnizoană, ale Forţelor Armate ale 
Republicii Socialiste România, se aplică în mod corespunzător și în cadrul aparatului 
securității statului. 

Prevederile statutelor Corpului ofițerilor, Corpului maiștrilor militari şi Corpului 
subofiţerilor, se aplică personalului militar al aparatului securităţii statului. 


A.C.N.S.A.S., fond documentar, dosar nr. 94, f. 37-52. 


1968 februarie 6. Referat de cadre al locotenent-colonelului Gheorghe Alexandru, 
şef al Serviciului de informaţii interne din Direcţia regională 
de securitate Suceava, propus şef al Direcţiei judeţene de 
securitate Botoşani 


C.C. al P.C.R. 
Secţia de Cadre 


Gheorghe Alexandru 
Membru de partid din decembrie 1947 


— Născut la 11 iunie 1923, în orașul Brăila, regiunea Galaţi; 
— Originea socială: muncitorească; 

— Naţionalitatea: română; 

— Căsătorit, are un copil; 

— Studii: liceul, un curs de specializare M.A.I. şi Universitatea serală de marxism- 
leninism; 

— Profesia: ofiţer de securitate; 

— În prezent este şef al Serviciului de informaţii interne din Direcţia regională de 
securitate Suceava. Are gradul de locotenent-colonel. 


Gheorghe Alexandru, în 1935, după ce a terminat cinci clase elementare, a venit 
în Bucureşti și a lucrat ca vânzător în mai multe magazine și hamal în Gara de Nord. 

În aprilie 1942 s-a reîntors la Brăila şi s-a înscris la o şcoală de conducători auto; 
după absolvire, în octombrie același an s-a angajat șofer la Prefectura Judeţului Brăila. 
Este cunoscut din această perioadă ca un tânăr corect, preocupat de a-și câștiga 
existența, n-a făcut parte din organizații politice. 

În mai 1944 a fost încorporat pentru a-și satisface stagiul militar la Regimentul 
3 artilerie din orașul Brăila, cu care, după 23 august 1944 a participat la lupte pe frontul 
antihitlerist până în Cehoslovacia. Pentru fapte de arme a fost decorat cu medalii 
româneşti şi sovietice. După terminarea războiului a rămas în continuare concentrat 
la Regimentul 20 artilerie , până în septembrie 1946, când a fost lăsat la vatră. 

Revenind la Brăila, nu a găsit imediat de lucru şi a stat șase luni fără ocupaţie, 
fiind întreţinut de părinți. În noiembrie 1946, un muncitor, prieten al său, membru 
al Partidului Social-Democrat Independent, i-a propus găsirea unui serviciu 
condiționat de încadrarea sa în acest partid (P.S.D.1.). Din verificările făcute de Secţia 
de Cadre a C.C. al P.C.R., reiese că n-a participat la nici o şedinţă şi la nici o acţiune 
inițiată de acel partid. 

În ianuarie 1947 s-a angajat mecanic-auto pe un șantier de construcţii din orașul 
Brăila. Aici s-a înscris în sindicat şi a luat parte la acţiuni organizate de P.C.R., însă 
în august același an, desființându-se secția în care muncea el, a rămas fără ocupaţie. 
De la această dată a stat acasă până în decembrie 1947, când s-a angajat mecanic la 
cooperativa „Avântul“. Acolo, în aceeaşi lună, a fost primit în P.C.R. 

Din august 1948 a lucrat ca şofer la întreprinderile comunale din Brăila, de unde 
în octombrie același an, la recomandarea organelor de partid, a fost încadrat în M.A.I. 
cu gradul de plutonier major și repartizat ca lucrător operativ la Serviciul județean 
de securitate Brăila. În 1949 a fost avansat sublocotenent şi transferat la serviciul 
judeţean de securitate Putna, unde a lucrat doi ani ca șef de birou. Îndeplinind această 
funcţie, a luat parte efectivă la acţiuni de descoperire şi lichidare a unor organizații 
contrarevoluţionare, cu care prilej a dat dovadă de iniţiativă, curaj şi spirit de sacrificiu. 
Pe linie de partid, a fost membru al biroului organizaţiei de bază din unitate. 

În 1951 a fost transferat la Direcţia regională M.A.I. Suceava ca şef de secţie, în 
1952 promovat locţiitor şef de serviciu, iar în 1953 şef al serviciului VII. În 1959 a 
fost sancţionat pe linie de partid cu „vot de blam“, iar din funcţie a fost retrogradat 
ca ofițer operativ în secţia a II-a, deoarece sub influența băuturii a deconspirat doi 

ofițeri, a tamponat o maşină și a bruscat soţia unui subaltern. După un an, în martie 
1960, a fost din nou promovat în funcţia de șef al biroului 1 din secţia a III-a. 

Din toamna anului 1962 până în august 1963 a urmat un curs de specializare pe 
linie de securitate în București, pe care l-a terminat cu calificativul „foarte bine“. 
Revenit la Direcţia Regională M.A.I. Suceava, i s-a încredinţat funcția de şef al 
serviciului de informaţii interne, pe care o îndeplineşte și în prezent. 

Este apreciat ca un ofiţer capabil, cu bună pregătire profesională și cu un nivel 
politic ideologic corespunzător. Având experienţă îndelungată în munca de securitate, 
inițiativă şi spirit de organizare, conduce cu competenţă serviciul de care răspunde. 

Participă efectiv la elaborarea planurilor de măsuri privind orientarea subordonaților 
în direcția celor mai importante probleme, obţinând rezultate bune în descoperirea 
şi demascarea activității unor elemente legionare. În munca sa manifestă curaj, 
exigență şi operativitate, este consultat în luarea unor măsuri mai importante care 
privesc îmbunătăţirea activității de securitate din regiune. Folosind metode bune în 
munca cu oamenii, având o comportare corectă în viața personală, și-a câștigat stima 
tovarășilor cu care lucrează. Se preocupă de îmbogățirea cunoştinţelor sale politico- 
ideologice, profesionale și de cultură generală. În acest timp a absolvit liceul şi 
Universitatea serală de marxism-leninism. 

A fost decorat cu ordine și medalii ale R.S. România și avansat până la gradul 
de locotenent-colonel. 

Despre familie cunoaștem: tatăl a fost muncitor, a decedat în 1963. Mama a fost 
muncitoare, în prezent casnică, nu este încadrată politic. Are un frate ofițer M.F.A., 
membru de partid, şi trei surori casnice, neîncadrate politic. 

Soţia este activistă de partid. Tatăl ei a fost muncitor, în prezent pensionar, iar mama 
casnică. Nu sunt încadraţi politic. 

Secţia pentru controlul muncii la M.F.A., M.AL. a C.C. al P.C.R. îl propune în 
funcţia de şef al Direcției judeţene de securitate Botoșani. 

Secţia de Cadre a C.C. al P.C.R. consideră că din punct de vedere al încrederii 
politice corespunde. 

Şeful secţiei 
Ivanovici Dumitru 

Dinu Vasile, 

Șef sector în Secţia de Cadre 

a C.C. al P.C.R. 


Liteanu Nicolae 
Instructor în Secţia de Cadre 
a C.C. al P.C.R. 


6 februarie 1968. 
A.M.R., fond 121, rola 303, c. 166-167 

1968 februarie 7. Referat de cadre al şefului Secției raionale de securitate 
Focşani, Stoica Petrică, propus a fi numit inspector șef al 
Inspectoratului judeţean de securitate Vrancea 


C.C. al P.C.R. 
Secţia de Cadre 


Stoica Petrică 
Membru de partid din iulie 1946 


— Născut la 3 februarie 1928, în orașul Brăila; 

— Originea socială: muncitorească; 

— Naţionalitatea: română; 

— Recăsătorit, are un copil; 

— Are şcoala de educatori politici a M.A.I. şi liceul cu examen de bacalaureat; 
— Profesia: ofiţer de securitate; 

— În prezent este şeful secţiei raionale de securitate Focșani. 


Stoica Petrică, după ce a terminat patru clase elementare în 1940, a fost, câteva luni, 
băiat de prăvălie, iar doi ani argat la un cetăţean din comuna Chercea, judeţul Brăila. 
În septembrie 1942 s-a angajat ucenic la fosta Întreprindere „Franco-română“ (în prezent 
uzinele „Progresul““) din orașul Brăila. În această întreprindere a muncit ca ucenic până 
în 1946, când s-a calificat ajustor mecanic și a continuat să lucreze în această meserie 
încă trei ani. În această perioadă nu a fost înscris în organizaţii politice. 

În 1945 a fost primit în U.T.C., iar în iulie 1946 în P.C.R. A luat parte la diferite 
acțiuni organizate de partid, iar un an a fost secretar al unei organizaţii de bază U.T.C. 
şi membru în comitetul U.T.C. pe uzină. 

În martie 1949 a fost scos din producție şi promovat secretar al Comitetului U.T.C. 
din sectorul III oraş Brăila. În această funcție a lucrat până în martie 1950, când a 
fost trimis la şcoala de educatori politici a M.A.I. din București. 

La absolvirea școlii, în ianuarie 1951 i s-a acordat gradul de sublocotenent şi 
repartizat ca şef al biroului organizare din Secţia politică a Direcției regionale de 
securitate Oradea, unde a lucrat până în iunie 1952. De aici, datorită faptului că a 
divorţat de soție, a fost sancţionat de organizația de partid cu „mustrare scrisă“, iar 
pe linie profesională a fost mutat disciplinar la Direcţia regională de securitate Bârlad, 
tot în funcția de şef al biroului organizare. În mai 1953 a fost trecut în funcţia de 
locţiitor al şefului secției raionale de securitate Bârlad, iar în martie 1954 a fost 
promovat şef al secţiei raionale de securitate Focșani, funcţie pe care o îndeplineşte 
Şi în prezent. 

Biroul comitetului raional de partid Focşani şi conducerea Direcţiei regionale de 
securitate Galaţi îl apreciază ca un ofiţer bine pregătit în problemele muncii de 
securitate, în toți acești ani acumulând o bogată experiență în activitatea practică. 
Depune interes pentru îndeplinirea sarcinilor ce-i revin şi mobilizează lucrătorii din 
subordine în rezolvarea lor la timp şi în bune condițiuni. 

Conduce cu pricepere şi simţ de răspundere activitatea operativă din raion, reușind 
ca, în urma unei mai bune organizări, să obțină rezultate bune și mai ales în 
descoperirea unor elemente care desfășurau activitate dușmănoasă. 

În acţiunile pe care le întreprinde dă dovadă de mult curaj, hotărâre și orientare 
în situații dificile. Manifestă exigenţă în executarea ordinelor, stabilește măsuri pentru 
aplicarea lor şi exercită control permanent asupra subordonaţilor. S-a preocupat de 
îmbogățirea cunoştinţelor sale politice şi de cultură generală, absolvind Universitatea 
serală de marxism-leninism și liceul cu examen de bacalaureat. 

Din 1956 este membru supleant al biroului Comitetului raional de partid Focşani, 
îndeplinind conştiincios sarcinile ce i se dă în această calitate. Cu toate părțile pozitive 
are însă şi unele lipsuri. Nu întotdeauna este suficient de combativ faţă de lipsurile 
subordonaţilor şi, uneori, nu a informat operativ organul de partid cu manifestările 
negative din teren, pentru care fapt a fost criticat de Biroul raional de partid. Se 
străduiește să lichideze aceste lipsuri. 

Pentru merite în muncă a fost decorat cu ordine și medalii al R.S. România. 

Despre familie cunoaștem: tatăl a fost muncitor, acum este pensionar, membru 
de partid. Mama este casnică. Are un frate muncitor și două surori casnice, dintre 
care una este membră de partid. 

Soţia este planificatoare, a fost membră a U.T.C. până la depăşirea limitei de vârstă. 
Tatăl ei este funcţionar. În 1950 a fost exclus din partid pentru abuz de băutură şi 
pentru că în perioada războiului antisovietic s-a purtat rău cu cetăţenii evrei. Mama 
este casnică, membră de partid. 

Este propus de Secţia pentru controlul muncii la M.F.A. şi M.A.I. a C.C. al P.C.R. 
să fie numit în funcţia de inspector șef al Inspectoratului judeţean de securitate Vrancea. 

Secţia de Cadre a C.C. al PC.R. consideră că din punct de vedere al încrederii 
politice corespunde. 

Şeful secţiei 
Ivanovici Dumitru 
Opriţescu M. 
Instructor în Secţia de Cadre a C.C. al P.C.R. 


Terteleac Octavian 
Instructor în Secţia pentru controlul 
muncii la M.F.A. și M.AL.a C.C.al PC.R. 


7 februarie 1968. 
A.M.R., fond 121, rola 303, c. 237-238. 

1968 februarie 8. Hotărârea Consiliului de Miniștri privind eliberarea generalului- 
locotenent Negrea Vasile din funcţia de prim-vicepreședinte al 
C.S.S. şi numirea sa în funcţia de prim adjunct al ministrului 
Afacerilor Interne, precum și numirea generalului-maior Răduică 
Grigore în funcția de prim-vicepreşedinte al C.S.S. 


Consiliul de Miniştri 
al Republicii Socialiste România 


Hotărâre 


privind eliberarea tovarăşului general-locotenent Negrea Vasile din funcția de prim- 
vicepreședinte al Consiliului Securităţii Statului şi numirea sa în funcţia de prim adjunct 
al ministrului Afacerilor Interne, precum şi numirea tovarășului general-maior Răduică 
Grigore în funcția de prim-vicepreşedinte al Consiliului Securităţii Statului. 


Consiliul de Miniștri al Republicii Socialiste România hotărăște: 

Art. 1. Tovarășul general-locotenent Negrea Vasile se eliberează din funcția de 
prim-vicepreşedinte al Consiliului Securităţii Statului și se numește în funcția de prim 
adjunct al ministrului Afacerilor Interne. 

Art. 2. Tovarăşul general-maior Răduică Grigore se numește în funcția de prim- 
vicepreşedinte al Consiliului Securităţii Statului. 


p. Preşedintele Consiliului de Miniștri 
Ilie Verdeț 


București, 8 februarie 1968. 
Nr. 228. 


A.C.N.S.A.S., fond documentar, dosar nr. 123, vol. 4, f. 290. 

1968 februarie 13. Hotărârea Consiliului de Miniștri privind aprobarea 
componenţei Consiliului Securităţii Statului 


Consiliul de Miniştri 
al Republicii Socialiste România 


Hotărâre 
privind aprobarea componenţei Consiliului Securităţii Statului 


Consiliul de Miniștri al Republicii Socialiste România hotărăște: 
Art. 1. Se aprobă următoarea componenţă a Consiliului Securității Statului: 


Preşedinte — Stănescu lon 

cu rang, de ministru 

Prim- Vicepreşedinte — Răduică Grigore 
Vicepreşedinți: — Stoica Constantin 


Șeful Direcţiei Generale de Informaţii Interne 

— Doicaru Nicolae 

Șeful Direcţiei Generale de Informaţii Externe 
Membri: — Stan Nicolae 

Şeful Direcţiei Generale de Contraspionaj 

— Diaconescu Ovidiu 

Șeful Direcţiei Generale Tehnico-Operative 

— Pleşiţă Nicolae 

Şeful Direcţiei a VIII-a 

— Kovacs Pius 

Şeful Direcţiei a IX-a 

— Ardeleanu Filimon 

Şeful Direcției a X-a 

— Marinescu Paul 

Comandantul Trupelor de Securitate 

— Rusu Emanoil 

Şeful Inspectoratului Securităţii Municipiului București 
Art. 2. Hotărârea Consiliului de Miniștri nr. 1733 din 21 iulie 1967 privind 

aprobarea componenţei Consiliului Securităţii Statului se abrogă. 


Președintele 
Consiliului de Miniștri 
Ion Gheorghe Maurer 


București, 13 februarie 1968. 
Nr. 244. 


A.C.N.S.A.S., fond documentar, dosar nr. 123, vol. 4, f. 12-13. 

1968 februarie 16. Ordinul președintelui Consiliului Securităţii Statului referitor 
la constituirea inspectoratelor de securitate judeţene în locul 
direcțiilor regionale de securitate 


Consiliul Securităţii Statului 


Ordinul 
Preşedintelui Consiliului Securităţii Statului 
Nr. 6 din 16 februarie 1968 


Având în vedere legea privind organizarea administrativă a teritoriului Republicii 
Socialiste România 


Ordon: 


1. Începând cu data prezentului ordin, direcţiile regionale de securitate şi organele 
raionale (orășenești) subordonate acestora își încetează activitatea. 

2. Pe aceeași dată, potrivit măsurilor de îmbunătăţire a organizării administrativ- 
teritoriale a ţării, se constituie inspectoratele județene de securitate, organe teritoriale 
ale Consiliului Securităţii Statului. 

3. Atribuţiile şi sarcinile direcțiilor regionale de securitate, a căror activitate a 
încetat, vor fi preluate de inspectoratele de securitate judeţene, în limita competenţei 
teritoriale ce le-a fost stabilită. 

4. Repartizarea ofițerilor, subofiţerilor şi angajaţilor civili la inspectoratele de 
securitate judeţene se va face în raport de nevoi, conform prevederilor statelor de 
organizare şi nomenclatoarelor de funcțiuni. 

5. Ofițerii și subofiţerii rămași neîncadrați în urma încetării activității direcților 
regionale de securitate, se trec la dispoziţia Consiliului Securităţii Statului, iar situația 
angajaţilor civili, aflaţi în aceeaşi poziţie, va fi reglementată potrivit prevederilor 
actelor normative în vigoare. 

6. Șefii direcțiilor generale, direcțiilor şi serviciilor independente din aparatul 
central de securitate, precum şi şefii inspectoratelor de securitate judeţene vor lua 
toate măsurile pentru aducerea la îndeplinire a prezentului ordin. 


Preşedintele Consiliului Securităţii Statului 
on Stănescu 
Pentru conformitate: 
Șeful Cancelariei 
Colonel, 
Linţu loan 


A.C.N.S.A.S., fond documentar, dosar nr. 86, vol. 3, f. 12-13. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Caraș-Severin 


Consiliul Securităţii Statului Strict secret 


Ordinul 
Preşedintelui Consiliului Securităţii Statului 
Nr. 1.536 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Caraș-Severin, în următoarea componență: 


1. It. col. Malea P. Petru — inspector şef al inspectoratului judeţean; 

2. maior David M. Ştefan — adjunctul inspectorului şef şi șef al 
Serviciului I; 

3. maior Mortoiu M. Aurelian — adjunctul inspectorului şef şi șef al 
Serviciului de securitate al municipiului 
Reşiţa; 

4. maior Coroianu Gh. Tiberiu  — adjunct şef serviciu tip ] şi şef al Biroului | 
la Serviciul 1 informaţii interne; 

5. maior Groza I. Traian — şef serviciu tip ] la Serviciul II contrasabotaj. 


Președintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3,f. 116. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate județean Dâmboviţa 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.537 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Dâmboviţa, în următoarea componenţă: 


1. It. col. Florea I. Nicolae — inspector şef al inspectoratului judeţean; 

2. maior Aldea A. Petre — adjunctul inspectorului şef şi șef al 
Serviciului I; 

3. maior Bordea Gh. Aron — adjunctul inspectorului şef și șef al Secţiei 
de securitate a municipiului Târgoviște; 

4. maior Popescu I. Teodor — adjunct şef serviciu tip 1 la Serviciul | 
informaţii interne; 

5. căpitan Dobre C. Constantin  — şef secţie tip ] la Secţia a II-a contrasabotaj. 


Președintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3,f. 119. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Harghita 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.538 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Harghita, în următoarea componenţă: 

1. It. col. Erdelyi L. Elemer — inspector şef al inspectoratului judeţean; 

2. căpitan Bataga I. Tiberiu — adjunctul inspectorului şef şi șef al 
Serviciului I; 

3. căpitan Sângeorzan L. Dumitru — adjunctul inspectorului şef şi şef al Secției 


a III-a; 

4. It. maj. Cerghizan S. Ștefan — adjunct şef serviciu tip 1 la Serviciul | 
informaţii interne; 

5. maior Albert M. Martin — şef secţie tip ] la Secţia a II-a contrasabotaj. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 122. 


16 


1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Maramureș 


Consiliul Securității Statului Strict secret 
Ordinul 
Preşedintelui Consiliului Securităţii Statului 


Nr. 1.539 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Maramureș, în următoarea componenţă: 


1. It. col. Hriţan N. Nicolae — inspector şef al inspectoratului judeţean; 

2. maior Zetea S. Aurel — adjunctul inspectorului şef şi șef al 
Serviciului I; 

3. maior Ardelean I. Aurel — adjunctul inspectorului șef și șef al Servi- 
ciului de securitate al municipiului Baia Mare; 

4. maior Lungu V. Gheorghe — şef secţie tip 1 la Secţia a II-a contrasabotaj; 

5. maior Vlad T. Emeric — şef secție tip I la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 125. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Cluj 


Consiliul Securității Statului Strict secret 
Ordinul 


Preşedintelui Consiliului Securităţii Statului 
Nr. 1.540 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Cluj, în următoarea componenţă: 


1. It. col. Ioana I. Constantin — inspector şef al inspectoratului judeţean; 

2. maior Dumitrescu C. Dumitru  — adjunctul inspectorului șef şi şef al 
Serviciului I; 

3. It. col. Pereș A. Alexandru — adjunctul inspectorului şef şi șef al 
Serviciului de securitate al municipiului Cluj; 

4. maior Rugină P. Toader — şef serviciu tip ] la Serviciul I informaţii 
interne; 

5. maior Gocan D. loan — adjunct şef serviciu tip 1 şi şef al Secţiei 


a III-a la Serviciul de securitate al 
municipiului Cluj; 


6. căpitan Sălăjan V. Iulian — şef secție tip I la Secţia a II-a contrasabotaj 
la Serviciul de securitate al municipiului 
Cluj; 

7. maior Ardeleanu L. loan — şef serviciu tip ] la Serviciul de securitate 


al municipiului Turda. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 128. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate județean Bacău 


Consiliul Securității Statului Strict secret 
Ordinul 


Preşedintelui Consiliului Securităţii Statului 
Nr. 1.541 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Bacău, în următoarea componență: 


1. colonel Radu I. Dumitru — inspector şef al inspectoratului judeţean; 

2. maior Lazăr Gh. loan — adjunctul inspectorului şef şi șef al 
Serviciului I; 

3. maior Ghiţă I. Alexandru — adjunctul inspectorului şef şi șef al 
Serviciului de securitate al municipiului 
Bacău; 

4. maior Vladimirescu I. Tudor — adjunct şef serviciu tip I şi şef al Biroului 
2 la Serviciul 1 informaţii interne; 

5. maior Șerban C. Constantin — şef secţie tip 1 la Secţia a II-a contrasabotaj; 

6. maior Goiciu P. Dumitru — şef serviciu tip ] la Serviciul III 
contraspionaj; 

7. căpitan Miriţă S. Vasile — şef secţie tip I la Secţia de securitate a 


municipiului Gheorghe Gheorghiu-Dej. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3,f. 131. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Alba 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.542 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Alba, în următoarea componență: 


1. It. col. Târnoveanu Gh. loan — inspector şef al inspectoratului judeţean; 

2. căpitan Rotariu M. lulian — adjunctul inspectorului şef şi șef al 
Serviciului I; 

3. maior Safta C. Nicolae — adjunctul inspectorului șef şi șef al Biroului 
de securitate al municipiului Alba Iulia; 

4. căpitan Rizoiu Gh. Constantin  — adjunct șef serviciu tip ] la Serviciul | 


informaţii interne; 
5. maior Olteanu Gh. Emil-Nicolae — șef secţie tip 1 la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 134. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Arad 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.543 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Arad, în următoarea componenţă: 

1. It. col. Crai I. Petru 
2. It. col. Toanţă M. Toma 


3. maior Coser |. loan 
4. căpitan Jakab I. Iosif 


5. căpitan Rusu M. Vasile 


— inspector şef al inspectoratului judeţean; 
— adjunctul inspectorului şef şi șef al 
Serviciului I; 

— adjunctul inspectorului șef și șef al Servi- 
ciului de securitate al municipiului Arad; 

— adjunct şef serviciu tip 1 şi şef al Biroului | 
la Serviciul 1 informaţii interne; 

— adjunct şef serviciu tip şi şef al Secţiei | 
la Serviciul de securitate al municipiului Arad. 


Preşedintele Consiliului Securităţii Statului 


Ion Stănescu 


A.M.., fond D.M.R.U,, inventar nr. 7388, dosar nr. 3, f. 137. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Braşov 


Consiliul Securităţii Statului 


Strict secret 


Ordinul 


Preşedintelui Consiliului Securităţii Statului 
Nr. 1.544 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Braşov, în următoarea componenţă: 


1. general-maior Bolintineanu 
Gh. loan 

2. It. colonel Cursaru A. loan 

3. maior Neculicioiu Gh. Victor 


4. It. colonel Luca 1. Ilie 


5. maior Urzică D. Traian 


— inspector şef al inspectoratului 

judeţean; 

— adjunctul inspectorului şef şi șef al 
Serviciului I; 

— adjunctul inspectorului șef și șef al Servi- 
ciului de securitate al municipiului Brașov; 
— adjunct şef serviciu tip I la Serviciul | 
informaţii interne; 

— şef secţie tip I la Secţia a II-a contrasabotaj; 

6. maior Csomos D. Alexandru — adjunct șef secţie tip I şi șef al Secţiei a III-a 
la Serviciul de securitate al municipiului Brașov; 

7. maior Anghel Gh. Marin — şef serviciu tip ] la Serviciul XII filaj şi 
investigații. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 140. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Brăila 


Consiliul Securității Statului Strict secret 
Ordinul 
Preşedintelui Consiliului Securităţii Statului 


Nr. 1.545 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Brăila, în următoarea componenţă: 


1. maior Rizea Il. Craiu — inspector şef al inspectoratului judeţean; 

2. maior Ruxanda C. Valerian — adjunctul inspectorului şef şi șef al 
Serviciului I; 

3. maior Simionescu Gr. loan — adjunctul inspectorului șef și șef al Servi- 
ciului de securitate al municipiului Brăila; 

4. maior Constantinescu |. — adjunct şef serviciu tip 1 la Serviciul | 

Gheorghe informaţii interne; 

5. căpitan Sârmaru S. Nedelcu — şef secție tip I la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 143. 


Sl 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Olt 


Consiliul Securităţii Statului Strict secret 


Ordinul 
Preşedintelui Consiliului Securităţii Statului 
Nr. 1.546 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Olt, în următoarea componenţă: 


1. maior Diţă Gh. Gheorghe  — inspector şef al inspectoratului judeţean; 
2. maior Stănculescu I. Sandu — adjunctul inspectorului șef și șef al 
Serviciului I; 


3. It. col. Szabo S. Ștefan — adjunctul inspectorului şef și șef al Secţiei a III-a; 

4. maior Raţiu E. Gheorghe  — adjunct șef serviciu tip 1 la Serviciul | 
informaţii interne; 

5. maior Enache Gh. Aurică  — şef secţie tip ] la Secţia a II-a contrasabotaj. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 146. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Tulcea 


Consiliul Securităţii Statului Strict secret 


Ordinul 
Preşedintelui Consiliului Securităţii Statului 
Nr. 1.547 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Tulcea, în următoarea componenţă: 

1. It. col. Baltag I. Dumitru  — inspector şef al inspectoratului judeţean; 

2. maior loan V. Costică — adjunctul inspectorului șef și șef al Serviciului I; 

3. maior Lazăr D. Mihai — adjunctul inspectorului şef și şef al Secţiei de 
securitate a municipiului Tulcea; 

4. maior Adjer D. Alexe — adjunct şef serviciu tip 1 la Serviciul I informații 
interne; 


5. maior Enache Z. Dumitru  — şef secţie tip ] la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 149. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Ilfov 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.548 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Ilfov, în următoarea componență: 


1. colonel Dumitrașcu S.  — inspector şef al inspectoratului județean; 
Alexandru 

2. colonel Marcu G. loan -— adjunctul inspectorului șef şi şef al Serviciului I; 
3. It. col. Voicu C. Marin -— adjunctul inspectorului șef și şef al Secţiei a II-a; 
4. It. col. Picoş Gh. Chiru  — adjunct şef serviciu tip I la Serviciul I informaţii interne; 
5. maior David S. Vasile  — adjunct șef secţie tip I la Secţia a II-a 


contrasabotaj; 
6. It. col. Bijutescu S. — şef secţie tip I la Secţia a II-a 
Constantin contraspionaj; 
7. căpitan Sebe N. — şef secţie tip I la Secţia de securitate a 
Constantin municipiului Giurgiu. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 152. 


53 


26 


1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Sălaj 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.549 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Sălaj, în următoarea componenţă: 


1. maior Pușcaș I. Ilie — inspector şef al inspectoratului judeţean; 

2. It. maj. Oargă I. Gheorghe  — adjunctul inspectorului șef și șef al Serviciului I; 

3. căpitan Botiza V. Vasile — adjunctul inspectorului şef și șef al Secţiei a III-a; 

4. maior Moroşan C. loan — adjunct şef serviciu tip 1 la Serviciul I informații 
interne; 

5. căpitan Cuibus V. Aurel — adjunct şef secţie tip ] la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 155. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate județean Hunedoara 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.550 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Hunedoara, în următoarea componenţă: 

1. colonel Grigore N. Gheorghe — inspector şef al inspectoratului judeţean; 

2. maior Simion S. Gheorghe  — adjunctul inspectorului şef și șef al Secţiei a III-a; 

3. maior Golea A. David — adjunctul inspectorului șef şi șef al Secţiei de 
securitate a municipiului Deva; 

4. It. col. Stanciu I. Ionel — şef serviciu tip ] la Serviciul I informaţii interne; 

5. căpitan Popa V. Pompiliu  — șef secţie tip ] la Secţia a II-a contrasabotaj; 

6. maior Mihuţ Gh. Avram  — şef serviciu tip 1 la Serviciul de securitate al 
municipiului Hunedoara; 

7. colonel Baicu M. Florian  — şef serviciu tip ] la Serviciul de securitate al 


municipiului Petroșani. 
Preşedintele Consiliului Securităţii Statului 


Ion Stănescu 


A.M.., fond D.M.RU,, inventar nr. 7388, dosar nr. 3, f. 158. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Gorj 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.551 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Gorj, în următoarea componență: 


1. maior Puncescu I. Petre — inspector şef al inspectoratului judeţean; 

2. căpitan Rotaru M. Mihai  —adjunctul inspectorului șef și șef al Serviciului I; 
3. maior Bercea D. Iulian — adjunctul inspectorului şef și şef al Secţiei a II-a; 
4. It. maj. Bujor Gh. Vasile  — șef secţie tip 1 la Secţia a III-a contraspionaj; 
5. căpitan lonescu D. Andrei  — șef secţie tip ] la Secţia de securitate a 


municipiului Târgu Jiu. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3,f. 161. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Covasna 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.552 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Covasna, în următoarea componenţă: 


1. maior Avram A. Ilarie — inspector şef al inspectoratului judeţean; 

2. căpitan Harmati |. Adalbert — adjunctul inspectorului șef și șef al Serviciului I; 
3. maior Zilcsak V. Otto — adjunctul inspectorului şef și șef al Secţiei a III-a; 
4. căpitan Suciu A. loan — şef birou tip I la Serviciul I informaţii interne; 
5. It. maj. Rădulescu Gh. — adjunct şef secție tip I la Secţia a III-a . 
Constantin contraspionaj 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 164. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean lași 


Consiliul Securității Statului Strict secret 
Ordinul 
Preşedintelui Consiliului Securităţii Statului 


Nr. 1.553 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Iași, în următoarea componenţă: 

1. It. col. Ionescu Gh. Dumitru — inspector şef al inspectoratului judeţean; 

2. colonel Cleju N. loan — adjunctul inspectorului şef și şef al Serviciului I; 

3. maior Popescu C. Corneliu — adjunctul inspectorului șef şi șef al Serviciului 
de securitate al municipiului lași; 


4. căpitan Andronache D. — adjunct șef serviciu tip ] la Serviciul 1 informaţii 
Ovidiu interne; 

5. maior Creţu P. Aurel — şef secţie tip I la Secţia a II-a contrasabotaj; 

6. maior Rotaru Il. Constantin — șef secţie tip ] la Secţia a III-a contraspionaj; 
7. maior Ursache N. Traian  — specialist III personal. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 167. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Constanţa 


Consiliul Securității Statului Strict secret 
Ordinul 
Preşedintelui Consiliului Securităţii Statului 


Nr. 1.554 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Constanța, în următoarea componenţă: 


1. It. col. Burlacu C. Victor  — inspector şef al inspectoratului judeţean; 

2. colonel Năstase M. Sepi  —adjunctul inspectorului șef și șef al Serviciului I; 

3. căpitan Gheorghiță C. — adjunctul inspectorului șef şi șef al Serviciului 

Chivu de securitate al municipiului Constanţa; 

4. maior Deleanu Gh. Tudor  — adjunct șef serviciu tip 1 la Serviciul I informații 
interne; 

5. maior Nistor S. Marin — şef secţie tip I la Secţia a II-a contrasabotaj; 

6. maior Dumitriu V. — şef serviciu tip ] la Serviciul III 

Constantin contraspionaj; 

7. 


It. col. Ciobanu Gh. — şef serviciu tip ] la Serviciul XII filaj şi 


Gheorghe investigații. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 170. 

1968 februarie 18. Ordinul președintelui Consiliului Securităţii Statului privind 


constituirea colectivului de conducere al Inspectoratului de 
securitate judeţean Dolj 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.555 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Dolj, în următoarea componenţă: 


l 


2. 
3. 


„ colonel Firu T. Jean — inspector şef al inspectoratului judeţean; 
căpitan Bodunescu P. lon  —adjunctul inspectorului șef și șef al Serviciului I; 
maior Lungu Gh. Gheorghe — adjunctul inspectorului şef şi şef al Serviciului 

de securitate al municipiului Craiova; 

. maior Pârvulescu Gh. Mircea — adjunct şef serviciu tip 1 la Serviciul | 

informaţii interne; 

. maior Vaida I. lon — şef secţie tip I la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 173. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Buzău 


Consiliul Securităţii Statului Strict secret 


Ordinul 
Preşedintelui Consiliului Securităţii Statului 
Nr. 1.556 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Buzău, în următoarea componenţă: 


1. It. col. Lupu N. Vasile — inspector şef al inspectoratului judeţean; 

2. maior Toader Gh. lon — adjunctul inspectorului șef și șef al Serviciului I; 

3. maior Chivu D. lon — adjunctul inspectorului șef şi șef al Secţiei de 
securitate a municipiului Buzău; 

4. maior Laza S. Florian — adjunct şef serviciu tip 1 la Serviciul I informații 
interne; 

5. căpitan Şovăială P. Vasile  — şef secţie tip I la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 177. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Bihor 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.557 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Bihor, în următoarea componență: 

„colonel Ristea I. Gheorghe -— inspector şef al inspectoratului judeţean; 

2. maior Bârsan I. Pascu — adjunctul inspectorului șef şi șef al Serviciului I; 

3. căpitan Mantic P. Dionisie -— adjunctul inspectorului șef şi șef al Serviciului 
de securitate al municipiului Oradea; 

4. maior Niţă P. Mihai — şef secţie tip I la Secţia a II-a contrasabotaj; 

5. It. maj. Tinca V. Ovidiu — şef secţie tip I la Secţia a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 180. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Argeș 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.558 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Argeș, în următoarea componenţă: 


1. colonel Constandache I. Pavel — inspector şef al inspectoratului judeţean; 
2. maior Mincu V. Gheorghe  — adjunctul inspectorului șef și șef al Serviciului I; 
3. căpitan Ștefan C. Traian  — adjunctul inspectorului șef şi șef al Serviciului 


de securitate al municipiului Piteşti; 
4. maior Neniţoiu V. Nicolae — adjunct șef serviciu tip la Serviciul I informații 


interne; 
5. maior Micu B. loan — şef secţie tip I la Secţia a III-a contraspionaj; 
6. maior Chișu P. Gheorghe  — șef secţie tip ] la Secţia I informaţii interne la 
Serviciul de securitate al municipiului Piteşti; 
7. căpitan Drăgoi I. Nicolae  — șef secţie tip I la Secţia a II-a contrasabotaj la 


Serviciul de securitate al municipiului Pitești. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 183. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Bistriţa-Năsăud 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.559 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Bistriţa-Năsăud, în următoarea componență: 


1. It. col. Dumitrașcu Gh. Neculai — inspector șef al inspectoratului judeţean; 


2. It. col. Hancheș I. loan — adjunctul inspectorului șef şi șef al Serviciului I; 

3. maior Oprea A. loan — adjunctul inspectorului şef și șef al Secţiei a III-a; 

4. maior Rusu G. Grigore — adjunct șef serviciu tip 1 la Serviciul I informații 
interne; 


5. căpitan Ionașcu D. Laurenţiu — șef secţie tip ] la Secţia a II-a contrasabotaj. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 186. 

1968 februarie 18.Ordinul preşedintelui Consiliului Securității Statului privind 
constituirea colectivului de conducere al Inspectoratului de 
securitate judeţean Neamţ 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.560 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Neamţ, în următoarea componenţă: 

„It. col. Popa C. Constantin — inspector şef al inspectoratului judeţean; 

2. maior Mihalcea Gr. Aurel  — adjunctul inspectorului șef și șef al Serviciului I; 

3. maior Toma D. Constantin — adjunctul inspectorului şef şi şef al Secţiei de 
securitate a municipiului Piatra Neamţ; 

4. căpitan Brădeanu N. Marian — adjunct șef serviciu tip ] şi şef al Biroului I la 

Serviciul 1 informaţii interne; 


5. căpitan Niţă I. Marin — şef secţie tip I la Secţia a II-a contrasabotaj; 
6. maior Tătaru N. Nicolae  — şef serviciu tip 1 la Serviciul III contraspionaj; 
7. It. col. Constantinescu O.  — șef serviciu tip I la Serviciul de securitate 
Gheorghe al municipiului Roman. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 189. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Mureș 


Consiliul Securității Statului Strict secret 
Ordinul 
Preşedintelui Consiliului Securităţii Statului 


Nr. 1.561 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Mureș, în următoarea componenţă: 


1. colonel Sălcudean T. Pavel — inspector şef al inspectoratului judeţean; 


2. maior Florea S. Gheorghe  — adjunctul inspectorului șef și șef al Serviciului I; 

3. It. col. Blaga Şt. Ștefan — adjunctul inspectorului șef şi șef al Serviciului 
de securitate al municipiului Târgu Mureș; 

4. maior Avadani Gh. Ilie — adjunct şef serviciu tip 1 la Serviciul I informații 
interne; 

5. It. maj. Russu A. Augustin 

Gheorghe — şef secţie tip I la Secţia a II-a contrasabotaj; 

6. It. col. Morariu Gh. loan  — șef secţie tip ] la Secţia a III-a contraspionaj; 

7. It. col. Dan L. Lazăr — şef birou tip I la Biroul de securitate al 
municipiului Sighișoara. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 192. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean lalomiţa 


Consiliul Securității Statului Strict secret 
Ordinul 
Preşedintelui Consiliului Securităţii Statului 


Nr. 1.562 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Ialomiţa, în următoarea componenţă: 


1. maior Mocanu P. Vasile — inspector şef al inspectoratului judeţean; 

2. maior Vecerdea V. loan — adjunctul inspectorului șef și șef al Serviciului I; 
3. maior Ungureanu . lon — adjunctul inspectorului şef și şef al Secţiei a II-a; 
4. maior Seica . Petre — şef secţie tip I la Secţia a III-a contraspionaj; 
5. maior Colțea I. Gheorghe  — șef secţie tip I la Secţia de securitate a 


municipiului Călărași. 
Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 195. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Botoşani 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.563 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Botoşani, în următoarea componenţă: 


1. It. col. Gheorghe N. — inspector şef al inspectoratului judeţean; 
Alexandru 

2. căpitan Hulubaș D. — adjunctul inspectorului șef și șef al Serviciului I; 
Constantin 

3. maior Ile Gh. Radu — adjunctul inspectorului şef și şef al Secţiei de 


securitate a municipiului Botoşani; 
4. maior Brânzei M. Dumitru -— adjunct șef serviciu tip 1 la Serviciul I informații 
interne; 
5. maior Munteanu T. — şef secţie tip I la Secţia a III-a contraspionaj. 
Constantin 
Președintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 198. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Suceava 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.564 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Suceava, în următoarea componenţă: 

1. colonel Macri V. Emil — inspector şef al inspectoratului judeţean; 
2. colonel Roșca E. Dumitru  — adjunctul inspectorului șef și șef al Serviciului I; 


3. maior Rangu Gh. — adjunctul inspectorului şef și șef al Secţiei 

Constantin de securitate a municipiului Suceava; 

4. maior Dumitriu D. Andrei — adjunct șef serviciu tip 1 la Serviciul I informații 
interne; 


5. căpitan Grozescu I. Vasile  — șef secţie tip I la Secţia a II-a contrasabotaj; 
6. maior Furtună Gh. Nicolae -— șef secţie tip ] la Secţia a III-a contraspionaj; 
7. maior Prundurel S. Nicolae — șef secţie tip ] la Secţia a XII-a filaj şi 
investigații. 
Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 201. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Sibiu 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.565 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Sibiu, în următoarea componenţă: 


1. It. col. Gergely F. Francisc — inspector şef al inspectoratului judeţean; 
2. maior Pârvu N. Constantin — adjunctul inspectorului șef și șef al Serviciului I; 


3. maior Surd Gh. Dumitru  — adjunctul inspectorului șef şi şef al Serviciului 
de securitate al municipiului Sibiu; 

4. maior Tiugan I. loan — adjunct șef serviciu tip 1 la Serviciul I informații 
interne; 

5. maior Marta |. — adjunct şef serviciu tip ] şi șef al Secţiei a III-a 

Marin-Tudor la Serviciul de securitate al municipiului Sibiu. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 204. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Satu Mare 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.566 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Satu Mare, în următoarea componenţă: 


1. maior Hontău Gh. loan — inspector şef al inspectoratului judeţean; 

2. maior Chirculescu C. Traian — adjunctul inspectorului șef și şef al Serviciului I; 

3. maior Pop E. Victor — adjunctul inspectorului șef și șef al Servi- 
ciului de securitate al municipiului Satu Mare; 

4. maior Ghetina A. loan — şef secţie tip I la Secţia a II-a contrasabotaj; 

5. maior Matiu P. Pavel-Terentie  — şef secție tip I la Secția a III-a contraspionaj. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 207. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Timiş 


Consiliul Securităţii Statului Strict secret 


Ordinul 
Preşedintelui Consiliului Securităţii Statului 
Nr. 1.567 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Timiș, în următoarea componenţă: 

1. It. col. Turc I. Iosif — inspector şef al inspectoratului judeţean; 


2. maior Bota N. Gheorghe  —adjunctul inspectorului șef și șef al Serviciului I; 

3. It. col. Bocăneţ V. Vasile  — adjunctul inspectorului șef şi șef al Serviciului 
de securitate al municipiului Timişoara; 

4. maior Purdea A. Moise — adjunct şef serviciu tip 1 și şef al Biroului I la 
Serviciul 1 informaţii interne; 

5. maior Blăjan Gh. Carol — şef secţie tip I la Secţia a III-a contraspionaj. 


Președintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 210. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Vaslui 


Consiliul Securității Statului Strict secret 
Ordinul 
Preşedintelui Consiliului Securităţii Statului 


Nr. 1.568 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Vaslui, în următoarea componenţă: 


1. maior Călinoiu S. Alexandru  — inspector șef al inspectoratului judeţean; 

2. maior Gheorghiu C. — adjunctul inspectorului şef 

Constantin şi şef al Serviciului I; 

3. maior Pinciuc V. Gheorghe — adjunct şef serviciu tip ] la Serviciul | 
informaţii interne; 

4. maior Pascal O. Alexandru — şef secţie tip I la Secţia de securitate a 


municipiului Bârlad. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 213. 


67 


46 


1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Vrancea 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.569 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Vrancea, în următoarea componență: 


1. maior Stoica I. Petrică — inspector şef al inspectoratului judeţean; 

2. căpitan Ivan T. Gheorghe — adjunctul inspectorului şef și şef al Serviciului I; 

3. maior Savin S. Dănilă — adjunctul inspectorului şef şi şef al Secţiei de 
securitate a municipiului Focșani; 

4. căpitan Vâlcu M. Neculai  —adjunct șef serviciu tip I la Serviciul I informaţii 
interne; 


5. căpitan Mocan Gh. Ştefan  — specialist III personal. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 216. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Vâlcea 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.570 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Vâlcea, în următoarea componenţă: 

1. It. col. Andreescu I. Gheorghe — inspector şef al inspectoratului judeţean; 

2. maior Poiana . loan — adjunctul inspectorului şef și şef al Serviciului I; 

3. maior Cosac F. Dumitru — adjunctul inspectorului şef și șef al Secției a II-a; 

4. maior Tambrea I. Aurel — adjunct şef serviciu tip I la Serviciul | informaţii 
interne; 


5. căpitan Rizea I. Constantin  — şef secţie tip I la Secţia a III-a contraspionaj. 
Preşedintele Consiliului Securităţii Statului 


Ion Stănescu 


A.M.., fond D.M.R.U,, inventar nr. 7388, dosar nr. 3, f.219. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Prahova 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.571 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Prahova, în următoarea componenţă: 


1. It. col. Stănescu I. Petre — inspector şef al inspectoratului judeţean; 

2. căpitan Sterian C. Marin — adjunctul inspectorului şef și şef al Serviciului I; 

3. It. col. Diţă 1. Ștefan — adjunctul inspectorului şef și șef al Serviciului 
de securitate al municipiului Ploiești; 

4. It. col. Istrate A. Nicolae — adjunct şef serviciu tip I la Serviciul 1 informaţii 
interne; 

5. maior Nistorescu C. 

Constantin — şef secţie tip I la Secţia a II-a contrasabotaj; 

6. căpitan Răduţă Gh. Ion — şef birou tip I la Biroul de securitate al orașului 
Sinaia; 


7. maior lonescu Gh. Constantin — șef birou tip ] la Serviciul 1 informaţii interne. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 222. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Teleorman 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.572 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Teleorman, în următoarea componenţă: 


1. It. col. Buleandră Gh. 


Constantin — inspector şef al inspectoratului judeţean; 

2. maior Sălceanu F. Grigore  — adjunctul inspectorului șef și șef al Serviciului I; 
3. maior Olteanu D. Alexe — adjunctul inspectorului șef și șef al Secţiei a III-a; 
4. căpitan Puşcaciu F. 

Constantin — şef secţie tip I la Secţia a II-a contrasabotaj; 


5. maior Costea M. Gheorghe  — șef secţie tip 1 la Secţia de securitate a 
municipiului Turnu Măgurele. 


Preşedintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7388, dosar nr. 3, f. 225. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate județean Mehedinţi 


Consiliul Securității Statului Strict secret 


Ordinul 
Preşedintelui Consiliului Securităţii Statului 
Nr. 1.573 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate județean Mehedinţi, în următoarea componență: 

1. It. col. Popescu L. Toma 
2. maior Vişan N. Grigore 
3. maior Popescu I. Grigore 


4. maior Popa I. Petre 


— inspector şef al inspectoratului judeţean; 

— adjunctul inspectorului şef și şef al Serviciului I; 
— adjunctul inspectorului şef și șef al Serviciului 
de securitate al municipiului Turnu Severin; 

— adjunct şef serviciu tip I la Serviciul | informaţii 
interne; 


5. căpitan Rovenţa V. Gheorghe — adjunct şef serviciu tip I la Serviciul de 


securitate al municipiului Turnu Severin. 


Preşedintele Consiliului Securităţii Statului 


Ion Stănescu 


A.M.., fond D.M.RU,, inventar nr. 7388, dosar nr. 3, f. 228. 

1968 februarie 18. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate judeţean Galaţi 


Consiliul Securității Statului 


Strict secret 


Ordinul 


Preşedintelui Consiliului Securităţii Statului 
Nr. 1.574 din 18 februarie 1968 


Cu data prezentului ordin, se constituie colectivul de conducere al Inspectoratului 
de securitate judeţean Galaţi, în următoarea componenţă: 


1. colonel Iorga I. Marin 
2. căpitan Ghelt C. Petrică 
3. căpitan Alexandru D. 
Corneliu 


4. maior Florescu M. George 


5. căpitan Botezatu C. Alecu 
6. maior Ionescu N. George 


— inspector şef al inspectoratului judeţean; 
— adjunctul inspectorului şef şi șef al Serviciului I; 


— adjunctul inspectorului șef și şef al Serviciului 
de securitate al municipiului Galaţi; 

— adjunct şef serviciu tip I la Serviciul I informaţii 
interne; 

— şef secţie tip I la Secţia a III-a contraspionaj; 
— şef secţie tip I la Secţia de securitate a 
municipiului Tecuci; 


TI] 


7. maior Blaga M. loan — şef secţie tip I la Secţia a XII-a filaj şi 
investigații. 


Preşedintele Consiliului Securităţii Statului 
Ion Stănescu 


A.M.., fond D.M.R.U,, inventar nr. 7388, dosar nr. 3, f. 231. 

1968 februarie 22. Referat de cadre al locotenent-colonelului Buleandră 
Constantin, locţiitor al şefului Direcției regionale de securitate 
București, propus să fie confirmat inspector şef al 
Inspectoratului de securitate al judeţului Teleorman 


C.C. al P.C.R. 
Secţia de Cadre 


Buleandră Constantin 
Membru de partid din decembrie 1954. 


— Născut la 21 aprilie 1932, în comuna ledera, județul Dâmboviţa; 

— Originea socială: muncitorească; 

— Naţionalitatea: română; 

— Căsătorit, are un copil; 

— Studii: Liceul şi un curs de perfecţionare al M.A.I. de șase luni; 

— Are cunoștințe de limba franceză; 

-— Profesia: ofiţer de securitate provenit din muncitor; 

— În prezent este locţiitor al șefului Direcţiei regionale de securitate București. 
Are gradul de locotenent-colonel. 


Buleandră Constantin, după ce a absolvit şase clase elementare, în 1945, a intrat 
băiat de prăvălie la un magazin de piese auto din Moreni. După doi ani a plecat și 
s-a angajat ucenic la fosta Societate „Columbia“, din aceeaşi localitate. Paralel cu 
ucenicia a urmat școala profesională metalurgică, la terminarea căreia, în 1949, s-a 
calificat strungar şi a continuat să lucreze la aceeaşi societate. Cei care-l cunosc din 
această perioadă relatează că era un tânăr harnic, disciplinat, preocupat să înveţe cât 
mai bine meseria, iar ca muncitor s-a situat printre fruntașii în producție şi activitatea 
obştească. 


72 


În 1947 s-a înscris în sindicat, iar din 1949 a fost trei ani secretar al organizaţiei 
U.T.C. pe întreprindere. 

În aprilie 1952 a fost recrutat de M.A.I., înaintat sublocotenent și repartizat secretar 
tehnic la Secţia raională Videle, regiunea Bucureşti. Din martie până în octombrie 
1953 a urmat un curs de perfecționare, iar după absolvire a revenit la aceeaşi secţie 
raională în funcția de lucrător operativ. 

În decembrie 1954 a fost primit în P.C.R. 

Datorită rezultatelor bune obţinute în munca profesională, în 1955 a fost promovat 
locţiitor şef al secției raionale M.A.I. Videle. Totodată, a dus muncă în organizaţia 
U.T.C. ca secretar pe secţie şi membru al biroului comitetului raional U.T.C. 
Dovedindu-se un ofiţer capabil, conştiincios, hotărât, curajos în acțiunile întreprinse, 
cu inițiativă, în mai 1956 a fost numit şeful secţiei raionale M.A.I. Alexandria. Aici 
a fost ales membru al biroului Comitetului raional de partid. 

Ca şef al secţiei raionale de miliţie a dovedit pricepere şi spirit de organizare în 
rezolvarea sarcinilor ce le-a avut de îndeplinit. A informat la timp organul de partid 
despre acţiunile întreprinse şi a ţinut seama de ajutorul ce i s-a acordat. În martie 1963 
a fost numit locţiitor al şefului Direcţiei regionale de securitate București. 

Din această activitate este apreciat ca un ofițer capabil, bine pregătit profesional, 
cu putere de muncă, iniţiativă şi energic în acţiunile [pe] care le întreprinde. 
Dovedește pasiune, operativitate, simţ de răspundere şi preocupare permanentă în 
organizarea judicioasă a muncii în subunitățile de care răspunde. Are o bogată 
experienţă în munca de securitate, cunoaşte bine problemele din sectoarele pe care 
le coordonează, se documentează temeinic asupra situaţiilor ce se ivesc pe teren, dă 
soluţii şi indicaţii bune în rezolvarea lor. Desfășurând o muncă concretă, participând 
activ la acțiunile întreprinse de subordonați, contribuie substanţial la orientarea acestora 
în muncă și la formarea lor profesională. 

Acordă atenție pregătirii sale politico-ideologice, profesionale şi de cultură 
generală, în 1963 a absolvit liceul, iar în prezent este în anul II la Academia de științe 
social-politice „Ştefan Gheorghiu“. În muncă şi societate are comportare corectă, se 
bucură de stima și respectul celor cu care muncește. De mai mulți ani este membru 
al biroului comitetului de partid al întreprinderilor și instituțiilor regionale, unde își 
aduce aportul la dezbaterea problemelor puse în discuţie. 

A fost decorat cu ordine şi medalii ale R.S. România, înaintat la gradul de 
locotenent-colonel înainte de termen, iar în notările de serviciu i s-a acordat 
calificativul „foarte bine“. 

Despre familie cunoaștem: tatăl a fost sondor, în prezent pensionar. Mama este 
casnică. N-au fost şi nu sunt încadraţi în organizaţii politice. Are doi frați muncitori, 
membri de partid. 

Soţia este casnică. Tatăl ei a fost sondor, în prezent este pensionar, face parte din 
secta religioasă penticostali. Mama este casnică. 

Este propus de Secţia pentru controlul muncii la M.F.A-—M.A.L. a C.C. al PC.R. 
să fie confirmat în funcţia de inspector şef al Inspectoratului judeţean de securitate 
Teleorman. 

Secţia de Cadre a C.C. al PC.R. consideră că din punct de vedere al încrederii 
politice corespunde. 

Şeful secţiei 


Ivanovici Dumitru 
Dinu Vasile, 


Şef de sector în Secţia de Cadre 

a C.C. al PC.R. 

Marinescu Ruxandra, 

Instructor în Secţia de Cadre a 
C.C.alPC.R. 

Serean Ștefan, 

Instructor în Secţia pentru controlul 
muncii la M.F.A., M.A.I. a C.C. al PC.R. 
22 februarie 1968. 


A.M.R., fond 12|, rola 303, c. 225—226. 

1968 aprilie 3. Decretul nr. 295 al Consiliului de Stat privind înființarea, 
organizarea şi funcționarea Consiliului Securității Statului 


Decretul nr. 295/1968 

Expunere de motive 
În condiţiile perioadei de desăvârşire a construcţiei socialiste şi de dezvoltare 
continuă a democraţiei noastre, Comitetul Central al Partidului Comunist Român a 
stabilit măsuri menite să ducă la perfecționarea activității aparatului securității statului 


și [la] îmbunătăţirea structurii sale organizatorice. 


74 


Pentru aducerea la îndeplinire a hotărârilor Comitetului Central al Partidului 
Comunist Român s-a propus înfiinţarea Consiliului Securităţii Statului ca organ central 
al administraţiei de stat, având sarcina înfăptuirii politicii partidului și statului în 
domeniul apărării securităţii statului. 

Înfiinţarea Consiliului Securităţii Statului ca organ central al administraţiei de stat 
va avea drept rezultat întărirea răspunderii acestui consiliu față de conducerea 
partidului şi guvernului. 

Decretul alăturat prevede ca principală atribuţie a Consiliului Securităţii Statului 
aceea de a apăra securitatea statului, în scopul prevenirii, descoperirii și lichidării 
oricăror acțiuni dușmănoase îndreptate împotriva orânduirii sociale și de stat, 
contribuind prin aceasta la asigurarea muncii paşnice de construcţie socialistă a 
poporului român. 

Consiliul Securităţii Statului are, de asemenea, ca atribuţii luarea de măsuri pentru 
apărarea secretului de stat, verificarea, potrivit legii, în cadrul organizaţiilor socialiste, 
a modului de aplicare a acestor măsuri, contribuind la educarea cetăţenilor în spiritul 
vigilenţei. 

Pornind de la prevederile constituționale referitoare la inviolabilitatea domiciliului, 
decretul de faţă stabilește cu precizie cazurile şi condiţiile în care organele Consiliului 
Securităţii Statului au dreptul să intre în locuinţa unei persoane fizice, pentru 
îndeplinirea atribuțiilor legale. Astfel, aceste organe pot intra în locuinţa unor persoane 
fizice, la solicitarea sau cu consimțământul acestora, fără încuviințare sau cu 
autorizație numai în caz de infracţiuni flagrante, iar, în toate celelalte cazuri, numai 
cu autorizaţia procurorului, dată în condiţiile prevăzute de lege. 

De asemenea, decretul reglementează condiţiile în care aceste organe pot intra în 
incinta organizațiilor socialiste, pentru îndeplinirea atribuţiilor lor de serviciu. 

Aceste prevederi sunt menite să întărească exercitarea de către organele de stat 
a îndatoririlor ce le revin în apărarea intereselor statului și a intereselor legitime ale 
tuturor cetăţenilor, în conformitate cu legile în vigoare, în spiritul întăririi legalității 
socialiste. 

Consiliul Securităţii Statului își desfăşoară întreaga activitate sub conducerea şi 
îndrumarea Comitetului Central al Partidului Comunist Român și a Consiliului de 
Miniştri. 

Conducerea organelor de securitate se va exercita de către Consiliului Securității 
Statului, ca organ deliberativ, compus din 11 până la 15 persoane, care își desfăşoară 
întreaga activitate potrivit principiului muncii şi conducerii colective. 


Decret 
privind înfiinţarea, organizarea şi funcţionarea 


Consiliului Securităţii Statului 


Consiliul de Stat al Republicii Socialiste România decretează: 

Capitolul 1 
Dispoziţii generale 


Art. 1. Se înființează Consiliul Securităţii Statului, organ central al administraţiei 
de stat, care are sarcina de a înfăptui politica partidului și statului în domeniul apărării 
securității statului. 

Consiliul Securității Statului are misiunea de a preveni, descoperi şi lichida 
uneltirile și acţiunile dușmănoase îndreptate împotriva orânduirii sociale şi de stat, 
contribuind prin aceasta la asigurarea muncii paşnice de construcţie socialistă a 
poporului român. 

Art. 2. Consiliul Securităţii Statului își desfășoară activitatea pe baza legilor în 
vigoare, sub conducerea și îndrumarea Comitetului Central al Partidului Comunist 
Român și a Consiliului de Miniștri. 

Consiliul Securităţii Statului răspunde față de conducerea partidului și statului 
pentru întreaga activitate pe care o desfășoară organele securității statului. 

Art. 3. În îndeplinirea sarcinilor ce-i revin, Consiliul Securităţii Statului 
colaborează cu ministerele, [cu] celelalte organe ale administrației de stat, şi se sprijină 
pe concursul larg al cetăţenilor și al colectivelor de oameni ai muncii. 

Consiliul Securităţii Statului şi organele sale teritoriale cooperează cu Ministerul 
Afacerilor Interne și cu organele teritoriale ale acestuia pentru realizarea unor sarcini 
privind securitatea statului. 


Capitolul II 
Atribuţii 


Art. 4. Consiliul Securităţii Statului are următoarele atribuții: 

a) organizează şi desfăşoară activitatea de apărare a securității statului în scopul 
prevenirii, descoperirii şi lichidării: 

— acţiunilor de sabotaj, diversiune, subminare a economiei naționale şi a altor 
infracţiuni contra securității statului; 

— acțiunilor întreprinse de serviciile de spionaj străine şi agenturile acestora 
împotriva statului român, cât şi de culegere a informaţiilor ce constituie secrete de 
stat sau nu sunt destinate publicităţii, din domeniul politic, militar, economic și tehnico- 
științific; 

b) organizează şi desfăşoară activitatea de informaţii și contrainformaţii militare, 
în scopul prevenirii, descoperirii şi lichidării acţiunilor serviciilor de spionaj străine 
îndreptate împotriva capacității de apărare a ţării şi a forțelor armate ale Republicii 
Socialiste România; 

c) organizează activitatea de informaţii pentru cunoașterea acţiunilor îndreptate 
împotriva statului român; 

d) organizează și desfășoară activitatea de contrainformaţii radio pe teritoriul 
Republicii Socialiste România; 

e) ia măsuri pentru apărarea secretului de stat, verifică, potrivit legii, în cadrul 
organizaţiilor socialiste, modul de aplicare a dispoziţiilor legale privind apărarea 
secretului de stat, contribuie la educarea cetăţenilor în spiritul vigilenţei; 

f) organizează şi îndrumă, potrivit legii, activitatea de anchetă penală pe care o 
desfășoară ofițerii securității statului; organizează locurile de arest pentru infractorii 
care au comis fapte ce intră în competenţa de urmărire penală a organelor securității 
statului, împotriva cărora s-a luat măsura reţinerii sau arestării preventive; 

8) asigură securitatea personală a conducătorilor de partid şi de stat; 

h) asigură, la nevoie, participarea trupelor de securitate la menţinerea ordinii 
publice; asigură cu trupe de securitate paza obiectivelor speciale, stabilite prin dispoziții 
legale; 

1) organizează, conduce și îndrumă pregătirea militară, profesională, de specialitate 
şi politică a militarilor din aparatul Consiliului Securităţii Statului, activi şi de rezervă; 

)) realizează încadrarea organelor de securitate, a unităţilor militare de trupe şi a 
instituţiilor de învăţământ subordonate, cu personal militar activ şi de rezervă, 
angajează personal civil; 

k) asigură, pe baza planului de stat, dotarea cu materiale și mijloace tehnice 
necesare și stabileşte normele de dotare și consum pentru armament, muniție şi tehnică 
de luptă, precum şi pentru materialele şi mijloacele tehnice specifice activităţii 
Consiliului Securității Statului; 

I) planifică şi coordonează activitatea de asigurare materială şi financiară a 
organelor și unităților din subordinea sa; 

m) exercită orice alte atribuţii date prin lege. 

Art. 5. În exercitarea atribuţiilor ce le revin potrivit legii, organele Consiliului 
Securităţii Statului au următoarele drepturi şi obligații: 

a) să acorde sprijin persoanelor cu funcții ce implică exercițiul autorităţii de stat, 
dacă acestea întâmpină rezistență fizică în executarea sarcinilor de serviciu; 

b) să legitimeze și să stabilească identitatea persoanelor care au încălcat 
dispoziţiile legale sau sunt suspecte de activitate contra securităţii statului. Măsura 
legitimării se ia de ofiţeri şi subofițeri, care prezintă legitimaţia de serviciu; 

c) să intre, pentru îndeplinirea atribuţiilor legale, în incinta organizațiilor 
socialiste. 

Efectuarea de percheziţii sau alte acte de urmărire penală se pot face cu 
consimţământul conducerii organizației socialiste sau cu autorizație legală. 

În caz de infracţiuni flagrante, consimțământul şi autorizația nu sunt necesare. 

d) în îndeplinirea atribuţiilor legale, să intre în locuința unor persoane fizice: 

— la solicitarea sau cu consimțământul acestora; 

— fără încuviințarea sau autorizaţia legală, în caz de infracțiuni flagrante; 

— în toate celelalte cazuri, numai cu autorizația procurorului, în condițiile 
prevăzute de lege. 

Art. 6. Ofițerii și subofiţerii din aparatul Consiliului Securităţii Statului sunt obligați 
să intervină chiar în afara orelor de program și a atribuţiilor de serviciu, când iau 
cunoştinţă de existenţa unor acţiuni îndreptate împotriva securităţii statului. 

Art. 7. În îndeplinirea atribuţiilor sale, preşedintele Consiliului Securităţii Statului 
emite, pe baza și în vederea executării legii, regulamente, instrucţiuni, ordine, precum 
și alte acte prevăzute de lege. 


Capitolul III 
Organizare şi funcţionare 


Art. 8. Consiliul Securităţii Statului este format din 11 până la 15 persoane, în 
componența căruia intră preşedintele, prim-vicepreședintele, vicepreședinți şi 
membrii. 

Componenţa Consiliului Securităţii Statului se aprobă de Comitetul Central al 
Partidului Comunist Român și de Consiliul de Miniștri. 

Preşedintele Consiliului Securităţii Statului este membru al guvernului. Prim- 
vicepreședintele şi vicepreședinţii au rang de prim-adjunct şi, respectiv, adjuncţi ai 
ministrului. 

Art. 9. Consiliul Securităţii Statului lucrează ca organ deliberativ şi își desfășoară 
întreaga activitate potrivit principiului muncii și conducerii colective. Consiliul 
lucrează în prezenţa a cel puţin 2/3 din numărul membrilor săi și ia hotărâri cu jumătate 
plus unu din numărul total al membrilor ce-l compun. 

În cazul când preşedintele Consiliului Securităţii Statului nu este de acord cu 
hotărârea luată, informează, de îndată, despre aceasta, conducerea partidului și 
guvernului. 

Preşedintele coordonează și îndrumă întreaga activitate a Consiliului Securității 
Statului. 

Repartizarea sarcinilor prim-vicepreședintelui, vicepreședinţilor și membrilor se 
face de Consiliul Securităţii Statului. 

Membrii consiliului răspund în fața Consiliului Securității Statului și a președintelui 
pentru îndeplinirea sarcinilor ce le sunt date. 

Consiliul Securităţii Statului, în întregul său, şi fiecare membru în parte răspund 
în faţa Comitetului Central al Partidului Comunist Român și a Consiliului de Miniştri 
pentru întreaga activitate ce o desfăşoară organele securităţii statului. 

Art. 10. Consiliul Securităţii Statului are în subordine inspectorate de securitate 
judeţene, trupe de securitate şi instituţii de învățământ. 

Efectivele Consiliului Securității Statului, precum și structura organizatorică a 
aparatului său central, se stabilesc prin hotărâre a Consiliului de Miniștri. 

Art. 11. Personalul ce încadrează unităţile din subordinea Consiliului Securităţii 
Statului se compune din militari şi angajați civili. 

Militarii din unitățile subordonate Consiliului Securității Statului au drepturile şi 
obligaţiile prevăzute de normele legale în vigoare pentru militarii forţelor armate ale 
Republicii Socialiste România. 

Prevederile statutelor Corpului ofițerilor, Corpului maiștrilor militari şi Corpului 
subofiţerilor Forţelor Armate ale Republicii Socialiste România se aplică şi ofițerilor, 
maiștrilor militari și subofiţerilor din unitățile subordonate Consiliului Securităţii 
Statului. 

În cadrul unităților centrale și teritoriale din subordinea Consiliului Securității 
Statului se organizează consilii de onoare pentru ofițeri, maiștri militari și subofiţeri. 

Angajaţii civili sunt supuși dispoziţiilor Codului muncii şi prevederilor legilor 
speciale. 


Capitolul IV 
Dispoziţii finale 


Art. 12. Consiliul Securităţii Statului asigură, potrivit legii, asistență medicală, 
socială, drepturile de pensie şi asigurări sociale ale personalului, precum şi ale 
familiilor şi urmașilor acestuia. 

Art. 13. Sarcinile privind securitatea statului, prevăzute de actele normative în 
vigoare pentru Ministerul Afacerilor Interne, trec asupra Consiliului Securității Statului. 

Obligaţiile, drepturile şi alte norme cu privire la personal, stabilite prin acte 
normative referitoare la Ministerul Afacerilor Interne, se aplică în mod corespunzător 
şi personalului Consiliului Securităţii Statului. 


Preşedintele Consiliului de Stat 
Nicolae Ceaușescu 


București, 3 aprilie 1968 
Nr. 295. 


„Buletinul Oficial al Republicii Socialiste România“, partea |, nr. 43,4 aprilie 1968, p. 375-377. 

1968 aprilie 13. Regulament de organizare şi funcţionare a Direcției de 
contraspionaj din cadrul Consiliului Securităţii Statului 


Consiliul Securității Statului Strict secret 
Direcţia Generală de Contraspionaj 
13 aprilie 1968 


Regulament 
de organizare şi funcţionare a Direcţiei de contraspionaj 


Sub conducerea şi îndrumarea permanentă a P.C.R., organele de securitate își 
perfectează continuu formele şi metodele sale de muncă, contribuind din plin la 
apărarea cuceririlor poporului român, a independenţei și suveranităţii sale 
naţionale. 

Organele de securitate participă efectiv, alături de celelalte organe ale statului, la 
exercitarea funcțiilor în toate etapele dezvoltării sale. 

În ansamblul muncii de securitate, un loc important îl ocupă activitatea organelor 
de contraspionaj, care au datoria de a lupta necontenit împotriva acţiunilor de spionaj 
duse contra țării noastre de către alte state, prin care se urmărește subminarea 
intereselor Republicii Socialiste România pe plan internaţional, aducerea de prejudicii 
capacităţii ei de apărare sau întreprinderea de acțiuni prin care să-i împiedice progresul 
social și economic. 


Capit. |. Sarcinile Direcţiei de contraspionaj 


Art. 1. Direcţia de contraspionaj, organ specializat al Consiliului Securităţii 
Statului, are ca obiectiv al activităţii sale prevenirea, descoperirea, documentarea și 
lichidarea acţiunilor de spionaj şi trădare desfășurate pe teritoriul R.S. România. 

Art. 2. Pentru realizarea obiectivului principal al activităţii sale, Direcţia de 
contraspionaj îndeplinește următoarele sarcini: 

a) Organizează şi desfăşoară munca informativ-operativă în rândul diplomaților 
acreditați la Bucureşti, a suspecților de spionaj, al personalului agenţiilor comerciale, 
de transporturi, turistice sau altor oficii aparținând statelor străine ce funcționează 
în R.S. România, precum și în rândul suspecţilor din alte categorii de cetăţeni străini 
ce ne vizitează ţara în scopuri oficiale sau particulare (comercianți, ziariști, tehnicieni, 
studenți, turişti etc.). 

b) Organizează şi coordonează întreaga activitate pe linia plecărilor în străinătate 
a cetăţenilor români ce se deplasează oficial sau particular, asigurând îndeplinirea 

sarcinilor ce revin organelor de securitate pe linia H.C.M. 957/1966, precum şi a 
Decretului Consiliului de Stat nr. ...” şi a H.C.M. cu privire la regimul de acordare 
a vizelor şi paşapoartelor. 

c) Organizează selecționarea și urmărirea informativ-operativă a cetăţenilor 
români care în țară sau în timpul deplasărilor peste hotare au fost stabiliți că au intrat 
în legături suspecte cu reprezentanți ai serviciilor de spionaj, precum și cu firme sau 
organizaţii cunoscute că duc astfel de activitate împotriva R.S. România. 

d) Organizează şi desfășoară muncă informativ-operativă în cadrul organizațiilor 
socialiste stabilite de Consiliul Securităţii Statului pentru prevenirea, descoperirea, 
documentarea și lichidarea activităţii de subminare a economiei naţionale, de 
divulgare a secretelor care periclitează securitatea statului și de divulgare a secretului 
Economic. 

e) Documentează activitatea de spionaj desfăşurată de cetăţenii străini pe teritoriul 
R.S. România şi cea de trădare, subminare a economiei naţionale, de divulgare a 
secretelor care periclitează securitatea statului și de divulgare a secretului economic, 
dusă de cetăţenii români. 

f) Desfăşoară ancheta penală de securitate asupra elementelor ce au comis 
infracțiunile arătate la punctul „e“. 

8) Prin mijloace proprii sau în colaborare cu unitățile specializate, organizează 
şi realizează pătrunderi secrete în sediile reprezentanțelor unor state sau firme străine, 
precum și în alte obiective, în scopul procurării de date privind activitatea 
rezidenturilor de spionaj, cifruri, rapoarte și alte documente conţinând informaţii 
politice, comerciale, tehnice etc. 

h) Întreprinde măsuri cu caracter informativ-operativ în rândul imigranților şi al 
cetăţenilor străini și apatrizilor care au domiciliul permanent în R.S. România, în 
scopul descoperirii elementelor suspecte de spionaj sau care comit alte infracțiuni 
ce afectează securitatea statului. 

i) Coordonează şi controlează activitatea de contraspionaj desfășurată de 
inspectoratele judeţene de securitate și de Inspectoratul Municipiului Bucureşti. 

]) Urmăreşte activitatea emigranților români care duc acțiuni de spionaj împotriva 
țării noastre, precum și a legăturilor acestora. 

k) Pe baza studierii caracterului informaţiilor ce interesează dușmanul în diferite 
perioade, delimitează secretele ce trebuie apărate în mod deosebit și întreprinde măsuri 
corespunzătoare. 

1) Concură la realizarea de pătrunderi informative în serviciile de spionaj 
dușmane, în organizaţiile şi firmele aparținând acestora, precum și în organizațiile 
contrarevoluționare din diferite țări care acționează împotriva R.S. România. 


* Lipsă în text. 

Pentru aceasta: 

— Studiază, recrutează sau atrage la colaborare diplomaţi, comercianţi, ziariști şi 
alți străini semnalaţi sau stabiliți că au legături cu serviciile de spionaj ori sunt în 
anturajul unor astfel de persoane. 

— În colaborare cu alte unități interesate, pregăteşte pentru trimiterea în exterior 
— definitiv sau temporar — folosind căi oficiale sau clandestine, anumiţi agenți capabili 
din rândul cetăţenilor români. 

m) Concură la realizarea măsurilor de dezinformare. 

n) Prelucrează și sintetizează datele obţinute și prezintă informări asupra 
principalelor probleme rezultate din urmărirea străinilor suspecți de spionaj şi a 
legăturilor acestora. 


Capit. II. Structura organizatorică 


Art. 3. Direcţia de contraspionaj este o Direcţie centrală a Consiliului Securităţii 
Statului, care face parte din Direcţia Generală de Contraspionaj. 

Art. 4. Direcţia de contraspionaj este organizată pe servicii, secții, birouri și organe 
funcţionale, încadrate cu ofiţeri operativi, subofiţeri și angajaţi civili, în conformitate 
cu statul de organizare și funcțiuni stabilit de Consiliul Securităţii Statului. 

Art. 5. Serviciile sunt organizate pe linii de muncă (spionaj american, englez, vest- 
german, francez etc.) sau probleme (comercianți, turiști, plecări în străinătate etc.), 
având în componenţa lor birouri operative, cărora le sunt repartizate obiective concrete 
pe linia de muncă sau problema respectivă. 

Art. 6. În cadrul Direcţiei de contraspionaj funcţionează un colectiv de referenţi 
(documentare-informare), un birou secretariat şi ofiţeri care se ocupă cu probleme 
de învățământ, organizare-mobilizare, decriptare. 

Art. 7. Pentru rezolvarea sarcinilor deosebite de muncă, Direcţia de contraspionaj 
cuprinde în schema sa ofițeri care lucrează conspirat în anumite organizaţii socialiste, 
precum și ofițeri detașați. 

Numărul acestora și locul unde funcţionează este stabilit de Consiliul Securității 
Statului. 

Art. 8. Conducerea întregii activități a Direcţiei de contraspionaj se realizează de 
şeful Direcţiei, care este în același timp și locțiitor al directorului general al 
Direcţiei generale de contraspionaj căruia i se subordonează în mod nemijlocit. 

Art. 9. Atribuţiile şefului Direcţiei sunt: 

— organizează și conduce munca de contraspionaj şi răspunde în faţa Consiliului 
Securităţii Statului pentru activitatea desfășurată; 

— analizează periodic stadiul muncii de contraspionaj şi stabileşte principalele 
măsuri în vederea clarificării operative a problemelor din cadrul Direcţiei; 

— raportează Consiliului Securităţii Statului şi șefului Direcției generale de 
contraspionaj despre stadiul muncii informativ-operative şi măsurile ce urmează să 
le întreprindă; 

— stabileşte — în baza odinelor şi directivelor Consiliului Securităţii Statului — 
atribuţiile organelor din componenţa Direcției. 

Art. 10. În activitatea sa, şeful Direcţiei este ajutat de locţiitorii săi, care răspund 
de activitatea sectoarelor ce le sunt repartizate. 

Art. 11. Locţiitorii şefului Direcţiei participă efectiv la elaborarea și aplicarea 
principalelor măsuri informativ-operative, precum și la rezolvarea celorlalte sarcini 
ce stau în fața Direcţiei. 

Art. 12. Șefii serviciilor sunt subordonați direct șefului Direcţiei şi răspund de 
activitatea colectivelor ce le conduc. 

Art. 13. Şefii de servicii îndeplinesc următoarele sarcini: 

— organizează, planifică şi controlează activitatea profesională a subordonaţilor; 

— participă efectiv la elaborarea şi aplicarea măsurilor în baza de lucru și iau în 
control acţiunile și cazurile principale; 

— analizează ori de câte ori este nevoie modul cum se realizează supravegherea 
informativă generală și urmărirea informativă a suspecților, stabilind măsurile 
corespunzătoare.; 

— raportează șefului Direcţiei şi locţiitorilor acestuia stadiul desfăşurării muncii 
de contraspionaj, rezultatele obţinute şi măsurile ce le întreprind pentru mărirea 
eficacității acestora. 

Art. 14. Locţiitorii şefilor de servicii ajută şefii serviciilor în realizarea sarcinilor 
acestora şi răspund direct de activitatea unui birou operativ pe care îl şi conduc. 

Art. 15. Locţiitorii şefilor de serviciu — care conduc direct birourile operative — 
şi şefii de birouri au următoarele atribuţii: 

— studiază baza de lucru pe linia de muncă sau problemă în care lucrează; 

— analizează periodic munca cu reţeaua informativă și stabilesc direcţiile în care 
trebuie folosită, în vederea creșterii eficacității acesteia; 

— participă efectiv la aplicarea măsurilor stabilite în principalele acţiuni și cazuri 
aflate în lucru în cadrul biroului; 

— iau măsuri pentru asigurarea executării ordinelor și răspund de îndeplinirea lor; 

— raportează şefului de serviciu stadiul muncii de contraspionaj, rezultatele obţinute 
şi măsurile ce urmează să se întreprindă. 

Art. 16. Ofițerii operativi răspund de: 

— stabilirea și realizarea în cele mai bune condiții a măsurilor necesare în acţiuni 
sau alte lucrări ce le-au fost încredințate, precum și pentru dirijarea complexă și eficace 
a reţelei informative; 

— educarea, verificarea și pregătirea informativ-operativă a informatorilor şi 
colaboratorilor, precum și de instruirea lor asupra sarcinilor ce trebuie să le 
îndeplinească; 

— documentarea acțiunilor ce le au în lucru; 
— efectuarea anchetei penale pentru cazurile ce urmează a fi trimise instanţelor 
judecătorești. 


Capit. III. Organizarea și desfăşurarea muncii informativ-operative 


Art. 17. Organele de contraspionaj își desfășoară activitatea pe baza principiilor 
muncii de securitate: vigilență, compartimentarea şi conspirativitatea muncii; 
respectarea strictă a legalităţii socialiste. 

Art. 18. În întreaga activitate de organizare şi conducere a muncii, la toate nivelele, 
va fi aplicat principiul muncii colective. 

Art. 19. Activitatea Direcţiei de contraspionaj se desfășoară în baza planurilor de 
măsuri aprobate de Consiliul Securităţii Statului. 

Art. 20. Direcţia de contraspionaj recrutează informatori, colaboratori, rezidenți 
şi gazde case de întâlniri, în conformitate cu Directiva muncii de securitate. 

Art. 21. Pentru realizarea sarcinilor din acţiuni sau alte lucrări specifice, Direcţia 
de contraspionaj foloseşte toate mijloacele muncii de securitate: informatori, măsuri 
tehnice speciale şi filaj. 

Art. 22. Direcţia de contraspionaj organizează și ține evidența reţelei informative 
proprii. 

Art, 23. Baza de lucru a organelor de contraspionaj o formează elementele suspecte 
din rândul tuturor categoriilor de cetăţeni străini aflați permanent sau temporar în R.S. 
România; persoanele despre care se dețin date sau semnalări că acţionează asupra 
cetăţenilor români pe timpul cât se află în străinătate și cetăţenii români care stabilesc 
legături suspecte cu străinii. 

Art. 24. Folosirea membrilor de partid în munca informativ-operativă, precum 
şi rezolvarea sesizărilor care privesc membri ai P.C.R. se va face în conformitate cu 
prevederile Hotărârii Comitetului Executiv al C.C. al P.C.R. 

Art. 25. Persoanele care au săvârşit infracțiuni vor fi reţinute şi cercetate în baza 
aprobării date de Consiliul Securităţii Statului. 

În cazurile de infracțiuni flagrante, care pot prejudicia în mod grav securitatea 
statului, sau atunci când există pericolul dispariției elementelor urmărite, organele 
de contraspionaj pot trece la reținerea celor în cauză, având obligaţia de a raporta 
imediat despre acest lucru Consiliului Securităţii Statului. În termen de 24 de ore de 
la măsura reţinerii va fi prezentat președintelui Consiliului Securităţii Statului întregul 
material probator ce se deține, cu propunerea de aprobare a arestării preventive a 
infractorilor. 

Art. 26. Audierea martorilor, precum și interogarea în stare de libertate a 
învinuiților se face în afara programului acestora. Fac excepţie cazurile infracțiunilor 
flagrante şi cele excepţionale. 

Art. 27. In cazurile în care faptele, deși sunt încriminate de legea penală ca 
infracțiuni, prezintă pericol social redus, se pot lua măsuri de influențare obștească, 
în conformitate cu prevederile legislaţiei în vigoare. 


Capit. IV. Cooperarea Direcţiei de contraspionaj cu celelalte Direcţii 
operative din centrală și cu inspectoratele judeţene de securitate 


Art. 28. În desfăşurarea activităţii sale, Direcţia de contraspionaj cooperează cu 
celelalte organe de securitate, după cum urmează: 

a) Predă în legătura D.G.L.E. informatorii care pleacă definitiv sau pe perioade 
mai îndelungate în străinătate; preia informatori din rândul cetățenilor străini care, 
aflându-se la noi în ţară, pot contribui la realizarea unor sarcini pe linie de 
contraspionaj; exploatează semnalările provenite de la D.G.L.E. cu privire la planurile 
serviciilor de spionaj ori activitatea de natură informativă a diferitelor persoane; solicită 
continuarea urmăririi în exterior a unor cetățeni străini sau români lucraţi pentru 
suspiciuni de spionaj. 

b) Iniţiază, în colaborare cu Direcţia I și a II-a, măsuri de urmărire a elementelor 
care lucrează în diferite obiective deservite de aceste unităţi, identificate ca legături 
ale cetăţenilor străini suspecți de spionaj. 

c) Împreună cu Direcţia a IV-a asigură urmărirea, prin posibilitățile de care dispun 
cele două unităţi, a atașaţilor militari şi cetăţenilor străini sau români care se interesează 
de informaţii privind Forţele Armate sau obiective de apărare. 

d) Indică organelor de supraveghere operativă (Direcţia a IX-a) datele obținute 
cu privire la situaţia din unele obiective sau intenţii ale persoanelor ce le au în lucru 
pe linie de contraspionaj. Stabilesc de comun acord planurile de desfășurare și 
atribuţiile fiecărei Direcţii în efectuarea lucrărilor de pătrundere secretă în ambasade 
sau la alte obiective. 

e) Execută, în colaborare cu unitățile subordonate Direcţiei Generale pentru Tehnică 
Operativă şi Înzestrare, lucrări de pătrundere secretă în ambasade şi alte obiective; 
contribuie la instalarea mijloacelor T.O. în diferite locuri şi inițiază măsuri informative 
care să determine sporirea eficienţei utilizării acestora; concură la descoperirea [în] 
scrisurilor invizibile sau convenţionale prin care se transmit informaţii; participă la 
depistarea agenţilor de spionaj care folosesc mijloace de comunicaţie radio. 

f) Împreună cu Serviciul „D“ contribuie la elaborarea planurilor și acţiunilor de 
dezinformare. 

Art. 29. Direcţia a III-a coordonează și controlează activitatea de contraspionaj 
din teritoriu prin: 

— luarea în control şi participarea la rezolvarea principalelor acţiuni și lucrări; 

— efectuarea de controale periodice cu caracter general sau pe anumite probleme 
de muncă; 

— trimiterea de materiale orientative; 

— convocarea periodică a șefilor de servicii sau secţii de contraspionaj pentru instruire. 

Capit. V. Relaţii oficiale cu organizaţiile socialiste 


Art. 30. Pentru rezolvarea unor probleme curente în cadrul organizațiilor 
socialiste, ofițerii care le deservesc din punct de vedere informativ și şefii lor 
profesionali stabilesc legături oficiale cu conducătorii unităţilor în cauză. 

Art. 31. Relaţiile dintre ofiţeri și persoanele cu care țin legătura se limitează strict 
la cadrul oficial şi numai pe probleme ce privesc munca de securitate. 

Art. 32. Accesul ofiţerilor de securitate în cadrul organizațiilor socialiste pentru 
rezolvarea problemelor de muncă se face în conformitate cu prevederile regulamentului 
de funcționare a Consiliului Securităţii Statului. 


Capit. VI. Pregătirea aparatului 


Art. 33. Întregul aparat are datoria să se pregătească în permanență pentru ridicarea 
nivelului politico-ideologic, profesional şi de cultură generală; să dea dovadă de 
principialitate în toată activitatea lor, să dea dovadă de pasiune în muncă și să aibă 
o înaltă comportare morală şi cetăţenească. 

Art. 34. Şefii profesionali răspund de felul cum se realizează pregătirea 
multilaterală a subordonaţilor. 

Art. 35. Pentru instruirea şi perfecționarea aparatului, în cadrul Direcţiei de 
contraspionaj se organizează pregătirea de specialitate pentru însușirea și perfecționarea 
limbilor străine, politico-ideologică și militară a întregului efectiv, după cum urmează: 

a) Pregătirea de specialitate şi pentru însușirea şi perfecționarea limbilor străine 
se organizează la locul de muncă, pe baza tematicilor anuale și prin trimiterea de ofițeri 
la cursurile organizate de Consiliul Securităţii Statului. 

b) Pregătirea politico-ideologică se face prin formele învățământului de partid, 
în baza tematicilor stabilite de Comitetul de Partid al Consiliului Securităţii Statului. 

c) Pregătirea militară se face pe baza ordinelor și instrucțiunilor Consiliului 
Securităţii Statului. 

Art. 36. Completarea aparatului de contraspionaj se face cu ofiţeri din cadrul 
unităților Consiliului Securității Statului, absolvenți ai școlii de ofiţeri, precum și prin 
angajări directe a unor cadre corespunzătoare din alte organizaţii socialiste. 


Capit. VII. Alte dispoziţii 
Art. 37. Ofițerii de contraspionaj poartă ţinută civilă, cu excepţia zilelor în care sunt 
de serviciu şi a cazurilor când se ordonă în mod special îmbrăcarea uniformei militare. 
Art. 38. Atunci când nevoile muncii impun, ofițerii de contraspionaj pot îmbrăca 
uniforme cu însemnele oricărei arme a M.F.A. sau ale formațiunilor M.A.I. 


A.C.N.S.A.S., fond documentar, dosar nr. 88, vol. 4, f. 424-435. 

1968 aprilie 16. Referat de cadre al locotenent-colonelului Florea Nicolae, 
inspector şef al Inspectoratului judeţean de securitate Dâmboviţa 


C.C. al P.C.R. 
Secţia de Cadre 


Florea Nicolae 
Membru de partid din iulie 1954 


— Născut la 23 februarie 1932, în comuna Milcov, judeţul Olt; 

— Originea socială: țărani săraci; 

— Naţionalitatea: română; 

— Căsătorit, are doi copii; 

— Studii: urmează Facultatea de drept, la cursurile fără frecvenţă, anul V; 

— Profesia: ofiţer de securitate; 

— În prezent este inspector șef al Inspectoratului județean de securitate Dâmboviţa. 
Are gradul de locotenent-colonel. 


Florea Nicolae, din 1946 a lucrat patru ani ca telefonist la primăria din comună, 
muncitor ziler la C.F.R. sau paznic la vitele cetăţenilor. În 1948 s-a înscris în U.T.C. 
și ulterior a fost secretarul organizației din comună. 

Din luna iunie 1950 a urmat şase luni o şcoală de stenodactilografie a M.A.I. La 
absolvire 1 s-a acordat gradul de sublocotenent și a fost încadrat stenodactilograf la 
Secretariatul fostei regiuni de securitate Buzău, iar la desfiinţarea acestei direcţii a 
trecut, în aceeaşi muncă, la fosta direcţie regională de securitate Ploieşti. În martie 
1953 a fost trimis la un curs de securitate de șase luni, după care a revenit la unitate 
şi a lucrat ca şef al biroului învățământ profesional. A fost secretarul organizaţiei de 
bază U.T.C. 

Începând din 1955 a lucrat în munca operativă, îndeplinind succesiv diferite funcții: 
şef al biroului inspecții, locţiitor şef serviciu și şef al serviciului informații. În funcţiile 
de mai sus s-a străduit să-și însușească cunoştinţele necesare, a acumulat experiență 
în munca practică şi a obținut rezultate corespunzătoare. 

Din 1963 a muncit patru ani în funcția de şef al serviciului de contraspionaj. Este 
apreciat ca un ofițer cu o temeinică pregătire profesională şi competent în conducerea 
serviciului. 

A dovedit curaj, hotărâre și operativitate în soluționarea problemelor. Misiunile 
mai complexe le-a executat personal, la timp şi în mod corespunzător. Uneori însă 
nu era suficient de exigent cu subordonații. Pentru îmbogățirea cunoștințelor sale 

profesionale urmează Facultatea de drept la cursurile fără frecvenţă, fiind în anul V. 
În familie şi societate are o comportare corespunzătoare. 

În martie 1968 a fost promovat inspector şef al Inspectoratului judeţean de 
securitate Dâmboviţa, unde se achită de îndatoririle ce-i revin. 

Pentru merite în muncă a fost decorat cu medalii ale R.S. România. 

Despre familie cunoaștem: tatăl a fost cantonier la C.F.R. apoi ţăran sărac. A fost 
membru de partid, în 1957 a decedat. Mama este casnică. Are şase surori, din care 
două muncitoare, iar celelalte casnice. 

Soţia este casnică, tatăl ei a fost muncitor linior la P.T.T.R., în prezent pensionar, 
membru de partid. Mama este casnică. 

Este propus de Secţia pentru controlul muncii la M.F.A., M.A.I. şi Justiţie a C.C. 
al P.C.R. să fie confirmat în funcția de inspector şef al Inspectoratului judeţean de 
securitate Dâmboviţa. 

Secţia de Cadre a C.C. al PC.R. consideră că din punct de vedere al încrederii 
politice corespunde. 


Şeful secţiei 
Păcuraru Andrei 
Gheorghe Ion, 
Şef de sector în Secţia de Cadre 
a C.C. al PC.R. 


Boar Augustin, 

Instructor în secția de Cadre 

a C.C. al PC.R. 

Voicu lon, 

Instructor în Secţia pentru controlul 
muncii la M.F.A., M.A.I. şi Justiţie 
a C.C. al PC.R. 

16 aprilie 1968. 


A.M.R., fond 121, rola 303,c. 184-185. 

1968 aprilie 16. Referat de cadre al locotenent-colonelului Lupu Vasile, inspector 
şef al Inspectoratului judeţean de securitate Buzău 


C.C. al PC.R. 
Secţia de Cadre 


Lupu Vasile 
Membru de partid din octombrie 1955 


— Născut la 18 ianuarie 1931, în comuna Jideni, judeţul Buzău; 

— Originea socială: tatăl a fost muncitor croitor, a avut şi 4 ha pământ; 

— Naţionalitatea: română; 

— Căsătorit, are un copil; 

— Studii: Facultatea de drept; 

— Profesia: ofiţer de securitate; 

— În prezent este inspector șef al Inspectoratului judeţean de securitate Buzău. Are 
gradul de locotenent-colonel. 


Lupu Vasile, din 1943 a urmat opt clase la liceul industrial din Râmnicu Sărat. 
Din liceu este cunoscut că era fruntaş la învățătură și cu o comportare corectă. În 
1947 s-a înscris în U.A.E.R. şi a activat până la unificarea organizaţiilor de tineret, 
când a devenit U.T.C-ist şi a fost ales membru în biroul organizației din şcoală. 

După absolvirea liceului, în 1948, s-a angajat tehnician la Întreprinderea minieră 
Baia Mare. În noiembrie acelaşi an a fost încorporat la Centrul de instrucţie 
securitate din Marghita, iar după perioada de instrucţie a fost încadrat la compania 
pază a fostei Direcţii regionale de securitate Ploiești. La terminarea stagiului militar, 
în 1953, a fost încadrat lucrător operativ la fostul raion de securitate Râmnicu Sărat, 
cu gradul de sublocotenent. În acelaşi an a urmat un curs de perfecționare 
profesională. Din decembrie 1957 a îndeplinit patru ani funcția de locţiitor șef secţie 
în aceeași unitate, apoi şef de secţie. 

În iulie 1962 a fost promovat şef de serviciu la fosta Direcţie regională de securitate 
Ploieşti, iar în 1963 [a fost] promovat locţiitor al şefului direcţiei respective. 

Comandanții săi și organizaţia de partid apreciază că are o bună pregătire 
profesională și politică, este receptiv şi sesizează cu ușurință problemele esențiale, 
ceea ce i-a permis să soluţioneze cu operativitate sarcinile. A ajutat cu competență 
organele de securitate la rezolvarea sarcinilor şi la finalizarea acţiunilor întreprinse. 
Este un ofiţer inteligent, dinamic, combativ, cu spirit de iniţiativă şi cu comportare 
demnă în familie și societate. S-a preocupat de pregătirea sa profesională, urmând 
[la] fără frecvenţă Facultatea de drept. 

Pentru merite în muncă a fost decorat cu ordine și medalii ale R.S. România. 

Din martie 1968 îndeplinește funcția de inspector șef al Inspectoratului județean 
de securitate Buzău. 

Despre familie cunoaștem: tatăl a fost muncitor croitor, în prezent pensionar, 
membru de partid. Mama este casnică. Au avut 4 ha pământ cu care s-a înscris în 
C.A.P. Are doi frați şi două surori. Un frate este muncitor, celălalt ţăran cooperator, 
ambii sunt membri de partid. Surorile sunt casnice. 

Soţia este învăţătoare, membră de partid. Părinţii ei sunt membri în C.A.P. Între 
anii 1937-1947 au avut o prăvălie sătească. Până în 1946 tatăl a făcut politică P.N.Ţ. 

Este propus de Secţia pentru controlul muncii la M.F.A., M.A.I. şi Justiţie a C.C. 
al P.C.R. să fie confirmat în funcția de şef al Inspectoratului judeţean de securitate 
Buzău. 

Secţia de Cadre a C.C. al PC.R. consideră că din punct de vedere al încrederii 
politice corespunde pentru a fi confirmat în funcție. 


Şeful secţiei, 
Păcuraru Andrei 
Gheorghe Ion, 
Șef sector în Secţia de Cadre 
a C.C. al PC.R. 


Boar Augustin, 

Instructor în Secţia de Cadre 

a C.C. al PC.R. 

Voicu Ion, 

Instructor în Secţia pentru controlul 
muncii la M.F.A., M.A.I. şi Justiţie 
a C.C. al PC.R. 

16 aprilie 1968. 


A.M.R., fond 121, rola 303, c. 174-175. 

1968 mai 6. Decret al Consiliului de Stat privind numirea lui Stănescu Ion în 
funcţia de preşedinte al Consiliului Securităţii Statului 


Consiliul de Stat al Republicii Socialiste România 
Decret 
privind numirea tovarăşului Stănescu Ion în funcţia de 
preşedinte al Consiliului Securităţii Statului 
Consiliul de Stat al Republicii Socialiste România decretează: 
Articol unic. Tovarășul Stănescu lon se numeşte în funcţia de preşedinte al 


Consiliului Securităţii Statului. 


Preşedintele Consiliului de Stat 
Nicolae Ceaușescu 


București, 6 mai 1968. 
Nr. 403. 


A.C.N.S.A.S., fond documentar, dosar nr. 123, vol. 4, f. 27. 

1968 iunie 13. Referat de cadre al locotenent-colonelului Gergely Francisc, șef 
al Inspectoratului judeţean de securitate Sibiu 


C.C. al P.C.R. 
Secţia de Cadre 


Gergely Francisc 
Membru de partid din august 1947 


— Născut la 6 aprilie 1930, în comuna Homorod, judeţul Braşov; 
— Originea socială: tatăl a fost negustor ambulant; 

— Naţionalitatea: maghiară; 

— Căsătorit, are doi copii; 

— Are liceul cu examen de bacalaureat şi cursul superior de securitate; 

— Profesia: ofiţer de securitate, are gradul de locotenent-colonel; 

— În prezent îndeplinește funcţia de şef al Inspectoratului judeţean de securitate 
Sibiu. 


Gergely Francisc, în 1942 a terminat șase clase elementare, apoi împreună cu 
părinții au fost duşi în Ucraina, fiind consideraţi ţigani. În 1943 s-a reîntors în comuna 
natală şi a lucrat ca muncitor agricol la mai mulţi cetăţeni. 

Din noiembrie 1946 a urmat patru ani școala profesională, la început la Uzina 
„Metrom“, apoi la Uzina „Steagul roşu“, calificându-se strungar în fier. În 1947 a 
fost primit în partid și a avut diferite sarcini pe linie de tineret. 

În martie 1950 a fost trimis la un curs de ofițeri al Ministerului Afacerilor Interne, 
din orașul Făgăraș, pe care l-a absolvit în decembrie același an cu gradul de 
sublocotenent. A fost repartizat la Inspectoratul judeţean de securitate Braşov, unde 
a îndeplinit succesiv funcţiile: lucrător operativ, șef de birou şi şeful secţiei de securitate 
Agnita și Făgăraș. 

Din septembrie 1962 a urmat cursul superior de securitate, pe care l-a absolvit 
cu calificativul „foarte bine“. La terminarea acestui curs a fost numit șef al 
serviciului de securitate Mediaș, iar din februarie a.c. este șef al Inspectoratului 
judeţean de securitate Sibiu. 

Conducerea Ministerului Afacerilor Interne apreciază că ofiţerul are o bună 
pregătire profesională, politică şi muncește cu simţ de răspundere pentru îndeplinirea 
ordinelor. Conduce cu competență colectivul și urmărește modul în care ofițerii 
subordonați își îndeplinesc sarcinile, dând indicații calificate și soluţii concrete în 
rezolvarea problemelor de muncă. Se preocupă de pregătirea cadrelor din subordine 
şi în mod deosebit a acordat sprijin ofiţerilor mai tineri, pe care 1-a iniţiat în activitatea 
practică şi în cunoașterea specificului muncii informativ-operative. 

Este un ofiţer inteligent, curajos, cu putere de muncă, iniţiativă, orientare şi pasiune 
pentru munca de securitate. În familie şi societate are comportare corespunzătoare. 
Mai mulţi ani a fost ales membru al biroului comitetului orășenesc, iar în prezent 
este membru al biroului comitetului judeţean de partid. 

A fost decorat cu ordine și medalii ale R.S. România și avansat până la gradul 
de locotenent-colonel. 

Despre familia sa cunoaștem: tatăl s-a ocupat cu comerțul ambulant prin târguri 
şi bâlciuri. A decedat din 1942. Mama s-a recăsătorit cu un ţăran sărac, în prezent 
sunt membri în C.A.P. 

Soţia este contabilă, membră de partid. Tatăl ei a fost funcţionar, în prezent este 
pensionar, membru de partid. Mama a fost casnică, a decedat în 1951. 

Secţia pentru controlul muncii la M.F.A., M.A.I. și Justiţie a C.C. al P.C.R. propune 
numirea lui în funcţia de şef al Inspectoratului judeţean de securitate Sibiu. 

Secţia de Cadre a C.C. al PC.R. consideră că din punct de vedere al încrederii 
politice corespunde. 
Şeful secţiei, 
Păcuraru Andrei 
Gheorghe Ion, 
Șef sector în Secţia de Cadre a C.C. al P.C.R. 


Negreanu lon, 
Instructor în Secţia de Cadre a C.C. al P.C.R. 


Serean Ștefan, 
Instructor în Secţia pentru controlul 
muncii la M.F.A., M.A.I. şi Justiţie a C.C. al P.C.R. 


13 iunie 1968. 


A.M.R., fond 121, rola 303, c. 221-222. 

1968 iunie 14. Referat de cadre al locotenent-colonelului Burlacu Victor, şef al 
Inspectoratului judeţean de securitate Constanţa 


C.C. al P.C.R. 
Secţia de Cadre 


Burlacu Victor 
Membru de partid din noiembrie 1947 


— Născut la 25 ianuarie 1928, în comuna Pantelimon, județul Constanţa; 

— Originea socială: țărani săraci; 

— Naţionalitatea: română; 

— Căsătorit, are doi copii; 

— Studii: Facultatea de drept, curs de specializare de securitate de 1 an în U.R.S.S.; 

— Profesia: ofiţer de securitate; 

— În prezent îndeplineşte funcţia de şef al Inspectoratului judeţean de securitate 
Constanţa. Are gradul de locotenent-colonel. 


Burlacu Victor, din 1942 a urmat patru ani Școala profesională de pe lângă Șantierul 
naval din Constanţa, unde a învăţat meseria de mecanic, după care a rămas în 
întreprindere şi a lucrat ca muncitor mecanic un an. Din 1946 a activat în organizația 
Tineretului Progresist, apoi în U.T.C. 

În mai 1947 a fost scos din producţie ca instructor, apoi responsabil organizatoric 
în biroul Comitetului judeţean U.T.C. Constanţa, iar după doi ani a fost încadrat în 
M.A.I. ca lucrător operativ la fosta Direcţie judeţeană de securitate Constanţa, apoi 
la raionul de securitate Hârşova. Din mai 1953 a îndeplinit funcţia de șef al 
serviciului raional de securitate Băneasa. 

Din februarie 1955 a urmat un an, în U.R.S.S., cursul de specializare pe linie de 
securitate. La absolvirea cursului a fost încadrat ca locţiitor al şefului serviciului III 
în fosta Direcţie regională de securitate Dobrogea, iar în 1959 i s-a încredinţat 
conducerea acestui serviciu. În 1964 a fost promovat locţiitor al şefului Direcţiei 
regionale de securitate Dobrogea, iar din martie 1968 este şef al Inspectoratului 
judeţean de securitate Constanţa. 

Din notările de serviciu şi aprecierile celor cu care a muncit, rezultă că cunoaște 
bine problemele muncii de securitate, muncește cu pasiune, are inițiativă şi un 
dezvoltat spirit de sesizare a problemelor. În acţiunile la care a participat a dovedit 
o justă orientare, hotărâre, curaj şi simț de răspundere. Fiind preocupat de îmbogățirea 
cunoştinţelor sale profesionale, în 1967 a absolvit Facultatea de drept, cu examen 
de stat. În familie și societate are o comportare bună. 

Pentru rezultatele obținute în muncă a fost de mai multe ori recompensat, iar în 
1967 a fost avansat la excepţional la gradul de locotenent-colonel. 

Despre familie cunoaștem: părinţii sunt ţărani cooperatori, membri de partid. Are 
patru fraţi şi trei surori. Fraţii sunt muncitori, unul este membru de partid, doi uteciști, 
un alt frate a fost exclus din partid pentru furt de cereale din C.A.P. Două surori sunt 
funcţionare, iar una membră a C.A.P. 

Soţia este casnică. Părinţii ei au fost ţărani mijlocaşi, în prezent sunt membri 
cooperatori. Tatăl, în perioada 1938-1941, a fost membru al organizaţiei legionare. 

Secţia pentru controlul muncii la M.F.A., M.A.I. şi Justiţie a C.C. al P.C.R. propune 
confirmarea lui în funcția de şef al Inspectoratului judeţean de securitate Constanţa. 

Secţia de Cadre a C.C. al P.C.R. consideră că din punct de vedere al încrederii 
politice corespunde. 

Şeful secţiei, 
Păcuraru Andrei 
Gheorghe Ion, 
Șef sector în Secţia de Cadre a C.C. al P.C.R. 


Boar Augustin, 
Instructor în Secţia de Cadre a C.C. al P.C.R. 


Voicu Ion, 
Instructor în Secţia pentru controlul 
muncii la M.F.A., M.A.I. şi Justiţie a C.C. al P.C.R. 


14 iunie 19638. 


A.M.R., fond 121, rola 303, c. 180-181. 

1968 iunie 14. Referat de cadre al locotenent-colonelului Popescu Toma, şef al 
Inspectoratului de securitate al județului Mehedinţi 


C.C. al P.C.R. 
Secţia de Cadre 


Popescu Toma 
Membru de partid din decembrie 1947 


— Născut la 1 aprilie 1923, în comuna Perieți, judeţul Olt; 

— Originea socială: țărani săraci; 

— Naţionalitatea: română; 

— Căsătorit, are un copil; 

— Studii: Facultatea de drept; 

— Cunoaşte limba franceză; 

-— Profesia: ofițer; 

— În prezent este şef al Inspectoratului de securitate şi membru supleant al biroului 
Comitetului judeţean de partid Mehedinţi. 

Are gradul de locotenent-colonel. 


Popescu Toma, după ce a absolvit şapte clase elementare, din 1938 a lucrat la 
munca câmpului în gospodăria părinților și a urmat cinci clase de liceu teoretic la 
cursul fără frecvență. 

În 1943 a fost încorporat pentru satisfacerea stagiului militar la o unitate din Rodna, 
cu care, în 1944, a luat parte la lupte împotriva armatei hitleriste. În 1945 a fost lăsat 
la vatră cu gradul de sergent-major în rezervă. Reîntors în comuna natală, a continuat 
să muncească în gospodăria părinţilor şi să urmeze liceul la cursul fără frecvenţă, 
pe care l-a absolvit după doi ani. Până la primirea sa în P.C.R. n-a făcut parte din 
nici o organizaţie politică. În 1947 a fost numit comisar ajutor la Serviciul de siguranță 
din Târgu Jiu, de unde, în 1948 a fost scos din muncă deoarece, în același an, a fost 
condamnat la două luni închisoare cu suspendarea pedepsei pentru că, din imprudență, 
a împuşcat mortal pe un coleg de serviciu. După o lună de la pronunţarea sentinței 
a fost reîncadrat la același serviciu de siguranță, iar după organizarea Securității 
Statului a continuat să lucreze în această instituție cu gradul de sublocotenent, 
îndeplinind funcția de şef al biroului anchete. 

Pe baza meritelor deosebite pe care le-a avut în acțiunile împotriva unor elemente 
contrarevoluționare, în 1950 a fost avansat la gradul de locotenent, iar în 1952 
promovat şef al biroului anchete din cadrul Direcţiei regionale de securitate Oltenia, 

funcţie pe care a îndeplinit-o până în 1963, când i s-a încredințat munca de şef al 
serviciului informaţii interne. 

Ca urmare a rezultatelor bune obținute în organizarea și îndrumarea activității 
serviciului, a fost avansat succesiv până la gradul de locotenent-colonel, iar în 1964 
a fost numit în funcția de locţiitor al şefului Direcției regionale M.A.I. Oltenia. Pe 
lângă munca profesională, în această perioadă a desfășurat şi o susţinută activitate 
obştească ca membru în biroul organizaţiei de bază din cadrul instituției și lector la 
Cabinetul de partid al regiunii Oltenia. Preocupându-se de îmbogățirea cunoștințelor 
sale profesionale și politico-ideologice, a terminat Facultatea de drept şi Universitatea 
serală de marxism-leninism. 

Din 1968 este șef al Inspectoratului de securitate și membru supleant al biroului 
Comitetului judeţean de partid Mehedinţi. 

Biroul comitetului judeţean de partid îl apreciază ca un tovarăș capabil, cu o bună 
pregătire profesională şi bogată experienţă în munca de securitate. În activitatea pe 
care o desfășoară acordă o atenţie deosebită aplicării hotărârilor partidului şi 
guvernului privind respectarea legalităţii socialiste. Îndrumând și ajutând efectiv 
cadrele din subordine, asigură funcţionarea în bune condițiuni a sectoarelor de muncă 
din cadrul instituției. Este un ofițer conştiincios, exigent faţă de lipsuri și disciplinat. 
Sesizează ce este esenţial, informează la timp organul de partid cu principalele 
probleme ce se ridică în muncă și adoptă măsuri corespunzătoare. Este apreciat și 
stimat de tovarășii cu care lucrează. 

A fost decorat cu ordine și medalii ale R.S. România. 

Despre familie cunoaştem: tatăl a decedat, mama este membră a C.A.P. Are o soră, 
de asemenea membră a C.A.P. 

Soţia a lucrat ca dactilografă, în prezent este casnică. A fost membră a U.T.C. până 
la depășirea limitei de vârstă. Părinţii ei au fost țărani săraci, au decedat. 

Secţia Organizatorică a C.C. al P.C.R. recomandă realegerea lui ca membru 
supleant al biroului Comitetului judeţean Mehedinţi. 

Secţia de Cadre a C.C. al PC.R. consideră că din punct de vedere al încrederii 
politice corespunde. 

Şeful secţiei, 
Păcuraru Andrei 


Dinu Vasile, 
Șef sector în Secţia de Cadre a C.C. al P.C.R. 


Liteanu Nicolae, 
Instructor în Secţia de Cadre a C.C. al P.C.R. 


14 iunie 1968. 


A.M.R., fond 121, rola 303, c. 206-207. 

1968 august 17. Notă privitoare la colonelul Dumitrașcu Alexandru, inspector șef 
al Inspectoratului de securitate al judeţului Ilfov 


CC al PER; 
Secţia de Cadre 
Notă 


Tovarășul colonel Dumitrașcu Alexandru are referat întocmit de Secţia de Cadre 
a C.C. al P.C.R. în ianuarie 1963". De la această dată, în situaţia sa au survenit 
următoarele schimbări: 

În februarie 1963 a fost numit șef al Direcţiei regionale de securitate București, 
iar în august același an avansat la gradul de colonel. La organizarea teritoriului 
Republicii Socialiste România, din februarie 1968, a fost numit inspector şef al 
Inspectoratului judeţean de securitate Ilfov, funcție pe care o deţine şi în prezent. Este 
şi membru al biroului județean Ilfov al P.C.R. 

Conducerea Consiliului Securităţii Statului apreciază că este un ofițer capabil, cu 
putere de muncă, cu temeinice cunoștințe în domeniul muncii de securitate și cu un 
nivel politic, ideologic şi cultural corespunzător. Se remarcă ca un ofiţer disciplinat, 
cu o conduită corectă, ataşat față de partid şi instituţia din care face parte și muncește 
cu pasiune pentru executarea întocmai a sarcinilor ce i se încredinţează. În funcția 
pe care o deţine întreprinde măsuri energice pentru organizarea în cât mai bune 
condițiuni a muncii informative, în scopul prevenirii activităţii elementelor 
dușmănoase. Se preocupă, de asemenea, de ridicarea nivelului profesional al 
ofițerilor din subordine și întărirea disciplinei lor în muncă. Informează cu regularitate 
biroul comitetului judeţean de partid cu problemele majore care privesc securitatea 
statului, pentru a se putea lua din timp măsurile necesare. În ultimii ani a absolvit 
liceul teoretic, curs fără frecvenţă, și Universitatea serală de marxism-leninism. 

Pentru merite deosebite în muncă a fost decorat cu ordine și medalii ale R.S. România. 

Secţia pentru controlul muncii la M.F.A., M.A.I. și Justiţie a C.C. al P.C.R. propune 
să fie avansat la gradul de general-maior. 

Secţia de Cadre a C.C. al P.C.R. consideră că din punct de vedere al încrederii 
politice corespunde. 

Şeful secţiei 
Păcuraru Andrei 
Gheorghe Ion, 
Șef sector în Secţia de Cadre a C.C. al P.C.R. 


Roman Dumitru 
Instructor în Secţia de Cadre a C.C. al P.C.R. 


17 august 1968. 
A.M.R., fond 121, rola 303, c. 201. 


5 Vezi doc. nr. 74, vol. |. 

1968 septembrie 4. Referat de cadre al maiorului Hontău loan, inspector șef al 
Inspectoratului judeţean de securitate Satu Mare 


C.C. al P.C.R. 
Secţia de Cadre 


Hontău loan 
Membru de partid din decembrie 1957 


— Născut la 17 octombrie 1936, în comuna Petrova, judeţul Maramureș; 

— Originea socială: țărani săraci; 

— Naţionalitatea: română; 

— Căsătorit, are un copil; 

— Studii: Institutul Pedagogic; 

— Profesia de bază: laminator; 

— În prezent este inspector şef al Inspectoratului judeţean de securitate Satu Mare. 
Are gradul de maior. 


Hontău loan, după absolvirea şcolii profesionale siderurgice din Câmpia Turzii, în 
1954 a fost trimis la Şcoala de ofiţeri de securitate din Bucureşti, unde s-a situat printre 
elevii fruntași la învăţătură. Pe linie de tineret a făcut parte din biroul organizaţiei de 
bază U.T.C. pe an. La terminarea școlii, în 1956, i s-a acordat gradul de locotenent şi 
a fost repartizat lucrător operativ la Serviciul raional de securitate Satu Mare. 

Din septembrie 1960 a urmat un an cursul de specializare în U.R.S.S. După 
absolvire, în 1961, a fost numit locţiitor al șefului Serviciului raional de securitate 
Satu Mare, iar după un an şef al acestui serviciu. Datorită rezultatelor bune obținute 
în muncă, în februarie 1964 a fost promovat locţiitor al şefului Direcţiei de securitate 
Maramureş, iar în februarie 1968 inspector şef al Inspectoratului judeţean de secu- 
ritate Satu Mare şi ales membru supleant al biroului Comitetului judeţean de partid. 

Este apreciat de biroul Comitetului judeţean de partid ca un ofiţer capabil, bun 
organizator, conştiincios şi cu inițiativă în muncă. Depune interes și pasiune pentru 
îndeplinirea sarcinilor ce-i revin și conduce cu competenţă colectivul din subordine. Se 
preocupă cu grijă de cunoașterea cadrelor și de îndrumarea lor permanentă în vederea 
ridicării calității muncii de securitate şi rezolvării la timp și în bune condițiuni a misiunilor 
încredințate. Manifestă interes pentru ridicarea nivelului său politic și de cultură generală, 
în acest timp a terminat la fără frecvenţă liceul și Institutul Pedagogic de trei ani, urmează 
să susțină examenul de stat. Informează la timp organul de partid cu problemele deosebite 
ce apar în judeţ şi cere sprijinul pentru rezolvarea lor. În familie şi societate are o comportare 
corectă. Se bucură de încrederea şi stima tovarășilor cu care munceşte. 

A fost decorat cu medalii ale R.S. România. 

Despre familie cunoaștem: tatăl său a lucrat ca muncitor la întreţinerea drumurilor 
până în 1942, când a decedat. Mama a posedat 0, 85 ha pământ, cu care a intrat în 
C.A.P. Are patru fraţi și două surori. Doi fraţi sunt muncitori, unul învățător și unul 
funcţionar. O soră este casnică, iar a doua telefonistă. Trei dintre frați și o soră sunt 
membri de partid. 

Soţia este casnică, membră de partid. Părinții ei au fost țărani săraci. Tatăl a decedat 
în 1948. Mama lucrează în C.A.P. 

Secţia Organizatorică a C.C. al P.C.R. recomandă realegerea lui ca membru 
supleant al biroului Comitetului judeţean de partid Satu Mare. 

Secţia de Cadre a C.C. al P.C.R. consideră că din punct de vedere al încrederii 
politice corespunde. 


Şeful secţiei 
Păcuraru Andrei 


Dinu Vasile, 
Șef de sector în Secţia de Cadre a C.C. al PC.R. 


Murărescu Constantin, 
Instructor în Secţia de Cadre a C.C. al P.C.R. 


4 septembrie 1968. 


A.M.R., fond 121, rola 303, c. 217-218. 

1968 septembrie 26. Referat de cadre al colonelului Dumitrașcu Niculai, inspector 
şef al Inspectoratului judeţean de securitate Bistriţa-Năsăud 


C.C. al P.C.R. 
Secţia de Cadre 


Dumitraşcu Niculai 
Membru de partid din septembrie 1946 


— Născut la 4 aprilie 1924, în comuna Ziduri, judeţul Buzău; 
— Originea socială: țărani mijlocași; 


! În şedinţa din 10 decembrie 1979, Secretariatul C.C. al P.C.R. a hotărât eliberarea colonelului Hontău 
Ioan din funcţia de șef al Inspectoratului judeţean Satu Mare al Ministerului de Interne și înlocuirea sa 
cu colonelul Pop Alexandru (A.M.R., fond 121, rola 348, c. 12). 

— Naţionalitatea: română; 

— Căsătorit, are doi copii; 

— Studii: Facultatea de drept; 

-— Profesia: ofiţer de securitate; 

— În prezent este inspector şef al Inspectoratului județean de securitate Bistriţa- 
Năsăud şi membru supleant al biroului Comitetului judeţean de partid. Are gradul 
de colonel. 


Dumitraşcu Niculai, după absolvirea gimnaziului agricol, în 1940, a ajutat 
părinţii la munca câmpului doi ani. În martie 1942 a intrat voluntar la Şcoala de 
radiotelegrafiști a Regimentului 6 artilerie antiaeriană din Galaţi, de unde în 1943 a 
fost trimis la Centrul de apărare antiaeriană din Bucureşti pentru perfecționare. După 
terminarea școlii, în ianuarie 1944, a lucrat ca radiotelegrafist la mai multe unități 
de transmisiuni, până în mai 1945, când a fost trecut în rezervă cu gradul de sergent. 

Revenit acasă, a lucrat în gospodăria părinţilor şi la construcția liniei ferate ce trecea 
prin comună, iar în iunie 1946 s-a angajat la Uzinele „Steagul roșu“ din Brașov. Acolo 
s-a calificat ca nituitor cazangiu, iar după câteva luni a fost numit şef de echipă. 

În octombrie 1946 a fost primit în P.C.R., ulterior a fost ales membru în biroul 
celulei de partid şi mai târziu secretar. 

În 1948 a fost scos din producţie și încadrat cu gradul de plutonier-major la serviciul 
judeţean al securităţii statului Braşov. În ianuarie 1950 a fost avansat la gradul de 
sublocotenent. 

Din ianuarie 1951 a muncit în cadrul Direcţiei regionale M.A.I. Arad, unde succesiv 
a deţinut funcțiile: şef al serviciului anchete, şef de secţie, iar din 1954 locțiitor al 
şefului direcției. Pe linie de partid a fost ales responsabil cu propaganda în biroul 
organizaţiei de bază și membru al Comitetului regional de partid Arad. 

În 1956 a fost trimis la un curs de specializare în U.R.S.S. timp de un an. Revenit 
în ţară, a fost repartizat ca locţiitor şef al directorului Direcţiei regionale M.A.I. Banat, 
unde a obţinut rezultate bune. Aici a fost şi membru al Comitetului orășenesc de partid 
Timișoara. Paralel s-a preocupat îndeaproape de ridicarea nivelului său de cultură 
generală și profesională, absolvind la cursurile fără frecvență liceul şi Facultatea de 
drept. 

Din aprilie 1961 a îndeplinit funcţia de locţiitor al şefului Direcţiei regiunii M.A.I. 
Cluj timp de şapte ani. În această perioadă a fost avansat treptat până la gradul de 
colonel. 

În februarie 1968 a fost numit în funcţia de inspector şef al Inspectoratului judeţean 
de securitate Bistriţa-Năsăud şi ales membru supleant al biroului Comitetului 
judeţean de partid. 

Este apreciat de biroul Comitetului judeţean de partid ca un ofiţer cu o bună 
pregătire profesională, capabil şi bun organizator. Având experienţă în activitatea 
respectivă, a reușit să organizeze bine activitatea inspectoratului, dovedind spirit de 
orientare şi inițiativă. Lucrează cu pasiune și depune interes pentru rezolvarea la timp 

şi în bune condițiuni a sarcinilor ce-i revin. Este exigent şi perseverent în urmărirea 
modului cum se execută misiunile încredințate subalternilor, ocupându-se cu grijă 
de îndrumarea și formarea lor. Ca membru al biroului comitetului județean de partid 
rezolvă în mod operativ problemele ce-i sunt încredințate. În relaţiile cu oamenii este 
principial și se bucură de încrederea și stima lor. 

A fost decorat cu ordine și medalii ale R.S. România. 

Despre familie cunoaștem: părinţii au posedat 8 ha pământ. Tatăl a decedat în 1947. 
A fost membru de partid. Mama este țărancă cooperatoare, membră de partid. Are 
un frate şi cinci surori. Fratele este ofițer în M.F.A., membru de partid, iar surorile 
muncesc în C.A.P,, trei dintre ele sunt membre de partid. 

Soţia este casnică, membră de partid. Pe tatăl ei nu-l cunoaște. Mama a fost 
muncitoare, în prezent pensionară. 

Secţia de Cadre a C.C. al P.C.R. consideră că din punct de vedere al încrederii 
politice corespunde în funcţia de membru supleant al biroului Comitetului judeţean 
de partid Bistrița-Năsăud. 

Şeful secţiei, 
Ivanovici Dumitru 
Dinu Vasile, 
Șef de sector în Secţia de Cadre a C.C. al PC.R. 


Murărescu Constantin, 
Instructor în Secţia de Cadre a C.C. al P.C.R. 


26 septembrie 19638. 


A.M.R., fond 121, rola 303, c. 164-165. 

1968 noiembrie 11. Referat de cadre privind pe Hriczan Nicolae, inspector șef 
al Inspectoratului judeţean de securitate Maramureş 


C.C. al P.C.R. 
Secţia de Cadre 


Hriţan Nicolae 
Membru de partid din 1946 


— Născut la 12 octombrie 1927, în comuna Câmpulung la Tisa, judeţul Maramureș; 
— Originea socială: muncitorească; 


101 


— Naţionalitatea: ucraineană; 

— Căsătorit, are doi copii; 

— Studii: Facultatea de filologie a Institutului Pedagogic; 

— Profesia: ofiţer M.A.L.; 

— În prezent este inspector şef al Inspectoratului judeţean de securitate Maramureş, 
membru supleant al biroului Comitetului judeţean de partid. 


Hriţan Nicolae, după ce a absolvit patru clase de liceu în 1944, s-a angajat muncitor 
necalificat la fabrica de cherestea din Câmpulung la Tisa, iar după un an a trecut 
funcţionar în depozitul de cherestea al aceleiași fabrici. Din această perioadă este 
cunoscut ca un tânăr corect, preocupat să-și câștige existenţa. În 1946 a fost primit 
în P.C.R. şi a participat activ la acțiunile întreprinse de organizația de partid din fabrică. 

În noiembrie 1948 a fost luat activist la sectorul de cadre al Comitetului judeţean 
de partid Maramureş, de unde, în iulie 1949, a fost repartizat la M.A.I., care l-a încadrat 
la biroul judeţean de securitate Oradea cu gradul de plutonier-major, după un timp 
l-a transferat la Suceava și în 1951 l-a adus în Direcţia regională de securitate 
Maramureş. 

Din iulie 1955 a urmat un curs de specializare în U.R.S.S., pe care l-a absolvit 
în 1956 cu calificativul „bine“. 

După absolvirea acestui curs a fost numit director adjunct al Direcţiei regionale 
M.A.I. Maramureș, funcţie în care a muncit cu rezultate bune aproape 12 ani. În 
această perioadă a absolvit liceul și Facultatea de filologie a Institutului Pedagogic, 
la cursurile fără frecvență. 

În februarie 1968 a fost numit inspector șef al Inspectoratului judeţean de securitate 
şi ales membru supleant al biroului Comitetului judeţean de partid Maramureş. 

Este apreciat de biroul Comitetului judeţean ca un tovarăș capabil, cu o bună 
pregătire profesională și politică şi cu o bogată experienţă în munca de securitate. 
Se ocupă cu răspundere de activitatea inspectoratului, manifestă interes şi perseverență 
pentru îndeplinirea sarcinilor ce revin colectivului pe care îl conduce. Are inițiativă, 
orientare în muncă, este operativ şi urmăreşte cuprinderea şi cunoașterea problemelor 
ce le are de rezolvat inspectoratul. Ca membru al biroului, se străduiește să-și aducă 
aportul în luarea celor mai corespunzătoare hotărâri şi acţionează pentru aplicarea 
lor în viaţă. Este un tovarăș corect, cinstit şi muncește cu pasiune pentru rezolvarea 
sarcinilor ce-i revin. Are atitudine corectă faţă de tovarășii cu care lucrează, fapt pentru 
care se bucură de autoritate şi încredere. 

A fost decorat cu ordine şi medalii ale R.S. România. 

Despre familie cunoaștem: tatăl a fost muncitor C.F.R. în prezent este pensionar, 
membru de partid. Mama este casnică. Are două surori casnice. 

Soţia este profesoară, membră de partid. Tatăl ei este muncitor, membru de partid. 
Mama este funcţionară. 

Secţia de Cadre a C.C. al P.C.R. consideră că din punct de vedere al încrederii 
politice corespunde în funcția de membru supleant al biroului Comitetului judeţean 
de partid Maramureș. 

Secretar, 
Chivu Stoica 
Şeful secţiei, 
Ivanovici Dumitru 


Instructor în Secţia de Cadre 
a C.C. al PC.R. 
Creţu Gheorghe 


11 noiembrie 1968. 


A.M.R., fond 121, rola 303, c. 204-205. 

1969 ianuarie 14. Referat de cadre al locotenent-colonelului Pușcaș Ilie, inspector 
şef al Inspectoratului judeţean de securitate Sălaj 


C.C. al PC.R. 
Secţia Cadre 


Puşcaş Ilie 
Membru de partid din august 1954 


— Născut la 18 aprilie 1930, în Cluj; 

— Originea socială: muncitorească; 

— Naţionalitatea: română; 

— Căsătorit, are doi copii; 

— Studii: Facultatea de drept şi Universitatea serală de marxism-leninism; 

— Profesia: ofiţer M.A.L.; 

— În prezent este inspector șef al Inspectoratului județean de securitate Sălaj și 
membru supleant al biroului Comitetului judeţean de partid. 

Are gradul de locotenent-colonel. 

Puşcaş Ilie, în 1943 a intrat copil de trupă la Regimentul 6 Artilerie Grea din 
Timişoara, unde a stat doi ani. În acest timp a urmat două clase de liceu. 

În 1945 a plecat din armată şi s-a înapoiat cu părinţii în Cluj, unde a continuat 
să urmeze liceul. Din 1948 a desfăşurat activitate în U.A.E.R. și în vacanţa de vară 
din același an a participat o lună la muncă voluntară pe Șantierul naţional Salva-Vișeu. 
tehnic la Secţia comercială a Sfatului popular regional Cluj. În acest timp a urmat 
ultima clasă de liceu la cursul fără frecvenţă, luându-și bacalaureatul. 

În iunie 1951 a fost încadrat în M.A.I. cu gradul de sublocotenent şi repartizat să 
lucreze la serviciul de cadre al Direcţiei regionale de securitate Putna. După 
desființarea acestei regiuni, din 1952 a lucrat tot ca lucrător cu cadrele la Secția 
raională M.A.I. Focșani şi apoi la Bârlad. 

În septembrie 1953, la cererea sa, a fost mutat la Direcţia regională de securitate 
Cluj, unde după un an i s-a încredinţat munca de şef de birou la serviciul II informaţii 
interne. Datorită eforturilor depuse, a reușit să-și însușească în scurt timp problemele 
din domeniul muncii informative și să obțină rezultate bune. A organizat urmărirea 
activă a elementelor legionare care desfășurau activitate dușmănoasă și a acordat sprijin 
ofițerilor din subordine. A manifestat interes pentru ridicarea nivelului său de cultură 
generală, reușind să termine la cursul fără frecvenţă Facultatea de drept. 

Din septembrie 1960 a urmat un curs de specializare de un an în U.R.S.S., pe care 
l-a absolvit cu rezultate bune. Reîntors în ţară, a fost numit şef de secție la Direcţia 
regională M.A.I. Cluj. Pentru neîndeplinirea la timp a unor sarcini, în 1963 a fost 
sancționat pe linie profesională cu avertisment și retrogradat din funcția de șef serviciu. 
De la această dată a muncit ca locţiitor şef serviciu în cadrul aceleiaşi direcţii regionale 
M.A.I. cinci ani. În toţi acești ani a fost notat cu calificativul „foarte bine“. 

Apreciindu-se rezultatele bune obţinute în muncă, în februarie 1968 a fost promovat 
în funcția de inspector şef al Inspectoratului judeţean de securitate Sălaj, funcție ce 
o îndeplinește şi în prezent. A fost ales membru supleant al biroului Comitetului 
judeţean de partid, iar în decembrie același an reales. Treptat a fost avansat până la 
gradul de maior, iar la 1 septembrie 1968 i s-a acordat gradul de locotenent-colonel 
înaintea expirării duratei de stagiu în grad. 

Este apreciat de biroul Comitetului judeţean de partid ca un ofiţer cu o bună 
pregătire politică, capabil și bun organizator. Pregătirea profesională și experiența 
pe care o are l-a ajutat să organizeze bine și în scurt timp activitatea aparatului 
inspectoratului judeţean de securitate și să se introducă în problemele specifice noii 
sale activităţi. Conduce şi coordonează cu competenţă munca subordonaţilor, reușind 
prin măsurile chibzuite și dispoziţiile precise pe care le dă, să-și câștige încrederea 
şi autoritatea în faţa lor. Este exigent în urmărirea îndeplinirii misiunilor și principial 
în aprecierea rezultatelor muncii aparatului, îngrijindu-se atent de temeinica pregătire 
profesională a tuturor lucrătorilor. Ca membru supleant al biroului Comitetului 

judeţean de partid, a rezolvat la timp şi în bune condiţii sarcinile ce i-au fost 
încredințate. 

A fost decorat cu ordine și medalii ale R.S. România. 

Despre familie cunoaştem: tatăl său a fost muncitor, în prezent pensionar, este 
membru de partid. Mama a decedat în 1966. Are doi frați şi două surori. Un frate 
este ofițer, iar al doilea muncitor, ambii sunt membri de partid. O soră profesoară, 
membră de partid, iar a doua a fost muncitoare, în prezent pensionară. 

Soţia este profesoară, membră de partid. Părinţii ei sunt muncitori, membri de 
partid. 

Secţia de Cadre a C.C. al PC.R. consideră că din punct de vedere al încrederii 
politice corespunde în funcţia de membru supleant al biroului Comitetului judeţean 
de partid Sălaj. 

Secretar, 
Chivu Stoica 
Şeful secţiei, 
Ivanovici Dumitru 


Instructor în Secţia de Cadre 
a C.C. al P.C.R. 
Murărescu Constantin 


14 ianuarie 1969. 


A.M.R., fond 121, rola 303, c. 219-220. 


66 


1969 ianuarie 17. Referat de cadre al locotenent-colonelului Puncescu Petre, 
inspector şef al Inspectoratului judeţean de securitate Gorj 


CCA PER: 
Secţia de Cadre 


Puncescu Petre 
Membru de partid din noiembrie 1946 


— Născut la 20 octombrie 1928, în comuna Ciupercenii Noi, judeţul Dolj; 
— Originea socială: țărani săraci; 

— Naţionalitatea: română; 

— Căsătorit, are un copil; 

— Studii: Facultatea de drept; 

-— Profesia: ofiţer de securitate și jurist; 

— În prezent este inspector şef al Inspectoratului județean de securitate Gorj și 
membru al biroului Comitetului judeţean de partid. Are gradul de locotenent-colonel. 


Puncescu Petre, din august 1939 a lucrat ca băiat de prăvălie, iar din mai 1942 
ca ospătar la diferite restaurante din Calafat, Craiova şi București. Din ianuarie 1948, 
un an, a fost magaziner la Fabrica de pâine „raiul“ din Craiova. Din această perioadă 
este cunoscut că avea o comportare corectă. După 23 august 1944 s-a înscris în sindicat 
şi a desfășurat activitate ca membru al comitetului sindical al lucrătorilor din industria 
alimentară din orașul Craiova. 

În ianuarie 1949 a fost scos din producţie și încadrat secretar tehnic la Comitetul 
orășenesc de partid Craiova, iar din aprilie același an [a fost] trecut la securitate cu 
gradul de sergent-major. La început a muncit la serviciul de personal, apoi a fost 
avansat la gradul de locotenent și a îndeplinit succesiv funcţiile: șef de birou la secția 
a II-a şi a II-a, iar din iulie 1967 a fost şeful Secţiei de contraspionaj din cadrul 
Direcţiei regionale M.A.I. Oltenia. 

În funcţiile încredințate s-a dovedit un ofiţer capabil, care a muncit cu simţ de 
răspundere şi perseverenţă pentru îndeplinirea sarcinilor ce i-au revenit. Pe lângă 
munca profesională, în acest timp a dus şi o bogată activitate obștească, zece ani a 
îndeplinit funcția de secretar al organizației de bază din cadrul instituţiei. Preocupându- 
se continuu de pregătirea sa profesională, politică și de cultură generală, a absolvit 
Facultatea de drept, luându-și examenul de stat. În acest timp a fost avansat până la 
gradul de locotenent-colonel. 

În februarie 1968 a fost promovat inspector şef al Inspectoratului judeţean de 
securitate Gorj. A fost ales membru supleant, iar în decembrie același an membru al 
biroului Comitetului judeţean de partid. 

Este apreciat de biroul Comitetului judeţean de partid ca un ofiţer bine pregătit 
profesional, cu experiență îndelungată în munca de securitate, care dovedeşte simţ 
de răspundere pentru îndeplinirea sarcinilor încredințate. Are iniţiativă în muncă şi 
calități organizatorice. Aplică cu consecvență hotărârile de partid și de stat în domeniul 
în care-și desfăşoară activitatea şi se preocupă să imprime un stil de muncă 
corespunzător subordonaților săi. Manifestă exigență față de îndeplinirea ordinelor 
şi dispoziţiilor forurilor superioare. Se consultă cu colectivul de conducere, ține seama 
de propunerile acestuia pentru îmbunătăţirea muncii în toate compartimentele 
inspectoratului. Se preocupă permanent de pregătirea sa profesională, cât şi de a 
celorlalte cadre. Ca membru al biroului Comitetului judeţean, se străduiește să se achite 
de sarcinile ce-i revin. În societate şi familie are o comportare demnă și se bucură 
de autoritate și încrederea celor cu care muncește. 

A fost decorat cu ordine și medalii ale R.S. România. 

Despre familie cunoaștem: tatăl muncește în C.A.P. Mama a decedat în 1939. Are 
un frate şi o soră. Fratele este membru al C.A.P. Acesta, din 1949 a executat o 
condamnare de trei ani închisoare corecțională pentru complicitate la comiterea unei 
crime. Sora este membră a C.A.P. 

Soţia este dactilografă. Tatăl ei a fost cofetar, în prezent pensionar. Mama este 
casnică. Ambii sunt membri de partid. 

Secţia de Cadre a C.C. al PC.R. consideră că din punct de vedere al încrederii 
politice corespunde în funcția de membru al biroului Comitetului judeţean de partid 
Gorj. 

Secretar, 
Chivu Stoica 
Şeful secţiei, 
Ivanovici Dumitru 


Instructor în Secţia de Cadre a C.C. al P.C.R. 
Creţu Gheorghe 


17 ianuarie 1969. 


A.M.R., fond 121, rola 303, c. 191-192. 

1969 ianuarie 22. Notă întocmită de Secţia cadre a C.C. al P.C.R. referitoare la 
Radu Dumitru, şeful Inspectoratului judeţean de securitate Bacău 


C.C. al P.C.R. 
Secţia de Cadre 


Notă 


Tovarășul Radu Dumitru are referat întocmit de Secţia de Cadre a C.C. al P.C.R. 
în 1960”. De la această dată, în situaţia sa au intervenit următoarele schimbări: 

În 1964 a absolvit Şcoala superioară de partid „Ştefan Gheorghiu“, cursul fără 
frecvenţă. 

În 1964 şi 1966 a fost reales membru supleant al biroului Comitetului regional 
de partid Bacău. Din februarie 1968 este şeful Inspectoratului judeţean de securitate 


* Vezi doc. nr. 66, vol. |. 

şi membru supleant în biroul Comitetului judeţean de partid Bacău, funcții pe care 
le îndeplineşte și în prezent. 

Biroul Comitetului județean de partid apreciază că în activitatea sa profesională 
dovedeşte răspundere şi competenţă în ducerea la îndeplinire a sarcinilor. Are o 
atitudine corectă în relațiile cu oamenii, este exigent faţă de cei care comit abateri 
de la disciplina de partid şi de stat. Vine întotdeauna bine pregătit la şedinţele de birou, 
contribuind astfel la dezbaterea eficientă a problemelor. Are spirit critic și autocritic 
dezvoltat şi îşi spune părerea deschis. Manifestă disciplină, consultă cu regularitate 
organul de partid în toate acţiunile pe care le întreprinde. S-a preocupat şi de 
completarea studiilor pe linie de stat, absolvind în acest timp liceul. Are metode bune 
în munca cu oamenii, fapt care face să fie stimat şi apreciat. 

A fost decorat cu ordine şi medalii ale R.S. România. 

Secţia de Cadre a C.C. al PC.R. consideră că din punct de vedere al încrederii 
politice corespunde în funcţia de membru supleant al biroului Comitetului judeţean 
de partid Bacău. 

Secretar 
Chivu Stoica 
Şeful secţiei 
Ivanovici Dumitru 


Instructor în Secţia de Cadre a C.C. al P.C.R. 
Grosu lon 


22 ianuarie 1969. 


A.M.R., fond 121, rola 303, c. 158. 

1969 februarie 7. Notă întocmită de Secţia de Cadre a C.C. al P.C.R. referitoare 
la generalul-maior Bolintineanu loan, inspector şef al 
Inspectoratului judeţean de securitate Brașov 


C.C. al P.C.R. 
Secţia de Cadre 


Notă 


Tovarăşul Bolintineanu loan are referat întocmit de Secţia de Cadre a C.C. al PC.R. 
în decembrie 19611. De la această dată, în situaţia sa au survenit următoarele schimbări: 


! Vezi doc. nr. 72, vol. |. 

În 1962 a fost ales membru supleant al biroului Comitetului regional de partid 
Braşov, iar în martie 1965 a fost ales deputat în sfatul popular regional. În august 
1967 a fost avansat la gradul de general-maior. 

Din martie 1968 este inspector şef al Inspectoratului judeţean de securitate Brașov 
şi membru supleant al biroului comitetului judeţean de partid. 

Biroul comitetului judeţean de partid apreciază că este un tovarăș energic, 
perseverent şi principial. Are o bună pregătire politico-profesională și experienţă în 
munca de partid și de stat. Coordonează cu competență activitatea inspectoratului 
judeţean de securitate, a reușit să imprime o disciplină fermă în rândul aparatului, 
obținând o seamă de rezultate bune în munca sa. Ca membru al biroului își aduce 
aportul la dezbaterea problemelor şi la aplicarea hotărârilor adoptate, iar sarcinile 
încredințate le rezolvă cu simţ de răspundere. Preocupându-se de ridicarea nivelului 
ideologic, urmează cursurile fără frecvenţă ale Academiei de științe social-politice 
„Ştefan Gheorghiu“. Este un tovarăș modest, corect. În familie și societate are o 
comportare bună, se bucură de încredere şi respect din partea celor cu care munceşte. 

Secţia de Cadre a C.C. al PC.R. consideră că din punct de vedere al încrederii 
politice corespunde în funcția de membru supleant al biroului Comitetului judeţean 
de partid Braşov. 

Secretar 
Chivu Stoica 
Şeful secţiei 
Ivanovici Dumitru 


Instructor în Secţia de Cadre a C.C. al P.C.R. 
Szanda Mihai 


7 februarie 1969. 


A.M.R., fond 121, rola 303, c. 168. 

1969 februarie 10. Notă întocmită de Secţia Cadre a C.C. al P.C.R. referitoare la 
Ristea Gheorghe, șeful Inspectoratului judeţean de securitate Bihor 


C.C. al PC.R. 
Secţia Cadre 


Notă 


Tovarășul Ristea Gheorghe are referat întocmit de Secţia Cadre a C.C. al P.C.R. 
în septembrie 1961, cu prilejul numirii sale ca șef al Direcţiei regionale M.A.I. Crişana. 

În același an a fost ales membru supleant al biroului Comitetului regional de partid 
şi deputat în sfatul popular regional. 

Din februarie 1968 este şeful Inspectoratului judeţean de securitate şi membru 
supleant al biroului Comitetului judeţean de partid Bihor. 

Din aprecierile biroului Comitetului judeţean de partid și ale tovarășilor cu care 
munceşte, rezultă că are pregătire politică şi de cultură generală corespunzătoare 
funcţiei ce o deţine, o bogată experienţă în munca de securitate, capacitate 
organizatorică, și coordonează cu competenţă activitatea inspectoratului judeţean. 
Îndrumă concret serviciile și organele în subordine, veghează la respectarea legalităţii 
socialiste și [la] apărarea cuceririlor revoluționare. Manifestă exigență față de 
îndeplinirea calitativă și în termen a misiunilor încredințate subordonaţilor și mult 
simţ de răspundere pentru rezolvarea problemelor ce se ridică în domeniul său de 
activitate. Este principial și obiectiv în aprecierea faptelor şi a activităţii oamenilor, 
se consultă cu subordonații și stimulează munca colectivă. Ca membru al biroului 
Comitetului judeţean, participă la acţiunile întreprinse de organul de partid dovedind 
tact, orientare şi combativitate faţă de neajunsuri. ] s-a recomandat să fie mai apropiat 
de subordonați, să-i cunoască mai profund, să-i ajute în rezolvarea sarcinilor în mod 
diferențiat şi să manifeste mai mult calm și răbdare în relațiile cu oamenii. Este 
conştient de aceste neajunsuri şi se preocupă să le înlăture. Îl caracterizează 
corectitudinea, devotamentul față de partid, disciplina şi pasiunea în muncă. Este un 
tovarăș modest, cu profil moral corespunzător. 

A fost decorat cu Ordinul „Meritul Militar“ clasa a IIl-a şi medalii ale R.S. 
România. 

Secţia Cadre a C.C. al P.C.R. consideră că din punct de vedere al încrederii politice 
corespunde în funcția de membru supleant al biroului Comitetului judeţean de partid 
Bihor. 


Secretar, 
Chivu Stoica 


Şeful secţiei, 
Ivanovici Dumitru 


Instructor, 
Vlad Maria 


10 februarie 1969. 


A.M.R., fond 121, rola 303, c. 702-703. 

1969 iulie 21. Referat de cadre al maiorului Manolache Ion Teofan, propus a fi 
numit şef al Biroului 1 din Serviciul 9 — Direcția a III-a 


Consiliul Securității Statului Secret 
Direcţia a III-a 
Personal 

Aprob 


Şef Direcţia a III-a 
General-maior 
Cosma Neagu 


Maior de securitate Manolache Ion Teofan 
Membru de partid din 1960 


— Născut la 2 iunie 1931, în comuna Filipeştii de Târg, judeţul Prahova; 

— Naţionalitatea: română; 

— Originea socială: țăran cu gospodărie mijlocie (C.A.P.); 

— Studii: absolvent al Facultăţii de drept, fără examen de stat; 

— Profesia: lăcătuș; 

— Cunoaşte limba franceză; 

— Căsătorit, are un copil; 

— Încadrat în securitate din 1952; 

— Îndeplineşte funcţia de ofiţer specialist V la Serviciul 9 din cadrul Direcţiei a III-a. 


Manolache Teofan a terminat 4 clase primare în 1942, apoi a urmat gimnaziul 
industrial, care în 1948 s-a transformat în școală medie tehnică profesională, 
calificându-se lăcătuș. 

Din aceste perioade este cunoscut că asimila ușor materiile predate în școală, 
situându-se printre elevii buni la învățătură. 

În 1948 s-a înscris în U.A.E.R,, apoi a devenit membru U.T.C. 

În august 1951, după promovarea examenului de diplomă, a fost selecționat pentru 
Școala de lucrători operativi a D.G.S.S., pe care a absolvit-o la 1 iulie 1952, când i 
s-a acordat gradul de sublocotenent, fiind repartizat la Direcția a III-a. 

De la încadrarea sa în securitate a dovedit preocupare pentru cunoașterea muncii 
de contraspionaj, iar ca urmare a eforturilor depuse a obținut rezultate bune în 
activitatea profesională. În aprilie 1954 a absolvit cu calificative bune şi foarte bune 
cursul de securitate cu durata de 6 luni, la Deva. 


INN! 


Fiind un ofiţer conştiincios, disciplinat şi cu putere de muncă, în noiembrie 1960 
a fost primit membru de partid și promovat succesiv până la funcția de șef birou (iunie 
1962). În această calitate s-a străduit să mobilizeze subalternii pentru executarea 
odinelor şi instrucțiunilor profesionale, a contactat un număr de informatori capabili, 
de la care a obţinut materialele informative utile, pe baza cărora s-au luat măsuri 
operative. 

Deşi în colectivul condus de ofițer, în general, rezultatele muncii au fost bune, 
uneori însă a manifestat lipsă de operativitate şi iniţiativă în finalizarea acţiunilor. 

La 1 ianuarie 1968, cu ocazia aplicării noului stat de organizare, a fost numit în 
funcţia de ofiţer specialist V. 

Maiorul Manolache Teofan, datorită experienței acumulate, munceşte cu pasiune 
şi tratează cu seriozitate rezolvarea lucrărilor încredințate. Este un ofiţer modest, 
respectuos şi cu o comportare corectă. 

S-a preocupat de pregătirea sa superioară, absolvind în acest an Facultatea de drept, 
fără examen de stat. 

Pentru rezultatele obţinute a fost premiat cu bani şi decorat cu un ordin şi mai 
multe medalii ale R.S. România. 

Tatăl său a fost ţăran cu gospodărie mijlocie, apoi în C.A.P,, în prezent pensionar, 
iar mama este casnică, ambii neîncadraţi politic. 

Soţia ofițerului este tehnician viticol, în prezent casnică, neîncadrată politic. 

Tatăl soţiei a fost şofer, iar mama casnică, ambii decedați. 

Soţia nu are frați sau surori. 

În concluzie, maiorul Manolache Teofan este un ofiţer cu experienţă în munca 
de securitate, disciplinat și conştiincios în îndeplinirea atribuțiilor de serviciu, fapt 
pentru care propunem să fie numit şef de birou la Serviciul 9 — biroul 1!. 


Adjunct şef direcție 
Locotenent-colonel 


Stamatoiu Aristotel 
Ofiţer specialist V — Personal 
Maior 
Şotropa Mihail 


21 iule 1969. 


A.M.., fond D.M.RU., inventar nr. 7391, dosar nr. |, f. 475-476. 


! A fost numit în această funcţie prin ordinul nr. 0263 din 10 august 1969 al şefului Direcţiei a III-a, 
general-maior Cosma Neagu (A.M.I., fond D.M.R.U., inventar nr. 7391, dosar nr. |, f. 464). 

1969 august 1. Referat de cadre al maiorului Vlădescu Ilie Ioan, propus a fi numit 
şef al Biroului 2 din Serviciul 7 — Direcţia a III-a 


Consiliul Securităţii Statului Secret 
Direcţia a III-a 
Personal 
Aprob 
Şeful Direcţiei a III-a 
General-maior 
Cosma Neagu 


Maior de securitate Vlădescu Ilie loan 
Membru P.C.R. din 1954 


— Născut la 30 septembrie 1930, în comuna Verguleasa, judeţul Olt; 
— Naţionalitatea: română; 

— Originea socială: țăran cu gospodărie mijlocie (C.A.P.); 

— Studii: Facultatea de drept, fără examen de stat; 

— Profesia de bază: tehnician viticol; 

— Căsătorit, are un copil; 

— Încadrat în securitate: iulie 1952; 

— În prezent îndeplinește funcţia de ofiţer specialist V la Serviciul 7. 


Vlădescu loan, în 1943 a terminat cinci clase elementare și a intrat apoi la Școala 
medie tehnică viticolă din Drăgășani, pe care a absolvit-o în 1951, obținând 
calificarea de tehnician viticol. 

Din aceste perioade a fost cunoscut ca un elev silitor la învăţătură şi cu o 
comportare corespunzătoare în societate. 

În 1948 a fost primit membru U.T.C. 

După absolvirea şcolii a fost selecționat și trimis să urmeze școala D.G.S.S. 
București, pe care a absolvit-o în iulie 1952 cu gradul de sublocotenent, fiind repartizat 
în muncă la Direcţia a XII-a pe linie de investigaţii. Aici a căutat să aplice în practică 
cunoştinţele acumulate în școală, obținând rezultate bune, fapt pentru care în aprilie 
1953 a fost promovat în funcţia de lucrător operativ prim, iar în 1954 a fost primit 
membru P.C.R. şi decorat cu Medalia „Pentru servicii deosebite aduse în apărarea 
orânduirii sociale şi de stat“. 

În martie 1956 a fost mutat — în aceeaşi funcție — la Direcţia a XIII-a unde, datorită 
rezultatelor bune obținute, în iulie același an a fost promovat în funcţia de locţiitor 
şef birou, funcţie în care s-a preocupat de conducerea şi îndrumarea subordonaţilor. 
În lipsa şefului de birou a dat indicaţii competente şi i-a orientat cu pricepere în 
misiunile încredințate. Împreună cu colectivul a participat la mai multe percheziții 
şi arestări, cu care ocazie a dovedit curaj, inițiativă şi simţ de răspundere. 

La 1 iunie 1963, în urma reorganizării unităţii, a fost mutat în interes de serviciu 
la Direcţia a III-a, unde se află şi în prezent. 

În noua funcţie ofiţerul a muncit cu perseverenţă pentru a-și însuși ordinele şi 
instrucțiunile muncii operative, reușind ca în scurt timp să fie apreciat de șefii 
profesionali ca un lucrător de bază al serviciului, serios, matur și cu multă iniţiativă. 

Dirijând cu competenţă reţeaua informativă, a obținut informaţii utile organelor 
de securitate, reușind să controleze în bune condiţii obiectivul repartizat. Ca urmare 
a unei activităţi calificate, a pasiunii cu care a lucrat, precum și a eforturilor susţinute 
depuse, în perioada 1967-1968 a finalizat o acțiune cu rezultate operative. 

Pentru rezultatele bune obţinute în muncă, la 1 ianuarie 1968 a fost promovat în 
funcţia de ofiţer specialist V, continuând să muncească cu același elan și simț de 
răspundere. 

Maiorul Vlădescu loan este un ofițer inteligent, disciplinat, muncitor, bine 
pregătit profesional şi politic, preocupat pentru îmbogățirea cunoștințelor culturale, 
absolvind Facultatea de drept fără examen de stat. 

Din mai 1969 conduce cu competență activitatea Biroului 2 din Serviciul 7, 
îndrumând şi controlând temeinic subordonații. Ofiţerul se orientează bine în 
lucrări, este atent și perseverent, dând indicaţii calificate și operative. În fața 
colectivului se bucură de stimă şi apreciere. 

Activitatea din ultimii ani 1-a fost apreciată cu calificativul de „foarte bine“. 

În familie şi societate ofiţerul are o comportare corespunzătoare, este sănătos şi 
rezistent la eforturi fizice îndelungate, are permis de conducere auto. 

Pentru viitor, ofiţerul va trebui să fie mai exigent cu colectivul din subordine, să-i 
controleze mai eficient asupra modului cum îndeplinesc sarcinile şi să-i îndrume mai 
calificat. 

Părinţii ofițerului sunt membri cooperatori, neîncadraţi politic. 

Cel în cauză are un frate și două surori, membri cooperatori, neîncadraţi politic. 

Soţia este funcționară, neîncadrată politic. 

Tatăl soţiei este pensionar, iar mama casnică, ambii neîncadraţi politic. Are doi 
frați şi o soră. Fraţii sunt muncitori, dintre care unul este membru P.C.R., iar sora 
este muncitoare, neîncadrată politic. 

În concluzie, maiorul Vlădescu loan este un ofiţer inteligent, bine pregătit 
profesional, politic şi cultural, cu experiență în munca de contraspionaj, muncitor și 

cu perspective de dezvoltare, fapt pentru care propunem să fie promovat în funcția 
de şef birou la Biroul 2 din Serviciul 7!. 


Adjunct şef direcție 
Locotenent-colonel 


Stamatoiu Aristotel 
Ofiţer specialist V — Personal 
Maior 
Şotropa Mihail 


1 august 1969. 


A.M.., fond D.M.RU., inventar nr. 7391, dosar nr. |, f. 467-468. 

1969 august 4. Referat de cadre al maiorului Botorog Ioan Olimpiu, propus a fi 
numit şef al Biroului 2 din Serviciul 3 — Direcția a III-a 


Consiliul Securității Statului Secret 
Direcţia a III-a 
Personal 

Aprob 


Şeful Direcţiei a III-a 
General-maior 
Cosma Neagu 


Maior de securitate Botorog loan Olimpiu 
Membru P.C.R. din 1960 


— Născut la 8 mai 1929, în comuna Bazna, judeţul Sibiu; 
— Naţionalitatea: română; 

— Originea socială: țăran cu gospodărie mijlocie (C.A.P.); 
— Studii: liceul cu diplomă de bacalaureat; 

— Profesia de bază: muncitor necalificat; 


! A fost numit în această funcţie prin ordinul nr. 0263 din 10 august 1969 al șefului Direcţiei a III-a, 
general-maior Cosma Neagu (A.M.I., fond D.M.R.U., inventar nr. 7391, dosar nr. |, f. 464). 

— Căsătorit, are 2 copii; 
— Încadrat în securitate la 31 decembrie 1953; 
— În prezent îndeplinește funcţia de ofiţer specialist V la Serviciul II. 


Botorog Olimpiu, în 1943 a absolvit 7 clase elementare în comuna Bazna, după 
care a rămas acasă la părinți până în 1948, când s-a angajat ca muncitor necalificat 
la uzina electrică din aceeași localitate, unde a lucrat până în 1951. 

Din aceste perioade a fost cunoscut ca un tovarăș muncitor, disciplinat şi cu o 
comportare corespunzătoare în societate. 

În 1948 a fost primit membru U.T.C. 

În mai 1951 a fost încorporat pentru satisfacerea stagiului militar la Centrul de 
instrucție pompieri Brașov, de unde a fost selecționat şi trimis să urmeze școala militară 
de ofiţeri tehnici cazarmare din București, pe care a absolvit-o în martie 1953 cu gradul 
de locotenent. 

În școală a depus interes la învăţătură, situându-se printre elevii fruntași, a fost 
disciplinat și corect. 

După absolvirea școlii a fost repartizat în muncă la Regimentul 4 Pază Cluj în 
funcţia de şef serviciu cazarmare, unde a lucrat până în decembrie 1953, când a fost 
mutat la Direcţia a III-a, unde se află şi în prezent. 

Fiind un tovarăş muncitor şi hotărât, a reușit ca în scurt timp să-și însușească 
ordinele și instrucțiunile muncii informativ-operative şi în același timp să obțină o 
serie de rezultate pozitive. 

În munca cu reţeaua informativă an de an a făcut progrese, fiind preocupat în 
permanenţă de educarea, dirijarea şi instruirea ei. 

Ca urmare a unei dirijări competente, rețeaua informativă i-a furnizat date 
interesante ce priveau activitatea unor elemente, iar prin măsurile întreprinse a reușit 
să documenteze și să curme activitatea unora dintre aceștia. 

Pentru rezultatele bune obţinute în munca profesională, în mai multe rânduri a 
fost recompensat în bani şi evidențiat, iar în 1960 a fost primit membru P.C.R. 

De mai mulţi ani, ca urmare a activităţii pozitive desfășurate, experienței pe care 
o are şi a conştiinciozităţii de care dă dovadă, munca profesională i-a fost apreciată 
cu calificativul de „foarte bine“. 

Maiorul Botorog Olimpiu este un ofiţer de bază al serviciului, muncește cu pasiune, 
are iniţiativă și spirit de sesizare, dă dovadă de maturitate şi simţ de răspundere în 
acţiunile pe care le întreprinde, este disciplinat, corect şi modest. În decursul anilor 
şi în prezent, cu multă dragoste şi înțelegere, a ajutat ofițerii tineri veniţi în cadrul 
serviciului, împărtăşindu-le din bogata sa activitate. 

Ofiţerul a făcut de mai multe ori parte din diverse colective, cu care s-a deplasat 
în munca de îndrumare și sprijin în judeţe, cu care ocazie a dovedit corectitudine și 
principialitate. 

Ca urmare a acestor calități și aptitudini, ofiţerul se bucură de autoritate şi simpatie 
în întregul serviciu. 

La 1 decembrie 1968 a fost promovat ofiţer specialist V, iar din mai 1969 conduce 
cu rezultate bune şi competent activitatea Biroului 2 din Serviciul 3. 

În familie și societate are o comportare corespunzătoare, este sănătos și rezistent 
la eforturi fizice îndelungate şi are permis de conducere auto. 

În activitatea de viitor, ofiţerul va trebui să manifeste mai multă preocupare pentru 
pregătirea sa culturală, să fie mai exigent cu subordonații în ceea ce priveşte 
completarea reţelei informative cu elemente capabile. 

Tatăl său a fost membru cooperator până în 1956, când a decedat, iar mama este 
cooperatoare, ambii neîncadrați politic. 

Ofiţerul are trei fraţi şi două surori, dintre care doi fraţi sunt muncitori, membri 
de partid, iar al treilea membru cooperator, neîncadrat politic. Surorile [sunt] 
membre în C.A.P., neîncadrate politic. 

Soţia este funcționară, membră P.C.R. Tatăl ei este pensionar, iar mama casnică, 
ambii neîncadrați politic. 

Soţia are un frate, tehnician, membru U.T.C., şi două surori, casnice, dintre care 
una este membră P.C.R., iar a doua neîncadrată politic. 

În concluzie, maiorul Botorog Olimpiu este un ofiţer capabil, cu experiență 
îndelungată în munca de contraspionaj, muncitor, disciplinat şi corect, fapt 
pentru care propunem să fie promovat în funcţia de şef birou la Biroul 2 din 
Serviciul 31. 


Adjunct şef direcție 
Colonel 
Vasilescu Traian 
Ofiţer specialist V — Personal 
Maior 
Şotropa Mihail 


4 august 1969. 


A.M.., fond D.M.RU., inventar nr. 7391, dosar nr. |, f. 473-474. 


! A fost numit în această funcţie prin ordinul nr. 0263 din 10 august 1969 al șefului Direcţiei a III-a, 
general-maior Cosma Neagu (A.M.I., fond D.M.R.U., inventar nr. 7391, dosar nr. |, f. 464). 

1969 august 15. Referat de cadre al colonelului Moga Gheorghe, șef al Direcţiei 
a VI-a, propus a fi numit director general adjunct al Direcţiei 
Generale de Informaţii Externe 


C.C. al PC.R. 
Secţia de Cadre 


Moga Gheorghe 
Membru de partid din anul 1954 


— Născut la 21 mai 1927 în comuna Sânmartin, judeţul Bihor; 

— Originea socială: țăran cu gospodărie mică; 

— Naţionalitatea: română; 

— Căsătorit, are doi copii; 

— Studii: Academia de studii economice; 

— Profesia: ofiţer activ; 

— Cunoașşte limba italiană; 

— În prezent este şef al Direcţiei a VI-a din cadrul Direcţiei Generale de Infor- 
mații Externe a Consiliului Securităţii Statului. Are gradul de colonel. 


Moga Gheorghe, după terminarea a 5 clase elementare a urmat o clasă la liceul 
comercial din Oradea, apoi până în 1942 a ajutat şi părinţii la munca câmpului. În 
anul 1942 a trecut frontiera şi a urmat liceul din Lipova, iar din 1945 liceul comercial 
din Oradea, până în 1948, când a dat bacalaureatul. În acelaşi an s-a înscris la 
Academia de studii economice, pe care a absolvit-o în 1951. Este cunoscut ca un 
student cu o comportare corectă, conştiincios și preocupat de învăţătură. A fost secretar 
al Comitetului U.T.C. pe institut. 

În 1951 a fost încadrat în securitate cu gradul de sublocotenent, îndeplinind 
succesiv funcțiile: şef de birou, locţiitor şef serviciu şi șef de serviciu, fiind avansat 
la termen până la gradul de căpitan. În 1956 a fost mutat la Direcţia Generală de 
Informaţii Externe şi trimis la Roma, unde a lucrat şase ani. 

Reîntors de la post în 1963, i s-a încredinţat funcția de şef serviciu, iar după un 
an a fost numit șef al Direcţiei a VI-a din cadrul Direcţiei Generale de Informații 
Externe, funcție pe care o are şi în prezent. 

Din aprecierile date de conducerea direcţiei generale şi de comitetul de partid, 
rezultă că are o bună pregătire profesională și de specialitate, orientare politică şi 
experienţă în munca de informaţii externe, ceea ce îi permite să rezolve în bune condiții 
sarcinile încredințate. Are putere de muncă, manifestă răspundere în îndeplinirea 
sarcinilor profesionale, este principial, disciplinat şi exigent. În familie şi societate 

are o comportare corespunzătoare. Uneori nu reușește să imprime un spirit mai operativ 
în rezolvarea sarcinilor, manifestă rigiditate şi insuficientă inițiativă în muncă. 

A fost decorat cu ordine și medalii ale R.S. România. 

Despre familie cunoaștem următoarele: părinții au fost ţărani cu gospodărie mică. 
Ambii sunt decedați. Are cinci surori casnice şi doi frați, unul paznic şi altul membru 
în C.A.P. 

Soţia este economistă, în prezent casnică. Tatăl a fost factor poştal, în prezent 
pensionar. Între anii 1927-1947 a avut în comună o cârciumă. Mama este casnică. 
Are trei surori casnice. 

Secţia pentru controlul muncii la M.F.A., M.A.I. şi Justiţie a C.C. al P.C.R. îl 
propune pentru funcția de director general adjunct la Direcţia Generală [de] 
Informaţii Externe. 

Secţia de Cadre a C.C. al PC.R. consideră că din punct de vedere al încrederii 
politice corespunde. 

Secretar, 
Pană Gheorghe 
Şeful secţiei, 
Ivanovici Dumitru 


Instructor în Secţia de Cadre a C.C. al P.C.R. 
Alecu Gheorghe 


15 august 19609. 


A.M.R., fond 121, rola 281, c. 655-656. 

1969 decembrie 3. Referat de cadre al locotenent-colonelului Hancheș loan, 
adjunct inspector şef la Inspectoratul judeţean de securitate 
Bistriţa-Năsăud, propus inspector şef al Inspectoratului 
judeţean de securitate Covasna 


C.C. al P.C.R. 
Secţia de Cadre 


Hancheş loan 
Membru de partid din anul 1953 


— Născut la 29 noiembrie 1928, în comuna Ghimeș-Făget, judeţul Bacău; 
— Originea socială: tatăl a fost muncitor forestier; 

— Naţionalitatea: română; 

— Căsătorit; 

— Studii: Facultatea de filologie, fără examen de stat; 

-— Profesia: ofițer; 

— În prezent este adjunct al inspectorului şef la Inspectoratul judeţean de 
securitate Bistrița-Năsăud. Are gradul de locotenent-colonel. 


Hancheş Ioan, din 1941 a urmat cinci clase de liceu, iar un an a fost învăţător 
suplinitor. În 1947 s-a angajat achizitor de materiale la Șantierul C.F.R. din comuna 
Păltiniş, unde a lucrat până în 1948, când a fost promovat activist la Organizaţia 
judeţeană a Frontului Plugarilor [din] Miercurea-Ciuc. 

În 1949 a fost încorporat pentru satisfacerea serviciului militar la Regimentul 8 
Artilerie Grea, de unde a fost trimis să urmeze Școala de ofiţeri politici nr. 2 Beiuş, 
apoi a urmat un curs de contrainformaţii, pe care l-a absolvit cu gradul de locotenent. 

După absolvirea școlii militare, timp de 8 ani a muncit pe linie de învățământ militar 
ca profesor, şef de ciclu, apoi şef de catedră la diferite școli militare de ofiţeri M.A.I. 
În acest timp a urmat un curs de specializare în U.R.S.S. 

În 1960, la cererea sa, a fost mutat la Direcţia regională de securitate Cluj, unde 
a muncit ca șef lucrări la Serviciul III. Pentru unele abateri de la conduita morală, 
în 1963 a fost pus în discuţia organizației de partid și sancţionat cu „mustrare“, iar 
pe linie de comandă retrogradat din funcție. 

După această dată a muncit ca locţiitor, apoi șef de birou cu problemele de sinteză 
în cadrul aceleiași direcţii. Din aprilie 1968 este adjunct inspector şef la Inspectoratul 
judeţean de securitate Bistriţa-Năsăud. 

Din aprecierea conducerii inspectoratului și a biroului organizației de partid, rezultă 
că are o bună pregătire profesională şi experiență în munca de securitate. În funcția 
pe care o are reuşeşte să conducă cu competenţă și rezolvă cu conştiinciozitate sarcinile 
ce-i revin. Manifestă discernământ şi orientare în muncă, şi-a adus contribuţia la 
descoperirea unor elemente dușmănoase și prevenirea activităţii acestora. În munca 
cu subordonații manifestă preocupare pentru pregătirea și îndrumarea lor. Se 
preocupă de pregătirea sa profesională, a absolvit liceul și Facultatea de filologie la 
cursul fără frecvență şi se pregătește pentru a susține examenul de stat. Este 
membru în biroul organizaţiei de partid. 

Este decorat cu Ordinul „Meritul Militar“ clasa a III-a şi medalii ale R.S. România. 

Despre familie cunoaștem: tatăl său a fost muncitor ceasornicar, în prezent 
pensionar. Mama casnică. 

Soţia este casnică. Tatăl ei a fost ceasornicar, în prezent decedat. În perioada 
1941-1944 a lucrat ca muncitor la o fabrică de ceasuri din Germania. Mama a fost 
casnică, a decedat în 1960. 

Este propus inspector şef al Inspectoratului judeţean de securitate Covasna. 


120 


Secţia de Cadre a C.C. al PC.R. consideră că din punct de vedere al încrederii 
politice corespunde. 
Secretar, 
Pană Gheorghe 
Şeful secţiei, 
Ivanovici Dumitru 


Instructor în Secţia de Cadre 
a C.C. al PC.R. 
Opriţescu Mihai 


3 decembrie 1969. 


A.M.R., fond 121, rola 303, c. 182-183. 

1970 ianuarie 13. Referat de cadre al locotenent-colonelului Baltag Dumitru, 
inspector șef al Inspectoratului judeţean de securitate Tulcea 


C.C. al P.C.R. 
Secţia de Cadre 


Baltag Dumitru 
Membru de partid din august 1947 


— Născut la 12 aprilie 1927, în comuna Rahman, județul Tulcea; 

— Originea socială: tatăl a fost țăran mijlocaș, apoi magaziner; 

— Naţionalitatea: română; 

— Căsătorit, are un copil; 

— Studii: Facultatea de drept şi Universitatea serală de marxism-leninism; 

— Profesia: Jurist, provenit din muncitor; 

— În prezent este inspector şef al Inspectoratului judeţean de securitate Tulcea și 
membru supleant al Biroului comitetului judeţean de partid. Are gradul de locotenent- 
colonel. 


Baltag Dumitru, din 1941 s-a angajat la cariera de piatră „Iacob Deal“ din comuna 
Turcoaia, judeţul Tulcea. După doi ani s-a calificat în meseria de fierar şi a continuat 


121 


să lucreze în aceeași întreprindere încă opt ani. Din producție este cunoscut ca un 
muncitor conştiincios şi preocupat pentru însușirea meseriei. 

În 1949 a fost scos din producţie şi trimis la un curs de pregătire cu durata de patru 
luni din cadrul Direcţiei Generale a Securităţii Statului București. După terminarea 
cursului i s-a acordat gradul de sergent-major și a fost încadrat lucrător operativ în 
Direcţia regională de securitate Dobrogea. Datorită rezultatelor bune obținute în 
îndeplinirea ordinelor, în 1950 a fost avansat excepţional la gradul de sublocotenent 
și promovat şef de birou. 

Din 1953 a îndeplinit succesiv funcţiile: locţiitor șef de serviciu la raionul M.A.I. 
Medgidia, șef secţie la raionul M.A.I. Istria, șef de serviciu pentru compartimentul 
transporturi navale Constanţa. În acest domeniu a reușit să-şi însuşească într-un timp 
scurt specificul nou de muncă și să conducă cu competenţă lucrătorii operativi din 
subordinea sa, fapt pentru care a fost decorat cu Ordinul „Pentru servicii deosebite 
aduse în apărarea orânduirii de stat“ clasa a III-a. 

În 1960 i s-a încredinţat funcţia de locţiitor şef al Serviciului IV și ulterior al 
Serviciului II din cadrul Direcţiei regionale M.A.I. Dobrogea. 

În februarie 1968 a fost promovat inspector şef al Inspectoratului judeţean de 
securitate Tulcea și ales membru supleant al biroului comitetului judeţean de partid, 
funcţii ce le are și în prezent. 

În activitatea sa a dovedit spirit de organizare, iniţiativă şi răspundere în 
îndeplinirea ordinelor. Are o bună experienţă în munca informativ-operativă şi un 
larg orizont pe linia mai multor compartimente de muncă, ceea ce îi permite să 
desprindă problemele esențiale și să acorde un sprijin concret şi diferențiat ofițerilor 
în subordine. Se preocupă de pregătirea sa politico-ideologică și de specialitate. 
Studiază cu atenţie hotărârile de partid şi de stat, dovedind operativitate pentru 
îndeplinirea lor. În această perioadă a absolvit Facultatea de drept şi Universitatea 
serală de marxism-leninism. Ca membru supleant al biroului, participă la dezbaterea 
problemelor muncii de partid şi economice, la elaborarea măsurilor şi manifestă 
combativitate față de lipsuri. Este modest, principial şi corect în relaţiile de serviciu. 
În familie și societate are o conduită corespunzătoare. 

A fost decorat cu ordine şi medalii ale R.S. România. 

Despre familie cunoaștem: tatăl în 1934 a intrat vânzător la o prăvălie sătească, 
iar după un an a devenit proprietar, până în 1941, când a lichidat prăvălia şi s-a angajat 
magaziner la o carieră de piatră. A posedat și 6 ha teren, pe care l-a predat la stat. A 
fost membru de partid până în 1949, când a fost exclus pentru că a avut prăvălie în 
trecut. În prezent este pensionar. Mama a fost casnică, a decedat în 1964. Are doi 
fraţi şi două surori: frații sunt muncitori, membri de partid, o soră este telegrafistă, 
iar cealaltă funcţionară. 

Soţia este casnică. Părinţii ei au fost ţărani mijlocași. Din 1952 lucrează în C.A.P. 

Secţia de Cadre a C.C. al P.C.R. consideră că din punct de vedere al încrederii 
politice corespunde în funcţia de membru supleant al biroului Comitetului judeţean 


de partid Tulcea. 
Secretar, 


Pană Gheorghe 


Şeful secţiei, 
Ivanovici Dumitru 


Instructor în Secţia de Cadre 
a C.C. al PC.R. 
Muşat Cristea 


13 ianuarie 1970. 


A.M.R., fond 121, rola 303, c. 230-231. 

1970 februarie 24. Extras din Protocolul ședinței Secretariatului C.C. al P.C.R. 
referitor la eliberări şi numiri în funcții la Consiliul Securităţii 


Statului 


Partidul Comunist Român 
Comitetul Central 
445/1970 


Protocol nr. 3 


al şedinţei Secretariatului din ziua de 
24 februarie 1970 


Ordinea de zi: 


(...) 
V. Se aprobă următoarele eliberări şi numiri în funcții: 
(22) 


4. Eliberarea generalului-maior Ilie Mihai din funcţia de adjunct al şefului Direcţiei 
Generale de Informaţii Externe. 

— Eliberarea generalului-maior Moga Gheorghe din funcţia de șef al Direcţiei a 
VI-a şi confirmarea numirii sale în funcţia de adjunct al şefului Direcţiei Generale 
de Informaţii Externe. 

— Confirmarea numirii colonelului Popescu Romeo în funcţia de şef al Diviziunii 
„S“ din Direcţia Generală de Informaţii Externe. 

5. Eliberarea tov. Orban Francisc din funcția de șef sector la Secţia pentru controlul 
muncii la M.F.A., M.A.I., C.S.S. şi Justiţie a C.C. al P.C.R. 


E) 


A.M.R., fond 121, rola 281, c. 569, 572. 

1970 aprilie 14. Referat de cadre al colonelului Erdelyi Elemer, inspector șef al 
Inspectoratului judeţean de securitate Harghita 


C.C. al PC.R. 
Secţia Cadre 


Erdelyi Elemer 
Membru de partid din octombrie 1946 


— Născut la 23 iulie 1923, în comuna Ghelinţa, judeţul Covasna; 

— Originea socială: muncitorească; 

— Naţionalitatea: maghiară; 

— Căsătorit, are doi copii; 

— Studii: Facultatea de drept și Universitatea serală de marxism-leninism; 

— Profesia: ofiţer M.A.L.; 

— În prezent este inspector șef al Inspectoratului judeţean de securitate Harghita 
şi membru al biroului Comitetului judeţean de partid. Are gradul de colonel. 


Erdelyi Elemer, în 1940 s-a înscris la Liceul comercial reformat, cu limba de 
predare maghiară, din Oradea, iar în 1946 s-a transferat la Liceul comercial din Brașov, 
pe care l-a absolvit în 1948. Din liceu este cunoscut ca un elev sârguincios la 
învățătură. Până la 23 august 1944 nu a luat parte la acţiuni politice. În martie 1948 
a fost ales vicepreședinte al organizației U.A.E.R. Brașov şi membru al C.C. al 
U.A.E.R. 

După terminarea liceului a fost numit secretar cu problemele organizatorice la 
Uniunea judeţeană de cultură fizică şi sport Brașov. A fost şi activist obştesc la Uniunea 
Populară Maghiară, secţia tineret, funcţii în care a dovedit atașament și voință de muncă. 

În februarie 1949 a fost trimis la Școala de subofiţeri a Direcţiei Generale a 
Securităţii Statului, pe care a absolvit-o cu rezultate bune în iulie acelaşi an, acor- 
dându-i-se gradul de plutonier-major. După absolvire a fost repartizat ca lucrător 
operativ la biroul M.A.I. Sfântu Gheorghe, iar în 1951 a fost numit comandant al 
raionului de securitate. 

În mai 1953 a fost numit locţiitor șef al Serviciului III din Direcţia regională de 
securitate Brașov, iar în noiembrie același an a fost promovat comandant al raionului 
de securitate Mediaș. În aceste funcții a dovedit capacitate și preocupare pentru 
rezolvarea cu competență a sarcinilor încredințate. 

În noiembrie 1954 a fost promovat şef al serviciului de contraspionaj din 
Direcţia regională de securitate Braşov. În această perioadă a fost avansat la gradul 
de locotenent-major. 

Din iulie 1956 a urmat un curs de specializare pe linie de securitate în U.R.S.S., 
pe care l-a absolvit cu rezultate bune. 

În iulie 1957, după terminarea cursului, a fost promovat în aparatul central de 
securitate. La început a lucrat ca șef serviciu la fosta Direcţie a VI-a, iar în 1960 a 
fost numit locţiitor șef serviciu la Direcţia de contraspionaj, unde după câteva luni 
a fost promovat şef serviciu. În cei unsprezece ani cât a lucrat în organul central de 
securitate, a fost apreciat ca un ofiţer bine pregătit profesional. A iniţiat şi condus 
mai multe acțiuni în domeniul de care se ocupă. Pentru rezultatele remarcabile obținute 
în muncă a fost avansat excepțional în 1962 la gradul de maior și în 1966 la gradul 
de locotenent-colonel. S-a preocupat de pregătirea sa, absolvind în acest timp 
Facultatea de drept şi Universitatea serală de marxism-leninism. 

În februarie 1968 a fost numit inspector șef al Inspectoratului judeţean de securitate 
Harghita, funcţie în care munceşte şi în prezent. Este şi membru al biroului 
Comitetului judeţean de partid. 

Este apreciat ca un tovarăș capabil, bine pregătit profesional și politic. Are o 
îndelungată experienţă în munca de securitate, organizează şi conduce cu competență 
activitatea inspectoratului. Se preocupă cu răspundere de ridicarea permanentă a 
calității muncii de securitate, imprimând aceasta și cadrelor din subordinea sa. 
Urmăreşte modul cum sunt respectate şi aplicate în practică hotărârile organelor 
superioare de partid şi instrucțiunile Consiliului Securităţii Statului. Se consultă cu 
tovarășii din colectivul de conducere, ţine seama de părerile şi sugestiile acestora. 
Participă direct la activitatea de control și la rezolvarea unor probleme mai grele. În 
activitatea de zi cu zi îmbină principialitatea cu exigenţa în muncă, știe să lucreze 
cu oamenii, fapt pentru care se bucură de apreciere și autoritate în rândul celor cu 
care muncește. Ca membru al biroului Comitetului județean de partid, se achită 
conştiincios de sarcinile ce-i revin. În familie și societate are o comportare bună. 

Pentru rezultatele bune obținute în muncă a fost decorat cu ordine şi medalii ale 
R.S. România, iar în octombrie 1968 a fost avansat excepţional la gradul de colonel. 

Despre familie cunoaștem: tatăl a fost lăcătuș mecanic, membru de partid. A 
decedat în 1949. Mama a fost muncitoare, în prezent pensionară, este membră de 
partid. Are trei frați muncitori, unul din ei este membru de partid. 

Soţia a fost dactilografă, iar din 1963 este pensionată medical. Părinţii ei au fost 
muncitori agricoli, sunt întreţinuţi de copii. 

Erdelyi Elemer are o mătușă care în 1920 a plecat în Germania, în prezent se 
găsește în R.D. Germană. 

Soţia are un unchi plecat în Ungaria și o soră plecată în 1943. Nu au relații cu 
aceste rude. 

Secţia Cadre a C.C. al P.C.R. consideră că din punct de vedere al încrederii politice 
corespunde în funcția de membru al biroului Comitetului județean de partid Harghita. 


Secretar, 
Pană Gheorghe 
Șeful secţiei, 
Cervencovici Andrei 
Instructor 


Crețu Gheorghe 
14 aprilie 1970. 


A.M.R., fond 121, rola 303, c. 193-194. 

1970 aprilie 16. Referat de cadre al locotenent-colonelului Simon Gheorghe, propus 
inspector șef al Inspectoratului judeţean de securitate Hunedoara 


C.C. al PC.R. 
Secţia Cadre 


Simon Gheorghe 
Membru de partid din noiembrie 1957 


— Născut la 11 ianuarie 1931, în comuna Comănești, judeţul Bacău; 
— Originea socială: muncitorească; 


— Naţionalitatea: română; 

— Căsătorit, are doi copii; 

— Studii: Facultatea de silvicultură și Universitatea serală de marxism-leninism; 

— Profesia: inginer silvic; 

— Cunoaşte limba franceză; 

— În prezent îndeplineşte funcţia de adjunct al inspectorului şef la Inspectoratul 
de securitate judeţean Hunedoara. Are gradul de locotenent-colonel. 


Simon Gheorghe, după ce a absolvit liceul teoretic din Petroşani în 1951, s-a înscris 
la Facultatea de silvicultură a Institutului Politehnic Brașov și după cinci ani a primit 
diploma de inginer silvic. Ca student s-a remarcat prin perseverența cu care a muncit 
pentru a-și însuși cât mai multe cunoștințe de specialitate. 

După absolvirea facultăţii în 1956, a fost repartizat la Ocolul silvic din Petroşani. 
În 1957 a fost selecționat de M.A.I. și repartizat cu gradul de locotenent-major la 
Direcţia regională de securitate Hunedoara, Serviciul orășenesc Petroșani, ca lucrător 
operativ. Deşi la început pentru munca de securitate nu avea un curs de specialitate, 
datorită calităţilor personale şi preocupării susținute pentru însușirea instrucțiunilor, 
normelor şi regulamentelor, a reușit în scurt timp să cunoască specificul muncii și 
să obţină rezultate bune în activitatea desfășurată. Fiind un cadru cu perspective, a 
fost promovat succesiv în funcţii, iar în 1961 numit şef al unei secții în Direcția 
regională M.A.I. 

Din aprilie 1968 îndeplinește funcția de adjunct al inspectorului șef la Inspectoratul 
de securitate judeţean Hunedoara. În același an a absolvit Universitatea serală de 
marxism-leninism. 

Este apreciat ca un ofiţer capabil, înzestrat cu calități deosebite, având o 
temeinică pregătire profesională și politică şi o experiență valoroasă în munca de 
securitate. Se orientează bine și operativ în munca de soluţionare a problemelor şi 
situaţiilor de mare diversitate ce apar în activitatea serviciilor pe care le coordonează. 
În actuala funcție are o contribuţie însemnată la îmbunătăţirea muncii, la selecţionarea 
unor oameni care prin informaţiile şi datele furnizate au adus servicii importante 
securităţii statului. Se remarcă prin inițiativă, curaj în abordarea problemelor, 
ușurința cu care redactează materialele de analiză şi fermitatea împotriva folosirii în 
muncă a metodelor simpliste, rutinate. Acordă atenţie împrospătării cunoștințelor 
specifice domeniului în care activează, pretinzând în același timp şi subalternilor o 
asemenea preocupare. În relațiile de muncă manifestă exigenţă și principialitate. În 
rândul colectivului unde lucrează este unanim apreciat ca un tovarăș cu rezultate 
deosebite în muncă, cu reale perspective de dezvoltare şi autoritate binemeritate. Este 
membru în biroul organizației de bază și activist obştesc al Comitetului judeţean de 
partid, sarcini de care se achită cu conștiinciozitate. 

Pentru merite în muncă a fost decorat cu ordine şi medalii ale R.S. România și a 
fost avansat la gradul de locotenent-colonel înainte de termen. 

Despre familie cunoaştem: tatăl a fost miner, a decedat în 1943. Mama a fost femeie 
de serviciu, a decedat în 1965. Are doi fraţi și două surori. Un frate este tehnician, 
iar celălalt ofițer M.F.A., membru de partid. O soră este funcționară, membră de partid, 
a doua casnică. 

Soţia este inginer miner, membră de partid. Tată] ei a fost ţăran mijlocaș, în prezent 
pensionar C.A.P. Este membru de partid. Mama este casnică. Un frate al soţiei a fost 
ofițer M.A..I., trecut în rezervă şi exclus din partid pentru dare de mită, iar altul a 
fost condamnat la 4 ani închisoare corecțională pentru delapidări. 

Este propus în funcția de inspector şef al Inspectoratului județean de securitate 
Hunedoara. 

Secţia Cadre a C.C. al P.C.R. consideră că din punct de vedere al încrederii politice 
corespunde. 


Secretar, 
Pană Gheorghe 
Șeful secţiei, 
Cervencovici Andrei 
Instructor, 


Sandu Nicolae 
16 aprilie 1970. 


A.M.R., fond 121, rola 303, c. 195-196. 

1970 aprilie 25. Referat de cadre al locotenent-colonelului Rizea Craiu, inspector 
şef al Inspectoratului judeţean de securitate Brăila 


CCA PER: 
Secţia de Cadre 


Rizea Craiu 
Membru de partid din iunie 1955 


— Născut la 1 octombrie 1926, în comuna Izvoarele, judeţul Prahova; 
— Originea socială: muncitorească; 

— Naţionalitatea: română; 

— Căsătorit, are un copil; 

— Studii: liceul şi Universitatea serală de marxism-leninism; 

— Profesia: ofiţer M.A.L.; 

— În prezent este inspector șef al Inspectoratului judeţean de securitate și membru 
supleant al biroului Comitetului judeţean de partid Brăila. Are gradul de locotenent- 
colonel. 


Rizea Craiu, din 1940 a urmat școala profesională de ucenici a Societăţii de Căi 
Ferate din Ploieşti, unde s-a calificat în meseria de mecanic pentru motoare „Diesel“. 
După absolvirea şcolii în 1944 a continuat să lucreze în profesie la aceeași 
întreprindere. Din această perioadă este cunoscut ca un tânăr sârguincios, preocupat 
de pregătirea sa profesională. În 1946 s-a înscris în organizaţia „Tineretul Progresist“, 
iar ulterior a devenit membru al U.T.C. 

În octombrie 1948 a fost recrutat de Direcţia regională de securitate Ploiești şi 
încadrat ca lucrător operativ, acordându-i-se gradul de plutonier-major. Pentru 
rezultatele bune obținute în muncă a fost avansat la gradul de sublocotenent și numit 
şef de birou în cadrul secției a Il-a din aceeași direcţie. 

În 1953 a fost promovat locţiitor șef al raionului de securitate Pucioasa, iar după 
şase luni a fost trimis la grupa operativă din Făgăraș, unde a muncit un an. Din 
noiembrie 1954 a muncit patru ani ca locţiitor şef al serviciului şi șef Serviciu III 
din Direcţia regională de securitate Ploiești. Din această perioadă este apreciat ca un 
tovarăș capabil, cu spirit organizatoric şi inițiativă în muncă, fapt pentru care a fost 
avansat înainte de termen la gradul de căpitan. 

Din august 1958 a urmat un curs de specialitate pe linie de securitate în U.R.S.S., 
pe care l-a absolvit cu calificativul „bine“. 

În august 1959, după terminarea cursului, a fost numit șef al Serviciului VIII din 
Direcţia regională de securitate Ploiești. În 1962 a fost avansat la gradul de maior, 
iar în august 1963 numit locţiitor şef al Serviciului III din aceeaşi direcţie. În acest 
timp a absolvit liceul şi Universitatea serală de marxism-leninism. 

În mai 1964 a fost transferat la Direcţia regională de securitate Galaţi şi numit 
şef al Serviciului III, iar după un an a fost promovat locţiitor al comandantului. În 
această funcţie a muncit cu răspundere și a rezolvat cu competență sarcinile ce i-au 
revenit. Nu a fost însă suficient de combativ şi nu a luat poziţie față de abaterile unor 
ofițeri. A acceptat cu ușurință propunerea comandantului de a primi un motor pentru 
o barcă, care fusese procurat pe căi ilicite, fapt pentru care în martie 1966 organizaţia 
de bază l-a sancționat cu „vot de blam“. 

În februarie 1968 a fost numit inspector șef al Inspectoratului judeţean de securitate 
Brăila, funcţie ce o îndeplinește şi în prezent. Este şi membru supleant al biroului 
Comitetului judeţean de partid. 

Este apreciat ca un tovarăș capabil, cu o bună pregătire profesională şi politică. 
Cunoaște bine problemele muncii de securitate, este un bun organizator și conduce 
cu competenţă activitatea inspectoratului. Antrenează întregul colectiv la rezolvarea 
sarcinilor şi este operativ în muncă. Se ocupă de informarea, instruirea şi pregătirea 
lucrătorilor din subordine. Participă la îndeplinirea unor sarcini și misiuni mai 
deosebite, reușind prin exemplul personal să dezvolte la subordonați spiritul de 
vigilență și combativitate față de elementele dușmănoase, iniţiativă, operativitate şi 
discernământ în luarea unor măsuri. Se preocupă de pregătirea sa politică şi de cultură 
generală, urmează Academia de învățământ social-politic „Ștefan Gheorghiu“, 
Facultatea de istorie, este în anul IV. Ca membru supleant al biroului Comitetului 
județean de partid, rezolvă sarcinile încredințate în mod conştiincios. În familie şi 
societate are comportare bună. 

A fost decorat cu ordine și medalii ale R.S. România. 

Despre familie cunoaștem: tatăl a fost muncitor forestier, în prezent pensionar. 
În perioada anilor 1936-1938 a activat în partidul cuzist, fără să aibă funcţii de 
răspundere. Mama este casnică. Are trei surori casnice. 

Soţia este casnică. Tatăl ei a fost muncitor, a decedat în 1946. Mama este casnică. 
Soţia are un frate care în 1943 a fost trimis la un curs de specializare în Germania. 
Familia ei poartă corespondență cu el. Acesta a fost de trei ori în ţară, în vizită la 
rude. 

Secţia de Cadre a C.C. al P.C.R. consideră că din punct de vedere al încrederii 
politice corespunde în funcţia de membru supleant al biroului Comitetului judeţean 
de partid Brăila. 


Secretar, 
Pană Gheorghe 
Șeful secţiei, 
Cervencovici Andrei 
Instructor în Secţia de Cadre a 
C.C. al P.C.R. 
Creţu Gheorghe 
25 aprilie 1970. 


A.M.R., fond 121, rola 303, c. 172-173. 

1970 noiembrie 12. Referat de cadre al generalului-maior Constandache loan 
Pavel, inspector şef al Inspectoratului de securitate judeţean 
Argeș 


Consiliul Securităţii Statului Secret 
Direcţia personal și învățământ 


General-maior Constandache loan Pavel 
Membru de partid din 1945 


— Născut la 8 octombrie 1925, în Bacău; 

— Naţionalitatea: română; 

— Originea socială: muncitorească; 

— Studii: absolvent al Școlii Superiore de Partid „Ștefan Gheorghiu“, cu examen 
de diplomă; 

— Profesia: mecanic auto; 

— Căsătorit, are doi copii; 

— Încadrat în securitate în anul 1950; 

— Îndeplineşte funcţia de inspector şef al Inspectoratului de securitate judeţean 
Argeș. 


Constandache Pavel, în 1939 a terminat șapte clase generale în Bacău, după care 
s-a angajat ucenic la un atelier mecanic din Tecuci, unde concomitent a urmat și trei 
clase profesionale, apoi a lucrat la diferiţi patroni din același oraş. Din aceste perioade 
este cunoscut ca un muncitor bine pregătit, respectuos şi cu o conduită corectă. 

În anul 1944 a fost primit membru al U.T.C. şi trimis ca activist la judeţeana U.T.C. 
Tecuci, unde în 1945 a fost ales secretar al acestei organizații judeţene. 

În anul 1945, îmbolnăvindu-se, a plecat în oraşul Bacău, la părinți, iar după câteva 
luni, însănătoşindu-se, s-a angajat la un atelier mecanic particular din localitate, de 
unde în septembrie 1946 s-a transferat la atelierul mecanic al Comitetului regional 
P.C.R. Bacău, în aceeași funcție. Şi în această perioadă a dovedit preocupare pentru 
îndeplinirea sarcinilor de partid și profesionale. 

În perioada decembrie 1947-octombrie 1949 a satisfăcut stagiul militar la 
Regimentul 9 Artilerie Moto din Divizia „Tudor Vladimirescu“, fiind lăsat la vatră 
cu gradul de sergent. 

După satisfacerea stagiului militar s-a reîntors la atelierul mecanic al Comitetului 
regional P.C.R., unde a mai lucrat timp de şase luni. 

La 10 martie 1950 a fost încadrat în securitate cu gradul de plutonier şi repartizat 
conducător auto la Serviciul judeţean de securitate Bacău. După câteva luni a fost 
înaintat la gradul de sublocotenent și trecut în munca informativă. 

Obţinând rezultate bune în activitatea sa, în 1951 a fost promovat șef al Biroului 
raional Pașcani, în 1953 şef al Serviciului de securitate Roman, iar la 1 noiembrie 
1954 locţiitor şef al Direcţiei regionale M.A.I. lași. 

În aceste funcții ofiţerul a muncit cu perseverență, a dovedit orientare, inițiativă 
şi curaj în acţiuni, depistând activitatea mai multor elemente dușmănoase. În 1957 
a fost promovat în funcţia de șef al Direcției regionale de securitate Argeș, iar din 
aprilie 1968 îndeplinește funcţia de inspector şef al Inspectoratului de securitate 
judeţean Argeş. 

În îndelungata sa activitate pe care o are în aparatul de securitate și îndeosebi în 
cei 16 ani de când îndeplineşte numai funcţii de conducere (adjunct şef şi şef de 
unitate), generalul-maior Constandache Pavel s-a afirmat ca un ofiţer conştiincios, 
perseverent, cu calități și aptitudini organizatorice, şi care prin eforturile depuse a 
reușit să conducă în bune condiţii aparatul din subordine. 

Tratează cu simţ de răspundere îndeplinirea sarcinilor ce-i revin, preocupându- 
se cu atenție de ridicarea calităţii muncii, de orientarea ofițerilor în direcția rezolvării 
problemelor de conţinut, cât şi de perfecţionarea stilului şi metodelor de muncă ale 
şefilor de compartimente din cadrul unității. 

Ca urmare a modului în care a știut să aplice principiile de partid în munca cu 
oamenii, să respecte şi să traducă în viaţă linia politică a partidului, legile ţării, ordinele 
şi indicaţiile conducerii Consiliului Securităţii Statului, aparatul din subordine a reușit 
să obțină informaţii valoroase despre mai multe elemente dușmănoase care constituite 
în grup sau izolat desfășurau activitate terorist-subversivă. 

Personal a organizat și condus acţiunile de depistare a mai multor bande de teroriști 
care au acționat pe raza fostei regiunii Argeş (Șerban-Voican, Toma Arnăuţoiu şi 
[Gheorghe] Arsenescu), dovedind curaj, devotament şi spirit de sacrificiu. De 
asemenea, a participat la cercetarea unor cazuri mai deosebite de avarii, accidente 
şi incendii, contribuind la stabilirea cauzelor care au determinat producerea lor. 

Prin iniţierea și realizarea unor combinaţii informativ-operative în rândul 
diferiților cetăţeni străini au fost obţinute o serie de documentaţii şi planuri tehnice 
utile pentru economia noastră națională. 

În relaţiile cu subordonații foloseşte metode partinice, este cunoscut ca un tovarăş 
modest şi serios, care manifestă solicitudine față de nevoile oamenilor, fiind stimat 
şi apreciat de către aceștia. 

S-a preocupat de ridicarea nivelului său politico-ideologic şi de cultură generală, 
reuşind să termine liceul şi Școala Superioară de Partid „Ștefan Gheorghiu“, cu examen 
de diplomă. La convocările de învățământ a obţinut rezultate foarte bune la toate 
categoriile de pregătire. 

Pentru activitatea desfășurată și rezultatele obţinute, a fost decorat cu mai multe 
ordine și medalii ale R.S.R., recompensat în bani şi obiecte de mai multe ori, iar la 
23 august 1968 a fost înaintat la gradul de general-maior. 

În activitatea ofițerului s-au manifestat şi unele lipsuri, în sensul că în unele 
perioade n-a acționat cu fermitate pentru tragerea la răspundere și controlul unor 
subordonați care au săvârşit abateri, iar uneori manifestă nervozitate. Pentru faptul 
că a dovedit lipsă de exigenţă față de unii ofiţeri care au comis acte de indisciplină, 
în 1967 a fost sancţionat pe linie de partid cu „mustrare“. Fiind un cadru cu o bună 
pregătire politico-ideologică, a tras învățămintele necesare şi manifestă preocupare 
permanentă pentru perfecţionarea stilului și metodelor sale de muncă. 

Părinţii tovarăşului general-maior Constandache Pavel au fost muncitori, în prezent 
pensionari, membri de partid. 

Soţia este casnică, neîncadrată politic. Aceasta are două surori: una coafeză, cealaltă 
casnică, ambele neîncadrate politic. 

Tatăl soţiei a fost funcționar, decedat din 1941, iar mama este funcționară, 
neîncadrată politic. 

În concluzie, generalul-maior Constandache Pavel! este un cadru inteligent, capabil, 
cu o bună pregătire politico-profesională, devotat, cu experiență îndelungată în munca 
de securitate şi care se bucură de prestigiu și autoritate. 


Şeful direcţiei 
Colonel 

Vlad Iulian 

12 noiembrie 1970. 


A.M.., fond D.M.RU,, inventar nr. 7395, dosar nr. 6, f. 126-128. 


! Prin ordinul nr. 01225 din 19 martie 1971 al preşedintelui Consiliului Securităţii Statului, generalul- 
maior Constandache Pavel a fost eliberat din funcția de inspector şef al Inspectoratului de securitate 
al judeţului Argeș și numit în funcția de şef al Serviciului „C“ la Centrul de evidență, dispecerat și arhivă, 
cu o retribuţie lunară de 4 300 lei (A.M.I., fond D.M.R.U., inventar nr. 7395, dosar nr. 6, f. 124). 

1970 decembrie 8. Referat de cadre al locotenent-colonelului Iţcuș Dragoș, 
adjunct al şefului Inspectoratului de securitate al municipiului 
București 


C.C. al PC.R. 
Secţia Cadre 


Iţcuş Dragoş 
Membru de partid din septembrie 1947 


— Născut la 16 septembrie 1928, în comuna Siret, judeţul Suceava; 

— Originea socială: tatăl a fost profesor; 

— Naţionalitatea: română; 

— Căsătorit; 

— Studii: liceul şi Școala superioară a cadrelor de conducere M.A.I. cu durata de 
un an; 

— Cunoaște satisfăcător limbile franceză și germană; 

— Profesia: ofiţer de securitate; 

— În prezent este adjunct al şefului Inspectoratului de securitate al municipiului 
București, are gradul de locotenent-colonel. 


Iţcuș Dragoș, din 1938 a urmat liceul teoretic în Rădăuţi, Timişoara şi Suceava, 
obținând în 1946 diploma de bacalaureat. Ca elev s-a preocupat de învăţătură și a 
avut o comportare corectă față de colegi și profesori. 

După absolvirea liceului, în 1946 s-a angajat mai întâi ca pedagog la liceul de băieți 
din Suceava, apoi funcționar la Inspectoratul școlar regional din aceeași localitate. 
Concomitent a urmat și anul ] al Facultăţii de drept din Iași, la cursurile fără frecvență. 
A făcut parte din comitetul Frontului democrat universitar şi biroul organizației de 
bază al inspectoratului şcolar. 

În octombrie 1948 a fost trimis la Şcoala de ofițeri M.A.I. din Bucureşti, la 
terminarea căreia, în 1950, i s-a acordat gradul de locotenent. În același an a fost numit 
comandant de baterie în cadrul Batalionului de securitate Botoșani, apoi a îndeplinit 
aceeaşi funcție la batalionul din Tecuci. Ca urmare a rezultatelor bune obţinute, în 
aprilie 1952 a fost numit în funcția de șef birou la Regimentul de securitate 
București. Aici, cât şi în celelalte unităţi, a fost apreciat ca un ofiţer capabil, 
conştiincios şi operativ în executarea sarcinilor. 

În ianuarie 1954 a fost mutat în cadrul Direcţiei trupelor operative şi de pază ale 
M.A.., unde a lucrat ca șef de birou, iar după doi ani a fost promovat locţiitor șef 
secţie organizare. În 1960 a fost transferat la Direcţia a III-a a Securităţii statului, 

unde a îndeplinit succesiv funcţiile: ofiţer I, locţiitor șef birou, iar din 1964 locţiitor 
şef serviciu. În acest timp a fost avansat la termen până la gradul de locotenent-colonel. 

Din 1965 a urmat cursul superior de securitate pentru cadrele de conducere, cu 
durata de un an, la absolvirea căruia a obţinut calificativul „foarte bine“, apoi a 
continuat să lucreze în aceeași funcție până în septembrie 1967, când a fost numit 
şef al Serviciului ] din cadrul Inspectoratului de securitate al municipiului București. 
După un an a fost promovat adjunct al șefului inspectoratului, funcție pe care o are 
şi în prezent. Conduce nemijlocit în continuare și serviciul |. 

Din aprecieri rezultă că are o bună pregătire profesională, politică şi de cultură 
generală, orientare, spirit organizatoric și inițiativă în muncă. A acumulat o bogată 
experiență în munca de securitate, dovedește pasiune și participă efectiv la finalizarea 
unor acţiuni importante pe linia compartimentelor de care răspunde. Desprinde cu 
uşurinţă problemele de fond din activitatea inspectoratului, are capacitate de analiză 
şi sinteză, iar prin propunerile făcute, părerile şi sugestiile date, aduce o contribuție 
însemnată la îmbunătăţirea muncii colectivului de conducere. Coordonează cu 
competență activitatea subordonaţilor, îi ajută în îndeplinirea misiunilor încredințate 
și militează pentru realizarea unei discipline militare ferme în unitate. 

Este membru al Comitetului de partid din cadrul inspectoratului și face parte din 
Comisia pentru problemele muncii la M.F.A., M.A.I., C.S.S. şi Justiţie a Comitetului 
municipal de partid Bucureşti. În aceste funcții îşi îndeplineşte cu conştiinciozitate 
sarcinile ce-i revin. În relaţiile cu subordonații este corect şi principial, iar în familie 
Şi societate are comportare corespunzătoare. 

A fost decorat cu ordine și medalii ale R.S. România. 

Despre familie cunoaștem: tatăl a fost profesor, în prezent pensionar, membru de 
partid. Mama este casnică. 

Soţia este dactilografă, membră de partid. Părinţii ei au fost ţărani săraci. Tatăl a 
decedat în 1955. Mama a lucrat în C.A.P., în prezent este pensionară. 

Secţia pentru controlul muncii la M.F.A., M.A.I., C.S.S. şi Justiţie a C.C. al PCI.R. 
propune numirea lui într-o funcţie din nomenclatură. 

Secţia Cadre a C.C. al P.C.R. consideră că este corespunzător. 


Secretar, 
Pană Gheorghe 
Şeful secţiei, 
Cervencovici Andrei 
Instructor, 


Mușat Cristea 
8 decembrie 1970. 


A.M.R., fond 121, rola 303, c. 223—224. 

1971 ianuarie 20. Referat de cadre al maiorului Drăgoi lon Nicolae, şeful 
Serviciului II contrainformaţii în sectoarele economice la 
Inspectoratul de securitate al judeţului Argeș 


Consiliul Securităţii Statului Secret 
Direcţia personal şi învățământ 


Maior Drăgoi (on) Nicolae 
Membru de partid din 1955 


— Născut la 2 aprilie 1933, în comuna Crânguri, județul Dâmboviţa; 

— Naţionalitatea: română; 

— Originea socială: muncitorească; 

— Studii: urmează anul V la Facultatea de drept; 

— Profesia: strungar în fier; 

— Căsătorit, are doi copii; 

— Încadrat în securitate la 1 septembrie 1953; 

— Îndeplinește funcţia de șef al Serviciului II contrainformaţii în sectoarele 
economice din Inspectoratul de securitate al judeţului Argeş. 


Drăgoi Nicolae, în 1947 a terminat șapte clase primare, după care a urmat doi ani 
la Școala profesională din Păltiniş — Ciuc, apoi s-a transferat la Școala profesională 
Griviţa Roşie — București, pe care a absolvit-o în 1950, calificându-se în meseria de 
strungar. 

După absolvirea școlii profesionale s-a angajat ca strungar la Atelierele C.F.R. 
Griviţa Roşie-Bucureşti, unde a lucrat până în ianuarie 1953, apoi s-a transferat la 
Schela petroliferă Gârleni — Găești, unde a lucrat tot ca strungar timp de şapte luni. 
Din aceste perioade este cunoscut ca un tânăr cu o bună pregătire profesională și 
preocupat de îndeplinirea sarcinilor de plan. 

La 1 septembrie 1953 a fost chemat în cadrele active ale securităţii statului, cu 
gradul de sublocotenent, şi repartizat la fosta Direcţia regională de securitate Argeș, 
unde până în 1958 a lucrat în secţia de cadre a unităţii, dovedind orientare și 
conștiinciozitate în muncă. În 1955 a fost primit membru de partid. 

În 1958 a fost mutat ca lucrător operativ la fostul raion de securitate Piteşti. Fiind 
un ofiţer inteligent, a reușit ca la scurt timp să cunoască specificul muncii informative, 
obţinând unele rezultate concrete în activitatea sa. 

În 1959 a urmat cursul de perfecţionare cu durata de zece luni la Şcoala militară 
de ofiţeri de securitate, unde s-a situat printre primii la învățătură. După absolvirea 
cursului a lucrat în cadrul Serviciului II, iar în 1961 a fost promovat în funcţia de 
şef al biroului de securitate Corbeni şi apoi Lotru. 

Prin eforturile depuse a reușit să se edifice asupra situației din aceste obiective 
şi a luat măsuri corespunzătoare pentru încadrarea și lucrarea informativă a 
elementelor suspecte. 

Ca urmare a rezultatelor obținute, la 1 aprilie 1968 a fost promovat în funcția de 
şef al secţiei a II-a din cadrul Serviciului municipal de securitate Pitești, iar de la 1 
aprilie 1969 îndeplinește funcţia de şef al Serviciului II contrainformaţii în sectoarele 
economice din cadrul inspectoratului. 

În actuala funcţie dovedește competenţă și orientare, are capacitate organizatorică, 
putere de muncă și discernământ. Analizează periodic situaţia informativ-operativă 
din obiectivele deservite informativ și dă indicații competente subordonaţilor. 

Datorită perseverenţei cu care a muncit, a reușit să situeze activitatea serviciului 
la un nivel corespunzător sarcinilor, realizând prevenirea unor fenomene negative în 
obiectivele industriale care puteau produce pagube mari economiei naţionale. 

Manifestă multă pasiune în muncă, este rezistent la eforturi fizice şi intelectuale. 

Ca lipsuri, uneori nu a manifestat exigenţa necesară față de activitatea 
nesatisfăcătoare a unora dintre subordonați. 

În 1964 a absolvit cu rezultate foarte bune cursul scurt de pregătire de luptă de la 
Bran şi a susținut examenul în vederea împuternicirii să efectueze acte de urmărire penală. 

Se preocupă de pregătirea sa superioară, urmând anul V la Facultatea de drept, 
curs fără frecvenţă. 

Pentru rezultatele bune obţinute în muncă a fost decorat cu două ordine şi cinci 
medalii, premiat în bani şi avansat în mod succesiv până la gradul actual. 

Tatăl său a fost muncitor C.F.R., iar mama casnică, ambii decedați. 

Ofiţerul are un frate, de profesie mecanic. 

Soţia ofițerului este funcționară, membră de partid. Tatăl ei este muncitor, 
membru de partid, iar mama pensionară. 

Soţia are doi frați, unul este electrician și celălalt funcționar. 

În concluzie, maiorul Drăgoi Nicolae posedă o bună pregătire profesională, politică 
şi culturală, are experienţă în munca de securitate, spirit organizatoric și putere de muncă!. 


p. Șeful direcției 
Colonel [indescifrabil] 


20 ianuarie 1971. 


A.M.., fond D.M.RU,, inventar nr. 7395, dosar nr. 6, f. 137-138. 


! Prin ordinul nr, 01227 din 19 martie 1971 al preşedintelui Consiliului Securităţii Statului, maiorul 
Drăgoi Nicolae a fost numit în funcția de adjunct inspector șef și șef al Serviciului II la Inspectoratul 
judeţean de securitate Argeș, cu o retribuţie lunară de 2 850 lei (A.M.I., fond D.M.R.U., inventar nr. 7395, 
dosar nr. 6, f. 135). 

1971 februarie 5. Referat de cadre al maiorului Dănescu Stan Gheorghe, numit 
inspector șef al Inspectoratului de securitate al judeţului Ialomița 


Consiliul Securității Statului Secret 
Cabinet 
Nr. 0320129 din 8 februarie 1971 


Către 
Secretariatul Comitetului Central al 
Partidului Comunist Român 


Supunem aprobării Secretariatului Comitetului Central al Partidului Comunist 
Român următoarele propuneri: 

1. Eliberarea din funcția de inspector şef al Inspectoratului de securitate județean 
Ialomiţa a locotenent-colonelului Mocanu Petre Vasile!. 

2. Numirea în funcţia de inspector șef al Inspectoratului de securitate județean 
Ialomița a maiorului Dănescu Stan Gheorghe, şef de serviciu la Inspectoratul de 
securitate al municipiului București. 

Anexăm referatul maiorului Dănescu Stan Gheorghe. 


Președintele Consiliului Securităţii Statului 
Ion Stănescu 


Consiliul Securităţii Statului Secret 
Direcţia Personal și Învăţământ 


Maior Dănescu Stan Gheorghe 
Membru de partid din octombrie 1953 


— Născut la 28 iulie 1928, în comuna Vânătorii Mici, judeţul Ilfov; 
— Naţionalitatea: română; 

— Originea socială: țăran cu gospodărie mică (C.A.P.); 

— Studii: Facultatea de drept cu examen de diplomă; 

— Profesia: jurist; 


! Prin ordinul președintelui Consiliului Securităţii Statului nr. 01209 din 1 martie 1971 locotenent- 
colonelul Mocanu Vasile a fost numit șef serviciu la Inspectoratul de securitate judeţean Ilfov, cu o 
retribuţie lunară de 2 450 lei (A.M.I., fond D.M.R.U., inventar nr. 7395, dosar nr. 6, f. 26). 

— Căsătorit, are doi copii; 

— Încadrat în securitate în 1954; 

— Îndeplineşte funcţia de şef al Serviciului IV din Inspectoratul de securitate al 
municipiului București. 


Dănescu Gheorghe a absolvit în 1942 școala generală în comuna natală, după care 
a venit la Bucureşti, unde, până în 1948, a lucrat la mai multe ateliere de cizmărie. 
În anul 1948 s-a transferat la Uzinele textile „7 Noiembrie“, fiind încadrat mai întâi 
ca ţesător, apoi ca ajutor de şofer. În aceste perioade a fost apreciat ca un muncitor 
conştiincios şi cu o comportare bună. 

Între anii 1950 şi 1952 a efectuat stagiul militar la o unitate de grăniceri. 
Dovedindu-se un ostaş disciplinat şi cu o bună pregătire de luptă şi politică, în 1950 
a fost primit membru al U.T.C. 

După terminarea stagiului militar a revenit la Uzinele textile „7 Noiembrie“ 
București, în funcţia de pontator. În ianuarie 1953 a fost selecționat şi trimis la Școala 
militară de ofițeri de securitate, unde, pentru rezultatele bune obţinute, a fost primit 
membru de partid. După absolvire, în septembrie 1954, i s-a acordat gradul de 
locotenent și a fost repartizat la Direcția de anchete penale. 

Încă de la începutul activităţii sale în aparatul de securitate, a depus eforturi 
susținute pentru a-și însuși specificul muncii de anchetă. Fiind un ofiţer energic, cu 
spirit de orientare şi discernământ, în anchetele pe care le-a efectuat a manifestat 
combativitate, respect faţă de legile statului, inițiativă şi perseverenţă, atât în 
demascarea elementelor arestate și a legăturilor lor, cât şi în probarea activității 
dușmănoase a acestora. A dovedit o bună pregătire profesională, exploatând în mod 
judicios materialele informative și mijloacele de probă pentru stabilirea adevărului, 
iar actele de procedură penală le-a întocmit cu simţ de răspundere. 

Apreciindu-se activitatea sa, la 1 ianuarie 1965 a fost promovat adjunct şef serviciu, 
funcție în care a avut un aport substanţial la îmbunătăţirea calităţii muncii colectivului 
respectiv. Pe linie de partid a îndeplinit sarcina de secretar al organizaţiei de bază, 
de care s-a achitat în mod corespunzător. 

La 1 decembrie 1967, serviciul din care făcea parte a fost transferat la Inspectoratul 
de securitate al municipiului București. Ofiţerul a deținut în continuare funcția 
menţionată până la 1 octombrie 1968, când Serviciul de anchete a fost desfiinţat. Cu 
această ocazie, ținându-se seama de capacitatea sa profesională, de pregătirea 
politico-ideologică și culturală, precum şi de experienţa pe care o avea în muncă, a 
fost promovat şef al Serviciului IV (artă, cultură, studenți). În această funcţie, încă 
de la început a dovedit interes, putere de muncă și competenţă, inițiind o serie de 
măsuri privind analiza bazei de lucru, activizarea reţelei informative, recrutarea de 
noi informatori şi colaboratori, fapt ce a avut ca urmare obținerea unor materiale foarte 
utile muncii de securitate. 


139 


Paralel, a depus eforturi pentru pregătirea sa generală, în 1968 reușind să absolve 
Facultatea de drept cu examen de diplomă. De asemenea, studiază cu perseverenţă 
limba franceză, iar la tragerile cu armamentul din dotare şi la celelalte categorii de 
pregătire de luptă obţine rezultate foarte bune și bune. În întreaga sa activitate s-a 
dovedit a fi un ofiţer disciplinat, modest și principial în relațiile de muncă. 

Ca membru al colectivului de conducere din unitate, manifestă multă preocupare 
pentru îndeplinirea în cele mai bune condiții a sarcinilor ce revin inspectoratului. De 
asemenea, a fost apreciată de organul de partid și contribuţia pe care şi-a adus-o în 
perioada 1969-1970 ca membru al Comitetului de partid al C.S.S. 

Pentru rezultatele obţinute în muncă, a fost decorat cu două ordine și mai multe 
medalii ale Republicii Socialiste România și recompensat de mai multe ori cu bani, 
precum și cu obiecte. 

În activitatea ofițerului se constată însă şi anumite deficiențe, dintre care mai 
evidente sunt insuficienta exigență față de subordonați, precum și unele manifestări 
de nervozitate și pripeală. 

Tatăl său a fost țăran cu gospodărie mijlocie, iar apoi membru în C.A.P. Mutându- 
se în Bucureşti, s-a angajat paznic la o întreprindere. Mama este casnică. Ambii sunt 
neîncadrați politic. Are un frate, ofiţer la U.M. 0755, membru de partid, o soră casnică 
şi alta cooperatoare agricolă. Amândouă sunt neîncadrate politic. 

Soţia ofițerului a fost croitoreasă. În prezent este casnică, neîncadrată politic. Tatăl 
ei a fost ţăran cu gospodărie mijlocie, în prezent membru în C.A.P., neîncadrat politic. 
Mama a fost casnică (decedată în 1962). 

Soţia are doi frați — unul plutonier adjutant la M.F.A., iar celălalt croitor — şi o 
soră, membră în C.A.P. Toţi sunt neîncadraţi politic. 

În concluzie, se poate aprecia că maiorul Dănescu Gheorghe, întrunind o serie 
de calităţi valoroase, ca perseverenţa în muncă, spiritul organizatoric, buna pregătire 
profesională şi politică, precum şi preocuparea pentru perfecţionarea activităţii pe 
care o desfăşoară, este un ofiţer cu perspective în munca de securitate!. 


Şeful direcţiei 
Colonel, 
Vlad Iulian 


5 februarie 1971. 


A.C.NS.AS., fond C.C.al PC.R.-— xerocopii, dosar nr. |, f.40;A.M.I., fond D.M.R.U., inventar 
nr. 7395, dosar nr. 6, f. 23—24. 


! Prin ordinul 01207/1 martie 1971 a fost numit inspector şef la Inspectoratul de securitate al judeţului 
Ialomiţa, cu o retribuţie lunară de 3 700 lei, iar prin ordinul nr. 01208/1 martie 1971 al preşedintelui 
Consiliului Securităţii Statului, maiorul Dănescu Gheorghe a fost înaintat la gradul de locotenent-colonel 
„înaintea expirării stagiului minim“ (A.M.I., fond D.M.R.U., inventar nr. 7395, dosar nr. 6, f. 22, 25). 

1971 februarie 25. Referat de cadre al locotenent-colonelului Istrate Constantin 
Dumitru, şef serviciu la Direcţia a XII-a 


Consiliul Securităţii Statului Secret 
Direcţia personal şi învățământ 


Locotenent-colonel Istrate Constantin Dumitru 
Membru de partid din 1954 


— Născut la 31 iulie 1928, în comuna Boroaia, județul Suceava; 

— Naţionalitatea: română; 

— Originea socială: țăran cu gospodărie mică (C.A.P.); 

— Studii: urmează anul IV la Academia de învățământ social-politic „Ștefan 
Gheorghiu“; 

-— Profesia: ofițer; 

— Căsătorit, are trei copii; 

— Încadrat în securitate din 1951; 

— Îndeplinește funcția de şef serviciu la Direcţia a XII-a. 


Istrate Dumitru, în 1941 a absolvit şapte clase generale în comuna natală, după 
care a urmat în particular două clase de liceu. În 1943 s-a înscris la o școală de contabili 
din lași, de unde în aprilie 1944 s-a retras și s-a refugiat cu un detașament de premilitari 
în regiunea Oltenia şi a lucrat la munca câmpului la diferiți cetăţeni până în septembrie 
1944, când a revenit în comuna natală. 

Între 1945-1946 a absolvit o şcoală de contabili din Galaţi, iar în luna iulie 1946 
s-a angajat la cooperativa din comună, îndeplinind funcţia de contabil până în 
septembrie 1949. Din aceste perioade a fost cunoscut ca un tânăr muncitor şi cu 
comportare bună. În 1948 a fost primit în U.T.C. 

În septembrie 1949 a fost selecționat și trimis să urmeze cursurile Şcolii de ofițeri 
M.A.I. Rodna, pe care a absolvit-o la 6 martie 1951, cu gradul de locotenent și 
repartizat la Centrul de instrucție şi securitate Dorohoi, unde a îndeplinit succesiv 
funcţiile de comandant pluton și şef birou cu pregătirea de luptă. În 1952 a fost mutat 
la Comandamentul trupelor de securitate, unde a lucrat până în iunie 1956 ca locţiitor 
şef birou la secţia mobilizare. În aceste unităţi s-a remarcat ca un ofițer conştiincios, 
bun executant al ordinelor și preocupat de pregătirea politică și militară a 
subordonaţilor. În luna martie 1954 a fost primit membru de partid, calitate în care 
a desfășurat o activitate corespunzătoare. 

Din 1956 până în 1957 a urmat cursurile Școlii M.A.I. nr. 3 şi la absolvire a fost 
repartizat la Direcţia a XII-a, fostul serviciu XI, în funcția de lucrător supraveghere 
operativă. 

În această unitate a aplicat cunoştinţele însuşite în şcoală şi a muncit cu simţ de 
răspundere pentru executarea ordinelor. Dând dovadă de perseverenţă și simţ de 
răspundere în muncă, a reușit să facă progrese atât sub aspectul pregătirii sale politice, 
profesionale şi culturale, cât şi al îndeplinirii sarcinilor ce i-au fost încredințate. 
Afirmându-se ca un ofiţer competent şi cu perspective, a fost promovat succesiv până 
la funcţia de șef serviciu, pe care o îndeplineşte și în prezent. 

Ca şef serviciu dovedeşte capacitate, spirit de organizare, operativitate, este exigent 
şi reuşeşte să conducă cu competență munca. Personal a participat la unele acțiuni 
mai importante pe linie de filaj, manifestând inițiativă, orientare și curaj. Se 
preocupă de rezolvarea problemelor principale din serviciu, controlând și sprijinind 
pe subordonați în executarea ordinelor. 

Conducerea unităţii a primit de mai multe ori mulțumiri din partea organelor 
informative pentru contribuţia adusă de serviciul pe care-l conduce ofiţerul, în 
demascarea, prinderea în flagrant şi deferirea în justiţie a unor elemente. 

Pentru rezultatele obținute a fost recompensat în bani, decorat cu ordine şi medalii 
ale Republicii Socialiste România, iar la 30 decembrie 1967 a fost avansat înainte 
de expirarea stagiului minim la gradul de locotenent-colonel. 

La convocările de pregătire militară, cât și la cele profesionale, a obținut rezultate 
foarte bune, posedă permis de conducere auto și ştie să înoate. 

Ofiţerul s-a preocupat şi de pregătirea sa superioară, în prezent fiind student în 
anul IV la Academia de învățământ social-politic „Ștefan Gheorghiu“, curs fără 
frecvență. Ca membru de partid face parte din biroul Comitetului organizației din 
unitate, unde desfășoară o activitate corespunzătoare. 

Este sănătos, bine dezvoltat fizic şi rezistent la eforturi. În familie și societate are 
o comportare corectă, bucurându-se de stimă și autoritate. 

În activitatea sa uneori a dovedit lipsă de tact şi nervozitate în relaţiile cu 
subordonații, folosind un ton necorespunzător față de aceștia. În decembrie 1969 a 
fost pedepsit cu „mustrare la adunarea ofițerilor“ pentru faptul că fără aprobare a făcut 
mutări de cadre dintr-un colectiv în altul. 

Tată său este membru în C.A.P., iar mama casnică, neîncadrați politic. 

Are doi fraţi şi două surori. Un frate este ofiţer M.F.A., iar al doilea este funcționar, 
membri de partid. Surorile sunt casnice, neîncadrate politic. 

Soţia ofițerului este profesoară de limba rusă, membră de partid. Tatăl ei este 
pensionar, până în 1946 a fost plutonier-major de cavalerie. În trecut nu a făcut parte 
din nici o organizație politică, iar după 23 august 1944 a activat în P.N.P., până la 
autodizolvare. Mama este casnică, neîncadrată politic. 

Soţia ofițerului are două surori, dintre care una este farmacistă, membră de partid, 
iar cealaltă funcționară, neîncadrată politic. 

În concluzie, locotenent-colonelul Istrate Dumitru este un ofiţer capabil, bine 
pregătit profesional şi politic, cu experiență în munca de supraveghere operativă și 
cu perspective pentru munca de securitate!. 


p. Șeful direcţiei 
Col. Bucurescu Gianu 


25 februarie 1971. 


A.M.., fond D.M.R.U., inventar nr. 7385, dosar nr. 7, nenumerotat. 

1971 iunie 19. Referat de cadre al colonelului Băleanu Gheorghe, adjunct al 
şefului Direcţiei a XII-a din cadrul Consiliului Securităţii Statului, 
propus în funcţia de inspector şef al Inspectoratului judeţean de 
securitate Bihor 


C.C. al PC.R. 
Secţia Cadre 


Băleanu Gheorghe 
Membru de partid din ianuarie 1946 


— Născut la 9 noiembrie 1925, în comuna Răzvad, judeţul Dâmboviţa; 

— Originea socială: muncitorească; 

— Naţionalitatea: română; 

— Căsătorit, are trei copii; 

— Studii: Școala de ofiţeri M.A.I. de doi ani și Școala superioară de partid „Ștefan 
Gheorghiu“, în prezent dă examene de diferență la Facultatea de drept; 

— Profesia: ofiţer de securitate, are gradul de colonel; 

— În prezent este adjunct al şefului Direcţiei a XII-a din cadrul Consiliului 
Securităţii Statului. 


! Prin ordinul nr. 01359 din 15 mai 1971 al președintelui Consiliului Securităţii Statului, locotenent- 
colonelul Istrate Dumitru a fost numit în funcţia de adjunct al șefului Direcţiei a XII-a (A.M.I., fond 
D.M.R.U., inventar nr. 7385, dosar nr. 7, nenumerotat). 

Băleanu Gheorghe în 1941 s-a angajat ucenic la Întreprinderea mecanică Mija, 
unde a urmat școala profesională, calificându-se în meseria de ajustor mecanic. Din 
1944 a lucrat la Arsenalul armatei. În toamna aceluiaşi an s-a încadrat în sindicat și 
U.T.C. şi a participat la diferite acțiuni iniţiate de organizaţia de partid din 
întreprindere. 

În 1946 a fost scos din producţie şi promovat activist la Comitetul sindicatului 
petrol, gaz-metan din Gura Ocniţei, apoi la Comitetul sindical Dâmboviţa. 

În 1948 a fost trimis la Şcoala de ofiţeri M.A.I. cu durata de doi ani, după absolvirea 
căreia i s-a acordat gradul de locotenent și a fost repartizat la Compania de pompieri 
din Câmpina. 

În 1950 a fost încadrat în Direcţia a IV-a din M.A.I. ca lucrător operativ, apoi 
promovat șef de serviciu. 

Din 1953 a îndeplinit funcţia de şef al Serviciului de contrainformaţii al Armatei 
a III-a Cluj. 

În 1955 a fost trimis în U.R.S.S., unde a urmat un curs de specializare în probleme 
de securitate. Revenit în ţară, a continuat să lucreze în aceeași funcție până în 1962, 
când a fost adus din nou în centrala M.A.I. în funcția de adjunct şef direcţie. 

În 1969 a fost numit adjunct al inspectorului şef al Inspectoratului de securitate 
din municipiul București, iar din 1970 este adjunct al şefului Direcţiei a XII-a din 
cadrul Consiliului Securităţii Statului. 

Din aprecieri rezultă că are o bună pregătire profesională. Lucrând în diferite 
compartimente ale muncii de securitate, a acumulat experienţă, reuşind să conducă 
şi să rezolve cu competenţă problemele din domeniul în care lucrează. A contribuit 
la depistarea unor elemente dușmănoase. În acţiunile întreprinse a dovedit orientare, 
curaj şi fermitate. Prin exemplul personal și perseverență în muncă a imprimat 
disciplină şi simţ de răspundere în îndeplinirea sarcinilor de serviciu. A absolvit la 
curs fără frecvenţă Școala superioară de partid „Ștefan Gheorghiu“, iar în prezent 
dă examene de diferență la Facultatea de drept. În viaţa familială și în societate are 
comportare bună. 

Despre familie cunoaştem: tatăl a fost muncitor, a decedat în 1928. Tatăl vitreg, 
de asemenea muncitor, înainte de 23 august 1944 a activat în mișcarea muncitorească, 
a decedat. Mama este casnică, membră de partid. Are un frate subofițer, membru de 
partid. 

Soţia este casnică. Tatăl ei este de profesie strungar, în trecut a posedat 5 ha pământ 
şi cârciumă. A fost președintele organizației P.N.L. din comună. Din 1948 a lucrat 
în profesie, în prezent este pensionar. Mama este casnică. 

Are trei fii, din care doi sunt studenţi, iar unul elev, membri ai U.T.C. 

Conducerea Consiliului Securității Statului propune numirea sa în funcția de 
inspector șef al Inspectoratului judeţean de securitate Bihor. 

Secţia pentru controlul muncii la M.F.A., M.ALI., C.S.S. şi Justiţie a C.C. al PCI.R. 
este de acord cu această propunere. 

Secţia Cadre a C.C. al P.C.R. consideră că este corespunzător şi poate fi numit 
în funcţia în care este propus. 


Secretar, 
Pană Gheorghe 
Şeful secţiei, 
Savu lon 
Instructor, 


Liteanu Nicolae 


19 iunie 1971. 


A.M.R., fond 121, rola 303, c. 162-163. 

1971 august 20. Referat de cadre al locotenent-colonelului Dumitrescu Constantin 
Dumitru, adjunct inspector șef la Inspectoratul de securitate al 
judeţului Cluj 


Consiliul Securităţii Statului Secret 
Direcţia personal şi învățământ 


Locotenent-colonel Dumitrescu Constantin Dumitru 
Membru de partid din 1946 


— Născut la 26 octombrie 1926, în Slatina, judeţul Olt; 

— Naţionalitatea: română; 

— Originea socială: muncitorească; 

— Studii: urmează anul IV al Facultăţii de drept, curs fără frecvenţă; 

— Profesia: sudor; 

— Căsătorit, are doi copii; 

— Încadrat în securitate la 23 august 1953; 

— Îndeplinește funcţia de adjunct inspector şef la Inspectoratul de securitate al 
judeţului Cluj. 


Dumitrescu Dumitru, în 1941 a terminat șapte clase elementare în Ploieşti, după 
care până în 1945 a urmat patru clase profesionale la Uzinele „1 Mai“ din același oraș, 
calificându-se în meseria de sudor. Ca elev a manifestat preocupare pentru însușirea 
cunoștințelor predate, a fost disciplinat și a obţinut rezultate bune la învăţătură. 

În 1945 a fost primit în organizația U.T.C., achitându-se în mod corespunzător 
de sarcinile încredințate. 

După absolvirea şcolii profesionale a fost repartizat la Uzinele „1 Mai“ Ploieşti, 
unde a lucrat ca sudor până în ianuarie 1946, când, la cerere, a fost transferat la 
Atelierele de reparat material rulant. Ca muncitor în producţie, a aplicat cu pricepere 
cunoştinţele acumulate în şcoală şi a dovedit interes pentru realizarea sarcinilor 
profesionale, fapt pentru care în 1946 a fost primit membru în P.C.R. 

În 1947 s-a angajat la Cooperativa „30 Decembrie“ din Ploieşti, unde a lucrat în 
calitate de referent până în 1950. Tot în această perioadă a urmat și Școala medie 
tehnică metalurgică, curs seral, pe care a absolvit-o în 1950, fiind repartizat la Uzinele 
de utilaj chimic Ploiești, unde a lucrat timp de doi ani. 

În august 1952 a fost selecționat și trimis la Școala de ofiţeri politici nr. 3 Breaza, 
pe care a absolvit-o la 23 august 1953 cu gradul de locotenent. Ca ofiţer, a lucrat 
mai întâi la Direcţia a IV-a în funcţia de anchetator penal, apoi, din martie 1960, la 
Direcţia a XIII-a. În aceste perioade s-a preocupat pentru însușirea specificului muncii, 
dovedind interes şi conştiinciozitate în realizarea sarcinilor profesionale. A anchetat 
o serie de cazuri importante, reușind să demaște activitatea dușmănoasă a elementelor 
reținute și să întocmească lucrări de bună calitate. Ca urmare a rezultatelor obținute, 
în 1962 a fost promovat în funcţia de locţiitor şef serviciu la aceeași direcție, iar la 
1 iulie 1962 mutat ca șef al Serviciului VIII în cadrul Direcţiei regionale de securitate 
Cluj, conducând cu competenţă activitatea subordonaţilor. 

La 1 august 1963 a fost numit şef al Serviciului 1 informații interne, funcţie în 
exercitarea căreia a dat dovadă de perspicacitate și orientare, contribuind efectiv la 
ridicarea calității muncii. Sub îndrumarea sa au fost recrutați informatori capabili, 
care au furnizat o serie de materiale valoroase și au fost finalizate cu rezultate pozitive 
mai multe acțiuni informative. A inițiat şi condus personal mai multe acțiuni care s-au 
soldat cu rezultate operative. 

Avându-se în vedere activitatea pozitivă desfășurată de ofiţer în munca practică, 
la data de 1 aprilie 1968 a fost promovat în funcţia de adjunct inspector şef, funcție 
pe care o deţine și în prezent. 

În această calitate a continuat să muncească cu seriozitate şi pasiune pentru 
rezolvarea cu promptitudine a sarcinilor de serviciu. Analizează cu discernământ şi 
profunzime acţiunile pe care le lucrează ofițerii din compartimentele pe care le 
coordonează, sesizează esenţialul și dă indicaţii prețioase pentru rezolvarea la un nivel 
calitativ a problemelor ce apar. Sub îndrumarea sa directă, ofiţerii din subordine au 
obținut materiale informative importante, cu privire la activitatea ostilă a unor elemente 
legionare, reușindu-se ca prin măsurile întreprinse să se preîntâmpine publicarea de 
către unele din acestea a unor scrieri cu conţinut duşmănos. De asemenea, pentru 
curmarea activităţii naționalist-iredentiste, la propunerea ofițerului au fost aplicate 
o gamă largă de măsuri cu caracter preventiv. 

Are o bună pregătire profesională, politico-ideologică și se preocupă de îmbogățirea 
cunoștințelor sale de cultură generală, în prezent fiind student în anul IV la 
Facultatea de drept, unde obţine rezultate bune la învățătură. 

A urmat cursul de pregătire de luptă de la Bran şi a susținut examenul de 
împuternicire pentru activitatea de urmărire penală. Are permis de conducere auto, 

este sănătos şi rezistent la eforturi, iar la tragerile cu armamentul din dotare obţine 
rezultate bune şi foarte bune. 

Pentru munca desfășurată și realizările obținute a fost decorat cu două ordine şi 
şapte medalii ale Republicii Socialiste România, recompensat cu bani și obiecte şi 
avansat înainte de termen la gradul de locotenent-colonel. În ultimii doi ani i s-a 
acordat calificativul „foarte bine“ în notările de serviciu. 

În activitatea ofițerului se manifestă şi unele lipsuri. Astfel, în urmărirea activității 
elementelor legionare nu a luat măsuri pentru ca în toate cazurile să fie cunoscute 
deplasările pe care le-au efectuat unele dintre acestea și ca urmare, în unele situații 
nu au fost sesizate organele de securitate care trebuiau să le aibă în atenție. 

Insuficiente măsuri au fost luate şi pe linia folosirii mijloacelor tehnice, mai ales 
cu privire la instalarea unor sisteme de alarmare şi capcane în locurile pretabile la 
acțiuni dușmănoase. O altă deficiență constă în aceea că informatorii și colaboratorii 
care şi-au petrecut concediile de odihnă pe litoral sau în diferite stațiuni nu au fost 
temeinic instruiți şi ca urmare aportul acestora nu a fost la nivelul exigenţelor 
conducerii Consiliului Securităţii Statului. 

Părinţii săi au fost muncitori, tatăl membru de partid, ambii decedați. 

Are un frate lăcătuș, membru P.C.R., și o soră contabilă, neîncadrată politic. Aceasta 
în 1962 a fost condamnată la zece ani închisoare corecțională pentru delapidare. Soţul 
ei este tehnician, neîncadrat politic. În 1957 a fost condamnat la un an și două luni 
închisoare corecțională pentru fals în acte. 

Soţia ofițerului este casnică, membră P.C.R. Tatăl ei a fost subofițer, a decedat în 
1942, iar mama este casnică, neîncadrată politic. 

Soţia are două surori, funcționare, neîncadrate politic. 

Ofiţerul are două fete, una în vârstă de 19 ani, absolventă a liceului, neîncadrată 
în câmpul muncii, se pregătește pentru admitere în învățământul superior. Cealaltă 
este elevă în clasa a X-a liceu. Ambele sunt membre U.T.C., cunoscute cu o comportare 
corectă în societate. 

În concluzie, locotenent-colonel Dumitrescu Dumitru este un ofițer inteligent, 
curajos, capabil, cu o bună pregătire profesională și politică, cu experiență în munca 
de conducere și prezintă perspective pentru activitatea de viitori. 


Şeful direcţiei 
General-maior, 
Vlad Iulian 


20 august 197]. 
A.M.., fond D.M.RU,, inventar nr. 7395, dosar nr. 12, f. 331-333. 


! Prin ordinul nr. 01845 din 1 noiembrie 1971 al preşedintelui Consiliului Securităţii Statului, 
locotenent-colonelul Dumitrescu Dumitru a fost numit inspector şef al Inspectoratului de securitate al 
județului Alba (A.M.I., fond D.M.R.U., inventar nr. 7395, dosar nr. 12, f. 329). 

1971 august 20. Referat de cadre al locotenent-colonelului Mihalcea Grigore 
Aurel, propus a fi numit inspector şef la Inspectoratul de 
securitate al județului Neamţ 


Consiliul Securităţii Statului Secret 
Direcţia personal şi învățământ 


Locotenent-colonel Mihalcea Grigore Aurel 
Membru de partid din 1955 


— Născut la 14 februarie 1931, în orașul Focșani, județul Vrancea; 

— Naţionalitatea: română; 

— Originea socială: țăran cu gospodărie mică (C.A.P.); 

— Studii: Facultatea de drept, cu examen de diplomă; 

— Profesia: jurist; 

— Căsătorit, are doi copii (minori); 

— Încadrat în securitate la 30 decembrie 1950; 

— Îndeplinește funcţia de adjunct inspector șef la Inspectoratul de securitate județean 
Neamţ. 


Mihalcea Aurel a absolvit liceul comercial din orașul Focşani în 1950, iar în luna 
august din acelaşi an a fost trimis la Școala M.A.I. București, cu durata de cinci luni, 
pe care a terminat-o la 30 decembrie 1950, când i s-a acordat gradul de sublocotenent. 
În anul 1948 a fost primit membru al U.T.C., achitându-se corespunzător de sarcinile 
primite. 

După absolvirea şcolii de ofițeri a fost repartizat la Direcţia regională de 
securitate Putna, în funcţia de anchetator, iar în urma desființării acestei unităţi, la 
2 iulie 1952 a fost mutat în cadrul Direcţiei regionale de securitate Bârlad și numit 
şef al biroului anchete. La 1 februarie 1956, desființându-se şi această unitate, a fost 
mutat la Direcţia regională de securitate Bacău, în funcţia de locţiitor şef serviciu 
anchete. La 1 iulie același an, din motive legate de reorganizarea M.A.I., a fost trecut 
în funcţia de anchetator prim, dar numai până la 1 februarie 1961, când a fost promovat 
locţiitor şef secție anchete. După aceasta, la 1 august 1962 a fost din nou promovat 
ca şef al Serviciului raional de securitate Târgu Ocna. 

În funcţiile menţionate mai sus, ofiţerul a dovedit o bună pregătire profesională, 
conştiinciozitate, dragoste şi pasiune pentru munca de securitate, a manifestat 
iniţiativă şi orientare, sesizând aspectele principale din materialele informative şi luând 
măsuri corespunzătoare pentru clarificarea activităţii elementelor urmărite. De 
asemenea, a organizat în condiţii bune activitatea colectivelor de care a răspuns, a 

sprijinit subordonații prin indicaţiile competente ce le-a dat și participare directă la 
rezolvarea unor lucrări. 

În anul de învățământ 1966-1967 a urmat cursul de securitate pentru cadre de 
conducere, pe care l-a absolvit cu calificativul „foarte bine“. La terminarea cursului 
a continuat să îndeplinească funcția de șef al Serviciului raional de securitate Târgu 
Ocna, până la 1 aprilie 1968, când a fost promovat adjunct inspector şef la 
Inspectoratul de securitate județean Neamţ. 

În actuala funcţie, locotenent-colonelul Mihalcea Aurel s-a dovedit a fi la 
înălțimea încrederii acordate. Se ocupă cu simţ de răspundere de controlul și 
îndrumarea activităţii colectivelor ce i s-au repartizat, participă efectiv la lucrarea unor 
dosare de urmărire informativă şi la finalizarea lor, îngrijindu-se personal, în 
majoritatea cazurilor, de rezolvarea problemelor privind reținerea, cercetarea, 
avertizarea, compromiterea sau destrămarea anturajelor elementelor dușmănoase. Este 
permanent preocupat de găsirea unor soluţii noi, menite să contribuie la ridicarea 
calității şi eficienței muncii, dovedeşte combativitate față de lipsuri, iar în cadrul 
colectivului de conducere al inspectoratului aduce un aport substanţial la dezbaterea 
problemelor şi adoptarea hotărârilor. 

Are o bună pregătire militară, cunoaşte regulamentele şi le aplică în practică, iar 
la şedinţele de tragere cu armamentul din dotare obține rezultate foarte bune. A depus 
interes pentru completarea studiilor, absolvind în 1966 Facultatea de drept, cu examen 
de diplomă. 

La examenul dat pentru împuternicirea de a efectua acte de urmărire penală a 
obținut media 9,50, dovedind că stăpâneşte în foarte bune condiții problemele teoretice 
şi practice referitoare la legislaţia penală. 

Este sănătos şi rezistent la eforturi fizice și intelectuale. 

A fost decorat cu două ordine şi șapte medalii ale Republicii Socialiste România, 
recompensat cu bani şi obiecte de mai multe ori, avansat succesiv, la vechime, până 
la gradul de maior, iar la 23 august 1968 la gradul de locotenent-colonel, înaintea 
expirării stagiului minim. 

În activitatea ofițerului s-au manifestat şi unele lipsuri. Astfel, nu a acordat 
întotdeauna atenţia necesară tuturor compartimentelor de muncă de care răspunde, 
nu este destul de apropiat față de subordonați, iar în unele situaţii nu manifestă 
suficientă exigență. 

Părinţii săi au fost ţărani cu gospodărie mică, în prezent sunt membri în C.A.P, 
neîncadrați politic. Tatăl a lucrat o perioadă de timp cizmărie, având atelier propriu, 
fără însă a folosi munca salariată. 

Ofiţerul are trei frați, toți salariați, şi o soră, casnică, neîncadrați politic. 

Soţia ofițerului este operator chimist, neîncadrată politic. Tatăl ei este vatman, 
membru de partid, iar mama casnică, neîncadrată politic. 

Soţia are doi frați, unul este inginer, membru de partid, altul elev, şi o soră, inginer, 
membră U.T.C. 

În concluzie, locotenent-colonelul Mihalcea Aurel în decursul anilor a acumulat 
multă experiență în munca de securitate, are o bună pregătire politică, profesională 
şi de cultură generală, este conştiincios, energic şi are spirit de organizare, prezentând 
perspective pentru munca de securitate!. 


Șeful direcţiei 
General-maior 
Vlad Iulian 


20 august 197]. 


A.M.., fond D.M.R.U,, inventar nr. 7395, dosar nr. 12, f. 321-322. 

1971 septembrie 7. Referat de cadre al locotenent-colonelului Agoșton Alexandru 
Alexandru, propus a fi numit adjunct inspector șef la 
Inspectoratul de securitate judeţean Mureş 


Consiliul Securității Statului Secret 
1.$.J. Mureş 


Locotenent-colonel Agoşton Alexandru Alexandru 
Membru de partid din 1953 


— Născut la 18 august 1931, în Odorheiu Secuiesc, județul Harghita; 

— Naţionalitatea: maghiară; 

— Originea socială: mic meseriaș; 

— Studii: absolvent al Școlii superioare de partid „Ștefan Gheorghiu“ și al facultăţii 
de istorie, cu examen de diplomă; 

-— Profesia: profesor de istorie; 

— Căsătorit, are un copil; 

— Încadrat în securitate la 10 noiembrie 1951; 

— Îndeplinește funcţia de şef al Secţiei a IX-a, depistarea înscrisurilor ascunse și 
expertize grafice. 


! Prin ordinul nr. 01842 din 1 noiembrie 1971 al preşedintelui Consiliului Securităţii Statului, 
locotenent-colonelul Mihalcea Aurel a fost numit în funcţia de inspector șef al Inspectoratului de securitate 
al judeţului Neamţ (A.M.I., fond D.M.R.U., inventar nr. 7395, dosar nr. 12, f. 319). 

Agoşton Alexandru, în 1946 a absolvit 4 clase generale și 4 de liceu în Odorheiu 
Secuiesc, după care a lucrat în atelierul tatălui său, calificându-se în meseria de lăcătuș. 
Din aceste perioade este caracterizat ca un tânăr harnic, liniștit şi cu bune comportări. 
În 1947 a fost primit membru al U.T.C., îndeplinind succesiv funcțiile de secretar al 
organizației de bază, membru în Comitetul municipal şi judeţean U.T.C. 

În anul 1948, timp de 3 luni a fost voluntar pe șantierul naţional Salva- Vişeu, iar 
în iulie același an numit activist la fosta judeţeană U.T.C. Odorhei, până în 1949, când 
a fost trimis la Școala de cadre a C.C. al U.T.C. cu durata de 6 luni, după terminarea 
căreia a muncit ca șef de secție la Comitetul judeţean U.T.C. Mureş. În aceste funcții 
a dovedit capacitate organizatorică și spirit revoluţionar, rezolvând cu multă 
conștiinciozitate şi simț de răspundere sarcinile ce-i reveneau. 

La 10 noiembrie 1951 a fost încadrat în securitate cu gradul de sublocotenent şi 
numit în funcţia de lucrător operativ la fostul birou „F“ din cadrul acestui inspectorat. 
În 1954 a fost mutat la Secţia personal ca lucrător prim-cadre, apoi şef grupă şi ulterior 
locţiitor şef birou. Încă de la încadrarea în securitate a depus interes în muncă, obținând 
o serie de rezultate bune. A efectuat lucrări de calitate și cunoașteri corespunzătoare 
în sectoarele de care a răspuns. În 1953 a fost primit membru de partid. 

În noiembrie 1959 a fost numit şef al biroului „F“, iar în aprilie 1968 promovat 
şef al Secției a IX-a, funcție pe care o deţine și în prezent. Datorită experienței 
acumulate pe această linie, cât şi capacităţii intelectuale, a reușit să organizeze şi să 
conducă cu competență activitatea cadrelor din subordine. Cunoaște în bune condiții 
prevederile ordinelor Consiliului Securităţii Statului și este preocupat continuu de 
găsirea unor metode noi de muncă legate de descoperirea comunicărilor ascunse şi 
folosirea aparaturii tehnice din dotare cu randament cât mai ridicat. 

Ca urmare a măsurilor întreprinse, au fost obţinute rezultate foarte bune, 
concretizate prin descoperirea unui număr însemnat de autori de manifeste şi 
scrisori anonime, dintre care unele cu un conţinut vădit dușmănos, pe care le-a lucrat 
personal. De asemenea, a fost prezentat un volum mare de sinteze, note şi rapoarte 
informative de calitate, parte din ele constituind baza deschiderii unor dosare de 
urmărire informativă. Manifestă o atenţie sporită pentru conspirarea controlului secret 
al corespondenţei, exercită un control permanent asupra activităţii subalternilor, îi 
sprijină efectiv în muncă și este exigent față de aceștia. 

Pe linia muncii informative deserveşte sectorul de poștă, unde stăpânește situaţia 
operativă şi lucrează bine cu rețeaua din legătura sa. Ofiţerul își aduce o contribuție 
însemnată și la activitățile de cercetare științifică desfășurată în unitate, iar în urma 
experienţelor de laborator a stabilit mai multe reţete și a preparat unele cerneluri 
simpatice care, folosite în munca practică, dau rezultate bune, fiind apreciate și de 
organele de specialitate. În acţiunile pe care le întreprinde dă dovadă de curaj, hotărâre, 
inițiativă şi discernământ. Este disciplinat, atașat partidului şi instituţiei, vigilent şi 
combativ față de acţiunile elementelor dușmănoase. În relaţiile cu superiorii şi 
subordonații constituie un exemplu personal, fapt pentru care se bucură de stimă şi 
aprecierea cadrelor din unitate. 

Dispune de o pregătire profesională, militară, ideologică şi de cultură generală 
multilaterală, iar la formele de învățământ organizate în unitate obţine rezultate foarte 
bune, este un bun trăgător, cunoaște procedeele de lucru cu cifru şi de stat major, are 
deprinderi în conducerea auto și o pregătire fizică corespunzătoare, practică înotul, 
schiul și atletismul. Paralel cu munca practică s-a preocupat şi de completarea studiilor, 
absolvind succesiv liceul, Școala superioară de partid „Ștefan Gheorghiu“, iar în 1971 
facultatea de istorie, cu examen de diplomă. 

Din 1958 îndeplinește funcţia de secretar al organizaţiei de bază de partid din 
inspectorat, iar din 1965 face parte din Comisia organizaţiilor speciale de pe lângă 
Comitetul judeţean de partid, sarcini de care — după aprecierea Biroului municipal 
Și judeţean de partid — se achită cu multă răspundere și competenţă. 

Pentru rezultatele obținute în muncă, a fost decorat cu 2 ordine și 6 medalii ale 
R.S. România, înaintat la gradul de maior şi locotenent-colonel înaintea expirării 
stagiului minim, citat prin ordin, evidenţiat şi recompensat cu bani în mai multe rânduri. 

Ca aspecte negative în activitatea lui, au rezultat acelea că nu s-a antrenat pentru stu- 
dierea unei limbi străine de circulație mondială, iar în unele cazuri manifestă nervozitate. 

În familie şi societate are o comportare ireproşabilă, fiind respectuos, sociabil şi serios. 
Starea sănătăţii sale este bună, însă în urma unei otite medii 1-a slăbit auzul, dar acest 
lucru nu influenţează negativ activitatea lui profesională, întrucât boala s-a stabilizat. 

Tatăl său este membru de partid din 1929, până în 1948 a posedat un atelier de 
lăcătuşărie în care a lucrat singur, apoi a devenit activist de partid, în prezent pensionar. 
Mama a fost casnică, decedată din 1936, iar mama vitregă casnică, neîncadrată politic. 

Ofiţerul are un frate muncitor și o soră tehniciană, membri de partid. 

Soţia sa este casnică, neîncadrată politic. 

Tată] ei a fost pantofar, în prezent pensionar, membru de partid, mama casnică, 
neîncadrată politic. 

Soţia ofițerului are un frate tehnician, neîncadrat politic. 

În concluzie, apreciez pe locotenent-colonelul Agoşton Alexandru ca un ofițer 
capabil, inteligent, cu o pregătire profesională, militară, politică şi de cultură gene- 
rală multilaterală, competent şi cu experiență în munca de securitate, fapt pentru care 
propunem să fie promovat în funcția de adjunct inspector şef!. 


Inspector şef 
Colonel 
Sălcudean Pavel 


7 septembrie 1971. 


A.M.., fond D.M.R.U,, inventar nr. 7395, dosar nr. 12, f. 261-263. 


! Prin ordinul nr. 01828 din 15 octombrie 1971 al preşedintelui Consiliului Securităţii Statului, 
locotenent-colonelul Agoșton Alexandru a fost numit în funcţia de adjunct inspector şef la Inspectoratul 
de securitate al judeţului Mureș, cu o retribuţie lunară de 2 850 lei (A.M.I., fond D.M.R.U., inventar 
nr. 7395, dosar nr. 12, f. 260). 

1971 septembrie 11. Referat de cadre al colonelului Târnoveanu Gh. Ioan, 
inspector şef al Inspectoratului de securitate judeţean Alba, 
propus a fi eliberat din funcţie 


Consiliul Securităţii Statului Secret 
Direcţia personal şi învățământ 


Colonel Târnoveanu Gh. loan 
Membru de partid din 1947 


— Născut la 15 aprilie 1922, în Timişoara; 

— Naţionalitatea: română; 

— Originea socială: funcționar; 

— Studii: liceul, cu examen de bacalaureat; 

— Profesia: lăcătuș; 

— Căsătorit, are trei copii; 

— Cunoaște limba germană; 

— Încadrat în securitate la 1 august 1948; 

— Îndeplinește funcţia de inspector şef al Inspectoratului de securitate judeţean Alba. 


Târnoveanu loan, după absolvirea școlii generale, între 1935-1942 a lucrat ca 
ucenic, apoi ca muncitor coşar la diferiţi patroni şi la Întreprinderea comunală pentru 
alimentarea cu apă, canalizare şi hornărit din Timișoara. Din această perioadă este 
cunoscut ca un muncitor conştiincios. În 1941 a suferit o condamnare de o lună închi- 
soare corecțională pentru că a circulat noaptea în timp ce se decretase stare 
excepțională. 

Din 1942 şi până în 1944 a satisfăcut stagiul militar la Compania de pompieri din 
Timişoara, apoi a fost concentrat cu intermitențe până în 1946 la aceeași unitate. După 
lăsarea la vatră s-a angajat ca muncitor la Atelierele C.F.R. Timișoara, unde s-a calificat 
în meseria de lăcătuș. La această întreprindere a desfăşurat o activitate pozitivă şi 
ca urmare, în 1947, a fost primit membru al P.C.R. 

La 1 august 1948 a fost încadrat la Serviciul de siguranță Oraviţa, în funcția de 
comisar ajutor, iar la 1 septembrie același an, odată cu înființarea organelor de 
securitate, a fost trecut în corpul ofițerilor cu gradul de sublocotenent și promovat 
în funcţia de şef de birou. 

În 1950 a urmat un curs de perfecţionare cu durata de şase luni, apoi a fost mutat 
în aparatul central, la Direcţia de anchete penale, unde a fost promovat şef de serviciu. 
În activitatea desfăşurată a depus interes şi a obținut rezultate corespunzătoare în muncă. 

Între 1956-1957 a urmat cursul de specializare pe linie de securitate în U.R.S.S., 
pe care l-a absolvit cu calificativul „bine“. La înapoiere a fost promovat locţiitor al 
şefului Direcţiei regionale Hunedoara, funcție în care a dat dovadă de pricepere şi 

capacitate organizatorică, iar prin măsurile luate a contribuit la îmbunătăţirea 
activităţii subunităților pe care le-a comandat. 

Pe lângă rezultatele bune obținute, în activitatea sa ofițerul a manifestat lipsă de tact 
în relaţiile cu subordonații, fiind distant, rigid şi ironic, din care cauză aceştia erau 
rezervaţi în solicitarea sprijinului pentru rezolvarea unor probleme profesionale sau 
probleme personale. Pentru aceste lipsuri, în cursul anului 1967 a fost chemat în faţa 
Biroului Comitetului regional Hunedoara al P.C.R., unde a fost criticat şi atenţionat. 

La 1 aprilie 1968 a fost numit inspector şef al Inspectoratului de securitate judeţean 
Alba, funcţie pe care o deţine şi în prezent. 

În această calitate a întreprins măsuri pentru organizarea activității unităţii, a reuşit 
să mobilizeze cadrele din subordine pentru îndeplinirea sarcinilor și, ca urmare, s-a 
îmbunătățit munca cu reţeaua informativă, asigurându-se urmărirea mai activă a 
elementelor din baza de lucru și finalizarea cu rezultate pozitive a mai multor cazuri. 
De asemenea, s-a preocupat ca în colectivul de conducere al inspectoratului să fie 
dezbătute probleme importante ale muncii, dând indicaţii corespunzătoare pentru 
soluționarea unor lucrări. Cu ocazia inspecției efectuate în primul trimestru al anului 
1969, activitatea unităţii a fost apreciată cu calificativul „bine“. 

Pentru munca depusă și realizările obţinute, a fost decorat cu patru ordine și opt 
medalii ale Republicii Socialiste România, de mai multe ori premiat cu bani şi obiecte 
şi avansat la 30 august 1968 la gradul de colonel înaintea expirării stagiului minim. 

Treptat, şi îndeosebi în a doua jumătate a anului 1971, în activitatea ofițerului s-au 
manifestat o serie de neajunsuri, unele dintre acestea fiind grave. Astfel, cu toate că 
are o vechime îndelungată în munca de conducere, nu şi-a exercitat cu fermitate şi 
consecvență atribuțiile ce i-au revenit în calitatea sa de inspector șef. Nu a controlat 
şi nu a îndrumat în mod sistematic activitatea subordonaţilor și ca urmare ordinele 
şi instrucţiunile date de conducerea Consiliului Securităţii Statului nu au fost 
executate întocmai și la timp. Nu a întreprins măsurile necesare pentru lucrarea 
ofensivă și calificată a foştilor legionari și a altor elemente naționalist-fasciste, precum 
şi a repatriaților. Unele elemente din aceste categorii, care în trecut au deținut funcții 
de conducere, nu au fost lucrate, cu toate că inspectoratul era în posesia unor date 
din care rezulta că acestea au legături suspecte și că în prezent ar desfășura activitate 
dușmănoasă împotriva orânduirii noastre sociale şi de stat. 

O slabă activitate a desfășurat în munca de securitate din mediul rural, întrucât nu a 
controlat, îndrumat şi sprijinit în mod permanent şi eficace lucrătorii posturilor de miliție 
şi ca urmare o serie de elemente dușmănoase, care prezentau interes operativ, nu au fost 
urmărite de organele de securitate. Nu a luat măsuri intransigente față de lipsurile şi 
atitudinea manifestată de adjuncţii săi, precum și de către unii ofiţeri din subordine. 

La data de 1 iunie 1971 a fost pedepsit de conducerea Consiliului Securităţii Statului 
cu „avertisment că nu corespunde pe deplin funcţiei ce o ocupă“, întrucât nu a executat 
ordinul cu privire la lucrarea nemijlocită a unuia din cele mai importante dosare de urmărire 
informativă și analizarea individuală, sub toate aspectele, a ofiţerilor din subordine. 

O altă deficiență a ofițerului constă în aceea că nu s-a preocupat cu toată răspun- 
derea de folosirea mijloacelor tehnice pentru asigurarea securităţii prin sisteme de 

alarmare şi capcane la depozitele cu materiale explozive din sectorul minier. Nu a 
asigurat o conlucrare eficientă între sectoarele informative și nu a cooperat în suficientă 
măsură cu inspectoratul de miliție, precum și cu celelalte unități din cadrul județului. 

Insuficientă atenţie a acordat pregătirii multilaterale a cadrelor din subordine, fapt 
ce s-a concretizat cu ocazia punerii acestora în diverse situaţii practice. 

Pe linia selecționării, creșterii şi promovării cadrelor, a manifestat o slabă 
preocupare, în sensul că nu s-a preocupat îndeajuns de încadrarea tuturor posturilor 
libere din statul de organizare şi nu a pretins şefilor din subordine să-și execute cu 
răspundere atribuțiile ce le revin în cunoașterea multilaterală a subordonaților, precum 
Şi în sprijinirea acestora pentru dezvoltarea aptitudinilor și a iniţiativei în muncă. 

În ceea ce priveşte starea sănătăţii, ofiţerul prezintă simptome de nevroză aste- 
nică şi ulcer duodenal. 

Tatăl său a fost funcționar, în prezent pensionar. În 1940-1941 a fost membru al 
organizaţiei legionare, fără activitate deosebită. În 1945 s-a înscris în P.C.R., însă a 
fost exclus. Mama este casnică, neîncadrată politic. 

Are doi fraţi şi o soră: fraţii sunt muncitori, neîncadraţi politic. Sora este casnică, 
în 1945 a fost primită membră P.C.R., însă nu s-a prezentat la verificări. Soţul acesteia, 
de profesie inginer, a fost exclus din partid pentru faptul că între anii 1940-1941 a 
fost membru al organizaţiei legionare, fără activitate deosebită. 

Soţia ofițerului a fost muncitoare, în prezent este casnică, neîncadrată politic. 

Are trei fiice. Una este elevă în clasa a VIII-a, iar celelalte sunt căsătorite cu un 
medic şi respectiv cu un subofițer. (...) 

Tatăl soției a fost paznic, este decedat, iar mama este casnică, neîncadrată politic. 

Soţia are patru surori, muncitoare, una este membră P.C.R., și un frate, muncitor 
necalificat, neîncadrat politic. 

În concluzie, colonelul Târnoveanu loan, cu toată experienţa îndelungată pe care 
o are în munca de securitate, nu și-a exercitat în mod ferm atribuţiile ce i-au revenit 
în calitatea sa de inspector şef şi nu a luat măsurile ce se impuneau pentru executarea 
întocmai a ordinelor date de către conducerea Consiliului Securităţii Statului, fapt 
pentru care propunem eliberarea sa din funcţie şi punerea la dispoziţia Consiliului 
Securităţii Statului!. 


Şeful direcţiei 
General-maior 
Vlad Iulian 


11 septembrie 1971. 


A.M.., fond D.M.RU,, inventar nr. 7395, dosar nr. 12, f. 325-327. 


! Prin ordinul nr. 01844 din 30 octombrie 1971 al preşedintelui Consiliului Securităţii Statului, 
colonelul Târnoveanu loan a fost eliberat din funcția de inspector șef al Inspectoratului de securitate 
al judeţului Alba, fiind pus la dispoziția Consiliului Securităţii Statului (A.M.I., fond D.M.R.U., inventar 
nr. 7395, dosar nr. 12, f. 324). 

1971 septembrie 29. Referat de cadre privind pe Mincu Gheorghe, inspector șef 
al Inspectoratului de securitate judeţean Argeș 


C.C. al PC.R. 
Secţia Cadre 


Mincu Gheorghe 
Membru de partid din februarie 1954 


— Născut la 9 septembrie 1932, în comuna Pietroșani, judeţul Argeș; 

— Originea socială: țărani săraci; 

— Naţionalitatea: română; 

— Căsătorit, are doi copii; 

— Studii: școala medie tehnică de mecanizare a agriculturii, un curs al M.A.I. de 
opt luni şi Universitatea serală de marxism-leninism; 

— Profesia: ofiţer M.A.L.; 

— În prezent este inspector șef al Inspectoratului de securitate judeţean Argeș. 


Mincu Gheorghe, după ce a absolvit trei clase la Școala pedagogică din 
Câmpulung Muscel, în 1948 s-a înscris la Școala medie tehnică de mecanizare a 
agriculturii din aceeași localitate, obținând după patru ani diploma de tehnician 
mecanic agricol. În timpul şcolii s-a evidenţiat în activitatea pe linie de tineret ca 
membru în comitetul U.T.C. şi în Comitetul judeţean U.T.C. Muscel, participând în 
această perioadă și la munca pe șantierul de la Poiana Brașov, două luni. 

În octombrie 1952 a fost recrutat de M.A.I. şi încadrat la Regiunea de securitate 
Argeș, cu gradul de sublocotenent, fiind repartizat la Biroul II ca lucrător operativ. 
În martie 1953 a fost trimis să urmeze un curs de opt luni al M.A.I. pentru specializare. 
Revenit în aceeaşi funcţie, în 1954 a fost avansat la gradul de locotenent, iar după 
trei ani locotenent-major și promovat în funcția de lucrător operativ prim. Este 
cunoscut din această perioadă ca un ofiţer harnic, curajos în acțiuni, ordonat, cu 
orientare în aplicarea ordinelor şi directivelor forurilor superioare. În 1959 a fost ales 
organizator al unei grupe de partid. 

În februarie 1961 i s-a încredinţat funcţia de șef al Raionului de securitate 
Drăgănești-Olt, iar după doi ani a fost transferat în aceeaşi funcție la raionul Curtea 
de Argeș. În tot acest timp a fost și membru supleant al biroului comitetului raional 
de partid. În august 1964 a fost avansat în mod excepțional la gradul de maior. S-a 
ocupat cu răspundere de organizarea muncii, a dovedit operativitate și putere de muncă 
în rezolvarea sarcinilor, fiind bine apreciat sub raportul rezultatelor obținute în raionul 
respectiv. În octombrie 1966 biroul comitetului raional de partid l-a sancţionat cu „vot 

de blam“, iar Direcţia regională M.A.I. Argeș l-a pedepsit cu 10 zile arest la garnizoană 
pentru că a lovit un cetăţean într-un local public. Asemenea abateri nu s-au mai 
manifestat în comportarea lui. Sancţiunea i-a fost ridicată după doi ani. În această 
perioadă a absolvit cu rezultate bune Universitatea serală de marxism-leninism. 

În aprilie 1968 a fost numit în funcţia de adjunct inspector şef la Inspectoratul 
de securitate din județul Argeș, iar în 1971 a fost promovat inspector şef al aceluiași 
inspectorat judeţean. 

Este apreciat că în funcţia încredinţată dă dovadă de o bună pregătire profesională 
şi orientare, are calități organizatorice, iar ca urmare a măsurilor pe care le-a întreprins, 
a reușit să îmbunătăţească simţitor activitatea sectoarelor de care răspunde. În procesul 
de instruire a cadrelor a depus mult interes, a organizat și condus cu competență 
convocările de pregătire militară și aplicaţiile. Este exigent, disciplinat și perseverent 
în muncă. Se preocupă de perfecționarea cunoştinţelor sale, în prezent se pregăteşte 
pentru examen de admitere la Facultatea de istorie. Pentru modul cum muncește și 
ajutorul ce-l acordă ofiţerilor se bucură de stimă şi autoritate în rândul acestora. În 
familie şi societate are comportare corectă. 

A fost decorat cu Ordinul „Meritul Militar“ clasa a III-a şi medalii ale R.S. 
România. 

Despre familie cunoaştem: tatăl este muncitor forestier, iar mama casnică. Ambii 
sunt membri de partid. Are doi fraţi și două surori: un frate este ofiţer M.A.I., celălalt 
maistru veterinar, membri de partid, o soră este învăţătoare, iar cealaltă casnică. 

Soţia este casnică. Tatăl este muncitor C.F.R., iar mama casnică. 

Este propus să fie ales membru supleant al biroului Comitetului judeţean de partid 
Argeș. 

Secţia Cadre a C.C. al P.C.R. consideră că este corespunzător şi poate fi ales în 
această funcţie. 


Secretar, 
Pană Gheorghe 
Şeful secţiei, 
Savu lon 
Instructor, 
Grosu lon 


29 septembrie 1971. 
A.M.R., fond 121, rola 303, c. 156-157. 

* Prin ordinul nr. 01226 din 19 martie 1971 al președintelui Consiliului Securităţii Statului (A.M.I., 
fond D.M.R.U., inventar nr. 7395, dosar nr. 6, f. 131). 

1971 octombrie 1. Ordinul preşedintelui Consiliului Securităţii Statului privind 
constituirea colectivului de conducere al Direcției a XII-a 


Republica Socialistă România 
Consiliul Securităţii Statului 


Ordinul 
Preşedintelui Consiliului Securităţii Statului 
Nr. 01823 din 1 octombrie 1971 


Cu data prezentului ordin, se constituie colectivul de conducere al Direcţiei a XII-a, 
în următoarea componenţă: 


1. Colonel Grigore N. Gheorghe — şef direcţie 

2. Locotenent-colonel Odociuc M. Gheorghe  — adjunct şef direcție 

3. Locotenent-colonel Istrate C. Constantin — adjunct şef direcție 

4. Colonel Marin N. Constantin — şef Serviciul 1 

5. Colonel Serghe N. Gheorghe — şef Serviciul II 

6. Colonel Friptu Gh. loan — şef Serviciul III 

7. Locotenent-colonel Petrof |. Gheorghe — adjunct şef Serviciul V 
8. Locotenent-colonel Marcu C. loan — şef secție 

9. Locotenent-colonel Marin C. Ilie — şef secţie şi secretar al 


Comitetului de partid 
Președintele Consiliului Securităţii Statului 
on Stănescu 


A.M.., fond D.M.RU,, inventar nr. 7395, dosar nr. 12, f. 240. 

1971 octombrie 15. Ordinul președintelui Consiliului Securităţii Statului privind 
constituirea colectivului de conducere al Direcţiei a IV-a 


Republica Socialistă România 
Consiliul Securităţii Statului 


Ordinul 
Preşedintelui Consiliului Securităţii Statului 
Nr. 01838 din 15 octombrie 1971 


Cu data prezentului ordin, se constituie colectivul de conducere al Direcţiei a IV- 
a, în următoarea componență: 


1. General-maior Gherguţ Dumitru — şef direcţie 

2. Colonel Nuță Constantin — adjunct şef direcție 

3. Colonel Blaga Ștefan — şef serviciu special C.I. 

4. Colonel Alexandru Mircea — şef serviciu special C.I. 

5. Colonel Patrulete Mihail — şef serviciu special C.I. 

6. Colonel Șipoşan Gavrilă — locţiitor șef serviciu special C.I. 
7. Locotenent-colonel Moţ loan — şef serviciu special C.I. 

8. Locotenent-colonel Borcan Constantin  — ofițer specialist III 

9. Locotenent-colonel Hideg Constantin — adjunct şef serviciu 


Președintele Consiliului Securităţii Statului 
Ion Stănescu 


A.M.., fond D.M.RU., inventar nr. 7395, dosar nr. 12, f. 304. 

1971 noiembrie 8. Ordinul preşedintelui Consiliului Securităţii Statului privind 
constituirea colectivului de conducere al Centrului de 
Informatică şi Documentare (C.I.D.) 


Republica Socialistă România 
Consiliul Securităţii Statului 


Ordinul 
Preşedintelui Consiliului Securităţii Statului 
Nr. 01847 din 8 noiembrie 1971 


Cu data prezentului ordin, la Centrul de Informatică și Documentare se constituie 
colectivul de conducere al unităţii, în următoarea componență: 


1. General-maior Constandache Pavel — şeful centrului 

2. Colonel Breahnă Iordache — adjunct şef centru 

3. Locotenent-colonel Anghel Petre — adjunct şef centru 

4. Maior Moldoveanu Flavian — adjunct şef centru 

5. Locotenent-colonel Rizea Ion — şef serviciu 

6. Locotenent-colonel Brestoiu Horia — cercetător (similar șef serviciu) şi 
secretar al B.O.B. 

7. Locotenent-colonel Combi Andrei — şef secţie 

8. Maior Dumitran Marin — şef birou 

9. Locotenent-colonel Stanciu Vasile — şef birou 


Președintele Consiliului Securităţii Statului 
Ion Stănescu 


A.M.., fond D.M.RU,, inventar nr. 7395, dosar nr. 12, f. 336. 

1971 noiembrie 23. Ordinul președintelui Consiliului Securităţii Statului privind 
constituirea colectivului de conducere al Inspectoratului de 
securitate al municipiului București 


Republica Socialistă România 
Consiliul Securităţii Statului 


Ordinul 
Preşedintelui Consiliului Securităţii Statului 
Nr. 01959 din 23 noiembrie 1971 


Cu data prezentului ordin, se constituie colectivul de conducere al Inspectoratului 
de securitate al municipiului București, în următoarea componenţă: 


1. General-maior Stan Nicolae — inspector şef 

2. Colonel Iancu Constantin — adjunct inspector şef 

3. Colonel Sidea Nicolae — adjunct inspector şef 

4. Colonel Răducă Gheorghe — adjunct inspector şef şi șef al 
Serviciului | — A 

5. Colonel Biriș Vladimir — şef serviciu 

6. Colonel Marin Constantin — şef serviciu 

7. Colonel Crăciunoiu Vasile — şef serviciu 

8. Locotenent-colonel Ionescu Dumitru — adjunct şef serviciu şi secretarul 
Comitetului de partid 

9. Locotenent-colonel Nicolae Petre — şef secţie 


Președintele Consiliului Securităţii Statului 
Ion Stănescu 


A.M.., fond D.M.RU., inventar nr. 7395, dosar nr. 13,f. 131. 


161 


95 


1971 decembrie 1. Ordinul președintelui Consiliului Securităţii Statului privind 
constituirea colectivului de conducere al Direcţiei Generale 
Tehnico-Operative 


Republica Socialistă România 
Consiliul Securităţii Statului 


Ordinul 
Preşedintelui Consiliului Securităţii Statului 
Nr. 01992 din 1 decembrie 1971 


Cu data prezentului ordin, se constituie colectivul de conducere al Direcţiei 
Generale Tehnico-Operative, în următoarea componenţă: 


1. General-maior Diaconescu Ovidiu — şeful direcţiei generale 

2. Colonel Simionescu Gheorghe — şeful Direcţiei a VIII-a 

3. General-maior Bucur Nicolae — şeful Direcţiei a IX-a 

4. Colonel Geartu Istifie — şeful Institutului de Cercetări și 
Proiectări de Tehnici de Specialitate 

5. Colonel Simion T. Niculin — şeful Unităţii Militare de Producţie 
Specială 

6. Colonel Goga Vasile — şef unitate U.M. 0755 

7. Locotenent-colonel Ilias P. Vasile — adjunct şef serviciu independent în 
Serviciul „A“ 

8. Colonel Plăpceanu Iuliu — şeful Serviciului „H“ 

9. Locotenent-colonel Tencu Alexandru  — șeful Serviciului Personal și 
Învăţământ 

10. Locotenent-colonel Borza Vasile — şeful Serviciului Administrativ 


p. Preşedintele Consiliului Securităţii Statului 
Nicolae Doicaru 


A.M.., fond D.M.RU,, inventar nr. 7395, dosar nr. 13, f. 203. 

1972 februarie 21. Referat de cadre al colonelului Linţu loan, şeful Cancelariei 
Consiliului Securităţii Statului, propus să fie numit inspector 
şef al Inspectoratului de securitate al judeţului Caraş-Severin 


C.C. al PC.R. 
Secţia Cadre 


Linţu loan 
Membru de partid din 1946 


— Născut la 17 noiembrie 1928, în orașul Oţelul Roșu, judeţul Caraș-Severin; 

— Originea socială: muncitorească; 

— Naţionalitatea: română; 

— Căsătorit, are doi copii; 

— Studii: Școala de un an de ofiţeri politici M.A.I.; Școala superioară de partid 
„Ștefan Gheorghiu“; 

-— Profesia și gradul: ofițer, colonel; 

— În prezent este şeful Cancelariei la Consiliul Securității Statului. 


Linţu loan, în 1942 a intrat curier la Uzina „Oţelul Roşu“, din 1943 a urmat patru 
ani şcoala profesională, s-a calificat în meseria de strungar în fier şi a lucrat un an 
în profesie. În 1948 a absolvit un curs de normatori tehnologi, după care a lucrat un 
an în această specialitate. După eliberarea ţării a activat în U.T.C. 

Din 1949 a urmat Școala de ofiţeri politici M.A.I., pe care a absolvit-o după un 
an cu gradul de locotenent. După absolvire a lucrat doi ani ca instructor în aparatul 
de partid, la diferite mari unităţi de securitate. În 1952 a fost mutat la Direcţia secretariat 
M.A.I., după trei ani fiind numit adjunct, iar în 1962 şef al direcției respective. 

În 1967 a fost încadrat șef al Cancelariei Consiliului Securității Statului, unde 
muncește și în prezent. De mai mulţi ani este membru al Comitetului organizaţiei 
de partid C.S.S. În 1970 a absolvit Şcoala superioară de partid „Ștefan Gheorghiu“. 

Din notările de serviciu şi din aprecierile făcute de conducerea C.S.S. rezultă că 
are o bună pregătire politică, militară și cunoştinţe teoretice privind munca de 
securitate. Se străduieşte să cuprindă [cât] mai bine sarcinile ce-i revin, contribuie 
la ridicarea calității analizelor şi informărilor înaintate conducerii C.S.S. şi a 
asigurat o mai bună cunoaștere şi executare de către unități a ordinelor. Pe linie de 
protocol şi relaţii a obținut, de asemenea, rezultate bune în ultimii ani. Încredinţându- 
i-se unele misiuni speciale în ţară şi exterior, le-a îndeplinit cu pricepere şi 
competenţă, asigurând reușita acţiunilor respective. Uneori nu este suficient de 
operativ. Ca membru al comitetului de partid şi-a îndeplinit sarcinile trasate. În familie 
şi societate are comportare bună. 

Despre familie cunoaștem: tatăl a fost muncitor, este pensionar, membru de partid. 
Mama este casnică. Are cinci frați şi o soră, muncitori, doi sunt membri de partid. 

Are un unchi fost muncitor, care în 1943 s-a înrolat în trupele S.S., după care a 
scris familiei scrisori din R.F. a Germaniei, Franţa şi Canada. Din 1964 nu se mai 
ştie de el. 

Soţia, de naţionalitate greacă, de profesie dactilografă, în prezent casnică. Tatăl 
a fost ospătar, a decedat, mama este casnică. 

Conducerea Consiliului Securității Statului și Secţia pentru controlul muncii la 
M.FA., M.AL., C.S.S. şi Justiţie a C.C. al P.C.R. propun să fie numit inspector șef 
al Inspectoratului de securitate al judeţului Caraș-Severin. 

Secţia Cadre a C.C. al P.C.R. consideră că poate fi numit în funcția propusă. 


Secretar, 
Pană Gheorghe 
Şeful secţiei, 
Savu lon 
Instructor, 
Boar Augustin 


21 februarie 1972. 


A.M.R., fond 121, rola 303, c. 176-177. 


97 


1972 februarie 22. Decretul Consiliului de Stat nr. 55 referitor la modificarea unor 
articole din Decretul nr. 295/1968 de înfiinţare a Consiliului 
Securităţii Statului 


Decretul nr. 55 
din 22 februarie 1972 
pentru modificarea Decretului nr. 295/1968 privind înfiinţarea, organizarea 
şi funcţionarea Consiliului Securităţii Statului, devenit Legea nr. 24/1968 


Publicat în Buletinul Oficial nr. 23 din 28 februarie 1972 
Consiliul de Stat al Republicii Socialiste România decretează: 


Articol unic. — Decretul nr. 295/1968 privind înfiinţarea, organizarea şi funcţionarea 
Consiliului Securităţii Statului, devenit Legea nr. 24/1968, se modifică după cum urmează: 

1. Articolul 8 va avea următorul cuprins: 

„Art. 8. — Consiliul Securităţii Statului este format din 11 până la 17 persoane, 
în componenţa căruia intră preşedintele, prim-vicepreședintele, șeful departamentului, 
vicepreşedinţii, primul adjunct al şefului de departament şi membrii. 

Componenţa Consiliului Securităţii Statului se aprobă de Comitetul Central al 
Partidului Comunist Român și de Consiliul de Miniștri. 

Preşedintele Consiliului Securităţii Statului este membru al guvernului. Prim- 
vicepreşedintele şi șeful departamentului au rang de prim-adjunct al ministrului, 
vicepreședinţii au rang de adjunct al ministrului, iar primul adjunct al şefului de 
departament are rang de secretar general“. 

2. Articolul 10 va avea următorul cuprins: 

„Art. 10. — Consiliul Securităţii Statului are în structura organizatorică a aparatului 
său central un departament, direcţii generale, direcții şi servicii independente. 

Departamentul prevăzut la alineatul 1 este condus de un consiliu al 
departamentului, organ deliberativ, care hotărăște asupra principalelor probleme în 
domeniul său de activitate. 

Consiliul Securităţii Statului are în subordine inspectorate judeţene, trupe de 
securitate şi instituții de învăţământ. 

Efectivele Consiliului Securităţii Statului, structura organizatorică a aparatului său 
central şi componenţa consiliului departamentului se stabilesc prin hotărâre a 
Consiliului de Miniştri“. 


„Colecţia de legi și decrete“, nr.1/1972, | ianuarie-3 | martie, p. 33-34. 

1972 martie 6. Referat de cadre al generalului-maior Popescu Constantin Romeo, 
propus a fi numit şef de brigadă în Departamentul de informaţii 
externe 


C.C. al PC.R. 
Secţia cadre 


General-maior Popescu Constantin Romeo 
Membru de partid din 1946 


— Născut la 23 septembrie 1923, în Bucureşti; 
— Originea socială: muncitorească; 

— Naţionalitatea: română; 

— Căsătorit, are un copil; 

— Studii: Școala superioară de partid „Ștefan Gheorghiu“, cu examen de stat; 
— Limbi străine: franceza; 

— Profesia de bază: contabil; 

— Este şeful Direcţiei la D.G.LE. 


Popescu Romeo, între anii 1930-1944 a urmat cursurile școlii elementare și liceul 
comercial. 

În 1944 a fost încorporat ca elev la Școala de subofiţeri în rezervă Sibiu, iar în 
1945 a fost transferat la Școala de ofițeri în rezervă Slănic, de unde în 1946 a fost 
lăsat la vatră. După această perioadă s-a angajat la Tipografia C.F.R. Filaret, în funcția 
de contabil. 

În 1946 a fost primit membru P.C.R. 

În 1948 a fost încadrat comisar în D.G.S.S., cu gradul de sublocotenent. 

În perioada 1955-1956 a urmat Şcoala de securitate în U.R.S.S. 

A fost apreciat ca un ofiţer care a dovedit putere și capacitate de muncă, spirit de 
inițiativă şi organizare, orientare şi discernământ în analizarea acţiunilor întreprinse, 
reușind să obţină rezultate bune în îndeplinirea sarcinilor profesionale. 

În 1960 a fost mutat în D.G.LE. şi după o scurtă perioadă trimis la Bruxelles, unde 
a lucrat până în 1966. În prima parte a activităţii sale din exterior a reușit să obţină 
rezultate pozitive. A manifestat calități organizatorice, spirit de orientare și inițiativă, 
maturitate și competenţă în conducerea colectivului din subordine. 

După retragerea sa de la post a fost numit în funcţia de locţiitor şef direcţie”, iar 
în 1970 promovat în funcţia de şef direcţie, funcție pe care o îndeplinește și în prezent. 

De la început a depus eforturi pentru a cunoaşte şi cuprinde toate aspectele specifice 
acestui sector de activitate. În munca de conducere a dovedit o bună pregătire 
profesională, experiență și maturitate, dând îndrumări şi orientări competente 
subordonaţilor. Are în răspundere acţiuni şi cazuri personale pe care le lucrează cu 
rezultate pozitive. 

Pentru rezultatele obținute în activitatea sa a fost decorat cu ordine și medalii ale 
R.S. România, iar în 1971 a fost avansat la gradul de general-maior. 

Despre familie cunoaștem: tatăl său a fost muncitor C.F.R., membru de partid, a 
decedat în 1947. Mama casnică, a decedat în 1941. Nu are frați sau surori. 

Soţia este de profesie funcționară, neîncadrată politic. Tatăl ei a fost funcționar, 
în prezent pensionar, iar mama casnică, ambii neîncadraţi politic. 

Soţia are un frate de profesie medic. Acesta după 23 august 1944 a fost membru 
în tineretul P.N.Ţ. — Maniu. Din anul 1962 este membru al P.C.R. 


* Locţiitor al şefului Direcţiei a VII-a din 1967 (A.M.R., fond 121, rola 281, c. 657). 

Este propus în funcţia de şef brigadă în Departamentul de informaţii externe. 
Secția Cadre a C.C. al P.C.R. consideră că este corespunzător pentru această funcție. 


Secretar, 
Pană Gheorghe 
Şeful secţiei, 
Savu lon 


6 martie 1972. 


A.M.R., fond 121, rola 312, c. 683-684. 


99 


1972 aprilie 19. Decretul nr. 130 cu privire la înființarea Ministerului de Interne 
prin fuziunea Consiliului Securităţii Statului cu Ministerul 
Afacerilor Interne 


Decretul nr. 130 
din 19 aprilie 1972 


Publicat în Buletinul Oficial nr. 39 din 19 aprilie 1972 
Expunere de motive 


Atribuţiile stabilite prin lege în domeniul apărării securităţii statului, a proprietății 
socialiste, a drepturilor şi intereselor legale ale persoanelor, prevenirii şi descoperirii 
infractorilor, menţinerii ordinii publice, eliberării şi controlului actelor de trecere a 
frontierei de stat, pot fi îndeplinite numai printr-o colaborare perfectă între organele 
de securitate şi cele de miliţie, precum şi între unităţile din subordinea acestora. 

Faţă de cele de mai sus, a fost necesar să se creeze cadrul organizatoric care să 
asigure o coordonare unitară a activităţii pe care o desfășoară organele de securitate 
şi cele de miliție, fapt pentru care s-a emis alăturatul decret privind înființarea 
Ministerului de Interne, prin fuziunea Consiliului Securităţii Statului şi Ministerului 
Afacerilor Interne. 

Unificarea organelor de securitate cu cele ale afacerilor interne într-un singur organ 
central al administraţiei de stat va asigura în mai bune condiţii înfăptuirea politicii 

partidului şi statului în domeniul lor de activitate, realizându-se totodată folosirea 
mai eficientă a cadrelor și a mijloacelor materiale din dotare. 

Acest cadru organizatoric va corespunde în mai mare măsură cerințelor de 
perfecționare a formelor organizatorice și a metodelor de conducere, în vederea 
îndeplinirii de către organele de securitate, miliţie și celelalte unităţi și formaţiuni, 
în tot mai bune condiţii, a sarcinilor ce le revin. 

Decretul stabilește atribuţiile ce revin Ministerului de Interne, precum și cadrul 
organizatoric de realizare a acestor atribuții. 


Decret 
privind înfiinţarea, organizarea şi funcţionarea 
Ministerului de Interne 


Consiliul de Stat al Republicii Socialiste România decretează. 


Capitolul 1 
Dispoziţii generale 


Art. |. — Se înființează Ministerul de Interne prin fuziunea Consiliului Securităţii 
Statului cu Ministerul Afacerilor Interne. 

Ministerul de Interne, organ central al administrației de stat, are sarcina de a înfăptui 
politica partidului şi statului în domeniul apărării securităţii statului, asigurării ordinii 
publice, apărării proprietăţii socialiste și personale, a drepturilor și intereselor 
legale ale persoanelor, prevenirii şi descoperirii infracțiunilor, contribuind prin aceasta 
la asigurarea muncii paşnice de construcţie socialistă a poporului român. 

Art. 2. — Ministerul de Interne asigură, în activitatea sa, aplicarea legilor, 
decretelor, hotărârilor Consiliului Apărării şi a hotărârilor Consiliului de Miniştri. 

Ministerul de Interne răspunde faţă de conducerea partidului și statului pentru 
întreaga activitate pe care o desfășoară. 

Pentru activitatea de securitate, Ministerul de Interne răspunde nemijlocit în fața 
Comitetului Central al Partidului Comunist Român. 

Art. 3. — În îndeplinirea atribuţiilor sale, Ministerul de Interne colaborează cu 
ministerele, celelalte organe centrale şi locale ale administrației de stat, Uniunea 
Tineretului Comunist, Statul Major al Gărzilor Patriotice, şi se sprijină pe concursul 
larg al efectivelor de oameni ai muncii. 


Capitolul II 
Atribuţii 


Art. 4. — Ministerul de Interne are următoarele atribuţii principale: 

I. Atribuţii cu privire la organele de securitate 


a) organizează şi desfăşoară activitatea de apărare a securității statului în scopul 
prevenirii, descoperirii şi lichidării acţiunilor întreprinse de serviciile de spionaj străine 
şi agenturile acestora împotriva statului român, a acţiunilor de sabotaj, diversiune şi 
subminare a economiei naţionale, precum și a altor infracțiuni contra securității 
statului; 

b) organizează şi desfășoară activitatea de contrainformaţii militare, în scopul 
prevenirii, descoperirii şi lichidării acțiunilor serviciilor de spionaj străine îndreptate 
împotriva capacității de apărare a ţării şi a forţelor armate ale Republicii Socialiste 
România; 

c) organizează activitatea de informaţii pentru cunoașterea acţiunilor îndreptate 
împotriva statului român; 

d) organizează şi desfășoară activitatea de contrainformaţii radio pe teritoriul 
Republicii Socialiste România; 

e) ia măsuri pentru apărarea secretului de stat, verifică, potrivit legii, în cadrul 
organizaţiilor socialiste, modul de aplicare a dispoziţiilor legale privind apărarea 
secretului de stat, contribuie la educarea cetăţenilor în spiritul vigilenţei; 

f) asigură securitatea personală a conducătorilor de partid și de stat. 


II. Atribuţii cu privire la organele de miliție 


a) asigură menţinerea ordinii publice și respectarea regulilor de convieţuire socială; 

b) apără proprietatea socialistă împotriva acțiunilor întreprinse de infractori sau 
alte persoane care lezează avutul obștesc; 

c) apără proprietatea personală; ia măsuri, potrivit competenţei sale, pentru 
prevenirea, descoperirea și lichidarea acţiunilor de încălcare a drepturilor și intereselor 
legale ale persoanelor; 

d) asigură menţinerea ordinii şi paza pe teritoriul comunelor, orașelor şi 
municipiilor; 

e) ia măsuri pentru siguranţa circulaţiei pe drumurile publice, îndrumă, 
supraveghează și controlează circulaţia. În acest scop: 

— prezintă propuneri organizaţiilor socialiste care au în administrare drumurile 
publice, pentru luarea măsurilor ce se impun în scopul îmbunătăţirii condițiilor de 
circulație, și participă, prin organele sale de specialitate, la întocmirea planurilor de 
sistematizare și dirijare a circulaţiei în localităţi şi în afara lor; 

— avizează construcțiile şi amenajările de drumuri publice, precum și alte lucrări 
destinate parcării și garării vehiculelor; 

f) asigură respectarea normelor legale privitoare la regimul armelor, munițiilor 
şi materiilor explozive; asigură respectarea normelor legale care reglementează regimul 
obiectelor şi materiilor ce prezintă pericol public ori pot fi folosite la săvârşirea unor 
infracțiuni; 

8) organizează activitatea care îi revine potrivit legii, cu privire la eliberarea şi 
controlul actelor de trecere a frontierei de stat a Republicii Socialiste România; 

h) organizează, îndrumă și controlează, potrivit legii, activitatea cu privire la: 

— ţinerea evidenţei populației și eliberarea actelor care certifică identitatea, 
domiciliul şi cetăţenia română; 

— ţinerea evidenţei străinilor şi eliberarea actelor care certifică identitatea celor 
care domiciliază în ţară și, în cazurile determinate de lege, a celor cu reședința în 
Republica Socialistă România. 


III. Atribuţii comune organelor de securitate şi miliție 


a) organizează și desfășoară activitatea ce îi revine pentru prevenirea și 
descoperirea infracțiunilor și identificarea și prinderea infractorilor; organizează 
activitatea pe care organele sale o desfășoară, potrivit legii, în cursul procesului penal; 
organizează locuri de reţinere şi arest preventiv; organizează cazierul judiciar pentru 
ținerea evidenţei persoanelor condamnate ori împotriva cărora s-au luat alte măsuri 
cu caracter penal; 

b) elaborează studii împreună cu ministerele și celelalte organe centrale interesate 
cu privire la starea infracțională, cauzele acesteia și măsurile ce se impun a fi luate. 


IV. Atribuţii cu privire la trupele de securitate 


a) asigură, la nevoie, participarea trupelor de securitate la menţinerea ordinii 
publice; 

b) asigură cu trupe de securitate paza unor obiective de importanţă deosebită 
stabilite prin hotărâri ale Consiliului de Miniștri; 

c) participă, în cooperare cu unități ale Ministerului Forţelor Armate şi ale gărzilor 
patriotice, la îndeplinirea unor misiuni speciale. 


V. Atribuţii cu privire la prevenirea și stingerea incendiilor 


a) organizează unităţi și formaţiuni militare de pompieri care au sarcina de a preveni 
și combate incendiile; 

b) asigură îndrumarea şi controlul tehnic de specialitate al activităţii de prevenire 
şi stingere a incendiilor pe întreg teritoriul Republicii Socialiste România; 

c) emite sau avizează, împreună cu organele stabilite prin lege, norme general 
obligatorii cu privire la prevenirea și stingerea incendiilor, la proiectarea și executarea 
construcțiilor şi instalaţiilor; 

d) stabilește necesarul de mașini, instalaţii, utilaje, accesorii și agenţi stingători, 
avizează proiectarea și omologarea acestora și participă la recepţionarea lor. 

VI. Atribuţii cu privire la unităţile şi formațiunile de penitenciare 


a) organizează locurile de deţinere şi asigură executarea pedepselor privative de 
libertate și a închisorii contravenţionale; 

b) asigură reeducarea prin muncă, precum și prin alte activități prevăzute de lege, 
a celor condamnaţi, pentru ca aceștia să devină utili societăţii; 

c) organizează educarea minorilor internaţi în baza hotărârilor instanţelor 
judecătorești în centre de educare ale Ministerului de Interne, prin şcoli și activități 
cu caracter cultural-educativ. 


VII. Atribuţii cu privire la Fondul Arhivistic Naţional 


a) organizează, îndrumă și controlează, potrivit legii, activitatea cu privire la 
evidenţa, selecţionarea, păstrarea și folosirea documentelor din Fondul Arhivistic 
Naţional; 

b) elaborează norme tehnice pentru desfășurarea activităţii arhivistice în 
conformitate cu prevederile legii; îndrumă și controlează aplicarea acestora; 

c) preia de la organizaţiile socialiste şi [de la] celelalte organizaţii, documentele 
care se păstrează permanent, în condiţiile și termenele prevăzute de lege şi asigură 
condiţiile necesare conservării lor. 

Pentru documentele de importanță deosebită, organizează un fond de asigurare 
pe bază de microfilme şi alte forme de reproducere adecvate; 

d) informează instituţiile ştiinţifice şi cultural-educative din țară asupra 
documentelor pe care le deţine și care conţin date privind domeniul lor de activitate; 

e) întreține și dezvoltă relații cu organizaţii din străinătate, în vederea schimbului 
de informaţii în domeniul arhivistic şi al schimbului de documente și reproduceri de 
pe acestea. 


VIII. Alte atribuţii 


a) organizează, conduce şi îndrumă pregătirea militară, profesională, de specialitate 
şi politică a militarilor din aparatul Ministerului de Interne, activi și de rezervă; asigură 
permanenta capacitate de luptă şi de mobilizare a trupelor Ministerului de Interne; 

b) realizează încadrarea aparatului Ministerului de Interne cu personal militar activ 
şi de rezervă, asigură încadrarea personalului civil al ministerului şi cel de conducere 
al întreprinderilor subordonate; 

c) planifică, coordonează și controlează activitatea economică şi financiară a 
organelor și unităților din subordinea sa; 

d) asigură dotarea cu materiale și mijloace tehnice necesare și stabilește normele 
de dotare și consum pentru armament, muniţie și tehnică de luptă, precum și pentru 
materialele și mijloacele tehnice specifice activității ministerului; 

e) exercită orice alte atribuţii ce îi sunt date prin lege. 

Art. 5. — În exercitarea atribuţiilor ce le revin potrivit legii, organele Ministerului 
de Interne au următoarele drepturi și obligații: 

a) să acorde sprijin persoanelor cu funcții ce implică exercițiul autorităţii de stat, 
dacă acestea întâmpină rezistență fizică în executarea sarcinilor de serviciu; 

b) să legitimeze și să stabilească identitatea persoanelor care au încălcat 
dispoziţiile legale sau sunt suspecte. Măsura legitimării se ia de ofițeri şi subofițeri, 
care prezintă legitimaţia de serviciu; 

c) să conducă în fața organelor de urmărire penală pe cei care prin acțiunile lor 
periclitează ordinea publică, viața persoanelor sau alte valori sociale şi să efectueze 
cercetarea penală în cazurile prevăzute de lege; 

d) să ia măsura reţinerii, în cazurile şi în condițiile prevăzute de lege; să pună în 
executare mandatele de arestare şi pe cele de executare a pedepselor; 

e) să intre, pentru îndeplinirea atribuțiilor legale, în incinta organizațiilor socialiste 
ori la bordul navelor sau aeronavelor române. Percheziţiile sau alte acte de urmărire 
penală se pot face cu consimțământul conducerii acestor organizaţii, al comandanților 
navelor și cu asistenţa organelor căpităniei de port, al comandanților aeronavelor ori 
cu autorizaţia procurorului, în condiţiile prevăzute de lege. În caz de infracţiuni 
flagrante, consimțământul sau autorizaţia nu este necesară; 

f) să intre în locuința persoanelor fizice, în vederea îndeplinirii atribuţiilor legale: 

— la solicitarea sau cu consimțământul scris al acestora; 

— fără încuviinţare sau autorizaţia procurorului, în caz de infracțiuni flagrante; 

— în celelalte cazuri numai cu autorizaţia procurorului, în condiţiile prevăzute de 
lege; 

9) să execute dispoziţiile comitetelor executive ale consiliilor populare privitoare 
la respectarea legilor, menţinerea ordinii și paza pe teritoriul municipiilor, oraşelor 
şi comunelor; 

h) să participe la luarea măsurilor pentru prevenirea calamităților și înlăturarea 
urmărilor acestora. 

Art. 6. — Ofițerii, maiștrii militari şi subofițerii din Ministerul de Interne sunt 
obligaţi să intervină și în afara orelor de program ori a atribuțiilor lor de serviciu, 
când iau cunoștință de existența unor acțiuni îndreptate împotriva securităţii statului 
sau în caz de infracțiuni flagrante, precum și pentru conservarea probelor în cazul 
altor infracţiuni a căror cercetare va fi efectuată de organele competente. 


Capitolul III 
Organizare şi funcţionare 


Art. 7. — Ministerul de Interne este condus de Colegiul ministerului, organ 
deliberativ, care hotărăşte în problemele generale privind activitatea ministerului. 

Art. 8. — Componenţa colegiului ministerului se aprobă de Comitetul Central al 
Partidului Comunist Român și de Consiliul de Miniștri, la propunerea ministrului. 

Președintele colegiului este ministrul; în lipsa ministrului, atribuţiile de președinte 
se îndeplinesc de primul adjunct al ministrului. 

Art. 9. — La şedinţele colegiului pot fi invitați delegați ai unor organe și 
organizaţii de stat ori obşteşti interesate în examinarea problemelor supuse dezbaterii. 
De asemenea, la ședințele colegiului pot fi invitaţi specialişti din cadrul ministerului 
sau din afara acestuia. 

Art. 10. — Colegiul ministerului își desfășoară activitatea în prezenţa a cel puțin 
două treimi din numărul membrilor săi şi adoptă hotărâri cu majoritatea membrilor 
ce-l compun. 

În caz de divergență între preşedintele colegiului şi majoritatea membrilor 
colegiului, problema asupra căreia nu s-a realizat un acord se raportează de îndată 
conducerii partidului şi guvernului. 

Art. 11. — Şedinţele colegiului au loc cel puţin o dată pe trimestru și se convoacă, 
în timp util, de președintele acestuia. Colegiul poate fi convocat și la cererea a cel 
puţin o treime din numărul membrilor săi. 

Art. 12. — Colegiul ministerului, în întregul său, și fiecare membru în parte răspund 
în faţa Comitetului Central al Partidului Comunist Român și a Consiliului de Miniştri 
pentru întreaga activitate a ministerului; fiecare membru al colegiului răspunde în 
fața colegiului şi a președintelui acestuia pentru îndeplinirea sarcinilor ce-i sunt 
încredințate. 

Art. 13. — Între şedinţele colegiului, ministrul de Interne împreună cu primul adjunct 
al ministrului, șeful departamentului, adjuncţii ministrului și primul adjunct al şefului 
de departament rezolvă probleme curente ale activităţii ministerului și stabilesc 
măsurile necesare pentru îndeplinirea operativă a hotărârilor colegiului. 

În vederea executării legilor, decretelor, precum şi a hotărârilor Consiliului Apărării, 
Consiliului de Miniştri și ale colegiului ministerului, şi în exercitarea atribuțiilor 
proprii, ministrul emite, potrivit legii, ordine, regulamente, instrucțiuni și alte acte 
prevăzute de lege. 

Art. 14. — Pentru analizarea unor probleme de mare complexitate sau care 
interesează întreaga activitate a ministerului, colegiul poate constitui colective de lucru 
cuprinzând specialişti din cadrul ministerului sau din afara acestuia. Desemnarea 
specialiştilor din afara ministerului se face cu acordul ministrului sau al conducătorului 
organului central respectiv. 

Art. 15. — Preşedintele colegiului informează colegiul ministerului asupra princi- 
palelor probleme care au fost rezolvate în perioada dintre şedinţe. 

Art. 16. — Ministerul de Interne are în conducerea sa un ministru, un prim-adjunct 
al ministrului, un şef de departament, patru adjuncți ai ministrului şi un prim-adjunct 
al șefului de departament. 

Primul adjunct al ministrului, şeful de departament, adjuncții ministrului și primul 
adjunct al șefului de departament se numesc prin hotărâre a Consiliului de Miniștri. 

Şeful de departament are rang de prim-adjunct al ministrului, iar primul adjunct 
al șefului de departament are rang de secretar general. 

Art. 17. — Ministrul reprezintă ministerul în raport cu celelalte organe și 
organizaţii din ţară, precum şi în relațiile internaţionale. 

Art. 18. — Din Ministerul de Interne fac parte: securitatea, miliția, trupele de 
securitate şi de pompieri, penitenciarele şi arhivele statului. 

Ministerul de Interne are în structura organizatorică a aparatului său central un 
departament, un inspectorat general, comandamente de armă, direcții generale, direcții 
Şi servicii independente. 

Ministerul de Interne are în subordinea sa organe teritoriale, mari unităţi și unități 
militare, precum și instituţii de învățământ. 

Art. 19. — Efectivele Ministerului de Interne, precum și structura organizatorică 
de detaliu a aparatului său central, se stabilesc prin hotărâre a Consiliului de Miniștri. 

Art. 20. — În cadrul departamentului se organizează și funcționează un consiliu 
al departamentului, iar la inspectoratul general și la comandamentele de armă se 
organizează și funcționează consilii militare, ca organe deliberative, care hotărăsc 
asupra principalelor probleme din domeniul de activitate. 

Art. 21. — Personalul încadrat în unităţile din subordinea Ministerului de Interne 
se compune din militari și angajaţi civili. 

Militarii din unităţile subordonate Ministerului de Interne au drepturile şi 
obligaţiile prevăzute de normele legale pentru militarii forțelor armate ale Republicii 
Socialiste România. 

Prevederile statutelor Corpului ofițerilor, Corpului maiștrilor militari şi Corpului 
subofiţerilor Forţelor Armate ale Republicii Socialiste România se aplică şi ofiţerilor, 
maiștrilor militari şi subofițerilor din Ministerul de Interne și unităţile subordonate. 

În cadrul unităţilor centrale și teritoriale din subordinea Ministerului de Interne 
se organizează consilii de onoare pentru ofițeri, maiștri militari și subofițeri. 

Angajaţii civili sunt supuşi dispoziţiilor Codului muncii şi celorlalte norme legale. 


Capitolul IV 
Dispoziţii finale 


Art. 22. — Timpul servit ca ofiţer şi subofițer militarizat până la 21 iulie 1967 se 
consideră ca vechime în serviciul militar la acordarea drepturilor ce se cuvin militarilor 
pentru vechime în serviciu. 

Art. 23. — Ministerul de Interne asigură, potrivit legii, asistenţa medicală, socială, 
drepturile de pensie şi asigurări sociale ale personalului, precum și ale familiilor şi 
urmașilor acestuia. 

Art 24. — Sarcinile privind Consiliul Securităţii Statului şi Ministerul Afacerilor 
Interne, prevăzute de actele normative în vigoare, trec asupra Ministerului de Interne. 

Obligaţiile, drepturile şi alte prevederi stabilite prin acte normative cu privire la 
personalul Consiliului Securităţii Statului și Ministerului Afacerilor Interne se 
aplică în mod corespunzător personalului Ministerului de Interne. 

Art. 25. — Decretul nr. 294/1968 privind organizarea și funcționarea Ministerului 
Afacerilor Interne, aprobat prin Legea nr. 23/1968, Decretul nr. 295/1968 privind 
înființarea, organizarea și funcționarea Consiliului Securităţii Statului, aprobat prin 
Legea nr. 24/1968, precum și orice alte dispoziții contrare, se abrogă. 


„Colecţia de legi și decrete“, nr. 1l/1972, | aprilie-30 iunie, p. 183-195. 


100 


1972 mai 9. Hotărâre a Consiliului de Miniștri privind aprobarea componenţei 
Colegiului Ministerului de Interne 


Consiliul de Miniștri 
al Republicii Socialiste România 


Hotărâre 


privind aprobarea componenței Colegiului Ministerului de Interne 


Consiliul de Miniștri al Republicii Socialiste România hotărăște: 
Art. 1. Se aprobă următoarea componenţă a Colegiului Ministerului de Interne: 


Preşedinte: 
Membri: 


Ion Stănescu 
general-locotenent 
Grigore Răduică 
general-locotenent 
Nicolae Doicaru 
general-locotenent 
Alexandru Dănescu 
general-maior 
Constantin Stoica 
general-maior 
Nicolae State 


— ministru de Interne 
— prim adjunct al ministrului de Interne; 


— şef de departament; 
— adjunct al ministrului de Interne; 
— adjunct al ministrului de Interne; 


— adjunct al ministrului de Interne; 


175 


general-maior 
Ionel Gal 
general-maior 
Mihai Pacepa 
Colonel 
Constantin Geică 
general-maior 
Dumitru Borșan 
general-maior 
Neagu Cosma 
general-maior 
Ovidiu Diaconescu 
general-maior 
Jean Moldoveanu 
general-maior 
Iulian Vlad 
general-maior 
Dumitru Şerban 
general-maior 
Gheorghe Pele 
general-maior 
Emanoil Rusu 


— adjunct al ministrului de Interne; 

— prim adjunct al şefului de departament; 

— secretar al Comitetului de Partid al 
Ministerului de Interne; 

— şeful Direcției generale de informaţii interne; 
— şeful Direcţiei generale de contraspionaj; 
— şeful Direcţiei generale tehnico-operative; 
— comandantul trupelor de securitate; 

— şeful Direcţiei personal şi învățământ; 

— şeful Direcţiei cercetări penale; 

— şeful Direcţiei pentru pașapoarte, evidența 
străinilor și controlul trecerii frontierei; 


— şeful Inspectoratului municipiului București 
al Ministerului de Interne. 


Art. 2. Hotărârea Consiliului de Miniștri nr. 587 din 1l mai 1970, Hotărârea 
Consiliului de Miniștri nr. 72 din 29 ianuarie 1971 şi Hotărârea Consiliului de Miniștri 
nr. 73 din 29 ianuarie 1971, se abrogă. 


Președintele Consiliului de Miniștri 


Ion Gheorghe Maurer 


București, 9 mai 1972. 
Nr. 504. 


A.C.N.S.A.S., fond documentar, dosar nr. 123, vol. 9, f. 49-50. 

1972 iunie 7. Referat de cadre al colonelului Zagoneanu Gheorghe, inspector șef 
al Inspectoratului judeţean Galaţi al Ministerului de Interne 


C.C. al PC.R. 
Secţia Cadre 


Zagoneanu Gheorghe 
Membru de partid din 1957 


— Născut la 14 martie 1931, în comuna Cosâmbești, judeţul Ialomița; 

— Originea socială: muncitorească; 

— Naţionalitate: română; 

— Căsătorit, are doi copii; 

— Studii: Academia militară şi Facultatea de drept; 

— Profesia: ofiţer, colonel; 

— În prezent este inspector şef al Inspectoratului judeţean Galaţi al Ministerului 
de Interne. 


Zagoneanu Gheorghe, din 1945 a urmat trei clase profesionale la Școala de ucenici 
a Combinatului metalurgic Reşiţa, unde a învăţat meseria de Lăcătuş de precizie. În 
1948 a fost trimis elev la Școala de ofiţeri de infanterie, pe care a absolvit-o după 
doi ani. Ulterior a îndeplinit succesiv în cadrul unor unităţi ale M.F.A. funcțiile: 
comandant de pluton, de companie și șef al serviciului chimic. Din 1953 a fost patru 
ani şef al biroului documente secrete. 

Din 1957 a urmat trei ani Academia militară — Facultatea de arme. La absolvire 
a fost şef al promoţiei pe facultate, fiind numit locţiitor al comandantului la un batalion 
de vânători de munte. 

După un an a fost mutat în Direcţia de contrainformaţii militare, unde a urmat 
un curs de iniţiere, lucrând apoi în munca operativă. În 1964 a fost mutat locțiitor 
şef serviciu contrainformaţii la Comandamentul trupelor de grăniceri, unde a lucrat 
doi ani. În 1966 a fost mutat la Direcţia contrainformaţii ca şef serviciu, iar în 1968 
a fost promovat locţiitor al şefului direcţiei respective. În aceste funcții a organizat 
şi condus cu competenţă activitatea subordonaților și a colaboratorilor. 

În 1970 a fost detaşat ca adjunct al şefului Direcţiei pentru paşapoarte, evidența 
străinilor şi controlul trecerii frontierei, iar în aprilie 1972 a fost mutat inspector şef 
al Inspectoratului judeţean Galaţi al Ministerului de Interne, unde muncește și în prezent. 

Din notările de serviciu rezultă că are o bună pregătire politică, militară şi de 
specialitate. A ajutat și îndrumat cu pricepere serviciile de la unităţi, a contribuit la 


îti A 

acțiuni mai dificile, pe care le-a clarificat, şi a condus nemijlocit serviciul de vize şi 
pașapoarte al Capitalei. S-a preocupat de pregătirea sa de specialitate, absolvind 
Facultatea de drept. În societate şi familie are comportare corectă. 

Este decorat cu ordine și medalii ale R.S. România. 

Despre familie cunoaștem: tatăl a fost muncitor, în prezent este pensionar. Mama 
este casnică. Are un frate tractorist şi trei surori, una funcționară, alta lucrează la C.A.P. 
şi cealaltă casnică. 

Soţia este casnică, membră de partid. Tatăl ei a fost muncitor, a decedat, mama 
este casnică. 

Conducerea Ministerului de Interne propune să fie numit în funcţia de inspector 
şef al Inspectoratului judeţean Galaţi al Ministerului de Interne. 

Secţia Cadre a C.C. al P.C.R. consideră că este corespunzător şi poate fi numit 
în funcţia propusă. 

Secretar, 
Banc Iosif 
Instructor, 
Boar Augustin 


7 iunie 1972. 


A.M.R., fond 121, rola 303, c. 189-190. 

1972 noiembrie 17. Raport al ministrului de Interne lon Stănescu cu privire la 
propunerea de numire a generalului-maior Pleșiţă Nicolae în 
funcția de şef al Direcţiei | din Direcţia Generală de 
Informaţii Interne 


Ministerul de Interne Secret 
Cabinetul ministrului 
Nr. 0330596 din 17 noiembrie 1972 


Către 
Secretariatul Comitetului Central al 


Partidului Comunist Român 


Supunem aprobării Secretariatului Comitetului Central al Partidului Comunist 
Român propunerea de eliberare din funcţia de şef al Direcţiei a VIII-a a generalului 

maior Pleșiţă Gh. Nicolae și numirea sa în funcţia de şef al Direcţiei I din Direcţia 
Generală de Informaţii Interne. 


Ministru de Interne 
Ion Stănescu 


A.M.R., fond 121, rola 301, c. 734. 

1972 decembrie 25. Referat de cadre al locotenent-colonelului Sterian Marin, 
adjunct al șefului securităţii la Inspectoratul judeţean Prahova 
al Ministerului de Interne, propus inspector şef al 
Inspectoratului judeţean Vaslui al Ministerului de Interne 


C.C. al PC.R. 
Secţia Cadre 


Sterian Marin 
Membru de partid din 1959 


— Născut la 1 noiembrie 1936, în comuna Udaţi, județul Buzău; 

— Originea socială: țărani mijlocași; 

— Naţionalitatea: română; 

— Căsătorit, are doi copii; 

— Studii: Facultatea de drept; 

— Nu cunoaște limbi străine; 

— Profesia de bază: tehnician electrician; 

— În prezent îndeplineşte funcţia de adjunct al şefului securităţii la Inspectoratul 
judeţean Prahova al Ministerului de Interne. Are gradul de locotenent-colonel. 


Sterian Marin, din 1950 a urmat patru ani Școala medie tehnică de energie electrică 
din Braşov, obţinând diploma de tehnician în specialitatea „uzine și staţii“. În şcoală 
a fost primit în U.T.C. şi a îndeplinit cu răspundere diferite sarcini ce i s-au dat. 

În august 1954 a fost selecționat şi trimis la Şcoala militară de ofiţeri de 
securitate București, iar după doi ani a primit gradul de locotenent, fiind declarat şef 
de promoţie. 

După absolvire a fost repartizat la Direcţia regională de securitate Ploiești, unde 
a lucrat şase ani ca inspector pe linie de contrainformaţii economice. 

Ca urmare a rezultatelor bune obținute, în 1962 a fost promovat şef al Biroului 
inspecții, iar în octombrie 1964 adjunct al șefului Serviciului de contraspionaj. Și în aceste 
funcţii a dovedit competență profesională, orientare politică și capacitate organizatorică. 

Afirmându-se ca ofiţer cu serioase perspective pentru munca de securitate, în 1966 
a fost trimis la cursul de specializare cu durata de un an pentru cadrele de conducere 
din aparatul de securitate. Revenind de la acest curs, a continuat să lucreze în funcția 
avută anterior până în 1968, când a fost promovat adjunct al inspectorului şef al 
Inspectoratului de securitate judeţean Prahova, funcţie pe care o deține și în prezent. 

Organele locale de partid și conducerea Inspectoratului județean al Ministerului 
de Interne apreciază că este unul dintre cei mai buni ofiţeri ai acestei instituţii; are 
o temeinică pregătire profesională şi politică, o îndelungată experienţă în munca de 
securitate şi reale calităţi de bun conducător. Cunoaște în mare măsură problemele 
inspectoratului judeţean şi aduce o contribuţie însemnată la rezolvarea lor. 
Coordonează în condiţii bune munca subordonaţilor din compartimentele de care 
răspunde, dovedește inițiativă și spirit de orientare. Analizează cu atenție materialele 
informative şi întreprinde măsuri operative pentru valorificarea lor. Manifestă 
preocupare susținută pentru ridicarea calității muncii, pentru găsirea şi aplicarea unor 
metode avansate. Îl caracterizează simţul răspunderii în muncă, corectitudinea, 
modestia și principialitatea în relaţiile cu oamenii. A acordat atenţia necesară 
procesului de instruire a cadrelor și în același timp a manifestat preocupare pentru 
pregătirea sa; în 1968 a absolvit Facultatea de drept; la convocările de pregătire 
profesională a obținut rezultate foarte bune. Uneori însă nu este suficient de ferm faţă 
de unii subordonați care au lipsuri în muncă. 

A fost decorat cu ordine și medalii ale R.S. România. 

Despre familie cunoaștem: părinţii au fost țărani cu gospodărie mijlocie, în prezent 
lucrează în C.A.P. Are cinci surori: trei sunt casnice, una funcţionară, cealaltă lucrează 
în C.A.P. 

Soţia este casnică. Tatăl ei este maistru mecanic, în 1948 a fost exclus din partid 
pe motiv că în timpul războiului a fost folosit ca informator de către serviciul militar 
de informaţii din întreprinderea unde lucra. În prezent este cunoscut ca cetăţean corect, 
fruntaș în producţie. Mama este casnică. 

Conducerea Ministerului de Interne propune să fie numit în funcţia de inspector 
şef al Inspectoratului judeţean Vaslui al Ministerului de Interne. 

Secţia Cadre a C.C. al P.C.R. consideră că este corespunzător şi poate fi numit 
în această funcţie. 


Secretar, 
Banc losif 
Şef secţie 
Savu lon 
Instructor, 


Sandu Nicolae 
25 decembrie 1972. 


A.M.R., fond 121, rola 303, c. 232—233. 

1972 decembrie 29. Referat de cadre al colonelului Stamatoiu Aristotel, propus 
în funcţia de şef al Direcţiei a III-a din Direcția generală de 
contraspionaj 


C.C. al PC.R. 
Secţia Cadre 


Stamatoiu Aristotel 
Membru de partid din 1959 


— Născut la 6 octombrie 1929, în comuna Scoarța, judeţul Olt; 

— Originea socială: tatăl a fost muncitor croitor; 

— Naţionalitatea: română; 

— Căsătorit, are un copil; 

— Studii: Facultatea de comerţ şi cooperaţie; 

— Profesia şi gradul: ofiţer, are gradul de colonel; 

— Cunoaşte limba franceză; 

— În prezent este adjunct al şefului Direcţiei a III-a din Direcţia generală de 
contraspionaj a Ministerului de Interne. 


Stamatoiu Aristotel, din 1941 a urmat Liceul comercial la Târgu Jiu, după care 
a continuat studiile la I.S.E.P., pe care le-a absolvit în anul 1952 și a obţinut diploma 
de economist. În timpul facultăţii şi ulterior a urmat câtva luni școala militară de ofiţeri 
de rezervă de intendență, iar la încheierea pregătirii i s-a acordat gradul de 
sublocotenent. 

La absolvirea facultăţii a fost repartizat în funcţia de planificator la Centrocoop, 
unde a lucrat un an. 

În 1953 a fost încadrat ofițer de securitate la Direcţia de contrainformaţii 
economice, îndeplinind această funcţie nouă ani. S-a străduit să-și însușească 
pregătirea militară necesară și să-şi îmbogăţească cunoştinţele de specialitate, iar ca 
urmare a rezultatelor pozitive obţinute a fost promovat şef de birou. 

În 1962 a fost mutat adjunct şef serviciu la Direcţia de contraspionaj, apoi după 
un an şef serviciu, iar în 1967 a fost promovat adjunct al șefului Direcţiei a III-a din 
Direcţia generală de contraspionaj!, unde muncește și în prezent. 


! Prin ordinul preşedintelui Consiliului Securităţii Statului nr. 3670 din 1 septembrie 1967 
colonelul Stamatoiu Aristotel a fost numit în funcţia de locţiitor al şefului Direcţiei a III-a (A.M.I., fond 
D.M.R.U., inventar nr. 7386, dosar nr. 16, nenumerotat). 

Este apreciat că în aceste funcţii a acumulat o bogată experiență în munca de 
securitate şi în activitatea de conducere a compartimentelor încredințate. Muncește 
cu pasiune şi simţ de răspundere în îndeplinirea sarcinilor, cunoaște temeinic 
problemele sectoarelor de care răspunde, a contribuit substanţial la perfecţionarea 
activităţii subordonaţilor şi la creșterea competenţei lor. Are un dezvoltat spirit de 
analiză şi prevedere, o mare putere de muncă şi curaj, se angajează personal şi cu 
hotărâre în rezolvarea problemelor mai dificile. Nu manifestă însă suficientă 
preocupare privind deplasarea în judeţe. 

De mai mulți ani a avut funcţia de membru al biroului organizaţiei de bază și al 
comitetului de partid pe direcţie, precum și propagandist, pe care le-a îndeplinit în 
mod conştiincios, străduindu-se continuu să-şi ridice nivelul de pregătire politico- 
ideologică. 

În societate și familie are comportare bună. 

Este decorat cu ordine și medalii ale R.S. România. 

Despre familie cunoaștem: tatăl a fost muncitor croitor, iar din 1945 țăran muncitor. 
În prezent este pensionar, iar mama casnică. Are doi fraţi și o soră; unul inginer, altul 
economist, membru de partid. Sora este casnică. 

Soţia este funcționară. Tatăl a fost subofițer, iar mama casnică, ambii au decedat. 

Conducerea Ministerului de Interne propune să fie numit şef al Direcției a III-a 
din Direcţia generală de contraspionaj. 

Secţia Cadre a C.C. al P.C.R. consideră că este corespunzător şi poate fi numit 
în această funcţie. 


Secretar, 
Banc Iosif 
Șef secţie, 
Cornel Onescu 


Instructor, 
Boar Augustin 


29 decembrie 1972. 


A.M.R., fond 121, rola 303, c. 60-61. 

1973 august 30. Referat de cadre al locotenent-colonelului de securitate 
Bodunescu lon, propus în funcția de inspector şef al 
Inspectoratului judeţean Teleorman al Ministerului de Interne 


Comitetul Central al P.C.R. 
Secţia Organizatorică și Cadre 


Bodunescu Ion 
Membru de partid din 1960 


— Născut la 16 martie 1933, în Târgu Cărbunești, județul Gorj; 

— Originea socială: țărani săraci; 

— Naţionalitatea: română; 

— Căsătorit, are doi copii; 

— Studii: Facultatea de drept, urmează doctorantura; 

— Profesia şi gradul: ofiţer de securitate, are gradul de locotenent-colonel; 
— Cunoaște limba spaniolă și are cunoștințe de limba italiană; 

— În prezent este locţiitor şef direcție în Ministerul de Interne. 


Bodunescu Ion, după absolvirea Școlii profesionale metalurgice de pe lângă Uzina 
„Sadu“, în 1951, a lucrat ca strungar la aceeași uzină. În 1952 a fost pedagog la Şcoala 
profesională din Târgu-Jiu. A activat în organizația de tineret, iar un timp a fost activist 
al Comitetului raional U.T.C. Târgu Jiu. 

În 1953 a fost încadrat în Ministerul Afacerilor Interne, la Direcţia regională de 
securitate Oltenia, unde 16 ani a lucrat ca ofiţer la serviciul de informații interne şi 
şef birou. În această perioadă a urmat școala de pregătire a cadrelor de securitate 
București. Concomitent cu activitatea profesională a urmat liceul și Facultatea de drept, 
la cursurile fără frecvenţă. 

În 1968 a fost numit inspector șef adjunct la Inspectoratul județean de securitate 
Dolj, iar după un an a fost promovat inspector şef al aceluiași organ. 

Din 1972, în urma reorganizării ministerului, a îndeplinit funcția de şef adjunct 
la Inspectoratul judeţean Dolj al Ministerului de Interne și șef al securității județului, 
iar din 1973 este locțiitor al şefului direcției. 

Din aprecierea conducerii ministerului rezultă că are o bună pregătire profesională 
şi militară, iar în cei 20 de ani de activitate a acumulat o bogată experienţă în munca 
de securitate. În funcţiile avute s-a remarcat ca un ofiţer capabil, cu inițiativă în muncă, 
hotărât în îndeplinirea ordinelor primite. A întreprins măsuri de perfecţionare a 
activităţii de supraveghere și de prevenire a fenomenelor negative din unele obiective 
şi de depistare a unor elemente dușmănoase. Este receptiv la propunerile ofițerilor 

din subordine şi se preocupă de educarea şi îndrumarea acestora. În funcţia actuală 
dovedeşte competenţă în coordonarea sectorului de care se ocupă, iar prin controalele 
efectuate la inspectoratele judeţene şi-a adus contribuţia la depistarea unor neajunsuri 
ale muncii. Este corect în relațiile cu subordonații, se bucură de autoritate în rândul 
acestora, are comportare corespunzătoare în familie şi societate. 

A urmat Universitatea serală de marxism leninism, iar în prezent urmează 
doctorantura la Facultatea de drept internațional. A publicat în colaborare lucrări de 
specialitate. Mai mulţi ani a fost membru al biroului Comitetului judeţean de partid 
Dolj. În activitatea sa manifestă uneori lipsuri: tendință de subapreciere a 
colaboratorilor. 

Este decorat cu ordine și medalii ale R.S. România. 

Despre familie cunoaștem: părinţii au fost ţărani cu gospodărie mică, în prezent 
tatăl este pensionar C.A.P., membru de partid, iar mama decedată. Are patru frați şi 
două surori. Un frate este muncitor, altul subofițer la Ministerul de Interne, celălalt 
lucrează în C.A.P,, doi sunt membri de partid. Un alt frate a fost muncitor, în prezent 
pensionar; a fost exclus din partid pentru faptul că a participat la câteva şedinţe 
legionare. O soră este funcționară, iar alta casnică, membre de partid. 

Soţia este casnică. Tatăl este muncitor, are viciul beţiei, s-a despărțit de soţie de 
mai mulți ani. Mama este casnică. 

Ministerul de Interne propune să fie numit inspector şef al Inspectoratului 
judeţean Teleorman. 

Secţia Organizatorică şi Cadre a C.C. al P.C.R. consideră că poate fi numit în 
funcţia propusă. 


Secretar, 
Pană Gheorghe 
Șef sector cadre, 
Savu lon 
Instructor 
Opriţescu Mihai 


30 august 1973. 


A.M.R., fond 121, rola 312, c. 733-734. 

1974 aprilie 8. Referat de cadre al locotenent-colonelului Ardeleanu Lazăr loan, 
şeful Serviciului contrainformaţii în sectoarele economice la 
Inspectoratul judeţean Cluj al Ministerului de Interne 


Ministerul de Interne Secret de serviciu 
Direcţia cadre şi învățământ 


Locot. colonel (securitate) Ardeleanu Lazăr loan 
Membru de partid din 1960 


— Născut la 8 aprilie 1931, în comuna Șoimi, judeţul Bihor; 

— Naţionalitatea: română; 

— Originea socială: țăran cooperator; 

— Studii: Academia „Ștefan Gheorghiu“, fără examen de diplomă; 

— Profesie: lăcătuș de revizie C.F.R.; 

— Căsătorit, are un copil; 

— Încadrat în securitate în anul 1951; 

— Îndeplinește funcţia de şef al Serviciului de contrainformaţii în sectoarele 
economice la Inspectoratul judeţean Cluj. 


Ardeleanu loan, în 1945 a terminat 7 clase generale, după care până în 1946 a 
stat la părinţi. În septembrie 1946 s-a înscris la Școala profesională C.F.R. Oradea, 
pe care a absolvit-o în august 1950, calificându-se în meseria de lăcătuș de revizie. 
După obţinerea calificării a fost repartizat la Stația C.F.R. Oradea, unde a lucrat până 
în septembrie 1951. 

Ca elev a obţinut rezultate foarte bune la învățătură, iar în producție s-a situat printre 
fruntașii sectorului în care își desfăşura activitatea. În anul 1947 s-a înscris în Uniunea 
Tineretului Socialist, iar la scurt timp, tot în 1947, a fost primit membru al U.T.C., 
achitându-se de sarcinile ce i-au revenit. 

La 25 septembrie 1951 a fost chemat în cadrele active ale securității statului, cu 
gradul de sublocotenent, și repartizat la fostul Birou de securitate transporturi feroviare 
Oradea. În februarie 1952 a fost mutat la Serviciul de securitate transporturi Cluj, 
iar în martie 1960 la Serviciul de contrainformaţii în sectoarele economice din Direcţia 
regională de securitate Cluj. 

În activitatea sa a fost apreciat pentru perseverenţa și pasiunea de care a dat dovadă 
în însuşirea și aplicarea ordinelor și directivelor muncii de securitate, obținând rezultate 
bune în muncă. În 1959 a fost pedepsit cu 20 zile de arest pentru faptul că în timp 
ce încerca să recruteze un informator, nefiind suficient de atent, acesta s-a sinucis, 
aruncându-se pe geam de la etaj. 

La 1 august 1962 a fost promovat șef al Serviciului municipal de securitate Turda, 
funcţie în care datorită pregătirii, conștiinciozităţii şi perseverenţei de care a dat 
dovadă, a reuşit să organizeze şi să conducă cu competenţă activitatea serviciului. 
S-a preocupat de ridicarea calificării profesionale a subordonaților şi de educarea 
acestora în spiritul respectării legilor şi a normelor de conduită socialistă, el însuși 
fiind un bun exemplu din acest punct de vedere. A participat nemijlocit la rezolvarea 
unor sarcini operative şi la elaborarea unor combinaţii informative importante. 

Datorită activităţii desfășurate şi rezultatelor obţinute în muncă, la 1 iunie 1972 
a fost promovat adjunct al şefului securităţii judeţului Cluj. În această calitate s-a 
preocupat de cunoașterea situaţiei reale din compartimentele subordonate, dovedind 
pricepere şi răspundere în elaborarea măsurilor şi îndeplinirea misiunilor încredințate. 

Cu ocazia aplicării noilor state de organizare, la 1 august 1973, desfiinţându-se 
o funcţie de locţiitor al şefului securităţii, a fost numit şef al Serviciului II. 

Este inteligent, cu spirit organizatoric, principial şi obiectiv în relaţiile cu 
subordonații, bucurându-se de stima şi respectul cuvenit din partea acestora. În 1973 
a absolvit cursurile Secţiei organizare-planificare din cadrul Academiei „Ștefan 
Gheorghiu“, urmând să susţină examenul de diplomă. În cadrul activităţilor de pregătire 
obține constant rezultate foarte bune. Este sănătos și rezistent la eforturi fizice. 

În activitatea desfășurată ofițerul dovedeşte insuficientă fermitate faţă de unele 
aspecte negative din activitatea subordonaţilor, iar în anumite împrejurări randamentul 
muncii sale nu este pe măsura capacităţii, pregătirii şi experienţei de care dispune. 

Tatăl său a fost ţăran cu gospodărie mică, membru C.A.P., decedat în 1972, iar mama 
sa este pensionară C.A.P,, neîncadrată politic. Are un frate muncitor, membru de partid. 

Soţia este contabilă, membră de partid. Au un fiu, elev la liceu, membru U.T.C. 

Părinţii soției sunt membri C.A.P., neîncadraţi politic. Soţia are o soră, membră 
C.A.P., neîncadrată politic. 

Locotenent-colonelul Ardeleanu loan este propus să fie numit în funcția de șef 
al Inspectoratului judeţean Mureș al Ministerului de Interne. 

Direcţia cadre şi învățământ consideră că din punct de vedere social-politic și ca 
pregătire este corespunzător a fi numit în funcţia propusă!. 

Șeful Direcţiei cadre şi învățământ 

General-maior, 

Vlad Iulian 


8 aprilie 1974. 


A.M.R., fond 121, rola 312, c. 710-712. 


! Locotent-colonelul Ardeleanu loan a rămas în continuare la [.]. Cluj, fiind avansat la gradul de 
colonel și numit șef al Serviciului I din cadrul inspectoratului, funcţie pe care o deţinea în septembrie 
1977. În şedinţa Biroului executiv al Consiliului de conducere al Ministerului de Interne, din 22 
septembrie 1977, a fost propus pentru a fi numit în funcția de șef al securității în cadrul 1.J]. Satu Mare 
(A.M.I., fond D.M.R.U., inventar nr. 7402, dosar nr. 5, f. 20). 

1974 aprilie 9. Referat de cadre al generalului-maior Ristea loan Gheorghe, 
locţiitor al şefului Securităţii judeţului Brașov, propus a fi numit 
în funcția de şef al Inspectoratului judeţean Mureş al Ministerului 
de Interne 


Ministerul de Interne Secret de serviciu 
Direcţia cadre şi învățământ 


General-maior (securitate) Ristea loan Gheorghe 
Membru de partid din anul 1946 


— Născut la 21 martie 1928, în comuna Stejari, județul Gorj; 

— Naţionalitatea: română; 

— Originea socială: țăran cu gospodărie mică; 

— Studii: Academia „Ștefan Gheorghiu“, cu examen de diplomă; 

— Profesia: militar; 

— Căsătorit, are doi copii; 

— Încadrat în securitate în anul 1950; 

— Îndeplinește funcția de locţiitor al şefului Securității judeţului Brașov. 


Ristea Gheorghe, în anul 1942 a absolvit 7 clase generale în comuna natală, apoi 
a intrat la Școala profesională de gaz și electricitate din Bucureşti unde, după patru 
ani, s-a calificat în meseria de strungar metale, calitate în care a lucrat timp de trei 
ani. A fost apreciat ca un tânăr harnic şi sârguincios la învățătură și în muncă. 

În octombrie 1944 a fost primit în U.T.C., iar în 1946 membru al P.C.R. 

În anul 1948 a fost brigadier voluntar pe şantierele Căciulaţi-Snagov şi Salva-Vişeu, 
fiind distins cu diploma de fruntaș al muncii voluntare. A urmat apoi un curs de partid 
cu durata de patru luni, la absolvirea căruia a fost numit secretar al Sectorului U.T.C. 
gaz şi electricitate din București. Și în aceste activităţi s-a evidenţiat ca un tovarăș 
preocupat de îndeplinirea sarcinilor, cu spirit de orientare și inițiativă. 

În perioada septembrie 1949-martie 1950 a urmat Şcoala de ofițeri politici a M.A.I. 
București, pe care a absolvit-o cu gradul de locotenent, fiind declarat şef de 
promoţie şi repartizat la Direcţia cadre din Direcţia generală politică a M.A.I., în 
funcţia de locțiitor şef birou. Ca urmare a rezultatelor obținute, în anul 1952 a fost 
promovat locţiitor al şefului Direcţiei secretariat din M.A..., în anul 1954 a fost mutat 
la Direcţia a III-a şi numit locţiitor al şefului direcţiei, iar în 1955 şef al Direcției 
secretariat. Tot în această perioadă, respectiv din 1960 până în 1961, a urmat Cursul 
de specializare-securitate în U.R.S.S. 

În funcțiile încredințate a muncit cu răspundere şi conștiinciozitate, afirmându- 
se ca un bun organizator, preocupat continuu de găsirea unor noi forme pentru 
îmbunătățirea activităţii unităţilor în care a lucrat. 

În anul 1961 a fost numit şef al Direcţiei regionale de securitate Crişana, iar în 
1968 inspector şef al Inspectoratului de securitate judeţean Bihor. În aceste funcții 
a dovedit preocupare pentru îndeplinirea sarcinilor de serviciu și îmbunătăţirea calității 
reţelei informative, asigurând obținerea unor rezultate pozitive pe linia contracarării 
acțiunilor unor elemente ostile. 

A acordat atenţie perfecționării pregătirii sale politico-ideologice şi de cultură 
generală. În 1973 a absolvit Academia „Ştefan Gheorghiu“, cu examen de diplomă. 

Pentru rezultatele obţinute a fost decorat cu ordine şi medalii ale Republicii 
Socialiste România, recompensat de mai multe ori şi înaintat la gradul de colonel 
înaintea expirării duratei minime de stagiu. În anul 1969 a fost înaintat la gradul de 
general-maior. 

În activitatea sa uneori nu a efectuat un control sistematic asupra subordonaţilor 
şi nu a asigurat, întotdeauna, verificarea operativă a unor informaţii. Pentru răspun- 
derea ce i-a revenit ca şef al Inspectoratului judeţean de securitate în legătură cu detur- 
narea unui avion de pe aeroportul din Oradea, a fost destituit din funcţie și mutat [ca] 
şef al Serviciului informaţii interne din Inspectoratul de securitate al județului Brașov!. 

În cadrul acestui inspectorat s-a angajat cu hotărâre în muncă, reuşind să obţină 
rezultate bune şi foarte bune. La 1 iunie 1972 a fost promovat locţiitor al șefului 
securității judeţului Braşov, funcţie pe care o îndeplineşte şi în prezent. În această 
calitate a adus un aport însemnat la buna organizare a muncii şi a condus nemijlocit 
acțiuni importante, care s-au finalizat cu rezultate operative. 

Din punct de vedere medical prezintă unele afecţiuni, care însă nu i-au diminuat 
capacitatea de efort. 

Tatăl său a fost muncitor necalificat şi ţăran cu gospodărie mică, membru de partid, 
iar mama casnică, neîncadrată politic, ambii sunt decedați. Are două surori, una este 
dactilografă, iar cealaltă membră cooperatoare, neîncadrate politic. 

Soţia sa este casnică, neîncadrată politic. Au un fiu elev la liceu, membru U.T.C., 
Şi o fiică, elevă la școala generală. 

Tatăl soţiei a fost muncitor, decedat din 1940, iar mama acesteia este casnică, 
neîncadrată politic. În 1959 mama soţiei s-a recăsătorit cu un muncitor, neîncadrat 
politic, în prezent pensionar. 

Soţia are doi fraţi, ambii muncitori. Unul este membru de partid, iar celălalt frate 
vitreg, membru U.T.C. 


! Prin odinul nr. 01519 din 15 iulie 1971, generalul-maior Ristea Gheorghe, de la dispoziţia 
Consiliului Securităţii Statului, a fost numit șef al Serviciului I informaţii interne la Inspectoratul de 
securitate judeţean Braşov, cu o retribuţie de 2 820 ei pe lună (A.M.I., fond D.M.R.U., inventar nr. 7395, 
dosar nr. 9, f. 82). 

Generalul-maior Ristea I. Constantin [Gheorghe — n.n.] este propus să fie numit 
în funcţia de șef al Inspectoratului judeţean Mureș al Ministerului de Interne. 

Direcţia cadre şi învățământ consideră că din punct de vedere social-politic și ca 
pregătire este corespunzător pentru a fi numit în funcția propusă. 


Șeful Direcţiei cadre şi învățământ 
General-maior, 
Vlad Iulian 


9 aprilie 1974. 


A.M.R., fond 121, rola 312, c. 704-706. 

1974 aprilie 9. Referat de cadre al locotenent-colonelului Csomos Alexandru, 
locţiitor al şefului Securităţii judeţului Brașov, propus pentru a fi 
numit în funcţia de inspector șef la Inspectoratul județean Mureș 
al Ministerului de Interne 


Ministerul de Interne Secret de serviciu 
Direcţia cadre şi învățământ 


Locotenent-colonel (securitate) Csomos David Alexandru 
Membru de partid din anul 1954 


— Născut la 2 decembrie 1929, în Braşov; 

— Naţionalitatea: maghiară; 

— Originea socială: muncitorească; 

— Studii: student în anul II la Academia „Ștefan Gheorghiu“, cursuri fără frecvenţă; 
— Profesia: lăcătuș mecanic; 

— Căsătorit, are un copil; 

— Încadrat în securitate în anul 1950; 

— Îndeplinește funcția de locţiitor al șefului Securității judeţului Brașov. 


Csomos Alexandru, în anul 1944 a absolvit 7 clase generale în Brașov, după care 


a intrat ucenic la o fabrică de stofe, unde s-a calificat şi a lucrat ca lăcătuș mecanic 
până la încadrarea sa în securitate. Concomitent a urmat şcoala profesională şi trei 

clase de liceu, curs fără frecvenţă. Din aceste perioade este cunoscut ca un tânăr perse- 
verent în muncă şi la învățătură, conştiincios şi cu comportări bune. În anul 1945 a 
fost primit membru al U.T.C. 

La 10 august 1950 a fost încadrat în securitate cu gradul de plutonier şi repartizat 
la Direcţia regională Braşov. Ca urmare a rezultatelor pozitive obţinute în muncă, 
în anul 1951 a fost trecut în corpul ofiţerilor cu gradul de sublocotenent și promovat 
succesiv până la funcţia de şef al Serviciului de contrainformaţii în sectoarele 
economice. În anul 1954 a fost primit membru de partid. 

Din anul 1958 până în 1959 a urmat cursul de perfecţionare securitate în U.R.S.S. 

În aprilie 1968, cu ocazia înființării judeţelor, a fost numit adjunct al şefului 
Serviciului municipal de securitate Brașov şi şef al Secţiei de contraspionaj, iar la | 
februarie 1969, prin reașezarea unor funcţii, a fost numit șef de secţie în cadrul 
Serviciului III de la reședința inspectoratului. 

În activitatea desfăşurată în aceste funcţii a depus eforturi susţinute pentru 
executarea în cât mai bune condiţii a atribuţiilor de serviciu şi a misiunilor încre- 
dințate, organizând și conducând cu competență munca subordonaţilor. 

Apreciindu-se calitățile sale și experienţa acumulată pe linia muncii de 
contrainformaţii în sectoarele economice, la 1 decembrie 1970 a fost din nou promovat 
în funcţia de şef al Serviciului II, iar în noiembrie 1971 în cea de adjunct al şefului 
Inspectoratului judeţean de securitate Brașov, până la 1 iunie 1972 cumulând și funcția 
de şef al serviciului respectiv. 

În aceste funcţii a dovedit în continuare preocupare pentru îmbunătăţirea muncii 
cu rețeaua informativă și a militat pentru perfecţionarea activității de prevenire. A 
desfășurat o activitate permanentă de control şi sprijin asupra muncii subordonaților 
și a participat personal la realizarea unor sarcini importante, fapt ce a dus la 
îmbunătățirea activităţii de ansamblu a colectivelor de care răspunde. 

Este un ofiţer ordonat, bun executant, dovedeşte orientare, spirit organizatoric şi 
dinamism în muncă. Are o conduită corectă în serviciu, familie şi societate, bucu- 
rându-se de prestigiu și autoritate în cadrul colectivului. Este sănătos şi rezistent la 
eforturi. 

Lipsurile care s-au manifestat în activitatea ofițerului constau în faptul că nu întot- 
deauna este suficient de exigent faţă de subordonați, iar în unele cazuri nu dovedește 
combativitatea necesară față de unele neajunsuri. 

Tatăl său a fost muncitor C.F.R., în prezent pensionar, iar mama este casnică, ambii 
membri de partid. Ofiţerul are un frate activist al Comitetului municipal Brașov al 
P.C.R. şi o soră casnică, membră de partid. 

Soţia ofițerului este casnică, a fost membră de partid dar, neprezentându-se la 
preschimbarea carnetelor, a rămas în afara partidului. Au un fiu student în anul III 
la Institutul Politehnic Brașov, membru U.T.C. 

Tatăl soţiei a fost dulgher, decedat în 1966, iar mama este casnică, neîncadrată 
politic. Soţia are o soră casnică, neîncadrată politic și doi frați pensionari. Unul din 
fraţi este membru de partid şi deputat în cartier, iar celălalt a fost exclus din partid, 
deoarece în anul 1940 a făcut parte din organizația legionară. 

Locotenent-colonelul Csomos Alexandru este propus să fie numit în funcția de 
şef al Inspectoratului judeţean Mureș al Ministerului de Interne. 

Direcţia cadre şi învățământ consideră că din punct de vedere social-politic și ca 
pregătire este corespunzător a fi numit în funcția propusă. 


Șeful Direcţiei cadre şi învățământ 
General-maior, 
Vlad Iulian 


9 aprilie 1974. 


A.M.R., fond 121, rola 312, c. 707-709. 

1974 aprilie 17. Referat de cadre al locotenent-colonelului Neculicioiu Gh. 
Victor, şef al Securităţii judeţului Braşov 


Ministerul de Interne Secret de serviciu 
Direcţia cadre şi învățământ 


Locotenent-colonel (securitate) Neculicioiu Gh. Victor 
Membru de partid din anul 1956 


— Născut la 11 noiembrie 1932, în comuna Cristian, judeţul Braşov; 

— Naţionalitatea: română; 

— Originea socială: țărani cooperatori; 

— Studii: Facultatea de drept, cu examen de diplomă și Cursul postuniversitar; 
— Profesia: jurist; 

— Căsătorit, are doi copii; 

— Încadrat în Ministerul de Interne în anul 1952; 

— Îndeplinește funcţia de şef al Securităţii județului Braşov. 


Neculicioiu Victor, în anul 1951 a absolvit Şcoala medie tehnică financiară din 
Braşov. În 1948 a fost primit membru al U.T.C., îndeplinind cu conștiinciozitate sarci- 
nile încredințate. 

În perioada 1951-1952 a urmat Școala de ofiţeri a Direcţiei Generale a Securității 
Statului, la absolvirea căreia a fost înălțat la gradul de sublocotenent. 

De la terminarea școlii de ofiţeri şi până în aprilie 1968 a îndeplinit funcțiile de 
ajutor lucrător operativ, lucrător operativ, lucrător operativ prim, locţiitor şef birou, 
şef birou şi locţiitor şef serviciu, pe linia compartimentelor transporturi feroviare, 
informaţii externe şi contraspionaj. În aceste funcţii a dovedit perseverență şi 
preocupare în însușirea și aplicarea ordinelor și instrucțiunilor de muncă, o bună 
orientare şi inițiativă. A organizat şi condus cu competenţă activitatea subordonaților, 
ajutându-i și controlându-i în muncă în mod corespunzător. 

Ca urmare a rezultatelor bune obţinute și a calităților personale de care a dat 
dovadă, la 1 aprilie 1968 a fost promovat în funcţia de adjunct al şefului Inspectoratului 
de securitate judeţean Braşov. În exercitarea atribuţiilor acestei funcţii a dovedit spirit 
organizatoric şi o bună pregătire politică şi profesională, contribuind în mod efectiv 
la rezolvarea unor acţiuni mai importante. A avut o participare activă la conducerea 
în bune condiții sarcinile ce i-au revenit. 

În mai 1972 a fost promovat în funcţia de şef al Securităţii judeţului Braşov, funcţie 
pe care o îndeplinește și în prezent. În această calitate s-a remarcat prin seriozitate 
și răspundere în muncă, fiind preocupat în permanență de îmbunătăţirea activității 
în toate compartimentele din subordine şi de ridicarea gradului de pregătire a 
subordonaţilor. A absolvit cu rezultate bune și foarte bune Facultatea de drept, cursul 
postuniversitar și cursul intensiv de limba germană. 

Este sănătos şi rezistent la eforturi, iar în familie şi societate are o conduită 
corespunzătoare. 

Pentru munca depusă și rezultatele obţinute a fost decorat cu ordine şi medalii 
ale Republicii Socialiste România, avansat înainte de termen la gradele de maior şi 
locotenent-colonel, recompensat cu bani de mai multe ori. 

În activitatea sa ofiţerul a manifestat şi unele lipsuri. Astfel, nu întotdeauna a fost 
suficient de dinamic, iar în relaţiile cu subordonații a dat dovadă uneori de lipsă de 
tact. 

Tatăl său a fost paznic şi ţăran cu gospodărie mică, în prezent pensionar. Până în 
anul 1945 a fost membru în P.N.L., ocupând și funcția de membru în comitetul 
comunal al acestei organizaţii. Mama sa a fost membră a C.A.P, în prezent 
pensionară, neîncadrată politic. 

Are un frate muncitor, membru de partid, şi o soră casnică, neîncadrată politic. 
Fratele a fost gardian public până în anul 1945, când a fost îndepărtat din muncă pentru 
neîndeplinirea întocmai a atribuţiilor de serviciu. 

Soţia ofițerului este judecător la tribunalul din Braşov, membră de partid. Au doi 
copii, elevi la şcoala generală. 

Tatăl soţiei, pensionar, neîncadrat politic, până în anul 1946 a fost membru P.N.Ţ. 
şi președinte al organizaţiei din comuna Cristian. La alegerile din 1946 a făcut 
propagandă în favoarea acestui partid. Timp de mulţi ani, duminicile și în zilele de 
sărbători religioase, a dublat, benevol, cantorul de la biserica din comuna natală. 
Ofiţerul şi soţia sa, în a doua parte a anului 1973, au stat de vorbă cu acesta și i-au 

cerut să nu mai oficieze la slujbele religioase. Au fost asiguraţi că nu va mai face 
acest lucru, fapt rezultat şi din verificările efectuate recent. Mama este pensionară 
C.A.P., membră de partid. 

Soţia are un frate muncitor, neîncadrat politic, şi un altul maistru, membru de partid. 

Locotenent-colonelul Neculicioiu Victor este propus să fie numit în funcția de şef 
al Inspectoratului judeţean Brașov al Ministerului de Interne. 

Direcţia cadre şi învățământ consideră că din punct de vedere social-politic și ca 
pregătire este corespunzător a fi numit în funcția propusă. 


p. Șeful Direcţiei cadre şi învățământ 
Colonel Bucurescu Gianu 


17 aprilie 1974. 


A.M.R., fond 121, rola 312, c. 696-698. 

1974 aprilie 17. Referat de cadre al locotenent-colonelului Brestoiu Ilie Horia, 
şef al Serviciului ] la Centrul de informatică și documentare 


Ministerul de Interne Secret de serviciu 
Direcţia cadre şi învățământ 


Locot. colonel (securitate) Brestoiu Ilie Horia 
Membru de partid din anul 1956 


— Născut la 23 ianuarie 1933, în București; 

— Naţionalitatea: română; 

— Originea socială: tatăl mic meseriaș; 

— Studii: Facultatea de drept, cu examen de diplomă; 

— Profesia: jurist; 

— Căsătorit, are un copil; 

— Încadrat la Ministerul de Interne în anul 1952; 

— Îndeplinește funcţia de şef serviciu 1 la Centrul de informatică şi documentare. 


Brestoiu Horia, în 1951 a absolvit liceul comercial din Pitești, obținând diploma 
de tehnician contabil. A fost un elev sârguincios la învăţătură şi cu o comportare 
corectă. În 1948 a fost primit membru al U.T.C., îndeplinind cu conştiinciozitate 
sarcinile ce i-au revenit. 

Din august 1951 până în aprile 1952 a urmat Școala de ofiţeri a Direcţiei Generale 
a Securităţii Statului, unde a obținut rezultate foarte bune la învățătură. La absolvire 
i s-a acordat gradul de sublocotenent și a fost repartizat la Direcţia de anchete penale, 
în funcţia de ajutor anchetator. În această calitate a dovedit preocupare pentru 
executarea întocmai a ordinelor, remarcându-se ca un ofiţer capabil şi perseverent. 
Ca urmare a rezultatelor obținute, în 1953 a fost promovat anchetator prim, iar în 1956 
[a fost] primit membru de partid și i s-a conferit „Diploma de onoare“ a C.C. al U.T.C. 

La 1 noiembrie 1961 a fost mutat la şcoala militară de ofiţeri de securitate, unde 
a îndeplinit mai întâi funcția de profesor şef la ciclul de specialitate, iar în august 
1962 a fost promovat şef de catedră. A dovedit aptitudini pentru munca didactică, 
reușind să întocmească materiale de calitate şi să obţină rezultate pozitive în 
instruirea elevilor. 

În ianuarie 1964 a fost mutat la Direcţia cadre şi învățământ, în calitate de instructor 
pentru Școala militară de ofiţeri de securitate. Datorită experienţei acumulate și-a adus 
o contribuție efectivă la îmbunătăţirea activităţii de control şi sprijin a școlilor şi a 
calității procesului instructiv-educativ. 

În 1967 a fost mutat la Direcţia a V-a şi promovat adjunct şef serviciu, iar ulterior 
şef de serviciu, unde a muncit cu rezultate bune. A manifestat însă şi unele lipsuri, 
în sensul că nu și-a organizat temeinic activitatea, tărăgănând executarea unor lucrări, 
iar uneori a dovedit lipsă de tact în relațiile cu subordonații și a fost refractar la critică. 

Din decembrie 1969 lucrează la Centrul de informatică și documentare, unde la 
început a deținut funcţia de cercetător ştiinţific principal, iar la 1 aprilie 1972 a fost 
promovat șef de serviciu. 

Pe baza experienţei acumulate și a calităților sale personale, fiind un ofiţer 
inteligent, cu capacitate de analiză și sinteză, cu o temeinică pregătire de specialitate, 
politico-ideologică şi culturală, şi-a adus contribuţia la elaborarea unor lucrări și studii 
apreciate de conducerea ministerului. De asemenea, ca şef de serviciu dovedește spirit 
organizatoric, inițiativă, simţ de răspundere, competenţă și orientare, aducându-și 
aportul la perfecţionarea și îmbunătăţirea muncii de ansamblu a unităţii. 

A fost folosit cu bune rezultate de conducerea unităţii la elaborarea unor proiecte 
de acte normative şi la conducerea unor colective de control. De asemenea, a continuat 
să desfășoare activitate şi pe linia cercetării științifice, în 1973 publicându-i-se cartea 
intitulată „Acţiuni secrete în România“. 

Este un ofițer combativ şi cu spirit critic dezvoltat. Se bucură de aprecieri pozitive, 
atât din partea conducerii unităţii, cât și a tovarășilor de muncă. Este sănătos și rezistent 
la eforturi. 

Ofiţerul a depus eforturi pe linia lichidării lipsurilor semnalate anterior şi a obținut 
unele rezultate bune în acest sens. Totuși, uneori se mai evidenţiază în comportarea 
sa unele tendinţe de supraapreciere. 

Tatăl său a fost croitor și a posedat un atelier, folosind periodic şi câte 2—3 ucenici. 
A activat în P.C.R. în ilegalitate, iar în 1944 a decedat. Mama sa a fost casnică, iar 
după moartea soțului a lucrat ca funcţionară, în prezent fiind pensionară. Este membră 
de partid. 

Are o soră casnică, neîncadrată politic, căsătorită cu un activist de partid. 

Soţia ofițerului a lucrat ca dactilografă, în prezent este casnică, neîncadrată politic. 
Au un fiu, elev la școala generală. 

Tatăl soţiei a fost muncitor, apoi pensionat în urma unui accident de muncă. În 
anul 1958, fiind remizier la un debit de tutun, a fost condamnat pentru delapidare la 
1 an şi 6 luni închisoare corecțională, cu suspendarea executării pedepsei. A fost 
membru al P.C.R. și exclus în urma condamnării. Mama soției a fost casnică, 
neîncadrată politic. Ambii sunt decedați. 

Soţia ofițerului are un frate muncitor tâmplar, membru de partid, şi o soră 
funcţionară, neîncadrată politic. 

Locotenent-colonelul Brestoiu Horia este propus să fie numit în funcţia de şef al 
Inspectoratului județean Brașov al Ministerului de Interne. 

Direcţia cadre şi învățământ consideră că din punct de vedere social-politic și ca 
pregătire este corespunzător a fi numit în funcția propusă. 


p. şeful Direcţiei cadre şi învățământ 
Colonel Bucurescu Gianu 


17 aprilie 1974 


A.M.R., fond 121, rola 312, c. 699-701. 


1974 mai 1. Extras din Protocolul şedinţei Secretariatului C.C. al P.C.R. referitor 
la eliberări și numiri în funcţii la Ministerul de Interne 


Partidul Comunist Român 
Comitetul Central 


Protocol nr. 6 
al şedinţei Secretariatului din ziua de 


1 mai 1974 
Ordinea de zi: 
(...) 
VI. Se aprobă următoarele eliberări și numiri în funcții: 
(...) 


3. Eliberarea și numirea în funcţii a unor cadre din Ministerul de Interne, după 
cum urmează: 

a) Eliberarea generalului-maior Stoica Constantin din funcția de adjunct al 
ministrului. 

b) Transformarea unei funcţii de adjunct al ministrului în funcția de secretar general 
și numirea în această funcţie a generalului-maior Pleşiţă Gh. Nicolae. 

c) Eliberarea generalului-maior Gal Ionel din funcţia de adjunct al ministrului şi 
numirea sa în funcția de șef al Direcţiei generale a arhivelor statului. 

d) Eliberarea generalului-maior Titileanu Gheorghe din funcţia de șef al Direcţiei 
generale a arhivelor statului. 

e) Eliberarea generalului-maior Pele Gheorghe! din funcţia de șef al Direcţiei pentru 
pașapoarte şi numirea în această funcţie a generalului-maior Popescu Romeo. 

f) Eliberarea generalului-locotenent Tatu Eugen Pamfil din funcţia de comandant 
al pompierilor şi trecerea sa în rezervă. 

8) Numirea în funcţia de comandant al pompierilor a colonelului Ţoporoc Benone. 

h) Eliberarea generalului-maior Bolintineanu lon din funcţia de şef al Inspec- 
toratului judeţean Brașov al Ministerului de Interne și trecerea sa în rezervă. 

1) Numirea generalului-maior Șerban Dumitru în funcţia de șef al Inspectoratului 
judeţean Brașov al Ministerului de Interne. 

)) Eliberarea colonelului Sălcudean T. Pavel din funcţia de şef al Inspectoratului 
judeţean Mureş al Ministerului de Interne și numirea în această funcție a generalului- 
maior Ristea I. Gheorghe. 

k) Trecerea în rezervă a generalului-maior Cosma Gh. Neagu. 


(...) 


A.M.R., fond 121, rola 312, c. 393-394. 


112 


1974 mai 27. Referat de cadre al maiorului Blejea Niculae Niculae, propus a fi 
numit în funcția de șef al Unităţii speciale „T“* din Comandamentul 
pentru tehnică operativă şi transmisiuni 


Ministerul de Interne Secret de serviciu 
Direcţia cadre şi învățământ 


Maior (securitate) Blejea Niculae Niculae 
Membru de partid din 1969 


— Născut la 14 august 1935, în Bucureşti; 
— Naţionalitatea: română; 
— Originea socială: muncitorească; 


! Colonelul Pele Ion Gheorghe fusese numit șef al Direcţiei pentru pașapoarte, evidenţa străinilor și controlul 
trecerii frontierei în martie 1970 (A.M.R., fond 121, rola 281, c. 809). 

— Studii: Facultatea de electronică și telecomunicaţii, secţia telefonie-telegrafie, 
cu examen de diplomă; 

— Profesia: inginer comunicaţii telefonie-telegrafie; 

— Recăsătorit, nu are copii; 

— Încadrat în Ministerul de Interne în 1954, trecut în rezervă în 1961 şi reîncadrat 
în 1968; 

— Îndeplinește funcția de ofiţer inginer principal II la Unitatea specială „T“. 


Blejea Niculae, după ce a terminat 7 clase generale a intrat la Școala medie tehnică 
economică nr. 3 din București, unde a urmat un an, apoi s-a retras și s-a înscris la 
Școala profesională „Electromagnetica“, absolvind cursurile acesteia în 1953 și 
calificându-se în meseria de radiofonist. 

În 1953 a fost admis în Școala de ofiţeri a Ministerului de Interne, însă, 
întâmpinând greutăţi în ce priveşte însușirea limbilor străine și dorind să lucreze în 
meseria în care s-a calificat, în ianuarie 1954 i s-a acordat gradul de plutonier și a 
fost repartizat la Unitatea specială „T“. 

În funcţia încredințată s-a preocupat de îmbogățirea cunoştinţelor sale tehnice şi 
de aplicarea lor în practică. Obţinând rezultate bune în activitatea desfășurată, în același 
an a fost trecut în corpul ofiţerilor cu gradul de sublocotenent. 

Fiind dornic de a urma cursurile Institutului politehnic și neavând posibilitatea 
să realizeze aceasta din cauza programului și a deplasărilor în provincie pe care i le 
impunea serviciul, a solicitat să fie trecut în rezervă, fapt care 1-a fost aprobat cu data 
de 15 ianuarie 1961. 

În toamna aceluiaşi an s-a angajat la Uzinele „Electromagnetica“, iar după un an 
s-a transferat ca tehnician la laboratorul de tuburi și tranzistoare din cadrul Institutului 
Politehnic București, urmând în același timp și cursurile serale ale institutului, respectiv 
Facultatea de electronică şi telecomunicaţii, secția telefonie-telegrafie, pe care a 
absolvit-o în 1967, obținând diploma de inginer în specialitatea comunicaţii telefono- 
telegrafice. A continuat să lucreze în cadrul laboratorului cu rezultate bune până la 
1 februarie 1968, când a fost rechemat în cadrele active ale Ministerului de Interne 
cu gradul de căpitan și repartizat la Unitatea specială „T“, unde lucrează și în prezent 
în funcția de ofiţer inginer principal II. 

Este un ofițer competent, bun cunoscător al specificului muncii compartimentului 
de instalare a mijloacelor tehnico-operative, depune interes în rezolvarea problemelor 
tehnice şi are spirit de iniţiativă, aducând o contribuţie substanţială la realizarea 
sarcinilor. În lipsa şefului de compartiment conduce cu competență activitatea acestuia. 
Este disciplinat, corect şi modest în relațiile cu ceilalți ofițeri, iar în familie și societate 
are o comportare corespunzătoare. 

Pentru rezultatele bune obţinute a fost recompensat în bani, decorat și avansat 
înaintea expirării duratei minime în stagiu, la gradul de maior. 

În 1969 a fost primit membru de partid, achitându-se conştiincios de sarcinile 
încredințate. 

Tot în 1969 a absolvit un curs superior de perfecţionare în cadrul Școlii militare 
de ofiţeri a Ministerului de Interne, unde a reușit să-şi însușească în bune condiții 
cunoştinţele în domeniul muncii informative. 

Tatăl său este muncitor necalificat, neîncadrat politic. În 1954 a executat o 
condamnare de 6 luni închisoare corecțională pentru furt. Din 1937 a divorțat de mama 
ofițerului şi ulterior s-a recăsătorit, actuala soţie fiind casnică, neîncadrată politic. 
Mama ofițerului este casnică, neîncadrată politic. Aceasta a fost recăsătorită cu un 
mecanic auto, în prezent decedat. 

În 1955 ofițerul s-a căsătorit cu o telefonistă, de care a divorțat în 1956 din cauza 
unor neînțelegeri familiale. Actuala soție este funcţionară, neîncadrată politic. 

Tatăl soţiei este pensionat C.A.P,, în trecut a fost membru P.N.L., fără activitate 
deosebită. Mama soției este casnică, neîncadrată politic. 

Soţia are doi fraţi şi trei surori. Fraţii sunt muncitori, unul este membru de partid, 
iar celălalt neîncadrat politic. Surorile sunt muncitoare, neîncadrate politic. 

Maiorul Blejea Niculae este propus să fie promovat în funcţia de șef al Unității 
speciale „T“ din cadrul Comandamentului pentru tehnică operativă şi transmisiuni. 

Direcţia cadre și învățământ consideră că din punct de vedere social-politic 
corespunde a fi numit în funcţia propusă. 


Şeful Direcţiei cadre și învățământ 
General-maior 
Vlad Iulian 


27 mai 1974. 


A.M.R., fond 121, rola 313, c. 354-356. 

[1974 mai]. Referat de cadre al colonelului Scatula Petre Mihai, propus a fi numit 
în funcția de șef al Unităţii speciale „T din cadrul Comandamentului 
pentru tehnică operativă și transmisiuni 


Ministerul de Interne Secret de serviciu 
Direcţia cadre şi învățământ 


Colonel (securitate) Scatula Petre Mihai 
Membru de partid din anul 1947 


— Născut la 16 noiembrie 1927, în oraşul Brăila; 
— Naţionalitatea: română; 

— Originea socială: muncitorească; 

— Studii: absolvent al Institutului de căi ferate, Facultatea de telecomunicaţii, cu 
examen de diplomă; 

-— Profesia: inginer telecomunicaţii; 

— Căsătorit, are doi copii; 

— Încadrat în Ministerul de Interne în anul 1952; 

— Îndeplineşte funcţia de locţiitor al comandantului Unităţii speciale „R“ din 
Comandamentul pentru tehnică operativă şi transmisiuni. 


Scatula Mihai a urmat primele trei clase generale în Brăila, apoi s-a mutat cu 
părinţii în București, unde a absolvit clasa a IV-a. Între anii 1938-1947 a urmat opt 
clase liceu industrial în București, fiind cunoscut ca un elev mediocru la învățătură 
şi cu o comportare corespunzătoare. În iulie 1947 s-a încadrat în U.T.C., iar în 
decembrie acelaşi an a fost primit membru al P.C.R. 

După absolvirea liceului a stat la părinţi, până în februarie 1948, când s-a angajat 
desenator la Centrala industrială a hârtiei, unde a lucrat până în octombrie 1948, când 
a fost admis la Institutul de căi ferate — Facultatea de telecomunicaţii. Ca student s-a 
situat la un nivel mediu de pregătire, iar pe linie de partid a îndeplinit sarcina de 
preşedinte al sindicatului pe institut. 

După absolvirea facultăţii, în octombrie 1952 a fost încadrat în Ministerul de 
Interne cu gradul de locotenent și repartizat la Direcţia a II-a în funcţia de lucrător 
operativ prim. 

În 1954 a fost mutat la actualul Comandament pentru tehnică operativă şi 
transmisiuni, în funcția de inginer, lucrând în cadrul laboratorului staţiei de radio a 
ministerului şi ulterior la întreţinerea și exploatarea centralelor telefonice, ocupându- 
se în principal de realizarea investiţiilor și de recepționarea lucrărilor efectuate în 
cooperare cu întreprinderile Ministerului Transporturilor şi Telecomunicaţiilor. În acest 
domeniu s-a pregătit temeinic și, pe măsură ce a căpătat experienţă, randamentul şi 
calitatea muncii sale au crescut, reușind să-și aducă contribuţia prețioasă la înfăptuirea 
unor lucrări de amploare. 

La 1 decembrie 1967 a fost promovat adjunct șef de serviciu la Direcţia „T“, iar 
la 1 iunie 1972 adjunct al șefului Serviciului independent „B“. În aceste funcţii, pe 
baza pregătirii și a experienţei îndelungate pe care o are în activitatea specifică unității 
în care lucrează, a reușit să-şi aducă aportul nemijlocit la întocmirea unor studii 
tehnico-economice importante şi a condus unele lucrări de modernizare și dezvoltare 
a reţelelor de comunicaţii ale Ministerului de Interne, dovedind o bună orientare, 
exigenţă și răspundere. S-a deplasat deseori în teren, îndeosebi la acele unităţi care 
prezentau interes din punct de vedere economic și al securităţii legăturilor, şi a propus 
unele soluții tehnice care s-au materializat în reducerea de fonduri valutare și bănești, 
precum și în folosirea mai deplină a mijloacelor din dotare. 

Caracteristic pentru activitatea ofițerului este faptul că se preocupă permanent 
pentru efectuarea unor lucrări de calitate cu cheltuieli cât mai reduse şi manifestă 
grijă deosebită faţă de bunurile din dotare. 

În conducerea serviciului şi coordonarea colectivelor de care se ocupă, ca 
locţiitor şef unitate, a dovedit pricepere, competență şi calități organizatorice. În 
raporturile cu subordonații este principial, știe să şi-i apropie şi să-i mobilizeze în 
muncă. În familie şi societate are o comportare corespunzătoare. Din punct de vedere 
al sănătăţii suferă de reumatism, fără a avea capacitatea de muncă redusă. 

Pentru rezultatele obținute a fost distins cu ordine și medalii ale Republicii 
Socialiste România, înaintat la gradul de colonel înainte de expirarea stagiului minim 
şi recompensat în bani şi obiecte de mai multe ori. 

Ca lipsuri ce se manifestă în activitatea ofițerului, a rezultat că uneori nu exer- 
cită un control sistematic în secţiile pe care le coordonează, iar în relațiile cu 
subordonații nu este totdeauna suficient de exigent, în sensul că nu ia măsuri hotărâte 
pentru preîntâmpinarea unor manifestări negative din conduita unora dintre ei. 

Tatăl său, fost zidar, neîncadrat politic, decedat din 1969; mama este casnică, 
neîncadrată politic. 

Are doi fraţi ingineri, membri de partid. 

Soţia ofițerului este de naţionalitate armeană, contabilă, neîncadrată politic. Au 
două fiice, una studentă, iar cealaltă elevă, membre U.T.C. 

Tatăl soţiei a fost remizier la O.C.L. „Tutunul“, în prezent este pensionar, mama 
casnică, ambii neîncadraţi politic. 

Col. Scatula Mihai este propus să fie promovat în funcţia de şef al unităţii speciale 
„T din cadrul Comandamentului pentru tehnică operativă şi transmisiuni. 

Direcţia cadre și învățământ consideră că din punct de vedere social-politic este 
corespunzător a fi numit în funcția propusă. 


Şeful Direcţiei cadre şi învățământ 
General-maior 


Vlad Iulian 


A.M.R., fond 121, rola 313, c. 351-353. 

1974 iunie 4. Referat de cadre al maiorului Radu Gheorghe, propus în funcția de 
şef al Unităţii speciale „T“ din Comandamentul pentru tehnică 
operativă și transmisiuni 


Comitetul Central al P.C.R. 
Secţia Organizatorică și Cadre 


Radu Gheorghe 
Membru de partid din 1956 


— Născut la 8 august 1936, în comuna Colibaşi, judeţul Ilfov; 

— Originea socială: părinții au fost ţărani cu gospodărie mică; 

— Naţionalitatea: română; 

— Căsătorit, are doi copii; 

— Studii: Facultatea de electronică şi telecomunicaţii; 

— Profesia şi gradul: inginer electronist, este maior; 

— Cunoaște limbile: engleză şi slab rusă; 

— Este instructor la Secţia pentru problemele militare şi justiţie a Comitetului 
Central al P.C.R. 


Radu Gheorghe a absolvit în 1955 Școala medie de energie electrică și 
electrotehnică din București, obținând diploma de tehnician, apoi a fost repartizat la 
Uzina „Electronica“ București. Atât în uzină, cât şi în școală a desfăşurat activitate 
pe linie de U.T.C. 

În 1957 a fost trimis să urmeze Institutul Politehnic — Facultatea de electronică 
şi telecomunicaţii. Fiind suferind, a avut unele greutăţi în însușirea materiilor, ceea 
ce a făcut să repete anii ] şi III. După absolvirea facultății, în 1964, a fost încadrat 
la Ministerul de Interne cu gradul de locotenent-major, unde a îndeplinit mai întâi 
funcţia de inginer, apoi inginer principal la Unitatea specială „T“. În 1969 a urmat 
un an cursul de perfecţionare de pe lângă școala de ofiţeri. Mai mulți ani a fost 
secretarul organizaţiei de bază. Din 1970 lucrează în funcţia de instructor la Secţia 
pentru probleme militare şi justiţie a Comitetului Central al P.C.R. 

Conducerea secției şi unele cadre cu care lucrează apreciază că are o bună pregătire 
militară și de specialitate. Activează cu competenţă și hotărâre pentru rezolvarea 
sarcinilor. A participat la unele controale și analize efectuate în unităţile economice 
care produc pentru industria de apărare, unde a dovedit exigenţă și spirit analitic, 
reușind să sesizeze o serie de neajunsuri și să facă propuneri corespunzătoare de 
îmbunătăţire a activităţii de producţie. Are pregătire politică şi ideologică 
corespunzătoare şi se străduiește pentru perfecționarea cunoștințelor sale. 

I s-a recomandat să manifeste mai multă inițiativă, să fie mai combativ şi energic. 
Este modest, principial, cu o comportare corectă în familie și societate. 
A fost decorat cu Ordinul „23 August“ clasa a V-a şi medalii ale R.S. România. 
Despre familie cunoaștem: părinţii au fost ţărani cu gospodărie mică. Tatăl a 
decedat de mai mulți ani, iar mama are pensie L.O.V.R. Are patru fraţi: unul este 
subofițer la securitate, membru de partid, unul tehnician, altul muncitor şi celălalt 
lucrează în C.A.P. 
Soţia este ofițer de securitate, membră de partid. Părinţii au fost ţărani cu 
gospodărie mijlocie, sunt decedați. 
Este propus să fie numit şef al Unităţii speciale „T“ din Comandamentul pentru 
tehnică operativă şi transmisiuni din Ministerul de Interne. 
Comisia Centrală de Partid şi de Stat pentru selecționarea şi promovarea cadrelor 
consideră că poate fi numit în această funcție. 
Secretar, 
Pană Gheorghe 


Șef sector cadre, 
Savu lon 


Instructor, 
Dobre Alexandru 


A.M.R., fond 121, rola 303, c. 349-350. 

1974 iunie 10. Referat de cadre al colonelului Amohnoae Epifanie, propus a fi 
numit în funcţia de şef al Comandamentului serviciilor şi înzestrării 


Comitetul Central al P.C.R. 
Secţia Organizatorică și Cadre 


Amohnoae Epifanie 
Membru de partid din 1961 


— Născut la 12 mai 1930, în comuna Păltiniș, judeţul Botoșani; 
— Originea socială: părinții au fost ţărani cu gospodărie mijlocie; 


— Naţionalitatea: română; 

— Căsătorit, are doi copii; 

— Studii: Facultatea construcţii; 

-— Profesia şi gradul: inginer constructor, este colonel; 

— Cunoaşte limba franceză; 

— Este şef al Direcţiei serviciilor și înzestrării din Ministerul de Interne. 


Amohnoae Epifanie, din 1942 a urmat şase clase la Liceul militar din Predeal și 
două clase la Liceul teoretic din Dorohoi, pe care l-a absolvit în 1950, apoi s-a înscris 
la Facultatea de construcţii București. A fost secretarul organizaţiei de bază U.T.C. 
pe an. 

După absolvirea facultăţii, în 1955, a fost repartizat la Ministerul de Interne, 
Direcţia serviciilor și înzestrării (încadrat civil), unde a deținut succesiv funcţiile: 
inginer diriginte, șef de secţie şi locţiitor șef serviciu, iar în 1964 a fost încadrat în 
cadrele active, cu gradul de maior, în aceeași funcție. Din 1966 a deţinut mai întâi 
funcţia de locţiitor şef direcţie, apoi în 1968 a fost promovat în munca de director 
al Direcţiei serviciilor şi înzestrării, unde lucrează și în prezent. 

Conducerea direcţiei şi unele cadre cu care lucrează apreciază că are o temeinică 
pregătire de specialitate și a acumulat o bogată experienţă în munca de conducere. 
Dovedeşte conştiinciozitate şi simţ de răspundere pentru rezolvarea operativă a 
sarcinilor, reușind să aducă un aport însemnat pentru dotarea unităţilor cu tehnica 
necesară. Se preocupă îndeaproape pentru sporirea eficienţei investițiilor și 
îmbunătățirea calităţii lucrărilor de construcții. Se străduiește să-și ridice nivelul de 
cunoștințe profesionale și politice. În acest scop a urmat cursurile de perfecţionare 
şi Universitatea serală de marxism-leninism. 

În munca cu oamenii este apropiat, dovedind principialitate şi obiectivitate în 
aprecierea acestora, fapt pentru care se bucură de autoritate, stimă și respect din partea 
lor. I s-a recomandat să manifeste mai multă exigenţă și fermitate faţă de cei cu care 
lucrează și să acorde mai multă atenție îmbunătățirii activităţii de organizare a muncii. 

Pe linie obştească mai mulţi ani a fost membru în biroul organizaţiei de bază, iar 
în prezent este propagandist la grupa cu cadrele de conducere. Are o ţinută și 
comportare morală corespunzătoare, manifestând grijă pentru familie şi educarea 
copiilor. 

A fost decorat cu ordine și medalii ale R.S. România. 

Despre familie cunoaştem: părinţii au fost țărani cu gospodărie mijlocie, tatăl a 
decedat de mai mulți ani, iar mama este pensionară C.A.P. Are un frate și două surori 
care lucrează în C.A.P. 

Soţia este profesoară, membră de partid. Părinţii au fost învăţători, în prezent 
pensionari, membri de partid. 

Ministerul de Interne propune să fie numit în funcţia de șef al Comandamentului 
serviciilor şi înzestrării. 

Comisia Centrală de Partid şi de Stat pentru selecționarea şi promovarea cadrelor 
consideră că poate fi numit în această funcție. 


Secretar, 
Pană Gheorghe 
Şef sector cadre 
Savu lon 
Instructor, 
Dobre Alexandru 


10 iunie 1974. 


A.M.R., fond 121, rola 313, c. 341-342. 

1974 septembrie 3. Referat de cadre al colonelului Popa Aron Dumitru, propus 
a fi numit în funcţia de şef al Inspectoratului judeţean 
Dâmboviţa al Ministerului de Interne 


Ministerul de Interne Secret de serviciu 
Direcţia cadre şi învățământ 


Colonel (securitate) Popa Aron Dumitru 
Membru de partid din anul 1947 


— Născut la 25 noiembrie 1928, în comuna Băița, satul Barbura, judeţul Hunedoara; 

— Naţionalitatea: română; 

— Originea socială: muncitorească; 

— Studii: Facultatea de filologie, cu examen de diplomă; 

— Profesia: profesor de limba română; 

— Căsătorit, are doi copii; 

— Încadrat în Ministerul de Interne în 1952; 

— Îndeplineşte funcţia de locţiitor al comandantului Școlii militare de ofiţeri a 
Ministerului de Interne și secretar al comitetului de partid. 


Popa Dumitru a absolvit patru clase generale în 1940, apoi a întrerupt școala, 
deoarece a rămas orfan, fiind întreţinut de un unchi până la majorat. În 1947 s-a angajat 

la Combinatul siderurgic Hunedoara ca muncitor necalificat, unde a lucrat până în 
1948, când, îmbolnăvindu-se, a demisionat şi a revenit în comuna natală. În acelaşi 
an s-a angajat ca miner pe șantierul național Salva-Vişeu și ulterior vagonetar la minele 
de fier din Ghelari, unde a lucrat până în 1950. 

Din aceste perioade este cunoscut cu o comportare corectă, preocupat pentru 
calificarea sa profesională și îndeplinirea sarcinilor de producție. În 1947 a fost primit 
membru al P.C.R. şi a participat activ la viaţa de organizație. 

În luna martie 1950 a fost scos din producţie şi trimis să urmeze un curs de partid 
de trei luni, după absolvirea căruia a lucrat circa patru luni ca activist al Comitetului 
judeţean Hunedoara al P.C.R. 

În perioada octombrie 1950-octombrie 1952 a urmat Școala de ofiţeri politici a 
M.A.I., pe care a absolvit-o cu gradul de locotenent, fiind repartizat la Direcţia cadre. 
În ianuarie 1953 a fost mutat la Direcţia secretariat, ca şef de cabinet, iar începând 
din 1956 a lucrat în munca operativă la fostul Serviciu „K“, în funcţia de adjunct 
şef birou. În aceste unități a muncit cu perseverenţă, obţinând rezultate bune în 
îndeplinirea sarcinilor. 

La 15 septembrie 1957 a fost trimis la un curs de perfecționare, pe care l-a absolvit 
în august 1958 cu rezultate bune, după care a fost numit în funcția de ofițer 1 la Direcția 
I — informaţii interne. Într-un timp relativ scurt a reușit să-şi însuşească specificul 
muncii acestei unităţi, obținând rezultate bune în activitatea sa. Remarcându-se ca 
un ofițer capabil, a fost promovat succesiv până la funcţia de şef de serviciu, în munca 
de conducere folosind metode corespunzătoare, dând îndrumări competente 
subordonaţilor şi participând personal la rezolvarea unor lucrări mai complexe. În 
cursul anului 1968 a lucrat ca instructor la Secţia C.C. al P.C.R. pentru problemele 
militare și justiție. 

La 1 noiembrie 1968 a fost promovat locţiitor al comandantului Școlii militare 
de ofițeri a Ministerului de Interne și secretar al comitetului de partid din școală, unde 
se află şi în prezent. 

În această calitate este apreciat ca un ofițer cu spirit de răspundere și cu multă 
putere de muncă, receptiv la ceea ce este nou în activitatea operativă şi de învăţă- 
mânt. Concomitent cu munca de partid pe care o desfăşoară în şcoală, coordonează 
activitatea catedrei de științe sociale şi cultural-educativă, dovedind capacitate 
organizatorică şi inițiativă. 

Ofiţerul este preocupat continuu pentru perfecționarea pregătirii sale. În anul 1967 
a absolvit Facultatea de filologie, cu examen de diplomă, iar în prezent este 
doctorand. 

Pentru activitatea depusă a fost distins cu ordine și medalii ale R.S. România şi 
înaintat la gradul de colonel, înaintea expirării duratei minime de stagiu. 

Este sănătos, iar în familie şi societate are o conduită bună. 

Ca lipsuri i se poate reţine faptul că nu întotdeauna dovedește suficientă exigență 
şi fermitate, manifestă o oarecare rigiditate în relațiile cu subordonații, iar uneori nu 
reușește să controleze corespunzător activitatea colectivelor din subordine. 

Tatăl său (Popa Aron) a fost miner, a decedat în 1941, iar mama (Popa Elena) 
casnică, a decedat în 1943. După decesul părinților a fost crescut de un unchi, fost 
țăran cu gospodărie mică, membru de partid, care a decedat în 1956. 

Ofiţerul are o soră funcționară, membră de partid, căsătorită cu un activist de partid. 

Soţia ofițerului este dactilografă, membră de partid. Au doi copii, elevi, membri 
ai U.T.C. 

Tatăl soției a fost muncitor ziler la C.F.R., în 1929 şi-a părăsit familia și de atunci 
nu se mai cunoaște nimic despre el. Mama soţiei a fost femeie de serviciu, în prezent 
fiind întreţinută de ofiţer, neîncadrată politic. 

Colonelul Popa Dumitru este propus a fi numit în funcția de şef al Inspectoratului 
judeţean Dâmboviţa al Ministerului de Interne. 

Direcţia cadre şi învățământ consideră că din punct de vedere social-politic și ca 
pregătire corespunde a fi numit în funcția propusă. 


p. Șeful Direcţiei cadre şi învăţământ 
Colonel Bucurescu Gianu 


3 septembrie 1974. 


A.M.R., fond 121, rola 314, c. 553-555. 

1974 septembrie 3. Referat de cadre al colonelului Blaga Ion Ștefan, locţiitor al 
şefului Direcţiei a IV-a contrainformaţii militare 


Ministerul de Interne Secret de serviciu 
Direcţia cadre şi învățământ 


Colonel (securitate) Blaga lon Ştefan 
Membru de partid din anul 1947 


— Născut la 21 iunie 1929, în comuna Dealu Morii, judeţul Bacău; 
— Naţionalitatea: română; 


— Originea socială: țăran cooperator; 

— Studii: Academia militară — Facultatea de arme întrunite și tancuri; 

— Profesia: militar; 

— Căsătorit, are doi copii; 

— Încadrat în Ministerul de Interne în 1950; 

— Îndeplineşte funcţia de locţiitor al șefului Direcţiei a IV-a contrainformaţii 
militare. 


Blaga Ştefan, în 1943 a absolvit şapte clase generale în comuna natală, apoi a lucrat 
în gospodăria părinţilor până în februarie 1944, când s-a angajat ca ucenic la Uzina 
electrică din Brașov, unde concomitent a urmat şi școala profesională, calificându-se 
lăcătuş mecanic. În aceste perioade a avut o comportare bună. 

În 1945 a fost primit în organizația U.T.C., iar în 1947 în P.C.R. În 1948 a fost 
ales secretar al organizaţiei U.T.C. din Uzina electrică Brașov, îndeplinind cu 
conșştiinciozitate sarcinile ce i s-au încredințat. 

Din octombrie 1948 până în octombrie 1949 a urmat Școala de subofiţeri a 
Ministerului de Interne, de unde a fost selecționat și trimis la şcoala de ofiţeri, pe 
care a absolvit-o la 3 martie 1950, când a fost înaintat la gradul de locotenent. În şcoala 
militară a fost un elev disciplinat, bun executant al ordinelor și perseverent la 
învățătură, clasificându-se al doilea pe promoție. Pe linie de partid a fost ales secretar 
al organizaţiei de bază. 

La absolvirea școlii a fost repartizat la Serviciul de informaţii frontieră din 
Comandamentul trupelor de grăniceri, unde a lucrat până în iulie 1953, când a fost 
promovat șef de secție informaţii frontieră la Divizia de grăniceri din Timişoara. În 
1955 a fost readus la Serviciul de informații frontieră din Comandamentul trupelor 
de grăniceri și numit şef de secţie, iar în octombrie 1957 a fost trimis la Cursul de 
specializare securitate din U.R.S.S., pe care l-a absolvit în august 1958, cu rezultate 
bune. 

După întoarcerea de la curs a continuat să îndeplinească aceeași funcţie, până în 
mai 1960, când a fost mutat la Direcţia a IV-a — contrainformaţii militare — inițial 
ca şef de secţie, apoi locţiitor şef serviciu, iar în februarie 1964 a fost promovat şef 
de serviciu. 

În perioada 1968-1970 a urmat Academia militară — Facultatea de arme întrunite 
şi tancuri, pe care a absolvit-o cu calificativul „bine“. După absolvirea academiei a 
îndeplinit funcția avută anterior, până la 15 martie 1972, când a fost promovat locțiitor 
al șefului Direcţiei a IV-a, calitate pe care o are și în prezent. 

În activitatea de conducere a dovedit perseverenţă, hotărâre şi dăruire, reuşind să 
organizeze în bune condiţii munca subordonaţilor și să asigure executarea ordinelor 
şi a misiunilor. O atenţie deosebită a acordat muncii cu rețeaua informativă și a orientat 
eforturile colectivului din subordine în direcţia rezolvării sarcinilor majore, asigurând 
încadrarea informativă a locurilor vulnerabile. Ca urmare, au putut fi cunoscute și 
prevenite unele evenimente deosebite privind sustragerea ori pierderea unor 

documente secrete, de armament şi muniții, precum și alte fenomene sau acțiuni 
negative. 

A dovedit capacitate organizatorică, competenţă profesională, spirit de iniţiativă, 
putere de analiză și sinteză. Posedă o bună pregătire politico-ideologică, de securitate 
şi militară şi manifestă preocupare pentru perfecţionarea cunoștințelor sale şi ale 
subordonaţilor. 

Este sănătos, rezistent la eforturile fizice şi intelectuale. În familie și societate are 
o conduită bună. 

Pentru rezultatele obţinute i s-au conferit ordine și medalii ale R.S. România şi 
a fost recompensat în bani și obiecte de mai multe ori. 

În activitatea sa este necesar să se angreneze cu mai multă hotărâre și curaj în 
rezolvarea unor sarcini mai complexe și mai dificile, să înlăture aspectele de 
timiditate şi să manifeste mai multă încredere în forțele sale. 

Tatăl său (Blaga Ion) a fost țăran cu gospodărie mică, după care s-a înscris în 
C.A.P., în prezent fiind pensionar. Este membru P.C.R. Mama sa (Blaga Paraschiva) 
este pensionară C.A.P., neîncadrată politic. 

Ofiţerul are trei surori, din care două membre în C.A.P. şi una casnică, neîncadrate 
politic. Soții acestora sunt muncitori, neîncadrați politic. Unul a fost condamnat în 
1957 la 6 luni închisoare pentru delapidare, iar în 1964 la un an închisoare pentru 
speculă. Altul a fost exclus din partid și condamnat în 1966 la 4 luni închisoare pentru 
furt din avutul obștesc. În prezent aceștia au o conduită corectă. 

Soţia este casnică, membră P.C.R. Au un fiu, ofiţer de securitate, şi o fiică, elevă 
de liceu, ambii membri ai U.T.C. 

Tatăl soţiei a fost muzicant, în prezent este pensionar, iar mama casnică, ambii 
neîncadraţi politic. Soţia are un frate, lăcătuș mecanic de precizie, şi o soră, 
contabilă, neîncadraţi politic. 

Colonelul Blaga Ștefan este propus pentru a fi numit în funcţia de șef al 
Inspectoratului județean Dâmboviţa al Ministerului de Interne. 

Direcţia cadre şi învățământ consideră că din punct de vedere social-politic și ca 
pregătire ofițerul corespunde a fi numit în funcția propusă. 


p. Șeful Direcţiei cadre şi învăţământ 
Colonel Bucurescu Gianu 


3 septembrie 1974. 


A.M.R., fond 121, rola 314, c. 556-558. 

1974 septembrie 19. Referat de cadre al colonelului Ion Nicolae, locţiitor al 
şefului Direcției I informaţii a Ministerului de Interne 


Comitetul Central al P.C.R. 
Secţia Organizatorică și Cadre 


Ion Nicolae 
Membru de partid din 1946 


— Născut la 21 octombrie 1930, în Costești, judeţul Argeș; 

— Originea socială: tatăl a fost frânar la C.F.R.,; 

— Naţionalitatea: română; 

— Căsătorit, are doi copii; 

— Studii: Facultatea de drept; 

— Profesia şi gradul: ofiţer activ, are gradul de colonel; 

— Cunoașşte slab limba franceză; 

— Este locțiitor al şefului Direcţiei 1 informaţii a Ministerului de Interne. 


Ion Nicolae, după absolvirea școlii generale s-a calificat în meseria de mecanic 
auto şi a lucrat la Uzina „23 August“ din București până în 1949. A obţinut rezultate 
bune în producţie, a fost secretar al organizaţiei de partid pe atelier. Ulterior a lucrat 
ca activist U.T.C. un an la Sectorul „23 August“ şi Comitetul orășenesc București, 
timp în care a urmat și Școala de cadre a U.T.C. 

În 1950 a fost trimis la Şcoala de ofiţeri de securitate, pe care a absolvit-o în același 
an cu calificativul „foarte bine“, acordându-i-se gradul de sublocotenent. 

După absolvirea şcolii a lucrat 22 ani la Consiliul Securităţii Statului, îndeplinind 
funcțiile: lucrător operativ, locţiitor şef de birou, şef de birou, inspector, şef de serviciu, 
şef al Cancelariei. 

În 1972 a fost numit şef al Direcţiei secretariat-juridic, funcţie în care a muncit 
până în iunie 1974, când a fost încadrat locţiitor al șefului Direcţiei I informaţii interne, 
unde se află și în prezent. 

În funcțiile încredințate a dovedit putere de muncă, spirit organizatoric, capacitate 
de cuprindere a problemelor, perseverenţă în îndeplinirea sarcinilor de serviciu, fiind 
apreciat pentru rezultatele obținute. Reușește să orienteze în mod corespunzător 
activitatea subordonaţilor, să-i sprijine în muncă și în pregătirea lor militară şi politică. 
Este harnic, cu iniţiativă, preocupat de executarea ordinelor conducerii ministerului 
şi îmbunătăţirea muncii unităţii. 

Este apreciat că a contribuit în mod corespunzător la planificarea muncii, la 
elaborarea unor materiale de analiză, la sintetizarea măsurilor stabilite de biroul 

atenţie stabilirii strictului necesar de acte normative, metodologiei unitare în 
elaborarea acestora, urmăririi îndeplinirii ordinelor şi instrucțiunilor de către unităţile 
subordonate. Are o bună pregătire politico-ideologică şi de specialitate, se preocupă 
de îmbogățirea cunoștințelor sale militare. A manifestat și unele lipsuri: nu a 
asigurat un control sistematic asupra subordonaţilor, privind munca de secretariat din 
unităţi nu a acţionat întotdeauna cu operativitate și spirit de prevedere pe linia activității 
de relaţii și protocol. 

A fost decorat cu ordine și medalii ale R.S. România. 

Despre familie: tatăl a fost frânar la C.F.R., a posedat 7 ha teren, mama casnică, 
ambii sunt decedați. Are doi fraţi și o soră: un frate este muncitor, membru de partid, 
celălalt subofițer, iar sora este membră a C.A.P. 

Soţia a fost bobinatoare, în prezent casnică. Tatăl a fost dogar, a avut atelier propriu 
până în 1950, apoi a lucrat în cooperativa meșteşugărească, mama a fost casnică, ambii 
sunt decedați. Are un frate muncitor. 

Are doi copii, elevi la şcoala generală. 

Ministerul de Interne propune să fie numit şef al Inspectoratului judeţean 
Dâmboviţa. 

Comitetul județean de partid Dâmboviţa a fost de acord cu propunerea. 

Comisia Centrală de Partid şi de Stat pentru selecționarea şi promovarea cadrelor 
este de acord cu propunerea respectivă. 


Instructor, 
Fotin Nicolae 


19 septembrie 1974. 


A.M.R., fond 121, rola 314, c. 550-551. 

1974 septembrie 20. Notă întocmită de Secţia Organizatorică şi Cadre a C.C. al 
P.C.R. cu propuneri pentru funcția de şef al Inspectoratului 
judeţean Dâmboviţa al Ministerului de Interne 


Comitetul Central al P.C.R. 
Secţia Organizatorică și Cadre 


Notă 


Comisia Centrală de Partid şi de Stat pentru selecționarea şi promovarea cadrelor 
a examinat propunerile Ministerului de Interne privind numirea în funcții a unor cadre 
şi le supune spre aprobare Secretariatului C.C. al PC.R.: 

— Eliberarea tov. col. Florea Nicolae din funcţia de şef al Inspectoratului judeţean 
Dâmboviţa al Ministerului de Interne, datorită lipsurilor manifestate în muncă, și 
numirea în funcția respectivă a unuia din tovarăși, în ordinea prezentată: 


1. — Colonel lon Nicolae  — locţiitor al șefului Direcţiei | informaţii interne; 
2. — Colonel Popa Dumitru -  „, al comandantului Școlii militare de ofiţeri; 
3. — Colonel Blaga Ștefan  — „al şefului Direcţiei a IV-a contrainformaţii 
militare. 
Secretar 
[indescifrabil] 


20 septembrie 1974. 


A.M.R., fond 121, rola 314, c. 549. 

1975 ianuarie 4. Referat de cadre al locotenent-colonelului Alexie Marin Ștefan, 
şef al Securităţii judeţului Dolj 


Ministerul de Interne Secret de serviciu 
Direcţia cadre şi învățământ 


Locotenent-colonel (securitate) Alexie Marin Ştefan 
Membru de partid din anul 1954 


— Născut la 20 ianuarie 1934, în comuna Podari, judeţul Dolj; 
— Naţionalitatea: română; 

— Originea socială: muncitorească; 

— Studii: Facultatea de drept, cu examen de diplomă; 

— Profesia: jurist; 

— Căsătorit, nu are copii; 

— Încadrat în Ministerul de Interne în 1951; 

— Îndeplinește funcţia de şef al Securităţii județului Dolj. 


Alexie Ștefan, după ce a absolvit patru clase generale a urmat şapte clase de liceu 
comercial, fiind apreciat ca unul dintre cei mai buni elevi. În anul 1948 a fost primit 

membru al U.T.C. şi ulterior ales secretar al comitetului U.T.C. pe liceu, îndeplinind 
cu răspundere sarcinile ce i-au revenit. 

În iulie 1951 a fost trimis la Şcoala de ofițeri a Direcţiei Generale a Securităţii 
Statului, la absolvirea căreia, în octombrie acelaşi an, i s-a acordat gradul de 
sublocotenent și a fost repartizat la Direcţia regională M.A.I. Craiova. 

La început a lucrat în sectorul administrativ, din 1953 până în 1969 desfășurându-și 
activitatea pe linie de contraspionaj, cadre, anchete penale, contrainformaţii radio, 
informaţii interne și pregătirea cadrelor, acumulând o bogată experienţă în principalele 
domenii ale muncii de securitate. În toată această perioadă a ieşit în evidenţă ca un 
ofiţer cu o foarte bună pregătire politico-ideologică, profesională și militară, cu inițiativă, 
capacitate organizatorică şi spirit de analiză. În 1954 a fost primit membru al P.C.R. 

În aprilie 1969 a fost promovat adjunct al şefului Serviciului informaţii interne, 
în decembrie același an [a fost promovat adjunct] al [şefului] Serviciului de 
contraspionaj, în ianuarie 1972 numit șef al rezidenţei „R. 250* pe linie de 
contraspionaj, iar în ianuarie 1973 promovat şef al Securităţii judeţului Dolj, funcție 
pe care o deţine și în prezent. 

În aceste funcții a dovedit calităţi pentru munca de conducere, o temeinică pregătire, 
maturitate și discernământ, un stil corespunzător în relațiile cu subordonații. Este un 
ofiţer inteligent, cu un nivel ridicat de cultură generală, un foarte bun cunoscător al 
problemelor muncii de securitate, principial și exigent, cu un dezvoltat simţ al datoriei 
în executarea atribuţiilor ce-i revin. 

În 1964 a absolvit Facultatea de drept, cu examen de diplomă, iar în 1971 cursul 
superior pentru cadrele de conducere din aparatul de securitate, obținând calificative 
foarte bune. 

Pentru rezultatele obținute în muncă a fost decorat cu ordine și medalii ale R.S. 
România, avansat la gradele de maior şi locotenent-colonel înaintea expirării duratei 
minime în stagiu, evidenţiat şi recompensat de mai multe ori. 

În activitatea sa au existat şi unele neajunsuri, în sensul că nu întotdeauna a 
manifestat dinamismul necesar, iar uneori, atunci când este criticat pentru lipsuri în 
muncă, pe moment se descurajează. 

Se află în evidenţa cabinetului medical cu hipertensiune arterială, capacitatea sa 
de muncă nefiind însă diminuată. 

Părinţii ofițerului (Alexie Marin și Florica) au fost muncitori C.F.R., în prezent 
pensionari, fără de partid. Are un frate asistent universitar, o soră profesoară şi una 
muncitoare, una din surori fiind membră a P.C.R. 

Soţia ofițerului este funcţionară, tatăl ei pensionar, fost cizmar, iar mama casnică, 
fără de partid. 

Un frate al soţiei ofițerului, muncitor, în 1968 a fost condamnat la 2 ani şi 6 luni 
închisoare pentru complicitate la delapidare şi exclus din P.C.R. Soţia ofițerului a avut 
o mătuşă stabilită în S.U.A. din 1926, care în 1967 a decedat. 

În concluzie, It. col. Alexie Ştefan este un ofiţer inteligent, bine pregătit politico- 
ideologic, cu o temeinică cultură profesională şi generală. Are o bogată experiență 

în munca de securitate, calități organizatorice și de comandă, fiind un cadru de 
perspectivă. 


Şeful Direcţiei cadre şi învățământ 
Colonel, 
Moise Vasile 


A.M.R., fond 121, rola 319, c. 202—203. 

1975 ianuarie 4. Referat de cadre al colonelului Rotaru Marin Mihai, 
şef al Securităţii judeţului Mehedinţi 


Ministerul de Interne Secret de serviciu 
Direcţia cadre şi învățământ 


Colonel (securitate) Rotaru Marin Mihai 
Membru de partid din anul 1954 


— Născut la 4 ianuarie 1929, în comuna Stângăceaua, judeţul Mehedinţi; 
— Naţionalitatea: română; 

— Originea socială: muncitorească; 

— Studii: Facultatea de filologie, cu examen de diplomă; 

— Profesia: militar; 

— Căsătorit, are doi copii; 

— Încadrat în Ministerul de Interne în 1954; 

— Îndeplinește funcţia de şef al Securităţii județului Mehedinţi. 


Rotaru Mihai, după absolvirea şcolii generale, a urmat Școala profesională de pe 
lângă Atelierele C.F.R. Drobeta-Turnu Severin, calificându-se în 1947 în meseria de 
lăcătuș mecanic. După absolvire a lucrat în cadrul atelierelor respective, la început 
ca lăcătuș mecanic, apoi ca tehnician, fiind apreciat ca un tânăr muncitor, respectuos 
şi cu o conduită bună. În anul 1944 a fost primit în U.T.C., achitându-se în mod 
conştiincios de sarcinile încredințate. 

În perioada noiembrie 1950-octombrie 1952 a satisfăcut serviciul militar într-o unitate 
de transmisiuni din Călăraşi, de unde a fost trecut în rezervă cu gradul de plutonier. 

În 1952 a revenit la Atelierele C.F.R. Drobeta-Turnu Severin, unde a muncit ca 
tehnician până în octombrie 1954. În 1954 a fost primit membru al P.C.R. 

În octombrie 1954 a fost încadrat în securitate cu gradul de sublocotenent și 
repartizat la Direcţia a VI-a (transporturi), Serviciul T.F. Drobeta-Turnu Severin, unde 
a îndeplinit succesiv funcţiile de lucrător operativ, ajutor şef de birou şi şef de birou. 

În perioada 1957-1958 a urmat cursul de perfecţionare securitate cu durata de un 
an, la București, pe care l-a absolvit cu calificativul „foarte bine“. 

Ca urmare a rezultatelor obținute, în 1964 a fost numit şef al Serviciului raional 
de securitate Târgu Jiu. În această funcţie a făcut dovada unor certe calități pentru 
munca de comandă, fapt pentru care în 1968 a fost numit adjunct inspector şef la 
Inspectoratul de securitate judeţean Gorj, afirmându-se ca un ofiţer capabil, cu multă 
putere de muncă și inițiativă. 

În luna mai 1972 a fost mutat la Inspectoratul judeţean Mehedinţi şi promovat în 
funcţia de şef al securităţii judeţului. Și în această calitate dovedeşte că posedă 
aptitudini organizatorice şi de conducere, capacitate de analiză şi de cuprindere a 
problemelor. Este un ofiţer energic, curajos şi hotărât în acţiuni. 

Are o bună pregătire politico-ideologică și culturală și manifestă preocupare pentru 
acumularea de noi cunoștințe. În 1973 a absolvit Facultatea de filologie, cu examen 
de diplomă. În familie şi societate este cunoscut cu o conduită demnă. Este sănătos 
şi rezistent la eforturi fizice și intelectuale. 

Pentru rezultatele bune obținute în decursul activităţii sale a fost decorat cu ordine 
şi medalii ale R.S. România și înaintat la gradele de locotenent-colonel şi colonel 
înaintea expirării duratei minime în stagiu. 

Ca lipsuri se menționează faptul că nu este destul de exigent și nu a luat suficiente 
măsuri de tragere la răspundere a unor subordonați care nu au executat întocmai 
ordinele primite. 

Tatăl său (Rotaru Marin) a fost cantonier C.F.R., în prezent pensionar, iar mama 
(Rotaru Elena) este casnică, ambii fără de partid. 

Are trei frați, unul este paznic C.F.R. fără de partid, altul funcţionar, iar al treilea 
ofițer de securitate, membri de partid. 

Soţia sa este casnică, neîncadrată politic. Au două fiice, dintre care una este studentă 
anul I, iar cealaltă elevă, membre U.T.C. 

Tatăl soţiei a fost funcționar vamal, în prezent este pensionar, membru de partid, 
iar mama casnică, fără de partid. Soţia are un frate, funcţionar, membru de partid, 
şi trei surori, una muncitoare și alta dactilografă, membre de partid, iar a treia membră 
a C.A.P., fără de partid. 

În concluzie, colonelul Rotaru Mihai este un ofițer inteligent și capabil, cu o bună 
pregătire politico-ideologică şi profesională, posedă calităţi și aptitudini organizatorice. 


Șeful Direcţiei cadre şi învățământ 
Colonel, 
Moise Vasile 


4 ianuarie 1975. 


A.M.R., fond 121, rola 319, c. 205—206. 

1975 ianuarie 23. Referat de cadre al colonelului Nuță Constantin, locţiitor al 
şefului Direcţiei a IV-a din Ministerul de Interne 


Comitetul Central al P.C.R. 
Secţia Cadre 


Nuță Constantin 
Membru de partid din 1957 


— Născut la 23 noiembrie 1929, în comuna Brănești, județul Ilfov; 

— Originea socială: părinții au fost ţărani cu gospodărie mică; 

— Naţionalitatea: română; 

— Recăsătorit, are un copil; 

— Studii: Academia militară, Facultatea de arme întrunite și spate. Este în anul 
IV la Facultatea de drept; 

— Profesia şi gradul: ofiţer, este colonel; 

— Este locțiitor al şefului Direcţiei a IV-a din Ministerul de Interne. 


Nuță Constantin, din 1941 a fost ucenic, apoi lucrător la un atelier de croitorie 
particular din Bucureşti. În 1948, circa patru luni a fost brigadier pe Șantierul 
naţional Salva-Vișeu, după care a revenit în comuna natală, unde a fost croitor la 
un atelier particular, gestionar la cooperativa de consum și responsabil la centrul 
de colectare din comună. În acest timp a fost şi activist U.T.C. extrabugetar la Plasa 
Brănești. 

În 1950 a fost încorporat pentru satisfacerea stagiului militar, după circa două luni 
a fost trimis să urmeze Şcoala militară de ofiţeri artilerie Sibiu, pe care a absolvit-o 
în 1952, obţinând gradul de locotenent. După terminarea școlii a deţinut succesiv 
funcţiile: laborant la Centrul de instrucţie al artileriei „Mihai Bravu“, comandant de 
pluton la Școala militară de ofiţeri artilerie din Sibiu şi comandant de divizion la un 
regiment de artilerie, unde a lucrat până în 1959, când a fost trimis să urmeze Academia 
militară — Facultatea de arme întrunite și spate. 

Ca urmare a rezultatelor bune obținute la învățătură, după absolvirea facultății, 
în 1962, a fost încadrat lector la aceeaşi academie, catedra de tactica artileriei terestre. 
După circa un an a fost transferat la Ministerul de Interne, unde, în urma absolvirii 
unui curs de pregătire în domeniul securității, a deținut succesiv funcţiile: ofițer |, 
şef birou, şef secţie cadre, şef serviciu și locțiitor al şefului Direcţiei a IV-a 
contrainformaţii militare. 

Conducerea direcţiei şi organizaţia de partid apreciază că și-a adus o contribuție 
activă la soluţionarea problemelor și stabilirea concluziilor operative ce trebuiau să 

stea în atenţia direcţiei, dovedind o bună pregătire de specialitate şi politică. A condus 
cu competenţă colective de control în compartimentele pe care le coordonează și a 
militat pentru respectarea ordinelor și instrucțiunilor, stimulând în același timp iniţiativa 
şi simţul de răspundere al subordonaţilor. Se preocupă de creșterea eficienţei rețelei 
atenţie perfecţionării cunoștințelor sale de specialitate și de cultură generală. În prezent 
este în anul IV la Facultatea de drept, cursul fără frecvenţă. 

Pe linie de partid, mai mulți ani a fost membru al biroului organizaţiei de bază, 
iar în prezent este membru al comitetului de partid pe minister şi propagandist la 
învățământul de partid. Este dinamic, bun organizator şi pasionat pentru activitatea 
de securitate. În rândul celor cu care lucrează are o comportare corectă şi se bucură 
de stimă şi respect. În familie şi societate are conduită corespunzătoare. 

A fost decorat cu ordine şi medalii ale R.S. România. 

Are un autoturism proprietate personală. 

Despre familie: părinţii — Gheorghe Velicu Vasile şi Floarea, au fost ţărani cu 
gospodărie mică, tatăl este decedat, iar mama are pensie C.A.P. Are un frate 
muncitor, membru de partid. 

De prima soție s-a despărțit în 1961 şi plătește pensie alimentară pentru copil. 
Actuala soţie este juristă, membră de partid. Tatăl — lonescu Dumitru, a fost 
funcţionar, iar mama, Ecaterina, casnică, sunt decedați. 

Secţia pentru problemele militare şi justiţie a C.C. al P.C.R. propune să fie numit 
în funcția de şef sector în această secţie. 

Secţia Cadre a C.C. al P.C.R. consideră că este corespunzător şi poate fi numit 
în această funcţie. 


Șef secţie, 
Dănică Petre 


Instructor 
Dobre Alexandru 


23 ianuarie 1975. 


A.M.R., fond 121, rola 319, c. 197-199. 

1975 noiembrie 13. Referat de cadre al generalului-maior Stan Nicolae, şeful 
Securităţii municipiului București, propus a fi numit în 
funcţia de locţiitor al șefului Direcţiei a V-a securitate și 
gardă. Raport privind numirea generalului-maior Pleşiţă 
Nicolae în funcția de adjunct al ministrului de Interne 


Ministerul de Interne Secret de serviciu 
Cabinetul ministrului 
Nr. S/206649/ 13 noiembrie 1975 


Secretariatul Comitetului Central al 
Partidului Comunist Român 


Biroul executiv al Consiliului de conducere al Ministerului de Interne supune 
aprobării Secretariatului Comitetului Central al Partidului Comunist Român 
următoarele propuneri: 

1. Eliberarea din funcţia de secretar general al Ministerului de Interne a generalului- 
maior Pleșiţă Gh. Nicolae și numirea sa în funcția de adjunct al ministrului de Interne. 

2. Eliberarea din funcţia de şef al Securităţii municipiului Bucureşti a generalului- 
maior Stan M. Nicolae şi numirea sa în funcţia de locţiitor al şefului Direcţiei a V-a 
securitate şi gardă. 

Alăturat, înaintăm referatul de cadre al generalului-maior Stan M. Nicolae, iar 
referatul tov. Pleşiţă Nicolae se găsește la C.C. al PC.R., întrucât este membru al 
Comisiei Centrale de Revizie. 


Ministru de Interne 
Teodor Coman 


Stan Nicolae 
Membru de partid din 1946 


— Născut la 5 octombrie 1928, în Ploieşti, jud. Prahova; 

— Originea socială: muncitorească; 

— Naţionalitatea: română; 

— Profesia și gradul: ofiţer, general-maior în Ministerul de Interne; 


— Pregătirea profesională: 
— Facultatea de Drept Bucureşti, 1962; 
— Academia militară București — Facultatea arme întrunite și tancuri — 1971, 
şef de promoţie; 

— Facultatea de limbi germanice, română și engleză a Universităţii 
Bucureşti, 1974; 
— Cursul de specializare securitate, un an, U.R.S.8., 1957; 

— Cunoaște limbile: engleză și rusă; 


— Funcţii şi locul de muncă: 

— 1939-1947 băiat de prăvălie, apoi ospătar la diferite cofetării şi restaurante 
din Ploieşti și Predeal; 
— 1947-1948 secretar la Plasa U.T.C. Sinaia şi ulterior secretar al Sectorului 
1 U.T.C. Ploiești; 
— 1948-1949 a urmat, şase luni, Școala de cadre a C.C. al U.T.C., apoi 
Şcoala de educatori politici a Ministerului de Interne; 
— 1949-1967 Direcţia contrainformaţii militare; 

— 1949-1954 şef de birou, apoi şef de serviciu; 

— 1954-1962 locţiitor şef direcție; 

— 1962-1967 şef direcţie; 
— 1967-1969 Direcţia generală de contraspionaj: 

— şef direcție generală şi membru al Consiliului Securităţii Statului!; 
— 1969-1971 a urmat Academia Militară Bucureşti — Facultatea de arme 
întrunite și tancuri; 
— 1971-1972 inspector şef al Inspectoratului de securitate al municipiului 
București”; 
— Din 1972 şi până în prezent este prim-adjunct al șefului Inspectoratului 
Ministerului de Interne din municipiul București şi şef al Securității 
municipiului București; 


— Funcţii în organele de partid, de masă şi obşteşti: 
— 1946 secretar al Comitetului U.T.C. Predeal; 
— 1947-1948 secretar al Comitetului de plasă U.T.C. Sinaia și secretar al 
Sectorului 1 U.T.C. Ploiești; 
— 1954-1969 şi 1971-1974 membru al Comitetului de partid din Ministerul 
de Interne; 
— Din 1974 şi până în prezent este preşedinte al Federaţiei Române de Tenis; 


— Şcoli de partid: 
— Școala de cadre a C.C. al U.T.C., 6 luni, 1948; 


! Numit prin ordinul preşedintelui Consiliului Securităţii Statului nr. 3 740 din 21 iulie 1967 (A.M.L., 
fond D.M.R.U., inventar nr. 7386, dosar nr. 17, nenumerotat). 

2 Numit prin ordinul președintelui Consiliului Securităţii Statului nr. 01 846 din 1 noiembrie 1971 
(A.M.I., fond D.M.R.U., inventar nr. 7395, dosar nr. 12, f. 334). 

— Situaţia familială: 
Părinții: 
— tatăl, Stan Marin, a fost tâmplar, în prezent pensionar, membru de partid 
cu stagiu din 1931; 
— mama, Margareta, casnică; 
Frați şi surori: 
— un frate, ofițer în Ministerul de Interne, membru de partid 
— două surori, una profesoară și alta muncitoare, membre de partid 
— Căsătorit cu: Stan (Gherman) Elena, funcționară, membră de partid; 
— Naţionalitatea: română; 
— Copii: are un fiu, elev la școala generală; 
Părinţii soției: 
— tatăl, a fost muncitor turnător, în prezent pensionar (...); 
— mama, a fost casnică, este decedată; 
Fraţi şi surori: - 
— Sancțiuni: - 


Instructor 
Maliu Eugen 


13 noiembrie 1975. 


A.M.R., fond 12|, rola 323, c. 279-282. 

1976 decembrie 31. Extras din Protocolul şedinţei Secretariatului C.C. al P.C.R. 
privind eliberări şi numiri în funcții la Ministerul de Interne 


Partidul Comunist Român 
Comitetul Central 


Protocol 
al şedinţei Secretariatului C.C. al P.C.R. din ziua de 
31 decembrie 1976 


Ordinea de zi: 


(...) 
III. Se aprobă următoarele eliberări și numiri în funcții: 
(...) 

13. Numirea locotenent-colonelului Mușşuroia Gheorghe în funcția de şef al 
Inspectoratului judeţean Bistriţa-Năsăud al Ministerului de Interne. 

14. Numirea colonelului Popa Dumitru în funcţia de șef al Securităţii judeţului 
Prahova. 

15. Numirea colonelului Mortoiu Aurelian în funcţia de şef al Securității județului 
Timiș. 

(...) 


A.M.R., fond 121, rola 330, c. 851-852. 

1977 august 22. Notă a Colegiului Central de Partid cu propunerea de acordare 
a stagiului de partid din anul 1942 lui Onescu Cornel 


Onescu Cornel 


Tovarăşul Onescu Cornel, membru de partid din 1945, solicită să i se acorde stagiul 
de partid din perioada ilegalităţi. 

Din documentele sale de partid rezultă următoarele: 

În anul 1933, în timp ce era ucenic la tipografia „Scrisul românesc“ din Craiova, 
a devenit membru al organizaţiei „Tineretul socialist“, iar în 1935 s-a înscris în 
Sindicatul muncitorilor din Artele grafice. În anii 1936-1938 a fost membru al 
Comitetului local Craiova al organizației Tineretului socialist. Tovarășul Cornescu 
Stelian (membru de partid din 1933) confirmă cele de mai sus, menţionând că grupa 
Tineretului socialist din care făcea parte şi tov. Onescu Cornel a avut legătură cu 
U.T.C.-ul local. 

În 1938-1940 a urmat o şcoală de perfecţionare în arte grafice din București, apoi 
a lucrat la tipografia „Cartea românească“ până în 1942, când a fost încorporat în 
armată, la Regimentul | A.A. din București. 

Tov. Onescu Cornel, cunoscând încă din anul 1938 pe Lateş Ion — U.T.C.-ist, iar 
din 1942 membru al P.C.R. —, sub îndrumarea acestuia, după ce a fost încorporat în 
armată, a făcut propagandă antifascistă în rândurile ostașilor. 

În martie 1943, Lateş Ion, pe atunci membru al Comitetului Sectorului 1 Galben 
al P.C.R., i-a făcut legătura tovarăşului Onescu Cornel cu resortul militar al P.C.R., 
de la care dată a desfășurat muncă de agitație între ostașii din unitate şi s-a ocupat 
de educarea unor soldaţi, pentru a fi atrași în munca ilegală. 

Cele de mai sus rezultă din referinţele date de Lateș Ion la 17 aprilie 1947 (decedat 
în 1950) şi Lucreția Covete, membră de partid din 1935. În urma arestării lui Lateş 
Ion, în februarie 1944, tov. Onescu Cornel a pierdut legătura cu partidul, însă a 
continuat să ducă muncă de agitaţie între ostaşi până în august 1944. 

Având în vedere cele arătate mai sus, Colegiul Central de Partid, în şedinţa din 
5 august 1977, propune să i se acorde tovarăşului Onescu Cornel stagiul în partid 
din anul 1942. 


Preşedinte 
Petre Lupu 


22 august 1977. 


A.M.R., fond 121, rola 335, c. 909-910. 

1978 septembrie 12. Protocolul şedinţei Secretariatului C.C. al P.C.R. referitor 
la eliberări şi numiri în funcţii la Ministerul de Interne 


Partidul Comunist Român 
Comitetul Central 
Nr. 4470 


Protocol nr. 10 
al şedinţei Secretariatului din ziua de 
12 septembrie 1978 


Au participat tovarășii: Nicolae Ceauşescu, losif Banc, Emil Bobu, Virgil 
Cazacu, Constantin Dăscălescu, Vasile Mușat, Dumitru Popescu. 

Şedinţa a început la ora 16% şi s-a terminat la ora 16%. 

A prezidat tovarășul Nicolae Ceaușescu. 


Ordinea de zi: 
— Eliberări şi numiri în funcții. 


Secretariatul C.C. al P.C.R. a hotărât următoarele: 

— Eliberarea generalului-maior Popescu Romeo din funcţia de şef al Direcţiei 
pașapoarte, evidenţa străinilor şi controlul trecerii frontierei şi trecerea sa în rezervă. 

— Eliberarea generalului-maior Ghenoiu Ion din funcţia de șef al statului major 
al Comandamentului Trupelor de Grăniceri şi numirea sa în funcția de şef al Direcţiei 
pașapoarte, evidenţa străinilor şi controlul trecerii frontierei. 

— Eliberarea generalului-maior Geică Constantin din funcţia de şef al Direcţiei 
cadre şi învățământ din Ministerul de Interne și numirea sa în funcţia de şef al 
Inspectoratului judeţean Ialomiţa al Ministerului de Interne. 

— Numirea generalului-maior Florea Gheorghe, locţiitor al şefului Direcţiei 
cadre și învățământ din Ministerul Apărării Naţionale, în funcția de șef al Direcției 
cadre și învățământ la Ministerul de Interne. 

— Trecerea în rezervă a următorilor generali: 

General-maior Bolânu Gheorghe, şef unitate în Direcţia generală de informații 
externe; 

General-maior Angelescu Gheorghe, locţiitor șef unitate în Direcţia generală de 
informaţii externe; 

General-locotenent Moldoveanu Jean, în legătură cu numirea sa într-o funcție din 
economia națională; 

— Trecerea în rezervă cu gradul de soldat a generalului-maior Luchian Eugen, 
secretar al Comisiei pentru problemele de pașapoarte și vize de pe lângă Consiliul 
de Miniștri, pentru încălcări ale prevederilor legale și abateri grave de la normele eticii 
şi echităţii socialiste. 

Nicolae Ceaușescu 


A.M.R., fond 121, rola 341, c. 557-558. 

1978 septembrie 27. Notă cu propuneri privind numirea și eliberarea unor cadre 
din conducerea Ministerului de Interne 


Notă 
privind numirea şi eliberarea unor cadre din conducerea 
Ministerului de Interne 


1. — Eliberarea generalului-locotenent Pleșiţă Nicolae din funcția de prim adjunct 
al ministrului şi numirea lui în funcția de comandant al Școlii militare de ofițeri activi 


a Ministerului de Interne. 

2. — Eliberarea tovarăşului Dima Romus din funcția de secretar de stat şi 
numirea lui în funcția de adjunct al ministrului și şef al Centrului de informaţii externe. 

3. — Eliberarea generalului-maior Zagoneanu Gheorghe din funcția de şef al 
Inspectoratului judeţean Galaţi al Ministerului de Interne şi numirea lui în funcția 
de secretar de stat la Ministerul de Interne. 


27 septembrie 1978. 
[Rezoluţie:] 


Conform indicaţiei, au fost consultați tovarășii secretari ai C.C. al PC.R., care 
au fost de acord cu propunerile făcute. 


Emil Bobu 


A.M.R., fond 121, rola 341, c. 774. 

1979 septembrie 4. Notă a Comisiei C.C. al P.C.R. pentru problemele de cadre 
de partid şi de stat, înaintată Secretariatului C.C. al P.C.R., 
cu propuneri privind eliberări şi numiri în funcții la Ministerul 
de Interne 


Comisia C.C. al PC.R. 
pentru problemele de cadre 
de partid şi de stat 


Notă 


Supunem aprobării Secretariatului C.C. al P.C.R. următoarele propuneri: 

1. Eliberarea tovarăşului colonel Crai 1. Petru din funcţia de şef al Inspectoratului 
judeţean Arad al Ministerului de Interne, pentru lipsă de exigență în muncă și 
săvârşirea unor abuzuri, și numirea în această funcție a tovarăşului locotenent-colonel 
Brânaş P. Constantin, secretar al Comitetului de partid şi locţiitor politic la 
Inspectoratul judeţean Dolj. 

2. Eliberarea tovarăşului colonel Mincu V. Gheorghe din funcţia de șef al 
Inspectoratului judeţean Argeş al Ministerului de Interne, pentru lipsă de 
fermitate şi necuprinderea sarcinilor, şi numirea în această funcţie a tovarăşului 
colonel Câmpeanu I. Romeo, locţiitor al şefului Corpului de control al ministrului 
de Interne. 

3. Eliberarea tovarăşului general-maior Băleanu N. Gheorghe din funcția de șef 
al Inspectoratului judeţean Bihor al Ministerului de Interne, pentru serioase 
deficienţe în stilul de muncă și încălcări ale normelor de serviciu, şi numirea în această 
funcţie a tovarăşului locotenent-colonel Popescu Gh. Ion, secretar al Consiliului 
politic la Brigada 9 grăniceri. 

4. Eliberarea tovarăşului colonel Rizea I. Craiu din funcția de șef al 
Inspectoratului judeţean Brăila al Ministerului de Interne, pentru săvârșirea unor 
abuzuri în muncă, iar un frate al soției s-a stabilit în R.F.G. Numirea în această funcție 
a tovarăşului general-maior Mleşniţă Gh. Constantin, secretar al Consiliului 
politic la Comandamentul trupelor de securitate. 

5. Eliberarea tovarăşului colonel Burlacu C. Victor din funcția de șef al 
Inspectoratului judeţean Constanţa al Ministerului de Interne, pentru încălcări grave 
şi repetate ale normelor de muncă, şi numirea în această funcţie a tovarăşului colonel 
Boştină D. Gheorghe, șef secţie la Departamentul Securităţii Statului. 

6. Eliberarea tovarăşului general-maior Sprâncenatu I. Constantin din funcția 
de șef al Inspectoratului judeţean Dolj al Ministerului de Interne, întrucât 
îndeplinește condiţiile de pensionare. Numirea în această funcţie a tovarăşului 
locotenent-colonel Dupac Gh. Mircea, secretar al Consiliului politic la Brigada de 
securitate Cluj-Napoca. 

7. Eliberarea tovarăşului colonel Ionescu Gh. Dumitru din funcţia de șef al 
Inspectoratului judeţean Iaşi al Ministerului de Interne, deoarece are 19 ani vechime 
în funcția actuală. Numirea în această funcție a tovarăşului colonel Copilu Gh. Victor, 
secretar al Consiliului politic la Brigada de securitate Timișoara. 

8. Eliberarea tovarăşului colonel Hriţan N. Nicolae din funcția de șef al 
Inspectoratului judeţean Maramureş al Ministerului de Interne, pentru lipsă de 
fermitate şi tolerarea abaterilor subordonaţilor, şi numirea în această funcție a 
tovarăşului locotenent-colonel Vlădescu I. Ion, șef serviciu contraspionaj la 
Inspectoratul judeţean Ilfov. 

9. Eliberarea tovarăşului colonel Bobu M. loan din funcţia de șef al 
Inspectoratului judeţean Neamţ al Ministerului de Interne, pentru lipsă de 
fermitate față de abuzurile unor subordonați, şi numirea în această funcţie a 
tovarăşului colonel Petcu I. Grigore, secretar adjunct al Consiliului politic al 
Ministerului de Interne. 

10. Eliberarea tovarăşului colonel Isac Gr. Gheorghe din funcţia de şef al 
Inspectoratului judeţean Olt al Ministerului de Interne, pentru lipsă de fermitate 

şi necuprinderea sarcinilor, şi numirea în această funcţie a tovarăşului colonel Lungu 
V. Gheorghe, șef al Securităţii judeţului Maramureș. 

11. Eliberarea tovarăşului general-maior Ionescu Gh. Ioan din funcția de şef al 
Inspectoratului judeţean Prahova al Ministerului de Interne, deoarece este bolnav. 
Numirea în această funcție a tovarăşului colonel Popa A. Dumitru, șef al Securității 
judeţului Prahova. 

12. Eliberarea tovarăşului colonel Puşcaş I. Ilie din funcţia de șef al 
Inspectoratului judeţean Sălaj al Ministerului de Interne, deoarece are peste 11 ani 
vechime în funcţia actuală. Numirea în această funcţie a tovarăşului locotenent-colonel 
Pora Gh. Gheorghe, secretar al Comitetului de partid și locţiitor politic la 
Inspectoratul judeţean Mureş. 

13. Numirea în funcția de șef al Inspectoratului judeţean Sibiu al Ministerului 
de Interne — vacantă — a tovarășului colonel Rotariu M. lulian, șef al Securităţii 
judeţului Alba. 

14. Eliberarea tovarăşului general-maior Tăurescu S$. Viorel din funcţia de șef 
al Inspectoratului judeţean Timiş al Ministerului de Interne, pentru lipsă de fermitate 
şi tolerarea abaterilor subordonaţilor, și numirea în această funcţie a tovarăşului colonel 
Nica N. Constantin, instructor în Secția pentru probleme militare și justiție a C.C. 
al P.C.R. 

Propunerile au fost examinate de Biroul Comisiei C.C. al P.C.R. pentru problemele 
de cadre de partid şi de stat. 


Constantin Dăscălescu 


4 septembrie 1979. 

1980 iunie 21. Notă întocmită de Comisia C.C. al P.C.R. pentru probleme de cadre 
de partid şi de stat cu propuneri de numiri și eliberări din funcții 
în Ministerul de Interne 


Comisia C.C. al PC.R. 
pentru probleme de cadre 
de partid şi de stat 


Notă 


Supunem spre aprobare Secretariatului C.C. al P.C.R. propunerile privind: 


(...) 


IV. Numirea în funcția de şef al Securităţii judeţului Alba — vacantă — a unuia 
dintre următorii: 


1. Lt. col. Brihac Florian — şef serviciu contrainformaţii în sectoarele 
economice la 1.]. Gorj 

2. Maior Gorcea Pamfil — şef serviciu contraspionaj la I.J. Cluj 

3. Maior Velea Eugen — şef serviciu pașapoarte la 1.J. Cluj 


V. Numirea în funcţia de șef al Securităţii judeţului Maramureş — vacantă — a 
unuia dintre următorii tovarăși: 


1. Maior Goran Gheorghe — şef de birou în Direcţia a IV-a contrainformaţii 
militare 

2. Maior Ivan loan — şef serviciu informaţii interne la Inspectoratul 
judeţean Sălaj 

3. Lt. col. Brădeanu Marian — şef serviciu informaţii interne la Inspectoratul 


judeţean Neamţ 


VI. Eliberarea colonelului Olteanu Alexe din funcția de șef al Securităţii 
judeţului Teleorman, în legătură cu trecerea sa în altă muncă, și numirea în această 
funcţie a unuia dintre următorii: 


1. Lt. col. Lică Dumitru — şef serviciu contrainformaţii economice la 
1.]. Prahova 

2. Colonel Stănculescu Ștefan  — şef de serviciu în Direcţia a II-a contra- 
informaţii în sectoarele economice din M.I. 

3. Maior Mitulescu Constantin — șef serviciu contrainformaţii economice la 
1.]. Vaslui 

VII. Eliberarea generalului maior Bordea Aron din funcția de șef al Securităţii 
judeţului Dâmboviţa, în legătură cu trecerea sa în altă muncă, și numirea în această 
funcţie a unuia dintre următorii: 


1. Lt. col. Iftimie Neculai — şef serviciu informaţii interne la I.]. Alba 

2. Lt. col. Puşcaciu Constantin  — şef serviciu contrainformaţii în sectoarele 
economice la 1.J. Teleorman 

3. Lt. col. Crăciun Ancu — şef serviciu contraspionaj la I.M.B. — Securitate 


VIII. Eliberarea colonelului Golea David din funcția de șef al Securităţii 
judeţului Hunedoara, pentru abateri de la normele de muncă și conduită, şi numirea 
în această funcţie a unuia dintre următorii: 


1. Lt. col. Popinciuc Marin — şef serviciu în Direcţia a II-a contrainformaţii 
în sectoarele economice 

2. Lt. col. Patache lon — locţiitor al şefului Securităţii judeţului Braşov 

3. Maior Conea Ilie — şef serviciu contrainformaţii în sectoarele 


economice la 1.]. Covasna 


IX. Numirea în funcția de șef al Securităţii județului Harghita — vacantă — a 
unuia dintre următorii: 


1. Colonel Rapilat Alexandru  — șef compartiment analiză şi sinteză la 
U.M. 0195 
2. Lt. col. Luca Marin — şef serviciu contraspionaj la 1.J]. Harghita 
3. Maior Bosca Dinu — şef serviciu informaţii interne la 1.]. Satu Mare 


Propunerile au fost examinate de Biroul Comisiei C.C. al P.C.R. pentru problemele 
de cadre de partid și de stat. 


Constantin Dăscălescu 
21 iunie 1980. 


A.M.R., fond 121, rola 353, c. 479-482. 

1980 august 18. Extras din Protocolul ședinței Secretariatului C.C. al P.C.R. 
referitor la eliberarea și numirea în funcții a unor ofițeri de securitate 


Partidul Comunist Român 
Comitetul Central 


Nr. 3505 
Protocol nr. 9 
al şedinţei Secretariatului din ziua de 
18 august 1980 
(a) 
Ordinea de zi: 
(...) 
Se aprobă următoarele eliberări și numiri în funcții: 
(...) 


4. Numirea în funcţia de şef al Securităţii judeţului Alba a It. col. Brihac Florian, 
şef serviciu contrainformaţii la 1.]. Gorj. 

5. Numirea în funcția de şef al Securităţii județului Maramureş a maiorului Goran 
Gheorghe, șef de birou în Direcţia a IV-a contrainformaţii militare. 

6. Eliberarea colonelului Olteanu Alexe din funcția de șef al Securităţii judeţului 
Teleorman și numirea în această funcţie a It. col. Lică Dumitru, şef serviciu la 1.]. 
Prahova. 

7. Eliberarea generalului-maior Bordea Aron din funcția de șef al Securității 
judeţului Dâmboviţa şi numirea în această funcţie a It. col. Iftimie Neculai, şef serviciu 
la 1.J. Alba. 

8. Eliberarea colonelului Golea David din funcția de şef al Securităţii judeţului 
Hunedoara şi numirea în această funcție a It. col. Popinciuc Marin, șef serviciu în 
Direcţia a II-a contrainformaţii în sectoarele economice. 

9. Numirea în funcţia de şef al Securităţii judeţului Harghita a colonelului Rapilat 
Alexandru, şef compartiment analiză şi sinteză la U.M. 0195. 


fi) 


A.M.R., fond 121, rola 353, c. 297. 

1984 septembrie 5. Notă-raport întocmită de Tudor Postelnicu, ministru secretar 
de stat la Ministerul de Interne, privind numirea și eliberarea 
din funcţie a unor generali 


Notă-raport 


Vă rugăm să ne permiteţi să raportăm următoarele: 

În baza decretului nr. 172 din 20 august 1984 au fost avansați la gradele de general- 
maior şi respectiv general-locotenent următoarele cadre: 

1. General-locotenent Amohnoae Epifanie, şeful Inspectoratului judeţean Bacău. 

Vă adresăm rugămintea să fie eliberat din actuala funcție și numit în funcția de 
director adjunct în cadrul I.C.E. „Dunărea“. 

2. General-maior Mortoiu Aurelian, şeful Securităţii judeţului Timiș, să fie numit 
în funcţia de locţiitor al șefului Direcţiei de contrainformaţii în sectoarele economice 
(contrasabotaj ). 

3. General-maior Câmpeanu Romeo, șeful Inspectoratului judeţean Argeş, să fie 
numit în funcţia de locţiitor al șefului I.G.M. 

Rugăm să aprobaţi şi eliberarea acestora din funcţiile actuale. 

Vă asigurăm că propunerile supuse Dumneavoastră vor contribui la îmbunătățirea 
activităţii în unităţile în care îşi vor desfășura activitatea în viitor. 


Să trăiţi! 
Ministru secretar de stat 
Tudor Postelnicu 


Nr. 0427 
din 5 septembrie 1984. 


A.M.R., fond 121, rola 372, c. 749. 

1984 septembrie 7. Notă cu propuneri privind eliberarea și numirea în funcție 
unor cadre din Ministerul de Interne — şefi de inspectorate 
și securități judeţene 


Tovarăşului 
Nicolae Ceauşescu 
— Secretar General al Partidului Comunist Român — 


Vă înaintăm spre aprobare următoarele propuneri: 

— Eliberarea colonelului Rapilat Alexandru din funcţia de şef al Securităţii judeţului 
Harghita şi numirea lui în funcția de șef al Inspectoratului judeţean Harghita al 
Ministerului de Interne — vacantă. 

— Numirea locotenent-colonelului lovănaş Alexandru în funcția de șef al Securităţii 
judeţului Harghita. 

— Eliberarea colonelului Hancheș loan din funcţia de şef al Inspectoratului judeţean 
Covasna al Ministerului de Interne. 

— Eliberarea colonelului Dupac Mircea din funcţia de şef al Inspectoratului judeţean 
Dolj al Ministerului de Interne şi numirea lui în funcția de şef al Inspectoratului 
judeţean Covasna al Ministerului de Interne. 

— Eliberarea colonelului Aulic Alexandru din funcţia de şef al Securităţii judeţului 
Suceava şi numirea în această funcţie a colonelului Ardelean Vasile-Mircea, şef 
serviciu în Departamentul Securităţii Statului. 

— Numirea colonelului Grama Mircea, şef secție în Departamentul Securităţii 
Statului, în funcția de șef al Inspectoratului judeţean Dolj al Ministerului de Interne. 

— Numirea locotenent-colonelului Chiţoiu Ion, ofițer I în Departamentul Securităţii 
Statului, în funcția de şef al Securităţii judeţului Dolj — vacantă. 

Propunerile au fost examinate de Biroul Comisiei C.C. al P.C.R. pentru problemele 
de cadre de partid și de stat. 


Constantin Radu 
7 septembrie 1984. 


A.M.R., fond 121, rola 372, c. 753-754. 

1984 octombrie 12. Raport cu propuneri de numiri şi eliberări din funcţii în 
Ministerul de Interne — șefi de inspectorate şi securități 
judeţene 


Tovarăşului 
Nicolae Ceauşescu 
— Secretar General al Partidului Comunist Român — 


Vă înaintăm spre aprobare propunerile privind: 

— Eliberarea colonelului Dumitrescu Dumitru din funcţia de inspector şef al 
Inspectoratului judeţean al Ministerului de Interne Alba, deoarece a cerut să fie 
pensionat pentru limită de vârstă, și numirea în această funcţie a colonelului Brihac 
Florian, şef al Securităţii judeţului Alba. 

— Numirea în funcția de inspector şef al Inspectoratului judeţean al Ministerului 
de Interne Argeș — vacantă — a colonelului Pinţoiu Gheorghe, secretar al Comitetului 
de partid din aparatul central al Ministerului de Interne. 

— Numirea în funcția de şef al Inspectoratului judeţean al Ministerului de Interne 
Bacău — vacantă — a colonelului Cepraga Constantin, locţiitor al șefului Unităţii 
speciale de luptă antiteroristă din Departamentul Securităţii Statului. 

— Eliberarea colonelului Sterian Marin din funcţia de șef al Inspectoratului 
judeţean al Ministerului de Interne Vaslui și numirea lui în aceeași funcție la judeţul 
Botoşani — vacantă. 

— Numirea în funcția de şef al Inspectoratului judeţean al Ministerului de Interne 
Vaslui a colonelului Puşcaciu Constantin, șef serviciu în Securitatea judeţului 
Teleorman. 

— Eliberarea generalului-maior Șerban Dumitru din funcţia de şef al 
Inspectoratului judeţean al Ministerului de Interne Brașov, care urmează să rămână 
la dispoziţia ministerului. 

— Eliberarea generalului-maior Bucur Gheorghe din funcția de secretar de stat 
la Ministerul de Interne și numirea sa în funcția de şef al Inspectoratului judeţean al 
Ministerului de Interne Brașov. 

— Eliberarea generalului-locotenent Vasile Gheorghe din funcţia de şef al 
Inspectoratului municipiului București, urmând să primească alte însărcinări, şi 
numirea în această funcţie a generalului-maior Dănescu Gheorghe, șef al Securității 
municipiului București. 

— Numirea în funcția de şef al Securității municipiului Bucureşti a generalului- 
maior Bucurescu Nicolae Gianu, șef al Compartimentului cadre-învățământ din 
Departamentul Securităţii Statului. 

— Numirea în funcția de şef al Inspectoratului judeţean al Ministerului de Interne 
Caraş-Severin — vacantă — a colonelului Rădulescu Ion, șef serviciu în Direcția 
contrainformaţii militare din Departamentul Securităţii Statului. 

— Eliberarea colonelului Molea Mariean din funcţia de şef al Inspectoratului 
judeţean al Ministerului de Interne Călărași, deoarece a solicitat să se pensioneze 
pentru limită de vârstă, fiind bolnav, şi numirea în această funcție a colonelului 
Bohâlţea Romu, șef al Securităţii judeţului Călăraşi. 

— Eliberarea generalului-maior Ioana Constantin din funcția de șef al 
Inspectoratului judeţean al Ministerului de Interne Cluj şi numirea lui în aceeași funcție 
la judeţul Mureș — vacantă. 

— Numirea în funcția de şef al Inspectoratului judeţean al Ministerului de Interne 
Cluj a generalului-maior Șerbănoiu loan, locţiitor al șefului Direcţiei de informații 
interne din Departamentul Securităţii Statului. 

— Eliberarea colonelului Ion Nicolae din funcţia de şef al Inspectoratului judeţean 
al Ministerului de Interne Dâmboviţa, urmând să fie trecut într-o muncă 
corespunzătoare capacității sale de muncă (este bolnav), şi numirea în această funcţie 
a colonelului Georgescu Ioan, șef compartiment contraspionaj la Securitatea 
judeţului Argeş. 

— Numirea în funcția de șef al Inspectoratului judeţean al Ministerului de Interne 
Giurgiu — vacantă — a colonelului Predoiu Nicolae, șef serviciu în Direcția 
contrainformaţii militare din Departamentul Securităţii Statului. 

— Eliberarea colonelului Iţeuş Dragoş din funcţia de șef al Inspectoratului judeţean 
al Ministerului de Interne Suceava, deoarece a solicitat să fie pensionat pentru limită 
de vârstă, fiind bolnav. 

— Eliberarea colonelului Simon Gheorghe din funcţia de şef al Inspectoratului 
judeţean al Ministerului de Interne Hunedoara și numirea lui în aceeași funcție la 
judeţul Suceava. 

— Eliberarea generalului-maior Rotaru Mihai din funcţia de şef al Inspectoratului 
judeţean al Ministerului de Interne Mehedinţi şi numirea lui în aceeași funcție la judeţul 
Hunedoara. 

— Eliberarea colonelului Bodunescu Ion din funcţia de șef al Inspectoratului 
judeţean al Ministerului de Interne Teleorman şi numirea lui în aceeaşi funcție la 
judeţul Mehedinţi. 

— Numirea în funcția de şef al Inspectoratului judeţean al Ministerului de Interne 
Teleorman a colonelului Obaciu Andrei Ionel, locţiitor politic la Inspectoratul 
judeţean al Ministerului de Interne Braşov. 

— Numirea în funcția de şef al Inspectoratului judeţean al Ministerului de Interne 
Ialomița a colonelului Pascu Ioan, locţiitor politic la Inspectoratul judeţean al 
Ministerului de Interne Teleorman. 

— Eliberarea colonelului Copilu Victor din funcția de șef al Inspectoratului judeţean 
al Ministerului de Interne Iași şi numirea în această funcție a colonelului Calotă Petru, 

şef serviciu în Direcția contrainformaţii militare din Departamentul Securităţii 
Statului. 

— Numirea în funcția de şef al Inspectoratului judeţean al Ministerului de Interne 
Neamţ a colonelului Ursache Traian, șef sector la Consiliul politic al Ministerului 
de Interne. 

— Numirea în funcția de şef al Inspectoratului judeţean al Ministerului de Interne 
Tulcea a colonelului Gheorghiță Chivu, șef al Securităţii judeţului Constanţa. 

— Eliberarea generalului-maior Andreescu Gheorghe din funcția de șef al 
Inspectoratului judeţean al Ministerului de Interne Vâlcea, deoarece starea sănătății 
nu-i mai permite să cuprindă sarcinile, urmând să fie pensionat, şi numirea în această 
funcţie a colonelului Păsărin Paulian, locțiitor al şefului Securităţii municipiului 
București. 

— Numirea în funcția de şef al Inspectoratului judeţean al Ministerului de Interne 
Vrancea — vacantă — a locotenent-colonelului Panait Constantin, locţiitor al şefului 
Securităţii judeţului Brăila. 


Constantin Radu 


12 octombrie 1984. 

134 


1984 octombrie 25. Notă privind propuneri de numire în funcţia de șef al 
Inspectoratului judeţean al Ministerului de Interne şi al 
Securităţii judeţului Brăila 


Tovarăşului 
Nicolae Ceauşescu 
— Secretar General al Partidului Comunist Român — 


Vă înaintăm spre aprobare propunerile privind: 

— Numirea în funcția de şef al Inspectoratului judeţean al Ministerului de Interne 
Brăila — vacantă — a colonelului Călinescu Gheorghe, şef al Securităţii judeţului Brăila. 

— Numirea în funcția de şef al Securităţii județului Brăila a locotenent-colonelului 
Soare Constantin, şef serviciu într-o unitate a Departamentului Securităţii Statului. 

Propunerile au fost examinate de Biroul Comisiei C.C. al P.C.R. pentru probleme 
de cadre de partid și de stat. 


Constantin Radu 


25 octombrie 1984. 

OBIECTIVE ȘI METODE 


135 


1967 iulie 13. Hotărârea Comitetului Executiv al C.C. al P.C.R. privind întărirea 
controlului de partid asupra organelor de securitate și miliție 


Strict Secret 


Hotărâre25 


În vederea realizării sarcinilor trasate de Plenara C.C. al P.C.R. din 26-27 iunie 
a.c., cu privire la continua îmbunătăţire a activităţii Ministerului Afacerilor Interne 
și întărirea controlului de partid asupra muncii acestuia, Comitetul Executiv al C.C. 
al P.C.R. 

hotărăşte: 

1. Comitetele regionale, raionale şi orășenești de partid controlează și îndrumă 
întreaga activitate a organelor de Securitate și Miliție pentru înfăptuirea hotărârilor 
partidului și guvernului privind asigurarea securității statului, a ordinii publice, 
apărarea proprietăţii socialiste şi celei personale, a drepturilor şi intereselor legale 
ale cetăţenilor. În atenţia organelor locale de partid va trebui să stea modul cum 
organele de Securitate şi Miliție se preocupă de prevenirea şi descoperirea 
infracțiunilor, respectarea legalităţii socialiste, întărirea legăturilor cu masele largi 
populare, perfecționarea continuă a metodelor și mijloacelor folosite în muncă. 

Conducerea de către comitetele regionale, raionale și orășenești de partid și întărirea 
controlului lor asupra activităţii organelor de Securitate şi de Miliție trebuie să ducă 


25 Hotărârea a fost aprobată de Comitetul Executiv al C.C. al P.C.R. în şedinţa din 27 iulie 1967 
(A.N.I.C., fond C.C. al P.C.R. — Cancelarie, dosar nr. 115/1967, f. 2-3). 

la ridicarea calității muncii acestora sub toate aspectele, la mai buna orientare în 
rezolvarea problemelor majore ce decurg din atribuţiile stabilite prin hotărârile 
partidului şi guvernului. 

Comitetele regionale, raionale şi orășenești de partid au datoria de a acorda un 
sprijin permanent organelor de Securitate și de Miliție în aplicarea hotărârilor de partid 
şi de stat, în selecționarea, creșterea și promovarea cadrelor, întărirea disciplinei în 
muncă și a răspunderii față de sarcinile încredințate în rândul tuturor lucrătorilor, în 
educarea acestora în spiritul dragostei față de partid şi guvern, a vigilenţei 
revoluţionare și fermităţii față de orice acțiuni îndreptate împotriva intereselor statului 
nostru. 

O atenţie deosebită trebuie acordată ridicării continue a nivelului pregătirii 
profesionale a lucrătorilor de Securitate şi de Miliție, cultivării la aceştia a înaltelor 
calități morale şi de luptă. 

2. Birourile comitetelor regionale, raionale și orășenești de partid vor analiza 
periodic activitatea organelor de Securitate și de Miliție și vor stabili măsurile necesare 
pentru îndeplinirea sarcinilor ce le revin la nivelul cerinţelor actuale. La dezbaterea 
problemelor muncii de Securitate şi de Miliție vor fi invitaţi să participe numai acei 
tovarăşi care au contingență cu problemele respective, asigurându-se păstrarea 
secretului asupra celor discutate. 

Pentru îndrumarea și sprijinirea muncii organelor de Securitate și de Miliție, 
secretarii, precum şi alți membri ai comitetelor regionale, raionale și orășenești de 
partid, anume desemnaţi de organele de partid respective, vor participa la pregătirea 
şi desfășurarea principalelor activități ale acestora, la ședințele de analiza muncii, la 
pregătirea politică şi profesională a lucrătorilor, la acţiunile întreprinse de organizaţiile 
de partid. 

3. Birourile comitetelor regionale, raionale și orăşeneşti de partid trebuie să 
cunoască îndeaproape activitatea unităților şi formațiunilor Ministerului Afacerilor 
Interne, atât prin controalele şi analizele pe care le efectuează, cât şi din informările 
prezentate de șefii organelor de Securitate şi de Miliție, care sunt obligaţi să raporteze 
sistematic și operativ despre toate acţiunile pe care le desfășoară şi măsurile ce le 
întreprind. 

Pe baza cunoașterii temeinice a muncii organelor de Securitate și de Miliție, 
comitetele regionale, raionale și orăşeneşti de partid vor informa organele superioare 
de partid, Comitetul Central, asupra modului în care aceste organe își îndeplinesc 
sarcinile, precum și cu problemele deosebite ce se ridică în acest domeniu de activitate. 

4. Organele de partid vor veghea ca lucrătorii din aparatul de Securitate și de 
Miliție, în întreaga activitate de urmărire şi cercetare penală, să dea dovadă de înalt 
simţ de răspundere, principialitate şi o justă orientare în rezolvarea cazurilor. 

Atunci când organele de Securitate şi de Miliție primesc semnalări despre unii 
membri de partid, cadre alese în organele puterii de stat, în conducerea organizaţiilor 
de masă şi obşteşti sau despre persoane care ocupă funcţii în nomenclatura organelor 

de partid, că ar desfășura acţiuni împotriva securității statului sau ar comite alte 
infracțiuni, vor informa imediat organele de partid, analizând temeinic informările 
prezentate, vor hotărî dacă se impune urmărirea lor informativă. Aprobarea urmăririi 
informative, pentru fiecare caz în parte, va fi dată de către: 

— primul-secretar al comitetului raional sau orășenesc de partid, pentru membrii 
de partid din evidenţa lor şi pentru persoanele din nomenclatura organului respectiv; 

— primul-secretar al comitetului regional, pentru toate persoanele din nomenclatura 
comitetului regional de partid; 

— Secretariatul C.C. al PC.R., pentru persoanele din nomenclatura C.C. al P.C.R. 
şi membrii comitetelor regionale de partid. 

5. În vederea creşterii rolului opiniei publice în combaterea oricăror forme de 
încălcare a legilor sau normelor de convieţuire socială, vor trebui folosite în mai mare 
măsură formele de influențare obştească: dezbaterea în colectivele de muncă, în 
adunările publice, și avertizarea celor care au comis fapte de un pericol social mai 
redus. 

În cazurile când unii membri de partid sau ai organizaţiilor U.T.C. au comis 
asemenea fapte, acestea vor fi aduse la cunoștința organelor de partid, care vor hotărî 
măsurile ce trebuie luate. 

6. Comitetele regionale, raionale şi orășenești de partid vor îndruma organele de 
Securitate şi de Miliție să manifeste discernământul și fermitatea necesară în 
aplicarea legilor statului. Măsurile ce se iau trebuie să fie rezultatul unei profunde 
analize a fiecărui caz în parte, pornindu-se de la cunoașterea temeinică a situaţiei reale 
şi a pericolului social pe care îl reprezintă. 

Atunci când se deţin date cu privire la comiterea unor infracţiuni de către membri 
de partid, cadre alese în organele puterii de stat, în conducerea organizaţiilor de masă 
şi obștești sau persoane ce deţin funcții din nomenclatura organelor de partid, organele 
de urmărire şi cercetare penală vor putea cerceta, aresta sau trimite în judecată 
persoanele în cauză numai cu aprobarea organului de partid respectiv, şi anume: 

— birourile comitetelor raionale sau orășenești de partid, pentru membrii de partid 
şi cadrele ce intră în nomenclatura lor; 

— birourile şi secretariatele comitetelor regionale de partid, pentru cadrele din 
nomenclatura acestora; 

— Comitetul Executiv şi Secretariatul C.C. al P.C.R., pentru toate cadrele din 
nomenclatura lor şi din evidenţele secțiilor Comitetului Central. 

Înainte de aprobarea arestării sau trimiterii în judecată, organele de partid vor hotărî 
măsurile necesare în legătură cu situația de partid şi funcţia pe care aceştia o ocupă. 

În cazurile de flagrant, care a impus măsura reţinerii, organele de urmărire sau 
cercetare penală vor informa imediat despre aceasta organele de partid pentru a 
clarifica problemele. 

7. În situaţii deosebite şi numai atunci când nu sunt alte posibilităţi, secretarii 
comitetelor regionale, raionale și orășenești de partid vor stabili, la cererea organelor 

de Securitate şi de Miliție, membrii de partid care să ajute în munca informativ- 
operativă, în calitate de gazde ale caselor de întâlniri, rezidenţi şi pentru a furniza 
nemijlocit date cu privire la activitatea unor elemente suspecte. Acestora nu [i se vor 
întocmi dosare şi vor sprijini activitatea organelor de Securitate şi de Miliție numai 
în perioada absolut necesară pentru finalizarea acțiunii respective. 

Secretarii comitetelor regionale, raionale și orășenești vor discuta personal cu acești 
membri de partid, arătându-le importanța sarcinii ce o au de îndeplinit, precum și 
obligativitatea de a păstra cea mai strictă conspirativitate cu privire la sarcinile primite 
şi la metodele folosite de organele M.A.I. 

Membrii de partid care primesc sarcina de a ajuta organele de Securitate şi de 
Miliție vor trebui să [o] privească ca o îndatorire de partid, să dovedească 
conștiinciozitate şi simț de răspundere în îndeplinirea ei. 

Persoanele alese în organele de partid și ale puterii de stat, în conducerea 
organizaţiilor de masă și obștești, precum şi cele care ocupă funcţii în nomenclatura 
organelor de partid, nu vor fi folosite în munca informativă. 

În situaţii concrete şi cu totul deosebite, când nu există posibilitatea folosirii unei 
alte surse de informare, aceste persoane pot primi sarcina din partea primului secretar 
al comitetului regional, raional sau orășenesc de partid, în a cărui evidență se află, 
de a sprijini organele de Securitate şi de Miliție. 

Organele de Securitate şi de Miliție vor ţine o evidență separată a tuturor membrilor 
de partid care au primit sarcina de a sprijini munca informativă și vor informa periodic 
organul de partid asupra modului cum aceștia își îndeplinesc misiunea încredințată. 

8. Comitetele regionale, raionale și orășenești de partid vor trebui să sprijine 
îndeaproape organizaţiile de partid şi de U.T.C. din cadrul organelor M.A.I., pentru 
a pune în centrul preocupărilor lor ridicarea nivelului politic, ideologic și profesional 
al întregului personal, educarea lui în spiritul hotărârii de a apăra cuceririle 
revoluţionare, al urii neîmpăcate față de dușman, să cultive spiritul de sacrificiu, 
dârzenia, curajul, modestia şi iniţiativa în îndeplinirea misiunilor încredințate. Ele 
sunt obligate să lupte pentru întărirea disciplinei militare, să manifeste exigenţă față 
de stările de lucruri nesatisfăcătoare, să combată manifestările de autoliniştire, să 
contribuie la ridicarea permanentă a calității muncii, să semnaleze organelor de partid 
superioare lipsurile existente și să facă propuneri pentru înlăturarea lor. 


Vasile Patilineţ 
13 iulie 1967. 


A.N.I.C., fond C.C. al PC.R. — Cancelarie, dosar nr. | 15/1967, f. 120-124. 

1968 februarie 8. Nota nr. 27 emisă de Consiliul Securităţii Statului privitoare 
la activitatea „Comitetului Naţional pentru Europa Liberă“ 


(C.N.E.L.) 
Consiliul Securității Statului Strict secret de 
— Cabinetul Președintelui - importanță deosebită 


8 februarie 1968 
Nota nr. 27 


Priveşte: Activitatea „Comitetului 
Naţional pentru Europa Liberă“ 
(C.N.E.L.) 

„Comitetul Naţional pentru Europa Liberă“, creat în 1949 de cercurile reacționare 
din S.U.A. ca organizaţie particulară pentru propagandă împotriva ţărilor socialiste, 
a intrat, treptat, în subordinea Departamentului de Stat şi a organelor C.I.A. din S.U.A., 
care o subvenţionează și o folosesc în prezent pe linie de spionaj şi de propagandă 
anticomunistă. 

C.N.E.L. are un sediu central la New York, o filială principală la Miinchen, în R.F. 
a Germaniei, şi birouri de corespondenţi la Paris, Atena, Berlin, Bonn, Bruxelles, 
Geneva, Londra, Roma, Stockholm, Viena şi Rio de Janeiro. 

În cadrul centralei de la New York şi a filialei de la Miinchen, funcţionează secții 
pentru Bulgaria, Cehoslovacia, Ungaria, Polonia și România. 

Ca urmare a schimbărilor petrecute în ultimii ani, în evoluția situației politice 
internaţionale, organele americane au luat măsuri pentru adaptarea activităţii 
„Europei Libere“ la noile condiţii. Astfel, începând din anul 1966, Departamentul 
de Stat, împreună cu organele C.I.A., au întreprins măsuri de reorganizare a secțiilor 
„Europei Libere“, prin încadrarea de personal nou, recrutat din rândul emigranților 
și îndeosebi al fugarilor din ţările socialiste. 

În același timp, s-au dat orientări diferenţiate pentru activitatea secţiilor naţionale, 
în raport cu interesele și politica S.U.A. faţă de fiecare ţară socialistă, ceea ce reprezintă 
o modificare a tacticii folosite în propaganda dusă împotriva acestora. 

De asemenea, pentru a spori contribuția materială şi interesul trusturilor şi al 
oamenilor de afaceri americani faţă de activitatea acestui organ de propagandă, C.I.A. 
a luat iniţiativa trimiterii unui grup de 30 de persoane care să viziteze instalațiile 
posturilor de radio ale „Europei Libere“ din R.F. a Germaniei şi Portugalia și să ia 
cunoştinţă de activitatea aparatului permanent al acestora. Grupul a fost format din 


255 


bancheri și oameni de afaceri americani interesaţi în intensificarea propagandei 
anticomuniste a organizaţiei respective. 

În urma vizitei făcute în perioada 5-15 noiembrie 1967, șeful grupului amintit, 
John Luctkemeyer (născut în 1910 în S.U.A., absolvent al Universităţii Harvard, iar 
din 1961 director al Băncii de economii din Baltimore-Philadelphia), a prezentat o 
informare directorului C.I.A., Richard Helms, cu următoarele propuneri: 

— Să se recomande tuturor bancherilor şi trusturilor americane să sprijine din punct 
de vedere financiar „Europa Liberă“; 

— Să se ia măsuri pentru intensificarea activităţii de propagandă a „Europei Libere“, 
mai ales în condiţiile actuale, când în unele țări socialiste emisiunile postului nu mai 
sunt bruiate; 

— Să fie mărit numărul orelor de transmisie săptămânală, de la 532 la 560, cu 
precădere pentru România și Bulgaria, întrucât programul actual destinat acestor ţări 
este mai redus decât cel pentru Cehoslovacia, Polonia și Ungaria; 

— Să se creeze o secție de specialiști pentru legăturile prin poştă cu ascultătorii 
din ţările socialiste, care să selecționeze scrisorile primite și să organizeze mai multe 
căsuțe poştale, pentru a da posibilitatea ascultătorilor să trimită scrisori fără a fi reținute 
de organele de specialitate din țările respective; 

— Să fie menţinută legătura cu Departamentul de Stat și cu „Vocea Americii“, pentru 
ca punctul de vedere oficial al Administraţiei S.U.A. să fie mai bine prezentat 
ascultătorilor. 

Activitatea desfășurată de „Europa Liberă“ împotriva ţării noastre se realizează 
prin secţiile pentru România din New York și Miinchen, care sunt încadrate cu 20 
şi respectiv 25 de funcționari (emigranți români), precum și printr-un birou la Paris, 
care are 12 colaboratori. Secţiile pentru România au corespondenţi în Anglia, Italia, 
Spania, Portugalia, Grecia, Turcia, Austria şi Norvegia. 

În prezent, secţia centrală pentru România de la New York este condusă de Bunescu 
Preda, plecat din țară în anul 1947, iar cea de la Miinchen de Bernard Noel (Bercovici), 
emigrat din România în timpul celui de-al doilea război mondial. 

Începând din luna noiembrie 1967, postul de radio „Europa Liberă“ de la 
Munchen a înființat două noi emisiuni în limba română, conduse de T. Cazaban și 
Lovinescu Monica. 

Emisiunea de care răspunde T. Cazaban se intitulează „Idei şi fapte“ şi are ca 
obiectiv declarat prezentarea activităţii şi a operelor literare ale emigrației române, 
iar emisiunea condusă de Lovinescu Monica se intitulează „Teze şi antiteze“ și se 
preocupă de prezentarea unor realizări din cultura universală, îndeosebi în domeniul 
literar. 

Ambele emisiuni au în realitate scopuri propagandistice reacționare, iniţiatorii lor 
propunându-şi să facă cunoscută în ţară activitatea culturală a emigrației române. 

Conducerea „Europei Libere“ de la Miinchen acordă o mare importanță emisiunii 
conduse de T. Cazaban, întrucât, în afară de faptul că popularizează în ţară pe unii 

emigranți și operele lor, ea ar urma să „demonstreze“, indirect, că în condițiile 
„libertăților din Occident“, se pot crea opere literare de valoare, în timp ce regimul 
şi ideologia comunistă din țară ar „împiedica“ progresul culturii. 

Prin aceste acțiuni se urmăreşte, de asemenea, „închegarea“ treptată a unităţii între 
oamenii de cultură români din ţară şi emigrație, într-un front comun împotriva 
ideologiei comuniste și regimului din R.S. România. 

Pe această linie, conducerea „Europei Libere“ preconizează să sugereze oamenilor 
de cultură din R.S. România să scrie lucrări care să nu concorde cu linia promovată 
de partid și guvern, urmând ca pe calea culturii să se ajungă la o subminare din interior 
a regimului nostru. 

Majoritatea funcționarilor care lucrează la secțiile române ale „Europei Libere“ 
sunt agenți ai organelor americane de informaţii, având în principal sarcina de a culege 
informaţii despre ţara noastră, spre a fi folosite în scopuri operative şi de propagandă. 

Pentru a da o bază „științifică“ propagandei desfășurate de „Europa Liberă“, în 
cadrul „Institutului de cercetări“ al acestei organizaţii s-a creat recent o nouă secţie, 
intitulată „Internaţional Research Commission“ (Comisia internaţională de cercetări), 
care are sarcina de a studia, prelucra şi exploata informaţiile provenite, pe diverse 
căi, din ţările est-europene. Pe baza concluziilor, se întocmesc studii pe categorii de 
probleme: politice, economice, militare, sociale şi cultural-știinţifice. 

Un prim studiu de acest fel, intitulat „Vecinii Dunării“, cuprinzând 128 de pagini, 
a fost definitivat în luna decembrie 1967. Studiul tratează probleme ce preocupă unele 
țări socialiste, în special în domeniul cooperării regionale. Se acordă o atenţie deosebită 
noţiunilor de „integrare economică“, „federalism“ şi „renașterea spiritului dunărean“ 
în politica maghiară. Se încearcă o justificare, pe baza unor „date istorice“, a politicii 
actuale de promovare a intereselor maghiare și sovietice în țările zonei dunărene. 

Din datele ce le deținem rezultă că, în prezent, activitatea secţiilor române este 
dirijată pentru obţinerea de informaţii din următoarele domenii: 

— Politica externă a R.S. România și elementele noi ce apar în realizarea practică 
a acesteia; 

— Măsurile luate în domeniul economic, îndeosebi cele referitoare la comerțul 
exterior, defecțiunile din acest sector și perspectivele reorganizării lui; 

— Atitudinea României față de sistemele de plăţi folosite de țările socialiste şi 
raporturile comerciale cu țările capitaliste şi măsurile pe care le ia pentru protejarea 
valutei naţionale; 

— Programul României privind importul de petrol brut, rezultatele obținute şi 
perspectivele de a face astfel de importuri din Irak și Kuweit; 

— Evoluţia relațiilor româno-maghiare cu privire la Transilvania; 

— Poziția P.C.R. în problemele mișcării comuniste şi muncitoreşti internaționale; 

— Politica internă a partidului și guvernului în problemele economice, sociale și 
culturale. 

Pentru obţinerea de informaţii, „Europa Liberă“ folosește ca metode: 

— Exploatarea informativă a emigranților originari din țările socialiste care se 
stabilesc în Occident, ca de exemplu: 

Vaida Mihai Lucian, din Cluj, care s-a stabilit în Franţa, a fost exploatat 
informativ de către funcționarii biroului pentru România al „Europei Libere“ din Paris, 
după care a fost preluat de secția maghiară, pentru a întocmi un raport privind populaţia 
de naționalitate maghiară din România. 

Recent, Noel Bernard, șeful secției române de la Miinchen, s-a deplasat la Paris, 
unde l-a contactat pe Haupt Gheorghe, considerat „specialist“ în probleme românești, 
şi l-a angajat în calitate de „corespondent extern“ al secției române „pentru 
comentarii“ privind problemele politicii actuale a României; 

— Contactarea membrilor diferitelor delegații sau a unor persoane care se 
deplasează oficial sau în interes particular în țările occidentale. 

Numitul Poper Jean, emigrant din România, funcţionar al „Europei Libere“ din 
Munchen, a contactat delegația de scriitori români, compusă din Al. Andriţoiu, Ştefan 
Bănulescu, Marin Sorescu şi Blandiana (Suciu) Ana, care participa la un congres al 
scriitorilor la Paris. După ce timp de trei zile i-a tatonat informativ, a încercat să-i 
determine să rămână în Occident. Atitudinea corectă a scriitorilor români a făcut ca 
acțiunea lui ]. Poper să eșueze. 

La fel au procedat cadrele „Europei Libere“ şi în cazul avocatului Cavafu Grigore, 
plecat oficial în Franţa, de unde nu s-a mai înapoiat în ţară, al dr. Calgo Carol şi al 
artistului David Mihai, rămași în Italia, al violoncelistului Popa Mihai, aflat în turneu 
în R. F. a Germaniei și alții. 

La Paris, acțiunile „Europei Libere“ sunt întreprinse cu consimțământul şi 
sprijinul poliţiei franceze, care, prin comisarii Belmain și Bouvier, de la biroul pentru 
români din cadrul poliţiei franceze, anunţă cadrele „Europei Libere“, atunci când 
urmează să sosească în Franţa persoane sau delegații române mai importante; 

— Contactarea şi exploatarea informativă a unor emigranți români, în vederea 
desfășurării unei propagande ostile regimului din ţară. 

Astfel, cu ocazia congresului „Societăţii Academice Române“ (S.A.R.), ţinut la 
Roma, în septembrie 1967, „Europa Liberă“ a trimis mai mulți „corespondenți“ pentru 
a lua legătura cu diferiți emigranţi și a culege date nefavorabile despre R.S. 
România. 

La congresul amintit a plecat şi Mihai Cismărescu, din cadrul „Serviciului de 
Informaţii“ al „Europei Libere“ din Miinchen, precum şi Paul Barbăneagră, de la Paris, 
pentru a înregistra convorbiri cu diferiți emigranţi. Aceștia au luat interviuri unor 
intelectuali din emigrația română, printre care Gh. Uscătescu, Horia Stamatu, 
Mircea Popescu şi Virgil Ierunca, discuţiile referindu-se îndeosebi la problema 
dezvoltării culturii române contemporane. Cei intervievaţi au scos în evidenţă că 
adevărata cultură română se dezvoltă în cadrul emigrației române, deoarece este liberă 
şi nu serveşte intereselor politice ale regimului din România. 

„Europa Liberă“ folosește şi metoda trimiterii în R.S. România a unor foşti cetățeni 
români, sub diverse acoperiri, precum şi cetăţeni ai diferitelor state capitaliste care 
ne vizitează ţara, folosind, apoi, în cadrul emisiunilor radiofonice, aspectele negative 
sesizate de aceștia. 

În anul 1967, de exemplu, a fost la Bucureşti Iosif Antveri, cetățean israelian, sub 
pretextul încheierii unor afaceri pe linia „Românoexport“. În realitate, 1. Antveri, cât 
a stat în ţară, s-a ocupat de culegerea de informaţii pentru „Europa Liberă“. 

De asemenea, la Sesiunea M.A.N. a participat James Edward, şeful filialei din 
Paris a „Europei Libere“, care, la reîntoarcere, a întocmit un raport pentru centrala 
din Miinchen asupra lucrărilor sesiunii și a altor aspecte din România. 

Din datele ce le deţinem, rezultă că conducerea „Europei Libere“ studiază 
posibilitatea trimiterii unui corespondent oficial permanent la București. De asemenea, 
există date din care rezultă că N. Bernard intenționează să vină în ţară în anul 1968, 
pentru a se „documenta“ și a avea contacte cu instituţiile specializate, ca: 
Radioteleviziunea, O.S.T.A., O.N.T. 

De asemenea, Ștefan Fisher-Galaţi, din S.U.A., după ce ne-a vizitat ţara, a mers 
la centrala „Europei Libere“ de la Miinchen, unde a prezentat date şi diferite informaţii 
şi constatări făcute în timpul vizitei. 

Pentru culegerea de informaţii, „Europa Liberă“ folosește şi unele instituţii de 
acoperire, prin intermediul cărora contactează și exploatează informativ pe cetăţenii 
plecaţi recent din ţară. 

Astfel, la Viena funcționează firma „Intora“, având ca scop declarat „cercetarea 
„Gallup Institut“, ce se ocupă cu sondarea opiniei publice în diferite probleme. 

În realitate, funcţionarii acestora se ocupă cu culegerea de informaţii pentru 
„Europa Liberă“ şi C.I.A. 

De menţionat că centrala de la Miinchen acordă o mare importanţă activităţii de 
culegere de informaţii despre ţara noastră, prin contactarea cetăţenilor români ce ajung 
în diverse ţări capitaliste. Recent, N. Bernard a contactat pe emigrantul Gherman 
Eftimie și i-a propus postul de corespondent al biroului „Europei Libere“ de la Viena, 
subliniind că sarcina esenţială este de a contacta și exploata informativ pe cetăţenii 
români ce ajung la Viena și de a întocmi rapoarte pentru secția de la Miinchen. N. 
Bernard a contactat, în acelaşi scop, și pe Cardas Ștefan, inginer electrotehnic, plecat 
ilegal din ţară, prin lugoslavia, în noiembrie 1966 şi stabilit în Austria. 

Pentru informaţiile obţinute de la diferite elemente, „Europa Liberă“ acordă sume 
de bani în raport de valoarea informativă și de persoanele de la care le obțin. 

De exemplu, Ionescu Ion, şeful biroului pentru România al „Europei Libere“ de 
la Paris, a plătit lui Mircea Crișan și Al. Faicevici diverse sume pentru imprimările 
făcute la „Europa Liberă“, sub forma unor „note de drum“. Cunoaștem că o singură 
plată s-a ridicat la suma de 4.000 de franci francezi. 

O altă sursă de informare a „Europei Libere“ o constituie studierea presei, a 
tipăriturilor și a emisiunilor de radio. 

La filiala de la Miinchen a „Europei Libere“ se citesc şi se prelucrează date din 
peste 700 de publicaţii ale ţărilor socialiste și sunt recepționate zilnic emisiunile a 
peste 60 de staţii de radio şi agenţii de informaţii din aceste ţări. Datele obținute sunt 
prelucrate, sistematizate și apoi centralizate în „cartoteca informaţiilor“, care conţine 
aproximativ 8 milioane de probleme înregistrate. 

În afara informaţiilor, „Europa Liberă“ înregistrează în evidențele sale atât 
persoane, cât şi obiective ce prezintă interes sub raport politic, economic și științific, 
funcţionari ai aparatului de stat, ai organizaţiilor de partid și obşteşti, militari, 
diplomaţi, salariaţi ai M.A.E. și M.C.E. Se întocmesc, de asemenea, cartoteci tuturor 
persoanelor care au furnizat direct sau indirect informaţii pentru posturile de radio 
ale „Europei Libere“. 

Cartotecile întocmite cuprind numele, profesia, locul de muncă, apartenența politică 
şi menţiunea dacă datele respective au fost verificate şi prin alte surse. 

Obiectivele luate în evidenţă sunt ministere, organizații de comerţ exterior, instituţii 
de cercetări ştiinţifice, întreprinderi economice, organe ale sfaturilor populare, 
gospodării de stat și cooperative agricole de producție, școli cu pregătire specială, 
organe ale aparatului de partid și de stat. 

Ca urmare a indicațiilor organelor americane, „Europa Liberă“ se preocupă în 
ultimii ani de crearea unor legături cu cât mai multe persoane din ţările socialiste 
către care sunt difuzate programele sale. 

Postul de radio „Europa Liberă“ pretinde că a primit din Bulgaria, Cehoslovacia, 
Polonia, Ungaria și România — în perioada 1962-1967, un număr de 25.887 scrisori. 
Numărul scrisorilor de acest fel ar fi crescut considerabil, începând cu anul 1965, 
când „Europa Liberă“ a început să solicite, prin transmisiile radiofonice, părerea 
ascultătorilor privind diverse aspecte referitoare la emisiuni. 

De asemenea, se arată că cca 84% din cei care s-au adresat prin corespondență 
postului de radio „Europa Liberă“ sunt tineri sub 21 de ani, marea majoritate studenți 
ŞI elevi. 

Organele de securitate au stabilit că diferite persoane din țara noastră au început 
să se adreseze „Europei Libere“ în anul 1963. 

După încetarea sistemului de bruiaj, numărul scrisorilor a crescut treptat, 
ajungând până la cca 50 pe zi. Dintre acestea, cca 40 erau adresate redacţiei emisiunilor 
în limba română, iar 10 redacției emisiunilor în limba maghiară. 

Scrisorile cetăţenilor români care se adresează „Europei Libere“ conţin probleme 
care pot fi grupate astfel: 

— scrisori cu caracter duşmănos, ai căror autori îşi ascund, de obicei, identitatea; 

— scrisori în care expeditorii își exprimă adeziunea față de emisiunile politice şi 
culturale transmise de „Europa Liberă“; 

— scrisori cu caracter iredentist trimise secției maghiare a postului amintit de 
cetăţenii de naţionalitate maghiară din Transilvania; 

— scrisori în care ascultătorii comunică felul cum recepționează emisiunile, propun 
ore de emisiuni mai favorabile și solicită transmiterea unor melodii de muzică ușoară 
sau trimiterea de fotografii ale unor artiști străini. 

Organele de securitate continuă să rețină scrisorile, să identifice și să lucreze 
informativ persoanele ce s-au adresat cu astfel de scrisori „Europei Libere“. 

În urma acestor măsuri, volumul corespondenței a scăzut treptat, ajungând în 
ultimul an la cca 10 scrisori pe zi, dintre care 3-4 sunt adresate redacției emisiunii 
în limba română, iar 6-7 redacţiei emisiunii în limba maghiară. 

Descreşterea numărului persoanelor din țara noastră care se adresează „Europei 
Libere“ rezultă și dintr-o analiză făcută recent de conducerea acestui post de radio 
asupra corespondenţei ce o are cu ascultătorii din ţările socialiste. 

Potrivit datelor prezentate în această analiză, „Europa Liberă“ a primit din R.S. 
România 3.483 scrisori în 1965, 561 în 1966, iar în primele luni ale anului 1967, 45 
de scrisori. 

Organele „Europei Libere“ constată cu îngrijorare că ,„...scăderea corespondenţei 
față de anul 1965 se explică prin faptul că cenzorii români au confiscat aproape toată 
corespondența... Declinul anului 1966 față de 1965 reflectă, fără îndoială, creșterea 
numărului scrisorilor confiscate, în special de cenzura din România și Ungaria“. 

În afara scrisorilor expediate din țară, se interceptează lunar cca 5-10 scrisori, 
conținând răspunsuri ale postului de radio „Europa Liberă“ pentru ascultători. De 
obicei aceste scrisori conțin fotografii cu autografe ale unor artiști sau cântăreți, cărți 
poştale ilustrate. Scrisorile expediate de redacţia emisiunii în limba maghiară conțin 
mai ales răspunsuri privind data și ora când se va transmite melodia sau felicitarea 
solicitată de ascultător. Toate aceste scrisori se rețin de către organele noastre, pentru 
a nu se extinde legăturile persoanelor din ţară cu postul de radio „Europa Liberă“. 

Pentru legătura cu ascultătorii, „Europa Liberă“ foloseşte şi sistemul căsuţelor 
poştale (în număr de 44), dintre care cele mai des solicitate sunt: căsuţa poștală 606 
din Munchen (pentru Max Bănuș), Bruxelles Post Rue 24 (pentru Heineman E.) şi 
căsuţa poştală 228 din New York (pentru Stambolgiu Mioara). 


* 


Propaganda postului de radio „Europa Liberă“, destinată României, deşi formal 
este atenuată față de trecut, continuă să fie, prin conținut, ostilă regimului nostru, 
încercând să creeze neîncredere în conducerea de partid şi de stat, să lovească în 
unitatea dintre partid și popor şi să propage în masă o stare de confuzie. 

În acelaşi timp, pe plan extern, „Europa Liberă“ urmăreşte să înrăutățească relaţiile 
României cu ţările socialiste, interpretează denaturat inițiativele și măsurile întreprinse 
de țara noastră în promovarea politicii sale externe, spre a crea neînţelegeri între statul 
nostru și alte state socialiste. 

În scopul cunoașterii și contracarării activităţii duse de „Europa Liberă“ împotriva 
țării noastre, organele de securitate au luat măsuri informativ-operative de identificare 

a emigranților români angajaţi ai acestor organizaţii, studierea și întreprinderea unor 
acțiuni pentru atenuarea propagandei duse de ei împotriva ţării noastre. De asemenea, 
a fost dirijată rețeaua informativă pentru obţinerea de informaţii și documente despre 
activitatea organizației și pentru descoperirea căilor și metodelor prin care aceasta 
obține informaţii din ţară. 

Faţă de scopurile urmărite şi acțiunile ce le întreprinde „Europa Liberă“ împotriva 
regimului din R.S. România, organele noastre vor întreprinde următoarele măsuri: 

— Organizarea mai eficientă şi mai ofensivă a muncii informativ-operative, pentru 
obținerea de informaţii şi documente asupra acţiunilor dușmănoase ce se inițiază 
împotriva ţării noastre; 

— Iniţierea unor acțiuni din ţară şi din exterior, în vederea contracarării activității 
ostile a „Europei Libere“, îndreptată împotriva R.S. România; 

— Elaborarea unor măsuri complexe, folosind combinaţii adecvate, în vederea unei 
activități de dezinformare, compromitere şi anihilare a propagandei „Europei Libere“. 


A.C.N.S.A-S., fond S.I.E., dosar nr. 45, vol. 4,f. 125-135. 


137 


1968 martie 10.Instrucţiuni ale Consiliului Securităţii Statului privind modul de 
utilizare, evidență şi control a mijloacelor bănești destinate 
cheltuielilor informative speciale (fondul „C.1.S.*) 


Consiliul Securității Statului Strict secret 
Instrucţiuni 


ale Consiliului Securităţii Statului privind modul de utilizare, evidență şi 
control a mijloacelor băneşti destinate cheltuielilor informative speciale? 


In Directiva Consiliului Securităţii Statului cu privire la organizarea și desfășurarea 
muncii informativ-operative, un loc deosebit de important îl ocupă activitatea pe care 
trebuie să o desfășoare ofiţerii de securitate cu reţeaua informativă. 


2 Instrucţiunile au fost abrogate în anul 1973 prin ordinul nr. 00238 al ministrului de Interne 
(A.C.N.S.A.S., fond documentar, dosar nr. 86, vol. 3, f. 38). 

Pentru formarea și consolidarea unei reţele informative capabile să pătrundă în 
clandestinitatea dușmanului şi să furnizeze în secret informaţii sau documente despre 
intențiile, planurile şi acţiunile acestuia, este necesar ca ofiţerii de securitate să aibă 
permanent în atenție statornicirea unor relaţii principiale de colaborare cu informatorii 
şi alte persoane care ne ajută în rezolvarea unor sarcini operative sau de anchetă. 

În cadrul acestor relaţii, unul din mijloacele importante îl constituie recompensarea 
materială a activității informatorilor, cât și a altor persoane care şi-au adus aportul 
la realizarea sarcinilor de securitate. În aplicarea acestui principiu de muncă cu reţeaua 
informativă se impune ca ofițerii să dea dovadă de multă orientare și analiză în 
aprecierea valorii materialelor furnizate şi a personalităţii informatorului, asigurând 
legendarea verosimilă a recompenselor date. 

Ofițerii de securitate trebuie să privească cu mare răspundere încrederea care li 
se acordă în activitatea ce o desfășoară cu informatorii — legătura fiind strict personală 
— şi să fie preocupaţi în permanenţă ca folosirea judicioasă a acestor mijloace bănești 
să ducă la consolidarea legăturilor cu organele noastre, la dezvoltarea atașamentului 
şi inițiativei în realizarea sarcinilor de securitate. 

Reglementările din prezenta instrucțiune privind folosirea fondului C.I.S. au 
menirea ca, împreună cu celelalte măsuri luate până în prezent de Consiliul 
Securităţii Statului, să ducă la realizarea în mai bune condițiuni a sarcinilor trasate 
de conducerea de partid, să contribuie la ridicarea eficienței muncii de securitate. 


II 


Fondul „cheltuieli informative speciale“ (C.I.S.) pus la dispoziția organelor 
informativ-operative este destinat pentru: 

— recompensarea informatorilor, colaboratorilor și rezidenţilor care furnizează 
materiale ce prezintă interes operativ sau contribuie la: realizarea unor sarcini 
informativ-operative; prevenirea şi descoperirea comiterii de infracţiuni contra 
securității statului; 

— trimiterea (deplasarea) de informatori, colaboratori şi rezidenţi în diferite 
localităţi, în interesul muncii de securitate; 

— acordarea unor recompense sau decontarea altor cheltuieli efectuate cu persoane 
care nu fac parte din reţeaua informativă, dar, într-o formă sau alta, au contribuit la 
realizarea unor măsuri informativ-operative luate de organele securității statului; 

— efectuarea a diferite alte cheltuieli strict necesare în lucrări operative speciale 
şi în aplicarea măsurilor privind recrutarea sau contactarea anumitor persoane; 

— recompensarea gazdelor case de întâlniri şi întreţinerea caselor conspirative; 

— diferite cheltuieli efectuate cu persoane care ajută organele de securitate la 
clarificarea unor probleme în procesul muncii de anchetă; 

— cheltuieli speciale efectuate în activitatea de filaj. 

În cazuri deosebite, şefii de unităţi pot acorda sprijin material din fondul C.I.S. 
unor informatori, rezidenţi și colaboratori care în anumite împrejurări au nevoie de 
acest ajutor. În astfel de situaţii se va avea în vedere dacă aceştia, în decursul 
colaborării cu organele noastre, au dovedit preocupare în realizarea sarcinilor ce le- 
au fost încredințate şi au furnizat informaţii de interes operativ. Măsura stimulării 
să constituie o manifestare de atenție şi de grijă din partea organelor noastre. 

Rezidenţii, informatorii, colaboratorii şi alte persoane pot fi recompensate cu bani 
sau obiecte, stabilite în funcţie de particularităţile persoanelor respective, urmărindu- 
se ca prin măsura luată să se realizeze un efect stimulativ cât mai însemnat. 

Recompensarea se va face de către ofiţerul operativ, după ce în prealabil șefii 
constată și aprobă utilitatea şi temeinicia acestei măsuri. Recompensarea informatorilor 
aflaţi în legătura rezidenților sau a șefilor posturilor de miliţie va fi făcută, în prezența 
acestora, de ofițerul operativ care răspunde de sectorul respectiv. 


III 


Lunar, pentru aceeași sursă sau lucrare, se stabilește următorul cuantum din fondul 
C.I.S. privind dreptul şefilor de a ordona plăţi şi aproba decontări: 

a) prim-vicepreședintele şi vicepreședinți Consiliului Securității Statului în 
limita fondurilor aprobate pentru unităţile de care răspund; 

b) şefii direcțiilor generale, șefii direcțiilor și serviciilor independente din 
aparatul central și șeful Inspectoratului de securitate al municipiului Bucureşti, până 
la o valoare de 3.000 lei, iar şefii inspectoratelor de securitate judeţene, până la o 
valoare de 2.000 lei; 

c) locţiitorii şefilor de direcţii centrale, ai şefului Inspectoratului de securitate al 
municipiului București şi ai inspectorilor şefi de securitate judeţene, locțiitorii şefilor 
serviciilor independente și șefii serviciilor de contrainformaţii militare, până la o 
valoare de 1.000 lei; 

d) şefii de servicii din aparatul central, locţiitorii șefilor serviciilor de 
contrainformaţii militare şi şefii serviciilor (secţiilor) din Inspectoratul de securitate 
al municipiului București, până la o valoare de 500 lei; 

e) şefii de servicii (secţii) sau birouri subordonate conducerii inspectoratelor 
judeţene și cei din unităţile municipale, precum și şefii birourilor de contrainformaţii 
militare situate în alte garnizoane decât cele ale unităţilor de care aparțin, până la o 
valoare de 300 lei. 

În cazurile în care în decursul unei luni se iveşte necesitatea folosirii din nou a 
unor sume din fondul C.I.S. pentru aceeași sursă sau lucrare şi dacă totalul 
cheltuielilor depășește drepturile stabilite șefilor respectivi, aceştia vor solicita aprobări 
eșalonului ierarhic superior. 

Şefii direcțiilor centrale, serviciilor independente, șeful Inspectoratului de 
securitate al municipiului București, şefii inspectoratelor judeţene şi serviciilor de 
contrainformaţii militare cu reședința în teritoriu, vor putea efectua recompensarea 
surselor de informare din legătura personală fără aprobări superioare, în limita sumelor 
prevăzute la capitolul III. 


IV 


În conformitate cu dispoziţiile legale în vigoare, se stabilesc ca mânuitori şi 
mandatari ai tondului C.I.S. următoarele cadre: 

a) Mânuitori: 

— în aparatul central, ofiţerii organului însărcinat cu probleme C.1.S., iar în teritoriu 
cei cu probleme financiare speciale. 

b) Mandatari: 

— şefii secretariatelor din direcţiile centrale, serviciile independente, Inspectoratul 
de securitate al municipiului București, inspectoratele de securitate județene, 
municipii şi din serviciile de contrainformaţii militare; 

— şeful secţiei administrative şi şefii secretariatelor serviciilor din Direcția a IX- 
a, şefii birourilor de contrainformaţii militare cu sediul în alte garnizoane decât acelea 
ale unităţilor de care aparțin, precum și şefii secțiilor (birourilor) de filaj şi 
investigaţii din inspectoratele de securitate judeţene. 

Pe timpul absenţelor mai îndelungate din unităţi a mandatarilor, şefii acestora vor 
numi, prin ordin, înlocuitorii pentru mânuirea fondurilor C.I.S. 


V 


Pentru ca fondul C.I.S. să fie utilizat cât mai judicios, în mod operativ şi fără să 
afecteze compartimentarea muncii, prevederea şi solicitarea sumelor, mânuirea şi 
evidenţa acestui fond se vor realiza după cum urmează: 

a) Anual, până la 1 septembrie, şefii direcțiilor centrale, serviciilor independente, 
şeful Inspectoratului de securitate al municipiului București şi inspectorii șefi ai 
organelor de securitate judeţene vor analiza și stabili volumul fondului C.I.S. 
necesar pe anul viitor şi vor trimite organului financiar central însărcinat cu 
probleme C.I.S. propuneri cu sumele stabilite, defalcate pe trimestre. 

Pe baza acestor propuneri, se întocmește şi supune spre analiză și aprobarea 
Consiliului Securităţii Statului planul de cheltuieli — fond C.I.S., după care se va face 
comunicare Ministerului de Finanţe, cu necesarul total de fonduri pentru anul următor, 
cu defalcarea pe trimestre, fără detalierea pe unităţi şi organe. 

Sumele aprobate, în termen de zece zile vor fi aduse la cunoștința șefilor de unități, 
care, în limita prevederilor trimestriale, până la data de 20 a fiecărei luni, vor solicita 
organului C.1.S. (central) sumele necesare pentru luna următoare. 

Situaţia fondurilor necesare şi a celor utilizate în luna anterioară va fi supusă 
aprobării președintelui Consiliului Securității Statului, odată cu cererea către 
Ministerul de Finanţe pentru deschiderea creditelor. 

b) Sumele creditate vor fi ridicate de la Banca Naţională a Republicii Socialiste 
România și unităţile teritoriale ale acesteia de către ofițerii mânuitori şi apoi 
distribuite imediat, pe bază de delegație semnată de şeful unității, ofițerilor mandatari. 
Sumele pentru inspectoratele de securitate judeţene vor fi virate de către organul 
financiar central al Consiliului Securităţii Statului în contul unităţilor respective. 

c) Mandatarii vor distribui sume din fondul C.1.S. direct ofiţerilor interesaţi, pe 
baza raportului aprobat de șefii prevăzuţi la capitolul III, fără a întocmi alte 
documente. Pe acelaşi raport (care rămâne asupra mandatarului până la decontare), 
sub luare de semnătură, se vor menționa data şi suma ridicată. 

Rapoartele vor fi concise, conținând numai nume conspirative, numărul dosarului 
personal, al mapei de colaborator, al lucrării, şi suma (obiectul-cadou) propusă ca 
recompensă. Se interzice folosirea în cuprinsul rapoartelor a datelor care ar putea duce 
la cunoașterea de către alți ofiţeri a surselor de informare și a lucrărilor pentru care 
se solicită sau a fost cheltuită suma din fondul C.I.S. 

d) Ofițerii operativi, la înapoierea de la întâlnirile la care au recompensat 
rezidenţi, informatori, colaboratori, gazde case de întâlniri sau alte persoane, în 
prezența mandatarului, vor consemna, pe aceleași rapoarte pe baza cărora au ridicat 
banii, data înmânării banilor sau a obiectului. 

Mandatarul operează datele de pe raport în borderoul de evidența fondului C.I.S. 
(conform modelului anexat), iar ofițerul operativ, după ce semnează pentru suma 
cheltuită, ia raportul, pe care îl introduce în dosarul personal de informator, rezident, 
gazdă casă de întâlnire sau în mapa colaboratorului. În situaţiile în care se obţin bonuri, 
facturi sau alte acte, acestea se anexează la raport. Atunci când nu se consumă în 
întregime suma ridicată, pe același raport se va face menţiunea de restituire, care va 
fi certificată de mandatar prin semnătură. În borderou nu se trece decât suma cheltuită. 

e) Justificarea cheltuielilor efectuate în acțiunile de filaj se va face numai pe baza 
rapoartelor ce se întocmesc în acest scop, aprobate de șefii în drept şi înregistrate în 
borderourile lunare. Rapoartele se vor clasa la lucrarea de bază. 

f) Sumele cheltuite din fondul C.I.S. în munca de anchetă penală vor fi justificate 
tot pe bază de rapoarte întocmite de ofițeri și aprobate de către şefii în drept. Rapoartele 
se vor păstra, îndosariate separat, la ofițerul mandatar. 

8) Borderourile vor fi încheiate la sfârşitul lunii și supuse spre aprobare șefilor 
de unităţi, după care suma cheltuită va fi comunicată în scris mânuitorului fondului 
C.1.S. Borderourile vor fi păstrate asupra mandatarului, pentru a fi folosite la verificări 
şi controale, precum și la analiza și stabilirea necesarului de fond C.I.S. pentru anul 
viitor. 

h) Mânuitorii fondului C.I.S. din unităţile teritoriale vor ţine evidenţa conform 
instrucțiunilor privind organizarea evidenţei la titularii de avans, iar organul financiar 
central însărcinat cu probleme C.1.S. organizează evidența după sistemul contabilităţii 
în partidă dublă, normată. 


VI 


În interesul păstrării conspirativităţii muncii, şefii menționați la capitolul III, 
alineatele a, b, pot aproba efectuarea de plăți din fondul C.I.S. fără a se întocmi rapoarte 
în care să se arate scopul şi cui i-a fost înmânată suma, dispoziţia scrisă a acestora 
constituind singurul document pentru mânuitori şi mandatari. Astfel de cheltuieli vor 
fi considerate ca fiind efectuate fără acte justificative şi ele nu vor putea depăși 20% 
din totalul cheltuielilor efectuate pe unitate (direcţie centrală, inspectorat de securitate 
judeţean) în cursul anului. 

Ofițerii mânuitori și mandatari nu au drept de control asupra scopului și naturii 
cheltuielilor efectuate din fondul C.1.S. Eventualele cazuri de nedecontare la timp a 
sumelor avansate, cât şi alte neajunsuri ce se pot ivi, vor fi raportate șefilor de unități, 
pentru a lua măsurile necesare. 

Şefii direcțiilor centrale, al Inspectoratului de securitate al municipiului Bucureşti 
Şi ai inspectoratelor de securitate judeţene, precum şi șefii serviciilor independente, 
vor asigura prelucrarea şi însușirea temeinică a instrucțiunilor de către toţi ofițerii 
din aparatul informativ-operativ, iar cu cei care mânuiesc fondul C.I.S., numai în părțile 
care îi privesc. Personal, şefii de unități şi locţiitorii acestora vor controla și analiza 
periodic modul cum sunt respectate prevederile acestei instrucțiuni, luând totodată 
măsuri pentru utilizarea rațională și cât mai eficientă a fondului C.I.S. 

Corpul de consilieri şi inspectori al Consiliului Securităţii Statului va verifica 
periodic la direcţiile centrale, serviciile independente, Inspectoratul de securitate al 
municipiului București, la inspectoratele de securitate judeţene și la serviciile de 
contrainformaţii militare, modul de utilizare a fondului C.I.S. şi va raporta Consiliului 
Securităţii Statului de fiecare dată constatările şi propunerile privind măsurile ce se 
impun a fi luate. 

Odată cu aplicarea prezentei instrucțiuni, își pierde valabilitatea, pentru unitățile 
de securitate, prevederile ordinului M.A.I. nr. 560 din 15 octombrie 1965, care se 
va restitui de îndată Cancelariei Consiliului Securităţii Statului. 


Direcţia Generală de Informaţii Externe va folosi fondul C.I.S. după normele 
stabilite în prezenta instrucțiune, cu anumite particularități, care vor fi reglementate 
printr-un ordin al președintelui Consiliului Securităţii Statului. 

În viitor, cheltuielile referitoare la expertize legale necesare în procesul muncii 
de anchetă penală se vor prevedea la articolul bugetar 60, alineatul 607 (cheltuieli 


cu securitatea statului). 


Nr. 10 
din 14 martie 1968. 


Consiliul Securităţii Statului 
Unitaţea sasa 


Borderou 


privind cheltuirea fondului C.1.S. pe luna .... 


sau lucrării 


Recompensarea informa- 
1 300 [torului „Sandu“, dosar nr. 


Scopul folosirii sumei, 
Nr. numele conspirativ și 
crt. [cheltuită |numărul dosarului sursei[Ridicării| Decontării 


2.745 


dosar nr. 8.154 


Cheltuieli în lucrarea de 
3 250 [filaj „Corbul“, dosar nr. 


1.580 


Cheltuieli pentru între- 
ţinerea casei conspirative 
2 120 |, „.. ii d 
(întâlniri)  „lonescu“, 


— Total fond alocat = 
— Total fond cheltuit = 
— Total numerar existent = 


A.C.N.S.A.S., fond documentar, dosar nr. 86, vol. 3, f. 32—37. 

Strict secret 


Aprob 
Şeful unității 


Gradul, numele şi 
prenumele 
ofițerului. 

Serv., secţie, birou 


Semnătura 
ofițerului 
operativ 


Cpt. Dinu Ion, 
Serv. II 


Cpt. Vasile Gh. 
Serviciul | 


Maior Sandu Ilie, 
Serviciul IV 





Ofiţer mandatar, 


138 


1968 martie 18. Documentar referitor la internarea unor persoane, prin măsuri 
administrative, în unităţi de muncă, colonii de muncă, locuri de 
muncă obligatorie şi stabilirea domiciliului obligatoriu 


Consiliul Securității Statului Strict secret 
de importanţă deosebită 
18 martie 1968 


Documentar 
privind internarea unor persoane, prin măsuri administrative, în unități de 
muncă, colonii de muncă, locuri de muncă obligatorie şi stabilirea 
domiciliului obligatoriu 


Pe baza sarcinilor stabilite la Plenara Comitetului Central al Partidului Comunist 
Român din iunie 1967, Consiliul Securităţii Statului, analizând cauzele care au generat 
o serie de abuzuri şi ilegalităţi în activitatea unor cadre din aparatul de securitate, a 
studiat și modul în care s-a instituit şi aplicat măsura internării administrative în locuri 
anume destinate, precum și fixarea domiciliului obligatoriu. 

Din examinarea unor documente existente la fondurile de arhivă ale securității 
statului a rezultat că între anii 1950-1966, organele Ministerului Afacerilor Interne, 
în baza unor acte normative nepublicate — decrete ale Prezidiului Marii Adunări 
Naţionale şi hotărâri ale Consiliului de Miniştri — au dispus și luat măsura 
administrativă a internării în unități, colonii și locuri de muncă obligatorie faţă de 
un număr de circa 29.000 de persoane, iar măsura dislocării și stabilirii domiciliului 
obligatoriu pentru circa 60.000 persoane, considerate periculoase pentru securitatea 
statului. 


I. Actele normative care au stat la baza înfiinţării unităţilor, coloniilor şi 
locurilor de muncă obligatorie. 


1. Unităţile de muncă s-au înfiinţat prin Decretul nr. 6 din 14 ianuarie 1950 şi 
au funcționat până în luna august 1952. 

Potrivit Decretului nr. 6/1950, în unități de muncă puteau fi internați: 

— cei care prin faptele sau manifestările lor, direct sau indirect, primejduiesc sau 
încearcă să primejduiască regimul de democrație populară, îngreunează sau încearcă 
să îngreuneze construirea socialismului în Republica Populară Română, precum şi 
acei care, în același mod, defăimează puterea de stat sau organele sale, dacă aceste 
fapte nu constituiesc sau nu pot constitui, prin analogie, infracțiuni; 

— condamnaţii pentru infracţiuni împotriva securității Republicii Populare Române 
care la expirarea executării pedepsei nu se dovedesc a fi reeducați. 

2. Prin Decretul nr. 257/1952 au fost abrogate dispoziţiunile Decretului nr. 6/1950 
şi s-a emis Hotărârea Consiliului de Miniștri nr. 1554 din 22 august 1952, prin care 
unitățile de muncă au primit o nouă reglementare juridică, fiind transformate în colonii 
de muncă. 

În conformitate cu H.C.M. nr. 1554/1952 în coloniile de muncă puteau fi 
internate și alte categorii de persoane în afară de cele prevăzute în Decretul nr. 6/1950, 
şi anume: 

— cei care lansează sau răspândesc zvonuri alarmiste, tendențioase, dușmănoase; 
ascultă și difuzează propaganda deșănţată a posturilor de radio imperialiste; 

— acei ce aduc injurii Partidului Muncitoresc Român, conducătorilor săi, 
Guvernului, Uniunii Sovietice și conducătorilor săi şi țărilor de democraţie populară; 

— acei cetățeni români care întrețin legături de prietenie cu legaţiile imperialiste, 
care au frecventat sau frecventează manifestările propagandistice ale legațiilor 
imperialiste, precum şi toți acei ce sunt în relaţii cu familiile funcționarilor 
ambasadelor imperialiste, dacă faptele lor nu constituie şi nu pot constitui — prin 
analogie — infracțiuni; 

— acei care aţâță la manifestări rasiale şi şovine; 

— instigatorii la nesupunere sau neexecutare — cei ce duc acţiuni dușmănoase, atât 
la sat, cât și la oraș — în contra măsurilor guvernului, în special cu privire la: 

— gospodării agricole colective, întovărășiri, colectări, planuri de cultură, comasări etc.; 

— elementele cu un trecut reacționar cunoscut sau foşti exploatatori care ocupă 
încă în producţie posturi de răspundere şi care dovedesc continuu, prin atitudinea lor, 
delăsarea gravă — nejustificată prin incapacitatea lor profesională — atitudine care atrage 
după sine defecţiuni vizibile sau frânarea producţiei; 

— toţi acei care, sub masca religioasă, fac prozelitism (diferite religii și secte), 
speculând sentimentele religioase ale cetățenilor pentru a-i determina la atitudini ostile, 
dușmănoase regimului (minuni), prelegeri cu substrat dușmănos, șovin etc.; 

— acei care prin corespondenţă internă sau internațională iau atitudini dușmănoase, 
transmit știri tendenţioase, alarmiste, dușmănoase, reacționare, instigă; 

— cadre active ale fostelor grupări și partide fasciste şi burghezo-moșiereşti, cum 
sunt: fostele cadre legionare, cuziste, imrediste, nylasiste, sioniste, partide hitleriste, 
național-țărăniste (maniste), liberale (brătieniste), titeliste, tătărăsciene, bejeniste; 

— vechea agentură a fostului Serviciu Special de Informaţii ($.$.1.), vechea agentură 
a Marelui Stat Major, a Siguranţei, Poliţiei, agentura germană de spionaj şi 
contraspionaj şi maghiară; 

— foştii condamnaţi pentru trecere frauduloasă a frontierei, începând din 1945; 

— chiaburii care sabotează măsurile luate de guvern; 

— foştii condamnaţi pentru sabotaj — începând din 1945; 

— foştii condamnaţi pentru speculă — începând din 1945, care au avut o condam- 
nare de la 3 ani în sus; 

— rudele trădătorilor de patrie şi spionilor care au fugit peste graniță din 1945 (tată 
şi copii majori bărbaţi); 

— rudele elementelor dușmănoase regimului nostru, care au fugit peste graniţă 
înainte de 1944 (ale fostelor cadre legionare, membrii de vază ai fostelor partide 
burghezo-moşierești, care duc activitate de defăimare a regimului nostru, tată și copii 
majori bărbați); 

— condamnaţii pentru infracțiuni împotriva securității Republicii Populare 
Române, care, la expirarea executării pedepsei, prin comportarea lor, nu prezintă 
încredere de a fi folositori societăţii; 

— recidiviştii de drept comun care au mai mult de 3 condamnări și care prezintă 
un pericol pentru liniştea și asigurarea avutului oamenilor muncii. 

La data de 11 martie 1954 prin H.C.M. nr. 337 s-a abrogat H.C.M. nr. 1554/1952, 
prevăzându-se desființarea coloniilor de muncă, punerea în libertate a persoanelor 
care s-au reeducat și nu mai prezentau pericol deosebit pentru securitatea statului, 
fixarea de domiciliu obligatoriu pentru cele nereeducate și deferirea organelor de 
urmărire penală a acelor persoane ale căror fapte întruneau elementele constitutive 
ale unei infracţiuni. 

3. Prin Decretul nr. 89 din 17 februarie 1958 s-au înfiinţat locurile de muncă 
obligatorie, în care puteau fi internate, ca o măsură administrativă, persoanele care 
prin faptele sau manifestările lor primejduiesc ordinea în stat, dacă acestea nu 
constituiau infracțiuni. 

În baza acestui decret s-a emis H.C.M. nr. 282/1958, prin care s-a stabilit că măsura 
internării în locuri de muncă poate fi aplicată următoarelor categorii de persoane: 

— foştilor legionari care au avut funcții de la șef garnizoană inclusiv, în sus; 

— foştilor legionari care la expirarea unei pedepse privative de libertate mai prezintă 
încă pericol pentru securitatea statului; 

— foştilor legionari care prin faptele sau manifestările lor primejduiesc sau încearcă 
să primejduiască ordinea în stat, dacă acestea nu constituie infracțiuni; 

— altor elemente care prin faptele sau manifestările lor primejduiesc sau încearcă 
să primejduiască ordinea în stat, dacă acestea nu constituie infracțiuni. 


II. Actele ce au reglementat înfiinţarea şi funcţionarea unităţilor, coloniilor 
şi locurilor de muncă obligatorie au cuprins multe prevederi neconstituţionale 
şi deci nelegale. 


Este cunoscut că între anii 1950-1958, perioadă ce face obiectul actelor enumerate 
la capitolul precedent, elementele dușmănoase din ţară și din exterior își intensificaseră 
activitatea ostilă împotriva regimului democrat-popular, creau greutăți în construcția 
socialismului, calomniau şi defăimau politica partidului, ajungând până la săvârşirea 
de acte de teroare, sabotaj și diversiune. 

În aceste condiţii se impunea ca organele de partid și de stat să iniţieze măsuri 
energice pentru a preveni şi zădărnici orice încercare de a atenta la cuceririle 
revoluționare ale clasei muncitoare. Socotim, deci, justificată de principiu luarea unor 
măsuri de a împiedica elementele reacționare să întreprindă acţiuni dușmănoase, 

inclusiv internarea în unităţi de muncă obligatorie, dar numai împotriva acelor persoane 
care, în mod real, prezentau pericol pentru securitatea statului. 

1. Modul în care au fost însă concepute decretele și hotărârile în cauză, prin 
conţinutul lor larg şi generic — fără stabilirea unor criterii de delimitare precisă a acelor 
persoane care, prin manifestările lor, constituiau un pericol real pentru securitatea 
statului, de cele care își manifestau unele nemulțumiri personale și care nu periclitau 
ordinea socială și de stat — au avut consecinţe negative în justa aplicare a 
dispoziţiunilor din actele normative respective, fiind în același timp în contradicție 
flagrantă cu prevederile constituţionale. 

Constituția Republicii Populare Române din 1948 în articolele 28 și 30 prevedea 
că: „Nimeni nu poate fi arestat sau deținut mai mult de 48 de ore, fără un mandat al 
parchetului, al organelor de instrucţie stabilite de lege sau [fără] autorizarea instanţelor 
judecătoreşti conform prevederilor legii“ şi „Nimeni nu poate fi condamnat și ținut 
a executa o pedeapsă decât în baza hotărârilor judecătorești în conformitate cu legea“. 

O reglementare similară cu privire la garanţiile libertăţilor cetățenești exista şi în 
art. 87 al Constituţiei Republicii Populare Române din 1952. 

Cu toate acestea însă, textul actelor normative ce fac obiectul acestui studiu a extins 
astfel dreptul de a se dispune internarea administrativă încât, în mod practic, oricine 
putea face obiectul acestei măsuri, deoarece se prevedea posibilitatea reţinerii şi pentru 
fapte care nici chiar prin analogie nu constituiau infracţiuni (Decretul nr. 6/1950, 
articolul 2, H.C.M. nr. 1554/1952.) 

Colonelul în rezervă Bădica Ilie — fost locţiitor al șefului Direcției Generale a 
Penitenciarelor și Coloniilor de Muncă în această perioadă — declară la 15 martie 1968 
că multe reţineri și internări erau dispuse în mod cu totul arbitrar. Astfel, cunoaște 
că directorul general al Canalului Dunărea — Marea Neagră, Gheorghe Hossu, când 
avea nevoie de braţe de muncă se adresa ministrului Afacerilor Interne, căruia îi cerea 
un număr oarecare de persoane. Acesta din urmă, la rândul său, îi ordona şefului 
Direcţiei anchete să asigure numărul de persoane solicitat. Direcţia anchete repartiza 
pe regiuni cifra stabilită și, după ce acestea făceau propuneri pe bază de tabele 
nominale, cu aprobarea ministrului, se trecea la reținerea şi internarea persoanelor 
în cauză. 

Cât de ilegale şi arbitrare erau unele măsuri care se luau, rezultă şi din următorul 
exemplu: 300 de studenţi şi studente de la Facultatea de Medicină din Bucureşti au 
fost internaţi în anul 1951 în lagărul de triere „Rahova“, pentru circa 3 luni, deoarece, 
neavând manuale de specialitate la facultate, au mers să studieze la biblioteca franceză. 

2. Caracterul nelegal al unora din actele normative enunțate rezultă și din faptul 
că multe nu au număr şi data de emitere, de unde se vede că nu urmau calea legală 
de elaborare și nici nu au fost date pentru a fi cunoscute şi de către alte organe 
competente. 

Iniţiativa emiterii acestor acte a aparținut ministrului Afacerilor Interne, iar apro- 
barea lor a fost dată, după caz, de primul secretar al Comitetului Central al Partidului 
Muncitoresc Român, de Preşedintele Consiliului de Miniştri ori de Preşedintele 
Prezidiului Marii Adunări Naţionale. 

Acest sistem de lucru a creat posibilitatea să se comită ilegalităţi şi abuzuri grave, 
punând conducerea de partid și de stat în faţa unor fapte împlinite, care n-au fost 
gândite şi analizate suficient şi care puteau avea implicaţii deosebite în viaţa 
politică și socială a ţării. 

Potrivit hotărârilor C.C. al P.M.R., înscrierea ţăranilor în formele socialiste ale 
agriculturii trebuie să se facă pe baza liberului consimţământ. Articolul 2 lit. c din H.C.M. 
nr. 1554/1952 prevedea însă posibilitatea reţinerii și internării în colonii de muncă şi 
a ţăranilor care erau socotiți că instigă sau nu se supun indicaţiilor guvernului cu privire 
la gospodăriile colective, întovărășiri, colectări, planuri de cultură, comasări. 

Ca urmare, un număr mare de ţărani ce nu voiau să se înscrie în G.A.C. sau în 
întovărășiri, ce nu puteau să-și predea cotele etc., erau socotiți instigatori sau nesupuşi 
şi internați administrativ, aducându-se prin aceasta serioase prejudicii alianţei dintre 
clasa muncitoare și țărănime. Asemenea măsuri s-au luat, în special, în fostele regiuni 
Oltenia (1095), Argeş (233), Bucureşti (141), Galaţi (147), Dobrogea (111). 

Faptul că ministrul Afacerilor Interne se simţea răspunzător numai în faţa unor 
anumite persoane, explică în mare măsură procedeul nelegal folosit în elaborarea 
actelor normative și în evitarea oricăror posibilități de control pentru înlăturarea 
abuzurilor și ilegalităţilor. 

Semnificativ este următorul exemplu: pe baza unor „indicaţii“, fără număr şi dată, 
şi fără a rezulta de către cine au fost elaborate, s-a obținut aprobarea primului secretar 
al Comitetului Central al Partidului Muncitoresc Român pentru eliberarea din 
lagăre a unor categorii de persoane, punerea la dispoziţia organelor de urmărire penală 
a altora, precum și alte măsuri, deşi în acest caz ar fi fost necesar un document care 
să îmbrace forma legală. 

3. Împotriva măsurilor administrative de internare nu s-a prevăzut nici o cale de 
atac la un alt organ care să cenzureze legalitatea și temeinicia luării acestor măsuri, 
ceea ce era în flagrantă contradicție cu prevederile Constituţiei referitoare la dreptul 
de apărare. 

Un asemenea mod de reglementare a creat o situație mai gravă persoanelor internate 
pe cale administrativă — care de fapt nu comiseseră nici un fel de infracțiuni — decât 
celor judecate și condamnate pentru infracțiuni contrarevoluţionare care, prin lege, 
aveau asigurat dreptul la apărare şi la folosirea căii de atac a recursului. 


III. În aplicarea dispoziţiunilor actelor normative cu privire la internarea în 
unităţi, colonii şi locuri de muncă, unele organe sau cadre ale Ministerului 
Afacerilor Interne au comis grave abuzuri și ilegalităţi. 


1. Aşa cum s-a arătat, Decretul nr. 6/1950 permitea organelor M.A.I. să dispună 
măsura internării administrative a unui număr foarte mare de persoane. Cu toate 
acestea, ministrul A facerilor Interne, prin ordinul nr. 100/1950, a extins în mod nelegal 
prevederile decretului menționat la un număr aproape nelimitat de persoane, dând 
posibilitatea organelor M.A.I. să aplice măsura internării fără să se gândească că 

trebuie să răspundă în faţa unui organ competent. Ulterior, pentru a se asigura o 
acoperire legală a ordinului, s-a emis H.C.M. nr. 1554/1952, despre care s-a vorbit 
la capitolul |. 

2. Dacă pe planul reglementării juridice nu s-a ţinut seama de prevederile legale 
şi constituţionale, în aplicarea actelor normative menţionate s-au încălcat și puținele 
reguli prevăzute cu privire la internările în locurile de muncă obligatorie. 

Pentru internarea persoanelor în coloniile de muncă, organele securităţii procedau 
— de regulă — mai întâi la reținerea și cercetarea acestora. Durata reţinerii pentru 
cercetări varia de la o lună la 4 ani, şi chiar mai mult, timp ce nu era socotit în decizia 
de internare administrativă. 

De exemplu, în colonia „Bicaz, din regiunea Bacău, în luna iunie 1953 erau 63 
internaţi administrativ, cărora nu li s-a inclus timpul de reţinere dinaintea emiterii 
deciziilor de internare administrativă. De exemplu, internatului Creţu Ion nu i s-a 
socotit în decizia de internare perioada de 4 ani şi 6 luni. 

Examinându-se prin sondaj un număr de 1.500 de dosare aparținând persoanelor 
care au făcut obiectul măsurilor de mai sus, se constată că aproape în toate cazurile 
reținerea persoanelor s-a făcut fără formele prevăzute de lege, iar ulterior se inițiau 
proiecte de hotărâri şi decrete prin care se tindea la acoperirea legală a măsurilor luate. 

De exemplu, prin ordinul nr. 26.500/1948 — Cabinet — au fost reţinute toate 
persoanele ce au făcut parte din aparatul de poliție, jandarmerie şi S.S.I.; prin ordinul 
nr. 5/1948 — Cabinet — au fost reţinute toate elementele ce au făcut parte din organizația 
legionară; prin ordinul nr. 8/20/1952 — Cabinet — s-a dispus reținerea persoanelor ce 
comentau nefavorabil reformele bănești. De remarcat că despre existenţa acestor ordine 
se fac mențiuni în dosarele celor arestaţi, ele neputând însă a fi studiate, deoarece 
nu se mai găsesc în arhivele securităţii statului. 

Verificând dosarul de arhivă nr. 47, vol. 28, s-a constatat că numai în perioada 4 
ianuarie-26 iunie 1952 Ministerul Afacerilor Interne a emis un număr 118 decizii prin 
care s-a dispus trimiterea în unități de muncă a unui număr de 3.963 persoane pe 
diferite termene. Așa, de exemplu, în ziua de 3 martie 1952 s-a dispus internarea unui 
număr de 316 persoane, la 1 aprilie 1952 pentru 437 persoane etc. 

Acest procedeu ilustrează pregnant ușurința gravă cu care se decidea, într-o singură 
zi, soarta a sute de oameni, prin decizii discreţionare, nesupuse nici unui control. 

De altfel, din verificarea celor 1.500 dosare a rezultat că aproape toate nu conţin 
documentația necesară care să ateste motivele pentru care persoana în cauză a fost 
privată de libertate de la 12—72 luni. De fapt, în mod cu totul arbitrar și fără un criteriu 
bine determinat, comisia stabilea durata internării. 

Din studiul efectuat de Procuratura generală în anul 1953, rezultă că aproape în 
toate penitenciarele și coloniile de muncă se găseau persoane deținute fără forme legale, 
numai pe bază de adrese şi tabele nominale. Astfel, la 21 martie 1953, în penitenciarul 
din Timișoara se găseau în această situație 44 de persoane, în ianuarie 1953 la colonia 
de muncă „Peninsula“ se aflau 400, iar în martie acelaşi an 2.293 persoane. 

La 20 iulie 1953 în toate coloniile de muncă se găseau 402 internați, al căror termen 
de reţinere expirase, fiind în continuare privaţi de libertate. În penitenciare, la aceeaşi 

dată, se găseau 1.199 persoane deținute ilegal, din care 249 cu termenele de reţinere 
expirate, iar 940 la dispoziţia organelor M.A..1., fără mandate sau decizii de internare. 

3. Examinând, în martie 1968, circa 7.000 de fişe ale unor persoane internate în 
unități şi colonii de muncă, rezultă că măsurile represive au fost îndreptate împotriva 
a 1.355 ţărani, 1.570 muncitori şi tehnicieni, 767 învăţători şi profesori, 136 medici, 
166 ingineri etc. Din cele 7.000 fișe examinate rezultă că numai 11 persoane sunt 
foşti industriași, 15 [foşti] moșieri și 25 foști polițiști. 

La dispunerea internării s-a avut în vedere funcția sau apartenența la diferite 
organizaţii, fără însă a fi stabilită în mod concret activitatea desfăşurată de fiecare 
persoană înainte şi după 23 august 1944, deci fără a rezulta gradul de periculozitate 
care trebuia să stea la baza măsurii de internare. 

Ilustrativ este următorul fapt. La 1 iulie 1954, din cca 22.000 persoane internate 
administrativ, numai pentru 16.000 cazuri procuratura a emis mandate de arestare şi 
a început ancheta penală împotriva lor. 

Rezultă, deci, că dovezi de vinovăţie s-au găsit numai pentru aceste persoane. De 
altfel, în urma efectuării cercetărilor penale, care s-au încheiat în februarie 1956, numai 
509 învinuiți au fost trimiși în judecată, iar restul au fost puși în libertate, cazurile 
fiind clasate. 

4. Abuzuri s-au săvârșit şi în anii următori: astfel, în perioada 1958-1964 au fost 
încadrate în locuri de muncă obligatorie un număr de 3.658 persoane, din care 1.899 
țărani, 436 muncitori, 207 profesori și învățători, 241 funcționari etc. Din totalul 
persoanelor internate în această perioadă, pentru un număr de 634 nu rezultă să fi 
avut antecedente politice sau manifestări dușmănoase. 
sunt limitate de faptul că în arhivele securităţii statului nu se pot identifica multe 
documente. 

Din relatările unor ofiţeri ce muncesc în prezent în acest sector, rezultă că în anul 
1954 fostul şef al Serviciului de evidenţă, colonel Popescu Gheorghe (Gogu), în 
prezent ambasador în Birmania, a ordonat distrugerea fişelor de evidenţă pentru 
aproximativ 17.000 persoane ce au fost internate administrativ. Ca urmare, dosarele 
în arhiva securităţii nu se pot găsi decât cu mari greutăți. 

Abuzuri grave s-au săvârșit și în ce priveşte regimul de detenţie, cel alimentar, 
asistența sanitară, probleme ce fac însă obiectul materialului documentar privind 
crimele comise în fosta colonie de muncă „Salcia“. 


IV. Actele normative ce au reglementat fixarea domiciliului obligatoriu au 
contravenit prevederilor constituționale şi legilor, iar unele organe şi lucrători 
M.A..I., în aplicarea lor, au comis abuzuri grave şi ilegalităţi. 


1. În perioada anilor 1950-1960 au fost emise mai multe acte normative 
nepublicate — decrete ale Prezidiului Marii Adunări Naţionale și hotărâri ale 
Consiliului de Miniștri — care au reglementat fixarea domiciliului obligatoriu pentru 
diferite categorii de persoane. 

Astfel, prin art. 6 din H.C.M. nr. 1554 din 26 octombrie 1950 s-a prevăzut că 
Ministerul Afacerilor Interne va putea, prin decizie, să dispună mutarea din centrele 
aglomerate a oricăror persoane ce nu-și justifică prezența în aceste centre, precum 
şi din orice localitate, a acelora care, prin manifestările lor față de poporul muncitor, 
dăunează construirii socialismului și să li se stabilească domicilii obligatorii în orice 
localitate. 

Prin H.C.M. nr. 334 din 15 martie 1951 se dă o altă redactare art. 6 din H.C.M. 
1554/1950, fără a-i afecta conţinutul. 

Prin art. 6 din H.C.M. nr. 1554 din 22 august 1952 se prevede stabilirea 
domiciliului obligatoriu pentru elementele dușmănoase şi suspecte din orașe și centre 
muncitorești în locurile fixate de guvern. De această dată se fac anumite precizări 
în legătură cu categoriile de persoane care urmează să facă obiectul acestei măsuri 
administrative, modul de punere în aplicare prin organele care se vor crea în acest 
scop la nivelul regiunilor și al conducerii M.A.I., precum și sancțiuni penale pentru 
acei care vor părăsi domiciliul obligatoriu sau vor refuza să muncească în condițiile 
şi locul destinat. 

Dispoziţii sancționatoare în sensul celor de mai sus au fost prevăzute şi printr- 
un decret al Prezidiului Marii Adunări Naţionale, fără număr și dată, semnat de 
preşedintele și secretarul Prezidiului. 

Prin H.C.M. nr 337 din Il martie 1954 se abrogă H.C.M. nr. 1554/1952, 
dispunându-se în aliniatul III că „Ministerul Afacerilor Interne va stabili domiciliul 
obligatoriu acelor elemente care, la expirarea pedepsei executate în închisori sau lagăre, 
dovedesc că nu s-au reeducat și prezintă pericol deosebit pentru securitatea statului“. 

În art. IV al sus-menţionatei hotărâri se stabilește pentru prima dată durata 
domiciliului obligatoriu (6 luni-5 ani) și se menționează localităţile în care se va 
executa această măsură. În art. V se menţine sancţiunea penală pentru părăsirea 
domiciliului obligatoriu, însă cu trimitere la Decretul nr. 77/1954. 

La 12 februarie 1957, prin H.C.M. nr. 237 se completează art. III din H.C.M. nr. 
337/1954, adăugându-se un aliniat care prevede „De asemenea, Ministerul Afacerilor 
Interne va putea stabili domiciliu obligatoriu și celor care prin faptele sau manifestările 
lor primejduiesc sau încearcă să primejduiască regimul de democraţie populară“. 

La 2 august 1960, prin H.C.M. nr. 1108 se modifică din nou pct. IV din H.C.M. 
nr. 337/1954, prin aceea că locurile de executare a domiciliului obligatoriu se reduc 
la numai 4 comune. 

2. Desigur că, aşa cum s-a arătat şi anterior, în perioada ce face obiectul actelor 
normative menționate măsura domiciliului obligatoriu s-a impus faţă de o seamă de 
persoane care, prin poziţia lor socială şi activitatea politică desfăşurată în trecut, 
prezentau un pericol pentru ordinea socială şi de stat. 

Totuși, din examinarea actelor normative respective rezultă că ele, prin conținutul 
lor, contravin unor prevederi constituționale și altor legi. Astfel, atât Constituţia din 
anul 1948, cât şi cea din anul 1952, prevedeau garanţii în legătură cu libertatea 

persoanei și inviolabilitatea domiciliului. Ori multe din dispozițiile actelor normative 
arătate au încălcat în mod grav aceste garanții constituționale. 

Dacă situația impunea luarea unor măsuri de siguranță, legislația noastră (art. 76 
din Codul Penal) conţinea prevederi cu privire la interdicția unor persoane de a se 
afla în anumite localități. 

Caracteristic actelor normative — H.C.M. nr. 1154/950, 344/1951, 1554/1952 — 
este faptul că ele conțineau enunțări generale, nu determinau precis categoriile de 
persoane împotriva cărora se acorda dreptul organelor M.A.I. de a dispune luarea 
acestei măsuri administrative și nici măcar nu prevedea durata de timp în care se poate 
lua o asemenea măsură. 

Aceasta a creat posibilitatea unor organe M.A.I. să acționeze în mod arbitrar, să 
comită abuzuri grave şi ilegalităţi în dauna libertăţilor cetățenești. 

Începând din anul 1949 și până la apariţia H.C.M. 1154/1950, organele M.A.I. 
au luat măsura de fixare a domiciliului obligatoriu şi de dislocare a unui număr mare 
de persoane, fără să existe un act normativ în acest sens — situaţia lor legalizându-se 
într-o oarecare măsură abia prin această hotărâre. 

Din evidenţa organelor de securitate rezultă că în perioada anilor 1949-1964 au 
fost dislocate și li s-a stabilit domiciliul obligatoriu unui număr de cca 60.000 persoane, 
dintre care: 

— moșieri circa 2.000 de familii cu aproximativ 3.000 persoane; 

— din zona de frontieră circa 10.099 familii cu aproximativ 43.891 persoane; 

— alte categorii — circa 13.052 persoane. 

Precizăm că nu s-a putut stabili cu exactitate numărul persoanelor dislocate şi cu 
domiciliul obligatoriu, deoarece în perioada respectivă nu a existat un organ care să 
țină evidenţa acestor persoane. 

Din examinarea unui număr de 2.285 dosare ale persoanelor care au avut 
domicilii obligatorii a rezultat că această măsură s-a luat față de un număr de 512 
persoane pe timp nelimitat, încălcându-se astfel dispoziţiunile H.C.M. nr. 337/1954, 
care prevedeau fixarea domiciliului obligatoriu pe o perioadă de la 6 luni la 5 ani. 
S-a constatat, de asemenea, că, din numărul menţionat de dosare, în 23 cazuri măsura 
stabilirii domiciliului obligatoriu s-a luat față de membrii de partid și U.T.C., dintre 
care pentru 10 persoane pe termen nelimitat. 

3. Nici unul dintre actele normative care au reglementat luarea măsurii de fixare 
a domiciliului obligatoriu nu conține prevederi cu privire la posibilitatea unei căi de 
atac din partea celor ce se considerau neîndreptățiți şi nici un organ competent să 
soluţioneze asemenea situații. 

Mai mult, prin aliniatul ultim punctul 11 din H.C.M. 1554/1952 se prevedea expres: 
„După aprobarea comisiei M.A..I., hotărârea rămâne definitivă şi prin decizia acestei 
comisii ea va fi dusă la îndeplinire de către organele competente“. 

Concepţia întregii noastre legislații consacră principiul dreptului la apărare și la 
petiție împotriva hotărârilor sau actelor ilegale ale organelor administraţiei de stat, 
ceea ce prin actele normative enunțate mai sus s-a încălcat în mod evident. 

Un alt aspect de nelegalitate îl constituie şi stabilirea de sancțiuni penale — prin 
hotărârea Consiliului de Miniștri — împotriva acelora care părăsesc domiciliul 
obligatoriu sau a acelora care refuză să muncească în condiţiile și locul destinat, 
întrucât aceasta nu era de competența Consiliului de Miniștri. De asemenea, s-a 
încălcat principiul gradării pedepsei prevăzut de art. 23 pct. 1 din Codul Penal. 

Astfel, la art. 9 din H.C.M. 1554/1952 s-a prevăzut că toţi cei care părăsesc 
domiciliul obligatoriu vor fi trimiși în judecată, fiind pasibili de pedeapsă de la 15 
la 20 ani închisoare, iar în art. 10 al aceleiași hotărâri se stabilește că cei ce refuză 
să muncească în condiţiile şi locul de muncă destinat, vor fi pedepsiţi cu închisoare 
corecțională de la 3 la 5 ani. 

Pedepsele prevăzute în raport cu pericolul social al faptei erau excesiv de aspre, 
depăşind cu mult maximum general de 12 ani închisoare corecțională stabilit la art. 
22 din Codul Penal pentru delicte. 

De menţionat că pentru infractorii aflați în executarea unei pedepse, în caz de 
evadare, pedeapsa prevăzută la art. 297 din Codul Penal este de la 3 la 6 luni închisoare 
corecțională. 


V. Din materialele existente la arhiva securității statului, rezultă că şi 
organele de miliţie au procedat la internarea unor persoane în colonii de muncă 
şi la fixarea de domicilii obligatorii. Aceste măsuri au fost luate de către Direcţia 
Generală a Miliției, iar apoi au fost „ratificate“ prin ordinul ministrului Afacerilor 
Interne nr. 838/1952. Menţionăm că abuzurile săvârșite de organele de miliţie sunt 
de aceeași natură şi gravitate ca şi cele expuse anterior în prezentul material. 

Astfel, şi organele de miliție au dispus, în mod ilegal, reținerea a numeroase 
persoane, în vederea internării lor în colonii de muncă, au ținut în locurile de detenție 
multe persoane peste termenul de executare a măsurii administrative a internării şi 
au luat în mod neîntemeiat măsura dislocării unor familii. Ilustrativ în sensul celor 
de mai sus este și referatul din 7 august 1953 al Procuraturii Generale. 


VI. O răspundere importantă pentru abuzurile şi ilegalităţile săvârşite 
revine Procuraturii Generale care, începând cu anul 1958, prin reprezentantul său 
— procurorul general adjunct Bucşan Gheorghe — a participat în comisia M.A.I. pentru 
internări administrative. Prin faptul că — fără o verificare temeinică a fiecărui caz — 
a semnat deciziile de internare, reprezentantul procuraturii a comis el însuși abuzuri, 
dar, în același timp, a încurajat organele M.A.I. să săvârșească ilegalităţi sub 
acoperirea procuraturii. 

Este adevărat că procuratura a fost împiedicată de organele M.A.I. să-şi exercite 
atribuţiile legale, prin faptul că nu i s-au comunicat actele pe baza cărora se luau măsuri 

administrative și prin aceea că nu i s-a permis accesul decât în locurile de deţinere 
a infractorilor de drept comun. Dar, Procuratura Generală a dovedit teamă în a sesiza 
conducerea partidului despre neregulile grave constatate de organele sale în anii 1953 
și 1956 şi nu a militat cu consecvență pentru respectarea legilor. 

În anul 1953, în câteva rânduri, Procuratura Generală a solicitat Direcţiei 
Generale a Miliției să-i pună la dispoziție actele normative pe baza cărora Miliția 
lua măsura internării administrative. Sistematic, D.G.M. a răspuns negativ, iar când 
generalul-maior Drăgan Ilie, fost locţiitor al şefului Direcţiei Generale a Miliției, a 
comunicat Procuraturii Generale că în viitor nu va mai da nici un răspuns în scris, 
procuratura a renunțat la orice intervenţie. 

Teama manifestată de organele procuraturii s-a menţinut și ulterior, iar când unii 
procurori au dovedit fermitate, organele M.A.I. nu au executat dispozițiunile pe care 
aceștia le dădeau în virtutea legii. 


1. Faţă de cele expuse, apreciem că este necesar ca toate decretele, hotărârile 
Consiliului de Miniștri și orice alte acte normative, prin care s-au reglementat măsurile 
administrative care au făcut obiectul acestui material documentar, să fie abrogate. 

2. De asemenea, considerăm că este necesar să se instituie o comisie formată din 
reprezentanţi ai Procuraturii Generale, Ministerului Justiţiei, Consiliului Securității 
Statului, Ministerului Afacerilor Interne şi Ministerului Muncii, care să analizeze și 
să facă propuneri cu privire la eliberarea de acte de vechime în muncă pentru 
persoanele împotriva cărora au fost luate măsuri administrative de internare în unități, 
colonii și locuri de muncă obligatorie. 


Consiliul Securității Statului 
Preşedinte Ion Stănescu 
Vicepreședinte al Consiliului Securităţii Statului 
General-maior Constantin Stoica 


Membru al Consiliului Securității Statului 
Şeful Direcţiei de Anchete Penale 
Colonel Filimon Ardeleanu 


Șeful Direcţiei Învăţământ 
Colonel Vlad Iulian 


Locţiitorul Șefului Serviciului Evidenţă Operativă 
Locot. Colonel Iordache Breahnă 


Anchetator Penal de Securitate 
Lt. colonel Vasile Cămui 


A.C.N.S.A.S., fond documentar, dosar nr. 55, vol. 53, f. 177-194. 

1968 martie 19. Sinteză privind „încercări ale legionarilor de a reactiva emigrația 
română din R.F. a Germaniei, prin intermediul «Uniunii 
Asociaţiilor Românilor din Germania» (U.A.R.G.)* 


Consiliul Securității Statului Strict secret 
19 martie 1968 


Sinteză 
Priveşte: Încercări ale legionarilor de a reactiva emigrația română din 
R.F. a Germaniei, prin intermediul „Uniunii Asociaţiilor 
Românilor din Germania“ (U.A.R.G.) 


Din iniţiativa unor elemente legionare de vârf din R.F. a Germaniei, sprijinite de 
Ministerul Refugiaților de la Bonn, în luna ianuarie 1955 a fost înființată organizația 
„Uniunea Asociaţiilor Românilor din Germania“ (U.A.R.G.). 

S-a urmărit, în primul rând, crearea unui „for central“, care să dea posibilitate 
legionarilor să controleze și să influenţeze acţiunile tuturor organizațiilor emigrației 
române din R.F. a Germaniei. De asemenea, se are în vedere ca, prin intermediul 
U.A.R.G. (în componenţa căreia au intrat şi membri ai fostelor partide istorice), să 
fie angrenată în acţiuni ostile țării noastre masa emigranților români din R.F. a 
Germaniei. Un alt obiectiv este atragerea de partea legionarilor de noi aderenți din 
rândul emigrației române. În acelaşi timp, U.A.R.G. este folosită pentru a ajuta la 
apropierea punctelor de vedere dintre cele două grupări legionare, în vederea găsirii 
unei platforme comune pentru organizarea de acțiuni unitare, la care să poată fi atraşi 
cât mai mulți cetăţeni români stabiliți în R.F. a Germaniei. 

Potrivit statutului de organizare și funcționare, scopul oficial al U.A.R.G. este 
„reprezentarea în mod unitar a intereselor românești și coordonarea eforturilor tuturor 
asociaţiilor şi instituţiilor componente, pe tărâm spiritual, social-economic şi 
național“. 

Adevăratul caracter al U.A.R.G. este însă de nuanţă legionară și acest lucru rezultă 
clar din însăşi componenţa și orientarea politică pe care o au asociaţiile ce au intrat 
sub tutela acestei organizaţii, cum sunt: 

1) „Asociaţia românilor din nord-vestul Germaniei“, care concentrează elemente 
legionare din localitățile K5ln, Bonn, Diisseldorf și Hamburg; 

2) „Asociaţia românilor din sud-vestul Germaniei“, care înglobează în rândurile 
sale elemente legionare din localităţile Freiburg, Radstadt și Offenburg; 

3) „Asociaţia românilor din sud-estul Germaniei“, care concentrează elemente 
legionare din localitățile Miinchen şi Regensburg; 

4) „Asociaţia românilor liberi din Germania“, compusă din membri ai fostelor 
partide istorice; 

5) „Biblioteca Română din Freiburg“, aflată sub patronajul legionarilor; 

6) „Colonia română din Berlinul de vest“, compusă din elemente de diferite nuanţe 
politice, ostile R.S. România. 


La puţin timp de la înființare, conducerea U.A.R.G. a fost acaparată de legionarii 
antisimișşti (Racoveanu Gheorghe, Acrivu Gheorghe, Nagacevschi Constantin, 
Orendovici Mircea şi alţii). Acest fapt a nemulțumit pe legionarii simiști, care au trecut 
la acțiuni de compromitere a legionarilor antisimiști, cu scopul de a prelua 
conducerea. Lupta pentru şefie a dus, practic, la diminuarea activității U.A.R.G. şi, 
astfel, la imposibilitatea organizării de acţiuni comune, așa cum se preconizase inițial. 

La compromiterea U.A.R.G., atât faţă de emigrație, cât şi față de autorităţi, o 
contribuţie însemnată a avut conducerea Comitetului Naţional Român (C.N.R.) din 
Paris, care, prin intermediul lui Lepădatu Aurel, a demascat caracterul fascist al 
organizaţiei şi a cerut autorităţilor vest-germane să-i anuleze mandatul de persoană 
juridică. Ca urmare, în anul 1961, autorităţile vest-germane au interzis U.A.R.G. 
organizarea unei manifestații publice cu ocazia zilei de 24 ianuarie. Măsuri similare 
au fost luate și după această dată, fapt ce a contribuit, printre altele, la autodizolvarea 
U.A.R.G. 

Pentru evitarea autodizolvării organizației, elemente legionare active din R.F. a 
Germaniei au apelat la fostul general Ion Gheorghe, ca acesta să preia conducerea 
U.A.R.G. şi să intervină pe lângă autoritățile de la Bonn [ca] să nu anuleze 
organizaţiei dreptul de persoană juridică. Avându-se în vedere influenţa de care Ion 
Gheorghe se bucura în rândul emigrației, s-a scontat pe o atragere masivă de membri 
la activitatea U.A.R.G. Cu toate acestea, după mai mulți ani de conducere, în care 
timp nu s-au organizat progrese pe linia reactivizării emigrației române, lon 
Gheorghe a cerut înlocuirea sa din postul de președinte, sub pretextul că este ocupat 
cu probleme personale. Din nou s-a creat o situaţie critică, care a pus U.A.R.G. în 
situația de a nu-și putea îndeplini obligațiile statutare. 

În această situaţie, Tribunalul din Bonn a pus în vedere conducerii U.A.R.G. că 
va proceda la dizolvarea acesteia, având în vedere atât lipsa de activitate, cât şi faptul 
că de la începutul anului 1966 nu se ţinuse nici o adunare generală pentru darea de 
seamă și alegerea noului comitet (conform statutului, dacă adunarea generală nu are 
loc în fiecare an, până la sfârșitul lunii martie organizația se dizolvă de la sine). 
de cetăţenii români stabiliți în R.F. a Germaniei, Tribunalul din Bonn a revenit asupra 
hotărârii luate şi a numit un comitet provizoriu, în frunte cu legionarul Mihăilescu 
Virgil, însărcinat cu organizarea adunării generale şi alegerea noului comitet. Astfel, 

la 28 octombrie 1967 (ultimul termen dat de Tribunalul de la Bonn) a avut loc, în 
clădirea Bibliotecii Române din Freiburg, adunarea generală a U.A.R.G., la care au 
participat 14 membri și 7 delegați, din totalul de 28. O parte din asociaţiile 
românilor din R.F. a Germaniei au trimis delegaţii scrise prin care s-au declarat de 
acord — „în necunoșştinţă de cauză“ — cu comitetul ce urma să fie ales. Așa a procedat 
şi legionarul Golea Traian din partea „Asociaţiei românilor din sud-estul Germaniei“. 

În timpul discuţiilor, legionarii s-au dovedit mai activi decât restul delegaților. Ei 
au criticat situația existentă şi au propus remedierea ei. De exemplu, legionarul Acrivu 
Gheorghe a remarcat că: 

„în rândul membrilor U.A.R.G. domnește haosul și discordia. Armonia suferă din 
cauza atitudinii incalificabile a unor membri și a neînțelegerilor apărute între 
conducătorii unor grupări, ca cele dintre Tase Gheorghe, președintele «Asociaţiei 
românilor din sud-estul Germaniei», şi Nicola Andrei, preşedintele «Asociaţiei 
românilor liberi din Germania», dintre conducerea «Bibliotecii Române din Freiburg» 
şi organizația emigranților români din această localitate etc. Pe de altă parte, 
publicaţiile emigrației române nu mai dau nici o importanţă acestei organizaţii, lucru 
ce se observă în ultima vreme și la «Stindardul», condus de Emilian lon“. 

Pentru reactivarea U.A.R.G., legionarul Acrivu Gheorghe a propus ca, în noul 
comitet, să fie cooptați numai conducătorii organizațiilor mari ale emigranților români 
din R.F. a Germaniei, elemente active și influente, capabile să conducă treburile 
emigrației, iar ca preşedinte să fie aleasă persoana cea mai în vârstă. 

În scopul argumentării necesităţii reactivării acestei organizaţii şi convingerii 
participanților la întrunire să sprijine acţiunea propusă, Acrivu Gheorghe a afirmat 
că: „compromiterea U.A.R.G. convine guvernului de la Bucureşti, care doreşte să 
constate că emigrația se descompune și nu poate acţiona ca un tot unitar“. 

Pentru a evita formarea unui comitet numai din legionari, s-a propus menţinerea 
pe mai departe a reprezentanților „Asociaţiei românilor liberi din Germania“, care 
sunt mai bine cotați, atât de emigranții români, cât şi de unele cercuri influente de 
la Bonn. 

Argumentele lui Acrivu Gheorghe au reușit să convingă pe participanții la întrunire 
asupra necesităţii găsirii unei platforme comune de acţiune și a renunțării la pozițiile 
anterioare, care au constituit principala cauză a lipsei de activitate a U.A.R.G. 

Delegații au adoptat, în general, o poziţie rezervată, angajându-se formal să susțină 
acțiunile viitoare. 

Înainte de începerea lucrărilor adunării şi pentru a nu putea fi contestate voturile 
participanților, s-a cerut celor prezenți achitarea cotizaţiilor restante (de menţionat 
că, din numărul de 21 membri prezenţi, numai Zăpârţan Vasile şi Popa Ion aveau 
cotizaţiile achitate la zi, iar restul, conform statutului, nu avea dreptul la vot 
deliberativ, fapt pentru care a fost necesară măsura de mai sus). 

La propunerea lui Acrivu Gheorghe, susținut de preotul Zăpârțan Vasile, avocatul 
Tase Gheorghe şi alţii, au fost aleși în noul Comitet următorii: 

1) Mihăilescu Virgil, preşedinte (legionar), 

2) Acrivu Gheorghe, vicepreședinte (legionar), 
3) Balotescu Bordea, vicepreședinte (fost ofiţer), 
4) Tase Gheorghe, secretar general (legionar), 

5) Pârvulescu Florian, casier (legionar). 


Comisia de cenzori 
1) Dr. Popa Ion, preşedinte (legionar), 
2) Călinescu Ilie, membru, 
3) Lica Adam, membru (simpatizant legionar). 


* 


În calitate de preşedinte al U.A.R.G., Mihăilescu Virgil a convocat pentru a doua 
zi O şedinţă, cu scopul de a stabili programul de lucru al organizaţiei. 

Cu această ocazie, s-au precizat următoarele: 

a) Cheltuielile ocazionate de organizarea unor acțiuni mai mari să fie suportate 
de membrii asociaţiilor subordonate U.A.R.G., pentru a se evita cererea de subvenţii 
de la Bonn. Mihăilescu Virgil a susținut că este nevoie să se recurgă la această măsură 
pentru a nu mai da autorităților vest-germane posibilitatea de a se amesteca în treburile 
interne ale organizației. 

b) Toate serbările asociaţiilor emigranților români din R.F. a Germaniei să se facă 
sub auspiciile U.A.R.G. În acest sens, s-a stabilit ca la 10 mai 1968 să fie organizate 
acțiuni ale asociațiilor românilor din K5ln, Freiburg și Miinchen și să răspundă de 
acest lucru legionarii: Acrivu Gheorghe, Mihăilescu Virgil şi Tase Gheorghe. 

c) Fiţuica „Uniunea“, oficiosul U.A.R.G., să apară în condiţii mai modeste decât 
până acum, dar cu mai multă regularitate. Acrivu Gheorghe s-a oferit să se ocupe 
personal de editarea și difuzarea fițuicii respective. 

d) Atragerea emigranților români în jurul bisericii deservită de preotul legionar 
Popa Dumitru, care va fi recunoscut oficial şi de către U.A.R.G. S-a luat această 
măsură întrucât s-a constatat că preotul Popa Dumitru se străduiește să realizeze o 
apropiere între legionarii simişti şi antisimiști. În plus, preotul este sprijinit în 
activitatea sa şi de comandanții legionari Apostolescu Victor, Gârneaţă Ilie şi 
Nagacevschi Constantin. 

După terminarea lucrărilor prilejuite de adunarea generală, Mihăilescu Virgil a 
afirmat, într-un cerc restrâns de legionari, că „acţiunile viitoare vor urmări în primul 
rând întărirea unităţii dintre camarazi şi continuarea luptei împotriva dușmanilor, adică 
a elementelor care se dau de partea Bucureştiului“, dând exemplu, în acest sens, pe 
emigrantul Paul Miron. 

În privinţa împăcării legionarilor simişti cu cei antisimiști, un rol activ îl joacă 
în prezent legionarii Mihăilescu Virgil și Nagacevschi Constantin, care au sarcina 

să efectueze contacte şi să propage ideea unităţii de acţiune, pe baza intereselor 
comune. 

În ideea de mai sus, legionarii au iniţiat în ultima perioadă mai multe acţiuni. 
Convocarea adunării generale a U.A.R.G. şi alegerea noului comitet de conducere 
se înscrie pe linia măsurilor generale de reorganizare a emigrației, sub conducerea 
și controlul legionarilor. Aceasta rezultă şi din analiza componenţei actuale a 
comitetului de conducere nou ales, format în cea mai mare parte din legionari. 
Cooptarea în comitet a unor elemente nelegionare este un aspect formal, în scopul 
de a atrage în organizație un număr cât mai mare de elemente nelegionare din 
emigrație, care să constituie masă de manevră. 

Se constată că reactivizarea U.A.R.G. a avut loc după întrunirea legionarilor simiști 
de la Madrid, din luna august 1967, şi, în principiu, în acţiunea de mai sus au fost 
respectate hotărârile adoptate de către comandamentul simist, deşi în marea lor 
majoritate participanţii la adunarea generală a U.A.R.G. au constituit-o legionarii 
antisimiști. Aceasta dovedeşte că, în prezent, în anumite situații se renunţă la principiul 
de grup, în scopul găsirii căilor de apropiere și de organizare de acţiuni comune cu 
caracter anticomunist. 


A.C.N.S.A-S., fond S.I.E., dosar nr. 106, vol. 2,f. 110-115. 

1968 martie 20. Raport al Serviciului „A“ referitor la activitatea desfăşurată și 
măsurile propuse pentru îmbunătăţirea muncii de contrainformaţii 
radio 


Consiliul Securității Statului Strict secret 
D.G.T.O.I. Serviciul „A“ 
Nr. 474500 din 20 martie 1968 


Raport 
privind activitatea desfășurată de Serviciul „A“ şi măsurile propuse 
a fi luate pentru îmbunătăţirea muncii de contrainformaţii radio 


Sarcinile principale ale Serviciului de contrainformaţii radio din cadrul C.S.S. 
constau în identificarea, localizarea şi neutralizarea agenturii care folosește, pentru 


comunicarea în exterior a informaţiilor, mijloace de transmisie radio. 

Pentru îndeplinirea acestor sarcini, apreciem că un serviciu de contrainformaţii 
radio este necesar să fie în primul rând dotat cu aparatură la un nivel tehnic 
corespunzător, încadrat cu personal specializat, capabil să poată face față cu succes 
problemelor multiple care trebuie rezolvate în timp de pace şi suficient de suplu pentru 
a-şi modifica cu ușurință structura pentru nevoile din timp de război. 

În M.A.I., în anul 1949 a fost creată o mică unitate care se ocupa cu rezolvarea 
problemelor de contrainformaţii radio, ea dezvoltându-se apoi ca urmare a sarcinilor 
sporite pe această linie. 

În cadrul acestei unități, activitatea de filaj radio (depistarea emisiunilor 
clandestine) era în acea perioadă extinsă, iar sarcinile se puteau îndeplini în mod 
satisfăcător, deoarece nu se punea încă problema transmiterii informaţiilor prin 
sistemul „acţiune rapidă“. 

În perioada 1955-1965, activitatea de contrainformaţii radio s-a desfășurat în cadrul 
grupului de coordonare a unor state socialiste europene, în scopul acoperirii 
reciproce a teritoriului acestora, prin radiofilaj şi goniometrie. 

La 1 mai 1965, datorită rezultatelor slabe obținute în cadrul colaborării, a înmulţiri 
numărului de emisiuni rapide și a slabei perspective a dotării cu aparatură eficientă, 
s-a hotărât ieșirea din colaborare. 

După reorganizarea Serviciului „A“, sarcina de contrainformaţii radio s-a redus 
numai la anumite intervenţii (ascultare, goniometrare), ca urmare a eventualelor 
sesizări ale direcțiilor informativ-operative, şi la supravegherea unor obiective şi 
reprezentanțe diplomatice, prin receptoare de bandă largă. 

S-a desfiinţat total activitatea de radiofilaj permanent şi şi-a încetat activitatea 
rețeaua goniometrică pe unde scurte, formată din cele patru puncte gonio fixe teritoriale 
(București, Timişoara, Târgu Mureș, lași). 

Din sectoarele de contrainformaţii radio din cadrul Serviciului „A“ s-a păstrat 
numai cel ce se ocupă cu controlul staţiilor radioamatorilor şi un compartiment gonio- 
mobil, care să poată acţiona la ordin în teren. 

În afară de aceste sarcini, Serviciul „A“ rezolva şi problemele de transmisiuni ale 
Consiliului Securităţii Statului, în special cu fostele regiuni de securitate. 


Din analiza critică a activităţii desfășurate în cei trei ani de la reorganizarea 
Serviciului „A“, au rezultat în primul rând unele deficienţe privind folosirea mai 
judicioasă a cadrelor existente, a lipsei de iniţiativă privind urmărirea radio a unor 
obiective sau a unor zone din țară, a unei documentări mai eficiente privind modul 
de rezolvare a acestor probleme de către alte state, a unei colaborări mai strânse cu 
direcțiile informativ-operative. 

Cu toate aceste lipsuri proprii, din analiza temeinică a activității de până acum 
se desprind unele concluzii, pe care le raportăm: 

a) Dotarea și încadrarea actuală a Serviciului „A“ nu face posibilă sesizarea 
activităţii radio a agenturii străine din ţara noastră. Se poate afirma că în prezent 

agentura străină poate să transmită prin radio informaţii din orice localitate din ţară, 
fără a putea fi sesizată şi eventual localizată, deoarece depistarea acestora nu intră 
în sarcinile actuale ale Serviciului „A“. 

Serviciul „A“ are în prezent obligația de a clarifica numai unele informaţii pe 
această linie, obținute din munca informativ-operativă. 

b) Concentrarea la București a întregii activităţi face să nu se poată acoperi, din 
punct de vedere al controlului și supravegherii radio, o suprafață cât mai mare din 
teritoriul ţării, deficiență compensată în foarte mică măsură prin deplasarea echipelor 
mobile în ţară. 

c) Lipsa unui radiofilaj chiar într-un sistem foarte restrâns, temporar şi prin sondaj, 
în gamele de frecvenţe posibil a fi folosite de agentură, a dus la definitiva rămânere 
în urmă privind cunoaşterea actualelor sisteme de lucru ale centrelor de spionaj. 

Deși un filaj radio redus la numai câteva posturi nu poate da rezultate substanţiale, 
totuși, cunoașterea reţelelor de spionaj şi a sistemelor lor de lucru considerăm că este 
necesară atât pentru a găsi mijloace adecvate de muncă contrainformativă în timp 
de pace, cât şi într-o eventuală situaţie excepțională, când activitatea de spionaj se 
intensifică. 

d) Suspendarea funcţionării celor patru puncte gonio a dus la lipsa de finalizare 
a unor probleme, în dese situaţii fiind necesar a se trimite echipe gonio-mobile în 
țară, lucru lipsit de operativitate și costisitor. 

e) Aparatura din dotarea Serviciului „A“ este depășită, fabricată în perioada 
1950-1955 şi nu este eficace în descoperirea lucrului cu aparatura modernă cu care 
este dotată agentura statelor imperialiste. 

Astfel, receptoarele de trafic şi goniometrele, care constituie baza tehnică a 
activităţii de contrainformaţii radio, pe lângă faptul că au vechimea între 13-15 ani, 
transmisie a informaţiilor (modulație în frecvenţă, S.S.B. etc.) şi au un grad foarte 
redus de automatizare. 

Deficienţele în structura organizatorică și dotare au ieşit pregnant [în evidenţă] 
cu ocazia aplicației [cu] partidă dublă M.A.I. — M.FEA. din noiembrie 1967 de la 
Brașov. 

Lipsa unei aparaturi automatizate corespunzătoare şi a unui sistem de filaj radio 
în zonă a făcut ca depistarea emisiunilor radio făcute de cercetaşii desantați să nu 
poată fi executată decât într-o foarte mică măsură. 


Dat fiind concluziile raportate, propunem: 

1. Activitatea de contrainformaţii să fie orientată în special pentru depistarea şi 
localizarea emisiunilor făcute de agentura de pe întreg teritoriul ţării şi să nu se aştepte 
să se acționeze la sesizările direcțiilor operative. 

Datorită faptului că teritoriul ţării noastre este puțin întins, el nu permite o 
amplasare eficientă a unor centre de radiorecepție. 

Pe de altă parte, inexistenţa unei aparaturi automate de recepţie, transmitere a 
comenzilor către goniobază și goniometre ar face imposibilă descoperirea 
amplasamentului radiostaţiilor clandestine. 

Dat fiind că în asemenea condiții nu se poate accepta reluarea activităţii de filaj 
manual în undă indirectă a gamelor de frecvenţă, posibil a fi folosite de către agentură 
pentru transmiterea informaţiilor, şi analizând cum poate fi îndeplinită totuși sarcina 
contrainformativă radio, s-a ajuns la concluzia generalizării concepţiei de 
supraveghere zonală prin aparatură a teritoriului ţării şi în special a oraşelor. 

Acest lucru este ușurat astăzi, în condiţiile noii reîmpărțiri administrativ-terito- 
riale, deoarece vor exista mai multe centre din care se poate desfășura activitate de 
contrainformaţii radio. 

Pentru realizarea supravegherii zonale a teritoriului, în special a municipiului 
București şi a orașelor reședință de judeţ, se vor folosi mijloace tehnice electronice, 
care vor permite sesizarea apariţiei în eter a emisiunilor radio din zona apropiată 
acestora. 

Dintre aceste dispozitive electronice amintim: 

— Receptoarele de bandă largă „Acvila“, care supraveghează și sesizează lucrul 
staţiilor de emisie într-o zonă cu raza până la 200-300 m. În prezent dispunem de 
12 bucăţi receptoare de bandă largă cehoslovace, care supraveghează o bandă limitată 
în gama undelor scurte, sunt de tip vechi și total insuficiente ca număr. 

Direcţia a XIII-a va putea studia și realiza construcţia a noi receptoare de bandă 
largă, perfecţionate pentru toate gamele de frecvență şi pentru diferitele sisteme de 
transmitere a informaţiilor. 

— Dispozitivul „Cerber“, care într-o primă formă a fost construit în cadrul 
Serviciului „A“, se instalează lângă apartamentele celor suspecți, pentru a semnala 
efectuarea unor emisiuni radio din apartamentul respectiv. 

— Dispozitivul „Eti“, care se instalează discret în receptorul radio folosit de cel 
suspectat şi care retransmite ceea ce se ascultă în receptor. 

Va trebui ca această metodă sau altele de acest gen să se extindă mult în viitor, 
cunoscând că la ora actuală transmiterea în sens unic (centru-agent) a mesajelor de 
instruire și dirijare de către centrele de spionaj ale agenturii, fără ca agenții să confirme 
recepţia, este una dintre metodele cele mai sigure şi mai comode. 

Fac obiectul cercetărilor științifice dispozitivele „Sideral“, care, instalate pe clădirile 
înalte din zona orașelor, la comanda dată de centrul de recepţie, vor contribui la 
localizarea emisiunii clandestine sesizată într-o zonă de receptoarele de bandă largă 
„Acvila“. 

Posedăm unele date că asemenea gen de aparate sunt construite și de către organul 
corespondent din R.P. Bulgaria și că folosirea lor a fost concretizată prin prinderea 
unui agent care transmitea informaţii pe cale radio din R.P. Bulgaria. 

Raportăm că în prezent există domenii care nu sunt abordate de Serviciul „A“ sub 
aspectul controlului, cum ar fi acelea ale supravegherii rețelei electrice, ale cărei 

circuite pot fi folosite ca mijloace de transmitere a mesajelor, a controlului 
emisiunilor transmise prin teleimprimatoare în reţeaua radio, a controlului gamelor 
de unde ultrascurte în care pot avea loc legături radio impersonale, recepționarea 
transmisiilor efectuate în condițiuni mobile de către agenţi etc. 

Va fi necesar ca în viitor să ne îndreptăm atenția și asupra acestor aspecte, folosind 
în principal aparatura tehnică propusă în prezentul material sau pe care o vom putea 
concepe în viitor. 

În acest sens, s-au făcut prevederi de fonduri în propunerile de dotare pentru 
perioadele 1969-1970, 1971-1975, propuneri prezentate spre aprobare Consiliului 
Securităţii Statului. 

Paralel cu activitatea de contrainformaţii radio ce se va desfăşura în concepția 
folosirii intense şi generalizate a tehnicii de supraveghere, se va utiliza pe scară redusă, 
la reședințele inspectoratelor judeţene de securitate, și sistemul de filaj manual al 
gamelor, după un plan întocmit de centru pentru întreaga țară. Se vor urmări în special 
emisiunile locale, care, datorită tăriei lor şi apropierii de punctele de recepție, vor 
ieşi în evidenţă din mulțimea de posturi recepționate în bandă și vor putea fi sesizate 
de operatori. 

Pentru edificarea asupra locului de amplasare al staţiilor recepționate, se vor da 
spre măsurare goniobazei comenzile, transmiţându-se prin reţeaua de transmisiuni radio. 

Rezultatele reieşite din acest filaj sumar și rapid vor depinde în mare măsură de 
timpul destinat acestei activități și de numărul și pregătirea operatorilor ce vor fi folosiți 
pentru a putea acoperi o cât mai mare gamă de frecvenţă. 

În cadrul acestei activități, se va conta mult şi pe „sarcini de urmărire“ date 
operatorilor de la centrul din București sau teritoriu, care constau în supravegherea 
permanentă a unor frecvenţe unde au fost sesizate emisiuni suspecte şi pe care ar trebui 
să mai apară agentul în eter. 

Aceste sarcini se vor ușura mult și eficacitatea va fi mai mare în momentul când 
vom importa sau se vor construi în laboratoarele proprii ale Consiliului Securităţii 
Statului receptoare panoramice, care vor permite vizualizarea unor sectoare cât mai 
mari de bandă de frecvenţe, atât în unde scurte, cât şi [în] unde ultrascurte. 

Serviciul „A“ va urmări periodic, recepţionând și în undă indirectă, activitatea 
centrelor de spionaj străine, pentru a putea trage concluzii asupra frecvenţelor de 
legătură, intensității lucrului și sistemelor de emisiuni folosite de acestea. 

Din decembrie 1967 au fost organizate pentru informare trei posturi de radiofilaj 
pentru urmărirea activităților de spionaj străine cunoscute (Frankfurt, Miinchen, 
Londra, Cipru, Taiwan, Atena etc.), cu care ocazie s-a constatat o oarecare 
intensificare a activităţii acestora şi mărirea numărului de apariţii în eter a emisiunilor 
cu acțiune rapidă şi unilaterală. 

S-au interceptat circa 375 emisiuni radio efectuate de radiocentrele enumerate mai 
sus şi 28 emisiuni radio cu caracteristici deosebite. Aceste emisiuni, dintre care 7 cu 
„acțiune rapidă“, nu au putut fi goniometrate pentru a le putea cunoaște apartenenţa, 
deoarece reţeaua gonio nu este pusă în funcțiune. 

Se sesizează, de asemenea, apariţia în eter a unui număr însemnat de radiograme 
transmise prin teleimprimator sau telegrafic la viteze mari și foarte mari. 

Stațiile ce transmit mesaje prin radio vor putea fi localizate dacă vor fi puse în 
funcţiune cele patru puncte goniometrice fixe. 

Pentru stabilirea în zonă restrânsă a amplasamentelor emisiunilor, pentru 
efectuarea de radiofilaj, urmărire sau goniometrare în condiții mobile, precum și pentru 
rezolvarea altor probleme pe linie de radio ce se ivesc în Bucureşti sau [în] ţară, va 
fi necesar un compartiment „gonio-mobil“, care trebuie să fie bine dotat cu aparatură 
semiautomată sau automată, compartiment care de fapt finalizează acţiunile de 
contrainformaţii radio în zonă restrânsă. 

Aparatura goniometrică folosită în prezent când se acţionează în teren este mult 
depășită şi uzată fizic, ea fiind aprovizionată de peste 12 ani. Este greu de a rezolva 
sarcinile operativ şi eficace, în condiţiile moderne de transmitere a informațiilor, cu 
goniometre mobile construite după principii vechi (cadru rotit manual) şi cu 
goniometre de corp construite cu lămpi, voluminoase, riscând deconspirarea 
operatorului în acțiune şi ratarea misiunii. 

Suntem în posesia unor date și s-a propus procurarea de către D.G.L.E. a unui 
goniometru de construcție modernă, cu posibilităţi multiple, producţie a firmei 
Telefunken. 

De asemenea, au fost contractate trei goniometre automate mobile sovietice. 

În ceea ce priveşte controlul activităţii staţiilor de radio legale care activează pe 
teritoriul țării noastre, ca staţiile radio oficiale (aviaţie civilă, marină comercială, poştă 
etc.), staţiile radioamatorilor, staţiile reprezentanțelor diplomatice, considerăm că este 
absolut necesar a fi efectuat prin sondaj, pentru a constata dacă acestea sunt folosite 
de către operatorii lor în scopuri dușmănoase. 

În plus, Serviciul „A“ va trebui să îndeplinească sarcina asigurării legăturilor radio 
între aparatul central și inspectoratele județene de securitate şi al legăturilor prin 
teleimprimator, problemele de organizare-mobilizare ale unităţilor ce vor lua naștere 
la război și asigurarea întreţinerii întregii aparaturi din dotarea serviciului pe plan 
central şi teritorial. 

2. Ținând seama de sarcinile ce se impun, numărul actual de cadre existente în 
aparatul central face ca toate aspectele muncii de contrainformaţii radio să se 
desfășoare în limite restrânse, ineficace. 

Raportăm că în prezent, exclusiv pentru munca de contrainformaţii radio, sunt 
folosite 81 cadre, dintre care 73 în aparatul central, iar 8 la cele două inspectorate 
judeţene de securitate Iași și Timiș. 

Modul detaliat de folosire în prezent al acestor cadre din Serviciul „A“ este arătat 
în anexa nr. |. 


* Nu se publică. 

În cazul aprobării de către conducerea Consiliului Securităţii Statului a concepției 
de muncă raportată mai sus, este necesar ca statul de organizare al Serviciului „A“ 
să fie suplimentat cu cadre, necesare atât extinderii unora dintre compartimentele 
existente, cât și încadrării fiecărei judeţene de securitate cu minimum unul sau două 
cadre, după importanţa orașului de reședință. Aceste cadre teritoriale, împreună cu 
cei patru radiotelegrafişti din rețeaua de securitate, vor trebui ca cel puţin în raza 
orașului de reşedinţă judeţeană să desfăşoare activitate contrainformativă radio bazată 
în special pe mijloace tehnice. 

Pentru a putea angrena în munca de contrainformaţii radio pe operatorii destinați 
reţelei de transmisiuni radio, care se ocupă de reţeaua de teleimprimatoare și activitatea 
de cifrare, va fi necesar a suspenda serviciul de noapte, urmând a se organiza două 
schimburi cu câte 2 operatori. 

Ar urma ca pentru îndeplinirea sarcinilor Serviciului „A“ să se aprobe o 
suplimentare cu cadre, după cum urmează: 

— 34 cadre în aparatul central; 

— 6 cadre pentru reședința de judeţ Târgu Mureș; 

— 28 cadre pentru 14 reşedinţe de judeţ mai importante (fostele regiuni); 

— 23 cadre pentru restul de 23 reședințe de judeţ; 

Total: 91 cadre. 

Justificarea folosirii cadrelor pentru activitatea viitoare a Serviciului „A“ este făcută 
în anexa 2" a acestui raport. 

Privitor la cadrele ce vor fi necesare, raportăm că cca 90% din total trebuie să fie 
pregătite în radiocomunicaţii, radiofilaj și radiogoniometrie. 

De astfel de cadre se simte nevoia și în alte sectoare de activitate ale C.S.S. 
(Serviciul „E“) şi în acest sens se elaborează împreună cu Direcţia Învățământ un 
plan de instruire ce va fi înaintat spre aprobare Consiliului Securităţii Statului. 

În legătură cu spaţiul necesar desfăşurării activităţii Serviciului „A“, raportăm că 
în prezent nu dispunem de un sediu corespunzător cerinţelor tehnice și organizatorice, 
dar s-au luat măsuri de a fi prevăzut în cadrul clădirii ce se construieşte pentru sediul 
Direcţiei a XI-a. 

În elaborarea acestor propuneri s-a ținut seama de: 

— stadiul actual al acestui sector de activitate al C.S.S.-ului, care în forma actuală 
de organizare nu poate să-şi aducă contribuţia la depistarea agenturii serviciilor de 
spionaj străine; 

— unele rezultate pozitive obţinute de organul de contrainformaţii radio al C.S.S. 
din R.P. Bulgaria, care se pare că are o organizare asemănătoare cu cea propusă de 
către Serviciul „A“; 

— de faptul că majoritatea statelor dezvoltate dispun în sectorul de apărare de un 
aparat de contrainformaţii radio bine încadrat şi dotat; 

— de experienţa obţinută cu ocazia aplicaţiei comune cu M.F.A. din noiembrie 1967. 


* Nu se publică. 

Raportăm că prin reorganizarea muncii în forma propusă nu întrevedem o rezol- 
vare integrală a muncii de contrainformaţii radio, dar faţă de nivelul actual se va realiza 
o mai bună rezolvare a sarcinilor serviciului și se va putea avea o imagine mai clară 
asupra activităţii de contrainformaţii făcute în scop de spionaj de pe teritoriul țării 
noastre. 

Cauza principală pentru care nu se pot preconiza rezultate maxime este datorată 
caracteristicilor de propagare a undelor radio și a existenței emisiunilor rapide. 

Totuși, prin sporirea numărului de cadre, îmbunătăţirea organizatorică a serviciului 
şi dotarea cu tehnică modernă ce va fi realizată în viitorii anii, va creşte considerabil 
potențialul de acţiune al serviciului, reuşindu-se ca marea parte a teritoriilor oraşelor 
principale din ţara noastră să fie supravegheate tehnic şi implicit să fie cunoscută zona 
în care o anumită emisiune a avut loc. 

În asemenea condiţii se vor putea concentra posibilităţile tehnice de restrângere 
continuă a zonei, urmând ca, în situația reapariţiei în eter a emisiunii clandestine, toate 
forțele să fie concentrate în vederea localizării acesteia. 

În ceea ce priveşte planul de perspectivă, considerăm că activitatea de 
contrainformaţii radio este necesar să fie extinsă mai substanțial, atât în aparatul 
central, cât şi la nivelul judeţelor. 

Această extindere ar urma să fie efectuată eșşalonat după anul 1970, eşalonare 
condiționată de dotarea tehnică și de pregătirea cadrelor de specialitate. 

Extinderea activităţilor se va face având la bază în general aceeași concepție, 
completată eventual cu alte activităţi ce vor fi impuse ca necesitate, reieșite din munca 
dusă până la acea dată. 


În scopul îmbunătăţirii viitoare a activităţii de contrainformaţii radio, supunem 
spre dezbatere şi aprobare Consiliului Securității Statului următoarele: 

1. Reluarea activităţii de contrainformaţii radio în cadrul Serviciului „A“, 
activitate necesară depistării şi localizării emisiunilor clandestine, și repunerea în 
funcţiune a gonio-bazei. Legătura între aparatul central şi cele patru puncte gonio 
să se facă prin circuite telefonice folosite în exclusivitate. Costul acestor circuite va 
fi de circa 2.200.000 lei anual. 

2. Aprobarea concepţiei de a se supraveghea zonal teritoriul R.S. România, 
punându-se în special accent pe folosirea unei aparaturi adecvate acestei activităţi. 

3. Aprobarea propunerilor de dotare cu aparatură tehnică, dotare prevăzută în 
planurile de perspectivă ce urmează a fi înaintate spre aprobare Consiliului Apărării. 

În aceste planuri s-a prevăzut aparatură pentru acţiunea de C.I.R. [contrainformaţii 
radio — n.n.], după cum urmează: 

— plan suplimentar 1969-1970 7.501.000 lei 

— plan cincinal 1970-1975 18.624.000 lei 

— plan cincinal 1975-1980 15.533.000 lei 

4. Suplimentarea schemei Serviciului „A“ cu 34 cadre ofițeri şi a inspectoratelor 
judeţene de securitate cu 57 cadre. 

5. Intensificarea schimbului de experienţă pe această linie cu specialiști din cadrul 
M.F.A. şi cu organele corespondente ale C.S.S. din R.P. Bulgaria. 

6. Direcţia Generală de Informații Externe şi Direcţia Generală de Contraspionaj 
să ne pună la dispoziţie date privind metodele folosite de serviciile de spionaj străine 
împotriva ţării noastre pe această linie, precum și informații privind aparatura folosită 
în acest scop. 

Faţă de cele raportate rugăm ordonați. 


Șeful Serviciului „A“ 
Lt. col., 
Șerbănescu Romeo 


A.C.N.S.A.S., fond documentar, dosar nr. 88, vol. 2, f. 358-370. 

1968 aprilie 16. Raport referitor la activitatea Direcţiei a III-a din Direcţia 
Generală de Contraspionaj 


Direcţia Generală de Contraspionaj Strict secret 
Direcţia a III-a 16 aprilie 1968 


Raport 
privind activitatea Direcţiei a III-a 


Indicaţiile conducerii superioare de partid, precizate cu toată profunzimea şi 
claritatea de Plenara C.C. al PM.R. din iunie 1967, şi analizele făcute ulterior cu 
cadrele de bază ale Consiliului Securităţii Statului ne-au fost de un real sprijin în munca 
noastră, clarificându-ne multe probleme și mobilizându-ne în realizarea noilor 
sarcini la nivelul dezvoltării construcției socialiste, puse în fața organelor de 
contraspionaj de către partid. 

Directiva muncii de securitate, ordinele şi indicațiile Consiliului Securității 
Statului ne-au ajutat să ne perfecţionăm munca, să luăm măsuri mai calificate și să 
analizăm cu mai multă profunzime activitatea elementelor dușmănoase dusă 
împotriva orânduirii noastre. 

Una din preocupările noastre de seamă a fost revizuirea bazei de lucru, reanalizarea 
situației fiecărui informator din reţea şi a acţiunilor informative. 

Au fost reţinute în atenţie elementele cele mai pretabile la activitatea de spionaj, 
din rândul cetăţenilor români și străini. Totodată, s-a procedat la trecerea în categoria 
de informatori sau colaboratori a foştilor agenți, precum și la abandonarea celor fără 
posibilităţi pe linie de contraspionaj. 

Ne-am concentrat forțele în mod deosebit în direcția descoperirii şi documentării 
activităţii cadrelor şi agenților serviciilor de spionaj. 

S-a pus mai mult accent pe utilizarea eficientă a tuturor posibilităţilor de 
pătrundere în clandestinitatea dușmanului, pe exploatarea situațiilor operative 
favorabile şi iniţierea de acţiuni cu perspectivă. 

Apreciem că orientarea noastră în organizarea şi desfășurarea muncii este în 
concordanță cu indicațiile conducerii superioare de partid, cu directivele şi ordinele 
Consiliului Securităţii Statului. 

Acest fapt este oglindit și în conţinutul planurilor de muncă ale serviciilor și 
direcției, aprobate de conducere, în care au fost precizate obiectivele ce trebuie să 
stea în atenţia aparatului, măsurile concrete pe fiecare linie sau problemă de muncă, 
asigurându-se totodată o eșalonare în timp a finalizării celor mai importante acţiuni, 
precum și realizarea altor măsuri prin care să obținem informaţii despre preocupările 
şi modul de lucru al dușmanului. 

Conducerea direcției a acordat o atenţie deosebită muncii de instruire a aparatului 
din centrală și teritoriu, punându-se accent pe înţelegerea și realizarea corespunzătoare 
a sarcinilor ce [le] avem de executat, ceea ce a dus la obținerea unor progrese pe linia 
îmbunătățirii stilului şi metodelor noastre de muncă, atât la nivelul cadrelor de 
conducere, cât și al ofițerilor operativi. 

Acționăm mai calificat, cu mai multă îndrăzneală, stimulaţi fiind de promptitudinea 
cu care Consiliul Securităţii Statului abordează și soluţionează problemele concrete 
ale muncii de contraspionaj. 

Faptul că am eliminat din preocupările noastre multe activități fără profil de 
contraspionaj, în care nici nu avem competența necesară (contrabandă etc.), a permis 
să realizăm unele progrese şi pe linia specializării aparatului, să imprimăm muncii 
un caracter mai operativ și ofensiv. 

În cele ce urmează, vrem să raportăm Consiliului Securităţii Statului care este 
situația actuală a activității de contraspionaj, să prezentăm într-o formă sintetizată 
problemele mai deosebite reieșite cu ocazia controlului și a analizelor efectuate recent 
la nivelul serviciilor şi cea ținută de tov. președinte cu șefii de servicii și birouri, 
concluziile ce le-am desprins cu privire la activitatea viitoare și modul în care apreciem 
că ar putea fi soluționate unele din cerințele stringente pe care le ridică munca noastră. 

Ca urmare a folosirii mai judicioase a informatorilor, a altor mijloace de care 
dispunem şi cu concursul efectiv al D.G.T.0.1. şi Direcţiei a IX-a, au fost realizate 
lucrări îndrăzneţe, de mare răspundere și utilitate, prin care s-au obţinut materiale 

edificatoare despre sarcinile și felul în care lucrează cadrele și agenţii de spionaj ce 
activează în rezidențele din unele reprezentanţe diplomatice la București și au fost 
procurate materiale prezentând interes pentru organele de partid și de stat privitoare 
la politica, economia și sistemul de apărare al R.S. România. 

Cu sprijinul organelor de anchetă a fost documentată activitatea mai multor cetăţeni 
români şi străini care au desfășurat spionaj economic și politic, cum sunt: Kobielschi, 
Stepan, Moldvai, Montza, Beer şi alţii, deferiţi justiției şi condamnaţi pentru 
culegere de informaţii economice și politice, iar recent au fost arestaţi cetăţeanul vest- 
german Koopman și românul Gheta Ion pentru aceleași motive, urmând să fie trimiși 
în justiţie. 

S-a reușit, de asemenea, ca pe lângă curmarea acţiunilor criminale ale acestora, 
să fie recuperate parte din daunele aduse economiei naţionale. De exemplu, în cazul 
Montza a fost recuperată suma de 50.000 dolari, plus 1.369.000 lei, iar în cazul 
Kobielschi se află în curs o combinaţie prin care se va recupera încă o sumă de 250.000 
dolari. Unele din elementele antrenate în asemenea activităţi au fost recrutate de 
organele noastre şi folosite cu bune rezultate. 

Într-un număr însemnat de acţiuni s-a ajuns la un stadiu avansat de documentare 
a activităţii elementelor urmărite, atât în Bucureşti, cât și în teritoriu, ceea ce va permite 
finalizarea lor într-un timp apropiat. În acest fel raportăm că se prezintă lucrurile în 
acțiunea dusă asupra unui medic din județul Constanţa, despre a cărui activitate 
s-au strâns date concludente că lucrează pentru un serviciu de spionaj; acţiunea dusă 
asupra unui așa-zis turist şi a legăturilor lui din R.S. România, care, pe baza 
informaţiilor obţinute în lucrare, putem afirma că în scurt timp va fi finalizată pozitiv; 
sunt pregătite condiţiile pentru arestarea unui comerciant străin care culege informaţii 
economice etc. 

De asemenea, au fost obținute date concludente despre faptul că și alți cetăţeni 
străini şi români se îndeletnicesc cu culegerea de informaţii, urmând ca acestea să 
fie aprofundate și clarificate, cum sunt cazurile unui inginer de la Brașov şi ale unor 
imigranți greci din București, Bacău și Botoşani, despre care în ultimul timp s-au 
obținut date că diplomaţii au trecut la recrutarea și folosirea lor informativă. 

S-a obţinut un volum mare de date, din care rezultă că reprezentanțele diplomatice 
dețin un rol important în ansamblul activităţii de spionaj, în unele cazuri toți diplomații 
având obligaţia să culeagă informaţii. Spre exemplu, ambasada americană are 
instrucțiuni de la centrală ca toți diplomaţii să culeagă informaţii din toate domeniile 
de activitate, indiferent de organul de care aparţine și pe linia căruia mai raportează 
datele obţinute. 

Cunoaștem mai bine corelarea dintre acțiunile inițiate şi dirijate din exterior cu 
cele ce se desfăşoară pe teritoriul țării noastre. Există o legătură neîntreruptă între 
aceste acţiuni, al căror mecanism, în cazurile descoperite de noi, arată legătura dintre 
diplomaţii spioni şi turiştii, comercianții, ziariştii etc., care se îndeletnicesc cu activităţi 
potrivnice țării noastre. 

Diplomaţii americani, englezi şi francezi se ocupă nu numai de refacerea unor 
vechi legături, ci în primul rând cu punctarea, studierea și influențarea diferitelor 
persoane care prezintă importanță pe linia culegerii de informații şi, în acest sens, 
fac totul pentru a ajunge la un asemenea rezultat. Se pune accent deosebit pe 
pătrunderea prin intermediul acestora în rândul oamenilor de ştiinţă şi al specialiştilor 
din domeniul tehnico-economic, precum și în alte medii interesante pentru serviciile 
de spionaj. 

Mare atenţie se acordă persoanelor care, prin natura atribuțiunilor lor, vin în contact 
cu diferite secrete de stat și, în același timp, călătoresc frecvent peste hotare, fapt care 
oferă condiţii pentru a se acționa asupra celor pretabili, precum și pentru realizarea 
legăturii cu persoanele angrenate deja în culegerea de informaţii. 

Raportăm că deţinem date din care rezultă că diplomaţii turci, greci și italieni 
dirijează agentură în interiorul țării noastre și exploatează în scopul obţinerii de 
informaţii orice persoană, indiferent de pregătirea şi competenţa ei. Deși sunt în lucru 
cazuri concrete pe aceste linii, noi am făcut prea puţin pentru a descoperi acești agenți 
şi a documenta activitatea diplomaților respectivi. 

Probleme deosebite se ridică pe linia spionajului vest-german şi israelian, care 
au largi posibilităţi de a culege informaţii despre ţara noastră. Acestea folosesc intens 
exploatarea informativă a persoanelor ce emigrează și a celor ce vin să ne viziteze 
țara, reușind astfel să obțină un mare volum de date, pe care le întregesc şi verifică 
în permanență. Suntem în posesia multor exemple pe această linie, iar cel mai recent 
este cazul lui Fucs, reținut la Braşov în timp ce fotografia unele obiective militare. 
Din declaraţiile sale rezultă interesul şi preocuparea spionajului vest-german pentru 
culegerea de informaţii politice și militare din R.S. România. 

Cu toate că au fost luate unele măsuri mai bune în ultimul timp, pentru a descoperi 
acțiunile puse la cale de aceste servicii de spionaj, ele nu se ridică la nivelul cerințelor, 
mai ales în județele în care există o bază numeroasă de persoane de naționalitate 
germană şi evrei, în rândul cărora diplomații statelor respective, acreditați la 
București, și-au creat legături pe care le exploatează informativ. Unele dintre 
acestea sunt cunoscute și lucrate de serviciile III din judeţe, dar o mare parte sunt în 
afara preocupărilor noastre. 

Suntem conștienți că, pe aceste linii, trebuie să îmbunătăţim sistemul nostru de 
a munci, atât în cadrul direcţiei, dar mai ales în teritoriu, unde nu dispunem de o rețea 
informativă plasată şi capabilă să sesizeze aspectele ce interesează securitatea 
statului. 

Desigur că nu putem fi satisfăcuţi de rezultatele obținute, întrucât, comparativ cu 
acțiunea intensă ce se desfășoară, cu formele de a acţiona şi mijloacele folosite de 
către diferitele servicii de spionaj, contramăsurile pe care noi le inițiem sunt încă 
limitate, atât sub aspectul volumului, cât și al diversităţii lor. 

Cu toate progresele realizate pe linia perfecționării stilului nostru de muncă, încă 
nu am reușit să înlăturăm fenomenele de șablonizare în finalizarea unor acțiuni, 

recrutări de străini etc., deoarece rezolvarea este concepută adesea de un număr restrâns 
de cadre, în loc ca acest lucru să fie făcut de înșiși lucrătorii care răspund de cazurile 
respective. 

Şefii diferitelor compartimente au făcut prea puţin pentru a-i obişnui și obliga pe 
lucrători să acţioneze nu ca simpli executanţi, ci să devină coordonatori ai întregului 
proces din acţiuni, cât și ai tuturor forțelor angajate. 

Drept urmare, activitatea desfășurată pe linia descoperirii agenturii dușmane și a 
prevenirii scurgerii de informaţii către exterior nu este încă satisfăcătoare. 

Un alt neajuns al muncii noastre constă în faptul că măsurile ce se întreprind în 
anumite acțiuni prin care sunt lucraţi cetățeni străini sunt orientate, în cele mai multe 
cazuri, spre descoperirea ca spion a elementului respectiv, pierzându-se din vedere 
că activitatea potrivnică statului nostru ar putea fi prevenită şi curmată și pe calea 
unor recrutări sau a compromiterii și îndepărtării din ţară a celor în cauză, înainte 
ca aceştia să-și poată pune planurile în aplicare. 

Randamentul muncii noastre este redus și ca urmare a ritmului lent și anevoios 
în care sunt adaptate măsurile la aspectele noi ce intervin în modul de a acţiona al 
dușmanului, cât și ca urmare a faptului că ne mai dispersăm forţele într-un însemnat 
număr de lucrări de mică importanţă. 

Analizând situaţia rețelei informative, apreciem că Direcţia a III-a dispune de 
un număr însemnat de informatori capabili să rezolve în bune condițiuni sarcinile 
pe profilul muncii noastre. Sunt folosiți ca informatori oameni din cele mai diferite 
medii, cu pregătire variată, în majoritate intelectuali, inclusiv academicieni și alți 
oameni de știință, artă și cultură, marea majoritate cunoscători de limbi străine. 

Aşa este informatorul „Crin“, prin intermediul căruia am obţinut documente de 
mare valoare pentru statul nostru; informatoarea „Mary“, cu ajutorul căreia am stabilit 
o legătură cu un serviciu de contraspionaj, pătrunzând într-un domeniu de activitate 
al acestuia; informatorii „Petrescu Ștefan“, „Richard“, „Miiller“, „Popescu“, 
„Florescu“ şi încă un număr însemnat, cu care am inițiat şi desfăşurăm combinații 
informativ-operative cu rezultate bune. 

Având în vedere cerinţele crescânde ale muncii, ne preocupăm în continuare de 
completarea rețelei cu elemente cu reale posibilități de informare din rândul 
cetățenilor români şi străini și depunem eforturi în vederea înlăturării deficienţelor 
semnalate în instruirea, dirijarea și verificarea informatorilor. 

Dacă în general la nivelul direcţiei s-a înregistrat o îmbunătăţire simţitoare în 
instruirea și dirijarea informatorilor, sunt unele servicii în care munca pe această linie 
se duce încă nesatisfăcător, cum sunt serviciile 1, 2 şi 6. 

Faptele ne-au dovedit însă că randamentul scăzut dat în muncă de anumiţi 
informatori, care, deşi capabili, nu reușesc să rămână în contact cu elementele urmărite, 
mai ales din rândul diplomaților, se datorează în mare măsură și lipsei unor date de 
dezinformare pe care să le pună la dispoziţia acestora atunci când li se cer. 

La noi a devenit aproape regulă ca informatorii să nu furnizeze informații 
diplomaților și altor străini — chiar dacă acestea sunt uneori de domeniul public — 
până când nu întreabă ofiţerul cu care are legătură, pretextând fie că nu cunosc 
problema, întrucât nu intră în sfera lor de activitate, fie că au nevoie să se mai 
gândească sau să se documenteze. În acest fel, informatorii organelor de securitate 
fac notă aparte de marea masă a celor pe care cadrele şi agentura serviciilor de spionaj 
îi contactează sistematic şi astfel, prin conduita lor reticentă, se deconspiră. Un 
diplomat american a apreciat în felul următor comportarea unor informatori ai noștri: 

„Salariaţii români de la oficiile diplomatice sunt suspectaţi, deoarece în discuţii 
şi mai ales la întrebările ce li se pun evită răspunsurile, revenind după o perioadă de 
timp, ceea ce înseamnă că se consultă cu organele de securitate“. 

Pe de altă parte, practica potrivit căreia prin informatorii noștri trebuie doar să 
aflăm ce probleme stau în atenția serviciilor de spionaj, ce date concrete sunt interesate 
acestea să obțină și prin cine anume, ne-a dovedit că, procedând în acest fel, nu avem 
posibilitatea să preluăm iniţiativa în controlarea activităţii cadrelor şi agenţilor 
spionajului străin. 

Ne dăm seama că pentru a asigura succesul este necesar ca măsurile de acest fel 
să fie întemeiate pe o cunoaştere cât mai concretă a planurilor dușmanului, diferențiat 
pe țări și etape, cunoscut fiind că tematica informațiilor căutate este variată, în raport 
de interesele statului respectiv, şi în funcţie de aceasta să pregătim informatori noștri, 
pe care să-i dirijăm pe lângă agenţii sau cadrele serviciilor de spionaj. 

Nu am depus suficient efort, iar în viitor va trebui să o facem, pentru a asigura 
continuitate în folosirea unor informatori prin care se iniţiază combinații de 
dezinformare sau pătrundere la duşman, întrucât în cele mai multe cazuri legătura 
cu aceștia se întrerupe ca urmare a faptului că instituţia unde lucrează nu-i mai trimite 
în străinătate sau îi transferă în sectoare care nu le permit contacte cu persoanele 
urmărite pe linie de contraspionaj. Iniţiativa lucrătorilor noștri şi a multora din șefi 
nu a fost satisfăcătoare. 

Desigur că în activitatea noastră cu reţeaua informativă sunt și alte lipsuri. Nu avem 
suficienţi informatori de calitate care să acopere întreaga bază de lucru, mai ales pe 
linie germană, aceeași situaţie existând şi în teritoriu; verificarea reţelei informative 
s-a făcut sporadic; mai există încă ofiţeri care nu asigură o instruire calificată 
informatorilor din legătură. Aceste deficienţe le cunoaştem şi suntem hotărâți ca, prin 
măsurile ce le vom lua în scurt timp, să le eliminăm din activitatea noastră. 

Neajunsuri mari pentru munca de contraspionaj am avut şi în domeniul 
sintetizării şi interpretării informaţiilor. 

Din datele care sunt în posesia noastră cunoaștem cu certitudine că agenții și cadrele 
serviciilor de spionaj desfășoară o muncă sistematică și de mare amploare pentru 
coroborarea şi interpretarea datelor fragmentate obţinute pe diverse căi, în baza cărora 
trag concluzii foarte apropiate de realitate. Edificator în acest sens este sistemul de 
lucru al atașaților militari, care au reușit să determine caracterul şi amplasarea a peste 

75% din numărul unităţilor militare aparținând Ministerului Forţelor Armate, prin 
sistematizarea informaţiilor culese în decursul mai multor ani, precum și existența 
la aproape toate ambasadele a unor ample cartoteci în care sunt concentrate cele mai 
diferite date privind toate sectoarele de activitate. 

Cu toate că am întocmit unele materiale de sintetizare a informațiilor obținute 
despre activitatea serviciilor de spionaj american, englez, vest-german, acţiunile 
ataşaților militari etc., acestea nu sunt suficiente, neexistând o activitate permanentă 
pe această linie. 

Întotdeauna ne-am prevalat de lipsa de oameni, în loc ca, folosind mai judicios 
forțele existente, să fi acordat atenția necesară şi acestei laturi a activităţii ce o 
desfăşurăm. 

Una din preocupările de seamă ale Direcţiei a III-a este de a asigura maximum 
de operativitate în realizarea anumitor măsuri informativ-operative, corespunzător 
gradului mare de mobilitate ce se constată în activitatea diplomaților, comercianților, 
turiștilor şi altor categorii de cetățeni străini urmăriți pentru spionaj. 

Potrivit actualelor reglementări, pentru realizarea unor lucrări tehnice oricât de 
simple, care implică mânuirea aparaturii acustice, optice sau foto, ori pentru mărirea 
mobilităţii în efectuarea supravegherii operative, sunt necesare multiple operaţiuni 
între unități, ceea ce duce adesea la pierderea unor momente operative favorabile. 

Acest neajuns ne străduim să-l înlăturăm în primul rând pe calea prevederii din 
timp a eventualelor acțiuni și a locurilor unde urmează să se desfășoare, pentru a 
amplasa, după necesităţi, cu concursul organelor specializate, mijloace adecvate. 

Apreciem că |prin] măsura luată în ultimul timp, de dotare a unităţii noastre cu 
un anumit gen de aparatură şi specializare a unui număr de ofiţeri operativi — pentru 
început, iar treptat întregul efectiv — în mânuirea acesteia era foarte necesară, multe 
din neajunsurile pe această linie vor putea fi înlăturate în viitor. 

Studiem, de asemenea, posibilitatea lărgirii numărului de informatori care să fie 
instruiți şi să li se încredinţeze anumite mijloace tehnice pentru a înregistra în mod 
secret discuţiile cu persoanele urmărite sau pentru amplasarea la sediile ori domiciliile 
unor diplomaţi, precum și în alte locuri frecventate de elementele aflate în atenție, 
cum ar fi restaurante, hoteluri sau gazde particulare. Experienţa ne-a dovedit că pe 
această cale pot fi obținute informații deosebit de valoroase. 

Se impune cu necesitate prezenţa unor ofiţeri în însăşi obiectivele care concentrează 
importante secrete de stat, precum și în cele care sunt vizitate frecvent de cetăţeni 
străini. Datorită nerezolvării introducerii unor ofiţeri acoperiţi în asemenea obiective, 
informaţii importante, care necesitau intervenția imediată din partea organelor de 
securitate, şi-au pierdut valabilitatea până la realizarea legăturii obișnuite dintre 
informator şi ofiţerul cu care lucrează. 

Raportăm că noi am luat şi unele măsuri de ordin organizatoric, impuse de 
nevoile îmbunătăţirii muncii. 

La propunerea noastră, Consiliul a aprobat funcționarea Serviciului triere- 
dispecerat străini, care ne dă posibilitatea exploatării mai complete a datelor obţinute 

de întregul aparat operativ în procesul supravegherii informative generale a străinilor 
şi selecționării mai judicioase a cazurilor mai importante, care necesită a fi supuse 
urmăririi informative speciale. În acest mod, noi considerăm că vom putea îmbunătăți 
munca de urmărire şi depistare a spionilor care folosesc calea turismului pentru a 
pătrunde în România. 

Rezultatele obţinute până la această organizare sunt departe de a satisface, iar una 
din cauze a fost şi lipsa unui sistem de selecţionare a suspecților. 

Această măsură este în concordanţă și cu schimbările intervenite recent în situația 
operativă, având în vedere că în perioada ce urmează, beneficiind de prevederile 
Decretului de amnistie și grațiere, vor veni în ţară mulți fugari români, inclusiv dintre 
cei semnalați anterior că au avut tangenţă cu serviciile de spionaj sau conducerile 
diferitelor grupări contrarevoluţionare din exterior, motiv pentru care vor trebui să 
stea în atenţia organelor de securitate. 

Indispensabilă pentru o muncă eficientă în direcţia prevenirii scurgerii de 
informaţii către serviciile de spionaj și a descoperirii persoanelor folosite de acestea 
este coordonarea măsurilor informativ-operative ce se întreprind în problema 
cetăţenilor români care călătoresc peste hotare. 

S-a stabilit cu certitudine că, încă înainte ca anumiţi cetățeni români să efectueze 
călătorii în străinătate, rezidenții din cadrul misiunilor diplomatice, intrând în 
contact cu persoane din această categorie, punctează pe cele cu posibilități informative 
şi înaintează centralelor de spionaj fișe despre acestea. 

Aflându-se în exterior, mulţi cetăţeni români sunt contactaţi sistematic de către 
cadre sau agenţi ai serviciilor de spionaj, cu concursul cunoștințelor ce le au printre 
persoane emigrate sau fugite din ţara noastră ori a unor străini care ne-au vizitat cu 
diferite ocazii. 

În acest fel s-a procedat cu un inginer de la un institut de construcții, care, aflându- 
se într-o ţară din Occident, prin intermediul unei rude a fost pus în contact cu un 
serviciu de spionaj, încredinţându-i sarcini de îndeplinit în ţara noastră. Aproximativ 
s-a procedat şi cu un alt inginer, care, aflându-se la specializare, a intrat în atenția 
unui serviciu de spionaj. Sunt cunoscute și alte cazuri, unele elucidate, altele în curs 
de verificare, dar apreciem că organele de securitate controlează foarte slab această 
problemă. 

Faptele au confirmat că neconcentrarea într-un singur loc a informaţiilor obţinute 
despre această categorie de persoane nu permite desprinderea unor concluzii 
edificatoare privind acțiunile întreprinse de serviciile de spionaj sau contraspionaj 
străine. 

O altă consecinţă a descentralizării muncii informativ-operative în rândul 
cetăţenilor români care călătoresc peste hotare constă în neexploatarea, pe măsura 
cerințelor şi a posibilităţilor, a condiţiilor existente în vederea iniţierii sau dezvoltării 
unor combinaţii pe linia pătrunderii în centrele de spionaj ori a dezinformării cadrelor 
și agenților acestora. 

Ineficienţa divizării atribuţiunilor apare evidentă și dacă se analizează rezultatele 
obţinute pe linia aplicării H.C.M. 957/966. Deşi de la intrarea în vigoare a acesteia 
au trecut aproape doi ani, numărul semnalărilor ce interesează securitatea statului este 
extrem de mic. 

Neajunsurile semnalate mai sus diminuează forţa combativă a aparatului pe linia 
prevenirii scurgerii de informaţii către duşman. 

Înfiinţarea, în cadrul Consiliului Securităţii Statului, a unui colectiv care să 
coordoneze măsurile de supraveghere generală a cetăţenilor români care merg în 
străinătate şi îndeosebi a specialiştilor, va determina desfășurarea unei munci 
calificate şi continue în scopul prevenirii scurgerii de informații la dușman pe această 
cale și descoperirea persoanelor asupra cărora s-a acţionat. 

Cu toate că pe linia realizării prevederilor instrucţiunilor de cooperare au 
fost obţinute unele rezultate, nu a fost soluţionată principala problemă, şi anume 
pătrunderea în serviciile de informaţii. De regulă se cooperează în anumite lucrări 
izolate, ceea ce nu permite cunoașterea pe ansamblu a posibilităţilor de care 
dispunem, rămânând neexploatate multiple căi prin care s-ar putea ajunge la 
duşman. Desigur că și Direcţia a III-a poartă o mare răspundere, dar, indiferent cine 
este de vină, trebuie să trecem cu hotărâre la organizarea realizării acestei importante 
sarcini. Noi, cei din Direcţia a III-a, vom face totul pentru rezolvarea acestei probleme. 

La realizarea multora dintre măsurile cu caracter de contraspionaj, o 
contribuţie prețioasă o aduc şi celelalte unităţi ale Consiliului Securităţii Statului. 

Aşa cum am mai arătat, în cooperare cu organele tehnice și cele de supraveghere 
operativă, au fost executate lucrări care s-au soldat cu obținerea de informații 
valoroase. De asemenea, aceste unităţi au contribuit la documentarea activităţii unor 
elemente urmărite, care au fost arestate și deferite justiţiei. 

Apreciem însă că trebuie să realizăm mai mult pe linia cooperării cu celelalte unități 
ale Consiliului Securităţii Statului. 

Raportăm că, deși s-a făcut un mare progres pe linia aplicării Instrucțiunii de 
cooperare cu toate unitățile operative ale Consiliului, nu suntem însă satisfăcuţi pe 
deplin şi apreciem că la unele din insuccesele noastre a contribuit și lipsa de cooperare 
în toate împrejurările și problemele necesare. 

Este adevărat că în ultima vreme am inițiat planuri şi acţiuni concrete cu 
organele de filaj şi tehnice, cu Direcţia I, a Il-a și a IV-a şi în special cu D.G.L.E. 
Discuţiile ce le-am purtat cu conducerea acestor unităţi ne-au ajutat şi pe unii și pe 
ceilalți să găsim multiple posibilităţi de cooperare, din care munca are de câștigat. 

Mai sunt însă probleme nesoluţionate, ca paralelisme şi suprapuneri, dar cu sprijinul 
Consiliului vom ajunge la rezultatele dorite. 

În ceea ce priveşte una din sarcinile majore ale contraspionajului — pătrunderea 
cu agentură în serviciile de spionaj, împreună cu D.G.L.E., suntem în curs de elaborare 
a unui plan pe care-l vom supune spre aprobare Consiliului. Apreciem că şi această 
sarcină, deosebit de grea, cu forţe unite, o vom realiza. 

În acest plan va trebui — după părerea noastră — să consemnăm măsuri de natură 
să asigure urmărirea în străinătate a unor cadre şi agenți ce sunt în atenţia organelor 
noastre, precum și urmărirea unor cetăţeni români pe timpul cât se află în afara 
graniţelor ţării. Desigur, este vorba de acţiuni care se încadrează în Instrucţiunile de 
cooperare şi care să asigure un flux continuu în urmărirea ce o ducem, şi anume din 
interior spre străinătate şi invers. Planul să conţină și sarcini de procurare de informaţii 
politice, economice, tehnice, ştiinţifice şi militare necesare D.G.L.E., precum și 
realizarea unor studii şi recrutări de informatori cu posibilităţi în aceste domenii. 

Apreciem utilă primirea unor chestionare în baza cărora să putem instrui 
informatorii şi cere informaţii necesare altor unități. 

Fiind vorba de cooperare şi, în acelaşi timp, de procedeele de lucru ale serviciilor 
de spionaj, apreciem ca slab aportul în activitatea de contraspionaj pe linia controlului 
radio și a scrisului ascuns. Atât Serviciul „A“, cât și Direcţia a XII-a, până în prezent 
nu au fost în măsură să depisteze nici una din legăturile agenturii din R.S. România 
cu centrele de spionaj. 

În legătură cu filajul — așa cum am arătat deja — aportul adus a fost substanțial 
în multe privinţe, mai ales pe linia urmăririi comercianților, turiștilor şi a cetățenilor 
români. 

Pe linia diplomaților însă — datorită desigur și Direcţiei a III-a, care nu a dat 
suficiente date —, rezultatele nu sunt cele dorite. Aici se manifestă încă rutină și 
şablonism. Lucrătorii de filaj nu se socotesc participanţi cu drepturi depline la 
soluţionarea cazului în lucru, din care cauză acordă mare atenţie aspectului formal 
al acțiunii, nu conţinutului ei. 

O contribuție importantă în urmărirea dușmanului ar putea aduce filorii, care să 
fie specialiști şi în folosirea aparaturii acustice, fotografieri şi filmări, astfel încât să 
poată efectua, de la distanţă convenabilă, ascultări în locuri descoperite, filme, 
fotografii, necesare documentării acţiunii informative. 

Una din problemele de mare actualitate este ca filajul să acorde maximum de 
preocupare descoperirii procedeelor de legătură impersonală, folosite neîndoielnic 
mai ales de diplomaţii străini. 

În cooperarea cu Serviciul „D“, suntem de părere ca, în afară de cazurile concrete 
în care conlucrăm deja sau în care vom conlucra în viitor, să extindem acţiunea pe 
un plan mai general, în baza unor tematici, și anume de a înarma informatorii noștri 
cu date de dezinformare necesare în acţiunile noastre de penetrare, cât și de păstrare 
a contactului cu cadre şi agenţi ai serviciilor de spionaj. 

Sunt desigur și multe alte cerinţe care se pun în ce priveşte cooperarea nu numai 
cu unităţile menţionate, ci şi cu celelalte, care într-un fel sau altul pot contribui la 
descoperirea spionilor și prevenirea scurgerii de informații către dușman și la realizarea 
altor sarcini ale organelor de securitate. 

Ne dăm seama că în primul rând iniţiativa trebuie să fie a noastră şi ne angajăm 
să avem o asemenea inițiativă. 

În legătură cu munca de contraspionaj în teritoriu, raportăm că serviciile III 
din unele judeţe, ca cele din Cluj, Ploieşti, Constanţa și altele, s-au angrenat mai serios 
în realizarea sarcinilor ce le revin, reușind să finalizeze anumite acţiuni sau să 
progreseze în documentarea unor cazuri aflate în lucru. 

În ansamblu însă, în judeţe s-a desfășurat o slabă activitate pe linie de contraspionaj, 
ceea ce denotă că nici Direcţia a III-a nu a făcut tot ce era necesar pentru dinamizarea 
acestui aparat. 

Deși în multe cazuri ofițeri ai Direcţiei noastre s-au deplasat în teritoriu cu sarcina 
de a contribui la selecţionarea lucrărilor ce prezintă importanţă pe diferite linii, prilej 
cu care au fost stabilite măsuri precise, încadrate în termene, datorită lipsei de 
preocupare pe plan local însă, în multe situaţii acestea au rămas nerealizate. Cităm 
un exemplu, printre multe altele existente, care arată cu câtă lipsă de răspundere sunt 
tratate sarcinile. La Tg. Mureş există în lucru un caz foarte important — „Andrei“ —, 
care periodic vine din Germania și face contacte cu persoane asupra cărora avem date 
că se ocupă cu culegerea de informaţii. Deși planul întocmit de comun acord prevede 
măsuri care să asigure clarificarea cazului, „Andrei“ a venit în R.S. România și nu 
au fost luate măsurile prevăzute în plan, a venit a doua oară și tot nu au fost luate 
măsuri, a venit şi a treia oară și la fel a fost tratat. Desigur că dintr-un asemenea mod 
de urmărire nu rezultă nimic bun. 

Nu există suficientă preocupare nici pentru valorificarea posibilităţilor de care 
dispun organele judeţene pentru realizarea unor combinaţii informative, de pătrundere 
în exterior sau spre oficiile diplomatice din București. 

Unii dintre inspectorii șefi nu se antrenează în activitatea de contraspionaj, mo- 
tivând în fel și chip, lăsând pe lucrătorii de la serviciile III să se descurce cum pot. 

Direcţia a III-a, şi în primul rând cadrele cu muncă de conducere, nu a ridicat în 
fața Consiliului această problemă și nu a propus măsuri de sancționare atunci când 
a constatat lipsă de răspundere în executarea sarcinilor. 

În afara unei acţiuni susţinute pe linia determinării ofițerilor din serviciile III din 
judeţe de a se angrena cu toată seriozitatea în realizarea atribuţiunilor ce le revin, 
este necesară şi o perfecționare a dotării acestui aparat cu mijloace adecvate, dintre 
care pe prim plan considerăm că trebuie situată tehnica operativă complexă. 

Noi vom acorda mai multă atenție specializării ofiţerilor care lucrează pe linie 
de contraspionaj în judeţe şi asigurării stabilităţii în muncă a acestora, cu atât mai 
mult cu cât în urma reorganizării mulți dintre șefii serviciilor şi secțiilor III sunt nou 
promovați. 

Ne propunem ca în perioada ce urmează să întărim rolul de coordonator al Direcţiei 
a IIl-a pe linia muncii de contraspionaj din judeţe. Printr-o participare directă, va trebui 
să asigurăm rezolvarea celor mai importante lucrări, astfel încât ordinele Consiliului 
Securităţii Statului să fie realizate întocmai și la timp. 

Acestea sunt principalele probleme pe linie de contraspionaj pe care am 
considerat să le raportăm Consiliului, având în vedere că multe aspecte referitoare 

la activitatea curentă au fost raportate şi cu ocazia încheierii controlului și [a] analizei 
făcute de tov. președinte cu șefii de servicii şi birouri, care ne-au fost de un real ajutor. 

Suntem conștienți că în activitatea noastră există şi alte neajunsuri cărora trebuie 
să le acordăm toată atenția. 

Vom reanaliza modul de a se lucra în multe din acţiunile ce le avem, unde încă 
mai există deficienţe pe linia îndeplinirii planurilor de măsuri ce se întocmesc; unele 
din sarcini nefiind puse la timp de acord cu schimbările ce intervin în activitatea 
urmăriților şi din această cauză suntem puși în situația de a acționa pe căi greşite și 
se întârzie documentarea şi finalizarea lor, multe din informaţii clarificându-se doar 
parțial. 

Un accent deosebit este necesar să punem pe descoperirea legăturilor impersonale 
folosite de cadrele şi agenții serviciilor de spionaj, dat fiind faptul că deţinem deja 
unele indicii că anumiţi diplomaţi spioni folosesc o asemenea cale de culegere de 
informații. 

În ceea ce priveşte pregătirea profesională şi militară a ofițerilor operativi, deşi 
s-au făcut progrese simţitoare, trebuie să perseverăm în a introduce în tematica de 
învățământ la locul de muncă probleme cât mai legate de realitate, care să fie dezbătute 
şi soluționate în cadrul seminariilor. 

Va trebui să creăm condiții mai bune pentru însuşirea de către ofițeri a limbilor 
străine, a particularităţilor istorice, geografice, politice și economice privitoare la ţările 
de care se ocupă. 

Un accent deosebit este necesar să punem pe întărirea disciplinei şi a vigilenței 
aparatului în executarea ordinelor, pe compartimentarea muncii și eliminarea unor 
manifestări de pălăvrăgeală pe seama problemelor ce le avem de rezolvat. 

Atât noi, cei din conducerea Direcţiei, cât și ofiţerii cu funcții de răspundere, trebuie 
să continuăm perfecţionarea stilului și metodelor noastre de muncă cu subordonații 
și să eliminăm lipsurile pe care încă le mai avem în ceea ce priveşte controlarea cu 
mai multă exigență a executării ordinelor ce se dau, a dezvoltării simțului de 
răspundere şi personalității în muncă a ofițerilor din subordine, pentru a imprima 
muncii de contraspionaj un caracter mai operativ și mai ofensiv. 

În baza propunerilor făcute de către numeroși ofiţeri în şedinţele de analiză 
menţionate și a indicaţiilor date de tov. președinte, a fost completat planul de muncă 
al Direcţiei cu noi sarcini, pe care ne vom strădui să le realizăm la nivelul cerinţelor 
actuale ale muncii. 

Asigurăm Consiliul Securităţii Statului că vom munci cu toată perseverenţa și 
priceperea pentru a executa întocmai ordinele și indicaţiile în vigoare, cât şi pe cele 
[pe] care le vom primi cu prilejul acestei analize, conștienți fiind că, în acest mod, 
contribuim la realizarea politicii partidului nostru, la opera de întărire a orânduirii 
noastre socialiste. 

Întrucât membrii Consiliului au primit ca material documentar pentru această 
analiză și procesul verbal al şedinţei cu șefii de servicii și birouri, ţinută de tov. 
preşedinte, raportul prezentat constituie, conform ordinului primit, o sinteză în care 
ne-am străduit să includem principalele probleme de contraspionaj, pentru a le supune 
dezbaterii şi a obține sprijinul necesar în rezolvarea lor în bune condițiuni. 


Şeful Direcţiei a III-a 
General-maior, 
Cosma Neagu 


A.C.N.S.A.S., fond documentar, dosar nr. 88, vol. 4, f. 395-409. 

1968 iunie 8. Referat întocmit de Consiliul Securităţii Statului asupra abaterilor 
săvârşite de unii ofițeri din fosta Direcţie regională de securitate 
Banat 


Consiliul Securității Statului Secret 
Nr. 13/90.935/8 iunie 1968 


Referat 
privind abaterile săvârşite de unele cadre din 
fosta Direcţie regională de securitate Banat 


Plenara Comitetului Central al Partidului Comunist Român din 22-25 aprilie 1968 
a dezbătut probleme de o însemnătate excepțională pentru perfecționarea activității 
economico-sociale, îmbunătățirea învățământului de toate gradele, întărirea capacității 
de apărare a ţării şi ridicarea pe o treaptă superioară a democrației socialiste în ţara 
noastră. 

Condamnând cu toată fermitatea ilegalităţile și samavolniciile comise în decursul 
anilor împotriva unor activişti de partid şi de stat, de către unele elemente abuzive 
şi aventuriere, în frunte cu Drăghici Alexandru, documentele plenarei au scos în 
evidență necesitatea respectării cu stricteţe a legalității, înfăptuirii perseverente a 
principiilor justiției, respectului față de normele de convieţuire socialistă și ale 
demnităţii umane, specifice societăţii noastre. 

Dezbaterile care au avut loc în cadrul Consiliului Securităţii Statului pe marginea 
documentelor recentei plenare a Comitetului Central al Partidului Comunist au prilejuit 

concluzii şi învățăminte prețioase pentru activitatea noastră de viitor, pentru 
pentru a face din organele de securitate un instrument de luptă împotriva adevăraţilor 
dușmani ai patriei noastre. 

Ele au evidențiat, totodată, faptul că marea majoritate a cadrelor din Consiliul 
Securităţii Statului s-au angrenat cu răspundere şi devotament în executarea sarcinilor 
puse în faţa noastră de conducerea de partid şi de stat, preocupându-se permanent 
de perfecționarea cunoștințelor lor politice, de specialitate, militare și de cultură 
generală, având o atitudine corectă în muncă și în societate. 


La data de ...', premergător ședinței de prelucrare a documentelor Plenarei C.C. 
al P.C.R. din 22-25 aprilie a.c. în cadrul Inspectoratului de Securitate Timiș, Con- 
siliul Securităţii Statului a adus la cunoştinţa cadrelor din această unitate rezultatul 
cercetărilor întreprinse ca urmare a abaterilor comise de unele cadre ale fostei Direcţii 
Regionale de Securitate Banat. 

Infracţiunile și abuzurile grosolane săvârșite la fosta Direcţie Regională de 
Securitate Banat sunt rezultatul faptului că un număr de ofițeri cu funcții de 
conducere, în loc să fie preocupați permanent de îmbunătăţirea activităţii organelor 
din subordine, au nesocotit obligaţiile de serviciu și ordinele primite, au încălcat 
legalitatea socialistă și cele mai elementare norme ale eticii comuniste. 

Pentru a se desprinde concluziile corespunzătoare și a se trage maximum de 
învățăminte, în materialul de față sunt prezentate rezultatele cercetărilor întreprinse 
la fosta Direcție Regională de Securitate Banat şi măsurile ce au fost luate împotriva 
celor vinovaţi. 


În fosta Direcţie Regională de Securitate Banat și-au făcut apariţia de mai mult 
timp, și mai ales în ultimii ani, unele practici dăunătoare, începând de la abateri, beţii 
şi diferite genuri de abuzuri, până la ilegalităţi, infracţiuni și încălcări flagrante ale 
ordinelor ce reglementează munca de securitate. 

Consiliul Securităţii Statului, în urma dezbaterii documentelor Plenarei Comitetului 
Central al Partidului Comunist Român din iunie 1967, a primit unele sesizări din care 
rezulta că în cadrul fostului raion de securitate Arad s-au comis o serie de abuzuri, 
abateri şi încălcări ale regulilor muncii de securitate. 

Verificările efectuate au stabilit că problemele semnalate erau reale şi, ca urmare, 
It. col. Nedelea Ion, fost şef al raionului de securitate Arad, a fost exclus din partid 
şi scos din cadrele active ale Securităţii Statului. Totodată, alți 4 ofițeri au fost 
retrogradați din grad şi funcţii, faptele lor prelucrându-se cu întregul efectiv al unității. 

Pentru ușurința de care a dat dovadă în verificarea inițială a sesizărilor primite, 
pentru inducerea în eroare, prin răspunsul dat Consiliului Securității Statului, în care 


* Lipsă în text. 

arăta că problemele semnalate nu se confirmă, precum şi pentru tolerarea abaterilor 
unor ofiţeri de la Arad, șeful direcţiei regionale, generalul-maior Steskal Wiliam, a 
fost sancţionat de Consiliul Securităţii Statului cu „observare“. 

Ulterior, Consiliul Securităţii Statului a fost informat despre existența și a altor 
abateri comise în cadrul fostei Direcţii Regionale de Securitate Banat, fapt ce a impus 
trimiterea unei comisii care a efectuat o verificare amănunțită a tuturor aspectelor 
semnalate. 

În urma verificărilor, s-a stabilit că unii ofițeri din unitatea sus-menționată au 
încălcat disciplina de partid și de stat, ordinele şi directivele muncii de securitate, 
regulile de conspirativitate şi compartimentare a muncii, au întocmit unele documente 
false şi au dezinformat organul superior. 

De asemenea, s-a stabilit că s-au folosit unii informatori pentru procurarea ilegală 
de valută, că au fost confiscate, în mod abuziv, diferite obiecte şi s-au însușit diferite 
bunuri şi sume de bani provenite din confiscări. S-a mai constatat și faptul că fosta 
conducere a Direcţiei Regionale de Securitate Banat a admis sustragerea de la controlul 
vamal a unor persoane ce intrau sau ieșeau din ţară. Așa cum rezultă din cele de mai 
sus, unele din aceste fapte au caracter infracțional şi sunt pedepsite de legi. 

În continuare, vor fi prezentate principalele abateri și abuzuri comise în cadrul 
fostei Direcţii Regionale de Securitate Banat: 

— În 1964, la această direcţie de securitate s-a pierdut dosarul de acţiune 
informativă „Mazacs Ervin“. Generalul-maior Steskal Wiliam nu a luat măsuri pentru 
a cerceta împrejurările care au dus la pierderea dosarului respectiv, nu a tras la 
răspundere pe cei vinovaţi şi nici nu a raportat eşalonului superior acest caz. În anul 
1966, maiorul Kecskemety Ștefan, fost şef al Serviciului de contraspionaj, maiorul 
Cimpoiaș loan și căpitanul Kurunczi Gheorghe, din cadrul aceluiaşi serviciu, cu ştirea 
It. col. Szabados Ladislau, fost şef al secţiei „C“, au recurs la reconstituirea prin fals 
a dosarului, cu scopul de a ascunde pierderea celui original. Documentele pentru 
deschiderea şi închiderea acestui dosar fals au fost aprobate — prin semnătură — de 
generalul-maior Steskal Wiliam. De menționat că dosarul pierdut nu s-a găsit nici 
până în prezent. 

De asemenea, s-a recurs la întocmirea de acte false pentru a nu se cunoaște faptul 
că informatorii „Bogdan Victor“ şi „Hect Otto“ erau în legătura activă a Serviciului 
regional de contraspionaj la data trădării şi rămânerii lor în străinătate (primul în anul 
1965 şi al doilea în 1966). Astfel, s-au întocmit rapoarte cu date retroactive, din care 
rezulta că aceştia ar fi fost abandonaţi cu câteva luni înainte de trădare. Unul din 
rapoartele întocmite în fals a fost aprobat de generalul-maior Steskal Wiliam. 

Faptele arătate mai sus întrunesc elementele infracțiunii de pierdere de documente 
secrete de stat și fals în acte publice. 

În 1967, generalul-maior Steskal Wiliam a aprobat ca fostul informator „Rotaru“, 
care pleca definitiv din ţară, să scoată un briliant în valoare de circa 28.000 lei, precum 
şi alte obiecte. Contrar legilor statului, a dispus ca organele vamale să nu facă control 

informatorului „Rotaru“ la ieşirea din ţară. De asemenea, a mai intervenit ca şi alte 
persoane să nu fie supuse controlului vamal la plecarea în străinătate, printre care și 
pentru o rudă a sa. Procedând în felul acesta, generalul-maior Steskal a săvârșit delictul 
de sustragere de la vămuire. 

Din verificări a rezultat și faptul că, în august 1967, generalului-maior Steskal 
Wiliam i s-a prezentat un material obținut prin mijloace tehnice, din conţinutul căruia 
rezulta că informatorul „Rotaru“ și soţia acestuia au hotărât să predea maiorului 
Kecskemety Ștefan, în schimbul formelor de plecare definitivă din ţară, un briliant. 
Din cercetările efectuate rezultă că nu s-au întreprins măsuri de verificare a acestor 
aspecte, iar notele cu datele obţinute prin folosirea mijloacelor tehnice timp de 9 zile 
sunt dispărute de la dosar. 

În decembrie 1965, generalul-maior Steskal Wiliam a fost sesizat că fiul său — 
ofiţer de miliţie —, fiind în stare de ebrietate, a provocat scandal public, cu care ocazie 
a fost bătut şi i s-au rupt epoleţii. Întrucât la restaurant a fost cu un salariat, angajat 
civil, al regiunii de securitate, l-a chemat pe acesta a doua zi în biroul său, unde l-a 
înjurat şi l-a bătut, pe motivul că nu l-ar fi apărat pe fiul său. La numai 3 luni după 
cele petrecute, generalul-maior Steskal Wiliam l-a încadrat pe angajatul civil în corpul 
subofițerilor, cu gradul de plutonier-major. Şi în acest caz, general-maior Steskal 
Wiliam a săvârşit o infracțiune pentru care era pasibil de pedeapsă. 

General-maior Steskal Wiliam a fost sesizat personal că 17 cadre din subordinea 
sa, contrar H.C.M. nr. 957/1966 şi ordinelor Consiliului Securităţii Statului, poartă 
corespondenţă cu rude şi alte persoane din străinătate. Cu toate acestea, nu a luat 
măsuri ca ofiţerii respectivi să respecte regulile stabilite şi nici nu a informat eșalonul 
superior. 

Din cercetări a rezultat că bunurile ridicate cu ocazia unor percheziţii au fost 
depozitate la sediul direcţiei regionale de securitate. O parte din acestea au fost valo- 
rificate fără hotărâri judecătorești sau ordonanțe confirmate de procuratură. Personal, 
general-maior Steskal Wiliam a aprobat ca unele cadre de securitate să cumpere obiecte 
din cele confiscate sau să primească de la străini lucruri sub formă de „cadouri“. 

Din materiale certe a rezultat că mr. medic Gornic Gh. a primit, în 1962, 4.000 
lei mită de la soţia unui arestat, în schimbul promisiunii că îl va scăpa de pedeapsă. 

Cu toate acestea, general-maior Steskal Wiliam nu a efectuat verificări cores- 
punzătoare pentru stabilirea adevărului și luarea măsurilor corespunzătoare. 
Dimpotrivă, în ultimii patru ani, la propunerea sa, acesta a fost avansat în grad de 
două ori la excepțional. 

În 1962 i-au fost predate maiorului dr. Gornic Gheorghe, pe bază de proces verbal, 
unele medicamente străine confiscate, fără ca acestea să fie descărcate în mod legal, 
prin Centrofarm. La data verificării — 1968 — ofițerul nu a putut justifica o parte din 
medicamentele primite. 

Profitând de relaţiile neprincipiale ce le avea cu general-maior Steskal Wiliam şi 
cu It. col. Lăpușan Horia, începând din 1958 şi până în prezent maior Gornic Gheorghe 

a schimbat 4 locuinţe pentru el și părinții săi, în schimbul cărora s-au repartizat altor 
persoane, din fondul de locuințe al unităţii, 3 apartamente. 

Cu toate că un număr de 109 ofiţeri de securitate locuiau în condiții cu totul 
necorespunzătoare, general-maior Steskal Wiliam a repartizat 8 apartamente unor 
persoane din alte întreprinderi și instituţii, care nu aveau nimic comun cu munca de 
securitate. De asemenea, a mai repartizat locuinţe ofiţerilor Toth Iosif şi Semlecan 
Vasile, deși aceștia aveau locuinţe proprietate personală, pe care ulterior le-au vândut 
cu 49.000 lei şi respectiv 50.000 lei. 

Desfășurând o slabă muncă de control şi îndrumare a subordonaţilor, general-maior 
Steskal Wiliam nu a luat măsuri pentru a curma practica abuzivă de efectuare a 
percheziţiilor, confiscărilor şi valorificării de bunuri, fără îndeplinirea actelor 
procedurale legale. Din analiza unui număr de 45 de percheziţii efectuate în perioada 
1962-februarie 1967 a rezultat că 42 au fost făcute fără acte legale. Verificările au 
stabilit că în unele cazuri s-a recurs chiar la falsificarea documentelor de confiscare 
a unor bunuri. 

Astfel, în aprilie 1963, prof. dr. Brânzeu Pius a anunţat — din proprie inițiativă — 
organele de stat (miliția și sfatul popular) că în locuinţa mătușii sale din Jimbolia 
(decedată) a descoperit o cantitate de 8,5 kg aur și bijuterii. Mr. Kecskemety Ștefan, 
împreună cu mr. Bota Gheorghe, deplasându-se la faţa locului, au întocmit procesul 
verbal de constatare și ridicare a aurului. După puţin timp, mr. Kecskemety Ștefan, 
de acord cu col. Tăurașcu Viorel, urmărind să fie evidenţiaţi şi să li se acorde o anumită 
recompensă bănească, au întocmit un alt proces verbal, în care au consemnat că aurul 
respectiv ar fi fost descoperit de ei prin muncă informativă. Prin falsul comis, 
Kecskemety Ștefan împreună cu ceilalți ofiţeri au reuşit să primească drept 
„recompensă“ suma de 5.883 lei. Ulterior, când dr. Brânzeu Pius s-a interesat dacă 
poate primi și el o recompensă pentru predarea, din proprie inițiativă, a aurului către 
stat, Kecskemety Ștefan l-a avertizat să nu mai vorbească nimănui despre aurul 
declarat, pentru că altfel „o să fie luat în evidenţă“. 

— În anul 1964, organele Direcţiei Miliției Regiunii Banat au abandonat pe 
informatorul Mannhaim Imre pentru faptul că a escrocat o persoană cu suma de 20.000 
lei. Fostul maior Kecskemety Ștefan, motivând folosirea acestuia în scopuri 
informative, a obținut aprobarea general-maior Steskal Wiliam și a col. Tăurașcu 
Viorel, şeful D.M.R., pentru a-l absolvi de răspundere penală. Pe parcurs, relaţiile 
dintre Kecskemety Ștefan şi informator au degenerat în afaceri. 

La începutul anului 1967, încălcând legile vamale, sub pretextul muncii de secu- 
ritate, mr. Kecskemety Ștefan a obţinut aprobarea generalului-maior Steskal Wiliam 
pentru a interveni să i se elibereze turistului vest-german Loch Lombos mărfurile de 
contrabandă confiscate la vamă. Cu această ocazie, mr. Kecskemety Ștefan a dat câte 
două ceasuri de mână, un inel şi un medalion cu lănţișor de aur mr. Dorobanţu Ilie, 
şeful P.C.T.F. Stamora, şi lui Roşca Nicolae, şeful vămii Stamora. Obiecte similare, 

sub formă de cadou, au primit şi mr. Kecskemety Ștefan și cpt. Kurunkzi Gheorghe 
de la Loch Lombos. 

Mr. Kecskemety Ștefan a înlesnit, prin Mannhaim Imre, comercializarea mărfurilor 
aduse de turist, iar căpitanului Feraru Constantin, din subordinea sa, i-a ordonat să 
procure valută cu care să fie plătite obiectele comercializate. În acest scop, cpt. Feraru 
Constantin, prin It. maj. Levuţa Gheorghe și 3 informatori, a procurat suma de peste 
3.000 mărci vest germane, care apoi a fost scoasă din ţară de Loch Lombos. 

Pe aceleași căi, mr. Kecskemety Ștefan a cumpărat la preţuri derizorii, de la același 
turist, un magnetofon şi un aparat de radio cu tranzistoare. De menţionat că pentru 
cumpărarea acestor obiecte, Kecskemety Ştefan a obținut aprobarea generalului-maior 
Steskal Wiliam, care, prin consimțământul dat, a încălcat ordinele și directivele muncii 
de securitate cu privire la relațiile cu străinii. 

Pentru a nu se descoperi legăturile de afaceri ce se creaseră între Mannhaim, 
Lombos şi Kecskemety Ștefan, ofițerul l-a determinat pe turist să părăsească urgent 
țara, întrucât ar putea să fie implicat în procesul lui Mannhaim, ce se afla în curs de 
instrumentare la organele procuraturii. 

Pentru a se scoate în evidenţă, mr. Kecskemety Ștefan a ordonat deschiderea 
formală de acţiuni informative asupra unor elemente a căror situaţie fusese deja 
clarificată. Așa a procedat într-un număr de 8 cazuri deschise la 25 februarie 1967. 
De asemenea, a înregistrat pe numele său unii informatori cu care, în realitate, nu 
ținea legătura. A ordonat unor subalterni să înscrie numele său pe note informative, 
fără să fi participat la întâlnirile cu informatorii. 

Rezultă că, sub pretextul intereselor muncii informative, Kecskemety Ștefan şi 
cadrele care au cunoscut şi sprijinit săvârşirea acestor fapte au comis infracțiunea 
de abuz în serviciu, fals în acte publice și trafic de valută, precum şi delictul contra 
represiunii, prin aceea că, deși erau organe de urmărire, au sustras de la răspundere 
penală pe infractorul Mannhaim Imre. 

— Fapte grave a săvârșit şi It. col. Szabados Ladislau, fost şef al Secţiei evidență 
operativă. Acesta, pentru a acoperi unele ilegalităţi, a recurs la falsificarea unor procese 
verbale de confiscare a unor bunuri de la turiști străini, prin care aceştia atestau că 
au primit obiectele menționate în documente. Astfel, într-un proces verbal a 
modificat marca unui ceas „Longines“ cu marca „Fero“, defect, evaluat la 300 lei, 
şi a adăugat în mod fictiv că ar fi predat un aparat de filmat proprietarului, deşi în 
realitate nu-l predase. De menţionat că, în perioada anilor 1962-1966, Szabados 
Ladislau nu a depus la organele financiare și nu a putut să justifice suma de 14.600 
lei provenită din confiscări. 

Săvârşind astfel de fapte, Szabados Ladislau a comis infracțiunea de abuz în 
serviciu şi fals în acte publice cu folos material, precum și infracțiunea de delapidare. 

Cu ocazia verificărilor, s-a stabilit că în cadrul fostei Direcţii Regionale de 
Securitate Banat s-au comis abuzuri, ilegalităţi şi diferite alte abateri de la regulile 

muncii de securitate, precum şi de la normele de conduită cetăţenească și de către 
alte cadre. 

— Astfel, în 1960, It. col. Malea Petru, fost locţiitor şef direcţie, în prezent inspector 
şef al Inspectoratului de securitate judeţean Caraş-Severin, şi-a comandat prin 
intermediul căpitanului Kristof Ladislau, la Cooperativa „Progresul“ din Timişoara, 
o garnitură de mobilă în valoare de 18.000 lei. Deoarece calitatea furnirului de care 
dispunea cooperativa nu i-a convenit, a trimis pe același ofițer la Caransebeș, de unde 
a ridicat alt furnir, de calitate superioară. Întrucât, însă, nici acesta n-a corespuns 
pretențiilor sale, a trimis pe ofițer la Deta, pentru a-l schimba din nou. Ambele 
transporturi au fost făcute fără plată, cu mijloace auto luate în mod abuziv de la diferite 
întreprinderi. 

Tot în anul 1960 și-a procurat de la G.A.S. Fântânele, din fostul raion Arad, o 
garnitură de mobilă de balcon din împletituri, la un preţ inferior față de cel din comerţ, 
pentru care a achitat, cu factura nr. 788/1960, suma de 914,67 lei. În anul următor, 
Direcţia de control şi revizie a regiunii Banat a efectuat un control de fond la unitatea 
menţionată mai sus şi, prin procesul verbal nr. 8089/25 noiembrie 1961, a stabilit că 
garnitura de mobilă cumpărată de ofiţer costa cu 1.010 lei mai mult. Șeful Direcţiei 
de control și revizie — Grozavu loan — l-a încunoștinţat pe ofiţer, recomandându-i să 
plătească diferenţa de preţ, însă, până la data verificărilor, It. col. Malea Petru nu a 
clarificat situația. 

În decembrie 1967 şi-a confecționat o haină — imitație de piele — la o cooperativă, 
pentru care a achitat numai suma de 101 lei, în loc de 844 lei, cât trebuia să plătească. 
Diferenţa a achitat-o abia în 1968, după începerea verificărilor. La cererea 
responsabilului cooperativei unde şi-a confecționat haina, It. col. Malea Petru, în 
calitate de preşedinte al Comisiei de eliberare a vizelor şi paşapoartelor, a facilitat 
plecarea acestuia în R.P.U. pentru a doua oară în cursul anului 1967. 

A folosit unii ofiţeri din subordine pentru a-i rezolva, atât în orele de program, 
cât şi în timpul lor liber, diverse probleme personale. 

Pe fostul șef al biroului din cadrul Serviciului de informații interne, care 
răspundea de problema învățământ — căpitanul Kristof Ladislau — l-a folosit pentru 
influențarea unor cadre didactice de la Facultatea de electronică, atât pentru a asigura 
reușita fiului său la examenul de admitere, cât şi la promovarea examenelor din anii 
de învăţământ 1965/66 şi 1966/67. 

Săvârşind asemenea abuzuri, It. col. Malea Petru n-a avut tăria morală să ia măsuri 
împotriva unor subordonați care au săvârșit abateri grave. Aşa, de exemplu, nu a putut 
să-l tragă la răspundere pe cpt. Kristof Ladislau şi nici pe fostul șef al Serviciului 
raional Arad — It. col. Nedelea Ion —, deşi a cunoscut faptele grave ale acestora. 

— Lt. col. Lăpușan Horia, având calitatea de locţiitor director cu problemele 
administrative, contrar instrucțiunilor în vigoare, a contribuit în perioada 1961-1967 
la repartizarea unui număr de patru apartamente unor persoane din alte instituţii şi 

a permis să se facă unele extinderi și schimburi de locuinţe, de pe urma cărora unele 
apartamente din fondul M.A.I. au fost înstrăinate. 

De asemenea, a intervenit pe lângă general-maior Steskal Wiliam și i s-a revocat 
măsura desfacerii contractului de muncă șefului popotei, care comisese mai multe 
ilegalităţi, printre care şi delapidarea sumei de 1.800 lei. 

Mașina care îl deservea a fost pusă în repetate rânduri la dispoziţia unor persoane 
particulare, în special din cadrul Institutului Politehnic Timișoara, unde a urmat 
cursurile Facultății de mecanică. 

— Maior Bota Gheorghe, adjunct inspector şef al Inspectoratului de securitate 
judeţean Timiș, a folosit în timpul programului de muncă mai mulți ofiţeri din 
subordine pentru a-i procura contra cost şi a-l transporta acasă diferite produse agro- 
alimentare. 

În anul 1967 a împrumutat de la cpt. Kristof Ladislau, subordonatul său — care 
în același an a fost retrogradat din grad pentru abateri și abuzuri — suma de 20.000 
lei, în scopul cumpărării unui autoturism, sumă pe care în luna mai 1968 nu o restituise 
încă. 

Cerând unor subordonați să-i facă diferite servicii, mr. Bota Gheorghe nu a mai 
avut tăria morală necesară să-i tragă la răspundere, deşi aceştia au săvârșit mai multe 
abuzuri şi abateri. 

În anul 1963 a participat, împreună cu mr. Kecskemety Ștefan, la ridicarea şi 
inventarierea aurului și bijuteriilor găsite de prof. Brânzeu Pius la locuinţa unei rude. 
Pentru a fi remunerat cu suma de 800 lei, în mod ilegal a semnat un proces verbal 
întocmit prin fals. 

— Lt. col. Bocăneţ Vasile, fost locţiitor şef al Direcţiei Regionale de Securitate 
Banat, în prezent adjunct al inspectorului șef din Inspectoratul de Securitate Judeţean 
Timiș, a răspuns, până la reorganizarea pe judeţe, de Secţia „C“, compartiment în 
care au avut loc o serie de nereguli, culminând cu abaterile şi infracțiunile săvârşite 
de fostul It. col. Szabados Ladislau. Deși a cunoscut unele dintre aceste aspecte, nu 
a luat măsuri pentru prevenirea şi curmarea lor. 

A folosit unele obiecte de îmbrăcăminte din garderoba filajului, ca: bocanci, 
pantaloni, hanorace etc. pentru uz personal şi a cumpărat mai multe obiecte 
provenite din confiscări, ca de exemplu: costume de buret, de damă și bărbătești, o 
cămașă și altele. 

A intervenit pentru ca în casa numitului Well Ștefan, care avea paşaport pentru 
a părăsi ţara, să intre o rudă a sa. În 1967, pe baza relaţiilor ce le avea cu un inginer, 
a permis acestuia să-și ţină autoturismul în garajul conspirat al Serviciului de filaj 
Şi investigaţii. 

— Maior Cimpoiaș loan, fost şef de birou la Serviciul de contraspionaj din Direcţia 
Regională de Securitate Banat, apoi șeful Secției a III-a la Inspectoratul de Securitate 
Judeţean Arad, primind ordin de la maiorul Kecskemety Ștefan, în anul 1966 a refăcut 
prin fals, împreună cu căpitanul Kurunkzi Gheorghe, dosarul informativ privind pe 

„Mazacs Ervin“, pentru a-l înlocui pe cel original, care a fost pierdut şi despre care 
nu s-a raportat organelor ierarhic superioare. 

De asemenea, tot în anul 1966, maiorul Cimpoiaș loan, cu aprobarea maiorului 
Kecskemety Ștefan, întocmind documentele de abandonare a unui informator a ascuns 
adevăratul motiv al abandonării, în sensul că, deşi informatorul a dezertat, rămânând 
în străinătate, în documente s-a menționat că a fost abandonat pentru motivul că nu 

— Căpitanul Feraru Constantin, fost şef de birou la Serviciul de contraspionaj al 
Direcţiei Regionale de Securitate Banat, apoi adjunct şef secţie la Inspectoratul de 
Securitate Judeţean Timiş, a procurat, în cursul anului 1967, din ordinul mr. 
Kecskemety Ștefan, peste 3.000 mărci vest-germane prin trei informatori, precum 
şi prin intermediul unui funcționar de la O.N.T. Deși i s-a atras atenţia și cunoștea 
că această faptă este ilegală, ofițerul a executat ordinul, predând valuta sus- 
menționată lui Mannhaim Imre, care a folosit-o pentru plata unor obiecte de 
proveniență străină, aduse în ţară de Loch Lombos Ștefan, fugar maghiar. 

Tot în cursul anului 1967, căpitanul Feraru Constantin a procurat monedă 
iugoslavă în valoare de câteva sute de lei, prin Mannhaim Imre. Această monedă a 
fost predată mr. Kecskemety Ștefan, care la rândul său a dat-o unor persoane ce au 
plecat în vizită în R.S.F. Iugoslavia. 

În timpul cercetărilor — pentru a ascunde realitatea — cpt. Feraru Constantin a mers 
la informatorii implicaţi în unele din acţiunile sus-menţionate și i-a prelucrat să nu 
spună nimic în legătură cu valuta străină procurată. 

— Maiorul Simionescu Gheorghe, fost șef al Serviciului de filaj și investigaţii la 
Direcţia Regională de Securitate Banat, apoi adjunct șef serviciu la municipiul de 
securitate Timișoara, a folosit în mod abuziv, în scopuri personale, mașinile ce le avea 
la dispoziţie serviciul. 

A transformat o casă de lucru în locuinţă personală, creând astfel posibilitatea fiicei 
şi ginerelui său să aibă locuință separată. 

Încălcând normele de muncă, a scos din garderoba serviciului și a dat spre folosință 
temporară unor rude ale sale și It. col. Bocăneţ Vasile obiecte de îmbrăcăminte, printre 
care un costum de haine, o scurtă, bocanci etc. 

— Maiorul Dobrescu Alexandru, fost locțiitor şef al Serviciului de contraspionaj, 
apoi șef Secţia III la Inspectoratul de securitate judeţean Timiș, se face vinovat de 
faptul că, deși a cunoscut despre actele false care s-au întocmit pentru ascunderea 
adevăratelor motive ale abandonării informatorului „Bogdan Victor“, care trădase în 
1965, nu a raportat acest lucru organelor superioare decât cu ocazia verificărilor din 
decembrie 1967. A dovedit superficialitate în muncă, neprincipialitate față de unele 
cadre, pe care le-a jignit. În loc să se ocupe de rezolvarea problemelor ce intrau în 
atribuţiunile sale de serviciu, s-a dedat la o serie de abateri. 

Astfel, în anul 1967 a avut o ieşire cu totul nepermisă față de prodecanul Facultăţii 
de filologie din localitate, spunându-i acestuia că ar fi vizitat Ambasada S.U.A. din 

București, lucru care nu corespunde realităţii. Scopul acţiunii sale era de „a se face 
cunoscut“ față de prodecan, pentru ca acesta să-l poată ajuta la nevoie, pe el sau pe 
alții, cu ocazia susţinerii unor examene. 

Din verificări a rezultat că mr. Dobrescu Alexandru a cumpărat, prin mr. 
Kecskemety Ștefan şi It. col. Szabados Ladislau, unele obiecte din cele ridicate în 
vederea confiscării de la cetăţeni străini, printre care un aparat de radio cu transistoare 
şi un ceas de mână „Doxa“. 

— Căpitanul Mato loan-losif, fost locţiitor șef serviciu raional Caransebeş, apoi 
şeful Secţiei contraspionaj la Inspectoratul de Securitate Judeţean Caraş-Severin, a 
dus în toamna anului 1966 la o întreprindere din Arad — pentru tăbăcit — mai multe 
piei de vițel. Directorul întreprinderii i-a atras atenţia că fapta sa este pedepsită de 
lege şi că unitatea, nefiind autorizată a tăbăci piei de vițel, va fi pusă în situația de 
a comite o ilegalitate. Cu toate acestea, ofiţerul a insistat cu cererea sa, afirmând că 
îşi asumă toată „răspunderea“. 

Cazul fiind descoperit de organele de miliţie, s-a hotărât arestarea muncitorului 
care a executat lucrarea. Măsura stabilită nu s-a mai luat, deoarece a intervenit pentru 
aplanare şeful Raionului de securitate Arad. 

A mai rezultat că, uneori, cpt. Mato Ioan-losif a consumat în mod excesiv băuturi 
alcoolice, a procurat diferite produse alimentare din sectoarele de care răspundea, 
atât pentru el, cât și pentru alte cadre de la regiune, şi a avut o atitudine nejustă, dură, 
jignitoare, față de unii subalterni. 

— Căpitanul Kristof Ladislau, fost şef birou la Serviciul informaţii interne, a obținut 
în anul 1966 de la Sfatul popular Timișoara — pe baze unei adrese false — o locuinţă 
pentru mama sa. Același ofiţer şi-a procurat în mod abuziv diferite cantități de alimente 
și băuturi, făcând chefuri în mod frecvent. 

De la Întreprinderea de colectare şi industrializare a laptelui Timişoara a luat, în 
același mod, unele mașini, cu care și-a transportat lemnele dintr-o localitate din fostul 
raion Caransebeș la Timișoara. Unul din șoferi, când transporta lemnele, a comis un 
accident de circulaţie, pentru care a fost condamnat la un an şi şase luni închisoare. 
Cpt. Kristof Ladislau a intervenit pe lângă organele de miliţie pentru a clasa cauza. 

— Maiorul Ciucurel Matei, fost şef al Biroului inspecții, în loc să clarifice 
problemele sesizate într-o anonimă, cu privire la fostul şef al Serviciului raional Arad, 
It. col. Nedelea Ion, a mușamalizat faptele, raportând că nu se confirmă aspectele 
semnalate. 

— Lt. col. Balaş Teodor, fost şef al Secţiei personal la Direcţia Regională de 
Securitate Banat, apoi şeful Secţiei de contrasabotaj la Inspectoratul de Securitate 
Judeţean Arad, cu toate că știa, încă din anul 1965, de la mai mulţi ofiţeri, printre 
care cpt. Kiraly Ion, cpt. Borcea Aurel, cpt. Gruia Gheorghe, It. maj. Darău Petre şi 
alții, despre abuzurile şi ilegalitățile comise în muncă de către mr. Kecskemety Ștefan 
şi Simionescu Gheorghe, nu a propus luarea măsurilor corespunzătoare. 

Lt. col. Balaş Teodor se face, de asemenea, vinovat și pentru faptul că, deşi cpt. 
Domşa Gavrilă a fost retrogradat din funcţia de locţiitor șef al fostului Serviciu raional 
de Securitate Arad, cu data de 30 octombrie 1967, nu a luat măsurile necesare pentru 
aplicarea întocmai a ordinului, astfel că ofițerul a mai primit încă două luni de zile 
salariul pentru aceeaşi funcţie. 

Incorectitudine a dovedit lt. col. Balaş Teodor şi prin trimiterea plut. maj. 
lambric într-o comună din fostul raion Arad, pentru a aduce lemne de foc părinților 
săi cu un autocamion luat de la Școala de șoferi din Arad, fără plată. 

— Maiorul Lacatis lon, fost şeful Serviciului anchete la Direcţia Regională de 
Securitate Banat, apoi şef Secţie contrasabotaj la Inspectoratul de securitate judeţean 
Timiș, deşi a cunoscut abuzurile şi neregulile din cadrul direcţiei, nu a luat poziţie 
pentru curmarea acestora și nu a informat Consiliul Securităţii Statului asupra acestor 
fapte. A dovedit lipsă de fermitate față de abaterile de la conduită săvârşite de maiorul 
Dobrescu Alex. şi A.C. Hirsch Renata (...). 

Maiorul Lacatis Ion şi-a procurat un ceas de mână „Doxa“ din obiectele ridicate 
pentru confiscare, cu 600 lei, pe care l-a plătit direct maiorului Kecskemety Ștefan. 

În activitatea profesională, ca şef al Serviciului de anchetă penală, nu a constituit 
întotdeauna un bun exemplu, în sensul că el personal ani de-a rândul nu a definitivat 
nici o cauză penală. 

— Maiorul Variu Alexandru, fost şef birou în cadrul Serviciului de contraspionaj 
la Direcţia Regională de Securitate Banat, apoi adjunct şef Secţie III la Inspectoratul 
de securitate județean Timiş, a permis ca pe unele materiale informative mai 
importante să fie trecut că a participat la întâlnirile cu informatorii și maiorul 
Kecskemety Ștefan. Sus-numitul a cerut și altor ofiţeri din subordine să procedeze 
la fel şi a încercat să-i determine să nu ia poziţie faţă de abaterile şi abuzurile săvârșite 
de maiorul Kecskemety Ștefan. 

— Căpitanul Majar Dumitru, şef de birou tehnic-operativ „F“ la Inspectoratul de 
Securitate Judeţean Arad, a scos din circuitul poștal o scrisoare ce era adresată de 
un anonim soţiei generalului-maior Steskal Wiliam (...). Cpt. Majar Dumitru după 
ce a reținut scrisoarea din circuit a prezentat-o generalului-maior Steskal Wiliam 
personal, fără a mai raporta eșalonului superior. 

— Maiorul Cioroianu Șerban, fost şef de birou, în prezent şef de grupă PC.T.F. 
Stamora-Moraviţa, în anul 1966, din ordinul maiorului Kecskemety Ștefan a 
procurat printr-un informator suma de 15.000 dinari iugoslavi, contra sumei de 300 
lei. Dinarii au fost predaţi de maiorul Kecskemety Ștefan unei persoane care pleca 
în vizită în R.S.F. lugoslavia. 

De asemenea, în anul 1967, din ordinul aceluiași ofiţer, maiorul Cioroianu Șerban 
a dat suma de 20.000 dinari din valuta ridicată de la un cetăţean în vederea confiscării 
numitului Kondor, rudă a generalului-maior Steskal Wiliam. 

Abaterile și abuzurile comise la fosta Direcţie Regională de Securitate Banat au 
fost discutate cu generalul-maior Steskal Wiliam în şedinţa Biroului Comitetului 
judeţean P.C.R. Timiș, cât şi la Colegiul Central de Partid. Cu acest prilej, generalul- 
maior Steskal Wiliam a încercat să-şi micșoreze vina, arătând că acestea au avut loc 
şi datorită faptului că în ultimii ani capacitatea lui de muncă a scăzut, ca urmare a 
stării sănătăţii și că „a avut o încredere mai mult decât oarbă în unii subalterni, 
îndeosebi în maiorul Kecskemety Ștefan“. 

Din verificarea efectuată a rezultat că generalul-maior Steskal Wiliam, prin abaterile 
comise, s-a compromis, pierzându-și total autoritatea în fața subalternilor. 

Faţă de abaterile, abuzurile și ilegalitățile săvârșite la fosta Direcţie Regională de 
Securitate Banat, Secretariatul Comitetului Central al Partidului Comunist Român” 
a aprobat următoarele măsuri: 

— Deși faptele comise de generalul-maior Steskal Wiliam constituie, prin conținutul 
lor, infracțiuni, acesta să nu fie trimis în justiţie. General-maior Steskal Wiliam să 
fie eliberat din funcție și să fie pus în discuţia Comitetului judeţean de partid. 

— În acelaşi timp, Comitetul județean P.C.R. Timiş să ia măsuri ca şi ceilalți membri 
de partid, ofiţeri de securitate și miliţie, care au săvârșit abuzuri şi ilegalităţi, să fie 
puși în discuția adunărilor generale ale organizațiilor de bază din care fac parte. 

— Consiliul Securităţii şi Ministerul Afacerilor Interne să ia măsurile ce se impun 
față de cei vinovaţi. 

— Concluziile desprinse din cercetările efectuate cu privire la abaterile ce au avut 
loc la fosta Direcţie Regională de Securitate Banat să fie dezbătute cu întregul efectiv 
al unităților de securitate centrale și teritoriale. 


Consiliul Securităţii Statului, analizând gravitatea abaterilor săvârșite de unele cadre 
din fosta Direcţie Regională de Securitate Banat, a hotărât următoarele: 

— trecerea în rezervă a lt. col. Szabados Ladislau, mr. Kecskemety Ștefan și mr. 
Ciucurel Matei; 

— retrogradarea mr. Cimpoiaș loan la gradul de căpitan pe timp de un an. S-a 
propus, de asemenea, conducerii M.A.I. măsura retrogradării mr. dr. Gornic Gheorghe 
la gradul de căpitan pe timp de un an; 

— retrogradarea din funcție, cu mai multe trepte, a următorilor ofițeri: It. col. 
Lăpușan Horia, de la locţiitor şef direcţie la specialist III; It. col. Balaș Teodor, de 
la şef secţie la şef birou; cpt. Mato Ioan Iosif, de la șef secție la şef birou; cpt. Feraru 
Constantin, de la adjunct şef secție la inspector principal I; 


* Şedinţa Secretariatului C.C. al P.C.R. din 7 mai 1968, ora 8.30. Au participat: Nicolae Ceauşescu, 
Chivu Stoica, Paul Niculescu-Mizil, Virgil Trofin, Leonte Răutu, Mihai Ralea, Vasile Patilineţ. Au fost 
invitați: Dumitru Coliu, Constantin Pârvulescu, Stănescu Ion și Steskal Wiliam. Pe larg în A.M.R., fond 
121, rola 357-376. 

— retrogradarea din funcție, cu câte o treaptă, a următorilor ofițeri: mr. Bota 
Gheorghe, de la adjunct inspector şef la şef serviciu; mr. Simionescu Gheorghe, de 
la adjunct şef serviciu la șef secție; mr. Dobrescu Alexandru, de la șef secţie la adjunct 
şef secție; mr. Lacatis Ionel, de la șef secție la adjunct şef secție; mr. Variu 
Alexandru, de la adjunct şef secţie la şef birou. 

În afară de cei menţionaţi mai sus, s-a constatat că au mai săvârșit abateri de o 
mai mică gravitate un număr de încă 34 cadre, dintre care 24 ofiţeri, 4 subofiţeri şi 
6 angajaţi civili. Împotriva acestora s-au luat măsuri disciplinare, potrivit cu gradul 
de vinovăţie al fiecăruia. 

Din cele expuse mai sus, rezultă că la fosta Direcţie Regională de Securitate Banat 
s-au petrecut fapte deosebit de grave, care nu au nimic comun cu calitatea de membru 
de partid, de ofiţer al Securităţii Statului. 

Nerespectând îndatoririle de serviciu şi abuzând de încrederea ce li s-a acordat 
de a munci în cadrul aparatului de securitate, cei în cauză au încălcat legile statului 
şi normele muncii de securitate, iar unii dintre aceștia au comis fapte ce constituie 
infracțiuni. 

În acest fel, au lezat interesele unor persoane cinstite, au permis sustragerea de 
la pedeapsa penală a unor elemente care au comis infracțiuni, au compromis 
realizarea unor sarcini ale muncii de securitate, precum şi prestigiul organului de 
securitate în faţa unor instituții de stat. 

Consiliul Securităţii Statului atrage atenţia asupra faptului că cele petrecute la fosta 
Direcţie Regională de Securitate Banat trebuie să constituie prilej de meditaţie pentru 
fiecare lucrător de securitate. Faptele respective nu constituie un fenomen întâmplător. 
Ele au apărut ca urmare a numeroaselor lacune în educaţia celor ce le-au comis, a 
unui climat de muncă cu totul necorespunzător, în care carierismul, parvenirea și 
dorinţa de căpătuială tronau, în timp ce critica și autocritica erau înăbușite, iar exigența 
şi simţul de răspundere erau ca şi inexistente. 

Totodată, ele sunt o consecinţă a faptului că înseși cadrele de conducere ale acestei 
direcții nu au constituit un exemplu pozitiv în faţa subalternilor. 

Mai mult, unele dintre ele au fost chiar inițiatoare ale unora dintre abuzurile comise, 
ori, atunci când au luat cunoștință despre asemenea fapte, în loc să adopte măsuri 
radicale de curmare a lor, le-au trecut sub tăcere. De asemenea, pe lângă faptul că 
nu au luat măsuri pentru verificarea sesizărilor referitoare la abuzurile și ilegalitățile 
comise, unele cadre de conducere în mod cu totul nepermis au dezinformat forurile 
superioare, raportând că sesizările respective nu se confirmă. 

La fosta Direcţie Regională de Securitate Banat a existat mult subiectivism în 
aprecierea activităţii cadrelor. S-a manifestat lipsă de exigenţă și de control, a fost 
încălcată demnitatea unor lucrători de securitate şi s-a recurs la aplicarea unor măsuri 
cu caracter administrativ împotriva celor care dezvăluiau abuzurile comise. 

În acest fel, în cadrul fostei Direcţii Regionale de Securitate Banat nu s-a putut 
desfășura o muncă susţinută pentru educarea cadrelor, pentru cultivarea trăsăturilor 

ce trebuie să caracterizeze ofiţerul de securitate, cum sunt: cinstea, corectitudinea, 
loialitatea, sinceritatea, spiritul de dreptate, dragostea şi pasiunea pentru executarea 
ireproşabilă a ordinelor şi misiunilor încredințate. De asemenea, nu s-a putut 
desfășura o activitate susținută pentru crearea şi dezvoltarea unei puternice opinii a 
colectivului față de abaterile, abuzurile și ilegalităţile comise timp îndelungat. 
Dimpotrivă, încălcând în mod flagrant principiile de partid în munca cu oamenii, fostul 
şef al Direcției Regionale de Securitate Banat și mai ales fostul şef al Serviciului 
contraspionaj au practicat metoda timorării, intimidării și şantajării unor cadre. 

Multe cadre din serviciul condus de Kecskemety Ștefan au fost mutate, retrogradate 
şi în unele cazuri chiar scoase din aparat după bunul plac al acestuia, iar atitudinea 
lui condamnabilă și uneori brutală faţă de oameni a fost aprobată de general-maior 
Steskal Wiliam. 

În serviciul condus de Kecskemety Ştefan nu aveau loc, sub nici o formă, acei 
ofiţeri care într-un fel sau altul îndrăzneau să ridice anumite probleme care nu coinci- 
deau cu mentalitatea și scopurile murdare pe care le urmărea acesta, de acoperire a 
lipsurilor, exagerarea unor rezultate pozitive, satisfacerea unor interese afaceriste etc. 

Ignorându-se indicațiile cu privire la faptul că oamenii trebuie apreciați după 
rezultatele concrete obţinute în executarea ordinelor și misiunilor încredințate, la fosta 
Direcţie Regională de Securitate Banat au fost promovate sau menținute în diferite 
funcţii de conducere unele cadre necorespunzătoare din punct de vedere profesional, 
compromise, care au săvârșit abateri grave de la regulile muncii de securitate, de la 
conduita militară şi cetățenească. Conducerea fostei direcţii regionale nu numai că 
nu a tras la răspundere pe acei care au săvârșit abateri, dar dimpotrivă, căuta să-și 
apropie astfel de elemente, îi folosea în rezolvarea anumitor interese străine muncii 
şi de multe ori participau împreună la diferite chefuri și acțiuni incompatibile cu etica 
şi morala comunistă. 

Pentru starea de lucruri necorespunzătoare de la fosta Direcţie Regională de 
Securitate Banat poartă răspunderea și organele centrale, care în controalele efectuate 
nu au sesizat şi nu au aprofundat principalele probleme din activitatea profesională 
şi comportarea cadrelor. Ca urmare, nu au putut propune nici măsuri eficiente care 
să ducă la prevenirea şi lichidarea neajunsurilor manifestate, la ridicarea calității muncii 
şi la întărirea stării şi practicii disciplinare. 

Abuzurile şi ilegalităţile practicate la fosta Direcţie Regională de Securitate Banat 
se datoresc și faptului că fosta conducere a M.A.I., deşi cunoștea unele din lipsuri 
şi abateri, nu a controlat în mod temeinic activitatea, stilul şi metodele de muncă ale 
fostei conduceri a direcţiei regionale de securitate. 

În şedinţa de prelucrare a abaterilor sus-menţionate a luat cuvântul un număr mare 
de ofiţeri. Vorbitorii, după ce au recunoscut existența abuzurilor şi abaterilor 
săvârşite în cadrul Direcţiei Regionale de Securitate Banat, au arătat și alte fapte ce 
au fost comise. De asemenea, mulţi ofițeri au criticat direcțiile centrale din Consiliul 

Securităţii Statului pentru slabul control efectuat și au apreciat că, față de gravitatea 
faptelor comise, ofiţerii vinovaţi trebuiau sancționați mai aspru. 


Trăgând învăţăminte maxime din documentele recentei plenare a Comitetului 
Central al Partidului Comunist Român, precum și din prelucrarea cazurilor expuse 
în prezentul material, Consiliul Securităţii Statului consideră necesar să sublinieze 
încă o dată cerinţele şi regulile de conduită care trebuie să caracterizeze în muncă 
şi în viaţă pe fiecare lucrător de securitate, indiferent de grad și funcţie: 

— Activitatea cadrelor noastre să se desfășoare în strictă conformitate cu legile, 
ordinele și directivele Consiliului Securităţii Statului. 

— Fiecare lucrător să lupte cu perseverență pentru promovarea spiritului de echitate, 
cinste și corectitudine. 

— Se interzice efectuarea de percheziţii fără temeiuri legale şi acte procedurale, 
inviolabilitatea domiciliului și a persoanei fiind principii sacre stabilite de Constituţie. 

— Ridicarea de bunuri, valori și diferite materiale care constituie corpuri delicte 
să se facă numai în limitele legii şi cu respectarea strictă a procedurii penale. Nici 
o confiscare şi nici o valorificare de bunuri să nu se facă fără hotărâre judecătorească 
sau fără ordonanţă în cazurile de confiscări speciale reglementate de art. 80 din Codul 
Penal. Bunurile confiscate să fie trimise în termen de 48 de ore de la ridicare la 
Serviciul „C“ din cadrul Consiliului Securităţii Statului. 

— Nu este permis nici unui cadru din aparatul de securitate să-și procure obiecte 
din cele confiscate de către organele noastre. 

— În ceea ce priveşte relaţiile cu cetăţenii străini și primirea de cadouri de la aceştia, 
este necesar să se respecte întocmai prevederile Ordinului 725/1966, care stabileşte 
regulile de conduită şi obligaţiile ce le au cadrele din aparatul de securitate atunci 
când vin în contact cu cetăţenii altui stat. Șefii de unităţi vor lua măsuri ca acest ordin 
să fie prelucrat din nou cu personalul din subordine. 

— Trimiterea de informatori în străinătate să se facă numai cu respectarea 
regulilor stabilite de directiva muncii de securitate şi de ordinele în vigoare ale 
Consiliului Securității Statului. Pregătirea şi instruirea acestora se va face sub 
conducerea șefilor de unități din aparatul central și teritorial de securitate și în 
colaborare cu D.G.L.E. 

— Este interzis cu desăvârșire a se interveni la organele vamale sau ale PC.T.F. 
pentru a se scoate sau a se introduce în ţară persoane sau valori, fără respectarea 
formelor legale prevăzute de actele normative în vigoare. Pentru cazuri excepţionale 
impuse de interesele muncii de securitate se va cere aprobarea Consiliului Securităţii 
Statului. 

— Se interzice cu desăvârşire să se procure obiecte de uz personal sau alte bunuri 
de la instituţii sau întreprinderi de stat, decât cele destinate pentru deservirea populaţiei. 

— Se atrage atenţia încă o dată asupra corectitudinii şi comportării ireproşabile de 
care trebuie să dea dovadă ofiţerii de securitate în relaţiile cu informatorii. Folosirea 
acestora în alte scopuri decât ale muncii de securitate este interzisă. 

— Consiliul Securităţii Statului cere tuturor cadrelor să respecte întocmai regulile 
stabilite cu privire la redactarea și mânuirea documentelor de securitate, 
compartimentarea muncii și păstrarea secretului profesional. 

— În viitor, repartizarea fondului de locuinţe să se facă numai cu aprobarea 
colectivelor de conducere din unităţile centrale și teritoriale de securitate, avându-se 
în vedere cerințele cele mai urgente, aportul în muncă şi situația fiecărui cadru în parte. 


Punând în faţa întregului efectiv al aparatului de securitate aceste probleme, 
Consiliul Securităţii Statului își exprimă convingerea că întregul efectiv va trage 
învăţămintele necesare pentru ca astfel de abuzuri și ilegalităţi să nu se mai repete. 
Se cere tuturor cadrelor din aparatul de securitate să depună toate eforturile pentru 
ridicarea calităţii muncii şi prestigiului organelor de securitate la nivelul sarcinilor 
trasate de partid şi guvern. 


A.C.N.S.A.S., fond documentar, dosar nr. 86, vol. 4, f. 139-159. 

1968 iulie 1. Fragmente din expunerea președintelui Consiliului Securităţii 
Statului, Ion Stănescu, la convocarea cu cadrele de securitate din 
aparatul de contraspionaj 


Consiliul Securității Statului Strict secret 


Expunerea 
tovarăşului preşedinte al Consiliului Securităţii Statului — lon Stănescu — la 
convocarea ce a avut loc în zilele de 1-5 iulie 1968 cu cadrele din unitățile 
centrale şi teritoriale de securitate care desfăşoară muncă informativă 
pe linie de contraspionaj 


bi] 

Tovarăși, 

După cum știți, Plenara C.C. al P.C.R. din 26-27 iunie 1967 a făcut o profundă 
analiză asupra muncii organelor de securitate şi a elaborat măsuri pentru perfecționarea 
activităţii lor, corespunzător etapei actuale de dezvoltare a țării noastre. 

În cuvântarea ținută la adunarea cu activul nostru de bază, tov. N. Ceauşescu — 
secretar general al C.C. al P.C.R., președinte al Consiliului de Stat al Republicii 
Socialiste România, după cum vă amintiți, a subliniat că accentul principal al muncii 
de securitate trebuie pus, în actualele condiţii, pe lupta împotriva activităţii 

dușmănoase a spionajului străin, pe apărarea intereselor statului nostru socialist şi 
asigurarea muncii pașnice de construcție socialistă a poporului român. 

„Nu trebuie să uităm — sublinia tov. N. Ceaușescu în cuvântarea ţinută cu 
acel prilej — că atâta timp cât există imperialismul şi reacţiunea mondială se 
menţine și pericolul îndreptat împotriva statelor socialiste, deci și a ţării noastre. 
Experienţa arată că serviciile străine încearcă să recruteze din rândul 
elementelor înapoiate, descompuse, tot felul de agenți, pentru a-i folosi în 
domeniul spionajului economic și militar pentru acțiuni dăunătoare construcției 
socialiste, intereselor generale ale poporului“. 

În continuare, a subliniat necesitatea ca organele de securitate să-şi menţină trează 
vigilenţa revoluţionară pentru a zădărnici orice acțiune îndreptată împotriva patriei, 
iar faţă de agenţii străini, de trădătorii patriei și ai intereselor poporului român, să 
adopte o atitudine fermă, necruțătoare. 

Viaţa a confirmat din plin justeţea aprecierilor făcute de conducerea partidului. 

Din analiza făcută de Consiliu, precum și din dezbaterile care au avut loc în cadrul 
acestei convocări, a rezultat cu prisosinţă că serviciile de spionaj străine, îndeosebi 
cele din S.U.A., R.F. a Germaniei, Angliei, Israelului, Franţei, Turciei, Italiei, Greciei, 
precum și ale altor state membre în N.A.T.O., au întreprins măsuri mai active împotriva 
țării noastre. 

Integrându-se în contextul acţiunilor agresive ce caracterizează politica statelor 
imperialiste, serviciile lor de spionaj se străduiesc — și uneori au reușit chiar — să obțină 
date secrete din toate domeniile de activitate. 

O atenţie deosebită acordă culegerii de informaţii cu privire la politica internă şi 
externă a partidului și statului nostru, potenţialul economic și militar, activitatea 
organelor de securitate şi a altor instituţii ale aparatului și administraţiei de stat. 

Unele cercuri reacționare, surprinse de clarviziunea partidului nostru, au inițiat 
măsuri de a cunoaște din timp acţiunile noastre pe planul politicii interne și externe. 

Cercurile guvernamentale occidentale, prin organele lor de spionaj, se preocupă 
cu insistenţă de culegerea de informaţii despre potențialul nostru militar pe timp de 
pace şi război, efectivele şi dotarea lor cu tehnică de luptă, sistemul de transmisiuni 
şi legătură între armate, organizarea și dislocarea unităţilor, planurile operative şi modul 
lor de folosire în luptă, direcțiile probabile în care vor acţiona forțele noastre armate 
în timp de război, capacitatea și experienţa cadrelor de comandă, moralul și starea 
disciplinară din armată etc. 

Trebuie să spunem că multe din secretele noastre militare și de apărare, din păcate, 
au ajuns în posesia serviciilor de spionaj. 

Datorită unor măsuri întreprinse de unitățile Consiliului Securităţii Statului, 
cunoaștem destul de concret ce informaţii au intrat în posesia dușmanului și aceasta 
ne va ușura acțiunea de dezinformare ce se duce. Datoria noastră era însă de a apăra 
ca asemenea informații să nu ajungă la dușman, ca munca de prevenire şi contracarare 
să fi fost mai eficace şi să fie stabilite sursele și căile prin care aceste informaţii au 

ajuns în posesia serviciilor de spionaj şi pe viitor va trebui ca, învățând din 
experiența de până acum, să luăm măsurile cele mai indicate pentru a ne face datoria. 

Este necesar ca întregul nostru aparat să-și aducă mai efectiv [sic/] aportul la 
apărarea secretelor militare, un rol bineînţeles deosebit avându-l Direcţia a IV-a. 

Serviciile de spionaj străine manifestă interes din ce în ce mai mare pentru a culege 
informaţii referitoare la potențialul economic al ţării noastre, organizarea şi 
planificarea activităţilor economice, dezvoltarea ramurilor de producţie și mai ales 
a celor cu profil special, sursele de aprovizionare cu materii prime, calitatea 
produselor, gradul de calificare al cadrelor de specialişti și tehnicieni, precum și alte 
date cu un astfel de caracter. 

Aşa după cum s-a arătat în timpul convocării, suntem în posesia și a altor date 
certe din care rezultă că serviciile de spionaj şi-au intensificat activitatea pentru 
culegerea de informaţii din domeniul științific şi că pun un accent deosebit pe 
penetrarea ideologiei și culturii burgheze mai ales în rândul tineretului din ţara noastră. 
De asemenea, în ultima perioadă de timp a crescut interesul serviciilor de spionaj şi 
al unor grupări reacționare din străinătate faţă de oamenii de ştiinţă, artă şi cultură, 
în rândul cărora desfăşoară o intensă activitate pentru a-i determina să se stabilească 
în străinătate. 

În vederea atingerii scopurilor pe care le urmăresc, serviciile de spionaj străine 
folosesc intens reprezentanțele diplomatice acreditate la noi în ţară. 

Serviciile de spionaj din principalele ţări capitaliste, în instrucţiunile trimise 
rezidenţelor lor din București, cer ca „de culegerea de informaţii să se ocupe tot 
personalul acreditat, indiferent de organul pe care-l reprezintă, folosind toate 
posibilităţile de care dispun în Capitală şi teritoriu“. 

În scopul obţinerii de informaţii din domeniul tehnico-ştiinţific — căruia îi acordă 
foarte multă importanță —, unele servicii de spionaj, în special cele ale S.U.A., R.F. 
a Germaniei şi Japoniei, au înfiinţat pe lângă reprezentanțele lor diplomatice din 
București, postul de ofițer „științific de legătură“. Titularul unui asemenea post are 
sarcina de a stabili, evalua şi raporta evenimentele și rezultatele cercetărilor ştiinţifice 
din țara noastră și de a-și crea relaţii în rândul oamenilor de știință, pe care încearcă 
să-i exploateze informativ şi pe unii chiar să-i recruteze. 

Pentru contactarea cetăţenilor români, diplomaţii străini folosesc în prezent foarte 
mult posibilităţile ce le oferă activitatea lor oficială: invitarea la recepții, organizarea 
de gale de filme, excursii, vizionarea unor spectacole etc. 

Consider necesar să subliniez pericolul pe care-l prezintă cadrele și agenții introduși 
în rândul turiștilor, tehnicienilor, lectorilor, comercianților și ziariştilor care ne vizitează 
ţara. Serviciile de spionaj folosesc intens această cale oficială, fiind una din 
posibilităţile cele mai eficace pentru a-și contacta agentura de care dispun la noi, a 
studia şi recruta noi agenţi şi a culege direct informaţii. Edificatoare în acest sens 
este şi aprecierea pe care a făcut-o un cadru al serviciului de spionaj englez: „Turiștii 
— spunea el — reprezintă o masă enormă, care, odată pătrunsă pe teritoriul României, 

nu mai poate fi perfect supravegheată, iar agenţii strecuraţi în această mulțime se întorc 
cu un important material informativ“. 

După cum a rezultat și din discuțiile purtate în convocarea noastră, serviciile de 
spionaj şi-au intensificat acţiunile și în direcţia exploatării informative şi recrutării 
de cetăţeni români din rândul celor care se deplasează în exterior cu misiuni oficiale 
sau în scopuri particulare. Încă înainte să plece în străinătate, diplomaţii-spioni intră 
în contact cu anumite persoane din această categorie, le studiază, le punctează pe cele 
cu posibilităţi informative şi înaintează centrelor de care aparțin fişe despre acestea. 
Când ajung în exterior, cetățenii români respectivi sunt contactaţi în mod sistematic 
de cadre şi agenţi în vederea recrutării lor. 

Dar, tovarăşi, ar fi o naivitate pentru ofițerii de contraspionaj dacă ar considera 
măcar o clipă că serviciile de spionaj — inclusiv diplomaţii-spioni — nu ar lucra cu 
agentură adânc implantată [și] dirijată pe teritoriul patriei noastre. 

Foarte intensă este o asemenea activitate și dvs. vă daţi seama ce pericol 
reprezintă pentru securitate infiltrarea unor agenţi în instituțiile noastre. 

Din studiile făcute, rezultă cu claritate faptul că serviciile de spionaj folosesc 
procedee și mijloace din ce în ce mai subtile și științifice. De asemenea, realizează 
o strânsă cooperare în cadrul N.A.T.0O. 

Consider că este necesar ca mijloacele noastre de contracarare să fie mai 
ofensive, mai îndrăzneţe, mai ingenioase, de așa manieră concepute și aplicate încât 
să dejoace perfidia şi subtilitatea dușmanului. 

Va trebui, tovarăși, să înțelegeţi că fără o îmbunătăţire radicală pe linia metodelor 
de muncă, fără a renunţa la șabloane și rutină, nu veţi putea avea succes în greaua 
şi dificila misiune ce o aveţi ca ofiţeri de contraspionaj. 

Nici un efort nu trebuie precupeţit în direcția aceasta, iar Consiliul Securităţii 
Statului va sprijini orice inițiativă menită să ducă la îmbunătăţirea metodelor, 
organizării şi stilului general de muncă. 

Trebuie să aveţi în permanenţă în vedere faptul că serviciile de spionaj îşi 
perfecţionează încontinuu mijloacele şi metodele de muncă, se preocupă cu deosebită 
grijă de pregătirea cât mai temeinică a cadrelor și agenţilor trimiși în ţara noastră şi, 
în același timp, cooperează, stabilesc sarcini în comun și fac schimb de informaţii. 

Aceasta nu înseamnă că dușmanul este invulnerabil, că noi nu am fi în stare să 
prevenim şi să contracarăm acţiunile sale ostile. Am făcut aceste câteva sublinieri 
pentru a avea o imagine cât mai realistă asupra periculozității sale şi a desprinde învă- 
ţămintele cuvenite în legătură cu modul cum să ne organizăm şi să desfășurăm munca. 

Aş considera că mobilizați de eroismul și abnegaţia cu care poporul român, sub 
conducerea partidului, luptă pentru edificarea societăţii socialiste în patria noastră, 
să ne angajăm cu toate forţele în munca de contraspionaj. 

Prin modul cum ne organizăm și ne desfășurăm activitatea, să manifestăm aceeași 
îndrăzneală, inițiativă şi clarviziune, așa cum partidul nostru, statul nostru, dovedeşte 
în rezolvarea tuturor problemelor dezvoltării societății noastre. 

Muncind pentru interesele patriei, activitatea fiecărui lucrător trebuie să se 
caracterizeze prin combativitate, inițiativă şi multă perseverenţă. 

Cu convingerea de neclintit în justeţea politicii partidului, mândri de sarcinile 
încredințate și cu deplină încredere în capacitatea noastră de a face inofensivi pe toți 
cei care acționează împotriva securității statului, să acţionăm cu simţ de răspundere, 
curaj şi în mod inteligent în îndeplinirea sarcinilor ce ne revin. 

Este necesar ca fiecare ofițer să simtă pe deplin răspunderea, să persevereze şi 
să se zbată pentru rezolvarea sarcinilor încredințate; să acționeze în mod operativ, 
iar atunci când interesele muncii cer, să solicite sprijin superiorilor săi, mergând până 
la Consiliul Securităţii Statului dacă este cazul, în vederea finalizării acţiunilor 
respective. Nu mai putem să admitem situația existentă, ca, sub diferite justificări, 
să rămână nefinalizate timp îndelungat acţiuni foarte bune. Să facem totul pentru a 
exploata cu maximum de operativitate și eficiență toate posibilitățile de a contracara 
acțiunile dușmanului. 


Tovarăși, 

Ofițerii din aparatul de contraspionaj din centrală și teritoriu consider că şi-au 
organizat în mai bune condiţii munca și au întreprins o serie de măsuri, reușind să 
prevină, să demaște şi să curme acţiunile dușmănoase ale unor elemente din rândul 
cetățenilor străini și români. 

Cu prilejul analizei făcute de Consiliul Securităţii Statului a rezultat că aparatul 
de contraspionaj a obținut unele rezultate bune în lupta pentru prevenirea scurgerii 
de informaţii la dușman, de demascare și lichidare a unor agenți care se ocupau cu 
culegerea de informaţii. 

Trebuie să spunem că au fost înlăturate unele din practicile trecute, când aparatul 
de contraspionaj era antrenat în diferite probleme care nu aveau nici o legătură cu 
o asemenea activitate, dar care făceau să se irosească forțele. 

Acum apreciez că se acordă mai multă grijă justei orientări şi instruiri a ofiţerilor 
pe problemele ce sunt specifice contraspionajului. 

Pe lângă curmarea acţiunilor criminale ale unor elemente dușmănoase, s-a reușit 
şi recuperarea a o parte din daunele pe care ele le-au adus economiei naţionale. De 
exemplu, numai în două cazuri au fost recuperați peste 300.000 dolari și aproape 
1.500.000 lei. 

Apreciez, de asemenea, faptul că în activitatea lor ofiţerii ce lucrează pe linie de 
contraspionaj au pus mai mult accent pe utilizarea mai eficientă a posibilităților de 
pătrundere în clandestinitatea dușmanului, pe exploatarea operativă a unor situaţii 
favorabile și iniţierea unor măsuri de perspectivă. S-a acționat cu mai mult curaj şi 
îndrăzneală în realizarea unor lucrări speciale, obținându-se rezultate demne de 
apreciat. Prin măsurile întreprinse de către Direcţia a III-a, în cooperare cu alte unități 
şi unele organe din teritoriu, s-au obţinut date din care rezultă rolul important al 

diplomaților în întreaga activitate de spionaj, precum și corelația dintre acțiunile inițiate 
şi dirijate din exterior și cele desfășurate pe teritoriul țării noastre. 

Activitatea de contraspionaj este mai judicios axată pe cazuri concrete, iar planurile 
de muncă reflectă într-o măsură mai mare obiectivele ei principale. 

Unele progrese s-au obținut şi pe linia îmbunătăţirii muncii cu reţeaua informativă. 
Au fost analizaţi o mare parte dintre informatori, fiind opriți în reţea numai acei care 
posedă calităţi și posibilităţi reale de a rezolva sarcini de contraspionaj. De asemenea, 
au fost recrutaţi unii informatori cu reale perspective de muncă, atât din rândul 
cetăţenilor români, cât şi din rândul străinilor. 

Succesele obținute se datorează în bună măsură și faptului că s-a acordat mai multă 
atenţie instruirii ofiţerilor din aparatul central şi din teritoriu, punându-se accent pe 
înțelegerea de către ei a sarcinilor ce le revin şi a modului cum să acţioneze pentru 
rezolvarea lor, precum și îmbunătățirii stilului de muncă al cadrelor cu funcţii de 
conducere. 

După cum știți, pentru rezultatele bune obţinute mulţi tovarăși care au inițiat şi 
desfășurat acțiuni de contraspionaj au fost apreciați, premiaţi și decoraţi cu ordine 
şi medalii. 

Desigur, tovarăși, că sunt şi alte aspecte pozitive care, în cadrul discuţiilor ce le-aţi 
purtat, au fost scoase în evidenţă și, prin urmare, consider că nu mai este necesar să 
mă opresc asupra lor. 

La fel de adevărat este însă şi faptul că în activitatea aparatului de contraspionaj 
central şi din judeţe există încă serioase neajunsuri, care fac ca munca să nu se ridice 
la nivelul cerinţelor actuale și al posibilităţilor reale de care noi dispunem. Despre 
aceasta vi s-a vorbit pe larg în expunerile prezentate în cadrul convocării. 

Multe dintre neajunsurile existente și cauzele lor au fost scoase în evidenţă și de 
către dvs. în discuţiile ce le-aţi purtat. Pe parcursul expunerii am să mă opresc și eu 
asupra acelora pe care le consider că sunt mai importante, în ideea de a desprinde 
toate învățămintele pentru munca de viitor. 

Cu prilejul analizei în Consiliu, la care ne-am referit, au fost scoase în evidență 
principalele neajunsuri ale activităţii de contraspionaj, şi anume: 

— Deşi conducerea partidului ne-a dat ca sarcină să luăm toate măsurile pentru a 
preveni scurgerea de informaţii la dușman, noi încă nu am făcut totul pentru a îndeplini 
întocmai această sarcină și nu asigurăm în mod corespunzător apărarea secretului de 
stat. 

— Plenara C.C. al P.C.R. a criticat faptul că, deşi cunoaștem că serviciile de spionaj 
folosesc agentură de informaţii în acţiunile ce le întreprind împotriva ţării noastre, 
noi nu am reușit să descoperim decât în mică măsură oamenii pe care acestea se 
sprijină. 

— Consiliul Securităţii Statului, analizând activitatea de contraspionaj, a scos în 
evidență mari deficienţe pe linia finalizării acțiunilor şi cazurilor aflate în lucru, o 
insuficientă inițiativă, inventivitate, îndrăzneală şi mai ales lipsă de preocupare pentru 

a le soluţiona în timp util. Trebuie spus, tovarăși, că nu putem munci în continuare 
în acest fel. Fiecare inspectorat judeţean, şi îndeosebi aparatul central, are în lucru 
cazuri foarte importante, dar, neocupându-se cu toată seriozitatea de ele, se pierde 
momentul operativ prielnic şi practic nu putem să întreprindem măsuri pentru 
demascarea activităţii desfăşurate de elementele respective. 

— Pe linia selecționării elementelor şi cazurilor de care trebuie să ne ocupăm, ne 
risipim încă forțele, ocupându-ne încă de cazuri minore, nesemnificative, în timp ce 
informaţii care ar trebui clarificate operativ stau nerezolvate. 

Cu ocazia analizelor făcute în Consiliu, precum și din această convocare, a reieșit, 
de asemenea, faptul că mai avem încă multe de făcut pe linia creării unei rețele 
competente şi bine instruite pentru a îndeplini sarcinile de contraspionaj. 

— Lipsuri sunt încă şi în ceea ce priveşte organizarea, coordonarea şi conducerea 
muncii, atât în unitățile centrale, cât şi în cele judeţene. 

Scoţând în evidență aceste lipsuri din activitatea aparatului de contraspionaj, 
Consiliul a stabilit în același timp măsurile ce se impun a fi luate, care să ducă la 
ridicarea calitativă a muncii pe această linie. 

[al 

— După cum ştiţi, un loc important în lupta noastră cu dușmanul îl ocupă și 
activitatea de dezinformare a acestuia. 

În cadrul Consiliului Securităţii Statului a fost creat un serviciu care are sarcina 
să coordoneze această muncă. Înfăptuirea în bune condiţii a dezinformării presupune 
însă ca fiecare unitate să-și aducă din plin contribuţia, atât la realizarea obiectivelor 
principale, care se stabilesc şi [se] aprobă pe plan general, în funcţie de interesele 
țării noastre, cât și în cazurile concrete lucrate de dvs. 

În cadrul acţiunii de dezinformare unitățile au datoria să comunice serviciului de 
specialitate datele despre activitatea dușmanului care prezintă importanță pentru 
organizarea acțiunilor de dezinformare și, în același timp, să pună în aplicare, prin 
posibilităţile de care dispun, măsurile stabilite pentru inducerea în eroare a cadrelor, 
agenţilor şi a altor elemente ostile, acordând o deosebită grijă asigurării conspirării lor. 

Cooperarea cu Serviciul „D“ nu presupune ca ofiţerii din cadrul acestui serviciu 
să studieze acţiunile în lucru. Ei primesc datele ce le sunt necesare în mod 
centralizat, prin conducerea unităților. Numai în cazuri deosebite şi cu aprobarea 
conducerii unităţilor pot să consulte şi anumite materiale din dosarele în lucru. De 
asemenea, de regulă nu este necesar să cunoască informatorii prin care unitățile 
realizează dezinformarea. 

Succesul activităţii de dezinformare presupune ca unitățile operative, cu sprijinul 
organelor de partid, să stabilească — în cadrul unui plan — informaţiile cu care pot fi 
instruiți informatorii pentru a le difuza, desigur fără să deconspire secrete. Să nu se 
mai petreacă cazuri cum au fost, spre exemplu, cele de la Constanţa și Brașov, când 
informatorii au fost întrebaţi de străini despre proveniența unor utilaje (cunoscute pe 
plan local, care nu constituiau nici un secret) şi când ei, de teamă să nu divulge secrete, 

au răspuns că nu cunosc. Astfel de atitudini nu pot duce decât la deconspirarea 
informatorilor şi la îndepărtarea lor față de cel urmărit. 

Cu aceste precizări, subliniez că este de datoria fiecăruia dintre dvs. să vă aduceţi 
din plin contribuţia la realizarea acestei sarcini și să fiți inițiatorii unor acţiuni eficiente 
de dezinformare. 


Tovarăși, 

Cooperând în mod principial şi judicios, unităţile de securitate, atât la nivelul 
aparatului central, cât și la cel al Inspectoratelor judeţene, trebuie să asigure 
cuprinderea şi rezolvarea cu simţ de răspundere a tuturor problemelor pe care le ridică 
munca de securitate. 

Între alte aspecte care au fost ridicate cu ocazia analizelor ce s-au efectuat anterior 
pe diferite linii de muncă, precum şi cu prilejul dezbaterilor din convocarea aceasta, 
s-a ridicat şi problema identificării şi urmăririi informative a specialiştilor şi 
tehnicienilor străini suspecți ca fiind cadre sau agenți ai serviciilor de spionaj. 

Trebuie să subliniez că în ultimul timp această problemă deosebit de importantă 
a fost neglijată sau, cu alte cuvinte, se lucrează mai slab decât se lucra anterior. 
Numărul specialiștilor identificaţi ca suspecți și urmăriți activ este mai mic decât în 
perioadele anterioare, iar acțiuni de atragere la colaborare a unora dintre ei aproape 
că nu există. 

Mr. Savu de la Brașov arăta aici că au în contact un singur specialist străin, deși 
pe linia aceasta tovarășii de la Brașov au o experienţă pozitivă. De ce treburile au 
mers înapoi și nu înainte? De vină sunt fără îndoială mai întâi ofiţerii care lucrează 
această problemă, conducerea Inspectoratului Brașov, deși sunt de acord cu dvs. că 
şi pe linia organizării au fost unele defecţiuni. 

Precizez, tovarăşi, şi cu acest prilej, că identificarea şi urmărirea informativă a 
cadrelor și agenţilor de spionaj din rândul specialiștilor şi tehnicienilor străini este 
o problemă de competenţa aparatului de contraspionaj; de specialiști, ca problemă 
contrainformativă, se ocupă acest aparat. 

Practica a dovedit că există legături între agenţii din rândul specialiștilor și tehni- 
cienilor şi diplomații spioni. De asemenea, unii dintre ei se îndeletnicesc cu cule- 
gerea de informaţii, studiază persoane în vederea recrutării și chiar le atrag la activitate 
ostilă. Este firesc deci ca urmărirea lor să se facă de aparatul specializat, care poate 
să acționeze cu mai multă eficienţă, să inițieze acțiuni cu perspectivă mai largă. 

Desigur că aparatul de contrasabotaj este interesat în a cunoaște activitatea acestor 
specialişti, a depista pe acei care încearcă să facă instalaţii necorespunzătoare, care 
încurcă intenționat procesul de producţie, pe acei care organizează acte de sabotaj. 
Acei specialişti care prin poziţia și calificarea lor pot fi utili pe linia obţinerii de 
informaţii din obiectivele de cercetare, economice, tehnice etc., vor fi comunicaţi 
D.G.L.E. pentru a duce acţiune de atragere a lor la colaborare. În această problemă, 

mai mult ca în oricare alta, este nevoie de o strânsă cooperare, care să asigure urmărirea 
activă a specialiştilor ce prezintă interes pentru organele noastre. 

Dacă în procesul urmăririi rezultă că unul sau altul dintre specialiști întreprind 
acțiuni de sabotaj, şi sigur că sunt şi asemenea situaţii, cazul va fi lucrat de către ofiţerii 
de contrasabotaj, folosindu-se pentru aceasta toate posibilitățile existente aparținând 
celorlalte linii de muncă. 

Toate unitățile trebuie să coopereze în luarea unor măsuri pentru obținerea de 
documentaţii necesare statului nostru. 

De altfel, şi în legătură cu aceste documentații vreau să fac o precizare, şi anume 
ca să se respecte ordinul de a fi trimise la D.G.I.E., dar numai prin Direcţia centrală 
— Direcţia I, a II-a sau a III-a — în funcţie de linia de muncă din teritoriu care a obținut 
documentația. Este bine să se procedeze așa pentru ca Direcţia centrală, care 
răspunde și de activitatea din teritoriu, controlează și îndrumă această activitate, să 
cunoască şi să sprijine asemenea măsuri şi să poată aprecia munca ofiţerilor. 
Aprecierile din partea D.G.I.E. să fie trimise pe această cale. 

— Aş vrea, în continuare, să subliniez câteva aspecte şi în legătură cu coordo- 
narea muncii de contraspionaj în teritoriu. 

Desigur, în cazul acesta nu este vorba de o cooperare propriu-zisă, ca între unități 
sau subunități diferite. Serviciile şi secțiile de contraspionaj din teritoriu sunt 
subordonate pe linii de muncă aparatului central, care exercită activitate de 
coordonare, îndrumare şi control. 

Am ridicat această problemă întrucât unii tovarăși din inspectoratele judeţene au 
arătat în cuvântul lor că au „cooperat“ cu Direcţia a III-a. În realitate nu poate fi vorba 
de cooperare, ci de subordonare, inspectoratele județene fiind obligate să informeze 
şi să raporteze în legătură cu felul în care rezolvă problemele de muncă. 

În planul de măsuri al Consiliului privind munca de contraspionaj sunt prevăzute 
sarcini concrete în legătură cu coordonarea muncii în teritoriu. 

Fără a mai repeta cele stabilite în plan, subliniez necesitatea ca Direcția Generală 
de Contraspionaj să pună în centrul atenţiei sale sporirea eficacităţii întregii activități 
de coordonare, îndrumare şi control, astfel încât să asigure orientarea și mobilizarea 
lucrătorilor din teritoriu la desfășurarea unei munci calitativ superioare. 

Aprecierea muncii de control şi îndrumare se va face nu după numărul deplasărilor 
făcute în teritoriu, ci după contribuţia efectivă pe care şi-o aduc la perfecționarea 
activităţii în judeţe. Aceste controale să se facă cu exigenţă, în mod profund, și să 
fie urmate în toate cazurile de măsuri concrete. De asemenea, să se urmărească în 
mod sistematic îndeplinirea măsurilor stabilite. 

Nu este cazul să revenim asupra celor petrecute la fosta Direcţie reg. de securitate 
Banat, întrucât cred că acest caz a fost dezbătut și în cadrul Direcţiei a III-a. Trebuie 
spus încă o dată că la lipsurile și stările de lucruri de acolo nu se ajungea dacă direcția 
centrală făcea un control exigent, ceea ce ar fi permis ca ele să fie depistate și curmate 
la timp. De aceea, este necesar să se efectueze controale exigente şi să nu se tolereze 

nimic. Dacă este vorba de o încălcare a principiilor de muncă, de neexecutare de ordin, 
Direcţia a III-a să fie intransigentă, indiferent de funcția pe care o ocupă cei vinovaţi 
şi de meritele lor. 

În munca de control şi îndrumare să se pună accent şi pe cunoașterea ofiţerilor, 
atât sub aspectul pregătirii și capacității lor de muncă, cât și al comportării în societate. 
Să nu mai avem cazuri de natura celor petrecute la Timiș, lași și Oradea, unde, deși 
s-au făcut controale repetate, pe toate liniile de muncă, nu au fost sesizate la timp 
abaterile grave comise de unii ofițeri. 

Obligaţia direcțiilor centrale de a controla şi îndruma munca în teritoriu nu 
înseamnă absolvirea de răspundere a ofiţerilor din judeţe față de calitatea acţiunilor 
ce le întreprind; nu înseamnă că sunt doar niște executanţi ai ordinelor primite. Soluțiile 
la problemele de muncă să fie în primul rând rodul gândirii ofiţerilor care conduc 
acțiunile. 

Cooperarea serviciilor şi secţiilor de contraspionaj din teritoriu cu alte unități, în 
cazuri şi probleme luate în control de unitatea centrală, să se facă cu stricta 
respectare a instrucțiunilor. Anomaliile care au existat, în sensul că au fost predaţi 
informatori sau anumite lucrări luate în control fără să se raporteze eșalonului central, 
să fie înlăturate din activitatea noastră. 

d) O ultimă direcţie importantă asupra căreia vreau să mă opresc o constituie 
necesitatea perfecționării continue a pregătirii ofiţerilor care lucrează pe linie de 
contraspionaj. 

Rezolvarea în bune condiţii a sarcinilor trasate de partid şi guvern presupune în 
primul rând să vă însuşiţi temeinic politica partidului și statului nostru și prevederile 
legilor R.S. România, în spiritul cărora trebuie să desfășurăm întreaga activitate. 

Pregătirea ofițerului de contraspionaj îmbracă multe aspecte. El trebuie să aibă 
cunoştinţe temeinice în domeniul muncii de informaţii și contrainformaţii. În acelaşi 
timp, din pregătirea lui de specialitate propriu-zisă face parte cunoașterea unei limbi 
străine de circulație internațională, precum și cunoașterea serviciului de spionaj de 
care se ocupă, situația geografică, economică, politică, obiceiurile şi cultura ţării 
respective. 

Tot o latură a pregătirii de specialitate este şi priceperea de a folosi în mod 
corespunzător tehnica din dotare. Vă informez cu această ocazie că Consiliul 
studiază posibilitatea dotării ofiţerilor cu unele mijloace tehnice pe care să le mânuiască 
personal în activitatea lor. Vă reamintesc de asemenea că traducerea în viață a ordinului 
potrivit căruia ofițerii să fie investiţi cu calitatea de a face şi ancheta cazurilor pe care 
le lucrează informativ ridică noi cerințe pe linia pregătirii, mai ales în domeniul 
ştiinţelor juridice. 

De curând a fost difuzat în unitate planul adoptat de Consiliu privind măsurile 
ce vor trebui întreprinse în această direcţie. Menţionez că investirea cu calitatea de 
a efectua anchetă nu se va face formal, aşa cum greșit au înţeles unii tovarăși. Fiecare 
ofițer ce urmează a primi această calitate va fi examinat foarte serios de către o comisie 

din care vor face parte şi inspectorii șefi, bineînţeles după ce şi ei au fost examinaţi 
în prealabil. 

Este necesar să fie luate toate măsurile pentru a asigura o pregătire temeinică. 
Suntem informaţi că unii tovarăși s-au rezumat doar la aspectul teoretic al pregătirii 
pentru munca de anchetă. Fără să neglijăm câtuși de puţin latura teoretică a 
instruirii, va trebui să acordăm atenţia cuvenită şi activităţii practice. Decât să greșim 
atunci când vom fi puşi în situaţia să instrumentăm anumite cazuri, mai bine să facem 
acum exerciţii practice pe cazurile rezolvate în decursul anilor. 

La toate acestea trebuie adăugată pregătirea culturală temeinică, în cadrul căreia 
cunoașterea patriei, a frumuseţilor și valorilor sale culturale, să ocupe un rol 
important. 

Spre regretul nostru, am avut ocazia să constatăm că în anumite inspectorate 
judeţene unii ofiţeri nu cunosc bine locurile istorice și obiectivele importante de pe 
raza lor de activitate. Ne surprinde aceste stări de lucruri și ne întrebăm cum acești 
tovarăși pot să-și desfășoare activitatea în condițiuni bune. Este necesar ca în viitor 
să se acorde mai multă atenție acestui aspect al pregătirii, organizându-se diferite 
acțiuni pe această linie. 

Aveţi de-a face în muncă, de regulă, cu oameni culţi, abili, cu o bogată experiență 
de viaţă, între care mulţi sunt cetăţeni străini. 

Fără o astfel de pregătire, pe care trebuie să o perfecţionați necontenit, nu veţi 
reuși să faceți față sarcinilor. 

Ținând seama de rolul deosebit de important pe care îl are pregătirea cadrelor, 
Consiliul Securităţii Statului a făcut şi va face eforturi susținute pentru a crea condiții 
cât mai bune de pregătire tuturor ofițerilor. 

În acest sens, tovarăşi, conducerea unităţilor are datoria să organizeze învățământul 
din unități în așa fel încât el să răspundă cât mai deplin cerințelor actuale, să controleze 
şi să îndrume îndeaproape întreaga activitate de pregătire a subordonaţilor. 

În același timp, trebuie să educați pe subalterni în spiritul răspunderii personale 
pe care o poartă faţă de calitatea pregătirii lor şi a necesităţii de a depune eforturi 
individuale susținute în acest sens. 

Să combateţi cu toată asprimea manifestările de subapreciere și superficialitate 
în activitatea de pregătire. 

Consiliul Securităţii Statului se preocupă de a încadra aparatul de contraspionaj 
cu ofițeri capabili şi, în același timp, pune în faţa tuturor lucrătorilor cerința de a 
persevera în activitatea de pregătire, pentru a fi în permanenţă la nivelul sarcinilor 
încredințate. 


Tovarăși, 

Consiliul Securităţii Statului a întreprins şi întreprinde o serie de acţiuni menite 
să asigure îndeplinirea în cât mai bune condiţii a sarcinilor ce ne-au fost încredințate 
de conducerea de partid şi de stat. 

Printre aceste măsuri se înscrie şi elaborarea Directivei muncii de securitate. Punând 
de acord prevederile Directivei cu întreaga concepţie a noului Cod Penal, ale 
proiectului Codului de Procedură Penală și cu prevederile legii de înfiinţare, 
organizare şi funcţionare a Consiliului Securităţii Statului, s-a creat cadrul legal al 
întregii activităţi ce o desfăşoară aparatul de securitate. Noi cerem ofițerilor de 
securitate o înțelegere deplină a legilor, o înaltă răspundere personală pentru 
aplicarea lor corectă în activitatea practică, convinși fiind că prin aceasta vom pune 
o barieră de netrecut abuzurilor și ilegalităţilor. 

Spre deosebire de proiectul de Directivă, noua Directivă cuprinde o serie de reguli 
care, pe lângă faptul că vor crea posibilităţi mai bune de rezolvare a sarcinilor, vor 
duce la creșterea răspunderii în muncă, stimulând în acelaşi timp gândirea şi 
inițiativa fiecărui ofițer. 

Directiva conţine multe probleme noi, pe care trebuie să vi le însușiți profund ca 
să le puteţi aplica în mod creator în muncă. 


Tovarăși, 

Peste puţin timp vom sărbători 20 de ani de la înființarea organelor securității 
statului. Pentru a cinsti acest important eveniment în viața organelor noastre, 
conducerea Partidului a aprobat, după cum cunoașteţi, un plan de măsuri întocmit 
de Consiliul Securităţii Statului, care prevede o serie de acțiuni importante, atât pe 
plan central, cât şi la nivelul fiecărui inspectorat. Noi considerăm că în cinstea acestui 
important eveniment va trebui să ne înzecim eforturile, astfel ca fiecare să-l 
întâmpinăm cu rezultate cât mai bune în muncă. 

Consiliul Securităţii Statului își afirmă încrederea că veți depune și în continuare 
eforturi susţinute pentru ridicarea întregii munci la nivelul cerințelor și posibilităților 
de care dispunem. 

Întorcându-vă la unităţi, să vă completaţi planurile de muncă cu probleme care 
au rezultat din dezbateri, să organizați și dvs. şedinţe de analiză a muncii de 
contraspionaj, pe care să le pregătiţi bine, pentru a constitui un bun prilej de instruire 
a ofiţerilor. De asemenea, să anunţaţi direcțiilor centrale data şedinţelor de analiză, 
pentru ca să se asigure participarea unor delegați în scopul de a vă ajuta. 

Măsurile pe care le veţi lua să aibă ca rezultat organizarea mai bună a muncii, 
astfel ca toată activitatea dvs. să fie încununată de succes. 

Ducându-vă la locurile dvs. de muncă, raportați conducerii inspectoratelor 
problemele ridicate la această convocare, sarcinile primite, și treceţi de urgenţă la 
instruirea aparatului din subordine, asigurând ca tot ceea ce am realizat pozitiv la 
această convocare să devină un bun al tuturor lucrătorilor noștri, ca toate învățămintele 
desprinse să fie aplicate în practică de către fiecare ofițer. 

În încheiere, aş vrea să subliniez că C.S.S. aşteaptă de la toţi ofițerii ce lucrează 
pe linie de contraspionaj multă inițiativă, perseverență și propuneri pentru 
îmbunătăţirea muncii, astfel ca să reuşim să finalizăm cât mai multe acţiuni. 

Vorbind la figurat, am dori de la dvs. să dați mai mult de lucru Consiliului, bineînțeles 
nu în sens negativ, ci în sens pozitiv. 

Suntem convinși că toate cadrele noastre își vor înzeci eforturile pentru realizarea 
sarcinilor ce ne sunt încredințate. 

Din partea Consiliului, vă urez mult succes în activitatea ce o desfășuraţi. 


A.C.N.S.A.S., fond documentar, dosar nr. 86, vol. 4, f. 70, 76—84, 100-107. 

1968 iulie 6. Notă a Consiliului Securităţii Statului referitoare la obligația 
unităților centrale și teritoriale de securitate de a transmite materiale 
informative şi date pentru Serviciul de Documentare Externă, nou 


înființat 
Consiliul Securității Statului Strict secret 
6 iulie 1968 
Se aprobă 
Preşedintele Consiliului Securităţii Statului 
I. Stănescu 
Notă 


În baza indicaţiei conducerii partidului, Consiliul Securităţii Statului a hotărât să 
înființeze Serviciul de Documentare Externă, căruia îi revine sarcina să procure şi 
să centralizeze date cât mai complete despre unele personalităţi și persoane din țările 
capitaliste, care au sau pot avea un rol în viaţa politică a statelor respective, în relaţiile 
cu țara noastră sau pe plan internaţional, precum și asupra unor obiective din domeniile 
politic, militar, economic, tehnico-știinţific, informaţii şi contrainformaţii, emigrație, 
diverse organizaţii internaţionale mai importante. 

Consiliul Securităţii Statului a hotărât ca toate unităţile centrale şi teritoriale de 
securitate să transmită la Serviciul de Documentare Externă materialele şi datele ce 
le deţin în legătură cu problemele menţionate, şi anume: 


1. Materiale, diferite date sau fişe personale cât mai complete asupra unor 
persoane și personalităţi din exterior, cuprinse în categoriile ce urmează: 

a) Cadre şi agenți ai serviciilor de spionaj şi contraspionaj, civile şi militare, care 
au acţionat direct asupra reprezentanților și delegaților români în străinătate sau care 
au desfășurat, sub diferite forme și acoperiri, activitate de spionaj pe teritoriul şi 
împotriva ţării noastre; de asemenea, conducătorii unor servicii de spionaj și 
contraspionaj cunoscuţi în evidențele dv.; 

b) Diplomaţi cu funcții superioare sau care prezintă perspective de a ocupa poziţii 
importante în aparatul de stat şi politic după plecarea din ţara noastră, inclusiv cei 
retrași de la post cu mai mulţi ani în urmă; 

c) Atașaţi militari care au funcționat în cadrul oficiilor diplomatice din țara noastră 
şi cei care urmează să plece de la post; 

d) Personalităţi cu funcții de răspundere în cadrul aparatului de stat, partidelor 
politice, organizaţiilor economice, organismelor internaţionale etc., care ne-au 
vizitat ţara în cadrul unor delegații oficiale sau în alte împrejurări; 

e) Personalităţi din domeniul cultural-științific care au participat la unele 
seminarii, congrese și reuniuni internaționale sau alte manifestări organizate în ţara 
noastră; 

f) Ingineri și specialişti din institute de cercetări, concerne, uzine și fabrici din 
țări capitaliste, care au însoţit delegaţii oficiale, au participat la tratative, au executat 
lucrări de montaj în ţara noastră etc.; 

8) Conducători ai grupărilor legionare și altor organizații de emigranţi români, 
precum şi ai asociațiilor de germani și greci originari din România; de asemenea, 
conducători sioniști, plecaţi din ţară, care dețin funcții importante în organizațiile 
sioniste internaţionale sau desfășoară activitate ostilă împotriva României; 

h) Elemente active din centrele de transfugi care întreprind acţiuni dușmănoase 
împotriva ţării noastre, indiferent de nuanţa lor politică; 

1) Personalităţi din cadrul emigrației care s-au afirmat pe tărâm cultural, economic, 
tehnico-ştiințific etc.; 

]) Persoane şi personalităţi din categoriile menţionate care au vizitat România în 
scopuri turistice sau menţin legături cu rude și [au] diverse relații [în] ţară. 


2. Sinteze, fişe de obiectiv sau alte date privind: 

a) Serviciile străine de spionaj şi contraspionaj. Interesează în special date asupra 
activităţii, organizării, cadrelor de conducere şi celor ce se ocupă nemijlocit cu 
probleme ale ţării noastre, metode specifice folosite etc.; 

b) Grupările legionare din exterior şi alte organizaţii de emigranţi români, 
activitatea dușmănoasă desfășurată împotriva ţării noastre, metode folosite, legăturile 
cu diverse servicii de informaţii etc.; 

c) Partide şi organizaţii politice; organele de conducere, programe şi statute, 
finanţare, poziție faţă de ţara noastră etc.; 

d) Obiective economice, tehnico-științifice şi de cercetare; organizare, activitate, 
încadrare, legăturile cu instituţiile similare din alte țări; 

e) Organisme militare naționale şi internaționale; ministerele de resort, 
comandamente, cadre superioare, instruire, dotare etc. 


3. Diferite imprimate şi acte străine, ca: legitimaţii (pașapoarte, buletine de 
identitate, cărți de membru al unor organizații sau asociaţii, permise și autorizaţii de 
conducere auto, de intrare în instituţii şi întreprinderi, de port-armă, vânătoare şi 
pescuit, acte de stare civilă etc.), modele de sigilii, ștampile şi parafe, facsimile de 
scris şi specimene de semnătură, cărți de vizită, contracte, oferte şi imprimate ale unor 
firme mai reprezentative, formulare şi chestionare utilizate în diverse situaţii, 
scrisori personale sau corespondenţă oficială și alte asemenea materiale, în original 
sau fotocopie, obţinute prin mijloacele muncii informativ-operative şi care se referă 
la personalităţile, persoanele sau obiectivele menţionate la punctele 1 şi 2. 

— Materialele selecţionate se vor înainta la cancelaria Consiliului Securităţii 
Statului, personal col. Linţu Ion. 


A.C.N.S.A.S., fond documentar, dosar nr. 123, vol. 4, f. 154-157. 

1968 august 1. Plan de măsuri întocmit de Direcţia 1 în scopul îmbunătățirii 
activităţii informativ-operative în rândul „foştilor condamnaţi 
pentru activitate contrarevoluţionară, fără antecedente politice 
înainte de condamnare“ 


Ministerul Afacerilor Interne Strict secret 
D.G.I.l. — Direcţia | 
Nr. 20/68 din 1 august 1968 


Către 
Consiliul Securităţii Statului 
— Cancelaria — 


Din ordinul tovarăşului vicepreședinte al Consiliului Securităţii Statului, general- 
maior Constantin Stoica, vă înaintăm în copie: „Informarea privind activitatea 
dușmănoasă prezentă a unor foşti condamnați în diverse organizații și grupări 
contrarevoluționare, fără antecedente politice înainte de condamnare“ și „Planul de 
măsuri pentru intensificarea muncii informativ-operative în rândul foştilor condamnaţi 
pentru activitate contrarevoluţionară, fără antecedente politice înainte de condamnare“, 

spre a fi multiplicate şi difuzate inspectoratelor judeţene de securitate și Inspectoratului 
de Securitate al Municipiului București. 


Șeful direcţiei 
Colonel, 
Borşan Dumitru 


Consiliul Securității Statului Strict secret 


Se aprobă, 
Vicepreşedinte 
General-maior Constantin Stoica 


Plan de măsuri 
pentru intensificarea muncii informativ-operative în rândul foştilor 
condamnaţi pentru activitate contrarevoluţionară, fără 
antecedente politice înainte de condamnare 


Din analiza materialelor informativ-operative obţinute de organele securității 
statului rezultă că mulţi foşti condamnaţi, încă de la punerea în libertate, interpretând 
graţierea ca o măsură „impusă“ de către puterile imperialiste, se mențin pe poziție 
dușmănoasă, comentează în mod tendenţios politica internă şi externă a partidului 
nostru şi alte evenimente politice internaţionale, de a căror desfăşurare leagă 
speranţa lor în schimbarea regimului socialist. 

În ultima perioadă de timp ei și-au intensificat contactele, procedează la un larg 
schimb de date şi păreri politice, menţin și dezvoltă legăturile între ei, cât şi cu unii 
foşti politicieni cu care au stat în detenţie și se încurajează reciproc. 

Legătura de la om la om, informarea reciprocă asupra situației fiecăruia și asupra 
poziţiei lor față de regimul nostru, este forma de bază a activităţii foștilor condamnați. 
Pentru realizarea acestei activităţi ei folosesc întâlnirile sub masca unor petreceri, 
deplasările în diverse localităţi, corespondenţă etc. 

Datorită faptului că o parte din aceste elemente au stat în detenție cu unii legionari 
şi cu alți foști politicieni, având și în prezent, legături cu aceștia, fac aprecieri elogioase 
cu privire la organizația legionară și la fostele partide burghezo-moşierești. 

Unii din ei apreciază că în prezent, pe plan intern și internațional, ar exista condiții 
care să ducă „în mod firesc“ la o schimbare a regimului socialist printr-o „opoziţie“ 
deschisă şi legiferată, exprimându-și speranţa în înființarea unor partide de opoziţie. 
În acest scop, unii preconizează atragerea de noi aderenţi, îndreptându-şi atenţia 
îndeosebi spre intelectuali și studenți. 

Caracteristic acestor elemente este speranţa că, după schimbarea regimului 
nostru socialist, datorită condamnărilor suferite, ei vor juca un rol important în viața 
politică a ţării. Chiar dacă în rândul lor există deosebiri de vederi în ceea ce priveşte 
căile prin care ar putea să se materializeze această speranţă, atitudinea anticomunistă 
le este comună. 

Evenimentele mai recente din R.S. Cehoslovacia și R.P. Polonia, cât şi consfătuirea 
consultativă a unor partide comuniste şi muncitorești de la Budapesta, a determinat 
o stare de agitație în rândul elementelor dușmănoase din această categorie, 
manifestându-şi adevărata lor poziţie față de regimul nostru, exprimându-și ura faţă 
de regim şi chiar unele speranţe în posibilitatea de a se răzbuna. 

Cu toate că mulți dintre foștii condamnaţi contrarevoluționari, fără antecedente 
înainte de condamnare, s-au dovedit dușmani înrăiți ai regimului nostru, iar aspectele 
sus-menţionate scot în evidență faptul că mulţi din ei nu au renunţat la concepțiile 
lor dușmănoase, se constată că unele organe de securitate nu le acordă atenţia cuvenită, 
mulți din ei nefiind supravegheați informativ în mod corespunzător. 

Faţă de această situaţie, se impune necesitatea intensificării muncii informativ- 
operative în rândul foştilor condamnați pentru realizarea următoarelor obiective: 

a) Cunoașterea în mod permanent a situaţiei foştilor condamnaţi pentru activitate 
contrarevoluţionară și stabilirea acelora care n-au renunţat la concepţiile lor 
dușmănoase pentru ca nici unul din ei să nu rămână în afara bazei de lucru şi să nu 
scape din atenţia organelor de securitate. 

b) Stabilirea acţiunilor dușmănoase concrete desfășurate și a legăturilor prezente 
ale foştilor condamnaţi, a formelor şi metodelor ce le folosesc, pentru a cunoaște de 
cine sunt influențați în activitatea lor şi ce scopuri urmăresc. 

c) Lucrarea informativă activă a foștilor condamnaţi cuprinși în baza de lucru, în 
scopul cunoașterii preocupărilor prezente şi intenţiilor de viitor, pentru luarea 
măsurilor corespunzătoare şi contracararea acțiunilor lor dușmănoase. 

d) Întreprinderea unor acţiuni de influențare pozitivă a unor foşti condamnaţi c.r. 
şi menţinerea sub influența noastră a acelora care manifestă în prezent o atitudine 
oscilantă faţă de orânduirea noastră socialistă. 

Pentru realizarea acestor obiective se vor întreprinde următoarele măsuri: 

1) Conducerile direcțiilor centrale şi ale inspectoratelor judeţene de securitate vor 
analiza modul cum s-a constituit baza de lucru în problema foști condamnaţi fără 
antecedente politice înainte de condamnare, pentru a vedea dacă au fost cuprinși în 
baza de lucru toți acei care prezintă pericol social pentru securitatea statului, chiar 
dacă nu sunt semnalaţi cu activitate dușmănoasă prezentă. 

— Inspectoratele de securitate judeţene care au preluat evidenţele organizaţiilor 
și grupărilor subversiv-teroriste reconstituite în anii precedenţi de fostele direcții 
regionale de securitate vor stabili dacă s-au transmis aceste evidențe inspectoratelor 
judeţene constituite pe raza fostelor regiuni, luând măsuri de a se transmite evidenţele 
cu privire la acei care au activat pe teritoriul actualelor județe. 

— Acolo unde se va constata că unii foști condamnaţi sunt plecați pe teritoriul altor 
judeţe, vor fi semnalaţi inspectoratelor judeţene respective, pentru a se analiza situaţia 
lor prezentă, şi în raport de aceasta să hotărască dacă rămân sau nu în baza de lucru. 

— Organele de securitate trebuie să se preocupe în mod permanent de cunoașterea 
situației prezente și lucrarea activă a foştilor condamnaţi pentru activitate în grupări 
subversiv-teroriste, îndeosebi a celor semnalați în prezent cu asemenea intenţii, în 
vederea luării măsurilor corespunzătoare de contracarare a eventualelor acţiuni ce 
ar vrea să le întreprindă. 

Aceeași situaţie va trebui acordată foştilor condamnaţi care au inițiat și condus 
diferite grupări şi organizații subversive, pentru a stabili dacă în prezent mai au 
asemenea preocupări şi către ce categorii de persoane își îndreaptă atenţia, în vederea 
prevenirii intenţiilor dușmănoase și curmării unor asemenea activități. 

2) Concomitent cu analiza modului cum s-a făcut selecționarea bazei de lucru, 
se va analiza şi cum sunt lucrate informativ persoanele respective, luându-se măsuri 
de încadrare informativă a tuturor celor ce au fost trecuţi în baza de lucru pentru a 
le cunoaște în mod permanent atitudinea, preocupările, legăturile și intenţiile ce le 
au. În acest scop este necesară asigurarea supravegherii informativ-operative a foştilor 
condamnați contrarevoluţionari atât la domiciliu, cât şi la locul de muncă. 

Termen: 30 octombrie 1968 

— Se va acorda atenţie deosebită foștilor condamnaţi contrarevoluţionari semnalaţi 
că se preocupă de redactarea unor lucrări cu conţinut dușmănos, participă la diferite 
cenacluri literare sau intenționează să creeze asemenea cenacluri, pentru a cunoaşte 
în mod permanent ce lucrări scriu, conținutul lor, cu cine le discută, ce intenţionează 
să facă cu ele și care este atitudinea lor în cenaclurile literare la care participă. 

— Având în vedere faptul că unii foşti condamnați contrarevoluţionari s-au 
înscris la diverse facultăţi, licee și școli profesionale pentru completarea studiilor, 
se vor lua măsuri de identificare a acestora pentru a se asigura supravegherea 
informativă a lor atât la domiciliu, cât şi la instituțiile de învățământ respective. Se 
va urmări în mod deosebit să se stabilească atitudinea lor în rândul studenţilor, dacă 
nu cumva încearcă să atragă la diferite acțiuni dușmănoase pe unii studenți, ce metode 
şi mijloace folosesc, pentru a se putea lua la timp măsuri de contracarare a intențiilor 
ce le au. 

Termen: 1 octombrie 1968 

— Organele Direcţiei 1 vor sprijini efectiv activitatea inspectoratelor județene de 
securitate, pentru asigurarea colaborării în lucrarea informativ-operativă a foştilor 
condamnați contrarevoluţionari, în vederea stabilirii legăturilor acestora cu legionarii, 
cu foştii politicieni, naționaliști, sectanți, aparatul de represiune burghez, oameni de 
ştiinţă, artă, cultură și tineret studios, luând măsuri corespunzătoare de contracarare 
a intențiilor lor dușmănoase. 

— Se va acorda atenţie deosebită acelora care sunt semnalaţi că speră în înfiinţarea 
unor partide de opoziţie, pentru a stabili ce foști politicieni îi influenţează sau dacă 

înființarea unor asemenea partide este iniţiativa lor proprie, către ce persoane își 
îndreaptă atenția și ce metode folosesc în vederea prevenirii și lichidării acţiunilor 
ce le vor întreprinde. 

3) Întrucât un mare număr de foşti condamnaţi contrarevoluţionari lucrează în unele 
obiective industriale, și îndeosebi pe diferite şantiere de construcţii, se vor lua măsuri 
de asigurare a unei temeinice colaborări între ofiţerii care lucrează în problema foști 
condamnați şi cei ce deservesc obiectivele respective pentru a se lua măsuri eficiente 
de urmărire informativ-operativă a foştilor condamnaţi contrarevoluţionari la locul 
de muncă. În acest scop, organele care lucrează problema vor preda organelor de 
contrasabotaj liste cu foştii condamnaţi care lucrează în obiectivele industriale, pe 
diferite şantiere de construcție sau în alte unităţi economice. 

Periodic, direcțiile I şi a II-a, cât şi inspectoratele judeţene de securitate, vor analiza 
materialele informativ-operative ce se vor obține despre foștii condamnați 
contrarevoluționari și vor stabili măsurile ce se impun pentru lucrarea lor în mod 
corespunzător, în vederea prevenirii intenţiilor lor dușmănoase. 

4) Deoarece din materialele informativ-operative obţinute rezultă că unii foști 
condamnați contrarevoluţionari întreţin legături suspecte cu diferiți cetățeni străini, 
vizitează unele ambasade sau sunt contactaţi de diferiți cetățeni străini, Direcţiile 1 
și a III-a, cât şi inspectoratele judeţene de securitate, vor asigura o temeinică cooperare 
între organele de informaţii interne şi cele de contraspionaj pentru a se stabili și 
cunoaște în mod permanent natura legăturilor respective, scopul vizitelor la ambasade 
şi activitatea cetățenilor străini care caută să intre în contact cu foștii condamnați, 
în vederea luării de măsuri corespunzătoare pentru prevenirea transmiterii de 
informaţii sau altor acţiuni dușmănoase. 

5) Conducerile Direcţiei I şi inspectoratelor judeţene de securitate vor analiza 
aportul şi posibilitățile de pătrundere ale reţelei informative folosite în supravegherea 
informativă a foştilor condamnaţi, luând măsuri de a recruta noi informatori în cazul 
în care cei existenți nu pot asigura supravegherea la nivel corespunzător a persoanelor 
în cauză. Cu acest prilej se vor stabili şi informatorii cu posibilități de informare și 
trimitere în alte localități din țară, pentru a stabili atitudinea, preocupările și 
intențiile unor foşti condamnați contrarevoluţionari din localităţile respective. 

Termen: 30 septembrie 1968 

6) Având în vedere că mulți foşti condamnaţi locuiesc în mediul sătesc, unii dintre 
ei fiind membri ai cooperativelor agricole de producţie şi semnalaţi cu unele 
manifestări negative, se va avea în vedere ca în cadrul supravegherii informative 
generale din comunele respective să se cunoască în mod permanent atitudinea şi 
eventualele intenţii dușmănoase ale lor, în vederea luării măsurilor corespunzătoare 
pentru contracararea oricăror acțiuni dușmănoase în mediul sătesc. 

7) Organele centrale şi teritoriale ale securităţii statului vor elabora, pe baza 
prezentului plan, măsuri concrete privind urmărirea şi contracararea acțiunilor 

întreprinse de foştii condamnaţi de pe raza lor de activitate, analizând periodic stadiul 
muncii informativ-operative şi modul cum se aplică prevederile prezentului plan. 


Şeful Direcţiei | 
Colonel de securitate 
Borşan Dumitru 


A.C.N.S.A.S., fond documentar, dosar nr. 86, vol. 7, f. 10, 21-27. 

1968 august 1. Notă întocmită de U.M. 0755/C referitoare la „activitatea 
propagandistică desfăşurată de emigrația română prin presă şi 
tipărituri“ 


Consiliul Securității Statului Strict secret 
U.M. 0755/C 

Nr. 75/54137 

din 1 august 1968 


Către, 
U.M. 0249 


Din ordinul tovarăşului vicepreședinte al Consiliului Securităţii Statului, general- 
locotenent N. Doicaru, vă trimitem spre studiu și documentare o notă cu privire la 
„Activitatea propagandistică desfăşurată de emigrația română prin presă și tipărituri“. 


Şeful unităţii 
Col. [indescifrabil] 


Consiliul Securității Statului Strict secret 
U.M. 0755/C 26 iulie 1968 


Notă 
Priveşte: Activitatea propagandistică desfăşurată de emigrația română prin 
presă şi tipărituri 


În prezent, în emigrația română se editează un număr de peste 30 de publicaţii, 
dintre care unele apar cu regularitate — lunar sau săptămânal — iar altele la diferite 

O parte din aceste publicaţii au un caracter şi atitudine loială față de ţară, publicând 
materiale realiste pe teme privind realizările, istoria și cultura poporului nostru. Altele, 
însă, se află pe poziţii ostile R.S. România şi desfășoară propagandă dușmănoasă 
continuă. În emigrație există cca 10-12 asemenea publicaţii reacționare mai 
importante, dispersate îndeosebi în Spania, R.F. a Germaniei, S.U.A. și Franţa, 
remarcându-se, prin conţinutul lor calomniator și ostil, cele editate de grupările 
legionare. Printre acestea, mai semnificative sunt: 

— Publicațiile grupărilor legionare se remarcă prin conţinutul lor calomniator și 
ostil şi [prin] atenţia pe care o acordă îndoctrinării legionare. Fiţuicile principale ale 
acestor grupări sunt: „Ţara şi exilul“, editată la Madrid de gruparea simistă; 
„Orientări pentru legionari“, ce apare la Erding, şi „Vatra“, scoasă la Freiburg (R.F. 
a Germaniei), ambele sub îndrumarea legionarilor antisimiști. 

În ultimul timp se constată o activitate deosebită a căpeteniilor legionare pentru 
reeditarea unor lucrări legionare scrise de C.Z. Codreanu, ca de exemplu: „Cărticica 
şefului de cuib“, „Pentru legionari“, „C.Z. Codreanu — Prezent“, Căpitanul — mit al 
poeţilor“ şi [a] altor materiale cu caracter istoric-legionar, prin care se urmăreşte 
îndoctrinarea elementelor tinere atrase în organizație și menţinerea trează a spiritului 
legionar în emigrație. În acest sens, mai pot fi citate lucrările „România și sfârșitul 
Europei, amintiri din Țara pierdută“, de Mihail Sturdza, fost ministru de Externe, 
„Istoria politică şi militară a războiului României contra Rusiei sovietice“, de Platon 
Chirnoagă, fost general, „Conducere şi disciplină“, de Faust Brădescu şi „Din 
Bucovina pe Oder — amintirile unui legionar“, de Chirilă Ciuntu. 

Legionarii se folosesc intens şi de unele publicaţii ale comunităţilor religioase 
româneşti, ca de exemplu „Solia“, ziar al Episcopiei ortodoxe române din S.U.A., 
condus de V. Trifa, „Sfinţii Arhangheli“, de la Paris, de sub conducerea preotului V. 
Boldeanu. 

— Publicațiile reprezentanţilor fostelor partide burgheze (P.N.Ţ. şi P.N.L), 
constituiți în Comitetul Naţional Român (C.N.R.), sunt ziarele „România“, care apare 
la New York, şi „La Nation Roumaine“, publicat la Paris. 

— Publicaţii ale unor vârfuri reacționare „independente“ din emigrație, ca „Vocea 
Libertăţii“, fițuică editată la Atena de Petropuliadi Dumitru, de naţionalitate greacă 
(fost cetăţean român între 1926-1950), iar după decesul acestuia de soţia lui; „Buletinul 
Informativ al Românilor din Exil“ (B.I.R.E.), tipărit la Paris de fugarul Rene Theo 
şi „Presa Liberă Română“, editată la Londra de Iancu Raţiu. 

Presa emigrației reacționare îşi îndreaptă atenția mai ales spre următoarele 
probleme: 

— denigrarea măsurilor luate de P.C.R. și statul român în domeniul politicii de 
industrializare a țării și a eficienţei economiei noastre naţionale; 

— pretinsa stare de mizerie a ţărănimii cooperatiste, cerând desființarea proprietății 
cooperatiste și revenirea la proprietatea privată asupra pământului; 

— lipsa de drepturi și libertăți cetățenești, argumentată îndeosebi cu faptul că 
românilor nu li se dă posibilitatea să călătorească în țările capitaliste; 

— pretinsa lipsă de libertăţi religioase ale cetăţenilor din România. 

Majoritatea publicaţiilor emigrației reacționare apar cu sprijinul moral și material 
al autorităților de stat autohtone, unele fiind direct finanţate şi controlate de serviciile 
de spionaj şi contraspionaj ale ţărilor respective. Astfel: 

— Departamentul de Stat al S.U.A. finanţează, prin intermediul C.N.R., fiţuicile 
„România“ şi „La Nation Roumaine“; 

— CLA. şi F.B.I.-ul finanţează şi controlează ziarele „Vocea Libertăţii“ şi 
„Gânduri din exil“; 

— Ministerul vest-german al Refugiaţilor sprijină cu fonduri publicațiile „Cuvântul 
în exil“, „Stindardul“ şi unele ziare ale organizaţiilor Volksdeutsche, ca 
„Donauschwabe“ şi „Siebenbiirgische Zeitung“. 

— Organele poliţiei franceze acordă ajutoare materiale periodicului „B.I.R.E.“. 


Se constată că publicaţiile grupărilor politice nelegionare prezintă din ce în ce mai 
multe materiale cu conţinut mai realist, pe un ton mai moderat, în care sunt 
apreciate obiectiv realizările din ţara noastră. Presa din această categorie scoate 
totodată în evidenţă eforturile guvernului român în domeniul politicii externe, acordând 
prioritate aspectelor legate de politica de independenţă a ţării. 

Se remarcă, mai ales în ultimii doi ani, o oarecare preocupare a cercurilor 
intelectuale din emigrația română de a da activităţii lor publicistice un caracter mai 
mult cultural-istoric, prezentând evenimentele de pe poziţii mai realiste. 

Ilustrative în această privinţă sunt cercurile care editează publicaţiile „Destin“ din 
Spania, „Revista Scriitorilor Români“ din Italia, „Fiinţa Românească“ din Franţa și 
„Prodomos“ din R.F. a Germaniei. 

Ca urmare, un număr tot mai mare de intelectuali din rândul emigrației române 
se îndepărtează de presa politică a legionarilor, orientându-se spre alte publicaţii. 

Prezentăm în continuare date privind principalele publicaţii ale emigrației 
reacționare și ale unor grupări de emigranți apropiaţi țării. 


„Tara şi Exilul“ — curier informativ al mișcării legionare; Director George Costea 

— Anul apariţiei: 1964. Sediul: Madrid, str. general Yola, nr. 277. Se editează lunar, 
în limba română, într-un tiraj de cca 1 000 exemplare, de către gruparea legionară 
simistă, condusă de Horia Sima. 

— Cheltuielile de redactare și difuzare provin din cotizaţii, contribuţii şi abonamente 
ale legionarilor simiști. 

— Se difuzează legionarilor aflaţi în ţările occidentale prin abonamente directe şi 
prin șefii de grupări din diverse localităţi, de la om la om. 

— Are caracter anticomunist, de îndoctrinare legionară și de propagandă împotriva 
regimului nostru. 

— Horia Sima şi G. Costea selecţionează și prelucrează materialele ce le primesc 
de la diverse vârfuri legionare. In unele din articole Horia Sima dă şi directive în 
numele organizaţiei legionare. 


„Orientări pentru legionari“ — organ al grupării legionare antisimiste 

— Anul apariţiei: 1957 

— Sediul: orașul Erding din R.F. a Germaniei 

— Se editează lunar și uneori trimestrial, într-un tiraj de 400-500 exemplare, de 
către gruparea legionară antisimistă, sub conducerea directă a comandantului 
legionar C. Papanace. 

— Este difuzată legionarilor antisimiști din Europa şi America. 

Conţinut: 

— Îndoctrinare legionară, publicând pe prima pagină calendarul evenimentelor 
organizaţiei și citate din lucrările lui C.Z. Codreanu („Cărticica şefului de cuib“, 
„Pentru legionari“ etc.); 

— Polemici cu gruparea legionarilor simiști pe tema contestării rolului de 
comandant unic al lui Horia Sima; 

— Publică știri dușmănoase țării; 

— Sprijină regimurile fasciste, rasiste și dictaturile militare din diferite părți ale 
lumii; 

— Acordă un spațiu larg lipsei de drepturi şi asupririi la care sunt supuşi românii 
macedoneni din Grecia. 


„Stindardul“ 

— Anul apariţiei: 1953 

— Sediul: oraşul Miinchen din R. F. a Germaniei. 

— Se editează lunar, într-un tiraj de 1 500-2 000 exemplare, de către cuzistul L.V. 
Emilian, fiind susținut material de către Ministerul vest-german al Refugiaţilor şi 
serviciul de spionaj vest-german. Are o prezentare grafică corespunzătoare, fiecare 
număr apărând în opt pagini, din care două în limba germană și una în limba franceză. 

Conţinut: 

— Consacră un spaţiu larg portretelor de ofiţeri sau soldaţi români căzuţi pe frontul 
antisovietic; 

— Publică materiale împotriva ideologiei comuniste în general și cu caracter 
calomnios la adresa ţării noastre; 

— Ia atitudine împotriva cetăţenilor de naţionalitate română care vin în contact cu 
reprezentanţele noastre diplomatice sau vizitează R.S. România; 

— Sprijină în coloanele ziarului acţiunile legionarilor simiști; 

— Se pronunță împotriva agitaţiilor iredentiste ale refugiaților maghiari şi 
împotriva dislocărilor de populaţie românească din Basarabia şi Bucovina de Nord. 

Revista „Vatra“ 

— Anul apariţiei: 1950 

— Sediul: orașul Freiburg din R.F. a Germaniei 

— Se editează trimestrial, într-un tiraj de 500 de exemplare, de către legionarul 
antisimist Petre Vălimăreanu. 

— Este difuzată celor care o sprijină cu bani sau plătesc abonamentul, de obicei 
anticipat, însă de preferinţă legionarilor. Mai răspândită în R.F. a Germaniei, Italia, 
S.U.A., Franţa şi Grecia. 

Conţinut: 

— Publică știri cu caracter dușmănos la adresa țării și ia poziţie împotriva 
emigranților care au o atitudine loială față de ţară; 

— Polemizează cu căpeteniile legionare (simiști și antisimiști), dar în special cu 
Horia Sima, Traian Boeru, Viorel Trifa şi alte vârfuri legionare; 

— Sprijină, prin articolele sale, „Societatea Academică Română“ și în special pe 
secretarul acesteia, legionarul Mircea Popescu; 

— Susţine agresiunea americană în Vietnam; 

— Combate, prin articole, acțiunile iredentiste ale fugarilor maghiari; caută să 
demonstreze, prin reportaje şi articole cu caracter istoric, apartenența Basarabiei şi 
Bucovinei de Nord la România. 


să ducă la adâncirea disensiunilor existente între legionari. 


Revista literară „Destin“ 

— Anul apariţiei: 1957 

— Sediul: Madrid — apare bianual, în limba română, într-un tiraj de 4—500 de 
exemplare. Fondurile de editare se realizează din vânzarea revistei și donaţii ale unor 
emigranți cu stare materială bună. 

— Este editată de prof. George Uscătescu şi [de] un grup de alţi opt intelectuali 
de origine română, aflaţi în Spania şi Franța, majoritatea foști legionari. 

Are un caracter literar. În paginile revistei publică materiale literare o parte a 
intelectualilor români aflaţi în Spania, Franța, Italia, Anglia etc. Scrierile lor se 
caracterizau prin conţinut reacționar și de luptă împotriva regimului din ţară. 

În ultimele numere caracterul reacţionar al materialelor publicate s-a atenuat, unii 
dintre membrii grupului manifestând tendinţe de apropiere de ţară. 


Revista „Drum“ 

— Anul apariţiei: 1964, în limba română. 

— Sediul: Mankata, Minessota, S.U.A. 

— Se editează trimestrial, într-un tiraj de 300-400 exemplare. 

— Este scoasă de comandanții legionari Vasile Posteucă, Nicolae Petra, ajutaţi de 
legionarul Nicolae Novac, şi difuzată legionarilor din S.U.A. şi Canada şi unor vârfuri 
legionare din Europa. 

— Are formă de revistă literară. Legionarii îşi publică scrierile lor literare ce au 
conţinut anticomunist, în general, și calomnios la adresa regimului nostru, în 
special. Fondurile pentru publicare se strâng din abonamente și donaţii ale unor 
legionari mai înstăriți. 

— Scopul editorilor revistei este de a grupa în jurul lor pe intelectualii români aflaţi 
pe teritoriul celor două Americi și a-i organiza într-o formă asemănătoare „Societăţii 
Academice Române“ din Europa. 


Revista „Prodomos — foaie de gând şi apropiere creştină“ 

— Anul apariţiei: 1964. 

— Sediul: orașul Freiburg din R.F. a Germaniei. 

— Se editează trimestrial, în 800 de exemplare, în foarte bune condiţii grafice, sub 
îngrijirea legionarilor Paul Miron din Freiburg și lon Cușa din Paris. 

— Revista se intitulează „Foaie de gând și apropiere creștină“ și a cooptat, în calitate 
de colaboratori, oameni de cultură și artă din rândul emigrației, ca Horia Vintilă, H. 
Stamatu, Virgil Ierunca, Monica Lovinescu ș.a. 

— Fondurile sunt realizate din abonamente și contribuţii benevole, fiind susţinute 
şi de Institutul de studii și cercetări de la Freiburg. 

Conţinut: 

— Materialele de propagandă religioasă, militând pentru unitatea bisericii ortodoxe; 

— Studii literare, schiţe, sonete, eseuri, al căror conținut este în majoritate 
filosofic. Uneori materialele gravitează în jurul unor concepţii idealisto-defetiste: 
morminte, moarte, întoarcere în tinereţe; 

— Publică articole și informații realiste, dar şi materiale cu caracter dușmănos. 


„Gânduri din exil“ — jurnal al „Uniunii Studenţilor Liberi Români“ 

— Este o revistă litografiată ce şi-a început apariția în anul 1967, la New York, în 
limba engleză. Este redactată de Daniel Teodoru, fiul dr. C. Teodoru — comandant 
legionar, în prezent medic la o închisoare a F.B.I. din New York. 

Prin faptul că se adresează tineretului româno-american, că are un caracter 
anticomunist, şi mai ales de susţinere a versiunii americane privind războiul din 
Vietnam, pare a fi inspirată și finanțată de autoritățile americane. Majoritatea 
vârfurilor emigrației române ce trimit scrisori de încurajare editorului sunt cunoscuţi 
ca agenți F.B.]. 

Revista pare a fi o măsură a autorităţilor de întărire a propagandei anticomuniste 
în rândurile tineretului româno — american. 


„Solia“ — organ al Episcopiei Ortodoxe Române din America 
— Anul apariţiei: 1935 — în limbile română și engleză 


— Sediul: Detroit — Michigan — S.U.A. 

— Apare bilunar, într-un tiraj de cca 2 500 exemplare. Este scoasă de comandantul 
legionar Viorel Trifa, ajutat de Vasile Haţeganu, preoţii legionari Grațian Radu, 
Anchidim Uşeriu, George Preda, Martinian Ivanovici, lon Surducan și alții. 

— Finanţarea publicaţiei se face din fondurile Episcopiei Ortodoxe Române din 
America. 

— „Solia“ are caracterul unui ziar de informare asupra vieţii bisericeşti şi sociale 
a comunităților române ortodoxe din S.U.A. și Canada, aflate sub conducerea lui V. 
Trifa. 

V. Trifa folosește ziarul și ca armă principală de luptă anticomunistă și de atacare 
a regimului din țară. 

De asemenea, sunt criticate comunitățile şi personalităţile de origine română din 
emigrație care militează pentru legături normale cu oficialităţile bisericești și laice 
din ţară. 


Revista „Sfinţii Arhangheli“, organ al comitetului parohial al Bisericii Române 
din Paris 

— Anul apariţiei: 1961. 

— Sediul: Paris. 

— Se editează trimestrial, într-un tiraj de 300 exemplare, sub conducerea directă 
a comandantului legionar V. Boldeanu. 

— Este difuzată în rândul emigranților români grupaţi în jurul bisericilor din R.F. 
a Germaniei, Franţa, S.U.A. și Canada. 

— Apare în limbile franceză și română. 

Conţinut: 

— Articole cu caracter religios, date și informaţii despre manifestările religioase; 

— Materiale din care rezultă încercările legionarilor de a unifica şi prelua 
emigrația sub controlul lor; 

— Popularizarea episcopului legionar T. Ionescu, cu scopul de a acapara conducerea 
bisericilor ortodoxe române din Europa; 

— Reportaje despre comemorarea unor evenimente din istoria poporului român, 
la care participă legionarii din Franţa și R.F. a Germaniei; 

— Materiale cu caracter duşmănos la adresa țării noastre. 


Ziarul „România“, organ al Comitetului Naţional Român din New York 

— Anul apariţiei: 1955, în limba română. 

— Sediul: New York. 

— Se editează o dată la două luni, într-un tiraj de cca 2 500 de exemplare, de către 
Constantin Vişoianu, preşedintele, şi lon Vardala, secretarul general al C.N.R. din 
New York, ajutaţi de Augustin Popa, lancu Zissu şi alte vârfuri reacționare. 

— Este subvenţionat de către Departamentul de Stat al S.U.A. din fondurile alocate 
sprijinirii activităţii de propagandă și subversiune împotriva ţărilor socialiste. 

În ziar se publică știri şi informaţii tendențioase și articole calomnioase la adresa 
regimului nostru. Apar, de asemenea, informaţii despre activitatea și acţiunile emi- 
grației reacționare române și ale Asociaţiei Naţiunilor Europene Captive din New York. 

Ziarul are scopul de a strânge în jurul C.N.R. pe unele vârfuri ale fostelor partide 
burgheze din România, aflate în Occident, și, împreună cu fostul rege Mihai, să se 
prezinte ca un așa-zis „guvern în exil“. 


Ziarul „La Nation Roumaine“, organ al Comitetului Naţional Român, filiala Paris 

— Anul apariţiei: 1948. 

— Sediul: Paris. 

Se editează lunar şi, uneori, la două luni, într-un tiraj de 500 de exemplare, sub 
conducerea directă a lui Veniamin Virgil, reprezentant al Comitetului Naţional Român 
pentru Europa. 

— Apare în limba franceză. 

— Este difuzat emigranților români din S.U.A. și Franţa, precum și în cadrul M.A.E. 
și M.A.I. francez. 

— Finanţarea ziarului este asigurată de Departamentul de Stat al S.U.A. prin 
Comitetul Naţional Român din New York. 

Conţinut: 

— Articole calomnioase privind arta şi cultura nouă socialistă; 

— „Studii economice“, prin care denigrează realizările noastre, folosind în acest 
sens criticile apărute în presa română; 

— Materiale calomnioase la adresa politicii noastre externe; 

— Publică materiale prin care susţine apartenența Basarabiei și Bucovinei de Nord 
la România; 


Ziarul „America“, organ al „Uniunii şi Ligii societăților româno-americane“ 

— Anul apariţiei: 1906, în limbile română și engleză. 

— Sediul: Cleveland, Ohio, S.U.A. 

— Se editează săptămânal, într-un tiraj de cca 2 500 exemplare. 

— Este difuzat emigranților români din S.U.A., Canada și din alte ţări, pe bază de 
abonamente. Este finanţat din fondurile „Uniunii şi Ligii“. 

Are caracterul unui ziar de informare a emigrației despre viața politică, social- 
culturală şi bisericească a românilor ce trăiesc în S.U.A. şi Canada. 

Din anul 1950, când la conducerea ziarului și a unor asociații ale emigrației au 
pătruns elemente legionare, în ziar se publică și articole scrise de vârfurile reacționare 
ale emigrației române, prin care se duce propagandă împotriva regimului din ţară. 


Ziarul „Vocea libertăţii“, organ al refugiaților greci din România. 


— Anul apariţiei: 1953. 
— Sediul: Atena. 

— Se editează lunar, în limbile greacă şi română, într-un tiraj de 500 de exemplare, 
sub conducerea lui Dimitrie Petropuliadi din Grecia şi Basil Moussou din New York, 
greci care au locuit în România. După decesul lui D. Petropuliadi, apariţia ziarului 
este asigurată de soția acestuia. 

— Este finanţat de către Comitetul Naţional pentru Europa Liberă din New York, 
prin intermediul lui Basil Moussou. 

Conţinut: 

— Articole calomnioase la adresa conducerii de partid şi de stat și a unor oameni 
de ştiinţă şi de cultură; 

— Materiale prin care denigrează realizările regimului nostru, folosind unele 
materiale critice din presa noastră; 

— Susţine agresiunea americană din Vietnam. 


„Buletin de informaţie pentru românii din exil“ (B.I.R.E.) 

— Anul apariţiei: 1947. 

— Sediul: Paris. 

— Se editează lunar, într-un tiraj de 2 000 exemplare, fiind finanţat de către poliţia 
franceză și cercurile sioniste din S.U.A. 

— Este condus de către agentul poliţiei franceze Rene Theo (Theodosiadis). 

— Se difuzează în Europa occidentală, S.U.A. și Israel. 

Conţinut: 

— Calomniază conducerea noastră de partid şi de stat; 

— Denigrează realizările și politica noastră externă; 

— Amplifică criticile apărute în presa noastră, prezentându-le ca insuccese ale R.S. 
România. 

— Face o largă publicitate celor care trădează ţara şi se stabilesc în Occident; 

— Ia atitudine fățişă împotriva emigranților ce stabilesc legături cu ţara; 

— Publică articole împotriva unor căpetenii legionare. 


„Presa Liberă Română“, săptămânal de ştiri şi comentarii 

— Anul apariţiei: 1957. 

— Sediul: Londra. 

— Se editează săptămânal, într-un tiraj de 1 500 exemplare, de către Iancu Raţiu, 
preşedintele Asociaţiei Culturale a Românilor din Anglia. 

— Apare în limbile română, franceză și engleză și se difuzează emigranților români 
din Europa și S.U.A. 

— Primeşte materiale spre publicare de la Comitetul Naţional pentru Europa Liberă 
din New York. 

Conţinut: 

— Publică articole şi informaţii calomnioase la adresa țării noastre; 

— Articole cu conţinut anticomunist; 

— Preia articolele și informațiile critice din presa noastră, pe care le folosește pentru 
a calomnia realizările obţinute de ţara noastră; 

— Susţine apartenenţa Basarabiei și a Bucovinei de Nord la România și combate 
acțiunile iredentiste organizate de fugarii maghiari. 


Revista „Fiinţa românească“, editată de Fundaţia Regală Universitară Carol | 

— Anul apariţiei: 1963. 

— Sediul: Paris. 

— Apare anual şi uneori de două ori pe an, într-un tiraj de 300 de exemplare, fiind 
finanțată de Comitetul Naţional Român, filiala Paris. 

— Grupează în jurul său scriitori români din emigrație, indiferent de culoare politică. 

Conţinut: 

— Lucrări ale scriitorilor români (poezie, proză, critică literară) din perioada 
premergătoare celui de-al doilea război mondial; 

— Lucrări ale scriitorilor români din emigrație, care au conţinut filosofic — idealist 
sau caracter abstract. 

— Informaţii realiste despre țară, dar și unele denigratoare, vizând în special cultura 
socialistă. 


„Revista Scriitorilor Români“, editată de Societatea Academică Română 

— Anul apariţiei: 1961. 

— Sediul: Minchen. 

— Apare anual, într-un tiraj de 400-500 exemplare, cu un sprijin financiar al 
autorităților vest-germane și italiene. 

— Această revistă are un caracter literar, istoric și politic, publicând creaţii ale unor 
scriitori cu diferite orientări politice; articolele politice au un caracter ostil țării noastre. 

Conţinut: 

— Lucrări ale scriitorilor români (proză, poezie, critică literară și de artă, amintiri) 
stabiliți în străinătate; 

— Dări de seamă și informaţii detaliate privind congresele anuale ale „Societăţii 
Academice Române“. 


„Buletinul Informativ“ al organizației Acţiunea social-creștină a românilor din 
Germania 

— Anul apariţiei: 1955. 

— Sediul: orașul Miinchen din R.F. a Germaniei. 

— Apare lunar și uneori trimestrial, în limbile română și germană, fiind finanţat 
de către Ministerul vest-german al Refugiaților. Are un tiraj de cca 500 exemplare 
şi se difuzează în rândul emigranților din R.F. a Germaniei. 

— Conducătorul publicaţiei este fostul general lon Gheorghe. 

Conţinut: 

— Publică materiale cu caracter dușmănos la adresa ţării; 

— De asemenea, în această publicaţie apar studii despre România (geografie, 
sociologie etc.) adresate cititorilor de limbă germană; 

— Militează pentru unitatea emigranților, insistând asupra necesităţii de unificare 
a organizaţiilor reacționare ale emigrației din R.F. a Germaniei; 

— la poziţie împotriva acțiunilor iredentiste ale fugarilor maghiari. 


Ziarul „Siebenburghische Zeitung“, organ al „Asociaţiei compatriotice a 
saşilor transilvăneni“ 

— Sediul: Miinchen — R.F. a Germaniei. 

— Apare lunar, într-un tiraj de 1 000 de exemplare, fiind redactat în limba germană 
şi condus de ziaristul Honig Alfred. 

— Se difuzează în rândul organizaţiei „„Volksdeutsche“ din R.F. a Germaniei şi 
Austria. 

— Este finanțat de Ministerul vest-german al Refugiaților. 

Conţinut: 

— Ține legătura cu coloniile săsești din Europa, S.U.A. şi Canada, despre a căror 
activitate publică reportaje, informaţii, fotografii; 

— Evocă tradiţii şi obiceiuri ale sașilor din Transilvania; 

— Critică poziția guvernului nostru în problema neacordării de vize pentru 
reîntregirea familiilor de origine germană. 


Ziarul „Der Donauschwabe“, organ al „Asociaţiei compatriotice a şvabilor 
bănăţeni“ 

— Sediul: orașul Stuttgart din R.F. a Germaniei. 

— Limba germană. 

— Se editează periodic, în 1 000 exemplare, fiind finanţat de Ministerul Refugiaților 
de la Bonn şi are ca redactor-şef pe ziaristul francez Franz Schustak. 

— Se difuzează în R.F. a Germaniei şi Austria. 

Conţinut: 

— Articole, reportaje, despre activitatea desfășurată peste hotare de şvabii proveniţi 
din România, Ungaria și lugoslavia; 

— Evocări ale locurilor lor natale; 

— Știri despre şvabii rămași în România, Ungaria și lugoslavia; 

— Probleme legate de reîntregirea familiilor de șvabi; 

— Publică materiale cu caracter denigrator în problema reunirii familiilor, cerând 
emigrarea în masă a nemților din ţara noastră. 


Ziarul „Neuland“, organ săptămânal al șvabilor dunăreni. 

— Anul apariţiei: 1947. 

— Sediul: Salzburg, Austria. 

— Apare în Editura Șvabilor Dunăreni, sub conducerea profesorului A.K. Gauss, 
costul editării fiind recuperat din abonamente. 

Conţinut: 

— Publică ştiri calomnioase despre realitatea din ţara noastră, arătând că șvabii 
rămași în R.S. România o duc greu din punct de vedere material; 

— Militează pentru reunirea familiilor, cerând ca rudele şvabilor din ţară să plece 
definitiv în R.F.G. şi Austria; 

— În ultima perioadă ziarul a început să publice ştiri despre unele realizări în 
domeniul industriei şi agriculturii din localităţile sau raioanele locuite de saşi și șvabi. 


„Almanahul nemților dobrogeni“ din R.F. a Germaniei 

— Anul apariţiei: 1956. 

— Sediul: Stuttgart. 

— Apare anual, într-un număr de 1 200 exemplare, sub îndrumarea organelor 
noastre, iar o parte din materialele publicate au fost trimise din ţară. 

— Se difuzează în rândul „Volksdeutsche“ din R.F. a Germaniei şi Austria. 

Conţinut: 

— Materiale privind dezvoltarea Dobrogei (economică, socială, turism etc.); 

— Evocări ale trecutului istoric, tradiţiilor şi obiceiurilor dobrogene; 

— Literatură descriptivă despre Dobrogea. 


Ziarul „Românul American“ 

— Anul apariţiei: 1913, în limbile română și engleză. 

— Sediul: Detroit, Michigan. Se editează bilunar, într-un tiraj de 8—900 exemplare. 
Este organul oficial al „Clubului civic român“, din care fac parte românii-americani 
adepți ai regimului nostru. 

— Este difuzat românilor din S.U.A. şi Canada pe bază de abonamente. 

Ziarul este redactat în parte de Hary Făinaru și Maria Nila. O altă parte reproduce 
articole din presa literară din ţară. 

Tratează probleme ale mișcării muncitoreşti americane de pe poziţia Partidului 
Comunist American. Din această cauză, este înregistrat de autorităţile S.U.A. pe lista 
„Asociaţiilor și publicaţiilor aflate în slujba unor puteri străine“. 

Lipsa unor redactori bine pregătiți face ca forma și conţinutul ziarului să fie slabe 
și să aibă puţini cititori. 


Revista „Credinţa“, organ al Episcopiei Misionare Române în America 

— Anul apariţiei: 1950, în limbile română și engleză. 

— Sediul: Detroit, Michigan, S.U.A. 

— Se editează lunar, într-un tiraj de 1 500-—2 000 exemplare. 

— Este condusă de episcopul Victorin Ursache şi scriitorul diacon Valeriu Anania, 
aflaţi sub jurisdicția Patriarhiei din București. 

— Apare cu fondurile ce se strâng din cca 300 abonamente, cu unele subvenţii din 
partea Patriarhiei și donaţii ale unor români americani. 

— Până în anul 1965 a avut o apariție sporadică, cu un conţinut şi o formă slabe. 
Din noiembrie 1965 — după trimiterea lui V. Anania la Detroit — ziarul s-a îmbunătățit. 

— „Credinţa“ are caracterul unui ziar de informare asupra vieţii bisericeşti şi cultural 
— sociale a comunităților române din S.U.A. și Canada, aflate sub jurisdicția 
Episcopiei Misionare. Din noiembrie 1965, în paginile ziarului se publică articole 
de propagare a limbii, culturii și tradiţiilor poporului român în rândurile emigrației 
române din S.U.A. și Canada. 


Almanahul „Credinţa“ 

— Anul apariţiei: 1951. 

— Se editează anual, în cca 2 000 exemplare, în limbile română și engleză. 

— Este scos la Detroit de Episcopia Misionară Ortodoxă Română în America. 

Pe lângă materialele de dogmă și informare bisericească, în almanah se publică 
scrieri cu conţinut literar, artistic şi istoric, în care sunt popularizate limba, cultura 
şi tradițiile poporului român. 

Almanahul se bucură de o largă popularitate și aprecieri din partea emigranților 
români din S.U.A., Canada şi alte ţări. 


„Almanahul Bisericii Ortodoxe Române“ din Anglia 

— Anul apariţiei: 1967. 

— Sediul: Londra. 

— A apărut într-un tiraj de 1 000 de exemplare, în limbile română și engleză, având 
sprijinul financiar din ţară. 

Almanahul conţine, pe lângă materialele de cult, și articole cu caracter istoric, literar 
şi artistic, popularizând astfel cultura, istoria și tradițiile poporului nostru. 

Sunt publicate, de asemenea, impresii favorabile țării noastre ale unor turiști străini 
care au vizitat R.S. România. 


Almanahul editat de Biserica Ortodoxă din Viena 

— Anul apariţiei: 1961. 

— Sediul: Viena. 

— Editat într-un tiraj de 1 200 exemplare, de către parohia Bisericii Ortodoxe 
Române din Viena. 

— Se difuzează emigranților români din Austria, R.F. a Germaniei, Franţa, 
Anglia, S.U.A., Canada, Brazilia etc. 

Conţinut: 

— Articole despre activitatea coloniei și a Bisericii Ortodoxe Române din Viena; 

— Evocări din trecutul istoric al poporului român; 

— Literatură românească; 

— Materiale oglindind frumusețile României, tradiții și obiceiuri. 


A.C.N.S.A.S., fond documentar, dosar nr. 132, f. 4—20. 

1968 septembrie 19. Raport de analiză al Direcţiei I şi plan de măsuri al 
Consiliului Securităţii Statului în problemele presă, 
tipărituri, radio și televiziune 


Consiliul Securității Statului Strict secret 
386 din 19 septembrie 1968 


Raport 
privind analiza muncii informativ-operative desfăşurată de organele 
de securitate pe linie de presă, tipărituri, radio şi televiziune! 


Organizarea şi orientarea muncii de securitate, precum şi asigurarea desfășurării 
ei cu maximum de eficiență în obiectivele de presă, tipărituri, radio şi televiziune, 
s-au axat pe realizarea sarcinilor de bază rezultate din Decretul 295/8 aprile 1968, 
aprobat prin Legea nr. 24 din 25 iunie 1968, ordinele şi instrucțiunile preşedintelui 
Consiliului Securităţii Statului, hotărârile şi alte documente de partid, de a preveni, 
descoperi şi lichida, împreună cu celelalte unităţi de securitate, acţiunile ostile 
întreprinse de elementele dușmănoase din aceste obiective, prin identificarea şi 
urmărirea lor activă, cu toate mijloacele muncii de securitate, stabilind metodele și 
formele lor de acţiune și luarea de măsuri corespunzătoare. 

Cunoscând importanţa și vulnerabilitatea acestor sectoare sub aspectul 
diversitatea formelor de manifestări dușmănoase, operativitatea cu care se poate 
acționa, precum și consecințele şi implicaţiile unor asemenea acţiuni, s-a impus 
organizarea şi desfășurarea muncii de securitate pe obiective cu profil asemănător 
(presă, edituri etc.), atât la nivel central, cât şi în teritoriu. 

Atenţia lucrătorilor de securitate a fost îndreptată și înspre persoanele din afară, 
care vin, prin specificul muncii lor, în contact direct, permanent sau temporar, cu cele 
din aceste obiective şi despre care se deţin date sau sunt suspiciuni că au manifestări 
ostile sau sunt pretabile a le comite. 

Stabilirea evidenţei generale în aceste sectoare a prezentat dificultăți datorită 
specificului muncii, a varietăţii metodelor și formelor prin care se poate acţiona ostil, 
a determinării naturii activităţilor ostile în raport cu complexitatea fondului 
problematicii ce se rezolvă în aceste obiective, precum și a înțelegerii greșite asupra 
concepției și stilului de muncă al acestor obiective. 


! Cu nr. 13/91.471 din 29 noiembrie 1968, Consiliul Securităţii Statului a difuzat acest material către 
toate inspectoratele judeţene de securitate şi către Inspectoratul de Securitate al Municipiului Bucureşti. 
Numele reale ale persoanelor au fost însă înlocuite cu numele conspirative (A.C.N.S.A.S., fond 
documentar, dosar nr. 86, f. 10-18, 23). 

Prin intensificarea măsurilor de securitate, în prezent sunt identificate că lucrează 
în sectoarele de presă, radio, poligrafii și edituri, 183 elemente cu antecedente politice 
şi penale, dintre care 84 legionari. În afară de acestea, pe baza datelor obţinute au 
mai fost identificate 178 persoane, fără antecedente politice sau penale, cu concepții 
retrograde, cosmopolite, care datorită și influenței propagandei și presei capitaliste, 
cu care vin în contact prin natura funcției lor în diferite împrejurări, se dedau la acţiuni 
de denigrare și calomniere a politicii partidului şi statului nostru. 

Din aceste elemente, un număr de 17 sunt lucrate prin acţiuni informative sau mape 
de lucru, 8 persoane fiind luate în lucru recent. 

Supravegherea informativă a acestor elemente este asigurată de 83 informatori 
şi colaboratori. 

Pentru cunoașterea problemelor din teritoriu, Direcţia I a efectuat muncă de control 
şi îndrumare la Inspectoratele judeţene de securitate Bihor, Dolj, Timiş, Cluj, laşi, 
Brașov, Argeș, Mureș, Constanţa, Sibiu, cât şi la Inspectoratul de Securitate al 
Municipiului Bucureşti. Cu ocazia controlului s-au luat o serie de măsuri pentru 
intensificarea muncii de securitate în aceste sectoare, însă, faţă de sarcinile mari ce 
trebuie rezolvate, rezultatele obţinute încă nu sunt satisfăcătoare. 

Astfel, la Inspectoratele judeţene de securitate laşi și Argeş, redacțiile ziarelor locale 
au fost scoase din preocupările aparatului de securitate, pe motivul că activitatea 
acestora este îndrumată direct de către organele de partid. 

La Inspectoratele de securitate Bacău și Ploieşti, în aceste sectoare este folosit 
câte un informator cu posibilităţi limitate și nu au identificat nici un element suspect 
de activitate ostilă, deşi asemenea persoane se găsesc în aceste obiective. 

Inspectoratele de securitate Iași, Dolj, Cluj, Mureş și Timişoara nu au asigurat 
informativ studiourile de radio. 

Cu ocazia controlului efectuat s-au dat indicaţii corespunzătoare și s-au luat măsuri 
de remediere a situaţiei existente, urmând a se aplica şi măsurile stabilite cu ocazia 
convocării ce a avut loc în luna iunie a.c., la care au participat toţi ofițerii din teritoriu 
şi aparatul central ce lucrează informativ pe linia sectoarelor de artă, cultură, oameni 
de ştiinţă şi învăţământ, când au fost instruiți şi asupra specificului muncii informative 
în sectoarele presă, radio, poligrafie. 

Ca urmare a intensificării măsurilor informative, în ultima perioadă de timp s-au 
obținut date din care rezultă că unele elemente din aceste obiective desfăşoară o 
activitate vădit dușmănoasă şi că o serie de elemente din afara acestor sectoare, 
cunoscute cu manifestări ostile regimului, încearcă să folosească publicațiile pentru 
a-şi exprima aspiraţiile lor profund dușmănoase. Acţionând diferențiat şi cu 
perseverenţă, prin folosirea complexă a tuturor mijloacelor muncii de securitate, s-au 
obţinut date verificate pe linie informativă şi T.O. din care rezultă că Florea Vasile!, 
membru P.C.R., redactor-şef la Editura „Meridiane“ (a studiat la Leningrad timp de 


! Nume conspirativ „Fieraru Vasile“. 

6 ani), are o atitudine profund dușmănoasă, afirmând că intervenția sovietică în 
Cehoslovacia „este perfect justificată, întrucât cehii au luat-o pe calea periculoasă a 
reformismului şi că intervenţia sovietică se va săvârși şi în România, acum sau ceva 
mai târziu, apreciind că o atare intervenţie va fi necesară și binevenită, deoarece la 
noi partidul priveşte toate evenimentele vieţii din perspectiva puterilor imperialiste 
şi nu din punct de vedere al mișcării comuniste“. 

De altfel, Florea Vasile a ajuns până acolo încât să facă aprecieri calomnioase la 
adresa poporului român, pe care l-a calificat ca „un popor de slugi, obişnuit cu cnutul, 
că suntem într-o inferioritate umană absolută, venali, inconsistenţi, cu o cultură 
minoră“. 

Despre activitatea dușmănoasă a lui Florea Vasile a fost informată conducerea de 
partid, hotărându-se avertizarea lui de către Comitetul P.C.R. al Municipiului 
București și aprobându-se lucrarea lui informativă prin toate mijloacele muncii de 
securitate, urmând ca pe baza datelor ce se vor obţine să se facă noi propuneri. 

S-au obținut informaţii şi despre poziţia lui Răducanu Cornel!, membru P.C.R., 
redactor-șef adjunct al revistei „Lumea“, care calomniază şi defăimează în mod grav 
politica partidului nostru, afirmând că politica externă a statului nu are nici un suport, 
o califică drept „aventuristă“, deoarece, după părerea lui, cei ce o fac nu sunt, chipurile, 
la înălțimea situației şi nici nu-și pot asigura vreo susținere solidă. 

Pe linia aceleiaşi concepţii ostile, unele hotărâri de partid și de stat sunt apreciate 
de cel în cauză drept măsuri „huliganice“, „de inspiraţie legionară“, „de tip vechi, 
medieval“. 

Stăpânit de sentimente naționalist-şovine, Cornel Răducanu, împreună cu Sergiu 
Verona, Felicia Antip? şi Florica Şelmaru:, redactori la revista „Lumea“, şi-au 
manifestat dezaprobarea față de cuvântarea secretarului general al P.C.R., cu ocazia 
întâlnirii ce a avut-o cu redactorii șefi ai publicaţiilor din Capitală, afirmând că „au 
fost criticaţi numai ziariștii evrei, care sunt persecutați pe nedrept“. După C. 
Răducanu, acești ziariști ar fi victimele aşa-zisei „politici echivoce“ practicate de 
conducerea partidului nostru, pe care o caracterizează ca antisemită în fapt şi 
neantisemită în declarațiile publice. 

Poziţia dușmănoasă a lui Răducanu Cornel şi a celorlalți a fost adusă la cunoștința 
organelor de partid competente, care au hotărât măsurile ce se impun și au dat aprobare 
pentru lucrarea lor informativă. 

Aceleași manifestări naționalist-şovine s-au stabilit prin mijloace T.O. şi în sarcina 
numitului Câmpeanu (Katz) Pavel“, secretar general de redacție la Radioteleviziunea 
Română, membru P.C.R., care a afirmat că: „reacţia evreilor din Bucureşti este absolut 


! Nume conspirativ „Raţiu Cezar“. 

2 Nume conspirativ „Florica Anton“. 

3 Nume conspirativ „Stanca Sturza“. 

4 Nume conspirativ „Costea Alexandru“. 

identică cu a celor din Ardeal, deși sociologic sunt de o altă formaţie. Eu personal, 
susține Câmpeanu Pavel, am o hotărâre: aşa cum nu am intrat într-un ghetou sufletesc 
în fascism, nu voi intra într-un ghetou sufletesc în nici un fel de socialism, inclusiv 
cel de astăzi“. 

Câmpeanu Pavel a fost chemat și avertizat la Comitetul P.C.R. al Municipiului 
București, care a aprobat lucrarea lui prin toate mijloacele muncii informativ-operative. 

De asemenea, ca urmare a intensificării măsurilor informative, s-au obţinut date 
şi despre activitatea naţionalist-şovină a unor ziariști de naţionalitate maghiară, ca: 
Szeleves Imre!, Letay Lajos? şi Simonfi Imres, de la revista „Utunk“ din Cluj. Aceștia, 
comentând duşmănos întâlnirea conducerii de partid cu oamenii de știință şi cultură 
de naţionalitate maghiară, au avut o poziţie ostilă, denaturând scopul și rezultatul 
acestei întâlniri. Așa, de pildă, la afirmaţia lui Szeleves Imre, că această consfătuire 
nu şi-a atins scopul deoarece momentul nu a fost bine ales, fiind convocată sub 
presiunea evenimentelor din Cehoslovacia, numitul Letay Lajos a considerat 
convocarea consfătuirii drept o slăbiciune a regimului nostru şi împreună cu Simonfi 
Imre au apreciat că actualii conducători de partid şi de stat „sunt nevoiţi să facă 
concesii“. 

Mihai Gafiţa?, redactor-șef la Editura pentru literatură, fost membru F.D.C., lucrat 
prin acţiune, s-a stabilit pe linie informativă și T.O. că desfășoară activitate de instigare 
a unor editori şi scriitori de a nu respecta indicaţiile primite de la forurile superioare 
de partid cu privire la abordarea în lucrările literare a realității contemporane, afirmând 
că aceste indicaţii sunt eronate și nu corespund problematicii actuale. S-au luat măsuri 
de intensificare a lucrării lui informative, urmând să se facă propuneri corespunzătoare 
în raport cu datele ce se vor obţine. 

Din datele verificate prin T.O., se cunoaşte că Ștefan Bănulescu5, membru P.C.R. 
după ce a fost numit în funcţia de redactor-şef al revistei „Luceafărul“, sub pretextul 
că promovează elemente tinere, s-a înconjurat de unii colaboratori cunoscuţi cu vederi 
ostile politicii partidului şi statului nostru, ca: Țepeneag Dumitru, Dimov Leonid”, 
Vintilă Ivănceanut şi alţii, cărora le acceptă unele materiale echivoce ce contravin 
politicii partidului nostru, încurajându-i şi spunând că, dacă nu i se va permite să 
publice ce vrea el în revista „Luceafărul“, îşi va da demisia. 

Se deţin date certe că într-o discuţie purtată între Dimov şi Țepeneag Dumitru, 
a rezultat că Bănulescu i-a „sfătuit“ să plece în Franţa, dacă vor să publice orice. 


Nume conspirativ „Szekely lanoș“. 
Nume conspirativ „Lorincz Lajos“. 
Nume conspirativ „Simon Peter“. 
Nume conspirativ „Grama Marin“. 
Nume conspirativ „Barbu Ștefan“. 
Nume conspirativ „Ţăranu Dumitru“. 
Nume conspirativ „Dumitru Leonida“. 
Nume conspirativ „lonescu Gheorghe“. 

Pentru manifestările dușmănoase și atitudinea de instigare a lui Ștefan Bănulescu 
s-a obținut aprobarea organelor de partid pentru lucrarea lui informativă. 

Țepeneag Dumitru, colaborator al mai multor ziare și reviste din București, urmărit 
prin acțiune pentru agitație şi instigare dușmănoasă, a fost avertizat la Consiliul 
Securităţii Statului în luna iunie a.c. Urmărindu-se în continuare poziția şi activitatea 
acestuia, s-a stabilit că nu şi-a schimbat atitudinea sa ostilă, fapt pentru care în ziua 
de 14 septembrie 1968 a fost avertizat din nou. 

Dacă nici după această ședință nu va renunţa la acţiunile dușmănoase, se va trece 
la tragerea lui la răspundere penală. 

De asemenea, ca urmare a măsurilor de verificare luate, s-a stabilit că Dimov 
Leonid şi Ivănceanu Vintilă mențin legături strânse cu Țepeneag Dumitru, împreună 
cu care discută dușmănos împotriva regimului, afirmând că în țara noastră nu există 
libertate de exprimare şi că vor folosi întrunirile organizate de Uniunea Scriitorilor 
pentru a cere desființarea cenzurii. Aceştia mențin legături cu o serie de emigranți 
reacționari din Franţa, cărora le cer sprijin pentru acţiunile dușmănoase pe care le 
întreprind şi îi îndeamnă să-şi intensifice activitatea dușmănoasă împotriva țării 
noastre. 

Verificându-se pe mai multe linii activitatea lui Dimov Leonid și Ivănceanu Vintilă, 
s-a trecut la avertizarea lor, fiind urmăriți în continuare informativ. 

S-au obţinut date și despre atitudinea dușmănoasă față de politica actuală a 
partidului și statului nostru a numitei Filipenco Monica!, translator la Agerpres, care, 
dezaprobând poziţia partidului nostru faţă de recentele evenimente internaţionale, şi-a 
exprimat față de mai mulţi colegi de serviciu părerea că ar fi necesară o intervenție 
militară a U.R.S.S. şi în ţara noastră. 

Despre atitudinea ei a fost informată conducerea instituţiei, cu propunerea de a 
fi schimbată din funcţia pe care o ocupă, luându-se măsuri de urmărire a ei 
informativă. 

Din informaţiile obţinute până în prezent rezultă interesul unor persoane, 
cunoscute cu antecedente politice şi penale, de a prezenta spre publicare materiale 
care conțin idei dușmănoase. 

În revista „Luceafărul“, de pildă, urma să apară un ciclu de versuri semnate de 
Ben Corlaciu?, fost F.D.C.-ist, care cuprindea şi trei poezii cu conţinut calomnios la 
adresa regimului, însă au fost respinse de către Direcţia Generală a Presei. 

Astfel, în poezia „Nu muşcaţi din cabluri“, el afirmă că, sub masca unor forme 
legale, avem toată libertatea de a ne autodesființa: „avem repartiții, vize, ștampile/şi 
liber mușcăm din noi înșine/liber să batem din palme, când miaună porcii și grohăie 
mâţele timpului“. 


! Nume conspirativ „Florescu Maria“. 
2 Nume conspirativ „Bazil Coriolan“. 

Într-o altă poezie dușmănoasă a aceluiaşi autor, se arată că „de atâta libertate vom 
plesni ca păstăile/lepădaţi de noi înşine, nu vom mai fi decât cojile noastre/o apă vom 
fi care-și leapădă văile“. 

Datorită lipsei de vigilență şi discernământ din partea unor redactori, în revista 
„Ramuri“ din Craiova a apărut un articol redacțional, prin care fostul ideolog legionar 
Nae Ionescu a fost prezentat ca fiind un mare gânditor român, desprinzându-se ideea 
că opera sa trebuie studiată și preluată în întregime, fără a se prelucra însă în mod 
critic şi a se arăta caracterul reacţionar al majorităţii lucrărilor sale. 

Tot la revista „Ramuri“ au încercat să publice numiții: George Măceşanu!, cunoscut 
cu manifestări dușmănoase, Ionescu Dumitru-Ghindeni?, fost condamnat 
contrarevoluţionar, Iancu Constantinescu:, fost membru P.N.C.4, şi alţii. În momentul 
în care redacţia a cerut materiale de actualitate, cei de mai sus au declarat că ei „nu 
scriu după tematică“. 

Raportăm că sunt cunoscute şi alte elemente și aspecte de activitate dușmănoasă, 
în prezentul material fiind cuprinse numai cele mai semnificative. 


Datele privind situația informativ-operativă din aceste obiective, prezentate în 
raport, sunt obţinute în general în urma măsurilor luate în ultima perioadă de timp, 
ca urmare a indicaţiilor date de Consiliul Securităţii Statului, deoarece vreme 
îndelungată în munca de securitate din aceste obiective s-au manifestat o serie de 
lipsuri, multe din ele manifestându-se și în prezent, ceea ce a generat necunoașterea 
şi nestăpânirea activităţii elementelor dușmănoase. 

Principalele neajunsuri ale muncii de securitate în aceste sectoare constau în faptul 
că pericolul unei activități dușmănoase a fost subapreciat de către cadrele de 
conducere ale Direcției I şi cele de la multe inspectorate de securitate. Explicaţia cea 
mai des întâlnită este aceea că „de aceste sectoare se ocupă în mod nemijlocit organele 
de partid“. 

Gravitatea acestei concepții evidențiază în primul rând confuzia ce încă mai există 
la unii ofiţeri cu munci de răspundere, care nu înţeleg că acolo unde sunt persoane 
cu antecedente politice dușmănoase sau fără antecedente, dar cunoscute cu activitate 
ostilă statului și partidului nostru, securitatea trebuie să acţioneze şi să-și facă datoria 
în scopul prevenirii, descoperirii şi lichidării unor astfel de acţiuni. 

Conducerea serviciului 2 din Direcţia 1 nu a organizat din timp, în mod 
corespunzător, desfășurarea muncii de securitate în aceste obiective, fapt ce s-a răsfrânt 
şi în activitatea inspectoratelor judeţene de securitate, deoarece vreme îndelungată 
nu s-au efectuat controale în scopul impulsionării și organizării muncii de lucrare a 


! Nume conspirativ „George Marinescu“. 
2 Nume conspirativ „Ion Constantin“. 

3 Nume conspirativ „Gheorghe Vasilescu“. 
4 Partidul Naţional Creştin. 

persoanelor suspecte şi de asigurare informativă a punctelor vulnerabile din aceste 
obiective deosebit de importante. 

Pentru urmărirea informativă a persoanelor suspecte pe linie de presă există un 
număr mic de informatori și colaboratori, fapt ce nu dă posibilitatea cunoașterii și 
stăpânirii în bune condiţii a problemelor de securitate. Situaţie asemănătoare există 
şi în întreprinderile poligrafice din principalele centre culturale, unde, deși există 
elemente care fac obiectul muncii organelor de securitate, nu au fost luate măsuri 
de lucrare informativă a acestora. Un exemplu negativ în acest sens îl constituie situația 
de la sectorul de „expediţie“ din cadrul Combinatului poligrafic „Casa Scânteii“, unde 
sunt identificate un număr de 71 persoane cu antecedente politice şi penale care nu 
sunt lucrate informativ corespunzător, deoarece informatorii existenți nu au posibilități 
reale de informare. 

Reţeaua informativă de la radio şi televiziune este încă redusă ca număr și calitativ 
necorespunzătoare, din care cauză nu pot fi prevenite și descoperite la timp, în scopul 
lichidării lor, acţiunile ostile ce eventual s-ar pregăti ori comite. 

Principalele cauze care au generat aceste lipsuri constau în: 

— Lipsa de răspundere şi de fermitate cu care unele cadre de conducere au privit 
organizarea şi conducerea muncii de prevenire şi descoperire a activităţii elementelor 
ostile din sectoarele analizate. Activitatea aparatului de securitate de multe ori nu a 
fost orientată asupra problemelor principale, s-a trecut de la o extremă la alta: când 
depășirea atribuţiilor, ocupându-se de probleme ce nu fac obiectul muncii de 
securitate (informări despre conţinutul unor creații artistice, nemulțumiri personale), 
când neglijarea completă a supravegherii elementelor ostile, lansându-se ideea că de 
aceste sectoare se ocupă organele de partid. 

— O altă cauză o constituie atitudinea de autoliniştire şi lipsa de combativitate care 
s-a manifestat la unii ofițeri ce lucrează în aceste sectoare. Aceștia de multe ori s-au 
rezumat la primirea diferitelor informaţii, care uneori au fost aduse la cunoștința 
organelor de partid fără a se propune și lua măsuri de lucrare activă a celor semnalați 
cu atitudine ostilă. Din această cauză, numărul persoanelor lucrate informativ este 
foarte mic în raport cu semnalările şi fenomenele suspecte ce se manifestă în aceste 
obiective. 

— La aceste cauze se mai adaugă și faptul că până la înfiinţarea Consiliului 
Securităţii Statului, activitatea pe linia serviciului II a fost subapreciată, că nu a făcut 
obiectul unei analize în colegiu, problemele de care se ocupă serviciul, cu ocazia unor 
convocări, s-a amintit doar tangenţial, iar de cele mai multe ori nu s-a amintit nimic 
despre activitatea pe linia problemelor ce se analizează acum. 

— În urma măsurilor aprobate de Consiliul Securităţii Statului, Serviciul II a fost 
reorganizat, asigurându-se încadrarea cu efectiv corespunzător noilor sarcini ce îi revin. 

Raportăm că vom trage toate concluziile din lipsurile reieșite și asigurăm 
Consiliul Securităţii Statului că vom lua toate măsurile ca în cel mai scurt timp să 

îmbunătăţim munca de securitate în sectoarele analizate, cât și în celelalte obiective 
de care se ocupă serviciul 2. 
Faţă de cele de mai sus, 


Propunem: 


1. Să se aprobe planul de măsuri anexat. 

2. Principalele aspecte de activitate dușmănoasă din prezentul material, precum 
şi planul de măsuri, să fie prelucrate la Inspectoratele judeţene de securitate cu ofițerii 
care deservesc aceste obiective. 


Şeful Direcţiei | 
Colonel, 
Borşan Dumitru 


Plan de măsuri 
privind intensificarea muncii de securitate asupra 
elementelor ostile regimului nostru din obiectivele 
de presă, edituri, radio-televiziune şi poligrafii 


Din analiza muncii de securitate desfăşurată împotriva elementelor ostile 
regimului nostru din obiectivele de presă, edituri, radio-televiziune şi poligrafii, a 
rezultat că în ultima perioadă s-au obținut unele rezultate pozitive, însă se constată 
şi existenţa unor neajunsuri care trebuie grabnic înlăturate. 

Pornindu-se de la situația operativă existentă şi de la specificul muncii din aceste 
sectoare, principalul efort al aparatului de securitate va fi orientat pentru a desfășura 
o muncă de prevenire a acţiunilor ostile puse la cale de către persoane dușmănoase 
din ţară şi străinătate. În acest scop, Direcţia I, Inspectoratul de Securitate al 
Municipiului Bucureşti şi inspectoratele de securitate judeţene vor analiza situaţia 
operativă din sectoarele de presă, radio, televiziune, poligrafii şi edituri și vor stabili 
obiectivele și efectivele care vor avea în răspundere aceste instituţii, elaborând totodată 
şi măsuri informativ-operative corespunzătoare. 

Termen: 15 noiembrie 19638. 


1. Măsuri de intensificarea muncii pentru identificarea şi depistarea 
elementelor cu poziţie ostilă la adresa politicii partidului şi statului nostru. 


În scopul descoperirii şi curmării acţiunilor îndreptate împotriva ţării noastre din 
partea unor elemente ostile, care îşi au locul de muncă în sectoarele de presă, edituri, 
radio, televiziune și tipografii, se vor lua următoarele măsuri: 

a) Vor fi identificate şi luate în lucru elementele cu antecedente politice şi penale, 
precum şi alte persoane stabilite că au manifestări dușmănoase, care sunt încadrate 

în aceste instituţii. De asemenea, vor fi identificate şi acele elemente dușmănoase 
din afara instituţiilor respective, dar care prin natura muncii lor au legături cu cei din 
obiectivele de mai sus. 

Termen: 30 noiembrie 1968. 

Răspunde: Direcţia I, 1.S.M.B., Inspectoratele judeţene de securitate. 

b) Se vor deschide dosare de acţiune informativă persoanelor stabilite că 

desfășoară activitate duşmănoasă, printre care și asupra numiţilor: „Costea Alexandru“, 
„Fieraru Vasile“, „Gheorghiu Neacşu“, „lonescu Gheorghe“, „Niculescu Voicu“, „Petre 
Sterian“ (toţi ziariști şi colaboratori la diferite reviste), despre care se dețin materiale 
că au o poziţie ostilă la adresa conducerii de partid şi de stat. 

Termen: | octombrie 1968. 

Răspunde: Direcţia 1 


II. Măsuri pentru prevenirea şi contracararea unor acţiuni dușmănoase 
întreprinse de elementele urmărite de organele de securitate. 


a) Vor fi avertizate la organele de securitate acele elemente despre care s-a stabilit 
că desfășoară activităţi ostile sau intenționează să întreprindă acţiuni care lezează 
interesele statului nostru. 

Printre aceştia, vor fi avertizați: „Tăranu Dumitru“ şi „Dumitru Leonida“, 
colaboratori la revista literară „Luceafărul“, „Munteanu Radu“, scriitor, colaborator 
la „Gazeta Literară“, „Ionescu Gheorghe“, publicist, „Grama Marin“, redactor-şef 
la Editura pentru literatură. 

Termen: | octombrie 1968. 

b) Dacă în urma avertizărilor efectuate, cei în cauză nu vor înceta să acționeze 
dușmănos, se va trece la documentarea activităţii acestora, în vederea tragerii lor la 
răspundere penală. 

c) Vor fi semnalate la organele de partid, pentru a se lua măsurile ce se impun, 
acele persoane care sunt membri de partid şi se manifestă dușmănos la adresa politicii 
statului nostru. 

Printre aceştia vor fi: „Raţiu Cornel“ — redactor-şef adjunct la revista „Lumea“, 
„Costea Alexandru“ — secretar general de redacție la Comitetul de Radio și 
Televiziune, „Fieraru Vasile“ — redactor-şef secţie la Editura „Meridiane“, „Voicu 
Sorin“ — redactor la revista „Lumea“, „Barbu Ștefan“ — membru al conducerii revistei 
„Luceafărul“ — toți membri P.C.R. 

Termen: 25 septembrie 1968. 
Răspunde: col. Borşan D., şeful Direcţiei I, și gl. mr. Rusu Emanoil, 
inspectorul şef al Inspectoratului de Securitate al Municipiului București. 

d) Prin mijloacele muncii de securitate, se vor stabili acei redactori valoroși, care, 
aflându-se în relații cu persoanele urmărite de către organele noastre, vor putea fi 
folosiți pentru a exercita o influență pozitivă asupra acestora. 

Răspunde: Direcţia I, 1.S.M.B. şi Inspectoratele judeţene de securitate. 

e) Pe baza unor combinaţii informative, se vor întreprinde măsuri de compromitere 
în faţa colegilor lor de profesie, a numiţilor: „Țăranu Dumitru“, „Dumitru Leonida“ 
Şi „lonescu Gheorghe“ (colaboratori ai revistei „Luceafărul“, cunoscuţi cu atitudine 
ostilă la adresa politicii partidului şi statului nostru. 

Termen: 15 noiembrie 1968. 
Răspunde: col. Anculia Mioc. 

Tot în acest scop, va fi trimisă la Paris informatoarea „Maria Ionescu“, ca să 
influenţeze legăturile acestora cu V. Ierunca, M. Lovinescu, Cușa etc., în sensul că 
cei menționați mai sus nu prezintă valori literare şi nu se bucură de prestigiu în ţară 
Și, ca atare, să reducă legăturile cu aceștia. 

Termen: | noiembrie 1968. 
Răspunde: col. Anculia Mioc. 

f) În cooperare cu Direcţia III-a și Direcţia VII-a, se vor lua măsuri pentru 
identificarea la timp şi contracararea acțiunilor întreprinse de unele elemente 
dușmănoase, care apelează la diferiți cetăţeni străini pentru facilitatea publicării în 
afara graniţelor țării a unor materiale cu conţinut ostil țării noastre. 

Răspund: şefii unităților respective. 

8) Direcţia I, Direcţia III-a şi Direcţia VII-a să aibă în preocupare identificarea 
personalului din sectoarele de presă, edituri, radio-televiziune, poligrafii, care îşi 
creează legături suspecte cu cetăţeni străini, în țară sau în străinătate, în scopul lucrării 
lor în cooperare, pentru a preveni și descoperi la timp acţiunile îndreptate împotriva 
țării noastre. 

Şefii celor trei direcţii să analizeze periodic modul cum se îndeplinește această 
sarcină. 


III. Măsuri privind ridicarea eficacităţii muncii cu informatorii existenți 
în sectoarele de presă, edituri, radio-televiziune şi poligrafii, precum şi luarea 
de măsuri în vederea extinderii reţelei informative. 


a) Se va trece la o verificare profundă a informatorilor, avându-se în vedere 
problema loialității acestora față de securitate și posibilităţile reale pe care le au în 
urmărirea elementelor ostile din sectoarele menţionate. 

Acei informatori care nu corespund sarcinilor de securitate vor fi scoşi din rețeaua 
informativă. 

Termen: 30 decembrie 1968. 
Răspunde: Direcţia I, Inspectoratul de Securitate al Municipiului 
Bucureşti şi Inspectoratele judeţene de securitate. 

b) Până la data de 31 decembrie 1968 se va completa rețeaua informativă cu 
informatori capabili, în următoarele obiective (cu prioritate în acele sectoare care 
constituie puncte vulnerabile): 

— Uniunea Ziariştilor 

— Comitetul de Radio şi Televiziune 

— Agenția Română de Presă 

— Direcţia Generală a Presei și Tipăriturilor 

— Editura pentru Literatură, Editura științifică, Tehnică, „Meridiane“ 

— Combinatul poligrafic „Casa Scânteii“ şi celelalte întreprinderi poligrafice din 
București 

— Posturile de radio din orașele: Cluj, Târgu Mureș, Craiova, lași şi Timișoara 

— Redacţiile publicaţiilor literare ce apar în Capitală și în principalele centre 
culturale: Oradea, Cluj, Craiova, lași, Târgu Mureş, Timișoara. 

Se vor recruta, de asemenea, informatori în toate întreprinderile poligrafice de pe 
raza judeţelor, cât şi în redacțiile ziarelor şi revistelor unde sunt elemente cunoscute 
cu antecedente politice şi penale sau altele, care nu sunt cunoscute în evidenţele 
Securităţii, dar au poziţie ostilă față de politica partidului şi statului nostru. 

Răspunde: Direcţia I, Inspectoratul de Securitate al Municipiului 
Bucureşti, Inspectoratele judeţene de securitate. 

c) Vor fi luate în studiu, în vederea recrutării, persoane valoroase, de influență, 
din rândul ziariştilor, pentru a fi dirijate şi infiltrate în rândul elementelor ostile din 
ţară şi emigrație, cum sunt: „Marin Nicolae“, „Niculescu Iulian“, „Alexandru Ion“, 
„Leontescu Constantin“, „Moisescu Gheorghe“. 

Termen: 15 octombrie 1968. 
Răspunde: Direcţia ] și 1.S.M.B. 


IV. Munca de îndrumare şi control la inspectoratele judeţene de securitate 
şi la Inspectoratul de Securitate al Municipiului Bucureşti. 


a) Direcţia 1 va efectua muncă de îndrumare şi control în teritoriu, avându-se în 
atenţie în primul rând punerea în practică a măsurilor cuprinse în prezentul plan. 

Direcţia 1 va lua în control şi va coordona principalele acţiuni duse împotriva 
elementelor dușmănoase, concentrând și principalele informaţii care se vor obţine 
din sectoarele menționate. 

b) După o perioadă de 6 luni de la data prezentei analize, șeful Direcţiei | va 
informa Consiliul Securităţii Statului asupra modului în care se execută sarcinile din 
acest plan de măsuri, rezultatele obţinute, şi va face propuneri asupra măsurilor ce 
urmează a fi luate în continuare. 


Președintele Consiliului Securităţii Statului 
Ion Stănescu 


A.C.N.S.A.S., fond documentar, dosar nr. 88, vol. 6, f. 65-82. 

1968 decembrie 6. Notă redactată de Cancelaria Consiliului Securităţii Statului 
referitoare la sarcinile ce revin unităţilor de securitate pe linia 
problemei „Alianţa“ (recrutarea cetăţenilor români care se 
căsătoresc cu cetățeni străini) 


Consiliul Securității Statului Strict secret 
Cancelaria 
Nr. 13/91499 din 7 decembrie 1968 


În cadrul convocării de instructaj ce a avut loc în ziua de 11 noiembrie 1968 cu 
şefii unităților de securitate din centrală şi teritoriu, conducerea Consiliului Securității 
Statului a ordonat lucrarea activă a tuturor cazurilor pe linia problemei „Alianța“. 

Cu același prilej, tov. lon Stănescu, preşedintele Consiliului Securităţii Statului, 
a ordonat ca această problemă să fie coordonată de U.M. nr. 0760 București. 

Alăturat, vă trimitem Nota privind sarcinile ce revin unităţilor de securitate pe 
linia problemei „Alianţa“. 

Aceste sarcini vor fi aduse la cunoștința tuturor ofițerilor de securitate interesaţi, 
iar „Nota“ va fi păstrată personal de dvs. în casa de fier. 


D.O. 

Șeful Cancelariei 
Colonel, 

Linţu loan 


[Rezoluţie | 


25 aprilie 1974 
Incetează valabilitatea acestei circulare 
Grigore Răduică 


Consiliul Securității Statului Strict secret 


Aprob 
Ion Stănescu 
Notă 
privind sarcinile ce revin unităților 
de securitate pe linia problemei „Alianţa“ 


1. Folosind mijloacele operativ-informative de care dispuneţi, veţi identifica, 
verifica şi studia, în vederea recrutării, pe toți cetăţenii români din raza dvs. de 


! Nota era adresată tuturor şefilor direcțiilor centrale şi inspectoratelor judeţene de securitate. 

activitate, care au contractat sau vor contracta căsătorii cu cetățeni străini și care, în 
urma căsătoriilor efectuate, urmează să se stabilească în țări capitaliste. 

În funcţie de rezultatul verificărilor şi de particularităţile cazului studiat, recrutarea 
elementelor din această categorie se va face în scopul: 

— obținerii de informaţii tehnico-științifice, economice, politice sau militare din 
obiectivele în care vor pătrunde singuri sau cu ajutorul cetăţenilor străini cu care se 
căsătoresc; 

— sprijinirea organelor noastre pentru studierea și recrutarea cetăţenilor străini cu 
care se căsătoresc; 

— dezinformarea organelor de informații şi contrainformaţii dușmane; 

— folosirea lor în vederea formării unor grupări loiale țării sau pentru dezmembrarea 
unor grupări şi organizații de emigranţi români aflați în străinătate. 

2. În procesul de verificare și studiere a cetățenilor români, veţi lua măsuri similare 
şi în privința cetăţenilor străini cu care se căsătoresc. Dacă, în urma măsurilor 
informativ-operative pe care le veţi întreprinde, va rezulta că cetăţeanul străin respectiv 
corespunde folosirii lui în scop informativ de către organele noastre, veţi lua măsuri 
de recrutare a sa. 

3. Cazurile pe linia „Alianţa“ din raza dvs. de activitate vor fi lucrate, fie exclusiv 
de unitatea de care răspundeţi, fie în cooperare cu alte unităţi centrale şi teritoriale, 
în funcţie de importanţa și particularităţile cazului. 

4. Cetăţenii străini care, în urma căsătoriei cu cetățeni români, își stabilesc 
domiciliul în R.S. România, pe raza dvs. de activitate, indiferent de ţara din care 
provin, vor fi luaţi în baza de lucru și urmăriți activ, pentru a stabili dacă desfășoară 
activitate informativă împotriva ţării noastre. În cazul când din datele obţinute rezultă 
că cetăţeanul străin nu desfășoară activitate împotriva ţării noastre și în ţara de origine 
are rude, relaţii sau alte posibilități care pot fi utilizate în activitatea informativă, se 
poate trece la recrutarea acestora și trimiterea cu sarcini informative, temporar sau 
definitiv, în ţara de origine. 

5. În legătură cu coordonarea activităţii în problema „Alianţa“, vă precizăm că 
această măsură a fost luată cu scopul impulsionării muncii în problema menționată, 
verificării multiplelor posibilități pe care acţiunea „Alianţa“ le poate oferi pe linia 
muncii de informaţii externe și eliminarea eventualelor paralelisme în lucrarea 
cazurilor. 

Pentru ca scopurile propuse să fie realizate în întregime, veţi lua măsuri pentru 
a informa Unitatea Militară nr. 0760 Bucureşti, cu următoarele probleme: 

— Cazurile de cetăţeni români și străini din raza dvs. de activitate care au fost sau 
sunt lucrate de dvs., respectiv elementele recrutate sau aflate în studiu în vederea 
recrutării. Pentru elementele în studiu, se va preciza în ce scop v-aţi propus 
recrutarea, iar pentru celelalte, data la care s-a efectuat recrutarea și cu ce sarcini au 
fost trimise sau vor pleca în exterior; 

— În toate situaţiile, se va preciza dacă cazul este lucrat în cooperare cu altă unitate 
din cadrul Consiliului Securităţii Statului şi, în caz afirmativ, cu care anume; 

— Pe măsura obținerii lor, aceleași date le veți comunica Unităţii Militare nr. 0760 
București şi în legătură cu unele cazuri pe care le veți identifica în viitor în raza dvs. 
de activitate. 


A.C.N.S.A.S., fond documentar, dosar nr. 86, vol. 8, f. 30-33. 

1968 decembrie 16. Raport privind organizarea şi desfășurarea muncii informativ- 
operative în rândul turiștilor străini care vizitează România 


Consiliul Securității Statului 16 decembrie 1968 
Strict secret 


Raport 
privind organizarea şi desfăşurarea muncii informativ-operative în 
rândul turiștilor străini ce ne vizitează ţara 


Pornind de la faptul că în acest an ţara noastră urma să fie vizitată de un mare 
număr de turişti străini şi că această cale este folosită intens de serviciile de informaţii 
ale diferitelor state pentru a-și strecura cadre și agenţi cu misiuni de spionaj, Consiliul 
Securităţii Statului a ordonat măsuri complexe menite să ducă la intensificarea muncii 
de supraveghere informativ-operativă generală a acestora, în scopul identificării şi 
punerii active în lucru a celor suspecți. 

În acest an a trebuit asigurată supravegherea informativă generală a unui număr 
de aproximativ 2.400.000 străini, dintre care peste 1.600.000 veniţi temporar în ţara 
noastră și 760.000 în tranzit sau din rândul personalului navigant şi de însoţire a 
diferitelor mijloace de transport. 

Numărul mare de străini aflaţi în ţară, în special în perioada iulie-octombrie a.c., 
şi complexitatea problemelor ce trebuiau urmărite în contextul evenimentelor ce au 
avut loc pe plan intern şi internaţional, au impus o mare concentrare a eforturilor 
aparatului de securitate, o cooperare susținută cu organele M.A.I. şi de antrenare a 
întregului potenţial informativ pentru cuprinderea și asigurarea desfășurării în bune 
condițiuni a muncii, în special în acţiunile de amploare, ca „Amiciţia“, „Badea“ şi 
„Gemina“. 


364 


Analiza rezultatelor obținute din urmărirea turiștilor străini subliniază că orientarea 
dată aparatului de securitate şi sistemul de lucru pus în practică corespund cerinţelor 
dictate de amploarea și particularităţile muncii pe această linie în etapa actuală. 

Faptul că munca de supraveghere informativă generală a străinilor este concepută 
ca o sarcină a întregului aparat de securitate şi că materialul informativ obţinut se 
concentrează pentru studiu şi analiză într-un singur loc, creează condiţii pentru 
cunoașterea mai complexă a preocupărilor acestora, lărgind astfel posibilităţile de 
selecţionare a celor suspecți și luarea lor în lucru pe linia compartimentelor 
specializate, în funcție de natura activităţii ce o desfășoară. 

Măsurile ordonate de Consiliul Securităţii Statului au permis valorificarea în bună 
parte a unor informaţii disparate, reușindu-se în mai multe cazuri ca, pe baza studierii 
tuturor materialelor despre aceleași persoane, obținute de diferite unităţi, să se creeze 
o imagine mai completă asupra activităţii lor şi să fie luate în lucru în cadrul urmăririi 
informative speciale. 

Pentru asigurarea realizării în cât mai bune condițiuni a măsurilor prevăzute în 
planul C.S.S., ofiţeri din Direcţia a III-a au efectuat deplasări în toate Inspectoratele 
judeţene de securitate, contribuind la întocmirea de către acestea a planurilor de măsuri 
proprii, axate pe situaţia operativă concretă. 

În urma concentrării şi studierii materialelor informative din perioada 1965-1967, 
care în mod disparat nu puteau fi valorificate din punct de vedere operativ, Serviciul 
de triere-dispecerat a selecționat, pentru a fi puse în lucru, peste 300 persoane cu 
activitate suspectă, iar în alte circa 250 cazuri, aflate deja în atenţia unor unităţi, au 
fost întregite informaţiile și date spre exploatare în acţiunile respective. 

Prin aplicarea acestor măsuri, până în prezent aparatul de securitate a reușit să 
reţină în supraveghere informativă specială sau în atenție un număr de peste 4.500 
cetăţeni străini cu activitate suspectă. 

De asemenea, a fost posibilă stabilirea unor particularităţi ale felului în care 
serviciile de spionaj, organizaţiile contrarevoluționare din străinătate și centrele cultice 
reacționare folosesc turismul în etapa actuală, pentru realizarea anumitor acţiuni 
îndreptate împotriva statului nostru. 

Majoritatea celor identificaţi cu activitate suspectă sau despre care s-au obținut 
date privitoare la apartenența lor la serviciile de spionaj vin în R.S. România ca turiști 
individuali, acest sistem de călătorie oferindu-le o mare mobilitate de deplasare, 
supravegherea lor fiind mult mai anevoioasă decât a celor din grupurile organizate. 

În culegerea de informaţii sunt folosiţi tot mai intens cetăţenii străini originari din 
țara noastră, care-şi pot „justifica“ deplasările pe motiv că vin în vizită la rude sau 
prieteni, această categorie având mari posibilități de a stabili contacte în rândul 
cetățenilor români. 

Cadrele şi agenţii serviciilor de spionaj trimiși ca turişti au în general sarcina de 
a culege informaţii prin observări directe, fotografieri şi discuţii cu diferite persoane; 

să verifice la faţa locului anumite date obținute anterior prin alte mijloace; să efectueze 
studierea unor cetăţeni români aflați în atenţia serviciilor de spionaj, asupra cărora 
se acționează ulterior, de regulă în timpul deplasărilor acestora peste hotare, pentru 
a-i recruta sau determina să nu se mai reîntoarcă în ţară. 

Din analiza datelor obţinute prin urmărirea informativă specială a străinilor, a 
materialelor culese în exterior de către informatori organelor interne trimiși cu sarcini 
în străinătate, cât şi de D.G.L.E., rezultă o intensificare a activităţii de culegere de 
informaţii din ţara noastră, tematica fiind determinată atât de interesele generale ale 
serviciilor de spionaj, cât și de evenimentele ce au avut loc pe plan intern și 
internațional. 

Rezultă, de asemenea, că sub acoperirea de turiști vin şi persoane care în realitate 
sunt comercianți, ziarişti etc., activitatea lor desfășurându-se pe aceste linii. 

Mobilul unei astfel de situații este determinat, pe de o parte, de schimbul avantajos 
de valută și obținerea cu mai multă ușurință a vizei de intrare în țară (fiind dată direct 
la punctele de frontieră), iar pe de altă parte, cei care se îndeletnicesc cu activitatea 
de culegere de informaţii au posibilitatea de a se bucura de regimul de deplasare 
acordat turiștilor. 

S-a stabilit că în acest an, începând în special cu luna august, un mare număr de 
străini aflaţi în atenția securităţii statului au fost preocupaţi să stabilească: 

— poziţia ţării noastre față de evoluţia situației din Cehoslovacia; stadiul relațiilor 
cu celelalte state socialiste și atitudinea faţă de anumite inițiative ale acestora; 

— unitatea de vederi și de acțiune a conducătorilor de partid şi de stat; existenţa 
unor eventuale divergențe sau a unor grupări ori persoane izolate cu vederi pro- 
sovietice; 

— compoziția gărzilor patriotice; cum se realizează instruirea lor și dacă acest proces 
nu aduce perturbări producţiei; dotarea cu armament; 

— dacă anumite întreprinderi au fost reprofilate pe producție militară și dacă au 
trecut la realizarea ei; 

— amplasarea unor obiective militare; verificarea existenţei celor despre care dețin 
informaţii; dislocarea unităţilor forţelor armate; 

— dacă, în urma evenimentelor ce au avut loc pe plan internaţional, ţara noastră 
se va orienta spre lărgirea relaţiilor comerciale cu statele occidentale, în detrimentul 
celor din C.A.E.R.; 

— necesităţile de import ale țării; posibilitățile de plată şi contingenţele de mărfuri 
destinate exportului; 

— ce interes manifestă R.S. România pentru a deveni membră a Fondului 
Monetar Internaţional și a Băncii de Investiţii pentru Reconstrucţie și Dezvoltare. 

Atrage în mod deosebit atenţia faptul că în această perioadă s-a manifestat interes 
din partea unor străini, pentru a stabili unele date ce privesc nemijlocit organele de 

securitate și M.A.I.; cunoaşterea de ofiţeri de securitate, sedii conspirate, persoane 
bănuite a fi informatori, locurile unde sunt penitenciare etc. 

Cunoașterea activității concrete desfășurate de unele elemente urmărite a permis 
luarea unor măsuri pentru contracararea sau controlul ei, în funcție de situația operativă 
a fiecărui caz în parte. 

Direcţia ] a depistat şi neutralizat încercarea unui străin, emisar al unei organizații 
naționaliste din R.F. a Germaniei, care a venit cu sarcina de a recruta un cetățean 
român, căruia urma să-i dea un cod pentru comunicări convenţionale. 

Direcţia a IIl-a a documentat activitatea informativă a cetățeanului străin 
„Cavalerul“, asupra căruia urmează să ia măsuri, şi controlează transmiterea de 
informaţii de către doi români recrutaţi de „Wolf“, care le plăteşte remuneraţii lunare. 
În schimbul primelor „informaţii“ primite, „Wolf“ le-a achitat sume între 2.000-—2.500 
lei, existând indicii, după felul în care îi instruiește, că intenţionează antrenarea lor 
intensă în astfel de activitate. 

Este cunoscută acțiunea unui serviciu de spionaj de a permanentiza în R.S. 
România, în calitate de reprezentant comercial, un ofiţer de informaţii, fiind 
întreprinse deja unele măsuri de control asupra activităţii lui. 

În alte acţiuni s-au obținut date edificatoare asupra activității suspecte desfășurate 
de turiști străini, ca de exemplu: „Sănătosu“ al Direcţiei a II-a, „Sapin“ şi „Cucu“, 
la Direcţia a III-a, „Firu“ şi „Vica“, lucraţi de 1.S.M.B., „Gelu“ şi „Alvi“, la Constanţa, 
„Michael“ şi „Katy“, la Braşov, „Rolf“ şi „Surdu“, la Prahova, „Ghica“, urmărit la 
Mehedinţi, și alţii, aflaţi în atenţia Inspectoratelor Cluj, Sibiu, Argeş etc., iar în cazul 
unui turist străin, acțiunea a fost lichidată prin arestare. 

Delimitarea zonelor militare și instruirea rețelei informative a permis identificarea 
mai multor străini care au pătruns sau care au încercat să pătrundă în astfel de locuri, 
cu scopul de a face observări directe sau fotografieri asupra obiectivelor respective. 
Pentru astfel de preocupări, organele de contrainformaţii militare au avertizat un număr 
de 10 cetăţeni străini, luând şi alte măsuri de prevenire a culegerii și scurgerii către 
exterior a unor asemenea informaţii. 

În afară de aceasta, în lucru la diferite unități se află și alte cazuri în care una din 
laturile activităţii celor urmăriţi este interesul pentru culegere de date cu caracter militar, 
ca de exemplu: „Dieter Ștefan“ la Sibiu, „Bradu“ la Brașov, „Kamir“, „Willy“, „Raul“ 
la Direcţia a III-a, precum și alţii, lucraţi de Inspectoratele Constanţa, Timiș etc. 

Același gen de preocupări a fost stabilit şi la unii turiști din acțiunea „Badea“, în 
special în perioada imediat următoare evenimentelor din Cehoslovacia, fiind 
identificaţi mai mulţi ofiţeri de informații. 

În ultima perioadă s-au intensificat acţiunile întreprinse de unele organizații 
contrarevoluționare din Occident, precum şi cele ale centrelor cultice reacționare. 

Emisarii acestora urmăresc culegerea de informaţii de natură politică, desfăşoară 
activitate naționalistă şi introduc materiale cu un astfel de conţinut. Asemenea 


367 


preocupări s-au constatat în special la legionari, membrii diferitelor organizaţii 
naționaliste maghiare, germane și ucrainene, precum şi pe linia cultului catolic. 

În ultima perioadă a atras atenţia interesul manifestat de Vatican pentru a culege 
informaţii cu privire la poziţia țării noastre faţă de restabilirea relaţiilor diplomatice 
între cele două state. 

În cursul acestui an, în rândul turiștilor au fost identificaţi și luaţi în lucru mai 
mulți trimiși speciali ai Vaticanului, pentru îndeplinirea unor misiuni informative sau 
pentru a determina — în mod indirect — conducerea Bisericii Ortodoxe Române să 
sprijine realizarea planurilor Vaticanului faţă de R.S. România. 

În atenţia aparatului de securitate se află mulţi străini care se ocupă cu studierea 
unor cetățeni români, aşa cum este „Leca“, vizitator frecvent, interesat în mod deosebit 
de cadre medicale, contactând până în prezent peste 30 de persoane din acest sector, 
dintre care unii cercetători de valoare; „Kamir“, preocupat de cunoașterea activității 
unei persoane ce deţine o funcţie importantă pe linie de stat, semnalată de D.G.LE. 
că în timpul unei călătorii în Occident a avut o activitate suspectă. 

Din urmărirea informativă specială efectuată asupra turiștilor străini a rezultat că 
s-au intensificat acţiunile organizate de scoatere ilegală din ţară a unor cetățeni români 
prin folosirea de pașapoarte speciale aduse și substituiri de persoane. Organele de 
contrainformaţii frontieră au prevenit evaziunea prin astfel de metode a unui număr 
de 10 elemente. 

Cu această ocazie a fost reținut cetățeanul vest-german „Hilfred“, asupra căruia 
s-au găsit o ştampilă şi un tuș cu care aplica vize false pe pașapoarte. 

Concomitent cu identificarea și urmărirea celor suspecți, în preocuparea organelor 
de securitate a fost şi acţiunea de contactare şi recrutare a unor cetăţeni străini. În 
acest an, organele interne şi externe au efectuat peste 200 contacte operative noi cu 
cetăţeni străini, în multe cazuri fiind obținute deja informaţii importante pentru munca 
de securitate, iar în altele s-a definitivat procesul recrutării lor ca informatori. 

Rezultate mai bune în ce priveşte numărul contactărilor au obţinut D.G.L.E,, 
Direcţia a III-a, 1.S.M.B., Inspectoratele Judeţene Constanţa, Brașov, Timiş şi altele. 
În privinţa calităţii însă, continuă încă să se manifeste aceleaşi neajunsuri semnalate 
anterior, în special neconcordanța între contactare și scopul urmărit, din această cauză 
multe din contactele efectuate, în special la unele judeţe, nu au avut un scop precis. 

În alte cazuri, deşi există condiţii pentru realizarea unor contacte ce prezintă 
perspective, timiditatea cu care se acționează, lipsa de inițiativă şi operativitate, 
determină pierderea momentului oportun de efectuare a acestora. 

Actualul sistem de muncă și-a dovedit utilitatea și în ce privește anunţarea operativă 
a unităţilor interesate (cele care s-au integrat în modul de lucru al Serviciului triere- 
dispcerat) despre sosirea în ţară a elementelor aflate în lucru sau a persoanelor reţinute 
în atenție pe baza criteriilor generale de selecție. 

În urmărirea străinilor suspecți de spionaj au fost folosite în mai mare măsură 
mijloacele de care dispun organele de securitate. 

S-a remarcat că aparatul operativ şi cel de specialitate au dovedit mai multă 
preocupare pentru găsirea unor soluţii ingenioase de amplasare a mijloacelor 
tehnice, fapt care s-a reflectat pozitiv în exploatarea acestora. 

Practica muncii din acest an a dovedit eficacitatea superioară a mijloacelor tehnice 
portabile, acestea putând fi folosite în condiţiile cele mai variate, exploatarea lor nefiind 
legată de prezenţa celui urmărit într-un anumit loc. Deosebit de aceasta, se elimină 
în bună măsură riscul deconspirării acestor mijloace, precum şi efortul de instalare. 

În același timp, s-a remarcat mai multă preocupare pentru folosirea judicioasă a 
filajului. Cunoașterea activităţii obiectivelor și efectuarea lucrărilor în condițiuni mai 
bune, grija pentru conspirativitate şi identificarea legăturilor au contribuit la 
întregirea datelor urmăririi speciale. 

Eforturile depuse de întregul aparat de securitate pentru efectuarea supravegherii 
generale a străinilor nu sunt încă pe deplin valorificate, datorită unor deficiențe de 
natură organizatorică în aplicarea întocmai a ordinului Consiliului Securităţii 
Statului, simțindu-se lipsa de coordonare a acestei activităţi. 

Acest lucru a făcut ca nu toate unitățile C.S.S. să pună în aplicare întocmai sistemul 
de lucru stabilit, fapt care are drept consecinţă existenţa a încă unui volum însemnat 
de materiale obţinute în anii precedenţi, care nu au intrat în circuitul activităţii de 
triere-dispecerat, nefiind deci valorificat în mod corespunzător. Acest fapt este cu atât 
mai negativ, întrucât el menţine, pe de o parte, fragmentarea materialului despre acelaşi 
străin, nepermiţând conturarea unei imagini despre însemnătatea cazului, iar pe de 
altă parte, stimulează prezenţa unui spirit departamental, a cărui consecință este 
diminuarea exploatării cu eficienţă a întregului potenţial în procesul supravegherii 
informative generale. 

Tot din această cauză, rețeaua informativă nu este încă în suficientă măsură instruită 
şi antrenată pentru a semnala în mod operativ prezenţa străinilor în anumite locuri, 
legăturile acestora în rândul cetăţenilor români sau aspectele deosebite constatate în 
comportarea lor, iar gazdele O.N.T. sunt antrenate numai în mică măsură pentru 
supravegherea generală a străinilor. 

În multe judeţe, urmărirea străinilor este lăsată în principal pe seama serviciilor 
şi secțiilor 3, celelalte subunități considerând această sarcină ca fiindu-le suplimentară 
şi de mai mică importanță pentru munca lor concretă. 

Munca de selecţie și luare în lucru imediat a unor cadre și agenţi de spionaj este 
îngreunată și de lipsa informaţiilor ce s-ar putea obţine din exterior. 

Această situaţie se datorează folosirii insuficiente a posibilităților tuturor 
informatorilor care se deplasează în exterior și neexploatării intense a rețelei 
informative din rândul cetăţenilor străini. 

Un alt aspect negativ îl constituie și faptul că nu toate unităţile C.S.S. au introdus 
în cartoteca generală de la Direcţia a III-a fişele privind cetăţenii străini suspecți pe 
[care] îi au în atenţie (D.G.L.E.), iar altele (Direcţia I şi a II-a) nu au introdus asemenea 
fişe decât pentru unele cazuri. 

În urmărirea străinilor identificaţi cu activitate suspectă de spionaj se manifestă 
însă lipsa de operativitate și superficialitate în analiza materialului obţinut; nu 
totdeauna se întreprind combinaţii cu scop de dezinformare şi derutare a celor urmăriți 
sau de interpunere a unor informatori care să le trezească interesul pentru a le cunoaște 
preocupările, scopul urmărit şi persoanele din rândul cetăţenilor români ce le 
folosesc în activitatea ce o desfășoară. 

De asemenea, în cadrul urmăririi informative speciale nu se acordă suficientă 
atenţie lucrării legăturilor străinilor din rândul cetăţenilor români. Măsurile ce se iau 
privesc în special numai perioada cât străinul se află în țară, neexistând o continuitate 
pentru a le cunoaște în permanenţă activitatea. 

În puţine cazuri s-a folosit filajul combinat cu mijloacele tehnice portabile, care, 
atunci când s-a procedat în acest fel, s-a dovedit a fi foarte util, oferind bune posibilități 
de urmărire a celor supravegheați. 

Pentru îndeplinirea ordinului Consiliului Securității Statului privind organizarea 
şi desfăşurarea muncii informativ-operative în rândul cetăţenilor străini, propunem 
să fie luate următoarele măsuri: 

— Periodic, toate unităţile să efectueze analize asupra felului în care a fost antrenat 
potențialul informativ la supravegherea informativă generală a străinilor și să ia măsuri 
de organizare a muncii în strictă concordanță cu prevederile ordinului Consiliului 
Securităţii Statului. 

Direcţia a III-a să coordoneze activitatea ce se desfășoară pe linia urmăririi 
cetățenilor străini și să organizeze periodic cu şefii unităţilor ce concură la realizarea 
acestei sarcini analize asupra stadiului muncii, eficacităţii şi felului cum sunt 
îndeplinite ordinele Consiliului Securităţii Statului pe această linie. 

— Să se efectueze o delimitare mai riguroasă a cazurilor cărora să [i se acorde atenție 
deosebită în procesul supravegherii informative generale și să se stabilească regula 
ca toate acțiunile în care se conturează date ce impun măsuri de urmărire informativă 
specială să fie luate în control de către unităţile centrale pe profilul cărora apare 
activitatea celui în cauză. 

— Să se asigure instruirea întregului aparat informativ-operativ central şi teritorial 
cu privire la sarcinile ce le revin în munca cu rețeaua lor informativă pentru 
supravegherea informativă generală a străinilor și a modului de exploatare a 
materialelor obţinute pe această linie. 

— Cu ofiţerii care își desfășoară activitatea în zonele turistice importante și cu cei 
ce urmează să fie detaşaţi în sezon în astfel de locuri să se organizeze convocări de 
instruire cu problemele specifice. 

— Aparatul operativ (care lucrează în sectoarele informative şi la filaj efectiv în 
problema urmăririi cetăţenilor străini) să fie instruit pentru cunoaşterea și exploatarea 
cu mai multă eficienţă și pe scară mai mare a mijloacelor tehnice portabile. 

Având în vedere sezonul turistic de iarnă, în care se așteaptă venirea unui mare 
număr de turiști străini, Inspectoratele judeţene de securitate Brașov, Prahova, 
Constanţa, Sibiu vor lua măsuri de asigurare a măsurilor de supraveghere informativă 
generală, prin crearea unei rețele corespunzătoare şi instruirea ei cu problemele ce 
necesită a fi sesizate. 

Concomitent, să se ia măsuri de a coopera pe scară largă cu organele locale de 
miliție. 

— Toate unităţile centrale și teritoriale să folosească deplasările informatorilor din 
reţeaua lor în locurile turistice de iarnă, pentru a concura la supravegherea informativă 
generală a străinilor și să ia măsuri pentru obţinerea și exploatarea operativă a 
materialelor furnizate de aceştia. 

— Unităţile centrale și teritoriale să aibă în sarcină permanentă folosirea tuturor 
posibilităţilor prin care se pot obține date din exterior despre acei cetăţeni străini care 
urmează a sosi în țara noastră cu sarcini din partea serviciilor de spionaj, a 
organizaţiilor contrarevoluționare sau centrelor cultice reacționare. 

— Concluziile ce se vor desprinde din analiza activităţii organelor de securitate 
în problema urmăririi cetăţenilor străini să fie prelucrate inspectorilor şefi de judeţe 
şi cu şefii Direcţiilor centrale, cu prilejul primei convocări ce va avea loc la Consiliul 
Securităţii Statului. 


Strict secret 
Situaţie statistică 
privind laturi ale activităţii de supraveghere informativă generală 
a străinilor care vizitează R.S. România 























Elemente în  |Străini cu care s-a| Materiale din Materiale 
. „| Total Ş AA : Pi i A i : 
Unitatea centrală atenţie venite în | intrat în contact | supr. inform. întregite prin 
„a | elemente aa . A Ş Saua a : 
sau teritorială |, . țară în 1968 şi |pentru prima dată |generală trimise| Serv. triere- 
în atenție | : Șu : 3 
* “ lanunţate la unitate în 1968 la triere dispecerat 
Direcţia | 7 6 — 5 1 
Direcţia a Il-a 1 Il — 6 - 
Direcţia a III-a 1335 626 24 128 25 
Direcţia a IV-a 40 9 = 4l 3 
D.G.L.E. 1 16 — — 
1.S.M.B. 430 179 37 242 43 

Alba 54 9 l 77 10 
Arad 40 12 SI, 20 3 
Argeș 172 22 7 65 II 
Bacău 76 17 6 64 8 
Bihor 26 10 5 15 1 
Bistriţa-Năsăud 26 25 5 50 — 
Botoşani 15 l — 21 l 
Brăila 24 10 3 3 — 
Braşov 103 37 8 43 2 
Buzău 39 20 3 6 5 
Caraș-Severin 49 8 3 82 2 
Cluj 97 24 — 47 6 
Constanţa 189 45 5 1003 12 
Covasna 28 7 — 68 5 
Dâmboviţa 12 l = 4 2 
Dolj 164 84 l 6 1 
Galaţi 36 8 — 8 1 
Gorj 35 IN! 3 18 — 
Harghita 27 5 4 9 4 
Hunedoara 42 14 — 121 3 
Ialomiţa 12 2 2 2 — 
lași 116 22 — 23 3 
Ilfov 39 Il 5 67 4 
Maramureș 44 4 5 10 2 
Mehedinţi 19 1 1 112 1 
Mureş 59 13 l 7 5 
Neamţ 4l 8 2 35 1 
Olt 14 6 7 27 5 
Prahova 156 33 6 91 6 
Satu Mare 38 8 2, — — 
Sălaj 7 3 l 21 l 
Sibiu 171 42 2 58 IN 
Suceava 86 28 3 127 4 
Teleorman INI l — 2 1 
Timiș 58 22 10 64 5 
Tulcea 22 > 1 30 3 
Vaslui 26 l 2 22 — 
Vâlcea 80 21 l 17 — 
Vrancea 21 4 = 5 l 

1968 decembrie 18. Informare cu privire la rezultatele obţinute pe linia 
îmbunătățirii muncii de securitate în problema legionară 


Consiliul Securității Statului Strict secret 
18 decembrie 1968 


Informare 
cu privire la rezultatele obţinute pe linia îmbunătăţirii muncii 
de securitate în problema legionară 


Pe baza sarcinilor stabilite de Plenara Comitetului Central al Partidului Comunist 
Român din iunie 1967 şi a indicaţiilor date în mai multe rânduri de conducerea 
partidului, Consiliul Securităţii Statului a luat măsuri complexe pentru intensificarea 
muncii de securitate, în scopul urmăririi informative a legionarilor activi din ţară şi 
străinătate. 

Prin măsurile luate s-a urmărit să se stabilească în principal elementele active, 
care să constituie baza de lucru a partidului nostru; formele organizatorice şi 
metodele lor de activitate; legăturile legionarilor din străinătate cu cei din țară și 
caracterul acestora. S-a urmărit, de asemenea, perfecţionarea și diversificarea 
metodelor și mijloacelor de luptă ale securităţii împotriva legionarilor, pentru 
pătrunderea în clandestinitatea activităţii lor, în scopul prevenirii, descoperirii și 
zădărnicirii acţiunilor lor ostile. 

Acţionând pentru realizarea sarcinilor de mai sus, întregul aparat de securitate a 
desfășurat în această perioadă o activitate intensă. Reanalizând toate materialele privind 
pe cele 153.204 elemente cunoscute că au făcut parte din fosta organizaţie legionară, 
s-a ajuns la concluzia că orientarea de a-i urmări pe toţi legionarii în aceeași măsură 
a fost greșită, ea ducând la împrăștierea forţelor și la o activitate de suprafață. Din 
analiza efectuată a rezultat că 21.693 [de legionari], din care 700 în afara graniţelor 
țării, pot fi socotiți că reprezintă un pericol real pentru securitatea statului, fapt pentru 
care trebuie să facă în mod deosebit obiectul urmăririi informative, pas cu pas, așa 
cum a indicat Plenara Comitetului Central al Partidului Comunist Român. Legionarii 
care fac în prezent obiectul muncii de securitate sunt persoane care au deținut grade 
și funcții, foşti condamnaţi pentru activitate contrarevoluționară, elemente fanatice 
care la punerea în libertate au declarat că nu renunţă la activitatea legionară, persoane 
trecute prin şcoli de spionaj şi diversiune care au colaborat cu armata hitleristă sau 
cu diverse centre de spionaj, precum şi alţii care prin activitatea lor prezentă se 
manifestă ca duşmani ai regimului nostru. De menţionat că majoritatea acestora sunt 
intelectuali ce lucrează în economie, în administraţia de stat, învățământ ori deţin 
funcţii pe linia unor culte şi secte. 

Consiliul Securităţii Statului, analizând în mai multe rânduri stadiul muncii de 
urmărire a legionarilor ce constituie baza de lucru a organelor noastre, a ajuns la 
următoarele concluzii cu privire la activitatea prezentă a acestora: 

— Cu toate măsurile represive luate împotriva legionarilor în decursul timpului și 
mai cu seamă în anii regimului nostru, a demascării și compromiterii publice, atât 
în țară, cât şi în străinătate, a concepțiilor politice retrograde și a metodelor fasciste 
ale acestora, elementele de vârf ale Gărzii de Fier, cum sunt: Horia Sima, Constantin 
Papanace, Vasile Boldeanu, Gheorghe Costea, Viorel Trifa, Chirilă Ciuntu, Nicolae 
Horodniceanu, losif Costea, Nistor Chioreanu, Ilie Nicolescu, Eugen Teodorescu, 
Baciu Grigore, Sadovan Ion etc., continuă să nutrească speranţa că organizaţia 
legionară nu a pierdut perspectiva ca într-o împrejurare internaţională favorabilă să 
ajungă din nou la guvernare în România. 

Astfel, elementele legionare de vârf din exterior, cu mai multe ocazii, dar mai ales 
la „congresul“ ţinut în august 1967, la Madrid, au ajuns la concluzia că organizația 
legionară trebuie întărită din punct de vedere organizatoric și doctrinar. 

În acest scop, au hotărât să depună eforturi pentru găsirea căilor de reconciliere 
și unificare a diferitelor grupuri care să pună capăt sciziunii organizatorice și să dea 
un „un caracter mai combativ organizaţiei“; „să se facă totul pentru menţinerea 
influenţei legionare în cadrul emigrației române, prin polarizarea acesteia în jurul 
bisericilor şi organizaţiilor culturale aflate sub controlul legionarilor“; „să intensifice 
activitatea de îndoctrinare legionară prin publicaţii, conferințe, comemorări, reuniuni“. 

Aceste căpetenii legionare consideră că, realizând sarcinile stabilite cu acest prilej, 
„organizaţia legionară poate să-şi consolideze poziţia şi să desfășoare o luptă 
eficientă împotriva comunismului“. 

Din datele obținute de Consiliul Securităţii Statului rezultă că legionarii din exterior 
au trecut efectiv la realizarea obiectivelor sus-menţionate. Între grupările lui Horia 
Sima și Constantin Papanace se duc discuţii pentru a găsi căi de reconciliere. Ei 
preconizează ca problema spinoasă a conducerii să fie încredinţată unor elemente mai 
tinere, necompromise, care să se bucure de încrederea tuturor grupărilor şi pe care 
să le unească sub „stindardul căpitanului“. De altfel, în memoria lui Corneliu Zelea 
Codreanu, după „congres“ au emis medalii comemorative de aur şi de argint cu efigia 
acestuia, i-au reeditat lucrările, cum sunt „Cărticica şefului de cuib“ şi „Pentru 
legionari“, au scris şi publicat în același timp lucrări despre activitatea şi personalitatea 
lui Corneliu Zelea Codreanu, cum sunt: „Corneliu Zelea Codreanu — prezent“, 
„Căpitanul, mit al poeţilor“, „Conducere și disciplină“ şi „Mărturii despre legiune“. 

Preocupările pentru întărirea capacităţii de acţiune a organizației legionare 
rezultă și din faptul că vârfurile emigrației legionare și-au reluat și lărgit legăturile 
cu organizaţii neofasciste din diferite țări, cum sunt: Mișcarea socială italiană, Falanga 
spaniolă, Partidul nazist american, organizaţiile de extremă dreaptă „John Birch 
Society“ şi „Minutemen“ din Statele Unite ale Americii. 

Din datele ce le deţinem, rezultă că în prezent emigrația legionară este sprijinită 
activ de către aceste organizații, atât financiar, cât şi prin punerea la dispoziția acestora 
a mijloacelor lor de propagandă, se informează reciproc şi își coordonează acţiunile 
cu privire la diferite evenimente politice ce au loc pe arena internaţională, unindu-i 
ideea luptei împotriva comunismului. 

În țară, din acţiunile informative „Cibinul“ şi „Voiajorul“, care fac în prezent 
obiectul cercetării penale, precum şi din acţiunile „Contabilul“, „Macedoneanul“, 
„Nicuşor“ şi „Doctorul“, care se află în faza de definitivare a documentării, rezultă 
că persoanele în cauză, şi în mod deosebit elementele de vârf, nutresc aceeași idee 
de preluare a puterii în anumite condiții, ca și cei din emigrația legionară, acționând 
pentru „păstrarea“ unităţii legionare tot sub „stindardul căpitanului“. Dacă până în 
1964 se deţineau informaţii că elementele legionare din ţară erau scindate în simiști 
și antisimişti, din materialele obținute rezultă că în prezent nu se mai poate vorbi de 
o divizare pe grupări, toți militând pentru menținerea preceptelor codreniste. 

Semnificativă este acţiunea legionarului Nicoară lulian, de a păstra numeroase 
materiale originale — inedite — aparţinând lui Corneliu Zelea Codreanu, descoperite 
de organele de securitate în noiembrie 1968. Din declarațiile lui Nicoară Iulian rezultă 
că aceste materiale le păstra, fiind considerate că fac parte din „patrimoniul spiritual 
al organizaţiei legionare“, cu scopul de a asigura în viitor organizaţiei un fond de arhivă 
cu lucrări originale, care să constituie baza teoretică pentru perpetuarea ideilor 
legionare. 

— Acţionând pentru îndeplinirea sarcinii date Consiliului Securităţii Statului de 
către Plenara Comitetului Central al Partidului Comunist Român din iunie 1967, de 
a stabili cadrul organizatoric al activităţii legionare din exterior şi din ţară, în urma 
măsurilor întreprinse rezultă că legionarii din emigrație continuă să-și desfășoare 
activitatea în cadrul organizatoric cunoscut — comandamente şi garnizoane —, fiind 
în continuare divizați în două grupări, respectiv a lui Horia Sima și Constantin 
Papanace. Aceste grupări se deosebesc între ele nu prin probleme de principiu, ci au 
la bază rivalitatea între vârfuri cu privire la conducerea organizaţiei. Adepții lui 
Constantin Papanace, care constituie majoritatea legionarilor din emigrație, la 
întrunirea ce a avut loc în orașul Salo — Italia, în noiembrie 1968, analizând perspectiva 
de unificare a tuturor grupărilor legionare, au ajuns la concluzia că aceasta se va putea 
realiza numai după moartea lui Horia Sima. Din datele pe care le deţinem din ambele 
grupări rezultă că sunt şi comandanți legionari care consideră că unitatea organizaţiei 
ar putea fi realizată prin înlăturarea lui Horia Sima şi aducerea la conducere a unei 
persoane care să se bucure de autoritatea și încrederea grupărilor existente. Sunt vizați 
în primul rând comandanții legionari Vasile Boldeanu, Nicolae Horodniceanu și 
Demostene Nacu, cele mai multe șanse avându-le însă primul candidat, care se pare 
că este agreat de ambele grupări. 

În ţară, primii doi ani de la eliberarea legionarilor din detenţie au constituit pentru 
aceștia o perioadă de luare de contact cu realitatea, în care s-au preocupat de a stabili 

cărui fapt [li] se datorează eliberarea, cât de consolidat este regimul nostru, care este 
prestigiul României pe plan internațional, ce posibilităţi au de a se integra în câmpul 
muncii şi ce condiţii există pentru continuarea activității legionare clandestine. 

În anul 1967, şi îndeosebi în 1968, s-a constatat că elementele legionare de vârf 
cunoscute ca active și-au dat seama că regimul nu poate fi răsturnat prin forță, că 
România se bucură de un mare prestigiu pe plan internaţional, că socialismul a învins 
pe deplin și definitiv în ţară şi că preluarea puterii fără sprijinul unor state capitaliste 
este exclusă. Pornind de la această concluzie, legionarii şi-au adaptat formele şi 
metodele de activitate clandestină la condiţiile existente, căutând să pătrundă în 
sectoare importante din economie, institute de cercetare, organe de presă, să 
contacteze vechile legături, să menţină spiritul legionar, să realizeze căsătorii între 
familii de legionari şi, în unele cazuri, să facă educaţie legionară descendenților. 

Numai în industria chimică, energia electrică, transporturi, industria de apărare, 
Academie și institutele de cercetare aparținând acesteia lucrează 5.279 legionari. 

Până în prezent, cunoaștem că s-au realizat unele legături cu caracter permanent 
între elemente legionare de vârf din același judeţ şi chiar din judeţe diferite, cum sunt: 
Sibiu, Dolj, Braşov, Constanţa, Alba, Timiș și Municipiul București. Din datele 
obținute, rezultă că legionarii respectivi, prin reluarea acestor legături, își propun 
menţinerea spiritului legionar, cunoașterea permanentă a situaţiei fiecăruia și a 
posibilităților de a lua contact reciproc în orice moment. Până în prezent nu s-au 
materializat acţiuni de constituire a unei conduceri pe ţară sau pe judeţe, elementele 
capabile să întreprindă astfel de acțiune, considerând că nu ar avea șanse de reușită 
Şi că s-ar expune inutil la grave repercusiuni. 

De altfel, gruparea lui Constantin Papanace, la întrunirea care a avut loc în luna 
noiembrie în Italia, a ajuns la concluzia că legăturile sporadice pe care le au cu ţara 
şi lipsa unei conduceri îi pun în imposibilitatea să coordoneze activitatea din exterior 
cu cea din ţară. În consecință, Constantin Papanace consideră că „o problemă căreia 
trebuie să i se acorde importanță deosebită este reorganizarea activităţii legionare din 
țară şi stabilirea unor legături permanente între legionarii din ţară şi cei din 
străinătate“. El consideră ca o sarcină a conducerii emigrației legionare de a numi 
într-un viitor apropiat un comandant legionar pe ţară, care să fie cel mai puțin 
compromis faţă de ceilalți legionari din interior. Abia după numirea acestuia — 
apreciază Constantin Papanace — „s-ar putea trece treptat la reorganizarea mișcării 
legionare din țară, organizarea unor grupuri clandestine în diferite orașe, care într-o 
primă fază să aibă sarcina recrutării de noi membri, analizarea stării de spirit a 
populaţiei şi realizarea unei informări permanente a conducerii emigrației legionare 
asupra situației din ţară“. 

Pericolul unei reorganizări există şi din partea unor conducători legionari din ţară, 
independent de cei din străinătate. Legionarii din acţiunea „„Voiajorul“ consideră că 
Horia Sima, Constantin Papanace și toţi ceilalți conducători legionari din străinătate 
sunt compromiși, nu reprezintă „mișcarea“, şi că activitatea legionară trebuie 

reorganizată și condusă de elementele legionare din interior, care „au suferit şi cunosc 
situația reală din ţară“. 

Acest punct de vedere este exprimat şi de un număr restrâns de legionari din 
exterior. Este semnificativă afirmaţia comandantului legionar C. Nagacevschi, care 
susține că: „exilul, după 20 ani, a ajuns să aibă legionari destui, dar nu are o mișcare 
legionară. Este un anacronism a concepe o mișcare legionară autentică în afara 
graniţelor ţării. Reînvierea organizaţiei legionare va putea veni numai din țară, nu 
din exil, deoarece cei din țară au trăit zbuciumul neamului şi au înfruntat toate 
încercările soartei şi durerile războiului“. 

— Caracteristică în activitatea legionarilor de vârf din exterior și din ţară este 
diversiunea ideologică. 

Activitatea legionarilor în acest domeniu se înscrie pe linia orientărilor date de 
C.L.A. şi Departamentul de Stat al Statelor Unite ale Americii organizaţiilor 
emigrației reacționare şi unor posturi de radio ca „Europa Liberă“, „Vocea Americii“ 
şi altele. În aceste orientări se indică să se sugereze oamenilor de cultură din ţările 
socialiste să scrie lucrări care să nu concorde cu linia promovată de partidele şi 
guvernele comuniste, să le demonstreze că în condițiile „libertăţilor din Occident“ 
se pot crea opere literare de valoare, în timp ce regimul și ideologia comunistă 
împiedică progresul culturii. Să se militeze pentru crearea unei unităţi între oamenii 
de cultură din țările socialiste şi cei din emigrație, într-un front comun împotriva 
comunismului, urmând ca pe calea culturii să se ajungă la o subminare din interior 
a regimurilor comuniste. 

Prin intermediul unor oameni de cultură din emigrația română, aflați sub influența 
lor, legionarii acţionează asupra intelectualilor din ţara noastră care se deplasează în 
străinătate. Exploatând interesul pe care unii scriitori și artişti români îl manifestă 
pentru asigurarea succesului personal, legionarii acționează foarte subtil și variat asupra 
lor, în scopul îndoctrinării dușmănoase, urmărind să-i influențeze în spiritul ideologiei 
burgheze şi să-i determine să creeze opere de pe aceste poziţii. 

În ultimii doi ani, atât în ţară, cât și în exterior, s-a răspândit tot mai mult ideea 
diversionistă că legionarii aveau înscris în programul lor aceleași obiective social- 
economice ca cele pe care le realizează Partidul Comunist Român. În felul acesta, 
ei urmăresc pe de o parte să diminueze originalitatea ideologiei comuniste de 
construcție a noii societăți, iar pe de altă parte să reabiliteze organizația legionară, 
compromisă prin caracterul ei distructiv şi criminal. 

De menționat că această idee este însușită şi propagată atât de unii dintre foștii 
conducători ai organizației, cât şi de membrii de rând, indiferent de pregătirea lor 
intelectuală ori de mediul social în care se găsesc. 

Propaganda legionarilor este canalizată și în direcția subminării încrederii în 
eficiența măsurilor de organizare ştiinţifică a producției şi a muncii, precum și a altor 
măsuri elaborate de partidul nostru în etapa actuală. 

Interpretând libertățile democratice din țara noastră drept rezultat al presiunilor 
imperialiste și slăbiciunilor regimului nostru, au emis ideea creării legale a unei opoziții 
Partidului Comunist Român. 

De aceasta este legată iluzia unor legionari că se va putea ajunge la schimbarea 
regimului. Într-o asemenea situație, unii sunt de părere că legionarii sunt singurii care 
ar putea constitui un partid, iar alții admit ipoteza coalizării împotriva regimului nostru 
a rămășițelor fostelor partide burgheze. 

— Din urmărirea informativă a legionarilor din interior, se desprinde că activitatea 
ostilă a acestora se desfășoară prin comiterea unor acte de sabotaj, diversiune, agitație 
dușmănoasă, instigare la neîncredere şi nemulțumiri față de unele măsuri întreprinse 
de partid și guvern. 

Deși acţiunile elementelor legionare îndreptate împotriva bazei economice 
îmbracă forme deosebit de subtile — plecând de la indicațiile Plenarei Comitetului 
Central al Partidului Comunist Român din iunie 1967, că în cercetarea evenimentelor 
deosebite ce au loc în sectoarele economice să se aibă în vedere reaua intenţie — 
aparatul de securitate a reușit în acest an să descopere şi să documenteze cazurile de 
sabotaj din acțiunile „„Voiajorul“ şi „Poarta“, legionarii respectivi fiind cercetaţi în 
stare de arest, urmând a fi trimiși în Justiţie. 

— Activitatea îndelungată clandestină a legionarilor, timpul petrecut în detenție, 
fanatismul lor, le dau posibilitatea ca în acțiunile ostile să folosească metode abile, 
diversificate, adaptate condiţiilor actuale din ţară, să acționeze în acele locuri de muncă 
unde sunt lipsuri organizatorice, oameni lipsiţi de răspundere, slab pregătiți din punct 
de vedere politic şi profesional, în scopul de a găsi justificări cu ușurință pentru 
ascunderea activităţii lor dușmănoase. 

Ca metode folosite mai frecvent de legionari, cunoaștem: legendarea întâlnirilor 
şi a discuţiilor în grup prin participarea la slujbe religioase, coruri bisericești, 
sărbătorirea zilelor onomastice, nunţi, botezuri, înmormântări, schimbarea frecventă 
a locurilor de muncă pentru a se sustrage urmăririi de securitate, sprijin reciproc pentru 
angajarea în diferite locuri de muncă, ocuparea unor funcții care să le permită 
deplasarea în ţară, pe care o folosesc pentru menţinerea legăturilor, caută să se 
evidenţieze la locul de muncă, pentru a crea impresia unor oameni corecţi și a-și 
ascunde astfel activitatea lor dușmănoasă, organizează excursii în grup, activează în 
cercuri literare în care se elogiază reciproc etc. 

— Sporindu-și combativitatea — în cursul anului 1968 — aparatul de securitate a 
aplicat măsuri tot mai diversificate împotriva legionarilor, ţinând cont de gravitatea 
acțiunilor întreprinse de aceștia. Astfel, 5 au fost trimiși în judecată și condamnaţi, 
9 se găsesc în cercetare penală, 543 au fost anchetați în stare de libertate sau de arest 
în scopul compromiterii sau recrutării, 350 au fost avertizați și demascaţi, 226 au fost 
chemaţi sistematic la securitate, în scopul determinării de a se abţine de la acțiuni 
dușmănoase. 


380 


Concluziile prezentate cu privire la activitatea actuală a legionarilor din ţară şi 
exterior dau posibilitatea Consiliului Securităţii Statului să analizeze metodele folosite 
în urmărirea informativă a acestora, eficacitatea unor măsuri folosite pentru a pătrunde 
în clandestinitatea lor, să aprecieze modul în care securitatea statului va trebui să 
acționeze în viitor pentru a zădărnici orice acțiune ostilă îndreptată împotriva ţării 
şi să-și îndeplinească în acest fel una din sarcinile date de partid și guvern. 

În urmărirea informativă a legionarilor, Consiliul Securităţii Statului a antrenat 
întregul aparat de securitate, socotind că aceștia, datorită concepțiilor lor dușmănoase, 
pot comite infracțiuni de trădare de patrie, sabotaj şi diversiune, complot etc. Pentru 
aceasta, s-au luat măsuri de a dezvolta la ofițerii de securitate simţul răspunderii, 
combativitatea, intransigența și spiritul ofensiv de care trebuie să dea dovadă în 
urmărirea acestei categorii de elemente deosebit de dușmănoase. În prezent apreciem 
că aparatul are o concepţie clară de muncă şi că este în măsură să acţioneze cu mai 
multă eficiență. Faţă de formele și metodele din ce în ce mai subtile folosite de 
legionari în activitatea lor clandestină, aparatul de securitate a aplicat metode mai 
diversificate şi se acţionează în continuare pe linia perfecţionării acestora. 

Cazurile descoperite în ultimele luni au evidenţiat faptul că, atunci când se 
acționează cu curaj, ingeniozitate, exploatând în mod operativ situațiile favorabile 
ce se creează, se pot obține rezultate care să prevină acțiunile dușmănoase și să creeze 
posibilitatea aparatului de securitate să pătrundă în clandestinitatea legionarilor. 

Din cazurile lucrate informativ și finalizate în acest an, Consiliul Securității Statului 
a desprins concluzii de muncă pentru activitatea de viitor, generalizând prin diferite 
forme metodele bune, a combătut neajunsurile ce s-au manifestat și a întreprins 
continuu noi măsuri care să creeze atât cadrul organizatoric necesar, cât şi mijloacele 
adecvate de muncă. 

Analizând critic munca desfășurată de aparatul de securitate în problema 
legionară, considerăm că ceea ce s-a obţinut până în prezent reprezintă numai un 
început, care va trebui dezvoltat pentru a îndeplini sarcina trasată de conducerea 
partidului, de a cunoaște pas cu pas activitatea legionarilor din baza de lucru. 

Din activitatea desfășurată se desprinde faptul că în munca unor ofiţeri de securitate, 
şefi de unităţi, și a Consiliului Securităţii Statului au existat lipsuri care n-au fost 
cunoscute la timp, pentru a se lua măsuri de remediere, iar altele au ieșit în evidență 
recent, cu prilejul anchetării legionarilor ce fac obiectul acțiunilor raportate în prezentul 
material. Din lipsurile ce s-au manifestat în activitatea aparatului de securitate în 
această perioadă, în urmărirea informativă a legionarilor, socotim ca fiind cele mai 
importante următoarele: 

— Deşi s-a cunoscut că mulţi dintre informatorii din problema legionară sunt 
nesinceri și ne dezinformează, că o parte din aceștia au fost recrutați în detenţie și 
deconspiraţi, măsurile întreprinse pentru verificarea reţelei informative au fost 
sporadice şi nu de natură să ne ducă la concluzia că ar trebui să se acționeze pe un 
plan mai larg și cu mijloace diversificate. Din anchetarea persoanelor ce fac obiectul 

acțiunilor „Cibinul“, „Voiajorul“ şi „Poarta“, precum și din mijloacele speciale folosite 
în acţiunile „Contabilul“, „Macedoneanul“, „Doctorul“ şi altele, rezultă că o mare 
parte din rețeaua informativă este cunoscută de elementele urmărite, că în multe cazuri 
se pun de acord asupra problemelor cu care să informeze Securitatea, iar alții, fără 
să fi trădat legătura, fiind elemente fanatice, ascund în mod conștient activitatea ilicită 
desfășurată de persoanele urmărite şi de ei înșiși. Ca urmare, multe din informațiile 
furnizate de reţeaua internă se referă la comentarii, nemulțumiri sau alte fapte minore 
ce nu întrunesc elementele constitutive ale unei infracțiuni împotriva securităţii statului. 

În acțiunea „Cibinul“, informatorii folosiţi de organele de securitate sunt coautori 
la faptele lui Nicoară Iulian, favorizatori şi complici la activitatea lui dușmănoasă. 
Activitatea dușmănoasă a acestor persoane a fost descoperită prin mijloacele 
speciale ale muncii de securitate şi ulterior documentată prin anchetă. 

Din aceste constatări s-a desprins necesitatea ca în problema legionară informatorii 
să fie permanent verificaţi și, în acele cazuri în care sunt suspiciuni de nesinceritate, 
să li se deschidă acţiuni informative şi să fie lucraţi ca și elementele din baza de lucru, 
concomitent cu menţinerea lor în rețea pentru dezinformare. De asemenea, rezultă 
necesitatea folosirii pe o scară cât mai largă a mijloacelor speciale, atât pentru 
urmărirea informativă, cât și pentru verificarea rețelei. 

— O perioadă îndelungată, un număr însemnat de persoane din baza de lucru n-au 
fost încadrate informativ. Abia la sfârșitul anului 1968 s-a realizat această sarcină. 
Neîncadrarea acestor persoane nu a permis ca noi să cunoaștem acţiunile lor ostile 
şi să intervenim cu măsurile ce se impuneau. 

— S-a desprins cu întârziere faptul că legionarii din exterior şi din ţară desfășoară 
o intensă activitate de diversiune ideologică și, în consecință, măsurile luate nu au 
fost de natură să ne ofere posibilitatea de a acţiona cu eficacitate și de a face propuneri 
de contracarare. 

— Cunoaștem încă în mică măsură metodele și formele de acţiune ale legionarilor 
din sectoarele economice şi de aceea puţine cazuri au fost descoperite şi documentate. 
În prezent, Consiliul Securităţii Statului reorganizează aparatul de securitate ce 
desfășoară activitate de contrainformaţii în obiectivele economice. 

— Socotim că măsurile întreprinse atât în ţară, cât şi în străinătate, pe linia adâncirii 
disensiunilor, compromiterii și izolării unor căpetenii legionare, sunt încă insuficiente 
Şi se impune ca acestea să fie lărgite, existând posibilități multiple de acţiune. 

— Neînarmarea aparatului de securitate de-a rândul anilor cu cunoașterea 
metodelor şi formelor de activitate ale legionarilor în diferite etape nu a creat orizontul 
necesar de acţiune pentru ofiţeri, aceştia neputând să acţioneze întotdeauna cu metode 
adecvate şi în perspectivă. 

Consiliul Securităţii Statului a întreprins măsuri pentru lichidarea acestui neajuns, 
dar apreciază că la rezolvarea acestei sarcini și-ar putea aduce aportul şi alte instituții 
specializate. 

Pentru etapa următoare, Consiliul Securităţii Statului va lua în continuare măsuri 
care să asigure îndeplinirea indicațiilor date de conducerea partidului în problema 
legionară, va desprinde sarcinile de viitor ale aparatului de securitate, pe baza activității 
desfășurate în acest an, şi va completa planul de măsuri cu problemele noi apărute. 

Rugăm conducerea partidului ca, în afară de sarcinile ce ne revin — specifice muncii 
noastre —, să aprobe următoarele propuneri: 

— Cunoscând faptul că unele autorităţi din Franţa, Republica Federală a Germaniei 
şi Spania susțin material și moral activitatea grupărilor legionare, propunem să se 
analizeze oportunitatea iniţierii unor intervenţii diplomatice pe lângă guvernele 
respective, pentru a nu le mai acorda sprijin şi a le interzice desfăşurarea acţiunilor 
ostile României pe teritoriul ţării lor. 

— Din sectoarele chimie, energie electrică, transporturi feroviare, navale şi 
aeriene, industria de apărare, institutele de cercetări ştiinţifice și din Ministerul Forţelor 
Armate, să fie înlăturați legionarii a căror prezenţă în aceste obiective constituie un 
pericol pentru securitatea statului. 

— Consiliul Securităţii Statului, cu sprijinul Institutului de Istorie a Partidului şi 
Academia de Științe Sociale „Ștefan Gheorghiu“ să organizeze în 1969 o sesiune de 
comunicări ştiinţifice pentru aparatul de securitate, cu teme privind istoria organizaţiei 
legionare, cu scopul de a-l informa multilateral asupra activității criminale a 
legionarilor. 

— Editura Politică şi Consiliul Securității Statului să editeze în anul 1969 o lucrare 
despre „Garda de fier“, prin care să demașşte caracterul fascist şi criminal al 
organizaţiei legionare. 


Preşedintele Consiliului Securităţii Statului 
Ion Stănescu 


Se anexează: 
1. Documentarul privind activitatea ostilă statului nostru desfăşurată de legionari”. 
2. Planul de măsuri al Consiliului Securităţii Statului pentru intensificarea 


muncii de urmărire informativă a legionarilor din ţară și străinătate”. 


A.C.N.S.A.S., fond documentar, dosar nr. 88, vol. 3, f. 252-265. 


* Nu există în dosar. 

1970 mai 5. Raportul de activitate al Direcţiei I pe anul 1969 


Consiliul Securității Statului Strict secret 
Direcţia | 
Nr. 111524 din 5 mai 1970 


Către 
Cancelaria C.S.S. 


La adresa dvs. nr. 13/090.137 din 29 ianuarie 1970, vă înaintăm alăturat raportul 
de activitate al Direcţiei I pe anul 1969. 


Adjunct şef direcție 
Lt. colonel lana Aurel 
Șef secţie 
Maior Peniu Gr. 


Raport 
cu privire la activitatea Direcţiei 1 pe anul 1969 


Tovarăși, 

Activitatea Direcţiei 1 s-a desfășurat în anul pe care l-am încheiat în condiţiile în 
care întregul aparat de securitate, mobilizat de hotărârile de partid, de prevederile 
legilor ţării și ale ordinelor preşedintelui Consiliului Securităţii Statului, a obținut o 
seamă de realizări în domeniul prevenirii, descoperirii și lichidării infracţiunilor contra 
securității statului, pe linia perfecționării formelor, mijloacelor şi metodelor sale de 
muncă. 

Recentul bilanţ anual care a avut loc la Consiliul Securităţii Statului a relevat 
revirimentul ce s-a produs în anul 1969 asupra calității muncii în toate sectoarele 
aparatului, eforturile mari pe care cadrele le-au depus pentru îndeplinirea multiplelor 
sarcini care ne-au fost puse în faţă, stabilind totodată obiectivele principale ale 
activităţii de securitate pentru anul 1970. 

Aprecierile, concluziile şi sarcinile ce au fost formulate cu ocazia bilanţului asupra 
muncii de informaţii interne, ca de altfel asupra tuturor domeniilor muncii de securitate, 
ne dau posibilitatea să facem o analiză mai aprofundată asupra modului în care ne- 
am desfăşurat activitatea, să desprindem ceea ce este pozitiv şi necesar a fi dezvoltat, 
neajunsurile ce se mai manifestă și care vor trebui cât mai grabnic înlăturate, precum 
și direcţiile în care să ne concentrăm eforturile în anul 1970. 

La baza activităţii noastre au stat sarcinile principale pe care Consiliul Securității 
Statului ni le-a pus în față la bilanțul muncii pe 1963. 

Acestea au fost următoarele: 

— Prevenirea oricăror încercări de a organiza sau de a desfăşura individual acţiuni 
îndreptate împotriva securităţii statului din partea elementelor active din rândul 
legionarilor şi a altor organizaţii și partide de tip fascist, foştilor condamnaţi, membrilor 
fostelor partide şi organizații politice burgheze, naționalist-șovine şi iredentiste, a celor 
care activează dușmănos sub masca cultelor şi sectelor, precum și a altor elemente 
care se situează pe poziţii ostile din obiectivele de artă, cultură, știință și învățământ; 

— Urmărirea îndeaproape a evoluţiei manifestărilor şi acțiunilor elementelor ce 
constituie baza de lucru a aparatului de informaţii interne, desprinderea concluziilor 
corespunzătoare cu privire la formele şi metodele folosite de acestea în etapa actuală, 
a modului nostru de acțiune și eficacitatea acestuia; 

— Lichidarea activităţilor cu caracter infracțional îndreptate împotriva securității 
statului prin administrarea mijloacelor de probă necesare în vederea trimiterii în justiție 
a elementelor periculoase. 

Pentru realizarea acestor sarcini, pe baza ordinelor tovarăşului preşedinte al 
Consiliului Securităţii Statului, direcţia noastră a întreprins un complex de măsuri 
şi a depus un mare volum de muncă pentru a acorda sprijin concret şi a controla munca 
de informaţii interne în teritoriu, a coordona unele acţiuni mai importante desfăşurate 
pe raza mai multor judeţe, precum și pentru executarea nemijlocită de sarcini 
informative legate de lucrarea elementelor de vârf şi clarificarea cazurilor mai 
deosebite din Capitală. 

În acest context se înscriu măsurile ce au fost luate pentru executarea ordinelor 
privind încadrarea pe două sau mai multe linii a bazei de lucru, consolidarea din punct 
de vedere calitativ a rețelei informative și verificarea acesteia, perfecționarea 
supravegherii informative generale și a urmăririi informative speciale, folosirea unor 
metode și procedee de muncă mai diversificate pentru contracararea activităţilor cu 
caracter ostil, efectuarea experimentului în cele cinci judeţe şi introducerea noului 
sistem de muncă în mediul rural pe întreaga ţară, dezvoltarea pregătirii ofițerilor de 
informaţii interne şi perfecţionarea stilului și metodelor de muncă ale cadrelor cu 
funcţii de conducere. 

Baza de lucru pe linie de informaţii interne (24.990 elemente) este în prezent 
complet încadrată informativ şi aproape în totalitate pe două sau mai multe linii (mai 
sunt încă 215 elemente încadrate numai pe o singură linie). 

Executarea ordinului privind încadrarea informativă a bazei de lucru a avut drept 
consecință exercitarea unui control mai riguros asupra poziţiei prezente, intențiilor 
şi legăturilor cu caracter ostil ale elementelor de care ne ocupăm. Totodată, au putut fi 
trase cu mai multă certitudine concluzii în legătură cu transformările pozitive survenite 
în concepţiile politice și atitudinea unui număr însemnat de persoane aflate la începutul 
anului 1969 în baza de lucru şi care au fost scoase pe parcurs. Aceasta a făcut ca, cu 

toate includerile de noi persoane necunoscute anterior în sfera preocupărilor noastre, 
ca rezultat al activității de supraveghere informativă generală, baza de lucru actuală 
a aparatului de informații interne să fie mai mică, comparativ cu cea existentă la 
sfârşitul anului 1968, cu 32,5%. 

Delimitarea mai riguroasă a bazei de lucru a permis concentrarea eforturilor către 
elementele cele mai periculoase și realizarea unei îmbunătățiri calitative a muncii de 
supraveghere informativă generală şi de urmărire informativă specială. 

În prezent, unui ofiţer din aparatul de informaţii interne îi revin în medie 9 
informatori, 24 persoane din baza de lucru, din care 22 fac obiectul supravegherii 
informative generale, iar două sunt urmărite prin mape de lucru şi prin dosare de 
acţiune informativă. Sunt, deci, condiţii pentru a se desfășura o muncă mai de calitate. 

Concomitent cu încadrarea informativă a bazei de lucru s-a desfășurat o activitate 
mai susținută pentru îmbunătăţirea, sub toate aspectele, a muncii cu rețeaua 
informativă. Cu toate că din punct de vedere numeric s-a înregistrat o reducere a reţelei 
informative, aceasta datorându-se în principal predării la organele de miliţie a unei 
mari părți din informatorii existenţi pe linie de informaţii interne în mediul rural, în 
realitate, ca urmare a recrutărilor efectuate, a eliminării din rețea a persoanelor 
necorespunzătoare și a activităţii de instruire şi educare, potenţialul nostru informativ 
s-a întărit în mod simţitor, sfera lui de cuprindere fiind tot mai largă şi mai bine 
orientată. 

La aceasta a contribuit şi preocuparea ce s-a manifestat pentru verificarea reţelei 
informative, precum și faptul că, în acele cazuri în care au existat indicii că unii din 
informatori au divulgat secretul colaborării cu securitatea, au fost luate măsuri de 
dezinformare a lor şi a persoanelor pe lângă care erau folosiți. 

Totodată, pe baza indicaţiilor primite s-a îmbunătățit sistemul de legătură cu rețeaua 
informativă, extinzându-se metoda legăturilor impersonale cu o parte din informatorii 
mai valoroşi şi temeinic verificați (912, din care 28 pe direcţie). 

Îmbunătăţirile aduse în organizarea şi desfășurarea muncii de informaţii interne 
s-au răsfrânt pozitiv asupra calităţii informaţiilor obţinute în anul 1969, [asupra] 
măsurilor pe care noi le-am întreprins pentru contracararea activității dușmanului. 

Pe baza informaţiilor obţinute au putut fi desprinse concluzii valoroase referitoare 
la activitatea ostilă a elementelor aflate în atenția aparatului de informații interne. 

Sintetizând într-o apreciere de ansamblu ceea ce este caracteristic categoriilor de 
persoane din baza noastră de lucru, tovarășul președinte al Consiliului Securităţii 
Statului, cu ocazia bilanţului anual, a subliniat că „trăsătura dominantă a modului 
de a gândi al elementelor din interior care se situează pe poziţii dușmănoase, şi care 
reprezintă de altfel şi mobilul manifestărilor și acţiunilor acestora, o reprezintă speranţa 
pe care o nutresc că vor mai reveni în viaţa politică a ţării. O parte dintre ele continuă 
să-şi lege aceste speranţe de ideea izbucnirii unui război al cărui deznodământ să le 
fie favorabil, în timp ce altele, interpretând în mod eronat procesul de dezvoltare a 
democraţiei în ţara noastră, precum și anumite evenimente ce au loc pe plan 

internațional, consideră că societatea românească va evolua în așa fel încât ele se vor 
putea afirma ca exponente ale partidelor și organizațiilor din care au făcut parte“. 

Informaţiile obținute au permis aparatului de informații interne să întreprindă o 
seamă de măsuri eficiente în domeniul muncii de prevenire, descoperire și lichidare 
a infracțiunilor contra securităţii statului. 

Astfel, au fost realizate 1.364 avertizări, care au determinat cele mai multe elemente 
să înceteze cu manifestările ostile; au fost întreprinse măsuri soldate cu compromiterea 
a aproximativ 270 elemente de vârf fanatice, care exercitau influenţă negativă în jurul 
lor, au fost dezmembrate 16 anturaje de elemente ostile, care puteau degenera în 
grupuri cu caracter subversiv; au fost supuse, pe baza propunerilor făcute, judecății 
opiniei publice 21 elemente ostile. 

În realizarea acestor măsuri au fost folosite metode şi procedee mai ingenioase, 
punându-se accentul pe stabilirea acelor fapte despre persoanele în cauză, care, aduse 
la cunoştinţă pe diferite căi în mediile vizate, să ducă la compromitere, izolare, 
disensiuni, suspicionare reciprocă, apariţia sentimentelor de teamă în legătură cu 
consecinţele legale ce pot fi suportate dacă intenţiile respective ar fi materializate. 

De asemenea, prin efectele lor s-au dovedit deosebit de utile chemările periodice 
la securitate a anumitor legionari şi a altor elemente ostile cunoscute ca pretabile la 
acțiuni dușmănoase, care în acest fel au fost ţinute în dependență. Totodată, în unele 
cazuri a fost realizată cu succes metoda documentării, în cooperare cu organele de 
miliție, a unor infracţiuni de drept comun săvârşite de unele elemente dușmănoase 
aflate în urmărirea aparatului de informaţii interne. 

Aceste rezultate obținute de aparatul de informaţii interne în domeniul contracarării 
acțiunilor care puteau aduce prejudicii statului nostru ilustrează că s-au înţeles şi 
înfăptuit indicaţiile conducerii de partid şi ordinele tovarăşului președinte Ion 
Stănescu cu privire la prevenirea infracțiunilor contra securității statului. 

Pentru noi este deosebit de mobilizatoare aprecierea făcută cu ocazia bilanţului 
anual al Consiliului Securității Statului, potrivit căreia „principala caracteristică a 
modului în care s-a acționat în domeniul muncii de informaţii interne a constat în 
faptul că, pe baza unor informaţii de mai bună calitate obținute, au fost luate o varietate 
de măsuri prin care s-a împiedicat materializarea intenţiilor, au fost destrămate 
anturajele şi legăturile care puteau să capete un caracter organizat, fiind prevenite 
astfel în cazurile descoperite infracțiunile“ şi că „intervenţiile în faza incipientă a unor 
stări de lucruri existente în rândul elementelor aflate în baza de lucru, care pot evolua 
spre infracțiuni contra securității statului, în scopul prevenirii comiterii lor sunt în 
conformitate cu legea, cu interesele partidului și statului, ale poporului nostru“. 

În acelaşi timp, conform prevederilor legii, în cazurile în care activitatea 
persoanelor urmărite întrunea elementele constitutive ale unei infracţiuni date în 
competenţa noastră, au fost luate măsuri de cercetare penală în vederea trimiterii în 
justiţie. 

În cooperare cu Direcţia XIII-a, au fost trimise în justiţie 29 elemente. Sunt în 
curs de cercetare, în stare de libertate sau de arest, 96+6 elemente, în vederea tragerii 
lor la răspundere penală. 

La rezultatele obținute în anul încheiat recent, pe linie de informaţii interne, o 
contribuţie pozitivă a adus-o şi direcţia noastră, în calitate de unitate centrală 
specializată în acest domeniu important al muncii de securitate. 

Prin controalele efectuate în 9 inspectorate de securitate judeţene de către 
colective conduse de șeful direcţiei sau adjuncții săi, prin trimiterea sistematică în 
judeţe a unor echipe de control şi sprijin, precum și prin faptul că ofiţerii din serviciile 
direcției au acționat în mai mare măsură pentru clarificarea anumitor cazuri și 
rezolvarea problemelor de informații interne din teritoriu, unitatea noastră a reușit 
să cunoască mai bine situaţia informativă pe ţară, să sesizeze și să ajute la înlăturarea 
unor neajunsuri, să-și aducă aportul la finalizarea unor acțiuni importante şi să 
informeze mai operativ şi cu probleme de fond conducerea Consiliului Securității 
Statului (s-au efectuat circa 3.500 zile deplasare). 

Totodată, direcția a efectuat nemijlocit urmărirea informativă a unor elemente de 
vârf ale fostei organizaţii legionare şi a altor organizaţii de tip fascist, partidelor 
burgheze, organizaţiilor naţionalist-şovine și iredentiste, a unor elemente dușmănoase 
active din rândul cultelor şi sectelor, precum şi din domeniul artei, culturii, ştiinţei 
şi învăţământului. Ea a întreprins măsuri menite să prevină materializarea încercărilor 
de activitate ostilă. 

Astfel, ofițerii direcţiei noastre au realizat nemijlocit 66 avertizări, 16 compromiteri, 
5 destrămări de anturaje şi legături care puteau degenera în grupuri cu caracter 
subversiv. 

Pe baza informărilor pe care unitatea noastră le-a făcut au fost luate o serie de 
măsuri, fiind evitate unele consecinţe şi implicaţii negative. 

Raportăm că în activitatea noastră ne-am preocupat permanent să asigurăm 
respectarea legilor în toate măsurile pe care le-am întreprins, nu am avut cazuri de 
abuzuri și am militat ca persoanele cunoscute că au acționat împotriva statului să nu 
rămână nepedepsite. 

Un volum însemnat de muncă finalizat cu rezultate pozitive a fost depus de cadrele 
noastre în executarea ordinului tovarăşului președinte al Consiliului Securităţii Statului 
privind introducerea noului sistem de muncă în mediul rural. În acest sens, noi am 
sprijinit realizarea experimentului în cele cinci judeţe, am participat la instruirea 
cadrelor angrenate la această muncă şi am ajutat [la] desfăşurarea operaţiunii de 
predare la organele de miliţie a bazei de lucru şi reţelei informative din comune. În 
continuare, această problemă va rămâne în centrul preocupărilor noastre, astfel ca 
supravegherea informativă generală în mediul rural să se efectueze în cele mai bune 
condițiuni. Conform ordinelor primite, vom lua măsuri să pregătim convocarea de 
analiză şi schimb de experienţă cu șefii serviciilor control posturi și cu adjuncţii lor 
care se ocupă cu munca de securitate, ce va avea loc în martie-aprilie a.c. 

În anul 1969, efectivul direcţiei, alături de întregul aparat de securitate, a 
participat la multiplele acţiuni inițiate de Consiliul Securităţii Statului, depunând 
eforturi susținute pentru executarea în bune condițiuni a misiunilor încredințate. 

S-a îmbunătăţit cooperarea cu celelalte unităţi ale Consiliului Securităţii Statului, 
făcându-se un schimb util de informaţii, întocmindu-se și realizându-se planuri de 
măsuri comune, ceea ce a permis o mai bună urmărire şi finalizare a unor cazuri. 

Raportez că rezultatele pe care noi le-am obţinut în anul trecut, faptul că a existat 
o concepţie clară şi un cadru organizatoric adecvat, sunt strâns legate de orientările, 
indicaţiile și sprijinul concret ce ne-au fost date de conducerea Consiliului Securității 
Statului, care a analizat în câteva rânduri laturi importante ale muncii noastre, ne-a 
acordat un ajutor substanţial la reușita convocării de analiză a muncii de informații 
interne. Noi am primit un sprijin permanent din partea tovarăşului vicepreședinte 
general-maior Constantin Stoica şi personal a tovarăşului președinte Ion Stănescu. 

Pe de altă parte, progresele realizate se datoresc spiritului de răspundere, 
conștiinciozității și competenţei sporite cu care cadrele noastre au înţeles să execute 
ordinele ce s-au dat și să desfășoare o muncă mai de calitate. 

Un aport pozitiv în mobilizarea efectivului nostru la ridicarea calității muncii, la 
perfecţionarea pregătirii cadrelor şi la educarea lucrătorilor noștri în spiritul unei 
atitudini înaintate față de muncă l-a avut organizaţia noastră de partid. 

Drept urmare a măsurilor întreprinse, a rezultatelor obținute în munca de control 
şi sprijin în judeţe şi în rezolvarea nemijlocită a cazurilor mai deosebite, direcția noastră 
s-a afirmat mai mult ca unitate centrală a Consiliului Securităţii Statului specializată 
în domeniul muncii de informații interne. 


Tovarăși, 

Încheind prezentarea de ansamblu a muncii desfăşurate în cursul anului 1969 de 
direcția noastră, voi raporta în continuare concluziile ce se desprind și sarcinile ce 
ne stau în faţă în anul 1970, pe principalele linii de muncă. 

Informaţiile pe care le-am obţinut în anul trecut despre concepţiile politice şi 
preocupările actuale ale legionarilor au confirmat întrutotul justeţea aprecierilor 
conducerii de partid şi de stat cu privire la periculozitatea socială a acestor elemente 
și necesitatea de a fi urmărite pas cu pas și cu toate mijloacele de care dispunem. 

Remarcăm faptul că 45% din baza de lucru pe linie de informații interne este 
alcătuită din legionari, ceea ce reflectă atenția aparatului nostru de a reţine în sfera 
preocupărilor sale această categorie periculoasă de elemente. 

Nu mă voi mai referi la formele și metodele activităţii prezente a legionarilor, 
întrucât față de anul trecut nu au survenit schimbări esenţiale, iar despre ele s-a vorbit 
pe larg la convocarea de la sfârșitul lunii noiembrie 1969 a aparatului de informaţii 
interne. 

Ţin să subliniez doar faptul că existența emigrației legionare, organizată și activă, 
având conduceri şi mijloace materiale, posibilitatea de a edita fițuici cu caracter 

legionar și anticomunist, bucurându-se totodată de sprijinul unor grupări de extremă 
dreaptă din ţările capitaliste şi chiar a unor guverne, constituie un serios sprijin moral 
al legionarilor din interior. 

În cadrul analizei ne vom ocupa îndeosebi de modul în care am aplicat în practică 
ordinele ce ni s-au dat, de a nu permite legionarilor să se reorganizeze, de a anihila 
în faza de început orice încercare de activitate ostilă din partea lor. 

Pe baza planului de măsuri aprobat de Consiliul Securităţii Statului şi a indicaţiilor 
date ulterior, Serviciul 1 şi compartimentele corespondente din judeţe au acționat pe 
un front mult mai larg, aplicând o varietate de măsuri ce s-au soldat cu stăpânirea 
în mai bune condițiuni a situaţiei informative pe această linie și cu intervenţii mai 
ofensive în vederea curmării acțiunilor ostile ale legionarilor. 

Trăgând învăţăminte din cazurile finalizate în anul 1968, în cursul anului trecut 
s-a acordat o atenție deosebită verificării rețelei informative existente în rândul 
legionarilor, reușindu-se să fie depistaţi o serie de informatori care au divulgat secretul 
colaborării, au încercat să ne dezinformeze sau care au favorizat activitatea 
duşmănoasă a legionarilor pe lângă care erau dirijați. În prezent, sunt în urmărire 
specială 87 legionari ce au făcut parte din reţeaua informativă, cazuri în care, pe lângă 
stabilirea în detaliu a activităţii lor dușmănoase, se realizează şi inducerea în eroare 
a elementelor din anturajul lor. 

Reţeaua informativă folosită în urmărirea legionarilor a fost întărită prin recrutarea, 
atât în judeţe, cât şi în București, a unor legionari care au deținut grade şi funcţii în 
organizaţie, necompromiși în fața legăturilor lor, cu putere de pătrundere în mediul 
legionarilor activi. Dintre recrutările făcute de ofițerii Serviciului 1, mai valoroase 
sunt cele aparținând mr. Nagy Tiberiu, It. col. Ionescu Ion și cpt. Huluţă Gheorghe. 

Totodată, s-au înregistrat îmbunătăţiri în instruirea reţelei informative din rândul 
legionarilor şi în conspirarea legăturilor cu aceasta. Ca urmare, au fost obţinute 
materiale mai valoroase, care au permis aplicarea unor măsuri de contracarare a 
activităţii lor dușmănoase. 

În acest sens, merită să fie amintite acțiunile „Tomis“, de la Constanţa, „Mureş“, 
de la Arad, „Pădurea“, de la Bacău, „Guna“, de la Dolj, „Crişul“, de la Oradea, în 
care, cu sprijinul mr. Mazilu Petre, It. col. Diaconu Ion, cpt. Ghineţ Virgil, mr. 
Chevereşan Iosif şi cpt. Mitrea Ionel, din Serviciul 1, repartizaţi la aceste judeţe, a 
fost documentată activitatea ostilă a unor legionari, luându-se măsuri de trimitere în 
justiţie, destrămare, compromitere și recrutare. 

La acestea se adaugă faptul că Serviciul 1 a realizat nemijlocit, în perioada de care 
ne ocupăm, 17 avertizări, 13 compromiteri și a ţinut sub influenţă, prin chemarea 
periodică la securitate, un număr de 21 legionari activi. 

În realizarea unor astfel de măsuri s-au evidenţiat mr. Popescu Nicolae, mr. Sârbu 
Alexandrina, cpt. Goian Gheorghe și cpt. Mitrea Ionel. 

În preocuparea Serviciului 1 a stat şi stabilirea eventualelor legături între 
legionarii din ţară şi cei din emigrație. În acest scop, au fost inițiate măsuri de 

cunoaștere a activităţii celor 25 legionari cunoscuţi că au venit în ţară, ca turiști sau 
vizitatori la rude, unii din ei fiind contactaţi în vederea influențării și atragerii lor la 
colaborare, întrezărindu-se unele perspective în acest sens cu ocazia revenirii lor. De 
asemenea, au fost folosite deplasările pe care unii dintre informatori le-au făcut, în 
interes de serviciu sau personal, în străinătate, pentru a descoperi intențiile de 
reactivizare a legionarilor din ţară şi căile ce se preconizează a fi utilizate în acest 
scop. Ca urmare, au fost obţinute date din care rezultă interesul acordat unor foste 
căpetenii legionare din ţară, precum şi preocuparea unor legionari din interior de a 
intra în contact cu cei din exterior. Ceea ce s-a realizat în acest domeniu reprezintă 
un început bun, însă acesta va trebui şi mai mult concretizat în perioada următoare. 

Corespunzător sarcinilor ce le-am avut și forțelor repartizate să lucreze pe linia 
urmăririi legionarilor, s-a executat în general o muncă de calitate, de sprijin şi control 
la inspectoratele judeţene de securitate, Serviciul 1 fiind compartimentul din direcție 
cu cele mai multe realizări în acest sens. Au fost executate numeroase controale şi 
s-a participat activ la analizarea în colectivele de conducere ale inspectoratelor de 
securitate judeţene a stadiului muncii de urmărire a legionarilor. 

Cu toate rezultatele obținute, în urmărirea legionarilor s-au manifestat şi unele 
neajunsuri, care nu ne-au permis întotdeauna să desfăşurăm o muncă de calitate. 

Astfel, ordinul privind încadrarea informativă pe două sau mai multe linii a bazei 
de lucru nu a fost executat în mod ritmic de către inspectorate şi chiar de către unii 
ofițeri ai Serviciului 1. Deși cu ocazia deplasărilor în judeţe s-au făcut constatări în 
acest sens și s-au dat chiar indicaţii, nu s-a urmărit îndeaproape aplicarea măsurilor 
stabilite. Așa se explică că la analiza din noiembrie 1969 mai erau încă 576 
legionari încadraţi doar pe o singură linie informativă, o situaţie mai deosebită fiind 
la inspectoratele de securitate judeţene Ilfov (mr. Cristea Adrian), 1.5.M.B. (It. col. 
Ionescu Ion), Constanţa (mr. Mazilu Petre) şi Prahova (It. col. Burcea Alexandru). 

Pe de altă parte, au fost obținute şi informaţii de suprafață, pe baza cărora nu se 
pot trage concluzii cu privire la poziţia actuală a unor legionari. 

Apreciem că nu în toate cazurile legionarii veniţi în ţară au fost lucraţi 
corespunzător, iar despre prezența unora din ei în ţară am aflat cu întârziere. Se impune 
ca serviciul să organizeze mai bine munca de cunoaștere în timp util a activității 
legionarilor ce ne vizitează ţara și, în general, de descoperire a legăturilor cu caracter 
ostil pe care nu este exclus să le folosească emigrația legionară în țară. 

Aceasta cu atât mai mult cu cât, pe baza informaţiilor ce le deţinem, privind 
preocupările grupărilor legionare din străinătate, a creşterii numărului de legionari 
veniţi în ţară ca turiști, ne așteptăm ca, în anul 1970, să fie în mai mare măsură folosită 
calea turismului pentru realizarea unor legături de activitate cu legionarii din 
interior. 

Munca de control şi sprijin desfăşurată de Serviciul 1 în judeţe trebuie să capete 
un caracter mai concret, punându-se accent pe rezolvarea la faţa locului a unor cazuri 
şi totodată pe urmărirea modului în care sunt executate ordinele şi respectate indicațiile 

ce se dau. Este necesar ca toţi ofițerii serviciului să înţeleagă că, fiind repartizaţi la 
anumite judeţe, răspund împreună cu acestea de tot ceea ce se petrece în urmărirea 
legionarilor. În consecinţă, ei trebuie să cunoască în mod operativ toate schimbările 
ce survin în situația informativă, evoluţia cazurilor luate în control, şi să participe 
activ la iniţierea de măsuri operative. Totodată, trebuie să se prevină interpretarea 
denaturată a ordinelor şi instrucțiunilor de muncă, așa cum s-a întâmplat anul trecut 
la Dolj, unde s-au deschis câteva zeci de mape de lucru fără motive temeinice. Mr. 
Chevereşan Iosif, care a fost în repetate rânduri la acest inspectorat, nu a sesizat aceste 
abateri. Au fost şi situaţii în care inspectoratele de securitate județene au trecut la 
aplicarea unor măsuri de finalizare a cazurilor aflate în lucru, fără ca ofițerii serviciului 
să cunoască şi fără ajutorul lor. Într-o asemenea postură s-a aflat în anul trecut It. col. 
Burcea Alex., când o bună perioadă de timp nu a fost în măsură să raporteze situația 
existentă în judeţele ce i-au fost repartizate. 

Sunt unele judeţe, ca Brașov, lași, Caraș-Severin și Argeș, de care răspund mr. 
Ghiţă Ion, mr. lo6 Andrei, mr. Diaconu on și lt. maj. Soare Constantin, unde nu s-au 
obținut informaţii concludente despre vârfurile legionare ce se află pe raza acestor 
judeţe. 

Se impune deci ca activitatea de control și sprijin în judeţe să fie mai bine 
organizată, iar şefii lor ierarhici să acţioneze pentru dezvoltarea răspunderii ofițerilor 
față de îndeplinirea atribuţiunilor ce le revin pe această linie. 

Pe baza ordinelor date cu ocazia bilanţului anual pe Consiliul Securităţii Statului, 
în anul 1970, prevenirea, descoperirea și lichidarea activităților ostile inițiate de 
legionari va continua să reprezinte sarcina de bază a întregului aparat de securitate 
şi cu atât mai mult a unităţii noastre. 

Vor trebui întreprinse măsuri care să ducă la îmbunătățirea calităţii informațiilor 
printr-o dirijare şi instruire mai concretă a informatorilor și prin lărgirea câmpului 
de acţiune în mediul legionar. 

Concomitent, verificarea rețelei informative din rândul legionarilor va trebui să 
capete un caracter permanent, folosind pentru aceasta toate mijloacele muncii de 
securitate. 

Întrucât în anul anterior, datorită neajunsurilor existente în cooperarea dintre 
Serviciile 1 şi 2, precum şi între județe, unii legionari au scăpat controlului nostru 
informativ pe anumite perioade de timp — cu ocazia schimbării locului de muncă şi 
chiar a domiciliului — este necesar ca în acest an să se intervină cu mai multă 
operativitate pentru a se asigura continuitatea urmăririi informative a legionarilor care 
se vor afla într-o asemenea situație. 

O atenţie deosebită va trebui să acordăm executării ordinului ce ne-a fost dat, de 
a acţiona pe linia descoperirii de noi materiale de arhivă legionară și armament, întrucât 
numai în anul 1969 s-au descoperit cantități însemnate de materiale cu caracter 
legionar, arme şi muniţie. 

Măsurile de avertizare, compromitere, destrămare, chemare periodică la securitate 
şi cooperarea cu organele de miliţie, în vederea exploatării unor infracţiuni de drept 
comun comise de legionari, să fie aplicate pe un front mai larg, folosindu-se experiența 
acumulată anul trecut. 

În situaţiile în care se va constata comiterea de infracțiuni contra securităţii statului, 
este necesar să se dovedească fermitate şi hotărâre, trecându-se la administrarea 
mijloacelor de probă necesare pentru ca elementele în cauză să fie trase la răspundere 
penală, în conformitate cu prevederile legii. 


Tovarăși, 

În anul 1969 au fost înregistrate îmbunătățiri importante și în munca de urmărire 
a elementelor active aparținând fostelor partide burgheze, condamnate pentru 
infracțiuni contra securităţii statului sau care au făcut parte din aparatul de represiune 
burghez. 

Ofițerii din Serviciul 3 şi din inspectoratele de securitate judeţene care lucrează 
pe această linie au reușit în anul trecut să obțină informații mai valoroase, care reflectă 
concepţiile politice prezente, intenţiile şi chiar unele activităţi cu caracter ostil ale 
acestor categorii de elemente. 

Şi în acest sector, baza de lucru a fost încadrată informativ, au fost recrutaţi un 
număr însemnat de informatori, s-a pus accent mai mare pe calitatea muncii cu reţeaua 
informativă şi s-a desfăşurat, mai ales în ultima parte a anului, o activitate mai 
organizată pentru cunoașterea situaţiei informative din județe, pentru sprijinirea şi 
controlarea acestora. 

Pe baza informaţiilor obţinute, au fost efectuate 465 avertizări, 45 compromiteri, 
au fost destrămate ...* anturaje de foști naţional-țărăniști şi social-democraţi de dreapta 
care puteau evolua spre activități infracționale cu caracter organizat, au fost 
contactate periodic, în scop de influențare, 92 foşti conducători ai partidelor 
burgheze, foşti condamnaţi și foşti funcționari superiori din aparatul represiv, mulți 
dintre aceștia fiind astfel determinaţi să nu mai aibă manifestări ostile, să întrerupă 
legăturile dintre ei. De asemenea, prin măsurile întreprinse au fost contracarate 
încercările unor foşti fruntași ai partidelor burgheze de a scoate pe căi ilicite în exterior 
anumite materiale originale ori lucrări pe care le-au elaborat cu intenţia „de a reabilita“ 
partidele din care au făcut parte ori activitatea unor conducători ai acestora. În acest 
sens, evidențiem sprijinul acordat de mr. Diţulescu Nicolae la 1.S.J. Cluj, în cazul 
„Barbu“, mr. Badea Constantin la 1.$.J. Iaşi, mr. Slăniceanu Nicolae la 1.S.J. 
Hunedoara. 

Serviciul 3 a realizat în acest an 12 recrutări de informatori, care se dovedesc în 
majoritatea lor utili muncii de urmărire a elementelor aflate în atenția noastră. 
Evidenţiem recrutările efectuate de mr. Sbârcea Constantin și It. maj. Cofan Roman. 


* Lipsă în text. 

Totodată, merită să fie relevate acţiunile întreprinse de Serviciul 3, soldate cu 
destrămarea anumitor anturaje din jurul unor politicieni burghezi ori de compromitere 
a unora dintre ei. În acest sens s-au evidenţiat mr. Rădulescu Petre, în cazul 
„Traducătorul““, cpt. Bica Nicolae, în cazul „Basarabeanul“. De asemenea, sunt în 
curs de aplicare măsuri menite să ducă la accentuarea compromiterii și izolării unora 
dintre elementele de vârf cu influenţă în acest mediu. 

Pe baza planului de măsuri aprobat de Consiliul Securității Statului s-a reușit ca 
foștii condamnaţi pentru infracţiuni contra securităţii statului, aflaţi în baza de lucru, 
să fie mai bine controlaţi informativ și să se acționeze pentru anihilarea încercărilor 
ostile întreprinse de către unii dintre ei, aplicându-se măsura avertizării în 173 de 
cazuri. 

Reconstituirea schemelor fostelor organizații cu caracter subversiv, identificarea 
locului de muncă și a domiciliului foştilor membri ai acestora, care au fost 
condamnați, precum şi accentul care a fost pus pe cunoașterea legăturilor stabilite 
încă din timpul detenţiei între anumiţi condamnaţi, au scos la iveală o serie de date 
care au permis organizarea în mai bune condițiuni a urmăririi lor informative. 

În ceea ce priveşte foştii politicieni burghezi din emigrație, prin informatorii care 
au plecat în interes de serviciu sau personal în străinătate s-a activat în direcția 
determinării acelora care nu sunt angrenați în acţiuni concrete împotriva R.S. România 
să ia atitudine favorabilă țării noastre și să tempereze zelul acelor emigranţi care fac 
o propagandă ostilă activă. De asemenea, să combată propaganda iredentistă şi să 
antreneze în această acţiune și pe alţi foşti fruntaşi politicieni, în special ardeleni. În 
acest fel au putut fi obținute unele informaţii valoroase despre activitatea anumitor 
fruntași politicieni burghezi din emigrație şi au fost iniţiate unele acţiuni în folosul 
patriei noastre. 

În activitatea Serviciului 3 s-au manifestat în cursul anului trecut şi o serie de 
neajunsuri, atât în ceea ce priveşte munca de control şi sprijin în judeţe, cât şi modul 
în care au fost rezolvate unele din cazurile de care se ocupă în mod nemijlocit. 

Astfel, în prima jumătate a anului, îndeosebi pe linia problemei partide burgheze, 
serviciul nu cunoștea situația informativă pe ţară, deplasările ofițerilor în judeţe se 
făceau sporadic, iar prezenţa lor acolo nu se făcea îndeajuns simțită. 

Cu toate că în ultimele luni s-au înregistrat progrese, activitatea desfăşurată de 
serviciu în judeţe având un caracter mai organizat și reuşindu-se să se cunoască situația 
informativă pe ţară, totuși, eficienţa ei nu se ridică la nivelul cerințelor. În insuficientă 
măsură unii ofiţeri pătrund în profunzimea lucrurilor, nu urmăresc modul în care se 
aplică indicaţiile date şi nu se angajează în activități concrete de sprijin a judeţelor. 
De exemplu, în luna iulie 1969, pe baze unor informaţii din care rezulta intenția unui 
fost condamnat, angajat la Combinatul Siderurgic Galaţi, de a constitui o organizație 
cu caracter subversiv, a fost întocmit cu participarea Serviciului 3 un plan cuprinzând 
măsuri ce trebuiau aplicate de Serviciile 1 și 2 din 1.S.J. Galaţi, de 1.S.J. Braşov și 
1.8.]. Bacău. În lunile ce au urmat, It. maj. Dindelegan Gheorghe, care are repartizate 


394 


pentru sprijin şi control problemele Serviciului 3 din 1.S.J. Galaţi, şi mr. Murdariu 
Dumitru, şeful biroului pentru foști condamnaţi și aparat represiv, nu au urmărit 
sistematic evoluţia acestui caz şi nu au participat activ la clarificarea lui. 

Este necesar ca în anul următor activitatea de control şi sprijin a serviciului să 
fie organizată mult mai bine, astfel încât să se afirme în judeţe ca un compartiment 
specializat pe linia problemelor ce-i sunt date în răspundere. 

În exploatarea informaţiilor, în rezolvarea cazurilor ce le au în lucru, unii ofițeri 
din Serviciul 3 nu manifestă operativitatea necesară şi nu dovedesc suficientă inițiativă 
în găsirea celor mai potrivite soluţii. Așa, de exemplu, o informație obţinută în prima 
jumătate a anului, din care rezultă că un fost fruntaș național-țărănist din Capitală 
ar avea legături cu emigrația reacționară și ar fi trimis în exterior un memoriu, nu a 
fost nici până în prezent clarificată pe deplin de cpt. Bica Nicolae, care are în lucru 
cazul respectiv. Situaţii asemănătoare au fost și la mr. Rădulescu Petre și cpt. Falcan 
Ion. 

În anul 1970 se impune ca munca informativă în rândul elementelor active din 
rândul foştilor membri ai partidelor burgheze, al foştilor condamnaţi și al celor ce 
au făcut parte din aparatul de represiune burghez să fie îmbunătățită. 

O atenție mai mare va trebui acordată prevenirii încercărilor de reorganizare, 
compromiterii elementelor ce exercită influență negativă, contracarării acţiunilor de 
a scoate în exterior lucrări și documente care pot fi folosite în propaganda ostilă ţării 
noastre. 

Mai multă preocupare va trebui să fie manifestată pentru urmărirea informativă 
a foştilor condamnați, în rândul cărora, aşa cum a rezultat în 1969, sunt elemente 
înrăite, gata să lovească în orânduirea noastră socială și de stat. 

Aşa după cum s-a ordonat cu ocazia bilanţului anual pe Consiliu, va trebui 
îmbunătățită cooperarea noastră cu aparatul de contrainformaţii economice, pentru 
a se efectua o supraveghere informativă riguroasă a foştilor condamnaţi și la 
locurile lor de muncă. 


Tovarăși, 

În anul 1969 s-a desfășurat o muncă mai de calitate în urmărirea activității 
persoanelor dușmănoase din rândul cultelor, sectelor şi naționaliștilor șovini și 
iredentiști. Sintetizând datele verificate acumulate până în prezent, reiese că centrele 
cultice și sectante din străinătate, în special Vaticanul și Centrala Mondială a 
„Martorilor lui Iehova“, şi-au intensificat acţiunile în direcţia reactivării unor 
persoane cu preocupări politice ostile. 

Cazurile rezolvate de Serviciul 4, în cooperare cu inspectoratele de securitate ale 
judeţelor, vin să demonstreze că Vaticanul şi Centrala Mondială lehovistă folosesc 
emisari care, sub acoperirea turistică, contactează clericii romano-catolici şi preoții 
greco-catolici nereveniţi, episcopii clandestini, deservenţii iehovişti, prin intermediul 

cărora instigă în unele împrejurări la activităţi ostile şi asigură pătrunderea în ţara 
noastră a unor materiale de propagandă anticomunistă. 

Serviciul 4, împreună cu compartimentele corespondente de la Inspectoratele de 
securitate judeţene Cluj, Suceava, Mureș, Bistriţa-Năsăud şi Arad au întreprins măsuri 
care au dus la destrămarea unor grupări sectante ce desfășurau activitate clandestină. 
A fost documentată activitatea infracțională a mai multor deservenţi ai sectei 
„Martorii lui Iehova“, care au fost anchetați în stare de libertate, o parte fiind deferiți 
justiției, iar unii sunt în curs de cercetare. În aceste acţiuni s-au evidențiat, prin sprijinul 
acordat, mr. Banciu lon şi mr. Săndulescu Nicolae. 

Paralel cu acestea, au fost efectuate mai multe percheziții domiciliare la iehoviști, 
confiscându-se o mare cantitate de literatură cu conţinut dușmănos şi mijloace de 
multiplicat, iar persoanele în cauză au fost avertizate. 

Spre deosebire de anii precedenţi, în 1969, în cazul câtorva emisari, pe baza unei 
documentări prealabile a acţiunilor lor dușmănoase, s-a aplicat măsura expulzării. 

În anul care a trecut, colectivul serviciului a înregistrat o îmbunătăţire pe linia 
cunoașterii și coordonării principalelor probleme din teritoriu, participând direct la 
cele mai importante acțiuni. 

Astfel, pe linia problemei iehoviste a organizat o întâlnire la Bistriţa cu 7 
inspectorate de securitate judeţene interesate, încheiată cu un plan de măsuri după 
care se acționează și în prezent. 

Serviciul 4 a coordonat în bune condițiuni activitatea de urmărire informativă dusă 
de inspectoratele Arad, Timiș, Satu Mare, Bihor în grupul celor 4 emisari greco-catolici 
din Franţa care au intrat în ţară în cursul anului trecut. Acţiunea s-a finalizat prin 
interceptarea planurilor de reactivare a greco-catolicilor din ţară, recrutarea 
elementului lor de legătură, anchetarea, avertizarea și expulzarea emisarului ce 
reprezenta un pericol mai mare. La aceste rezultate o contribuţie însemnată a adus-o 
mr. Marin Ion. 

Pe linia urmăririi clericilor cu atitudine ostilă din cultul romano-catolic, precum 
şi a emisarilor trimiși de Vatican la noi în ţară, s-au obţinut unele rezultate pozitive, 
un aport însemnat în acest sens aducându-l mr. Wawiernia Mihai. 

Cu toate rezultatele obţinute în urmărirea elementelor dușmănoase din rândul 
iehoviştilor, totuşi, anul care a trecut a scos în evidență unele carenţe privind 
cunoașterea operativă a acțiunilor preconizate de aceștia. Dacă avem în vedere timpul 
scurt în care au reușit să înlocuiască pe unii deservenţi iehoviști ce au fost arestați 
și [faptul] că sunt indicii cu privire la existenţa în ţară a unor legături ale Centralei 
Mondiale rămase neidentificate, rezultă că activitatea noastră nu este pe deplin 
eficientă. De aceea, se impune întărirea rețelei informative mai ales în rândul 
iehoviștilor, întreprinderea unor măsuri ferme pentru confiscarea literaturii şi a 
mijloacelor de multiplicare, cooperarea cu organele de miliţie, informarea în 
continuare și la timp a organelor de partid, pentru a se întreprinde măsuri educative. 

Nu mai puţin dăunătoare este şi secta „Adventiști-reformiști““, care are principii 
dogmatice tot atât de periculoase pentru activitatea statului ca și cele ale iehoviștilor. 

Deşi se cunoaște acest lucru şi sunt unele informaţii că secta şi-a intensificat 
activitatea de regrupare, de reluare activă a legăturilor cu centrele din străinătate, 
Serviciul 4 şi compartimentele corespondente din judeţe, pe raza cărora există 
concentrări mai mari, n-au luat cele mai corespunzătoare măsuri în această problemă. 

Este necesar ca în viitor să fim mult mai receptivi la astfel de informaţii şi să 
manifestăm promptitudine în exploatarea lor. 

Ca urmare a măsurilor de realizare a unei mai bune pătrunderi informative în rândul 
elementelor active din rândul partidelor și organizațiilor de tip fascist, naţionalist- 
şovine şi iredentiste maghiare, au putut fi desprinse concluzii interesante privind 
formele, metodele și legăturile lor de activitate ostilă şi s-au luat măsuri de 
contracarare a acțiunilor ce le-au iniţiat. 

Fără să existe deocamdată date certe cu privire la o continuitate, totuși, o influență 
asupra activității dușmănoase din rândul minorităţii maghiare este exercitată şi de 
cercurile naţionaliste din exterior. Aceasta a fost oarecum materializată prin atitudinea 
instigatoare a unor turiști sau vizitatori la rude, precum și de anumite lucrări cu conținut 
dușmănos care au pătruns ilicit în ţară. 

Pentru a preveni extinderea unor activităţi ostile, în cooperare cu inspectoratele 
de securitate ale judeţelor Cluj şi Mureş au fost aplicate măsuri prin care s-au 
contracarat unele acțiuni propagandistice cu caracter naționalist-șovin inițiate de 
„Barta“. În acelaşi caz, împreună cu Inspectoratul Covasna, s-a preîntâmpinat 
ținerea la Sfântu Gheorghe a întâlnirii pe care „Barta“ o preconiza pentru luna august 
1969. 

De asemenea, a fost îndrumată acțiunea inspectoratelor de securitate Bihor și Satu 
Mare în urmărirea unui cetățean străin, prevenindu-se posibilitatea ca acesta să 
difuzeze un material cu conţinut naționalist-iredentist, pe care îl introdusese ilicit în 
țara noastră. 

Împreună cu Secţia a V-a, Inspectoratele de securitate Cluj și Bihor, s-a acţionat 
în cooperare şi sunt în curs de clarificare unele semnalări din care rezultă că unii dintre 
foştii conducători ai organizației subversive „Tinerii doritori de libertate“ poartă 
discuţii cu privire la o eventuală reorganizare. Au fost concepute măsuri de 
preîntâmpinare a unei acțiuni organizate, prin destrămare. 

Ca urmare a îmbunătăţirii activităţii de sprijin şi control desfășurată pe colective 
ale serviciului şi individual, Serviciul 4 a reușit să impulsioneze urmărirea informativă 
a bazei de lucru concentrată mai ales în judeţele Cluj, Mureş, Harghita, Bihor, Covasna. 

Este necesar ca Serviciul 4 să-şi intensifice munca, pentru ca elementele active 
din fostele partide naționalist-fasciste maghiare să fie urmărite informativ îndeaproape, 
pentru a putea preîntâmpina o acţiune dușmănoasă organizată din partea acestora. 


Tovarăși, 


Un rol important în cadrul preocupărilor noastre din perioada analizată l-a ocupat 
realizarea sarcinilor din planurile de măsuri aprobate de Consiliul Securităţii 


397 


Statului, privind urmărirea elementelor ostile din rândul scriitorilor, oamenilor de artă, 
cultură, ştiinţă, presă şi poligrafii. 

Se poate aprecia că în prezent se stăpânesc mai bine problemele, se cunoaşte mai 
temeinic, față de perioada anterioară, situaţia operativă, iar ofițerii dovedesc o mai 
bună orientare în selecționarea şi urmărirea acelor fapte care constituie obiectul muncii 
de securitate. 

În anul trecut a existat o preocupare mai mare din partea ofiţerilor din Serviciul 2 
pentru exploatarea şi verificarea operativă a materialelor informative, pe baza 
acestora întocmindu-se și prezentându-se informări pentru conducerea Consiliului 
Securităţii Statului şi pentru organele locale și superioare de partid. 

În acest fel s-a reușit să se prevină unele acţiuni concepute de anumite elemente 
ostile din rândul scriitorilor, iar factorii în drept au putut lua măsuri corespunzătoare 
în diferite probleme ce au făcut obiectul informărilor prezentate. 

Cele mai multe informări s-au făcut în legătură cu activitatea unor scriitori ce se 
află în atenţia noastră, despre unele aspecte negative din cinematografie, din 
„Agerpres“, Academie și sănătate. Serviciul 2 a prezentat peste 35 de informări. 

O altă măsură menită să prevină activitatea unor elemente cunoscute cu o poziţie 
ostilă a fost aceea a avertizării acestor persoane. Pe această linie, în anul 1969 s-au 
făcut 49 avertizări, dintre care 7 de Serviciul 2. 

În cele mai multe cazuri această metodă s-a dovedit eficace, persoanele în cauză 
renunțând, aşa cum s-a stabilit ulterior informativ, la activitatea lor dușmănoasă. 

Cunoașterea în mai bune condițiuni a situaţiei din aceste sectoare s-a datorat şi 
îmbunătăţirii muncii cu reţeaua informativă, reușindu-se să se obțină unele informaţii 
de valoare. 

În scopul consolidării rețelei informative, au fost recrutaţi 92 informatori şi 65 
colaboratori pe ţară. Serviciul 2 a recrutat 20 informatori și 1 colaborator. 

Pentru rezultate bune în munca cu rețeaua informativă și recrutarea de noi 
informatori pot fi evidenţiați It. maj. Dobre Alexandru, care a recrutat 4 informatori, 
cpt. Dragoşin Adrian — 3 informatori, It. Popa Marin și cpt. Huminiuc Alexandru câte 
2 informatori. 

Cu toate aceste rezultate obținute, apreciem că activitatea de lărgire şi întărire a 
reţelei informative mai are multe lacune, nereuşindu-se acoperirea tuturor nevoilor 
muncii. Sunt sectoare unde ritmul recrutărilor nu corespunde necesităților efectuării 
supravegherii informative generale în obiectivele pe care le deservim în domeniile 
artei, culturii și ştiinţei. 

Trebuie scoasă în evidenţă activitatea pozitivă desfăşurată de biroul condus de 
mr. Albescu Mircea, care a reuşit în acest an să obțină rezultate mai bune în urmărirea 
informativă a unor elemente ostile din rândul scriitorilor, din presă şi cinematografie. 

Sunt încă sub posibilităţi rezultatele biroului condus de mr. Dumitrescu Constantin, 
care deservește informativ Academia, Ministerul Sănătăţii şi institutele de cercetare 

ale acestora, de unde se obțin informații mai puţine, fapt ce nu ne permite să stăpânim 
în bune condițiuni situația operativă din aceste obiective. 

Din datele obținute, rezultând că unii oameni de cultură şi artă din emigrația română 
reacționară și-au intensificat activitatea de influențare negativă a unor intelectuali ce 
se deplasează în străinătate, Serviciul 2 a selecționat și trimis cu sarcini contra- 
informative informatori bine pregătiți, pentru a contracara astfel de activități. 

Pe linia prevenirii rămânerii în străinătate a unor persoane valoroase din cercetarea 
ştiinţifică, a apărării secretului unor teme de cercetare importante, s-au obținut unele 
rezultate bune în acest an. 

Conform ordinului tovarăşului președinte al Consiliului Securităţii Statului, s-au 
verificat cu mai multă atenţie persoanele ce urmau să facă deplasări în străinătate. 

În urma verificărilor făcute, Serviciul 2 a reuşit să prevină rămânerea în străinătate 
a 80 persoane, care au fost avizate negativ, iar cu 144 persoane s-a discutat înainte 
de plecare, conform prevederilor H.C.M. nr. 957 din 1966. 

Cu toate acestea, în unele cazuri, și în mod deosebit la artiștii plastici, sunt încă 
multe persoane care au refuzat să se întoarcă în țară, această situaţie datorându-se și 
faptului că nu dispunem de o reţea corespunzătoare, cu posibilităţi de pătrundere, care 
să ne semnaleze la timp intenţiile acestora. 

Nici în direcția prevenirii apariției unor lucrări cu conţinut tendenţios nu s-a acționat 
întotdeauna cu eficiența necesară. Așa a fost cazul cu Antologia de poezie românească 
contemporană, al cărei autor era un element aflat în atenţia noastră. Lucrarea a trebuit 
să fie retrasă de pe piață, după ce s-a vândut jumătate din tiraj. 

În viitor, conform ordinelor existente, va trebui ca toţi ofiţerii Serviciului 2 să 
acorde o mai mare atenţie verificării persoanelor care urmează să facă deplasări în 
străinătate, pentru a preveni rămânerea lor și îndeosebi a elementelor valoroase. 

Totodată, se impune să se acționeze cu mai multă operativitate şi fermitate pentru 
prevenirea apariţiei unor lucrări cu caracter tendenţios ori scoaterea din ţară a unor 
valori artistice şi literare. 

Pentru îndeplinirea atribuţiunilor ce ne revin în legătură cu H.C.M. 1.009 din 1969, 
au fost luate măsuri de verificare a modului cum se aplică prevederile acestei hotărâri, 
dirijându-se reţeaua informativă să ne semnaleze atât posibilitățile unor elemente 
dușmănoase de a intra în posesia unor astfel de documente, cât şi orice abatere de 
la respectarea hotărârii. De asemenea, au fost efectuate controale generale în toate 
obiectivele, fiind scoase la iveală o serie de nereguli care au fost semnalate 
conducerii instituțiilor respective, luându-se măsuri de remediere a lor. 

Şi în viitor va trebui să avem în atenţie această problemă, concentrând toate forțele 
noastre informative şi de altă natură, pentru a asigura ca nici un document cu caracter 
secret, nici o lucrare științifică importantă, să nu ajungă în posesia unui serviciu de 
spionaj străin. 

Cu ocazia diferitelor acţiuni cultural-artistice, sportive sau științifice, au fost 
întocmite planuri comune cu 1.S.M.B., Direcția III-a şi inspectoratele de securitate 

judeţene cu principalele aspecte rezultate fiind informată conducerea Consiliului 
Securităţii Statului. 

În perioada anului 1969, Serviciul 2 a acordat mai mult sprijin ofițerilor care 
lucrează la inspectoratele judeţene de securitate, în special în centrele culturale, cum 
sunt: Cluj, Timişoara, Braşov, Oradea, Craiova, Târgu Mureș, Galaţi, Ploiești. 

Cu acest prilej au fost analizate acţiunile, mapele de lucru și elementele luate în 
supraveghere informativă generală, fixându-se, împreună cu ofițerii respectivi, 
măsuri de lucrare a lor în continuare. Cele mai importante acțiuni au fost luate în 
control, mergând apoi pentru a sprijini ofiţerii ce le au în lucru în clarificarea lor. 

Deşi Serviciul 2 are multe sarcini în Capitală, va trebui să antreneze mai mulți 
ofițeri în desfășurarea și lărgirea muncii de sprijin și control a ofiţerilor ce lucrează 
în aceste sectoare la inspectoratele judeţene de securitate. 


Informaţiile obţinute în anul 1969 relevă faptul că serviciile de spionaj, cercurile 
reacționare din străinătate şi elementele dușmănoase din interior își îndreaptă atenția 
tot mai mult către tineri, pentru a strecura în conduita unora idei potrivnice orânduirii 
noastre. Cel mai adesea, elementele dușmănoase (părinți, rude, prieteni sau chiar cadre 
didactice) încearcă să zdruncine încrederea anumitor elevi și studenți în politica 
partidului, le inoculează idei fasciste, înfățișează „meritele“ diverselor grupări 
politice reacționare sau încearcă să-i antreneze în acţiuni ostile și anarhice. 

Pornind de la aceste concluzii, munca informativă a fost organizată și desfășurată 
în direcția prevenirii instigării şi angrenării unor tineri la activitate dușmănoasă și 
de a împiedica răspândirea ideilor reacționare în rândul lor. S-a acţionat cu mai multă 
răspundere şi operativitate pentru a lichida în stare incipientă activitatea ostilă a unor 
tineri. Au fost efectuate peste 100 avertizări, 4 demascări publice, iar 1 element a 
fost tras la răspundere penală. De asemenea, s-a făcut un mare număr de informări 
către organele de partid cu privire la atmosfera politică din rândul studenților sau 
despre unele elemente dușmănoase. 

S-a îmbunătăţit supravegherea informativă generală în instituțiile de învățământ, 
ca urmare a lărgirii reţelei informative prin recrutarea unui număr mare de informatori 
şi colaboratori pe ani de studii, cămine, case de cultură și alte locuri frecventate de 
studenţi. Au fost recrutați 102 informatori şi 410 colaboratori. 

În anul 1969, Secţia a V-a şi-a intrat mai mult în atribuţiuni şi a reuşit să cunoască 
mai bine situaţia operativă din centrele universitare și să acorde un sprijin sporit 
ofițerilor din teritoriu pentru ridicarea calității muncii în acest sector și lucrarea activă 
a unor cazuri. S-a pus un accent mai mare pe sprijinirea inspectoratelor judeţene de 
securitate în care sunt centre universitare, ca: Timiş, Cluj, Iași, Braşov şi Mureș. În 
acest sens, scoatem în evidenţă sprijinul pe care mr. Gavrilă Gh., It. maj. Dejeu Robert 
şi mr. Wagner Ion l-au acordat inspectoratelor în care au fost repartizați. 

Cu toate că, aşa cum am menţionat, s-a înregistrat o creștere a calității muncii 
informative în obiectivele de învățământ, continuă să se manifeste o serie de lipsuri 
care trebuie să stea în atenţia ofițerilor Secţiei a V-a în vederea lichidării lor. 

Ca urmare a faptului că mai există încă ani de studii și alte locuri în care nu avem 
reţea şi a unor deficienţe în instruirea şi educarea reţelei informative, nu s-a reușit 
să se cunoască din timp și să se prevină unele fenomene negative și am fost surprinși 
de anumite acțiuni întreprinse de studenţi. Așa s-a întâmplat în ianuarie, la Braşov, 
când studenții au ieșit în stradă fără ştirea și aprobarea organelor de partid. 

De asemenea, apreciem că era necesar să se acorde un ajutor mai substanțial 
ofiţerilor care se ocupă de problema învăţământ din cadrul 1.5.M.B., avându-se în 
vedere ponderea problemelor pe care le ridică acest centru universitar. 

Pentru anul 1970 se impune ca intervenţia noastră în vederea prevenirii activității 
cu caracter ostil în rândul tineretului să fie mai promptă şi operativă. 

În acest scop, vor trebui asigurate condiţii mai bune pentru desfăşurarea 
supravegherii informative generale, intensificându-se ritmul de recrutări de informatori 
şi colaboratori, precum și prin îmbunătățirea calității muncii cu reţeaua informativă. 


Tovarăși, 

Înţelegând rolul pregătirii multilaterale a cadrelor noastre în dezvoltarea 
competenţei profesionale şi implicit în creşterea calității muncii și executând 
ordinele tovarăşului preşedinte al Consiliului Securităţii Statului, direcţia noastră a 
depus în anul trecut eforturi sporite şi a obţinut o serie de rezultate pozitive în 
perfecționarea pregătirii ofiţerilor. 

Pregătirea de securitate a fost mai strâns legată de particularitățile muncii de 
informaţii interne, un loc important în cadrul acesteia ocupându-l studierea individuală 
a ordinelor şi instrucțiunilor de muncă, a lucrărilor de specialitate cu caracter de 
învățământ, precum și discuţiile inițiate de conducerile serviciilor asupra unor 
probleme specifice ale activităţii noastre. 

Totodată, s-a continuat școlarizarea unor ofiţeri prin cursul superior (1), cursul 
de perfecţionare (6, din care 3 la secţia fără frecvenţă). 

Un număr de 69 ofiţeri au fost atestaţi să încheie acte de cercetare penală. 

Progrese însemnate au fost obținute pe linia pregătirii de luptă. Cadrele de 
conducere au urmat cursurile de la Bran şi Săcele, cu restul ofiţerilor începându-se 
pregătirea militară prin cursul de scurtă durată în cadrul unității. La tragerile cu 
armamentul din dotare, datorită exerciţiilor repetate s-a ajuns ca marea majoritate a 
efectivului să obţină rezultate bune și foarte bune. Pregătirea militară a fost 
completată cu pregătirea fizică, la care a participat întregul efectiv al direcţiei. În 
prezent, 2 ofiţeri din cadrul unităţii urmează cursurile de pregătire specială pentru 
învăţarea procedeelor de luptă corp la corp fără armă (judo) şi a altor procedee de 
pregătire fizică generală, care vor fi folosiți ca instructori pe această linie în cadrul 
unităţii. 

În acest an, învățământul de limbi străine în unitate a fost mai bine organizat, fiind 
incluși 32 de ofițeri. Se impune ca în special cadrele cu funcţii de conducere să-și 
îmbunătățească frecvenţa. 

S-a organizat o grupă de 7 ofițeri care se instruiesc în specialitatea de 
radiotelegrafiști. 

Ca urmare a măsurilor ce au fost luate, s-au realizat în bună parte condiţiile pentru 
ca unitatea noastră să poată acţiona în mod eficient și în situaţii deosebite. Va trebui 
ca această problemă să stea mai mult în atenția noastră, atât sub aspect organizatoric, 
cât şi pentru verificarea prin exerciții a oportunității măsurilor concepute. De 
asemenea, vom acorda o atenţie mai mare folosirii ofiţerilor rezerviști. 

Eforturi susţinute au fost depuse și pe linia pregătirii multilaterale de cultură 
generală, faţă de anul trecut marcându-se o creștere substanţială. 

În acest an, din cei 12 ofiţeri care au dat examene de admitere la facultate 8 au 
fost admiși, astfel că situaţia pe unitate se prezintă după cum urmează: 36 ofiţeri au 
studii superioare terminate, din care 3 fără examen de stat; 19 urmează institute de 
învățământ superior, iar restul sunt absolvenţi ai liceului. Mai sunt 3 ofiţeri care nu 
au terminat aceste cursuri. 

Tot pe linia instruirii multilaterale, ofițerii unității noastre s-au pregătit, au dat 
examen şi au obținut carnetele de conducere auto, astfel că din totalul efectivului numai 
6 nu au permis de conducere auto. 

Atenţie s-a acordat și învăţării și deprinderii dactilografierii, reușindu-se ca un 
număr de 32 ofițeri să poată, în caz de nevoie, să-și dactilografieze singuri unele 
lucrări. 

În ceea ce privește starea disciplinară a efectivului direcţiei, în perioada pe care 
o analizăm poate fi apreciată ca fiind corespunzătoare. 

Conducerea direcției şi ceilalţi factori de răspundere din cadrul unităţii au militat 
pentru întărirea disciplinei, aplicând cu mai multă consecvență prevederile 
regulamentelor militare generale. 

La aceasta a contribuit în mare măsură și pregătirea militară realizată cu ofițerii. 
De asemenea, o contribuţie însemnată la întărirea disciplinei militare şi în muncă și-a 
adus şi organizaţia de partid, prin temele discutate în adunările generale și munca 
individuală dusă cu membrii de partid. 

Aceasta este reflectată şi de faptul că în anul 1969, la notările de serviciu, 28 ofiţeri 
au obținut calificativul de foarte bine, 48 calificativul bine şi numai 3 calificativul 
satisfăcător. 

Ca urmare a rezultatelor bune și foarte bune obținute în muncă și a disciplinei de 
care au dat dovadă, 77 ofiţeri, 1 subofițer şi 7 angajate civile au fost recompensaţi 
prin: decernarea de ordine şi medalii, înaintări în grad înainte de termen, premiaţi 
în bani sau obiecte. În acelaşi timp au fost promovați în funcţii un număr de 12 ofiţeri. 

Cele câteva cazuri de abateri cunoscute de dvs. nu sunt de natură să umbrească 
rezultatele obţinute în activitatea profesională. 

Conducerea direcției şi a serviciilor a manifestat exigenţă față de aceste abateri, 
în anul ce a trecut fiind aplicate și unele pedepse. 

Astfel, 7 ofiţeri au fost pedepsiţi cu arest, însumând un total de 29 zile; 2 ofiţeri 
au fost retrogradați din funcţii; 1 ofiţer a fost avertizat că nu corespunde funcţiei; 3 
ofițeri au fost mutaţi disciplinar în alte unități. 

După cum am subliniat la început, rezultatele obţinute în anul trecut sunt strâns 
legate de îmbunătățirile aduse stilului și metodelor noastre de muncă. 

Învăţând din documentele de partid şi respectând indicaţiile date de Consiliul 
Securităţii Statului, principalele probleme de muncă au fost analizate în colectivul 
de conducere al direcţiei, iniţiindu-se măsuri pentru lichidarea lipsurilor constatate 
şi pentru impulsionarea activităţii într-un domeniu sau altul. Așa de exemplu, în 
tematica şedinţelor colectivului de conducere al direcţiei au fost dezbătute probleme 
ca: modul cum se respectă Hotărârea Comitetului Executiv al C.C. al P.C.R. din martie 
1968; stadiul executării ordinului privind încadrarea bazei de lucru în teritoriu şi de 
către unitatea noastră; modul în care ofițerii din direcție rezolvă cazurile ce fac obiectul 
urmăririi informative speciale; sarcinile ce revin direcţiei pentru executarea ordinelor 
privind noul sistem de muncă în mediul rural; activitatea de pregătire a cadrelor din 
direcţie; starea și practica disciplinară din direcție şi altele. 

Totodată, ofițerii din direcţie, precum şi cei din inspectoratele de securitate judeţene, 
au fost consultaţi asupra măsurilor ce se impuneau a fi luate pentru ridicarea calității 
muncii de securitate pe linie de informaţii interne. 

Conducerea direcției a urmărit îndeaproape evoluţia celor mai importante cazuri 
aflate în lucru și a participat nemijlocit la realizarea unor măsuri mai deosebite în 
vederea clarificării lor. 

De asemenea, a ţinut un contact mai strâns cu realitățile informative din teritoriu, 
făcând dese deplasări în judeţe, conducând colective de control şi asigurând o mai 
bună cooperare cu alte unităţi ale Consiliului Securităţii Statului. 

Acest stil de muncă a fost imprimat și în jos, în activitatea şefilor de servicii şi 
a altor cadre cu funcţii de conducere. 

Conducerea direcţiei a ţinut o legătură permanentă cu B.O.B., sprijinindu-se pe 
ajutorul organizației de partid în ceea ce privește mobilizarea ofițerilor din direcție 
la o muncă susținută şi de calitate, la educarea acestora. 

Este pozitiv faptul că în prezent toate cadrele cu funcții de conducere din direcţie 
au în legătură personală informatori și sunt angajate nemjlocit în rezolvarea unor cazuri 
concrete mai deosebite. 

S-a manifestat mai multă grijă pentru creşterea conspirativității şi respectarea 
regulilor de compartimentare a muncii. 

De asemenea, cadrele cu funcţii de conducere s-au ocupat mai mult de creşterea 
ofițerilor din subordine, au manifestat o exigenţă sporită, îmbinată cu o apropiere 
principială a subordonaţilor. 

Aceste măsuri au făcut ca în unitate să existe o atmosferă sănătoasă de lucru, un 
simţ de răspundere mai dezvoltat faţă de îndeplinirea sarcinilor ce ne-au revenit. 

Va trebui ca și în continuare să milităm pentru perfecţionarea stilului şi metodelor 
noastre de muncă, punând un accent mai mare pe organizarea judicioasă a activității, 
controlul executării întocmai și la timp a odinelor ce se dau, muncii individuale cu 
oamenii. 


Tovarăși, 

Acestea au fost principalele rezultate ale muncii pe care noi am desfășurat-o în 
anul 1969. După cum s-a dovedit, activitatea noastră a fost pozitivă. S-au manifestat 
și unele neajunsuri. 

Le-am subliniat în cuprinsul raportului, pentru a lua măsuri de înlăturare a lor în 
cel mai scurt timp. Stă în putinţa noastră să facem acest lucru. 

Pe baza concluziilor şi orientărilor date cu ocazia bilanţului pe Consiliul 
Securităţii Statului, ne-am oprit asupra celor mai importante sarcini ce ne stau în față 
în anul 1970, pe linii de muncă. 

Așa cum a fost formulată cu ocazia bilanţului anual pe aparatul de securitate, 
sarcina principală a întregului personal al Consiliului Securităţii Statului în anul 1970 
este de a spori continuu capacitatea de acţiune a tuturor unităților şi subunităților, 
pentru a putea interveni cu hotărâre şi competenţă în orice situaţie, a preveni, descoperi 
şi lichida activităţile infracționale îndreptate împotriva securităţii statului şi a 
asigura o ordine interioară desăvârșită, precum şi o disciplină militară fermă. 

Îndeplinirea acestei sarcini presupune ca şi personalul direcției noastre să militeze 
cu consecvență pentru însușirea în profunzime a documentelor de partid, a legilor 
țării, să-şi organizeze şi să-şi desfășoare activitățile în cele mai bune condițiuni, să-și 
perfecţioneze pregătirea multilaterală, să-şi dezvolte permanent capacitatea de luptă, 
spiritul de responsabilitate în îndeplinirea misiunilor, hărnicia și pasiunea de muncă, 
combativitatea și intransigența față de dușman, cinstea, corectitudinea şi spiritul de 
sacrificiu. 

Pentru activitatea ce o vom desfășura în acest an avem marele avantaj că încă de 
la început ne sunt clar stabilite sarcinile ce ne stau în față prin ordinul președintelui 
Consiliului Securităţii Statului. 

În conformitate cu prevederile ordinului, conducerea direcţiei îşi propune, între 
problemele principale, să rezolve şi următoarele: 

— Întocmirea planurilor de căutare a informaţiilor pe linii de muncă și probleme, 
obiective precise în jurul cărora vor gravita planurile trimestriale ale direcţiei şi 
serviciilor; 

— Organizarea unor convocări interjudeţene pe linie de naţionalişti-șovini şi pe 
linia altor probleme, unde situaţia informativă va impune acest lucru; 

— Pregătirea şi realizarea unor convocări de analiză și schimb de experienţă pe 
aparatul de informaţii interne, ce va avea loc în trimestrul IV; 

— Luarea de măsuri corespunzătoare care să asigure executarea în bune condițiuni 
a sarcinii de a studia eficienţa acțiunilor de arestare, compromitere și destrămare, 
precum și de a analiza toate mapele și acţiunile cu o vechime ce depășește un an; 

— Continuarea cu mai multă intensitate a pregătirii de securitate, de luptă și cultură 
generală a cadrelor unității. 

Avem convingerea că, bucurându-ne şi în continuare de sprijinul conducerii 
Consiliului Securităţii Statului, vom reuși să ridicăm calitatea muncii de informații 
interne şi că la următorul nostru bilanţ anual vom putea raporta rezultate şi mai bune 
în îndeplinirea misiunilor de răspundere ce ne sunt încredințate. 

Cred că sunt în asentimentul dvs. să asigurăm pe tovarășul preşedinte al 
Consiliului Securităţii Statului — lon Stănescu, pe tovarășul vicepreședinte, general- 
maior Stoica Constantin, că vom face tot ce depinde de noi pentru a fi la înălțimea 
încrederii ce ni se acordă, că ne vom îndeplini cu cinste sarcinile ce ne-au fost 
încredințate. 


A.C.N.S.A.S., fond documentar, dosar nr. 89, f. 2—37. 

1971 mai 26. Notă-raport privind articolul apărut în „International Herald 
Tribune“ referitor la înfiinţarea „Consiliului american pentru 
comunicaţii private internaționale“, organism creat pentru finanțarea 
posturilor de radio „Europa Liberă“ şi „Radio Libertatea“ 


N-125 Strict secret 
26 mai 1971 


Notă-raport 


Prezentăm anexat un material de presă din care rezultă că Administraţia Nixon a 
luat măsura de a oficializa finanţarea oficinei de propagandă anticomunistă „Europa 
Liberă“, care până în prezent se face acoperit prin intermediul C.I.A. 

Aşa cum rezultă din articol, în cadrul Congresului ar urma să fie înfiinţat un 
organism denumit: „Consiliul american pentru comunicaţii private inter- 
naţionale“, căruia i se va aloca de la buget 40 milioane dolari anual pentru 
finanţarea activităţii anticomuniste a celor două stații de radio. 

Întrucât „Europa Liberă“ este unul din obiectivele ce le avem în preocupări, propun: 

1. Să cerem la sucursalele de la Vâlcea și Cluj să ne comunice tot ceea ce cunosc 
despre aceste măsuri ale Administrației Nixon privind noua formă de finanţare și 
conducere a „Europei Libere“. În principiu, ar urma să constituie pentru sucursale 
ca preocupare următoarele tematici: 


405 


— cine sunt cei 1l directori care ar urma să conducă „Consiliul directorilor“; 

— cine dintre aceștia vor răspunde și coordona activitatea secţiilor române de la 
New York şi Miinchen; 

— cât anume din suma de 40 milioane alocată anual va reveni acestor secţii; 

— în ce sens se va realiza în această nouă formulă coordonarea activităţilor de 
propagandă ale postului cu Departamentul de Stat al S.U.A; 

— cum își exercită C.I.A. — ca beneficiar principal al informațiilor secrete ce se 
obțin de la cei noi fugiţi sau de la cei intervievaţi oficial sau acoperit — controlul şi 
asupra altor activități ale postului, cum şi prin cine și în ce mod sunt retribuite 
persoanele care concură la rezolvarea sarcinilor C.I.A.? 

2. Sucursalele să aibă ca obiectiv permanent crearea de relaţii cu persoane care 
vor face parte din conducerea „Consiliului“ organismului sus-menţionat și să 
dirijeze sursele să-şi facă relaţii cu asemenea persoane, spre a obţine informații 
referitoare la activităţile îndreptate împotriva țării noastre. 

3. Să informăm şi Div.[izia] „M“ despre cele de mai sus, spre a lua măsuri pe de 
o parte de a cunoaște reacţiile angajaţilor din Miinchen ai postului, iar pe de altă parte 
de a stabili poziţia oficialităților vest-germane față de existenţa pe teritoriul vest- 
german a unor asemenea organizaţii finanţate de S.U.A. 

4. Să studiem căile cele mai adecvate ca în raport de reacţiile vest-germane să se 
acționeze oficial, pe cale de stat, la guvernul de la Bonn, pentru a determina scoaterea 
acestor oficine din R.F.G. 

5. Să studiem posibilitatea unor acţiuni de compromitere a activităţii postului față 
de patronii lor americani, prin readucerea în țară a unora dintre angajaţii de la secţiile 
române, [pe] care să-i folosim apoi pentru denunțarea și demascarea activităților postului. 


Ion Grigoraş 


„International Herald Tribune“ 
24 mai 1971 


Nixon prezintă programul său pentru finanţarea 
a două staţii de radio din străinătate 


de Benjamin Welles 


Washington, mai 23 

Preşedintele Nixon a cerut Congresului să înfiinţeze o corporație bugetară — scutită 
de taxe — spre a finanța și supraveghea radio „Europa Liberă“ şi „Radio Libertatea“. 

Propunerea-proiect a administraţiei, pe care Comitetul pentru relaţii externe al 
Senatului o are programată pentru discuţii mâine, marchează o concesie la criticile 

Congresului de finanţare secretă a celor două staţii de către Agenţia Centrală de 
Informaţii [încă] de la crearea lor, la începutul anilor 1950. 

În consecință, Congresul va atribui aproximativ 40 milioane dolari anual pentru 
corporaţia propusă, care ar urma să fie cunoscută sub denumirea de „Consiliul 
american pentru comunicaţii private internaţionale“. Consiliul va avea un „Comitet 
al directorilor“, format din 11 cetăţeni americani, selecționați dintre profesioniști, 
oameni ai vieţii culturale și de afaceri. 

Aşa cum s-a propus — în mod curent — directorii, funcționarii și angajaţii 
corporației nu vor fi consideraţi că sunt angajați guvernamentali. 

Rolul preşedintelui: 

Directorii vor fi numiţi de președintele Statelor Unite, cu sfatul şi consimțământul 
Senatului. Iniţial, Consiliul va fi oprit să canalizeze fondurile primite de la Congres 
spre alte activităţi, exceptând pe acelea ale celor două staţii de radio. 

Eventual, totuşi, spun surse ale Congresului, s-ar putea ca fonduri şi asistență (din 
partea organismului respectiv) să fie extinse de către Congres, pentru a include și 
schimburi culturale şi educative. 

Senatorul Cliford P. Case, republican din New Jersey, a spus azi că el a fost plăcut 
impresionat că Administrația Nixon a acceptat propunerea sa de finanțare deschisă 
de către guvern a celor două staţii de radio. 

Controlul C.I.A. și finanţarea „Europei Libere“ şi a postului „Radio Libertatea“ 
au fost totdeauna negate oficial. Dar acesta a fost totdeauna, timp de două decade, 
un secret cunoscut în Europa și a atras repetate proteste din partea guvernelor est- 
europene. 

„Radio Libertatea“, care transmite în Uniunea Sovietică, şi radio „Europa 
Liberă“, care transmite în alte ţări est-europene, exceptând Iugoslavia, au sediile la 
New York. 

Conducerea lor de fiecare zi este totuși exercitată în Miinchen, unde ambele stații 
au facilităţi de transmisie extensive. 

Stațiile angajează un mare număr de analişti, scriitori şi comentatori, spicheri de 
origine etnică ruşi sau est-europeni şi transmit câteva ore de ştiri zilnice şi analize 
— adesea critice la adresa oficialităților comuniste şi a politicii lor. 

Prin contrast, „Vocea Americii“, ca armă de transmisie „oficială“ a guvernului, 
evită comentariile critice. 


Pentru conformitate: 
I. Grigoraş 


A.C.N.S.AS., fond S.I.E., dosar nr. 46, vol. 6, f. 381. 

1971 iunie 10. Angajament-tip ce trebuia semnat de personalul Consiliului 
Securităţii Statului 


Consiliul Securității Statului Secret 
Unitatea ... 

Angajament 
Eu ... (gradul, numele, prenumele), din U.M. ... pe deplin conştient de 


răspunderea ce-mi revine în calitate de ... în Consiliul Securităţii Statului și din aceea 
de cetăţean al Republicii Socialiste România, cunoscând toate obligaţiile ce decurg 
pentru mine din Constituţie, din legile țării, din jurământul militar, din ordinele 
Comandantului Suprem al Forţelor Armate ale Republicii Socialiste România, din 
regulamentele militare, precum şi din odinele şi instrucțiunile președintelui Consiliului 
Securităţii Statului, îmi iau angajamentul solemn ca în orice împrejurare să-mi 
îndeplinesc cu devotament, cinste și demnitate, datoria de credinţă faţă de patrie şi 
popor, luptând cu hotărâre şi fermitate pentru prevenirea, descoperirea şi curmarea 
oricăror acţiuni îndreptate împotriva securităţii statului. 

Îmi exprim hotărârea de a consacra cauzei pe care o servesc toate cunoştinţele, 
întreaga mea putere de muncă şi pricepere, neprecupeţind sângele și viaţa pentru 
îndeplinirea până la capăt a obligațiilor ce-mi revin. 

Cunoscând periculozitatea deosebită pe care o prezintă acţiunile îndreptate 
împotriva conducătorilor de partid și de stat, pătrunderile prin forță în instituții publice, 
deturnările de nave și aeronave, atacurile banditești, sechestrările şi răpirile de 
persoane, actele de diversiune în obiectivele economice și pe căile de comunicaţie, 
precum și oricare alte fapte de natură să pericliteze securitatea statului, mă consider 
mobilizat în orice moment, inclusiv în afara programului de lucru, fiind gata să intervin 
cu promptitudine pentru înlăturarea grabnică a pericolului și reținerea făptuitorilor. 

Îmi dau pe deplin seama că numai acționând astfel mă pot bucura de înalta cinste 
şi încredere de a face parte din cadrele Consiliului Securității Statului şi că încălcarea 
acestui angajament îmi va atrage blamul şi neîncrederea poporului, urmând să suport 
toate rigorile legilor Republicii Socialiste România. 


Data 10 iunie 1971 (semnătura) 


Angajamentul a fost dat în prezența 
(funcția, gradul, numele, prenumele și semnătura) 


A.M.., fond D.M.RU., inventar nr. 7395, dosar nr. 26, nenumerotat. 

1971 septembrie 8. Notă referitoare la obiectivul „Meliţa“ 


Scrisoarea nr. 34/A-124 din 8 septembrie 1971 
priveşte obiectivul „Meliţa“ 


Pe viitor se va acţiona în vederea rezolvării următoarelor sarcini: 

— întreprinderea de acțiuni care să ducă la anihilarea activităţii Secției române din 
cadrul „Meliţei“, în prima etapă urmând să creăm condiţii pentru desființarea completă 
a acestei secții; 

— prin măsurile luate să influențăm emisiunea acestui post. 

Pentru realizarea acestor sarcini, se vor lua următoarele măsuri: 

1. Folosirea agenturii: 

a) „Kent“ va fi instruit în vederea; 

— influențării emisiunilor postului „Meliţa“ prin articolele scrise în revista sa, „East 
Europe“; 

— identificarea celor care lucrează pentru aceasta și sursele de informare, 
strângerea de informaţii și efectuarea de fişe cu privire la acele elemente care prezintă 
interes pentru noi, spre a fi lucrate în mod organizat. 

b) Dirijarea legendată a furnizorului „Eliade“ pe lângă elementele din cadrul Secţiei 
române, spre a obţine date cu privire la acţiunile întreprinse de către „Meliţa“ împotriva 
R.S. România, care sunt cadrele de conducere, sursele de informare și date referitoare 
la finanţarea acestui obiectiv. 

c) SN-4 va fi instruit ca prin „Roza“ să intre în contact cu prietena acesteia, care 
lucrează la Secția română, în vederea exploatării informative. 

d) Prin SN-1 se va continua studiul şi exploatarea informativă a lui „Erest“, salariat 
în obiectiv, în vederea atragerii la recrutare. 

e) Reactivizarea furnizorului „Brian“, cu posibilităţi în acest obiectiv, de unde poate 
obține informaţii de valoare. 

Termen: 15 noiembrie 1971. 

f) Până la sfârşitul perioadei, fiecare economist își va crea câte o relaţie din acest 
obiectiv. 

8) Prin „Barbu“ se vor iniţia unele acţiuni de influenţă pe lângă unele personalități 
din Florida și Yowa, în direcția diminuării emisiunilor și în final a desființării lor. 

Prin fiecare curier veți raporta rezultatele obţinute şi măsurile ce le preconizați 
că le luați pe viitor. 


A. Bărbulescu 


A.C.N.S.AS., fond S.I.E., dosar nr. 45, vol. 6,f. 50-51. 

1972 iunie 20. Notă cu privire la apelul intitulat „Către bisericile creştine din toată 
lumea“ trimis în străinătate de reprezentanţii unor „secte religioase“ 
din România 


Ministerul de Interne Strict secret 
Nr. 121/008 1406 din 20 iunie 1972 


Notă 
rivind „apelul“ trimis în străinătate de unele elemente dușmănoase din 
%» Ei 
rândul sectelor religioase din România 


Cunoaştem că recent un grup de „reprezentanţi“ ai unor secte religioase din ţara 
noastră a trimis în străinătate, pe căi ilegale, un „apel“ intitulat „Către bisericile creştine 
din toată lumea“. 

„Apelul“ are un accentuat conținut dușmănos la adresa regimului nostru, scoțând 
în evidenţă „persecuțiile şi oprimarea religioasă“ la care ar fi supuși credincioșii din 
România. El semnalează o pretinsă lipsă de libertăţi religioase, prigoana și persecuțiile 
la care ar fi supuși credincioşii din unele părți ale ţării, menţionându-se județele Satu 
Mare, Maramureş, Bistriţa-Năsăud, Mureş, Braşov, Bacău, Gorj, Galaţi și partea de 
nord a Moldovei. Se arată că au fost închise lăcașurile cultelor baptist, creştin după 
evanghelie și penticostali, au fost arestaţi și condamnaţi: compozitorul de muzică 
religioasă Iacob Alecu din Sibiu, pastorii Caraman Constantin, Răscol Victor, Mihai 
Cornel, Răscol Emanoil, fraţii Tarnavski etc. În material se arată, de asemenea, că 
autorităţile române ar fi dispus dărâmarea unor lăcașuri de cult în orașele Dej şi Lugoj 
şi ar fi concediat diferiți predicatori, declanșându-se „o vastă campanie de reprimare 
a religiei şi activităţilor de cult“. 

„Apelul“ cere credincioşilor din toată lumea, opiniei publice mondiale, „să-și 
unească eforturile, să-şi ridice glasul şi să facă presiuni pentru respectarea drepturilor 
în România și pentru eliberarea cât mai grabnică din închisori a tuturor deținuților 
pentru activităţi religioase“. 

De menţionat că o parte din materialul amintit a intrat în posesia fugarului Richard 
Wurmbrand, care l-a publicat în fițuica pe care o editează, folosindu-l astfel în 
campania ostilă ţării noastre desfășurată în Anglia, pentru „a dovedi lipsa de 
libertăţi religioase din România“, precum și „existenţa unei biserici clandestine în 
țară“. Menţionăm că „apelul“ a fost difuzat congregaţiilor religioase din Marea 
Britanie. 

Raportăm că „apelul“ sus-menţionat este semnat de un grup de nouă cetăţeni din 
România, în numele „Comitetului de ajutorare a celor persecutați şi de informare a 
opiniei publice mondiale“. 

Către, 
Bisericile creştine din toată lumea 


Aducem la cunoștința creștinilor din toată lumea, opiniei publice mondiale, căci 
în România, țara sutelor de mii de credincioși, puţina libertate de a se închina lui 
Dumnezeu este din nou violată în modul cel mai flagrant. 

De pe la mijlocul anului 1970 autorităţile au declanșat o vastă campanie de 
reprimare a religiei și a activităților religioase. 

Aceasta a început cu publicarea unei legi care interzice orice adunare a bisericilor 
neautorizate sau a grupurilor de credincioşi, sub motiv de trândăvie, pierdere de timp 
etc., aplicându-se amenzi între 1.000-—5.000 lei credincioșilor din judeţele: Satu Mare, 
Bistriţa, Târgu Mureş, Baia Mare, Brașov, Bacău, Târgu Jiu, Galaţi, nordul Moldovei 
şi altele. De menţionat este faptul că Biserica Baptistă din Baia Mare posedă autorizație 
de funcţionare și totuși au fost amendaţi cu sume mari, aflându-se în judecată cu 
autorităţile și în prezent. 

Numai în primele şase luni de la apariţia decretului s-au aplicat credincioşilor 
amenzi în valoare de peste 500.000 lei. Persecuţiile au continuat să crească în 
intensitate. La sfârșitul anului 1970 a fost judecat şi condamnat la 8 ani închisoare 
compozitorul de muzică religioasă Iacob Alecu din orașul Sibiu. Au fost închise 
numeroase localuri de rugăciune ale cultelor: Baptist, Creştini după Evanghelic, 
Penticostal, din toate judeţele țării. Asemenea cazuri avem în Dej, Lugoj şi altele, 
unde ele au fost și dărâmate. Numeroşi pastori și predicatori au fost scoşi din funcţii. 
S-a limitat activitatea cu tineretul în biserici, autoritățile amestecându-se chiar și în 
fondurile bănești ale bisericilor, cu toate că nu finanţează ei cu nimic. 

Anul 1971 a început cu numeroase percheziții domiciliare, soldate cu confiscarea 
a numeroase Biblii, cărți de cântări și alte cărţi cu caracter religios. Persecuţiile au 
crescut în intensitate, și în luna octombrie 1971 au fost arestaţi pentru activitate 
religioasă şi internaţi fără a fi judecaţi pastorii: Caraman Constantin, Răscol Victor, 
pastor pentru țigani, fostul dirijor de cor Mihai Cornel, fraţii Tarnavschi, Răscol 
Emanuel etc. 

Cerem credincioşilor din toată lumea, opiniei publice mondiale, tuturor oamenilor 
de bună credință, să-şi unească eforturile, să-și ridice glasul și să facă presiuni pentru 
respectarea libertăţilor religioase din România și pentru eliberarea cât mai grabnică 
din închisoare a tuturor deţinuţilor pentru activităţi religioase. 


Comitetul de ajutorare a celor persecutați și de informare a opiniei publice 
mondiale, România, 1971. 


[semnături indescifrabile] 
A.C.N.S.A-S., fond S.I.E., dosar nr. 4, vol. |, f. 252-254. 

1972 septembrie 27. Plan de măsuri „pentru prevenirea şi curmarea unor acțiuni 
ce contravin politicii partidului şi statului nostru“ (acţiunea 
„Antidotul““) 


Ministerul de Interne Strict secret 
Nr. 13/088.267 din 27 septembrie 1972 


Se aprobă 
Ministerul de Interne 
I. Stănescu 


Plan 
cuprinzând măsurile ce vor fi întreprinse de către organele Ministerului 
de Interne pentru prevenirea şi curmarea unor acţiuni ce contravin politicii 
partidului şi statului nostru! 


Din datele pe care le dețin organele noastre rezultă că în ultimul timp s-a intensificat 
răspândirea de literatură mistico-religioasă şi chiar dușmănoasă ce este introdusă 
clandestin în țară de către unele centre cultice, sectante și grupări reacționare din 
străinătate. 

Acestea acţionează pentru activarea unor grupări ale sectelor interzise și chiar a 
unor culte din ţara noastră, folosindu-se în acest scop de emisarii și turiștii ce vin în 
R.S. România. 

În același timp se constată o recrudenscenţă a activităţii de prozelitism pe teritoriul 
țării noastre. 

În biblioteci şi anticariate continuă să se descopere publicaţii şi cărţi reacționare, 
legionare, fasciste, la care are acces marele public. Asemenea materiale se mai află 
Şi în posesia unor persoane particulare. 

Pătrunde în ţară pe diferite căi ilicite material pornografic, care este multiplicat 
şi difuzat în rândul tineretului, creând un climat favorabil imoralităţii, parazitismului 
social şi comiterii unor infracţiuni. 

Se menţine încă o stare infracțională ridicată, precum și existenţa unei activități 
negative şi antisociale a unor tineri scăpaţi de sub controlul factorilor responsabili 
şi care viciază climatul sănătos ce există în rândul tineretului din ţara noastră. 


! Planul a fost abrogat prin Ordinul S/885/1976 (A.C.N.S.A.S., fond documentar, dosar nr. 93, vol. 5, 
f. 69). 

Faţă de această situaţie, conducerea superioară de partid a hotărât să se întreprindă 
o serie de măsuri politico-educative, pe linie de partid şi de stat, la aplicarea cărora 
organele Ministerului de Interne vor trebui să-și aducă contribuţia în funcţie de 
specificul activităţii lor. 

În acest scop se vor lua următoarele măsuri: 


I. Descoperirea prin toate mijloacele muncii Ministerului de Interne a celor 
care deţin materiale mistice şi dușmănoase în scopul difuzării lor, confiscarea 
acestora şi întreprinderea de măsuri corespunzătoare pentru curmarea unor 
astfel de activități. 

— Unităţile centrale și teritoriale ale Ministerului de Interne vor intensifica măsurile 
de descoperire și confiscare a materialelor mistice şi dușmănoase existente în posesia 
unor conducători ai sectelor interzise (martorii lui Iehova, adventiști-reformiști, 
penticostali disidenți, nazarineni etc.). 

— Se va intensifica munca informativă de către toate inspectoratele judeţene și 
îndeosebi [de către] cele din Transilvania, pentru a stabili sectanţii care deţin și 
difuzează materiale mistico-religioase introduse în mod clandestin în ţară în anul 1970, 
odată cu ajutoarele pentru sinistraţi. 

— Până la 30 decembrie 1972 vor fi verificate informaţiile obţinute referitoare la 
existenţa în anumite judeţe (Timiș, Cluj, Suceava) a unor cantităţi de biblii depozitate, 
introduse clandestin în țara noastră, ce ar urma să fie difuzate și în alte ţări 
socialiste. 

— Identificarea persoanelor care circulă prin diferite localități şi difuzează 
literatură mistică şi duşmănoasă, în vederea curmării acestei activități. 

— Organele de securitate şi miliţie, centrale şi teritoriale, vor intensifica munca 
de identificare și destrămare a grupărilor sectante ilegale și vor lua măsuri pentru 
curmarea activităților cultice şi sectante desfăşurate în afara lăcașurilor autorizate. 

— Vor fi întreprinse măsuri ferme pentru descoperirea şi ridicarea dreptului de şedere 
în ţară a emisarilor veniţi în România sub diverse acoperiri, care introduc clandestin 
literatură mistico-religioasă în scopul difuzării şi se dedau la manifestări potrivnice 
statului nostru. 

— Organele de miliţie şi securitate în termen de 10 zile vor lua măsuri de depistare 
a atelierelor cooperației meșteșugărești și a persoanelor particulare care confecționează 
obiecte de cult destinate comercializării şi vor informa operativ organele de partid 
şi de stat pentru a se sista producerea acestora. 


II. Depistarea canalelor prin care se introduce în ţară literatură duşmănoasă, 
mistico-religioasă şi pornografică (scrisă sau înregistrată), confiscarea şi 
distrugerea acestor materiale, luarea de măsuri corespunzătoare faţă de 
persoanele în cauză. 

— Direcţia pentru pașapoarte, evidenţa străinilor şi controlul trecerii frontierei va 
intensifica activitatea de control la punctele de frontieră asupra persoanelor şi 

mijloacelor de transport, pentru a nu permite introducerea în ţară a unor asemenea 
materiale. 

— Şefii punctelor de frontieră vor instrui lucrătorii vamali ca să acorde atenţie sporită 
depistării persoanelor ce intră în ţară şi au asupra lor tipărituri, benzi magnetice, plăci 
cu înregistrări mistice şi ostile sau alte obiecte de acest gen. 

— Persoanelor asupra cărora se vor găsi materiale cu conţinut duşmănos, cu scop 
de difuzare, nu [i se va permite intrarea în ţară, iar materialele vor fi confiscate. 

— Materialele mistico-religioase și pornografice declarate la intrarea în ţară vor 
fi reţinute la punctele de frontieră, iar cetățenilor străini li se va permite intrarea în 
țară, urmând ca la ieșire să le fie restituite. 

— Materialele mistico-religioase sau pornografice nedeclarate, care vor fi găsite 
asupra cetățenilor străini, vor fi confiscate. De la caz la caz, acestor persoane nu li 
se va permite intrarea în țară. 

— Unităţile centrale și teritoriale ale Ministerului de Interne vor comunica 
operativ Direcţiei pentru pașapoarte toate datele ce le obţin despre persoanele 
cunoscute cu preocupări de introducere în țară a materialelor cu conținut dușmănos, 
mistic și pornografic. Direcţia pentru pașapoarte, evidenţa străinilor şi controlul trecerii 
frontierei va întocmi evidenţa acestor persoane, pentru a se efectua asupra lor un 
control minuţios de către P.C.T.F. 

— Direcţia a VI-a şi formațiunile corespondente de la inspectoratele judeţene ale 
Ministerului de Interne vor lua măsuri de control asupra tuturor trimiterilor poştale 
din exterior, pentru a preveni introducerea în ţară pe această cale a materialelor cu 
conținut dușmănos, mistico-religios și pornografic. 


III. Organizarea unor acţiuni pentru descoperirea locurilor unde mai sunt 
depozitate materiale legionaro-fasciste reacționare, în vederea scoaterii acestora 
din circuitul public. 

— Organele de miliţie şi securitate centrale și teritoriale vor organiza măsuri 
informativ-operative complexe pentru depistarea persoanelor ce dețin publicaţii şi 
cărți interzise şi determinarea lor să le predea organelor de stat. 

Pe această linie vor fi menținuţi în atenţie, cu prioritate, intelectuali foşti 
legionari sau persoane care au deținut funcţii în aparatul de stat burghez, cadre 
didactice cunoscute cu antecedente politice sau penale. 

— Organele de securitate, miliţie şi Arhivele Statului vor sprijini pe reprezentanții 
Consiliului Culturii și Educaţiei Socialiste, precum și ai Ministerului Educaţiei şi 
Învățământului, în efectuarea de controale în toate bibliotecile, muzeele, fondurile 
arhivistice și anticariat, pentru depistarea cărților şi altor materiale cu conţinut 
reacționaro-fascist. 

Măsuri asemănătoare se vor lua în colaborare cu Departamentul Cultelor la 
bibliotecile parohiilor, protopopiatelor şi mănăstirilor. 

Materialele descoperite cu prilejul acestei acţiuni vor fi ridicate și predate 
filialelor Arhivelor Statului din judeţul respectiv. 
Această acţiune va fi realizată până la data de 31 martie 1973. 


IV. Vor fi luate măsuri de intensificare a muncii informativ-operative pentru 
prevenirea comiterii de infracţiuni, descoperirea şi anihilarea în fază incipientă 
a tendinţelor unor tineri de constituire în grupări, cluburi şi organizații cu 
caracter antisocial, a căror activitate ar putea degenera în acțiuni ostile. 

— Organele de miliţie şi securitate vor lua măsuri pentru o mai bună organizare 
a muncii informativ-operative în rândul tinerilor fără ocupație, pentru a cunoaște în 
fază incipientă preocupările de săvârșire a unor fapte ilicite ori antisociale. 

Organele de miliție vor lua măsuri de cunoaștere a atitudinii şi comportării tinerilor 
fără ocupaţie și împreună cu organele locale vor exercita o influență pozitivă asupra 
lor, spre a-i determina să se încadreze în câmpul muncii. 

— Va fi acordată mai multă atenție sprijinirii și supravegherii tinerilor eliberaţi din 
institutele speciale de reeducare și din penitenciare, pentru a se asigura reintegrarea 
lor socială și prevenirea comiterii de către aceștia de noi infracțiuni. 

— Organele de miliţie și securitate vor lua măsuri pentru sprijinirea acțiunilor ce 
se vor întreprinde de Ministerul Educaţiei şi Învăţământului, de organizaţia U.T.C. 
şi [de] alte organizaţii obşteşti, pentru asigurarea supravegherii organizate a elevilor. 


V. Intensificarea activităţii de pregătire contrainformativă şi atragere a 
tineretului la prevenirea şi combaterea manifestărilor ostile şi antisociale. 

— Se vor lua măsuri ca ofiţerii cu funcţii de conducere din cadrul organelor de 
securitate și miliție să facă expuneri pe această linie, în cadrul programelor şi taberelor 
de pregătire militară a tinerilor. 

— Prin intermediul și în colaborare cu organizaţiile de tineret, conducerile 
instituţiilor (în special cele de învățământ) și întreprinderilor se vor organiza 
întâlniri ale cadrelor de securitate şi miliţie cu studenţi, elevi și salariaţi tineri, pentru 
prelucrarea unor acte normative, dezbaterea unor cazuri pozitive şi negative din viaţa 
tineretului, prezentarea unor preocupări ale organelor noastre pe linia prevenirii 
încălcării legilor și respectării normelor de convieţuire socială. 

— Atragerea unui număr mai mare de tineri la activităţi specifice organelor noastre, 
prin încadrarea lor în grupe de sprijin ale miliției, cercuri aplicative, patrule de 
circulaţie, participarea la acţiuni pentru depistarea elementelor parazitare și huliganice, 
de menţinere a ordinii la manifestații cultural-sportive. 

Studioul Cinematografic al Ministerului de Interne va produce filme documentare 
care să reliefeze activitatea organelor de miliţie şi securitate, pentru prevenirea unor 
infracțiuni, acte antisociale şi contribuţia directă a unor tineri în realizarea acestui 
deziderat. 

Inspectoratele judeţene și Inspectoratul municipiului București, în baza acestor 
sarcini, își vor întocmi planuri de măsuri detaliate, ţinând seama de specificul și situația 
operativă concretă. 

Colectivele de conducere ale unităților Ministerului de Interne chemate să 
realizeze aceste sarcini vor analiza semestrial modul de îndeplinire a prevederilor 
prezentului plan de măsuri şi vor raporta conducerii ministerului rezultatele obținute. 

Inspectoratul general al miliției și Direcţia generală de informaţii interne vor 
informa la 15 decembrie a.c. conducerea ministerului asupra stadiului realizării 
prevederilor cuprinse în prezentul plan. 

Acţiunea va fi codificată cu denumirea „Antidotul“. 


Inspectoratul General al Miliției Direcţia Generală de Informaţii Interne 


Pentru conformitate 
Şeful Direcţiei Secretariat 
Lt. col. Ion Nicolae 


A.C.N.S.A.S., fond documentar, dosar nr. 93, vol. 5, f. 69-74. 

1972 decembrie 22. Notă a Serviciului 4 din Direcţia 1 referitoare la cultul 
„Adventişti de ziua şaptea“ (A.Z.S.) 


Ministerul de Interne Strict secret 
Direcţia | 
142/00134065 din 22 decembrie 1972 


Notă 
privind unele aspecte negative din cadrul 
cultului „Adventişti de ziua şaptea“ 


În R.S. România „Adventiștii de ziua şaptea“ activează legal, potrivit statutului 
de funcţionare aprobat prin Decretul Prezidiului Marii Adunări Naţionale nr. 
1203/1950, când sectei „adventiste“ i s-a aprobat prin lege recunoașterea de cult egal 
în drepturi cu toate celelalte culte. 

Potrivit unuia dintre principiile care stau la baza activității sectei, adventiștii 
respectă ca zi de odihnă şi deci şi religioasă sâmbăta (sabat — „ziua a 7-a“), în loc 
de duminică. 

Abuzând de acest principiu, unele elemente fanatice și ostile din rândul 
adventiştilor desfășoară o serie de activități care vin în contradicție cu legile statului 
nostru. 

— Una dintre aceste activităţi negative este cea referitoare la netrimiterea 
copiilor lor la cursurile şcolare în zilele de sâmbătă, motivând că este sărbătoare 
pentru ei şi un „păcat“ a nu respecta „Sabatul“. 

Această situaţie determină copiii acestor adventiști să desfășoare o slabă activitate 
şcolară şi culturală; să se perpetueze în gândirea lor unele concepții mistico- 
religioase contrare celor predate în școli de cadrele didactice. 

Datele ce le deţinem atestă faptul că numai în anul şcolar 1971/1972 şi începutul 
anului 1972/1973, în unele judeţe din ţară au fost identificaţi aproximativ 400 de copii 
ai căror părinți — adventiști — nu-i lasă sâmbăta la școală, cu toate încercările de 
lămurire ale organelor competente. 

Printre judeţele în care au fost identificate un număr mare de asemenea cazuri, 
exemplificăm: Sibiu — 90, Cluj — 86, Iaşi — 60, Bacău — 50, Tulcea — 35, Suceava — 
35, Vaslui — 30, Prahova — 20 şi altele. 

Cazul comunității „adventiste de ziua a 7-a“ din comuna Războieni, judeţul Iași, 
îl considerăm edificator. De exemplu, în cursul lunii septembrie a.c. au fost 
identificaţi circa 60 de copii pe care părinţii nu-i lasă să urmeze cursurile școlare în 
ziua de sâmbătă. 

Deşi organele locale de partid și de stat au acționat în direcția lămuririi părinților 
pentru a-și lăsa copiii la şcoală, aceștia au rămas intransigenți datorită fanatismului 
excesiv de care dau dovadă. 

O situaţie asemănătoare se prezintă şi în comuna Sic, județul Cluj, unde sunt 36 
de copii ce absentează de la cursuri în ziua de sâmbătă. 

Sondajele efectuate de către împuterniciții judeţeni ai cultelor în mai multe localităţi 
din judeţele menționate au scos în evidență faptul că aproape la toate şcolile generale 
au fost identificate cazuri de elevi care absentau sâmbăta de la școală din cauza 
părinților care sunt adventiști. 

— Tot în sensul celor arătate sunt frecvente cazurile în care adventiștii îşi lasă 
copiii în zilele de sâmbătă la şcoală, dar nu le permit să desfăşoare nici o activitate 
şcolară. 

Spre exemplu, numita Szogyor Veronica, elevă la un curs postliceal pentru 
pregătirea educatoarelor din cadrul Liceului nr. 1 Miercurea Ciuc, judeţul Harghita, 
în vara acestui an a devenit membră a sectei „A dventiști de ziua a 7-a“. Ca urmare, 
nu s-a mai dus în ziua de sâmbătă la școală. După ce a fost trasă la răspundere de 
conducerea liceului, a început să frecventeze școala sâmbăta, însă nu face nimic (nu 
pune mâna pe carte, nu scrie, nu răspunde la lecţii etc.). 

— Au fost identificate şi cazuri în care copiii adventiştilor, deşi sunt lăsaţi de 
părinţii lor la ore în zilele de sâmbătă, nu le permit să participe efectiv la unele 
activități care au un caracter practic, în mod deosebit legate de obiectul 
„agricultură“. Acest lucru s-a constata la comunităţile A.Z.S. din comunele Puești, 
Ghergheșşti și Poneşti, judeţul Vaslui, precum şi Peretu, județul Teleorman. 

— Sunt şi situaţii în care părinţii — adventiști — s-au opus trimiterii copiilor 
sâmbăta la şcoală, însă în urma măsurilor corespunzătoare luate de organele 
competente cei în cauză au renunțat. Așa, de exemplu, în comuna Gherghești, 
judeţul Vaslui, există o comunitate de „adventiști de ziua a 7-a“ unde până în toamna 
anului 1970 un număr de 6 familii, care aveau 26 de copii de vârsta şcolară, nu-i 
trimiteau sâmbăta la școală. 

Fiind informate organele de partid, s-au întreprins unele măsuri educative care 
au avut o influență pozitivă, în sensul că s-a ajuns ca numai două familii în prezent 
să nu-și lase copiii sâmbăta la școală, aceștia fiind Cazacu Constantin (6 copii) şi 
Postolache Vasile (3 copii). 

Paralel cu această acţiune au fost luate și alte măsuri, așa cum ar fi: contactarea 
pentru compromiterea numitului Cazacu Constantin și de influențare a secretarului 
comitetului de adunare al comunităţii, pe nume Mangalagiu Constantin. 

De remarcat faptul că, contactarea lui Mangalagiu Constantin a avut o influență 
pozitivă, deoarece pe lângă faptul că el a început să-și trimită copiii la școală, a 
determinat şi pe alții să facă același lucru. 

Un alt caz este cel din comuna Laslea, satul Noul Săsesc, judeţul Sibiu, unde la 
începutul anului școlar 1972/73 exista un număr de 18 școlari pe care părinții lor — 
adventiști — nu-i lăsau la cursuri în zilele de sâmbătă. 

În urma măsurilor eficiente întreprinse de organele de partid și de stat, cât şi prin 
activitatea de influențare desfășurată de rețeaua informativă, s-a reuşit ca un număr 
de 8 părinţi cu 13 copii să fie determinaţi să şi-i trimită la şcoală. Cu toate acestea, 
un număr de 3 adventiști, respectiv: Miiller Frederich (2 copii), Rojen Michael (2 
copil) şi Maurer Simion (1 copil) refuză şi în prezent, pe considerentul că trei ani 
consecutiv au fost lăsaţi repetenţi pentru lipsuri nemotivate de la cursurile școlare, 
iar acum sunt prea mari față de restul elevilor. 

Prin munca informativă s-a stabilit că vinovat de această stare de lucruri este 
numitul Prosch Gheorghe, fost pastor A.S.Z. în municipiul Mediaș — în prezent 
pensionat —, care a instigat părinții copiilor în cauză să nu le permită frecventarea 
cursurilor sâmbăta. 

Asupra numitului Prosch Gheorghe au fost luate măsuri de atenţionare prin organele 
competente, i s-a interzis să mai facă deplasări sau să contacteze adventiștii din această 
localitate. 

— Se constată, de asemenea, că unii adventiști iau cu ei la serviciile religioase 
copiii de vârstă preşcolară, în scopul îndoctrinării şi fanatizării lor. 

Acest aspect este frecvent la toate comunităţile adventiste din București, cât şi 
din ţară. 


Din analiza acestor aspecte negative se desprind şi unele cauze care le determină. 

— Una dintre aceste cauze este fanatismul exagerat al predicatorilor adventiști 
de ziua a 7-a, cât şi a unor credincioşi fanatici, ostili, din rândul membrilor de 
rând. 

Exemplificăm astfel faptul că, din cele 21 de comunităţi adventiste existente pe 
teritoriul judeţului Cluj, 12 au fost vizitate recent de împuternicitul judeţean al cultelor, 
care a remarcat în comunităţile deservite de pastorii: Borbath Zoltan (Gherla și Sic), 
Blenesi Adalbert (Chesău) și Nosner Gottfried (Vaida-Cămăraș) — 65 de copii ai 
adventiştilor care nu sunt lăsați sâmbăta la şcoală. 

Deşi acești pastori au fost atenționaţi și avertizați în mod repetat de către 
împuternicitul cultelor, [de] conducerea Conferinţei A.Z.S. Cluj, cât şi [de] conducerea 
Uniunii A.Z.S. (personal de preşedintele Tachici loan şi de secretarul general Popa 
Dumitru), totuși situația a rămas aceeași, pastorii respectivi motivează că nu-i pot 
convinge pe părinți. 

Tot din sondajul efectuat în comunitățile de mai sus, de către împuternicitul 
judeţean, au mai rezultat şi alte aspecte, și anume: comunitățile mai mici sunt mai 
rar vizitate de pastori, iar copiii frecventează școala. De aici concluzia că prezenţa 
pastorilor nu impulsionează părinții să-şi trimită copiii la școală, dimpotrivă, îi 
stimulează să nu facă acest lucru. 

De asemenea, din analiza absențelor pe clase se constată că elevii din clasele mai 
mici nu sunt opriţi de a frecventa școala, dar, pe măsură ce cresc, absenţele se 
înmulţesc. Acest aspect, responsabilii A.Z.S. locali din comunitățile Vaida-Cămăraș 
şi Sic îl motivează prin aceea că „cei mici și aşa nu înţeleg prea mult“ și că „aceștia 
mici nu sunt prinși în organizarea structurală a corurilor, orchestrelor și nu au un rol 
activ în biserică, dar, pe măsură ce cresc, ei devin membri activi şi prezenţa lor este 
obligatorie la activităţile religioase“. 

Influenţa negativă a pastorilor reiese și din următoarele exemple: 

Astfel, în comunitatea A.Z.S. Fundu Moldoveai, satul Botoş, judeţul Suceava, nu 
sunt lăsaţi să se ducă la şcoală un număr de 18 copii de la clasele I-VIII, în frunte 
cu copiii pastorului comunității, numitul Iftimie Ion. 

În comuna Mălușteni, județul Vaslui, funcţionează ca pastor al comunității 
A.Z.S. numitul Liga Laurenţiu — casier la C.A.P. Acesta are trei copii pe care nu-i 
lasă să meargă sâmbăta la școală, cu toate insistenţele organelor locale de partid şi 
de stat. 

Sus-numitul, tot datorită fanatismului, a refuzat ca să-și trimită copiii într-o excursie 
organizată de şcoală într-o sâmbătă, deși plătise costul excursiei. La aceeași comunitate, 
Diaconu P. loan, cu 2 copii — elevi —, adoptă aceeaşi poziţie ca şi pastorul sus-menționat. 

În municipiul Ploieşti, județul Prahova, pastorii A.Z.S. Sibeanu Petre şi Ionescu 
Mihai pretind de la adventiști ca ziua de sâmbătă să fie respectată prin predici, iar 
asupra celor care nu se supun se iau măsuri disciplinare, ca „cenzuri sau excluderea 
din cult“. 

Influenţa negativă a pastorilor A.Z.S., cât şi a părinților adventiști, este foarte 
puternică, încât atunci când acestor elevi li se atrage atenţia să participe la activitățile 
practice sâmbăta încep să plângă, afirmând că părinţii îi îndrumă să nu lucreze, întrucât 
„fac mare păcat“ şi vor fi pedepsiți. 

— Netrimiterea copiilor de către unii adventiști de ziua a 7-a la şcoală în zilele 
de sâmbătă se datorează şi propagandei ostile desfăşurate de către adventiștii 
reformiști — disidenţi ai acestui cult, ai căror copii de asemenea nu li se permite 
să frecventeze şcoala. 

Situaţii de acest gen sunt aproape în toate județele unde sunt semnalați adventiști- 
reformiști cu activitate prezentă. 

Spre exemplu, la comunităţile A.Z.S. Onești şi Oituz, judeţul Bacău, din cauza 
propagandei reformiste, sunt 50 de copii pe care părinții lor, adventiști de ziua a 7-a, 
nu-i trimit în zilele de sâmbătă la şcoală. 

Un alt caz este cel al numitului Alexandru Gheorghe, din Ploiești, judeţul Prahova, 
adventist-reformist, recent eliberat din penitenciar, care nu-și trimite cei 4 copii la 
şcoală în ziua de sâmbătă, desfășoară totodată activitate de propagandă pentru a-i 
determina și pe alţii să procedeze la fel. 

În aceeași situaţie se găsește şi fiica adventistului-reformist Gavrilă Ion din 
localitatea Cocarăștii Colț din acelaşi judeţ. 

Apreciem că activitatea clandestină şi ostilă desfășurată de adventiștii-reformiști, 
care are efecte negative asupra „adventiştilor de ziua a 7-a“, se datorează şi faptului 
că Departamentul Cultelor nu a luat nici o măsură pentru limitarea influenței 
reformiste. 

— O altă cauză care duce la o asemenea situaţie este şi aceea că conducerea 
cultului „adventist de ziua a 7-a“ nu a exercitat o permanentă influență 
asupra credincioşilor adventiști pentru a-i determina să-și trimită copiii sâmbăta 
la şcoală şi nu a luat măsuri disciplinare împotriva pastorilor care instigă la astfel 
de activităţi. 

În acest sens, după cum reiese şi din discuţiile purtate de împuternicitul judeţean 
al cultelor din judeţul Cluj cu unii adventişti ai căror copii se duc în ziua de sâmbătă 
la şcoală, a rezultat că aceștia sunt desconsiderați chiar și de pastorul A.Z.S. şi părerea 
lor este că, dacă din partea conducerii cultului „adventist de ziua a 7-a“ s-ar imprima 
linia generală obligatorie pentru adventiști, de a-și trimite copiii la şcoală, toate ar 
decurge normal. 

Remarcăm faptul că conducerea cultului A.Z.S. a intervenit într-un număr mic de 
cazuri pentru a elimina asemenea aspecte negative, dar atunci când a făcut acest lucru 
rezultatele au fost pozitive. 

Spre exemplu, în comunitatea A.Z.S.-6 Martie, judeţul Tulcea, la începutul anului 
şcolar 1972/1973 au fost identificaţi un număr de 35 de copii de vârstă şcolară care 
nu erau lăsaţi de părinţi în zilele de sâmbătă la școală. Conducerea cultului A.Z.S. 
intervenind prin consilierul Niculescu Teodor, părinţii acestor copii au consimțit să-i 
trimită la școală. 

Se constată şi un alt fenomen: la recomandările ce se fac de către împuterniciţii 
judeţeni ai cultelor, atât conducerilor de la Conferinţele A.Z.S., cât şi pastorilor, pentru 
a elimina astfel de stări negative, aceştia la început par receptivi, dar în practică 
dovedesc contrariul. Astfel, este scos în evidență faptul că nici unul din conducere 
sau pastori nu s-au afirmat în faţa credincioșilor prin a da îndrumări acestora de ordin 
social-obştesc sau să prelucreze anumite evenimente apărute pe plan intern și extern, 
mergând pe linia terorizării credincioşilor cu apropierea sfârșitului lumii și pregătirea 
în vederea acestui sfârșit, fanatizându-i în scopul abaterii lor de la problemele actuale 
ale vieţii sociale. 

— Cazurile prezentate persistă nu numai pentru faptul că în cadrul sectei 
„adventiști de ziua a 7-a“ unii dau dovadă de mult fanatism în educarea copiilor, dar 
nici nu există o preocupare mai intensă din partea cadrelor didactice; faptul că 
unii lipsesc de la şcoală îl consideră uneori întâmplătoare. Mai mult decât atât, 
se constată că există chiar unele cadre didactice ce sunt adventiști şi lipsesc şi 
ei în zilele de sâmbătă de la cursurile şcolare, folosind diferite pretexte legale. 

Este edificator în acest sens sondajul efectuat recent de către împuternicitul judeţean 
al cultelor de la Cluj, împreună cu un inspector judeţean din învățământ, la un număr 
de şcoli din judeţ, prilej cu care s-a constatat că la toate școlile controlate cadrele 
didactice n-au fost în stare să cunoască situaţia copiilor de adventiști şi nu şi-au pus 
întrebarea niciodată de ce acești copii au lipsurile cele mai multe în zilele de sâmbătă, 
rămânând surprinşi de ce li se cere acest lucru. 

Sunt şi situații în care conducerea şcolilor a încercat să remedieze aceste stări 
negative, dar, văzând că nu au reuşit, au renunțat să mai adopte și alte măsuri. Așa, de 
exemplu, în comuna Puești, judeţul Vaslui, un număr de 4 familii (Duca Vasile, Zaharia 
Emil, Mereuţă Petrache şi Furceanu loan) care au 7 copii-elevi refuză să-i lase și în 
prezent sâmbăta la școală, cu toate insistenţele pe care cadrele didactice le-au făcut. 

Aceeași situaţie se prezintă și în judeţul Covasna, unde au fost identificaţi un număr 
de 15 copii ai căror părinți, „adventiști de ziua a 7-a“, nu-i lasă la şcoală în zilele 
de sâmbăta (comunele: Ojdula — 5, Lemnia — 5 şi or. Tg. Secuiesc — 3). 

Cu toate măsurile luate de către cadrele didactice, pentru lămurirea și influențarea 
pozitivă a părinţilor, aceștia au rămas și în prezent pe aceeași poziție. 

Din datele ce le deţinem, se constată că sunt situaţii în care chiar cadrele didactice 
facilitează absenţa copiilor de la cursuri. Un caz elocvent este cel din comuna Ceptura, 

judeţul Prahova, unde însuși directorul şcolii, în virtutea unor relaţii cu câţiva adventiști 
(cum ar fi Costel Gheorghiță), a facilitat absenţa motivată a mai multor copii de la 
şcoală, ceea ce a nemulţumit pe acei adventiști care şi-au lăsat copiii la școală. 

În urma acestui fapt, directorul școlii a fost atenţionat de către organele 
competente. 

Mai grav este faptul că sunt și cadre didactice adventiste care sub diferite pretexte 
absentează de la ore în zilele de sâmbătă. Așa este cazul profesorului de muzică Orban 
Adalbert din cadrul Școlii generale de artă din Miercurea Ciuc, judeţul Harghita, care 
este membru al sectei „Adventişti de ziua a 7-a“. 

Cel în cauză a aranjat cu conducerea şcolii ca în zilele de sâmbătă să fie lăsat liber 
şi în aceste zile frecventează adunările sectei, ţinând şi predici. 

Legat de acest caz, s-au făcut informări la Comitetul judeţean P.C.R., însă până 
în prezent nu s-au luat măsuri corespunzătoare. 

Trebuie menţionat însă că în multe cazuri intervenţia operativă şi eficientă a 
cadrelor didactice a dus la rezultate pozitive. 

Aşa, de exemplu, în comunitatea A.Z.S. Oituz, județul Bacău, la începutul anului 
de învățământ 1972/1973 erau 46 de copii care în zilele de sâmbătă nu erau lăsați 
să frecventeze şcoala. În prezent, după repetate intervenţii şi lămuriri din partea 
cadrelor didactice, a părinţilor adventiști, au mai rămas 26 de copii care încă se află 
în aceeași situaţie. 


Apreciem că pentru remedierea acestor aspecte din cadrul cultului „Adventist de 
ziua a 7-a“ este necesar ca Departamentul Cultelor să exercite o influență mai mare 
asupra conducerii cultului, pentru a interveni mai eficient în scopul îmbunătățirii 
situației. 

De asemenea, împuterniciţii judeţeni ai cultelor, în baza ordinului nr. 9128 din 18 
aprilie 1972, să acţioneze mai operativ în direcția depistării unor astfel de cazuri, luând 
măsuri de informare a organelor de partid şi de înlăturare a acestor situaţii negative. 

Totodată, apreciem că este necesar ca şi organele de partid şi de stat competente 
să acţioneze mai operativ în luarea unor măsuri corespunzătoare pentru prevenirea 
unor asemenea cazuri, având în vedere crearea în școli a unei activităţi didactice- 
cultural-atractive, pentru a atrage mai mult copiii adventiștilor la cursurile școlare 
și în zilele de sâmbătă. 


Șeful serviciului 
Lt. colonel, 
Banciu |. 


A.C.N.S.A.S., fond documentar, dosar nr. 141, vol. |, f. 41-50. 

1974 martie 15. Referat întocmit de U.M. 0920/F cu privire la organizațiile 
emigrației române din Anglia 


Ministerul de Interne Strict secret 
U.M. 0920/F 

Nr. F. 600/0018836 

din 15 martie 1974 


Emigraţia română din Anglia 


Înainte şi după cel de-al doilea război mondial, în Anglia s-au stabilit cca 2 000 
de emigranți originari din România. Majoritatea au plecat din ţară în mod legal, prin 
căsătorii cu cetăţeni englezi și la rude. La aceștia se adaugă cei rămași ilegal, fiind 
în misiune, la studii, ca turiști sau în vizite particulare. 

Emigranţii români sunt concentrați îndeosebi în Londra şi suburbiile sale. Unii 
dintre ei ocupă poziţii social-politice şi economice relativ importante în Anglia. În 
acest sens pot fi exemplificaţi următorii: 

— Constantin Michael (Mihăilescu) Titus, profesor, scriitor și ziarist, director 
al unei secții de limbi moderne dintr-un colegiu din Londra și redactorul publicației 
„The Reminder“. 

— Călinescu Barbu, fiul fostului prim-ministru Armand Călinescu, arhitect la 
Universitatea din Cambridge, preşedinte al „Clubului Românesc“ din Londra. 

— Câreiog Mihai, jurist, proprietarul firmei „Stemet Ltd.“, care aprovizionează 
căile ferate din Anglia cu oţeluri speciale și metale neferoase. 

— Daponte Dinu, proprietarul băncii „Daponte and Company“. 

— Zevedei Barbu, profesor de sociologie la Universitatea din Sussex. 

— Cantacuzino Șerban, arhitect, redactor executiv la revista „Arhitectural 
Review“ din Londra. 

— Tiplic Valer, inginer, vicepreședinte al „Clubului Românesc“ din Londra. 

— Lupu Radu, pianist de renume, stabilit în Anglia prin căsătorie cu fiica fostului 
ambasador englez la Moscova. 

— Mircea Carol Lambrino, jurist, fiul nelegitim al ex-regelui Carol al II-lea. 

— Raţiu Iancu, avocat, proprietarul Companiei de transporturi maritime „Regent- 
Line“ ş.a. 

În marea lor majoritate emigranții români au o atitudine apropiată țării noastre, 
apreciind progresul multilateral realizat după război. 

Unii îşi aduc aportul la realizarea intereselor României în Anglia, vizitează sau 
intenționează să viziteze ţara, desfășoară — în cadrul „Clubului Românesc“ şi a Parohiei 
române din Londra — activitate de popularizare a culturii și tradițiilor românești. 

Există, totuşi, un număr restrâns de emigranţi români care au o atitudine 
dușmănoasă față de ţara de origine. Este vorba, mai ales, de persoane în vârstă, 
provenite din fostele partide politice burgheze (P.N.L., P.N.Ţ.), dintre care cele mai 
reprezentative sunt: Raţiu Iancu, fost membru P.N.Ţ., președinte al „Asociaţiei 
Culturale a Românilor din Anglia“; Georgescu Horia, secretarul acestei asociații; 
Cornea Victor, jurist, membru de frunte al P.N.Ţ., în prezent funcționar la „B.B.C.“ 
ȘI alții. 

Important de subliniat este faptul că în Anglia nu există concentrări de elemente 

Emigraţia română din Anglia este grupată în următoarele organizații mai 
importante: 


1. „Clubul românesc“ din Londra 


A fost creat în aprilie 1972, din inițiativa unor emigranţi cu poziţie apropiată țării 
noastre. Până în prezent, la acest club au aderat peste 200 de persoane. Funcţionează 
pe lângă Parohia ortodoxă română „Sf. Gheorghe“ din Londra. 

Scopul pentru care a fost înființat este: 

— promovarea și dezvoltarea legăturilor culturale şi spirituale ale emigranților cu 
țara; 

— propagarea culturii, tradiţiilor și limbii poporului român; 

— strângerea legăturilor dintre emigranții români şi determinarea lor să viziteze 
țara. 

Periodic, „Clubul românesc“ iniţiază acţiuni cultural-patriotice în cadrul cărora 
sunt prezentate diverse materiale privind istoria patriei noastre; organizează 
aniversarea unor zile istorice (24 Ianuarie, 23 August, | Decembrie), cu care prilej 
se ţin conferințe, se proiectează filme documentare sau se organizează programe 
artistice (dansuri şi cântece populare, poezii etc.). 

Comitetul de conducere al clubului este format din: 


— preşedinte: Călinescu A. Barbu 

— vicepreşedinte: Tiplic Valer 

— consilieri culturali: Bogdănescu Aurel 
Tambakis Haralambie 

— membri: Balica Gheorghe 


Anderson Robert 

Dr. lonescu Pierre 
Dragalina Petre 

Dr. Masca Tiberiu 

Ing. Harry McCormick 
Stoe Mircea 

Cristea Liviu 

— membri supleanți: Straton Gheorghe 
Prof. C. Michael Titus 
Petre Lazăr 

În același timp, pe lângă club funcționează și un comitet de femei, compus din: 
Page Viorica, Palica Coca, B. Bogdănescu, H. McCormick, H. Pop, Pavyn, C. Davies, 
A. Manu, C. Masca, A. Palic şi R. Grant. 

Dintre realizările şi activitățile mai importante ale „Clubului Românesc“ 
menţionăm: 

— Organizarea în luna octombrie 1973 a festivalului românesc de la Londra; 

— Înfiinţarea (cu concursul prof. C. Michael Titus) a „Societăţii pentru studierea 
folclorului şi dialectelor în lumea română“, al cărei scop este propagarea ideii de 
romanitate a poporului nostru; 

— Traducerea și editarea unui volum de poezii de Tudor Arghezi, de către 
C. Michael Titus; 

— Înfiinţarea „Clubului Turistic“ (pe lângă „Clubul Românesc“), cu scopul 
dezvoltării turismului şi popularizării frumuseţilor, bogățiilor şi avantajelor pe care 
le prezintă România pentru orice vizitator străin. 

Acest club îşi propune să faciliteze emigranților români din Anglia vizitarea țării 
noastre, sens în care va activa în strânsă legătură cu Biroul O.N.T. din Londra. 

„Clubul Turistic“ a fost înregistrat la 14 ianuarie 1974, ca organizație „voluntară 
și caritabilă“ pentru promovarea turismului româno-englez. 

Secretarul acestui club este prof. Harry McCormick, iar sediul se află la adresa: 
55 Holland Parck, London W11, telefon 7276675 (locuinţa emigrantei Inglessis 
Eugenia); 

— Înfiinţarea unei societăți de binefacere („Charity Trust“), al cărui scop este 
organizarea și desfăşurarea unor activităţi pentru sprijinirea materială a Parohiei 
ortodoxe române din Londra, pe lângă care funcționează. 

Societatea primește donaţii, poate asigura publicitate în vederea strângerii de 
fonduri, are posibilitatea să organizeze magazine etc., toate acestea fiind scutite de 
impozite, datorită faptului că scopul ei este „promovarea activității bisericești“. 
Societatea a fost înregistrată la „Charity Commissioner“ din Londra. 

Sediul societăţii se află la adresa: 39, Green Street, Londra, într-un imobil 
aparținând numitei W. Aylween, soţia fostului lord primar al Londrei, scriitoare, 
prietenă apropiată a familiei Mircea Carol Lambrino. 

Conducătorii societăţii de binefacere sunt: 

— Episcopul de St. Albans, Robert Luncie; 

— Episcopul de York, dr. Coogan; 

— Judecătorul Curţii regale, F.A. Lincoln; 

— Avocatul Bisericii Londrei, M. Faull; 

— Prinţul Mircea Carol Lambrino (care s-a angajat să conducă trustul). 


[4 

— Organizarea de festivități cu ocazia unor aniversări importante din istoria 
poporului român. 

Astfel, împlinirea a 55 de ani de la Unirea Transilvaniei cu România a fost 
sărbătorită într-un cadru festiv în ziua de 2 decembrie 1973, la sediul Parohiei ortodoxe 
române din Londra. Cu această ocazie, C. Michael Titus a ţinut o conferință, urmată 
de un program artistic. În cuvântul său, conferenţiarul a evocat împrejurările istorice 
în care a avut loc evenimentul sărbătorit, prezentând totodată situația actuală a 
minorităților naţionale din Transilvania, pe care a calificat-o „model de convieţuire 
a oamenilor de diferite naţionalităţi, născut din internaţionalismul și omenia 
românilor — oriunde s-ar afla — în jurul patriei de origine și a pământului strămoșesc“. 

În ziua de 20 ianuarie 1974 a avut loc, în localul Bisericii române din Londra, 
aniversarea zilei de 24 Ianuarie. Cu această ocazie a fost prezentat un program cultural- 
patriotic susținut de corul „Clubului Românesc“, recitări, cântece închinate actului 
Unirii de la 1859 etc. Cuvântarea evocatoare a fost ţinută de emigrantul Herbay Radu, 
care a scos în evidență capacitatea de luptă și tenacitatea poporului român în făurirea 
statului unitar național. 

La ambele manifestări au participat peste 60 de emigranţi români. 

După cum se poate constata, o parte din activitatea clubului se realizează în 
colaborare cu Parohia română din Londra, împreună cu care se scoate şi o publicaţie 
comună intitulată „Altarul“. Comitetul de conducere și-a propus să transforme treptat 
„Altarul“ într-un mijloc de popularizare a culturii, istoriei și realizărilor R.S. 
România. 

Comitetul de redacţie al buletinului de ştiri „Altarul“ este format din: dr. C. Michael 
Titus, Stoe Mircea, Mann Anca, Claphan Ingrid şi Nicolae Mihăiţă. Editorul 
buletinului este preotul Gafton Lucian. 


2. Parohia Ortodoxă Română „Sf. Gheorghe“ din Londra 


După cel de-al doilea război mondial, Consiliul Britanic al bisericilor a pus la 
dispoziţia românilor ortodocşi din Londra şi împrejurimi o capelă şi fonduri bănești. 
Până în anul 1955 preot la această capelă a fost emigrantul Gâldău Florian, element 
cu activitate ostilă R.S. România. 

Problema înființării unei parohii ortodoxe române la Londra, sub jurisdicția 
Patriarhiei române, este pusă pentru prima dată în 1962, când patriarhul Justinian a 
trimis o delegaţie în Anglia, în frunte cu pr. prof. Popescu Vintilă. Acesta obține de 
la autorităţile bisericii anglicane asigurarea unui locaș de cult în Londra. 

Ca o reacție la contactele Patriarhiei din Bucureşti cu ortodocșii români din Londra, 
episcopul Viorel Trifa din America, însoţit de un preot de la Paris, a venit în 1963 
la Londra și a solicitat locaș de cult sub jurisdicția lui, dar Biserica Angliei n-a acceptat. 

La 7 noiembrie 1963, arhiepiscopul Ramsey a pus la dispoziția parohiei române 
— pentru a ţine slujbe —, Biserica anglicană „Sf. Dunstan în the West“, situată în Fleet 

Street, Londra, şi două camere adiacente pentru întâlniri parohiale, recepții și repetiții 
de cor. 

În ziua de 1 decembrie 1964, pr. prof. Popescu Vintilă, de la Institutul Teologic 
din Bucureşti, a fost numit preot la Parohia română „Sf. Gheorghe“ din Londra și a 
funcţionat în această calitate până la 1 august 1969, când a fost înlocuit cu preotul 
actual Gafton Lucian. Postul de cântăreţ este ocupat de doctorandul în teologie Mihăiţă 
Nicolae. 

Comitetul parohial este format din 15 membri, dintre care menţionăm: 


— preşedinte: Călinescu Barbu 
— vicepreşedinte: Tiplic Valer 
— epitropi parohiali: Bogdănescu Aurel şi 


Tambakis Haralambie. 

Membrii comitetului parohial se deplasează la diferite biserici, parohii, mănăstiri 
şi colegii anglicane pentru discuţii, prezentări de filme, audiții muzicale şi 
popularizarea realităților românești. 

Parohia română, împreună cu „Clubul Românesc“, iniţiază acţiuni cu caracter 
educativ-patriotic, pregătesc şi susțin programe artistice cu ocazia unor sărbători. De 
asemenea, Parohia română reprezintă Biserica Ortodoxă Română pe lângă Arhi- 
episcopul de Canterbury ori de câte ori este nevoie să participe la diferite întâlniri 
sau conferinţe teologice interconfesionale. 


3. Asociaţia Culturală a Românilor din Anglia 
(A.C.A.R.D.A.) 


A fost creată la 15 mai 1965, la inițiativa emigrantului român Raţiu Iancu. Cuprinde 
cca 50 de membri și are sediul la adresa: Londra, Wl Wimpole Street 9. 

Pentru a putea atrage cât mai mulţi emigranţi români la această organizația, Raţiu 
lancu și adepţii lui au introdus în statutul Asociaţiei și unele principii care să fie în 
concordanță cu tendința de apropiere și stabilire de contacte cu ţara, manifestată de 
românii din Anglia. 

Astfel, şi-au trecut în statut principii ca: 

— promovarea și apărarea tradițiilor şi intereselor permanente românești; 

— organizarea de contacte cu românii care vin în Anglia pe timp limitat, în cadrul 
unor delegaţii economice, culturale, religioase etc.; 

— apărarea culturii, civilizaţiei, religiei şi structurii etnice românești; 

— sprijinirea şi lărgirea legăturilor culturale și comerciale ale României cu 
Anglia; 

— lupta pentru afirmarea aspirațiilor de independență și suveranitate ale poporului 
român. 

Activitatea concretă desfășurată de „A.C.A.R.D.A.“ constă în: întocmirea de 
memorii adresate autorităților laice și religioase engleze, aniversarea unor date istorice 

(24 lanuarie, 10 Mai, 1 Decembrie), când se dau interpretări dușmănoase unor acte 
de politică internă şi externă ale statului nostru, determinarea unor cetăţeni români, 
aflaţi temporar în Anglia, să rămână în această ţară etc. 

De asemenea, prin fiţuica „Presa liberă română“ (editată la Londra de Raţiu lancu), 
Asociaţia promovează idei ostile R.S. România. 

Comitetul de conducere al „A.C.A.R.D.A.“ este format din: 


— preşedinte: Raţiu lancu 

— vicepreşedinte: Iliescu Ecaterina 
— secretar: Georgescu Horia 
— membri: Bloch Lionel 


Crăciunaș Silviu 
Buzdugan Dumitrie 
Cocoş Florea. 

În ultimii ani, în cadrul Comitetului de conducere au apărut divergențe. Astfel, 
în octombrie 1972 Pascu Alexandru, fost membru în conducerea „A.C.A.R.D.A.“ şi 
secretar de redacție al publicaţiei „Presa liberă română“, l-a părăsit pe Raţiu Iancu 
ȘI organizaţia sa din cauza unor interese materiale opuse. 

În prezent numărul membrilor acestei organizaţii este în continuă scădere, ceea 
ce a dus la restrângerea activităţii ei. O parte din foştii membri ai „A.C.A.R.D.A.“ 
activează în prezent la „Clubul Românesc“. 


4. Secţia română a postului de radio „B.B.C.“ 
(British Broadcasting Corporation) 


A luat fiinţă în septembrie 1939, în urma hotărârii guvernului britanic de a extinde 
emisiunile atât pentru țările temporar ocupate de hitleriști, cât şi pentru alte ţări. 

Primii funcţionari (colaboratori, crainici etc.) au fost recrutaţi din rândul 
studenţilor români ce studiau în acea perioadă în Anglia. Până în anul 1944, Secţia 
română a acestui post de radio a desfășurat o vastă propagandă antihitleristă. 

Din anul 1945 această secție a început să fie încadrată cu o serie de fugari români, 
fiind astfel transformată în instrument de calomniere a regimului din ţara noastră. 

Secţia română a B.B.C. face parte din „Serviciul pentru Europa de Est“, care la 
rândul său intră în componenţa „Diviziei Serviciilor pentru Europa Centrală și de 
Est“. 

În cadrul secțiilor (serviciilor) externe lucrează persoane cunoscătoare a limbii 
ţărilor cărora le este adresată emisiunea, care de obicei sunt originare din aceste ţări. 
Fiecare secţie are redactori şi traducători care pregătesc buletinele pentru emisiune, 
adaptând materialele primite de la centru — Serviciul extern pentru emisiunile de 
buletin. 


428 


În prezent, secţia română este încadrată cu următorul personal: Campbel George, 
şeful secției, Galea Clarance, adjunct al șefului de secție, Bogdănescu Aurel, Roiu 
Anca, Baranga Hary, Stoe Mircea, Balica Gheorghe și alții. 

De subliniat că în atitudinea actuală a B.B.C. faţă de R.S. România se observă o 
schimbare. Dacă în anii precedenţi postul desfăşura o propagandă vădit dușmănoasă 
la adresa țării noastre, în ultima perioadă de timp a adoptat o poziţie mai moderată, 
ca urmare a dispoziţiilor primite de la organele engleze. 

S-a observat, de asemenea, o diversificare a emisiunilor. Au apărut astfel, 
emisiuni cu caracter cultural, sportiv, tehnico-științific, program de muzică de jazz, 
cronici medicale etc., care ocupă un spaţiu tot mai mare al timpului afectat 
emisiunilor cu caracter politic. Tot în cadrul emisiunilor pentru R.S. România se 
transmit ştiri şi evenimente interne din Anglia. 


5. Grupul European de Legătură 
(The European Laison Group) 


A fost constituit la 19 ianuarie 1971, la inițiativa emigranților reacţionari 
proveniți din țările socialiste. Grupul cuprinde reprezentanții „organizațiilor naţionale“ 
ale emigrației din Albania, Cehoslovacia, Letonia, Ucraina, Estonia, lugoslavia, 
Bulgaria, Grecia, Polonia, Bielorusia, Ungaria și România. 

Emigraţia română este reprezentată de Raţiu lancu. 

La şedinţa de constituire a „Grupului European de Legătură“ a fost adoptată o 
„declaraţie de principii şi credință“, care printre altele cuprinde următoarele: 

— „reprezentanții politici ai exilului din cele 12 națiuni europene au drept 
obligație morală să acţioneze ca purtători liberi de cuvânt ai popoarelor reduse la tăcere 
din ţările est-europene“; 

— scopul urmărit este de a instaura demnitatea și libertatea individuală, 
autodeterminarea naţională, independenţa și dobândirea de drepturi egale a tuturor 
minorităților; 

— sprijinirea emigranților din țările membre ale Grupului. 

„Grupul European de Legătură“ întreţine relații și colaborează cu „Adunarea 
Naţiunilor Europene Captive“ şi cu alte organizaţii reacționare ale emigrației. 

Printre activitățile mai importante ale acestei organizații menționăm: întocmirea 
la 1 ianuarie 1972, a unui memorandum privind securitatea europeană, care a fost 
difuzat primului-ministru britanic, unor membri ai Camerei Comunelor şi Camerei 
Lorzilor; organizarea, la 25 iunie 1973, a „săptămânii naţiunilor captive“. Cu 
această ocazie s-au prezentat două memorii (unul la cabinetul primului-ministru, iar 
altul la Foreign Office), prin care se atrăgea atenţia oficialităților engleze asupra 
așa-ziselor naţiuni captive şi a necesităţii întreprinderii „unor măsuri menite să ducă 
la eliberarea popoarelor din țările respective“; organizarea unei demonstrații la care 
au luat parte cca 300 de persoane care cereau „libertate pentru naţiuni“. 

Grupul organizează spectacole de muzică şi dansuri populare din țările est- 
europene, destinate strângerii de fonduri. 

Sediul Grupului este la adresa: Londra, 188 Cromwell Road, și are ca secretar 
general pe dr. Ramsvili. 


6. Evanghelismul Subteran 
(„Underground Evanghelism“) 


Are sediul la adresa: 16 Morden Road, London S.W. 193 B 7, desfăşoară 
propagandă religioasă, anticomunistă, folosind însemnate fonduri materiale şi 
resurse umane. Astfel, există un numeros personal în diferite țări care selectează, 
traduce, tipărește și introduce literatură religioasă și de propagandă în ţările socialiste. 

În anul 1973 s-au tipărit în mai multe limbi 2,5 milioane exemplare de astfel de 
cărți, broşuri, manifeste etc., care au fost difuzate în ţările socialiste. 

De asemenea, „Evanghelismul Subteran“ traduce și tipăreşte rapoarte și lucrări 
primite — pe căi ilegale — de la diverși „credincioşi și persecutați din ţările 
comuniste“. În acest sens a fost tipărită o carte scrisă de un „credincios“ din U.R.S.S., 
pe nume Serghei Kourdakov. Din R.S. România au primit şi prelucrat două scrisori 
cu caracter dușmănos, referitoare la situaţia religiei şi a bisericii din ţara noastră în 
general. Una din aceste scrisori, pretinsă a fi redactată în numele „comitetului de 
ajutorare a celor persecutați și de informare a opiniei publice mondiale“, se adresează 
bisericilor creştine din întreaga lume, iar cealaltă se intitulează „scrisoare deschisă, 
România 1971“ şi este destinată secretarului general al O.N.U. 

Această organizație tipărește și răspândește literatură de propagandă religioasă şi 
pentru Occident, prin care atrage atenţia asupra „persecuțiilor din țările comuniste“. 

Organizează emisiuni de radio cu conţinut religios-propagandistic în toate limbile 
şi către toate țările socialiste. În 1973 s-au efectuat 2.656 de astfel de emisiuni, fiecare 
a câte un sfert de oră, cheltuindu-se suma de 150.000 lire sterline. Emisiunile se fac 
din Portugalia, cea adresată „credincioşilor“ din România având loc duminica 
dimineaţă. 

O altă cale de transmitere a materialelor întocmite o reprezintă poșta internațională. 
Din raportul prezentat de D. Smith (directorul pentru operaţiunile continentale) la 
şedinţa anuală din 10 noiembrie 1973 a rezultat că în prezent organizaţia are peste 
500.000 de adrese prelucrate în computere, la care se trimit biblii, literatură 
religioasă etc. 

Organizaţia acordă o atenţie deosebită delegaţiilor ansamblurilor artistice, 
echipajelor unor nave — unde se găsesc „persoane de încredere“ — pentru introducerea 
unor astfel de materiale. 

„Evanghelismul Subteran“ este preocupat şi de asigurarea unui „fond de ajutorare 
a bisericilor şi cultelor ilegale“, a conducătorilor acestora şi a familiilor celor 

„persecutați“. În acest scop se folosesc forme şi metode legale. Organizațiile 
comerciale trimit cadouri, inclusiv automobile, ajutoare bănești etc. 

În ce priveşte țara noastră, o activitate susținută desfășoară teologii Hunter şi David 
Hatwai, care vizitează R.S. România, unde aduc o cantitate însemnată de biblii şi 
scot o serie de materiale. 

Fondurile acestei organizaţii provin în special din colete publice. Numai cu ocazia 
şedinţei anuale din 1973 au fost strânse fonduri de mii de lire sterline. 

Președinte și fondator al „Evanghelismului Subteran“ este preotul L.J. Bass. 

Există semnalări că Richard Wurmbrand organizează acţiuni ostile ţării noastre 
și prin intermediul organizației menționate. 


7. Organizaţii iredentiste maghiare 


În Anglia sunt cunoscute următoarele organizaţii iredentiste maghiare: 

— „Mişcarea pentru independenţa Transilvaniei“, condusă de un comitet 
format din: Ernest Kiraly, fost general hitlerist, Pal Ignatus, ziarist, Ana Khethly, fost 
ministru în guvernul Nagy Imre, Marfi Mantuanc Judith, contesa Listowel, ziaristă. 
Aceştia, datorită poziţiei lor sociale de frunte, cât și influenței pe care o au în cercurile 
politice engleze, reușesc să iniţieze acţiuni iredentiste de instigare în problema 
Transilvaniei. Astfel a procedat contesa Listowel, care, după o vizită în România (la 
rudele din Tg. Mureș și Cluj), a publicat mai multe articole tendenţioase și a prezentat 
un material la postul de radio B.B.C., intitulat „Cazul unei minorități“. 

— „Asociaţia profesorilor şi oamenilor de ştiinţă englezi de origine maghiară“, 
condusă de Nicholas Kaldor, consilier al fostului premier englez Harold Wilson. 

— „Prietenii Transilvaniei“ 

— „Comitetul pentru Transilvania“ 

Dintre publicațiile organizaţiilor emigrației maghiare din Anglia menționăm: „From 
Hungary“ (Știri din Ungaria) și ediția în limba engleză a ziarului „Nemzetăr“ — 
„Hungarian Guardian“. 


A.C.N.S.AS., fond S.I.E., dosar nr. 4, vol. |, f. 14-26. 

1975 martie 17. Hotărârea de deschidere a dosarului de obiectiv „Meliţa“ privind 
postul de radio „Europa Liberă“ 


Indicativul F-117 Nr. 30782/1 


Se aprobă, 
[indescifrabil] 


Hotărâre 
de deschidere-închidere 


Având în vedere existenţa în cadrul acestui compartiment a unor materiale privind 
postul de radio „Europa Liberă“ din „Ograda“, precum şi necesitatea păstrării lor în 
scopul exploatării, am hotărât deschiderea dosarului de obiectiv sub numele 


ce 


conspirativ „Meliţa“ . 


Întocmit de: 
Lt. col. [indescifrabil] 


Data 17 martie 1975. 
[Rezoluţie:] 
Dosarul vechi dat la „RO“. Avea nr. 12.047. 


A.C.N.S.A-S., fond S.l.E., dosar nr. 34,vol. |,f. 11. 


* Din anul 1981 a devenit „ETERUL:. Prin ordinul Ministerului de Interne, D.S.S.-C.1.D. 
nr. 1/00721060 din 09.05.1981 la Direcţia 1 și inspectorate se înființează dosarul de problemă 
„Persoane care întrețin legături cu posturi de radio străine (ETERUL)“, iar la celelalte unități 
informative centrale şi compartimentele lor corespondente din inspectorate se organizează, în cadrul 
dosarului de obiectiv—problemă, câte un capitol separat privind problema respectivă. (A.C.N.S.A.S., 
fond documentar, dosar nr. 21, vol. 42, f. 3). Dosarul de obiectiv „Eterul“ a fost închis în iulie 1991 
(A.C.N.S.A.S., fond S.L.E., dosar nr. 34, vol. 3, f. 183). 

1976 aprilie 14. Plan de măsuri în acțiunea „Construcţia“ (verificarea şi asigurarea 
contrainformativă a cetăţenilor români trimiși la muncă în 
străinătate) 


Ministerul de Interne Strict secret 
Nr. 0063060 din 14 aprilie 1976 


Se aprobă 
Nicolae Doicaru 


Plan de măsuri 
în acţiunea „Construcţia“! 


Ca urmare a extinderii și diversificării relațiilor economice externe ale R.S. 
România, întreprinderile de comerţ exterior ARCOM, INDUSTRIALEXPORT, 
ROMPETROL, CONTRANSIMEX, ROMENERGO, ROMAGRIMEX şi GEOMIN 
contractează cu partenerii din străinătate lucrări de construcții-montaj, obiective social- 
culturale, prestări de servicii, asistenţă tehnică, exploatări miniere și petrolifere etc. 

Pentru executarea unor asemenea lucrări au fost deschise şantiere în mai multe 
țări, unde în prezent lucrează peste 15.000 de muncitori, tehnicieni şi ingineri, iar în 
viitor numărul acestora va continua să crească. 

Pentru asigurarea creşterii continue a calității muncii de apărare a intereselor țării 
noastre şi a grupurilor de cetăţeni români trimiși să lucreze în străinătate, ca urmare 
a acordurilor încheiate de R.S. România pe linia cooperării economice internaționale 
cu alte state, în conformitate cu prevederile ordinului nr. 000235/1973, se vor lua 
următoarele măsuri: 


1. Verificarea persoanelor propuse să lucreze pe șantierele din străinătate 


a. Unitatea militară 0920/F, împreună cu U.M. 0625/C.P., U.M. 0617 şi U.M. 0200 
— conform atribuţiilor ce le sunt încredințate — răspund de executarea măsurilor de 
securitate necesare prevenirii trimiterii la lucru pe șantierele din străinătate a 
persoanelor cu situații și comportări necorespunzătoare, ca: rude în străinătate, intenţii 
de evaziune, legături neoficiale cu diverși străini, antecedente politice aflate în curs 
de cercetare penală, sectanţi, descompuse moral, situaţii familiale deosebite etc. 


! Planul a fost abrogat prin ordinul nr. D/012106 din 1 octombrie 1980 (A.C.N.S.A.S., fond 
documentar, dosar nr. 125, vol. 12, f. 45). 

b. Verificarea complexă a celor propuși a fi trimiși să lucreze în străinătate o vor 
executa acele unități de securitate, centrale și teritoriale, ce au în răspundere 
informativă obiectivele în care lucrează persoanele respective, avizele pozitive privind 
plecarea lor urmând a fi date după ce materialele administrate în timpul verificărilor 
vor fi analizate împreună cu U.M. 0920/F. 

— Pentru asigurarea timpului necesar verificărilor, unităţile respective vor lua măsuri 
de cunoaștere a celor desemnaţi a fi trimiși la lucru în străinătate din momentul 
nominalizării lor de către întreprinderile sau instituțiile care i-au selecționat. 

— În acele cazuri în care din primele verificări se constată că printre persoanele 
selecționate a fi trimise să lucreze în străinătate figurează elemente cu situaţii evident 
necorespunzătoare, prin conducerea întreprinderilor în care lucrează cei în cauză se 
vor lua măsuri de înlocuire a lor. 

c. După obţinerea aprobării de plecare în străinătate, toate materialele de 
verificare şi de cunoaştere a persoanelor propuse a lucra în exterior vor fi trimise la 
U.M. 0920/F-400 în termen de 10 zile. 

La înapoierea definitivă în ţară a celor în cauză, materialele vor fi restituite unităților 
interesate. 

d. U.M. 0920/F va continua în străinătate procesul verificării activității şi 
comportării cetățenilor români trimiși să lucreze pe șantierele din exterior și, în raport 
de constatări, va lua măsuri corespunzătoare. 


2. Asigurarea contrainformativă a grupurilor de cetăţeni români 
care sunt detaşaţi pe şantierele din străinătate. 


a. Unităţii militare 0920/F îi revine obligația de a asigura cunoașterea din timp a 
perspectivei deschiderii noilor şantiere de construcţii în străinătate şi de a coordona, 
împreună cu U.M. 0625 C.P. şi U.M. 0617, executarea măsurilor ce se impun a fi 
luate în ţară pentru organizarea muncii contrainformative pe șantierele respective. 

b. În raport de volumul, valoarea şi dificultăţile lucrărilor, de numărul și 
componenţa grupurilor de cetăţeni români ce urmează a le executa, ţinând seama de 
amploarea și dispersarea grupurilor de lucru și de situaţia operativă din spaţiul 
respectiv, U.M. 0920/F va stabili necesarul de rețea informativă pe fiecare şantier 
ȘI, împreună cu U.M. 0625/C.P., U.M. 0617 şi inspectoratele teritoriale, va lua măsuri 
de asigurare a acesteia. 

c. Necesarul de informatori, colaboratori şi rezidenți ce va fi stabilit de către U.M. 
0920/F va fi asigurat în primul rând prin introducerea în grupurile de constructori 
români desemnate a lucra în străinătate a unor persoane capabile, verificate şi cu 
experiență îndelungată în munca informativă din rețeaua existentă. 

d. În acelaşi timp, unităţile de securitate centrale și teritoriale care au în 
răspundere informativă obiectivele ce trimit angajaţi la lucru pe șantierele din exterior, 
în strânsă conlucrare cu U.M. 0920/F, vor verifica, studia și atrage la colaborare 
informatori, rezidenți şi colaboratori capabili să asigure din punct de vedere 
contrainformativ grupurile ce urmează a fi detașate în străinătate. 

e. Prin grija U.M. 0920/F şi a unităţilor interne centrale și teritoriale pe raza lor 
de competenţă, în cadrul grupurilor compacte de constructori români care urmează 
a fi trimise pe șantierele din străinătate, se vor forma rezidenţe care vor fi puse în 
poziţie de lucru încă din ţară, urmând ca în străinătate să-și continue activitatea sub 
îndrumarea U.M. 0920/F. 

f. Până la plecarea în străinătate, reţeaua informativă recrutată pe această linie va 
fi folosită în rezolvarea sarcinilor de securitate în obiectivele unde își desfășoară 
activitatea, acordându-se o atenţie deosebită verificării, educării şi instruirii ei în 
problemele muncii specifice. 

g. Cu cel puţin 30 de zile înaintea plecării în străinătate, fiecare rezident, 
informator şi colaborator va fi preluat de la unităţile centrale şi teritoriale în 
legătură nemijlocită de către U.M. 0920/F-400, în vederea continuării pregătirii lor 
pe linia activității ce urmează să o desfășoare în exterior. 

h. Unităţile centrale și teritoriale ale Ministerului de Interne sunt obligate să anunţe 
şi să predea din timp în legătura U.M. 0920/F şi pe acei informatori, colaboratori şi 
rezidenţi care sunt selecționați și trimiși în mod izolat, pe timp ce depășește 60 zile, 
să lucreze pe şantierele din străinătate. 

i. Reţeaua informativă care se întoarce definitiv în ţară după terminarea misiunii 
va fi predată de către U.M. 0920/F unităților care răspund de obiectivele de unde 
provine, împreună cu o apreciere a activităţii și comportării pe care a avut-o în perioada 
cât s-a aflat în străinătate. 


3. Pregătirea contrainformativă a cetăţenilor români care urmează 
să lucreze pe şantierele din străinătate 


a. În vederea preîntâmpinării eventualelor comportări necorespunzătoare a 
cetățenilor români trimiși la lucru în exterior, unităţile centrale şi teritoriale ale 
Ministerului de Interne vor asigura instruirea contrainformativă — individuală sau în 
grup — a acestora, în care sens vor pune la dispoziția organizaţiilor socialiste respective 
materiale documentare conform prevederilor Legii nr. 23/1971, iar de la caz la caz 
vor participa direct la instruire şi ofiţerii care răspund de obiective. 

b. În timpul concediilor sau chemărilor temporare în ţară a persoanelor semnalate 
în exterior cu activitate suspectă, U.M. 0920/F va iniţia şi împreună cu unităţile centrale 
şi teritoriale va executa măsuri de verificare şi clarificare a cazurilor respective. 


4. Schimbul de informații 
a. Materialele informative obţinute de către U.M. 0920/F privind comportarea 
necorespunzătoare a angajaţilor care lucrează în exterior și a delegaților trimiși 


temporar în străinătate vor fi comunicate spre exploatare unităților care răspund de 
obiectivele unde aceştia îşi desfășoară activitatea după înapoierea lor în ţară. 

b. U.M. 0920/F va transmite, de asemenea, operativ unităților interne centrale şi 
teritoriale acele informaţii obţinute în străinătate ce se referă la persoane şi fapte de 
natură să intereseze securitatea statului şi care trebuie verificate şi elucidate în ţară. 

c. În cazurile deosebite în care se impun măsuri comune de verificare şi 
documentare în ţară şi străinătate a activităţii suspecte de sabotaj sau de subminare 
a economiei naționale a unor persoane, U.M. 0920/F împreună cu unităţile interne 
interesate vor întocmi planuri de cooperare ce vor fi prezentate spre aprobare 
conducerii Ministerului de Interne, iar acţiunile informative vor fi continuate până 
la finalizare şi tragerea la răspundere penală a celor vinovaţi. 

d. În baza informaţiilor obţinute cu privire la aspecte deosebite din activitatea 
şantierelor şi a angajaţilor acestora din exterior, U.M. 0920/F va întocmi informări 
pentru conducerea Ministerului de Interne şi instituţiile centrale interesate. 

e. Pentru realizarea prevederilor prezentului plan, U.M. 0617, U.M. 0625/C.P. şi 
U.M. 0920/F vor coopera cu celelalte unități informativ-operative şi tehnico- 
operative din Ministerul de Interne, în scopul îndeplinirii în cât mai bune condiţii a 
sarcinilor prevăzute. 


% % 


Unităţile centrale 0625/C.P., 0617, 0920/F şi inspectoratele Ministerului de 
Interne, procedând în spiritul ordinului nr. 000235/1973 al tovarăşului ministru, vor 
organiza şi executa măsurile din prezentul plan, astfel încât să asigure prevenirea 
oricăror fapte menite să afecteze derularea normală a acordurilor și contractelor 
încheiate de R.S. România cu alte state pe linia cooperării economice internaționale, 
precum şi contracararea acțiunilor întreprinse de serviciile de spionaj şi contraspionaj 
străine împotriva cetăţenilor români trimiși să lucreze în străinătate. 

În procesul muncii, unităţile Ministerului de Interne care concură la realizarea 
planului se vor informa reciproc asupra aspectelor de interes comun rezultate şi se 
vor pune de acord asupra măsurilor impuse de situația operativă dată. 

Semestrial și ori de câte ori este nevoie, U.M. 0920/F, 0625/C.P. şi 0617 vor analiza 
situația operativă existentă în acţiunea „Construcţia“ și vor raporta conducerii 
Ministerului de Interne concluziile ce se desprind şi măsurile întreprinse pentru 
continua îmbunătăţire a muncii. 

Vechiul plan de măsuri în acțiunea „Construcţia“, cu nr. 13/0090040 din 25 mai 
1973, se anulează. 


Șeful U.M. 0920/F Șeful U.M. 0617 Șeful U.M. 0625 
General-maior General-maior General-maior 
Bolânu Gheorghe Macri Emil Moga Gheorghe 


A.C.N.S.A.S., fond documentar, dosar nr. 125, vol. 12, f. 55-58. 

1976 iulie 1. Hotărâre a Consiliului de conducere al Ministerului de Interne 
referitoare la îmbunătăţirea muncii informativ-operative în mediul 
rural 


Ministerul de Interne Strict secret 
Direcţia secretariat-juridică 
Nr. 0090362 din 1 iulie 1976 


Aprob 
Teodor Coman 


Hotărâre 
a Consiliului de conducere al Ministerului de Interne din 22 iunie 1976 
privind îmbunătăţirea muncii informativ-operative în mediul rural! 


Consiliul de conducere al Ministerului de Interne, analizând în şedinţa din 22 iunie 
1976 propunerile privind îmbunătăţirea muncii informativ-operative în mediul rural 
a hotărât următoarele: 


I. Cu privire la organizarea şi îndrumarea muncii informativ-operative 
la posturile de miliţie. 


1. Șefii inspectoratelor judeţene ale Ministerului de Interne răspund de organizarea 
şi desfăşurarea muncii informativ-operative, de securitate și miliție, în mediul rural, 
conform ordinelor în vigoare. 

2. Supravegherea informativă de securitate în mediul rural se execută de către 
ofițerii şi subofițerii posturilor de miliție, cu excepţia obiectivelor și locurilor a căror 
asigurare informativ-operativă se realizează nemijlocit de către ofiţeri ai serviciilor 
informativ-operative de securitate ale inspectoratelor. 

3. Îndrumarea şi sprijinirea cadrelor de la posturile de miliție, în buna organizare 
şi desfășurare a supravegherii informative de securitate, se asigură de către serviciile 
de informaţii interne ale inspectoratelor prin ofiţeri anume desemnați. Aceștia, pe lângă 
îndrumarea activităţii de supraveghere informativă vor lucra dosare de urmărire 
informativă şi vor avea informatori în legătură personală pe raza comunelor respective. 


! Hotărârea a fost abrogată prin ordinul nr. D/0017957 din 22 august 1981 (A.C.N.S.A.S., fond 
documentar, dosar nr. 125, vol. 12, f. 59). 

Ofițerii desemnaţi pot fi degrevați de alte sarcini în cadrul serviciilor, numai dacă 
prin aceasta nu se afectează cuprinderea calitativă, la nivelul întregului judeţ, a tuturor 
problemelor de informații interne. 

Răspund: şefii inspectoratelor judeţene 
şefii securităților judeţene 

4. Sprijinul şi îndrumarea de specialitate la posturi, pe linie de miliţie, se asigură 
prin ofiţeri anume desemnaţi ai serviciilor de pază, ordine şi miliţie rurală, care vor 
avea informatori în legătură nemijlocită în comunele date în răspundere, vor lucra 
dosare de verificare și de urmărire informativă pe linie de miliţie și vor contribui la 
buna desfășurare a supravegherii informative de securitate. 

Răspund: şefii inspectoratelor judeţene 
şefii milițiilor judeţene 

5. Ofițerii de securitate şi miliție desemnaţi a asigura îndrumarea și sprijinul de 
specialitate la posturi vor desfășura această activitate în mod coordonat și diferențiat 
în raport de situația operativă, capacitatea şefilor de posturi în organizarea și 
conducerea muncii, astfel încât fiecare post de miliţie să fie cuprins cel puţin o dată 
pe lună. Vor acţiona în comun pentru îmbunătăţirea potenţialului informativ, 
analizarea rețelei informative, efectuarea unor controale şi studii, asigurarea ordinii 
şi disciplinei, aprecierea activităţii și comportării cadrelor de la posturi, în care scop 
vor ţine o legătură permanentă, informându-se şi sprijinindu-se reciproc în toate 
problemele de interes comun. 

Răspund: şefii securităţilor judeţene 
şefii milițiilor judeţene 

6. Serviciile informativ-operative de securitate şi de miliție din cadrul 
inspectoratelor, exercitându-și atribuțiile specifice pe raza întregului judeţ, vor sprijini 
concret atât ofițerii cu sarcini permanente în mediul rural, cât şi posturile de miliție 
în rezolvarea problemelor şi a cazurilor pe profilul lor de muncă. În raport de situaţia 
operativă de profil, ofiţerii acestor servicii vor avea în legătură nemijlocită informatori 
în anumite localităţi, obiective, locuri şi medii și vor lucra dosare de urmărire 
informativă 

Răspund: şefii inspectoratelor judeţene 
şefii securităților judeţene 
şefii milițiilor judeţene 

7. Ofițerii şi subofiţerii posturilor de miliție vor avea în legătură o reţea 
informativă unică, cu posibilități de informare atât pe linie de securitate, cât şi pe 
linie de miliţie. 

Numărul informatorilor necesari fiecărui post de miliţie se stabileşte anual de către 
ofițerii de securitate şi de miliţie care îndrumă munca în mediul rural şi se aprobă 
de către şefii serviciilor de informaţii interne și celor de pază, ordine şi miliţie rurală, 
care aprobă şi propunerile de recrutare şi înregistrare a informatorilor făcute de posturi, 
cu acordul ofițerilor sus-menţionaţi. 

8. Conducerea inspectoratelor va asigura ca planurile de căutare a informaţiilor 
să cuprindă problemele specifice mediului rural. De asemenea, va lua măsuri pentru 
consolidarea potențialului informativ prin noi recrutări, inclusiv în mediile obiectivelor 
militare, în zona de frontieră şi în sectoarele de sănătate, învățământ, cultură, care 
— în prezent — nu sunt asigurate corespunzător. Se va acţiona pentru îmbunătăţirea 
cuprinderii tuturor problemelor ce interesează aparatul Ministerului de Interne. 
Totodată, se vor asigura verificarea și exploatarea în mod operativ și calificat a 
informaţiilor ce se obțin. 


II. În legătură cu activitatea de control la posturile de miliţie 


9. Controalele de fond executate de inspectorate la posturile de miliție vor fi 
efectuate de comisii mixte (ofiţeri de securitate şi miliţie) sub îndrumarea nemijlocită 
a cadrelor din conducerea inspectoratelor ori a serviciilor de informaţii interne sau 
celor de pază, ordine şi miliţie rurală. Acestea se vor desfășura pe bază de grafic (anexă 
la planul de muncă al conducerii inspectoratelor), în care se prevăd şi activităţile de 
îndrumare și sprijin din partea formațiunilor de specialitate, pentru a se evita deplasarea 
la posturi, în același timp sau la intervale prea scurte, a mai multor cadre de la judeţ. 
Prin controale de fond vor fi cuprinse, cel puţin o dată pe an, toate posturile de miliție. 

Răspund: şefii inspectoratelor judeţene 

10. Periodic, conform planului de muncă şi evoluţiei situaţiei operative, șefii 
inspectoratelor vor organiza și conduce nemijlocit analize cu privire la modul în care 
posturile şi serviciile informativ-operative ale inspectoratelor îndeplinesc sarcinile 
de securitate și miliţie în mediul rural. 

Anual, conducerea inspectoratelor va face bilanţul întregii activități a posturilor 
de miliţie, cu participarea șefilor de post şi a ofiţerilor de miliţie şi securitate cu atribuţii 
în mediul rural. 

Răspund: şefii inspectoratelor judeţene 

11. Unităţile şi formațiunile centrale de securitate şi miliţie, în exercitarea 
atribuţiilor de control și îndrumare în teritoriu, vor asigura cuprinderea întregii activități 
de profil la inspectorate, inclusiv cea desfăşurată în mediul rural. 

Direcţia de informaţii interne și Direcția pază, ordine și miliţie rurală vor efectua în 
comun controale, analize și studii asupra activităţii informativ-operative în mediul rural 
şi vor raporta conducerii ministerului concluziile şi măsurile pentru îmbunătățirea muncii. 

Răspund: Inspectoratul General al Miliției 
şefii unităţilor centrale de profil 


III. Referitor la unele probleme pe linie de cadre şi învăţământ 


12. Vor fi completate cele 12 funcţii vacante din serviciile pază, ordine şi miliție 
rurală ale inspectoratelor precum și cele 251 de la posturile de miliţie. 

Se vor lua măsuri care să prevină pe viitor folosirea cadrelor de miliție prevăzute 
pentru munca la posturi în rezolvarea altor sarcini decât cele ce le revin potrivit 
funcţiilor ce ocupă în statul de organizare. 


Răspund: Inspectoratul General al Miliției 
şefii inspectoratelor judeţene 
Termen: 30 septembrie 1976 


13. Vor fi luate măsuri pentru îmbunătățirea organizării și conținutului activităților 
de pregătire profesională a cadrelor de la posturi, a celor din serviciile pază, ordine 
şi miliție rurală, precum și a ofițerilor de securitate cu atribuţii de îndrumare și sprijin 
în mediul rural. Aceste activităţi vor cuprinde — de fiecare dată — teme de securitate 
şi respectiv de miliţie şi vor fi conduse nemijlocit de cadre din conducerea 
inspectoratelor, care vor asigura instruirea unitară și temeinică în problemele pe care 
le ridică munca informativ-operativă în mediul rural. 

Răspund: şefii inspectoratelor judeţene 
şefii securităţilor judeţene 
şefii milițiilor judeţene 
completeze studiile liceale, astfel încât să se poată executa întocmai sarcina prevăzută 
în Programul de măsuri privind perfecţionarea activităţii miliției, ca până în anul 1980 
aceștia să absolve cel puțin prima treaptă a liceului. 
Răspund: şefii inspectoratelor judeţene 
şefii milițiilor judeţene 

15. În întreaga activitate de educaţie şi de perfecționare a pregătirii cadrelor de 
la posturi se va urmări sistematic sporirea răspunderii acestora pentru exercitarea 
ireproşabilă a atribuțiilor, adoptarea unei conduite exemplare în orice împrejurare. 
Factorii de conducere vor acţiona cu exigență pentru cunoașterea temeinică a 
subordonaţilor în activitatea profesională, viaţa de familie şi în societate, în vederea 
prevenirii abaterilor, întăririi ordinii și disciplinei. 

Răspund: şefii inspectoratelor judeţene 
şefii securităților judeţene 
şefii milițiilor judeţene 

16. Se vor îmbunătăți planurile de învățământ ale şcolilor de ofiţeri și subofițeri 
de miliție, asigurându-se sporirea numărului de ore afectate și a temelor referitoare 
la activitatea informativ-operativă pe linie de miliţie și securitate în mediul rural. 

Răspund: Inspectoratul General al Miliției 

Direcţia cadre şi învățământ 

Conducerea școlilor militare de ofițeri şi subofițeri 
Termen: 1 septembrie 1976 

17. În buletinele periodice ce se editează pe linie de securitate și de miliţie se vor 
publica cu regularitate materiale privind munca informativă în mediul rural, întocmite 
de cadrele din conducerea unităților centrale şi inspectoratelor. 

IV. Cu privire la unele reglementări specifice 


18. Îmbunătăţirile privind organizarea și desfăşurarea muncii informativ-operative în 
mediul rural vor fi avute în vedere la definitivarea regulamentelor de organizare şi 
funcționare ale Inspectoratului General al Miliției, Direcţiei de informaţii interne și ale 
inspectoratelor, precum şi la elaborarea măsurilor de îmbunătăţire a evidenţelor operative. 

Răspund: Inspectoratul General al Miliției 
Direcţia de informaţii interne 
Corpul de control al ministrului 
Centrul de informatică şi documentare 
Șefii inspectoratelor judeţene 

19. Formațiunile din Inspectoratul General al Miliției vor prezenta propuneri pentru 
perfecționarea și simplificarea tuturor evidențelor ce se țin la posturi pe linie de miliţie. 

Unităţile centrale de specialitate vor stabili datele și evidenţele de securitate şi 
miliție ce trebuie să fie cuprinse în dosarul de comună. 

Răspund: Inspectoratul General al Miliției 
Direcţia de informaţii interne 
Centrul de informatică şi documentare 
Termen: 31 decembrie 1976 

20. Vor fi retrase la inspectorate toate materialele acumulate în decursul timpului 
la posturile de miliție despre persoanele din cartoteca generală documentară care nu 
mai prezintă interes operativ. 


Răspund: Direcţia de informaţii interne 
Şefii securităților judeţene 
Termen: 30 octombrie 1976 


21. Inspectoratul General al Miliției și Direcţia de informaţii interne vor asigura 
în cursul semestrului 1l/1976 instruirea temeinică a șefilor serviciilor pază, ordine 
și miliție rurală şi ai serviciilor de informaţii interne în baza concluziilor și măsurilor 
hotărâte de Biroul executiv al Consiliului de conducere al Ministerului de Interne, 
privind activitatea informativ-operativă în mediul rural. 

22. Ordinul nr. 00130165 din 11 iulie 1972 referitor la organizarea, desfăşurarea, 
îndrumarea şi controlul muncii de miliție şi de securitate în mediul rural se abrogă. 


Şefii de unități vor lua măsuri pentru executarea întocmai a măsurilor de mai sus. 


Pentru conformitate: 
Pentru șeful direcției 
Locţiitor şef direcție 
Lt. colonel 

Dobre Constantin 


A.C.N.S.A.S., fond documentar, dosar nr. 125, dosar nr. 12,f. 79-81. 

1976 octombrie 29. Notă-raport a Direcţiei I referitoare la cultul „Penticostali de 
ziua a șaptea“ 


Ministerul de Interne Strict secret 
Direcţia | 

Nr. 140/SGH/00128584 din 

29 octombrie 1976 


Notă-raport 
cuprinzând aspecte din rândul sectei ilegale „Penticostali de ziua a şaptea“ 


Din datele existente, rezultă că în ultimul timp membrii sectei ilegale „Penticostali 
de ziua a şaptea“ şi-au intensificat activitatea. Astfel, au organizat un comitet de 
conducere care a redactat un memoriu, un proiect de statut şi o scurtă expunere de 
principii de credință pe care le-au înaintat la Departamentul Cultelor, în vederea 
obținerii aprobării de a funcționa legal. 

Preceptele sectei expuse în aceste materiale sunt împrumutate de la cultele legale 
penticostal şi adventiști de ziua a şaptea. În practică, ele au un pronunţat caracter 
antisocial şi sub acoperirea practicării circumciziunii — folosită în cadrul cultului 
mozaic şi mahomedan — unele elemente ca: Puiac Ion şi Pop Dumitru din jud. Mureş 
şi Grama lon din municipiul Tg. Jiu, propagă ideea emigrării în Israel, unde pretind 
că Isus Christos este întruchipat în poporul evreu și a hotărât victoriile în luptele cu arabii. 

Prin măsuri informativ-operative, s-a reuşit să se creeze unele disensiuni între 
conducătorii acestei secte, pe tema unor practici şi precepte cu caracter antisocial, 
au fost aplicate sancţiuni contrarevoluționare pe linie de miliţie şi avertizate unele 
elemente pentru activitate ostilă sub acoperire cultică, însă cu toate acestea nu a fost 
neutralizată și anihilată activitatea lor clandestină. 

În viitor, se va acţiona în sensul adâncirii disensiunilor între conducători și prin 
reţea, se va exercita o influență asupra membrilor în vederea determinării lor de a 
renunţa la această activitate și a se încadra în cultele legale de la care au plecat. 

Faţă de cele raportate mai sus, 


Propunem: 


A se aproba informarea Departamentului Cultelor cu aceste aspecte, care urmează 
să se pronunţe în soluționarea memoriului conducerii sectei ilegale „Penticostali de 
ziua a șaptea“. 


Şeful direcţiei 
General-maior, 
Dumitru Borșan 

[Rezoluţie:] 


Tov. lt. col. Ștefan 

Cuprindeţi problema într-o notă, inclusiv alte aspecte din celelalte probleme, pe 
care să le discutaţi la Departamentul Cultelor. 

Lt. col. |indescifrabil] 


A.C.N.S.A.S., fond documentar, dosar nr. 149, vol. |, f. 14. 

1977 noiembrie 1. Program de măsuri elaborat de Serviciul 5 din Direcţia 1 
privind desfăşurarea muncii de securitate în Radioteleviziunea 
Română 


Ministerul de Interne Strict secret 
Direcţia | 
Nr. 152/TC/VG/00327843 din 1 noiembrie 1977 


Program de măsuri 
privind desfăşurarea muncii de securitate în Radioteleviziunea Română 


Analizând stadiul muncii informativ-operative în obiectivele Radioteleviziunii 
Române și având în vedere importanța, vulnerabilitatea și sensibilitatea lor, apreciem 
că se impun noi măsuri pe linia îmbunătăţirii muncii de securitate, pentru realizarea 
unei cunoașteri multilaterale a tuturor persoanelor pretabile la acțiuni dușmănoase, 
cu scopul prevenirii unor fapte de natură să afecteze securitatea statului ori să aducă 

Întreaga activitate informativă și de cunoaștere se va desfășura pe principiul muncii 
în obiectiv, având la bază hotărârile de partid și indicaţiile secretarului general al 
P.C.R., din care rezultă sarcini pentru organele de securitate, ordinele conducerii 
ministerului şi actele normative (Legea 23/1971 şi H.C.M. 19/1972, precum şi H.C.M. 
nr. 18/1972 etc.), ca și legile şi instrucțiunile privind activitatea Radioteleviziunii 
Române. 

Pe această linie se va asigura o supraveghere informativă atotcuprinzătoare. Prin 
prezența permanentă a ofițerilor în obiectiv şi în principalele locuri unde se fac 
transmisii în direct se va urmări cunoașterea şi informarea (prin reţea şi direct), iar 

de la caz la caz se va acţiona nemijlocit şi imediat, prin factorii competenţi, în vederea 
prevenirii comiterii unor fapte de natură să afecteze bunul mers al instituţiei. 
Pentru crearea unui climat mai bun de respingere a celor care ar fi pretabili la fapte 
ori manifestări care afectează interesele statului, se va acționa mai ofensiv, prin 
cercetarea de către organele noastre a celor care comit asemenea fapte şi punerea lor 
în dezbaterea colectivelor de muncă. 
Pentru realizarea celor de mai sus, ne propunem atingerea următoarelor obiective: 


I. Îmbunătăţirea supravegherii informative exercitată în cadrul obiectivului. 


1. Completarea reţelei informative pentru acoperirea tuturor locurilor şi mediilor, 
în care sens vor fi efectuate 69 recrutări, dintre care 61 surse în studiourile centrale 
(12 recrutări se vor efectua de către ofiţerii din problema artă-cultură) şi 8 surse la 
studiourile teritoriale, eșalonat astfel: în trimestrul IV/1977 se vor efectua 24 
recrutări (5 în octombrie, 6 în noiembrie și 13 în decembrie), în trimestrul 1/1978 se 
vor efectua 32 de recrutări (11 în ianuarie, 11 în februarie și 10 în martie); iar în luna 
aprilie şi mai 1978 se vor mai efectua 13 recrutări (8 surse şi respectiv 5). Conform 
planificării anexate”. 

— Se va extinde metoda stabilirii de relații cu toţi factorii de conducere, precum 
şi cu alte persoane care ne pot fi utile pentru informarea și rezolvarea altor sarcini 
de securitate în obiectiv. 

Termen: permanent. 

2. Reinstruirea întregii rețele informative cu sarcini precise, în funcţie de locul 
de muncă și problemele de securitate ce se pot ivi, în direcția cunoașterii tuturor 
factorilor de natură să lezeze interesele statului, cât şi acelor stări de lucruri negative 
care pot afecta buna îndeplinire a sarcinilor complexe ce revin instituţiei. 

Această reinstruire se va face eșalonat, într-un termen de două luni, la majoritatea 
urmând să participe şeful problemei și șeful serviciului în Capitală și şefii serviciilor 
1 la judeţe. 

În activitatea cu reţeaua informativă, vom urmări educarea informatorilor şi 
colaboratorilor pentru transmiterea în timpul cel mai scurt a informațiilor pe care le 
obțin în urma instruirii făcute și să acționeze direct în situaţii deosebite pentru a preveni 
ori remedia situaţiile nedorite. 

Reţeaua informativă va fi folosită pentru: 

a) Mai buna cunoaștere și influențare pozitivă a elementelor cuprinse în evidența 
dosarelor de obiectiv (evident, aceasta se va realiza diversificat). 

b) Asigurarea punctelor vulnerabile. 


* Anexele nu există în dosar. 

c) Identificarea şi a altor persoane pretabile la acţiuni ostile. Avem în vedere şi 
persoanele cunoscute cu nemulțumiri pe care intenționează să şi le rezolve altfel decât 
pe căile legale. 

d) Se va extinde activitatea de cunoaștere și în afara instituţiei, cu precădere asupra 
acelor persoane semnalate cu atitudini ori comportări necorespunzătoare ori 
frecventează cercuri viciate din punct de vedere politic. 

e) Vom avea permanent în preocupare cunoașterea stării de spirit și disciplinare 
a personalului. Pe baza informațiilor primite, vom acţiona prin factorii competenți, 
în vederea creării unui climat propice desfășurării în bune condițiuni a activităţii. 

f) Va sta în atenția noastră cunoașterea unor aspecte economice, ca: 

— deficienţe în ce priveşte dotarea cu aparatură și folosirea rațională a celei existente; 

— efectuarea unor importuri dezavantajoase; 

— încheierea unor contracte de coproducție cu parteneri străini. 

3. Vom acţiona şi în direcția folosirii reţelei informative din alte probleme ale 
serviciului, ca şi informatorii altor compartimente, conform anexei 2”. 

De asemenea, vom folosi rețeaua informativă a Inspectoratului Municipiului 
București din problema „artă-cultură“, conform anexei 3”. 

4. Evidenţa dosarului de obiectiv. 

a) Se va acţiona pe linia verificării operative a informaţiilor cu privire la cele 40 
persoane semnalate cu manifestări ostile la adresa regimului (16 în studiourile centrale 
şi 24 în studiourile teritoriale). În cazurile în care semnalările iniţiale vor fi 
confirmate, se vor întreprinde măsuri diversificate de neutralizare, prin acțiuni directe 
ale organelor noastre ori prin organele de partid şi conducerea instituției. 

Termen: 15 ianuarie 1978. 

b) Se vor lua măsuri de clarificare a naturii legăturilor pe care le au cu cetăţeni 
străini un număr de 48 persoane semnalate că întrețin asemenea relații neoficiale. Din 
acestea, 33 persoane sunt în Capitală, 15 persoane în judeţe. 

Termen: 15 februarie 1978. 

c) În atenţia noastră se află 40 persoane (din care 38 în Bucureşti şi 2 în provincie), 
semnalate cu intenţii de rămânere ilegală în străinătate. Vor fi clarificate toate aceste 
cazuri şi se vor întreprinde măsuri de influențare şi neutralizare. 

Termen: 15 februarie 1978. 

d) Se va acţiona în vederea unei mai bune cunoașteri a atitudinii, comportării 
şi relaţiilor ce le au cei 1l cetăţeni străini de la Redacţia emisiunilor pentru 
străinătate. În realizarea acestei sarcini vom coopera cu serviciile competente din 
Direcţia a III-a. 

Termen: permanent. 

e) Se va continua supravegherea prin reţeaua informativă şi alte mijloace a celor 
10 persoane cu antecedente politice, pentru a li se cunoaște intenţiile și a neutraliza 
eventualele acţiuni ostile ale acestora. 

Termen: permanent. 

f) Vom avea în vedere ca, în mod treptat, folosind mijloace și forme adecvate, să 
se insiste la conducerea Radioteleviziunii şi organelor centrale şi locale de partid pentru 
a acţiona în vederea înlăturării acelora care nu corespund exigenţelor profilului 
ideologic al instituţiei. 

5. Îmbunătăţirea activităţii de supraveghere a cetăţenilor străini care vin la 
Radioteleviziune sau în mod frecvent caută a avea contacte cu persoane din obiectiv, 
precum şi a celor care întreţin legături cu reprezentanţele diplomatice, cu sau fără 
aprobările necesare. 

a) Prin Oficiul de relaţii internaționale al Radioteleviziunii şi persoanele desemnate 
cu atribuții de protocol la Studiourile teritoriale, vom asigura cunoașterea din timp 
a cetăţenilor străini care vor vizita instituțiile, scopul şi programul vizitei, locurile 
de cazare, persoanele care îi vor însoţi etc. 

Termen: permanent. 

b) Se vor lua măsuri de cunoaştere a tuturor persoanelor din afara Radioteleviziunii 
care sunt folosite ca translatori şi însoțitori ai cetăţenilor străini. În prezent sunt 
cunoscute 18. 

Toate aceste persoane vor fi verificate şi recrutate ca surse ale organelor de 
securitate ori înlocuite dacă nu corespund. 

Termen: 15 decembrie 1977. 
c) Se va asigura prelucrarea contrainformativă individuală de către ofiţerii de 
securitate a tuturor persoanelor care: 
— vin în contact cu cetăţeni străini; 
— vizitează oficiile diplomatice cu avizul conducerii instituției; 
— fac călătorii în străinătate. 
Termen: permanent. 

d) Vom avea permanent în atenţie conlucrarea în toate aceste cazuri cu organele 
pe profil de contraspionaj. 

€) Se va ţine o evidență strictă a persoanelor care sunt invitate la diverse manifestări 
ale reprezentanţelor diplomatice din București, urmărind limitarea numărului 
acestora. O evidență similară se va face şi în privința deplasărilor în străinătate. 

Termen: permanent. 

f) Prin reţeaua proprie, cât şi prin colaborarea cu Direcţia a III-a, vom urmări 
depistarea persoanelor care vizitează ambasadele fără a avea aprobările necesare, în 
scopul lucrării lor informative. 

Termen: permanent. 

6. Colaboratori externi: 

a) Se vor lua măsuri de identificare a colaboratorilor externi folosiţi în realizarea 
programelor de radioteleviziune. 

Termen: 30 noiembrie 1977. 


446 


b) Inspectoratul municipiului București va efectua verificări în evidenţele 
organelor de securitate, asigurând supravegherea lor informativă şi la locurile de 
muncă. 

Termen: 15 februarie 1978. 

c) Prin reţeaua informativă din obiectiv vom supraveghea poziţia lor pe timpul 
cât se află în instituţie și concomitent vor fi dați în supraveghere la serviciile 
competente din Inspectoratul Municipiului București. 

Termen: permanent. 

d) În măsura în care apar cazuri deosebite se va acţiona prin conducerea 

instituţiei să se renunţe la folosirea lor în realizarea programelor. 
Termen: permanent. 

e) Vom sesiza conducerea Radioteleviziunii pentru a lua măsurile ce se impun cu 
toţi colaboratorii externi (compozitori, interpreţi, actori, regizori) care în prezent se 
află în străinătate și adoptă o atitudine potrivnică intereselor ţării noastre. 

Termen: permanent. 


II. Asigurarea bunei desfăşurări a transmisiilor în direct de la manifestările 
la care participă conducerea de partid şi de stat. 


a) Prin factorii de răspundere ai instituției, vom urmări cunoașterea din timp a 
locurilor de unde se vor efectua transmisiile directe. 

b) Se va asigura cunoașterea permanentă, verificarea, selecționarea şi avizarea 
persoanelor desemnate să îndeplinească atribuțiuni în asemenea acțiuni, având în 
vedere înlocuirea acelora care se află în atenţia organelor Ministerului de Interne, 
nu prezintă garanţii moral-politice ori sub raportul competenţei profesionale. 

c) Prin conducerea instituţiei se va urmări ca formaţiile amintite să aibă, de regulă, 
o componenţă stabilă, cu atribuţiuni și responsabilităţi precise. 

d) În aceste ocazii se va asigura participarea ofițerilor la locurile de transmisie şi 
în sectoarele de emisie, alertând şi antrenând factorii responsabili din inspectoratele 
pe raza cărora se realizează transmisiile. 

€) În cadrul supravegherii informative vom acorda atenţie prioritară următoarelor 
aspecte: 

— asigurarea din timp a documentației necesare pentru realizarea în bune 
condițiuni a transmisiilor din orice punct al ţării; 

— modul de pregătire şi instruire a echipelor cu atribuţiuni în cadrul unor astfel 
de acțiuni; 

— starea tehnică, de funcționalitate şi de alimentare cu energie, a tuturor 
mijloacelor tehnice, fixe și mobile; 

— cunoașterea atitudinii și comportării persoanelor selecționate să participe la 
asemenea acțiuni; 

— prevenirea oricăror fapte de natură să influențeze negativ realizarea 
transmisiunilor. 

f) La toate aceste manifestări vom conlucra cu celelalte organe ale Ministerului 
de Interne, care concură la asigurarea în bune condițiuni a efectuării transmisiei. 

III. Îmbunătăţirea pazei şi securităţii în obiectiv şi în punctele vulnerabile. 


a) Vom asigura o conlucrare permanentă cu organele pazei militare din 
Radioteleviziune, în vederea creșterii exigenţei în ce priveşte respectarea normelor 
de acces în instituție şi în punctele vulnerabile, apărarea sediului şi a valorilor materiale 
existente. 

b) La studiourile centrale se va introduce un registru de evenimente, în care se 
vor consemna toate încălcările la normele de acces și care, periodic, vor fi prelucrate 
cu întregul personal. 

— Se va urmări atragerea ofițerilor şi subofiţerilor din formațiunea de pază la 
activitatea de cunoaștere a cazurilor de încălcare a actelor normative, a stării de spirit 
din rândul personalului, precum și a altor fapte sau situaţii negative ce pot apărea în 
incinta obiectivului. 

— Reinstruirea organelor de pază militară cu privirea la exigenţa ce trebuie acordată 
accesului cetăţenilor străini care vizitează instituţia, îndeosebi a echipelor dotate cu 
aparatură și materiale, în scopul prevenirii comiterii unor acte de sabotaj şi 
diversiune. 

— În scopul prevenirii unor acte de diversiune, cu sprijinul U.M. 0625/R.P.„vor fi 
luate măsuri de reinstruire a subofiţerilor, precum şi a personalului serviciului 
secretariat, cu privire la posibilităţile de sesizare a scrisorilor, coletelor şi pachetelor 
sosite pe linia corespondenţei, care pot conţine materiale explozive, substanţe 
toxice, radioactive etc. 


IV. Îmbunătăţirea activităţii de cunoaştere şi respectare 
a legislaţiei în vigoare. 


a) În vederea întăririi disciplinei în instituţie, cu ajutorul factorilor de răspundere, 
vom iniția măsuri de reprelucrare pe compartimente a actelor normative ce stau la 
baza activităţii instituţiei, Regulamentului de ordine interioară, prevederilor Legii 
23/1971 şi H.C.M. 18 şi 19 din 1972, acțiune ce se va încheia până la 30 martie 1978. 

b) Vom urmări modul cum se respectă prevederile Legii patrimoniului cultural- 
național pe linia instituirii măsurilor speciale de depozitare şi conservare a acelor 
materiale, filme, înregistrări video sau benzi de magnetofon, ce fac parte din 
„filmoteca şi fonoteca de aur“ a Radioteleviziunii. 

c) Prin controale lunare, vom urmări modul cum sunt respectate prevederile H.C.M. 
nr. 19/1972 şi Legii nr. 23/1971, referitoare la întocmirea, evidența, păstrarea și 
manipularea documentelor secrete de stat. 

În cazurile de încălcare a prevederilor legale, vor fi aplicate sancţiunile cores- 
punzătoare, concomitent cu informarea conducerii Radioteleviziunii. 

d) Până la 30 ianuarie 1978 vom întreprinde măsuri de reactualizare a listelor 
cuprinzând personalul Radioteleviziunii care are acces la documente secrete de stat şi 
se va urmări modul în care şi-au însușit prevederile Legii 23/1971 şi H.C.M. nr. 19/1972. 

Vom lua măsuri pentru pregătirea contrainformativă, în grup sau individual, a tuturor 
persoanelor care se deplasează în străinătate, fie în interes de serviciu ori în scopuri 
personale, diferențiat în raport de individ, cât şi de specificul țării unde se deplasează. 


Șeful serviciului 
Colonel 
Nicolae Mihai 


[Rezoluţie:] 


Se aprobă. Prima analiză la 20 martie 1978. 
Gl. mr. Tăbăcaru Dumitru 


A.C.N.S.A.S., fond documentar, dosar nr. 135, vol. |, f. 90-94. 

1977 noiembrie 17. Raport privind acțiunea „Riposta II“ (contracararea intenţiilor 
de emigrare ale cetăţenilor români) 


Ministerul de Interne Strict secret 
Nr. 0090510 din 17 noiembrie 1977 

Aprob 

Ministru de Interne 

Teodor Coman 


Raport 


Recent s-a analizat activitatea organelor Ministerului de Interne pe linia cunoașterii, 
prevenirii și combaterii tendinţelor emigraționiste și de evaziune, precum și a faptelor 

ostile comise de anumite persoane, ca urmare a propagandei și acţiunilor întreprinse 
împotriva ţării noastre de către serviciile de spionaj, organizațiile și cercurile reac- 
ționare din străinătate. 

Analiza a reliefat că unităţile centrale şi teritoriale ale Ministerului de Interne, 
acționând în spiritul ordinelor, au reușit, în special în ultima perioadă, să prevină mai 
operativ anumite manifestări negative şi fapte contrare ordinii de drept. 

Totodată, s-a scos în evidență că, în executarea ordinelor şi îndeplinirea atribuţiilor 
lor, unităţile de securitate și de miliţie nu au analizat sistematic și sub toate aspectele 
fenomenul intensificării activității de propagandă pe plan internațional prin care se 
urmăreşte crearea unui climat politic necorespunzător în țările socialiste, inclusiv în 
România. 

S-a apreciat, de asemenea, că aparatul nu a cunoscut pe deplin situaţia operativă, 
nu s-a asigurat coordonarea măsurilor de prevenire și neutralizare şi din aceste cauze 
au fost numeroase cazurile când organele de securitate şi miliţie au fost surprinse de 
anumite acţiuni ostile. 

În vederea înlăturării efectelor unor asemenea acţiuni dușmănoase, precum și a 
lipsurilor manifestate în modul de lucru al organelor de securitate şi miliție, s-au stabilit 
o serie de măsuri pentru desfășurarea unei activităţi unitare de cunoaştere şi 
prevenire care să aibă un pronunțat caracter ofensiv. 

În contextul măsurilor de perfecționare a muncii, s-a considerat necesară 
organizarea, la nivelul Ministerului de Interne, a unui comandament care să aibă 
misiunea de a organiza și coordona întreaga activitate a organelor Ministerului de 
Interne împotriva acțiunilor și propagandei dușmănoase desfășurate contra țării noastre. 

În realizarea misiunii sale, comandamentul va îndeplini, cu prioritate, următoarele: 

— studierea organizată a fenomenului în complexitatea sa, în scopul sesizării 
tendinţelor şi depistării cauzelor ce pot favoriza astfel de acţiuni pe teritoriul țării, 
desprinderii de concluzii și prezentării de propuneri conducerii ministerului; 

— coordonarea unitară a activității organelor de securitate şi miliție în vederea 
cunoașterii, prevenirii şi neutralizării acțiunilor ce fac obiectul prezentului raport; 

— urmărirea modului în care se execută măsurile stabilite și îndeosebi eficiența acestora. 

Pentru îndeplinirea acestor sarcini, comandamentul va acţiona în următoarele 
direcții principale: 


1. Măsuri informativ-operative şi de neutralizare. Analiza principalelor 
aspecte ale situaţiei operative 


1. Unităţile centrale vor intensifica activitatea de îndrumare, control și sprijin în 
unităţile teritoriale asupra îndeplinirii sarcinilor stabilite la ultima convocare cu șefii 
unităţilor, privind organizarea și desfășurarea muncii de supraveghere şi urmărire 
informativă, acordând atenţie deosebită: 

a) străinilor care se află în ţară cu misiuni oficiale, la studii, ca turiști, precum şi 
legăturilor acestora din rândul autohtonilor; 

b) cetăţenilor români care au rude şi relații în străinătate; vizitatorilor la 
ambasade; ascultătorilor care colportează știrile transmise de postul de radio „Europa 
Liberă“ şi alte oficine de propagandă dușmănoase; celor ce-și manifestă dorința de 
a emigra sau sunt cunoscuţi cu intenții de evaziune; elementelor care au concepții 
şi manifestări iredentiste; celor cu antecedente politice sau penale, inclusiv de drept 
comun, precum și celor care duc un mod de viață parazitar; 

c) obiectivelor, locurilor și mediilor ce se află în atenţia cercurilor reacționare şi 
a serviciilor de spionaj din străinătate, în scopul cunoașterii stării de spirit şi prevenirii 
unor manifestări negative; 

d) descoperirii căilor ascunse de penetrare a propagandei reacționare, precum şi 
de trimitere din ţară a unor date şi materiale cu conţinut ostil, denigrator, în vederea 
anihilării lor. 

Răspund: şefii unităţilor centrale de linie 

2. Pe baza activităţii de cunoaștere, a acțiunilor operative ce se vor întreprinde 
de organele de securitate și miliţie şi în vederea coordonării activităţii acestora, 
comandamentul va analiza, în mod special, următoarele: 

a) concluziile privind situaţia operativă de ansamblu în problemă, rezultate din 
analiza informaţiilor obţinute pe toate liniile de muncă; 

Termen: trimestrial. 
Răspund: unităţile centrale de linie şi C.I.D. 

b) acţiunile diversioniste ale posturilor de radio reacționare din străinătate, în mod 
special „Europa Liberă“, precum și măsurile de contracarare a acestora; 

Termen: trimestrial. 
Raportează: unităţile centrale de linie, U.M. 0920 și C.I.D. 

c) acţiuni naționalist-iredentiste întreprinse din străinătate, căile ascunse de 
penetrare a unor asemenea concepții în ţara noastră, precum şi măsurile luate de 
contracarare a lor; 

Termen: decembrie 1977, aprilie 1978. 
Raportează: unitățile centrale de linie, U.M. 0920 şi C.I.D. 

d) efectele propagandei emigraţioniste, a celei întreprinse de cercuri reacționare 
din străinătate privind „drepturile omului“, „libertăţile religioase“ etc., în rândul unor 
cetăţeni români, măsurile de prevenire întreprinse de organele Ministerului de Interne 
şi eficiența acestora; 

Termen: decembrie 1977, mai 1978. 
Raportează: unităţile centrale de linie, U.M. 0920 și C.I.D. 

e) acțiunile ziariştilor străini, aflaţi în ţara noastră, de incitare a unor cetăţeni români 
la acte ostile, precum și de informare eronată a opiniei publice mondiale despre 
realitățile din România; măsurile de influențare și de dezinformare întreprinse de 
organele de Securitate. 

Termen: februarie 1978. 
Raportează: Direcţia I, a III-a și Serviciul „D“. 


451 


II. Acţiuni de influențare pozitivă şi de contrapropagandă iniţiate 
de mai multe unități şi controlate de comandament 


1. Se vor selecţiona persoane de încredere din rândul oamenilor de ştiinţă, artă 
şi cultură, al naționalităților conlocuitoare şi reprezentanţi ai cultelor, în vederea 
pregătirii lor să acţioneze pe lângă relațiile ce le au în străinătate împotriva 
acţiunilor de propagandă ostilă ţării noastre. Vor fi astfel solicitaţi să adreseze 
scrisori, apeluri şi memorii de protest, în nume personal sau în numele 
organizaţiilor, a categoriilor sociale sau al cultelor pe care le reprezintă, către 
delegaţiile S.U.A. și R.F. Germania la Reuniunea de la Belgrad, Secretariatului 
acestei reuniuni, unor oficialități americane și vest-germane, ambasadelor acestor 
state la București etc. 

Termen: perioada Reuniunii de la Belgrad. 
Răspund: unităţile centrale și inspectoratele judeţene antrenate în 
acțiune, în conlucrare cu U.M. 0920 și Serviciul „D“. 

2. Dirijarea reţelei informative cu posibilități să exercite influență pozitivă 
asupra diplomaților, în special americani și vest-germani, ziariştilor, scriitorilor, 
oamenilor de știință și afaceri, precum şi asupra altor cetăţeni străini influenți în țările 
lor, pentru ca aceștia să înțeleagă și să prezinte în mod corespunzător realitățile din 
România. 

Serviciul „D“, împreună cu unităţile centrale de profil, va coordona acţiunea, 
asigurând elaborarea materialelor necesare care să fie folosite de sursele antrenate 
în această activitate. 

3. Asigurarea instruirii selective a cetăţenilor români care pleacă în străinătate, 
în interes de serviciu sau personal, pentru a prezenta obiectiv realităţile din țara noastră 
Şi a respinge acţiunile de propagandă ostilă. 

În cazurile mai deosebite se vor prezenta conducerii ministerului planuri speciale 
de instruire. 

Răspund: unităţile centrale de linie și inspectoratele judeţene, în 
conlucrare cu Serviciul „D“ şi U.M. 0920. 

4. Vor fi selecționate noi persoane reprezentative şi de încredere din rândul 
emigrației române, care să adreseze, în continuare, memorii și scrisori de protest 
Secretariatului Conferinţei de la Belgrad, față de acţiunile propagandistice din 
străinătate împotriva României. În acest scop, se vor elabora şi trimite din ţară noi 
materiale documentare și vor fi folosite unele lucrări apărute în străinătate, care tratează 
de pe poziţii corecte rezolvarea problemei naţionale în România, drepturile și libertăţile 
naționalităților conlocuitoare. 

De asemenea, prin „Comitetele pentru apărarea Transilvaniei“ din străinătate se 
va organiza trimiterea răspunsului la Memorandumul „Asociaţiei maghiarilor 

americani“, adresat Secretariatului Conferinţei de la Belgrad și unor personalități 
politice internaţionale. 

Se va intensifica apariţia în diferite publicaţii occidentale şi în presa emigrației 
a unor articole în care vor fi prezentate realităţile din R.S. România în problema 
respectării drepturilor omului. 

Răspund: U.M. 0920 București şi Serviciul „D“, cu sprijinul 
unităţilor centrale. 

5. Vor fi pregătite, pentru a fi trimise reprezentanţelor noastre din străinătate, 
dinamica vizelor acordate după Conferinţa de la Helsinki, germanilor, evreilor şi 
persoanelor aparținând celorlalte naţionalităţi din ţara noastră, pentru a demonstra 
guvernelor şi diferitelor personalităţi politica justă a României privind „reunificarea 
familiei“. 

Răspund: U.M. 0920 şi U.M. 0200 

6. Se va continua acţiunea de invitare în țară a unor oameni de știință și cultură, 
ziarişti străini de prestigiu și reprezentanţi ai unor culte, pentru a cunoaște nemijlocit 
realitățile cu privire la drepturile și libertăţile cetățenești, religioase și ale naționalităților 
conlocuitoare, în vederea publicării unor materiale pe această temă. 

Răspund: Direcţiile I, a III-a şi U.M. 0920 București și Serviciul „D". 

7. Pe baza ordinelor în vigoare, unităţile centrale și teritoriale vor intensifica 
participarea la activitatea de pregătire contrainformativă a populaţiei, demascarea și 
contracararea propagandei ostile din exterior. În acest scop, cu sprijinul şi sub 
îndrumarea organelor de partid, vor acţiona pentru: 

a) punerea în dezbaterea colectivelor de oameni ai muncii a celor care se abat de 
la prevederile normelor legale privind relațiile cu străinii şi a celor care, sub influența 
propagandei ostile, săvârşesc fapte antisociale pentru demascarea, compromiterea și 
anihilarea activității lor; 

b) dezvoltarea conlucrării cu celelalte organe de stat, instituţiile de învățământ, 
organizaţiile de tineret, copii, femei și sindicat, cu gărzile patriotice și formațiunile 
de pregătire a tineretului pentru apărarea patriei în scopul intensificării și diversificării 
măsurilor de prevenire și neutralizare a influențelor nocive din exterior asupra tinerilor 
şi celorlalți cetăţeni; 

c) sprijinirea continuă a organelor de presă, radio, televiziune, a editurilor şi altor 
instituţii cultural-artistice, în realizarea unor acțiuni de natură să contribuie la 
demascarea propagandei străine dușmănoase ţării noastre. 

Răspund: Direcţia |, a II-a, a III-a și Serviciul editorial, presă și propagandă în 

rândul populaţiei 


Prezentul raport va fi difuzat de Direcţia Secretariat-Juridică unităţilor centrale 
interesate și inspectoratelor judeţene ale Ministerului de Interne, în părțile care le 
privesc, urmând ca pe baza lui să se completeze, cu sarcini detaliate, planurile de 
muncă pe compartimente. 

Similar comandamentului central, la nivelul inspectoratelor judeţene şi al 
municipiului Bucureşti se va constitui o grupă operativă condusă de inspectorul şef. 
Acţiunea se codifică cu indicativul „Riposta II“. 


Secretar de stat Secretar de stat 
General-locotenent, General-locotenent, 
Mihai Pacepa Iulian Vlad 
De acord 
Prim adjunct al ministrului Prim adjunct al ministrului 
de Interne de Interne 
General-colonel, General-locotenent, 
Doicaru Nicolae Nicolae Pleşiţă 


Comandamentul acţiunii „Riposta II“ 





Comandant: general-locotenent Vlad Iulian — secretar de stat 
Membri: 1. general-maior Tăbăcaru Dumitru — Direcţia 1 
2. general-maior Macri Emil — Direcţia a Il-a 
3. general-locotenent Moga Gheorghe  — Direcţia a III-a 
4. general-maior Nuță Constantin — Direcţia a IV-a 
5. general-maior Caraman Mihai — U.M. 0920 
6. general-maior Popescu Romeo — Direcţia Paşapoarte 
7. general-maior Grigore Gheorghe — Unitatea Specială „F“* 
8. general-maior Bucur Nicolae — Unitatea Specială „T* 
9. general-maior Borşan Dumitru — Serviciul „D“ 
10. general-maior Pop Octavian —1.G.M. 
11. colonel Iosif Constantin — U.M. 0920 
12. colonel Vasile Gheorghe — Direcţia a VI-a 
13. colonel Radu Gheorghe — Unitatea Specială „T* 
14. colonel Brestoiu Horia — CI.D. 
15. colonel Geagla Ion — Serviciul presă-edit. 


A.C.N.S.A.S., fond documentar, dosar nr. 95, vol. 5, f. 152-156. 

1977 decembrie 3. Notă a Direcţiei 1 referitoare la urmărirea persoanelor din 
România care au legături cu grupul Radu Câmpeanu din 
Franţa 


Ministerul de Interne Strict secret 
Direcţia | 
132/DN/00324387 din 23 decembrie 1977 


Notă 
privind măsurile ce se vor lua pentru urmărirea informativ-operativă 
a persoanelor din ţară, ce apar ca legături ale lui Câmpeanu Radu 
şi a celorlalte elemente din grupul său, stabilite în Franţa 


1. Pe lângă măsurile prevăzute în dosarul de urmărire informativă, deschis asupra 
lui Câmpeanu Radu, se va definitiva studiul și recruta ca informator candidatul M.V., 
din București, cunoscut că a activat în aceeași organizaţie P.N.L. cu sus-numitul și 
alte elemente din anturajul acestuia, aflate în ţară și străinătate. 


Termen: 15 ianuarie 1978 
Răspunde: col. Sporea Ion 


2. Se va proceda la încadrarea informativă a numiţilor Vintu Iorgu, Dobriceanu 
Alexandru, Sladec Mircea și Slavu Mircea din București, foste legături apropiate ale 
lui Câmpeanu Radu și se va stabili dacă acesta exercită influență negativă asupra lor. 


Termen: 30 ianuarie 1978 
Răspunde: col. Sporea lon 


3. Se vor întreprinde măsuri de verificare și supraveghere informativă a rudelor 
numitei Lăcătușu Didina, domiciliate în judeţul Sibiu; sus-numita aflându-se 
temporar în Franţa, a refuzat să se mai înapoieze în ţară, căsătorindu-se cu Radu 
Câmpeanu. 


Termen: 20 ianuarie 1978 
Răspunde: col. Sporea lon 

4. În ce priveşte legăturile din ţară ale lui Zamfirescu Toma Nicolae, zis Dinu, 
se vor aplica măsurile prevăzute în planul întocmit în D.U.I., deschis recent de către 
L.M.B. — Securitate. În acest caz va fi dirijat şi informatorul „Georgescu“, din legătura 
Dinu. 

Dintr-o notă informativă furnizată de informatorul „Georgescu“ rezultă că 
bătrânul Zamfirescu din Bucureşti, tatăl emigrantului Zamfirescu Dinu, cunoaşte 
despre activitatea duşmănoasă a fiului său şi nu este de acord cu acesta. 

Prin aceeaşi sursă „Georgescu“ vom acţiona pentru a-l determina pe Zamfirescu 
Gabriel să scrie fiului său să renunţe la activitatea sa ostilă regimului nostru. 


Termen: 15 ianuarie 1978 
Răspunde: lt.col. Diţulescu N. și It. col. Ciudin Gheorghe din I.M.B.-S. 


5. Prin Inspectoratul Municipiului București — Securitate, se va asigura 
supravegherea informativă a rudelor şi legăturilor numiţilor Boiţeanu Florin, Oprescu 
Adrian-Paul și Damian Dan, foști membri P.N.L., stabiliți în Franța, cunoscuţi că 
desfășoară activitate dușmănoasă împreună cu Câmpeanu Radu. 

6. Prin Inspectoratul judeţean Olt vor fi lucraţi informativ numiții: Bălănescu Silviu, 
Niţu lon şi Zamfirescu Manole din Caracal, care au desfășurat activitate în aceeași 
organizaţie subversivă, împreună cu fugarul Oprescu Adrian-Paul, precum şi rudele 
acestuia din judeţ, în scopul de se stabili dacă menţin legături și încearcă să-i 
influenţeze în scop duşmănos pe aceştia. Analiza rezultatelor obţinute se va face la 
30 martie 1978. 


Răspunde: It. col. Diţulescu N. 


7. După identificarea şi lucrarea informativă a lui Hogaș Aurel, inginer la L.A.S. 
Mărculești, judeţul Ialomiţa, cumnat cu fugarul Oprescu Adrian-Paul, va fi contactat 
şi determinat să-l influenţeze pozitiv pe acesta. 


Termen: 15 martie 1978 
Răspunde: col. Sporea lon 


8. Se va comunica la U.M. 0920 despre activitatea dușmănoasă a lui Câmpeanu 
Radu și legăturile sale din Franţa, menţionate în prezenta notă, și se va coopera pentru 
contracararea acțiunilor lor ostile statului nostru. 


Termen: 30 decembrie 1977 

9. Pentru stabilirea tuturor legăturilor suspecte din ţară, se va pune sub control şi 
corespondența numiţilor: Oprescu Adrian-Paul, Boiţeanu Florin și Damian Dan — toţi 
stabiliți în Franța. 

În raport de situația operativă apărută se vor lua și alte măsuri corespunzătoare. 

Periodic vor fi analizate aceste cazuri și raportate conducerii direcției. 


Lt. col. Diţulescu N. 
[Rezoluţie:] 


24 decembrie 1977. 

De acord cu măsurile propuse și cu termenele pe care le-am stabilit pentru 
executare. 

Prima analiză la 25 ianuarie 1978. 


Col. [indescifrabil] 


A.C.N.S.A.S., fond documentar, dosar nr. 131, vol. 4, f. 284—285. 

1978 ianuarie 10. Program de măsuri elaborat de Direcţia I privind activitatea 
informativ-operativă în problema „presă“ 


Ministerul de Interne Strict secret 
Direcţia | 
Nr. 152/SV/... 10 ianuarie 1978 


Program de măsuri 
privind desfăşurarea muncii de securitate în problema „Presă“ 


Analizând stadiul muncii informativ-operative în problemă și având în vedere 
importanţa, vulnerabilitatea și sensibilitatea instituțiilor aferente, apreciem că se impun 
noi măsuri pe linia îmbunătăţirii muncii de securitate, în vederea realizării unei 
cunoașteri multilaterale a tuturor persoanelor pretabile la acțiuni dușmănoase, în scopul 
prevenirii unor fapte de natură să afecteze securitatea statului ori să aducă prejudicii 

Activitatea informativă de cunoaștere se va desfășura pe principiul muncii în 
problemă și în obiectiv la Radioteleviziune, având la bază hotărârile de partid și 
indicaţiile secretarului general al P.C.R., din care rezultă sarcini pentru organele de 

securitate, ordinele conducerii ministerului şi actele normative (Legea 23/1971, H.C.M. 
18 şi 19/1972 etc.), precum şi Legea presei, cât şi regulamentele şi instrucţiunile cu 
privire la activitatea instituţiilor de presă. 

În vederea imprimării unui caracter mai unitar al activităţii în problemă pe întreaga 
țară, vom întocmi un documentar care se va difuza la inspectorate. 

Termen: 30 aprilie 1978. 

Vom acţiona pentru asigurarea unei supravegheri informative atotcuprinzătoare. 
Prin reţeaua informativă şi relaţii personale, se vor lua măsuri de cunoaștere și 
prevenire a unor fapte de natură să lezeze securitatea statului ori să afecteze bunul 
mers al instituţiilor de presă. 

Pentru crearea unui climat mai bun, de respingere a celor care ar fi pretabili la 
manifestări ori fapte care ar putea afecta securitatea statului, se va acţiona mai ofensiv, 
atât prin cercetarea de către organele noastre a celor care comit asemenea fapte, cât 
şi punerea lor în dezbaterea colectivelor de muncă. 


Il. Îmbunătăţirea supravegherii informative exercitată în cadrul problemei. 


În cadrul supravegherii informative vom acorda atenţie prioritară locurilor şi 
sectoarelor mai vulnerabile din problemă și obiectiv, sectoarelor de emisie şi 
recepţie, grupurilor energetice de la Radioteleviziune și „Agerpres“, redacțiilor care 
intră în legătură directă cu ziariști și presa din străinătate, redacțiilor care se ocupă 
cu culegerea de date pentru a fi date publicităţii, din sectoarele de cercetare şi 
economice. 

1. Completarea reţelei informative pentru acoperirea tuturor locurilor şi mediilor, 
în care sens vor fi efectuate 173 recrutări (127 din rândul personalului redacţional 
şi tehnico-redacţional din presă şi la Radioteleviziune, iar 46 în cadrul poligrafiilor), 
din care 7 recrutări se vor efectua în cadrul instituţiilor din răspunderea nemijlocită, 
1 la post central presă și 1 la Centrala industriei poligrafice, 12 la I.M.B. Securitate, 
iar 116 la inspectoratele judeţene, eșalonate astfel: 

În lunile noiembrie şi decembrie 1977 se vor efectua 9 şi respectiv 7 recrutări, 
iar în primul semestru al anului 1978 se vor efectua 173 recrutări (86 în trimestrul 
1 şi 87 în trimestrul 2), conform graficului anexat”. 

2. Se va extinde metoda stabilirii de relații cu toţi factorii de conducere, precum 
şi cu alte persoane care ne pot fi utile pentru informarea și rezolvarea altor sarcini 
de securitate în problemă. 

3. Se va acţiona în direcţia instruirii multilaterale a rețelei informative, în scopul 
cunoașterii tuturor faptelor şi fenomenelor de natură să afecteze securitatea statului, 
cât şi acelor stări de lucruri negative care pot afecta buna îndeplinire a sarcinilor 
complexe ce revin instituţiilor de presă. 

Sarcină permanentă. 


* Anexele nu există în dosar. 

4. În activitatea cu reţeaua informativă, vom urmări educarea acesteia pentru 
transmiterea în timpul cel mai scurt a informațiilor pe care le obţin şi să acționeze 
direct în situaţii deosebite pentru a preveni și remedia unele stări de lucruri care pot 
împiedica buna desfășurare a activităţii instituţiei. 

5. Reţeaua informativă va fi folosită pentru: 

a. În mod diferențiat, efectuarea unei mai bune cunoaşteri a elementelor cuprinse 
în evidența dosarului de problemă. 

b. Identificarea şi altor persoane pretabile la acţiuni ostile sau contrare legilor în 
vigoare. Avem în vedere şi pe cei cunoscuţi cu nemulțumiri, pe care intenționează 
să şi le rezolve altfel decât pe căi legale. 

c. Se va extinde activitatea de cunoaștere și în afara instituției, cu precădere asupra 
acelor persoane semnalate cu atitudini ori comportări necorespunzătoare; întreţin relații 
neoficiale cu cetăţeni străini ori emigrația reacționară sau frecventează cercuri viciate 
din punct de vedere politic. 

d. Vom avea permanent în preocupare cunoașterea stării de spirit şi disciplinare 
a personalului muncitor. Pe baza informaţiilor obţinute, vom acţiona prin factorii 
competenţi, în vederea creării unui climat propice desfăşurării în bune condițiuni a 
activității. 

e. În cadrul poligrafiilor, concomitent cu sarcinile de mai sus, se va urmări 
asigurarea punctelor de vedere vulnerabile, precum şi cunoașterea unor aspecte 
economice, cum ar fi: 

— anomalii şi abateri de la folosirea eficientă a mașinilor și utilajelor; 

— prevenirea multiplicării unor materiale neavizate de către forurile competente; 

— modul de evidenţiere şi distrugere a deșeurilor. 

f. Cunoaşterea atitudinii și poziţiei ziariştilor străini pe timpul cât se află în 
instituţiile din problemă. 

6. Vom acţiona şi în direcția folosirii reţelei informative din alte probleme ale 
serviciului, ca şi informatorii altor compartimente. 


II. Urmărirea informativă. 


1. Se va acţiona în vederea clarificării operative a celor 19 elemente verificate 
prin D.U.]. (dintre care 10 în sectorul poligrafii), cu prioritate a celor 6 cazuri semnalate 
cu manifestări denigratoare și a 4 cazuri cunoscute că întreţin relaţii neoficiale cu 
cetăţeni străini, cât şi cu emigrația reacționară, conform tabelului anexat”. 

Termen: 30 mai 1978. 

2. Vom acționa pe linia verificării operative a informaţiilor cu privire la cele 187 
persoane din evidența dosarului de problemă, conform situaţiei nominală anexată”, astfel: 

a) Verificarea informațiilor cu privire la cele 64 persoane semnalate cu manifestări 
ostile la adresa regimului. În cazurile în care semnalările iniţiale vor fi confirmate, 

se vor întreprinde măsuri diversificate de neutralizare, prin acțiuni directe ale organelor 
noastre ori prin organele de partid și conducerea instituției. 
Termen: 30 aprilie 1978. 
b) Clarificarea naturii legăturilor neoficiale cu cetăţenii străini a celor 74 de elemente. 
Termen: 30 martie 1978. 

c) În atenţia noastră se află 49 persoane, semnalate cu intenții de rămânere ilegală 
în străinătate. Vor fi clarificate toate aceste cazuri şi se vor întreprinde măsuri de 
influențare și neutralizare. 

Termen: 30 aprilie 1978. 

d) Se va continua supravegherea prin rețeaua informativă şi alte mijloace a celor 
61 persoane cunoscute cu antecedente politice ori penale, pentru a li se cunoaște 
intențiile şi a neutraliza eventualele acțiuni ostile. 

Sarcină permanentă. 

e) Vom avea în vedere ca, în mod treptat, folosind mijloace şi forme adecvate, 
să se insiste la conducerea instituțiilor, în special la redacțiile ziarelor, cât şi la organele 
centrale şi locale de partid, pentru a acţiona în vederea acelora care nu corespund 
exigenţelor profilului ideologic şi moral al instituțiilor din presă. 


III. Diversificarea activităţii de supraveghere a personalului care prin natura 
serviciului intră în relaţii cu cetăţeni străini, efectuează frecvente deplasări în 
străinătate, cât şi a acelora selecționați pentru a participa la acţiuni de protocol. 


1. Se vaţine o evidenţă strictă a persoanelor care sunt invitate la diverse manifestări 
ale reprezentanțelor diplomatice, urmărind limitarea numărului acestora. O evidență 
similară se va face şi în privința deplasărilor în străinătate. 

Termen: 28 februarie 1978. 

2. Îmbunătăţirea activităţii de supraveghere a cetăţenilor care vin în instituţiile 
din problemă sau în mod frecvent caută să intre în relaţii cu persoane, în scopul 
depistării acelora care au misiuni de racolare, influențare negativă ori lucrează pentru 
postul de radio „Europa Liberă“. 

— Prin reţeaua informativă și relaţiile personale, vom acționa în direcţia influenţării 
pozitive a unor ziariști străini, cât şi pentru obţinerea unor date de interes operativ. 

3. Identificarea și cunoaşterea poziţiei prezente a rudelor și prietenilor din ţară a 
redactorilor şi colaboratorilor secției române de la postul de radio „Europa Liberă“, 
cât şi a acelora care au lucrat în instituțiile din presă şi au rămas clandestin în 
străinătate, în vederea întreprinderii unor măsuri de contracarare a acţiunilor ostile 
desfășurate de către acest post. 

— Situaţia nominală a celor rămași în ţări străine — 30 aprilie 1978. 

Continuarea acţiunilor de publicare în presa centrală și locală a unor articole 
demascatoare, sub semnătura unor oameni de prestigiu. De asemenea, trimiterea unor 
scrisori de protest față de emisiunile postului, atât pe adresa acestuia, cât şi la unele 
organisme şi personalităţi din ţările occidentale. 

— Vor intra în preocuparea noastră ziariștii străini care ne-au vizitat şi care au 
dovedit atitudine inamicală față de ţara noastră, au contactat elemente din atenţia 
organelor de securitate. 

Până la 20 martie 1978 vom întocmi o situaţie nominală a ziariştilor străini din 
această categorie. 

— În cadrul problemei se vor concentra date şi persoane în legătură cu postul de 
radio „Europa Liberă“, urmărind modul cum se realizează sarcinile prevăzute în 
programul de măsuri. 


IV. Cooperarea cu Direcţia a III-a în ce priveşte supravegherea informativă a 
cetăţenilor străini, a persoanelor din problemă care prin natura serviciului intră 
în contact cu oficiile diplomatice, cât şi acelora care au rude şi relaţii în emigrația 
reacționară. 


V. Îmbunătăţirea activităţii de cunoaştere şi respectare a legislaţiei în vigoare. 


1. În vederea întăririi disciplinei, cu ajutorul factorilor de răspundere din redacții 
și poligrafii, vom iniţia acţiuni de reprelucrare a Legii 23/1971, precum şi H.C.M. 
nr. 18 şi 19/1972, precum și a regulamentelor de ordine interioară din fiecare instituţie, 
acțiune ce se va încheia la 30 martie 1978. 

2. Se va asigura prelucrarea contrainformativă individuală de către ofiţerii de 
securitate a tuturor persoanelor care prin natura serviciului intră în contact cu cetățeni 
străini. 

De asemenea, individual sau colectiv, a tuturor celor care se deplasează în 
străinătate, în interes de serviciu ori personal, diferențiat în raport de individ, cât şi 
de specificul ţării unde se deplasează. 

3. Până la 30 ianuarie 1978 vom întreprinde măsuri de reactualizare a listelor 
cuprinzând personalul care are acces la date și documente ce constituie secret de stat 
şi se va urmări modul în care şi-au însușit prevederile Legii 23/1971 şi H.C.M. 
19/1972. 

4. Prin controale lunare, vom urmări modul cum sunt respectate prevederile Legii 
23/1971, H.C.M. 18 şi 19/1972. 

În cazurile de încălcare a prevederilor legale, vor fi aplicate sancţiuni 
corespunzătoare, concomitent cu informarea conducerii instituţiilor. 


Ofiţer specialist | 
Colonel 
V. Salapa 
A.C.N.S.A.S., fond documentar, dosar nr. |, vol. |, f. 81-87. 

1978 februarie 6. Plan de măsuri pentru intensificarea muncii informativ-operative 
în rândul ziariştilor străini care vizitează R.S. România 


Ministerul de Interne Strict secret 
Direcţia Secretariat-Juridică 
Nr. 009511 din 6 februarie 1978 


Rog a aproba 
Gl. N. Pleșiţă 
Se aprobă 
Teodor Coman 


Plan de măsuri 
pentru intensificarea muncii informativ-operative în rândul ziariştilor străini, 
în scopul cunoaşterii şi prevenirii acțiunilor ostile puse la cale de aceştia 


- o. 


împotriva ţării noastre! 


Din măsurile informativ-operative întreprinse rezultă că R.S. România este 
vizitată de un număr tot mai mare de ziariști, corespondenți de presă, radio și 
televiziune străini. În marea lor majoritate, aceştia au informat corect opinia publică 
internaţională despre unele aspecte ale politicii interne și externe a partidului și statului 
nostru. Au fost însă identificaţi și unii ziarişti preocupaţi să culeagă informații secrete 
din diferite domenii de activitate ori să realizeze contacte cu elemente ostile din rândul 
cetățenilor români, de la care să obţină date false şi tendențioase, pe care să le 
folosească în acţiunile de denigrare a țării noastre puse la cale de serviciile de spionaj 
şi organizaţiile reacționare din străinătate. 

Deşi în procesul muncii au fost prevenite sau anihilate încercările unor ziarişti 
de a desfășura astfel de activităţi, s-au manifestat şi neajunsuri care nu au permis 
realizarea unui control permanent și eficace asupra activităţii lor: lipsuri în dispunerea, 
instruirea, dirijarea şi verificarea reţelei informative; ineficienţa măsurilor luate pentru 
prevenirea realizării de contacte între unii ziariști străini şi elemente ostile din rândul 
cetăţenilor români; deficienţe în coordonarea, pe țară, de către Direcţia a III-a, a muncii 
contrainformative în rândul acestei categorii de străini. 

Pentru eliminarea neajunsurilor existente, realizarea unui control mai eficient asupra 
ziariştilor pe timpul şederii lor în România și în scopul prevenirii, descoperirii şi 
contracarării oricăror acțiuni dușmănoase puse la cale de elemente ostile din rândul 
acestora, se vor întreprinde următoarele măsuri: 


! Planul de măsuri a fost abrogat prin adresa S.[.S.J. nr. D/0120/2 octombrie 1979 (A.C.N.S.A.S., 
fond documentar, dosar nr. 113, vol. 2, f. 38). 

1. Aparatul de contraspionaj, în conlucrare cu celelalte unităţi ale Ministerului de 
Interne, va organiza și desfășura supravegherea informativă sistematică a tuturor 
ziariştilor străini, în vederea cunoaşterii și controlării activităţii lor, identificării şi 
luării în lucru a celor suspecți de spionaj sau cu alte preocupări ostile. În acest scop: 

a) În termen de 30 de zile vor fi analizate toate informaţiile existente despre 
corespondenții de presă, radio şi televiziune acreditaţi permanent în R.S. România 
sau care ne-au vizitat temporar ţara, selecționând și luând în lucru elementele suspecte 
despre care se deţin date că: 

— sunt preocupate să culeagă informaţii secrete ori întreţin legături cu diplomaţi 
spioni aflați la post în București; 

— şi-au creat legături în rândul unor cetățeni români cunoscuţi cu manifestări 
dușmănoase, de la care au cules date cu caracter denigrator referitoare la aşa-zisa 
problemă a drepturilor şi libertăţilor omului; 

— în timpul sau după vizitele lor în România au transmis şi publicat materiale cu 
caracter ostil ţării noastre; 

— întreţin legături cu postul de radio „Europa Liberă“, din însărcinarea căruia culeg 
date folosite în campania de denigrare sau contactează elemente dușmănoase din 
rândul cetățenilor români, pe care le instigă la acţiuni protestatare. 

b) Până la data de 25 februarie 1978, va fi analizată situația operativă a celor 204 
ziarişti aflați în preocupările aparatului de contraspionaj, hotărându-se măsuri 
concrete în funcție de datele existente și scopul urmărit în fiecare caz (includerea în 
urmărirea informativă, luarea în studiu în vederea recrutării, stabilirea de măsuri de 
influențare, dezinformare sau compromitere). 

2. Pentru a cunoaște la timp despre sosirea în ţară a unor corespondenţi de presă, 
radio şi televiziune şi programul acestora, Direcţiile ] și a III-a — potrivit competenţelor 
lor — vor asigura legături permanente cu Direcţia presei și culturii din Ministerul 
Afacerilor Externe, Ministerul Turismului, „Agerpres“, Institutul român pentru 
relaţii culturale cu străinătatea, Radioteleviziunea română și alte instituţii care 
organizează activități cu ziariștii străini. 

3. U.M. 0920 va comunica în timp util, Direcţiei a III-a, informaţii despre ziariştii 
străini care intenţionează să vină în ţară şi sunt cunoscuți sau suspecți de apartenență 
la serviciile de spionaj ori manifestă preocupare pentru obţinerea de date pe care să 
le folosească în scop denigrator. 

4. Direcţia de pașapoarte, evidenţa străinilor şi controlul trecerii frontierei va lua 
măsuri pentru stabilirea şi comunicarea cu operativitate la Direcţia a III-a, prin Centrul 
de informatică şi documentare, a tuturor străinilor din ale căror documente de identitate 
sau declaraţii verbale rezultă că sunt corespondenţi de presă, radio și televiziune, pentru 
a se putea organiza, încă de la intrarea în ţară, măsuri de urmărire activă a acestora. 

5. Pe baza datelor obținute, Direcţia a III-a va informa unităţile centrale şi teritoriale 
despre vizitele pe care corespondenţii străini urmează să le facă în diferite instituții 
din sectoarele lor de responsabilitate, pentru a lua măsuri de supraveghere a acestora 

pe timpul cât se află în locurile respective, de pregătire contrainformativă a 
persoanelor care urmează să poarte discuţii oficiale cu ziariștii, de identificare și 
urmărire informativă, pe principiul muncii în obiectiv, a elementelor suspecte din 
rândul cetăţenilor români preocupaţi să-și creeze legături neoficiale cu aceștia. 

6. Toate unitățile Ministerului de Interne vor contribui la depistarea și 
supravegherea informativă a ziariştilor străini care, ascunzându-și adevărata calitate, 
încearcă să pătrundă în diferite instituiții sau să-şi creeze legături în rândul cetăţenilor 
români de la care să culeagă datele ce-i interesează. Asemenea cazuri vor fi 
semnalate operativ la Direcţia a III-a, pentru a coordona munca de urmărire 
informativ-operativă a lor. 

7. Până la 28 februarie 1978, unităţile centrale și teritoriale vor lua măsuri ca 
întreaga reţea informativă din instituţiile, locurile şi mediile frecventate de ziariștii 
străini să fie reinstruită cu sarcini concrete pentru a semnala operativ apariţia acestora 
în locurile respective, domeniile care îi interesează, căile prin care intenţionează să 
se documenteze, categoriile de cetăţeni români vizaţi, în scopul prevenirii şi 
contracarării încercărilor de a realiza contacte cu cetăţeni români cunoscuţi cu 
manifestări dușmănoase sau ale căror nemulțumiri ar putea fi exploatate în obținerea 
de informaţii ori realizarea de reportaje cu caracter denigrator. 

Informatorii și colaboratorii din hoteluri, moteluri, restaurante şi alte locuri vor 
sesiza operativ apariţia unor străini ce au preocupări ziaristice, precum și a tuturor 
contactelor particulare ale corespondenților de presă, radio și televiziune cu cetăţeni 
români, pentru a verifica dacă acestea se realizează în conformitate cu normele legale 
sau au loc în cadru neoficial. 

Informaţiile obținute despre ziariștii străini vor fi comunicate, după caz, Direcţiei 
a III-a sau serviciilor de contraspionaj din inspectoratele judeţene. 

8. În instituţiile de învăţământ, artă şi cultură, în sectoarele de presă şi publicitate, 
în alte locuri vizate de ziariștii străini — potrivit competenţelor lor — Direcţiile I, a 
Il-a şi a III-a vor crea o reţea de interpunere, formată din specialişti şi alți oameni 
de valoare, capabili să răspundă documentat la întrebările corespondențţilor străini 
şi să-1 influenţeze în direcţia informării obiective a opiniei publice internaționale cu 
realitățile din R.S. România. 

O atenţie deosebită se va acorda selecționării persoanelor care urmează să 
însoţească, în cadrul programelor organizate, corespondenții de presă străini. Acestea 
trebuie să aibă o bună pregătire politică și profesională, putere de convingere și 
influență asupra ziariştilor străini. 

9. Pe lângă corespondenţii de presă care, necunoscând realităţile din ţara noastră, 
se află sub influenţa propagandei occidentale, vor fi interpuse surse capabile să prezinte 
în mod obiectiv preocupările partidului și statului nostru pe plan intern și în domeniul 
relaţiilor internaționale, exercitând asupra lor o influență pozitivă. Concomitent, se 
vor lua măsuri de prevenire a intrării în contact a unor astfel de ziariști cu elemente 
cunoscute cu manifestări dușmănoase, care i-ar putea influenţa în sens negativ. 

10. În scopul cunoaşterii şi controlării activităţii ziariştilor străini, a stăpânirii în 
cât mai bune condiţii a situaţiei informative din problemă, Direcţia a III-a, în cooperare 
cu U.M. 0920, va lua în studiu în vederea recrutării unele persoane cu posibilități 
informative reale din rândul acestei categorii de străini. 

11. Direcţia a III-a va lua măsuri pentru cunoașterea și controlarea legăturilor dintre 
corespondenții străini și misiunile diplomatice din București, urmărind să stabilească 
dacă acţiunile acestora sunt coordonate sau sprijinite de ambasade, dacă între 
diplomații spioni şi ziarişti are loc un schimb reciproc de informaţii ori îi folosesc 
în acţiuni de diversiune ideologică, în funcție de care va întreprinde măsurile ce se 
impun. 

12. Unităţile centrale şi teritoriale vor acţiona, în sectoarele de responsabilitate, 
pentru a preveni ca unele elemente ostile sau nemulțumite din rândul cetățenilor români 
să predea corespondenţilor străini materiale cu conţinut denigrator. În cazurile în care 
s-a stabilit că astfel de materiale au fost totuși predate, vor fi întreprinse măsuri 
diversificate pentru a preveni scoaterea lor din ţară. 

13. Pentru exercitarea unui control mai eficient asupra conţinutului discuțiilor 
purtate de unii ziarişti străini cu cetățeni români în condiţii şi împrejurări suspecte 
și anihilarea acțiunilor ostile, unitățile informative vor folosi în mai mare măsură 
mijloacele tehnice din dotare. 

14. Comandamentul pentru tehnică operativă şi transmisiuni va intensifica con- 
trolul comunicărilor transmise de corespondențţii de presă prin telex, reţeaua telefonică 
internaţională și pe calea poştei, pentru cunoașterea operativă a conţinutului lor, în 
scopul organizării de măsuri vizând anihilarea efectului nociv al ştirilor tendenţioase. 

15. Unităţile Ministerului de Interne, cu sprijinul instituțiilor române specializate, 
vor stabili ziariștii străini care după vizitele făcute în R.S. România au publicat articole 
cu caracter denigrator la adresa țării noastre ori au furnizat agenţiilor de presă, radio 
şi televiziune știri şi informaţii denaturate și vor lua măsuri de identificare și urmărire 
a surselor folosite de străini în obţinerea datelor respective. 

16. Asupra ziariştilor stabiliți că desfăşoară acţiuni de spionaj sau sunt preocupaţi 
să culeagă date și materiale pe care să le folosească în publicarea de articole sau repor- 
taje cu un profund conţinut denigrator, vor fi întreprinse măsuri diversificate, vizând: 

— limitarea activităţii lor şi dezinformarea sistematică; 

— compromiterea celor care săvârşesc acte infracționale sau alte fapte dezonorante 
față de ziarul, agenţia pe care o reprezintă, opinia publică ori de membri familiei; 

— atenționarea, prin „Agerpres“ sau instituţiile care i-au invitat, asupra 
neconcordanţei datelor publicate cu realităţile din ţara noastră; 

— combaterea, prin intermediul mijloacelor de informare românești, a materialelor 
prin care se prezintă în mod denaturat situația din România; 

— informarea şefilor misiunilor diplomatice, prin Ministerul Afacerilor Externe, 
despre faptul că preocupările unor ziarişti conaţionali contravin legilor române și nu 
sunt de natură să contribuie la dezvoltarea relațiilor bilaterale; 

— refuzarea cererilor unor corespondenţi de presă suspecți de spionaj sau 
cunoscuți cu manifestări ostile împotriva ţării noastre, prin care solicită acreditarea 
permanentă ori temporară în R.S. România. 

— declararea unor ziariști ca persoane indezirabile. 

17. Unităţile Ministerului de Interne vor aplica cu mai multă fermitate sancţiunile 
prevăzute de Legea nr. 23/1971 şi H.C.M. 18/1972 împotriva cetăţenilor români care: 

— intră în orice fel de legătură cu posturile de radio şi televiziune ori cu organe 
de presă din străinătate, care, prin acţiunile lor, desfășoară o activitate de defăimare 
sau contrară intereselor statului român; 

— acordă interviuri organelor de presă, agențiilor de ştiri ori posturilor de radio 
sau televiziune, în ţară sau pe timpul cât se află în străinătate în interes de serviciu 
sau personal, pentru probleme ce privesc interese politice, social-economice, de apărare 
şi tehnico-ştiințifice ale statului român, fără aprobarea factorilor competenți stabiliți 
prin lege. 

18. Direcția a III-a coordonează şi controlează — pe ţară — problema ziariști, iar 
urmărirea acestora se va realiza pe spaţii geografice în cadrul serviciilor de linie. 

Pentru o mai bună organizare a muncii, în cadrul Serviciului 14 (analiza şi sinteza 
informaţiilor de contraspionaj, prelucrarea automată a datelor și control) din Direcţia 
a III-a s-a constituit un colectiv care asigură: evidența nominală centralizată a tuturor 
ziariştilor străini care vin în România; semnalarea operativă a intrării lor în ţară; 
concentrarea de date despre ziariştii care publică materiale de denigrare a ţării; 
valorificarea informațiilor referitoare la preocupările suspecte ale acestora; formularea 
de concluzii privind eficienţa activităţii de urmărire a corespondenţilor de presă, radio 
şi televiziune străini. 

19. Semestrial şi ori de câte ori este nevoie, conducerea Direcţiei a III-a va analiza 
stadiul și modul în care se desfăşoară, pe ţară, activitatea informativă în rândul ziariș- 
tilor străini și va dispune măsuri care să ducă la intensificarea muncii în acest domeniu. 


Şeful Direcţiei a III-a Şeful Direcţiei | 
General-locotenent General-maior 
Moga Gheorghe Tăbăcaru Dumitru 
Şeful Direcţiei a II-a Şeful U.M. 0920/F 
General-maior General-maior 
Macri Emil [indescifrabil] 
Şeful Direcției Paşapoarte Şeful Comandamentului pentru 
General-maior Tehnica Operativă şi Transmisiuni 
Popescu Romeo General-locotenent 


Diaconescu Ovidiu 


A.C.N.S.A.S., fond documentar, dosar nr. 113, vol. 2, f. 43—50. 

1978 mai 6. Raport al Serviciului 5 din Direcţia I privind stadiul activității 
informativ-operative în obiectivul Radioteleviziunea Română 


Ministerul de Interne Strict secret 
Departamentul Securităţii Statului 

Direcţia | 

152/SV/001635 din 9 mai 1978 


Raport cu privire la stadiul activităţii informativ-operative în obiectivul 
Radioteleviziune 


La 4 mai 1978 s-a analizat la nivelul conducerii direcţiei, col. Năstase Gheorghe, 
stadiul executării ordinelor date la 20 octombrie 1977 de către conducerea ministerului, 
cu prilejul analizei muncii operativ-informative din cadrul Radioteleviziunii Române. 

Pe baza concluziilor desprinse şi a ordinelor date, s-a întocmit un program de 
măsuri. Stadiul realizării sarcinilor se prezintă astfel: 

a) S-au făcut progrese în ce privește activitatea, care se desfășoară pe principiul 
muncii în obiectiv. A crescut capacitatea ofiţerilor de cuprindere, sesizare şi prevenire 
a unor fapte şi fenomene care puteau degenera în acțiuni și activităţi potrivnice 
orânduirii sociale şi de stat sau care puteau aduce prejudicii bunei activităţi în cadrul 
acestei importante instituţii. 

— Întreaga activitate de securitate s-a bazat pe o concepție mai clară de muncă, 
vizând realizarea în bune condițiuni a unor sarcini impuse de necesităţile imediate 
ale muncii — completarea reţelei, verificarea operativă a informaţiilor. Totodată, 
activitatea a fost orientată și organizată în vederea studierii unor fenomene în evoluţia 
lor, cât şi pronosticarea unor fapte și fenomene cu consecinţe negative, luându-se 
măsuri în vederea prevenirii acestora, așa cum a fost cazul persoanelor restructurate 
de la Radioteleviziune. 

S-a acţionat în direcţia aducerii unor corective în ce privește ponderea activităţii 
ofiţerilor, în sensul ca aceasta să se desfășoare cu precădere în obiectiv, în munca 
cu reţeaua informativă, cât şi participarea nemijlocită la toate transmisiunile de 
importanţă excepţională ce au avut loc. 

— Ca urmare, s-a făcut o delimitare mai riguroasă a tuturor punctelor vulnerabile 
din obiectiv, totodată acţionându-se în direcția organizării activităţii informative în 
acestea. 

b) În urma concluziilor desprinse de la analiză cu privire la deficienţele existente 
în activitatea de supraveghere informativă, au fost luate măsuri concrete de 
remedierea lipsurilor și ridicarea eficienţei acestei activităţi, punând accent pe 
acoperirea informativă a tuturor locurilor şi mediilor, astfel: 

— Din cele 48 recrutări prevăzute în această perioadă, s-au realizat 45. Au fost create 
condiţiile ca întregul plan de recrutări prevăzut până la sfârşitul lunii mai a.c. să fie 
realizat în întregime (61 recrutări). 

— S-a insistat ca noile recrutări să se facă în acele redacţii, servicii, echipe de lucru, 
puncte vulnerabile, unde nu am avut reţea sau era insuficientă. 

— Noile recrutări s-au făcut din rândul persoanelor care, prin poziția și pregătirea 
lor, au reale posibilități de informare sau lucrează în puncte vulnerabile. 

— La realizarea acestor recrutări au concurat marea majoritate a ofiţerilor 
serviciului. Din cele 45 de recrutări efectuate, 18 au fost realizate de alți ofițeri din 
serviciu, cu precădere din rândul persoanelor care au posibilități de informare şi pe 
linia problemei în care lucrează aceşti ofiţeri. 

— Capacitatea de cunoaștere şi rezolvare operativă a unor aspecte negative se 
măreşte și prin aceea că s-au extins relaţiile operative cu toți factorii de conducere 
din obiectiv, începând de la secretar general de redacție, până la conducerea 
Radioteleviziunii. Aceştia au fost sesizaţi cu unele aspecte care puteau avea 
consecinţe negative asupra bunului mers al instituţiei. 

De asemenea, conducerea Radioteleviziunii a fost sensibilizată cu privire la 
personalul angajat necorespunzător din punct de vedere al profilului moral, luându- 
se măsuri pentru desfacerea contractului de muncă celor care au refuzat să revină 
asupra cererilor de plecare definitivă. 

Legătura permanentă cu conducerea obiectivului s-a ţinut în vederea remedierii 
operative a unor deficienţe în ce priveşte realizarea emisiunilor de importanță 
excepțională. 

— S-a acţionat în direcția reinstruirii reţelei informative, atât în raport de specificul 
locului său de muncă, cât şi cu problematica de securitate ce o ridică întregul obiectiv. 
De asemenea, reţeaua a fost instruită și folosită pentru a acţiona în mod direct în 
vederea influenţării pozitive a unor elemente care aveau tendinţa ca, în urma unor 
nemulțumiri personale, să treacă la acţiuni necugetate, ca de exemplu: cazul lui Bălan 
Eufrosina, care, fiind schimbată dintr-o anumită funcţie, intenționa să treacă la anumite 
manifestări deschise de nemulţumire. Au fost duse acțiuni de temperare a atitudinii 
numiților Carp Sorin şi T&mory Peter Gyula, care au depus formele pentru plecare 
definitivă din ţară. 

Cc) S-a acordat atenţie sporită în vederea cuprinderii în supravegherea informativă 
a tuturor persoanelor pretabile la acţiuni ostile, locurilor și mediilor unde se pot 
produce fapte şi fenomene de natură să afecteze securitatea statului ori a bunului mers 
al instituţiei. În acest context, s-a acordat o atenţie permanentă cunoașterii stării de 
spirit a personalului, în vederea prevenirii amplificării unor manifestări negative. 

În vederea menținerii unui climat propice de muncă, cât şi pentru prevenirea 
transformării unor nemulțumiri personale în acte iresponsabile cu consecințe asupra 
securității statului ori asupra bunului mers al instituţiei, s-a acționat în vederea 
clarificării situaţiei acestora, cu sprijinul conducerii instituției. De exemplu, li s-a 

desfăcut contractul de muncă la cele 9 elemente de la Televiziune care au depus cererile 
pentru plecare definitivă din ţară. 

d) S-a acționat mai operativ în vederea clarificării situației elementelor care se 
află în evidenţa dosarului de obiectiv, astfel: 

Dintre cele 16 elemente din studiourile centrale semnalate cu manifestări ostile, 
4 au fost scoşi din preocupări prin neconfirmarea materialului de primă sesizare; 12 
rămân în continuare în atenția noastră; asupra a 2 elemente s-a deschis D.U.1., întrucât 
au apărut elemente noi cu privire la atitudinea şi comportarea acestora. 

În evidenţa dosarului de obiectiv se află 33 de elemente, semnalate că întrețin relaţii 
neoficiale cu cetăţeni străini; 9 cazuri au fost scoase din preocupări, nerezultând date 
că asemenea legături erau de natură suspectă. 

Se acţionează în continuare în vederea clarificării naturii legăturilor la cele 24 de 
elemente rămase în atenţie. 

Dintre cele 38 de elemente aflate în atenţie, de la studiourile centrale, semnalate 
cu intenții de rămânere ilegală în străinătate, 12 cazuri au fost scoase din preocupări 
prin neconfirmarea materialului de primă sesizare. 

S-a acordat atenţie cunoașterii poziţiei și atitudinii celor 11 cetăţeni străini care 
lucrează în cadrul redacției Emisiunilor pentru străinătate, nerezultând date de interes 
operativ. 

De asemenea, rămân în atenţia noastră, în cadrul supravegherii informative, cele 
10 elemente cunoscute cu antecedente politice reacționare. 

€) În prezent se află în verificare prin D.U.I. un număr de 6 cazuri, semnalate cu 
unele manifestări ostile. În perioada la care se referă raportul, au fost închise 2 D.U.l. 
prin neconfirmarea materialului de primă sesizare și deschise 4. 

f) Au fost luate măsuri pentru o mai bună organizare a supravegherii cetăţenilor 
străini pe timpul cât se află în obiectiv. Pe această linie, împreună cu U.M. 
0625/C.P,, s-a efectuat un control de fond, stabilind un program de măsuri concret 
în vederea remedierii unor lipsuri constatate. 

De comun acord cu conducerea instituţiei, s-a introdus o evidență strictă a străinilor 
care intră în instituție. De asemenea, pentru ziariști s-a început introducerea unor fişe 
care pot fi folosite și pentru nevoi operative. 

e) Au fost luate măsuri în vederea verificării în evidenţele Ministerului de Interne 
a celor 13 translatori şi însoțitori din afara instituției, folosiţi de către Radioteleviziune. 
De asemenea, am sensibilizat conducerea instituţiei pentru completarea acestui corp 
de translatori şi însoțitori cu oameni de încredere, în raport de nevoile ce le au, în 
așa fel încât să nu se mai apeleze la serviciile O.N.T. 

h) Un număr de aproximativ 92 persoane care au efectuat călătorii în străinătate, 
în interes de serviciu sau individual, au fost pregătite contrainformativ de către ofițerii 
care răspund de obiectiv. 

Se ţine o evidenţă nominală a celor care se deplasează în străinătate. 

1) S-a depus un volum mare de muncă pe linia pregătirii şi desfășurării celor 25 
transmisiuni de importanță excepțională, acţionându-se conform metodologiei de lucru 
aprobată de conducerea ministerului. 

Ofițerii care răspund de obiectiv, au participat direct, atât în perioada pregătirii, 
cât şi pe timpul efectuării transmisiunilor în direct, informând operativ conducerea 
direcției şi uneori conducerea ministerului cu privire la unele situaţii negative care 
puteau periclita acţiunea. 

]) A stat în atenţia noastă și problema îmbunătăţirii pazei și securităţii obiectivului, 
a punctelor vulnerabile. 

S-au efectuat controale periodice, cât şi ocazia unor evenimente mai deosebite. 
De asemenea, s-au organizat teste pentru pătrunderea clandestină în obiectiv, cu care 
ocazie s-au constatat deficiențe cu privire la controlul accesului în instituţie; de 
asemenea, au fost depistate unele legitimaţii care nu aveau viza la zi. 

Lipsurile constatate au fost aduse la cunoștința comandantului subunităţii de pază, 
comandantului brigăzii de securitate, cât şi conducerii Radioteleviziunii Române, care 
au luat măsuri de remedierea acestora şi sancţionarea celor vinovaţi. 

La fiecare punct de intrare în instituţie s-a introdus un registru în care sunt 
consemnate neregulile cu privire la accesul în obiectiv. Angajaţii care au comis abateri 
au fost atenţionaţi de către conducerea Radioteleviziunii în prezenţa ofițerului. 

Deşi, în comparaţie cu perioada precedentă, activitatea de securitate în obiectiv 
a cunoscut îmbunătăţiri, atât sub raportul cantităţii, cât şi calității muncii, apreciem 
că aceasta nu se ridică la nivelul necesităţilor. 

Se mai menţin serioase lipsuri în ce privește cunoașterea multilaterală a 
elementelor aflate în atenţia noastră. Aceasta se realizează cu precădere la locul de 
muncă. S-au întreprins puţine acţiuni în vederea stabilirii atitudinii și comportării 
acestora în cercul lor de relații. 

De asemenea, acţiunile întreprinse în vederea cunoașterii mai complete a 
colaboratorilor externi au fost sporadice şi au vizat numai o parte dintre aceștia. 

În activitatea de viitor, vom urmări în principal realizarea următoarelor obiective: 

— în ce privește munca cu reţeaua informativă, vom acţiona în vederea unei 
temeinice instruiri a surselor nou recrutate. De asemenea, punctarea și recrutarea de 
noi elemente se va realiza numai din rândul persoanelor cu multiple posibilități de 
informare; 

— asupra persoanelor semnalate cu anumite manifestări negative vom efectua 
verificări complexe în vederea stabilirii cercurilor de relaţii în afara instituției; 

— se va pune un accent mai mare în verificarea tuturor informaţiilor cu privire la 
atitudinea negativă a unor angajați ai instituţiei, în scopul de a ne edifica asupra 
atitudinii şi comportării acestora; 

— aprofundarea verificărilor asupra colaboratorilor externi folosiți de 
Radioteleviziune. De asemenea, terminarea verificărilor începute asupra traducătorilor 

folosiţi de instituţie, pentru a însoţi delegaţii veniţi din străinătate şi înlocuirea celor 
necorespunzători; 

— în ce privește activitatea studiourilor teritoriale, vom acţiona în direcţia 
dinamizării muncii şi ridicării eficienței acesteia la nivelul cerințelor. De asemenea, 
vom sensibiliza conducerea studiourilor centrale cu privire la personalul angajat 
semnalat cu atitudine necorespunzătoare. 

Șeful serviciului 
Colonel, 
Nicolae Mihai 
De acord 

Locţiitor şef direcție 

Colonel, 

Năstase Gheorghe 


A.C.N.S.A.S., fond documentar, dosar nr. 135, vol. |, f. 87-89. 

1978 noiembrie 6. Notă a Departamentului Securităţii Statului privind atitudinea 
şi situația foştilor condamnaţi pentru „infracțiuni contra 
securității statului“ 


Ministerul de Interne Strict secret 
Departamentul Securităţii Statului 
Nr. 00390600 din 6 noiembrie 1978 


Notă 


Din analiza datelor existente în legătură cu situaţia și atitudinea prezentă a foştilor 
condamnați pentru infracţiuni contra securităţii statului, rezultă următoarele: 

În țară, numărul acestora se ridică la 14.463, dintre care 151 au fost conducători 
de bande și organizaţii subversiv-teroriste. 

După vârstă, 3.026 au până la 50 ani, 2.910 între 50-55 ani, 2.625 între 55-60 
ani şi 8.561 peste 60 ani. 

Circa 6.000 foști condamnaţi sunt încă în activitate. Dintre aceștia, lucrează în 
organizaţii economice 83%, în sectoarele sănătate 3,5%, culte-secte 3,1%, învăţământ 
2,1%, cercetare-proiectare 1,9%, artă-cultură 0,9%. 

Informaţiile obţinute în procesul supravegherii informative a acestor persoane atestă 
faptul că o bună parte au renunţat la concepţiile lor ostile și s-au încadrat în activitatea 
de edificare a socialismului în patria noastră. Până în prezent, circa 30% au obţinut 
reabilitarea juridică. 

Sunt însă circa 200 dintre ei, îndeosebi foşti conducători de bande sau organizaţii 
subversiv-teroriste, precum şi din rândul celor ce au suferit condamnări repetate, care 
se menţin pe poziţie dușmănoasă. Aceștia comentează ostil evenimentele politice 
interne şi măsurile luate de conducerea partidului și statului în diverse domenii de 
activitate, denigrează orânduirea socialistă și colportează știri tendenţioase audiate 
la posturile de radio occidentale. De asemenea, caută să menţină legături între ei şi 
cu cei care au părăsit ilegal țara, sunt preocupaţi de a emigra, preamărind modul de 
viață occidental, iar în situaţii conjuncturale, apreciate ca fiindu-le favorabile, își 
manifestă deschis ostilitatea faţă de regim. 

Astfel, luând cunoștință despre atitudinea lui Paul Goma, 17 foşti condamnaţi au 
aderat la acţiunea dușmănoasă a acestuia, iar alți 72 s-au declarat de acord cu el, îi 
urmăresc activitatea în străinătate și o popularizează în cercul lor de relații. 

Datorită fanatismului, 19 foști condamnați își menţin convingerile ostile, pe care 
le exprimă deschis, încercând să acționeze în diverse moduri împotriva statului, 
lansează zvonuri de natură a crea neîncredere în trăinicia orânduiri noastre socialiste, 
mențin legături cu alți foști condamnați şi își exprimă intenţia ca în anumite situații 
să se răzbune pe cei ce i-au condamnat. 

Alţi 25 sunt cunoscuţi cu preocupări de a elabora memorii sau creaţii literare cu 
conținut ostil, pe care intenționează să le scoată din țară pentru a le publica în 
străinătate. 

În străinătate se află peste 60 foşti condamnaţi, plecaţi pe diferite căi, stabiliți în 
principal în R.F. Germania, Franța și S.U.A. Dintre aceștia, 29 au făcut declaraţii 
calomnioase la adresa țării noastre ori au aderat la grupările emigrației reacționare, 
14 sunt folosiţi de posturile de radio occidentale în propaganda ostilă statului nostru, 
8 fac parte din „Asociaţia foştilor deținuți politici din România“, cu sediul la Paris, 
iar 8 au întreprins în diferite împrejurări acţiuni de protest în fața reprezentanţelor 
diplomatice ale ţării noastre din S.U.A. şi R.F. Germania. De asemenea, ei exercită 
o influență nefastă asupra foştilor condamnaţi din ţară, cât şi asupra rudelor sau altor 
legături. 

Organele de securitate continuă măsurile de prevenire, cunoaștere şi neutralizare 
a eventualelor acţiuni ostile din partea foştilor condamnaţi pentru infracţiuni contra 
securității statului. 


A.C.N.S.A.S., fond documentar, dosar nr. 131, vol. |, f. 7-8. 

1979 august 14. Plan de măsuri pentru realizarea misiunilor ce revin Direcţiei | 
pe linie de securitate şi gardă 


Ministerul de Interne Strict secret 
Departamentul Securităţii Statului 
Direcţia | 
Nr. 0068.174 din 14 august 1979 
Aprob 
Gl. mr. Tăbăcaru Dumitru 


Plan de măsuri (cadru) 
pentru realizarea misiunilor ce revin Direcţiei 1 pe linie de securitate şi gardă 


Premergător acţiunilor la care participă conducerea de partid şi de stat ori vizitelor 
unor înalți oaspeți de peste hotare în ţara noastră, precum și pe timpul desfășurării 
acestora, vor fi întreprinse următoarele măsuri: 
din competenţa aparatului de informaţii interne, îndeosebi în zonele unde au loc 
acțiunile respective, pentru: 

1. Intensificarea muncii compartimentelor corespondente din inspectoratele 
judeţene (municipiul București) în vederea asigurării controlului informativ complet 
asupra tuturor persoanelor din sfera de preocupare a aparatului de informaţii interne, 
pretabile să aducă atingere intereselor politice ale statului nostru ori a impieta buna 
desfășurare a acţiunilor, acordându-se atenţie deosebită: 

a) Persoanelor care: 

— sunt semnalate cu intenţii de a întreprinde acţiuni turbulente, așa-zis protestatare, 
cărora să le dea sensuri politice necorespunzătoare; 

— abordează în mod tendenţios probleme referitoare la drepturile omului; 

— au încercat ori intenționează să rezolve probleme personale pe căi neoficiale; 

— sunt cunoscute cu preocupări de natură ostilă ori de a răspândi zvonuri 
dușmănoase pentru a influenţa negativ starea de spirit a populaţiei; 

— au fost identificate ca autori de înscrisuri cu conţinut duşmănos ori sunt cunoscute 
cu astfel de preocupări; 

— suferă de afecţiuni neuro-psihice și au manifestări violente; 

— duc mod de viaţă parazitar şi anarhic. 

b) Cetăţenilor români aflaţi la studii în R.S. România, din baza de lucru a 
informaţiilor interne, îndeosebi celor din statele arabe şi africane, precum şi celor 
originari din statele ai căror șefi participă la vizita respectivă. 

c) Legionarilor şi altor persoane din emigrație, emisarilor organizaţiilor reacționare 
din străinătate, ziariştilor invitaţi de instituţiile din zona de responsabilitate a apara- 
tului de informații interne și altor străini care se află în ţara noastră în perioadele 
respective, semnalaţi cu preocupări de a instiga la acţiuni ostile persoane din baza 
de lucru a aparatului din profilul Direcţiei |. 

2. Stabilirea, sub controlul şefilor de servicii, de către ofițerii Direcţiei I, a măsurilor 
ce trebuie luate de compartimentele corespondente din inspectorate, asupra categoriilor 
de persoane sus-menţionate și coordonarea activităţilor interjudeţene pentru a se 
preveni orice acţiuni de natură să lezeze interesele statului nostru, precum și sosirea 
persoanelor respective în Capitală ori în alte locuri unde se vor desfășura activităţi 
prilejuite de acţiune. 

În raport de complexitatea situaţiei operative pe linia problemelor din competență, 
şefii serviciilor vor trimite la inspectorate ofițeri care să acorde sprijin pe linia 
problemelor respective pentru: 

— analiza persoanelor din sfera de preocupare a problemei, pretabile la fapte de 
natură să impieteze buna desfăşurare a acțiunii; 

— instruirea reţelei informative în legătură cu acţiunea şi realizarea de întâlniri mai 
frecvente pentru cunoașterea stării de spirit în rândul persoanelor, locurilor şi 
mediilor din competenţa problemei; 

— asigurarea supravegherii şi urmăririi străinilor aflaţi în județe, cunoscuţi cu 
preocupări de a instiga la acţiuni ostile persoane din baza de lucru a problemei; 

— verificarea persoanelor din sfera de preocupare a aparatului din profilul 
Direcţiei |, participante la acţiune ori la diferite activităţi protocolare legate de aceasta 
și înlocuirea celor necorespunzătoare; 

— centralizarea și analiza informaţiilor, stabilirea măsurilor corespunzătoare de 
prevenire și raportarea la comandamentul acţiunii şi la Direcţia I a celor ce prezintă 
interes pentru acţiune; 

— stabilirea celor mai eficiente măsuri de neutralizare prin: 

— semnalarea la organele de partid a nemulțumirilor justificate pentru a se 
lua măsuri de rezolvare a lor; 

— antrenarea colectivelor de oameni ai muncii la prevenirea şi neutralizarea 
acțiunilor celor în cauză; 

— alte măsuri de prevenire. 

Aceleaşi sarcini revin şi ofiţerilor care se vor deplasa la inspectoratele judeţene 
(municipiul Bucureşti), premergător și în perioada acţiunii, pentru rezolvarea unor 
misiuni pe linia problemei în care lucrează. 

În cazul când ofiţerii Direcţiei 1 se deplasează la inspectorate, în cadrul unor grupe 
constituite special pentru acţiune, vor sprijini serviciile 1 din inspectorate pentru 
realizarea sarcinilor ce le revin pe linia tuturor problemelor din competenţă. 

Răspund: şefii de servicii. 

3. Verificarea împreună cu Direcţia a III-a, U.S.L.A. și I.G.M. a modului cum 
asigură inspectoratele judeţene (municipiul Bucureşti) controlul în căminele 
studențești, precum și conlucrarea în acest sens cu factorii educaționali și obşteşti, 
în vederea prevenirii acțiunilor de natură să lezeze interesele statului nostru și deplasării 
spre Capitală ori în alte locuri unde se desfășoară activități legate de acţiune, a 
cetăţenilor străini aflați la studii în R.S. România. 

Răspunde: şeful Serviciului 6. 

II. Asigurarea controlului informativ complet asupra tuturor persoanelor, locurilor 
şi mediilor din răspunderea nemijlocită a ofiţerilor Direcţiei I, unde se pot produce 
fapte de natură să aducă atingere securităţii statului, în care scop: 

1. Se va asigura instruirea rețelei informative din legătura nemijlocită a ofiţerilor 
Direcţiei 1 de a culege informaţii privind starea de spirit și comentariile ce se fac în 
legătură cu acţiunea, combătându-se cu fermitate zvonurile tendențioase ori alarmiste. 
Întâlnirile cu rețeaua informativă vor avea caracter mai intens și se vor realiza conform 
graficelor ce se vor afla la șefii serviciilor. 

Răspund: şefii de servicii. 

2. Se va analiza, sub controlul şefilor de servicii, situaţia tuturor persoanelor 
cuprinse în baza de lucru la fiecare problemă şi mediu din răspunderea ofiţerilor 
Direcţiei I, stabilindu-se măsuri concrete pentru fiecare caz în parte, în vederea 
prevenirii oricăror fapte de natură să impieteze buna desfăşurare a acţiunii!. 

Răspund: şefii de servicii. 

3. Se vor asigura măsuri de apărare a secretului de stat în instituţiile în care Direcţia 
1 desfășoară muncă contrainformativă, intensificându-se în acest sens controalele 
inopinate asupra modului cum sunt păstrate documentele secrete de stat și se respectă 
măsurile de pază și securitate. Atenţie deosebită se va acorda locurilor din instituţiile 
respective unde se păstrează ori manipulează armament, substanţe toxice, explozive 
ori radioactive, precum și pazei contra incendiilor. 

Răspund: şefii de servicii. 

4. Se va asigura cunoaşterea, verificarea şi avizarea persoanelor desemnate să 
îndeplinească sarcini în cadrul acţiunii, din domeniul presei, Radioteleviziunii și 
Ministerului Sănătăţii, luându-se măsuri pentru înlocuirea celor necorespunzătoare. 

Răspund: şefii de servicii. 

5. Împreună cu Comandamentul pentru tehnică operativă și transmisiuni și Inspec- 
toratul General al Miliției — prin grupa „Selector“ — vor fi asigurate măsurile de 
securitate a transmisiilor radio şi televiziune ce se vor efectua în legătură cu acţiunea. 

Răspunde: şeful Serviciului 5. 

6. Toate informaţiile care prezintă interes operativ pentru acțiune vor fi centralizate 
pe probleme şi raportate şefului unităţii sau locțiitorului la comandă, asigurându-se 
măsurile necesare de prevenire și transmiterea cu operativitate la comandamentul 


| Adnotare: „A reciez că O asemenea analiză nu trebuie să Cuj rindă întrea a bază de lucru ci numai 
> 
persoanele pretabile la acțiuni cu referire la securitate Şi gardă“. 

acțiunii. În cazuri deosebite ori la ordin, se va constitui în cadrul Direcţiei 1 o grupă 
operativă care să centralizeze, analizeze şi sintetizeze informaţiile, precum şi 
măsurile de prevenire luate, raportându-le cu operativitate conducerii unităţii şi la 
comandamentul acțiunii. 

Răspunde: conducerea unității. 

7. Conducerea Direcţiei | va numi cadre cu funcţii de răspundere care să 
participe la activitatea comandamentelor constituite pentru coordonarea măsurilor de 
securitate și gardă ce se vor stabili în cadrul fiecărei acțiuni. 

8. În cazurile când se introduce una din situaţiile prevăzute în Ordinul nr. 230/1973, 
permanenţa la comanda unităţii şi personalul de serviciu se vor stabili prin ordin de 
zi pe unitate. 

Răspunde: şeful Serviciului 8. 

9. Şefii de servicii vor asigura ca, pe timpul executării misiunilor de securitate şi 
gardă încredințate, cadrele din subordine să manifeste înalt spirit de răspundere, 
conștiinciozitate şi disciplină. 

Răspund: şefii de servicii. 

10. În raport cu specificul şi complexitatea sarcinilor fiecărei acţiuni, se vor stabili 

şi alte măsuri care vor fi cuprinse într-o notă anexă la prezentul plan. 


Locţiitor al şefului direcţiei, 
Col. [indescifrabil] 


A.C.N.S.A.S., fond documentar, dosar nr. 120, vol. |, f. 212-214. 

1979 octombrie 12. Plan de măsuri al Direcţiei 1 privind desfășurarea muncii de 
securitate în problema „Persoane ostile din sectoarele de 
presă, radioteleviziune și poligrafii“ în anul 1980 


Ministerul de Interne Strict secret 
Departamentul Securităţii Statului 

Direcţia | 

152/5V/001635 din 12 octombrie 1979 


Plan de măsuri 
privind desfăşurarea muncii de securitate în anul 1980 în problema 
„Persoane ostile din sectoarele de presă, radioteleviziune și poligrafii“ 


La baza organizării şi desfășurării activităţii de securitate în problemă, pe anul 1980, 
vor sta obiectivele şi sarcinile cuprinse în planul de măsuri al unității, rezultate din: 

— Concluziile, orientările şi ordinele date cu ocazia convocării activului de partid 
şi de comandă pe Departamentul Securităţii Statului din 8 octombrie 1979; 

— Concluziile rezultate cu ocazia analizei activităţii desfăşurate în problemă în anul 
1979 şi a ordinelor conducerii direcției. 

Activitatea va fi organizată şi în raport de stadiul muncii în problemă, mutaţiile 
în baza de lucru. 

În raport de aceşti factori, în anul 1980 activitatea în problemă va fi orientată în 
vederea realizării următoarelor obiective şi sarcini: 


]. Activitatea de supraveghere informativă 

1. Perfecţionarea activităţii de supraveghere informativă în locurile şi mediile date 
în competenţă în vederea cunoașterii și prevenirii oricărei acțiuni de natură să afecteze 
securitatea statului ori să afecteze grav buna funcţionare a instituţiilor, astfel: 

— Continuarea acțiunilor de supraveghere informativă asupra elementelor 
cunoscute cu antecedente politice reacționare, pentru a controla și cunoaște în 
permanenţă atitudinea și poziţia lor prezentă. 

Vom acorda atenție sporită pentru cunoașterea sării de spirit din obiectivele şi 
mediile din competenţă, acționând în vederea înlăturării cauzelor și anihilării 
elementelor care ar putea determina o înrăutăţire a acesteia. 

— De asemenea, diversificarea supravegherii informative în punctele vulnerabile 
de la Radioteleviziune, „Agerpres“ și întreprinderi poligrafice, în vederea limitării 
accesului persoanelor străine, prevenirii degradării ori scoaterii din uz a aparaturii 
şi instalațiilor tehnice; 

— Realizarea unei mai cuprinzătoare supravegheri informative în cadrul colectivelor 
de creație literar-artistice de la Radioteleviziune, în vederea cunoașterii aspectelor 
ce se ridică încă din faza elaborării concepţiei, pentru a preveni difuzarea unor 
materiale având un conţinut potrivnic liniei politice a partidului şi statului nostru; 

— La studiourile centrale și teritoriale de Radioteleviziune, cât şi în sectorul 
poligrafic, vom acorda în continuare atenţie cunoașterii și prevenirii unor aspecte 
negative din sectoarele economice, în mod deosebit cu privire la: 

— utilizarea fondurilor de investiţii la construirea noului studio de emisie 
pentru Radio și Televiziune, de asemenea, la construirea studiourilor de 
televiziune din lași şi Cluj; 

— perfecționarea activităţii de supraveghere informativă în sectoarele de 
Radioteleviziune şi Centrala Industriei Poligrafice, care se ocupă cu 
importul de aparatură și utilaje. Pe această linie vom efecua un schimb 
operativ de informaţii cu U.M. 0625/C.P,; 

— cunoașterea stării tehnice a aparaturii și instalaţiilor folosite la transmisii radio 
şi emisiuni de televiziune, pentru a preveni unele căderi în timpul emisiunilor; 

— cauzele care generează folosirea sub capacitate sau nefolosirea unor maşini 
în sectoarele poligrafice, consecinţele economice; 

— de asemenea, cauzele care au dus la scoaterea prematură din circuitul 
economic a unor mașini şi utilaje, la întreprinderile poligrafice. 

În luna iulie 1980 vom efectua o analiză a informaţiilor existente, cu referire la unele 
aspecte economice, în vederea desprinderii unor concluzii şi stabilirea de noi măsuri. 

— Vom intensifica acțiunile în vederea cunoașterii permanente a activității 
ziariştilor străini pe timpul cât se află în instituţie, acționând în continuare în vederea 
limitării deplasărilor în incinta instituției. 

2. În termen de 45 zile, vom efectua o analiză a tuturor informaţiilor furnizate de 
rețeaua informativă din legătura nemijlocită, în scopul de a desprinde date și 
concluzii cu referire la unele activităţi clandestine desfăşurate de elemente ostile din 
problemă. 

— De asemenea, până la data de 30 martie 1980, vom efectua analize similare şi 
asupra reţelei din inspectorate. 

Pe baza acestor analize vom trece la restructurarea bazei, reţinând în atenția noastră 
acele elemente identificate că desfăşoară asemenea activităţi ori sunt suspecte că 
intenționează să se angreneze la astfel de acţiuni, accentul fiind pus cu prioritate asupra 
următoarelor categorii de elemente: 

a) Semnalaţi că instigă la opoziţie faţă de politica partidului și statului nostru ori 
a orânduirii sociale și de stat din ţara noastră; 

b) Identificarea acelor elemente din sectorul de creaţie al Radioteleviziunii, personal 
angajat ori colaboratori externi care, fie în faza de concepţie ori de realizare, 
intenționează ori au realizat strecurarea unor idei potrivnice orânduirii sociale şi de 
stat din ţara noastră, conlucrând în acest scop cu colectivul de la artă-cultură; 

c) De asemenea, din sectorul redacțional al presei centrale și teritoriale, cât și din 
redacţiile Radioteleviziunii, identificarea acelor elemente care se eschivează de la 
publicarea ori difuzarea unor articole și comentarii cu tematică angajantă, situându- 
se pe poziţia de aşa-ziși ziarişti neutri, cât şi pe acei redactori care publică materiale 
având un caracter simbolic, prin care în mod subtil se adoptă poziţie ostilă faţă de 
unele realități din ţara noastră. 

Până la data de 30 martie 1980 vom întocmi o situație nominală a acestor categorii 
de elemente, care se vor centraliza la problemă. 

d) Prin reţeaua informativă, cât şi prin alte mijloace ale muncii de securitate, vom 
acționa în continuare pentru identificarea unor grupuri şi colective formate ca urmare 
a unor preocupări comune. Informaţiile şi datele obţinute vor face obiectul unei analize 
din care vom desprinde concluzii și măsuri ce se impun a fi luate. 

Termen: 30 aprilie 1980. 
Răspunde: cpt. Oancea Traian. 

e) Identificarea redactorilor care se ocupă cu lucrări de sertar, păstrează articolele 
respinse la publicare ori difuzare. Analiza informaţiilor şi datelor existente în 
vederea desprinderii de concluzii și stabilirea de măsuri. 

Termen: 30 mai 1980. 
Răspunde: It. col. Dinu Gheorghe. 

f) Până la data de 30 martie 1980 vom efectua o analiză a datelor şi materialelor 
existente cu privire la personalul redacțional și tehnico-redacțional care, dat fiind 
atribuţiunile de serviciu, vizitează frecvent ambasadele și oficiile diplomatice din ţară 
sau au relaţii cu cetăţeni străini, reţinând în preocuparea noastră acele elemente care 
au avut comportări şi atitudini incorecte. De asemenea, până la 20 decembrie 1979, 
împreună cu conducătorii instituţiilor, se vor lua măsuri de a efectua o nouă redu- 
cere a numărului de persoane care au asemenea îndatoriri de serviciu, cât şi pentru 
înlocuirea acelora care au asemenea obligaţii de serviciu de o perioadă mai îndelungată. 

Răspunde: col. Salapa Vasile. 

— De asemenea, se vor continua acţiunile de supraveghere informativă în rândul 
persoanelor care efectuează frecvente deplasări în străinătate, în interes de serviciu, 
cât şi a celor care au fost în misiune în exterior pe o perioadă mai îndelungată. 

g) Întocmirea unei situaţii nominale a personalului muncitor din instituţiile din 
problemă, la care se ridică unele aspecte negative pe linie de cadre. În raport de 
gravitatea antecedentelor, cât şi de atitudinea și poziția prezentă a celui în cauză, vom 
hotărî pentru fiecare caz în parte. 

Termen: 30 ianuarie 1980. 
Răspunde: fiecare ofițer pe linia compartimentului său. 

h) Continuarea acțiunilor de verificare și clarificare asupra elementelor depistate 
că au efectuat tipărirea, în poligrafii, a unor materiale interzise ori au executat 
operațiuni de tipărire în mod clandestin. Avem în vedere în special cazurile cunoscute 
de la I.M.B. — Securitate, Ploieşti, Sibiu, Bihor, Cluj, Argeş, Timiş, Arad, Râmnicu 
Vâlcea, Ialomiţa, Tulcea și Iași. 

i) În urma acţiunii Z.1975 a fost depistat un grup de elemente din presă, care pe 
fondul unor activităţi imorale au desfășurat acţiuni defăimătoare cu referire la 
conducerea superioară. Vezi anexa”. 

— Măsuri de reactivizarea supravegherii informative asupra acestora, în scopul de 
a stabili atitudinea și poziția lor prezentă. 


II. Munca cu reţeaua informativă 

1. Având în vedere că peste 90% din totalul reţelei existente a fost creată în perioada 
anilor 1978-1979, vom lua măsuri de a reanaliza și verifica întreaga rețea din problemă 
din punct de vedere al randamentului, loialității şi conspirativităţii, în scopul de a 
aprofunda cunoașterea valorii informaţiilor furnizate până în prezent, îndeosebi în 
anul 1979; folosirea fiecărei surse la valoarea și posibilităţile ce le are. De asemenea, 
împreună cu sursa, vom identifica noi posibilități de folosire atât la locul de muncă, 
cât şi în cercul de relaţii. 

— Reţeaua din legătura nemijlocită va fi analizată de către coordonatorul din 
problemă, până la 20 ianuarie 1980; 


* Anexele nu există în dosar. 

— Reţeaua din inspectoratele cu pondere pe linia problemei se va analiza de către 
ofiţerii din colectivul problemei, până la 30 martie 1980, conform graficului anexat”, 
iar din celelalte inspectorate de către ofiţerii din serviciu, până la data de 30 mai 1980. 

2. Pe baza concluziilor rezultate din analiză, cu fiecare sursă se va efectua un 
instructaj concret, accentul va fi pus asupra următoarelor aspecte: 

— Convingerea fiecărei surse că activitatea ce o desfășoară are un caracter politic- 
militant; 

— Toată reţeaua va fi dirijată ca în cadrul supravegherii informative să aibă în atenție 
categorii de persoane pretabile la acţiuni potrivnice; 

— Aspectele ce ne interesează despre elementele din atenţie, pe lângă care este 
dirijat; 

— În raport de posibilităţile şi calităţile fiecărei surse, va fi dirijată pentru a include 
în cadrul supravegherii și urmăririi informative şi alte elemente, urmărind ca, pe cât 
posibil, toate persoanele care fac obiectul muncii noastre să fie repartizate pe sursele 
de informare. 

a) De asemenea, întreaga reţea din problemă va fi dirijată şi instruită în vederea 
procurării şi furnizării de informaţii cu privire la următoarele persoane și aspecte: 

— Identificarea elementelor care instigă la emigrare, dezordini, atitudini protestatare, 
colportează ştirile transmise de posturile de radio și presa reacționară din străinătate 
ori denigrează orânduirea socială şi de stat din țara noastră; 

— Atitudinea şi comportarea ziariştilor şi a altor persoane venite din străinătate, 
pe timpul cât se află în obiectivele din responsabilitate; 

— Semnalarea elementelor cu intenții de a părăsi ţara, pe căi ilegale sau legale; 

— Abateri cu privire la apărarea secretului de stat, relații cu cetăţeni străini, accesul 
în instituții; 

— Starea de spirit în colectivele în care lucrează, cauze sau elemente care 
acționează în vederea deteriorării acesteia. 

b) Reţeaua din sectorul presă și televiziune va fi instruită şi în direcția semnalării 
persoanelor care, sub diferite pretexte, nu se angajează în publicarea sau difuzarea 
unor materiale prin care să combată diversele teorii burgheze, preferă să stea în 
expectativă; ori, cu predilecție, publică sau difuzează materiale prin care, în mod subul, 
se face o propagandă favorabilă unor asemenea teorii, semnalarea şi prevenirea 
publicării ori difuzării unor materiale având un conţinut potrivnic ori interpretativ, 
cu referiri la politica partidului și statului nostru; depistarea elementelor cu preocupări 
de a multiplica, în scop de difuzare, unele materiale apărute în presa din străinătate, 
având un conţinut de defăimare a ţării noastre. 

c) La studiourile centrale și teritoriale de Radioteleviziune, tipografii și poligrafii, 
reţeaua va fi dirijată să semnaleze şi aspecte cu referire la: nereguli privind 
exploatarea și folosirea instalațiilor şi tehnicilor din dotare; încheierea unor contracte 
dezavantajoase la importul de materiale, aparatură și utilaje; încălcarea normelor cu 

privire la accesul în punctele vulnerabile; încercări de a se executa lucrări de tipărire 
în mod clandestin sau a unor materiale interzise. 

d) Continuarea acţiunii de a stabili posibilităţile informative ale reţelei pe raza 
altor judeţe. Acestora Ii se va face un instructaj general cu privire la aspectele ce 
interesează în timpul deplasărilor. Pentru fiecare deplasare, pe baza instrucțiunilor 
ofițerilor din problemă, li se va face un instructaj concret. 

e) Instruirea rețelei informative cu posibilități în străinătate, înaintea fiecărei 
deplasări, se va efectua de către ofițerii din problemă, pe baza unor planuri tematice. 

£) După efectuarea analizei, pentru fiecare sursă se va întocmi o notă cu privire 
la modul de folosire, sarcinile permanente ce le au de rezolvat, cât şi cele imediate 
şi de perspectivă. 

3. Vom continua acțiunea de verificare a reţelei informative, accentul fiind pus 
asupra surselor din locuri și medii unde au avut loc evenimente mai deosebite; au 
efectuat frecvente deplasări în străinătate; cei care, dat fiind atribuţiunile de serviciu, 
frecventează oficiile diplomatice ori întreţin relaţii cu cetățeni din străinătate. De 
asemenea, asupra acelor surse care de o perioadă mai îndelungată nu furnizează 
informaţii de valoare. 

În acest scop, pentru sursele din legătura nemijlocită, până la data de 30 mai 1980 
se vor prevede măsurile ce se vor întreprinde. 

— Acelaşi lucru vom urmări şi la inspectorate. 

4. Activitatea pentru completarea rețelei informative va fi orientată astfel: 

a) Până la 30 martie 1980 vom stabili toate elementele din atenţia nemijlocită unde 
nu se realizează o supraveghere ori urmărire informativă corespunzătoare, atât la locul 
de muncă, cât și în cercul de relaţii şi în raport de aceasta se va acţiona în vederea 
efectuării de noi recrutări. 

b) Efectuarea de noi recrutări în punctele vulnerabile sau în locurile unde se pot 
produce evenimente deosebite, la Radioteleviziune şi la „Agerpres“. 

c) Efectuarea de noi recrutări va fi orientată cu precădere asupra unor persoane 
din locurile frecventate de către ziariștii străini, în mediile care au relaţii de serviciu 
cu ziariștii, alte persoane din străinătate, efectuează frecvente deplasări în străinătate. 

d) De asemenea, vom acţiona în vederea creării nemijlocit a unor surse de 
informare la ziarele şi publicaţiile centrale, din zona de responsabilitate, cât şi la 
Centrala industriei poligrafice. 

Completarea reţelei se va realiza conform graficului anexat. 

Pe aceleași principii va fi orientată și activitatea inspectoratelor. 


III. Urmărirea informativă 

Vom lua măsuri în vederea clarificării operative a celor 27 dosare de urmărire 
informativă existente în problemă şi a celor 148 de elemente cuprinse în evidența 
dosarului de problemă, din care 7 şi respectiv 23 în răspunderea nemijlocită, astfel: 

1. În ce privește cazurile din răspunderea nemijlocită, până la 30 ianuarie 1980 
vom analiza eficiența măsurilor întreprinse și ce acţiuni se vor întreprinde în 
continuare pentru clarificarea operativă a cazurilor. 

a) Prioritar, se va acţiona prim măsuri diversificate asupra cazurilor lucrate prin 
D.U.L.: 

— „Vlăduţ'“, din răspunderea cpt. T. Oancea, urmând ca până la 20 decembrie 1979 
să stabilim cercul său de relaţii de la locul de muncă și din afară, de asemenea, 
propuneri pentru introducerea de mijloace T.O.; 

— „Barbu“, din răspunderea cpt. T. Oancea, la care, dacă nu se aprobă transferul 
cazului la Direcţia a III-a, până la data de 20 ianuarie 1980 vom întreprinde aceleași 
măsuri; 

— „Carmen“, caz aflat în lucru la cpt. G.A. Florea, întrucât obiectivul manifestă 
multă prudență în discuțiile purtate la locul de muncă. 

b) Vom lua măsuri urgente pentru deschiderea de D.U.I. asupra unui număr de 3 
elemente semnalate recent cu atitudini și manifestări ostile mai deosebite, astfel: 

— Drăgănescu Elena, funcţionară la Televiziune, care incită la emigrare din ţară, 
atitudine adoptată în urma unei vizite turistice efectuată în R.P. Ungară; 

— Efimov Gavrilă, redactor la „Agerpres“, semnalat că întreține relaţii apropiate 
cu ziariști străini, fără știrea şi acordul instituției. 

c) De asemenea, vom continua acţiunile de verificare asupra celor 5 cazuri 
semnalate că întreţin relații cu postul de radio „Europa Liberă“. Până la 30 ianuarie 
1980 vom efectua analiza eficienței măsurilor întreprinse, ce concluzii se desprind 
şi măsuri în scopul finalizării. 

Răspunde: colonel V. Salapa. 

2. În urma măsurilor întreprinse în anul 1979, a rezultat că în unele locuri şi medii 
din problemă, îndeosebi la Radioteleviziune şi întreprinderi poligrafice din Bucureşti, 
au fost identificate elemente, care, pe fundalul unor nemulțumiri personale, au 
intenționat sau sunt pretabili la acţiuni protestatare ori alte acte turbulente. Vezi anexa”. 

Vom continua acţiunea de verificare și neutralizare a intenţiilor acestora. 

Periodic, vom raporta conducerii cu privire la stadiul măsurilor întreprinse, 
rezultatele obţinute și concluziile desprinse. 

În continuare, vom acorda atenţie depistării şi altor elemente pretabile la acţiuni 
protestatare ori acte turbulente, îndeosebi în rândul persoanelor care au depus cerere 
de plecare definitivă din ţară, întreţin relații neoficiale cu elemente reacționare din 
străinătate. 

3. Pe baza măsurilor întreprinse, până în prezent a rezultat un număr de 123 
persoane de la Radioteleviziune care au rude în străinătate şi un număr de 65 persoane 
din presa centrală. 

— Până la data de 20 ianuarie 1980, vom analiza rezultatele măsurilor întreprinse, 
concluzii ce se desprind, cu privire la natura și frecvenţa legăturilor. 

Ca urmare, vom efectua o selecție a elementelor asupra cărora vom întreprinde 
măsuri complexe de verificare. 

Pe timpul vizitelor în țara noastră a rudelor din străinătate, se vor întreprinde măsuri 
diversificate de supraveghere a acestora, pe toată perioada. 

4. Întrucât în ultimii ani ne-am confruntat cu o tendință mereu crescândă din partea 
unor elemente de a pleca definitiv din ţară, în special la Orchestra Simfonică a 
Radioteleviziunii şi în mai mică măsură la poligrafii, vom întreprinde următoarele: 

a) Diversificarea măsurilor de supraveghere informativă în vederea depistării 
elementelor care, într-o formă sau alta, incită la emigrare, organizarea unei urmăriri 
informative complexe asupra acestora, vizând în special identificarea celor care duc 
acțiuni organizate pentru a influenţa plecări definitive. 

b) Cunoașterea şi prevenirea din timp a acelor fapte şi fenomene care în evoluţia 
lor pot determina anumite elemente de a acţiona în vederea plecării definitive din 
țară, legal sau ilegal. 

c) Vom întreprinde măsuri diversificate de cunoaștere a poziţiei şi atitudinii 
elementelor care au depus cererea de a pleca definitiv din ţară ori au asemenea intenții. 
Vezi anexa cu persoanele semnalate cu atitudini protestatare”. 

5. Până la 30 martie 1980 vom efectua [o] analiză asupra măsurilor întreprinse 
de inspectorate asupra elementelor urmărite prin D.U.I., cât şi asupra celor din evidența 
dosarului de problemă, determinând noi acţiuni în vederea finalizării cazurilor. 


IV. Apărarea secretului de stat, în care scop vom întreprinde următoarele: 

1. Continuarea măsurilor de verificare şi cunoaștere complexă a persoanelor care 
lucrează la compartimentele documente secrete și protocol, cât şi la cabinete. Până 
la 20 ianuarie 1980 vom analiza rezultatele măsurilor întreprinse, concluzii ce se 
desprind. 

2. Împreună cu conducerea instituţiilor, în termen de 45 zile, vom reactualiza lista 
cu datele şi documentele ce constituie secret de stat, reținând numai pe acelea care 
se încadrează în prevederile legale. 

3. La toate persoanele care efectuează deplasări în străinătate, în interes de serviciu 
ori particular, vom efectua o pregătire C.I., individual sau în grup, diversificat, în raport 
de persoana care efectuează deplasarea, specificul țării și durata misiunii. De 
asemenea, până la 20 ianuarie 1980 vom efectua pregătirea C.I. individuală a 
persoanelor care lucrează la compartimentele de documente secrete şi la protocol, 
cât şi celor de la cabinete. 

4. Periodic, vom organiza controale sondaj și, cel puţin o dată pe an, se vor efectua 
controale de fond cu privire la apărarea secretului de stat și a regulilor de acces a 
persoanelor din străinătate. 

5. În toate instituţiile din competență, vom lua măsuri de reprelucrare a Legii 
nr. 23/1971 şi H.C.M. 18 şi 19/1972, la specificul şi particularităţile mediilor. 

V. Activităţi de sprijin, îndrumare şi control 

La inspectoratele cu pondere pe linia problemei, trimestrial ofiţerii vor efectua 
deplasări, iar restul inspectoratelor vor fi cuprinse o singură dată. 

Concluziile desprinse din analiza cazurilor şi fenomenelor pe ţară vor fi aduse şi 
la cunoştinţa ofiţerilor corespondenţi din inspectorate. 

La inspectoratele unde ofițerii din problemă au competenţă generală pe linia 
serviciului, până la data de 25 decembrie 1979 vom acorda îndrumarea necesară la 
întocmirea planurilor de măsuri în probleme. 

— Ofiţerilor din compartimentele corespondente din inspectorate li se va aduce 
la cunoștință concluziile desprinse în urma analizelor efectuate la problemă, măsurile 
ce urmează a fi luate în vederea perfecţionării continue a muncii. 

În urma concluziilor rezultate din activităţi de sprijin, îndrumare şi control, vom 
face propuneri cu privire la necesitatea organizării unei consfătuiri pe ţară cu ofițerii 
din problemă. 


VI. Întocmirea de materiale de studii şi documentare 
Întocmirea unui material cu privire la frecvenţa deplasărilor în străinătate a unor 
persoane din sectoarele de responsabilitate, țările în care au fost, scopul şi durata 
misiunii, semnalări negative cu privire la comportarea acestora. 
Termen: 30 martie 1980. 
Răspunde: coordonatorul de problemă. 
De asemenea, se va întocmi o informare cu privire la persoanele care întrețin relații 
frecvente cu oficiile și reprezentanțele diplomatice din ţară ori cu ziariștii străini. 
Termen: 30 ianuarie 1980. 
Răspunde: It. col. Dinu Gheorghe. 
— Vom întocmi un material cu referire la elementele care au rude şi relații apropiate 
în străinătate, pe naționalități şi genuri de manifestare. 
Termen: 30 ianuarie 1980. 
Răspunde: cpt. Florea A. Gh. 
Orice fenomen negativ apărut va face obiectul unei informări pe ţară şi pe această 
bază se vor efectua studii cu referire la cauze și evoluţia în perspectivă. 


Colonel, 
Salapa Vasile 
De acord 
Șef serviciu 
Colonel, 


Nicolae Mihai 


A.C.N.S.A.S., fond documentar, dosar nr. |, vol. |, f. 74-80. 

1979 noiembrie 30. Program de măsuri pe anul 1980 în problema „Activitatea 
dușmănoasă desfăşurată de unele persoane din sectoarele artă 


=CG A 


şi cultură“ întocmit de Direcţia | 


Ministerul de Interne Strict secret 
Departamentul Securităţii Statului 

Direcţia | 

151/WM/001603 din 30 noiembrie 1979 


Se aprobă 
[indescifrabil] 
9 decembrie 1979 


Program de măsuri 
pe anul 1980 în problema „Activitatea duşmănoasă desfăşurată 
de unele persoane din sectoarele de artă şi cultură“ 


Pornind de la stadiul actual al muncii în problemă și având în vedere sarcinile 
rezultate din ședința conducerii ministerului cu activul de partid şi de comandă, la 
analiza muncii din unitatea noastră, şi prevederile programului de măsuri al direcției, 
în anul 1980 activitatea noastră va fi orientată prioritar în următoarele direcţii: 

1. Prevenirea oricăror fapte ce ar putea aduce atingere politicii culturale a partidului 
şi statului nostru. 

2. Cunoașterea şi prevenirea ca unele persoane periferice din sectoarele creației 
literar-artistice, stimulate de cecuri reacționare din Occident, să dea nemulțumirilor 
lor o coloratură politică. 

3. Sporirea potenţialului informativ — îndeosebi prin ridicarea calitativă a acestuia 
— astfel încât să-și crească contribuţia la activitatea de securitate în domeniile de artă 
şi cultură. 

4. Obţinerea de informaţii cu privire la intențiile cercurilor emigrației reacționare 
în scopul descifrării preocupărilor şi intenţiilor acestora, vizând mediul creatorilor 
de literatură și artă din ţara noastră; intensificarea măsurilor informativ-operative 
pentru descoperirea canalelor de legătură folosite de organismele reacționare din 
străinătate cu elemente ostile din sectoarele noastre. 

În vederea realizării acestor sarcini și ridicării calitative a întregii munci, vom 
întreprinde următoarele măsuri: 


I. Activitatea de cunoaştere 


a) Pentru cunoașterea elementelor din emigrația reacționară care incită unii oameni 
de artă și cultură la activităţi ostile, modalităţile în care se realizează aceasta, atenţia 


485 


principală va fi acordată în continuare supravegherii rudelor şi legăturilor apropiate 
din ţară ale intelectualilor din emigrație cunoscuţi cu atitudine ostilă R.S. România 
şi a oamenilor de litere şi artă cărora postul de radio „Europa Liberă“ le face 
publicitate. 

O atenţie deosebită se va acorda și creatorilor de literatură şi artă care au beneficiat 
de burse în străinătate ori călătoresc frecvent în Occident, îndeosebi în Franţa, R.F.G. 
şi Italia. Până la 30 decembrie 1979 vor fi identificate toate aceste persoane şi se va 
organiza munca informativă în rândul lor. Vor fi stabilite responsabilitățile fiecărui 
inspectorat față de aceste categorii de elemente. Semestrial vom analiza modul în care 
se desfășoară această activitate atât la nivelul serviciului cât şi al inspectoratelor. 

b) De asemenea, vom spori preocupările pentru realizarea unei pătrunderi mai 
eficiente în intimitatea elementelor de vârf ale emigrației reacționare, în scopul 
cunoașterii din timp a intenţiilor acestora şi a altor date care să poată fi exploatate 
în elaborarea unor măsuri de descurajare, compromitere, izolare, dezinformare, 
influențare. 

c) În acelaşi timp, vom intensifica activitatea informativ-operativă pentru 
descoperirea și anihilarea canalelor prin care se scurg în exterior date şi informaţii 
din sectoarele de artă și cultură, folosite în propaganda ostilă R.S. România, ori diverse 
scrieri literare în manuscris, cu conţinut dușmănos sau interpretativ. 

d) O atenţie şi mai mare vom acorda persoanelor din sectoarele de artă și cultură 
care, în virtutea relațiilor de serviciu ori în afara lor, intră în contact cu diplomaţi ori 
alți cetăţeni străini. 

Până la 25 decembrie a.c. se vor analiza din nou, cu conducerile instituţiilor de 
artă şi cultură, persoanele care participă la acţiuni protocolare şi se vor lua măsuri 
de înlăturare a celor necorespunzătoare. 

De asemenea, până la 30 ianuarie 1980 vom analiza toate informaţiile privind 
creatorii de literatură și artă care au relaţii cu diplomați, ziariști și alți cetăţeni străini 
şi vom pune în lucru pe toţi aceia care ridică suspiciuni. 

Concomitent, până la aceeași dată, vom identifica şi lua în lucru toţi oamenii de 
literatură şi artă care, pe timpul deplasărilor efectuate în străinătate, au avut 
comportări suspecte, au intrat în contact cu emigrația reacționară ori alte cercuri şi 
organizaţii anticomuniste. 

e) În contextul proliferării fascismului pe plan mondial, vom intensifica 
preocupările pentru identificarea în sectoarele de artă şi cultură a tuturor persoanelor 
care împărtăşesc și propagă idei fasciste şi neofasciste. În acest context, ne vom orienta 
în primul rând spre elementele foste legionare, cele care au executat pedepse privative 
de libertate pentru infracţiuni contra securităţii statului, cele care au făcut parte din 
alte partide politice burghezo-moşiereşti. 

Până la 20 aprilie 1980 vom analiza toate informaţiile de acest gen obținute despre 
categoriile de persoane menţionate mai sus, în scopul desprinderii concluziilor 
operative ce se impun. 

f) În scopul îmbunătățirii cunoaşterii în sectoarele de artă și cultură, vom acorda 
o atenţie mai mare pătrunderii informative în diversele grupări de creatori, în rândul 
scriitorilor, dar mai ales al cineaștilor, muzicienilor, artiștilor plastici, cât şi în sectoarele 
care gravitează în jurul instituţiilor de creaţie artistică (cenacluri și cercuri artistice, 
case de cultură, case de creaţie etc.). 

În acest scop, împreună cu factorii responsabili din inspectorate, se va analiza 
necesarul de recrutări, eșalonarea lor lunară şi se va urmări modul de realizare. Se 
vor face analize la 30 mai şi 30 noiembrie 1980. 

8) Pentru prevenirea difuzării unor lucrări literare cu conținut ostil ori interpretativ, 
prin posibilităţile de care dispunem, vom identifica toate manuscrisele cu asemenea 
conţinut depuse spre publicare. Autorii unor astfel de lucrări vor fi semnalați 
inspectoratelor pentru a fi luaţi în lucru în vederea stabilirii cauzelor care au determinat 
atitudinea lor. 

Termen: 15 iunie 1980. 
Răspunde: Mr. Munteanu Ion. 


II. Urmărirea informativă 

a) Intensificarea activităţii în cazurile aflate în lucru (,„Cosmin“, „Manuc“, 
„Lectorul“, „Dina“, „Tulceanu“) pentru clarificarea informaţiilor din care rezultă 
suspiciuni de activitate clandestină și legături ascunse cu angajaţi ai postului de radio 
„Europa Liberă“ sau elemente din emigrația reacționară. 

În acest scop, fiecare dosar va fi analizat ori de câte ori este nevoie, cel puţin odată 
la trei luni, prilej cu care se va pune accent pe elaborarea unor măsuri combinative 
capabile să conducă la soluționarea lor. 

Având în vedere complexitatea unora dintre aceste cazuri, în funcție de evoluţia 
situaţiei operative, vom acţiona cu forţe concentrate în ideea clarificării lor într-un 
timp cât mai scurt posibil. Pentru început, se procedează în acest mod la cazul 
„Cosmin“. Similar vom concepe și executa măsurile corespunzătoare şi în cazul 
„Lectorul“. 

Ne vom aduce o contribuție mai mare la soluționarea cazurilor lucrate de 
inspectorate („„Tudorache“, „Soare“, „Mira“, „Veneticul“, „Horia“, „Banu“, „Viola“, 
— 1.M.B.-Securitate; „Emilian“ — 1.]. Argeș, „Horaţiu“ — 1.J]. Arad, „Rarău“ — 1.J]. Cluj 
ş.a.), privind elemente care cu prilejul deplasărilor efectuate în Occident au avut 
comportări suspecte, au primit burse sau ajutoare materiale de la organizații sau cercuri 
anticomuniste. Contribuţia noastră va trebui să se concretizeze atât în impulsionarea 
muncii în aceste cazuri, coordonarea măsurilor luate, cât şi în participarea efectivă 
la rezolvarea unor sarcini deosebite. 

Răspunde: It. col. Wawiernia Mihai şi ofiţerii care le au în lucru sau în 
control 

b) Informaţiile ce vor fi obţinute privind activități clandestine sau legături 
suspecte cu cercurile reacționare din Occident vor fi puse operativ în lucru, 
acționându-se prioritar pentru verificarea și soluționarea lor. 

Răspunde: It. col. Wawiernia Mihai 

c) Atenţie deosebită se va acorda în continuare verificării operative a tuturor 
informaţiilor din care rezultă intenția unor elemente din sectoarele de artă și cultură 
de a comite acte de protest public. Vom verifica permanent modul în care 
inspectoratele controlează situaţia celor 18 persoane care în ultimii doi ani s-au dedat 
la acțiuni de şantaj. 

Răspunde: mr. Achim Victor, cpt. Mălureanu Vasile, mr. Mincu Emil și 
It. Cusak Ion 


III. Munca cu reţeaua informativă 

a) Pentru sporirea eficienței activității cu întreaga rețea informativă, în anul 1980 
vom pune un accent deosebit pe ridicarea calității acesteia, perfecționarea muncii de 
instruire și dirijare. În acest scop, până la 28 februarie 1980 vom elabora un instructaj 
— îndrumar care să cuprindă în detaliu aspectele prioritare spre care trebuie să orientăm 
reţeaua din problemă, ca urmare a mutaţiilor produse în situația operativă, document 
ce va fi difuzat la inspectorate. 

Răspunde: maior Achim Victor 

b) Vom reanaliza cele 41 surse pretabile ce au posibilități informative în exterior 
şi vom selecţiona pe cele care pot în mod real contacta vârfuri ale emigrației 
intelectuale reacționare, cu şanse de a obţine date de interes operativ şi a rezolva alte 
sarcini. 

În acest scop, până la 28 februarie 1980 vom face o analiză a tuturor informatorilor 
care au efectuat deplasări în 1979 în Franţa, R.F.G., Italia, Anglia și S.U.A., ocazie 
cu care vom desprinde concluzii pentru activitatea de viitor. Se vor avea în vedere 
modul în care au fost instruiți, cu cine au intrat în legătură în exterior, datele obținute, 
aportul adus la descifrarea activităţilor ostile desfăşurate de cercurile reacționare din 
străinătate sau la rezolvarea altor sarcini în legătură cu acestea. 

Răspunde: It. maj. Florea Lucian 

c) Sursele selecționate pentru a rezolva sarcini cu ocazia deplasărilor în exterior 
vor fi instruite cu participarea ofițerilor din centrală, respectându-se ordinele care 
reglementează munca cu reţeaua. 

Până la 30 noiembrie 1980 vom analiza din nou eficienţa acestor trimiteri cu sarcini 
în exterior. 

d) O atenţie deosebită vom acorda în continuare verificării complexe a reţelei 
informative din problemă, atât din legătura nemijlocită, cât şi de la inspectorate. Până 
la 30 iunie 1980 vom realiza verificarea întregii rețele şi vom îndepărta acele surse 
care sunt deconspirate ori ridică suspiciuni de nesinceritate. 

Răspund: mr. Achim Victor, mr. Mincu E., cpt. Mălureanu Vasile, It. 
Cusak |. 

e) Până la aceeași dată vor fi analizate toate sursele din legătura noastră nemijlocită. 
Răspunde: It. col. Wawiernia Mihai 


IV. Soluţionarea operativă a informaţiilor 
a) Vom continua măsurile de neutralizare, descurajare, compromitere, izolare a lui 
„Bărbosu“, „Traian“, „Tomis“ şi de influențare a lui „E.I.“ — elemente de vârf ale 
emigrației intelectuale revoluţionare, conform planurilor existente în cazurile respective. 
Sarcină permanentă 
Răspunde: maior Achim Victor şi It. maj. Florea Lucian 
b) O preocupare deosebită vom acorda în continuare efectuării unor analize privind 
fenomenele specifice muncii de securitate în sectoarele de artă şi cultură. 
utilității utilajelor şi aparaturii importate în ultimii ani de Centrul de producţie 
cinematografică „Buftea“, precum şi a modului în care sunt exploatate acestea. Dacă 
rezultatele obţinute vor impune, vom informa organele competente. 
Termen: 25 februarie 1980 
Răspunde: It. Cusak Ion 
2. Analiza informaţiilor din care rezultă prezentarea unor piese de teatru cu conținut 
politic necorespunzător secretariatelor literare ale teatrelor în vederea punerii lor în scenă. 
Termen: 30 aprilie 1980 
Răspunde: mr. Mincu Emil 
3. Analiza cauzelor pentru care unii redactori de la edituri şi reviste se eschivează 
de la publicarea unor materiale cu conţinut militant. 
Termen: 30 septembrie 1980 
Răspunde: maior Munteanu lon 
4. Analiza eficienţei măsurilor de contracarare a acțiunilor externe de incitare la 
activităţi ostile prin emisari şi alte modalități. 
Termen: 15 octombrie 1980 
Răspunde: It. maj. Florea Lucian 
5. Analiza eficienţei activităţii de pregătire contrainformativă a persoanelor care 
au efectuat călătorii în străinătate, în interes de serviciu ori particular. 
Termen: 30 octombrie 1980 
Răspunde: cpt. Mălureanu Vasile, It. Cusak Ion, mr. Mincu Emil 
6. De asemenea, în cazul filmelor pentru producerea cărora urmează a se face 
cheltuieli mari, vom face verificări pentru a stabili dacă se irosesc sume de bani 
nejustificat şi dacă este vorba de o intenție ostilă ori de însușire necuvenită de fonduri. 
— În acelaşi scop, vor fi avute în vedere coproducțiile cinematografice şi prestările 
de serviciu care se vor realiza în anul 1980 pentru a stabili dacă nu afectează interesele 
politice ori economice ale ţării noastre. 
Termen: 15 noiembrie 1980 
Răspunde: It. Cusak Ion 

c) Vom pregăti un nou material, documentat cu exemple concrete la zi, pe care 
îl vom pune la dispoziţia conducerii C.C.E.S. şi Uniunii Scriitorilor, în vederea 
prelucrării contrainformative a personalului muncitor din aceste instituții. 

Termen: 30 iunie 1980 
Răspunde: It. col. Wawiernia Mihai şi mr. Achim Victor 

d) Vom efectua un control de fond pe linia secretului de stat la Consiliul Culturii 
şi Educaţiei Socialiste în luna octombrie 1980 şi controale sondaj ori de câte ori situaţia 
operativă va impune aceasta. 

Răspunde: It. col. Wawiernia Mihai 


V. Perfecţionarea pregătirii profesionale 

a) Vom întocmi, în vederea difuzării la inspectorate, un documentar cu privire la 
activitatea externă de incitare la acţiuni ostile a unor persoane din sectoarele de artă 
și cultură și canalele de legătură cu emigrația reacționară ori unele cercuri 
anticomuniste din Occident. 

Termen: 30 decembrie 1979 
Răspunde: It. maj. Florea Lucian 

b) Pe lângă temele cuprinse în planul de învățământ profesional și politic al 
serviciului, ofițerii din problemă vor participa la întâlniri cu personalități ale vieții 
noastre literar-artistice care vor dezbate fenomenele nou apărute în aceste sectoare, 
implicațiile lor social-politice și alte teme care să completeze cunoștințele necesare 
executării sarcinilor profesionale în cât mai bune condițiuni. 

c) Vor fi invitaţi la direcţie pentru documentare ofițerii coordonatori de problemă 
din inspectoratele cu pondere în privința cazurilor cu suspiciuni de activitate 
clandestină, cât și a legăturilor şi rudelor elementelor active din emigrația intelectuală 
reacționară. 

Ofiţer specialist | 
Lt. colonel 
Wawiernia Mihai 

De acord 

Șef serviciu 

Colonel 

Nicolae Mihai 


A.C.N.S.A.S., fond documentar, dosar nr. 120, vol. |, f. 208-211. 

1980 aprilie 12. Notă a Direcţiei ] referitoare la organizaţia „Forţa III“ 


Ministerul de Interne Strict Secret 
Departamentul Securităţii Statului 

Direcţia | 

Nr. 0063413 din 12 aprilie 1980 


Notă 
privind concluziile desprinse din cercetarea de securitate 
în referire la organizaţia subversivă „Forţa III“ 


Încarcerarea deţinuţilor fără antecedente politice la un loc cu foşti politicieni 
(P.N.Ț.-işti, P.N.L.-iști, legionari), a constituit prilejuri de încercări de îndoctrinarea 
lor reacționară din partea unor elemente fanatice. În funcţie de locul de detenţie şi 
ponderea coloraturii politice, s-a acționat asupra lor în a-i „forma“ ideologic şi a le 
prevedea perspective de „guvernare“. 

Bujoiu loan, încarcerat la Jilava, a transmis către alte locuri de detenţie să se treacă 
la prelucrarea şi îndoctrinarea dușmănoasă sub raport ideologic a celor fără platformă 
politică, pentru a-i forma și din acest punct de vedere. Tot în Jilava, Coposu Cornel 
se orientează asupra celor condamnaţi fără antecedente politice, insistând în a-i atrage 
la activitate P.N.Ţ. 

În penitenciarele Aiud, Gherla, Oradea, Galaţi, Botoşani, Cavnic etc. au loc 
încercări de atragere la ideologia reacționară a unor tineri încarcerați pentru activități 
subversiv-teroriste, deosebit de activi dovedindu-se legionarii. S-a acționat în special 
asupra celor cu condamnări mari, care au comis fapte „deosebite“ sau care se dovedesc 
refractari în a respecta regulamentul detenției. 

Având la bază propria lor concepţie subversiv-teroristă şi încurajarea politicienilor 
că „ei reprezintă ceva în perspectivă“, are loc o selectare şi chiar unii își arogă titlul 
de conducători ai acestei categorii (indiferent de grupările în care acţionează) sub 
denumirea de „fortiști“. 

Dintre așa-zişii conducători ai „fortiştilor“ se remarcă următorii, cu şi fără 
antecedente politice: Bontilă Gheorghe, Anton Marin, Bourceanu lon, Lăţea 
Constantin, Țepelea Gabriel, Ticu Dumitrescu, Gabrielescu Valentin (Bucureşti), 
Nicanor Chelsoi (Suceava), Florin Voiculescu (Teleorman), Mureşan Ion (Cluj), 
Moldovan Vasile (Mureș), Arnăutu Jan (Bihor) și alţii. 

Foştii deținuți mai sus-nominalizați și alţii au elaborat o platformă politică ce 
trebuie să stea la baza activităţii „fortiştilor“ şi criteriile de selecționare. 

Criterii de selecţionare 


— cei fără antecedente politice, dornici să se afirme cu ceva nou, care nu au mai 
fost pe scena politică românească; 

— cei care au făcut parte din formaţiile politice vor putea fi primiţi în grupare, dar 
numai după o minuțioasă verificare. 

S-a preconizat să se adopte ca ideologie a grupării, următoarele principii: 

— de la legionari — creștinismul și supremaţia elitelor; 

— de la comuniști — contactul cu masele şi modul de a face propagandă; 

— de la P.N.L. — economia liberală şi selectarea valorilor pe bază de concurenţă; 

— de la PN.Ț. — legăturile cu țărănimea. 

Ca sistem de organizare îl preconizau pe cel al „organizațiilor de rezistență 
franceză“, iar ca scop principal — lupta împotriva sistemului social politic din ţara 
noastră prin toate mijloacele şi îndeosebi difuzarea de ştiri false în rândul populaţiei 
pentru a crea stări de confuzii. 

Între fondatorii ideii de grupare au loc mai multe discuţii, dintre care redăm: 

— Tudor Nicolae solicită ca gruparea să se numească „Partidul Naţional Inde- 
pendent““, iar în perioada detenției activitatea să se limiteze la selectarea şi formarea 
membrilor partidului. 

— Florin Dobre Voiculescu afirma: „singura forță politică sau partid, cum vrei să-i 
spui, deja numără mii de membri, tineretul formează majoritatea, adică tocmai cei 
care au viitorul în față“. 

— Ştefănescu Lazăr afirma „în toate penitenciarele fortiştii se manifestă ca o grupare 
de sine stătătoare. În libertate nu va fi nevoie decât de un congres al fortiştilor şi noul 
partid se va naște mai puternic decât tot ce a existat până acum“. 

— Țepelea Gabriel afirma: „Partidul lui Maniu aparţine istoriei, iar viitorul 
fortiştilor“. 

Având în vedere pericolul ce-l reprezenta influenţa în sens negativ din partea 
foştilor politicieni asupra condamnaților fără antecedente politice, în 1959, din ordinul 
conducerii ministerului, această categorie de persoane este separată prin încarcerarea 
lor la Grindu — Periprava. 

Lipsa de supraveghere informativă, condiţiile slabe de încarcerare, sub aspectul 
regimului restricțiilor, au favorizat în continuare ca aceştia să reia discuţiile cu privire 
la continuarea activității dușmănoase împotriva orânduirii după punerea lor în libertate, 
de această dată pe un plan evoluat, inclusiv acreditând titulatura organizației „Forța 
III“, argumentând: 

a) fostele partide burgheze, fiind compromise, nu mai pot candida la conducerea 
ţării; 

b) acţiunile ostile ale „Forţei a III-a“, conjugate cu sprijinul din exterior, vor 
determina înlocuirea de la conducerea ţării a P.C.R., 

c) gruparea „Forţei a III-a“, fiind element de noutate, va prelua puterea în stat. 

Cu privire la modul de acţiune în schimbarea orânduirii sociale și de stat din ţara 
noastră se emit mai multe păreri, dintre care subliniem: 

— unii erau pentru lupta directă în răsturnarea prin violenţă a regimului socialist, 
după modelul cum s-a preluat puterea în Cuba; 

— alții susțineau acțiunea pe cale pașnică, de recunoaștere a „Forţei a III-a“ ca partid 
de opoziție şi care, prin participarea la alegeri libere, datorită programului lor, vor 
ieși victorioși şi implicit preluarea puterii în stat. 

Elementele fanatice, printre care subliniem: Botez Teodor, Bourceanu Ion, 
Ionescu Romulus, Horia Măcellariu, Jianu Gheorghe, Munţiu Nicolae şi Matei Marin 
nu împărtăşesc cea de-a doua ipoteză și trec la fixarea conducătorilor pe atribuţii, 
mod de acţiune şi legătura cu Occidentul. 

Astfel, este redactat în detenţie un material în care s-au consemnat cei peste 100 
de conducători ai organizației, sarcinile de perspectivă ale foştilor condamnaţi aderenți 
la ideea „Forţa a III-a“, acţiuni conjugate cu exteriorul, material ce urma a fi transmis 
în Occident şi din care cităm: 

— „păstrarea legăturii între foștii deținuți politici după punerea în libertate, recrutarea 
de noi membri din rândul elementelor ostile regimului, [cu] care la momentul potrivit 
conjunctural să se treacă direct [la acţiune] împotriva regimului“; 

— „plecarea din ţară pe căi frauduloase a unor foşti condamnaţi pentru a crea un 
nucleu și cu ajutorul legionarilor să constituie în ţară o reţea de diversiune care să 
acționeze împotriva regimului“. 

Din informaţiile ce le posedăm și probatorul realizat cu ocazia anchetării și trimiterii 
în justiție a două oară a celor 19 elemente din gruparea Botez Teodor, a lui Munţiu 
Nicolae, Volcinschi Raul, Matei Marin şi alţii, se desprinde faptul că elementele 
aventuriere, inițiatoare sau susținătoare a ideii „Forţa a III-a“ sunt active pe planul 
celor stabilite în detenţie. De fapt, cu mici excepţii, exemplele prezentate în raportul 
cu concluzii asupra muncii în problemă sunt din această categorie de persoane. 

Va trebuie să milităm activ în cunoașterea prioritară a acestei categorii de persoane 
şi să nu considerăm acţiunea lor din detenţie ca „pălăvrăgeli ale momentului“. 


în a ne informa operativ cu orice faptă de natură să atingă securitatea statului. 


A.C.N.S.A.S., fond documentar, dosar nr. 131, vol. 2, f. 152-153. 

1980 septembrie 20. Scurt istoric al postului de radio „Europa Liberă“ întocmit 
de U.M. 0544 


Ministerul de Interne Strict secret 
U.M. 0544 
Nr. 225/f2/0030782/20 septembrie 1980 


Scurt istoric privind postul de radio „Europa Liberă“ 


Postul de radio „Europa Liberă“ constituie principalul mijloc de spionaj şi 
propagandă anticomunistă al „Comitetului Naţional pentru Europa Liberă“, organism 
înfiinţat în 1949 la New York, din inițiativa C.L.A., care a finanţat şi folosit acest post 
de radio conform intereselor sale militaro-strategice și politicii de diversiune în țările 
socialiste est-europene. 

Sediul central al postului de radio a fost stabilit în R.F.G., pe baza unui contract 
cu autorităţile vest-germane, fiind amplasat în orașul Miinchen-Oettingenstrasse 67 
am Englischen Garten — unde funcţionează redacţiile şi studiourile de înregistrare 
pentru cele cinci secţii naționale ale postului, care transmit emisiuni radio dedicate 
Poloniei, Cehoslovaciei, Ungariei, României și Bulgariei, având angajaţi peste 1.000 
de cadre de specialitate. 

Transmisiunile radio ale „Europei Libere“ au început în iulie 1950, iar cele în limba 
română, la 29 octombrie 1951. 

Potrivit documentelor de constituire, radio „Europa Liberă“ se declara a fi o 
„organizaţie neguvernamentală care își desfășoară activitatea pe baza unui buget 
realizat din donaţii de stat şi particulare, având ca scop preocuparea pentru 
«eliberarea popoarelor din Europa răsăriteană de sub dominaţia comunismului». 

În perioada iniţială a activităţii postului, președinte al „Comitetului Naţional pentru 
Europa Liberă“ a fost Josef E. Grew, fost ambasador al S.U.A. la Tokyo, iar Allan 
Dalles, președinte al biroului executiv. 

În decursul timpului din acest comitet au făcut parte personalităţi marcante ale 
vieții politice, economice şi culturale din S.U.A. ca: Arthur Lane, fost ambasador 
al S.U.A. în Polonia, Adolf Perle, fost subsecretar al Departamentului de Stat, generalul 
Eisenhower, fost președinte al S.U.A., generalul Lucius Clay, amiralul Harold Hiller, 
Dewitt Poole, unul din întemeietorii C.L.A., William Green, lider al Uniunii sindicale etc. 

În perioada războiului rece, „Europa Liberă“ urmărea cu fidelitate planul strategic 
al C.L.A., care avea ca obiectiv declarat „incitarea maselor din țările Europei răsări- 
tene la răzvrătire sub toate formele împotriva puterii populare şi orânduirii socialiste“. 

Evenimentele din 1956 din Ungaria și Polonia, la incitarea cărora „Europa Liberă“ 
a avut un rol important, au dus la compromiterea acestui post de radio diversionist, 

întrucât intervenţia militară a Occidentului, propagată de „Europa Liberă“, s-a dovedit 
a fi un adevărat bluf. 

Aceste evenimente, determinate de zelul orb anticomunist al C.L.A. şi al 
redactorilor postului „Europa Liberă“, care au pus S.U.A. într-o situație penibilă, i-au 
determinat pe politicienii americani să recunoască că politica de diversiune deschisă 
nu a dat rezultat şi să adopte forme acoperite şi perfide de acţiune împotriva țărilor 
socialiste. 

A urmat o perioadă de căutări a unor forme propagandistice adecvate, care să pună 
la adăpost autorităţile S.U.A. şi s-a creat în cadrul „Europei Libere“ o vastă reţea de 
redactori, colaboratori, corespondenţi, emisari și tehnicieni, care, sub îndrumarea 
C.I.A., să asigure obținerea de informaţii și realizarea unor emisiuni de propagandă 
anticomunistă mai subtile şi cu o notă de „obiectivitate“, abţinându-se de la atacuri 
directe la adresa conducătorilor de stat din ţările socialiste. 

O dată cu politica de destindere din anii 1970, s-a constatat o oarecare diminuare 
a caracterului ostil al emisiunilor postului de radio „Europa Liberă“, iar în urma 
scandalului politic Wattergate s-a trecut la scoaterea formală a acestui post de radio 
de sub tutela C.I.A. 

Din anul 1971, „Europa Liberă“ a „trecut“ sub controlul nemijlocit al Congresului 
S.U.A. care stabileşte bugetul şi direcțiile de activitate ale acestui post de radio. S-a 
instituit ca organ de conducere și control un comitet special al Senatului american 
denumit „Comitetul pentru transmisiunile internaţionale de radio“ (Board for 
International Broadcasting), cu sediul la Washington. 

Preşedinte al acestui comitet a fost numit John A. Gronawski, fost cadru C.L.A., 
care coordonează atât activitatea „Europei Libere“, cât şi a postului „Radio Liberty“, 
ce transmite pentru U.R.S.S. 

Unificarea acestor două posturi de radio în 1976 şi concentrarea întregului personal 
în sediul central din Miinchen (R.F.G.) a constituit o încercare de a induce în eroare 
opinia publică, răspândindu-se ideea că aceste posturi au fost scoase de sub controlul 
C.A. şi că activitatea lor va fi atenuată substanțial atât prin reducerea personalului 
cu 30%, cât şi prin statuarea unor restricții propagandistice și de funcționare, măsuri 
care nu au fost însă puse în aplicare. 

În anul 1978, la conducerea „Europei Libere“ este numit Glenn Ferguson, 
cunoscut cadru C.I.A., sub care se întreprind noi măsuri de organizare a postului în 
scopul impulsionării activităţii „Europei Libere“, care cunoscuse o oarecare 
moderație. 

Activitatea „Europei Libere“ este concentrată, cu precădere, asupra unor probleme 
care se înscriu în sfera apărării drepturilor omului, platformă politică şi propagandistică 
lansată și promovată de preşedintele Jimmy Carter. 

În ultimii ani, sub administraţia Carter, activitatea „Europei Libere“ a cunoscut 
o nouă fază de avânt, obținându-se o sporire substanţială a fondurilor alocate postului 
de radio care s-au ridicat în anul 1980 la suma de 84.700.000 dolari. 

În contextul politic actual, datorită unor dificultăți survenite în relaţiile S.U.A. cu 
U.R.S.S., conducerea americană a „Europei Libere“ a dat mai multă mână liberă 
secţiilor naţionale pentru intensificarea propagandei anticomuniste și folosirea unui 
„ton mai dur“ în emisiunile pe care le difuzează. 

Activitatea postului de radio „Europa Liberă“ este reglementată de Legea 
emisiunilor de radio internaționale aprobată de Congresul S.U.A. în 1973, prin care 
se stabilesc următoarele: 

„Radio «Europa Liberă» şi-a demonstrat eficienţa în promovarea circulației libere 
de idei și informaţii în rândul popoarelor Europei Răsăritene, private de la o informare 
obiectivă datorită cenzurii comuniste. 

Continuarea activităţii postului de radio «Europa Liberă», ca mijloc de informare 
în masă independent, prin metode care nu contravin obiectivelor politicii externe a 
S.U.A., constituie o problemă de interes național. «Europa Liberă» nu se face 
exponentul nici unui ideal politic, economic sau religios. Ea nu are nici o legătură 
cu partide politice sau organizații în exil şi nu este purtătoarea de cuvânt a nici unei 
organizaţii de opoziţie sau grup situat în interiorul sau din exteriorul zonei pentru 
care transmite. 

Politica S.U.A. urmărește asigurarea dreptului la libertate de opinii şi exprimare, 
inclusiv a dreptului de a răspândi idei şi informaţii prin orice mijloace și indiferent 
de frontiere, în conformitate cu articolul 19 din Declaraţia universală pentru 
drepturile omului. 

«Europa Liberă» trebuie să respecte aceste drepturi și principii ale democraţiei, 
să militeze împotriva discriminărilor de orice fel şi să promoveze pacea și soluționarea 
pașnică a conflictelor internaţionale. 

Radio «Europa Liberă» caută să se identifice cu interesele ascultătorilor săi şi 
acordă o atenție deosebită mutaţiilor care afectează popoarele din Europa de est sau 
evenimentelor ce au loc în interiorul acestor țări“. 

În prevederile statutului de funcționare a „Europei Libere“ sunt incluse şi 
interdicții exprese, printre care: 

— Evitarea sentimentalismului, tonului vindicativ, injuriilor, stridenţei, aroganţei, 
pompei şi condescendenței; 

— Evitarea unor evaluări sau generalizări exhaustive, argumentări propagandistice 
sau orientative, judecăţi de valoare gratuite, critică nedocumentată sau folosirea unor 
terminologii învechite, neadecvate; 

— Evitarea polemicilor şi a emisiunilor care să conducă la incitarea unor acțiuni 
sau crearea de psihoză iredentistă; 

— Evitarea oricărui comentariu sau difuzarea vreunui material care ar putea fi 
interpretat ca incitare la revoltă sau ca sprijin pentru acțiuni ilegale sau violente; 

— Evitarea difuzării de zvonuri sau informaţii neverificate; 

— Evitarea unor emisiuni care ar putea fi interpretate ca încurajări ale actelor de 
părăsire ilegală a ţării; 

— Evitarea oricăror aluzii care i-ar face pe ascultători să creadă că, în eventualitatea 
unei crize internaționale, Occidentul ar putea interveni din punct de vedere militar; 

— Evitarea difuzării oricărui material care ar putea fi interpretat ca bârfă, calom- 
ni€, dispreț sau atac asupra vieţii particulare a conducătorilor guvernamentali, de partid 
sau a familiilor lor etc. 

În activitatea sa, postul de radio „Europa Liberă“ a încălcat şi continuă să încalce 
în mod grosolan aceste interdicții, urmărind instrucțiunile C.I.A. şi ale cercurilor 
reacționare care exercită control asupra activităţii „Europei Libere“. 

Noua orientare a C.I.A. în ceea ce privește emisiunile acestui post de radio constă 
în „înlocuirea strategiei directe a răzvrătirii populare cu strategia indirectă a luptelor 
psihologice şi ideologice împotriva socialismului“. 

Pentru realizarea efectului psihologic scontat, propagarea noii orientări se face 
de pe „poziţii progresiste““ de către elemente necompromise, angajând în acest scop 
chiar foşti membri ai partidelor comuniste sau ai unor organizaţii fasciste. În acest 
context se înscriu eforturile actuale ale secţiilor naționale ale „Europei Libere“ de a 
„împrospăta“ cadrele de redactori şi colaboratori cu elemente noi. 

Sub aparenţa unei „obiectivități desăvârșite“ și printr-un aflux neîntrerupt de 
informaţii, comentarii și „noutăţi senzaţionale“, „Europa Liberă“ urmăreşte să 
minimalizeze şi [să] denigreze realizările din țările socialiste, să submineze influenţa 
şi autoritatea partidelor comuniste și să compromită opera de construire a 
socialismului, încercând să „dovedească“ prin orice argumente că partidele comuniste 
de la putere nu au reuşit să rezolve problemele fundamentale ale societăţii, respectiv 
realizarea organizării superioare a economiei, crearea de instituții statale, politice, 
culturale, științifice, cu adevărat democratice, să rezolve problemele naționale sau 
să asigure drepturile omului și hbertăţile cetățenești. De asemenea, urmărește să 
acrediteze ideea că în ţările socialiste ar exista „un nivel de trai scăzut și o stare 
generală de nemulţumire“. 

Încercând să argumenteze aceste idei, angajaţii şi colaboratorii „Europei Libere“ 
falsifică realitățile politice și social-economice ale țărilor socialiste, difuzează ştiri 
şi scrisori fabricate, date distorsionate cu caracter diversionist, dând o interpretare 
vădit denaturată, tendențioasă și ostilă realităților și evenimentelor majore din aceste 
țări. 

Postul de radio „Europa Liberă“ are, din anul 1978, o conducere unică cu postul 
de radio „Libertatea“, destinat U.R.S.S., în persoana lui Gleen Ferguson, profesor, 
fost ambasador şi cadru C.L.A., care îşi are sediul la Minchen — R.F. Germania. 

Postul este organizat pe secţii naționale și servicii funcţionale care asigură buna 
desfășurare a activităţii secțiilor naționale. 

Principalele servicii din structura filialei din Miinchen sunt: 

— Serviciul de informaţii, condus de David F. Grozier, care constituie un adevărat 
organism de spionaj pentru țările socialiste, încadrat cu specialişti în domeniile politic, 
economic, tehnic şi militar, care se ocupă de culegerea de informaţii din țările est- 

europene. Serviciul deţine o arhivă şi cartoteci cu fişe ale personalităților din ţările 
socialiste şi ale surselor folosite, iar de curând sistemul informaţional al „Europei 
Libere“ a fost dotat cu aparatură electronică şi cuplat la sistemul computerizat de 
evidență al S.U.A. 

— Serviciul de cercetare și analiză, condus de James F. Brown, promovat recent 
în postul de director executiv al „Europei Libere“, se ocupă de verificarea şi evaluarea 
informaţiilor, precum şi cu pregătirea materialelor de analiză și întocmirea unor sinteze 
și documentaţii pe diverse teme. 

— Serviciul de cercetare a opiniei publice, condus de Henry O. Hart, care are ca 
atribuţii testarea poziției ascultătorilor și în general a opiniei publice față de 
emisiunile „Europei Libere“, prin interviuri, completarea de chestionare și alte 
mijloace. 

— Serviciul de programe și ştiri, al cărui şef este Shub Anatole, care se ocupă cu 
întocmirea programelor, redactarea emisiunilor și transmiterea lor secţiilor naționale 
pentru difuzare. 

— Serviciul tehnic, condus de John H. Gurr, care asigură funcționarea staţiilor de 
emisie-recepţie. 

— Serviciul personal se ocupă de angajarea și problemele salariaţilor „Europei 
Libere“, este condus de Rusel Poole și Richard Whist, cadre C.L.A. (Richard Whist 
a făcut studii în R.S. România). 

— Serviciul de securitate, al cărui director este Lawrence G. Parr, cadru C.I.A., 
are ca sarcini principale urmărirea şi verificarea permanentă a salariaţilor postului 
şi asigurarea securităţii sediilor „Europei Libere“. 

În sprijinul acestui serviciu s-a constituit un corp de poliţie propriu „Europei 
Libere“, care efectuează paza și supravegherea imobilelor postului de radio și 
locuinţelor unor angajaţi. 


Secţia pentru România a postului de radio „Europa Liberă“ 


Secţia pentru România a fost înființată în 1951. 

Emisiunile în limba română însumează 80 de ore săptămânal, fiind difuzate între 
orele 6%-10% şi 17%-1% pe lungimile de unde scurte 16; 19; 25; 31; 41 şi 49. 

În prezent secţia este condusă de Noel Bernard (fost Bercovici) şi este încadrată 
cu peste 80 de angajaţi şi colaboratori proveniţi din rândul fugarilor și emigranților 
români, în mare majoritate de naționalitate evrei, precum şi nemți, armeni, greci, 
italieni, cunoscuţi cu vederi anticomuniste şi cu manifestări ostile față de R.S. 
România. 

Programul secţiei pentru România se axează pe două grupe mari de probleme şi 
anume: probleme internaționale și probleme românești. 

Materialele privind problemele internaţionale sunt, în general, comune pentru toate 
secţiile naţionale şi se bazează pe buletinele de actualități redactate de serviciile 
americane. 

Rațiunea existenței secției pentru România este aceea de a difuza programe cu 
specific naţional orientate pe situația din România, însă redactate în mod critic, 
dușmănos, tendențios şi diversionist. 

Principalele grupe de tematici ale secţiei sunt grupate pe emisiuni speciale, după 
cum urmează: 

— „Actualitatea românească“, condusă de Emil Georgescu, element deosebit de 
înrăit şi ostil, la care mai participă Neculai Constantin Munteanu şi Angelescu Ioana 
(pseudonim Raluca Bogdan); 

—,Tinerama“, emisiune pentru tineret redactată de Max Bănuș, la care colaborează 
Petratu Cornelia (pseudonim Sanda Faur), precum şi alţi colaboratori sau cores- 
pondenţi externi; 

— „Problemele economice“, redactor Robert Braun (pseudonim Constantin Tomescu); 

— „Programul politic“, redactat de Mihai Cismărescu (pseudonim Radu Gorun), 
Mircea Carp (pseudonim Mihai Șoimu), Lemonidis Romilă (pseudonim Victor 
Cernescu) și Mircea Vasiliu; 

— „Lumea creştină“, redactor Octavian Vuia (pseudonim Lucian Loca), Acker Hans 
(pseudonim Mircea Ioanid); 

— „De vorbă cu ascultătorii“, redactor Noel Bernard; 

— „(Comentariul săptămânii“, redactat de Noel Bernard; 

— „Comentarii sportive“, redactor Nicolae Munteanu (fost Grumberg Solomon); 

— Emisiunea muzicală „Metronom“, editată de Radu Maltopol (pseudonim Radu 
Teodoru); 

— „Din lumea comunistă“, redactor Nicolae Stroescu (pseudonim N. Stânișoară), 
Dorina Schneider (pseudonim Doina Alexandru); 

— „Magazin“, emisiune redactată de Sorin Cunea, Lemonidis Ciorănescu Galateea 
(pseudonim Anca Petrescu); 

— „Știri cenzurate în România“, redactor lanatoş Cornel (pseudonim Radu 
Vrancea); 

— „Teze şi antiteze la Paris“, emisiune culturală realizată de Monica Lovinescu; 

— „Povestea vorbei“, „Cronica pesimistului“ şi „Analiza revistelor culturale“, 
redactate de Virgil Untaru (pseudonim Virgil Ierunca); 

— „Comentarii din Washington“, redactor Nestor Rateș (fost Stesel Nathan) şi C. 
Alexandroaie; 

— „Comentarii din New York“, redactor Liviu Floda (fost Leibovici — pseudonim 
Andrei Brânduș). 

Pentru redactarea acestor programe, redactorii secției au la dispoziţie centrul de 
documentare pentru România, dotat cu cele mai moderne mijloace de ascultare şi 
înregistrare a tuturor posturilor ce emit în limba română, publicaţiile româneşti ce 

apar în țară şi în străinătate, precum și date și informaţii obținute direct de angajații 
şi colaboratorii „Europei Libere“ sau de organele de informaţii occidentale. 

Ca și celelalte secții naţionale, secția pentru România este organizată pe servicii, 
cum sunt: serviciul redacţional, condus de director adjunct al secției, Mihai 
Cismărescu, cuprinzând redactorii emisiunilor şi coordonatorii de programe; serviciul 
de evaluare a informațiilor, dirijat de Ion Gheorghe; serviciul de înregistrare a 
emisiunilor şi arhivă, având ca şef pe Ion Boaca (comandantul garnizoanei legionare 
din R.F.G.); serviciul producţie, condus de Guri Armand (pseudonim Ion Turcu) şi 
serviciul administrativ, condus de Pop Valeriu (pseudonim Valter Popan), 
administratorul secţiei pentru România. 

Pe lângă personalul acreditat la sediul central din Miinchen, secţia pentru 
România a „Europei Libere“ cuprinde două subsecţii, una la Paris şi cealaltă la 
Washington, precum şi birouri cu corespondenţi pentru România la New York (Liviu 
Floda), Londra (Iancu Spiegler), Roma (Horia Roman), Viena (Dorina Gabor), Atena 
(Kondulis Kiriakos) și Tel Aviv (Liviu Damian). 

1. Subsecţia de la Paris își are sediul în 33, Avenue des Champs Elysee, etajul 3, 
telefon ELY-13.53-1355, iar studioul tehnic în 20, Avenue Ropp, telefon 705.70.28. 

Subsecţia este condusă de Monica Lovinescu şi coordonată de americanul James 
Edwards, cunoscut că aparţine de C.L.A. În cadrul subsecţiei pariziene s-a organizat 
un grup de acţiune al „Europei Libere“, încadrat cu angajați și colaboratori, printre 
care cei mai activi şi ostili sunt: Virgil Ierunca, Virgil Tănase, Paul Goma, George 
Banu, losif Flavius, Dan Ulyse Grigorescu, Solomon Edmond Liviu, Mioara 
Cremene, Miron Niculescu, Marie-France Ionescu, Sanda Stolojan și alții. 

În ansamblul activităţii „Europei Libere“, subsecţia pariziană ocupă o poziţie 
particulară, adresându-se cu precădere intelectualilor români, categorie socială 
considerată a fi cea mai sensibilă și receptivă la argumentele și mijloacele de 
comunicare în masă. 

Prin imixtiuni directe în viaţa şi activitatea culturală a țării noastre, grupul de la 
Paris foloseşte un întreg arsenal de intrigi și dezbinări în scop de diversiune 
ideologică în domeniul literar-artistic. 

Caracterul diversionist al emisiunilor difuzate de redacţia pariziană a „Europei 
Libere“ este relevat și de faptul că, în materialele folosite, o serie de oameni de artă 
şi cultură din ţară sunt astfel prezentaţi, încât să fie discreditați ca „demagogi“ şi 
„conformiști sociali în slujba marxismului“, iar cei neangajaţi politic flataţi, încurajați 
şi apreciați drept „antidogmatici și nonconformiști'“. 

În elaborarea „judecăților lor de valoare“, redactorii „Europei Libere“ se folosesc 
de numele şi prestanța unor oameni de cultură din străinătate, de origine română, cum 
sunt: Eugen Ionescu, Mircea Eliade, Emil Cioran și alții. 

Monica Lovinescu şi soţul ei, Virgil Ierunca, nu acționează niciodată în calitate 
de salariați ai „Europei Libere“, ci ca „oameni de cultură“, organizând contacte şi 
„schimburi de opinii“ cu intelectualii români care se deplasează în străinătate. Sub 

Ierunca caută să-i cointereseze pe cetăţenii români prin oferirea de burse, bani, condiţii 
de cazare, acces la diverse instituţii de cultură și alte facilităţi, sensibilizându-i și 
atrăgându-i în activităţi cu caracter ostil României. 

Subredacţia „Europei Libere“ de la Paris conlucrează cu postul de radio francez, 
cu organizaţiile Amnesty International şi Pen Club, precum şi cu cele mai reacționare 
cercuri autohtone şi ale emigrației române din Franța şi din alte țări occidentale. 
Editează revistele „Limite“ şi „Ethos“, colaborează şi controlează revistele „Destin“, 
„Caietele din Est“, „B.I.R.E.“ şi alte publicaţii cu caracter anticomunist în care sunt 
introduse materiale ostile ţării noastre. 

Sunt folosite intens cenaclurile literare românești din străinătate și îndeosebi 
„Cenaclul de la Paris“ şi Cenaclul „Apoziţia“ din Miinchen, patronate de „Europa 
Liberă“, unde se elaborează şi difuzează materiale cu caracter dușmănos pe linie literar- 
artistică şi se selecționează viitorii angajați şi colaboratori ai secţiei române a postului. 

2. Redacţia din S.U.A. a secţiei pentru România a „Europei Libere“ își are sediul 
la Washington și este condusă [de] Nestor Rateş, sub coordonarea directorului 
american James Brown. 

Ca angajaţi ai subsecţiei funcționează Constantin Alexandroaie, la Washington, 
şi Liviu Floda, la New York, care dispun de o reţea de colaboratori externi din rândul 
emigranților români din S.U.A., Canada și alte țări, antrenați în acțiunile „Europei 
Libere“. 

În activitatea sa, subsecţia din S.U.A. cooperează cu Agenţia americană de 
informaţii (U.S.L.A.), cu secţia română a postului de radio „Vocea Americii“, cu 
„Institutul de relaţii internaţionale“ al Universităţii Stanford, care are o arhivă despre 
România cu memoriile politicienilor români stabiliți în străinătate și cu alte instituții 
americane care au tangenţă cu România. 

Totodată, menţine legături de colaborare cu fundaţia „Tolstoy“, care are filiale în 
țările europene profilate pe probleme ale emigranților din țările socialiste, cu 
„Comitetul adevărul despre România“, „Comitetul pentru întregirea familiilor“ şi alte 
organizaţii ostile ale emigrației române din S.U.A., precum şi cu redacţiile ziarelor 
„Micromagazin“ din New York şi „Cuvântul românesc“ din Canada, care publică şi 
unele materiale antiromânești întocmite şi semnate de angajaţi și colaboratori ai 
„Europei Libere“. 

3. Secţia română de la Miinchen și filialele din celelalte ţări colaborează cu 
numeroase centre şi institute de cercetări specializate în probleme românești, cum 
sunt: „Centrul romanologilor“ de pe lângă Universitatea din Glasgow, „Asociaţia 
Academică Română“, „Institutul pentru cercetarea pieţei şi opiniei publice“ 
(INTORA) din Viena, „Institutul Franco-Bavarez“ din Miinchen. De asemenea, 
„Europa Liberă“ are legături strânse cu cercurile clericale din Occident, cu organizația 
„Caritas“, cu posturile de radio „Deutsche Welle“ (R.F.G.) şi B.B.C. (Anglia), instituţii 
şi organizaţii de la care obțin informații prin care organizează acţiuni antiromânești. 

Angajaţii şi colaboratorii secției pentru România a „Europei Libere“ și-au creat 
relații cu un număr mare de cetăţeni români care pe timpul deplasărilor în străinătate 
îi vizitează la domiciliu sau la sediul „Europei Libere“, ceea ce constituie pentru secția 
română o cale facilă de obținere de date și informații din ţara noastră. 

Potrivit noilor indicaţii primite de la conducerea americană, secţia pentru 
România a postului de radio „Europa Liberă“ își orientează activitatea în următoarele 
direcții: comentarea și interpretarea dușmănoasă a hotărârilor P.C.R. şi ale guvernului 
R.S. România, în domeniile politicii interne, conducerii economiei, ştiinţei şi 
culturii, în scopul „discreditării“ orânduirii noastre socialiste; denigrarea politicii 
privind situaţia cultelor, naționalităților, tineretului, literaturii, artei, ştiinţei și 
învățământului, încercându-se acreditarea ideii că în R.S. România nu ar exista libertate 
de creaţie şi opinie, făcând apologia modului de viaţă occidental, încercând să genereze 
nemulțumiri, acţionând pe linia organizării în ţară a unor grupări contestatare și 
disidente; culegerea de date și informații privind drepturile omului, pe baza cărora 
să inițieze acţiuni antiromânești care să inducă în eroare opinia publică internațională 
că în România nu s-ar respecta prevederile Acordului final de la Helsinki, în special 
în probleme privind reîntregirea familiilor, libera circulație a persoanelor, libertăţile 
religioase etc. 

În fapt, scopul real al activităţii secţiei române ca şi al celorlalte secții naționale 
ale „Europei Libere“, este incitarea populaţiei şi crearea unei situaţii care vizează 
răsturnarea regimurilor actuale din țările socialiste. Acest fapt rezultă clar din declarația 
recentă a directorului executiv al „Europei Libere“, James Brown, făcută cu prilejul 
aniversării a 30 de ani de la înfiinţarea postului de radio, care a subliniat: „obiectivul 
nostru final este acela de a facilita dezvoltarea în țările răsăritene a unei situaţii în 
cadrul căreia oamenii, populaţiile acestor țări — Bulgaria, România și celelalte — să- 
şi poată alege forma de guvernământ care le va conveni, iar cu ajutorul acestui guvern, 
forma de viaţă pe care o doresc“. 

Acest scop declarat al postului de radio „Europa Liberă“ se înscrie în dezideratele 
majore ale C.I.A. și ale politicii externe a S.U.A., de un profund caracter anticomunist, 
fapt care explică interesul autorităţilor americane de a întări și dezvolta activitatea 
„Europei Libere“, în ciuda protestelor unor congresmeni americani și a opiniei publice 
împotriva acestei oficine de propagandă dușmănoasă şi de spionaj a C.L.A. 

Reacţii împotriva „Europei Libere“ s-au înregistrat și în R.F.G., ceea ce a 
determinat autorităţile vest-germane să exprime rezerve în ceea ce priveşte menţinerea 
acestui post de radio pe teritoriul R.F. Germania. 

Ca urmare, conducerea americană analizează eventualitatea mutării sediului central 
al „Europei Libere“ și în prezent se preocupă de posibilitatea transferării treptate a 
postului în S.U.A. sau în altă țară occidentală. 

Această perspectivă de mutare a creat serioase frământări în rândul angajaţilor 
secţiei române, care şi-au văzut amenințate posturile și privilegiile de care se bucură 
în prezent în R.F. Germania. 

Până în prezent, americanii au reuşit să-și menţină instalaţiile „Europei Libere“ 
din Portugalia, unde sunt amplasate principalele stații de emisie ale postului, aflate 
în curs de modernizare. 

Instalaţiile de la Gloria, unde este situată şi antena ce emite pentru România, vor 
fi modernizate în întregime până în anul 1981, ceea ce va amplifica considerabil 
puterea de emisie și implicit calitatea recepţionării postului de radio „Europa 
Liberă“. 

În dezvoltarea de perspectivă a activităţii „Europei Libere“, autoritățile americane 
au în vedere introducerea unor mijloace de propagandă audio-vizuale prin organizarea 
unor programe speciale de televiziune, prin satelit, destinate ţărilor socialiste, 
inclusiv România. 

În concluzie, se poate spune că postul de radio „Europa Liberă“ constituie un 
instrument de bază al politicii S.U.A. care își dezvoltă şi modernizează continuu 
activitatea în scopul intensificării acţiunilor de diversiune politico-ideologică şi de 
propagandă ostilă României şi celorlalte ţări socialiste. 


A.C.N.S.A.S., fond documentar, dosar nr. 21, vol. 42, f. 16—29. 

1980 octombrie 12. Notă documentară referitoare la acțiunile foştilor condamnaţi 
stabiliți în străinătate 


Ministerul de Interne Strict secret 
Departamentul Securităţii Statului 

Direcţia | 

Nr. 131/M.1./0063413/12 octombrie 1980 


Notă documentară 
cu privire la unele concluzii pe linia cunoaşterii şi contracarării 
acțiunilor foştilor condamnați stabiliți în emigrație 


Din datele și informaţiile ce le deţinem pe ţară în problemă, rezultă că în străinătate 
s-au stabilit, până în prezent, un număr de circa 245 foşti condamnaţi, din care 102 


au trecut fraudulos frontiera sau au rămas ilegal. 

Unii dintre aceștia, după ce au ajuns în străinătate, s-au pus în slujba posturilor 
de radio „Europa Liberă“, „Deutsche Welle“ și „Vocea Americii“, precum şi a unor 
organizaţii reacționare ale emigrației şi desfășoară acţiuni împotriva ţării noastre. 

În prezent, cunoaştem că pe spaţiile Franţa, R.F.G., Anglia, S.U.A., Spania, unde 
sunt concentrate cele mai mari grupări de foști condamnați, un număr de 37 
desfășoară intensă activitate ostilă ţării noastre (să reamintim că 11 sunt crainici ai 
posturilor de radio enunțate; 8 fac parte din „Asociaţia foștilor deținuți politici din 
România“, cu sediul la Paris; 15 sunt încorporaţi în diferite grupări reacționare, iar 
5 instigă rudele din ţară să adopte [o] poziţie ostilă regimului). 

Reţine atenţia faptul că din rândurile celor plecaţi ilegal din țară, 20 au inițiat şi 
condus organizaţii subversiv-teroriste, iar 55 au fost membri ai acestora. Punem încă 
o dată în atenţia ofițerilor din Inspectoratul municipiului București, Inspectoratele 
judeţene: Vaslui, Suceava, Bihor, Brașov, Caraş Severin, Timiş, Cluj, Dolj, Mureș 
şi Vâlcea (judeţe cu pondere pe această linie), necesitatea intensificării muncii de 
cunoaștere şi prevenire din rândurile rudelor şi legăturilor din țară. 

„Asociaţia foştilor deținuți politici din România“ a luat fiinţă în luna noiembrie 
1977, având ca iniţiatori foşti politicieni şi condamnaţi pentru infracțiuni contra 
securităţii statului, printre care: Câmpeanu Radu, Korne Mihai, Florin Boiţeanu, Dan 
Bosmiev, Paraschivescu Victor Cădere, Dan Damian, Barbu Dimescu, Cella Neamţu, 
Adrian Oprescu, Dinu Zamfirescu, toţi stabiliți cu domiciliul în Franța. 

Scopul propus de această asociaţie este de a desfășura activitate de propagandă 
ostilă, pe tema pretinsei lipse de drepturi umane în R.S. România, folosind în principal 
mărturii ale foştilor deținuți politici aflaţi în emigrație și în ţară. Nu sunt excluse nici 
elementele care au avut condamnări civile iar în Occident se erijează în postura de 
„victime politice“ şi alte asemenea titulaturi. 

Asociaţia se erijează în a prezenta așa-zisei opinii publice, cât şi celorlalți români, 
„suferințele“ la care elementele aderente ar fi fost supuse în perioada de detenţie. În 
acest sens, asociaţia este deschisă pentru orice element originar din România, indiferent 
de naționalitatea pe care o are. 

Condiţia înscrierii ca membru în asociaţie constă în aceea ca elementul să prezinte 
celorlalți aderenți partea din biografie referitoare la perioada detenţiei în România 
şi să publice articole în care să arate cum a fost arestat, anchetat și altele. În plus, 
trebuie să facă nominalizări de anchetatori și gardieni care s-au ocupat de elementul 
respectiv în detenţie. 

Iniţiatorii asociaţiei de la Paris organizează periodic la domiciliul lor întruniri cu 
foşti deţinuţi după 1944 în România. Prin aşa-zisele „relaţii ale lor“ create în Occident, 
sub acoperirea şi îngăduinţa cercurilor reacționare, ei caută să depisteze şi să racoleze 
emigranţi care să fi suferit în ţară condamnări, urmând ca ulterior să acționeze asupra 
lor să-i determine să facă declaraţii ostile R.S. România. 

Aşa au procedat cu numiții Coşereanu Alexandru, Otparlic George și Doru 
Novacovici, foşti condamnaţi pentru participare în organizaţii subversive, care prin 

trecerea frauduloasă a frontierei au ajuns în Franţa, iar în prezent au devenit membri 
activi în această organizație. 

În realizarea scopului propus, „asociaţia“ i-a determinat pe aceștia să vorbească 
la postul de radio „Europa Liberă“, denigrând orânduirea socială și de stat din ţara 
noastră. Posturile de radio amintite sunt folosite de aceste organizaţii emigraţioniste 
reacționare și în scopul popularizării preocupărilor lor. Astfel, în luna ianuarie 1978, 
prin postul de radio „Europa Liberă“ a fost lansat „Apelul Asociaţiei de la Paris“, 
prin Câmpeanu Radu şi Dinu Zamfirescu, către toți foștii deţinuţi din România, aflați 
în Occident sau în ţară, de a contribui la strângerea materialului informativ cât mai 
complet cu privire la regimul de detenţie şi motivele care i-au determinat să 
emigreze, afirmând printre altele că au întocmit o hartă cu fostele locuri de detenție 
din România, fiind expusă în anumite puncte ale Parisului. De asemenea, în unele 
organizaţii, s-au declarat de acord cu acţiunile întreprinse de Paul Goma și alți 
protestatari din ţară pe linia aşa-zisei nerespectări a drepturilor omului. 

La 22 martie 1979, Radu Câmpeanu, în numele asociaţiei, a transmis la postul 
de radio „Europa Liberă“ „protestul“ împotriva arestării preotului Calciu Gheorghe, 
afirmând că va informa despre acest caz unele guverne, organe de presă, sindicate 
și organizaţii internaţionale, cerându-le sprijinul lor în eliberarea acestuia. 

„Apelul“ a găsit noi aderenți în rândul foştilor condamnaţi, aflaţi în prezent în 
R.FG., S.U.A. şi Anglia. 

Astfel, la începutul anului 1979, fraţii Dima Ion și Nicolae, foști condamnați fugari, 
stabiliți în S.U.A., au adresat un memoriu postului de radio „Europa Liberă“ pentru 
a fi difuzat, potrivit căruia cei amintiţi își manifestă totala adeziune și cer foştilor 
condamnați din România să-şi intensifice acțiunile lor pentru revendicarea unor 
drepturi. 

O altă organizaţie emigraţionistă reacționară o constituie „Asociaţia Culturală a 
românilor din Anglia“, ai cărei membri, C. Brîncoveanu, S. Crăciunaș, Florescu, 
Vorvoreanu Bandu, foşti deţinuţi în România, inițiază periodic informări cu caracter 
deosebit de denigrator la adresa ţării noastre, pe care le adresează tuturor ziarelor şi 
revistelor din Anglia. Informările sunt pregătite cu precădere în perioadele 
premergătoare unor importante evenimente interne ale României, vizând în mod fățiș 
afectarea climatului politic. 

Tot ca o preocupare de bază a acestor organizaţii, amintim intervențiile pe lângă 
diferite organisme internaţionale (O.N.U., Amnesty International), pentru a facilita 
reîntregirea familiilor unor foști condamnaţi și organizează întâlniri cu ceilalți 
emigranți din România, în scopul obţinerii de date și determinarea lor la acțiuni de 
protest pe această linie. 

Amintim cazurile lui Otparlic George şi Novacovici Dan [Doru — n.n.], foşti 
condamnați, fugari stabiliți în Franţa, care au iniţiat și organizat, împreună cu alți 
fugari români, greve şi acţiuni de protest pe esplanada de la Trocadero (Paris), pentru 
ca autoritățile române să permită plecarea din ţară a soțiilor şi copiilor acestora. 

În realizarea acţiunilor ostile îndreptate împotriva ţării noastre, membrii acestor 
organizaţii contactează turiști, specialiști români sau vizitatori la rude, în scopul de 
a obține date despre situaţia foștilor condamnaţi aflaţi în ţară, încearcă să-i determine 
să rămână în Occident sau să introducă în ţară, prin intermediul acestora, scrisori şi 
pachete. 

Cunoaştem că pe plan extern a devenit tot mai evidentă preocuparea unor 
organizaţii emigraţioniste şi naționalist-iredentiste în crearea unui front comun şi 
intensificarea acțiunilor ostile îndreptate împotriva ţării noastre. 

În acest front comun sunt racolate cu precădere elemente declasate, care au fugit 
din ţară, sunt pregătite temeinic și devin pretabile la acțiuni de natură să lezeze climatul 
politic din România. O parte din aceste elemente, după obţinerea cetățeniei statului 
în care au emigrat, vin în ţară sub acoperirea de vizitatori la rude sau turiști, caută 
să obţină informaţii utile emigrației reacționare. 

De asemenea, în acelaşi scop, sunt pregătiți membrii de familie ai acestora. 

Întrucât am fost surprinși cu astfel de situaţii, punem în atenţia lucrătorilor din 
problemă, necesitatea de a cunoaşte și fixa modalităţile de așteptare, contactare și 
culegere de date, atât despre cei care vin în ţară, cât şi despre cei aflați în emigrație. 

Tot pe această linie, pentru fiecare caz din problemă, în vederea inițierii unui 
complex de măsuri, operativ și eficient, se impune aprecierea şi informarea cu 
operativitate asupra oricărei informaţii de securitate. 

Pentru cunoașterea preocupărilor de reluare a legăturilor foştilor condamnaţi din 
țară cu cei din emigrație, trebuie să pornim de la faptul că, pe perioada executării 
detenției, unii dintre aceștia au aderat sau au luat la cunoștință de înființarea grupării 
Forţa III, care-și propunea, printre altele, modalități de a fugi în exterior după punerea 
în libertate, intensificarea acțiunilor ostile care vizau regimul de stat din România 
şi menţinerea contactelor cu cei rămași în ţară. 

Inspectoratul Judeţean Vaslui, în cooperare cu Inspectoratul Judeţean Alba, în 
cadrul măsurilor întreprinse pentru documentarea preocupărilor dușmănoase și natura 
relaţiilor dintre foştii condamnați Botez Toader și Chioreanu Nistor, a [descoperit] 
existența unui canal de legătură cu R.F.G. şi Spania. De existenţa acestui canal 
cunoşteau şi foştii condamnaţi Orbulescu Nicolae, din Caraş Severin (în prezent 
decedat), Puşcașu Gheorghe, din Alba, și un cadru al Penitenciarului Aiud. Tot în 
acest caz, s-au obţinut informații despre posibilitatea unui alt canal, realizat prin 
Iugoslavia. 

O altă categorie de persoane din rândul foştilor condamnaţi [care] prezintă 
importanţă [sunt] cei care au vizitat sau au în preocupări intenția de a vizita sediile 
unor reprezentanţe străine acreditate la București. 

Inspectoratul Municipiului Bucureşti şi Inspectoratul Judeţean Mureș, va trebui 
să-şi intensifice măsurile informativ-operative asupra persoanelor cunoscute pe această 
linie. 

Prezenţa în Occident a unor foşti condamnaţi a stimulat acţiunile ostile ale unor 
foşti condamnaţi din ţară şi îndeosebi a celor semnalaţi cu preocupări de a redacta 
lucrări cu conţinut ostil şi a le scoate în străinătate pentru publicare. 

În cadrul raportului prezentat la convocarea pe țară, au fost amintite cazurile mai 
deosebite aflate în lucru sau finalizate pe această linie. 

Cu prilejul analizei problemei la inspectoratele judeţene și al municipiului 
București, a rezultat faptul că nu există suficientă preocupare pentru identificarea şi 
punerea în lucru a rudelor și legăturilor foștilor condamnaţi pentru infracțiuni contra 
securității statului aflați în emigrație şi, în mod deosebit, asupra acelora care după 
punerea în libertate au reușit să plece ilegal din țară, iar în străinătate desfășoară acţiuni 
ostile împotriva statului nostru. 

Pentru stabilirea activității, legăturile și preocupările prezente ale foștilor 
condamnați ajunși în Occident, a obținerii de date privind activitatea și comportarea 
prezentă a rudelor acestora din ţară, se impun a fi luate în continuare măsuri de: 

— identificarea, verificarea şi obţinerea de date complete privind activitatea, 
comportarea, legăturile din ţară şi străinătate a tuturor foştilor condamnați, precum 
și stabilirea împrejurărilor în care au părăsit ţara; 

— semnalarea, verificarea la U.M. 0544 și, după caz, punerea în lucru a foştilor 
condamnaţi care au iniţiat ori condus organizații subversiv-teroriste ori care în detenţie 
au avut o poziţie refractară procesului de reeducare, care s-au situat pe poziții 
dușmănoase regimului nostru și, în prezent, desfășoară în rândurile emigrației activitate 
ostilă țării noastre. 

În vederea iniţierii unor combinaţii informativ-operative, cât și pentru lucrarea 
activă a rudelor și legăturilor acelora din ţară, vom selecţiona și lua în studiu pentru 
recrutare persoanele ce au acţionat în organizaţiile subversiv-teroriste sau care au 
executat pedepse în același loc de detenţie cu cei plecaţi din țară, iar în prezent 
sunt semnalaţi în relaţii sau au posibilitatea de a pătrunde în clandestinitatea 
acestora. 

Vor fi iniţiate unele combinaţii folosind membrii familiilor acestora sau informatori 
verificaţi, în scopul temperării acţiunilor ostile față de ţară şi influențarea lor în sens 
pozitiv. 


A.C.N.S.A.S., fond documentar, dosar nr. 131, vol. 4, f. 221-227. 

1980 octombrie 30. Notă sinteză întocmită de U.M. 0544 privind unele instituţii 
și organizații din străinătate folosite de postul de radio 
„Europa Liberă“ 


Ministerul de Interne Strict secret 
Departamentul Securităţii Statului 

U.M. 0544 

Nr. 225/f.2/0030782 din 30 octombrie 1980 


Notă sinteză 
privind unele instituţii şi organizaţii din străinătate folosite 
de postul de radio „Europa Liberă“ 


Postul de radio „Europa Liberă“, organizaţie neguvernamentală americană, 
subordonată Congresului S.U.A., dar controlată de C.L.A., constituie principala oficină 
de spionaj şi propagandă diversionistă folosită de cercurile cele mai reacționare 
americane și vest-europene împotriva României și a altor ţări socialiste est-europene. 

În urmărirea scopului fundamental al „Europei Libere“, declarat recent de James 
Brown, directorul postului, cu prilejul aniversării a 30 de ani de la înfiinţarea „Europei 
Libere“, acela de a „elibera popoarele din Europa răsăriteană de sub dominaţia 
comunismului“, această oficină şi-a constituit, de-a lungul anilor, un eșafodaj 
propagandistic vast şi bine dotat, care să corespundă intereselor militaro-strategice 
americane și politicii de diversiune împotriva României şi a celorlalte țări socialiste. 

Astfel, în afara structurilor organizatorice proprii ale postului „Europa Liberă“, 
create în S.U.A., unde se află conducerea postului, în R.F. Germania, unde este situat 
sediul principal, în Franţa şi în alte ţări occidentale, unde funcționează subsecţii şi 
birouri naționale, Secţia pentru România a „Europei Libere“ se folosește de un număr 
mare de instituţii, organizaţii și asociaţii internaționale, autohtone sau ale emigrației 
române din ţările occidentale, prin care urmărește contactarea persoanelor originare 
din ţara noastră pentru obţinerea de date şi informaţii din și despre România şi 
organizarea în mod acoperit a unor activități cu caracter ostil țării noastre. 

Dintre organizaţiile folosite de „Europa Liberă“, direct sau prin intermediari, 
cunoscute până în prezent, menţionăm: 


Organizaţii internaţionale 


În cadrul instituţiilor specializate din sistemul O.N.U., prin cadre și agenţi ai C.L.A. 


sau angajaţi originari din România, postul de radio „Europa Liberă“ are acces la date, 
informaţii și documente privind România, concentrate la „Comisia O.N.U. pentru 

drepturile omului“, „Înaltul Comisariat pentru Refugiaţi“, „Comisia economică pentru 
Europa de Est“, „Programul O.N.U. pentru dezvoltare“ şi „F.A.0O.“. 

Deţinem date că, la îndrumarea Secției pentru România a „Europei Libere“, numita 
Lodal Maria, de la Institutul Welt din Hamburg (R.F. Germania), a fost detaşată recent 
la Roma pentru documentare la sediul F.A.O., unde se ocupă de obţinerea de date 
privind situaţia agriculturii din ţara noastră, pentru a fi puse la dispoziția „Europei 
Libere“. 

În incintele O.N.U. „Europa Liberă“ dispune de birouri de presă proprii, cu angajaţi 
ai postului acreditaţi ca ziarişti pe lângă organizaţiile internaţionale, care participă 
efectiv la lucrările O.N.U. ce prezintă interes pentru „Europa Liberă“. 

De asemenea, cu prilejul unor întâlniri internaţionale organizate sub egida 
O.N.U., la care sunt dezbătute şi probleme care privesc țara noastră, diferiți angajați 
ai Secţiei pentru România se deplasează în orașele în care au loc astfel de întruniri, 
pentru a intra în contact cu delegaţi români și a obține informaţii despre România. 

Organizaţia „Amnesty International“, instituție internaţională cu caracter profund 
reacționar, constituită de C.I.A. pentru a se ocupa de așa-zisa problemă privind 
apărarea drepturilor omului, desfășoară, în cooperare cu postul de radio „Europa 
Liberă“, o intensă campanie propagandistică împotriva ţării noastre. 

„Amnesty International“ își are sediul central în Anglia, 10 Southampton Street, 
London WC 2 E 7 HF, şi filiale în S.U.A., Canada, Franţa, Belgia, Elveţia şi alte ţări., 
în cadrul cărora funcționează și unii colaboratori ai Secţiei pentru România a „Europei 
Libere“. 

„Europa Liberă“ cooperează strâns cu filialele organizaţiei „Amnesty International“ 
pe linia schimbului de informaţii, iar în emisiunile sale citează pasagii întregi din 
rapoartele şi materialele elaborate de această organizaţie, în legătură cu așa-zisa 
încălcare a drepturilor omului în România. 

Filiala din Londra a asigurat o largă publicitate cazului Paul Goma, publicându-i 
interviurile şi declaraţiile antiromânești, care au fost apoi preluate de „Europa Liberă“. 

În cadrul Secţiei americane a organizaţiei „Amnesty International“, persoanele 
cele mai active identificate că se ocupă de probleme românești sunt: Robert Sharlet, 
din New York, președintele grupului de coordonare privind Europa de Est, şi Stephanie 
Grant, şefa biroului din Washington a filialei. 

La filiala din R.F. Germania a acestei organizații funcționează o secție pentru 
România, unde lucrează Volker Fuhrt, Elisabeth Ernst, evreică, traducătoare de limbă 
română, și George Dan, originar din România, redactor la postul de radio „Deutsche 
Welle“. 

Aceștia duc o intensă activitate de contactare a emigranților nou veniți din ţara 
noastră, în special evrei şi nemți, pentru obţinerea de date din România. 

Cu filiala din Franţa a organizației „Amnesty International“ conlucrează strâns 
subredacţia de la Paris a „Europei Libere“, în cadrul căreia cei mai activi colaboratori 

sunt Monica Lovinescu, Virgil Ierunca, Paul Goma, Virgil Tănase, Marie France 
Ionescu, Mihai Korne, lon Vianu, Dan [Mihnea — n.n.] Berindei și alţii. 

În Franţa îşi are sediul „Comitetul Internaţional pentru Apărarea Drepturilor 
Omului“ (Rue du Foubourg Saint Honore 75008 Paris), care desfășoară o intensă 
activitate împotriva R.S. România. Din conducerea comitetului face parte şi scriitorul 
de origine română Constantin Virgil Gheorghiu, cunoscut pentru poziţia sa net 
dușmănoasă faţă de ţara noastră. 

C.L.A. și „Europa Liberă“ folosesc în mod intens și diversificat Organizaţia 
internaţională a PEN Cluburilor, cu filiale în principalele țări occidentale, prin care 
urmăresc să atragă scriitori din România și din alte ţări socialiste, în scopul 
determinării lor să rămână în străinătate sau de a-i angrena în activităţi ostile țării 
din care provin. Se cunoaște că o serie de scriitori din România au fost invitaţi în 
străinătate prin intermediul filialelor din Franța și R.F. Germania a PEN Clubului (P. 
Goma, D. Țepeneag, V. Tănase, G. Banu etc.). 

Odată cu deschiderea Reuniunii pregătitoare a Conferinţei de la Madrid, Secţia 
pentru România a „Europei Libere“ şi-a trimis patru corespondenți la Madrid pentru 
a urmări lucrările acestei reuniuni și poziția delegaţiei române în cadrul conferinței, 
în scopul de a culege informaţii care să fie apoi difuzate în mod tendenţios în 
emisiunile postului. 

În acelaşi timp, Secţia pentru România a „Europei Libere“ și-a deschis la Madrid 
un așa-zis „Birou al Comitetului Helsinki“, în hotelul Cerano-Marje — Villa Major 
8, a cărui adresă a difuzat-o prin emisiunile postului pentru ca cei interesaţi să poată 
trimite Conferinţei de la Madrid, prin intermediul acestui birou, materiale cu privire 
la pretinsa lipsă de drepturi din România. 

Secţia pentru România a „Europei Libere“ colaborează pe linie informativă şi cu 
secţiile de limbă română ale posturilor de radio „Deutsche Welle“, „Vocea Americii“, 
„B.B.C.“, „Radio Franţa“, „Radio Ierusalim“ şi „Radio Vatican“. 

Ca şi la „Europa Liberă“, secția română a postului de radio „Deutsche Welle“ este 
încadrată, în majoritate, cu evrei originari din România, cum sunt: Tatiana Thorn, 
fostă cercetătoare la Muzeul de Istorie a P.C.R. din Bucureşti, Carla Constantinescu, 
Fănel Fruchtman, George Dan, Daisy Rodan, George Focke, cunoscut că se ocupă 
de problema disidenților din România, Gerhard Schalik, loana Rodoslavescu și alţii, 
care cooperează cu evreii angajaţi la „Europa Liberă“ pe linia schimbului de 
informații. 

Angajaţii de naţionalitate germană originari din România, Otto Bolesh, șeful secţiei, 
şi Ulf Sylver, fost redactor la Televiziunea Română, au la rândul lor legături cu 
organizaţiile saşilor din R.F. Germania, prin care contactează și exploatează 
informativ pe emigranții de origine germană veniți recent din România. 

În baza unor aranjamente, informaţii obţinute de „Radio Deutsche Welle“ sunt 
folosite şi de „Europa Liberă“, iar adesea se transmit, la cele două posturi, materiale 

propagandistice similare. Cunoaștem că printre angajaţii acestui post funcționează 
în prezent şi George Velicu, care a lucrat anterior la „Europa Liberă“. 

Postul de radio „Vocea Americii“ furnizează Secţiei pentru România a „Europei 
Libere“ informații şi materiale referitoare la probleme politice internaţionale și relațiile 
româno-americane, pe baza cărora „Europa Liberă“ editează buletine de ştiri sau unele 
emisiuni din cadrul rubricii „Programul politic“. 

Angajaţii „Europei Libere“ din Washington, Nestor Rateș și C. Alexandroaie, dețin 
relaţii strânse cu Nicolae Dima de la „Vocea Americii“, element ostil și deosebit de 
activ în cercurile emigrației române din S.U.A. 

Cooperarea dintre Secţia pentru România a „Europei Libere“ şi „Vocea Americii“ 
se asigură, în principal, prin redactorul Mircea Carp, care a lucrat vreme îndelungată 
la „Vocea Americii“ şi are un cerc larg de relaţii la acest post. 

Colaborarea „Europei Libere“ cu postul de radio „B.B.C.“ din Anglia se realizează 
prin Noel Bernard, Cristea Liviu, Tiberiu Stoian şi N. Stroescu, care înainte de a fi 
angajaţi la „Europa Liberă“ au lucrat la „B.B.C.“. Totodată, prin Thomas Bodin şi 
Iancu Spiegler, colaboratori externi ai ambelor posturi de radio, precum şi prin 
emigranții români A. Roiu, George Fodor, C. Brîncoveanu, „Europa Liberă“ obţine 
informaţii din cadrul „Asociaţiei culturale româno-britanice“ și a altor organizații ale 
emigrației române din Anglia. 

În realizarea emisiunilor sale, subredacţia de la Paris a „Europei Libere“ 
cooperează cu postul de „Radio Franţa“ prin Monica Lovinescu, Virgil Ierunca şi 
Miron Niculescu, care funcţionează ca redactori la ambele posturi. 


În S.U.A. 


Ca instituție americană, „Europa Liberă“ are legături cu Congresul S.U.A., căruia 
i se subordonează prin intermediul „Comitetului pentru emisiunile radiofonice 
internaționale“, condus de John Gronawski, cu Departamentul de Stat al S.U.A, 
Agenţia Americană de Informaţii (U.S.L.A.) şi alte instituții din cadrul Administrației 
S.U.A. 

Totodată, „Europa Liberă“ menţine legături de cooperare cu diferite instituţii şi 
organizații americane care au în preocupare probleme referitoare la drepturile 
omului, cum sunt: „Biroul pentru drepturile omului şi problemele umanitare“ din 
cadrul Departamentului de Stat, a cărui activitate este coordonată de Charles 
Salmon, directorul biroului, și Patricia Derian, asistentă a secretarului departamentului. 
Dintre persoanele care se ocupă de România au fost identificate: George Jonatan 
Greenwald, Wise Grifin Wiser şi Lynne Davison. 

Acest birou ţine legătura cu oficiile diplomatice ale S.U.A. din România și din 
alte ţări est-europene, de la care primeşte date şi informaţii în legătură cu drepturile 
omului. 


Sil 


Informaţiile obţinute, după ce sunt prelucrate de organe de specialitate, sunt puse 
la dispoziţia „Europei Libere“ spre a le folosi în emisiunile sale. 

„Grupul internaţional legal pentru drepturile omului“, cu sediul la Washington, 
condus de Amy Young Anawaty, director executiv. Grupul este specializat pe 
aspectele juridice ale drepturilor omului, iar în ceea ce priveşte România și-a concentrat 
activitatea, îndeosebi, pe aşa-zisa persecutare și discriminare a naționalităților 
conlocuitoare din țara noastră. 

Dintre funcţionarii care se ocupă de țările din Europa de Est, inclusiv România, 
sunt cunoscuți: David Carliner, Tom Farer, Robert Goldman și John Salzberg. 

„Comitetul pentru drepturile omului în România“, cu sediul în New York, 
condus de Hamos Laszlo şi Veres Bulscu, care concentrează elemente iredentiste 
maghiare din S.U.A., deosebit de ostile României. Comitetul se află în legătură cu 
„Europa Liberă“ prin intermediul secţiei maghiare a postului, cu care face schimb 
de informații şi documente pe probleme referitoare la situația minorității maghiare 
din România. Membrii comitetului duc o intensă activitate de contactare şi exploatare 
informativă a emigranților maghiari din Transilvania, redactează și publică materiale 
de propagandă antiromânească. Exemplul tipic de cooperare a acestui comitet cu 
„Europa Liberă“ îl constituie difuzarea în emisiunile postului a unor materiale asupra 
pretinsului caz Karoly Kiraly, inclusiv a scrisorii acestuia, materiale procurate prin 
Hamos Laszlo, din cadrul acestui comitet. 

În cadrul Secţiei maghiare a „Europei Libere“ lucrează o serie de angajaţi şi 
colaboratori originari din România, printre care au fost identificaţi: Iosef Szabados, 
Vadas Zoltan şi Decenfeld Sandor. 

În acoperirea acţiunilor lor antiromânești, aceştia folosesc publicaţiile maghiare 
„Nemzetor“, „Uj Latohatar“, din R.F. Germania, „Transylvania“, „Fichter“ şi 
„Magyar Hirado“, din S.U.A. 

„Comitetul adevărul despre România“, cu sediul la New York, condus de Brutus 
Coste, ca și „Comitetul pentru reîntregirea familiilor“, ce funcționează pe lângă 
Biserica românească din New York, condusă de Florian Gâldău, sunt organizații ale 
emigrației române reacționare, care, în cooperare cu „Europa Liberă“, se ocupă de 
exploatarea informativă a emigranților nou veniţi în S.U.A. și de organizarea de acțiuni 
antiromânești, demonstraţii, așa-zise greve ale foamei în fața sediului O.N.U. sau a 
oficiilor diplomatice ale R.S. România în S.U.A. 

Fundaţia „Tolstoy“, organizaţie americană de binefacere, condusă de Tatiana 
Schaufus, Teymuraz Bagration şi William Thoma, cu sediul central în New York, 250 
West, 57 Street, N.Y. 10019, se ocupă de aducerea în S.U.A. a emigranților din 
U.R.S.S. şi din alte țări este-europene, inclusiv din România. 

Fundaţia are un centru de coordonare în Europa, condus de Vera Samsonoff şi 
Alexander Koltchak, al cărui sediu se află la Minchen 22 — Thierschastr. 11, şi filiale 
la Paris, Roma, Bruxelles, Atena, Viena și în alte capitale occidentale. 

Fundaţia dispune de fonduri şi de personal calificat pentru munca cu emigranții, 
cooperând cu C.I.A., „Serviciul de imigrare şi naturalizare“ al S.U.A. şi cu „Europa 
Liberă“, pe linia verificării şi exploatării informative a emigrației. 

Organizațiile cu caracter religios din S.U.A., cum sunt: „Consiliul Mondial al 
Bisericilor“, „Evanghelismul subteran“, condus de Joe Bass, cu sediul în New York, 
Şi „Evanghelismul pentru țările comuniste“, condus de pastorul român Richard 
Wurmbrandt, din Glendale — California, se ocupă cu culegerea de informaţii și 
organizează acțiuni protestatare pe linie cultică în România și în alte ţări socialiste. 

Bisericile române baptiste din S.U.A., în special cele din oraşele New York, Detroit 
şi Chicago, colaborează cu „Europa Liberă“ pe linia organizării unor acțiuni 
protestatare în ţară, în scopul denigrării și defăimării României. După ajungerea în 
S.U.A. a lui Pavel Niculescu și Aurel Popescu, pastori baptiști, cunoscuți pentru 
activitatea ostilă încă de când se aflau în ţară, Secția pentru România a „Europei 
Libere“ foloseşte mai intens elementele baptiste, care, sub pretextul „luptei“ pentru 
drepturi religioase şi pentru întregirea familiilor, difuzează prin „Europa Liberă“ 
materiale de defăimare la adresa ţării noastre. 

Șeful Secţiei pentru România a „Europei Libere“, Noel Bernard, are legături strânse 
cu organizaţii sioniste din S.U.A. respectiv cu „B”nai B'rith“, cu „Federaţia Evreilor 
din România“, cu sediul la New York, condusă de Charles Kramer, originar din 
România, şi altele. Aceste organizaţii se folosesc, la rândul lor, de „Europa Liberă“ 
pentru a difuza opinii sioniste şi a stimula emigrarea evreilor din România și alte ţări 
socialiste. 

Redacţia ziarului „Micromagazin“ din New York, condusă de Marius Ligi, a 
stabilit, începând din 1978, legături organizate de cooperare cu Secţia română a 
„Europei Libere“. 

Cu sprijinul material al „Europei Libere“, redacţia ziarului a instalat la sediul său 
din cartierul Brooklyn un post de radio-recepţie, prin intermediul căruia primeşte de 
la „Europa Liberă“, în mod regulat, materiale cu caracter ostil privind România, care 
sunt publicate în „Micromagazin“, pentru difuzarea lor în rândul emigrației originare 
din România. Totodată, în paginile ziarului sunt inserate în mod curent articole 
antiromânești semnate de Noel Bernard, Emil Georgescu, Max Bănuș, Radu Gorun, 
C. Tomescu și alți angajaţi ai „Europei Libere“. 

Redacţia revistei „Est Europe“, cu sediul la New York, condusă de John Speller, 
agent C.I.A., care publică materiale propagandistice împotriva ţărilor socialiste, 
inclusiv România, la care colaborează angajați ai „Europei Libere“ şi alte persoane 
din rândul emigrației reacționare originare din România. 

„Europa Liberă“ conlucrează şi cu o serie de instituţii americane specializate pe 
probleme privind Europa de Est, cum sunt centrele de studii sud-est europene sau 
cele de limbi romanice de pe lângă marile universități. Acestea se ocupă în mod 
organizat cu racolarea de intelectuali de valoare din România, de strângerea şi 

exploatarea datelor despre România, în cadrul cărora funcţionează și profesori originari 
din ţara noastră. 

Astfel, Centrul de romanologie de la Universitatea Columbia din New York este 
condus de George Austerlitz, evreu originar din România, relație apropiată a 
corespondentului „Europei Libere“ de la New York, Liviu Floda (fost Leibovici). În 
cadrul acestui centru a lucrat iniţial şi Vlad Georgescu, care, ulterior, a devenit 
colaborator al C.I.A. și al „Europei Libere“. 

Institutele de relaţii internaționale de pe lângă Universitățile din Harvard și Stanford 
deţin în arhivele lor scrisori, memorii şi alte materiale documentare ale unor foști 
politicieni români stabiliți în S.U.A., pe baza cărora efectuează studii privind 
România, pe care le pun la dispoziția Departamentului de Stat și a „Europei 
Libere“. 

Institutul strategic din Chicago şi Centrul de studii politice de pe lângă 
Universitatea din Pennsylvania concentrează, de asemenea, date și documente 
despre ţara noastră, pe care le folosesc în scopuri propagandistice. Multe din aceste 
studii şi lucrări sunt prelucrate şi difuzate de „Europa Liberă“ în mod tendențios şi 
ostil țării noastre. 


În Franţa 


„Europa Liberă“ folosește o reţea de instituţii și organizații din Franţa, unele create 
de „Europa Liberă“ sau la sugestia ei, cu care cooperează direct sau în mod acoperit, 
pe linia organizării de acţiuni antiromânești. 

Dintre acestea au fost identificate următoarele: 

„Fundaţia pentru întrajutorarea intelectualilor europeni“, cu sediul la Paris — 38 
Bd. Beaumarchais 75011, condusă de Pierre Emanuel, cunoscut cadru C.L.A. 

Fundaţia, care dispune de fonduri din partea autorităţilor franceze şi americane, 
acordă burse de documentare şi ajutoare bănești, variind între 1.500-—3.000 franci, 
unor intelectuali din ţările socialiste care călătoresc în Occident, de care au 
„beneficiat“ o serie de scriitori şi oameni de artă din România. 

Secretara acestei fundaţii, Annette Laborey şi Rosaline Chenu (originară din 
România), contactează intelectuali români, iar la sugestia „Europei Libere“, respectiv 
a Monicăi Lovinescu, oferă abonamente la diverse publicaţii, burse, ajutoare bănești 
şi unor oameni de cultură și artă din România aflaţi în atenţia „Europei Libere“. 

În perioada şederii în Franţa, „beneficiarii“ acestor burse sunt atraşi, cointeresați 
şi prelucraţi de „Europa Liberă“ pentru ca la întoarcerea în ţară să acţioneze pe linie 
de diversiune culturală. 

Astfel de burse au primit Paul Goma, Gheorghe Astaloș, Dumitru Țepeneag, Vera 
Lungu, Virgil Tănase şi alţii, care ulterior au refuzat să se mai întoarcă în ţară, şi mai 
recent Georgescu George, Radu Dumitru și Dorin Tudoran din Bucureşti, lon Miclea 
din Blaj, Emil Brumaru din lași, și alţii. 

„Oficiul francez pentru protecţia refugiaților și apatrizilor“ (O.F.P.R.A.), cu sediul 
la Paris, la care lucrează şi colaboratorii „Europei Libere“ Francois Planche şi Anne 
Planche. Aceștia, sub pretextul studierii artei populare românești și a perfecționării 
cunoştinţelor de limbă română, fac deplasări în ţara noastră, cu care prilej culeg 
informaţii şi scot din țară materiale cu caracter defăimător la adresa României spre 
a le folosi la Secția pentru România a „Europei Libere“. 

Aceste persoane au fost implicate și în cazurile Paul Goma, V. Paraschiv și au 
contribuit, totodată, la determinarea lui Doru Novacovici și Dragomir Costineanu de 
a se stabilit în străinătate. 

Din „Asociaţia foștilor deţinuţi politici din România“, înființată în mai 1980 la 
Paris, condusă de Radu Câmpeanu, fac parte și unii colaboratori ai „Europei 
Libere“, ca Paul Barbăneagră, Doru Novacovici, Dan [Mihnea — n.n.] Berindei. 

„Europa Liberă“ caută să stimuleze pe unii scriitori și publiciști români din 
străinătate să scrie o „istorie“ despre regimul deţinuţilor din închisorile din România, 
după modelul lui Soljeniţîn. În astfel de acţiuni au atras pe D. Dima, redactor la „Vocea 
Americii“, care a scris cartea „Amintiri din închisoare“, pe arhimandritul Roman Braga 
din S.U.A., care a prefaţat volumul „Voi n-aţi stat cu noi în închisoare“, pe soţia lui 
Sergiu Grossu din Paris, care, de asemenea, a scris o carte despre închisorile din 
România, precum și alte elemente ostile din emigrație. 

„Asociaţia francezilor de origine română“ (A.F.D.O.R.), creată în anul 1964, cu 
sediul la Cayeux sur Mer, al cărei comitet de conducere este format din dr. Jean Boboc, 
Marie de Dampierre Brătianu, Titus Bărbulescu și din care fac parte și colaboratorii 
„Europei Libere“, Sanda Stolojan și Marie France lonescu. Asociaţia editează un 
„Buletin informativ“ ce apare lunar și în care sunt publicate materiale cu caracter 
denigrator la adresa ţării noastre. 

„Comitetul român pentru libertatea de circulaţie a oamenilor în Europa“, creat în 
anul 1975, cu sediul în Rue l'Eure 75014 — Paris, condus de legionarul C. 
Stoicănescu, din care fac parte Ben Corlaciu, Liviu Nicola, G. Banu şi alte elemente 
din cercurile „Europei Libere“. 

În cooperare cu acest comitet şi cu alte asociaţii ostile, „Europa Liberă“ a organizat 
manifestații antiromânești în jurul ambasadei țării noastre de la Paris, sub pretextul 
unor probleme de căsătorii mixte, vizite la rude, reîntregirea familiilor etc. 

Societatea culturală „Doina“, înfiinţată în 1977, cu sediul pe lângă Biserica 
ortodoxă română din Paris, condusă de Adrian Michaloux (fost Ilie Mihalău), asociaţie 
axată pe probleme culturale pentru păstrarea tradițiilor româneşti. 

Membrii asociaţiei au fost atrași de cercurile „Europei Libere“ la acţiuni ostile 
țării noastre, cum sunt strângerea de semnături pentru memoriile antiromânești 
pregătite pentru Conferinţa de la Madrid. 

„Noua ligă pentru apărarea drepturilor omului în România“, creată de Mihai Korne, 
în mai 1980, din iniţiativa „Europei Libere“, a cooptat pe P. Goma, Dan [Mihnea — 
n.n.] Berindei şi alte elemente ostile, pe care le-a însărcinat să culeagă materiale cu 

privire la pretinsa lipsă de drepturi umane în România, pentru întocmirea unui dosar 
care să fie prezentat Conferinţei de la Madrid. 

„Asociaţia pentru sprijinirea intelectualilor din Europa de Est“, creată pe lângă 
PEN Clubul francez la iniţiativa scriitorului Jean Mathieu, membru al Academiei 
franceze şi președinte al „Asociaţiei internaționale pentru libertatea culturii“. 

Asociaţia se ocupă cu selecționarea și prelucrarea oamenilor de cultură și artă din 
România și alte ţări est-europene, cărora le acordă burse de studii, specializare şi 
documentare în scopul influențării lor ideologice și atragerii lor la acţiuni ostile. 

Cunoaștem că asociația a acordat burse scriitorilor români Gheorghe Astaloș şi 
Petre Popescu, care au refuzat să se înapoieze în țară. 

„Europa Liberă“ întreţine legături și cu diferite organizații și lăcașuri religioase 
ale emigrației române din Franţa sau autohtone, cum sunt: 

„Biserica Ortodoxă Română“ din Paris, 9 Rue Jean de Beauvois — 75005, condusă 
de preotul V. Boldeanu, căpetenie legionară, din al cărei consiliu parohial fac parte 
D. Lupaşcu, Teodor Meţianu, Petre Indrieș, |. Miloaie, lon Boboc, Adrian Chintescu 
şi unele elemente ostile din cercurile „Europei Libere“. 

La slujbele şi acţiunile bisericii participă numeroși emigranți români, de toate 
orientările politice, precum şi persoane din ţară venite temporar în Franţa (la burse, 
tratamente medicale, turişti, vizite la rude etc.), din rândul cărora unele elemente sunt 
contactate, exploatate informativ şi atrase la activităţi ostile de colaboratorii „Europei 
Libere“ şi grupările legionare. 

„Biserica greco-catolică română“ din Franţa (Sf. Gheorghe), cu sediul în 33, Rue 
Ribera, 75016 — Paris, condusă de preoţii Petre Gherman și Gheorghe Cosma. 

Această biserică este un loc frecvent de întâlnire al emigrației reacționare 
românești, unde se stabilesc și se iniţiază activități dușmănoase împotriva ţării noastre. 

Deţinem date că aici s-au organizat, cu prilejul unor evenimente deosebite, întruniri 
cu reprezentanți ai emigrației din țările est-europene, cu participarea unor angajați 
sau colaboratori ai „Europei Libere“, care au încercat să creeze un „front comun“ 
de acțiune împotriva României şi a altor ţări socialiste pe tema drepturilor omului. 

„Biserica baptistă română“ din Franţa, cu sediul în 48, Rue de Lille, 75007 — Paris, 
condusă de pastorul Ieremia Hodoroabă, care în cooperare cu „Europa Liberă“ 
acționează pe linia incitării la emigrare a baptiştilor din România. 

În domeniul religios, împotriva României acționează cu deosebită vehemență aşa- 
zisa „Biserică a tăcerii“, al cărei reprezentant pentru România este Sergiu Grossu, 
director şi redactor al revistelor „Isus biruitorul“ şi „Catacombe“. 

La aceste publicaţii colaborează o serie de elemente reacționare din cadrul 
emigrației şi colaboratori ai „Europei Libere“, ale căror materiale sunt prezentate în 
programele „Europei Libere“ la emisiunea „Din lumea creștină“. 

Asociaţia „Acţiune și credință“, cu sediul în 18, Rue Adolphe Cheriaux, 92130 


ze 


— Issy les Moulineaux, organizează, în cooperare cu „Europa Liberă“, diverse acțiuni 

cu caracter ostil țării noastre, prin trimiteri de scrisori şi memorii unor personalități 
politice, organizarea de manifestații de protest etc. 

Asociaţia a trimis astfel de scrisori şi Ambasadei R.S. România în Franţa, care 
au fost apoi comentate la postul de radio „Europa Liberă“. 

Pe linia organizării unor activităţi antiromânești pe probleme cultural-artistice, 
„Europa Liberă“ se foloseşte activ de „cenaclul literar“ din Paris, creat în 1954 la 
inițiativa lui Leonida Mămăligă. Marea majoritate a persoanelor care frecventează 
acest cenaclu colaborează, organizat sau ocazional, cu postul de radio „Europa Liberă“. 
Dintre cei mai activi, amintim pe Monica Lovinescu, Virgil lerunca, D. Țepeneag, 
Virgil Tănase, Marie France lonescu, Theodor Cazaban, Paul Barbăneagră, Dan 
Grigorescu, Gheorghe Astaloș, Ilie Constantin. 

Prin intermediul unor angajaţi şi colaboratori (redactori, scriitori, ziarişti), Secția 
pentru România a „Europei Libere“ folosește o serie de publicaţii românești și 
autohtone din Franța, în paginile cărora introduc materiale ostile țării noastre sau din 
cuprinsul cărora preiau articole antiromânești pe care le prezintă în emisiunile postului. 

Dintre publicaţiile cel mai des folosite de „Europa Liberă“ menţionăm: 

„Caietele din est“, revistă trimestrială, patronată şi creată de „Europa Liberă“, ce 
apare din anul 1975 la Paris, sub redacţia lui D. Țepeneag și apoi a lui Alain 
Herșcovici. Revista publică materiale literare din România și alte ţări socialiste 
europene, făcând publicitate în special scriitorilor noncomformiști şi disidenți. Din 
redacţia revistei mai fac parte Sanda Stolojan, Marie France Ionescu și alții, 
cunoscuți colaboratori ai Secţiei pentru România a „Europei Libere“. 

Revista „Limite“, care apare din anul 1969, tot la iniţiativa „Europei Libere“, având 
ca redactori pe Virgil lerunca și Nicolae Petra, la care colaborează Monica Lovinescu, 
Virgil Tănase, C. Sporea, Mihai Cismărescu, Sanda Stolojan, Alexandru Suga, Sergiu 
Grossu și alţii, care apreciază și ierarhizează valorile culturale românești și pe 
reprezentanții ei din țară în raport de interesele „Europei Libere“, cu scopul vădit al 
discreditării celor atașați politicii culturale a partidului şi statului nostru, a evidențierii 
„creaţiei“ celor cu atitudine noncomformistă şi protestatară şi al creării de disensiuni 
în rândul oamenilor de cultură şi artă din România. 

Gazeta literară maghiară „lrodalmi Ujsag“, editată de Tibor Norai, revista 
cercurilor emigrației maghiare, care publică materiale cu caracter iredentist pe tema 
Transilvaniei. 

„Buletin de informare pentru românii din exil“ (B.L.R.E.), care apare din anul 1948, 
sub redacţia lui Rene Theo, avându-și sediul în 6, Rue Fremicourt, 75015 Paris, 
publicaţie cu un conținut duşmănos exprimând punctul de vedere al cercurilor 
extremiste ale emigrației române. 

La redactarea buletinului colaborează și elemente din cercurile „Europei Libere“, 
cum sunt Paul Barbăneagră, Flavius Iosif, Ben Corlaciu și alții. 

Cu acordul conducerii ziarului „Le Figaro“, subredacţia „Europei Libere“ de la 
Paris a organizat, în incinta sediului acestui ziar, un birou special al „Europei Libere“, 

unde Theodor Cazaban face înregistrări pe bandă pentru emisiunile Secției pentru 
România a postului de radio „Europa Liberă“. 


În R.F. Germania 


„Asociaţia academică română“, filială a Institutului de studii sud-est europene, 
profilată pe culegerea de date și informaţii despre România, foloseşte ca mijloc 
principal de informare exploatarea cetăţenilor de origine etnică germană care au 
emigrat din țara noastră sau pe cei ce fac vizite rudelor lor din România. 

„Organizaţia saşilor din România“ (Landsmannschaft), cu sediul în Miinchen, pe 
care „Europa Liberă“ o folosește prin intermediul redactorului Hans Berger, de la 
publicaţia „Siebenburgische Zeitung“, care are strânse legături cu Noel Bernard, 
directorul Secției pentru România a postului. 

„Centrul democrat al românilor din R.F. Germania“, cu sediul la Dusseldorf, condus 
de Şerban Orescu, element ostil, angrenat în ultima perioadă de Secţia pentru România 
a „Europei Libere“ în obţinerea de informaţii și în pregătirea unor materiale cu caracter 
ostil difuzate în emisiunile postului. 

Universitatea din Heidelberg, folosită de „Europa Liberă“ prin intermediul 
emigrantului român Viorel Mehedinţi şi alţi colaboratori, care urmăresc antrenarea 
în activităţi ostile a lectorului Samy Damian Druckman și a altor cadre universitare 
din România care fac studii la Heidelberg sau în alte centre universitare din R.F. 
Germania. 

Asociaţia „Caritas“, condusă de legionarul Gh. Tase, care ţine direct legătura cu 
angajaţi şi colaboratori ai Secţiei pentru România a „Europei Libere“, cărora le 
recomandă sau le trimite cetățeni români care călătoresc sau se stabilesc în R.F. 
Germania pentru a fi contactaţi, exploataţi informativ sau angrenaţi în activităţi ostile. 

„Institutul franco-bavarez“ din Miinchen deţine o arhivă documentară despre ţara 
noastră, pe care o reînnoiește permanent prin posibilităţile bibliotecilor franceză și 
vest-germană din România. Sub acoperirea acestui institut acționează atât angajaţi 
ai „Europei Libere“, cât şi cadre și agenţi ai serviciilor de informaţii francez și vest- 
german. 

Cenaclul literar „Apoziţia“, înfiinţat de „Europa Liberă“ la Miinchen, condus de 
Gheorghe Ciorănescu, redactor la Secţia pentru România, la care participă angajați 
şi colaboratori ai postului şi emigranţi originari din România. La reuniunile 
cenaclului sunt atrași şi unii cetățeni români care călătoresc în R.F. Germania, în scopul 
exploatării lor informative şi a antrenării acestora în activităţi cu caracter ostil țării 
noastre. 

Angajaţii Secţiei pentru România a postului de radio „Europa Liberă“ conlucrează 
cu o serie de ziariști vest-germani care călătoresc în R.S. România, cum sunt Olaf 
Ilav, Victor Mayer, Cristian Schone, specializați pe probleme privind partidele comu- 

niste din ţările est-europene, care au legături cu populaţia germană din ţara noastră, 
de la care obţin date şi informaţii sau pe care îi folosesc ca emisari ai „Europei Libere“. 

„Europa Liberă“ întreţine relaţii şi cu unele agenţii de presă occidentale: „France 
Presse“, „Reuter“, „U.P..“, care îşi trimit reprezentanţi de presă în R.S. România și 
la indicaţia „Europei Libere“ contactează anumite elemente aflate în atenţia acestui 
post de radio, în vederea obţinerii de interviuri sau scrisori pentru a fi folosite în 
emisiunile „Europei Libere“. 

Secţia pentru România a „Europei Libere“ se foloseşte şi de o serie de elemente 
aflate în anturajul fostului rege Mihai şi din cadrul noului „Comitet Naţional Român“ 
pentru a obţine informaţii și a le folosi în acţiunile „Europei Libere“ organizate în 
cadrul emigrației române și împotriva țării noastre. 

În fapt, acţiunile de readucere pe scena politică a fostului rege şi de reorganizare 
a C.N.R. sunt inspirate şi sprijinite activ de C.L.A., în cooperare cu „Europa Liberă“. 

Conducerea americană a „Europei Libere“ are legături cu Ambasadele S.U.A. şi 
R.F. Germania și a altor țări occidentale din București, precum și cu bibliotecile 
americană, franceză, vest-germană şi italiană din România, instituţii sub acoperirea 
cărora acționează cadre și agenţi de informaţii ai ţărilor respective care culeg informaţii 
din ţara noastră. 

Printre angajaţii şi colaboratorii „Europei Libere“ au fost identificaţi şi o serie de 
legionari şi simpatizanți legionari, ca I. Boca, comandantul garnizoanei legionare din 
R.F. Germania, C. Sporea, loan Ioanid, |. Dumitrescu, Gheorghe Tase, lon Dumitru, 
Valeriu Pop, Grigore Dumitrescu, din R.F. Germania; Virgil Ierunca, Paul Barbăneagră, 
Ion Cușa, din Franța; Dorina Gabor şi lon Tucan, din Austria; Yvonne Rossignon, 
din Italia etc., prin care asigură implicit şi legătura cu grupările legionare din cadrul 
emigrației române din diferite ţări occidentale, folosindu-le pentru culegerea de 
informaţii şi iniţierea de acţiuni ostile R.S. România. 

Prin intermediul tuturor acestor instituţii şi organizaţii, „Europa Liberă“ organizează 
acțiuni propagandistice antiromânești concertate cu cele prezentate în emisiunile 
Secţiei pentru România a „Europei Libere“, cu scopul de a „convinge“ opinia publică 
din ţara noastră că astfel de probleme sunt de notorietate şi pentru a crea impresia 
că ar exista o opoziţie atât în ţară, cât şi în străinătate împotriva orânduirii social- 
politice din R.S. România. 

Semnificative în acest sens sunt acțiunile propagandistice întreprinse de „Europa 
Liberă“ pentru popularizarea așa-zisului sindicat liber S.L.O.M.R., care a fost creat 
de „Europa Liberă“ și promovat prin diverse instituții şi organizații, precum și cazurile 
P. Goma, Gh. Calciu Dumitreasa, Gh. Gaga și altele, care nu s-ar fi realizat fără 
sprijinul direct şi propagandistic al „Europei Libere“ şi al unor organizații şi 
instituţii folosite de „Europa Liberă“ în acest scop. 

Acţiunile întreprinse de „Europa Liberă“ în conexiune cu aceste instituții și 
organizaţii demonstrează faptul că activitatea acestui post de radio se desfășoară pe 
o scară largă, după un plan riguros stabilit de C.I.A., în cooperare cu alte servicii de 

informaţii occidentale, în scopul subminării politicii interne și externe a partidului 
Și guvernului ţării noastre. 

Instituţiile și organizațiile menţionate mai sus nu constituie decât o parte din cele 
folosite de „Europa Liberă“, respectiv cele identificate de noi până în prezent, iar pe 
măsură ce vom obţine noi date pe această linie vom completa prezenta notă sinteză, 
care va fi pusă la dispoziţia unităţilor de securitate cărora le revin sarcini în acţiunea 
„Eterul“. 


A.C.N.S.A.S., fond S.I.E., dosar nr. 34, vol. |, f. 17-38. 

[1980]. Istoric referitor la problema „activitatea duşmănoasă desfăşurată de 
unele persoane din domeniile artă şi cultură“ 


[1980] 


Istoric 
în problema „Activitatea duşmănoasă desfăşurată de unele persoane din 
domeniile artă şi cultură“! 


Poporul nostru, sub conducerea P.C.R., a obţinut măreţe realizări în edificarea noii 
orânduiri, în dezvoltarea în ritm înalt a industriei și agriculturii, în înflorirea ştiinţei 
şi culturii, în creșterea bunăstării materiale și spirituale, mărturii grăitoare ale 
superiorității socialismului, ale forţei creatoare a unui popor deplin stăpân pe 
destinele sale, care îşi făurește în mod conștient viitorul. 

Preocupat de progresul economico-social al ţării, Partidul Comunist Român acordă 
deosebită atenţie dezvoltării artei şi culturii, ca părți integrante, inseparabile, ale 
edificării noii societăți, a civilizaţiei socialiste pe care o făurim pe pământul 
României. 

În anii socialismului, literatura şi arta, cultura în ansamblu, au cunoscut o stare 
de prosperitate pe care n-au mai atins-o niciodată până în prezent. 


! Prima filă din dosar cuprinde următorul document: „Raport. Raportul cu aprobarea de înființarea 
dosarului de problemă «artă-cultură» nr. 001603, deschis la 17 ianuarie 1974, a fost distrus de mine în 
ziua de 22 decembrie 1989. Col. Mălureanu Vasile. 10 ianuarie 1991“ (A.C.N.S.A.S., fond documentar, 
dosar nr. 120, vol. 1,f.1). 

Marea majoritate a oamenilor de litere şi artă s-au angajat plenar, de la începutul 
revoluţiei socialiste în țara noastră şi ulterior, de a oglindi în operele lor năzuințele 
şi idealurile poporului, eroismul constructorilor noii societăți de a ridica pe o treaptă 
superioară întreaga viaţă spirituală. 

Cu toate acestea însă, organele de partid au aprobat ca Departamentul Securității 
Statului să desfăşoare activitate informativ-operativă în sectoarele de artă și cultură, 
deoarece: 

— în aceste medii continuă să muncească elemente care au făcut parte din 
organizaţia legionară, au fost trase la răspundere penală pentru trecutul lor politic şi 
atitudinea față de orânduirea nouă din țara noastră; 

— unii oameni de litere şi artă dau dovadă de o insuficientă pregătire politico- 
ideologică, de lipsă de preocupare pentru a se documenta în acest domeniu. De aici, 
greşita înţelegere a evenimentelor interne sau internaționale, situarea pe o poziţie 
contrară politicii partidului şi statului nostru, întreprinderea unor acțiuni în acest sens; 

— în aceste sectoare există și persoane slab pregătite, neînzestrate pe planul creației 
literar-artistice, elemente turbulente, care pot fi angajate în manifestări necontrolate 
sau acţiuni ostile societăţii noastre socialiste; 

— în lumea literar-artistică acţionează și interese de grup, relații neprincipiale, care 
pot genera stări de spirit și fenomene negative; 

— dornici de afirmare, de cât mai multă popularitate — în ţară, cât şi în străinătate 
—, sensibili la aprecieri, chiar dacă acestea sunt exagerate, unii creatori de artă și 
literatură pot fi ușor incitați și antrenați la activităţi negative, de cercurile reacționare 
din Occident. 

Activitatea de securitate în sectoarele creaţiei literar-artistice este organizată pe 
principiul problemei”. 

În formula actuală se lucrează de la data de 17 ianuarie 1974, când a fost deschis 
dosarul de problemă „Activitatea duşmănoasă desfășurată de unele persoane în 
domeniile de artă și cultură“. Reorganizarea dosarului de problemă în această formulă 
a dat posibilitatea urmăririi şi studierii într-o mai bună măsură a situației operative 
din sectoarele creaţiei literar-artistice, desprinderii mutaţiilor produse, stabilirii de 
măsuri în concordanță cu acestea. 

Cu ocazia aprobării desfăşurării muncii de securitate în domeniile de artă şi cultură, 
s-a stabilit ca aria de căutare a informaţiilor să o constituie „sferele organizate şi 
neorganizate ale creatorilor de literatură și artă“. Aceasta înseamnă că organele de 
securitate desfășoară activitate informativ-operativă în rândul tuturor oamenilor de 
litere şi artă, atât profesioniști, cât şi amatori. În prezent în țara noastră există: 1.202 


* În funcţie de situaţia operativă, activităţile specifice desfăşurate, datele, documentele și valorile 
deosebite pe care le deţin unele instituţii literar-artistice, este posibilă organizarea muncii de securitate 
în unele dintre acestea, pe principiul obiectivului. În prezent există dosar de obiectiv la Centrul de 
producție cinematografică — Buftea [n. a.]. 

membri titulari ai Uniunii Scriitorilor şi 1.700 membri ai Fondului literar, alte cca 
5.600 de persoane cu lucrări publicate şi peste 200 cu preocupări literare, ce activează 
în cele 237 cenacluri; 1.871 artişti plastici profesioniști (1.481 membri ai Uniunii 
Artiștilor Plastici şi 390 membri ai Fondului Plastic) şi cca 4.000 de artiști plastici 
amatori, care sunt cuprinși în 105 cenacluri; 450 membri ai Uniunii Compozitorilor, 
566 membri ai A.C.I.N., cca 400.000 persoane cuprinse în peste 30.000 formaţii 
artistice de amatori. 

În acelaşi timp, organele de securitate desfăşoară activitate de cunoaştere în locurile 
şi mediile din domeniul creaţiei literar-artistice unde, datorită exigenței anumitor valori 
materiale și spirituale de o importanţă deosebită — culturală, științifică sau istorică - 
„se pot întreprinde acţiuni care să lezeze interesele politice ale R.S. România. Avem 
în vedere în acest sens: Consiliul Culturii și Educaţiei Socialiste, comitetele judeţene 
de cultură și educaţie socialistă, uniunile de creaţie, Combinatul Fondului Plastic, 
Centrul de producţie cinematografică — Buftea, studiourile cinematografice „Alexandru 
Sahia“ şi „Animafilm“, cele 45 teatre şi instituţii muzicale, 16 edituri, 25 redacţii de 
publicaţii literar-artistice, 360 muzee, 2 1.000 biblioteci, 700 case de cultură şi cluburi, 
2.700 cămine culturale. 

Analiza retrospectivă a activității de securitate desfășurată în ultimii 10 ani în 
sectoarele de artă şi cultură evidenţiază producerea unor mutații importante atât în 
ce priveşte persoanele, faptele şi fenomenele cu care ne-am confruntat, formele şi 
metodele de activitate ostilă, cât şi căile, mijloacele și metodele preventive folosite 
de organele noastre. 

În sectoarele de artă și cultură şi-a desfășurat activitatea un număr relativ redus 
de persoane cu antecedente politice sau penale, care în prezent se ridică la 451 
elemente. După anul 1964 aceste persoane nu au determinat producerea unor 
fenomene negative mai deosebite, deoarece — deși unele dintre ele prezentau reale 
calități profesionale — nu au avut acces la funcții importante şi în circuitul cel mai 
activ al vieţii literar-artistice. Semnificativ este și faptul că, din aceleaşi considerente, 
cercurile reacționare din exterior au apreciat că asemenea elemente nu prezintă 
spre astfel de persoane. 

Locul în care unele elemente cu antecedente au încercat — și uneori au reușit — 
să desfăşoare unele activități politice necorespunzătoare îl constituie cenaclurile 
literare. 

În jurul anului 1970 şi ulterior — când în cenaclurile literare activau peste 200 de 
legionari, foşti condamnaţi și foști membri ai partidelor burgheze — au fost semnalate 
preocupări ale unora dintre aceste elemente de a se concentra în unele cenacluri, de 
a monopoliza conducerea acestora, de a prezenta unele lucrări cu conţinut ostil ori 
interpretativ. Astfel, în anii 1970-1971, la cenaclul literar „George Bacovia“ din 
București se adunase un număr mare de persoane cu antecedente politice sau penale, 
care citeau lucrări cu conţinut mistic sau reacţionar. Unele dintre acestea au ajuns în 


522 


conducerea cenaclului și începuseră să-și extindă activitatea necorespunzătoare prin 
deplasări, sub forma schimbului de experienţă în alte orașe din ţară, organizând 
aniversarea unor poeţi legionari, foști condamnați. 

Mai recent, scriitorii lon Suciu și Mihai Ogrin, din Timişoara, foşti membri 
legionari, au reușit în anul 1977 să ajungă în conducerea cenaclului literar „Ridendo“, 
încercând să canalizeze dezbaterile spre probleme interpretative. 

De asemenea, unele din aceste categorii de elemente purtau discuţii în afara 
şedinţelor cenaclurilor literare — de cele mai multe ori la restaurant — cu tineri cu 
preocupări literare, sfătuindu-i asupra modului de a scrie, căutând să facă impresie 
prin pregătirea şi activitatea lor din trecut. Exemplificăm în acest sens cazul 
scriitorului Ticău Abraham loan, din Brașov, care în anul 1973 a încercat să atragă 
doi tineri şi să-i influenţeze negativ în sensul creării unui cenaclu literar neautorizat. 

În prezent, din cenaclurile literare mai fac parte cca 120 persoane cu antecedente 
politice sau penale și posibilităţile lor de a influenţa negativ activitatea acestora este 
tot mai redusă. 

În ultimul timp, deși ponderea numerică a elementelor cu antecedente politice sau 
penale din domeniul creaţiei literar-artistice este în continuă scădere, se remarcă o 
anumită activizare a acestora, ca urmare a intensificării acţiunilor de incitare 
externă. Se observă o modificare în atitudinea cercurilor reacționare — şi îndeosebi 
a postului de radio „Europa Liberă“ —, față de aceste persoane, fiind vizate într-o 
măsură mai mare, pentru a le determina să rămână în străinătate, de unde să acţioneze 
ostil la adresa României ori să contribuie la deteriorarea climatului politic din mediul 
intelectual din ţară (Constantin Noica, Ștefan Augustin Doinaş, lon Negoiţescu, 
Petrişor Marcel, Coștiug Teofil ş.a.). 

Cu toate acestea, în sectoarele de artă şi cultură organele de securitate s-au 
confruntat în ultimii ani tot mai puţin cu elemente care aveau antecedente politice 
sau penale și din ce în ce mai mult cu persoane fără antecedente. Aceasta este una 
din principalele mutații produse în domeniile menționate. 

— Cea mai importantă mutație produsă însă în ultimii 10-15 ani este aceea că sursa 
principalelor fapte şi fenomene negative ce au avut loc în rândul oamenilor de litere 
și artă provine din exterior, o reprezintă acţiunea tot mai susținută a cercurilor 
reacționare de subminare politică, de incitare a unor persoane din domeniul creaţiei 
literar-artistice la opoziţie faţă de politica culturală a partidului și statului nostru, la 
săvârşirea altor activități de natură a deteriora climatul politic. 

Intenţiile și activitățile ostile ale cercurilor reacționare vizând mediul intelectual 
din ţara noastră nu sunt de dată recentă. Ele au cunoscut însă în ultimii ani o 
intensificare şi o virulență deosebită, pe fondul acţiunii generale de exacerbare a 
drepturilor omului. Și în urmă cu 10 ani existau în străinătate asociaţii şi organisme 
folosite de cercurile reacționare în acţiunile lor de incitare la activităţi ostile a unor 
oameni de litere și artă din România, dintre care menţionăm „Asociaţia pentru 
libertatea culturii“, cu sediul la Paris, condusă de scriitorul francez Pierre Emanuel, 

„Fundaţia Carol I“ din Paris, „Internationes“ cu sediul la Bonn. Postul de radio 
„Europa Liberă“ şi în acea perioadă acorda spaţii însemnate comentariilor tendențioase 
referitoare la aspecte din sectoarele de artă și cultură. De asemenea, în activitățile 
ostile țării noastre se foloseau și pe atunci unele edituri din Occident, între care 
„Gallimard“, „Flammarion“ din Franţa, „Surkampf“ din R.F. Germania. 

În ultimii ani au fost create de către cercurile reacționare noi organizaţii folosite 
pentru propaganda ostilă şi incitarea unor intelectuali din ţările socialiste la activităţi 
ostile, între care „Comitetul pentru întrajutorarea intelectualilor europeni“, „Comitetul 
intelectualilor pentru o Europă a Libertăţilor“ (C.L.E.L.), ambele cu sediul la Paris, 
„Ars Libera“ — „Uniunea artiştilor români liberi“ cu sediul în R.F. Germania și altele. 

— Unele modificări s-au produs și în ce privește tactica folosită de cercurile 
emigrației intelectuale reacționare în activitățile lor ostile vizând sectorul de artă şi 
cultură. Astfel, până prin anul 1971 direcția prioritară a activităţii acestora era de a 
determina cât mai mulți creatori de literatură și artă să rămână în Occident, scontând 
ca prin aceasta să alimenteze propaganda ostilă, care își propunea să demonstreze 
că politica statului nostru faţă de creatori este deficitară. Informațiile obţinute după 
această dată atestă o schimbare notabilă a tacticii de acțiune a cercurilor reacționare. 
Nu s-a mai urmărit determinarea rămânerii în străinătate a acelora care deveniseră 
ori ar fi putut deveni adepţii concepțiilor lor, dimpotrivă, insistându-se asupra 
necesităţii de a reveni în ţară, unde să genereze ori să participe la acțiuni de opoziţie 
faţă de politica culturală a partidului şi statului. În acest mod s-a acţionat asupra lui 
Paul Goma şi Dumitru "Țepeneag, care după ce în 1972, în străinătate, s-au antrenat 
în activităţi ostile ţării noastre, au fost sfătuiți să se reîntoarcă în România, 
garantându-le că, devenind „cazuri“ de notorietate, autorităţile nu vor avea curajul 
să-i tragă la răspundere deoarece se tem să nu se declanșeze scandal în presa străină. 

În 1973, Paul Goma şi Dumitru Țepeneag au conceput un „plan de acţiune“, 
urmărind să creeze în România „un grup de contestatari“ și să provoace în străinătate 
un scandal de proporţii pe tema aşa-zisei lipse de libertăţi. Conform planului, Paul 
Goma a încercat să polarizeze în jurul său scriitorii tineri, nemulțumiți pentru că nu 
li se publicau lucrări în ţară și să-i determine să le trimită spre publicare în 
străinătate, asigurându-i că împotriva lor nu se vor lua nici un fel de măsuri. 

Dumitru "Țepeneag, aflat la Paris, urma să înlesnească publicarea lucrărilor 
scriitorilor atraşi de Paul Goma în așa-zisul „grup de contestatari“ și să declanșeze, 
prin intermediul presei occidentale o largă campanie de calomnii la adresa politicii 
partidului şi statului nostru în domeniul cultural-artistic. 

Ca urmare a politicii înțelepte a partidului nostru, a atmosferei generale din ţară 
şi a măsurilor luate de organele de securitate, acţiunea lui Paul Goma și Dumitru 
Țepeneag — incitați de cercurile reacționare — nu și-a atins scopul. 

Paul Goma a mai constituit instrumentul cercurilor reacționare din străinătate, când 
a încercat să creeze în anul 1977 o mişcare disidentă intelectuală în România. 

În acest scop, în luna ianuarie a anului respectiv, Paul Goma a transmis presei 
din străinătate o scrisoare deschisă în sprijinul intelectualilor cehoslovaci, inițiatorii 
„Chartei 77“. La scurt timp a semnat şi o scrisoare adresată Conferinţei pentru 
securitate şi cooperare în Europa, de la Belgrad în care se pretindea că în România 
nu ar fi respectate drepturile omului. 

Ca urmare a audierii unor știri despre această nouă acţiune şi a instigărilor transmise 
de postul de radio „Europa Liberă“, Paul Goma a fost căutat telefonic, vizitat la domi- 
ciliul sau prin intermediul poștei de 431 persoane, pentru a-l cunoaște, a semna ori adera 
la scrisoarea trimisă Conferinţei de la Belgrad. Majoritatea acestora au fost elemente 
aventuriere, fără ocupaţie, nemulțumite ori cu intenţii de a părăsi definitiv țara. 

Scopul scontat prin acţiunea lui Paul Goma — acela de a realiza o mișcare disidentă 
intelectuală în România — nu s-a realizat, deoarece nu a găsit nici un intelectual care 
să fie alături de el. Menţionăm faptul că scriitorul lon Negoiţescu — fost condamnat 
pentru infracţiuni contra securității statului (...) — a adresat lui Paul Goma la 3 martie 
1977 o scrisoare în care, fără a se solidariza acţiunii iniţiate de acesta, se referea la 
unele nemulțumiri personale privind starea generală a culturii române, încurajându-l 
astfel în acţiunea sa. Ca urmare a măsurilor întreprinse — rezolvarea unor nemulțumiri 
personale, influențare prin reţea şi direct — s-a prevenit aderarea lui lon Negoiţescu 
la acțiunea lui Paul Goma. 

Un alt scriitor — cunoscut în țară şi străinătate, Nicolae Breban — a afirmat că în 
cazul în care nu i se publică romanul „Bunavestire“ se va solidariza acţiunii lui Paul Goma. 
În urma măsurilor preventive întreprinse, Nicolae Breban a renunțat la intenția sa. 

Din sectoarele creaţiei literar-artistice au aderat la acţiunea ostilă a lui Paul Goma 
numai 20 persoane periferice sau cu preocupări literar-artistice, acestea nereprezentând 
valori sau nume cunoscute în țară și străinătate, iar cauza acestei atitudini nu a 
constituit-o ideile lor politice, ci unele nemulțumiri de ordin personal. Ei au fost 
următorii: scriitorii Coler Luminiţa, Ticău Abraham loan, Filip George, Moldoveanu 
Darie Magheru, Popescu Dana Florina; artiştii plastici: Manoliu Sergiu, Baboia 
Cristian, Baboia Pavel, Baboia Horia, Ilie Sorin; actorii Mavrodineanu Victor, 
Pozderca Ana; instrumentiștii Geswein Erwin şi Geswein Emilia; interpreţii de muzică 
ușoară Dragnea Dan Septimiu și Voiculescu Malina, balerinul Kiraly Mathe Tiberiu, 
tehnicianul de la Opera din Cluj-Napoca, Salamon Rudolf, regizorul de film 
Stănescu Florian, inginerul de sunet Stănciulescu Victor. 

— O anumită modificare s-a produs în ultimii 10 ani și în ce privește structura 
emigrației intelectuale ostile şi a categoriilor de oameni de artă și cultură vizați a fi 
racolaţi şi incitaţi de cercurile reacționare. Dacă prin anii 1970 cercurile ostile ale 
emigrației intelectuale erau formate în cea mai mare parte din elemente care în ţară 
îşi desfășuraseră activitatea în domeniile literaturii și presei literare, în ultimii ani ne 
confruntăm cu antrenarea în acțiuni ostile României și a altor categorii de creatori 
— muzicieni (George Bălan şi alți 14 muzicieni străini de origine română au creat, 

în mai 1978, asociaţia „Ars Libera“, cu sediul la Munchen), artiști plastici (Camilian 
Demetrescu, lon Mirea ş.a.) etc. 

— De asemenea, pe lângă scriitori, sunt vizați tot mai mult a fi racolaţi şi incitați 
la acţiuni ostile țării noastre şi persoane din sectoarele arte plastice, muzică, 
cinematografie, artă interpretativă. Menţionăm în acest sens pe criticii de artă Dan 
Hăulică, Andrei Pleșu, artiști plastici lon Nicodim, Horia Bernea, Dumitrescu 
Sorin, Șerban Gabrea ș.a., regizorul Lucian Pintilie ș.a. 

— O altă mutație produsă în formele de manifestare ale unor elemente din sectoarele 
de artă şi cultură este cea a șantajului politic. Dacă în urmă cu 8-10 ani acest gen 
de manifestare ostilă era folosit cu totul izolat, cum a fost cazul așa-zisei grevei a 
foamei a 5 scriitori nemulțumiți din 1972 (Grişa Gherghei, Ion Nicolescu, Gabriel 
Iuga, Mircea Popa și Dumitru Stancu), în ultimul timp, sub influenţa postului de radio 
„Europa Liberă“ și a altor cercuri reacționare din Occident, a sporit numărul 
elementelor din sectoarele de artă şi cultură care pentru rezolvarea unor probleme 
de ordin personal folosesc șantajul politic. În perioada 1977-1979 s-au înregistrat 
cazuri de amenințări cu „greva foamei“, „acţiuni protestatare publice“ sau alte acte 
de dezordine ori de defăimare din ţara noastră (scriitorii Virgil Mazilescu, Eugen 
Zehan, Victor Frunză, lon Nicolescu, lon Negoiţescu, Mircea Cojocaru, Nicolae 
Breban, Viorel Harosa, Monciu Sudinschi, Horia Tecuceanu, Gican Gheorghe, 
Coriolan Pecican, Alexandru Spânu, Mioara losifescu, artiştii plastici Marcel 
Chirnoagă, Mihai Stănescu, Radu Stoica, actorul Cosma Braşoveanu, muncitorii 
Gavrilă Marin şi Răducanu lordache de la Combinatul Fondului plastic). Menţionăm 
că dintre aceştia numai unul nu a fost prevenit (Monciu Sudinschi). 

O precizare se impune, şi anume că — cu rare excepţii — elementele care au trecut 
la şantaj politic sunt elemente neînzestrate pe planul creației, cu un nivel politico- 
ideologic redus, care nu se bucură de consideraţie în mediu. 

— O altă formă de manifestare ostilă importantă în sectoarele de artă și cultură o 
reprezintă realizarea unor lucrări literar-artistice cu conţinut dușmănos ori interpretativ, 
în scopul publicării lor în ţară şi străinătate. După ce în perioada anilor 1971-1975 
această modalitate de acţiune a cunoscut o intensificare notabilă, ulterior a scăzut 
vizibil numărul celor cu preocupări de acest gen. Și aceasta s-a produs în pofida 
incitărilor la asemenea activităţi exercitate de cercurile reacționare din exterior. 
Menţionăm că unul din obiectivele propuse de „C.L.E.L“ este acela de a promova 
literatura care nu se publică în ţările Europei de Est din considerente de ordin ideologic. 

Încercări de a realiza şi publica — în țară şi străinătate — lucrări cu conţinut 
necorespunzător din punct de vedere politico-ideologic au fost înregistrate îndeosebi 
în literatură, dar şi în celelalte genuri ale creației artistice. Menţionăm, în literatură, 
pe Elena Dumitrescu, lon Gavrilescu, Paul Goma, Dumitru Țepeneag, Virgil Tănase, 
Augustin Buzura, iar mai recent Victor Frunză, Gican Gheorghe, Ciurezu Dumitru, 
Ecovoiu Mihai, Darie Horaţiu-Magheru, Ionescu Sava Nicolae, în cinematografie 

Lucian Pintilie, în dramaturgie Paul Anghel, Marin Sorescu, lon Eremia, în arte plastice 
Șerban Gabrea, lon Nicodim, Sorin Dumitrescu ş.a. 

Măsura desființării în 1977 a Direcţiei Generale a Presei și Tipăriturilor — care 
îndeplinea rol de cenzură — și crearea Serviciului de sinteză al C.C.E.S., care 
îndeplinește atribuţii numai de control post-apariţie a publicaţiilor și tipăriturilor a 
sporit vigilenţa organelor de securitate. S-a constatat însă că nu s-a mărit numărul 
lucrărilor literare cu conţinut necorespunzător ori interpretativ prezentate spre 
publicare, ci din contră, s-a diminuat substanţial, datorită creșterii răspunderii 
conducerii cenaclurilor, editurilor, redacţiilor, comisiilor de avizare ş.a. 

— Una din formele de manifestare ostilă cu care ne-am confruntat în sectoarele 
creaţiei literar-artistice în urmă cu 10 ani și ne confruntăm și în prezent, este cea a 
comentariilor tendenţioase, dușmănoase, la adresa politicii culturale a partidului şi 
statului nostru, a realităţilor din ţara noastră. 

Sub influenţa propagandei cercurilor reacționare, unii oameni de litere şi artă s-au 
manifestat împotriva îndrumării creaţiei literar-artistice de către partid, comentând 
negativ diferite măsuri politice vizând aceste sectoare. Unii scriitori, artişti plastici 
şi alți creatori au acuzat lipsa unor libertăţi de creaţie și de liberă circulaţie în 
străinătate. S-au făcut comentarii politice necorespunzătoare și cu privire la realităţile 
sociale din ţara noastră și politica generală a partidului și statului nostru. 

O stare de spirit negativă mai pronunţată s-a produs în mediul creatorilor de litere 
şi artă după Plenara C.C. al P.C.R. din 3-5 noiembrie 1971. Unele persoane și-au 
manifestat opinii contrare — deschis sau în cercuri restrânse — față de măsurile vizând 
sectoarele de artă şi cultură luate de plenară. Între aceste elemente se numără scriitorii 
Geo Bogza, Nicolae Breban, Dan Deșliu, Ștefan Bănulescu, Virgil Mazilescu, Mihai 
Beniuc, lon Negoiţescu, Radu Boureanu, Georgeta Dimisianu, Nina Cassian. 

Şi în prezent sunt semnalate asemenea comentarii din partea unor oameni de litere 
şi artă, care însă pornesc de cele mai multe ori de la insatisfacţii personale de ordin 
material sau artistic. Este de menţionat faptul că în ultimii ani unele aprecieri negative 
la adresa politicii culturale a partidului, a unor măsuri care vizează aceste sectoare, 
au început să depăşească sfera mediilor restrânse, fiind exprimate în public, în cadrul 
unor manifestări cultural-artistice, şedinţe ale uniunilor de creaţie, articole publicate 
în presa de specialitate (ex. Colocviul de poezie de la Iaşi, Colocviul de dramaturgie 
de la Cluj, Conferinţa Naţională a artiştilor plastici de la Bucureşti, toate din 1978 
etc.). Aceasta este urmarea modului greșit în care înţeleg unii oameni de litere și artă 
larga democraţie promovată în sectoarele creaţiei literar-artistice. De reținut este şi 
faptul că asemenea atitudini adoptă și unii creatori de literatură şi artă care sunt membri 
de partid, deţin funcții importante în cadrul uniunilor de creaţie, reprezintă 
personalităţi recunoscute în ţară sau străinătate (ex. Dan Hăulică, Dan Deșliu, lon 
Gheorghe, Paul Anghel ş.a.). 

Un aspect care a generat manifestări politice necorespunzătoare din partea unor 
tineri creatori este aşa-numita luptă dintre generaţii. În perioada 1971-1976 şi ulterior, 

unii tineri scriitori, artişti plastici și alții, pornind de la faptul că din cauza colegilor 
de breaslă mai vârstnici care au monopolizat conducerile uniunilor de creaţie, 
editurilor, redacţiilor, publicaţiilor literar-artistice şi folosesc aceste funcţii în folosul 
lor, afirmau că nu se pot realiza artistic şi, în ultimă instanță, făceau aprecieri 
necorespunzătoare la adresa politicii culturale a țării noastre. În unele situaţii au fost 
semnalate, în acest context, şi intenţii de acțiuni ostile. 

— În acest context mai menţionăm faptul că unii creatori de litere și artă — între 
care şi personalități — evită să omagieze în scris ori prin interviuri diverse evenimente 
politice, realizări ale orânduirii socialiste. Menţionăm în acest sens pe Eugen 
Jebeleanu, Geo Bogza, Geo Dumitrescu, Marin Preda, Eugen Simion, Nicolae 
Manolescu, Cornel Regman, criticii de artă Dan Hăulică, lon Frunzetti, Andrei Pleşu, 
pictorul Corneliu Baba și alţii. 

— O atitudine care în ultimii ani a cunoscut o creștere, devenind un real fenomen, 
este cea a refuzului întoarcerii în ţară a unor oameni de litere și artă, îndeosebi din 
sectoarele artei interpretative și artelor plastice. Astfel, în 1978-1979 au rămas ilegal 
în străinătate 58 persoane, dintre care 11 artişti plastici şi 26 instrumentiști. 

Motivația acestei atitudini nu este decât în puţine cazuri de natură politică. În rest 
este vorba de interese de ordin material, personal sau pur și simplu de elemente 
aventuriere. Elocvent în acest sens este faptul că majoritatea acestor persoane, după 
refuzul întoarcerii, nu se antrenează în comiterea unor activităţi ostile R.S. România. 

În acest context, se impune o remarcă. Unele dintre elementele care în urmă cu 
circa 5-10 ani ridicau cele mai mari probleme de competenţa organelor de securitate 
în sectoarele de artă și cultură în prezent se află în străinătate, de unde au refuzat să 
se mai întoarcă. Ne referim în primul rând la scriitorii Paul Goma, Dumitru 
Țepeneag, Virgil Tănase, Vintilă Ivănceanu, muzicologul George Bălan și alții. 
Hotărârea lor de a rămâne în străinătate a fost determinată în mare parte de măsurile 
luate împotriva lor de către organele de securitate. La aprobarea plecării lor 
temporare în Occident s-a luat în calcul faptul că ar putea să nu mai revină şi să se 
antreneze în acțiuni ostile R.S. România, însă s-a apreciat că prezenţa lor în conti- 
nuare în mediul oamenilor de litere şi artă ar putea aduce prejudicii mai mari decât 
activităţile pe care le-ar desfășura în exterior. Experienţa a demonstrat valabilitatea 
acestui raționament. 

— Concomitent cu mutaţiile produse în ce privește persoanele, faptele sau 
fenomenele cu care s-au confruntat în sectoarele de artă și cultură, formele şi metodele 
de activitate ostilă, organele de securitate şi-au adaptat permanent căile, mijloacele 
şi metodele preventive. 

— În ultimii 10 ani, măsura arestării pentru infracţiuni contra securității statului 
a unor oameni de litere și artă a fost luată în mod excepțional în cazul unor așa-ziși 
scriitori, ca: Teofil Coştiug (1971), fost legionar, Constantin Crișan (1972), Neagu 
Vulcănescu (1975), Paul Goma (1977), ultimii doi fiind eliberaţi fără să fi fost deferiți 
justiţiei. 

— Prin anii 1970-1971, măsura preventivă cea mai folosită era cea a avertizării 
elementelor în cauză de către organele de securitate, în principiu la sediul acestora. 
Ulterior luarea acestei măsuri s-a făcut mai rar (numai 107 în 1978) şi mai ales în 
cazul unor elemente de la periferia sectoarelor de artă şi cultură, care nu se bucură 
de considerație în mediu, nu reprezintă valori recunoscute pe plan intern şi extern. 

— Dezbaterea publică a fost folosită rar (14 cazuri în 1978), întrucât în aceste medii 
se poate realiza mai greu o atitudine de masă de combatere a faptelor negative. 

— Una din metodele preventive care a cunoscut o extindere considerabilă în ultimii 
ani este cea a informării organelor de partid. 

Obiectul unor asemenea informări îl constituie stările de spirit negative în rândul 
creatorilor de litere şi artă determinate de unele măsuri de ordin politic care vizează 
sectoarele creaţiei literar-artistice şi care ar putea genera fapte de natură să lezeze 
securitatea statului; poziţia şi preocupările politice necorespunzătoare ale unor oameni 
de litere şi artă, asupra cărora — întrucât sunt personalităţi recunoscute în ţară şi 
străinătate — nu este recomandat să intervină direct organele de securitate şi altele. 

— Conlucrarea cu conducerile Consiliului Culturii şi Educaţiei Socialiste, 
comitetelor judeţene de cultură și educaţie socialistă, a uniunilor de creaţie, a celorlalte 
instituţii din sectoarele de artă și cultură, semnalarea unor aspecte necorespunzătoare, 
mai mult, antrenarea acestora la verificarea și soluționarea lor, s-a generalizat în ultimii 
ani. Organele de securitate realizează informarea operativă a conducerilor acestor 
instituții asupra anumitor fapte sau stări de lucruri negative, determinând de cele mai 
multe ori măsuri de intervenţie a factorilor responsabili. Din multitudinea de aspecte 
soluționate prin conlucrarea cu conducerile instituţiilor de artă și cultură, menționăm 
prevenirea apariției unor lucrări cu caracter necorespunzător ori interpretativ, 
rezolvarea nemulțumirilor unor elemente predispuse la acte de șantaj și protest public, 
pentru a nu fi speculate şi folosite tendenţios de postul de radio „Europa Liberă“, şi 
altele. 

— O altă metodă preventivă folosită tot mai mult în ultimii ani în sectoarele de 
artă şi cultură este influențarea pozitivă a unor elemente predispuse a comite fapte 
necorespunzătoare. Aceasta se realizează atât prin rețeaua informativă, alte persoane 
de încredere, cât și direct de către ofiţerii de securitate. Influenţa pozitivă este exercitată 
asupra unor persoane din țară, a unor elemente din emigrația reacționară și a unor 
emisari din cercurile ostile din exterior. 

Faţă de mutaţiile petrecute în situaţia operativă din rândul oamenilor de litere şi 
artă şi atenţia tot mai mare acordată sectoarelor creaţiei literar-artistice de cercurile 
reacționare, sarcinile prioritare ale organelor de securitate în viitor, în aceste 
domenii, sunt următoarele: 

1. Cunoașterea din timp a intențiilor și preocupărilor cercurilor reacționare din 
exterior vizând sectoarele de artă și cultură, prevenirea încercărilor acestora de a incita 
unele persoane din rândul oamenilor de litere şi artă la activităţi ostile, de a crea o 

disidență în rândul intelectualilor, o mișcare contestatară față de politica culturală a 
partidului şi statului nostru. 

2. Descoperirea, interceptarea şi anihilarea canalelor și căilor ascunse de penetrare 
a propagandei ostile desfăşurate de postul de radio „Europa Liberă“ şi alte cercuri 
reacționare din exterior, precum și de scurgere din ţară a unor date, materiale cu 
conținut ostil, denigrator. 

3. Cunoașterea din timp a tuturor creatorilor de litere și artă care au nemulțumiri 
profesionale ori de altă natură — pretabile să amenințe cu „greva foamei“ ori alte forme 
de şantaj politic — şi prevenirea transformării lor în „cazuri“ de postul de radio „Europa 
Liberă“, „Comitetul intelectualilor pentru o Europă a Libertăţilor“ (C.L.E.L.) şi alte 
cercuri reacționare din Occident, în vederea folosirii lor în propaganda ostilă țării 
noastre. 

4. Stabilirea intențiilor persoanelor cunoscute cu poziţie ostilă, preocupate să 
polarizeze în jurul lor elemente neafirmate pe plan literar-artistic, nemulțumite, 
aventuriere, pretabile a fi antrenate în acțiuni dușmănoase. 

5. Identificarea elementelor preocupate a realiza — în vederea publicării în ţară 
ori în străinătate — a unor lucrări literare, de artă plastică, scenarii de film sau de teatru, 
cu conţinut ostil ori interpretativ şi contracararea intențiilor acestora. 

6. Cunoaşterea şi prevenirea preocupărilor unor persoane — cu sau fără antecedente 
politice sau penale — de a folosi cenaclurile și cercurile literar-artistice pentru 
vehicularea unor idei ostile ori de a se întâlni în cadru neorganizat pentru a dezbate 
unele lucrări cu conţinut necorespunzător politico-ideologic. 

7. Identificarea şi contracararea tuturor persoanelor care fac comentarii cu 
caracter ostil, exprimă opinii şi aprecieri tendenţioase ori de natură interpretativă, care 
pot vicia climatul politic şi genera manifestări necorespunzătoare, chiar cu caracter 
dușmănos. 

8. Prevenirea intențiilor unor elemente de a distruge, altera ori înstrăina documente, 
înscrisuri în care sunt stabilite drepturi ale statului român ori alte documente, obiecte 
de mare valoare ştiinţifică, istorică, cultural-științifică şi altele. 


Coordonatorul problemei 
Lt. colonel 


Wawiernia Mihai 


A.C.N.S.A.S., fond documentar, dosar nr. 120, vol. |, f. 2—9. 


530 


178 


1981 februarie 3. Plan de măsuri al Direcţiei | pe anul 1981 în problema 
„Activitatea dușmănoasă desfăşurată de unele persoane din 
sectoarele artă şi cultură“ 


Ministerul de Interne Strict secret 
Departamentul Securităţii Statului 

Direcţia | 

151/WM/001603 din februarie 1981 


Plan de măsuri 
pe anul 1981 în problema „Activitatea duşmănoasă desfăşurată 
de unele persoane din sectoarele de artă şi cultură“ 


Pornind de la stadiul actual al muncii în problemă și având în vedere sarcinile 
specifice ce decurg din hotărârile de partid şi prevederile planului de măsuri al 
Departamentului Securităţii Statului, în anul 1981 activitatea ofiţerilor de securitate 
ce desfășoară muncă în sectoarele de artă și cultură va fi orientată pentru realizarea 
următoarelor obiective: 

A. Îmbunătăţirea cunoaşterii preocupărilor, acţiunilor şi intenţiilor cercurilor 
reacționare din exterior şi ale emigrației ostile vizând mediul creatorilor de literatură 
şi artă; intensificarea măsurilor informativ-operative pentru descoperirea canalelor 
de legătură dintre acestea şi elementele dușmănoase din rândul oamenilor de artă şi 
cultură. 

B. Se va acţiona cu tact și fermitate pentru neutralizarea persoanelor cunoscute 
cu atitudini politice necorespunzătoare. 

C. Îmbunătăţirea muncii informative de cunoaşterea poziţiei politice prezente, 
legăturile și intenţiile legionarilor, foştilor condamnaţi și altor persoane cu antecedente 
politice care desfășoară activitatea în sectoarele de artă și cultură. 

D. Cunoașterea permanentă a atmosferei politice din mediu și informarea 
factorilor de răspundere. Îmbunătăţirea controlului informativ asupra persoanelor care 
încearcă să dea caracter politic unor nemulțumiri personale. 

E. Sporirea aportului personalului informativ printr-o muncă mai eficientă de 
dirijare şi instruire a acestuia. 

Pentru realizarea celor mai de sus, menite să conducă la îmbunătăţirea întregii 
activităţi în problemă, vor fi întreprinse următoarele măsuri: 


]. Pe linia controlării contactelor cu cercurile reacționare din Occident. 
1. Se va acţiona mai organizat pentru luarea măsurilor calificate de cunoaștere a 


poziţiei prezente, comportării etc., a rudelor şi legăturilor apropiate aflate în ţară, a 

persoanelor din emigrație cunoscute cu atitudine dușmănoasă (Anexa nr. 1), în vederea 
prevenirii angrenării lor la acţiuni ostile. Toate inspectoratele vor raporta până la 30 
mai 1981 câte persoane din această categorie au în zona de responsabilitate, ce măsuri 
de cunoaștere au întreprins asupra lor, aspectele rezultate şi cum își propun să acționeze 
pe viitor. 

2. Se va organiza din timp şi vor fi urmăriți în mod calificat emisarii cercurilor 
reacționare din străinătate care vin în ţara noastră. Pentru cei cunoscuţi cu atitudini 
dușmănoase în ţară sau străinătate se vor stabili şi măsurile de contracarare. Vor fi 
avuţi în atenţie în primul rând emisarii care au vizitat țara în ultimii ani (Anexa 2). 

Sub îndrumarea şi coordonarea Direcţiei I, |.M.B. — Securitate şi inspectoratele 
judeţene își vor spori contribuţia la urmărirea emisarilor cunoscuţi, care, venind în 
țară, vor contacta baza de lucru din zona lor de responsabilitate. În acelaşi timp, 
inspectoratele vor acţiona pentru supravegherea atentă a tuturor cetățenilor străini care 
vor intra în contact cu persoane din sectoarele de artă și cultură, pentru a descoperi 
şi neutraliza alți emisari ai cercurilor reacționare din exterior. 

În luna octombrie a.c., toate inspectoratele vor raporta măsurile luate pe această 
linie, rezultatele obţinute, concluziile desprinse pentru activitatea de viitor. Se va 
menţiona concret câţi emisari au contactat baza de lucru din sfera de responsabilitate, 
măsurile întreprinse şi eficienţa lor. 

3. Pentru a limita posibilitățile cercurilor reacționare de a folosi intelectuali în 
activităţi ostile, se va organiza ca toţi creatorii de literatură și artă care călătoresc în 
Occident, individual sau în grup, să fie pregătiți contrainformativ, prilej cu care se 
va insista pe determinarea lor să nu intre sau să refuze contactul cu persoanele din 
Anexa nr. 3, în conformitate cu prevederile Legii 23/1971. 

Cadrele de valoare, precum și alte persoane care sunt în atenţia elementelor 
reacționare din străinătate, vor fi pregătite de către ofițeri şi cadre de conducere din 
inspectorate pentru a cunoaște și preveni eventualele intenţii de racolare. 

Elementele care nu respectă instructajul făcut vor fi luate în lucru pentru a clarifica 
motivul şi dacă intermediază legături cu emigrația reacționară. În luna septembrie, 
toate inspectoratele vor analiza efectele măsurilor luate pe această linie şi vor raporta 
concluziile desprinse (concret, numărul persoanelor care s-au deplasat în străinătate, 
câte dintre acestea au fost pregătite contrainformativ înainte de plecare, câte nu şi 
din ce motive, care a fost comportarea lor pe timpul deplasării în exterior, câte dintre 
ele nu au respectat instructajul şi au intrat în contact cu elemente ale emigrației 
reacționare, cum au motivat acest lucru, măsurile întreprinse asupra lor şi rezultatele 
obţinute). 

4. În cazul deplasării unor formaţii artistice reprezentative ale culturii naționale 
în ţări în care există organizații anticomuniste şi concentrări importante ale emigrației 
ostile, care vizează creatorii de literatură şi artă din România, îndeosebi în Franţa, 


* Anexele nu există în dosar. 

R.F. Germania, S.U.A., Austria, Italia, Belgia, Canada, împreună cu U.M. 0544, U.M. 
0195 şi alte unităţi ale Ministerului de Interne, se vor organiza măsuri de cunoaștere 
şi prevenire a eventualelor încercări de incitare, provocare sau racolare a membrilor 
grupurilor respective. 

În acelaşi timp, prin sursele informative și persoane de încredere din cadrul acestor 
formaţii, se va acționa în direcţia rezolvării unor sarcini de interes operativ — obținerea 
de date cu privire la preocupările și intenţiile ostile ale cercurilor reacționare, 
influențarea pozitivă a unor elemente din exterior, combaterea propagandei 
dușmănoase şi altele. 

Înaintea plecării în străinătate a unor asemenea formaţii artistice se vor întocmi 
planuri cuprinzând măsurile preconizate, iar după întoarcerea în țară a acestora vor 
fi raportate modul cum s-a acţionat şi rezultatele obținute. 

5. În termen de 30 de zile se va acţiona în direcția executării prevederilor 
Programului „Alfa“ pentru toate persoanele din sectoarele de artă şi cultură care au 
rămas în străinătate. Până la data de 10 martie a.c. se vor raporta stadiul executării 
ordinului și problemele mai deosebite rezultate pe această linie. 

6. Se va stabili situația prezentă a tuturor persoanelor care au revenit în ţară după 
ce s-au stabilit în Occident, prin repatriere, refuzul înapoierii, trecerea frauduloasă 
a frontierei ori au depășit vizele de şedere în străinătate. I.M.B. — Securitate şi 
inspectoratele judeţene vor raporta, până la 15 aprilie a.c., modul în care sunt lucrate 
acestea și concluziile desprinse. 

7. În cooperare cu U.M. 0544, vor fi continuate măsurile de neutralizare, 
descurajare, compromitere, izolare ale lui „Bărbosul“, „Traian“, „Tomis“ şi de 
influențare ale lui „E.L.“ şi „M.E.“ — elemente de vârf ale emigrației intelectuale 
reacționare. Sub îndrumarea și controlul Direcţiei I, I.M.B. — Securitate şi inspec- 
toratele judeţene, care dispun de posibilităţi îşi vor aduce contribuţia în acest scop. 

8. Pentru demascarea caracterului subversiv al propagandei desfăşurate de postul 
de radio „Europa Liberă“ se va întreprinde o acţiune mai sistematică şi organizată 
de exploatare a unor date vădit eronate difuzate în emisiunile sale, în care sens vom 
antrena personalități din sectoarele de artă şi cultură. I.M.B. — Securitate şi 
inspectoratele judeţene își vor aduce contribuţia pe această linie sub îndrumarea și 
controlul Direcţiei |. 

9. Asupra unora dintre elementele elogiate în mod repetat în emisiunile „Europei 
Libere“ se va acționa direct prin reţea şi alte persoane influente, pentru a le deter- 
mina să solicite, prin scrisori, articole în presă, alte modalităţi, încetarea referirilor 
la adresa lor. Vom avea în atenţie în primul rând persoanele din Anexa 4. I.M.B. — 
Securitate și inspectoratele judeţene vor raporta la Direcţia 1 acţiunile întreprinse pe 
această linie și rezultatele obținute. 

10. Se vor lua măsuri de verificare temeinică a tuturor creatorilor de artă şi literatură 
care sunt invitaţi nominal de către reprezentanțele diplomatice ale statelor occidentale 
ori realizează contacte cu diplomaţi străini în afara cadrului oficial. Toţi aceștia vor 

fi pregătiți contrainformativ şi atenționaţi asupra modului în care să se comporte în 
contactul cu diplomaţii, cei suspecți vor fi luaţi în lucru și, prin măsuri diversificate, 
se va acţiona pentru a-i determina să întrerupă contactul cu diplomaţii străini. În lunile 
aprilie şi octombrie, inspectoratele vor raporta modul în care au acţionat pe această 
linie (câte cazuri de persoane cu asemenea relații au fost identificate, câte au fost luate 
în lucru și pentru ce motive, asupra cărora s-a acţionat pentru întreruperea contactelor 
cu diplomaţii străini și cu ce rezultate). 


II. Pe linia urmăririi informative 

1. Neutralizarea activităţii ostile a scriitorului „Tudorache“, împreună cu U.M. 
0544 şi I.M.B. — Securitate, vizat de postul de radio „Europa Liberă“ pentru a fi folosit 
în scopul creării unui grup disident în România. 

2. Intensificarea măsurilor informativ-operative, asigurarea unui mai pronunțat 
spirit ofensiv şi combinativ al acestora, în cazurile „Banu“, „Viola“, „Soare“, 
„Hasan“, „Horia“ — I.M.B. — Securitate, „Scriitorul“ — 1.J]. laşi, „Horaţiu“ şi „Struna“ 
— 1.J. Arad ş.a., pentru urgentarea clarificărilor suspiciunilor de activitate clandestină 
ori de legături ascunse cu postul de radio „Europa Liberă“ sau elemente din 
emigrația reacționară. 

3. Controlarea permanentă a preocupărilor şi intenţiilor persoanelor din sectoarele 
date în responsabilitate, care în ultimii ani s-au dedat la acțiuni de şantaj politic. 
Intensificarea măsurilor de cunoaștere în rândul altor oameni de artă și cultură pre- 
dispuşi ca, stimulaţi de incitarea externă, să dea nemulțumirilor lor o coloratură politică. 

Până la data de 10 iunie 1981, inspectoratele vor raporta câte cazuri de persoane 
care s-au dedat la acţiuni de șantaj sau protest politic ori cu intenţii de acest gen au 
în zona de responsabilitate a problemei, cum au acționat pentru controlarea lor şi 
eficiența măsurilor preventive pe această linie. 

Răspund: Lt. col. Achim Victor [şi] cpt. Mălureanu Vasile. 

4. Identificarea şi controlarea într-o mai bună măsură a persoanelor cu preocupări 
de a realiza lucrări literar-artistice cu conţinut ostil ori interpretativ și prevenirea 
intențiilor acestora de a le publica ori scoate din ţară în acest scop. 

Cazurile stabilite de manuscrise cu conținut ostil sau interpretativ prezentate 
editurilor spre publicare, secretariatelor literare ale teatrelor pentru punerea în scenă, 
caselor de filme în vederea transpunerii cinematografice ori realizate în scopul scoaterii 
în străinătate sau cu caracter de sertar, măsurile preventive întreprinse și eficiența 
acestora, vor fi raportate la Direcţia I. 

5. Urmărirea atentă a evoluţiei stării de spirit, sesizarea promptă a tendinţelor de 
deteriorare a acesteia și informarea operativă a organelor competente pentru 
prevenirea apariției unor fapte sau fenomene de natură a prejudicia politica partidului, 
a leza securitatea statului. Inspectoratele vor semnala operativ Direcției 1 informaţiile 
obținute pe această linie, măsurile luate şi eficienţa acestora. 

Sarcină permanentă. 
Răspund: toţi ofiţerii. 

III. Pe linia muncii cu reţeaua informativă 

1. Având în vedere că un număr însemnat de persoane din reţeaua informativă 
folosită în problemă au fost recrutate în ultimii doi ani, ofiţerii vor continua să acorde 
o atenţie deosebită muncii de formare, dirijare şi instruire a acestora. 

Sarcină permanentă. 
Răspund: toţi ofiţerii. 

2. La inspectoratele unde controalele efectuate în ultimele luni au reliefat 
minusuri în ce privește aportul reţelei informative la cunoașterea situaţiei operative 
din unele sectoare de artă şi cultură (ex. 1.]. Timiș, 1.J. laşi, L.]. Cluj, 1.]. Do|j, 1]. 
Brașov, .]. Sibiu, 1.]. Constanţa, 1.J. Giurgiu și altele), până la 30 martie 1981, se 
va proceda la reinstruirea potenţialului informativ, orientarea sa mai clară spre 
aspectele de competenţa organelor de securitate în domeniile creației literar-artistice. 

3. Se va manifesta o preocupare sporită pentru valorificarea în cât mai bune 
condițiuni a posibilităților unor surse de a rezolva sarcini interjudeţene ori în exterior. 

Tuturor surselor care se vor deplasa în străinătate li se va asigura o pregătire 
corespunzătoare. Se va generaliza practica ca ofiţerii din direcţie să contribuie ne- 
mijlocit la instruirea surselor care pot rezolva unele sarcini în exterior, cu respectarea 
ordinelor în vigoare. 

Surselor care au contact [cu] elemente ale emigrației reacționare li se va solicita 
la întoarcere să redea în detaliu împrejurările în care le-au întâlnit şi discuţiile purtate 
cu acestea. Se va insista să ne relateze afirmaţiile făcute de ele pentru a ne edifica 
dacă nu cumva reţeaua noastră este exploatată informativ de către Monica Lovinescu 
sau alte persoane din anturajul său. 

Până la 30 septembrie 1981, I.M.B. — Securitate şi inspectoratele judeţene vor 
raporta modul în care au acționat pentru exploatarea posibilităţilor surselor pe raza 
altor judeţe (câte au fost selecţionate în acest sens, cum s-a procedat la pregătirea 
lor, ce informaţii s-au obținut) şi ale celor care se vor deplasa în exterior în cursul 
anului 1981 (câte au plecat temporar în străinătate, cum au fost pregătite, ce sarcini 
[i s-au încredinţat, cum le-au rezolvat, ce rezultate s-au obţinut, concluzii pentru viitor). 

4. Asupra tuturor surselor care se vor deplasa în exterior se vor lua măsuri complexe 
de verificare pentru cunoașterea atitudinii, preocupărilor, legăturilor de interes 
operativ, înainte şi după efectuarea deplasării, cât şi pe timpul călătoriei în străinătate. 

Până la 30 octombrie a.c., I.M.B. — Securitate şi inspectoratele judeţene vor raporta 
modul cum au acţionat în această direcţie, ce aspecte mai deosebite s-au stabilit, 
măsurile luate, concluzii pentru activitatea viitoare. 

5. Inspectoratele vor stabili planuri de recrutări realiste, care să conducă la 
îmbunătățirea controlului informativ în redacţiile unor publicaţii literar-artistice, edituri, 
anturaje de scriitori, artişti plastici, cenacluri literare. 

6. Manifestarea unei preocupări sporite pentru o mai bună exploatare, pe linia 
problemei, a posibilităţilor surselor altor compartimente de muncă care îşi desfășoară 
activitatea în sectoarele de artă și cultură. 

IV. Alte măsuri 

1. Îmbunătăţirea activităţii de studiere şi analiză a informaţiilor obţinute, pentru 
a raporta din timp util faptele şi acțiunile de natură să prejudicieze politica partidului 
şi statului nostru în domeniile creației literar-artistice, a desprinde concluzii cu privire 
la evoluţia situaţiei operative din problemă. 

I.M.B. — Securitate şi inspectoratele judeţene să-și sporească preocupările în acest 
scop și să raporteze la Direcția 1 activităţile desfășurate, concluziile desprinse şi 
măsurile de îmbunătăţire a muncii stabilite. 

2. Intensificarea activității de cunoaștere a poziţiei prezente, atitudinii, preocupărilor 
şi intenţiilor persoanelor din sectoarele creaţiei literar-artistice, care au făcut parte 
din organizația legionară, au executat condamnări pentru infracţiuni contra securității 
statului și a descendenților acestora. 

— Până la 30 mai 1981, inspectoratele vor raporta câți membri ai fostei organizaţii 
legionare și descendenților acestora își desfăşoară activitatea în sectoarele de artă şi 
cultură, pe categorii și instituţii, locuri şi medii, cum sunt lucraţi și de către cine, care 
este atitudinea și poziţia lor prezente, eventualele influenţe exercitate pentru 
determinarea unor fenomene negative în rândul oamenilor de artă şi cultură, 
măsurile preventive luate şi eficienţa acestora, modalitățile de anihilare a elementelor 
care ridică aspecte pe linia muncii de securitate, stabilite împreună cu ofițerii din 
problema legionară. 

3. Analiza eficienței măsurilor de prevenire a unor activități ostile în cadrul 
cenaclurilor literar-artistice în vederea desprinderii de concluzii pentru îmbunătățirea 
muncii în viitor. 

Până la data de 30 august 1981, inspectoratele vor raporta câte cenacluri au în sfera 
de competență, cum s-a organizat şi desfăşurat activitatea de cunoaștere şi prevenire 
în cadrul acestora, ce aspecte de securitate s-au ridicat şi cum au fost selecționate. 

4. Organizarea măsurilor de securitate anterior și pe timpul desfășurării 
conferințelor naţionale ale scriitorilor şi muzicienilor, precum și cu prilejul unor 
manifestări cultural-artistice de amploare ori cu participare internaţională care vor 
avea loc în 1981. 

Inspectoratele pe raza cărora activează asociaţii ale scriitorilor și filiale ale Uniunii 
Compozitorilor vor organiza măsurile de securitate impuse de ședințele pe asociații 
și filiale, care vor precede conferințele naționale ale scriitorilor şi muzicienilor. Vor 
verifica atent delegaţii la conferințele naționale şi vor lua măsuri ca aceștia să nu comită 
acțiuni de natură a prejudicia atmosfera politică și buna desfășurare a acestor 
manifestări. 

Toate inspectoratele vor stabili până la 28 februarie 1981 — cu sprijinul Direcției 
1 — manifestările cultural-artistice de amploare ori cu participare internaţională care 
vor avea loc în anul 1981 pe raza lor de competenţă și vor organiza din timp măsurile 
corespunzătoare de securitate. 

5. Executarea de controale pe linia modului de stabilire a relaţiilor cu cetăţeni străini 
şi de apărare a secretului de stat în instituţiile cultural-artistice date în competenţă. 
Aspectele negative deosebite stabilite vor fi raportate la Direcţia I. 

6. Sprijinirea conducerilor instituţiilor cultural-artistice din sfera de responsabilitate 
ori participarea la realizarea pregătirii contrainformative a personalului muncitor. 

7. Dezvoltarea legăturilor cu factorii educaţionali și de conducere în vederea sporirii 
contribuţiei acestora la prevenirea şi neutralizarea faptelor ce ar putea leza securitatea 
statului. Până la 30 iunie se va analiza eficienţa măsurilor întreprinse, urmând ca 
principalele concluzii să fie raportate la Direcţia |. 

8. Acordarea unei atenţii deosebite măsurilor informativ-operative pentru sezonul 
estival 1981. Avem în vedere cunoaşterea din timp a locurilor și perioadelor în care 
se vor deplasa elementele din baza de lucru, emisarii care vor veni în ţară și traseele 
pe care se vor deplasa. 


Ofiţer specialist | 
Lt. colonel 
Wawiernia Mihai 


Rd 0161/119/3 februarie 1981. 


A.C.N.S.A.S., fond documentar, dosar nr. 120, vol. |, f. 326-330. 

1981 februarie 24. Raport al Serviciului 3 din Direcţia I referitor la problema 
„foşti condamnaţi pentru infracțiuni contra securității statului“ 


Ministerul de Interne Strict secret 
Departamentul Securităţii Statului 

Direcţia | 

130 din 24 februarie 1981 


Raport 
cu concluziile rezultate din analiza pe ţară a informaţiilor în problema 


„foşti condamnaţi pentru infracţiuni contra securității statului“ 


Acţionând în executarea prevederii Planului de măsuri al Departamentului 
Securităţii Statului ca până la 15 februarie 1981 să fie analizate toate informaţiile cu 

referire la foştii condamnaţi, punerea lor în lucru organizat sau finalizarea prin acțiuni 
de neutralizare, raportăm: 


I. Concluzii ce se desprind din analiza informaţiilor 

Ca o primă concluzie s-a desprins faptul că, pe baza orientărilor date de 
conducerea Departamentului Securităţii Statului cu ocazia bilanţului activităţii 
aparatului de informaţii interne și participarea nemijlocită a ofiţerilor coordonatori 
din Direcţia I, în toate inspectoratele judeţene s-au întocmit planuri de măsuri cu 
termene şi responsabilități concrete pe linia folosirii de pe poziţii ofensive a 
întregului potențial informativ în scopul îmbunătăţirii calitative a activităţii de 
cunoaștere, prevenire şi neutralizare a oricăror încercări de activitate ostilă din partea 
unor foşti condamnaţi. 

Controlul informativ în rândul persoanelor lucrate prioritar a scos în relief că a 
crescut numărul persoanelor care comentează în mod denigrator unele măsuri 
întreprinse de partidul și statul nostru. Colportează știrile transmise de postul de radio 
„Europa Liberă“. Astfel de informaţii au obţinut inspectoratele judeţene Neamţ, Argeş, 
Arad, Dolj, Galaţi, Hunedoara, Ialomiţa, Prahova, Mureş, Mehedinţi, Sălaj, 1.M.B. 

Mai deosebit este cazul „Nicolescu“, aflat în documentare la 1.J. Teleorman, care 
a înregistrat pe bandă magnetică emisiunile postului de radio „Europa Liberă“ şi 
difuzat pentru ascultare altor persoane. 

Au fost obţinute informaţii de către inspectoratele judeţene Argeș, Arad, Gorj, 
Ialomiţa, laşi, Neamţ, Sibiu și al municipiului București, din care rezultă preocupările 
unor foști condamnaţi de a comenta în mod dușmănos unele stări de spirit din ţările 
vecine, exprimând speranţe în eventuala schimbare a regimului din ţara noastră. 

Inspectoratele judeţene Argeş, Mehedinţi și Vaslui au obţinut informaţii despre 
preocupările unor foști condamnaţi, îndeosebi acei care în detenţie au fost îndoctrinaţi 
de legionari și ţărănişti, de a cultiva relații cu elemente mai tinere, cărora încearcă 
să le inoculeze idei nocive ori să-i instige la acțiuni protestatare. De remarcat că 
majoritatea acestor persoane care exercită astfel de influențe sunt cunoscute cu rude 
şi legături în Occident. 

„Vlădulescu Romeo“, fost condamnat din orașul Strehaia, lucrat informativ de 1.J. 
Mehedinţi, frecventează localurile publice, antrenează discuţii cu caracter denigrator 
în rândul unor tineri consumatori și în funcție de influenţa realizată le propune alte 
întâlniri în vederea reluării comentariilor. 

Inspectoratele judeţene situate în zona de frontieră au obţinut informaţii cu referire 
la preocupările unor foşti condamnaţi de a realiza legături cu persoane (de origine 
română) din țări vecine, cunoscute la rândul lor cu relații în Occident, unele plecate 
fraudulos din România. 

Pe această linie, 1.]. Caraş-Severin lucrează prin d.u.i. pe fostul condamnat Resiga 
Romulus, care întreține relaţii suspecte cu persoane din judeţul Mehedinţi și 

Iugoslavia, a ajutat o călăuză în realizarea infracţiunilor de frontieră şi este solicitat 
de unele cunoştinţe pentru a le înlesni trecerile frauduloase peste frontieră. 

Informaţii cu privire la legături suspecte ale unor foști condamnați din zona de 
frontieră au obţinut și inspectoratele Arad și Timiş. 

Apelul „Asociaţiei foștilor deţinuţi politici“ lansat prin Radu Câmpeanu, referitor 
la culegerea de date despre foștii condamnaţi și regimul de detenţie, a găsit unii 
aderenţi în rândul persoanelor din ţară aflate în atenţie la problemă. 

În cazurile „Rolea“, „Laslo“, „Sitaru“, „Petcu“ Şi „Stratenie“, inspectoratele 
judeţene Argeș, Bihor, Constanţa, Harghita, Iași și Vâlcea au obţinut informaţii despre 
preocupările acestora pe linia redactării unor lucrări de sertar, cu caracter ostil 
(memorii), despre locurile de detenţie şi legăturile lor apropiate cunoscute din perioada 
executării pedepsei, pentru a fi transmise în exterior spre publicare. 

„Ganescu“, de 52 de ani, lucrat prin d.u.i. de 1.]. Dolj, fost condamnat pentru 
participarea în organizaţie subversivă, este semnalat cu preocupări de scoatere din 
ţară, în vederea publicării în Occident a unei scrieri, sens în care a încercat să intre 
în legătură cu un cetăţean străin. Elementul este menţinut în contactul organelor de 
securitate în vederea influențării sale pozitive şi paralel cu această măsură se acționează 
combinativ în vederea obţinerii manuscrisului, convingerea acestuia [fiind] că a fost 
scos în străinătate. 

„Petcu“, fost şef de organizație subversivă, lucrat prin d.u.i. de 1.J. Vâlcea, cunoscut 
cu relaţii cu un cetăţean vest-german, a fost semnalat recent cu preocupări literare 
care tratează îndeosebi perioada sa de detenţie, cu referiri la atitudinea cadrelor de 
securitate. De asemenea, ţine legătura și se informează reciproc cu foști membri ai 
aceleiaşi organizații subversive. Împreună cu 1.J. Argeș, pe raza căruia sunt stabilite 
legăturile sale apropiate, se desfășoară documentarea activităţii acestora. 

Deşi în general măsurile întreprinse în rândul autorilor de înscrieri cu conținut 
dușmănos au fost eficiente, totuşi inspectoratele județene Bacău, Vrancea, Neamţ şi 
Gorj au obţinut informaţii despre poziţia oscilantă a unor foşti condamnaţi pentru 
astfel de preocupări, din care rezultă că manifestă multă prudență în comportamentul 
lor şi acordă încredere legăturilor apropiate care au suferit condamnări pentru aceleași 
fapte, faţă de care fac comentarii dușmănoase, se manifestă nemulțumiți ori încearcă 
influențarea negativă a acestora. 

O parte a acestor elemente sunt cuprinse ca suspecte în cazurile „Abilul“ şi 
„Cocor“. Semnificativ este cazul „Baicu“ din Bucureşti, aflat în urmărire penală, în 
vârstă de 56 ani, fost condamnat 8 ani pentru propagandă ostilă împotriva orânduirii, 
a conceput, redactat și difuzat la sfârşitul lunii decembrie 1980 fiţuici cu caracter 
duşmănos la adresa regimului socialist din țara noastră. În realizarea acestei activităţi 
a atras mai multe persoane de la locul de muncă, din comuna natală, precum şi 
cunoştinţe de la unele întreprinderi din București. 

— O altă categorie distinctă o constituie foştii condamnaţi pentru iniţierea şi 
conducerea unor grupări subversive, care în detenţie au manifestat fanatism și virulență 

în comportament, iar după executarea pedepsei au făcut obiectul unor măsuri de 
securitate. Inspectoratele judeţene Harghita, Timiș, Dolj şi Vaslui au obţinut 
informaţii că, deși prudenţi în activitatea lor, sunt predispuși în a racola şi antrena 
la acţiuni clandestine virulente alte persoane pretabile cunoscute pe perioada de 
detenţie. 

Semnificativ este cazul „Blănaru“ din Huși, fost condamnat pentru propagandă, 
lucrat prin d.u.i. de 1.]. Vaslui, despre care recent s-au obţinut date certe (prin măsuri 
T.O.) despre intenţiile sale declarate că într-un moment de conjunctură să întreprindă 
acțiuni teroriste. În prezent, sub controlul Direcţiei 1, se întreprind măsuri de 
documentare a activităţii ostile a acestuia. 

— „Sass Iosef“, fost condamnat de două ori pentru infracțiuni contra securității 
statului, muncitor lucrat prin d.u.i. de 1.]. Harghita, a afirmat că se menţine în 
continuare pe aceeași poziţie, iar atunci când va fi nevoie se va folosi de arma ce o 
deține. 

— Inspectoratul judeţean Bacău a obţinut noi informaţii despre existența în perioada 
1959-1964, în coloniile de muncă Grindu şi Periprava, a unor preocupări din partea 
unor elemente legionare, țărăniste şi fără antecedente politice de a se organiza într- 
o grupare de rezistenţă contra comuniștilor, potrivit căreia după punerea în libertate 
să acţioneze în diferite situații de conjunctură şi de aici necesitatea de a se căuta 
reciproc. 

Inspectoratele judeţene Argeș, Vâlcea, Brăila, Ialomiţa, Iași, Gorj şi I.M.B. au 
obținut informații din conţinutul cărora se evidențiază preocupările unor foşti 
condamnaţi, care în interes de serviciu sau personal fac deplasări pe raza altor judeţe, 
contactează persoane care au activat în aceleași grupări subversiv-teroriste, cunoscute 
pe timpul detenţiei sau au avut același domiciliu obligatoriu. 

Pe această linie exemplificăm cazurile: „Coltan“, lucrat prin d.u.i. de 1.J]. Timiş, 
fost condamnat de două ori pentru participare în organizaţie subversivă şi propagandă 
dușmănoasă, despre care s-au obţinut informații că deși pensionat medical şi-a oferit 
serviciile unei unități a cooperaţiei meșteșugărești pentru a avea posibilitatea 
deplasării în ţară şi a contactării unor foşti condamnați (legionari, ţărănişti, fără 
antecedente politice). Astfel, în cursul anului 1980 a realizat întâlniri cu „Raul“ şi 
„Vasile“ din Craiova, legionarul „Toba“ din Braşov, „Eduard“ şi „Mihai“ din 
Bucureşti, legionarul „Ionescu“ din Ploiești şi alţii. Despre acesta au mai fost obținute 
informaţii că are în preocupare redactarea unor lucrări de sertar şi facilitarea plecării 
din ţară a unor persoane. 

Fiind controlate unele întâlniri ale sale cu persoane lucrate de inspectoratele Braşov 
şi Hunedoara, a rezultat că acesta propagă ideile legionare, se preocupă de procurarea 
materialelor de propagandă fascist-legionară. Cazul urmează a fi documentat sub 
controlul Direcţiei |. 

Asemănător cazului amintit se află în lucru prioritar la I.J. Caraş-Severin 
„Gheorghe“, fost condamnat, care recent a fost semnalat că face deplasări în interes 

de serviciu în țară, ocazie cu care a contactat persoane cunoscute în timpul detenției 
din judeţele Argeș, Bacău, Brașov şi Prahova. Asupra acestuia s-a deschis dosar de 
urmărire informativă pentru clarificarea și documentarea activităţii sale. 

Mladin Marcel, fost condamnat în cadrul organizaţiei M.N.R. Brăila, lucrat prin 
d.u.i. de [.J. Vâlcea, realizează vizite reciproce cu foşti membri ai aceleiași 
organizaţii, stabiliți pe raza judeţului Brăila. S-a întocmit un plan de măsuri comun 
şi urmează ca sub controlul Direcţiei ] să se treacă la documentare. 

Mirică Traian, de 51 ani, inginer chimist, fost condamnat pentru participare în 
organizaţia subversivă „Stânca de granit“, condusă de Tegzesiu Pavel, este lucrat prin 
d.u.i. de 1.]. Covasna. În procesul urmăririi informative s-au obţinut informaţii că a 
permanentizat legăturile cu foştii colegi de penitenciar stabiliți pe raza inspectoratelor 
Braşov, Cluj, Bacău, Sibiu și București, iar întâlnirile cu aceştia au căpătat un caracter 
organizat. Au fost luate măsuri de destrămarea anturajului, avertizarea obiectivului 
Mirică, ulterior stabilindu-se măsura ca neeficientă, fiind semnalat în continuare cu 
acțiuni protestatare, adresându-se unor reprezentanțe străine la București (Canada și 
S.U.A.), postului de radio „Europa Liberă“, Reuniunii de la Madrid, pentru facilitarea 
plecării sale definitive din ţară. Este lucrat în continuare cu măsuri complexe de 
securitate. 

Tot pe linia acţiunilor protestatare, ca urmare a influenţei exercitate de foști 
condamnaţi din exterior (Goma, loniţoiu Cicerone, Câmpeanu Radu, Doru Novacovici 
etc.), serviciile de informaţii interne din inspectoratele Botoşani, lași și I.M.B. 
Securitate, au cules informații despre intențiile și protestul în cercuri restrânse al unor 
foşti condamnaţi pentru reabilitarea pedepselor executate și considerarea perioadei 
privative ca vechime de pensie. 

— Pantea Aron, condamnat de două ori pentru infracțiuni contra securității 
statului, lucrat informativ de 1.J]. Botoşani pentru poziţie dușmănoasă, în ultima 
perioada de timp este preocupat de reabilitarea perioadelor de detenţie, prin 
considerarea ca vechime în muncă pentru pensionare. Intenţionează să se adreseze 
Tribunalului Internaţional de la Haga și Comitetului European pentru Drepturile 
Omului. 

Foştii condamnați stabiliți pe diferite căi în occident, propaganda dușmănoasă a 
grupărilor emigrației române și postului „Europa Liberă“, exercită o influență 
nocivă în rândul rudelor şi legăturilor acestora din țară. 

Inspectoratele Argeş, Olt, Hunedoara, Galaţi, Mureş, Harghita, Sălaj, Neamţ şi 
1.M.B. Securitate, lucrează prin acţiuni informative persoane cunoscute la problemă 
pe această linie. În această perioadă s-au obţinut date despre poziţia oscilantă a acestora 
şi unele preocupări de a influenţa negativ unele categorii de persoane necunoscute 
în preocupările noastre. 

În cadrul urmăririi informative desfăşurată asupra medicului „Calescu“ de 58 ani, 
fost condamnat, cunoscut cu legături în Occident în rândul unor legionari fugiți din 

țară, 1.]. Gorj a obținut recent informații că acesta a format un anturaj constituit din 
persoane cu sau fără antecedente politice ori penale. 

În discuţiile purtate cu aceştia, comenta în mod elogios activitatea unor căpetenii 
legionare cunoscute în detenție, parte din ele stabilite în occident, manifestându-și 
totodată dezacordul față de unii legionari care ar fi cedat cu ușurință în faţa 
regimului comunist. 

În mod sistematic a încercat să-i determine pe cei din anturaj de a manifesta 
preocupare pentru lecturarea unor materiale de literatură legionaro-fascistă, 
recomandându-le cartea „Pe marginea prăpastiei“, editată în 1942 de Antonescu, cu 
menţiunea expresă de a-și însuși fiecare idee care „glorifică“ unii legionari. 
Concomitent folosea prilejul întâlnirilor pentru a asculta și comenta cu cei din anturajul 
amintit ştirile dușmănoase transmise de postul de radio „Europa Liberă“. Se 
întreprind măsuri de documentarea activităţii acestuia pentru destrămarea anturajului 
şi curmarea acţiunilor lor ostile. 

Pe linia sectei „Martorii lui Iehova“ activează foști condamnaţi cunoscuţi ca 
virulenţi, o parte din ei fiind cooptați în conducerea clandestină pe ţară a cultului 
iehovist. Informaţii despre preocupările acestora au obținut serviciile de informații 
interne din inspectoratele Arad, Botoşani și Alba. 

Astfel, Pop Gheorghe, fost condamnat pentru activitate ostilă desfășurată sub 
acoperirea sectei amintite, în prezent lucrat în d.u.i. de [.]. Arad, recent a fost semnalat 
ca făcând parte din conducerea activităţii iehoviste pe judeţ, legături cu conducerea 
sectei pe ţară şi angrenat în primirea şi difuzarea materialelor iehoviste. În prezent 
se acționează pentru verificarea și adâncirea informațiilor în scopul curmării 
acțiunilor sale. 

De asemenea, pe linia propagandei naționalist-iredentiste au fost obținute date că 
unii foști condamnaţi din judeţele Harghita, Covasna, Timiș şi Arad menţin legături 
suspecte cu persoane străine cunoscute că desfășoară acţiuni ostile ţării noastre, 
comentează în mod denigrator unele măsuri întreprinse de partidul și statul nostru, 
fac elogii la unitatea de acţiune a maghiarilor din occident. 

— „Banyai“, de 58 ani, de naţionalitate maghiară, fost condamnat pentru 
propagandă ostilă, lucrat prin d.u.i. de 1.]. Covasna, stăpânit de idei naţionalist- 
iredentiste, are un anturaj format din persoane cu concepţii similare, intelectuali; s-au 
obţinut informaţii, aflate în curs de verificare, că aflându-se în R.P. Ungară ca turist 
s-a întâlnit cu cetăţeanul american Palutas Imre, membru al unei organizații emigra- 
ționiste maghiare, care l-ar fi chestionat asupra „situaţiei populaţiei de naționalitate 
maghiară din România“. De asemenea, în același scop a acceptat să primească la 
domiciliul său emisari din exterior, cărora să le pună la dispoziție noi date. 

În lucrarea informativă a foştilor condamnaţi din sectoarele artă, cultură, sănătate, 
justiţie, s-au obţinut date despre preocuparea unor medici, arhitecţi şi pictori de a 
permanentiza legăturile cu cetăţeni străini cunoscuţi în diferite împrejurări. 

De exemplu, „Niki“, medic la Spitalul clinic Craiova, fost condamnat pentru 
propagandă dușmănoasă, este luat în lucru prin d.u.i., în luna decembrie 1980, de 
1.J. Dolj. Prin măsuri informative s-a stabilit că are concepţii dușmănoase şi este 
preocupat de a menţine relații prin corespondenţă cu diferiți cetăţeni străini pe care 
i-a cunoscut ca turiști în România, precum şi cu studenţi străini de la Facultatea de 
medicină din Craiova. 


II. Măsuri de neutralizare întreprinse în rândul acestei categorii de persoane. 

Ca urmare a sporirii calitative a informațiilor s-a intensificat activitatea de prevenire 
şi curmare a încercărilor de activitate ostilă. 

S-a acţionat corespunzător cu măsuri diversificate și eficiente în majoritatea 
cazurilor finalizate în această perioadă. Astfel, pe ţară s-au realizat 19 măsuri de 
prevenire şi neutralizare, dintre care 12 avertizări și destrămarea unui anturaj 
dușmănos, iar în 21 de cazuri se întreprind măsuri de documentare și finalizare. 

Cu toate rezultatele obţinute, raportăm că mai sunt cazuri în care deși s-au obținut 
informaţii cu caracter deosebit (deţinere de armament în scop de atentat, preocupări 
de a culege date cu caracter militar și din aparatul de stat pentru a fi transmise în 
exterior, preocupări de iniţiere a unor acțiuni clandestine și existenţa unor canale de 
legătură cu emigrația reacționară), inspectoratele judeţene Harghita, Dolj, Vaslui, Alba 
şi |.M.B. tărăgănează realizarea unor măsuri complexe de securitate. Se lucrează încă 
simplist în aceste cazuri, cu surse periferice, care nu au posibilitatea obţinerii unor 
informaţii care să conducă la clarificarea datelor de bază. 


III. Punerea în lucru în mod organizat a informaţiilor. 

Cu ocazia analizei s-a observat că în general informaţiile obținute au fost puse 
în lucru în termen, conform ordinului 00875/76. S-a acordat o atenție sporită verificării 
informaţiilor de primă sesizare și îndeosebi cele care vizau categoriile de persoane 
lucrate prioritar la problemă. 

Ca urmare, în prezent sunt lucrate prin dosare de urmărire informativă ... persoane 
iar ...* supravegheate informativ prioritar în cadrul dosarului de problemă. În lunile 
decembrie 1980 şi ianuarie 1981 s-au deschis 7 dosare de urmărire informativă şi 
20 de foşti condamnaţi au fost incluși în priorități. 

Majoritatea inspectoratelor au acordat atenţia cuvenită acestei analize și au stabilit 
măsuri concrete pentru clarificarea operativă şi completă a informaţiilor obţinute și 
îmbunătățirea muncii informativ-operative în problemă. 

Cu toate acestea, sunt inspectorate ca: Satu Mare, Braşov, Mehedinţi și Tulcea, 
care au tratat cu superficialitate analiza ordonată. 

Pentru realizarea integrală a sarcinilor prevăzute în planul de măsuri al 
Departamentului Securităţii Statului și cel propriu din problemă, inspectoratele 


* Lipsă în text. 

judeţene vor organiza în continuare măsuri de analiză, până la 30 martie 1981, a 
modului cum sunt încadrați din punct de vedere informativ foştii condamnaţi și 
stabilirea de sarcini concrete privind completarea datelor informative. 


Sarcini: 


1) Direcţia I, celelalte unităţi centrale şi teritoriale de securitate cu competență 
în problemă, vor acţiona organizat pentru studiul mutaţiilor pe zone geografice, la 
nivelul țării și întreprinde măsuri de neutralizare. 

Răspunde: şeful serviciului 3 şi coordonatorii de probleme. 
Termen: permanent. 

2) În documentarea faptelor și neutralizarea persoanelor mai deosebite — 
manifestări virulente, gânduri de atentat, cu legături pe raza altor judeţe — se va solicita 
sprijinul Direcţiei de cercetare penală, în care sens se va trimite notă de cazuistică. 

Răspund: şeful serviciului 3 şi coordonatorii de probleme. 
Termen: permanent. 

3) Acţiuni diversificate prin factori profesionali în schimbarea atribuțiilor de 
serviciu, care facilitează deplasări în ţară foștilor condamnaţi, ocazii în care 
realizează contacte cu alte persoane suspecte. 

Răspund: coordonatorii de problemă. 
Un prim termen: 1 iulie 1981. 

4) Acordarea unei atenţii sporite — pe planul cercetării — a zonei de frontieră (micul 
trafic), a marinarilor străini ce ancorează în porturile românești şi vin în contact cu 
persoane din baza de lucru. 

Răspund: It. col. Gavriliu Emanoil şi It. maj. Doban Adrian Doru. 
Termen: permanent. 

5) Obţinerea informaţiilor de calitate cu privire la rudele și relațiile din ţară a 
persoanelor aflate în emigrația reacționară. 

Răspund: coordonatorii de problemă și It. maj. Marica Ion. 
Termen: 1 iulie 1981. 

6) Aprofundarea informației cu referire la foşti condamnaţi ce activează în grupări 
sectante pentru a preveni acţiuni neavenite. 

Răspund: şeful serviciului 3, coordonatorii de problemă, cerându-se şi 
sprijinul Serv. 4 din Direcţia |. 
Termen: 1 iulie 1981. 


Şeful Serviciului 3 
Lt. colonel 
Ciupercă Mihai 
A.C.N.S.A.S., fond documentar, dosar nr. 131, vol. 2, f. 154-159. 

1981 octombrie 14. Notă a U.M. 0544 privind acțiunile de încurajare a activității 
disidente din România de către „Europa Liberă“ și C.L.A. 


Ministerul de Interne Strict secret 
Departamentul Securităţii Statului 

U.M. 0544 

Nr. 225/f.1/0030782 din 14 octombrie 1981 


Notă 
referitoare la acţiuni ale „Europei Libere“ şi C.L.A. privind stimularea 
activităţii de disidenţă în R.S. România 


Din analiza informaţiilor și materialelor ce le deţinem rezultă că, în prezent, C.I.A. 
şi-a intensificat acţiunile de stimulare și sprijinire a elementelor disidente din țările 
socialiste ca urmare a orientărilor administraţiei Ronald Reagan, potrivit cărora, 
activităţile disidente ajută politica specifică a S.U.A. în raporturile sale cu U.R.S.S. 
Şi-i creează avantaje în dialogul ce-l are cu fiecare ţară socialistă în parte. 

În contextul încordării internaţionale, administraţia preşedintelui Ronald Reagan 
acordă în prezent o atenţie specială unor acţiuni ofensive în raporturile sale cu statele 
socialiste, indicându-se extinderea „experienţei poloneze“ la alte state socialiste, ca 
„probă“ evidentă a eșecului sistemului socialist de tip sovietic. De asemenea, 
prezentarea acțiunilor teroriste din diferite ţări ca fiind inspirate, încurajate, organizate 
şi susținute moral, politic şi material de mișcarea comunistă internaţională şi 
organele de informaţii ale ţărilor socialiste. 

După aprecierile unor cercuri ostile din S.U.A., R.F. Germania, Franţa, „experienţa 
poloneză“ poate fi exploatată şi extinsă şi în alte ţări socialiste pentru a crea stări 
conflictuale și de nesupunere în interior. 

Pentru stimularea și sprijinirea acțiunilor disidente din ţările socialiste, administraţia 
americană a cerut aprobarea Congresului pentru majorarea fondurilor alocate 
posturilor de radio „Europa Liberă“ și „Libertatea“, care vor acorda în mod prioritar 
spaţii largi în emisiuni acestor probleme, difuzând pentru fiecare ţară socialistă teme 
referitoare la disidenţă, și vor informa permanent despre așa-zisa „opoziţie internă“ 
creată în aceste state. Această hotărâre, privind stimularea și sprijinirea acţiunilor de 
disidență în ţările socialiste, a fost luată în cursul lunii iulie 1981, după ce 
preşedintele Ronald Reagan și-a prezentat poziţia faţă de această problemă. 

În astfel de acţiuni, C.L.A., în cooperare cu serviciile de informaţii israeliene, au 
angrenat B'Nai B'Rith, organizaţiile internaționale evreiești şi masonice, „Amnesty 

International“, „Biserica Subterană“ şi alte organizaţii cu caracter anticomunist. 

Pentru realizarea acestor obiective, C.I.A. şi organismele specializate ale 
Administraţiei și Congresului S.U.A. au primit aprobările necesare pentru finanţarea 
acțiunilor de disidență, menite să ducă la „destabilizări“ în statele socialiste şi la 
„crearea de probleme politice interne care ar slăbi sistemul social-politic din aceste 
țări şi ar avantaja din punct de vedere politico-strategic S.U.A.“. 

Potrivit programului lansat pe linia stimulării și sprijinirii activităţilor contestatar- 
disidente, spre deosebire de alte țări socialiste, pentru România se urmărește, în această 
etapă, următoarele obiective prioritare: 

— înființarea de asociaţii „culturale“, muncitoreşti (sindicate); 

— acțiuni care să ducă la recunoașterea oficială a existenţei unei „opoziții“ în ţară, 
cu privire la politica internă promovată de conducerea de partid şi de stat. 

Din studiul emisiunilor Secţiei pentru România a „Europei Libere“ transmise 
îndeosebi în ultima perioadă, rezultă că această oficină de spionaj şi diversiune politică 
pentru stimularea și sprijinirea elementelor contestatar-disidente din ţara noastră, pe 
baza indicaţiilor primite de la conducerea americană a postului, difuzează versiuni 
prin care încearcă să acrediteze următoarele idei: 

— „Criza economică din România nu are șanse de a fi depășită sau cel puţin 
ameliorată în actualele tipare politice rigide, de tip stalinist. Se impune o cointeresare 
şi liberalizare, urmând exemplul economic al R.P. Ungare“; 

— „Situaţia politică internă represivă încurajează emigrarea în masă a persoanelor“; 

— „Actualul cadru politic de tip stalinist frânează dezvoltarea unei democraţii reale, 
chiar socialiste, şi va duce în mod inevitabil la o explozie socială“; 

— „Condiţiile de viaţă și muncă ale muncitorilor reclamă organizarea lor pe alte 
baze decât formele sindicale existente. În context se popularizează inițiativele 
întreprinse pe linia creării S.L.O.M.R. şi alte forme“; 

— „Revoluţia agrară concepută de partid este sortită eșecului întrucât este exclusă 
inițiativa particulară şi cointeresarea materială“; 

— „Intelectualitatea este deprofesionalizată și redusă la tăcere. Singura modalitate 
de a se realiza ar constitui-o emigrarea în Occident“; 

— „Tineretul, indiferent de proveniența socială, este lipsit de orice perspectivă de 
realizare. Încurajarea formelor occidentale de manifestare a tineretului și scoaterea 
sa de sub influenţa P.C.R.“; 

— „Omul nou conceput de partid contravine tradițiilor şi idealurilor românești“; 

— „Sunt încălcate în mod sistematic libertăţile religioase și de conștiință ale 
individului“. 

În realizarea acestor sarcini, C.L.A. a indicat „Europei Libere“ ca emisiunile cu 
temele menţionate să fie realizate cu persoane din emigrație care au părăsit recent 
țara pentru activităţi contestatar-disidente și cunosc „realităţile din România“, 
pentru a imprima emisiunilor o mai mare credibilitate și audienţă. 

În același timp se acționează pentru sprijinirea acestor „disidenţi“ ca să preia 
conducerea organizațiilor, asociaţiilor şi parohiilor emigrației române și a le orienta 
în direcţia creării unei opoziții în exterior faţă de conducerea din ţară. 

Un accent deosebit se pune pe preluarea sub control, de pe aceste poziții, a 
organizaţiilor, asociaţiilor şi parohiilor emigrației, cunoscute că au poziții loiale față 
de ţară, susțin şi promovează interesele româneşti în străinătate. 

Cu prioritate, sunt avute în vedere: Conducerea bisericilor baptiste române din 
S.U.A. şi Canada; Academia Româno-Americană; Uniunea şi Liga Societăților 
Româno-Americane; Episcopia ortodoxă misionară din S.U.A. şi Canada, care ar 
trebui să fie influențate să renunțe la activitățile proromânești şi să nu mai coopereze 
cu instituții din ţară. 

„Europa Liberă“ cu ajutorul unor „disidenţi“ din emigrație, printre care Aurel 
Popescu, Pavel Niculescu, Vlad Georgescu, Dumitru Ianculovici, Nicolae Dascălu, 
Matei Călinescu, din S.U.A.; Paul Goma, Virgil Tănase, Mihnea Berindei, din Franţa; 
Victor Frunză din Danemarca; lonescu Cicerone (Cernegura) din Italia; lon Vianu 
din Elveţia şi alții, vizează în continuare intensificarea emisiunilor şi protestelor pentru 
susținerea unor disidenţi ca: Gheorghe Calciu Dumitreasa, Mihai Botez, Vasile 
Paraschiv, Aurel Dobre şi alţii. De asemenea, va organiza mese rotunde, seminarii, 
simpozioane, în cadrul cărora se va trata problema disidenților din România și va 
difuza în cadrul emisiunilor conţinutul acestor acţiuni cu caracter antiromânesc. 

La aceste manifestări se încearcă să fie antrenate mai multe personalități din 
emigrație, lideri care pot capacita organizaţiile, asociaţiile și parohiile emigrației la 
activităţi ostile regimului nostru și susținerii disidenţei românești atât în străinătate, 
cât şi în ţară. 

Recent, în contextul situaţiei din Polonia, cercurile reacționare din Occident, prin 
intermediul lui Ganea Ion din Elveţia, au iniţiat constituirea unei grupări deosebit 
de ostile, autointitulată „Solidaritatea Românească“, care urmăreşte difuzarea de 
manifeste în rândul emigrației, precum și introducerea lor ilegală în ţară şi care-și 
propune să acţioneze pentru „schimbarea regimului social-politic din România“, sub 
pretextul „luptei pentru drepturi sindicale reale“. 

Din analiza datelor ce le deținem rezultă că agentura străină folosită în cadrul 
emigrației originare din România, pe baza orientărilor primite, a început să susţină 
necesitatea „influențării“ guvernelor occidentale pentru a condiţiona cooperarea cu 
România în funcţie de „liberalizarea“ pe plan intern și respectarea libertăților și 
drepturilor cetăţenilor. În context, garantarea libertăţilor religioase, între care 
restabilirea cultului greco-catolic interzis în anul 1948. 

Pentru stimularea creării disidenţei, se are în vedere şi realizarea unor acţiuni de 
dezinformare și difuzarea lor la „Europa Liberă“, prin care se va susține că există 
„nemulțumiți“ în aparatul de conducere al partidului și statului și că unele cadre cu 
funcţii importante sunt „nemulțumite““ de conducerea superioară. 

Încordarea internaţională a sporit preocuparea serviciilor de informaţii şi 
contrainformaţii occidentale, precum și a “Europei Libere“, pentru elementele 
anticomuniste şi organizaţiile reacționare din emigrație, pe care le folosesc tot mai 
activ şi coordonat în campania denigratoare şi de diversiune politică. Astfel, sunt 
folosiți tot mai intens: Brutus Coste, preotul Florian Gâldău, Cornel Dumitrescu, lon 
Halmaghi, din S.U.A.; George Bălașu din Canada; Constantin Dumitrescu-Zăpadă, 
Ion Dumitru, Șerban Orescu din R.F. Germania; Nicolae Penescu, Leonid Mămăligă, 
Paul Barbăneagră, Theodor Cazaban, din Franţa; Vladimir Krasnoselski din Elveţia 
şi alții. Recent a avut loc la Universitatea Bloomington-Indiana din S.U.A. o conferință 
internațională cu tema „Noţiunea de disidență“, la care au participat profesori 
universitari, scriitori și alți intelectuali americani și europeni, cunoscuţi cu activitate 
pe linia susţinerii disidenţei din ţările socialiste. Comunicările prezentate în cadrul 
conferinţei vor apărea într-un volum sub îngrijirea profesorului Matei Călinescu, în 
1982, sub auspiciile Universităţii statului Indiana — S.U.A. 

În prezent se acordă o importanţă sporită pentru scrierea și publicarea unor cărți 
în străinătate, care să trateze despre pretinsa disidență în România și care să fie folosită 
la defăimarea ţării noastre și la acțiuni protestatare deschise. 

Editura lui lon Dumitru din Minchen — R.F. Germania este tot mai intens folosită 
pe linia tipăririi unor cărți cu conţinut ostil, scrise de elemente disidente din 
străinătate, precum şi de angajați și colaboratori ai „Europei Libere“. Astfel, în anul 
1981 au fost editate şi publicate cărţile: „Politică şi istorie“ de Vlad Georgescu, „Șapte 
cuvinte către tineri“ de Gheorghe Calciu Dumitreasa, „Testamentul din morgă“ de 
Remus Radina, „O mărturie directă despre 23 August“ de Ion Pantazi (fiul generalului 
Pantazi, fost ministru de Război în guvernul lui lon Antonescu), „Demascarea“, 
semnată de Grigore Dumitrescu și altele. 

În baza indicaţiilor primite de la conducerea americană a „Europei Libere“, editura 
Ion Dumitru din R.F. Germania își va concentra în viitor mai mult atenţia asupra 
publicării a cât mai multor cărți care se referă la acţiunile de „disidenţă“ din ţara 
noastră, tratamentul ce se aplică contestatarilor. Aceste cărți vor fi difuzate în mod 
gratuit la biblioteci, agenţii de presă, institute de studii, precum și la organizații, fundații 
şi aşezăminte culturale ale emigrației române, urmărindu-se crearea unor imagini false 
despre R.S. România. 

În prezent, pe baza orientărilor date, se acționează pe linia trimiterii în ţara noastră 
de cadre, agenţi şi emisari, sub diferite acoperiri, cu scopul de a contacta şi atrage 
la activităţi contestatar-disidente persoane din diverse medii şi profesiuni, acordându- 
se atenţie celor reperate că ar fi predispuse să se angajeze la activităţi deschise, 
protestatare, de nesupunere faţă de regimul nostru. 

O atenţie specială continuă să fie acordată scriitorilor cunoscuţi cu poziţie oscilantă, 
ca Dorin Tudoran, Nicolae Tertulian, Mircea Dinescu, Nicolae Manolescu, Samuil 
Druckman și alţii, pe care-i incită să acţioneze de pe poziții disidente în cadrul Uniunii 
Scriitorilor. Asupra acestor scriitori, „Europa Liberă“, pe baza orientărilor primite, 

a acționat cu mai multă intensitate cu ocazia Conferinţei Naţionale a Scriitorilor din 
R.S. România, urmărind a-i determina să se opună deschis politicii culturale a 
partidului și statului român, de a acapara conducerea Uniunii Scriitorilor și mijloacele 
de informare mass-media pentru a le folosi în scopurile lor. 


A.C.N.S.A-S., fond S.I.E., dosar nr. 34, vol. |, f.95-—102. 

1982 februarie 6. Plan de măsuri al Direcţiei 1 privind desfăşurarea muncii de 
securitate în problema „Persoane ostile din sectorul presă- 
tipografii“ în anul 1982 


Ministerul de Interne Strict secret 
Departamentul Securităţii Statului 

Direcţia | 

152/5V/001635 din februarie 1982 


Plan de măsuri 
privind desfăşurarea muncii de securitate în anul 1982 în problema 
„Persoane ostile din sectorul presă-tipografii“ 


La baza organizării şi desfășurării muncii de securitate în redacţiile ziarelor, 
obiectivul Radioteleviziune și industria poligrafică, vor sta concluziile şi sarcinile 
izvorâte din hotărârile şi documentele de partid vizând aceste sectoare, orientările 
şi ordinele date cu ocazia bilanţului activității de securitate pe anul 1981 la nivelul 
departamentului, direcţiei şi serviciului, precum și sarcinile stabilite cu prilejul unor 
analize în problemă efectuate în anul 1981. 

Permanent se vor avea în vedere vulnerabilitatea şi sensibilitatea obiectivelor şi 
mediilor date în responsabilitatea problemei. 

În anul 1982, activitatea ofiţerilor din cadrul colectivului și de la inspectorate va 
viza realizarea următoarelor obiective: 

|. Perfecţionarea concepţiei de muncă în problemă în vederea impulsionării întregii 
activităţi. 

II. Dezvoltarea preocupărilor de analiză și studiere a informațiilor, faptelor şi 
fenomenelor cu care ne confruntăm. 

III. Folosirea cu eficienţă sporită a mijloacelor și metodelor muncii de securitate 
în vederea stăpânirii corespunzătoare a situației operative din problemă. 

IV. Întărirea spiritului de vigilență, a combativităţii şi intransigenței faţă de acţiunile 
cercurilor şi organizațiilor din străinătate care încearcă să afecteze climatul politic 
din obiectivele și mediile date în responsabilitatea problemei. 

V. Creşterea capacităţilor de cunoaştere şi exercitare a unui control informativ 
eficient asupra tuturor elementelor din atenţie, a obiectivelor şi mediilor din 
problemă. 

VI. Perfecţionarea măsurilor de pază a obiectivelor date în răspundere, de 
apărare a secretelor de stat ce le dețin, a redactorilor și tehnoredactorilor care au relații 
de serviciu cu oficiile diplomatice din București sau cu cetăţeni străini care ne vizitează 
țara ori fac dese deplasări în străinătate. 

VII. Intensificarea conlucrării cu conducerile instituţiilor din problemă. 


În vederea îndeplinirii acestor obiective se vor realiza următoarele acțiuni şi 
sarcini: 

1. Determinarea tuturor inspectoratelor să deschidă dosare separate în problema 
presă, precum şi dosare de obiectiv la studiourile teritoriale de Radioteleviziune, 
întreprinderile poligrafice din răspunderea I.M.B. — Securitate şi a celor din judeţe 
care au statut de persoană juridică sau tipografiile cu un număr mai mare de salariați 
(conform Anexei 1). 

Termen: 30 martie 1982. 
Răspunde: coordonatorul] probl[emei]. 

2. Continuarea preocupărilor în vederea diversificării şi extinderii frontului de lucru, 
incluzând în atenţia prioritară punctele vulnerabile din poligrafii (secţiile valori, acte 
numerotate, gazete, culegeri, depozite de materiale inflamabile sau explozive) și unele 
categorii de persoane care au relații frecvente cu cetăţeni străini etc. 

3. Acţionarea în continuare pentru îmbunătăţirea cooperării cu Direcţia a V-a, pe 
linie de securitate şi gardă și grupa „Selector“, cu Direcţia a III-a şi U.M. 0544, în 
ce priveşte urmărirea ziariştilor străini care vizitează instituțiile din responsabilitatea 
problemei. 

Sarcină permanentă. 
Răspund: ofiţerii colectivului. 

4. Perfecţionarea activităţii de sprijin, îndrumare şi control la compartimentele 
corespondente din inspectorate. 

a) Acordarea unui sprijin concret inspectoratelor la întocmirea planului de 
măsuri în problemă, care va fi adaptat la specificul judeţului. 

Termen: 30 martie 1982. 
Răspunde: şeful serviciului. 

b) Preocuparea sistematică, determinarea la toţi ofițerii a unei atitudini responsabile 

şi exigente faţă de sarcinile și termenele din plan. 
Termen: permanent. 
Răspund: ofiţerii colectivului. 

c) Participarea la pregătirea și realizarea analizelor în problemă ori a unor cazuri 
importante la I.M.B. — Securitate şi inspectoratele cu pondere (unde există studiouri 
teritoriale de Radioteleviziune, întreprinderi poligrafice având o dotare superioară etc.). 

Sarcină permanentă. 
Răspunde: coordonatorul problemei. 

d) Luarea în control a cazurilor aflate în lucru pentru relații suspecte cu cetăţeni 
străini, manifestări dușmănoase sub influenţa impulsurilor din străinătate, intenţii de 
a organiza acțiuni așa-zis protestatare în vederea rezolvării unor probleme personale. 
Cu ocazia înaintării la direcţie a planurilor de măsuri în problemă, în copie, 
inspectoratele vor trimite fişe ale cazurilor în lucru. 

e) Întocmirea și difuzarea la inspectorate a unui documentar referitor la modul 
de acțiune al organelor de securitate în sectorul poligrafii și a unei tematici 
orientative cu privire la instruirea și dirijarea reţelei informative din problemă. 

f) În funcţie de evoluţia situaţiei operative, cu ocazia deplasărilor efectuate la 
inspectorate ori prin trimiterea unor materiale documentare, ofițerii din teritoriu vor 
fi permanent orientaţi spre aspectele prioritare pe care să le aibă în atenție. 


II. Dezvoltarea preocupărilor de analiză şi studiere a informaţiilor, faptelor 
şi fenomenelor. 

În anul 1982 vom realiza următoarele analize şi studii: 

1. Analiza stadiului muncii informativ-operative în cadrul studiourilor centrale şi 
teritoriale de Radioteleviziune. 

Termen: 30 iunie 1982. 
Răspund: cpt. Oancea Traian și cpt. Florea Alexandru. 

2. Analiza rezultatelor măsurilor întreprinse asupra persoanelor care au rude şi 
legături în străinătate sau întrețin relaţii în afara cadrului oficial cu cetăţeni străini. 

Termen: 30 septembrie 1982. 
Răspunde: coordonatorul problemei. 

3. Analiza informaţiilor privind elementele care au relaţii de serviciu frecvente 
cu reprezentanțe diplomatice ori cetăţeni străini sau efectuează călătorii repetate în 
străinătate. 

Termen: 30 martie şi 30 decembrie 1982. 
Răspund: ofiţerii colectivului. 
4. Analiza stadiului muncii informativ-operative în sectorul poligrafic. 
Termen: 30 octombrie 1982. 
Răspunde: coordonatorul problemei. 

5. Analiza modului cum sunt supravegheate informativ elementele cu antecedente 

politice sau penale reacționare și descendenţii acestora. 
Termen: 30 iulie 1982. 
Răspunde: coordonatorul problemei. 

6. Analiza informaţiilor cu privire la deplasările nerentabile ori cu o eficiență redusă 
ale unor delegații sau persoane din cadrul obiectivelor şi instituţiilor aflate în 
responsabilitate. 

Termen: 20 noiembrie 1982. 
Răspunde: coordonatorul problemei. 

Inspectoratele vor raporta Direcţiei I la termenele prevăzute mai sus concluziile 

analizelor efectuate și măsurile stabilite pentru viitor. 


III. Folosirea cu eficiență sporită a mijloacelor şi metodelor muncii de 
securitate. 

A. Perfecționarea muncii cu rețeaua informativă. 

1. Dezvoltarea în continuare a potenţialului informativ prin crearea de noi surse 

În acest scop, până la 20 martie 1982, ofițerii din cadrul colectivului, cât și cei 
de la I.M.B. — Securitate şi inspectoratele judeţene, vor efectua o analiză a reţelei 
din problemă sub raportul acoperirii informative a obiectivelor, locurilor şi mediilor 
din competenţă, care va avea în vedere îndeosebi următoarele aspecte: 

a) asigurarea controlării informative, pe cel puţin două linii, a străinilor care vin 
în instituţiile din sfera de preocupare în cadrul compartimentelor care au relații de 
serviciu cu cetăţeni străini sau unde se păstrează şi se mânuiesc documente ce 
constituie secrete de stat; 

b) crearea a cel puţin două surse pentru supravegherea informativă în redacțiile 
ziarelor şi revistelor centrale sau locale; 

€) asigurarea informativă a fiecărui compartiment de muncă din cadrul studiourilor 
centrale şi teritoriale de Radioteleviziune pe cel puţin două linii, iar a carelor de reportaj 
pe trei linii; 

d) acoperirea informativă a tuturor secţiilor şi locurilor de muncă din poligrafii 
şi a punctelor vulnerabile, cum ar fi: secțiile de gazete, valori, executarea de acte inse- 
riate, culegere, depozitele de material inflamabil sau exploziv, pe cel puțin două linii. 

Similar se va proceda și în cazul sucursalelor poligrafice care funcţionează în 
municipiile şi oraşele nereşedinţă de județ. 

e) determinarea inspectoratelor unde există pe linia problemei un număr mai mare 
de surse ca în 1982 să creeze rezidenți, în raport de necesități (la 1.M.B. — Securitate, 
1.]. Bihor, Cluj, Galaţi, Hunedoara, Iaşi, Mureș, Sibiu, Timiş şi nemijlocit la 
Radioteleviziune); 

f) la scoaterea din reţea a unor surse necorespunzătoare se va proceda la 

Concluziile analizelor efectuate de inspectorate şi măsurile stabilite de completare 
a reţelei informative din problemă vor fi raportate la Direcţia I până la 30 martie 1982. 

Răspunde: coordonatorul problemei. 

2. Îmbunătăţirea activităţii de instruire și dirijare a reţelei informative, care va fi 
orientată cu precădere spre culegerea de informaţii care interesează securitatea statului, 
cum sunt acţiuni ale cercurilor reacționare din străinătate îndreptate împotriva ţării 
noastre, activităţi ascunse ori clandestine, încercări de afectare a climatului politic 
din ţară, incitări la emigrare, intenții sau acţiuni așa zis protestatare etc. 

Pentru fiecare sursă se vor stabili, pe lângă instructajul general, sarcini specifice 
locului de muncă, elementelor spre care sunt dirijate şi alte direcții în care vor fi 
folosite. 

Sarcină permanentă. 

Răspund: ofiţerii colectivului. 
ori în străinătate; se va solicita inspectoratelor ca în anexă la copia planului de măsuri 
în problemă pe anul 1982 să înainteze la Direcţia | numele conspirativ şi locul de 
muncă ale surselor având posibilităţi interjudețene ori în străinătate, specificând concret 
în ce constau acestea. 

Răspund: ofiţerii colectivului. 

4. Intensificarea preocupărilor de verificare a surselor din problemă prin măsuri 
complexe şi diversificate. În luna octombrie se va analiza eficiența măsurilor 
întreprinse pe această linie. 

Răspunde: coordonatorul problemei. 

B. Folosirea mai eficientă a mijloacelor tehnice specifice de securitate. 

1. În trimestrul II — 1982 se va analiza eficienţa tehnicii operative folosite în cazurile 
lucrate nemijlocit şi a măsurii „Diana“, întreprinsă cu sprijinul Unităţii Speciale „T“, 
privind unele elemente de la Radioteleviziune care au rude şi relaţii în exterior, pentru 
a desprinde concluzii și a stabili modalităţi de sporire a eficienței lor în viitor. 

Răspunde: coordonatorul problemei. 

2. Introducerea măsurii „Diana“ la toate elementele din sfera de competență care 
au rude de gradul doi stabilite în străinătate, legături în afara cadrului oficial cu cetăţeni 
străini, frecvente relaţii de serviciu cu membrii corpului diplomatic ori se deplasează 
deseori în străinătate. 

Termen: 20 noiembrie 1982. 
Răspunde: coordonatorul problemei. 

IV. Întărirea spiritului de vigilență, a combativităţii şi intransigenţei faţă de 
acțiunile cercurilor reacționare din străinătate. 

1. Vom acţiona în direcția realizării unui control informativ mai eficace asupra 
activității ziariştilor și altor cetățeni străini pe timpul cât vizitează instituțiile din raza 
de competenţă. În acest scop avem în vedere următoarele: 

a) stabilirea în fiecare instituţie a unui loc unde urmează să fie primiţi străinii, 
conform Legii 23/1971 şi H.C.M. 18/1972, interzicându-se accesul lor în alte încăperi; 

b) însoţirea permanentă a străinilor care vin în Radioteleviziune şi poligrafii pentru 
a acorda asistență tehnică la instalarea unor mașini și utilaje şi permiterea accesului 
lor numai în locurile unde urmează să-şi desfăşoare activitatea; 

c) prevenirea intrării în contact cu cetăţeni străini veniţi în instituţii a elementelor 
aflate în atenţie; 

d) depistarea străinilor ce vin ca emisari ai organizațiilor reacționare din 
străinătate, corespondenţi ai unor posturi de radio ostile țării noastre ori cu misiuni 
de incitare, culegere de materiale defăimătoare etc. 

e) sporirea preocupărilor de a acţiona în direcţia exploatării informative, 
influenţării, descurajării şi, de la caz la caz, împreună cu Serviciul „D“, a dezinformării 
străinilor veniţi la Radioteleviziune sau tipografii. 

Sarcină permanentă. 
Răspund: ofiţerii colectivului. 

2. Inspectoratele vor înainta la Direcţia 1 informări cu privire la străinii care au 

vizitat instituţiile din competenţă, problemele ridicate, comportare etc. 
Sarcină permanentă. 

3. Continuarea măsurilor de supraveghere informativă asupra celor 7 cetăţeni străini 
care lucrează la Radiodifuziunea română și documentarea atitudinii și poziţiei lor 
prezente, în colaborare cu Direcţia a III-a, urmând ca în luna martie 1982 să facem 
o informare cu privire la aceste persoane. 

Răspunde: cpt. Florea Alexandru. 

4. Vom acţiona mai calificat și operativ în vederea clarificării şi soluționării 
informaţiilor cu privire la elementele semnalate că întrețin relaţii în afara cadrului 
oficial sau ascunse cu cetăţeni străini, că au manifestări ostile orânduirii sociale şi 
de stat din țara noastră ca urmare a influențelor din străinătate ori pe fondul unor 
evenimente externe. 

Sarcină permanentă. 
Răspund: ofiţerii colectivului. 

5. Vom spori preocupările în direcția cunoașterii atitudinilor și poziției față de ţara 

noastră a rudelor din străinătate ale angajaţilor din instituţiile aflate în responsabilitate. 
Sarcină permanentă. 
Răspund: ofiţerii colectivului. 

6. Organizarea unei supravegheri informative corespunzătoare a elementelor care 
au depus cereri de plecare din ţară sau care sunt semnalate cu asemenea intenții, pe 
timpul cât lucrează în instituţiile din problemă. 

Sarcină permanentă. 
Răspund: ofiţerii colectivului. 

7. Dezvoltarea capacităţilor noastre de cunoaștere şi cuprindere a tuturor 
elementelor care, dat fiind atribuţiile de serviciu, pot intra în atenţia cercurilor 
reacționare din străinătate, în vederea prevenirii folosirii acestora la activități ostile 
împotriva ţării noastre şi întreprinderea unor măsuri diversificate de protejare a 
acestora. Avem în vedere îndeosebi persoanele care au relaţii de serviciu frecvente 

cu oficiile diplomatice din țară şi cetățeni străini, efectuează deplasări în străinătate, 
au acces la publicaţiile din exterior etc. 

Sarcină permanentă. 

Răspund: ofiţerii colectivului. 

8. Edificarea într-o măsură mai bună asupra atitudinii și poziției prezente a tuturor 
elementelor din sfera de responsabilitate care au rude stabilite în străinătate. Până la 
10 septembrie 1982 inspectoratele vor raporta la Direcţia I măsurile întreprinse, 
rezultatele obținute și concluziile desprinse din supravegherea informativă a acestor 
categorii de persoane. 

Răspund: ofiţerii colectivului. 

9. Diversificarea și creşterea eficienței pregătirii contrainformative, în grup şi 
individual, a persoanelor din sectorul presă și poligrafii care se deplasează în străinătate 
în interes de serviciu sau particular. Se va generaliza organizarea unor discuţii la 
întoarcerea acestora în ţară, în scopul obţinerii unor informaţii de interes operativ. 

În cazul plecării în străinătate a unor grupuri, ofițerii colectivului vor îndruma şi 
sprijini inspectoratele în pregătirea de securitate a deplasărilor. În maximum 20 zile 
după întoarcerea acestora din exterior, se vor raporta la Direcţia ] eficienţa măsurilor 
întreprinse, concluziile desprinse şi informaţiile obținute. 

Sarcină permanentă. 
Răspund: ofiţerii colectivului. 


V. Creşterea capacităţii de cuprindere şi executarea unui control informativ 
eficient asupra tuturor elementelor din atenţie, a obiectivelor şi mediilor din 
problemă. 

1. Vom acţiona în direcția imprimării unei mai profunde profesionalități activității 
de verificare a informaţiilor privind acţiuni clandestine, ascunse sau în grupuri 
restrânse, elemente care incită la nesupunere, dezordine, așa-zis protestatare etc., 
militându-se ferm pentru clarificarea și soluţionarea prin măsuri combinative a tuturor 
cazurilor aflate în lucru. În acest sens, până la data de 30 aprilie 1982 vor fi reanalizate 
toate cazurile aflate în lucru pe linia problemei, stabilindu-se măsuri concrete, 
diversificate, de elucidare și finalizare. 

Răspund: ofiţerii colectivului. 

2. Impulsionarea măsurilor informativ-operative în cazurile luate în control şi 

implicarea în mai mare măsură a ofițerilor colectivului la soluționarea lor. 
Sarcină permanentă. 

3. Punerea în lucru în formă organizată a informaţiilor privind: 

a) acțiuni ale cercurilor reacționare din străinătate asupra unor persoane din 
sectoarele de responsabilitate; atitudini ostile faţă de orânduirea socială şi de stat din 
țară a unor elemente determinate de unele evenimente ce au loc pe plan extern; 
comentarea în mod dușmănos a emisiunilor posturilor de radio reacționare; orice alte 
manifestări ostile ca urmare a incitării din exterior; 

b) persoane cu intenţii de atentat ce pun în pericol securitatea statului; 

c) activități clandestine sau ascunse de natură să aducă prejudicii securităţii statului; 

d) deteriorarea sau scoaterea prematură din uz a unor mașini, utilaje şi aparatură 
din dotarea industriei poligrafice sau instituţiilor de Radioteleviziune, cauze și persoane 
ce se fac vinovate. 

4. Actualizarea verificărilor în evidențele Ministerului de Interne ale întregului 
personal din instituţiile aferente problemei. Se vor efectua verificări complexe asupra 
persoanelor din cadrul Radioteleviziunii şi polgrafiilor care deservesc centralele 
telefonice ori fac parte din formațiunile de pază contractuală și pompieri civili. 
Inspectoratele vor raporta la direcţie aspectele deosebite rezultate din verificări. 

Termen: 30 iulie 1982. 
Răspund: ofiţerii colectivului. 

5. Cunoașterea și urmărirea atentă a faptelor sau fenomenelor care pot genera stări 
de spirit negative și sesizarea factorilor competenţi a interveni pentru prevenirea 
efectelor necorespunzătoare ale acestora. Inspectoratele vor raporta operativ la Direcţia 
I informaţiile privind asemenea aspecte și măsurile luate. 

Sarcină permanentă. 
Răspund: ofiţerii colectivului. 

6. Informarea conducerii D.S.S. și a factorilor competenţi cu privire la 
vulnerabilitatea obiectivului Radioteleviziunii, starea tehnică și de uzură a utilajelor 
şi aparaturii din dotare, consecinţele ce decurg. 

Termen: 30 aprilie 1982. 
Răspund: cpt. Oancea Traian și cpt. Florea Alexandru. 

7. Acţiuni pe linie de securitate și gardă: 

a) Vom sprijini inspectoratele să întocmească [un] plan-cadru cuprinzând sarcinile 
ce le revin pe timpul cât conducerea superioară de partid şi de stat se află în vizită 
de lucru la unele din instituţiile din responsabilitatea problemei. 

Termen: 20 mai 1982. 
Răspund: ofiţerii colectivului. 

b) Se vor continua măsurile de cunoaștere și de protejare a persoanelor din cadrul 
redacțiilor ziarelor şi Radioteleviziunii selecționate pentru a face parte din grupa de 
protocol cu atribuții pe timpul vizitei de lucru a conducerii de partid şi de stat. 
Inspectoratele vor înainta Direcţiei I, până la 30 martie 1982, tabelele nominale cu 
aceste persoane. 

Răspund: ofiţerii colectivului. 

c) Antrenarea inspectoratelor la asigurarea permanentă a carelor de reportaj ale 

Televiziunii pe timpul vizitelor conducerii superioare de partid şi de stat în judeţe. 
Sarcină permanentă. 
Răspunde: coordonatorul problemei. 

d) Îmbunătăţirea planului de acţiune pentru manifestările ce se vor organiza la 

sala de concerte a Radiodifuziunii române. 
Termen: 30 aprilie 1982. 
Răspunde: cpt. Florea Alexandru. 

e) Vom determina conducerea Radioteleviziunii ca pe timpul tuturor transmisiilor 
de televiziune în direct, la controlul general să facă de permanenţă un cadru cu putere 
de decizie, care să intervină pentru prevenirea și înlăturarea unor anomalii ce ar putea 
surveni. 

Sarcină permanentă. 
Răspund: cpt. Oancea Traian și cpt. Florea Alexandru. 

£) Se vor lua măsuri de verificare, cunoaştere și protejare a persoanelor care vor 
efectua emisiuni pe viu la Radioteleviziune. 

Sarcină permanentă. 
Răspund: cpt. Oancea Traian și cpt. Florea Alexandru. 


VI. Perfecţionarea măsurilor de pază a obiectivelor, de apărare a secretului 
de stat, a persoanelor care au relaţii de serviciu cu oficiile diplomatice ori cetățeni 
străini, a celor care se deplasează frecvent în străinătate. 

1. În toate instituţiile din problemă se vor executa controale de fond asupra modului 
în care sunt respectate prevederile legale care reglementează apărarea secretului de 
stat, modul de stabilire a relațiilor cu oficiile diplomatice şi cetăţeni din străinătate. 
La Radioteleviziune se vor efectua asemenea controale în lunile iunie şi iulie. 

De asemenea, săptămânal, se vor executa controale sondaj cu privire la asigurarea 
documentelor secrete, paza și securitatea obiectivelor, raportându-se conducerii unității 
constatările făcute. 

Răspund: ofiţerii colectivului. 

2. Se vor lua măsuri de verificare, cunoaștere şi protejare a persoanelor care 
manipulează documente secrete de la compartimentele de secretariat, protocol şi telex, 
care au legături pe linie de serviciu cu oficiile diplomatice ori cetățeni străini, cât şi 
a celor care efectuează dese deplasări în străinătate. Inspectoratele vor raporta la 
Direcţia 1 concluziile desprinse în urma acestor verificări și măsurile stabilite. 

Termen: 30 august 1982. 
Răspund: ofiţerii colectivului. 

3. Vom acorda sprijin de specialitate conducerii instituțiilor din problemă pentru 
aplicarea prevederilor Decretului 400/1972. Se va acţiona în vederea determinării cu 
precizie a locurilor de muncă din Radioteleviziune și poligrafii care se încadrează 
în prevederile decretului. 

Sarcină permanentă. 
Răspund: ofiţerii colectivului. 

4. La Radioteleviziune, inclusiv studiourile teritoriale, vom acţiona în continuare 
în vederea limitării numărului de persoane care au acces la sectorul emisie, controlul 
general şi la grupurile energetice. 

De asemenea, la întreprinderile poligrafice vom determina introducerea de 
ecusoane pe secţii în vederea reducerii fluctuaţiei în aceste locuri, limitarea la strictul 

necesar a persoanelor care au acces în secţii de bază (valori, acte numerotate, gazete, 
culegere), de asemenea, la depozitele de carburanţi sau explozivi. 

Sarcină permanentă. 

Răspund: ofiţerii colectivului. 

5. Împreună cu organele de miliţie, vom actualiza planul de pază şi apărare a 
clădirilor unde sunt amplasate întreprinderi poligrafice-tipografii, studiourile 
teritoriale de Radioteleviziune și vom executa controale cu privire la accesul în 
instituţie, prevenirea și paza contra incendiilor. 

Sarcină permanentă. 
Răspund: ofiţerii colectivului. 


VII. Intensificarea conlucrării cu conducerile instituţiilor din responsabilitate. 

1. Se va acționa în continuare în direcţia diversificării şi permanentizării legăturii 
cu conducerile întreprinderilor şi organizaţiile de partid. În acest sens, cu aprobarea 
conducerii profesionale, vom face un schimb util de informaţii cu acestea. 

Vor fi antrenați mai mult factorii de răspundere în rezolvarea unor sarcini de 
securitate. 

Sarcină permanentă. 
Răspund: ofiţerii colectivului. 

2. Diversificarea acțiunilor de pregătire contrainformativă a colectivelor de 
oameni ai muncii, în raport de problematica cu care ne confruntăm în fiecare instituție. 
Acestea se vor organiza pe redacţii, secții, colective de muncă etc. şi vor fi temeinic 
pregătite cu cazuistica de securitate şi exemple din fiecare colectiv. 

Se va face pregătirea contrainformativă individuală a persoanelor care lucrează 
în puncte vulnerabile, manipulează documente secrete, lucrează la secretariate, 
compartimente de protocol, telex sau deservesc centralele telefonice. 

În lunile mai şi decembrie 1982 vor fi analizate eficienţa măsurilor de pregătire 
informativă şi modul cum ne sprijinim pe oamenii muncii în rezolvarea unor probleme 
de securitate. Inspectoratele vor raporta la Direcţia I, până la 20 mai 1982 şi | 
decembrie 1982, principalele concluzii și măsuri stabilite. 

Răspund: ofiţerii colectivului. 

3. Se va acționa în direcţia îmbunătăţirii operativităţii informării organelor 

competente, urmărindu-se permanent eficiența acestora. 
Sarcină permanentă. 
Ofiţer specialist | 


Colonel 
Salapa Vasile 
De acord 
Șeful serviciului 
Lt. col. 
Merce Ilie 


Rd 0161/156. 6 februarie 1982 

Anexa | 


Întreprinderile poligrafice sau poligrafii unde urmează 
să se deschidă dosar de obiectiv 


— Întreprinderea poligrafică „Bucureştii Noi“ 
— „Buletinul oficial“ Bucureşti 
— „13 Decembrie“ Bucureşti 
— „Filaret“ București 

— „Informaţia“ Bucureşti 

— „Arta Grafică“ Bucureşti 
— „Luceafărul“ Bucureşti 

— Bacău 

— Bihor 

— Braşov 

— Cluj 

— Oltenia (Craiova) 

— Galaţi 

— laşi 

— Sibiu 

— Banat (Timişoara) 

— Tipografia Arad 

-— Tipografia Argeș 

- Tipografia Constanţa 

— Tipografia Hunedoara 

— Tipografia Maramureș 

-— Tipografia Mureş 

- Tipografia Prahova 

-— Tipografia Satu Mare 

-— Tipografia Suceava 


A.C.N.S.A.S., fond documentar, dosar nr. |, vol. |, f. 41-54. 

1982 mai 7. Notă a Direcţiei 1 privind reacţiile critice ale unor persoane din mediul 
intelectul față de măsurile luate în privința unor personalități 
implicate în „Meditaţia transcedentală“ 


Strict Secret 
Nr. 100/0047.068 din 7 mai 1982 


Notă 


În rândul oamenilor de artă, știință și cultură continuă să se facă diverse aprecieri 
cu privire la persoanele implicate în activităţi de „Meditaţie transcedentală“ și măsurile 
luate ori care se preconizează a fi întreprinse asupra lor. 

Un mare număr de persoane acuză faptul că nu se explică oficial în ce constă 
periculozitatea „Meditaţiei transcedentale“. 

O parte dintre cei care au luat cunoştinţă despre acţiunile de „Meditaţie 
transcedentală““ desfășurate în ţara noastră de către soții Nicolae şi Murielle Stoian, 
din articolele publicate în „Pentru Patrie“ sau din informările făcute pe această temă 
în unele instituții, își manifestă nedumerirea că la asemenea activități au participat 
oameni de artă și cultură, cu o importantă platformă profesională și politică, cum sunt 
sculptorul Ovidiu Maitec, scriitorul Marin Sorescu, criticul de artă Andrei Pleșu şi 
alţii. Conform acestor opinii, persoanele menţionate ar fi avut posibilitatea şi ar fi 
trebuit să-și dea seama de caracterul suspect al activităților soților Stoian, cel puţin 
în momentul când le-au fost solicitate angajamente scrise, aspect pentru care sunt 
vinovate. 

În același timp, continuă să se facă supoziţii şi speculaţii pe marginea măsurilor 
ce se întreprind asupra persoanelor implicate în activități de „Meditaţie transcedentală“, 
dându-li-se interpretări diferite. Astfel, Mihai Ciurdariu — redactor la „Revista de 
filozofie“, afirmă că nu poate fi vorba de înclinații mistice și preocupări de spionaj 
la un număr atât de mare de persoane cu experienţă de viață şi grad de cultură ridicat, 
ci de „alte aspecte, cu serioase implicaţii politice“. lon Bansoiu — cercetător ştiinţific 
la Institutul de Filozofie, consideră că măsurile întreprinse sau preconizate în acest 
context ar avea drept scop declanșarea unei „vânători asupra personalităţilor cheie, 
cu influență, din viața culturală, pentru ca ulterior să poată fi controlaţi mai bine restul 
intelectualilor“. Scriitoarea Georgeta Horodincă a exprimat opinia că prin 
„introducerea mai multor intelectuali în afacerea aceasta, excluderea lor din partid, 
desfacerea contractelor de muncă etc., se urmărește să se bage o spaimă în ei“. Poetul 
Mircea Dinescu conchide că „totul constituie un pretext pentru înlăturarea oamenilor 
de cultură incomozi și justificarea durităților viitorului congres al culturii și educaţiei 
socialiste“. 

Pictorii Aurel Nedel, Traian Brădean, Elena Greculesi, graficienii Constantin Costa, 
Mihai Mănescu şi alţii își exprimă teama că implicarea unui număr de persoane din 
rândul lor în activitățile de „Meditaţie transcedentală“ ar putea afecta negativ 
interesele obștii și, în general, soarta Uniunii Artiștilor Plastici. 


Strict Secret 
Anexă la nr. 0047.068 
din mai 1982 


Despre persoanele la care se fac referiri în această notă, raportăm următoarele: 

1. Sculptorul Ovidiu Maitec, membru supleant al C.C. al P.C.R., a fost inițiat în 
„Meditaţia transcedentală“, împreună cu soţia sa, de către Stoian Nicolae, la 
domiciliul numitei Ticu Vasila, la 16 iulie 1981, participând ulterior la toate cele 4 
şedinţe de verificare. A dat angajament scris. 

2. Poetul Marin Sorescu — secretarul Asociaţiei Scriitorilor din Craiova, redactorul 
şef al revistei „Ramuri“, a avut o discuţie cu Stoian Nicolae la domiciliul lui Chiaburu 
Constantin, în vara anului 1981, împreună cu soția, prilej cu care a dat angajament 
scris, fără a-l semna şi data. Ulterior a renunțat, nefiind iniţiat în „Meditaţia 
transcedentală“. 

Este membru P.C.R. şi face parte din organizaţia de partid de la revista „România 
literară“. Nu a fost pus în discuţia organizaţiei de bază. 

3. Criticul de artă Andrei Pleșu — secretarul Biroului Secţiei de critică a Uniunii 
Artiștilor Plastici, lector la Institutul de arte plastice „Nicolae Grigorescu“, membru 
PC.R., a participat, împreună cu soţia, în zilele de 13 şi 15 ianuarie 1981, la o 
conferință și ședință de iniţiere în „Meditaţia transcedentală“ organizate la Institutul 
de cercetări pedagogice şi psihologice. A dat angajament scris. Nu s-a mai prezentat 
la ședințele ulterioare de verificare. 

A fost exclus din partid în ziua de 6 mai a.c. 


A.C.N.S.A.S., fond documentar, dosar nr. 120, vol. 5, f. 322-323. 

1982 mai 9. Raport al Inspectoratului Municipiului Bucureşti referitor la 
informaţiile care au existat la Securitatea Capitalei despre „Meditaţia 
transcedentală“ 


Ministerul de Interne Strict secret 
Inspectoratul Municipiului București 
Nr. 004740 din 9 mai 1982 


Raport 
privind concluziile ce se desprind din informaţiile care au existat la 
Securitatea Capitalei în legătură cu „Meditaţia transcedentală“ 


L. În perioada 19 decembrie 1977-6 iunie 1978, It. maj. Busuioc Mihai a obţinut 
6 note informative de la sursa „Lupescu“, din cadrul Institutului de proiectări „Carpaţi“, 
prin care semnala prezenţa în București a cetățeanului francez Stoian Nicolae și a 
soției sale, cât şi preocupările acestora de a organiza în unele instituții ședințe de 
inițiere și însușirea tehnicii „Meditaţiei transcedentale“. 

1. La 26 decembrie 1977, același ofiţer a întocmit raport cu privire la unele 
constatări făcute ca urmare a participării sale la 3 şedinţe de iniţiere în practicile acestei 
secte, ţinute la Spitalul nr. 9. 

Lt. maj. Busuioc Mihai a prezentat raportul şi nota informativă din 19 decembrie 
1977 şefului său de colectiv — maior Dragotă Valer, cu propunerea de a i se aproba 
să participe în continuare la şedinţe, în vederea edificării și stabilirii scopului real al 
acestor activităţi. Cele două materiale au fost înaintate — așa cum raportează It. maj. 
Busuioc și mr. Dragotă V. — pe cale ierarhică, la șeful serviciului — col. Olar loan, 
în prezent pensionar, şi respectiv col. Georgescu Emilian, adjunct al şefului 
Securității. 

La raportul ofițerului, col. Georgescu Emilian a anexat un bilet (distrus de It. col. 
Davidescu Nicolae, în luna mai 1981, pe considerentul că nu ar fi avut legătură cu 
lucrarea), prin care atrăgea atenţia ofițerului să nu se ocupe de probleme ce nu i-ar 
intra în competență. În aceste condiţii, dat fiind și tonul rezoluţiei, It. maj. Busuioc 
Mihai nu a mai prezentat celelalte 5 materiale informative, ci le-a clasat la mapa anexă 
a informatorului. 

Fiind întrebat în legătură cu informaţiile deţinute de It. maj. Busuioc Mihai, col. 
Georgescu Emilian raportează că nu i s-au prezentat de şeful serviciului, iar notița 
la care se referă ofițerul a fost anexată pe un alt raport, prin care se solicita aprobare 
pentru participare la „ședințele yoga“ de la Institutul de proiectări „Carpaţi“. 

2. La 23 mai 1978, lt. Păunescu Silviu a primit o notă de la sursa „Florin 
Ploieșteanu“, care semnala că soţii Stoian au venit din Franţa spre a instrui unele 

cercuri de membri yoga cu tehnica „meditaţiei transcedentale“. În aceeași notă, se 
făceau mențiuni despre filialele existente în unele țări din Europa Occidentală, 
precizându-se faptul că soţii Stoian au iniţiat cursuri la Policlinica „Dr. |. Cantacuzino“ 
din Capitală, cu participarea a 50 persoane. 

Acest material informativ a fost prezentat de şeful colectivului — cpt. Ciucă Ion, 
adjunctului şefului Securităţii — col. Burac loan, care l-a înaintat spre exploatare fostei 
U.M. 0920, fără să întreprindă măsuri de adâncire şi verificare a informației. 

3. Sursa „Constantinescu“, din legătura It. col. Budecă Ștefan, a semnalat, la 18 
mai și 7 iunie 1978, faptul că a intrat în legătură cu Stoian Nicolae, pe care l-a cunoscut 
în urmă cu 8 ani, și a aflat de preocupările acestuia pe linia „„Meditaţiei transcedentale“, 
de acţiunile pe această line organizate la Institutul de proiectări „Carpaţi“, Spitalul 
nr. 9, Institutul de arhitectură „lon Mincu“ și Pădurea Pustnicul. Totodată, a 
menţionat că soţii Stoian fac demersuri pentru oficializarea în ţara noastră a 
activităţii lor, intenționând să prezinte programele lor la Consiliul Naţional pentru 
Știință şi Tehnologie prin intermediul ing. Chiriac [., şef de secţie la acest institut. 

Informaţiile au fost prezentate de către şeful de colectiv — col. Matei Vasile, prin 
şeful serviciului, col. Georgescu Ion, în prezent pensionar —, adjunctului şefului 
Securităţii, col. Cepraga Constantin, care a ordonat măsuri de verificare a sursei 
„Constantinescu“ şi a lui Stoian Nicolae, cooperarea cu Serv. 250 din Securitatea 
Capitalei şi cu col. Secuiu Constantin, din Direcţia a II-a. În continuare, It. col. Budecă 
Ştefan, col. Matei Vasile şi col. Georgescu Ion nu au valorificat informaţiile obținute 
şi s-au mulțumit cu precizările făcute de col. Olar loan, potrivit cărora acțiunea ar 
avea caracter oficial. 


II. Din analiza modului în care s-a lucrat în acest caz la Securitatea Capitalei, 
se desprind următoarele concluzii: 

1. Sursele „Lupescu“, „Constantinescu“ și „Florin Ploieșteanu“, care au semnalat 
şi participat la astfel de activităţi, nu au fost temeinic instruite şi nu li s-au dat sarcini 
concrete pentru clarificarea naturii legăturilor lui Stoian N. cu cetățenii români, scopul 
real al acțiunilor acestuia, legalitatea aprobărilor, precum şi persoanele care au 
participat la instruire. 

2. Încadrarea informativă necorespunzătoare a unor obiective din competență, din 
care cauză nu s-au putut cunoaște la timp și în profunzime activitățile negative inițiate 
de către Stoian Nicolae. Așa se explică faptul că la Spitalul nr. 9, Institutul „Dr. |. 
Cantacuzino“, Institutul de cercetări pedagogice şi psihologice, Uniunea Sindicatelor 
Sanitare și Institutul de Arhitectură „Ion Mincu“, au avut loc ședințe de inițiere în 
practica „Meditaţiei transcedentale“ cu participarea soţilor Stoian, cetățeni străini, 
fără ca ofiţerii ce răspundeau de aceste obiective să fi cunoscut despre prezenţa lor 
în aceste instituții. 

3. Nu s-au întreprins măsuri eficiente de verificare a acestor surse și a informaţiilor 
care prezentau realmente interes operativ. Ca urmare, informaţiile au fost obținute 

disparat, incomplete, pe alocuri neconcludente, lipsite de continuitate, neexistând o 
colaborare între serviciile care le-au primit. 

4. Verificarea și valorificarea acestor informaţii nu s-a făcut în conformitate cu 
normele şi principiile muncii, nefiind raportate șefului Securităţii şi nici şefului 
Inspectoratului municipiului București. 

5. Deși s-au făcut propuneri, s-au dat şi unele ordine rezolutive, nu s-a urmărit 
pe parcurs modul de executare a lor, iar materialele informative au fost analizate cu 
superficialitate, nesesizându-se pericolul social al faptelor. 

6. Stoian Nicolae a reușit să înșele vigilenţa unor cadre din Securitatea Capitalei. 
Avem în vedere pe mr. Dragotă Valer, col. Olar loan, It. col. Budecă Ștefan, col. Matei 
Vasile, col. Georgescu Ion şi col. Georgescu Emilian, care au luat la cunoştinţă de 
acțiunile întreprinse, dar nu au sesizat pericolul şi, prin urmare, nu au acţionat în 
direcția curmării acestor activităţi. De asemenea, col. Cepraga Constantin, deși a dat 
indicaţii competente, nu a urmărit modul de realizare a lor. 

7. Organizarea unor activități în cadrul serviciilor, ca şi la nivelul conducerii 
Securităţii Capitalei, s-a desfăşurat defectuos. Aşa cum s-a mai arătat, şefii de servicii 
— col. Olar loan și col. Georgescu Ion, cât şi adjuncții șefului Securităţii — col. 
Georgescu Emilian, col. Burac loan și col. Cepraga Constantin, nu au prezentat 
informaţiile obţinute conducerii unităţii. La rândul său, şeful Securităţii Capitalei nu 
a controlat felul în care se valorifică informaţiile respective. 

Controlul activității cadrelor menționate, ca și analizele ce se impuneau a fi 
efectuate asupra reţelei informative implicate în acest caz, a fost defectuos, din care 
cauză nu s-au putut depista la timp neajunsurile ce s-au manifestat. 


III. Având în vedere neajunsurile ce au existat, se vor lua următoarele măsuri: 

1. Analiza şi verificarea cu operativitate a tuturor informațiilor existente legate 
de practicile yoga ori alte activităţi prin care se ascund manifestări cultice ostile sau 
alte fapte antisociale de această natură. 

2. Intensificarea muncii informativ-operative în sectoarele artă, cultură, sănătate, 
învățământ şi cercetare, controlul informativ asupra tuturor persoanelor care au aderat 
la secta „„Meditaţia transcedentală“, în scopul prevenirii acțiunilor ostile în rândul 
acestor categorii de elemente, cât şi pentru identificarea celor care nu sunt cunoscuţi 
până în prezent. 

3. Într-o şedinţă a cadrelor de conducere din Securitatea municipiului București 
se va pune în discuţie acest caz, cu concluziile și măsurile ce se impun, inclusiv 
pedepsirea disciplinară a celor vinovaţi. 

4. Se va continua, la nivelul şefilor de colective şi servicii, analiza întregii rețele 
informative, urmând ca sursele care ridică probleme să fie verificate temeinic. 

5. Punerea în discuţia adunărilor de partid a cadrelor care, deși dețineau 
informaţii, nu au manifestat vigilență şi nu au acţionat cu spirit de răspundere. 

Asigurăm conducerea Departamentului Securităţii Statului că am tras şi vom trage 
maximum de învățăminte din cele petrecute, inclusiv privitor la deficiențele în 
activitatea proprie, de conducere, control şi îndrumare a subordonaţilor și vom acţiona 
cu toată răspunderea pentru remedierea neajunsurilor existente. 


Șeful inspectoratului Şeful securității 
General-maior, Colonel, 
Vasile Gheorghe Dănescu Gheorghe 


A.C.N.S.A.S., fond documentar, dosar nr. 3, vol. 4, f. 6-8. 

1982 mai 11. Notă a Direcţiei 1 referitoare la efectul măsurilor luate în problema 
„Meditaţiei transcedentale“ și la preocupările cetăţenilor străini faţă 
de acest subiect 


Strict Secret 
Nr. 100/0086.063 din 11 mai 1982 


Notă 


În urma măsurilor luate pe linie de partid şi profesională asupra unor persoane 
care au aderat la secta „Meditaţia transcedentală“, majoritatea oamenilor muncii din 
instituţiile unde s-au pus în dezbatere asemenea cazuri şi-au exprimat dezacordul cu 
atitudinea celor în cauză, condamnând astfel de activități. 

Astfel, la Institutul de educație fizică şi sport din București, unde au fost 
discutate Horghidan Valentina — lector şi Holdevici Irina — cercetător, care în ședință 
au adoptat o atitudine de „nevinovăție“, încercând să motiveze aderarea la sectă ca 
o preocupare personală legată de cercetarea științifică, cei prezenţi și-au manifestat 
unanim regretul pentru valoarea lor profesională și în mod deosebit dezacordul cu 
faptele şi poziţia lor. În acest cadru, profesorul dr. Teodorescu Leon a calificat 
preocupările respective drept acte de trădare, lipsă de patriotism și dragoste de ţară. 

Totodată, unele persoane apreciază că sancțiunile aplicate ar trebui să fie nuanţate 
în funcţie de vinovăția fiecăruia, de gradul de participare la activităţile sectei, de nivelul 
de pregătire politico-ideologic etc. 

Spre exemplu, Vlăsceanu Constantin, de la Institutul de Filozofie din Bucureşti, 
consideră că „fiecare caz trebuie tratat separat, să se ia în consideraţie faptul că unii 
au avut o participare redusă sau au fost induși în eroare de caracterul semioficial al 
anumitor şedinţe de iniţiere şi nu şi-au dat seama de periculozitatea acestei acţiuni“. 

Apreciind oportunitatea măsurilor luate împotriva persoanelor care au aderat la 
„Meditaţia transcedentală“, Ursuleanu Dan şi Stănescu Camelia, redactori la 
Radioteleviziunea Română, au afirmat că „o vină importantă în proliferarea acestei 
secte o au și mijloacele de propagandă, deoarece nu au informat în suficientă măsură 
populaţia asupra unor astfel de fenomene negative“. 

Pe aceeași temă, unii creatori de artă și cultură, îndeosebi din cadrul Uniunii 
Artiştilor Plastici, consideră că organizarea „Meditaţiei transcedentale“ în ţara 
noastră ar fi o acţiune de avanpost a francmasoneriei, care, prin scop, ritual și recuzită, 
nu se deosebeşte de aceasta. Îndrumată și finanțată de C.L.A., ea ar fi vizat, prin 
„oamenii săi“ aflaţi în funcții importante, „să se opună politicii partidului şi chiar să 
facă o contrarevoluție“. 

Unele persoane comentează tendenţios sancțiunile aplicate membrilor sectei, 
interpretând în mod denaturat scopul acestora. 

Astfel, Ioanid Mircea, directorul Institutului de documentare în ştiinţe social- 
politice din Bucureşti, şi-a exprimat îndoiala cu privire la caracterul mistic al sectei, 
susținând că aceasta ar fi „o provocare a organelor de stat pentru a abate atenția de 
la problemele grave ale țării şi în acelaşi timp un prilej de a se debarasa de un număr 
de intelectuali valoroși, cu largi deschideri spre gândirea occidentală, oameni 
noncomformiști, adversari potenţiali ai regimului“. EI a pretins că „în felul acesta a 
fost decapitată în mare măsură intelectualitatea, pentru a i se tăia elanul contestatar“. 

Unii diplomaţi din cadrul ambasadelor S.U.A., R.F. Germania, Franța, Republica 
Gabon şi Suedia, manifestă tot mai mult interes pentru a cunoaște amănunte privind 
activitatea desfășurată de persoanele implicate în secta „Meditaţia transcedentală“ 
şi măsurile ce se iau împotriva acestora. 

Astfel de preocupări s-au constatat şi la ziariștii străini Venier Gianmarco şi Viorel 
Urma, corespondenţi permanenți la București ai agenţiilor de presă A.N.S.A. — Italia 
şi respectiv Associated Press — S.U.A, care au primit indicații să culeagă date despre 
situația membrilor sectei în cauză. 

De asemenea, în ultimul timp s-au interesat de această problemă Barbara Von 
Hauff, corespondenta agenţiei Reuter la Viena, și Hill Susan, șefa biroului agenţiei 
U.P.I. din Hamburg, care au solicitat astfel de informații ataşatului de presă de la 
ambasada S.U.A. din București, Bill Edwards. 

Făcând comentarii în legătură cu activitatea sectei „Meditaţia transcedentală“, 
Denis Stanard, specialist al firmei engleze Rolls Royce, aflat la Întreprinderea 
„Turbomecanica“ din Bucureşti, a caracterizat tendințele conducătorilor ei ca 
deosebi de nocive, cu un permanent accent de extremă dreaptă, fascist, cu înclinații 
nete spre anarhie. El a afirmat, de asemenea, că în cercurile ambasadei Angliei la 
București se fac aprecieri potrivit cărora „în România, caracterul acestei secte ar fi 
depășit cu mult aspectul pur mistic, devenind o organizaţie cu nuanţe politice“. 


A.C.N.S.A.S., fond documentar, dosar nr. 120, vol. 5, f. 324-325. 

1982 iunie 25. Documentar referitor la activitatea desfășurată de unele elemente 
ostile sub acoperirea preocupărilor religioase şi sarcinile lucrătorilor 
de la posturile de miliție comunale în prevenirea şi contracararea 
acestei activități 


Ministerul de Interne Secret 
Departamentul Securităţii Statului 

Serviciul independent cadre și învățământ 

Nr. D/022468 din 25 iunie 1982 


Activitatea desfăşurată de unele elemente ostile sub acoperirea preocupărilor 
religioase. Sarcinile lucrătorilor de la posturile de miliţie comunale pentru 
prevenirea şi contracararea acestei activităţi 


1. Principalele cauze care favorizează apariţia şi dezvoltarea unor manifestări 
ostile statului nostru sub acoperirea religioasă. 


Analizându-se cauzele care determină apariția unor manifestări ostile statului nostru 
socialist, apare pe prim plan influenţa duşșmănoasă exercitată de către serviciile de 
spionaj, cercurile şi organizaţiile religioase anticomuniste din Occident, care în ultimul 
timp şi-au intensificat acțiunile, urmărind să afecteze climatul politic, ordinea și liniştea 
publică din România. Sintetizând rolul pe care unele cercuri şi organizaţii religioase 
anticomuniste îl au în influențarea evenimentelor politice, secretarul general al 
partidului, tovarășul Nicolae Ceaușescu, sublinia că în prezent „asistăm pe plan 
internaţional la încercarea de a transforma unele culte și unele elemente ale cultelor 
într-un instrument al politicii de amestec în treburile interne ale diferitelor țări, 
împotriva forțelor care acţionează pentru dezvoltarea progresistă a lumii“!. 

Organele de securitate s-au confruntat, în ultima perioadă de timp, cu acțiuni 
concrete întreprinse pe teritoriul țării noastre de trimişii unor organizaţii religioase 
reacționare, acțiuni care erau menite să instige la activități dușmănoase pe unii 
credincioşi. De asemenea, trebuie să subliniem rolul negativ pe care îl au anumite 
posturi de radio străine în instigarea unor credincioși la acțiuni antisociale („Europa 
Liberă“, „Vocea Germaniei“, „Vaticanul“ ş.a.). 

Cele mai cunoscute organizații religioase reacționare care au întreprins acțiuni 
concrete împotriva României socialiste sunt: 

— Centrala mondială iehovistă, cu sediul central în S.U.A. și filiale în aproape toate 
ţările de pe glob. Dispune de tipografii unde editează anual peste 80 milioane broşuri 


! Nicolae Ceauşescu, Cuvântarea rostită la Consfătuirea de lucru de la C.C. al PC.R. din 5-7 
septembrie 1979, revista „Munca de partid“, nr. 9/79, pag. 28. 

şi alte materiale de îndoctrinare, o staţie de emisie-recepție, un personal specializat, 
fiind folosită cu precădere în campania anticomunistă; 

— Cruciada creştină anticomunistă cu sediul în S.U.A. și cu filiale în unele țări 
din Europa, Australia, America de Sud. Există date certe că este finanțată și 
coordonată de serviciul de spionaj american. 

— Biserica mormonă din S.U.A; 

— Isus pentru lumea comunistă, care este condusă de Richard Wiirmbrand, originar 
din România, element deosebit de duşmănos; 

— Centrul pentru studierea religiilor şi comunismului din ţările socialiste, are sediul 
la Londra. Editează o revistă anticomunistă intitulată „Religie şi comunism“; 

— Creștinii liberi cu sediul în R.F. Germania. 

— Societatea internaţională „Caritas“, cu sediul în Elveţia; 

— Ajutorul bisericii în suferință, cu sediul în Italia; 

— Solidaritatea internaţională creştină din Elveţia. 

În aprecierea pericolului pe care îl prezintă pentru statul nostru acţiunile unor 
organizaţii şi cercuri reacționare din străinătate, trebuie să ţinem seama de faptul că 
există unele organizații religioase care coordonează și îndrumă, pe plan mondial, din 
punct de vedere dogmatic, activitatea unor culte și secte. Astfel, Vaticanul, Uniunea 
mondială baptistă, Conferinţa generală, se interesează oficial de situația cultelor 
romano-catolic, baptist, adventist de ziua a șaptea, din țara noastră, iar Centrala 
mondială iehovistă, Conferinţele adventist-reformiste din Europa, Asia şi America 
ş.a., acționează clandestin pentru revitalizarea unor organizaţii și grupări religioase 
ilegale din ţara noastră, respectiv „Martorii lui Jehova“, „Adventiștii reformiști“ şi 
„Adventiștii protestanți“. 

Unele organizații religioase reacționare din străinătate acționează în rândul 
tuturor cultelor şi sectelor legale și nelegale oriunde găsesc teren prielnic. 

Acţiunile ostile României socialiste întreprinse de centrele și organizațiile 
religioase reacționare din străinătate vizează în principal următoarele direcţii: 

a. intensificarea propagandei anticomuniste prin viu grai, pe calea scrisului, cu 
ajutorul undelor radiofonice; 

b. instigarea anumitor elemente din conducerile unor culte și secte legale ori ilegale, 
fanatice, nemulțumite, zeloase să întocmească memorii, proteste ori alte materiale 
cu conţinut defăimător, pe care să le trimită diferiților conducători de state şi 
personalităţi politice din lume, pentru a crea o imagine falsă despre drepturile și 
libertăţile de care se bucură credincioşii din țara noastră; 

c. culegerea de informaţii cu privire la politica statului față de culte, la starea de 
spirit din rândul unor credincioşi, precum și alte date care nu sunt date publicității 
şi care să poată fi folosite de către serviciile de spionaj sau de persoane interesate 
în ponegrirea şi blamarea statului nostru; 

d. sustragerea credincioşilor de la acţiunile economice, politice, social-culturale, 
ştiinţifice, militare etc., pentru a frâna dezvoltarea ţării, pentru a întârzia procesul de 
formare a conștiinței noi, socialiste; 

e. crearea unor disidenţe și opunerea lor politicii partidului și statului în domeniul 
cultelor, folosirea acestora ca masă de manevră pentru crearea unui climat de 
neîncredere în statul socialist; 

f. acordarea de ajutoare materiale şi bănești unor elemente cultice și sectante din 
țară, cunoscute cu poziție recalcitrantă, pentru a le determina să-și amplifice 
acțiunile dușmănoase și să acționeze conform dorințelor organizaţiilor reacționare 
în cauză; 

g. instigarea la emigrare; 

h. antrenarea unor cercuri și personalități politice din străinătate la acțiuni de 
solidarizare cu elementele recalcitrante şi ostile; 

i. reactivizarea unor grupuri şi asociaţii religioase interzise. 

Apariţia și dezvoltarea unor acţiuni ostile, sub acoperirea religiei, trebuie 
analizată şi din punct de vedere al factorului intern. Astfel, nu trebuie uitat că o parte 
dintre conducătorii cultelor şi sectelor legale sau ilegale au făcut parte din partidele 
și organizaţiile fasciste, naționalist-iredentiste, care și-au desfășurat activitatea pe 
teritoriul țării noastre înainte de 23 august 1944. Ne referim la faptul că unii dintre 
preoţii şi deservenţii cultului ortodox au făcut parte din organizația legionară, din 
fostele partide burgheze, unde au deținut chiar funcţii de conducere; unii deservenţi 
ai cultelor romano-catolic, unitarian, evanghelic luteran german, evanghelic luteran 
maghiar şi reformist au activat în organizațiile naționalist-iredentiste ce au existat 
pe teritoriul Transilvaniei ocupat de către Ungaria horthystă după Dictatul de la Viena 
din 30 august 1940. 

De asemenea, după 23 august 1944, o parte dintre deservenţii cultelor şi sectelor 
legale și ilegale au făcut parte din grupări şi organizaţii subversiv-teroriste, 
desfășurând acţiuni împotriva regimului democrat-popular. 

În acţiunile îndreptate împotriva regimului democrat-popular din țara noastră, unele 
servicii de spionaj s-au folosit de deservenți ai cultelor romano-catolic, mozaic, 
mahomedan etc. pentru culegerea de informaţii din toate domeniile de activitate. 

O parte dintre aceste persoane cu antecedente politice și penale reacționare a înţeles 
mersul ireversibil al istoriei şi s-a încadrat în mod onest în procesul de dezvoltare și 
propăşire a ţării, unii însă, înrăiți în convingerile ce şi le-au format pe timpul cât 
deţineau grade și funcții în partidele și organizaţiile fasciste sau burghezo-moşierești 
şi ca urmare a influențelor executate din exterior, continuă să se situeze pe poziții 
ostile, sperând în reîntoarcerea vechii orânduiri. 

Totodată, trebuie să menţionăm că, datorită caracterului retrograd, mistic, 
antișştiinţific, al dogmelor unor culte şi secte, anumiţi deservenţi ai acestora, precum 
şi unii credincioși, refuză să primească binefacerile cuceririlor științei şi tehnicii 
contemporane ale noii orânduiri, acceptând și însușindu-și însă tot sau aproape tot 

ce vine din Occident din partea propagandei cercurilor şi organizațiilor religioase, 
reacționare, anticomuniste. 

Activitatea mistico-religioasă legală desfăşurată de unele culte şi secte, legăturile 
secrete care există între unii dintre conducătorii acestora ori alte elemente fanatice 
cu organizații religioase, ostile comunismului și ţării noastre, din exterior, introducerea, 
multiplicarea și difuzarea unor materiale mistice şi ostile în rândul credincioşilor, 
constituie elemente care favorizează apariţia unor idei şi manifestări dușmănoase sub 
acoperire cultică şi sectantă. 


2. Activitatea desfăşurată de unele elemente ostile sub acoperirea preocupărilor 
religioase. 


Sub influenţa cercurilor şi organizaţiilor religioase reacționare din străinătate, unii 
deservenți ai cultelor şi sectelor legale și ilegale, precum și anumite persoane din rândul 
credincioşilor, desfășoară acțiuni de natură să aducă prejudicii orânduirii sociale şi 
de stat din ţara noastră. Dintre acestea menţionăm: 

— încercările de reorganizare, activizare sau chiar legalizare a unor culte și secte 
interzise. În această direcţie acţionează elemente din conducerea cultului greco-catolic 
şi a sectelor interzise „Martorii lui Jehova“, „Adventişti-reformiști“, „Nazarineni“ 
ş.a. Dacă în cadrul fostului cult greco-catolic preocupările pentru legalizare se 
materializează în întocmirea unor memorii ce sunt adresate unor organe de stat sau 
sunt scoase în străinătate, în cadrul sectei „Martorii lui Jehova“ activitatea ia forma 
unei conspirativități excesive. Conducerea ilegală a acestei secte primește instrucțiuni 
şi materiale din străinătate, multiplică și difuzează în secret literatură de îndoctrinare 
cu conţinut mistic şi ostil. De asemenea, s-a constatat o intensificare a activității 
clandestine de reorganizare a grupării religioase „Adventiști-reformiști“. Cu sprijinul 
unor emisari ai „Conferinţelor adventist-reformiste“ din R.F. Germania și S.U.A., foștii 
conducători a1 acestei grupări s-au întâlnit în mod secret şi au hotărât reorganizarea 
sectei, repartizarea funcțiilor de conducere, obținerea, multiplicarea și difuzarea 
materialelor necesare de propagandă mistică și ostilă; 

— pe linia cultului romano-catolic, preocuparea unor deservenţi de a sprijini material 
şi moral pe călugării care au făcut parte din fostele ordine catolice, încurajându-i în 
menţinerea concepțiilor și ideilor lor; 

— preocupări de a crea grupări disidente în cadrul unor culte legale care să fie 
folosite împotriva politicii statului nostru, pentru a crea neîncredere și dezordine, pentru 
a afecta ordinea și liniştea publică. Această formă de activitate s-a constatat mai ales 
în rândul cultelor neoprotestante, dar nu numai în rândul acestora. Astfel, un grup 
de pastori baptişti, elemente dușmănoase, a încercat să creeze o grupare disidentă în 
cadrul acestui cult. Instigaţi de către „Centrul pentru studierea religiilor și 
comunismului din țările socialiste“, au redactat mai multe lucrări în care au prezentat 
denaturat relaţiile dintre culte şi stat, urmărindu-se crearea unei stări tensionate, de 

nemulțumire în rândul credincioșilor şi de denigrare a politicii partidului şi statului 
nostru în domeniul cultelor. 

Tot în cadrul acestui cult, un alt grup de credincioși fanatici şi dușmănoși, la 
îndemnul organizației anticomuniste „Solidaritatea internaţională creştină“, au 
înființat un aşa-zis „Comitet român de apărare a libertăţilor religioase şi de 
conștiință“, întocmind chiar un proiect de program, declaraţie de constituire, un 
manifest, toate cu un conţinut deosebit de duşșmănos la adresa politicii partidului şi 
statului nostru în domeniul cultelor, documente care au fost scoase în străinătate pe 
căi ilegale, fiind folosite de cercurile reacționare, inclusiv de către postul de radio 
reacționar „Europa Liberă“. Trebuie să menţionăm că în cadrul acestui „comitet“ au 
fost atrase elemente dușmănoase și din rândul altor culte. 

În cadrul cultului „Adventist de ziua a şaptea“, sub influenţa şi acţiunile unor 
emisari din R.F. Germania, s-a constituit o grupare disidentă intitulată „Adventişti 
de ziua a șaptea rămași pe bază veche“, grupare la care au fost atrase şi elemente 
fanatice din sectele ilegale „Adventiști-reformiști“ şi „Adventiști-protestanţi“. În 
întrunirile clandestine care le ţineau, membrii acestei grupări disidente proferau 
concepții ostile și antisociale, incitau la activităţi potrivnice politicii statului, au hotărât 
să nu participe la activităţi social-culturale etc. 

— procurarea din străinătate, în mod secret, multiplicarea și difuzarea clandestină 
a materialelor de propagandă mistică și ostilă. Astfel, secta „Martorii lui Jehova“ are 
legături secrete cu străinătatea, de unde primește materiale de propagandă şi 
instrucțiuni de activitate. Aceste materiale sunt multiplicate în mai multe centre din 
țară şi apoi tot în mod secret, dar foarte operativ, sunt difuzate iehoviștilor. 

De menţionat că unele din aceste materiale sunt multiplicate chiar cu aparate ce 
aparțin unor instituții de stat. 

Un alt aspect al acestei forme de activitate îl constituie difuzarea, de către anumiți 
cetăţeni străini care ne vizitează ţara, a unor materiale mistice şi ostile. În majoritatea 
cazurilor străinii ce vin cu asemenea materiale se duc la adrese dinainte cunoscute, 
dar există și cazuri când materialele sunt lăsate la persoane contactate întâmplător. 

— afirmațiile şi acțiunile dușmănoase privind așa-zisa lipsă de drepturi și libertăţi 
religioase. Deşi prevederile constituţionale sunt respectate, deşi statul nostru 
dovedește o mare înţelegere, totuşi elementele fanatice şi ostile fac afirmaţii 
denigratoare, întocmesc scrieri prin care blamează politica statului nostru în problema 
cultelor, întreprind alte acţiuni cu același scop; 

— acțiunile naționalist-iredentiste promovate în rândul unor culte şi secte. Aceste 
acțiuni se desfășoară, în special, în rândul cultului romano-catolic din Transilvania, 
prin preoții şi studenţii teologi de la Institutul teologic din Alba Iulia. De asemenea, 
au apărut manifestări naționalist-șovine și în rândul cultelor protestante, cât şi la cultul 
baptist; 

— instigarea unor elemente din rândul cultelor neoprotestante la emigrare și folosirea 
lor de serviciile de spionaj şi organizaţiile reacționare, după ce ajung în exterior, în 

desfășurarea unei propagande ostile statului nostru. Dovedind fanatism exagerat, 
persoanele în cauză folosesc acţiuni violente pentru a obliga organele de stat să le 
aprobe emigrarea (greva foamei, acţiuni turbulente, memorii la diverse organisme 
internaționale, refuzul de a-și trimite copiii la şcoală etc.). 


3. Sarcinile lucrătorilor de la posturile de miliţie comunale pentru prevenirea 
şi contracararea acestei activități. 


Cunoscute fiind principalele forme de activitate ostilă desfășurată sub acoperirea 
preocupărilor religioase, faptul că în mediul rural se găsesc şi se desfăşoară 
asemenea acţiuni antisociale, că aici se află aproximativ 60% din baza de lucru a 
problemei, în faţa lucrătorilor de la posturile de miliţie comunale stau sarcini deosebit 
de importante pe linia prevenirii şi neutralizării oricăror fapte de natură să afecteze 
securitatea statului nostru. 

O condiţie esenţială a realizării prevenirii o constituie acțiunea de cunoaștere şi 
stăpânire a situaţiei operative din zona de responsabilitate. 

În munca de cunoaștere şi stăpânire a situaţiei operative o importanță deosebită 
o are supravegherea informativă a locurilor, mediilor şi categoriilor de persoane care 
sunt pretabile să desfășoare activitate ostilă statului nostru sub acoperire religioasă. 
Aceasta are menirea de a obţine informații de primă sesizare despre iniţierea, pregătirea 
şi comiterea de infracțiuni contra securităţii statului, precum și despre fapte, 
fenomene sau împrejurări ce pot favoriza comiterea de infracţiuni sau alte manifestări 
de natură să tulbure ordinea și climatul politic din țara noastră. Ea se realizează cu 
ajutorul reţelei informative, prin folosirea judicioasă a celorlalte mijloace și metode 
de muncă specifice organelor de securitate și miliție (verificări, controale, investigații, 
observare directă, pânde etc.), prin culegerea nemijlocită de informaţii de către 
lucrătorii posturilor de miliţie comunale. 

În vederea asigurării caracterului organizat şi continuu al supravegherii informative 
în mediul rural, lucrătorii posturilor de miliție comunale trebuie să cunoască 
locurile, mediile de pe raza de competenţă unde se pot produce fapte antisociale sub 
acoperirea religiei, cât şi categoriile de persoane suspecte că ar folosi cultele şi sectele 
pentru comiterea unor asemenea fapte. Deci stabilirea precisă a locurilor, mediilor 
şi categoriilor de persoane constituie o sarcină importantă de care depinde orientarea 
corespunzătoare a eforturilor şi mijloacelor de muncă. 

Considerăm că principalele locuri şi medii care trebuie să fie avute în atenţie pentru 
a se asigura o supraveghere corespunzătoare în scopul identificării persoanelor 
pretabile la activităţi dușmănoase sub acoperirea religiei sunt următoarele: 

— bisericile cultelor legale şi casele de rugăciuni ale tuturor cultelor; 

— mănăstirile și schiturile care aparţin cultelor legale, precum şi altele care aparțin 
unor culte tolerate (stiliști) ori care au aparținut unor ordine și congregații interzise 
(franciscani); 

— locuinţele sau locurile de muncă ale unor persoane fanatice care fac parte din 
sectele sau grupările religioase ilegale, unde există suspiciuni că se ţin adunări 
clandestine, se multiplică ori se depozitează literatură mistică și ostilă, se află aparate, 
materiale necesare multiplicării etc. De menționat că în unele din aceste locuri 
supravegherea informativă este asigurată direct de către ofițerii de securitate, 
lucrătorii posturilor de miliție comunale sprijinind cu posibilitățile lor această 
activitate; 

— mediile de deservenţi şi credincioşi fanatici ce aparţin cultelor legale, cât şi 
mediile persoanelor care fac parte din grupări, asociaţii şi culte ilegale; 

— mediile studenţilor şi elevilor teologi, care îşi petrec vacanțele școlare în 
localităţile rurale natale. 

Activitatea de supraveghere informativă a persoanelor care desfăşoară ori sunt 
pretabile să acţioneze împotriva orânduirii sociale şi de stat din țara noastră sub 
acoperirea activității cultice și sectante este orientată, în principal, spre următoarele 
categorii: 

a. cei care sunt cuprinşi în cartoteca generală de securitate dat fiind antecedentele 
politice ori penale reacționare şi care îşi au domiciliul în mediul rural (au deţinut 
diferite funcţii ori au fost membri ai partidelor şi organizațiilor fasciste, naţionalist- 
iredentiste, burghezo-moșierești; au fost condamnaţi pentru activităţi împotriva 
orânduirii sociale şi de stat din țara noastră; au avut manifestări ostile ori au întreprins 
alte acţiuni dușmănoase și împotriva lor s-au luat măsuri de securitate). 

b. persoane fără antecedente politice ori penale reacționare, dar care, prin poziția, 
activitatea, suspiciunile care le ridică ori legăturile care le au, ar putea comite 
infracțiuni ori alte fapte împotriva securităţii statului sub acoperirea preocupărilor 
religioase. 

Din această categorie vor fi supravegheate informativ persoanele care: 

— întrețin legături suspecte cu emisari ai unor centre cultice şi sectante reacționare 
din străinătate, cu alți străini semnalaţi că se interesează de cultele şi sectele din R.S. 
România; 

— încearcă să creeze disidenţe, să reactiveze grupări religioase ilegale ori să creeze 
chiar noi grupări religioase; 

— fac parte din conducerile sectelor ilegale „Martorii lui Jehova“, „Adventişti- 
reformiști“, „Adventişti protestanți“, „Oastea Domnului“, „Penticostali disidenţi“, 
„Penticostali de ziua a şaptea“, „Treziţii Domnului“, „Nazarineni“, „Biserica nou 
apostolică“, „Studenţi în Biblie“, „Milenişti““; 

— audiază şi colportează ştirile transmise de posturile de radio reacționare, în special 
„Europa Liberă“, cu privire la așa-zisa lipsă de drepturi și libertăţi religioase din ţara 
noastră; 

— fac comentarii cu caracter denigrator privind libertăţile religioase din ţara noastră 
și instigă la acțiuni ostile pe aceste motive; 

— acţionează în cadrul cultelor ori sectelor legale sau ilegale şi au rude sau relații 
în exterior ori au călătorit în străinătate în diferite scopuri; 

— instigă la emigrare ori au solicitat aprobarea plecării definitive din ţară, pe motiv 
că în ţara noastră nu [i s-ar asigura drepturi şi hbertăţi de practicare a credinței; 

— intenționează să plece ilegal din ţară prin trecerea frauduloasă a frontierei. 

O categorie de persoane care necesită o atentă și calificată activitate de 
supraveghere informativă o constituie cetăţenii străini care contactează elemente 
suspecte de activitate ostilă sub acoperirea cultelor şi sectelor din mediul rural ori 
care venind sub diverse acoperiri (diplomaţi, ziariști, comercianți, turiști, vizitatori 
la rude) se interesează de politica partidului și statului nostru în domeniul religiei, 
difuzează materiale cu conţinut mistic și ostil. 

În cadrul activității de supraveghere informativă în locurile, mediile şi categoriile 
de persoane enunțate mai sus, trebuie să acordăm o atenție deosebită informațiilor 
de primă sesizare care: 

— vizează activități secrete în cadrul sectelor, în special ilegale, dar și în cadrul 
unor culte legale (mai ales cultele neoprotestante). Se va urmări stabilirea rolului pe 
care îl au în cadrul sectei ori cultului ilegal persoanele supravegheate informativ, 
modalităţile prin care se stabilesc ori se întreţin legături cu organizațiile reacționare 
religioase din străinătate, locurile de depozitare și multiplicare a materialelor mistice 
și ostile; 

— se referă la preocupările unor elemente fanatice de a constitui disidențe în cadrul 
unor culte; 

— denotă preocupări de întocmire a unor scrieri cu conținut duşmănos, referitoare 
la așa-zisa lipsă de drepturi și libertăţi religioase din ţara noastră; 

— prezintă activităţile unor elemente fanatice care, pentru a obține aprobarea plecării 
definitive din ţară ori pentru a-și atinge alte scopuri, ameninţă cu acțiuni anarhice, 
de tulburarea ordinii şi liniștii publice; 

— conţin speculaţiile unor deservenţi ai cultelor şi sectelor ori ale altor elemente 
fanatice pe marginea anumitor evenimente internaționale; 

— indică persoane cu manifestări naționalist-iredentiste și de ponegrire a realităților 
noastre socialiste (mai ales din cadrul cultelor romano-catolic şi protestante). 

În scopul cunoaşterii, prevenirii şi neutralizării acțiunilor dușmănoase desfășurate 
sub acoperirea cultelor și sectelor, lucrătorii posturilor de miliţie comunale trebuie 
să acorde o atenţie deosebită activităţii de creare și folosire a reţelei informative. 

Principiile şi normele muncii de securitate privind crearea și folosirea reţelei 
informative sunt valabile și pe linia acestei probleme. Este necesar să se aibă în vedere 
şi unele particularități, şi anume: 

— în contactul cu candidații la recrutare, cât şi în întâlnirile cu persoanele deja 
recrutate, să nu li se jignească sentimentul religios, să nu li se dea posibilitatea, prin 
modul de comportare sau vocabularul folosit, să tragă concluzia că organele noastre 
supraveghează informativ pe cineva pentru convingeri religioase. Atât candidaţii, cât 
şi persoanele deja recrutate, să fie convinse că ne interesează numai faptele şi 
fenomenele de natură să aducă prejudicii politicii partidului şi statului nostru; 

— în alegerea candidaţilor la recrutare să se evite pe cât posibil elementele fanatice, 
bigote ori care deţin funcții de conducere în unele secte ilegale, căci, de regulă, acestea 
refuză colaborarea, ci orientarea să fie spre persoane care privesc realist situaţia cultului 
ori a sectei respective, dovedesc atașament față de patrie. Pentru a putea descifra 
acțiunile secrete din activitatea unor secte ilegale este indicat ca lucrătorii posturilor 
de miliţie comunale să se orienteze către elementele cu calităţi care sunt în procesul 
de atragere la gruparea religioasă respectivă. De asemenea, este indicat să fie luate 
în studiu pentru recrutare și persoane ce fac parte din comitetele parohiale, din 
comitetele de conducere ale cultelor neoprotestante, din rândul cântăreților, diaconilor, 
călugărilor, precum şi din rândul unor conducători ai bisericilor respective. 

În procesul studierii candidatului este bine să se acorde o atenţie sporită 
identificării și găsirii unor abateri de la normele de convieţuire socială, afaceri ilicite, 
nerespectarea dogmelor grupării religioase de care aparţin, deoarece acestea ajută la 
determinarea lor să colaboreze cu organele noastre. 

Ținând cont că asupra persoanelor din rețeaua informativă se exercită continuu 
influențe mistice şi uneori antisociale din partea persoanelor pe lângă care sunt dirijate, 
o problemă deosebită este aceea a educării și verificării lor continue. 

În procesul instruirii şi dirijării rețelei informative folosite pentru cunoaşterea şi 
neutralizarea acţiunilor ostile desfăşurate sub acoperirea cultelor și sectelor trebuie 
să se urmărească obţinerea de informaţii cu privire la: 

— deplasările elementelor cultice şi sectante suspecte, vizitatorii acestora, natura 
legăturilor ce şi le creează; 

— stările de spirit necorespunzătoare din rândul unor credincioşi, cauzele acestora; 
proliferarea unor știri și zvonuri alarmiste tendenţioase în comună, menite să 
sustragă o parte dintre cetățeni de la activităţile cotidiene şi să-i orienteze spre unele 
acțiuni revendicative, de nemulţumire; 

— intențiile de redactare şi expediere a unor memorii către organele superioare de 
partid şi de stat ori de trimiterea lor în exterior, cu privire la anumite revendicări sau 
în legătură cu așa-zise acțiuni ale organelor de stat împotriva activităţii cultice și 
sectante; 

— persoanele suspecte că ar desfăşura activitate sectantă ilegală, rolul pe care îl 
deţin în cadrul sectelor respective; 

— locurile posibile de depozitare a materialelor sectante, a mijloacelor de multi- 
plicare, cine cunoaște ori are acces la ele; 

— persoanele suspecte că ar întreține legături pe linie cultică şi sectantă cu organi- 
zații religioase reacționare din străinătate, natura acestor legături, modalitățile de realizare; 

— locurile unde se ţin adunările clandestine ale sectelor ilegale și conținutul 
discuţiilor de natură să intereseze securitatea statului purtate cu ocazia acestor adunări; 

— mijloacele şi metodele folosite de elementele mistice, fanatice, în atragerea şi 
îndoctrinarea cu idei mistico-ostile a unor persoane, în special tinere; 

— deservenţii cultelor şi sectelor care, sub acoperirea activităţii religioase, 
urmăresc îndoctrinarea cu idei fasciste, naționalist-iredentiste a unor credincioși, cu 
precădere tineri, care elogiază activitatea pe care au desfășurat-o aceste partide și 
organizaţii burghezo-moșierești,; 

— deservenţii cultelor şi sectelor, precum și credincioșii acestora, care fac 
comentarii negative, dușmănoase, cu privire la poziţia partidului și statului nostru 
în problema religiei, denigrează realitățile în legătură cu dezvoltarea agriculturii și 
ridicarea nivelului de trai al ţărănimii; 

— deservenţii şi credincioşii care sunt vizitaţi la domiciliu de persoane din străinătate 
ori realizează întâlniri cu aceștia în diferite locuri, vizitează ambasade străine din 
București, primesc scrisori ori pachete din străinătate ori caută legături cu străinii; 

— sosirea unor cetăţeni străini în localităţile rurale, mijloacele de transport 
folosite, numerele de înmatriculare ale autovehiculelor acestora. Trebuie să se cunoască 
toate deplasările făcute de străini în perimetrul comunei, pentru a descoperi 
eventualele ascunzători folosite în transmiterea și primirea instrucțiunilor şi a 
informaţiilor, materialelor de propagandă mistico-ostilă etc.; 

— deservenţii și credincioşii care comit abateri ori nu respectă unele prevederi, 
precepte, norme ale sectei ori cultului din care fac parte. În acest sens, se va da o 
atenție deosebită elementelor fanatice, care nu doresc ca anumite aspecte negative 
din conduita și comportarea lor să fie cunoscute în rândul celorlalți credincioși; 

— deservenţii şi credincioşii cultelor și sectelor care audiază și colportează ştirile 
transmise de posturile de radio „Europa Liberă“, „Vocea Americii“ ş.a.; 

— persoanele care instigă la emigrare, care au depus cereri de emigrare și invocă 
în motivarea acestei acțiuni faptul că în ţara noastră nu s-ar respecta drepturile și 
libertăţile religioase înscrise în constituţie; 

— deservenții și credincioșii cultelor și sectelor legale și ilegale care, pentru a 
determina organele de stat să le aprobe emigrarea, amenință şi uneori realizează în 
practică acţiuni anarhice, cu scopul de a fi remarcaţi de către elementele reacționare 
din străinătate, care să le creeze unele facilități dacă vor ajunge în exterior; 

— preocupările unor persoane, în special din rândul cultelor neprotestante, de a 
folosi trecerea ilegală peste frontiera de stat a R.S. România a unor credincioşi. 

În afară de reţeaua informativă din mediul rural, special creată pe profil de 
securitate, lucrătorii posturilor de miliție comunale vor folosi și sursele recrutate pentru 
nevoile muncii de miliţie, în scopul cunoașterii și neutralizării oricăror fapte 
antisociale ce ar putea să se desfășoare sub acoperirea religiei. Selectarea şi 
pregătirea acestor surse se va face numai cu sprijinul nemijlocit al ofiţerilor de 
securitate pe baza aptitudinilor ce le au în rezolvarea sarcinilor operative şi cu condiția 
să nu fie deconspirate. 

Un alt mijloc de cunoaştere și stăpânire a situaţiei operative îl constituie culegerea 
nemijlocită de asemenea date de către toți lucrătorii posturilor de miliție comunale. 
Prin observare directă sau discuţii cu diferite persoane din conducerea organizațiilor 

de stat şi obşteşti ori cu alţi locuitori se pot obține informaţii privind elementele 
suspecte venite pe raza localităților rurale din zona de responsabilitate care 
contactează baza de lucru, locurile unde se preconizează ținerea adunărilor sectante 
ilegale, suspecţii de difuzări de materiale mistice şi ostile, străinii care sosesc în 
comună ș.a. 

O altă sarcină deosebit de importantă a lucrătorilor de la posturile de miliţie 
comunale o constituie aprecierea și exploatarea informaţiilor obținute în procesul 
supravegherii informative. 

Aprecierea unei informaţii impune o temeinică analiză şi verificare, realizată în 
modul cel mai obiectiv şi operativ. În discuţiile ce le poartă cu sursele care au furnizat 
informațiile respective, lucrătorii posturilor de miliție comunale trebuie să stabilească, 
pe lângă aspectele menționate, motivele care determină persoanele în cauză să adopte 
atitudinile respective, de cine sunt incitate, cine mai cunoaşte despre aspectul semnalat 
şi altele. 

În procesul analizării informaţiilor trebuie să se manifeste mult discernământ politic 
şi un înalt spirit de răspundere, pentru a deosebi faptele ce pot genera acţiuni ostile 
sub acoperire cultică de activitatea religioasă legală, desfășurată în conformitate cu 
statutele de organizare și funcționare ale cultelor respective. 

Discernământ şi competenţă în analiza informaţiilor trebuie să manifestăm și atunci 
când este vorba de cunoașterea acţiunilor antisociale ce se pun la cale în cadrul unor 
adunări ale sectelor clandestine. 

Concomitent cu analizarea informațiilor trebuie făcută și verificarea acestora pentru 
a se asigura cunoașterea permanentă a realităţii, cu privire la persoanele, mediile şi 
locurile ce fac obiectul supravegherii informative. 

Orice informaţie obținută despre intenţii de activitate dușmănoasă sub acoperire 
sectantă ori despre intenţii de activitate clandestină, trebuie verificată temeinic cu 
maximum de operativitate prin alți informatori, persoane de sprijin, investigaţii, 
verificări, pânde etc., pentru a ne convinge de realitate. Activitatea de verificare nu 
trebuie să ducă la deconspirarea surselor de informare. 

În raport cu aspectele semnalate şi concluziile desprinse din analiza şi primele 
verificări efectuate, se stabilește şi modul de soluționare a fiecărei informaţii. De 
menționat că informaţiile ce se referă la fapte şi fenomene pe profil de securitate 
(activităţi fasciste, naţionalist-iredentiste și de propagandă împotriva orânduirii noastre 
socialiste sub acoperirea cultelor și sectelor) şi care cer luarea unei măsuri operative, 
se rezolvă de către ofițerii de securitate care au în răspundere localitatea respectivă. 
Subliniem acest lucru deoarece orice măsură întreprinsă asupra unui deservent religios 
ori credincios fanatic trebuie bine gândită şi argumentată, pentru a nu li se permite 
să se erijeze în „persecutați pentru convingeri religioase“. 

Lucrătorii posturilor de miliție pot şi trebuie să-și aducă contribuţia la documentarea 
cazurilor lucrate de ofiţerii de securitate, la sprijinirea creșterii eficienței măsurii 
întreprinse. 

Sub directa îndrumare a ofițerului de securitate, lucrătorul de miliție contribuie 
la demascarea, izolarea și descurajarea unor elemente fanatice şi dușmănoase, la 
determinarea lor să renunţe ori să se abţină de la comiterea faptelor antisociale. 

De asemenea, pe baza datelor obţinute de către lucrătorii posturilor de miliție 
comunale, ofițerii de securitate întocmesc informări către organele de partid, de stat 
sau obștești ori a conducătorilor de instituţii, privind apariția anumitor fapte sau 
fenomene negative sub acoperirea religiei, apariția în cadrul cultelor şi sectelor a unor 
cauze generatoare de fenomene antisociale, a unor stări de spirit negative, pentru a 
se lua măsuri de prevenire. 

Lucrătorii posturilor de miliţie comunale sprijină ofiţerii de securitate în luarea 
unor măsuri asupra elementelor semnalate cu atitudini dușmănoase la adăpostul 
religiei, prin căutarea şi obținerea de informaţii privind faptele ilicite de drept comun 
comise, abateri de la normele de convieţuire socială, atitudini imorale ş.a. Existenţa 
unor informaţii despre asemenea fenomene permit demascarea în fața cetățenilor 
comunei, a coreligionarilor, prezentându-se adevăratul chip al elementelor în cauză. 
Astfel, acestea vor fi ocolite, izolate, dezaprobate și, în ultimă instanță, neutralizate. 

Sarcini deosebite revin lucrătorilor posturilor de miliție comunale în exploatarea 
informaţiilor obţinute despre străinii care vizitează deservenţi ai cultelor și sectelor, 
precum și alți credincioși ce fac parte din asociaţii și grupări religioase ilegale. De 
o deosebită importanță în exploatarea informaţiilor de acest gen este anunțarea 
operativă a ofițerului de securitate care răspunde de localitatea respectivă, iar în caz 
că lipseşte a șefului ierarhic al acestuia. În funcţie de interesele operative existente, 
lucrătorul postului de miliție comunală își va aduce contribuția la supravegherea 
informativă în continuare a străinului şi a persoanelor la care a venit, precum și la 
luarea unor măsuri operative în cazul respectiv. 

Având în vedere particularitățile muncii de securitate în rândul elementelor ostile 
ce-şi desfășoară activitatea sub acoperire cultică şi sectantă, faptul că majoritatea 
persoanelor care fac obiectul supravegherii informative sunt fanatice, fără o cultură 
deosebită și că obiectivul central al întregii noastre activități îl constituie prevenirea, 
apreciem că prezența fizică a lucrătorului de miliţie în preajma și la ora la care este 
hotărât să aibă loc adunări religioase clandestine ale asociaţiilor şi grupărilor 
religioase ilegale constituie o măsură de natură să împiedice ţinerea lor. 

Pentru realizarea unei eficienţe sporite în activitatea de cunoaștere și prevenire a 
faptelor şi fenomenelor ostile securităţii statului nostru sub acoperirea preocupărilor 
religioase, lucrătorii posturilor de miliție comunale trebuie să studieze şi să cunoască 
politica partidului şi statului nostru în problema religiei, a legilor și celorlalte acte 
normative, a ordinelor și indicaţiilor date de comandantul suprem al forțelor noastre 
armate şi de conducerea Ministerului de Interne referitor la această problemă de 
muncă. 


A.C.N.S.A.S., fond documentar, dosar nr. 150, vol. 2, f. 5-20. 

1982 decembrie 12. Raport de analiză al Serviciului 5 din Direcţia 1 asupra 
activităţii desfășurate în anul 1982 


Ministerul de Interne Strict secret 
Departamentul Securităţii Statului 

Direcţia | 

150/MI/0047192 din decembrie 1982 


Raport 


Desfăşurat în ajunul Conferinţei Naţionale a Partidului, eveniment de importanță 
deosebită în viața comuniștilor, a întregului popor, bilanțul nostru își propune ca, în 
spiritul documentelor de partid, al cuvântării tov. Nicolae Ceaușescu la Plenara lărgită 
a C.C. al PC.R. din iunie a.c., să facă o analiză amplă, responsabilă și exigentă, a 
muncii pe care am desfășurat-o în anul 1982, astfel încât, evaluând corect toate 
elementele situaţiei operative actuale, să putem circumscrie întreaga noastră activitate 
în contextul eforturilor organelor de securitate pe linia prevenirii şi neutralizării oricăror 
fapte ce pot aduce atingere securităţii statului. 

Activitatea de securitate în sectoarele artă-cultură, presă, sănătate și justiție s-a 
desfășurat în conformitate cu sarcinile specifice desprinse din documentele de partid, 
programele de măsuri ale Departamentului Securităţii Statului şi Direcţiei I, planurile 
de muncă ale serviciului elaborate pe anul în curs. De o utilitate deosebită au fost 
pentru noi indicaţiile și orientările conducerii departamentului, îndeosebi ale 
tovarăşului general-locotenent lulian Vlad, date în contextul informărilor şi analizelor 
ce le-am promovat la acest nivel, care ne-au ajutat să ne conturăm într-o mai bună 
măsură concepția de muncă pe linia problemelor date în responsabilitate. 

I. Obiectivele prioritare ale activităţii de securitate în locurile și mediile de artă- 
cultură, presă, sănătate și justiție, au fost în anul 1982 următoarele: 

1. Perfecţionarea concepţiei de muncă în probleme, corespunzător mutațiilor 
survenite în situația operativă, îndrumarea unitară a ofițerilor de la securitățile judeţene 
și a municipiului București şi orientarea activității noastre pe priorități. 

2. Creşterea eficienţei activităţii de cunoaștere şi stăpânire a situaţiei operative, 
de prevenire a unor fapte și fenomene negative, de natură să genereze implicații 
politice deosebite. 

3. Intensificarea și corelarea mai judicioasă a măsurilor de cunoaștere a intențiilor 
şi contracararea acțiunilor cercurilor reacționare din exterior, vizând aspecte sau 
persoane din sectoarele de artă-cultură, presă, sănătate şi justiţie. 

4. Imprimarea unei mai pronunțate operativităţi şi profesionalități în verificarea, 
clarificarea şi soluționarea informațiilor. 

5. Sporirea fermităţii față de elementele care iniţiază activităţi ostile, în scopul 
prevenirii deteriorării climatului politic. 

6. Dezvoltarea preocupărilor de studiere a unor fenomene operative din locurile 
şi mediile date în răspundere, în vederea desprinderii de concluzii și stabilirii măsurilor 
necesare pentru perfecţionarea muncii. 

II. Analiza situaţiei operative din problemele artă-cultură, presă, sănătate și justiţie 
evidenţiază că, deși mutaţiile produse își menţin, în ce privește elementele structurale, 
definitorii şi de interdependenţă, în bună măsură configuraţia anterioară, prin 
accentele și tendințele evolutive ale unor fenomene negative ce s-au manifestat putem 
aprecia că şi în acest an ne-am confruntat cu o problematică complexă, delimitându-se 
următoarele aspecte mai caracteristice: 

1. S-au amplificat acţiunile cercurilor reacționare din străinătate, de incitare a unor 
categorii de persoane din sectoarele aflate în responsabilitate, în vederea deteriorării 
climatului politic, constatându-se o direcționare concentrică a lor, îndeosebi asupra 
creatorilor de literatură și artă. 

Subliniem faptul că, faţă de perioada anterioară, postul de radio „Europa Liberă“ 
a consacrat în emisiunile sale spaţii mai ample domeniilor culturale — de la sistemul 
editorial până la producţia cinematografică sau mișcarea artistică de amatori — cu 
scopul de a „demonstra“ promovarea de către partidul şi statul român a unei așa-zise 
politici anticulturale. Totodată, se menţine constată insistența aceluiaşi post de a crea 
artificial sau de a stimula „contestatari“ ai politicii culturale din rândul oamenilor 
de litere, în vederea determinării constituirii unui nucleu disident. 

Spre deosebire de anii precedenţi, când subredacţia „Europei Libere“ de la Paris 
îşi aroga cu obstinaţie rolul de sensibilizator al spiritelor „noncomformiste“ din 
România, în 1982 se constată o activitate a redacției miincheneze, care beneficiază 
şi de sprijinul societăţii „Inter Nationes“ şi al „Institutului de studii sud-est 
europene“. 

2. Unele elemente cunoscute cu rude şi legături în Occident sau care se deplasează 
frecvent în exterior, ca urmare a acțiunilor tot mai persistente de incitare a lor, exprimă 
concepţii profund ostile la adresa politicii partidului și statului nostru, iar în 
sectoarele creaţiei literar-artistice contribuie la crearea, menţinerea sau accentuarea 
unor stări de spirit tensionate. 

3. A sporit numărul persoanelor care audiază și colportează emisiunile defăimătoare 
ale postului de radio „Europa Liberă“ în mai toate locurile şi mediile aflate în sfera 
de responsabilitate a problemelor serviciului nostru. 

4. S-a accentuat tendinţa unor scriitori — îndeosebi din Capitală — de a se manifesta 
politic necorespunzător în mod deschis, public ori prin memorii adresate unor factori 
de decizie, de a instiga la atitudini similare alte elemente, periferice, mai ales cu ocazia 
luării unor măsuri ce vizează aceste domenii sau situaţia lor personală. 

Cea mai mare parte a elementelor din această categorie — în afara câtorva excepții 
— se sprijină reciproc, în mod vizibil, fără disimulare. Se poate exemplifica prin 

atitudinea adoptată de ei cu prilejul unor manifestări sau evenimente marcante din 
viaţa literară, publicitatea exagerată în jurul persoanei sau primirea favorabilă a cărților 
lor, chiar dacă au valoare estetică scăzută, poziţia similară în polemicele ce au avut 
loc pe timpul şedinţelor de Consiliu din Uniunea Scriitorilor, în presa literară etc. 

De asemenea, în ultimul timp, în rândul scriitorilor s-a manifestat mai pregnant 
tendinţa de a constitui anturaje (grupări) care se situează pe poziţii ce depășesc cadrul 
polemicii literare, afectând atmosfera politică din mediu. 

5. Au fost identificate şi în acest an persoane preocupate de a realiza lucrări literar- 
artistice cu conţinut interpretabil, indiferent de spaţiul sau epoca în care își plasează 
naraţiunea, personajele ori conflictul dramatic. 

6. A devenit tot mai activă preocuparea unor cadre medicale, cunoscute ca făcând 
parte din culte şi secte — îndeosebi cu pregătire medie —, de a face prozelitism în rândul 
bolnavilor. 

7. Au apărut şi persistat stări tensionale determinate de modul de aplicare a 
măsurilor vizând instituțiile sau mediile date în competenţă, precum și de atitudinea 
unor persoane cu funcţii de conducere ori cu influență în cadrul acestora. 

Pe fondul unor stări de spirit negative, unele elemente au dat semnificații 
politice nemulțumirilor lor, s-au manifestat dușmănos, au inițiat ori s-au angrenat în 
acțiuni de natură a prejudicia interesele statului nostru. 

8. S-a menţinut la un nivel ridicat fenomenul rămânerilor ilegale în străinătate, 
mai ales la oamenii de artă și cadrele medicale cu studii superioare. 

9. Unele persoane sau firme din străinătate și-au manifestat şi în acest an 
preocuparea de a intra în posesia rezultatelor cercetărilor medicale românești cu 
caracter de noutate, activitate corelată cu intențiile unor medici de a-și valorifica în 
exterior rezultatele cercetărilor. 

10. S-au înmulţit cazurile de ziariști și reporteri străini care au venit în țara noastră 
pentru documentare şi realizare de reportaje, majoritatea dintre ei cu intenții de 
prezentare denaturată, chiar ostilă, a realităţilor din România. 

11. Au continuat să existe nereguli și anomalii în industria poligrafică, ce pot genera 
consecinţe şi în ceea ce priveşte securitatea statului. 

12. A crescut sensibil numărul persoanelor din instituţiile juridice care au recurs 
la acte de corupție și trafic de influenţă, fapt care a dat naștere la comentarii și stări 
de spirit necorespunzătoare în rândul justițiabililor şi personalului muncitor din acest 
domeniu. 

13. S-au manifestat unele nereguli privind exploatarea aparaturii medicale, 
punerea în circuitul terapeutic de medicamente, seruri şi vaccinuri improprii, 
asigurarea normelor igienico-sanitare, condiţionarea exercitării actului medical și altele 
care au avut repercusiuni negative asupra sănătăţii populaţiei, generând stări de spirit 
necorespunzătoare. 

14. S-a înregistrat o creştere îngrijorătoare a numărului cazurilor de amenințări 
prin telefon la adresa Radioteleviziunii ori redacțiilor ziarelor centrale, modalitate 

prin care unele persoane au adresat injurii grave la adresa orânduirii sociale și de stat 
din ţara noastră ori şi-au exprimat intenţii de a recurge la acţiuni de distrugere a sediilor 
acestor instituții. 

III. Raportat la mutaţiile ce au caracterizat situația operativă din problemele, 
obiectivele, locurile şi mediile de artă-cultură, presă, sănătate şi justiţie, ofiţerii de 
informaţii interne care le au în competenţă au desfăşurat în anul 1982 o activitate 
preponderent pozitivă, reușind o cunoaștere şi stăpânire corespunzătoare a 
problemelor cu care ne-am confruntat, nefiind surprinşi de fapte sau fenomene 
deosebite. 

1. S-a manifestat o preocupare sporită pentru dezvoltarea — cantitativă şi calitativă 
— a potenţialului informativ. 

— În cursul acestui an rețeaua informativă a sporit cu 692 surse, din care 177 la 
problema artă-cultură, 174 în presă, 246 în sănătate şi 95 în justiţie. Dintre sursele 
nou recrutate, un număr de 272, prin natura atribuţiunilor de serviciu sau ca urmare 
a unor preocupări de ordin personal, intră în contact sau şi-au creat relaţii cu cetăţeni 
în țară. 

— Pentru îmbunătăţirea activităţii de instruire și dirijare a rețelei informative şi 
asigurarea unei concepții unitare pe această linie au fost întocmite tematici de culegere 
a informaţiilor în toate cele patru probleme ale serviciului, care au fost difuzate la 
începutul anului la inspectoratele judeţene și al municipiului București. Ca urmare, 
a sporit volumul de informaţii obținute, realizându-se un control informativ mai bun 
în majoritatea locurilor și mediilor din răspundere, îndeosebi în problemele „artă- 
cultură“ şi „sănătate“. 

O atenție mai mare s-a acordat în acest an valorificării cât mai eficiente a 
aportul informatorilor „Someșan“, „Mihu“ (Direcţia 1), „lonescu“, „Marin“ (I.M.B. 
— Sec.), „Lucian“ (I.]. Cluj) şi „Bogza“ (L.]. Timiş), care la înapoierea în ţară au furnizat 
informaţii de un deosebit interes operativ despre intențiile şi preocupările unor angajaţi 
ai postului de radio „Europa Liberă“ și ale altor elemente ostile, virulente, din 
emigrație, realizându-se în baza lor mai multe studii şi informări apreciate la nivelul 
conducerii Departamentului Securităţii Statului. 

2. În perioada analizată s-a manifestat mai multă preocupare pentru asigurarea 
dinamicii bazei de lucru în conformitate cu mutaţiile produse în probleme. Astfel, 
188 elemente au fost luate în lucru prin dosare de urmărire informativă, iar 475 au 
fost cuprinse în evidenţa dosarelor de problemă, în prezent fiind înregistrate în aceste 
forme de lucru 512 și respectiv 2.901 persoane. Totodată, au fost inițiate măsuri de 
verificare în alte 172 cazuri. În prezent, pe țară situaţia se prezintă astfel: 188 D.U.L. 
în problema „artă-cultură“, 248 la „sănătate“, 32 [la] „presă“, 44 la „justiție“ şi 1.208 
elemente supravegheate în cadrul dosarului de problemă „artă-cultură“, 1.036 la 
„sănătate“, 449 la „presă“ şi 208 la „justiţie“. 

— În majoritatea dosarelor de urmărire informativă, ca şi în alte cazuri, îndeosebi 
pe linia problemei „artă-cultură“, s-a manifestat un mai pronunţat spirit profesional 
în organizarea şi întreprinderea unor măsuri de natură a conduce la completa verificare 
şi clarificare a semnalărilor de primă sesizare. În cazuri mai complexe s-au inițiat 
măsuri cu caracter ofensiv și combinativ, reușindu-se descifrarea atitudinii şi 
preocupărilor persoanelor urmărite și stabilirea unei tactici adecvate pentru temperarea, 
descurajarea, influențarea sau atragerea lor, în funcţie de interesele noastre operative 
(ex. „Tulceanu“, „Datcu“, „Lectorul““, „Baltag“, „Manuc“, „Baca“ şi „Kivu“, lucrate 
nemijlocit de ofiţerii serviciului, precum şi „Tudorache“, „Danton“, „Dandu“, 
„Popa“, „Romulus“ de la I.M.B. — Sec., „Gogu“ — [.]. Argeş, „Budescu“ — [.J. Prahova, 
„Simion“ — 1.J]. Constanţa, „Oşanu“ — 1.]. Cluj). 

— S-a acordat o atenție mai mare cunoașterii poziției prezente a membrilor fostei 
organizaţii legionare, altor persoane cu antecedente politice sau penale, descendenților 
de legionari şi foştilor condamnaţi pentru infracțiuni contra securităţii statului, care 
îşi desfășoară activitatea în sectoarele date în responsabilitate. 

— Având în vedere intensitatea acţiunilor ostile și de propagandă antiromânească 
puse la cale de cercurile reacționare din străinătate, în special de postul de radio 
„Europa Liberă“, am acționat concepţional mai organizat pentru contracararea sau 
limitarea efectelor negative în locurile şi mediile din competenţă și am corelat mai 
bine măsurile noastre cu cele ale U.M. 0544, pentru compromiterea şi demascarea 
unor elemente dușmănoase din emigrație (lon Caraion, Monica Lovinescu, Virgil 
Ierunca, Sanda Stolojan, George Bălan și Eugen Ionescu). În acest sens, menționăm 
rezultatele încurajatoare obţinute în contextul publicării, în revista „Săptămâna“, a 
aşa-zisului „Jurnal“ al lui lon Caraion, care a avut efectul scontat în mediile 
emigrației intelectuale reacționare. 

Acţiunea iniţiată de noi a fost extinsă, cu aceeași eficiență, și asupra unor legături 
din ţară ale emigrației („Mira“, „Lectorul“, „Tudorache“, „on Popa“, „Niki“ şi alţii), 
cu scopul de a-i compromite, descuraja sau a le crea o stare de nesiguranţă, situație 
ce a fost stimulată și prin conjugarea altor măsuri de prevenire și neutralizare. 
Concentrarea mijloacelor de muncă şi a eforturilor noastre asupra elementelor 
autohtone menţionate va trebui continuată, dată fiind instabilitatea, negativismul 
structural şi imprevizibilitatea în timp a reacțiilor unora dintre acestea. 

— De asemenea, s-au organizat măsuri informativ-operative mai prompte și eficiente 
asupra cetăţenilor străini care au venit oficial în ţara noastră pe linia instituțiilor din 
răspundere sau au contactat baza noastră de lucru, cunoscându-li-se mai bine 
preocupările şi intențiile, exercitând totodată acțiuni de contracarare, dezinformare 
ori influențare pozitivă a lor. Menţionăm îndeosebi rezultatele obţinute în cazul 
străinilor ce ne-au vizitat ţara pe linie de muzee şi presă. 

În problema „justiţie“, s-a acţionat eficient pentru reducerea numărului de înfieri 
a unor copii de către cetățeni străini, fenomen cu evidente implicaţii dăunătoare 
prestigiului țării noastre, precum și în vederea stabilirii unui nou sistem de rezolvare 

a traducerilor de acte notariale solicitate de străini, prin care să se prevină intrarea 
în contact direct a acestora cu traducătorii colaboratori ai Notariatului de Stat. 

— S-au intensificat măsurile de cunoaştere în rândul persoanelor cu rude sau legături 
în rândul cetăţenilor străini, precum şi al unor elemente din cadrul emigrației 
reacționare, pentru a descifra natura acestora, a preveni incitarea lor la acțiuni ostile 
ori scurgerea de informaţii din sectoarele date în competență. 

În prezent sunt cunoscute cu rude în străinătate 2.999 persoane” (1.221 la „artă- 
cultură“, 1.101 la „sănătate“, 537 la „presă“ şi 160 la „justiție““); cu legături în rândul 
cetățenilor străini ori a unor elemente din emigrația reacționară 2.627 persoane (1.277 
la „artă-cultură“, 935 la „sănătate“, 400 la „presă“ şi 15 la „justiţie““) şi ca vizitatori 
la ambasade 334 persoane” (192 la „artă-cultură“, 98 la „sănătate“, 30 la „presă“ și 
4 la „justiţie“*). 

— În cadrul activităţii de supraveghere informativă s-a acordat atenţie cunoaşterii 
atitudinii şi intenţiilor elementelor care au depus cereri de plecare definitivă (peste 
400 numai din rândul cadrelor medicale), în scopul identificării celor pretabile la 
comiterea unor acțiuni așa-zis protestatare. 

— Şi în acest an a existat o preocupare permanentă pentru cunoașterea stărilor de 
spirit, a cauzelor care pot genera fapte sau fenomene negative în locurile și mediile 
aflate în răspundere, conștienți fiind de implicaţiile acestora. Prin informarea 
organelor competente ne-am adus o contribuţie importantă la prevenirea evoluției unor 
fapte sau fenomene negative spre stări de spirit tensionale, îndeosebi la unele instituții 
sau medii cultural-artistice. 

3. S-a manifestat o fermitate mai mare faţă de persoanele semnalate cu atitudini, 
preocupări şi concepții politice necorespunzătoare ori de natură a afecta climatul din 
mediu. Acest aspect este evidenţiat atât de numărul măsurilor preventive, cât şi de 
eficienţa sporită a acestora. 

Astfel, au fost puse în discuţia colectivelor de oameni ai muncii un număr de 31 
persoane, au fost destrămate 4 anturaje de elemente cu preocupări necorespunzătoare, 
au fost avertizate 159 persoane, iar 362 atenţionate, 306 elemente au fost influențate 
pozitiv, s-au realizat 910 informări la organele de partid şi 1.250 la conducerile 
instituţiilor. 

În cazul a 977 cetăţeni străini veniţi în țara noastră, care au contactat elemente 
din baza de lucru a problemei „sănătate“ şi au desfăşurat activitate de instigare la 
emigrare, s-au făcut propuneri de trecere a lor pe lista persoanelor indezirabile. 

În 18 cazuri, împreună cu organele de miliţie, s-a realizat documentarea unor fapte 
infracționale comise de elemente urmărite care au fost trimise în instanță şi 
condamnate. 


* Corect 3.019 persoane [n.a.]. 
** Corect 324 persoane [n.a.]. 

Tot în scop preventiv au fost efectuate 240 controale pe linia secretului de stat şi 
a relațiilor cu cetăţenii străini, s-a procedat la pregătirea contrainformativă a unui 
număr de 4.408 persoane care s-au deplasat în străinătate şi au fost avizate negativ 
632 cereri de plecare temporară în exterior. 

În acest context, menţionăm şi activităţile specifice desfășurate pentru apărarea 
unui număr de 40 [de] cercetări cu caracter secret sau de noutate. 

4. Ofițerii serviciului au acţionat mai sistematic în direcţia îndrumării, sprijinirii 
şi controlului corespondenților de la securităţile judeţene, materializate nu numai prin 
numărul de zile de deplasare efectuate (534), cât mai ales prin sporirea eficienţei 
acestora. S-a acordat atenţie prioritară inspectoratelor cu pondere în ce privește 
problematica de securitate a serviciului nostru. 

Una din preocupările noastre majore a constituit-o elaborarea de reglementări 
unitare de muncă în problemele din competenţă. Astfel, a fost aprobat de conducerea 
Departamentului și difuzat, pentru prima dată la securitățile judeţene, planul de măsuri 
de perspectivă în problema „Justiție“. Un plan similar a fost definitivat şi în 
problema „sănătate“, fiind înaintat spre aprobare, iar în problema „artă-cultură“ și 
„presă“ asemenea planuri se află în curs de realizare. 

Majoritatea ofiţerilor serviciului, îndeosebi cei din problema „artă-cultură“, 
„sănătate“ şi „Justiţie“, şi-au adus o contribuţie mai substanțială în lucrarea unor cazuri 
ale securităţilor judeţene luate în control („Tudorache“, „Dalton“, „Stoian“, „Leo“, 
„Chimista“, „Kivu“ — I.M.B. — Securitate, „Damian“, „Henric“ — 1.]. Timiş, 
„Cosmin“ — 1.J. Prahova, „Petrescu“ — 1.J. Sălaj, „Juristul“ — 1.J. Constanţa“). 

O preocupare mai consistentă s-a manifestat şi pentru asigurarea unei pregătiri 
corespunzătoare a ofițerilor de la securitățile judeţene şi a municipiului București, 
care s-a realizat prin materiale orientative trimise, deplasările efectuate de noi la judeţe 
şi prin invitarea la direcţie, în scop de documentare, a unor ofiţeri nou numiţi în 
probleme. 

În acest an, ofiţerii serviciului, mai ales cei din colectivul de „artă-cultură“, au 
obținut rezultate mai bune în activitatea nemijlocită, concretizate în obținerea unui 
volum sporit de informaţii cu valoare operativă de la reţeaua din legătura personală 
(17,7 surse în medie pe lucrător), precum şi în modul mai calificat în care s-a acţionat 
în dosarele de urmărire informativă sau [în] cazurile aflate în lucru. 

În 1982 au fost introduse în rețea 17 surse şi au fost luate în lucru 6 persoane. 
Totodată, au fost clarificate și închise cu rezultate operative 5 cazuri. 

Îndeosebi în baza informaților obţinute nemijlocit au fost înaintate conducerii 
Departamentului Securităţii Statului un număr de 230 informări (130 pe linia 
problemei „artă-cultură“, 76 la „presă“, 21 la „sănătate“ şi 3 la „justiţie““), dintre care 
45 au fost promovate la conducerea partidului. 

S-au intensificat preocupările pe linia studierii unor tendinţe, fapte sau fenomene 
din anumite domenii din sfera de responsabilitate, mai ales din sectoarele de 
cultură, artă şi sănătate, la nivelul întregii țări, anul în curs reprezentând din acest 

punct de vedere un salt calitativ. Menţionăm analizele și studiile privind: fenomenul 
rămânerilor în străinătate a unor persoane din instituțiile şi mediile de artă-cultură 
şi sănătate; cum sunt urmărite persoanele cu antecedente politice sau persoanele care 
îşi desfășoară activitatea în domeniile creaţiei literar-artistice; situaţia informativ- 
operativă din instituţiile muzeale; concluziile rezultate din urmărirea informativă a 
principalelor legături ale emigrației intelectuale reacționare; modul cum se execută 
sarcinile specifice din programele „Alfa“ şi „Atlas“; concluzii referitoare la orientările 
și profilul PEN-Clubului internațional şi ale Centrului PEN-român; modul cum s-a 
care au fost apreciate la nivelul conducerii departamentului. Primele patru studii au 
fost difuzate la inspectorate ca materiale orientative, determinându-le să efectueze 
asemenea analize şi pe plan local. 

Pentru contribuţia de fond adusă atât în rezolvarea problemelor de ansamblu ale 
serviciului, cât şi pentru rezultatele bune și foarte bune obţinute în activitatea 
nemijlocită, hărnicia și competența profesională dovedită, evidenţiez în mod deosebit 
pe cpt. Mălureanu Vasile și cpt. Florea Lucian. 

De asemenea, pentru modul conştiincios şi responsabil în care s-au achitat de 
sarcinile şi misiunile ce le-au avut de îndeplinit, remarc pe tovarășii: It. col. Achim 
Victor, mr. Popazu Vasile şi cpt. Florea Al. Gheorghe, care au desfășurat un volum 
mare de muncă și pe linia grupei „Selector“, inclusiv cu prilejul organizării unor acțiuni 
la Sala Radio. 

Rezultate pozitive în activitatea desfășurată în acest an au obținut şi tovarășii: It. 
col. Wawiernia Mihai și It. maj. Cusak loan. 

O implicare mai de fond în problemele pe care le coordonează s-a simțit, în 
perioada analizată, şi din partea tovarășilor col. Bude Vasile și It. col. Vărzaru 
Gheorghe. 

În ceea ce privește pe tov. mr. Apostol Eugeniu, după modul în care a demarat 
sunt perspective ca, în scurt timp, să se situeze la nivelul ofițerilor fruntași din serviciu. 

Se cuvine să mai adaug la cele de mai sus modul ireproșabil în care ofiţerii 
serviciului şi-au îndeplinit sarcinile ce le-au revenit în contextul acţiunilor de securitate 
şi gardă la care au participat, a altor misiuni ordonate de conducerea direcției. 

IV. Deşi, în general, activitatea desfășurată în cursul acestui an a fost, pe ansam- 
blu, pozitivă, au continuat totuși să mai persiste şi unele neajunsuri: 

1. Cu toate că s-a acţionat mai ferm pentru acoperirea informativă a locurilor şi 
mediilor de artă-cultură, sănătate, presă și justiţie, nu ne putem declara mulțumiți de 
modul cum sunt controlate cu reţea unele din acestea. 

Astfel, în problema „artă-cultură“, mediile artiştilor liber-profesioniști sunt slab 
încadrate informativ, iar în cenaclurile literar-artistice activitatea de securitate s-a 
diminuat în ultimul timp în mod nejustificat. 

De asemenea, în domeniile cinematografiei și muzicii, în afară de faptul că nu 
avem surse de valoare suficiente, nici rețeaua informativă existentă nu este capacitată 

cu sarcini concrete, precise, pentru a fi în măsură să ne asigure fondul necesar de 
informaţii în baza cărora să ne putem face o imagine reală și cuprinzătoare asupra 
tuturor fenomenelor operative de securitate din aceste sectoare. 

Deşi am înregistrat succese notabile pe linia introducerii în reţea a unor surse cu 
posibilități de influenţă și echilibru în mediul creatorilor de literatură şi artă, nu am 
insistat îndeajuns la nivelul Capitalei şi al securităţilor judeţelor cu pondere în 
problemă să facă același lucru. 

În problema „presă“, la unele inspectorate se manifestă încă reţineri în organizarea 
unor măsuri informativ-operative temeinice de cunoaștere și ca urmare a interpretării 
greșite a Hotărârii Comitetului Politic Executiv privind întărirea controlului de partid 
asupra muncii organelor de securitate, miliție, procuratură și justiție. 

Aşa se explică slaba acoperire informativă a redacțiilor ziarelor locale, existând 
securităţi judeţene, ca Mehedinţi, Alba, Brăila, Bistriţa, Caraş-Severin şi Giurgiu, care 
nu dispun de nici o sursă de informare în cadrul redacţiilor, iar la I.M.B. — Sec., |]. 
Timiş și Suceava s-a înregistrat chiar o anumită scădere numerică a reţelei informative 
în aceste locuri. 

De asemenea, în unele tipografii nu se stăpânește încă temeinic situaţia operativă, 
ca urmare a unei tendințe de subapreciere a problematicii de securitate din acest sector, 
deși practica a demonstrat că în aceste obiective, datorită specificului și vulnerabilității 
lor, pot apărea fapte şi fenomene negative cu implicaţii pe linia securităţii statului. 

În cadrul Radioteleviziunii şi studiourilor teritoriale, obiective vulnerabile la 
multiple acțiuni ostile, nu putem afirma că am făcut totul pentru a realiza un sistem 
eficient de cunoaștere și prevenire, pentru a crea surse cu largi posibilități, cu putere 
de intervenţie şi decizie atunci când este cazul, pe măsura complexităţii acestor 
instituţii. 

În domeniul sănătății, structura și dispunerea rețelei informative, în multe locuri 
şi medii, continuă să fie deficitară, necorespunzând cu situaţia operativă existentă. 
Ponderea în reţea o deţin cadrele medii și TESA, deşi preocupările noastre trebuiau 
să conveargă prioritar spre cadrele cu studii superioare. 


În consecință, numărul surselor cu largi posibilități de informare, inclusiv din rândul 
specialiștilor de marcă, continuă să fie redus, inclusiv la nivel central. 

Activitatea de cunoaștere în problema „justiţie“ — îndeosebi în rândul judecătorilor 
şi procurorilor — nu satisface pe deplin, având în vedere problemele de securitate cu 
care ne confruntăm în acest domeniu. Sunt securități judeţene, ca Gorj, Olt, Prahova, 
Cluj, Brăila, Galaţi, Buzău, Sibiu și altele, care acţionează încă greoi pe linia 
organizării şi desfășurării unei munci de securitate calificate în instituţiile juridice 
de pe raza lor de competenţă. 

În mod autocritic, trebuie să recunoaștem că nici toate sursele din legătura 
nemijlocită nu sunt la nivelul care trebuie. 

Deşi la începutul acestui an am difuzat la securităţile judeţene și a municipiului 
București tematici de căutare a informaţiilor, eficienţa lor — pe linia unei mai bune 

orientări a reţelei — nu este cea scontată, existând la mai multe inspectorate un număr 
însemnat de surse care furnizează informaţii puţine şi cu valoare operativă scăzută. 

În acelaşi timp, nu s-a acţionat temeinic pentru valorificarea deplină a posibilităţilor 
informative ale tuturor surselor care s-au deplasat în străinătate, de multe ori ofițerii 
rezumându-se la o simplă pregătire contrainformativă. 

Ordinul dat, de a se efectua recrutări din rândul cetățenilor străini, nu a fost urmat 
de o intensificare a preocupărilor pe această linie, deși exisă posibilități ce ar putea 
fi valorificate, îndeosebi în problemele „sănătate“ (reprezentanţi de firme sau cadre 
medicale venite în ţară pentru afaceri sau schimb de experiență); „presă“ (străini veniți 
în România la specializare pe linie de Radioteleviziune şi care stau perioade mai mari 
de timp) şi „artă-cultură“ (studenţi străini la L.A.T.C. şi Institutul de arte plastice, cu 
legături în mediile artistice din țară şi exterior). 

Neajunsurile din munca cu reţeaua informativă explică, de altfel, şi volumul redus 
de informaţii de interes operativ obținut, mai ales în problemele justiţie, sănătate şi 
chiar în presă. 

2. Pe linia celor patru probleme continuă să se manifeste deficienţe şi în ce priveşte 
supravegherea și controlul informativ al străinilor care vin în contact cu persoane din 
baza noastră de lucru. De obicei, măsurile luate s-au limitat la cetăţenii străini veniți 
oficial în instituţiile date în responsabilitate, iar informaţiile obținute s-au referit în 
special la comportarea și activitatea desfășurată de aceştia numai pe timpul și în cadrul 
obiectivelor vizitate. În unele situaţii am aflat cu întârziere şi chiar de la alte unităţi 
despre existenţa străinilor în obiectivele noastre. 

Deși s-au făcut progrese în cunoașterea și prevenirea activităţilor ostile ale ziariştilor 
străini care au venit în ţară pe linie de Radioteleviziune, au fost situaţii când aceștia, 
ocolind măsurile noastre, au luat contact cu persoane aflate în preocupările organelor 
de securitate sau au realizat reportaje filmate, care ulterior au fost folosite în 
propaganda ostilă R.S. România. 

Nu am reușit să determinăm securităţile judeţene şi a municipiului București să 
se angajeze cu spirit de răspundere la supravegherea persoanelor care au rude în cadrul 
emigrației intelectuale reacționare, întreţin legături cu elemente ostile din exterior, 
în primul rând cu angajaţi sau colaboratori ai postului de radio „Europa Liberă“, 
precum şi a emisarilor acestora. 

Astfel, în lucrarea informativă a unor persoane care au legături în rândul 
emigrației reacționare măsurile luate au convers limitativ spre a cunoaşte numai dacă 
acestea, pe timpul călătoriilor efectuate în străinătate, s-au întâlnit cu Monica 
Lovinescu, Virgil Ierunca, Eugen Ionescu, Sanda Stolojan ori alte elemente ostile din 
exterior, fără a aprofunda și corela toate informaţiile deţinute. De aceea, n-am reușit 
să apreciem cu exactitate în ce măsură atitudinea și activitatea unora sunt consecința 
dirijării din afară, dacă anumite fapte sunt întâmplătoare sau fac parte dintr-o tactică 
prestabilită. 

De asemenea, măsurile întreprinse pe linia discreditării şi creării de disensiuni — 
între elementele care se implică în mod abil, discret, manevrând alte persoane așa- 
zis noncomformiste, în vederea deteriorării climatului politic din mediul creatorilor 
de literatură — nu au avut, în toate cazurile, continuitatea şi eficienţa scontate. 

Am avut și în acest an manifestări culturale și ştiinţifice importante pe linia 
problemelor „sănătate“, „artă-cultură“, pe care nu le-am controlat în suficientă măsură, 
iar în unele nu ne-am implicat deloc cu măsurile necesare. 

3. Continuă să se manifeste minusuri și pe linia urmăririi informative. În multe 
dosare de urmărire informativă se acţionează stereotip, cu măsuri de așteptare, ceea 
ce determină tergiversarea clarificării şi soluționării lor. Exemple sunt pe linia tuturor 
problemelor şi la mai multe inspectorate. Deși am fost preocupați să imprimăm 
ofițerilor de la securităţile judeţene și a municipiului Bucureşti un mai pronunțat spirit 
profesional în lucrarea informațiilor, rezultatele materializate în numărul cazurilor 
noi luate în lucru şi în modul cum se acţionează între ele nu se ridică la nivelul 
cerinţelor actuale. Există încă rezerve la unii ofițeri de a se angaja în lucrarea calificată 
a informaţiilor prin dosare de urmărire informativă, iar atunci când o fac nu depun 
eforturile necesare de gândire în a folosi în mod diversificat, ofensiv şi eficient 
mijloacele și metodele specifice de muncă. Așa se face că unele cazuri, inclusiv dintre 
cele lucrate nemijlocit („Ion Popa“, „Mihai“, „Barbu“ ş.a.) sau luate în control, 
trenează de mulţi ani, iar în alte situaţii asistăm la activităţi ostile şi nu reușim să 
găsim cele mai bune modalităţi de prevenire și neutralizare. 

4. Cu toate că în 1982 nu am fost surprinși de fapte sau fenomene deosebite, şi 
în ce privește latura preventivă a activităţii noastre au existat unele neajunsuri. 

Astfel, deși s-a acordat o atenție sporită prevenirii rămânerilor ilegale în străinătate 
— anul acesta efectuându-se studii asupra fenomenului respectiv, ce au fost difuzate 
la inspectorate —, pe linia problemelor „artă-cultură“ şi „sănătate“ numărul persoanelor 
din sectoarele date în competenţă care au refuzat înapoierea în ţară în 1982 a rămas 
ridicat (97 la „artă-cultură“, 118 la „sănătate“, 16 la „justiție“ şi 2 la „presă“). Fără 
a constitui singura cauză a acestui fenomen, trebuie să recunoaștem că încă se 
manifestă deficienţe în activitatea de verificare şi avizare a persoanelor care se 
deplasează în străinătate, în aplicarea cu strictețe și maximum de responsabilitate a 
prevederilor programelor de măsuri „Alfa“ şi „Atlas“. 

De asemenea, deși pe linia activităţii de prevenire a publicării unor lucrări cu 
conţinut necorespunzător ori interpretabil s-a acționat cu o eficienţă sporită, au existat 
totuşi câteva cazuri când asemenea materiale au ajuns la public (volumul de carica- 
turi al lui Mihai Stănescu, culegerea de schiţe „Aprobare pentru tangou“ a lui Viorel 
Cacoveanu, piesa de teatru „Cheile oraşului Breda“ de Ștefan Berceanu şi altele). 

Măsurile întreprinse asupra unor elemente așa-zis protestatare din problema 
„sănătate“ (medicii Raceu loan din Sibiu şi Dinulescu Radu din Râmnicu Vâlcea) 
nu au fost de natură să prevină trimiterea unor scrisori cu conţinut tendenţios postului 
de radio „Europa Liberă“ de către aceştia. 

Analiza modului în care sunt lucrate persoanele cu antecedente politice sau penale 
şi descendenţii unor asemenea elemente care îşi desfășoară activitatea în sectoarele 
date în răspundere a evidenţiat, între altele, că nu în toate cazurile se acţionează cu 
măsuri ferme de neutralizare a unora dintre ele, deşi informaţiile existente justifică 
acest lucru. 

Pe linia prevenirii intrării în contact a oamenilor de litere și artă care se depla- 
sează în exterior cu elemente din cadrul cercurilor reacționare, nu am atins obiectivul 
propus, de a asigura o temeinică pregătire contrainformativă tuturor celor care au plecat 
temporar în statele occidentale unde sunt concentrări importante ale emigrației 
intelectuale ostile. 

Deşi anul acesta s-au făcut pași importanţi în direcția contracarării propagandei 
dușmănoase și folosirii mai sistematice a presei în combaterea și demascarea 
postului de radio „Europa Liberă“, nu ne putem declara pe deplin mulţumiţi de 
rezultatele obţinute. Avem în vedere că nu am reuşit să determinăm pe unii oameni 
de litere — elogiați în emisiunile postului respectiv — să solicite încetarea referirilor 
la adresa lor. De asemenea, nu au fost antrenate în suficientă măsură şi alte 
personalități ale vieţii noastre culturale în acţiunea de ripostă şi demascare a 
caracterului subversiv al propagandei desfăşurate de asemenea oficine. 

5. În activitatea de coordonare, îndrumare și control, acordând atenţie prioritară 
inspectoratelor cu problematică mai complexă pe linia serviciului, nu am reușit să 
le determinăm pe toate celelalte să desfăşoare o activitate la nivelul cerinţelor. 

Deşi cu prilejul întocmirii planurilor de măsuri în probleme am stipulat termene 
concrete la care inspectoratele să raporteze stadiul executării unor sarcini, şi în acest 
an au fost necesare dese reveniri telefonice pentru a face acest lucru. Trebuie să 
recunoaștem că nu am găsit mijloacele necesare pentru a stimula la ofiţerii 
corespondenți din teritoriu o atitudine mai responsabilă privind sarcinile de plan. 

Și din acest motiv, pe linia problemei „sănătate“ nu s-a reușit finalizarea 
analizelor prevăzute privind „Aspectele rezultate din supravegherea cetăţenilor 
străini care vizitează instituţiile sanitare“ şi „Situaţia operativă din rândul cadrelor 
medicale cu antecedente politice sau penale“. 

În directă dependență de acest aspect este cel al circuitului informaţional de la 
inspectorate către noi, care a continuat să fie redus și în anul 1982. 

Pentru remedierea acestui neajuns am procedat la trimiterea în judeţe, prin adresă, 
a unor tematici, pe baza cărora să raporteze stadiul situaţiei operative şi informațiile 
ce le deţin asupra unui anumit aspect, practică ce o vom folosi mai intens în viitor. 

Deşi prin difuzarea tematicilor respective am reușit să angrenăm în mai bună 
măsură securităţile judeţene și municipiul București la efectuarea de studii și analize 
pe fenomene, rezultatele nu ne satisfac, manifestându-se încă superficialitate, 
formalism şi lipsă de profunzime chiar din partea unor inspectorate cu pondere în 
problematica serviciului nostru (I.M.B. — Securitate, 1]. Cluj, Sibiu, Braşov, 
Constanţa, Bihor etc.). 

Lipsurile care s-au manifestat în problemele de competenţa serviciului, 
neîmplinirile care au grevat în anumite situaţii eficiența activităţii desfășurate, sunt 
consecința unor deficienţe din stilul şi metodele noastre de muncă. 

Deși comparativ cu etapa anterioară s-au obținut rezultate mai bune pe linia tuturor 
problemelor, atât eu, cât și ceilalți ofiţeri din serviciu nu am militat cu destulă exigență 
și fermitate pentru a se produce revirimentul necesar pe planul calității muncii 
informativ-operative la toate compartimentele corespondente, pentru schimbarea 
radicală a opticii depășite în care unele cadre abordează conținutul sarcinilor în aceste 
domenii sensibile. 

Nu am reușit încă să determinăm toate securitățile judeţene să raporteze în mod 
sistematic şi în timp util despre faptele şi fenomenele importante cu care se confruntă, 
pentru a putea dirija şi mai activ toate problemele de fond din sfera noastră de 
preocupare. 

Nici noi nu ne-am făcut simțită, în măsura necesară, prezenţa la toate compar- 
timentele din teritoriu, unele chiar cu pondere pe problematica serviciului (Cluj, laşi, 
Prahova, Dolj). Personal, am efectuat puţine zile [de] deplasare la securităţile 
judeţene. 

La acest capitol doresc să mai subliniez că la unii ofițeri din serviciu s-a constatat 
o insuficientă preocupare pentru îmbunătăţirea continuă a activităţii proprii şi 
perfecționarea muncii în cadrul problemei în care lucrează. Ofiţeri cu experiență, ca 
It.-col. Vărzaru Gheorghe, It.-col. Wawiernia Mihai și colonel Bude Vasile, puteau 
să se manifeste mai activ în cadrul serviciului, să dea dovadă de mai multă inițiativă 
şi angajare în rezolvarea problemelor de fond, să-și organizeze mai bine inclusiv 
activitatea proprie, pentru a preveni înregistrarea de restanţe în realizarea la timp a 
sarcinilor ce le-au avut de îndeplinit. 

În problemele sănătate, presă, justiţie, nu întotdeauna am abordat sarcinile 
profesionale într-o perspectivă mai largă, așteptând ca unele probleme și fenomene 
să le aducă timpul în atenţia noastră, fără ca noi să le intuim din vreme şi să pregătim 
măsurile necesare de cunoaştere şi prevenire. 

Evident că sublinierea neajunsurilor [semnalate] și a altora ce vor fi reflectate cu 
acest prilej nu ne diminuează din realizările obținute, dar trebuie să ne mobilizeze 
pe fiecare la o muncă și mai responsabilă în viitor, pentru ca activitatea informativ- 
operativă în problemele pe care le coordonăm să se ridice la parametri de calitate şi 
eficiență cerute de nevoile actuale. 

V. Pentru remedierea neajunsurilor și ridicarea calității și eficienței muncii 
noastre în sectoarele de artă-cultură, presă, sănătate și justiţie, în anul 1983 se va 
acționa prioritar în următoarele direcții: 

1. Continuarea preocupărilor pe linia îmbunătăţirii concepţiei de muncă în 
problemele date în răspundere, a schimbării opticii greșite în care unele cadre, inclusiv 
cu funcţii de conducere, mai abordează importanţa și conținutul sarcinilor în aceste 
domenii. 

În acest scop, vom urgenta definitivarea și prezentarea conducerii Departamentului 
Securităţii Statului, spre aprobare și difuzare, planurile de măsuri de perspectivă în 
problemele „artă-cultură“ și „presă“ şi vom urmări îndeaproape modul cum 
securitățile judeţene şi a municipiului București acţionează pentru realizarea 
obiectivelor şi sarcinilor stipulate în toate planurile de muncă din problemele 
serviciului. 

2. Dezvoltarea potențialului informativ, atât prin recrutarea de noi surse — 
îndeosebi în locurile şi mediile în care nu se asigură încă un control informativ la 
nivelul exigenţelor actuale —, cât mai ales prin perfecţionarea în continuare a muncii 
de instruire, dirijare şi verificare a acestora. 

În activitatea de punctare, studiere şi recrutare ne vom orienta în principal spre 
persoane cu reale posibilităţi şi perspective în munca de culegere a informațiilor, 
capabile să rezolve şi alte sarcini — de influență, dezinformare etc. — în țară şi 
străinătate. 

3. Intensificarea activităţii de cunoaștere în toate locurile şi mediile de artă-cultură, 
presă, sănătate şi justiție, pentru a asigura o temeinică stăpânire a situaţiei operative. 

4. Verificarea şi soluţionarea operativă a informațiilor, pentru a putea preveni în 
timp util apariţia unor fapte sau fenomene negative. 

5. Cuprinderea în forme de lucru organizate a tuturor persoanelor potențial 
periculoase pentru securitatea statului. 

6. Imprimarea unui mai pronunţat spirit profesional în clarificarea şi finalizarea 
operativă a dosarelor de urmărire informativă aflate în lucru. 

În acest sens, ofiţerii serviciului vor acționa cu mai mult spirit profesional în 
cazurile proprii şi se vor implica concret, într-o mai mare măsură, în soluţionarea 
cazurilor şi informaţiilor deosebite de la inspectorate. 

7. Întărirea fermității față de persoanele care manifestă atitudine ostilă politicii 
partidului și statului nostru, adecvarea măsurilor de prevenire și neutralizare la 
particularitățile fiecărui caz în parte. 

8. Contracararea acţiunilor cercurilor reacționare din străinătate de a genera o 
mișcare contestatară intelectuală în ţara noastră, de a racola și determina să rămână 
în exterior persoane din sectoarele date în responsabilitate, de a stimula apariţia altor 
fapte sau fenomene negative în rândul oamenilor de artă, cultură, presă, a cadrelor 
medicale şi din justiţie. 

În acest scop, vom spori preocupările de cunoaștere nemijlocită a intenţiilor 
cercurilor reacționare vizând mediile din răspunderea serviciului și vom dezvolta 
colaborarea pe această linie cu U.M. 0544. 

9. Creşterea contribuţiei specifice la activitatea de demascare, neutralizare sau 
limitare a efectelor negative ale acţiunilor ostile de incitare şi propagandă vizând 
compromiterea politicii culturale, ideologice, medicale și juridice a partidului. 

10. Sporirea responsabilităţi în verificarea temeinică și avizarea persoanelor care 
călătoresc în străinătate, în interes de serviciu sau personal. 

11. Pregătirea contrainformativă înaintea plecării în Occident a tuturor persoanelor 
din sectoarele de artă-cultură, presă, sănătate și justiție şi înlăturarea tendințelor de 
formalism și superficialitate din această activitate, pentru a realiza o limitare 
efectivă a numărului celor care în exterior intră în contact cu cercurile reacționare 
şi se expun influenţei lor negative. 

12. Perfecționarea activităţii de apărare a secretului de stat, de protejare a 
cercetărilor medicale de valoare şi a autorilor acestora. 

13. Antrenarea într-o mai bună măsură a ofiţerilor de la securităţile judeţene și a 
municipiului Bucureşti în analiza şi studierea faptelor sau fenomenelor specifice 
domeniilor aflate în competență. 

În acest sens, vom generaliza practica determinării unor studii şi analize prin 
trimiterea unor tematici la inspectorate, cu stipularea concretă a termenelor de realizare. 

14. Creşterea operativităţii şi informarea organelor de partid și de stat competente, 
pentru a interveni cu măsuri pentru prevenirea unor stări de spirit necorespunzătoare, 
a altor fapte sau fenomene negative. 

15. Identificarea unor noi pârghii de natură a stimula securităţile judeţene şi a 
municipiului București la asigurarea unei fluenţe informaţionale sporite către 
direcție, pentru a ne permite o mai promptă cercetare și abordare de fond a faptelor 
şi fenomenelor cu care ne confruntăm pe ţară în sectoarele de artă-cultură, presă, 
sănătate şi justiţie, în scopul desprinderii de concluzii operative și stabilirii unor măsuri 
eficiente în vederea eradicării sau limitării efectelor lor negative. 

Raportez că în cadrul serviciului există şi un potenţial bun și o atmosferă propice 
de muncă. Printr-o dozare mai bună a eforturilor şi forţelor şi o angajare plenară a 
fiecăruia dintre noi, există garanţia că vom reuşi să conferim activității noastre 
valenţele necesare, astfel încât activitatea de securitate din problemele date în 
responsabilitate să se înscrie pe o linie mereu ascendentă. 

În încheiere, fiind convins că exprim adeziunea tuturor celor prezenţi, vă asigur, 
tovarășe general și pe tov. colonel Ștefănescu Mircea, de al cărui sprijin competent, 
colegial, ne-am bucurat în permanență, că ofițerii Serviciului 5, conștienți de 
importanţa sarcinilor şi misiunilor ce le revin, vor acţiona pe măsura acestora, 
subordonându-și întreaga lor capacitate și energie îndeplinirii ireproşabile a sarcinilor 
şi misiunilor încredințate. 


Șeful serviciului 
Lt. colonel 


Merce Ilie 


Rd 0161/1262 / 12 decembrie 1982 

1983 februarie 11. Plan de măsuri al Direcţiei | pentru cunoaşterea, prevenirea 
şi contracararea „activităţii clandestine ostile“ desfășurate de 
cultul „Adventişti de ziua a 7-a“ şi grupările religioase 
„Adventişti-reformiști“ şi „Adventişti-protestanţi“ 


Ministerul de Interne Strict secret 
Departamentul Securităţii Statului 

Direcţia | 

140/BN/001590 din 11 februarie 1983 


Se aprobă 

Locţiitor al şefului Direcţiei | 
Colonel 

Pleşea Constantin 

14 februarie 1983 


Plan de măsuri 
pentru cunoaşterea, prevenirea şi contracararea activităţii clandestine ostile 
desfăşurate împotriva ţării noastre sub acoperirea cultului „Adventişti 
de ziua a 7-a“ şi a sectei ilegale „Adventişti-reformişti“ 


În conformitate cu sarcinile prevăzute în Programul de măsuri al Departamentului 
Securităţii Statului, în problema „Elemente ostile care își desfășoară activitatea în 
rândul cultelor și sectelor“, pentru cunoașterea, prevenirea și neutralizarea acțiunilor 
ostile desfășurate de către membrii cultului neoprotestant „Adventiști de ziua a 7-a“ 
şi ai sectelor „Adventiști-reformiști“ și „Adventişti-protestanţi“, a emisarilor 
Conferinţelor Generale adventist-reformiste din S.U.A. și R.F. Germania, a unor 
misionari cultici și cetățeni străini, semnalați și depistaţi cu astfel de preocupări, 
activitatea de securitate în aceste subprobleme se va desfășura având la bază 
prevederile documentelor de partid, ale legilor țării, precum și ale ordinelor și 
instrucțiunilor specifice de muncă. 

Urmare a intensificării măsurilor informativ-operative în scopul cunoașterii 
activităţii clandestine şi ostile desfășurate de unele elemente din rândul cultului 
neoprotestant „Adventiști de ziua a 7-a“ şi a disidenţei acestuia, sectele „Adventiști- 
reformiști“ și „Adventişti-protestanți““, s-au obținut date și informații care atestă faptul 
că în ultimul timp, sub acoperirea religiei, unele persoane au organizat în secret acțiuni 
dușmănoase, incitați de emisari ai unor cercuri şi organizaţii reacționare din 
străinătate, precum și de emisiunile provocatoare ale posturilor de radio străine, în 
special „Europa Liberă“, şi [de] presa reacționară din Occident. 

În consecință, sunt tot mai frecvente cazurile când emisari ai unor organizații şi 
cercuri religioase reacționare din străinătate vin în R.S. România, acționând asupra 
bazei noastre de lucru din locurile şi mediile specifice acestor subprobleme, cu 
următoarele misiuni: 

— instigarea unor persoane la activităţi anarhice, în scopul obţinerii aprobărilor de 
emigrare, urmând a le folosi ulterior în acțiuni de denigrare a realităților din România; 

— introducerea ilegală de materiale de propagandă cu conținut mistic şi ostil, 
multiplicarea şi difuzarea lor în ţară în mod clandestin; 

— sustragerea credincioşilor de la activități economico-productive, politice, 
social-culturale, ştiinţifice, militare etc.; 

— instigarea la reorganizarea pe ţară, în condiţii secrete, a sectelor „Adventiști- 
reformiști şi protestanți“, a grupărilor „T.K.W.“, „Roua Dimineţii“ sau „Mica 
Rămășiță““, disidenţe desprinse din cultul legal A.Z.S.; 

— incitarea credincioşilor din cultul A.Z.S. la acţiuni de nesupunere față de pastorii 
şi conducătorii acestuia, etichetați ca „vânduți“ statului, pe fondul motivaţiei unei 
așa-zise campanii de frustrare a credincioşilor de drepturi şi libertăţi pe plan 
religios. 

Fiind sesizate mutațiile produse în situaţia operativă din aceste subprobleme, 
organele de securitate, folosind mai judicios potenţialul informativ și celelalte mijloace 
specifice de muncă, au reușit să contracareze din acţiunile dușmănoase iniţiate în 
străinătate și în ţară, constatându-se şi neajunsuri în activitatea de cunoaștere și pre- 
venire la timp a acestora, impunându-se totodată măsuri ferme pentru lichidarea lor. 

În conformitate cu prevederile Programelor de măsuri ale Departamentului 
Securităţii Statului şi ale Direcţiei 1 pe anul 1983, inclusiv cel în problema „culte- 
secte“, pentru organizarea pe o treaptă superioară şi perfecționarea activităţii de 
cunoaștere, prevenire şi neutralizare a acţiunilor de natură ostilă statului nostru, 
desfășurate sub masca cultului adventist și disidențele acestuia, se va acționa cu 
prioritate în vederea realizării următoarelor obiective: 

]. Exercitarea controlului informativ-operativ deplin, mai incisiv și pe o treaptă 
superioară etapei parcurse, asupra tuturor persoanelor pretabile la fapte dușmănoase 
sub masca religiei adventiste, precum și asupra locurilor și mediilor unde pot să apară 
fapte şi fenomene ostile. 

II. Sporirea eficienţei măsurilor de depistare, contracarare și neutralizare a 
acțiunilor cetăţenilor străini şi emisarilor organizaţiilor religioase reacționare care 
instigă la activităţi ostile persoane de religie adventistă ori culeg informații pe care 
le folosesc în străinătate la denigrarea realităților din ţara noastră. 

III. Identificarea şi anihilarea canalelor prin care se introduc materiale cu caracter 
mistic şi ostil, precum și de trimitere în străinătate a unor date destinate speculațiilor 
denigratoare cu privire la libertăţile religioase din ţara noastră, în scopul îngrădirii 
oricăror posibilități, de a se acţiona clandestin ori în afara cadrului legal stabilit prin 
statutul de organizare și funcționare al cultului A.Z.S. 

IV. Îmbunătăţirea substanţială a muncii de culegere și valorificare a informaţiilor 
referitoare la activități de natură să afecteze climatul politic din ţara noastră, 
direcţiile şi intenţiile de reorganizare a sectelor „Adventiști-reformiști“ și „Adventiști- 
protestanți“ în condiții de clandestinitate și adaptarea mijloacelor şi metodelor folosite 
în raport cu mutaţiile produse în situația operativă, spre a realiza în principal scopul 
preventiv al muncii organelor de securitate. 

Concomitent, vor fi extinse şi diversificate acțiunile de influențare, compromitere, 
dezinformare şi descurajare a persoanelor ostile din cadrul cultului adventist şi a 
sectelor „Adventişti-reformiști“ şi „Adventiști-protestanţi“, cât şi a unor organizații 
reacționare din străinătate, care sub acoperirea religiei adventiste desfășoară acțiuni 
ostile. 

În vederea realizării acestor obiective, se vor întreprinde următoarele măsuri: 


1. Dezvoltarea măsurilor informativ-operative asupra tuturor persoanelor, 
locurilor şi mediilor unde pot să apară acţiuni potrivnice statului nostru sub 
acoperirea cultului A.Z.S. şi a sectelor respective, în vederea asigurării 
cunoaşterii, prevenirii şi neutralizării acestora. 

a) În acest scop se va imprima un caracter mai ofensiv muncii de prevenire, 
acționându-se cu prioritate pentru creșterea volumului și calităţii informațiilor 
referitoare la: 

— încercările de a afecta climatul politic din ţara noastră, sub diferite forme, de 
către emisari aparținând unor cercuri şi organizaţii reacționare din străinătate, cum 
sunt: „Biserica subterană“, „Isus pentru lumea comunistă“, „Solia pentru timpul 
prezent“, „Biserica evanghelică clandestină“, „Conferinţele Generale adventist- 
reformiste“ din S.U.A. şi R.F. Germania etc.; 

— cetățeni străini, emisari și emigranţi de origine română care vin în ţară cu 
misiunea de a instiga deservenţii şi credincioşii cultului A.Z.S. la acțiuni anarhice; 

— crearea de disidenţe și încurajarea unor elemente fanatice pentru a trece la 
manifestări de denigrare a realităților existente în R.S.R. privind drepturile și 
libertăţile religioase; 

— persoane cu preocupări de a introduce în ţară materiale cu conținut mistic și ostil, 
precum și de a scoate în exterior scrisori, memorii, apeluri, proteste, publicații etc. 
şi descoperirea canalelor folosite în acest scop. 

Avem în vedere în primul rând faptul că din R.P. Ungară şi R.S.F. Iugoslavia, prin 
intermediul micului trafic, este introdusă literatura specifică adventiștilor reformiști, 
fiind apoi tradusă în limbile română şi maghiară, multiplicată şi difuzată de către 
Boldijar Zoltan din Cluj-Napoca, stabilit că deţine funcţia de secretar al tineretului 
adventist-reformist din ţara noastră. 

Sarcină permanentă. 
Răspund: Cpt. Bordeianu N. și ofiţerii din problemă de la securităţile 
judeţene şi a municipiului Bucureşti. 

b) Asigurarea controlului informativ asupra locurilor şi mediilor unde se pot 
produce acţiuni ostile sub acoperirea activităţii cultului A.Z.S. şi a sectelor ilegale 
„Adventişti-reformiști“ şi „Adventiști-protestanţi“, avându-se în vedere în mod 
deosebit persoane care: 

— activează în cadrul organizaţiilor religioase reacționare din exterior, al 
comunităţilor adventiste formate din români emigranți în S.U.A., R.F. Germania, 
Austria, Elveţia şi Australia, precum și al altor comunităţi adventiste din străinătate, 
unde activează elemente reacționare şi ostile ţării noastre, cum sunt: Cureteu 
Octavian, Ghiţescu Nicuşor, Isaia Gabriel, Cazan Titu, Burghelea Eugen, Balotă 
Costică, Ene Gheorghe, Caraivan Geo şi alții; 

— întrețin legături cu emisari şi misionari ai centrelor și organizațiilor religioase 
reacționare din exterior ori cu alţi străini, inclusiv emigranți originari din țara noastră, 
semnalați că manifestă interes față de activitatea religioasă adventistă din ţara noastră; 

— sub influenţa „Conferinţelor Generale adventist-reformiste“ din S.U.A. şi R.F. 
Germania au trecut la reorganizarea în secret a sectei „Activişti-reformiști“, prin 
numirea Comitetului de conducere al sectei pe ţară, a conducerii „câmpurilor 
misionare“ sub o conducere unică, prin reunificarea celor trei mari grupări adverse 
şi punerea acestora sub dependența și ex-jurisdicțţia dogmatică a organismelor 
„adventist-reformiste“ de conducere pe plan mondial (S.U.A.) şi european (R.F.G.); 

— sub influenţa organizaţiei „Solia pentru timpul prezent“ din R.F. Germania, 
membrii grupării disidente „Roua dimineţii“ sau „Mica Rămăşiță“ din ţară încearcă 
să-şi reia activitatea clandestină ostilă, în special după eliberarea din detenţie a 
conducătorilor: Szatmari Alexandru din Dumbrăveni — Sibiu, losub Elena din Piatra 
Neamţ, Alexandru Gheorghe — Ploieşti, Ciobanu Gheorghe — București și Sima Costel 
din Fetești — Teleorman. 

— au făcut parte din gruparea disidentă „T.K.W.“ sau au fost excluși din cultul legal 
A.Z.S. pentru diferite abateri, în special pentru idei, concepţii disidente și anarhice, 

— persoane din sectele adventişti-reformiști și protestanți ce au fost condamnate 
pentru refuzul satisfacerii serviciului militar sau alte fapte de drept comun și, împreună 
cu o serie de elemente din cultul A.Z.S. nemulţumite, fanatice şi zeloase, acționează 
deschis ori pe căi neoficiale prin redactarea și difuzarea de memorii, apeluri, 
proteste etc. către diferite organisme internaționale, posturi de radio occidentale ori 
şefi de state, în ideea revendicări unor drepturi și libertăţi religioase, cu scopul de 
a crea în ţară o stare de spirit necorespunzătoare și de neîncredere; 

— colportează ştirile transmise de posturile de radio „Vocea Speranței“, şi 
îndeosebi „Europa Liberă“, cu privire la așa-zisele persecuții religioase din ţara noastră; 

— sunt cunoscute cu antecedente politice ori penale, au rude și relaţii în străinătate 
sau au călătorit în Occident în diferite scopuri; 


598 


— familiile membrilor cultului A.Z.S. şi ai sectelor „Adventiști-reformiști“ şi 
„Adventişti-protestanţi“ care solicită aprobare de a pleca din ţară, asigurându-se 
cunoașterea intențiilor acestora și prevenirea oricăror acţiuni ostile din partea lor. 

Trimestrial şi ori de câte ori situaţia operativă o va impune, se va analiza modul 
în care se realizează controlul informativ asupra acestor categorii de persoane, locuri 
şi medii, stabilindu-se măsuri corespunzătoare. 

Răspund: Cpt. Bordeianu N. și ofiţerii din problemă de la securităţile 

judeţene şi a municipiului Bucureşti. 
judeţene şi a municipiului Bucureşti, se vor intensifica măsurile de penetrare 
informativă, pentru a putea cunoaște scopurile şi direcţiile de activitate ale 
principalelor centre şi organizaţii reacționare din străinătate, în vederea prevenirii și 
combaterii acţiunilor preconizate împotriva ţării noastre sub masca religiei adventiste. 

În contextul scopurilor propuse mai sus, împreună cu U.M. 0544/225 vor fi instruiți 
„Matei Gheorghe“ și „Nelu“, din legătura Serviciului IV — Direcţia I, „Palievici“, 
„Profesorul“, „Danielovici“, din legătura I.M.B.-Securitate, „Faluvegy“ — 1.J.Cluj, 
„Gyepesi loan“, „Mare loan“ şi „Dunăreanu“ — 1.J. Mureș, „Friciu“ — 1.J. Sibiu, 
„Iliescu“ — 1.J. Dolj, „Boboc“ şi „Tănase“ — 1.J. Bacău şi alţii. 

De asemenea, se va pune accent pe exploatarea informativă a unor emisari sau 
cetăţeni străini ce vor vizita R.S. România, printre care: Tuleu Paulo, Nicolici John, 
Wolp W., Smith S., Balbahaz O., Morlocan Alexandru senior şi junior — adventiști- 
reformiști din S.U.A. —, Diira Andreas și Davis Gary Allen din R.F.G., conducători 
ai organizaţiei „Solia pentru timpul prezent“ și alții. 

Trimestrial şi ori de câte ori este necesar, se va analiza eficienţa informaţiilor 
obținute, exploatarea lor și măsurile întreprinse, iar concluziile desprinse se vor raporta 
la Direcţia I, care vor servi ca bază unor informări de profil către conducerea 
Departamentului Securităţii Statului. 

Răspund: Cpt. Bordeianu N. și ofiţerii din problemă de la securitățile 
judeţene şi a municipiului Bucureşti. 

d) În conlucrare cu Direcţia a II-a, va fi intensificată activitatea de supraveghere 
şi urmărire informativă a elementelor anarhice și ostile din cultul A.Z.S. și sectele 
„Adventişti-reformişti“ şi „Adventişti-protestanți“ care lucrează în obiective 
economice, institute de cercetări, ministere etc., în vederea prevenirii creării unor stări 
de spirit necorespunzătoare, proliferării, colportării de ştiri şi date tendențioase. 

Sarcină permanentă. 
Răspunde: Cpt. Bordeianu N. 

e) Se va conlucra cu Direcţia a III-a în întreprinderea de măsuri informativ- 
operative pentru cunoaşterea activităţii personalului ambasadelor, consulatelor şi 
agenţiilor economico-știinţifice acreditate în ţară care frecventează comunitățile 
adventiste, contactează persoane din cultul adventist, instigă la emigrare, ponegresc 

politica statului român privind drepturile și libertăţile religioase, introduc materiale 
cu conţinut mistic şi ostil, preiau scrisori, memorii, apeluri etc., cu scopul de a fi 
folosite în acțiuni potrivnice statului român. 

În același context se va acționa mai eficient pentru identificarea și neutralizarea 
elementelor autohtone adventiste care intră în contact cu diplomaţi și cetăţeni străini 
cu reședința temporară în ţara noastră, care încearcă să meargă la sediile consulatelor 
şi ambasadelor străine acreditate în ţară, în special [la] cele ale S.U.A. 

O atenţie deosebită, în colaborare cu Serviciul VI din Direcţia I, se va acorda în 
acelaşi scop cetățenilor străini aflaţi la studii în ţara noastră, care frecventează 
comunităţile adventiste, unele locuri și medii adventiste şi adventist-reformiste. 

Sarcină permanentă. 
Răspunde: Cpt. Bordeianu N. 

£) Se va menţine o conlucrare mai eficientă cu Unităţile Speciale „T“, „S“ şi „F“, 
în scopul depistării persoanelor din cultul A.Z.S. şi sectanţilor reformiști care întrețin 
relaţii cu organizații și centre religioase reacționare din străinătate, precum și la 
identificarea canalelor prin care se transmit în exterior date cu conţinut denigrator 
la adresa politicii statului român privind libertăţile religioase ori prin care se 
încearcă introducerea de materiale cu conţinut mistic și ostil. 

Sarcină permanentă. 
Răspund: Cpt. Bordeianu N. şi ofiţerii din problemă de la securităţile 
judeţene şi a municipiului Bucureşti. 


2. Adaptarea mijloacelor şi metodelor specifice de muncă ale organelor de 
securitate pentru contracararea acțiunilor ostile desfăşurate sub masca religiei 
adventiste la mutaţiile survenite în situaţia operativă. 

a) În acest scop va fi organizată mai eficient activitatea de supraveghere şi urmărire 
informativă a emisarilor şi altor cetăţeni străini, în vederea depistării celor cu intenții 
de a instiga persoane din cadrul cultului A.Z.S., a conducătorilor sectanţi adventiști- 
reformiști şi adventiști-protestanți, la acţiuni potrivnice statului nostru prin: 

— realizarea unor contacte secrete cu persoane anarhice şi protestatare din cultul 
A.Z.S. şi sectanţi adventiști-reformiști şi protestanți, pe care îi instigă la emigrare; 

— intermedierea unor legături secrete ale elementelor ostile din ţară cu centre, 
organizaţii și posturi de radio reacționare din străinătate; 

— crearea de grupări disidente-anarhice. 

Trimestrial, vor fi analizate informațiile obținute despre activitatea cetăţenilor 
străini și emisari semnalaţi cu astfel de preocupări. În acest sens, avem în vedere pe 
următorii: Diira Andreas și Davis Gary Allen, conducători ai organizaţiei „Solia pentru 
timpul prezent“ din R.F. Germania, Tuleu Paulo, Nicolici John, Smith S$., Balbahaz 
C., de la Conferinţa Generală adventist-reformistă din S.U.A., Balotă Costică din 
Elveţia, Devay Francisk din S.U.A., Bokor loan din R.P. Ungară, Gutnekt H., Lavrik 
Andrei și Wolp Wilhelm de la Conferința Generală adventist-reformistă din R.F. 

Germania, Burghelea Eugen, Iancu Gheorghe, Eugen Siegel, fraţii Gubesch din R.F. 
Germania și alții. 

În urma analizei acestor cazuri, se vor prezenta conducerii Direcţiei 1 propuneri 
pentru fiecare caz în parte. 

Răspunde: Cpt. Bordeianu N. 

b) Și în continuare se va acorda atenţie sporită legăturilor din țară ale cetăţenilor 
străini şi emisarilor, cunoscute cu preocupări de a multiplica, depozita și difuza 
materiale cu conţinut mistic şi ostil, precum şi de a trimite în străinătate date 
denigratoare vizând politica statului nostru privind drepturile şi libertăţile religioase. 

Dintre acestea, exemplificăm pe: Coconcea Octavian, Grigorescu Cornel, Sima 
Constantin și Neacşu Ion din cultul A.Z.S. — toţi din București, Boldijar Zoltan şi 
Hathazi Samuel din Cluj-Napoca, Mihail Corneliu şi Preda Gheorghe din București, 
adventiști-reformiști cunoscuţi cu preocupări de a multiplica și difuza ilegal literatură 
sectantă. 

Trimestrial, la nivelul şefilor serviciilor de informaţii interne şi al șefilor 
securităților judeţene şi a municipiului București vor fi analizate informaţiile 
obţinute despre astfel de preocupări clandestine, stabilindu-se măsuri de clarificare 
şi documentare a lor prin organele de miliție. 

Răspund: Cpt. Bordeianu N. și ofițerii din problemă de la securităţile 
judeţene şi a municipiului Bucureşti. 

c) Se va imprima un ritm mai ofensiv și accelerat modalităţilor de clarificare a 
informaţiilor referitoare la cele 28 persoane din cultul A.Z.S. şi 29 adventiști-reformiști 
şi adventiști-protestanţi, lucrate prin dosare de urmărire informativă, semnalate cu 
preocupări de a desfășura activităţi ostile sub masca religiei adventiste ori care întreţin 
legături cu centre și organizații religioase reacționare din străinătate şi cu emisari ai 
acestora. 

— Până la 30 aprilie 1983 vor fi analizate toate informaţiile de acest fel, iar cele 
mai deosebite vor fi luate în controlul conducerii securităţilor judeţene şi a 
municipiului București, stabilindu-se măsuri concrete de prevenire şi neutralizare. 

— Până la 1 martie 1983 vor fi puse în lucru, prin dosare de urmărire informativă, 
informaţiile privind activitatea clandestină a conducătorilor sectanți adventiști- 
reformiști pentru unificarea grupărilor adverse sub o conducere unică pe ţară. Avem 
în vedere în principal pe următoarele elemente: Mihail Corneliu din Bucureşti; 
Ghimfus Traian și Titi Manea — Teleorman; Crăcea Traian și Dălălău Vasile — Mureș; 
Pop loan, Victor Nicolae și Marinică Ion — Ploiești; Ciurea Dumitru — Craiova; Boldijar 
Zoltan, Radulovici Ana şi Hathazi Samuel — Cluj-Napoca; Cucos Nicolae — Botoșani; 
Ungureanu Nicolae — Suceava; Petreanu Teodor şi Prună lon — Braşov; David 
Alexandru — Sibiu; Buzdugan lon — Arad; Buftea loan — Maramureș și alții. 

Totodată, se va analiza oportunitatea luării în controlul Serviciului IV a unora din 
cazurile enumerate pentru a impulsiona, coordona și acorda sprijin concret în 
clarificarea lor. 

În acest context, în cazurile aflate în control — „Fotograful“ de la [.J. Alba, 
„Ardeleanu“ de la 1.]. Constanţa și D.U.I. „Miron“, elemente de vârf în secta 
reformistă, se va acționa prin măsuri combinative pentru crearea de disensiuni, derută 
și compromiterea lor față de masa sectanțţilor și ceilalți conducători reformiști. 

Răspund: Cpt. Bordeianu N. și ofiţerii din problemă de la securitățile 
judeţene şi a municipiului Bucureşti. 

d) În vederea asigurării informative a locurilor şi mediilor unde pot apărea acţiuni 
ostile sub acoperirea cultului A.Z.S. şi a sectelor „Adventiști-reformiști““ și „Adventiști- 
protestanți“, precum și a persoanelor pretabile a fi atrase la asemenea activităţi, în 
cursul anului 1983, pe ţară, potenţialul informativ va crește cu 34 surse, prin atragerea 
la colaborare a 22 informatori din cultul legal A.Z.S. şi a 12 informatori din sectele 
respective. Personal voi recruta 2 informatori, câte unul în fiecare subproblemă. 

Trimestrial, se va analiza modul cum se realizează acțiunea de atragere la 


rezolva sarcini interjudeţene și în străinătate, precum și a celor care se bucură de 
autoritate şi influenţă ori au perspective de afirmare în cult. Se va acorda atenție 
deosebită atragerii la colaborare a elevilor de la Seminarul teologic A.Z.S. din 
București. 

De asemenea, vor fi luaţi în studiu pentru atragere la colaborare următorii cetățeni 
străini: „Moris“ din S.U.A., „Paul“, „Grig“ şi „Doris“ din R.F. Germania, urmând a 
se finaliza o recrutare din rândul acestora până la 15 decembrie 1983. 

Termen: trimestrial. 
Răspund: Cpt. Bordeianu N. și ofiţerii din problemă de la securitățile 
judeţene şi a municipiului Bucureşti. 

e) Trimestrial, la nivelul factorilor de conducere din securităţile judeţene şi a 
municipiului București se va analiza eficiența muncii cu reţeaua informativă, 
stabilind sarcini prioritare de rezolvare, cu accent pe formarea și pregătirea unor surse 
în vederea descifrării faptelor ce indică activităţi ostile şi canale de legătură cu 
străinătatea. Concluziile desprinse se vor raporta conducerii Direcţiei |. 

Răspund: Cpt. Bordeianu N. și ofiţerii din problemă de la securitățile 
judeţene şi a municipiului Bucureşti. 


3. Creşterea eficienţei măsurilor de prevenire şi neutralizare a acţiunilor 
clandestine ostile, desfăşurate sub acoperirea cultului A.Z.S. şi a sectelor 
„Adventişti-reformişti“ şi „Adventişti-protestanţi“, în urma incitării centrelor 
şi organizațiilor religioase reacționare din străinătate. 

a) Activitatea de analiză și valorificare a informaţiilor va marca un salt calitativ, 
acordându-se atenţie prioritară pe dezvoltarea preocupărilor ofițerilor din problemă 
de la securităţile judeţene şi a municipiului București, de a efectua studii pe cazuri 

şi fenomene, cu scopul de a descoperi cauzele care generează stări de spirit negative 
în diferite locuri şi medii din cadrul cultului A.Z.S. şi sectanţilor adventişti- 
reformiști și protestanți, în scopul determinării celor mai adecvate măsuri de 
prevenire şi neutralizare. Totodată, se va acorda atenţie deosebită schimbului de 
informaţii interjudeţene, pentru asigurarea permanentă a cunoașterii situației operative 
şi a stării de spirit din cele trei subprobleme, precum și influenţei exercitate în aceste 
medii de posturile de radio străine, îndeosebi „Vocea Speranţei“ şi „Europa Liberă“. 

Întrucât mai multe elemente adventiste au fost implicate în cazurile „Canalul-80“* 
şi „„Canalul-8 1“, împreună cu persoane aparținând cultelor C.D.E.!, penticostal, baptist 
şi sectei interzise „Oastea Domnului“, în luna mai 1983 va fi elaborat un material 
pentru îndrumarea şi documentarea ofițerilor corespondenți din teritoriu, intitulat: 
„Concluzii desprinse cu prilejul documentării activității clandestine de introducere 
în ţară a materialelor cu caracter mistico-ostil de emisari ai unor centre și organizații 
religioase reacționare din străinătate și scoaterea de către aceştia a unor date, în scopul 
folosirii în propaganda denigratoare la adresa ţării noastre în străinătate“. 

Termen: 30 mai 1983 şi permanent. 
Răspund: Cpt. Bordeianu N. și ofițerii din problemă de la securitățile 
judeţene şi a municipiului Bucureşti. 

b) În scopul împiedicării realizării unificării grupărilor sectante reformiste sub o 
conducere unică, descurajării, menţinerii divizate în mai multe grupări adverse, creării 
unei stări de derută, suspiciuni și disensiuni între elementele cu rol de conducere ale 
grupărilor şi credincioşi și chiar între grupări, vom acţiona astfel: 

— prin reţeaua informativă din problemă şi sursele pretabile din cultul A.Z.S. vom 
continua să alimentăm disensiunile și divergenţele dintre conducătorii grupărilor 
adverse, prin demascarea acestora că nu urmăresc decât obţinerea de foloase 
materiale la adăpostul sectei, sunt meschini, individualiști, lacomi şi avari; 

— menţinerea în contact fictiv a conducătorilor grupărilor adverse şi contactarea 
altora, cum sunt: „Miron“ și „Popa Florea“ din București, „Buzdugan lon“ şi „Șiclovan 
Petru“ din Arad, Cămărăşan Vasile — Aiud, Crăcea Traian şi Dălălău Vasile — Mureș, 
Nicolae Victor — Ploieşti, Ghimfus Traian — Teleorman — toți din gruparea reformistă 
de bază, „Anton loan“ — Medgidia, „Mihail Corneliu“ — București, „Bucur“ — Argeș, 
„Boldijar Zoltan“ și „Radulovici Ana“ — Cluj — toţi din gruparea adiacentă centralei 
mondiale, și „Pop loan“ — Ploieşti, conducătorul grupării „Protestul“, care vor fi 
exploataţi informativ şi faţă de care vom lansa versiuni compromițătoare reciproce, 
spre a fi colportate în masa sectanţilor şi adversarilor lor; 

— continuarea anchetelor informative cu ceilalți conducători de grupări reformiste, 
cum sunt: David Alexandru — Sibiu, Buftea loan — Maramureș, Prună loan şi Petreanu 
Tudor — Braşov, Ciurea Dumitru — Craiova, Titi Manea — Teleorman și alţii, în scopul 
completării informaţiilor vizând acțiunile lor clandestine și legăturile cu străinătatea; 


! Creştin după Evanghelie. 

— vom acţiona asupra unor elemente pretabile, cu rol de conducere în sectă — după 
un studiu prealabil — de a comunica în scris cu Devay Francisk şi Smith S$., conducători 
pe plan mondial ai adventiştilor reformiști, că în România nu se poate desfășura 
activitatea impusă de aceştia, care au provocat numai greutăţi în rândul credincioșilor 
cu ocazia vizitelor în ţară, solicitându-le să renunțe la intenţiile lor spre ţara noastră. 
În același mod vom acţiona şi prin Morlocan Alexandru — senior şi junior, din S.U.A. 
prin rudele acestora şi cu ocazia venirii lor în ţară; 

— elementele stabilite ca deosebit de fanatice și active vor fi contactate periodic, 
în mod deschis, spre a fi compromise în masa sectanţilor; 

— publicarea de articole în presa centrală şi locală privind „adevărata faţă“ a 
sectanţilor fanatici şi activi, în scop de compromitere, discreditare şi dezavuare a lor 
de opinia publică; 

— asupra grupărilor şi conducătorilor la care măsurile preventiv-educative nu vor 
avea eficiența scontată vom acţiona prin organele de miliţie și cele locale ale puterii 
şi administraţiei de stat, spre a-i surprinde în adunări și activităţi ilegale, urmând a 
li se aplica măsura amendării contravenţionale și trimiterea în justiţie pentru fapte 
de drept comun; 

— în luna aprilie 1983 se va organiza o şedinţă de lucru cu ofiţerii din problemă 
de la 17 securităţi judeţene, cu pondere pe linia sectei reformiste, în care, după 
prezentarea situaţiei operative pe ţară, se vor stabili în concret măsuri specifice de 
prevenire şi neutralizare a activităţii clandestine a reformiștilor. 

Termen: 30 aprilie şi permanent. 
Răspund: Cpt. Bordeianu N. și ofiţerii din problemă de la securitățile 
judeţene şi a municipiului Bucureşti. 

c) În scopul menţinerii unei stări de spirit corespunzătoare în cadrul cultului 
A.Z.S. şi respingerii fenomenelor de anarhie ce au loc în rândul celorlalte culte 
neoprotestante: baptiști, penticostali şi creștini după Evanghelie, cât şi în vederea 
prevenirii şi neutralizării apariţiei de noi grupări disidente, vom întreprinde 
următoarele măsuri: 

— menţinerea în contact fictiv a pastorilor Galfi Ludovic, Faluvegy Dezideriu din 
București, Timiș Alexandru, Moldovan Wilhelm, Borbath Zoltan din Cluj-Napoca, 
Kiss Ion, Biro Francisc, Soo Karoly — Maramureș, care au făcut parte din conducerea 
grupării clandestine „T.K.W.“, în vederea descurajării, influenţării lor pozitive şi 
punerii în dependenţă față de organele noastre; 

— în vederea temperării, descurajării și influențării pozitive vor fi contactaţi periodic 
deservenţii şi elementele din cult cunoscute ca deosebit de fanatice şi active, cu 
tendinţe de exacerbare și iniţiere de disidenţe; 

— deservenții şi unii membri din cult care efectuează călătorii în străinătate în interes 
de serviciu vor fi pregătiţi contrainformativ, iar la înapoiere se va discuta cu fiecare 
în parte, în vederea obţinerii unor aspecte de interes operativ şi întreprinderii de măsuri 
preventive; 

— se va coopera cu Serviciul „D“ şi U.M. 0544/225 şi 201, pentru dezinformarea 
organizaţiilor şi centrelor reacționare din exterior, în ideea prevenirii şi contracarării 
acțiunilor ostile îndreptate împotriva țării noastre, prin măsuri specifice şi combinative. 
Avem în vedere acţiuni privind dezinformarea organizațiilor „Amnesty International“, 
posturilor de radio „Vocea Speranţei“ și „Europa Liberă“, privind pe numiții: 
Dragomir loan, Chejan Titu, Ardelean Viorel, Chiţan Ilie — foşti condamnaţi pentru 
insubordonare, Nemesniciuc Dumitru — Suceava, Opruţa Viorel, Adam Nicolae — Alba, 
Bistriceanu Lucian — Dolj, Stătescu Valentin — Braşov, Vladu Gabriel, Mateescu 
George — București şi alţii, cunoscuţi cu acţiuni protestatare în vederea obţinerii 
aprobărilor de plecare definitivă din ţară. 

Sarcină permanentă. 
Răspund: Cpt. Bordeianu N. și ofițerii din problemă de la securităţile 
judeţene şi a municipiului Bucureşti. 

d) Având în vedere că în cursul anului 1982 cele 22 elemente inițiatoare ale grupării 
disidente „Roua Dimineţii“ sau „Mica Rămășiță“ au fost eliberate din detenție, iar 
inițiatorul şi conducătorul acesteia este Szatmari Alexandru, din Dumbrăveni — Sibiu, 
element dușmănos, fost condamnat pentru infracțiuni contra securităţii statului, în 
scopul împiedicării reluării acțiunilor clandestine și anihilării lor, prin cele 15 securități 
judeţene interesate vor fi întreprinse următoarele măsuri: 

— menţinerea cazului „Rătăciţii“ în control, sprijin şi îndrumare directă de către 
Serviciul IV, pentru coordonarea măsurilor de neutralizare pe întreaga ţară; 

— cuprinderea în supraveghere informativă cu măsuri prioritare a tuturor aderenților 
la grupare și lucrarea în continuare prin dosare de urmărire informativă a 
conducătorilor: Szatmari Alexandru — Sibiu, losub Elena — Piatra Neamţ, Ștef Mitru 
— Târgu Mureș, Sima Constantin — Ialomiţa și deschiderea de D.U.1. asupra numiţilor 
Ciobanu Gheorghe din București și Alexandru George — Ploieşti, care sunt semnalați 
că incită membrii grupării la reluarea activității clandestine; 

— întrucât, la scurt timp după eliberarea din detenţie, Sima Constanţa — Ialomiţa, 
Chitu Ilie — Dolj şi Baston Ionel — Piatra Neamţ au dispărut de la domiciliu și până 
în prezent nu s-a stabilit unde se află, vor fi daţi în urmărire pe ţară, în scopul prevenirii 
desfășurării unor acțiuni clandestine, antisociale și nocive desfășurate de către aceștia; 

— luarea şi menținerea în contact operativ a celorlalte persoane condamnate, 
atenţionarea și avertizarea lor cu privire la comportamentul de viitor, interzicerea 
desfășurării de activități clandestine sectante și a părăsirii localității de domiciliu, în 
scop de a participa la activităţi clandestine sectante, și obligativitatea încadrării lor 
în muncă; 

— darea în grija organelor locale ale puterii şi administraţiei de stat a celor ce 
domiciliază în localitățile rurale, în special, şi în grija factorilor educaţionali și obşteşti 
de la locurile de muncă a celor care lucrează în unităţi socialiste; 

— efectuarea de controale periodice inopinate la domiciliul lor, în special în perioada 
sabatului, pentru a surprinde prezenţa unor sectanţi străini de localitate în adunări 
clandestine şi aplicarea prevederilor legale; 

— folosirea în continuare a organelor de presă locale şi staţiilor de radioamplificare, 
pentru compromiterea și dezavuarea membrilor grupării în rândul credincioşilor 
adventiști, cât şi a opiniei publice; 

— reţeaua informativă din conducerea pe ţară şi zonală a cultului A.Z.S., până la 
nivel de comunitate, va fi instruită să prelucreze situaţia şi activitatea grupării „Roua 
Dimineţii“ în cadrul conferințelor de orientare, în scopul combaterii racolării de noi 
aderenţi din rândul cultului legal la concepțiile disidente, și să semnaleze prezența 
acestora acolo unde fac prozelitism; 

— trimestrial, fiecare securitate judeţeană va raporta evoluţia situației operative 
din acest caz, măsurile întreprinse și cele ce se impun în continuare pentru anihilarea 
activităţii clandestine a grupării; 

— până la 28 februarie 1983 va fi elaborat documentarul intitulat: „Concluziile 
rezultate din activitatea clandestină, antisocială şi ostilă a grupării disidente 
«Adventişti de ziua a 7-a rămași pe bază veche», modul de acţiune al organelor de 
securitate pentru cunoașterea, prevenirea şi neutralizarea acestei grupări“, spre a fi 
folosit în procesul de instruire şi orientare a aparatului de securitate în problema „culte- 
secte“. 

Termen: trimestrial. 
Răspund: Cpt. Bordeianu N. și ofiţerii din problemă de la securităţile 
judeţene şi a municipiului Bucureşti. 

e) Împotriva emisarilor enunţați mai sus și a altor persoane care aparţin organiza- 
țiilor reacționare din străinătate şi acţionează sub acoperirea religiei adventiste se vor 
întreprinde măsuri ferme de neutralizare, prin tragerea la răspundere în conformitate 
cu prevederile legilor ţării noastre ori cercetarea şi avertizarea sub acoperirea 
organelor de pașapoarte, iar, după caz, întreruperea dreptului șederii în țară sau 
includerea pe lista persoanelor indezirabile R.S. România. La astfel de măsuri vor 
fi antrenate mai mult organele de miliție, factorii de conducere din administraţia locală 
şi personalul Departamentului Cultelor, urmărindu-se descurajarea străinilor în 
cauză și determinarea lor de a se abţine de la activităţi ostile. 

Până la 30 martie 1983, cu privire la emisarii Diira Andreas și Davis Gary Allen, 
conducători ai organizației „Solia pentru timpul prezent“ din R.F. Germania, care au 
fost în ţară de mai multe ori, au incitat şi au participat direct la formarea grupării 
clandestine antisociale „Roua Dimineţii“, se vor prezenta propuneri la U.M. 0200 
București spre a fi incluși pe lista persoanelor indezirabile R.S. România. 

Termen: 30 martie 1983 şi permanent. 
Răspund: Cpt. Bordeianu N. și ofiţerii din problemă de la securităţile 
judeţene şi a municipiului Bucureşti. 

f) Vom continua să dezvoltăm acţiunile de influențare pozitivă a unor cetăţeni 
străini, misionari — personalităţi din conducerea europeană și mondială a cultului A.Z.S. 
care vizitează R.S. România oficial şi în scop turistic, cărora potenţialul informativ 
din problemă le va prezenta situaţia reală a unor adventiști invocaţi de propaganda 
occidentală că ar fi persecutați de autorități pe motive religioase. 

În acest context, sursele organelor de securitate vor fi instruite, cu sarcini 
diferențiate, să sublinieze faţă de interlocutorii străini următoarele aspecte: 

— cultul A.Z.S. este legal şi se bucură de drepturi fără discriminare în România; 

— în R.S. România nu există deţinuţi politici ori persoane persecutate pentru 
convingerile lor religioase sau din motive privind naționalitatea lor; 

— secta „„Adventiști-reformiști“ şi gruparea „Roua Dimineţii“ sunt interzise în R.S. 
România prin lege datorită concepțiilor şi preceptelor antisociale și retrograde pe care 
le propagă; 

— elementele trimise în justiţie şi condamnate, cum sunt: Chejan Titu, Dragomir 
Mircea, Ardelean Viorel, Nemesniciuc Dumitru şi alţii, nu se datorează convingerilor 
lor religioase; au refuzat satisfacerea serviciului militar ori au săvârşit infracțiuni de 
drept comun; 

— ştirile difuzate în Occident, în special de organizaţia „Amnesty International“ 
şi postul de radio „Europa Liberă“, de care au luat act cu privire la o pretinsă lipsă 
de drepturi și libertăți religioase în ţara noastră, sunt de inspiraţie străină și aparţin 
acelor cercuri, organizații sau state cărora nu le convine politica externă promovată 
de România. 

În acest spirit se va acţiona asupra următorilor: C.L. Wilson, Bert B. Beach, Battle 
Maurice, R. Nixon, R. Neals din S.U.A., Burbank Howard — Anglia, E. Ludescher, 
Gianfranco Rossi, Pierre Lanares, Jean Eurcher — Elveţia şi alte personalități din 
conducerea mondială a cultului A.Z.S., precum și asupra cetăţenilor străini de origine 
română care ne vor vizita ţara şi au luat cunoștință în mod eronat despre realitățile 
din ţara noastră. 

Asupra tuturor acestor categorii de persoane din rândul cetăţenilor străini vom 
(presă, conferinţe, predici, radio) şi relaţiile de care dispun, realităţile de care au luat 
act cu privire la drepturile şi libertăţile religioase în R.S. România. 

Totodată, în mod selectiv se va acţiona asupra unora dintre ei, cum sunt: C.L. 
Wilson, Bert B. Beach, E. Ludescher, G. Rossi şi Pierre Lanares, spre a fi determinaţi 
să susțină interesele statului român pe linia acţiunii „Orizont“. 

Lunar vor fi analizate informaţiile obţinute, care vor fi raportate conducerii 
Direcţiei |. 

Termen: 30 decembrie 1983. 
Răspund: Cpt. Bordeianu N. și ofițerii din problemă de la securităţile 
judeţene şi a municipiului Bucureşti. 

9) Materialele obţinute în procesul muncii cu privire la activităţile clandestine — 
antisociale — desfășurate sub masca cultului A.Z.S. şi a sectelor „Adventiști- 
reformiști“ și „Adventişti-protestanţi“ vor fi puse la dispoziţia organelor de miliție, 
pentru neutralizarea acestora. 

Totodată, persoanele asupra cărora se desfăşoară supravegherea și urmărirea 
informativă în procesul muncii vor fi studiate multilateral, pentru a depista fapte de 
drept comun spre a fi exploatate în scop operativ şi pe baza cărora să poată fi trase 
la răspundere penală. Astfel de cazuri depistate vor fi înfierate în presa locală şi 
centrală, cât şi în emisiuni radio-T.V. 

Sarcină permanentă. 
Răspund: Cpt. Bordeianu N. şi ofiţerii din problemă de la securităţile 
judeţene şi a municipiului Bucureşti. 

h) În cadrul activității de căutare a informaţiilor referitoare la preocupările ostile 
sub acoperirea religiei adventiste, în continuare se va acorda mai multă atenţie 
aspectelor referitoare la recrudescenţa fenomenului religios, formele sale de 
manifestare şi cauzele ce le generează, ce vor face obiectul unor informări sistematice 
la organele de partid, şi pârghiile democraţiei socialiste (organizaţiile obștești, factorii 
educaţionali, colectivele de oameni ai muncii din întreprinderi, instituții, cartiere şi 
comune), care să acţioneze prin forme şi metode specifice diversificate, pentru 
demascarea şi crearea unei opinii de combatere a efectelor antisociale. 

Termen: 30 iunie şi 30 decembrie 1983. 
Răspund: Cpt. Bordeianu N. și ofițerii din problemă de la securităţile 
judeţene şi a municipiului Bucureşti. 

Prezentul plan de măsuri, prin ofiţerii Serviciului IV, cu ocazia deplasărilor în 
teritoriu, va fi prelucrat cu ofițerii din problemă de la securităţile judeţene și a 
municipiului București, care vor stabili şi întreprinde măsuri proprii de executare 
specifice situaţiei operative existente pe raza județului. 

Totodată, planul de măsuri va fi completat anual şi ori de câte ori este necesar, 
[în] funcţie de evoluţia situaţiei operative din subproblemele „Cultul A.Z.S.“ şi sectele 
„Adventişti-reformiști“ şi „Adventişti-protestanţi““. 


Cpt. Bordeianu Nicolae 
De acord 
p. Șeful Serviciului IV 
Mr. Zapodean 


A.C.N.S.A.S., fond documentar, dosar nr. 141, vol. |, f. 162-171. 

1983 octombrie. Notă referitoare la supravegherea informativ-operativă a foștilor 
deținuți politici. 


Strict secret 
Nr. 100/0049818 din octombrie 1983 


Notă 


Recenta analiză efectuată asupra informațiilor rezultate din activitatea de 
supraveghere informativă desfășurată în rândul celor 3.611 foşti condamnaţi pentru 
infracțiuni contra securității statului cuprinși în priorităţi (35% incluşi după trecerea 
la aplicarea prevederilor planului de măsuri) a scos în evidenţă următoarele: 

1. Un număr important din rândul acestor persoane îl reprezintă foștii condamnaţi 
pentru participare în organizații subversive, semnalaţi cu preocupări dușmănoase 
prezente. Astfel de elemente sunt lucrate cu măsuri complexe de către Securităţile 
judeţene Timiș, Mehedinţi, Suceava, laşi, Hunedoara, Dolj, Argeș şi a municipiului 
București. 

Principala formă de activitate ostilă a acestora o constituie încercările de creare 
a unor anturaje compuse din persoane cu sau fără antecedente politice ori penale, 
precum şi antrenarea lor la comentarii denigratoare împotriva orânduirii noastre 
socialiste, pe fondul concepțiilor lor ostile şi a ştirilor audiate la postul de radio „Europa 
Liberă“. 

Mai deosebit este cazul Bot Gheorghe din Vaslui, în vârstă de 65 ani, profesor 
pensionar. Acesta, împreună cu alte două elemente cunoscute din perioada detenției, 
au studiat slăbiciunile din comportamentul unor cadre didactice cu funcţii de 
conducere și membri P.C.R., pe care le-au atras în anturaj. 

Cu aceștia organiza întâlniri prilejuite de diferite evenimente de familie, în cadrul 
cărora se comentau în mod denigrator unele măsuri întreprinse de partidul și statul 
nostru, principalii iniţiatori ai acestor discuţii fiind cei 3 foști condamnați. Organele 
de securitate au acționat pentru destrămarea anturajului respectiv şi avertizarea celor 
în cauză. 

Șefii de organizaţii subversive continuă să reprezinte o prioritate de lucru, dată 
fiind experiența dobândită în organizarea acţiunilor clandestine în cadrul grupărilor 
pe care le-au inițiat și condus. 

În acest sens, în cadrul măsurilor întreprinse de Securitatea judeţului Dolj, care 
a organizat urmărirea atentă a fostului condamnat Volcinschi Raul, în vârstă de 60 
ani, economist, a obținut informaţii utile, care au permis să se acționeze prin organele 
de miliţie și să fie condamnat la 2 luni închisoare pentru furt din avutul obștesc şi 
uz de fals. În prezent i se documentează activitatea pentru alte fapte de drept comun, 

după care vor fi inițiate măsuri de compromitere a sa în rândul legăturilor din 
București, Râmnicu Vâlcea și Timişoara. 

2. S-a acționat mai corespunzător în rândul legăturilor celor 207 condamnaţi stabiliți 
în străinătate, de pe raza Capitalei, din care 27 au trecut fraudulos frontiera, iar 39 
au refuzat înapoierea în țară în urma unor călătorii temporare în exterior. 

Măsurile întreprinse împreună cu U.M. 0544 în cazul „Nicu“, fost condamnat 
pentru participare într-o organizaţie subversivă, semnalat cu legături în rândul foștilor 
condamnaţi stabiliți la Paris (Virgil Ierunca, Monica Lovinescu, George Tomaziu, Jean 
Dracsanescu |Drăcşăneanu — n.n.], cunoscuţi că desfășoară activitate ostilă împotriva 
R.S. România), au condus la identificarea persoanelor din ţară care-i facilitau trimiterea 
în exterior a unor publicații pe adresa persoanelor menţionate. 

Informaţii similare s-au obţinut şi în cazul „Scriitorul“, care a reluat legătura cu 
fostul condamnat Belkek, stabilit în R.F. Germania, cunoscut că acționează ostil 
[împotriva] R.S. România, în cadrul „Cercului democrat româno-german“. Printr-o 
terță persoană, care venea periodic în ţară, sus-numitul s-a angajat ca să-i trimită în 
R.F. Germania materiale cu conţinut denigrator, pentru a fi transmise la postul de radio 
„Europa Liberă“. 

Acţionându-se în mod combinativ, activitatea acestuia a fost zădărnicită și ele- 
mentele avertizate. Sunt controlate în continuare preocupările şi legăturile acestora 
cu exteriorul. 

3. În cursul acestui an a fost organizată mai bine supravegherea informativă în 
rândul celor 316 descendenți ai foștilor condamnaţi la moarte și executaţi, care au 
decedat pe timpul detenţiei, ai şefilor de bande și organizații subversive ce au acţionat 
pe teritoriul țării noastre. 

La Securităţile judeţene Suceava, Bihor, Tulcea, Dolj şi Satu Mare au fost obținute 
informaţii care au impus inițierea unor măsuri de verificare, clarificare şi prevenire 
a unor acţiuni dușmănoase din partea lor. 

În cazul „lancu“ din Suceava, inginer electromecanic, descendent al unui fost 
condamnat pentru inițierea unei grupări subversive, s-au obținut informaţii din care 
rezultau manifestări dușmănoase cu tendință de incitare în rândul altor persoane. Din 
cercetarea informativă a acestuia și a principalelor legături a rezultat că fostul 
condamnat a exercitat o influență nocivă asupra fiului său încă din anii adolescenţei. 

Măsura avertizării într-un cerc lărgit de persoane, cu participarea unor factori de 
răspundere din unitatea socialistă unde-și desfășoară activitatea, s-a dovedit a fi 
eficientă. 

4. Selecţionarea corespunzătoare a elementelor cuprinse în supraveghere 
informativă prioritară şi folosirea pe scară mai largă a celorlalte mijloace ale muncii 
de securitate au condus la imprimarea unui caracter mai ofensiv şi diversificat 
activităţii de prevenire şi neutralizare a acțiunilor ostile, sporind eficienţa formelor 
şi metodelor folosite. 

În anul 1983 au fost finalizate peste 50 cazuri lucrate prin dosare de urmărire 
informativă, 7 din ele fiind în controlul serviciului de linie din Direcţia |. Au acţionat 
cu măsuri mai eficiente Securitățile judeţene Argeș, Mehedinţi, Vaslui, Dolj, Timiş 
şi Suceava. 

Au fost valorificate cu mai multă operativitate informaţiile referitoare la fapte de 
competenţa organelor de miliţie, pe linia cărora numai în primele 8 luni au fost 
condamnate 12 persoane din această categorie, realizându-se în același timp diferite 
acțiuni de compromitere și izolare a celor cu poziție dușmănoasă. 

5. Analiza muncii de securitate desfășurată în rândul foştilor condamnaţi şi 
descendenți ai acestora selecționați a fi supravegheați cu prioritate a scos în evidență 
că rezultatele obținute nu corespund pe deplin particularităților şi cerințelor impuse 
de situaţia operativă din prolemă. 

La Securităţile judeţene Satu Mare, Prahova, Hunedoara, Caraș-Severin, Brăila 
și Cluj continuă să se manifeste unele deficiențe în ceea ce privește asigurarea unui 
control informativ corespunzător. 

În acest sens, recentul control-sondaj desfășurat pe linia problemei la Securitatea 
municipiului București a concluzionat că circa 30% din persoanele cuprinse în această 
formă de lucru nu au fost controlate informativ perioade îndelungate de timp. Acţiunea 
de identificare şi verificare a descendenților persoanelor condamnate la moarte sau 
decedate în detenție nu a fost finalizată conform prevederilor planului de măsuri 
existent în problemă. 

În general, măsurile întreprinse la toate securităţile judeţene asupra celor 316 
descendenţi au fost limitate, neglijându-se crearea şi dirijarea unor surse cu 
muncii. 

Cauza principală a acestor deficienţe continuă să o reprezinte neexploatarea 
diferite compartimente de muncă. 

Pentru înlăturarea neajunsurilor constatate vom extinde practica unor controale- 
sondaj pe linia problemei la securitățile judeţene unde s-au constatat lipsuri şi 
implicarea lucrătorilor din serviciul de linie al Direcţiei I în obţinerea și clarificarea 
unor informaţii și realizarea integrală a sarcinilor prevăzute în Planul de măsuri din 
problemă. 


A.C.N.S.A.S., fond documentar, dosar nr. 131, vol. |, f. 14-16. 

1983 decembrie. Raport al Serviciului 5 din Direcţia I privind analiza activității 
desfășurate în anul 1983 în problemele artă-cultură, presă- 
radioteleviziune-poligrafii, sănătate şi Justiţie 


Ministerul de Interne Strict secret 
Departamentul Securităţii Statului 

Direcţia | 

150/MI/ din decembrie 1983 


Raport 
de analiză a muncii informativ-operative desfăşurate în anul 1983 în 
problemele „Artă-cultură“, „Presă-Radioteleviziune-Poligrafie“, „Sănătate“ 
şi „Justiţie“ 


Activitatea informativ-operativă desfășurată în 1983 de colectivul Serviciului 5 
Şi ofiţerii corespondenți de la organele teritoriale în sectoarele de artă-cultură, presă- 
radioteleviziune-poligrafie, sănătate şi justiţie, domenii de importanţă, sensibilitate 
şi vulnerabilitate deosebită, s-a încadrat în efortul general al aparatului de informații 
interne de a rezolva în cât mai bune condiţii sarcinile ce ne revin din documentele 
Conferinţei Naţionale a P.C.R. din decembrie 1982, ale Consfătuirii de lucru pe 
problemele muncii organizatorice și politico-educative din 2—3 august a.c., din ordinul 
conducerii Ministerului de Interne şi a Departamentului Securităţii Statului. 

În spiritul exigenţelor pe care Comandantul nostru suprem, tovarăşul Nicolae 
Ceauşescu, le pune permanent în faţa Ministerului de Interne, a organelor de 
securitate, analiza muncii noastre trebuie să fie caracterizată prin responsabilitate 
comunistă, un pronunțat spirit critic şi autocritic în abordarea problemelor, îndeosebi 
a neajunsurilor manifestate, astfel încât să putem desprinde concluzii corespunzătoare 
şi să stabilim cele mai indicate măsuri pentru creșterea continuă a calității şi eficienţei 
activităţii pe care o desfășurăm. 

Munca de securitate în sectoarele de artă-cultură, presă-radioteleviziune-poligrafie, 
sănătate şi justiție a vizat şi a realizat, într-o bună măsură, ridicarea la cote 
superioare de calitate a activităţii de apărare a valorilor social-politice, materiale şi 
spirituale, de protecţie contrainformativă, în vederea prevenirii pătrunderii şi 
proliferării ideilor ostile, neutralizării oricăror fapte sau fenomene ce pot afecta politica 
partidului în aceste domenii. La baza activităţii desfășurate au stat permanent sarcinile 
specifice desprinse din documentele de partid, programele de măsuri ale 
Departamentului Securităţii Statului, Direcţiei 1 şi, în mod special, programele 
elaborate în toate cele 4 probleme din competenţa serviciului la începutul acestui an. 
De o utilitate deosebită au fost pentru noi indicaţiile şi orientările conducerii 

Departamentului, îndeosebi ale tovarăşului general-locotenent Iulian Vlad, date în 
contextul unor analize efectuate pe subprobleme sau cazuri concrete și al informărilor 
promovate la acest nivel, precum și sprijinul permanent de care am beneficiat din 
partea conducerii direcţiei. 


1. Munca de securitate desfăşurată în problemele „Artă-cultură“, „Presă- 
Radioteleviziune-Poligrafie“, „Sănătate“ şi „Justiţie“ a urmărit în 1983 realizarea 
următoarelor obiective prioritare: 

1. Îmbunătăţirea organizării activităţii și a concepției de muncă corespunzător 
mutaţiilor survenite în situația operativă, îndrumarea unitară a ofițerilor de la 
securitățile judeţene și a municipiului București. 

2. Creşterea eficienţei activităţii de cunoaștere şi stăpânire a situaţiei operative, 
având permanent în atenţie implicaţiile politice deosebite ale unor acțiuni ostile, fapte 
sau fenomene negative în toate domeniile din competenţă. 

3. Determinarea, în funcție de mutaţiile intervenite în situația operativă, a 
categoriilor de informaţii ce prezintă interes pentru securitatea statului și cuprinderea 
în baza de lucru a tuturor elementelor potențial periculoase. 

4. Perfecţionarea mijloacelor şi metodelor specifice de muncă, sporirea gradului 
de profesionalitate în lucrarea informațiilor. 

5. Diversificarea şi îmbunătăţirea activităţii de verificare şi exploatare a 
informaţiilor, întărirea fermității față de elementele ostile, pentru prevenirea oricăror 
acțiuni potrivnice securităţii statului ori care ar putea afecta politica promovată de 
partid în aceste domenii. 

6. Sporirea contribuţiei specifice la activitatea de demascare, neutralizare sau 
limitare a efectelor negative ale acţiunilor externe de incitare şi diversiune ideologică. 

7. Delimitarea exactă a persoanelor ce necesită măsuri de protecţie 
contrainformativă; întărirea eficacității măsurilor de apărare a secretului de stat, de 
protejare a cercetărilor medicale de valoare și a autorilor acestora. 

8. Dezvoltarea preocupărilor de analiză şi studiu de fenomen, pentru desprinderea 
tendinţelor de evoluţie a situaţiei operative din probleme şi stabilirea unor măsuri 
de perfecţionare a muncii în viitor. 


II. Analiza situaţiei operative din sectoarele de artă-cultură, presă-radioteleviziune- 
poligrafie, sănătate și justiție evidenţiază că și în anul 1983 ne-am confruntat cu o 
problematică deosebit de complexă, generată în primul rând de amplificarea 
acțiunilor dușmănoase și de propagandă anticomunistă ale cercurilor reacționare din 
străinătate, vizând realizarea unei mișcări „contestatar-disidente“ şi a altor forme de 
opoziţie faţă de orânduirea socială și de stat din ţara noastră. 

1. Organizațiile anticomuniste din Occident, care vizează îndeosebi sectoarele de 
artă şi cultură — între care mai active în acest an au fost „Asociaţia pentru 
întrajutorarea intelectuală europeană“, „Comitetul intelectualilor pentru o Europă a 

libertăţilor“ (C..E.L.), „Mişcarea pentru independenţa Europei“, „PEN-Clubul 
Internațional“, „Societatea Internationes“ și așa-zisul Grup de la Paris —, și-au continuat 
cu o intensitate sporită acţiunile de racolare a unor oameni de artă și cultură, de 
instigare a unor persoane din această categorie la acţiuni antipartinice, de afectare a 
climatului politic din mediu. 

Semnificativ în acest sens este numărul ridicat de invitaţii, burse, ajutoare 
materiale acordate în 1983 unor creatori de literatură și artă din ţară (între care scriitorii 
Eugen Simion, Alexandru George, „Romulus“, Ștefan Augustin Doinaș, Ștefan 
Bănulescu, Titus Popovici, Georgeta Horodincă, Nicolae Breban). 

Elocventă este şi invitarea în străinătate a lui „Tudorache“, element contestatar, 
de către PEN-Clubul francez. 

În acest an au fost racolaţi noi creatori de literatură şi artă, determinaţi să rămână 
în exterior, unii dintre ei, cum sunt criticii literari Gelu Ionescu şi lon Negoiţescu, 
scriitorii Emil Hurezeanu și Gheorghe Sineșteanu, fiind antrenați în activităţi ostile 
R.S. România şi în prezent colaboratori ai postului de radio „Europa Liberă“. 

De fapt, acest post de radio a continuat să reprezinte principalul factor incitator 
pe linia tuturor problemelor, blamând deschis în emisiunile cultural-artistice creatorii 
angajaţi, aducând elogii celor care promovează apolitismul în artă, realizează lucrări 
în care insistă exagerat pe greșelile ce s-au comis în anumite perioade ale construcției 
socialiste, exprimă nemulțumiri față de unele măsuri ce vizează domeniile respective, 
incitând în acest mod elementele predispuse la opoziţie. 

„Europa Liberă“ a acționat şi acționează cu obstinaţie pentru transformarea lui 
„Tudorache“ şi eventual a altor elemente nemulțumite, anarhice, într-un potențial 
embrion al unei mișcări contestatar-disidente în rândul oamenilor de cultură din ţara 
noastră. 

Cercurile şi organizațiile reacționare din exterior au vizat și unele persoane, 
îndeosebi ziariști din presa scrisă şi audiovizuală, în scopul incitării și atragerii lor 
la acțiuni ostile țării noastre ori determinării lor de a pleca definitiv din ţară. 
Semnificativ în acest sens este cazul ziaristului „Pascu“, care, sub influenţa Olimpiei 
Epstein, aflată în anturajul Monicăi Lovinescu, a intenţionat să rămână în exterior. 

Totodată, s-au intensificat acţiunile de racolare a cadrelor medicale, în special cu 
pregătire superioară, care efectuează deplasări ori activează în străinătate în calitate 
de cooperanți, pentru a le determina să refuze înapoierea în țară ori să le angreneze 
în activități ostile R.S. România. 

Menţionăm în acest context acțiunile celor 2 cluburi din Frankfurt şi Stuttgart- 
R.F.G., precum şi ale unor cetăţeni străini, inițiate cu prilejul contactelor realizate 
în exterior cu cadre sanitare, îndeosebi cercetători, specialiști, oameni de valoare din 
municipiul București și judeţele Arad, Argeș, Brașov, Cluj, Sibiu și Timișoara. 

În preocupările cercurilor reacționare din străinătate au intrat şi anumite categorii 
de juriști, pe care au încercat să-i atragă la activităţi ostile statului nostru. Astfel, s-au 
înregistrat demersuri spre a obține, pe diferite căi, date și materiale despre modul cum 

se exercită îndrumarea şi controlul activității organelor judiciare de către partid, 
urmărindu-se totodată dacă acesta intervine direct pentru influențarea hotărârilor 
judecătorești. 

2. Un număr important de persoane din sectoarele date în competenţă întreţin 
legături suspecte cu elemente ostile din cadrul emigrației, între care angajați şi 
colaboratori ai postului de radio „Europa Liberă“, precum și cu alți străini, prilejuri 
cu care se culeg şi se transmit informaţii cu caracter social-politic, spre a fi folosite 
în mod tendențios în acţiunile de propagandă dușmănoasă şi diversiune politică 
împotriva ţării noastre. Până în prezent au fost identificați cu relaţii suspecte în 
străinătate 116 oameni de artă şi cultură, 14 în sectoarele de presă-radioteleviziune- 
poligrafie, 301 în domeniul sănătății și 34 în justiție. 

Informaţiile obţinute despre elemente din această categorie atestă că majoritatea, 
îndeosebi cele din sectoarele de artă și cultură, se situează pe poziție ostilă politicii 
partidului și statului nostru, au manifestări politice necorespunzătoare în mod 
deschis, public, sau instigă la asemenea atitudini alte persoane. 

Cu prilejul călătoriilor efectuate în străinătate ori al contactelor realizate cu emisari 
ai cercurilor reacționare din Occident, asemenea persoane furnizează date privind 
anumite frământări sau conflicte de grup, reacțiile din mediu față de măsurile prin 
care se aplică politica partidului în aceste domenii ori cu ocazia unor evenimente de 
interes major, precum şi o serie de amănunte din viaţa unor personalități care adoptă 
atitudine loială și acţionează în direcţia promovării intereselor statului român, în scopul 
compromiterii lor. 

În acest an s-au obţinut date indubitabile că au furnizat asemenea informaţii „Dina“ 
— redactor la editura „Cartea Românească“ și avocatul Nistor Vasile din Sinaia, ale 
cărui preocupări au fost documentate, cel în cauză fiind pus în dezbatere publică. 
Suspiciuni întemeiate există din acest punct de vedere şi asupra scriitorilor Ștefan 
Augustin Doinaș, Ștefan Bănulescu și Eugen Simion. 

În acest context, menţionăm că în sectoarele din competență există un număr 
însemnat de persoane care au rude în străinătate, unele dintre acestea situându-se pe 
poziţii ostile R.S. România (98 la „Artă-cultură“, 355 la „Presă-radioteleviziune- 
poligrafie, 238 la „Sănătate“, 370 la „Justiţie“. 

3. Şi în acest an a venit în ţară un număr mare de străini pe linia instituţiilor de 
artă-cultură, presă-radioteleviziune-poligrafie, sănătate și justiţie, unii dintre aceștia 
încercând să desfăşoare activităţi necorespunzătoare. 

Astfel, unii ziarişti străini au contactat pe scriitorul „Tudorache“ şi alte elemente 
nemulţumite din sectoarele date în competenţă ori au fost preocupaţi să obțină date 
şi informații pe care să le folosească în articole sau comentarii denigratoare la adresa 
realităţilor din R.S. România (ex. Bertrand Rosenthal — corespondentul Agenţiei 
„France-Presse“ pentru ţările din estul Europei, echipele televiziunilor norvegiene, 
vest-germane, austriece şi altele). 

Totodată, a sporit numărul străinilor care vizitează universităţile sanitare sau intră 
în contact neoficial cu cadre medicale, încercând să obţină date sau informaţii privind 
unele cercetări cu caracter de noutate ori să acţioneze asupra unor persoane din mediu, 
în vederea determinării lor să emigreze sau să rămână ilegal în străinătate (ex. cu 
prilejul lucrărilor primului simpozion internațional asupra „Mecanismului contracției 
musculare şi energeticii mușchiului“, ce s-a desfășurat la București, specialiştii 
americani, în cadrul contactelor realizate cu unii cercetători români, le-au sugerat 
acestora posibilitatea realizării lor în S.U.A.). Printre străinii care ne-au vizitat ţara 
s-au aflat şi elemente originare din România, care în urmă cu mai mulți ani s-au stabilit 
pe diverse căi în străinătate. Aceştia au intrat în contact cu persoane din sectoarele 
juridice, medicale, unii dintre ei desfășurând o intensă propagandă emigraționistă, 
incitându-le la diverse acţiuni protestatare sau facilitându-le rămânerea în străinătate 
(ex. fosta avocată Mureșan Stela din Cluj-Napoca, stabilită legal în R.F.G., a fost 
declarată persoană indezirabilă; Borio Feldioara, fostă judecătoare în judeţul Argeș, 
venind în vizită la sora ei, avocata Folescu Rodica, a incitat-o la emigrare; L.G., fost 
cetățean român, om de afaceri, proprietarul sanatoriului „Klinic-Vital“ din R.F.G., 
a încercat să racoleze medici pentru a lucra în clinica sa. Cu astfel de preocupări au 
mai fost semnalaţi medicii G.J., originar din Cluj, S.D., din Constanţa, S.D., din 
București şi alţii). 

4. În majoritatea instituţiilor, locurilor şi mediilor au fost identificate persoane care 
audiază și colportează știrile defăimătoare ale posturilor de radio reacționare, în special 
ale „Europei Libere“ (pentru acest motiv sunt cuprinse în baza de lucru 86 persoane 
pe linie de „Artă-cultură“, 17 la „Presă-radioteleviziune-poligrafie“, 171 la „Sănătate“ 
și 34 la „Justiţie“”). 

Sub influența nocivă exercitată din exterior și pe fondul unor stări de spirit negative, 
unele persoane din sectoarele date în competență adoptă atitudini politice 
necorespunzătoare. 

— 2 persoane sunt semnalate cu intenţii de atentat (1 la [.]. Bihor, pe linie de „„Artă- 
cultură“, şi 1 la 1.J. lași, pe linie de „Sănătate“). 

— S-au constituit 64 anturaje de elemente cu poziţie politică necorespunzătoare 
(20 în problema „Artă-cultură“, 20 la „Presă“ şi 24 la „Sănătate“). 

Într-un caz mai deosebit, „Conspiratorii“, care a fost clarificat şi finalizat 
operativ, s-a reușit neutralizarea în timp relativ util a unei grupări clandestine, 
contrarevoluţionare, formată din elemente nemulțumite, aventuriere, necunoscute cu 
antecedente politice sau penale, din diverse sectoare de activitate, al cărei inițiator 
a fost un tehnician de la Studiourile centrale de radio şi televiziune. 

Totuși, faptul că, din cele 53 persoane care au acceptat să facă parte din această 
grupare sau au luat la cunoștință despre existenţa ei, 13 provin din Radioteleviziune, 
ridică serioase semne de întrebare privind calitatea și eficienţa activităţii de 
cunoaștere şi prevenire desfășurată în acest obiectiv deosebit de important și 
vulnerabil. 

În problemele din competența serviciului se întreprind, organizat, măsuri de 
cunoaștere, verificare şi prevenire asupra: 

— 230 elemente semnalate cu injurii şi calomnii la adresa conducerii superioare 
de partid şi de stat (153 la „Artă-cultură“, 44 la „Presă-radioteleviziune-poligrafie“, 
113 la „Sănătate“ şi 21 la „Justiţie“). 

— 861 persoane care comentează și se manifestă duşmănos la adresa politicii 
partidului şi statului nostru (21 la „Artă-cultură“, 118 la „Presă-radioteleviziune- 
poligrafie“, 38 la „Sănătate“ şi 139 la „Justiţie“). 

De remarcat accentuarea tendinței, îndeosebi în rândul scriitorilor din Capitală, 
de a se manifesta politic necorespunzător, în mod deschis, public, în cadrul unor şedinţe 
la Uniunea Scriitorilor ori în alte prilejuri. 

5. Persistă încă tendinţe şi preocupări obstinate de a realiza şi publica lucrări 
literare, de artă plastică, piese de teatru sau scenarii de film deficitare sub raportul 
viziunii ideologice. Fac obiectul muncii noastre 51 persoane semnalate cu astfel de 
activităţi (47 la „Artă-cultură“, 2 la „Presă-radioteleviziune-poligrafie“ şi 1 pe linia 
problemei „Sănătate“*). 

6. Şi în 1983 fenomenul rămânerilor ilegale în străinătate a atins cote ridicate, mai 
ales în rândul oamenilor de artă şi cultură și al cadrelor medicale. 

7. În domeniul creaţiei literare au continuat să existe polemici neprincipiale între 
grupări, anturaje constituite pe bază de interese, convingeri și idei divergente, cu efecte 
negative asupra climatului din mediu. 

8. S-au semnalat, de asemenea, preocupări de prozelitism în rândul bolnavilor, 
din partea unor cadre medicale cunoscute ca făcând parte din culte şi secte, 
îndeosebi cu pregătire medie. Asemenea cazuri au existat în judeţele Bacău, 
Hunedoara, Prahova, municipiul București etc. 

9. Au apărut, persistat şi chiar s-au extins stări tensionale determinate de măsurile 
vizând aceste sectoare şi modul lor de aplicare, precum și de atitudinea unor persoane 
cu anumită poziție socio-profesională ori cu influență în cadrul acestora. 

Pe fondul unor stări de spirit negative, unele elemente dau semnificaţii politice 
nemulțumirilor lor, se manifestă dușmănos la adresa politicii, iniţiază ori se 
antrenează în acțiuni de natură a afecta climatul politic din mediu sau a prejudicia 
interesele politice ale statului nostru. 

În acest an ne-am confruntat cu aspecte mai deosebite pe această linie în 
domeniile teatre, cinematografie, arte plastice, Radioteleviziunea română și sănătate. 

10. Implicarea în continuare a unui număr de persoane din instituţiile juridice în 
acte de corupție și trafic de influență, fapt ce dă naștere la comentarii și stări de spirit 
necorespunzătoare în rândul justițiabililor şi personalului muncitor din acest domeniu. 
Dintr-un studiu efectuat rezultă că se deţin semnalări despre un număr de peste 200 
de persoane din instituţiile juridice, suspecte de luare de mită sau însuşirea de foloase 
necuvenite, precum şi de exercitarea de trafic de influenţă. 

III. Manifestarea unor nereguli privind exploatarea aparaturii medicale, punerea 
în circuitul terapeutic de medicamente, seruri şi vaccinuri improprii, asigurarea 
normelor igienico-sanitare, condiţionarea exercitării actului medical și alte fapte cu 
repercusiuni negative asupra sănătăţii populaţiei sau care generează stări de spirit 
necorespunzătoare. Cu astfel de aspecte au fost informate organele de partid, 
conducerea Ministerului Sănătăţii şi a direcțiilor sanitare. Aspectele rezultate din 
condiţionarea actului medical au fost exploatate la organele de miliţie în peste 120 
de cazuri, din care în 5 situaţii elementele au fost condamnate. 


IV. Ofițerii care lucrează în problemele „Artă-cultură“, „Presă-radioteleviziune- 
poligrafie“, „Sănătate“ şi „Justiţie“ au desfăşurat în 1983 o activitate preponderent 
pozitivă, reușind cunoașterea şi stăpânirea corespunzătoare a situaţiei operative din 
domeniile date în răspundere, nefiind surprinși de fapte sau fenomene deosebite. 

1. În contextul preocupărilor pentru perfecționarea activităţii specifice, la 
începutul acestui an au fost elaborate programe de măsuri în problemele „Artă- 
cultură“, „Presă-radioteleviziune-poligrafie“ şi „Sănătate“, aprobate de Biroul 
executiv al Consiliului de conducere al Departamentului Securităţii Statului. Aceste 
programe, alături de Planul de măsuri în problema „Justiţie“, aprobat de același nivel 
în decembrie 1982, asigură o concepție unitară de muncă pe ţară în problemele 
serviciului, adaptarea măsurilor noastre la mutaţiile produse în situaţia operativă, 
jalonarea mai exactă a activităţii specifice imediate şi de perspectivă. 

Pentru asigurarea înţelegerii depline a spiritului acestor documente programatice, 
a fost organizată o convocare de instruire la care au participat şefii serviciilor de 
informaţii interne și ofiţerii din problemele corespondente serviciului de la securităţile 
judeţene și a municipiului Bucureşti, prilej cu care s-au detaliat și explicat principalele 
prevederi, insistându-se pe modalităţile concrete de aducere la îndeplinire. 

Paralel cu elaborarea reglementărilor de muncă unitare pe ţară, în scopul 
perfecționării activităţii serviciului, cu sprijinul şi acordul conducerii direcției am luat 
unele măsuri organizatorice în toate cele 4 probleme, care au vizat completarea 
schemei cu ofiţeri capabili şi cu experienţă, o mai echitabilă repartizare a sarcinilor 
şi responsabilităților. 

Ofițerii nou veniţi în serviciu, cât şi cei promovați în acest an, au depus eforturi 
să se încadreze cât mai rapid în noile locuri de muncă sau responsabilităţi, activitatea 
serviciului nefiind perturbată pe timpul acestei reorganizări. 

2. În conformitate cu prevederile programelor de măsuri, în acest an s-a acţionat 
prioritar pentru creșterea eficacității activităţii de cunoaștere şi stăpânire a situaţiei 
operative în toate obiectivele, locurile şi mediile din sectoarele date în răspundere. 

— Reţeaua informativă a crescut cu 88 surse la problema „Artă-cultură“, 17 la 
„Presă-radioteleviziune-poligrafie“, 249 la „Sănătate“ şi 80 la „Justiţie“, fiind 
introduse persoane cu posibilități reale pentru munca de culegere a informaţiilor, 
precum şi pentru rezolvarea altor sarcini. 

Avem în vedere şi aportul ofiţerilor din serviciu în acest sens, care și-au realizat 
toate recrutările planificate pe acest an. 

— Pentru îmbunătăţirea activităţii de instruire şi dirijare, întregul potențial 
informativ a fost reinstruit cu categoriile de informaţii pe care să le culeagă, stipulate 
expres în programele de măsuri. 

Ca urmare, a sporit volumul de informații obţinut, realizându-se un control 
informativ mai bun în majoritatea obiectivelor, locurilor şi mediilor date în 
răspundere, îndeosebi în problemele „Artă-cultură“ şi „Sănătate“. Dintre ofiţerii 
serviciului s-au remarcat prin volumul și calitatea informaţiilor maior Mălureanu 
Vasile, It. colonel Achim Victor, cpt. Florea Lucian, maior Popazu Vasile şi cpt. Florea 
Alexandru Gheorghe. 

— S-a acordat o atenţie sporită pregătirii cu sarcini concrete a surselor ce s-au 
an, din totalul de 214 surse care au călătorit în exterior (125 din problema „Artă- 
cultură“, 9 din „Presă-radioteleviziune-poligrafie“, 63 din „Sănătate“ şi 17 din 
„Justiţie“”), 96 au fost instruite cu sarcini concrete. La înapoiere, 152 surse au furnizat 
informaţii de interes operativ (86 de la „Artă-cultură“, 7 de la „Presă-radioteleviziune- 
poligrafie“, 48 la „Sănătate“ şi 11 la „Justiţie“”). Din reţeaua nemijlocită a ofiţerilor 
serviciului au plecat în străinătate ... surse, ...' dintre ele furnizând informaţii la 
înapoiere. Un aport deosebit au adus pe această linie sursele „Someşean“, „Ruxandra“, 
„Mihai“, din legătura It. colonel Achim Victor, „Romulus“, „Gălăţeanu“ — maior 
Mălureanu Vasile, „Dinu“, „Prodan“ — cpt. Florea Lucian, „Popovici“ — maior Cobianu 
Ion, „Brânduşa“ — maior Apostol Eugeniu, „Bogdan“ — maior Popazu Vasile, 
„Vrânceanu“ — cpt. Florea Alexandru, „Ion Vălimăreanu“ — It. maj. Cusak loan. 

3. În 1983 s-a acordat mai multă atenţie asigurării unei dinamici active a bazei 
de lucru, corespunzătoare mutaţiilor produse în ce privește categoriile de persoane 
care ridică probleme din punct de vedere al securității statului. 

— În acest scop, în baza programelor de măsuri s-a trecut la reanalizarea fondului 
de informații din probleme și punerea în lucru a celor care se impuneau. Astfel, au 
fost deschise 148 dosare de urmărire informativă (55 la „Artă-cultură“, 13 la „Presă- 
radioteleviziune-poligrafie“, 64 la „Sănătate“ şi 16 la „Justiţie“), au fost incluse în 
evidența dosarelor de problemă 456 persoane (118 la „Artă-cultură“, 21 la „Presă- 
radioteleviziune-poligrafie“, 265 la „Sănătate“ şi 52 la „Justiţie““) şi s-au întreprins 
măsuri de verificare în 644 alte cazuri (102 la „Artă-cultură“, 65 la „Presă- 
radioteleviziune-poligrafie““, 442 la „Sănătate“ şi 35 la „Justiţie“*). În acest an, ofițerii 
serviciului au deschis 4 dosare de urmărire informativă (1 colonel Merce Ile, 1 cpt. 
Florea Lucian, 1 cpt. Vuscan Dorel, 1 cpt. Florea Alexandru Gheorghe). 

— Totodată, s-a acționat pentru creşterea gradului de profesionalitate în lucrarea 
informaţiilor. Ca urmare, în dosarele de urmărire informativă s-a desfășurat, în general, 


* Lipsă în text. 

o activitate corespunzătoare. În majoritatea acestora s-au obținut informaţii elocvente 
privind preocupările elementelor în cauză, au fost iniţiate acţiuni eficiente de 
influențare, temperare ori s-au luat alte măsuri preventive. În 1983 au fost clarificate 
şi închise 119 dosare de urmărire informativă (36 la „Artă-cultură“, 8 la „Presă- 
radioteleviziune-poligrafie“, 66 la „Sănătate“ și 9 la „Justiţie“), dintre care 52 prin 
avertizare, 13 prin atenţionare, 42 prin influențare pozitivă şi 38 prin alte măsuri. 

Ofițerii serviciului lucrează nemijlocit 26 dosare de urmărire informativă. Pentru 
volumul mare de muncă și modul în care s-a acţionat, menţionăm în primul rând cazul 
„Conspiratorii“, lucrat de cpt. Vuscan Dorel și cpt. Florea Alexandru. Evidenţiem, 
totdată, cum sunt lucrate dosarele „Hasan“ — maior Mălureanu Vasile, „Dina“ — It. 
col. Achim Victor, „Baltag“ — cpt. Florea Lucian, „Panaitescu“ — maior Apostol 
Eugeniu, „Dorobanţu“ — maior Cobianu Ion. 

De asemenea, ofițerii serviciului au în control 24 cazuri de la organele teritoriale, 
în unele dintre acestea aducându-și o contribuţie concretă, substanţială, la soluţionarea 
lor („Oşanul“ — colonel Merce Ilie; „Stoian“ — maior Mălureanu Vasile, „Tudorache“ 
— It. colonel Achim Victor, „Dalton“ — cpt. Florea Lucian, „Graficianul“ — maior 
Cobianu Ion; „Petrache“ — maior Popazu Vasile). 

— S-a acordat o atenţie mai mare elementelor cu antecedente politice sau penale 
(1.118 în total, dintre care 373 la „Artă-cultură“, 22 la „Presă-radioteleviziune- 
poligrafie“, 608 la „Sănătate“ şi 115 la „Justiţie“*) şi descendenților unor asemenea 
persoane (1.747 în total, respectiv 274 la „Artă-cultură“, 76 la „Presă-radioteleviziune- 
poligrafie““, 1.290 la „Sănătate“ şi 107 la „Justiţie“). Un număr de 213 dintre aceştia 
fac obiectul preocupărilor organizate ale ofiţerilor din problemele noastre, iar 48 sunt 
lucraţi de către compartimentele de profil. 

— S-au organizat măsuri informativ-operative mai prompte şi eficiente asupra 
străinilor care au venit oficial în țara noastră pe linia instituţiilor din răspundere, 
cunoscându-li-se mai bine preocupările şi intenţiile, exercitând totodată acţiuni de 
contracarare, dezinformare ori influențare pozitivă a lor. Astfel de activităţi s-au 
întreprins, cu prilejul participării unor cetăţeni străini la manifestările culturale ori 
ştiinţifice ce s-au desfăşurat la Bucureşti şi [în] alte judeţe din ţară, asupra experţilor 
Organizației Mondiale a Sănătăţii şi reprezentanților unor firme de medicamente 
străine. Activităţi de influențare pozitivă cu rezonanță s-au efectuat prin reţea, cu 
prilejul aflării în ţară a unor cetăţeni străini, oameni de valoare — prof. dr. M.E., care 
prin articolele favorabile țării noastre publicate în S.U.A. a sprijinit obținerea de către 
R.S. România a clauzei naţiunii celei mai favorizate, factori de conducere a unor 
organisme internaționale, ca Liga Internaţională de Cruce Roșie (Henric de Lamota 
— preşedinte) și Comitetul Internaţional de Cruce Roșie, reușindu-se determinarea 
acestora de a adopta o poziţie amicală țării noastre. 

— Şi în acest an s-a acordat o atenție deosebită cunoaşterii permanente a stărilor 
de spirit, a cauzelor care pot genera fapte sau fenomene negative în obiectivele, locurile 
şi mediile date în răspundere. Prin informarea organelor competente ne-am adus 

contribuţia specifică la prevenirea evoluției unor fapte sau fenomene negative spre 
stări de spirit tensionale, îndeosebi în unele instituții sau medii cultural-artistice, 
Radioteleviziune, „Sănătate“. 

— Au fost continuate preocupările de realizare a unor studii și analize la nivelul 
țării, pentru desprinderea unor tendinţe în evoluţia situației operative şi stabilirea unor 
măsuri de viitor. Dintre acestea, menţionez analizele situaţiei operative din teatre și 
din rândul artiştilor liber-profesioniști, apreciate de conducerea Departamentului 
Securităţii Statului şi difuzate la securităţile judeţene şi a municipiului București, 
analiza situaţiei operative din edituri și revistele literar-artistice și analiza modului 
cum se exercită controlul informativ asupra juriştilor care au rude în exterior sau 
întreţin relații cu cetăţeni străini, care, de asemenea, au fost promovate la conducerea 
departamentului şi apreciate. 

Pentru activitatea desfășurată pe această linie evidenţiez pe maior Mălureanu Vasile, 
It. col. Achim Victor și It. col. Vărzaru Gheorghe. 

4. În conformitate cu prevederile programelor de măsuri s-a acţionat pentru 
diversificarea modalităţilor de intervenţie preventivă și întărirea fermității faţă de 
elementele ostile. 

— Având în vedere intensificarea acțiunilor dușmănoase și de propagandă 
antiromânească puse la cale de cercurile reacționare din străinătate, în special de postul 
de radio „Europa Liberă“, am continuat măsurile noastre cu cele ale U.M. 0544, pentru 
compromiterea și demascarea unor elemente dușmănoase din emigrație. 

În acest context, menţionăm preocuparea crescândă pentru protecţia contra- 
informativă a domeniilor date în responsabilitate de influenţa negativă exercitată din 
exterior, materializată în publicarea unor articole demascatoare la adresa „Europei 
Libere“ în revistele „Săptămâna“, „Luceafărul“, pregătirea contrainformativă la 
plecarea în străinătate a 84 grupuri și individual a unui număr de 3.510 persoane. 

— S-a manifestat o fermitate mai mare față de persoanele semnalate cu atitudini, 
preocupări, intenţii ostile ori de natură a afecta climatul din mediu. Acest aspect este 
evidențiat atât de numărul măsurilor preventive, cât şi de eficienţa lor mai mare decât 
în anii anteriori. Astfel, au fost arestate 7 persoane pentru infracțiuni contra 
securității statului în cazul „Conspiratorii“. De asemenea, au fost trimise în justiție 
şi condamnate pentru fapte de drept comun, împreună cu organele de miliție, 15 
elemente. Totodată, au fost destrămate 17 anturaje de persoane cu preocupări 
necorespunzătoare, efectuate 15 dezbateri publice, 151 avertizări, 408 atenţionări, 356 
influențări pozitive. 

În scop preventiv s-au avizat negativ cererile de plecare temporară în străinătate 
ale unui număr de 1.050 persoane şi s-au efectuat 401 controale pe linia apărării 
secretului de stat și respectării relaţiilor cu străinii. 

Un volum important de informaţii au fost valorificate prin informarea organelor 
de partid (861) şi a conducerilor instituţiilor din răspundere (1.910). 

S-au întreprins măsuri specifice pentru apărarea a 16 cercetări cu caracter secret 
sau de noutate, ce reprezintă invenţii în domeniul apărării, metodologiilor noi de 
tratament, studii sau experienţe destinate îmbunătățirii stării de sănătate a populaţiei. 

Ofițerii serviciului au acționat pentru îmbunătăţirea informării conducerii 
Departamentului Securităţii Statului, promovând în acest an un număr de 162 materiale 
(104 pe linia problemei „Artă-cultură“, 26 la „Presă-radioteleviziune-poligrafie“, 27 
la „Sănătate“ şi 5 la „Justiţie“). 

5. Ofițerii din probleme, îndeosebi cei de la Securitatea municipiului București 
şi din cadrul serviciului, au depus eforturi considerabile pentru desfășurarea în cât 
mai bune condiţii a misiunilor de securitate şi gardă la care au participat (vizite în 
muzee ale conducerii superioare de partid și ale unor înalți oaspeţi, spectacole de gală, 
acțiuni la Sala Radio etc.). Cpt. Florea Alexandru și It. maj. Cusak loan au executat 
măsuri specifice în cadrul grupei „Selector“, cu ocazia transmiterii în direct la radio 
şi televiziune a tuturor acţiunilor la care a participat conducerea superioară a 
partidului (însumând 29 zile). 

6. În scopul îmbunătăţirii activităţii de coordonare, sprijin şi control a 
compartimentelor corespondente de la inspectorate, pe lângă activităţile deja 
menţionate (elaborarea programelor de măsuri în probleme, realizarea convocării de 
instructaj pe marginea acestora, difuzarea analizelor situaţiei operative din teatre şi 
din rândul artiştilor liber-profesioniști), ofiţerii serviciului au mai întreprins 
următoarele: 

— au efectuat control-sondaj asupra modului cum se acţionează pentru executarea 
prevederilor programelor de măsuri din probleme la un număr de 22 inspectorate; 

— au participat la 10 controale fond securitate și la 4 controale-sondaj pe linia 
ordinului 00140/1981; 

— au participat la 15 convocări ori acţiuni de pregătire profesională a ofiţerilor 
de informaţii interne sau a lucrătorilor de la posturile de miliţie şi la 12 bilanţuri. 


V. Cu toate rezultatele pozitive, în acest an au continuat să mai persiste şi unele 
neajunsuri: 

1. Controlul sondaj efectuat a reliefat că nu toate inspectoratele au executat integral 
şi de calitate prevederile programelor de măsuri elaborate la începutul acestui an. 

Multe securităţi judeţene, inclusiv a municipiului Bucureşti, nu au procedat, așa 
cum era necesar, la întocmirea unor planuri de măsuri proprii în probleme, care să 
stipuleze concret măsurile ce urmau a se lua în 1983 pentru îmbunătăţirea muncii 
de securitate în sectoarele de artă-cultură, presă-radioteleviziune-poligrafie, sănătate 
Și Justiţie. 

— Prevederea din programele de măsuri, conform căreia în termen de 60 zile de 
la elaborare urma să se reanalizeze potențialul informativ existent și să se stabilească 
măsuri pentru încadrarea informativă corespunzătoare a tuturor obiectivelor, locurilor 
şi mediilor din răspundere, nu a fost executată temeinic, planul de recrutări 
rămânând, la cele mai multe inspectorate, cel stabilit la începutul anului. 

Ca urmare, în prezent continuă să fie insuficient controlate informativ cenaclurile 
literar-artistice, mediile artiştilor liber-profesioniști și al artiştilor amatori, anturajele 
de membri ai uniunilor de creaţie neîncadraţi în muncă, mediile procurorilor şi 
judecătorilor, redacţiile unor ziare şi reviste, atât din Capitală, cât și din judeţele Iaşi, 
Giurgiu, Alba, Suceava, ale unor medii din unităţile de asistență medicală și nuclee 
de cercetare din Arad, Argeș, Braşov, Brăila, Cluj, Dolj, laşi, Prahova, Timiş şi 
municipiul București. 

În plus, Securitatea municipiului Bucureşti nu controlează informativ casele de 
cultură de pe raza Capitalei. 

Este necesar ca în întocmirea planurilor de recrutări pe anul viitor să se pornească 
de la necesitatea creării prioritare de reţea în aceste locuri şi medii (acest imperativ 
a fost supus atenției securităților controlate). 

— Totodată, nu s-a manifestat o preocupare sistematică de către toate inspectoratele, 
aşa cum prevăd programele de măsuri, pentru a se exploata mai eficient, pe linia 
problemelor „Artă-cultură“, „Presă-radioteleviziune-poligrafie“, „Sănătate“ şi 
„Justiţie“, posibilităţile surselor din legătura altor compartimente sau profiluri de 
muncă ce își desfășoară activitatea în aceste sectoare. 

— Deşi a sporit, contribuţia la penetrarea informativă mai eficientă în cadrul unor 
cercuri de intelectuali ale emigrației reacționare a fost, în 1983, încă sub posibilități, 
securitățile judeţene și mai ales Securitatea municipiului București pot şi trebuie să-și 
aducă o contribuție mai substanțială în această direcție. 

De asemenea, ofițerii serviciului, pe lângă preocuparea ce o au, de valorificare 
superioară a posibilităţilor în exterior ale surselor din legătura nemijlocită, este necesar 
să sprijine mai mult [pe] ofiţerii corespondenţi din teritoriu la pregătirea surselor cu 
posibilități reale în străinătate, care urmează să se deplaseze în exterior. 

— Nu s-a acţionat suficient nici pentru exercitarea unui control informativ deplin 
asupra poziţiei, preocupărilor şi atitudinii tuturor rudelor și legăturilor apropiate, din 
sectoarele date în responsabilitate, ale elementelor reacționare din emigrație, precum 
şi [asupra] tuturor persoanelor din competenţă care sunt elogiate sistematic în 
emisiunile postului de radio „Europa Liberă“, [care] au beneficiat de burse şi ajutoare 
materiale acordate de diverse organizaţii din exterior, efectuează călătorii frecvente 
sau pe perioade îndelungate. 

Pentru impulsionarea muncii în această direcție ne propunem ca în trimestrul II 
al anului viitor să realizăm o analiză globală, pe ţară, pe baza unei tematici întocmite 
din timp şi a unor controale sondaj la Securitatea municipiului București şi 
securităţile judeţene cu pondere. 

— Nu sunt controlate informativ, la nivelul de exigență stabilit de programele de 
măsuri, nici toate elementele cu antecedente politice sau penale ori descendenţii unor 
asemenea persoane care îşi desfășoară activitatea în sectoarele de artă-cultură şi 
sănătate. Lipsuri mai importante pe această linie am constatat la Securitatea 
municipiului Bucureşti, județele Cluj, Timiş, Constanţa (,„Artă-cultură“), Bihor, 
Constanţa, Teleorman, Vâlcea („Justiţie“). 

Având în vedere numărul relativ important de astfel de elemente, inclusiv 
descendenţii acestora (547 pe linie de „Artă-cultură“, 1.898 la „Sănătate“, 54 la „Presă- 
radioteleviziune-poligrafie“ şi 222 la „Justiție“ ) și faptul că 239 dintre acestea fac 
obiectul preocupărilor pe linia problemelor de profil (legionară, foști condamnați şi 
partide burgheze), vom acţiona mai hotărât pentru intensificarea controlului infor- 
mativ al acestora și pentru întărirea colaborării cu toate compartimentele interesate. 

— Supravegherea străinilor care, venind în ţara noastră, contactează persoane din 
sectoarele date în responsabilitate, pentru a stabili emisarii cercurilor reacționare, pe 
cei care culeg informaţii pentru „Europa Liberă“, caută să obțină date despre cercetările 
medicale cu caracter de noutate ori desfăşoară alte activităţi ostile, a continuat să fie 
competență, sunt controlați în mai bună măsură, cei care vin în mediu scapă de multe 
ori măsurilor noastre. Acest aspect l-am întâlnit la Securitatea municipiului București 
pe linia tuturor celor 4 probleme, dar și la securităţile județene Cluj, Brașov, Timiș, 
Sibiu ş.a. 

Este necesar să determinăm la ofițerii corespondenţi o preocupare sporită în această 
direcție, precum şi o conlucrare mai strânsă cu compartimentele de contraspionaj în 
lucrarea străinilor care vin pe linia ori contactează persoane din sectoarele de „artă- 
cultură“, „presă-radioteleviziune-poligrafie“, „sănătate“ şi „Justiție“. 

Necesitatea îmbunătăţirii acestei activităţi se pune cu atât mai acut cu cât 
volumul de date din domeniile date în responsabilitate, îndeosebi ale artei și culturii, 
care se scurg către „Europa Liberă“, este important şi privește o gamă largă de aspecte. 

— După apariţia programelor de măsuri nu s-a acționat în suficientă măsură pentru 
orientarea întregii reţele spre culegerea tuturor categoriilor de informaţii stipulate 
expres în aceste documente. 

Ca urmare, volumul și calitatea informațiilor continuă să nu reflecte deplin, la unele 
securități judeţene, cum sunt: Bacău, Bihor, Brăila, Cluj, Constanţa, Dolj, Galaţi, Iaşi, 
Maramureş, Mureş, Prahova, Satu Mare, Sălaj, Tulcea şi a municipiului Bucureşti, 
situația operativă cu care ne confruntăm. 

Pe linia problemelor „Justiţie“ şi „Presă“ s-a obţinut un volum redus de informaţii, 
care nu conturează în suficientă măsură problematica de securitate din aceste domenii. 

Şi în cadrul serviciului, ofițerii au avut un aport inegal la culegerea de informații, 
fiind tributari în această direcţie It. colonel Vărzaru Gheorghe, It. maj. Cusak loan 
şi mr. Apostol Eugeniu, după cum așteptăm eforturi mai mari din partea cpt. Florea 
Alexandru Gheorghe, cpt. Vuscan Dorel și maior Cobianu Ion. 

În primul trimestru al anului viitor vom acţiona pentru reinstruirea întregului 
potențial informativ cu categoriile de informaţii stipulate în programele de măsuri. 

— Controlul sondaj recent efectuat a evidențiat că la aproape toate securitățile 
judeţene şi a municipiului Bucureşti mai există surse contactate la mari intervale de 
timp ori care au aport redus la culegerea de informaţii, iar în alte cazuri se neglijează 
perioade îndelungate verificarea acestora. 

— Reanalizarea fondului de informaţii din probleme, pentru a fi cuprinse în forme 
de lucru organizate toate persoanele despre care se deţin date ori există suspiciuni 
că ar desfășura activităţi de natură să afecteze securitatea statului, aşa cum prevăd 
programele de măsuri, nu s-a realizat temeinic de către toate inspectoratele, astfel 
încât numărul informaţiilor puse în lucru în acest an este redus. Edificator este și faptul 
că din totalul de 665 jurişti identificaţi cu rude și relaţii în străinătate sunt lucraţi pe 
linie de informaţii interne numai 138 persoane. Această similitudine există și în 
problema „Sănătate“. 

În ceea ce priveşte activitatea nemijlocită, chiar dacă media de D.U.I. pe ofiţer 
poate fi apreciată ca satisfăcătoare, este absolut necesar să acționăm cu mai multă 
răspundere pentru obţinerea de informaţii cu valoare operativă, care să fie lucrate în 
forme organizate. Mă refer îndeosebi la It. col. Vărzaru Gheorghe, care nu are nici 
un caz lucrat în D.U.I., şi la maior Apostol Eugeniu, care are doar un singur dosar. 

Controlul sondaj efectuat a evidenţiat că la mai multe securităţi judeţene și a 
municipiului București existau la data respectivă elemente care, prin poziţia şi 
atitudinea lor, trebuiau să facă obiectul muncii de securitate, însă nu fuseseră luate 
în preocupări. 

Am indicat ca în termen de 30 de zile să se reanalizeze toate informaţiile şi să se 
ia în lucru toate persoanele asupra cărora se deţin date ori există suspiciuni că se 
situează pe o poziţie ostilă ori ridică alte probleme de securitate. 

— În dosarele de urmărire informativă, deşi a existat o preocupare sporită pentru 
creşterea gradului de profesionalitate, continuă să se acţioneze în destule cazuri 
stereotip, cu măsuri de aşteptare, ceea ce determină tergiversarea clarificării şi 
soluționării lor. Exemple sunt pe linia tuturor problemelor și la mai multe inspectorate, 
inclusiv la nivelul serviciului, în cazurile: „Barbu“, „Vlăduţ“, „Mira“, „Sada“ ş.a. 

— Cu toate că în 1983 nu am fost surprinși de fapte sau fenomene deosebite, şi 
în ce privește latura preventivă a activităţii noastre au existat unele neajunsuri: 

Astfel, deși s-a diminuat numărul rămânerilor ilegale în străinătate, acesta a 
continuat să fie destul de ridicat (86 la „Artă-cultură“ şi 51 la „Sănătate“). 

În cifra rămânerilor din problema „Artă-cultură“ sunt incluşi şi 34 artiști liber- 
profesioniști din Capitală, care, conform procedurii, au fost avizaţi direct de Direcţia 
de pașapoarte, iar din totalul rămânerilor pe linie de „Sănătate“ 7 persoane au fost 
avizate de alte unităţi şi profile de muncă. 

Totodată, deși s-au obținut rezultate încurajatoare în direcţia contracarării 
propagandei dușmănoase și folosirii mai sistematice a presei în combaterea şi 
demascarea postului de radio „Europa Liberă“, nu ne putem declara mulțumiți. Nici 
în acest an nu am reușit să determinăm pe unii oameni de artă şi cultură elogiați în 
emisiunile postului respectiv să solicite conducerii acestuia să înceteze referirile la 
adresa lor. De asemenea, nu au fost antrenate în suficientă măsură şi alte personalități 
ale vieții culturale în acțiunea de ripostă și demascare a caracterului subversiv al 
propagandei desfășurate de această oficină. S-au făcut paşi timizi în ce priveşte 
influențarea şi determinarea unor cadre medicale de valoare, care au rămas ilegal în 

străinătate, de a reveni în ţară, iar pe de altă parte puţine cazuri de repatriere au fost 
valorificate pentru combaterea fenomenului emigraţionist şi descurajarea celor 
pretabili de a se stabili ilegal în străinătate. 

Au continuat și în acest an să persiste unele neajunsuri în activitatea de 
coordonare, îndrumare şi control. 

Astfel, după cum rezultă din cele prezentate, nu am găsit mijloacele cele mai 
eficace pentru a determina pe toţi ofițerii corespondenți de a îndeplini integral şi de 
calitate prevederile programelor de măsuri din probleme. 

De asemenea, nu am reușit să determinăm un flux informaţional corespunzător 
de la toate inspectoratele către direcție, pe linia problemelor serviciului. Unele 
securități au raportat cu întârziere și insuficient de complet și unele date solicitate 
expres de către noi. 

Sprijinul concret pe cazuri şi informaţii acordat de ofiţerii serviciului securităților 
judeţene continuă să fie redus. În acest an nu au fost luate în control decât 4 cazuri, 
deși numărul total al dosarelor în control (23) este relativ redus. Este necesar ca toți 
ofițerii să fie preocupați mai mult pentru identificarea în teritoriu a unor cazuri 
importante, complexe, în soluţionarea cărora să se implice concret, dar mai ales maior 
Apostol Eugeniu, cpt. Vuscan Dorel, It. major Cusak Ioan, care în prezent nu au în 
control şi coordonare nici un dosar din teritoriu. 

Starea disciplinară în cadrul serviciului este corespunzătoare, neînregistrându-se 
în acest an abateri care să impună luarea unor măsuri disciplinare. 

Învăţământul politic şi profesional s-a desfăşurat în bune condiţii, toţi ofiţerii 
serviciului obținând numai rezultate bune și foarte bune. 

În serviciu există o atmosferă corespunzătoare de muncă şi, printr-o angajare 
exemplară a fiecăruia dintre noi, vom reuși să sporim calitatea și eficienţa muncii 
noastre, să aducem îmbunătăţiri substanţiale activității ce o desfăşurăm la toți 
parametrii. 

Pe deplin conștienți de sarcinile importante ce le avem de îndeplinit, în anul 1984 
vom milita cu mai multă perseverenţă și cu responsabilitate sporită pentru ridicarea 
nivelului calitativ al activităţii personale, pentru determinarea ofițerilor de la 
compartimentele corespondente din teritoriu de a executa integral și în mod 
ireproșabil prevederile programelor de măsuri în problemele din competenţă. 

Asigurăm conducerea direcţiei că ofiţerii Serviciului 5, care dispun de un 
potenţial ridicat de muncă, nu-şi vor precupeţi nici un efort pentru a-și onora cu cinste 
sarcinile și misiunile ce le revin, astfel încât prin întreaga noastră activitate şi 
comportare să răspundem pe deplin cerinţelor şi exigenţelor mereu sporite pe care 
conducerea superioară de partid şi de stat le pune în faţa aparatului de securitate. 


Șeful serviciului 
Colonel 
Merce Ilie 


A.C.N.S.A.S., fond documentar, dosar nr. 120, vol. 2, f. 343—356. 

1984 ianuarie 31. Anexă a Raportului Comitetului Emisiunilor pentru Străinătate 
din S.U.A. adresat președintelui și Congresului Statelor Unite, 


referitor la politica posturilor de radio „Europa Liberă“ și 
„Radio Libertatea“. 


Raport anual (1984) 
al Comitetului Emisiunilor pentru Străinătate 


Către 
Preşedintele Statelor Unite şi 
Congresul Statelor Unite 


În conformitate cu obligaţiile ce decurg din Secţiunea a 4-a a legii publice 93—128 
şi amendamentele respective, Comitetul Emisiunilor pentru Străinătate vă prezintă 
cel de-al 10-lea Raport anual de activitate, precum și analiza activităţii posturilor de 
radio „Europa Liberă“ şi „Libertatea“ pe perioada 1 octombrie 1982-31 septembrie 
1983. 

Cu stimă 
Frank Shakespeare 
31 ianuarie 1984 


Anexa 2 
Liniile directoare ale politicii programelor 
I. Consideraţii generale 


Radio „Europa Liberă“/Radio „Libertatea“ este un post de radio independent, 
funcţionează cu aprobarea guvernului S.U.A., are conducere americană particulară 
cu sisteme de lucru colectiv, are angajaţi din Europa Răsăriteană, U.R.S.S. şi din ţările 
occidentale. 

Radio „Europa Liberă“ transmite pentru Bulgaria, Cehoslovacia, Polonia, 
România și Ungaria, iar Radio „Libertatea“ pentru U.R.S.S. şi țările baltice. 

Scopurile R.E.L./R.L. sunt înscrise în Legea din 1972 privind înființarea 
Comitetului pentru emisiuni internaţionale, în care Congresul S.U.A. constată şi 
declară că: 

— „Prin politica lor, Statele Unite promovează libertatea de opinie şi exprimare, 
precum și dreptul de a căuta, obţine și transmite informaţii şi idei prin orice mijloc 

de informare, indiferent de frontiere, în conformitate cu articolul 19 din Declaraţia 
Universală a Drepturilor Omului“. 

— „Comunicarea deschisă de informaţii şi idei între popoarele lumii contribuie la 
pacea şi stabilitatea internațională, iar promovarea unor astfel de comunicaţii este 
în interesul S.U.A.“. 

— „Radio «Europa Liberă» şi Radio «Libertatea» şi-au demonstrat eficiența în ceea 
ce priveşte comunicarea de idei și informaţii în Europa de Est şi U.R.S.S.“. 

— „Menţinerea în continuare a R.E.L./R.L. ca mijloc de informare independent, 
care să acţioneze în conformitate cu politica externă a S.U.A. și la un înalt nivel 
profesional, servește intereselor naţionale“. 

În scopul încurajării unui dialog constructiv cu popoarele U.R.S.S. și din Europa 
Răsăriteană, legea respectivă a stabilit înființarea unui Comitet pentru emisiuni radio 
în străinătate, care are mandat să analizeze și să evalueze modul în care R.E.L./R.L. 
îşi îndeplinește misiunea, calitatea, eficienţa și integritatea profesională a emisiunilor. 
Pe baza legii, Comitetul a dat o declaraţie intitulată „Misiunea postului de radio 
E.L./L.“, definind obiectivele şi priorităţile emisiunilor sale. 

Aceste linii directoare au ca scop asigurarea îndeplinirii acestor obiective, iar 
Comitetul consideră că conducerea administrativă a postului este răspunzătoare de 
controlul zilnic al conţinutului programelor, în conformitate cu aceste linii directoare. 

Esenţa politicii programelor trebuie şi în continuare să fie practicarea unei 
jurnalistici independente, responsabile şi de înaltă competență profesională. Postul 
difuzează ştiri şi informaţii necenzurate despre problemele interne şi externe, 
precum şi o gamă largă de idei ascultătorilor din acele ţări unde guvernele au impus 
un monopol asupra informaţiilor. 

Postul să nu propage o singură credință politică, economică sau religioasă şi să 
nu întrețină legături cu partidele politice sau organizaţiile din exil și să nu se identifice 
cu grupările, partidele și organizaţiile de opoziţie, aflate în zona emisiunilor sau în 
afara ei. 

Postul trebuie însă să fie angajat în respectarea drepturilor omului, a principiilor 
democratice, inclusiv libertatea cuvântului, legalitatea, denunțarea discriminării de 
orice natură. Postul să nu adopte o poziţie sectară, dar să apere libertatea religioasă 
şi practicarea oricărei credințe. Postul să militeze pentru libertatea de mișcare a 
oamenilor şi ideilor, pentru schimburi culturale, ştiinţifice şi economice şi pentru 
reglementarea pașnică a conflictelor internaționale. 

Postul subscrie la principiile egalităţii în drepturi și autodeterminării popoarelor, 
în conformitate cu Carta O.N.U. şi Actul Final de la Helsinki, în care se spune: „În 
virtutea principiului egalității în drepturi şi autodeterminării popoarelor, toate 
popoarele au dreptul să hotărască în mod liber statutul politic intern și internațional, 
fără amestec străin, precum şi dezvoltarea lor politică, economică și socială“. 

Spre deosebire de „Vocea Americii“, a cărei misiune principală este să prezinte 
politica și realitățile americane, R.E.L./R.L. caută să se identifice cu interesele 

ascultătorilor, acordând importanţă specială evenimentelor ce afectează direct sau 
indirect popoarele din Europa Răsăriteană și U.R.S.S. Punând accent pe interesele 
ascultătorilor, acest post îndeplineşte şi funcţia unui serviciu de radio intern, 
suplinind lipsa presei libere. 


II. Politica editorială 


a) Consideraţii şi metode. Transmițând unor popoare ce nu au acces liber la 
informaţii, R.E.L./R.L. pornesc de la consideraţia că societăţile bine informate pot 
să facă aprecieri mai responsabile în legătură cu evenimentele interne și internaționale, 
în timp ce societățile care nu sunt informate pot fi ușor manipulate. Se consideră, de 
asemenea, că o opinie publică informată contribuie la îndulcirea măsurilor oficiale 
represive. 

Principalul criteriu în selecționarea materialelor de difuzat îl constituie relevanța 
informaţiilor, ca acestea să corespundă nevoilor şi interesului ascultătorilor, ca ele 
să contribuie la informarea lor asupra principalelor evenimente și probleme din ţara 
în care trăiesc. 

Acurateţea și obiectivitatea sunt esenţiale pentru menţinerea respectului din partea 
ascultătorilor. Orice materiale nefondate, părtinitoare sau întocmite neglijent aduc 
prejudicii reputației postului de radio. Obiectivitatea presupune ca informaţia să nu 
fie omisă sau diluată pentru a o face mai favorabilă sau nefavorabilă Estului sau 
Vestului. Difuzarea de către „Europa Liberă“ a unor informaţii veridice şi la timp 
încurajează presa internă din aceste țări ca, la rândul ei, să relateze mai repede şi mai 
obiectiv. 

„Europa Liberă“ abordează evenimentele şi problemele de pe poziţia individului 
care doreşte să cunoască și să înţeleagă ce se petrece în ţara lui şi în lume. Această 
abordare presupune cunoașterea permanentă a preocupărilor ascultătorilor. Folosirea 
unor programe variate (ştiri, analize, comentariile din presa internațională, citirea unor 
documente etc.) contribuie la lărgirea cunoștințelor ascultătorilor. 

Obiectivul „umplerii golului informativ“ nu trebuie înţeles într-un sens exclusiv 
politic. „Europa Liberă“ are și sarcina de a trata probleme ce interesează întreaga ome- 
nire, cum sunt progresul tehnico-științific, creşterea demografică, poluarea mediului 
înconjurător, urbanizarea, distribuția şi diminuarea resurselor naturale, viaţa de familie 
etc, Beneficiind de toate sursele de informaţii occidentale, „Europa Liberă“ are 
posibilități unice de a menţine un flux continuu de informaţii către ascultătorii să. 

În raportarea despre societăţile deschise, postul trebuie să reflecte problemele, 
neajunsurile și realizările din aceste ţări. În mod deosebit va pune accent pe modul 
deschis în care aceste probleme sunt identificate şi abordate în aceste ţări, [pe] procesul 
de formulare a propunerilor, [pe] dezbaterile, criticile şi revizuirea lor de către forurile 
legislative, executive şi judiciare ale guvernului la toate nivelurile. Se pot face şi 
comparații între această procedură și procedura existentă în țările ascultătorilor, 

evitându-se însă comparații şi critici invidioase „de dragul criticii“ şi fără a 
supralicita judecata ascultătorilor. 

În programele referitoare la situaţia internă din ţările respective se va urmări 
informarea ascultătorilor cu materiale pe care presa din țara respectivă nu le publică, 
le denaturează sau evită să le acorde importanța cuvenită. Se vor transmite părerile 
cetăţenilor cărora li se refuză accesul la mijloacele de informare din ţara lor şi caută 
să se exprime prin intermediul corespondenţilor străini sau prin scrieri cenzurate 
(samizdat). Conţinutul acestor materiale trebuie bine studiat înainte de a fi folosit; 
același lucru se va face şi cu materialele care provin din presa emigrației şi [cu] 
declaraţiile reprezentanţilor unor organizații. 

Comentariile asupra unor probleme interne trebuie să fie constructive, rezonabile 
şi făcute cu calm, abordându-se problemele cele mai importante, în sensul clarificări 
lor. Comentariile critice la adresa politicii guvernului trebuie să se bazeze pe 
cunoașterea faptelor şi să fie făcute într-o manieră responsabilă. Dacă este posibil, 
astfel de comentarii critice să conţină şi elemente constructive, precum și explicații 
comparative [referitoare la] modul în care problemele sunt rezolvate în alte ţări. 
„Europa Liberă“ nu-și propune să prescrie soluţii programatice și să ofere soluţii finale. 

Întrucât ideologia oficială adesea încurajează mistificarea istoriei, postul trebuie 
să ofere ascultătorilor materiale istorice şi culturale de bază aflate în tezaurul poporului 
respectiv. Evenimentele istorice trebuie abordate în mod critic, cât şi tolerant, evitând 
şovinismul şi părtinirea. 

O altă metodă importantă este raportarea evenimentelor și realităților din alte ţări 
comuniste, deoarece condiţiile sunt diferite, iar presa oficială fie că evită să le 
raporteze, fie că le raportează distorsionat. Se va acorda atenţie situaţiei din partidele 
comuniste care nu se află la putere, în care au loc dezbateri ideologice şi politice. 

Programele de ştiri, care sunt printre cele mai importante, trebuie să fie menținute 
la un nivel de calitate superior, întrucât acestea contribuie la asigurarea credibilității 
întregului program. Știrile trebuie să fie precise, obiective, date la timp, interesante 
Şi revelatoare pentru ascultători. 

Materialul buletinelor de ştiri trebuie verificat temeinic de către personalul de știri 
în ceea ce priveşte sursele și faptele, evitându-se prezentarea părtinitoare şi 
senzaţională. Ele trebuie să fie confirmate de cel puţin două surse independente atunci 
când există dubii, menționându-se sursa atunci când e vorba doar de păreri sau când 
informaţiile sunt incomplete. 

Buletinele de ştiri vor fi completate cu analiza ştirilor şi revista presei străine, care 
oferă o varietate de opinii şi lărgește perspectiva de înțelegere. Se vor organiza şi 
interviuri şi mese rotunde, de preferință cu experţi din afara postului, care oferă o 
varietate de păreri asupra problemelor discutate. 

Deși selecționarea materialelor se face zilnic, nu va trebui neglijată nici 
planificarea pe termen mai lung în aceste probleme şi tendinţe. 

Radio E.L./R.L. trebuie să facă faţă la două probleme deosebite: obţinerea de 
informaţii și transmiterea lor în condiţii de bruiaj. Preocuparea pentru conţinutul 
programelor nu trebuie să ducă la neglijarea aspectului atractiv şi prezentarea la cel 
mai înalt nivel profesional. Postul va continua să studieze şi să adopte noi metode 
radio, va analiza în primul rând problemele legate de spectatori, în funcție de care 
vor fi abordate programele. 

b) Reguli de conduită — Tonul, bruiajul şi maniera de prezentare sunt deosebit 
de importante în câştigarea aderenţei auditoriului. De aceea, se vor respecta 
următoarele reguli: 

1. Se vor evita emoţionalismul, injuriile, răzbunarea, stridenţa, beligeranţa, 
aroganţa, ostentaţia şi ploconirea. 

2. Se vor evita generalizările excesive, argumentaţia propagandistică, judecăţile 
de valoare gratuite, critica nefondată a sistemului socialist sau a reprezentanţilor lui, 
precum şi terminologia învechită, cum ar fi „blocul comunist“, „ţările comuniste 
satelite“ și „capitalismul şi comunismul“. Întrucât postul trebuie să umple un vid 
informativ, el va face acest lucru prin prezentarea faptelor și nu printr-o tratare 
polemică, pe care ascultătorii nu o agreează. 

3. Se va evita difuzarea oricăror materiale naţionaliste sau cu conţinut iredentist. 

4. Se va evita difuzarea unor programe sau comentarii care incită la revoltă sau 
care sprijină acţiunile ilegale şi violenţa. Se pot însă difuza programe care să 
amintească ascultătorilor de drepturile omului pe care statele est-europene s-au obligat 
să le respecte. 

5. Se vor evita sfaturile tactice şi recomandările în cazul unor acţiuni specifice, 
exceptând cazurile deosebite, când se vor da sfaturi de calmare a situației. Popoarele 
est-europene cunosc mai bine ca oricine ce au de făcut. 

6. Nu se vor difuza programe bazate pe zvonuri sau pe informaţii neverificate. 
Dacă totuși se difuzează astfel de informaţii, ele vor fi denumite ca atare. 

7. Punctul de vedere editorial (fie că e vorba de personalul E.L., presa străină, 
materiale samizdat sau ale emigrației) se va difuza separat de ştiri sau de analiza 
ştirilor, specificându-se sursa. 

8. Se va evita difuzarea de materiale care să îndemne la emigrare, fuga din țară, 
precum și indicarea unor metode de părăsire a ţării; în programele la care participă 
emigranți se vor evita sugestiile ca și alţii să le urmeze exemplul. 

9. Se vor evita sugestiile care i-ar putea face pe ascultători să creadă că, în situații 
de criză internațională sau dezordine internă, țările occidentale ar putea interveni cu 
armata în ţările respective. 

10. Se va evita difuzarea oricărui material care ar putea fi caracterizat ca 
flecăreală, calomnie, referire sau atac răutăcios la viața personală sau familială a 
persoanelor din conducerea de partid şi de stat. Discutarea acţiunilor publice ale 
persoanelor oficiale trebuie să se facă în mod demn, responsabil, fără patimă. 

11. În ce privește răspunsurile la atacurile din presa comunistă la adresa „Europei 
Libere“, acestea se vor difuza numai după consultarea directorilor postului de radio. 

12. În caz de situaţii deosebite în zona de difuzare, directorii „E.L.“ se vor consulta 
cu directorul general al postului sau înlocuitorul acestuia, înainte de difuzarea 
programului. 


III. Ascultătorii est-europeni şi sovietici 


În timp ce principiile politicii editoriale sunt obligatorii pentru orice serviciu de 
limbă, ele trebuie aplicate diferențiat, în funcţie de auditori, care diferă de la ţară la 
țară, de la o regiune la alta. 

Popoarele est-europene şi cele baltice sunt mai expuse informațiilor și ideilor 
occidentale decât celor din interiorul U.R.S.S., unele din ele considerându-se ca făcând 
parte din Occident sau din familia europeană de naţiuni. O importantă secțiune din 
populaţia lor acceptă filozofia şi valorile culturale ale Occidentului şi aspiră să 
contribuie la viaţa economică, culturală şi politică a Europei. 

Aceste națiuni au avut mult de suferit de pe urma exceselor de naționalism și de 
aceea se vor evita programele care să trezească resentimente naţionaliste față de ţările 
din jur, față de U.R.S.S. sau [de] unele naţionalităţi din U.R.S.S. Unele tendinţe 
dizidente care se manifestă vizavi de U.R.S.S. în țările est-europene trebuie discutate 
într-o manieră în care să se înțeleagă că opinia publică neoficială din U.R.S.S. este 
de acord cu aceste tendinţe. 

Radio E.L./R.L. se face ecoul unui spectru larg de idei politice, sociale şi 
economice. Acest spectru trebuie să includă și gândirea marxistă novatoare, informaţii 
referitoare la practica socialistă în alte ţări, precum și idei şi teorii politico- 
economice nemarxiste. 

Pentru cetăţenii din ţările respective, care nu au posibilitatea să-și expună 
deschis părerile în presa sau la radioul din ţara lor, Radio E.L. şi R.L. trebuie să 
constituie o tribună de la care ei își pot exprima liber punctul de vedere, un forum 
de propagare a gândirii politice, sociale, religioase şi filozofice cât mai variate și fără 
părtinire. 

În emisiunile pentru U.R.S.S., „Radio Libertatea“ reflectă dreptul naționalităților 
de a fi informate în propria lor limbă, dar nu va încuraja sau sprijini nici o mişcare 
separatistă sau secesionistă şi nu va ridica probleme teritoriale. 

R.E.L./R.L., aderând la principiile dreptului internaţional și [la] Carta O.N.U., nu 
are mandat să propage stabilirea ori destabilizarea unuia sau altuia din sistemele 
politice, a formelor de organizare statală sau a ideologiei din zonele spre care transmit. 

Postul trebuie să evite categoric stimularea antagonismelor naţionale, șoviniste 
sau religioase. Dimpotrivă, trebuie să contribuie la o mai bună înţelegere a 
problemelor, să simpatizeze cu dreptul lor la propășire neîngrădită, cu drepturile 

cetăţenilor de a-și afirma originea, convingerile politice şi religioase, fără discriminare, 
precum și la conştientizarea interdependenței popoarelor în epoca actuală. 
Vor fi elaborate, la nevoie, instrucțiuni separate, pe servicii de limbă. 


[Rezoluţie:] 


Tov. Marcu 

Datele de aici să fie folosite la documentar și ca material de referinţă în analiza 
situaţiei operative de obiectiv şi în elaborarea măsurilor operative ce se impun. 

25 iulie 1984 


A.C.N.S.A-S., fond S.I.E., dosar nr. 34, vol. |, f. 71-80. 

1984 februarie 24. Notă a Securităţii Municipiului București referitoare la 
„Meditaţia transcedentală“ 


Ministerul de Interne Secret 
Departamentul Securităţii Statului 

Securitatea Municipiului Bucureşti 

SAS/Nr. D11/0742383 din 24 februarie 1984 


Notă 
privind situaţia operativă prezentă în problema 
„Meditaţia transcedentală“ 


La ultima analiză, din iulie 1983, pe întreaga unitate erau în evidență 163 elemente 
care au făcut parte din „Meditaţia transcedentală“. În prezent figurează doar 158, 
diferenţa de cinci persoane explicându-se prin trei transferate la alte unităţi, o plecare 
definitivă din ţară şi un deces. 

Din cele 158 elemente, 56 au fost avertizate, 6 atenţionate, iar un număr de 17 
ținute în contact pentru influențare. 

Datorită preocupării şi măsurilor corespunzătoare întreprinse de către unii ofițeri, 
11 persoane au fost atrase la colaborare şi introduse în reţea, cu rezultate bune pe 
această linie înscriindu-se serviciile 130 şi 230, recrutând fiecare câte patru surse. 

Baza de lucru în această problemă este formată din 7 persoane aflate în acțiuni 
şi 66 în supraveghere informativă. 

Analiza făcută a relevat faptul că din totalul elementelor aflate în atenţie, doar 
100, respectiv 63,28%, sunt încadrate cu reţea, din care 36 pe o singură linie, 55 pe 
2-3 linii, iar 9 peste 3 linii. Restul de 58 persoane, dintre care unele cuprinse în 
supravegherea informativă, nu sunt asigurate cu rețea, verificarea lor rezumându-se 
numai la o singură investigaţie sau [la] o interceptare ocazională a corespondenței. 

Datele furnizate de către C.I.D. relevă faptul că pe calculator, la data de 27 ianuarie 
1984, Securitatea municipiului Bucureşti era înregistrată cu 67 avertizați pentru 
activităţi pe linia „Meditaţiei transcedentale“, iar 68 în baza de lucru (U.I. şi $.I.). 

Comparând datele obţinute de la calculator, privind baza de lucru, cu situația prezentată 
pe servicii, rezultă că 5 elemente din această categorie nu au fost încă implementate. 

Materialele primite de la reţea despre această categorie de persoane se cifrează 
la peste 270 informaţii, revenind în medie 2,5 note de fiecare persoană. Prin celelalte 
mijloace ale muncii au mai fost obţinute încă 111 materiale. 

Studiul făcut asupra întregului material obținut în anul 1983 relevă că elementele 
care au făcut parte din „Meditaţia transcedentală“, mai puţin cele urmărite informativ 
şi pentru alte motive, nu au preocupări de a se organiza și prolifera ideile sectei 
respective, ci, dimpotrivă, sunt rezervate, resping orice comentariu politic, își 
exprimă regretul pentru cele întâmplate și manifestă grijă deosebită de a obţine 
rezultate cât mai bune în muncă, pentru a se reabilita în faţa oamenilor şi a 
determina, în cazul foştilor membri de partid, reîncadrarea lor. 

Cu excepția d.u.i. „Corbu“, lucrat de col. Ioniţă Constantin — Serviciul 110 — pentru 
preocupări de reluare a activităților pe linia „Meditaţiei transcedentale“ și de a racola 
noi membri, temeiul deschiderii celorlaltor acțiuni l-au constituit în principal 
suspiciunile că ar avea manifestări ostile sau relaţii cu cetăţeni străini. Negativ este 
însă faptul că, deși în acest dosar de urmărire informativă s-au prevăzut măsuri 
corespunzătoare, nu se acționează cu operativitate pentru realizarea lor, în vederea 
clarificării situaţiei elementelor în cauză. De asemenea, elementele lucrate în S.I., 
din care o bună parte ca rezultat al avertizării în scopul cunoaşterii reacției şi 
comportării lor, nu sunt lucrate activ, pentru a se lămuri dacă este necesar să rămână 
în preocuparea noastră sub această formă ori să fie trecute în evidenţa generală. 

Din analiza făcută asupra modului în care sunt urmărite persoanele care au făcut 
parte din „Meditaţia transcedentală“, se desprind următoarele concluzii: 

— În timp ce elementele care îşi desfăşoară activitatea în întreprinderile şi institu- 
țiile din Capitală sunt, în general, bine lucrate informativ, celelalte, respectiv 36,72% 
din total, nu sunt încadrate în rețea, poziția lor prezentă fiind practic necunoscută; 

— Deşi persoanele din baza de lucru sunt încadrate pe 2—3 şi chiar mai multe linii, 
materialele obţinute despre acestea în anul 1983 nu evidenţiază activităţi specifice 
„Meditaţiei transcedentale“; 

— Menţinerea în $.I. a unui număr însemnat de elemente, despre care materialele 
furnizate până în prezent de reţea atestă faptul că acestea nu mai au astfel de 
preocupări, măreşte în mod artificial baza de lucru a S.M.B. 

Faţă de cele arătate mai sus, propunem: 

— Persoanele care sunt încadrate în muncă să fie predate serviciilor care asigură 
informativ obiectivele respective; 

— Să se analizeze situaţia fiecărui element cuprins în $.]. şi să se hotărască asupra 
oportunității menţinerii lui în această formă de lucru; 

— În dosarele de urmărire informativă să se urgenteze realizarea măsurilor 
propuse pentru a se delimita celelalte activități de „„Meditaţia transcedentală“ și, în 
funcţie de rezultat, să se facă modificările corespunzătoare în evidențe; 

— Serviciul 130 să ţină o legătură mai strânsă cu celelalte servicii, pentru a urmări 
şi coordona activitatea pe linia „Meditaţiei transcedentale“ în întregul ei, fiind în 
măsură să cunoască în permanenţă mutaţiile ce survin în această problemă. 


Col. Teodorescu Anghel 
Lt. col. Derţcanu Ilie 
Șeful serviciului 
Maior, 
Stoica lon 


A.C.N.S.A.S., fond documentar, dosar nr. 3, vol. 4, f. 13—14. 

1984 aprilie 18. Raport al Securităţii Municipiului Bucureşti referitor la modul 
cum au fost executate prevederile programului de măsuri din 
problema presă, radioteleviziune şi poligrafie 


Ministerul de Interne Strict secret 
Departamentul Securităţii Statului 

Securitatea Municipiului Bucureşti 

122/C$/D/11 00455579 din 19 aprile 1949 


Către 
Direcţia | 
Serviciul 150 


La ordinul dvs. nr. 150/MI/0061603 din 26 martie 1984, alăturat vă înaintăm 
raportul privind modul în care au fost executate prevederile programului de măsuri 
din problema presă-radioteleviziune, poligrafie. 


Adjunct al şefului Securităţii 
Municipiului Bucureşti 
Col. 
Răducă Gheorghe Șeful Serviciului 
Maior, 
Măierean Vasile 

Ministerul de Interne Strict secret 
Departamentul Securităţii Statului 

Securitatea Municipiului Bucureşti 

122/C$/18 aprilie 1984 


Raport 
privind modul în care au fost executate prevederile programului de măsuri 
din problema presă-radioteleviziune, poligrafie 


De la apariţia programului de măsuri al D.S.S. nr. D/0012216 din 19 februarie 
1983, privind îmbunătăţirea activităţii de asigurare și protecţie contrainformativă în 
sectoarele presă, radioteleviziune și poligrafie, ofițerii colectivului 122 cu sarcini de 
securitate în problemele presă și poligrafii şi-au organizat activitatea profesională în 
spiritul prezentului program, urmărind realizarea obiectivelor stabilite de acesta. 

S-a elaborat planul de măsuri ce decurge din program, adaptat la specificul 
problemelor ridicate de Capitală, stabilindu-se sarcini concrete pentru fiecare sector 
în parte. 

Urmărind mărirea capacităţii de cunoaștere și stăpânire a situaţiei operative şi 
sporirea eficienţei în asigurarea unui control informativ asupra obiectivelor, locurilor 
şi mediilor date în responsabilitate, s-a făcut o analiză a cantităţii şi calității rețelei 
informative existente în fiecare sector, precum și a necesarului de recrutări în locurile 
şi punctele vulnerabile, insuficient acoperite informativ. 

Acţionând în această direcţie, s-a recrutat un număr de 44 surse, ajungându-se în 
prezent la un total de 162 persoane în legătura noastră. Față de perioada anterioară, 
sporul real al recrutărilor reprezintă 26%”. Din categoria persoanelor nou recrutate, 
8,7% o reprezintă personalităţile, 17,6% — oamenii de presă și tipografii cu 

Din analiza informaţiilor obţinute după apariţia programului de măsuri, se 
desprinde concluzia că toți ofiţerii au acţionat în sensul obținerii unor materiale de 
conținut, dând dovadă de mai mult profesionalism în instruirea și dirijarea rețelei, 
urmărindu-se asigurarea unei continuităţi în furnizarea de informaţii şi exploatarea 
operativă a acestora. Pozitiv este și faptul că, în baza unor informaţii culese de reţeaua 
proprie, am cuprins în baza de lucru o serie de elemente semnalate cu atitudine 
necorespunzătoare, care au fost luate în lucru ofensiv, în cadrul dosarului de 
urmărire informativă, sau prioritar, în evidenţa dosarului de problemă sau obiective. 

În perioada la care se referă prezentul raport, din mediile presă şi tipografii au 
efectuat deplasări în străinătate un număr de 6 surse informative, majoritatea 
călătoriilor fiind în interes de serviciu. Toate acestea, la revenirea în ţară, au 
furnizat materiale informative de interes pentru organele noastre, privind atitudinea 


* Procent real 27%. 

unor cetăţeni străini față de politica partidului şi statului nostru sau a unor elemente 
din emigrația română din S.U.A. şi R.F.G. 

Datele respective au fost exploatate operativ de către serviciile de contraspionaj 
din unitatea noastră. Menţionăm că atât anterior plecării, cât şi după întoarcerea din 
străinătate, asupra surselor menționate mai sus s-au întreprins măsuri complexe de 
verificare. Până în prezent nu au fost reţinute aspecte care să trezească suspiciuni cu 
privire la corectitudinea acestora în relaţiile cu organele noastre. 

În scopul cunoaşterii şi contracarării unor încercări de acțiuni care ar contraveni 
politicii partidului nostru, a fost deschis în această perioadă un număr de 11 dosare 
de urmărire informativă, reuşindu-se totodată finalizarea a 4 cazuri, prin măsuri 
operative de securitate. În prezent se mai află în verificări complexe 10 elemente, 
asupra cărora se exercită măsuri ofensive de cunoaștere, contracarare a activităţii ostile 
şi influențare pozitivă. Din acestea, menţionăm câteva cazuri mai semnificative: 

— „Badea“, ziarist la ziarul „Scânteia“, semnalat cu atitudine necorespunzătoare 
pe perioada şederii în străinătate, unde fusese trimis oficial, intrând în contact cu diverși 
membri ai delegațiilor străine aflate la Madrid cu ocazia Conferinței pentru securitate 
europeană, cultivând inclusiv un cetăţean britanic despre care U.M. 0195 deţinea date 
că este preocupat de culegere de informații. De către noi s-a luat măsura opririi de 
a mai pleca în străinătate, până la stabilirea exactă şi totală a naturii relațiilor 
obiectivului cu ziariștii și diplomaţii străini în contactul cărora a apărut. Ulterior, cazul 
fiind cunoscut la conducerea ministerului, din ordin, materialele au fost transferate 
la Direcţia a III-a, care continuă verificările pe linie de contraspionaj. 

— „Marius“, ziarist la „România Liberă“, semnalat că întreţine relaţii suspecte cu 
doi oameni de afaceri italieni. În schimbul unor servicii pe care obiectivul le făcea 
celor doi în ţară, s-a înţeles cu aceștia să depună valută în contul său, la o bancă în 
străinătate. După două luni de la deschiderea acţiunii de verificare complexă, 
materialele au fost transferate la U.M. 0544, cazul prezentând interes în sfera de 
preocupări a acestei unități. 

— „Marcu“, redactor la ziarul „România Liberă“, fost la post în perioada 
1968-1971, ca şef al Agenției române de presă de la Bonn, retras pentru depășirea 
competenţelor ce i le permitea funcţia, legături suspecte cu elemente din emigrația 
română și colaboratori ai postului de radio „Europa Liberă“. Recent a fost semnalat 
că, într-o discuție cu atașatul de presă german, obiectivul a avut o atitudine 
necorespunzătoare, solicitând în acelaşi timp diplomatului străin o bursă de 
documentare în R.F.G. La câteva săptămâni după această discuţie, „Marcu“ a obţinut 
bursa respectivă. Totodată, nu s-a sfiit față de unii subalterni ai săi să afirme că cea 
mai bună sursă de informare a sa cu privire la ceea ce se întâmplă în lume este postul 
de radio „Europa Liberă“. 

— „Goran“ — contabilă la C.P.C.S., sora crainicului Andi Ștefănescu, de la postul 
de radio „Europa Liberă“, suspectă de transmitere de informaţii către acest post, 
preocupată de obţinerea aprobării de plecare în străinătate. 

Se acţionează pentru descoperirea eventualelor canale de transmitere a informațiilor 
la „Europa Liberă“ și izolarea sa la locul de muncă, în scopul prevenirii colportării 
ştirilor ascultate la postul de radio sus-amintit. 

— „Dobre“, brigadier fotograf la C.P.C.S., semnalat cu manifestări ostile şi de nuanţă 
naționalist-şovină. 

— „Scarlat“, galvanizator la I.P. „Arta Grafică“, suspect pe linia confecționării de 
înscrisuri cu conţinut ostil. Trecându-se la verificarea sa complexă, inclusiv la 
percheziţii domiciliare la obiectiv și legăturile acestuia, s-a constatat că preocupările 
privind manifestele erau în fază de proiect, iar cele prezente se refereau la 
confecționarea unor bilete I.T.A. în valoare de peste un milion lei şi a unor mijloace 
de plată străine, sustrăgând din întreprindere mijloace de imprimare. 

Sus-numitul, împreună cu alți 8 tipografi din cadrul întreprinderilor „Filaret“ și 
„Luceafărul“, precum şi cu 15 conducători auto, se află sub arest, toți cei implicaţi 
fiind cercetaţi de organele de miliție pentru infracţiunea de subminare a economiei 
naționale. Totodată, a mai fost arestat un cetăţean străin aflat în combinaţie cu cei 
de mai sus. 

Concomitent s-a acţionat pentru cuprinderea în evidența dosarului de problemă 
— supraveghere informativă — a unui număr de 8 elemente semnalate cu intenţii de 
evaziune sau pretabile a comite acte protestatare, clarificând în același timp situaţia 
a 4 asemenea cazuri, în prezent în această formă organizată de lucru aflându-se 28 
de persoane. 

Faţă de perioada anterioară s-a înregistrat o creştere a numărului de elemente asupra 
cărora s-au început verificări. Astfel, numărul D.U.I.-urilor s-a mărit cu 150%, iar 
al persoanelor verificate în cadrul supravegherii informative cu 28,5%. 

Din analiza muncii desfășurate în mediile presă și poligrafii din Capitală, după 
apariția programului de măsuri, reies tot mai pregnant în evidență o serie de 
categorii de probleme asupra cărora ne-am îndreptat atenția: 

— relaţii neoficiale ale unor ziariști şi specialişti din poligrafie cu diplomaţi, ziariști 
şi alte categorii de cetăţeni străini. 

Ne-au fost semnalate peste 14 persoane cu astfel de preocupări. Totodată, 
menționăm numărul mare de oameni de presă români invitați de ambasade sau alte 
reprezentanţe diplomatice acreditate la București, care sunt invitaţi la diverse acțiuni 
organizate de acestea, în perioada raportată înregistrându-se 110 astfel de invitaţii. 

— comentarii politice necorespunzătoare, cu această atitudine cunoscându-se 24 
persoane; 

— audierea şi colportarea ştirilor difuzate de posturile străine de radio reacționare, 
în special „Europa Liberă“, aspect semnalat într-un număr de 49 de cazuri; 

— executarea unor lucrări tipografice fără aprobări sau peste cifrele aprobate, 
deţinând informaţii privind asemenea preocupări la peste 15 persoane; 

— sustragerea unor materiale tipografice în scopul tipăririi clandestine a unor 
imprimate, cu scopul comercializării în afara cadrului legal (bilete I.T.A., mijloace 

de plată străine, abonamente I.T.B. etc.), aducând însemnate prejudicii economice. 
Au fost depistate astfel, până în prezent, 16 elemente, asupra tuturor luându-se măsura 
arestării; 

— a existat ideea tipăririi unor manifeste cu conţinut ostil, dar s-a intervenit înaintea 
punerii în aplicare a acestei intenții, cei în cauză fiind arestați pentru infracţiuni de 
drept comun (9 tipografi). 

Luând în considerare mutaţiile care au avut loc în situaţia operativă și punând 
accent mai mare pe realizarea actului de prevenire, în acest interval de timp s-au 
realizat 7 avertizări, 117 atenţionări, 37 informări la organele de partid, peste 148 
de informări la conducătorii organizaţiilor socialiste, 26 arestări împreună cu 
organele de miliție. 

În acelaşi scop, s-au realizat 2 prelucrări ale Legii 23 şi H.C.M. 18 şi 19 pe instituţie, 
6 pregătiri contrainformative de grup şi 269 individuale. Existând suspiciuni că nu 
se vor mai întoarce în eventualitatea plecării în străinătate, s-au dat 16 avize negative. 

Se constată că numărul măsurilor preventive întreprinse a crescut, câștigând atât 
în efect, cât şi în diversitate. S-a acționat mai mult folosindu-se persoane oficiale, 
factori de decizie sau personalități, pentru a nu implica autoritatea de stat decât atunci 
când situaţia nu putea fi rezolvată altfel. 

Preocupări permanente au fost în ce priveşte cunoașterea prezenței, încadrarea 
informativă şi limitarea accesului la strictul necesar, străinilor veniți în obiectivele 
poligrafice sau în redacţiile ziarelor centrale. Ca urmare, s-a stabilit prezenţa a 19 
cetăţeni străini, din verificarea cărora a rezultat că unii dintre ei sunt interesaţi de 
probleme care nu se dau publicității, în special ziariștii străini și membrii corpurilor 
diplomatice străine din Bucureşti, de cunoaşterea unor acţiuni românești cu ocazia 
vizitelor oficiale la cel mai înalt nivel. O altă categorie de străini care a făcut obiectul 
preocupărilor noastre a constituit-o specialiştii străini veniți pentru acordarea 
asistenței tehnice în tipografii. 

De asemenea, au fost încadraţi informativ străinii veniți pentru a angaja comenzi 
de lucrări poligrafice, făcând totodată și constatări la faţa locului asupra condițiilor 
şi calităților lucrărilor românești. 

Pentru realizarea sarcinilor ce decurg din programul de măsuri, s-a colaborat cu 
Serviciul 340, în special la verificarea și avizarea persoanelor nou stabilite să 
îndeplinească atribuţii de protocol. De asemenea, s-a cooperat intens cu Serviciul 350 
şi Serviciul 320, în vederea completării cunoașterii preocupărilor cetăţenilor străini 
ce frecventează mediile şi coroborării măsurilor de încadrare informativă a lor. 

Din organizarea și desfăşurarea activităţii noastre s-au mai desprins și alte aspecte 
pozitive, din care câteva se impun a fi subliniate: 

— s-au executat un număr de 9 misiuni de securitate şi gardă; 

— au fost îndepărtate din redacţia ziarului „Scânteia“, în urma informării organelor 
de partid, 2 persoane necorespunzătoare; 

— s-a efectuat verificarea unui număr de peste 30 de persoane pentru încadrarea 
în puncte cu grad mare de vulnerabilitate, cum ar fi: I.P. „Bucureştii Noi“, rotativele 
de ziare, sediile tipografice unde se tipăresc imprimate cu valori; 

— a fost verificat, pe linie de înscrisuri cu conţinut ostil, un număr de aproximativ 
60 persoane, reuşindu-se descoperirea [a] 2 autori, împreună cu Serviciul „S*“ din 
unitate; 

— prin legături permanente cu factorii de conducere din redacțiile ziarelor şi 
tipografii s-au stabilit, în comun, măsuri pentru întărirea răspunderii și vigilenței 
oamenilor muncii în procesul de imprimare și finisare a presei centrale; 

— în toate redacţiile ziarelor centrale s-a realizat sau actualizat avizarea persoanelor 
cu atribuţii de protocol; 

— s-au efectuat peste 230 controale pe linia Decretului 400 şi 28 pe linia Legii 23 
şi H.C.M. 18; 

— s-a realizat un număr de peste 30 de percheziţii domiciliare şi la locul de muncă, 
soldate cu rezultate operative. 

Cu toate acestea, constatăm că sunt și unele minusuri pe anumite coordonate ale 
muncii, asupra cărora ne vom opri atenția pe viitor, atât pentru eliminarea acestora, 
cât şi pentru realizarea unor parametri superiori în ceea ce privește calitatea. 

Astfel: 

— mai sunt unele cazuri de persoane din reţea contactate la intervale mari de timp, 
motiv pentru care aportul lor este sub posibilităţile de care dispun; 

— nu întotdeauna s-a realizat contactarea persoanelor pregătite contrainformativ 
la revenirea din călătoriile efectuate peste graniță; 

— este nevoie de a găsi o varietate mai mare de forme de finalizare a cazurilor 
aflate în lucru, precum şi de folosire a unor combinații informative care să determine 
urgentarea demascării intențiilor ostile ale elementelor avute în atenţie pe un teren 
controlat de noi; 

— există o preocupare scăzută pentru elaborarea unor studii și analize pe probleme 
de specific privind aspectele de securitate din anumite compartimente din mediul presă 
şi tipografii, în condițiile oferite de Capitală. 


Șef colectiv 122 
Lt. maj. Creţa Stana 


A.C.N.S.A.S., fond documentar, dosar nr. |, vol. |, f. 34-38. 

1984 mai. Notă referitoare la supravegherea informativ-operativă a foştilor 
deţinuţilor politici 


Strict secret 
100/0050474 din mai 1984 


Notă 


Acţionând în conformitate cu prevederile „Planului de măsuri privind foștii 
condamnaţi pentru infracțiuni contra securității statului“, o atenţie prioritară s-a acordat 
cunoașterii și prevenirii acţiunilor ostile preconizate de către elementele din această 
categorie, care își desfășoară activitatea în obiectivele economice și în sectoarele de 
artă-cultură, sănătate şi învățământ. De asemenea, s-a realizat o evaluare mai 
realistă a pericolului social pe care-l reprezintă aceștia, prin prisma locului lor de 
muncă, iar pe baza concluziilor desprinse s-au adus unele corecturi de îmbunătăţire 
a întregii activităţi de cunoaștere, în vederea realizării unei supravegheri informative 
permanente și de profunzime. 

În sectoarele menţionate mai sus își desfăşoară activitatea 2.781 foşti condamnați, 
din care 2.415 în obiective economice aflate în răspunderea compartimentelor de 
contrainformaţii economice, 88 în artă-cultură, 169 în sănătate și 109 în învățământ. 

Deşi, din totalul acestei categorii de persoane, 40% au studii superioare, s-a acţionat 
în mod selectiv și diferențiat pentru îndepărtarea lor din funcțiile de conducere 
importante și limitarea accesului la date cu caracter secret de stat. 

Din cele 2.781 elemente, 91 sunt lucrate prin D.U.I., 770 sunt cuprinse în priorități, 
1.695 supravegheate informativ în cadrul dosarului de problemă sau obiectiv, iar 225 
au fost incluse în rețeaua informativă. 

La baza luării acestora în lucru au stat atât informaţii referitoare la poziţia şi 
preocupările ostile prezente ale unora, cât şi activitatea dușmănoasă trecută, prin prisma 
căreia unii pot fi consideraţi pretabili sau potenţial periculoși în anumite momente 
de conjunctură. Astfel, din rândul acestora 68 au fost condamnați ca fiind inițiatori, 
conducători ori participanţi în diferite organizații sau bande subversiv-teroriste. 

În asigurarea informativă a foștilor condamnaţi pentru infracțiuni contra securității 
statului, pe lângă folosirea celor 225 surse recrutate din rândul lor, controlul 
informativ se realizează și în cadrul cooperării şi schimbului de informaţii obținute 
cu alte unități și subunități ale Departamentului Securităţii Statului. 

Datele și informațiile obţinute despre foştii condamnaţi din obiectivele economice, 
sectoarele artă-cultură, sănătate şi învățământ, evidențiază că, deși o bună parte au 
o comportare corespunzătoare la domiciliul şi locul de muncă, iar când se abordează 

unele discuţii cu conținut politic adoptă o poziţie de expectativă, totuși unele din aceste 
persoane prezintă pericol social, întrucât desfășoară activităţi dușmănoase, cum sunt: 

1. Comentarii dușmănoase pe fondul colportării ştirilor transmise de către 
postul de radio „Europa Liberă“, calomnii şi injurii la adresa orânduirii 
noastre socialiste. 

Astfel de informaţii au obţinut majoritatea securităților judeţene. Uneori aceste 
activități au degenerat în preocupări de constituire a unor anturaje ostile. 

Astfel, Zăgănescu Radu, asistent sanitar la Întreprinderea de Vagoane Arad, a fost 
semnalat cu preocupări de audiere și colportare a ştirilor postului de radio „Europa 
Liberă“, iar la locul său de muncă a atras şi unele persoane fără antecedente politice, 
cărora le acorda asistenţă sanitară la cabinetul medical. 

De asemenea, Muscalu Gheorghe, șeful unei echipe de construcţii din cadrul C.A.P. 
Plopana, judeţul Bacău, şi-a creat un anturaj format din 3 foşti condamnaţi, cunoscuţi 
din activitatea desfășurată în organizaţia subversivă „Mâna Albă“. Cu aceştia se 
întâlnea la unul din domiciliile lor sau în anumite locuri din comună, ocazii cu care 
făceau comentarii dușmănoase şi lansau zvonuri alarmiste, în special de natură 
religioasă. 

Cu aceleași prilejuri, Muscalu Gheorghe, fost șef al organizației respective, pe lângă 
proferarea de injurii şi calomnii la adresa orânduirii noastre socialiste, și-a manifestat 
regretul că datorită vârstei sale nu mai poate să se răzbune pe actualul regim din ţara 
noastră. 

2. Sub acoperirea unor deplasări în interes de serviciu în alte localităţi din 
țară sau cu prilejul diferitelor comemorări, se realizează contactarea de 
elemente fost condamnate, se poartă discuţii despre perioada detenţiei, se 
informează reciproc asupra situaţiei lor prezente ori se dedau la manifestări 
dușmănoase. 

Astfel, Duţă Gheorghe, merceolog la o întreprindere de construcţii din Reșița, cu 
prilejul realizării unor sarcini de serviciu pe raza mai multor localităţi din ţară a căutat 
şi realizat legătura cu unii foști condamnaţi din competenţa securităților judeţene Bacău 
şi Prahova, împreună cu care a purtat discuţii privind perioada de detenţie şi au purtat 
discuţii dușmănoase la adresa orânduirii noastre socialiste. 

De asemenea, Securitatea judeţului lași prin măsurile întreprinse a prevenit 
extinderea activităţii foştilor condamnaţi Lungianu Vasile şi Gojinschi Nicolae, care, 
sub pretextul unor sărbători (nunți, zile festive, onomastici etc.), au creat cadrul prielnic 
pentru realizarea de discuții şi întâlniri organizate cu diferite elemente din detenție. 

3. Redactarea de lucrări memorialistice sau încercarea de publicare a unor 
materiale în conţinutul cărora sunt strecurate şi idei tendenţioase, în special din 
rândul foştilor condamnați cunoscuţi cu preocupări literare sau din sectoarele 
artă-cultură. 

Dintre cazurile finalizate este şi cel al scriitoarei Alexandra Lilin din Timişoara, 
care a conceput un roman cuprinzând mai multe idei cu conținut tendenţios la adresa 

modului de viață din țara noastră, pe care intenționa să-l publice la editura „Facla“. 
Urmare a măsurilor întreprinse prin conducerea editurii, s-a prevenit publicarea cărții 
cu conţinutul iniţial, cea în cauză fiind determinată să elimine din lucrare pasajele 
care puteau fi interpretate duşmănos. 

Informaţii de acest gen a obţinut și Securitatea județului Prahova despre 
Simionescu Nicolae, funcționar la Combinatul Petrochimic Teleajen, cunoscut cu 
preocupări literare necorespunzătoare și ameninţări cu comiterea unor acţiuni 
anarhico-protestatare în situaţia când nu va fi lăsat să scrie ce vrea. 

4. Comiterea unor abuzuri în serviciu, precum şi proliferarea unor idei şi 
concepții nocive, de natură a genera sau a amplifica stări de spirit nefavorabile 
la locurile lor de muncă. 

Astfel, Savitescu Mihai, inginer, şef de sector la Exploatarea Minieră Baia Sprie, 
judeţul Maramureş, a fost luat în lucru prin D.U.I. deoarece este suspect de 
subminarea economiei naţionale, fiind semnalat că în mod repetat cauzează unele 
nemulțumiri în rândul minerilor din subordine, prin repartizarea normelor de muncă 
şi a indicatorilor de retribuție în mod preferenţial, şi că întreţine relații cu unele 
elemente fost condamnate de pe raza judeţului Galaţi. 

Balif Andrei, inginer agronom din Târgu Jiu, este implicat în comiterea unei 
infracțiuni de serviciu, întrucât împreună cu alte persoane a întocmit documentații 
tehnice și documente de decontare fictive, privind redarea în circutitul agricol a unor 
suprafeţe de teren arabil. 

Mladin Marcel, tehnician la Șantierul T.I.A.B. Govora, judeţul Vâlcea, fost şef 
al organizaţiei subversive „Mişcarea Naţională de Rezistență“ Brăila, a fost semnalat 
cu intenţii de a relua legătura cu elemente cunoscute în detenţie, aflate în ţară şi 
străinătate, comiterea de abuzuri în serviciu şi înlesnirea de furturi din avutul obştesc, 
de natură a produce pagube economiei naţionale. 

5. Intenţii de stabilire pe căi legale ori neoficiale în exterior şi de 
permanentizare a relaţiilor cu unii cetăţeni străini veniţi în ţara noastră ca turişti. 

Ponderea acestor informaţii le-au obţinut securităţile județene limitrofe graniţei 
de vest a țării noastre. 

Astfel, Pasculescu Dimitrie, din Arad, fost condamnat pentru participare într-o 
organizaţie subversivă, este cunoscut că întreţine relaţii cu unii foşti condamnaţi politici 
din ţară și străinătate, are în preocupare realizarea în cursul a.c. a unei călătorii turistice 
în exterior, pentru a se informa şi contacta unele elemente din emigrația română 
reacționară. 

Ciurică Nicolae, din comuna Teregova, judeţul Caraş-Severin, cunoscut că 
întreţine relaţii cu unele persoane cu antecedente politice din București, împreună 
cu care, în contextul purtării unor discuţii necorespunzătoare, a abordat și problema 
necesităţii schimbării orânduirii noastre socialiste. Sub pretextul executării unor 
comenzi de cojoace, a realizat la domiciliul său întâlniri cu 2 cetăţeni iugoslavi, 
semnalați că frecventează cercurile legionare din R.F. Germania. 

Urmare a relaţiilor pe care le întreţine Lazarovici Nicolae Dan, inginer la Grupul 
II Construcţii Lugoj, judeţul Timiș, cu unii cetăţeni străini şi a influenţei negative 
exercitate de aceştia, cel în cauză a fost semnalat cu intenții de trecere frauduloasă 
a frontierei. De asemenea, Crăciunoiu Ion, muncitor C.F.R., din comuna Dumbrăveşti, 
judeţul Prahova, în cadrul discuţiilor denigratoare la adresa orânduirii noastre 
socialiste amenință cu comiterea de acte de dezordine în situaţia neobținerii aprobării 
de plecare definitivă din ţară. 

6. Foştii condamnaţi pentru participare în grupări subversive cu caracter 
naţionalist-iredentist fac comentarii denigratoare cu privire la drepturile şi 
libertăţile populaţiei de naţionalitate maghiară, la situaţia social-economică din 
țara noastră, [fac] comparații tendenţioase cu cea din Ungaria şi redactează 
înscrisuri cu caracter ostil. 

Dintre cazurile lucrate de securităţile judeţene din zona Transilvaniei, unde se află 
ponderea acestor elemente, semnificativ este și cel referitor la Vorzsak Janos-lgmac, 
inginer din Miercurea-Ciuc, semnalat cu manifestări naţionalist-iredentiste, în 
conținutul cărora reliefează de pe poziţie ostilă și ideea condamnării sale pentru că 
„a apărat cauza națiunii maghiare“, având totodată relaţii suspecte în rândul 
cetățenilor străini. 

Acţionându-se în baza concepției Planului de măsuri, aparatul de informaţii interne 
şi celelalte compartimente informativ operative care concură la supravegherea 
foştilor condamnaţi ce îşi desfăşoară activitatea în economie, artă-cultură, sănătate 
şi învățământ, au obţinut un volum mai mare de informaţii, asigurându-se astfel 
realizarea unei mai bune activităţi de cunoaştere. În același timp a sporit fermitatea 
împotriva unor elemente din această categorie, imprimându-se un caracter mai ofensiv 
şi diversificat activităţii de prevenire și neutralizare a acţiunilor ostile, prin conjugarea 
mai eficientă a măsurilor de securitate cu cele de antrenare la soluţionarea 
informaţiilor a factorilor cu răspunderi administrative. 

Astfel, în perioada 1 ianuarie 1983-15 mai 1984 au fost realizate III măsuri 
preventive, din care 38 avertizări, 61 influențări pozitive, 2 dezbateri publice, 2 anturaje 
destrămate, 3 elemente sancţionate conform Decretului 153/1970 şi 400/1982, iar 5 
pe linie de serviciu, inclusiv cu schimbarea locului de muncă. 

Dintre cazurile mai semnificative care au fost clarificate în această perioadă, 
prezentăm pe: 

— Rusu Gavrilă din Tulcea, profesor, fiind semnalat cu manifestări profund 
dușmănoase şi preocupări de a redacta unele lucrări de sertar, printr-un complex de 
măsuri informativ-operative s-a reușit curmarea activităţii ostile a acestuia, confiscarea 
materialelor respective, izolarea şi compromiterea sa, fapt ce a dus la excluderea lui 
din cenaclul literar „Panait Cerna“. 

— asupra fostului condamnat Alexandru George, psiholog la Spitalul nr. 7 Socola, 
judeţul Iaşi, semnalat cu preocupări de a scrie un roman cu conţinut necorespunzător 
şi de a exercita influențe negative asupra unor legături, prin măsura avertizării şi cea 

administrativă, de mutare disciplinară într-o secție exterioară din altă localitate, s-a neutra- 
lizat activitatea dușmănoasă a acestuia și [s-a] prevenit constituirea anturajului preconizat. 

Aplicarea măsurilor de neutralizare au determinat ca unii foști condamnați și 
legături ale acestora să înțeleagă necesitatea integrării în ordinea socială şi de drept 
din ţara noastră şi crearea unui climat de dezaprobare a faptelor din partea 
colectivelor de oameni ai muncii în care lucrează. 

Analizele periodice desfășurate la nivelul unităţilor centrale și teritoriale de secu- 
ritate asupra stadiului muncii desfășurate în rândul foştilor condamnaţi din economie, 
artă-cultură, sănătate și justiţie au scos în evidenţă și lipsuri pe linia cunoașterii şi 
stăpânirii în bune condiţii a situației operative, astfel: 

— nu s-a exploatat în suficientă măsură potenţialul informativ existent, ceea ce a 
făcut ca o parte din foştii condamnaţi care își desfășoară activitatea în obiectivele 
economice să nu fie supravegheați în mod corespunzător. Securităţile judeţene Bihor, 
Buzău, Cluj şi Neamţ continuă să obţină informaţii fără valoare operativă şi 
neconcludente; 

— minusurile care persistă în activitatea de instruire și dirijare a rețelei informative 
explică realizarea unui număr nesemnificativ de măsuri preventive de către securităţile 
judeţene Botoșani, Caraş-Severin, Călăraşi, Constanţa, Mureș şi Sălaj în rândul acestor 
categorii de persoane, iar Securitatea Gorj a acționat insuficient pe linia folosirii unor 
posibilități specifice pentru influențarea sau determinarea elementelor semnalate, de 
a obține ori renunţa la iniţierea de acțiuni dușmănoase; 

— la Securităţile judeţene Arad, Bistriţa-Năsăud, Bacău, Mehedinți și Maramureș 
există încă deficiențe în cooperarea dintre compartimentele informativ-operative, astfel 
că nu despre toate elementele s-a realizat un flux continuu de informaţii privind 
activitatea ce o desfășoară și legăturile acestora, atât la locul de muncă, cât şi la 
domiciliu. Deși Securitatea judeţeană Vâlcea are în atenţie foști condamnați care au 
locul de muncă pe raza de competență a județelor Argeș și Dolj, insuficient a cooperat 
cu aceste unități pentru cunoașterea activității elementelor respective în obiectivele 
unde lucrează. 

Pentru remedierea acestor neajunsuri se va continua cu exigență sporită executarea 
întocmai a prevederilor planului de măsuri din problemă referitoare la aceste 
categorii de foști condamnați. 


|Rezoluţie:] 
Notă 


Materialul a fost întocmit conform tematicii şi planului de măsuri existent în 
problema foşti condamnaţi. Va fi exploatat la convocare. 
Col. Ciupercă 


A.C.N.S.A.S., fond documentar, dosar nr. 131, vol. |, f. 19-24. 

1984 august 6. Documentar întocmit de Direcţia 1 din Departamentul Securităţii 
Statului referitor la „Uniunea Românilor Liberi“ 


Ministerul de Interne Strict secret 
Departamentul Securităţii Statului 

Direcţia | 

Nr. 0050494 din 6 august 1984 


Raport 


Supunem aprobării documentarul privind organizația „Uniunea Românilor Liberi“ 
şi obiectivele principale ce trebuie realizate pentru contracararea și anihilarea 
acțiunilor ostile ţării noastre inițiate de către aceasta. 

Propunem ca materialul să fie difuzat la securităţile judeţene, a municipiului 
București, la unităţile centrale şi la şcolile de ofiţeri Băneasa și Grădiștea, în scopul 
de a fi folosit în procesul pregătirii de specialitate a cadrelor de securitate. 

La definitivarea documentarului s-au avut în vedere observaţiile Serviciului 
Independent Cadre și Învățământ. 


Şeful direcţiei 
General-maior 
Bordea Aron 


Ministerul de Interne Strict secret 
Departamentul Securităţii Statului 

Direcţia | 

Nr. 132/W.M./ 0050486 din 6 august 1984 


Documentar 
privind organizaţia „Uniunea Românilor Liberi“ 


1. În urmă cu patru ani, Brutus Coste din S.U.A. şi Ion Raţiu din Anglia, 
cunoscuţi ca agenți ai C.I.A, au adresat o „Scrisoare“ către „compatrioți“, în 
numele „Comitetului Adevărul despre România“ din New York şi al „Asociaţiei 
culturale a românilor din Anglia“ — ARCADA -— cu sediul la Londra, în care 
invitau „organizaţiile româneşti şi toate personalităţile exilului“ să-şi unească 

forţele în crearea „unui organ de acţiune românească, în spiritul Apelului regal 
din 31 decembrie 1979“|. 

Se motiva necesitatea înființării noului organism cu faptul că „Consiliul Naţional 
Român“ s-a îndepărtat de așteptări, întrucât majoritatea celor ce s-au autoproclamat 
conducători ai exilului au contribuit într-o măsură care „a depăşit numai rareori 
polemica îndreptată împotriva confraților“. 

Se recomanda înjghebarea în toate ţările lumii occidentale a unor organizații și 
grupări de români aflați în străinătate, care să participe la un aşa-zis „Congres al 
românilor de pretutindeni“, unde să se discute proiectul de statut al unei noi 
organizaţii, deoarece „„...lupta împotriva regimului din R.S. România, începută de 
exilați, dintre care mulți nu mai sunt în viaţă, trebuie continuată...“. 

2. La începutul lunii ianuarie 1984, respectiv după mai bine de patru ani de 
„tatonări“, „sondări“, „întruniri“ şi „consfătuiri“, s-a reuşit să fie convocat aşa- 
zisul „Congres mondial al românilor liberi“ în zilele de 19 şi 20 mai a.c., la 
Geneva, unde s-au reunit aproximativ 90 elemente reacționare ale emigrației, 
răspândite în ţări de [pe] mai toate continentele lumii. 

Pe plan intern, acţiunea nu a găsit ecoul așteptat de inițiatori în rândul 
categoriilor de persoane pretabile la activităţi ostile, inclusiv al rudelor şi relațiilor 
din ţară ale persoanelor cuprinse în convocator. 

— Steinhardt Nicu Aurel, scriitor, fost condamnat pentru infracțiuni contra 
securității statului, avertizat în 1983 pentru legături de natură dușmănoasă cu Virgil 
Ierunca, Monica Lovinescu şi alte elemente ostile ale emigrației, a afirmat că scopul 
urmărit de Ion Raţiu este fantezist, ţinând de domeniul imposibilului, şi arată că e 
un naiv irealist: „Mai curând s-ar putea realiza o apropiere între planete decât o 
unificare prin împăcare şi concesii reciproce a românilor care, separați prin aparte- 
nenţă la fostele partide sau curente politice, se duşmănesc cu înverșunare și ireconciliabil“. 

— Nicoară Marin, avocat, pensionar, fost secretar general adjunct al organizaţiei 
P.N.Ţ.-Brașov, şi-a exprimat părerea că, deși s-a mai încercat şi în anii precedenţi 
unirea grupărilor politice din străinătate, nu s-a reuşit, deoarece „toţi acești oameni 
plecaţi din ţară se consideră că ar trebui să revină cel puţin pe funcţie de miniștri“. 
EI însă și-a dat seama încă din detenţie „cât de neputincioşi erau unii demnitari în 
materie de politică, fiind rupți de realitate, așa cum sunt în prezent și cei din străinătate 
care acționează pentru unirea emigrației“. 

Această stare de fapt nu a împiedicat unele posturi de radio reacționare și fițuici 
ale exilului să susțină fără temei (fapt verificat) că loan Brătianu, descendent al familiei 
Brătianu, a telefonat la Geneva în ziua de 19 mai a.c. şi a trimis „Congresului“ urări 
de reușită. 


! În apelul menţionat, fostul monarh, printre altele, a susţinut: „..... În tot acest prelung răstimp, n-am 
încetat să mă frământ şi zbat ... străduindu-mă deopotrivă să sprijin și să înlesnesc unirea și închegarea 
într-un singur mănunchi a tuturor românilor din emigrație, fără deosebire cu privire la ideologia și cetățenia 
lor din urmă. Dar, din păcate ... apar zadarnicele dezbinări, rivalități și certuri ivite printre unele grupări 
de refugiaţi ... trebuie să grăbim strângerea rândurilor noastre...“. 

Pe plan extern, manifestarea a stârnit porniri pro şi contra. 

În mai multe ziare ale exilului au apărut articole cu conţinut profund duşmănos 
la adresa politicii interne și externe a partidului și statului nostru. 

În alte publicaţii, între care „De azi, de mâine“, „Vatra şi Stindardul“ din R.F.G., 
„B.L.R.E.“, „Lupta“ şi „Opinii“ din Franţa, „Tara şi exilul“ şi „Carpaţii“ din Spania 
etc., s-au tipărit materiale demascatoare, de combatere a iniţiativei lui Ion Raţiu şi 
Brutus Coste. 

3. Iniţiatorii şi organizatorii „Congresului“ au prevăzut rezultatele 
submediocre ale activităţilor pe care le-au desfăşurat, concretizate în numărul 
redus de aderenţi cuprinși în convocator (232). 

Potrivit datelor ce le deţinem, din perioada ianuarie-mai a.c. circa 170 persoane 
ce figurau în documentul menţionat au refuzat să mai participe la acţiune, 39 
exprimându-și dezacordul public că au fost incluse fără consimțământul lor. Întrucât 
Ion Raţiu nu era sigur nici pe prezența restului de persoane, a lansat ideea ca fiecare 
participant să poată avea mandatul de reprezentare şi votare a încă 5 persoane. 

Astfel, statutul „Uniunii Românilor Liberi“ cu privire la modul de votare 
prevede: 

— Un membru (persoană) poate reprezenta până la cinci membri care i-au 
încredinţat delegație scrisă. 

— O asociaţie dispune de 10 voturi, dacă este reprezentată la adunarea generală 
printr-un singur membru. 

4. „Uniunea Românilor Liberi“, cu sediul la Londra și filiala la Washington, 
este produs al dușmanului din afara ţării, al manevrelor serviciilor de informaţii 
străine. 

Ion Raţiu a confiat unor relaţii apropiate că, deşi este convins de eşecul acțiunii 
întreprinse, nu poate renunţa, întrucât au fost cheltuiţi foarte mulți bani cu ţinerea 
„Congresului“, iar C.I.A. îi cere ca acesta să aibă loc. 

Aşa se explică și campania îndelungată întreţinută în jurul său de către posturile 
de radio reacționare, îndeosebi „Europa Liberă“, „B.B.C.“ şi „Deutsche Welle“. 

5. Evident, scopul principal este de ordin politic, urmărind să facă din 
organizaţie un instrument de luptă anticomunistă, îndreptat împotriva orânduirii 
socialiste din țara noastră. 

Statutul adoptat defineşte deschis, fără echivoc, ţelurile noului organism, care pot 
fi rezumate astfel: 

— Defăimarea conducerii de partid şi de stat, a altor personalităţi și a politicii interne 
a țării. 

— Boicotarea relaţiilor R.S. România cu alte state și determinarea S.U.A. să retragă 
clauza naţiunii celei mai favorizate. 

Oricând se va realiza o vizită importantă în România sau din partea română în 
statele occidentale, să intervină, să ia poziţie, contactând în zonele respective unele 
personalităţi, organe de radio și presă, organizând întâlniri demonstrative, greve ale 
foamei etc., în sprijinul elementelor dușmănoase din țară. 

— Elogierea sistemului și modului de viaţă capitalist, dezinformarea opiniei publice 
mondiale și calomnierea situației politice din ţara noastră. 

— Coordonarea acţiunilor de sprijinire morală şi materială a elementelor dușmă- 
noase fugite din ţară ori rămase ilegal în străinătate și racolarea acestora. 

— Concertarea acțiunilor „Uniunii“ cu cele desfășurate de organizații asemănătoare 
ale emigrației ţărilor vecine, precum şi cu ale „Adunării Naţiunilor Captive 
Europene“, cu sediul la New York, care în prezent, după opinia exprimată, „e 
somnolentă din lipsă de fonduri, dar mai ales de entuziasm“. 

— Înfiinţarea unui organ de presă şi filiale, în realizarea obiectivelor sus-menţionate. 

Iniţiatorii „Uniunii“ mai urmăresc să se opună organizaţiei „Asociaţiei Culturale 
Internaţionale a Etniei Române“, înființată la Viena, care reunește în rândurile sale 
emigrația loială şi care cooperează deschis cu ţara. 

6. Obiectivele propuse urmăresc eliminarea neînțelegerilor, duşmăniei şi 
neputinței de împlinire a unirii tuturor organizaţiilor şi elementelor reacționare 
ale exilului prin înmănuncherea unui număr cât mai mare de astfel de persoane, 
mai ales din Europa şi America, indiferent de naţionalitate, cetăţenie actuală, 
convingeri religioase, antecedente politice sau penale, cu aderenţi în vârstă care 
au deţinut o platformă politică în vechea orânduire, dar mai ales tineri, 
intelectuali de valoare, stabiliţi recent în străinătate. 

Ion Raţiu, ale cărui acţiuni de unificare a emigrației reacționare române au existat 
şi în trecut, a motivat eșecul mai ales prin lipsa unor persoane din a doua categorie, 
tineri capabili şi dispuşi să activeze în calitate de membri activi ori susținători 
ai noului organism. 

De menționat că acceptarea integrală a statutului „Uniunii“ conferă oricărei per- 
soane calitatea de membru activ, iar acceptarea parţială doar pe cea de membru susținător. 

Într-un interviu acordat postului de radio „B.B.C.“ sus-numitul spunea: „majoritatea 
românilor care şi-au anunţat participarea la Congres au vârsta sub 50 ani. Sunt deci 
mult mai tineri decât generația mea şi acest lucru este de reţinut“. 

7. Comitetul coordonator al „Uniunii“, ales pe o perioadă de 3 ani de aşa- 
zisul „Congres al românilor“ ţinut la Geneva, în zilele de 19 şi 20 mai a.c., şi 
care e compus din ll membri, inițiază, îndrumă şi coordonează activitatea 
organizaţiei în perioada dintre adunările generale ale acesteia. 

Analiza datelor ce privesc persoanele alese în „Comitetul de coordonare“ 
evidențiază diversitatea lor de vârstă, profesie, zone geografice de provenienţă, 
antecedente politice şi penale etc., după cum urmează: 

— 3 au până în 50 ani, 6 între 60 şi 67 ani, iar 2 peste 70 ani; 

— înainte de stabilirea în străinătate, 5 au lucrat în instituţii şi obiective economice, 
2 în învățământ, 1 în sectorul medical, iar 3 în diplomaţie; 

— sunt stabilite în Franţa, R.F. Germania, Anglia, Australia, S.U.A. şi Gabon; 

— 8 au refuzat înapoierea în România (lon Raţiu, Novacovici Doru, Cernovodeanu 
Dan, Strănescu Dan, Isărescu Virgiliu Ștefan, Constantinescu Mircea-Alexandru, 
Roșcanu Radu Marin, Lupaşcu Dumitru Vasile); 

— 3 au activat în fostul PN.Ţ. şi PN.L. (lon Raţiu, Cernovodeanu Dan și Radu Roşeanu); 

— 2 au fost condamnate pentru infracţiuni contra securităţii statului și de drept 
comun (Dan Cernovodeanu și Radu Roșeanu). 

8. Pe toţi îi uneşte ura faţă de sistemul comunist şi activează în diferite grupări 
şi organizaţii ale emigrației române, cum sunt: „Asociaţia culturală a românilor“ din 
Anglia, „Comitetul — adevărul despre România“ din S.U.A. „Cercul democratic româno- 
german“ din R.F.G., „Comitetul românesc al Societăţii internaţionale pentru drepturile 
omului“ şi „Asociaţia foştilor deținuți politici din România“, ambele cu sediul la Paris. 

În comisia de cenzori au fost aleşi: Iolanda Strănescu — Anglia, Marcel Meiltz 
— Elveţia şi Johanes Rosenfeld din R.F. Germania. 

Preşedinte de onoare: Brutus Coste din S.U.A. 

9. Cu unele excepţii, componenții „Comitetului coordonator“, Comisiei de 
cenzori şi membrii activi şi susținători ai „Uniunii“ au rude şi relaţii în ţară, 
semnalate Securităţilor judeţene şi a municipiului Bucureşti în luna martie a.c. 

Rudele celor 11 persoane din „Comitetul coordonator“ sunt lucrate pe diferite 
profiluri de muncă. 

Asupra unor elemente din această categorie, la toate Securităţile judeţene şi a 
municipiului București au fost inițiate măsuri informativ-operative de control a 
atitudinii politice și a preocupărilor prezente, obținându-se în multe cazuri date de 
interes operativ care sunt în curs de verificare sau urmează să fie aprofundate. 

10. În realizarea obiectivelor şi măsurilor stabilite în Programul de măsuri 
pentru acţiunea „Utopia“ şi Nota de completare a acestuia, conform ordinelor 
şi indicaţiilor conducerii Departamentului Securităţii Statului şi Direcţiei 1, este 
necesar ca, în continuare, să se acţioneze în următoarele direcţii: 

— Identificarea şi luarea în lucru a tuturor rudelor şi legăturilor de interes 
operativ ale conducerii, oarecum și ale membrilor activi şi susținători ai „Uniunii“ 
(nominalizați în anexe”). 

— Exercitarea unui control minuţios şi atent asupra pregătirii și instruirii fiecărei 
surse care va acţiona în exterior. 

— Exploatarea divergenţelor existente între elementele emigrației reacționare din 
Franţa, R.F. Germania, Anglia, Elveţia și [din] alte ţări occidentale. 

— Analizarea în profunzime şi la timp a principalelor cazuri lucrate în acest 
domeniu, iar cu măsurile ce se preconizează a fi întreprinse să fie informată în prealabil 
Direcţia I. 

— Stabilirea exactă, din toate punctele de vedere, a situației emigrației tinere, pentru 
a fi în cunoștință de cauză asupra potenţialului și periculozităţii ei reale. 

— Mobilizarea întregului potenţial informativ cu posibilități în acţiunea pentru 
obținerea de date şi informaţii cu privire la acțiunea „Uniunii“, a membrilor activi 
sau susţinători şi a legăturilor acestora din ţară. 


* Nu se publică. 

— Extinderea controlului asupra canalelor de legătură cu exteriorul, folosind în 
acest scop inclusiv posibilităţile unităţilor speciale „T“, „R“, „5“ şi ale Direcţiei de 
Paşapoarte, Evidenţa Străinilor şi Controlul Trecerii Frontierei. 

Potrivit notei de sarcini din acţiunea „Utopia“, obiectivele principale ce trebuie 
realizate sunt: 

— Cunoașterea reacției elementelor suspecte din țară în legătură cu constituirea 
așa-zisei „Uniuni“ şi prevenirea ralierii lor sub orice formă la acţiunile dușmănoase 
inițiate de aceasta împotriva ţării noastre. 

— Continuarea activităţii de influențare, compromitere și dezbinare a membrilor 
„Uniunii“, precum şi a altor susținători ai acesteia din rândul emigrației reacționare, 
până la desfiinţarea „Comitetului coordonator“ al organizaţiei respective. 

Ofițerii care lucrează pe alte profiluri de muncă, prin grija şefului securităţii să 
fie instruiți în legătură cu sarcinile ce le revin pe această linie, cu menţiunea că pentru 
unităţile interne Direcţia 1 este coordonatoarea acţiunii. 


[Rezoluţii:] 
Notă 


Originalul este prezentat tovarăşului general-colonel lulian Vlad pentru aprobarea 
difuzării. 

Col. Ciupercă Mihai 

S.[erviciul] 3. ov. Col. Ciupercă. 


Prezentaţi lucrarea în conformitate cu cele ordonate. 
GI. mr. 
Aron Bordea 


A.C.N.S.A.S., fond documentar, dosar nr. 131, vol. |, f. 33-47. 


! La 31 august 1984, general-colonel Iulian Vlad a trimis Direcţiei 1 următoarea Notă: 

„În actuala redactare, documentarul nu corespunde scopului în care a fost elaborat, nereuşind să 
atingă decât parțial parametrii ceruți pentru un material de învățământ cu valenţe de orientare a aparatului 
în problema abordată. 

Pentru chestiunile de fond, în a căror tratare se impun mai multă exactitate și discernământ selectiv 
în punctarea momentelor cu semnificaţie operativă, se impune cu necesitate consultarea U.M. 0544. 

Pentru ca lucrarea să câștige în substanță, este necesară accentuarea problemelor de la pct. 4-10, 
în așa fel încât acestea să ocupe locul central. 

De asemenea, nu trebuie să se rețină concluzii de natură a minimaliza pericolul pe care-l prezintă 
elementele reacționare din emigrație şi nici de subapereciere a măsurilor de control ce trebuie 
întreprinse pentru contracararea acţiunilor acestora. 

Este necesar ca în viitoarea redactare să nu mai fie preluate aspecte din programul de măsuri în 
problemă și din nota de completare a acestuia şi să se renunţe la caracterul normativ, reglementativ, 
nespecific unui documentar de învăţământ, care caracterizează în actuala structură lucrarea. 

În ce privește aspectele de formă, se reţine că documentarul abordează abrupt problematica, fără 
să o fixeze într-un context care să o explice suficient, atât din punct de vedere al evoluţiei în timp, cât 
şi din cel al stabilirii factorilor cauzali și al condiţiilor care au determinat această evoluţie“ 
(A.C.N.S.A.S., fond documentar, dosar nr. 131, vol. 1, f. 33). 

1984 septembrie 26. Documentar realizat de U.M. 0544 din Departamentul 
Securităţii Statului privind postul de radio „Europa Liberă“ 


Ministerul de Interne Strict secret 
Departamentul Securităţii Statului 

UM 0544 

Nr. 225/f. 1/0030781 din 26 septembrie 1984 


Documentar 
privind postul de radio „Europa Liberă“ 


Postul de radio „Europa Liberă“, cu sediul central în R.F. Germania, Miinchen, 
Bettingenstrasse 67 — Englischer Garten — a fost înfiinţat în anul 1951, de către C.L.A. 
(cel mai important serviciu de spionaj al S.U.A.), care a pus la dispoziţie fondurile, 
mijloacele materiale necesare, a recrutat personal, în marea sa majoritate provenit 
dintre fugarii din ţările socialiste, deveniți între timp agenţii săi. 

Înfiinţând acest post de radio, C.L.A. și-a propus „eliberarea“ popoarelor din Europa 
Răsăriteană, şubrezirea prin intermediul propagandei deșănţate a tinerelor state 
socialiste, concomitent cu desfăşurarea unei intense activităţi de spionaj. 

Pe parcursul anilor, organizarea, dotarea, încadrarea au luat proporţii, scopurile 
rămânând însă, în esență, aceleași. De menţionat o „schimbare“ mai deosebită 
survenită în istoria acestui post de radio. 

În anul 1973 a fost pus sub directa coordonare a unui așa-zis „Consiliu pentru 
emisiuni radiofonice internaţionale“ („Board for International Broadcasting“ — 
„B.L.B.“), creat special în acest scop. Desigur că C.I.A. i s-a rezervat pe mai departe 
rolul de diriguitor, însă mult mai subtil. 

Ca urmare, noul organism creat, implicit „Europa Liberă“, a trecut în subordinea 
Casei Albe (care numește pe preşedintele „B.I.B.“ şi directorul postului) şi a 
Congresului S.U.A., căruia îi remite anual un raport şi care, tot anual, îi repartizează 
o parte din buget. Desigur că bugetul este rotunjit cu alte sume, necunoscute 
contribuabilului de rând, înregistrate în conturi drept „donaţii“ (aici se încadrează, 
în special, cota parte din bugetul C.I.A. și al altor organisme sau organizații cu caracter 
anticomunist din S.U.A. și alte state occidentale). 

Cheltuielile publice anuale ale postului în ultimii ani s-au ridicat la suma de circa 
100 milioane dolari. 

În afara sediului central aflat la Miinchen, la adresa menţionată „Europa Liberă“ 
dispune de studiouri și subredacţii în Franţa (Paris), la New York și Washington. 

Personalul — angajați și colaboratori — este alcătuit din circa 2.000 de persoane, 
majoritatea la Miinchen, iar restul răspândit în S.U.A. şi statele europene. 

În R.F. Germania, Portugalia, Spania, în baza unor acorduri și contracte cu 
guvernele acestor țări, sunt instalate zeci de puternice emițătoare pe unde scurte, dotate 
cu sofisticate mijloace tehnice, care să faciliteze audiţia îndeosebi în zona geografică 
în care se află situate țările socialiste. La dispoziţia postului au fost puşi inclusiv sateliți 
artificiali ai pământului, calculatoare electronice din ultimele generaţii, alte mijloace 
rapide de transport și comunicaţii. 

„Europa Liberă“ este organizată pe „secții naţionale“ (română, maghiară, 
poloneză, cehă și bulgară), care-și adaptează programul şi orele de transmisie în raport 
de „specificul naţional“ al „destinatarilor“ emisiunilor. Pentru unii se transmite uneori 
non-stop (Polonia, 24 de ore din 24), pentru alții ceva mai puțin, în cazul României 
12-13 ore zilnic. 

Fiecare secție dispune de un numeros personal, format din comentatori, redactori, 
crainici, tehnicieni, regizori de emisie, analiști în diverse domenii etc., cei mai mulți 
proveniți din țările ai căror cetăţeni au fost sau mai sunt. 

Pentru realizarea scopurilor pe care şi le-a propus, recent acest post de radio a 
primit subvenții suplimentare dintr-un buget special de 6,7 miliarde dolari destinat 
pentru 1984 și 1985 acțiunilor de propagandă externă, război psihologic şi diversiune 
politică, din care vor fi finanţate activități specifice desfășurate de Departamentul de 
Stat, C.L.A., Agenţia pentru Comunicaţii Internaţionale și Comitetul pentru emisiuni 
radiofonice internaţionale, care coordonează și posturile de radio „Europa Liberă“ 
şi „Libertatea“ (emite numai pentru U.R.S.S.). 

Se are în vedere, în cadrul unui program vast de modernizare și dotare tehnică, 
inclusiv construirea unui nou sediu la Miinchen pentru cele două posturi de radio, 
în fruntea cărora au fost numite cadre cu concepții conservatoare şi profund 
anticomuniste, respectiv James Buckley, ca preşedinte, care în mod provocator a fost 
desemnat și şef al delegaţiei S.U.A. la Conferința Internaţională de Demografie de 
la Ciudad de Mexico (august 1984), şi George Urban, de origine maghiară, ca director 
general pentru „Europa Liberă“. 

Secţia pentru România a postului de radio „Europa Liberă“ şi-a adoptat programul 
conform recentelor directive ale Administraţiei americane, care prevăd extinderea 
emisiunilor cu conţinut politic anticomunist și religios, diversificarea comentariilor 
şi ştirilor difuzate în legătură cu așa-zisa „criză a sistemului“ ce s-ar manifesta în 
România. Sunt propagate cu înverșunare calomnii, se relatează ample acţiuni și 
manifestări antiromânești ale emigrației dușmănoase din diferite țări, iar hotărârile 
şi măsurile adoptate pe linie de partid și de stat sunt prezentate, fără excepție, profund 
denigrator şi tendențios, urmărindu-se destabilizarea politică, semănarea neîncrederii 
poporului român în forţele sale, în politica internă şi externă a ţării noastre, compro- 
miterea și subminarea prestigiului de care se bucură România pe plan internațional. 

Analiza operativă a conţinutului emisiunilor Secţiei pentru România a „Europei 
Libere“ evidențiază eforturile permanente şi sistematice ale realizatorilor de a 
demonstra, în forme directe sau prin insinuări perfide, „teza“ conform căreia în 
România socialismul ar fi eşuat ca orânduire, dovedindu-se neviabil ca alternativă 

istorică în raport cu „valorile“ capitalismului. O preocupare deosebită în prezent este 
acordată contestării semnificației și importanţei actului de la 23 august 1944, 
negării exclusiviste a transformărilor politice, economice și sociale revoluţionare 
petrecute în ţara noastră în ultimii 40 de ani. 

În ultima perioadă se insistă, pe de altă parte, în subestimarea și negarea valorilor 
reale ale artei şi culturii românești, pentru acreditarea ideii că din punct de vedere 
cultural am fost întotdeauna și rămânem tributari Occidentului, iar în prezent viața 
literar-artistică ar fi caracterizată de o atmosferă închistată, dogmatică şi de practici 
de revenire la „proletcultismul deceniului 1950-1960“. 

Acţionând cu prioritate pentru calomnierea conducerii de partid şi de stat, 
denigrarea succeselor obținute de poporul român în asigurarea exercitării drepturilor 
cetățenești fundamentale, în dezvoltarea democraţiei socialiste, contestarea politicii 
partidului şi statului nostru în problema naţională și negarea existenţei libertăţilor 
religioase, paralel cu prezentarea elogioasă a modului de viață occidental și a 
sistemului social-politic şi economic capitalist, „Europa Liberă“ incită sistematic în 
ultima perioadă la acţiuni disident-protestatare, acte de dezordine și manifestări de 
nemulţumire deschise, urmărindu-se crearea unei atmosfere de tensiune și instabilitate, 
instigarea populaţiei la acțiuni contra orânduirii socialiste. 

În aceste activităţi, pe lângă trădătorii şi renegaţii cunoscuţi, au fost racolate 
elemente plecate recent din ţară, dintre care unele, ca Vladimir Tismăneanu, Vasile 
Mănuceanu, Gelu Ionescu și Emil Hurezeanu, au avut o anumită poziție profesională 
și socială, relații în diverse domenii şi cunosc date, inclusiv despre cadre ale 
Ministerului de Interne, pe care le folosesc în modul cel mai dușmănos. 

În ultima perioadă, activitatea unor angajaţi şi colaboratori ai „Europei Libere“ 
a făcut obiectul unei campanii critice de amploare în presa americană și [în] publicații 
ale emigrației române. Elemente ca Vlad Georgescu, Emil Georgescu, Cornel 
Dumitrescu, Vladimir Tismăneanu, Liviu Floda, Șerban Orescu, Constantin 
Alexandroaie și loana Măgură-Bernard au fost acuzate de minciună, falsitate și 
ipocrizie, pe baza unor date și fapte biografice, ca „foşti comuniști“ și „sprijinitori 
ai regimului socialist din România“, care în activitatea de la „Europa Liberă“ profită 
material de pe urma banilor contribuabililor americani, fără a fi eficienți în lupta 
anticomunistă, şi încearcă să dea lecţii emigrației, dar în realitate sunt „impostori 
dubioşi care fac jocul autorităţilor de la București“. Aceste acțiuni sunt ecoul unor 
dispute, rivalități şi ambiții personale, dar şi expresia nemulțumirii unor cercuri 
conservatoare din S.U.A. și ale Administrației de la Washington [faţă de] forța de 
influență şi efectele scăzute pe care emisiunile „Europei Libere“ le au asupra 
ascultătorilor din România, spre deosebire de Polonia sau Ungaria. 

Perspectiva unor măsuri de primenire a personalului Secţiei pentru România de 
la „Europa Liberă“ îi determină în prezent pe cei vizaţi la o intensificare a caracterului 
dușmănos şi a tonului virulent al emisiunilor realizate, pentru a-și demonstra 
loialitatea și capacitatea în servirea intereselor politicii anticomuniste a S.U.A. 


A.C.N.S.AS., fond S.I.E., dosar nr. 34, vol. |, f. 83-88. 

1984 noiembrie. Raport referitor la activitatea desfășurată de ofiţerii Serviciului 
3 din Direcţia I în anul 1984 


Ministerul de Interne Strict secret 
Departamentul Securităţii Statului 

Direcţia | 

130/C.M./0050504 din noiembrie 1984 


Raport 
privind activitatea desfăşurată de ofițerii Serviciului 3 în anul 1984 


Analiza muncii serviciului nostru are loc la scurt timp de la cel mai însemnat 
eveniment politic al anului 1984, de importanță deosebită în viaţa ţării, Congresul 
al XIII-lea al Partidului Comunist Român, înalt forum al comuniștilor şi al întregului 
popor, ce a oferit multiple satisfacţii naţiunii prin realegerea tovarăşului Nicolae 
Ceauşescu în suprema funcție de partid şi, strâns legat de aceasta, deschiderea 
perspectivei pentru viitorul cincinal şi până în anul 2000. 

Făcând retrospectiva anului 1984, pe planul realizărilor și împlinirilor raportez: 

Munca serviciului, în perioada de referință, s-a desfășurat pe baza orientărilor 
izvorâte din documentele de partid și prevederile legilor, concretizate în sarcinile 
cuprinse în Programul de măsuri, ordinele conducerii Departamentului Securității 
Statului și ale comenzii unităţii, date cu ocazia bilanţului pe anul trecut şi cu prilejul 
analizei problemelor, cazurilor mai relevante prin complexitatea situaţiei operative, 
a studiilor de fenomene și mutații efectuate în anul 1984. 

Pe parcursul întregului an, activităţile prioritare ale serviciului s-au desfăşurat pe 
fondul unor acţiuni de amploare, inițiate atât la nivelul Departamentului, ca: 
„Victoria“, „Dialog“, „Estival“, „Orizont 2000“, cât şi specifice: „Utopia“, „Opozanţii“ 
şi altele. 

Ca urmare, ofițerii acestui colectiv s-au implicat într-o mai mare măsură în 
realizarea obiectivelor ce au stat permanent în atenţie pe tot parcursul activității 
desfășurate, avându-se în vedere: 

— ridicarea pe o treaptă superioară a calităţii muncii, pregătirii politico-profesionale 
şi competenţei; 

— asigurarea continuității perfecționării mijloacelor și metodelor de realizare a 
controlului informativ al bazei de lucru, în vederea cunoaşterii cât mai exacte a situaţiei 
operative din problemele ce le conducem şi coordonăm; 

— sporirea fermităţii faţă de elementele ale căror atitudini, comportări și intenții 
pot genera infracțiuni contra securităţii statului, diversificarea și creşterea eficienţei 
măsurilor preventive aplicate; 

— menţinerea unui climat de permanentă mobilizare a efectivului la executarea 
în bune condiții a sarcinilor şi misiunilor încredințate. 

Acţionând în aceste direcţii, ofiţerii au contribuit la elaborarea documentelor de 
organizare şi planificare proprii, cât şi la compartimentele corespondente de la 
securităţile judeţene, imprimându-le un grad sporit de realism (raportate la mutații 
şi nevoi) şi un caracter operant în activităţile de control şi îndrumare. Acestea, între 
care planul de căutare a informaţiilor şi tematicile pe probleme difuzate, au dat 
posibilitatea realizării unor analize de fond și desprinderii concluziilor operative utile 
cu privire la stadiul muncii şi măsurile ce se impun în problemele „Foști condamnaţi“ 
și „Foste partide burghezo-moșierești““. 

În asemenea condiţii au fost realizate mai multe analize pe laturi ale activităţii, 
subprobleme, acţiuni şi cazuri, atât pe plan central, cu U.M. 0544 şi serviciul „D“, 
cât şi pe grupe de unităţi teritoriale, cu sprijinul conducerii Direcţiei, al tovarăşului 
col. Pleşea Constantin, desprinzându-se concluzii de un nivel calitativ ce a permis 
informarea conducerii Departamentului Securității Statului, de la care am primit 
îndrumări de înalt nivel profesional şi aprecieri pozitive. Așa au fost planurile de 
măsuri și informările cu privire la acţiunea „Utopia“, la care un aport însemnat și- 
au adus It. col. Wawiernia Mihai, mr. Badea Ion și cpt. Marica Ion. 
inițiat, condus sau participat în bande şi organizații subversiv-teroriste și modul în 
care se realizează controlul informativ asupra descendenților foștilor condamnaţi au 
oferit pentru întregul aparat din problemă concluzii operative, de natură să ducă la 
înțelegerea în mod realist a pericolului social pe care îl reprezintă persoanele din 
această categorie, necesitatea îmbunătățirii cunoașterii pentru neutralizarea oricărei 
încercări de activitate dușmănoasă. Asemenea materiale au fost întocmite de It. maj. 
Doban Adrian și It. maj. Marin Nicolae, fiind apreciate şi exploatate în cadrul 
convocării cu coordonatorii problemei de la securităţile județene și a municipiului 
București. 

Concluziile operative utile pentru conducerea, organizarea şi orientarea muncii 
s-au degajat și din analiza pregătită de mr. Badea Ion, cu privire la modul cum s-a 
a rezolva sarcini interjudeţene ori în exterior a surselor selecționate din problema 
„Foste partide burghezo-moșierești“, precum și [din] cea efectuată de It. col. 
Diţulescu Nicolae, despre modul cum s-a acționat pentru cunoașterea și neutralizarea 
activității ostile a persoanelor care au deţinut funcţii de conducere în P.N.Ţ. şi P.N.L. 

Un aport mai bun la întocmirea acestor analize au adus, prin informațiile 
obținute, inclusiv pe planul cooperării şi conlucrării, securitățile judeţene Suceava, 
Alba, Sălaj, Bacău, Vâlcea, Prahova, Argeș, a municipiului București şi altele, iar 
în ceea ce priveşte interesul manifestat în direcția inițierii unor măsuri de cunoaștere 
şi prevenire a activităţii foştilor membri ai partidelor burghezo-moşierești aflați în 
străinătate, unităţile teritoriale Arad, Hunedoara, Maramureș, Dolj, Prahova, Suceava 

etc., de care răspund lt. col. Wawiernia Mihai, col. Slăniceanu Nicolae, It. col. 
Diţulescu Nicolae, mr. Badea Ioan și It. maj. Marin Nicolae. 

S-a manifestat mai multă preocupare pentru cunoașterea activității celor 19 foşti 
condamnaţi și membri P.N.Ţ.-P.N.L. care în cursul anului 1984 ne-au vizitat ţara. 
Măsurile complexe întreprinse au dus la obținerea de informaţii cu conținut operativ, 
influențarea unora şi determinarea lor să renunţe la eventualele acţiuni dușmănoase. 

O atenţie deosebită pentru realizarea sarcinilor de securitate s-a acordat 
diversificării activității de pregătire și perfecționare a muncii, atât a ofiţerilor din 
problemă, cât şi a subofițerilor posturilor de miliție. A crescut participarea și 
contribuţia la buna desfășurare a convocărilor de învățământ din judeţe, numărul şi 
calitatea expunerilor făcute la şcoli și s-a pus accent mai mare pe generalizarea 
experienţei pozitive în cadrul unor analize interjudeţene. 

Aceste acţiuni, la care s-au adăugat și cele 5 materiale cu caracter documentar 
publicate în revista „Securitatea“, întocmite de către It. col. Wawiernia Mihai, It. maj. 
Doban Adrian şi It. maj. Marin Nicolae, au avut în bună parte reflectarea pozitivă 
pe planul activităţilor desfășurate pe probleme, situaţia prezentându-se astfel: 

Pe linie de foşti condamnați pentru infracțiuni contra securității statului, şi-a 
dovedit viabilitatea planul de măsuri al Departamentului Securității Statului. 
Coordonatorul, It. col. Wawiernia Mihai, împreună cu colectivul de ofițeri din 
subordine, au reușit să determine realizarea unei cunoașteri mai de profunzime prin 
amplasarea corespunzătoare a dispozitivului informativ, consolidarea acestuia și o 
evaluare mai realistă a pericolului social pe care îl reprezintă aceste categorii de 
elemente. Ca urmare, s-a acționat cu prioritate şi în mod permanent pentru stabilirea 
Şi prevenirea oricăror intenții de acțiune dușmănoasă. 

În prezent se realizează controlul informativ asupra celor 13.642 foşti condamnaţi 
fără antecedente, concomitent cu centralizarea situaţiei celor care constituie priorități 
pe alte linii sau profiluri de muncă. 

Pe baza datelor și informaţiilor, cu un volum calitativ superior perioadelor 
anterioare, şi a concluziilor desprinse din activitatea informativ-operativă desfăşurată 
pe parcursul anului 1984, au fost conturate trei categorii principale de foşti 
condamnaţi: 

— cei care, în general, demonstrează că au renunţat la concepțiile reacționare, evită 
discuţii sau legături ce ar putea conduce la suspiciuni din partea organelor de securitate; 

— persoane care încearcă să convingă că şi-au schimbat concepțiile, aprobă formal 
politica partidului și statului nostru, dar în fapt, atunci când au ocazia, exteriorizează 
speranţa în schimbarea orânduirii sociale; 

— elemente profund fanatice, care continuă să adopte o poziţie şi atitudine potrivnice 
regimului nostru, respectiv: 

1. Încearcă constituirea de anturaje, prin reluarea legăturilor cu vechile cunoștințe 
din locurile de detenţie, racolarea unor tineri cu puţină experiență de viață, ușor 
influenţabili. 


657 


2. Au preocupări de redactare şi expediere a unor scrisori anonime cu conţinut 
dușmănos, precum şi materiale referitoare la perioada de detenție, pentru publicarea 
în străinătate ori spre a le lăsa posterităţii ca „surse de informare“. 

3. Comentarii nefavorabile politicii partidului și statului nostru, colportarea ştirilor 
transmise de posturile de radio străine, iar sub influenţa acestora, uneori încearcă să 
creeze stări de spirit negative. 

4. Întreţin relaţii suspecte cu persoane din emigrația reacționară și [cu] alți cetățeni 
străini, vor să obțină emigrarea, iar în unele situaţii ameninţă cu acte de dezordine 
sau cu intervenții din exterior. 

Urmărirea și supravegherea informativă este asigurată cu aproape 2.500 surse, 
majoritatea fiind din rândul celor cu antecedente penale. S-a făcut o practică la unitățile 
teritoriale de securitate, ca la începutul anului să se analizeze modul de realizare și 
calitatea controlului informativ, stabilindu-se, în raport de concluziile desprinse, măsuri 
concrete de completare după nevoi şi consolidare a potenţialului informativ. La 
asemenea analize au participat uneori și ofițeri din Serviciul 3. 

Recrutările efectuate în problemă au însemnat o creștere cu 9%, acordându-se 
prioritate foştilor inițiatori sau membri ai organizațiilor subversive, suspecţilor de 
activităţi ascunse şi celor cu posibilități de deplasare în alte judeţe sau în străinătate. 
În acest sens au fost selecţionate 64 surse, ce pot fi instruite şi dirijate pe lână persoane 
domiciliate în alte judeţe, şi 90 capabile să rezolve sarcini în legătură cu elemente 
din emigrația română reacționară. În această direcție au manifestat mai mult interes 
securităţile judeţene Timiș, laşi, Neamţ și Mehedinţi, din răspunderea col. Slăniceanu 
Nicolae, It. col. Wawiernia Mihai, cpt. Marica Ion şi It. maj. Doban Adrian. 

S-a îmbunătăţit calitatea muncii cu reţeaua informativă, fiind antrenată mai 
substanțial în realizarea de combinaţii, interpuneri, infiltrări şi la efectuarea de 
influențări pozitive, sens în care s-au remarcat securităţile judeţene Arad, Argeș, Dolj 
şi Cluj. S-a realizat o mai bună cooperare între unităţile teritoriale cu cele speciale 
şi cu Direcţia de Paşapoarte, ceea ce a permis o mai bună cunoaștere a suspecților 
şi o mai reală delimitare a bazei de lucru. 

Pe linie de informaţii interne sunt supravegheate informativ, cu prioritate, 3.385 
persoane, iar 278 [sunt] lucrate prin dosare de urmărire informativă, ponderea 
deţinând-o securităţile judeţene Cluj, Arad, Argeş, Bihor, Satu Mare, Braşov, Galaţi, 
Neamţ, Prahova, Bacău, Suceava, Vaslui, Maramureș, Mureş, Dolj şi S.M.B., care 
s-au remarcat prin includerea de noi elemente în această formă de lucru. Majoritatea 
persoanelor din această categorie se detașează prin concepții reacționare, preocupări 
de a stabili legături cu elemente din străinătate, motive ce au determinat coordonarea 
de către noi a unui număr de 41 cazuri, între care ... aflate în control. 

Un alt factor ce a făcut posibilă modificarea, pe bază de informaţii, a dinamicii 
bazei de lucru a fost caracterul preventiv al întregii activități desfășurate, prin aplicarea 


* Lipsă în text. 

a 456 măsuri, din care 71 avertizări, cele mai multe vizând persoane semnalate cu 
comentarii nefavorabile politicii partidului și statului, injurii, calomnii, denigrări şi 
colportarea ştirilor posturilor de radio reacționare. Alte 121 elemente au fost 
cercetate, 5 fiind puse în dezbatere publică sau în discuţia colectivelor de oameni ai 
muncii, [au fost] destrămate 7 anturaje, atenționate 52, iar asupra unui mare număr 
de persoane (peste 200) s-a acţionat în vederea influenţării lor pozitive. În contextul 
general al măsurilor de cunoaștere și prevenire au fost incluse şi cele 400 elemente 
stabilite în afara granițelor, avându-se în vedere cunoașterea agresivității activității 
cercurilor reacționare din exterior şi diversificarea modalităţilor de acțiune împotriva 
R.S. România. 

Noile preocupări de unificare a emigrației române, concretizate prin înființarea 
așa-zisei „Uniuni a românilor liberi“, din care fac parte şi foști condamnați pentru 
infracțiuni contra securității statului, au dovedit încă o dată periculozitatea persoanelor 
din aceste categorii. 

Asupra celor care ar putea să vină ca turiști în ţară s-au stabilit măsuri cadru de 
cunoaștere a eventualelor intenţii dușmănoase din partea acestora, astfel că efectuarea 
contactărilor în scopul obţinerii unor date de interes operativ, influențării şi 
descurajării lor nu ne-a prins nepregătiți. 

Măsurile preventive au avut ca temei materiale verificate în procesul muncii 
informativ-operative, între care şi acte premergătoare, iar persoanele care au făcut 
obiectul acestora au continuat să stea în atenție, urmărindu-se reacţia și 
comportamentul la domiciliu, în anturaje sau la locul de muncă. 

Un caracter mai ofensiv şi diversificat activității de prevenire au imprimat 
securitățile judeţene Iași, Argeş, Suceava, Olt, Vaslui, Vâlcea, Bihor, Teleorman, Galaţi 
şi Ialomiţa. 

Având o concepţie unitară de muncă, evaluând mai exact situaţia operativă şi 
acționând perseverent pentru descoperirea oricărei intenţii de activitate ostilă, în cursul 
acestui an nu am fost surprinși de acțiuni clandestine organizate. 

Totuşi, analizând stadiul muncii informativ-operative prin prisma indicatorilor 
calitativi cuprinși în planul de măsuri al Departamentului Securității Statului, 
raportez că unele lipsuri şi neajunsuri manifestate au afectat activitatea de cunoaștere 
şi eficiența măsurilor de prevenire, astfel: 

— Cu toate că au fost selecționate și folosite în problemă mai multe surse cu 


posibilităţi interjudeţene și în exterior, rezultatele obținute la securităţile judeţene Alba, 
Caraș-Severin, Hunedoara, Mureș, Satu Mare şi a municipiului București, coordonate 
de col. Slăniceanu Nicolae, It. col. Wawiernia Mihai, It. maj. Doban Adrian și It. maj. 
Marin Nicolae, nu sunt de natură să mulţumească, atât pe planul selecţiei 
corespunzătoare, cât şi al valorificării cu maximum de randament al acestora. 

— Faţă de intensitatea şi virulența acţiunilor ostile din exterior, s-a acţionat 


insuficient asupra persoanelor fost condamnate care întreţin relaţii suspecte cu cetăţeni 

străini, ca urmare se resimte încă lipsa de informaţii cu privire la natura legăturilor 
dintre ele, precum și cu rudele și cunoştinţele acestora din România. 

— Tot datorită lipsei unor informaţii de profunzime, numărul elementelor cuprinse 
în priorități de către securităţile Alba, Botoşani, Caraş-Severin, Covasna, Dâmboviţa 
şi Hunedoara este redus, deşi pe teritoriul judeţelor respective există un număr 
apreciabil de persoane fost condamnate, iar securităţile judeţene Bistriţa, Constanţa, 
Dolj, Harghita şi Tulcea au selecționat puţine cazuri în această formă de lucru. 

— De asemenea, penetrarea în clandestinitatea activităților ostile, strângerea şi 
valorificarea probelor se realizează uneori greoi, astfel că 30 dintre dosarele de 
urmărire informativă au o vechime de peste 5 ani. 

— Insuficient s-a acționat cu măsuri de cunoaștere în rândul celor trei categorii 
de descendenți, fiind încă nesemnificative rezultatele obținute. 

În problema „Foste partide burghezo-moşiereşti“, coordonată de col. Slăniceanu 
Nicolae, munca a fost organizată şi desfășurată cu accent pe îmbunătăţirea continuă 
a cunoașterii şi stăpânirii situaţiei operative, în vederea prevenirii şi neutralizării 
acțiunilor de natură să lezeze securitatea statului din partea celor care au activat în 
aceste organizaţii aflate în țară sau străinătate. 

În evidenţa dosarului de problemă sunt cuprinse un număr de 57.667 persoane, 
cu 3.325 mai puţin față de anul 1983. Dintre acestea, în raport cu atitudinea politică 
pe care o adoptă în prezent, al pericolului ce îl prezintă din punct de vedere al influenței 
ce o au în rândul altor persoane și al antecedentelor penale, 141 elemente sunt lucrate 
prin D.U.I. şi 3.087 supravegheate informativ cu prioritate. 

Datele şi informațiile obținute în acest an scot în evidenţă că majoritatea celor 
care nu au deținut funcţii şi au o pregătire culturală redusă — mai ales din mediul rural 
— nu au preocupări de natură politică. Elementele din această categorie, care au fost 
condamnate sau au deţinut funcții de conducere, își menţin concepţiile reacționare, 
uneori având poziţie dușmănoasă, exprimată în următoarele forme şi metode mai 
caracteristice: 

— Elogierea partidelor burghezo-moşierești şi a conducătorilor acestora. 
Semnificativ în acest sens este atitudinea lui „Bănică“ din Bucureşti, descendent al 
fostului președinte P.N.L., care a redactat şi difuzat mai multe memorii și scrisori 
cu conținut ostil organelor de stat, în scopul, așa cum susţine el, de a declanșa o 
campanie în favoarea recunoașterii oficiale a meritelor familiei sale. 

— Denigrarea realităților social-politice și a realizărilor obţinute în anii construcției 
socialiste cu prilejul unor întâlniri organizate sub acoperirea diferitelor onomastici, 
ceremonii religioase, precum și prin contacte permanente, ocazii cu care se 
informează reciproc şi comentează tendenţios evenimentele politice interne şi 
internaţionale, audiază și colportează emisiunile posturilor de radio străine. 

— Căutarea diferitelor posibilități prin care să realizeze legături cu elemente din 
emigrația reacționară, cărora să le cunoască și eventual să le susţină acțiunile ostile 
pe care aceștia încearcă să le inițieze împotriva statului nostru. Cu asemenea 

activități sunt cunoscuţi, printre alții: „Utopicul'“, fost secretar general adjunct al P.N.Ţ., 
„Jarul““, fost medic curant al lui luliu Maniu, „Pielaru“, fost preşedinte al organizaţiei 
tineretului P.N.Ţ. pe ţară, „Marian Victor“, fost membru în Comitetul judeţean P.N.Ţ. 
— Cluj, „Avocatul““, fost şef de sector P.N.Ţ. în Capitală, domiciliat în judeţul Ialomiţa, 
Și alții. 

Urmare a măsurilor informativ-operative complexe întreprinse, a perfecționării 
cooperării cu U.M. 0544, s-au obținut noi date despre cei 85 membri ai fostelor partide 
burghezo-moşiereşti stabiliţi în decursul anilor în străinătate, din care rezultă că 14 
sunt mai activi în organizarea şi desfășurarea acţiunilor ostile statului nostru, 
inclusiv pe linia continuării încercărilor de a găsi noi forme şi modalități de 
unificare a emigrației reacționare. 

Dintre aceste acţiuni se detașează, prin intensitatea şi scopurile propuse, cea inițiată 
de Raţiu Ion, din Anglia, ales în luna mai 1984 președintele organizaţiei „Uniunea 
Românilor Liberi“. 

De asemenea, în cooperare cu U.M. 0544 şi alte unităţi ale Departamentului 
Securităţii Statului s-a acţionat pentru influențarea unor elemente din exterior, în scopul 
determinării lor să nu mai desfășoare activităţi ostile țării noastre. Rezultate mai bune 
pe acest plan au obținut securităţile judeţene Arad, Dolj, Hunedoara, Maramureș, 
Prahova și Suceava în cazurile privind pe Micle Alexandru din R.F.G., Bratu 
Alexandru și Butariu Miron din S.U.A., Cicerone loniţoiu și Păcuraru Siminică din 
Franţa. 

Activitatea informativ-operativă se desfăşoară cu un potențial informativ format 
din 5355 surse, amplasate corespunzător în rândul persoanelor, locurilor şi mediilor 
ce ar putea favoriza inițierea sau desfășurarea unor acţiuni ostile. 

Recrutările efectuate în anul 1984 au dus la o creştere a rețelei informative cu 11%, 
concomitent realizându-se o mai bună dirijare spre elementele potenţial periculoase, 
care au deținut funcții în P.N.Ţ. şi P.N.L. sau au fost condamnate. 
informative în rândul foştilor membri P.N.Ţ. şi P.N.L., au fost selecționate în problemă 
53 surse capabile să rezolve sarcini de securitate în alte judeţe și 27 în exterior. 
ale reţelei informative se înscriu securităţile judeţene Suceava, Alba, Sălaj, Hunedoara, 
Prahova, Argeș și a municipiului Bucureşti, din răspunderea col. Slăniceanu Nicolae, 
It. col. Wawiernia Mihai și It. col. Diţulescu Nicolae, care, pe baza informațiilor 
obținute, au contribuit la înregistrarea cunoașterii în unele cazuri cu o situație operativă 
mai complexă, la prevenirea materializării unor intenţii de evaziune, la clarificarea 
de suspiciuni referitoare la activităţi cu indici de clandestinitate sau în obţinerea de 
date necesare documentării. 

Astfel, în cazul „Utopicul“, cu ajutorul sursei „Drăgan“, de la Securitatea Sălaj, 
s-a intrat în posesia mai multor manuscrise cu conținut ostil, trimise de acesta în mod 
secret spre păstrare și conservare, iar securităţile județene Maramureș și Dolj, prin 

dirijarea adecvată a unor surse, au contribuit la influențarea şi temperarea diferitelor 
elemente din exterior, cunoscute cu poziție dușmănoasă ţării noastre. 

Îmbunătăţirea activităţii de cunoaştere în raport cu mutaţiile survenite a condus 
la sporirea volumului și calităţii informaţiilor, pe baza cărora a crescut numărul 
intervențiilor preventive, care în cursul anului 1984 s-au făcut în peste 450 de cazuri. 
Datele obţinute ulterior atestă că în majoritatea lor măsurile aplicate au fost eficiente. 

Analizele periodice efectuate în problemă, ultima în cursul lunii octombrie, au 
scos în evidență, pe lângă rezultatele pozitive în activitatea informativ-operativă 
desfășurată, şi unele lipsuri, astfel: 

— Securităţile judeţene Argeș, Bihor, Buzău, Bacău, Cluj, Dolj, Prahova, Suceava, 
Timiş şi cea a municipiului București, coordonate de It. col. Wawiernia Mihai, It. col. 
Diţulescu Nicolae, mr. Badea Ioan, cpt. Marica Ion și It. maj. Marin Nicolae, nu au 
realizat cunoașterea în profunzime a atitudinii și preocupărilor politice ale tuturor 
membrilor fostelor partide burghezo-moșiereşti potențial periculoase sau care au 
deţinut funcţii de conducere. 

— Nu s-a asigurat în bune condiții supravegherea informativă a rudelor şi 
legăturilor din țară ale membrilor fostelor partide burghezo-moşierești aflate în 
emigrație şi, mai ales, cunoscute cu atitudine ostilă țării noastre. 

— Activitatea de compromitere, izolare și descurajare a unor elemente ostile din 
rândul celor care au deţinut funcţii de conducere nu a avut întotdeauna eficiența 
necesară, deoarece nu s-a acționat continuu pentru documentarea în timp a tuturor 
activităţilor ostile şi nu au fost aplicate măsuri combinative complexe. 

— În munca cu reţeaua informativă s-a acţionat insuficient pentru conceperea 
combinațiilor și legendelor necesare deplasării şi interpunerii unor surse cu posibilități 
pe lângă elemente cunoscute cu poziţie ostilă de pe raza altor judeţe. Pe această linie, 
mai sunt încă securităţi judeţene, între care Bihor, Botoșani, Caraş-Severin, Galaţi, 
Ialomiţa şi Satu Mare, care nu au manifestat preocuparea necesară în selecționarea 
ori recrutarea de surse cu posibilităţi în alte judeţe ori în exterior. 

Nu toată rețeaua informativă satisface încă pe deplin din punct de vedere 
calitativ, întrucât nu întotdeauna informaţiile furnizate au avut conţinut operativ de 
securitate. 

La rezultatele pozitive obţinute în cele două probleme, ofiţerii serviciului s-au 
implicat în mod direct, prin sprijinul acordat în cele 392 zile de deplasare. Au crescut 
calitatea şi utilitatea deplasărilor, ele fiind efectuate [acolo] unde situația a impus și 
pe baza unei pregătiri prealabile temeinice. Un număr important de zile, chiar și în 
afara celui menţionat mai sus, a fost consacrat acţiunilor de securitate și gardă, precum 
şi efectuării controalelor de fond și inspecțiilor, toate aceste misiuni fiind executate 
în mod corespunzător. 

La asemenea activităţi au participat toţi ofițerii, în raport de gradul de solicitare 
şi de posibilităţile fizice ale fiecăruia, iar în multe situaţii, fiindu-le binecunoscute 
calitățile de către conducerea Direcţiei, au fost nominalizați. 

Activităţilor de control şi inspecții ce au fost efectuate la județele Bistriţa, Tulcea, 
Dâmboviţa, Brăila, Bihor şi Buzău, precum şi celor ordonate în legătură cu modul 
cum se execută munca de securitate în mediul rural de către securitățile judeţene 
Botoşani, Cluj, Călăraşi și Galaţi li s-au imprimat un caracter practic mai pronunțat, 
ofițerii — It. col. Wawiernia Mihai, It. col. Diţulescu Nicolae, mr. Badea Ioan, cpt. 
Marica Ion şi It. maj. Doban Adrian — contribuind la înlăturarea pe loc a neajunsurilor 
constatate. 

Toate cele de mai sus, printre altele, au condus și la creşterea volumului muncii 
nemijlocite, [la] selecționarea de noi cazuri pentru a fi luate în control şi coordonare, 
cele mai deosebite fiind analizate periodic la nivelul conducerii Direcţiei, a 
tovarășilor general-maior Bordea Aron şi colonel Pleşea Constantin. Cu aceste ocazii 
au fost stabilite măsuri de natură a impulsiona obţinerea de informaţii şi clarificarea 
operativă a cazurilor respective. 

Potențialul informativ al serviciului se compune în prezent din 49 surse, diminuat 
față de cel din anul trecut prin predarea problemei „Persoane fără antecedente“ şi 
mutarea unui ofiţer. 

Cu acestea, cât şi prin celelalte mijloace ale muncii de securitate, sunt controlate 
atitudinea, comportarea și poziţia politică prezentă a celor 14 elemente lucrate în 
prezent prin dosare de urmărire informativă de către toţi ofițerii, după cum urmează: 
col. Slăniceanu Nicolae 4, mr. Badea loan 3, It. col. Wawiernia Mihai, It. col. Diţulescu 
Nicolae, cpt. Marica Ion câte 2, It. maj. Doban Adrian și It. maj. Marin Nicolae câte 
1. Menţionez că 3 dintre aceste dosare au fost deschise în anul 1984 — cpt. Marica 
Ion 2 şi lt. maj. Marin Nicolae 1. 

În cursul acestui an au fost recrutate 5 surse şi 3 gazde case de întâlniri, care şi- 
au dovedit utilitatea, planul de serviciu fiind realizat, în raport de necesităţile imediate, 
cu contribuția următorilor ofițeri: It. col. Diţulescu Nicolae 2 surse și | gazdă, cpt. 
Marica Ion 1 sursă şi | gazdă, col. Slăniceanu Nicolae, mr. Badea Ion și It. maj. Doban 
Adrian câte 1 sursă, It. maj. Marin Nicolae 1 gazdă. 

Munca desfăşurată cu reţeaua informativă, folosirea mai judicioasă a mijloacelor 
tehnice și realizarea sarcinilor din cazurile lucrate direct au dus la creșterea calității 
informaţiilor şi implicit a informărilor. S-au prezentat conducerii Direcţiei un număr 
de 40 informări, rapoarte şi planuri, dintre care 24 promovate conducerii 
Departamentului Securităţii Statului (12 în problema „Foste partide“ şi 12 pe linie 
de foști condamnaţi). Pe acest plan s-au evidențiat It. col. Diţulescu Nicolae, mr. Badea 
Ion şi It. maj. Doban Adrian. Lt. col. Wawiernia Mihai s-a remarcat prin organizarea 
măsurilor pe linia acţiunii „Utopia“, cât și prin coordonarea eforturilor, la fel ca şi 
colonel Slăniceanu Nicolae, în vederea pregătirii analizei problemelor ce le conduc. 

Urmărirea informativă a căpătat un caracter ofensiv şi preventiv mai pronunțat, 
intensificându-se atât măsurile de cunoaștere, cât și de neutralizare. Astfel, It. col. 
Diţulescu Nicolae s-a remarcat prin interesul manifestat în direcția descurajării lui 
„Utopicul“ şi a legăturilor sale; colonelul Slăniceanu Nicolae, prin clarificarea 

dosarului „Alina“, influențarea și atragerea la acţiuni loiale a lui „Măgureanu“, precum 
şi sporirea posibilităților de cunoaștere în cazul „Costin“, ca urmare a introducerii 
mijloacelor tehnice complexe; mr. Badea loan, prin menţinerea sub influență a 
„Radiologului“ și determinarea lui să reacționeze pozitiv în acţiunea „Utopia“, cpt. 
Marica loan, prin acţiunile de influențare a lui „Marcu“ și „Doctorul“, It. maj. Doban 
Adrian, prin cunoașterea în profunzime a comportării și poziţiei lui „Ganea“ (cât a 
fost la Serviciul 3), determinarea acestuia să renunțe la preocupările ostile, precum 
Şi inițierea măsurilor de natură a contribui la limitarea anturajului ce gravitează în 
jurul lui „Sile“ şi influențarea sa pentru angrenarea în activități de colectare și redactare 
a materialelor despre fostele teritorii românești, ce urmează să le predea Direcţiei 
Generale a Arhivelor Statului. 

Printre factorii ce au contribuit la obținerea rezultatelor pozitive prezentate mai 
sus au fost învățământul politico-ideologic, profesional și militar, prilejuri cu care 
ofiţerii s-au străduit şi au obținut numai calificative de foarte bine şi bine. În strânsă 
legătură cu aceasta s-a făcut mai simțită angajarea plenară în activităţile de fond ale 
unităţii, dorința de perfecționare permanentă a stilului și metodelor de muncă, 
imprimarea cu consecvență a spiritului militant cerut de documentele de partid şi 
ordinele conducerii profesionale. 

Cu toate acestea, şi pe planul activităţii nemijlocite au existat neajunsuri ce au 
dus la diminuarea rezultatelor potenţial realizabile, astfel: 

1. Nu în suficientă măsură se resimte în activitatea colectivelor rolul mobilizator 
al coordonării, ceea ce are consecinţe negative atât în munca de creare, dirijare şi 
instruire a reţelei, cât şi în cea care vizează urmărirea informativă. 

2. Justa apreciere, potrivit căreia elementele fost condamnate constituie încă pericol 
pentru securitatea statului, nu are o reflectare corespunzătoare în încărcătura 
ofiţerilor ce lucrează în această problemă. 

3. Cu toate că situaţia unor informatori a fost clarificată în acest an prin încetarea 
legăturii, excludere sau transfer, mai există încă în rețea persoane al căror aport este 
foarte scăzut sau chiar inexistent. În asemenea situație se află „Dan“, „Pictorul“ şi 
„Florescu“, din legătura cpt. Marica loan, „Ovidiu“ şi „V.M.“, ai It. col. Diţulescu 
Nicolae, „Florescu“ şi „Angelo“, ai It. col. Wawiernia Mihai, „Filipescu“ şi „Bica“, 
ai mr. Badea loan. 

Acest fapt explică numărul destul de redus al informațiilor (maxim 91) şi 
informărilor pentru conducerea profesională, precum şi tărăgănarea clarificării unor 
dosare ce nu reclamă urmărirea prelungită, cum sunt „Viorel“, deschis în 1978, lucrat 
în prezent de It. col. Wawiernia Mihai, și „Antrenorul“, deschis în 1980 de cpt. Marica 
Ion. Situaţia cu privire la sursele amintite devine mai criticabilă în condiţiile în care 
încărcătura unor ofiţeri este foarte lejeră, iar în legătură cu aceasta s-a atras atenţia 
la bilanțul muncii pe semestrul ] şi ulterior. 

Raportez că în legătură cu neajunsurile ce încă mai persistă, atât în activitatea de control, 
sprijin, îndrumare, cât și [în] cea nemijlocită, am mai discutat și cu alte prilejuri, inclusiv 
la învățământul profesional, ajungând la concluzia că principalele cauze rezidă în: 

1. Existenţa unor imperfecțiuni cu privire la stilul şi metodele de muncă ale 
ofiţerilor cu cadrele corespondente de la securităţile judeţene, cu implicaţii negative 
asupra sistemului informațional. 

2. Incompleta viziune de ansamblu asupra întregii probleme coordonate de către 
ofițerii specialiști cu astfel de împuterniciri, mai ales prin implicarea directă în procesul 
cunoașterii, orientării şi îndrumării subordonaţilor. 

3. Existenţa unor momente sau chiar perioade în care controlul nu a fost exercitat 
cu exigența necesară şi tragerea la răspundere, de către şeful de serviciu, a celor ce 
tărăgănează realizarea sarcinilor sau le realizează necorespunzător sub raport 
calitativ. 

Personal mă regăsesc în multe din neajunsurile ce s-au manifestat în activitatea 
serviciului, fiind nevoit să-mi perfecţionez în continuare stilul şi metodele de 
muncă, să acţionez mai ferm, potrivit răspunderii ce o port. 

Cunoscându-se lipsurile existente şi cauzele lor, precum și cerințele ce stau în fața 
noastră pentru perioada ce urmează, ne vom mobiliza plenar la executarea în condiții 
cât mai bune a sarcinilor, concentrându-ne eforturile în următoarele direcţii: 

1. Imprimarea unui caracter mai ofensiv întregii activităţi de cunoaștere și stăpânire 
a situaţiei operative, în vederea prevenirii cu eficienţă a oricăror acțiuni de natură 
să lezeze securitatea statului. 

În acest context, în problema „Foste partide burghezo-moșierești“ se va acţiona 
pentru o delimitare cât mai exactă şi reală a bazei de lucru, prin documentarea 
condiţiilor în care unele persoane s-au înscris și activat în PN.Ţ. şi P.N.L. 

2. Axarea întregii munci asupra persoanelor capabile de a întreprinde acţiuni ostile 
orânduirii noastre socialiste, astfel încât frontul de lucru să fie mai realist stabilit, 
eforturile mai judicios concentrate şi orientate spre fondul problemelor, respectiv 
depistarea, verificarea şi adâncirea informaţiilor și datelor care indică suspiciuni de 
activitate clandestină. 

3. Sporirea vigilenței şi combativităţii pentru anihilarea oricăror încercări sau 
acțiuni întreprinse împotriva țării noastre de aşa-zisa „Uniune a românilor liberi“ ori 
de alte organizații și grupări reacționare ale emigrației române. Prevenirea ralierii sub 
orice formă a elementelor cuprinse în baza noastră de lucru la activităţi ostile 
preconizate din exterior. 


Tovarășe general, 

Eforturile depuse și rezultatele obținute în anul 1984, preponderent pozitive, nivelul 
de pregătire politică, de specialitate și militar ridicat, starea şi practica disciplinară 
relativ corespunzătoare, maturitatea și seriozitatea ofiţerilor, înțelegerea justă a criticilor 
din acest bilanţ, constituie garanţii că munca în cele două probleme se va îmbunătăţi 

calitativ şi vom fi în măsură să raportăm oricând rezultate pozitive, de calitate 
superioară, impusă de necesităţile actuale. 


Șeful serviciului 
Colonel, 
Ciupercă Mihai 


A.C.N.S.A.S., fond documentar, dosar nr. 131, vol. |, f. 56-63. 

1984 decembrie 22. Raport întocmit de Direcţia I privind situaţia persoanelor care 
au „iniţiat sau condus bande, organizaţii și grupări subversive“ 


Ministerul de Interne Strict secret 
Departamentul Securităţii Statului 

Direcţia | 

Nr. 0052563 din 22 decembrie 1984 


Raport 


Din analiza situației informativ-operative în rândul persoanelor care au inițiat sau 
condus bande, organizații și grupări subversive cu caracter terorist-diversionist, rezultă 
următoarele: 

1. În prezent sunt în viaţă 334 persoane din această categorie, dispersate în aproape 
toate judeţele țării (conform anexei). 

După profesii, 17 sunt ingineri, 20 profesori, 25 jurişti, 8 medici, 8 preoți, 52 
funcționari, 136 muncitori şi tehnicieni, 68 ţărani, iar din punctul de vedere al vârstei, 
29 au sub 50 de ani, 89 între 51-60 ani, 126 între 61-70 ani, iar 90 au peste 70 ani. 

Din totalul acestor persoane, 186 sunt cunoscute și cu antecedente politice 
reacționare: 160 legionari, 5 au activat în P.N.Ţ. şi P.N.L., iar 21 în partide și organizații 
național-fasciste şi iredentiste. 

Asupra tuturor persoanelor respective se acționează cu măsuri informativ- 
operative, pentru cunoașterea permanentă a atitudinii și preocupărilor actuale ale lor, 
73 fiind lucrate prin dosare de urmărire informativă, 186 se află în supraveghere 
prioritară, iar 13 în supraveghere informativă. 

2. Datele şi informaţiile obţinute despre aceste persoane atestă că majoritatea nu 
au renunțat la concepțiile lor reacționare, însă adoptă o poziţie rezervată, manifestă 
prudență şi nu se angrenează în activităţi dușmănoase cu caracter organizat. Totuşi, 
unele dintre ele continuă să exteriorizeze atitudini ostile şi sunt pretabile ca, în anumite 
situaţii, să comită infracțiuni împotriva securității statului. Dintre formele de 
activitate și manifestări ostile, mai caracteristice sunt următoarele: 

— Exprimarea unor concepţii legionaro-fasciste şi denigrarea situației social-politice 
din ţară, de către elemente care au făcut parte din organizația legionară. 

— Preocupări şi manifestări naționalist-șovine şi iredentiste, la persoane de 
naționalitate maghiară care au activat în partide şi organizaţii de această factură. 

— Comentarii tendenţioase şi cu caracter ostil cu privire la politica internă și externă 
a partidului şi statului nostru. 

— Audierea și colportarea ştirilor calomniatoare difuzate de postul de radio „Europa 
Liberă“, îndeosebi cu privire la situaţia actuală a unor foşti condamnaţi, amintiri ale 
unor transfugi cu privire la perioada de detenţie etc. 

— Încercări de reluare sau menţinere a legăturilor cu alte persoane care au activat 
în bande sau cunoscute în locurile de detenţie, inclusiv din rândul celor care în prezent 
se află în străinătate. 

— Preocupări de redactare a unor lucrări cu caracter memorialistic, referitoare la 
perioada de detenție, pentru publicare în străinătate ori spre a servi posterităţii ca sursă 
de informare. 

— Intenţii de plecare definitivă din ţară, sens în care unele persoane ameninţă cu 
comiterea unor acte de dezordine sau solicită intervenţii din partea anumitor 
personalităţi sau organisme din străinătate. 

Sunt şi cazuri izolate, puține la număr, de persoane care au exprimat intenții de 
comitere a unor acţiuni ostile grave. 

Astfel, Botez Toader, de 52 ani, tehnician din Vaslui, condamnat de mai multe 
ori pentru infracțiuni contra securității statului, a fost semnalat cu preocupări de a 
procura armament şi de racolare a unor persoane, pentru comiterea unui atentat. 
Elementul este lucrat prin dosar de urmărire informativă, asigurându-se cunoașterea 
permanentă a activității sale, în vederea prevenirii acţiunilor preconizate de acesta. 

Un exemplu similar îl constituie Volcinschi Raul, de 60 ani, economist, care a iniţiat 
şi condus o organizaţie subversivă, condamnat de mai multe ori pentru infracțiuni 
contra securității statului și de drept comun, preocupat să procure armament pentru 
trecerea prin forță a frontierei de stat şi să reia legăturile cu persoanele din emigrația 
reacționară, inclusiv cu angajați ai postului de radio „Europa Liberă“. 

Întrucât măsurile de influențare pozitivă şi de temperare s-au dovedit ineficiente, 
în luna martie 1984 a fost prins în flagrant de furt din avutul obștesc, iar ulterior s-au 
documentat şi alte infracţiuni de drept comun comise, iar ca urmare a fost condamnat 
la 5 ani închisoare. 

3. Pentru manifestări şi activităţi ostile, în anul 1984, asupra celorlalte persoane 
din categoriile menţionate au fost aplicate 219 măsuri preventive: 66 avertizări, 133 
influențări pozitive, destrămarea a 11 anturaje, iar 9 persoane sancţionate conform 
Decretului nr. 153/1970. 

În cea mai mare parte, măsurile respective s-au dovedit eficiente, persoanele care 
au făcut obiectul acestora abţinându-se de la exteriorizarea concepţiilor lor 
dușmănoase. 

4. Până în prezent, au fost identificați 255 descendenţi ai foștilor iniţiatori sau 
conducători de bande, organizaţii sau grupări subversive cu caracter terorist- 
diversionist. Majoritatea lor având o pregătire intelectuală redusă, nu lucrează în 
sectoare vulnerabile şi nici nu deţin funcţii de conducere. 

Din verificările întreprinse asupra acestora a rezultat că, sub influenţa părinților 
sau ca urmare a reminiscenţelor educaţiei primite în familie, unii dintre ei au 
manifestări dușmănoase. Pe baza datelor obţinute despre aceștia, 52 au fost luați în 
preocuparea organelor de securitate, 10 fiind lucraţi prin dosare de urmărire 
informativă, 19 în supraveghere prioritară şi 23 în supraveghere informativă, la 
problemele: „legionară“, „foşti condamnaţi pentru infracțiuni contra securității 
statului“ și „naționaliști-iredentiști “. 

5. Având în vedere fanatismul şi experiența în activitatea ostilă clandestină a celor 
care au iniţiat sau condus bande, organizații și grupări subversive cu caracter terorist- 
diversionist, influenţa nocivă pe care o pot exercita asupra descendenților și altor 
persoane, se va reanaliza situaţia actuală a fiecărui individ şi în funcție de ceea ce 
reprezintă din punct de vedere fizic, intelectual și al periculozităţii actuale, se va acționa 
cu măsuri informativ-operative adecvate. 

Se va acționa în continuare pentru dezvoltarea potenţialului informativ, prin 
introducerea în reţea a persoanelor mai tinere din rândul celor care au activat în bande, 
organizaţii sau grupări subversive. 

În acelaşi timp, se va intensifica controlul informativ asupra descendenților, 
continuându-se includerea în sfera de preocupare a organelor de securitate a celor 
care, prin poziţia socio-profesională, atitudinea prezentă și legăturile ce le întrețin, 
sunt susceptibili de a fi angrenaţi în activităţi ostile. 


Şeful direcţiei 


General-maior, 
Bordea Aron 

1984 decembrie. Raport al Serviciului 3 din Direcţia I privind concluziile ce se 
desprind din activitatea informativ-operativă desfăşurată în 
rândul elementelor care au iniţiat, condus sau participat în 
„bande şi organizații subversiv-teroriste“ 


Ministerul de Interne Strict secret 
Departamentul Securităţii Statului 

Direcţia | 

132/W.M./85417 din decembrie 1984 


Raport 
privind concluziile ce se desprind din activitatea informativ-operativă 
desfăşurată în rândul elementelor care au iniţiat, condus sau 
participat în bande şi organizaţii subversiv-teroriste 


Munca informativ-operativă în rândul acestei categorii de persoane s-a desfășurat 
în conformitate cu prevederile Programelor de măsuri ale Departamentului Securităţii 
Statului şi Direcţiei I, precum și a sarcinilor stabilite în „Planul cu privire la 
intensificarea activității de cunoaștere, prevenire şi neutralizare a acțiunilor 
dușmănoase inițiate de foşti condamnaţi pentru infracţiuni contra securităţii statului“. 

Pe baza analizei informațiilor obţinute și a mutaţiilor survenite în situația 
operativă a problemei menţionate, s-a realizat o evaluare mai realistă a pericolului 
social pe care îl reprezintă elementele care au iniţiat, condus sau participat în bande 
şi organizaţii subversiv-teroriste, astfel că s-a acționat în mod continuu pentru a se 
stabili în timp util intenţii de acțiuni dușmănoase din partea acestora. S-a avut în vedere 
şi prevenirea proliferării ideilor, concepţiilor și metodelor de activitate pentru care 
aceste elemente au fost condamnate, în alte medii, îndeosebi în rândul unor persoane 
anarhice, parazitare, nemulțumite, uşor influenţabile ori în rândul unor tineri. De 
asemenea, au fost cuprinși în supravegherea informativă descendenţii foştilor 
conducători de bande şi grupări subversive. 

Analiza modului cum s-a acţionat în rândul foştilor condamnaţi pentru activitatea 
desfășurată în bande şi organizații subversive evidențiază următoarele concluzii 
operative: 

1. În prezent, din această categorie în evidenţele de securitate sunt cuprinse 3.817 
elemente, 1.886 în mediul urban și 1.930 în rural, din care 171 au inițiat sau condus 
bande şi organizaţii subversive. Un număr mai mare se află pe raza securităţilor 
judeţene Argeș (312), Vrancea (201), Prahova (200), Bihor (192), Suceava (178), 
Hunedoara (162), Timiş (152) şi a municipiului Bucureşti (468). 

Din rândul celor 171 şefi de bande şi organizaţii subversive, 116 domiciliază în 
mediul urban, 54 în rural, 86 sunt în vârstă până la 60 ani, 52 între 60-70 ani, 33 
peste 70 ani, 26 au studii superioare, fiind de profesie ingineri, medici, economiști, 
jurişti, profesori şi 145 sunt muncitori şi agricultori-membri C.A.P. 

Au fost identificați 205 descendenţi ai unor șefi de bande și organizaţii subversive, 
în număr mai mare pe raza securităților judeţene Suceava, Argeș, Harghita, Vrancea, 
Caraş-Severin şi a Securității municipiului București. Cea mai mare parte își 
desfășoară activitatea în industrie şi agricultură, ...” în învățământ, iar ...” sunt elevi 
și studenţi. 

2. Pe profilul problemei, în baza de lucru sunt cuprinse 1.500 elemente, ceea ce 
reprezintă 42% din totalul persoanelor din această categorie: 124 sunt lucrate prin 
D.U.1. (30 deschise în semestrul 1 1984) iar 1.376 sunt supravegheate informativ cu 
prioritate (93 incluse în aceeaşi perioadă). 

Un număr de 33 acţiuni informative şi 92 supravegheri prioritare privesc 
elemente care au iniţiat şi conduc bande şi organizaţii subversive. 

3. O parte însemnată din rândul acestor elemente nu au renunțat la concepțiile lor 
reacționare și continuă să adopte atitudine potrivnică orânduirii socialiste, sunt pretabile 
la activităţi ostile statului nostru, inclusiv la fapte cu un grad sporit de pericol social, 
astfel: 

— Comentează nefavorabil politica internă și externă, colportează ştirile transmise 
de posturile de radio reacționare, iar sub influenţa acestora, uneori încearcă să creeze 
stări de spirit negative. 

Arion Gheorghe, pensionar, din comuna Popești, judeţul Prahova, fost condamnat 
pentru participare în bandă subversivă, cunoscut ca auditor frecvent al emisiunilor 
postului de radio „Europa Liberă“, în preocupările sale de colportare a acestor ştiri, 
se folosea de unele foi volante cuprinzând adnotări tendenţioase, pe care le comenta 
și difuza unor persoane de vârstă apropiată şi concepții asemănătoare. 

De asemenea, Maniţiu Ion, contabil pensionar, din Târgu Jiu, fost condamnat de 
două ori pentru activitate în grupări subversive, continuă să aibă preocupări de a-și 
crea relații din rândul unor elemente cu antecedente politice şi să prolifereze 
concepţiile sale negative. Astfel, întreţine relații cu fostul condamnat Cochină Ion, 
semnalat cu poziţie deosebit de dușmănoasă şi intenții de a se adresa pe căi ilegale 
postului de radio „Europa Liberă“. 

Asemănător a procedat și Oprişan Dumitru, din Bârlad, contabil pensionar, fost 
şef al organizației subversive „Mișcarea Oamenilor Dreptăţii din România“, care a 
intenționat să-și formeze un anturaj din 8 persoane, fără antecedente politice sau 
penale, cărora încerca să le inoculeze propriile sale idei ostile, cu ocazia întâlnirilor 
frecvente realizate la domiciliul său, prilejuri cu care audia și colporta ştirile 
transmise de către posturile de radio străine. 


* Lipsă în text. 

— Încearcă reluarea și menţinerea legăturilor cu foști membri din bande și vechile 
cunoştinţe din locurile de detenție. 

Olteanu Alexandru, tehnician, pensionar din Ploieşti, fost condamnat și pentru 
trădare prin transmitere de secrete, se deda la manifestări ostile, organiza așa-zise 
agape, la adăpostul cărora purta discuții tendenţioase referitoare la perioada de detenţie 
Şi încerca să-și încurajeze interlocutorii, susținându-le moralul. 

Rusu Mircea, contabil, domiciliat în Iași, continuă să se menţină pe poziţie 
dușmănoasă şi să întreţină relaţii cu alte persoane ce au activat în fosta organizație 
„Mişcarea de rezistenţă a tineretului“. La rândul său, Renescu Alexandru, funcţionar, 
stabilit cu domiciliul în Constanţa, fostul şef al organizației respective, preconiza să 
se întâlnească cu unii membri ai organizației, sub pretextul participării la o ceremonie 
religioasă. 

Bachiu Aurel, inginer proiectant, din Cluj-Napoca, semnalat cu unele manifestări 
ostile, unul din adepții lui Paul Goma, este preocupat să cunoască acţiunile 
întreprinse împotriva orânduirii socialiste din ţara noastră de către „Asociaţia 
foştilor condamnaţi politici din ţara noastră“, cu sediul la Paris. 

— Au în preocupare redactarea de materiale referitoare la perioada de detenție, 
pentru publicare în străinătate ori pentru a servi posterităţii ca sursă de informare. 

Luchian Toader, jurist pensionar, din lași, a fost semnalat că în cadrul preocupărilor 
sale literare concepe un roman autobiografic, cuprinzând mai multe volume, în care 
descrie perioada de detenţie. În acest context întreţine legături cu diferite elemente 
fost condamnate din ţară. 

Borca Toader, profesor pensionar, din Sighetu Marmaţiei, județul Maramureș, se 
situează pe o poziție dușmănoasă, comentează negativ politica partidului și statului 
nostru în domeniul culturii și are în preocupare redactarea unor materiale 
memorialistice cu conţinut tendenţios şi pe care intenţionează să le prolifereze într- 
un cerc mai restrâns de persoane cu concepții asemănătoare, pentru a avea garanția 
că nu sunt divulgate. Întreţine legături cu Mirică Traian, din S.U.A., fost condamnat, 
cu care a acționat în aceeași organizație subversivă; 

Vulcănescu Ion, profesor, neîncadrat în câmpul muncii, domiciliat la București, 
fost şef al organizaţiei subversive „Graiul Sângelui“, stabilit şi în detenţie cu intenții 
de a crea un aşa-zis partid de opoziţie, a fost semnalat cu preocupări de întocmire a 
unor materiale cu conţinut socio-filozofic, în care atacă de pe poziții dușmănoase 
sistemul socialist, promovează idei și concepţii anticomuniste și idealiste, [în] paralel 
[cu] elogierea modului de viață occidental. 

— Vor să obţină emigrarea, în unele situații amenințând cu acte de dezordine, ori 
cer intervenții în exterior pentru favorizarea plecării. 

— Baurceanu Ion, tehnician, din București, inițiatorul organizaţiei subversive „Liga 
tineretului român anticomunist“, care a cerut aprobare pentru stabilirea împreună cu 
familia sa în S.U.A. a fost semnalat cu preocupări de a-și continua activitatea ostilă 
împotriva țării noastre în exterior prin redactarea şi publicarea unor materiale dușmănoase. 

Pentru a i se aproba cererea, cel în cauză s-a adresat unor elemente cu antecedente 
politice, stabilite pe diferite căi în S.U.A., printre care: Bratu Alexandru, Andreescu 
Traian şi Suciu Nicolae, cunoscuţi cu atitudine profund dușmănoasă R.S. România, 
solicitând sprijin diferitelor așa-zise cercuri de apărare a drepturilor omului. 

— Horea Rafael Grigore, inginer proiectant, din Timişoara, are în preocupare 
iniţierea unor acţiuni protestatare și de dezordine pentru a i se aviza cererea de stabilire 
în S.U.A., unde are un frate rămas ilegal. În acest sens, prin fratele său, s-a adresat 
unor organizaţii internaţionale și postului de radio „Europa Liberă“. 

— Unele elemente — puţine la număr, dar potenţial capabile —, datorită convingerilor 
reacționare şi trăsăturilor de caracter negative, exprimă intenții de iniţiere a unor acte 
ce pot pune în pericol securitatea statului. 

— Un exemplu „concludent“ îl constituie cazul „Bălan“, de 52 ani, tehnician, fost 
conducător al unei organizaţii subversive, condamnat de mai multe ori pentru 
infracțiuni contra securităţii statului, lucrat prin dosar de urmărire informativă la 
securitatea Vaslui. Date fiind concepţiile sale profund ostile şi preocupările 
permanente de racolare a altor persoane la acţiuni ce pun în pericol securitatea statului, 
măsurile întreprinse au vizat discreditarea, compromiterea și izolarea sa. În acest 
context, „Bălan“ şi-a restrâns şi concentrat atenția în direcția procurării de armament 
şi comiterea unui atentat. 

Alături de alte măsuri, s-a încercat exercitarea de influenţe pozitive asupra acestuia 
prin folosirea unor rude apropiate, faţă de care s-a exprimat că nu va renunţa la 
intențiile sale. 

Un alt exemplu îl constituie Volcinschi Raul, în vârstă de 60 de ani, economist, 
care a inițiat și condus organizația subversiv-teroristă „Stânca de granit“, fost 
condamnat în mai multe rânduri pentru infracţiuni contra securității statului şi de drept 
comun, cu ultimul domiciliu la Craiova. 

Pe parcursul desfășurării acţiunii informative, Securitatea Dolj a stabilit că, fiind 
un element violent, cu concepţii profund dușmănoase, măsurile de influențare s-au 
dovedit ineficiente, sus-numitul acţionând în direcţia reluării legăturilor cu persoane 
din emigrația reacționară, unele angajate la postul de radio „Europa Liberă“. În același 
timp, a fost semnalat cu intenții de procurare de armament şi trecerea frauduloasă a 
frontierei. Cooperându-se cu organele de miliție, în luna martie a.c., respectivul a fost 
condamnat la 5 ani închisoare, pentru săvârșirea mai multor infracţiuni. 

4. Foşti condamnaţi pentru participare în grupări subversive cu caracter naționalist- 
iredentist, fac comentarii denigratoare cu privire la drepturile şi libertățile populaţiei 
de naționalitate maghiară, la situaţia social-economică din ţara noastră, comparații 
tendenţioase, unii redactând înscrisuri cu conținut ostil. 

Vorzsak Janos-lgmac, inginer din Miercurea-Ciuc, iniţiatorul unei organizații 
subversive de elevi, a fost semnalat cu atitudini ostile, încercări de a mistifica faptele 
pentru care a fost condamnat, susținând că „a apărat“ cauza națiunii maghiare, având 
totodată relaţii suspecte în rândul cetăţenilor străini veniți din ţara vecină. 

Alt element, Bara Ludovic, tehnician, din Miercurea-Ciuc, întreținea relaţii cu unii 
foşti condamnați pentru participare la acțiunile organizaţiei subversive „Mâna 
Neagră“, din care a făcut şi el parte şi avea manifestări naționalist-șovine sub forma 
proliferării unor cântece cu un astfel de conţinut. 

5. Din rândul foştilor condamnaţi încadraţi în sectoarele productive au fost sem- 
nalate unele cazuri de neglijență în îndeplinirea corespunzătoare a sarcinilor de serviciu. 

Astfel, Bălașa Eugen, tehnician la Întreprinderea de Industrializarea Cărnii 
Craiova, inițiatorul organizaţiei subversive „Comitetul de Rezistență Naţională“, care 
a acționat în Târgu-Jiu, datorită concepţiilor sale ostile, situându-se pe o poziție 
refractară față de îndeplinirea unor sarcini pe linie obștească, a influențat și 
determinat şi alţi colegi de serviciu la comportări necorespunzătoare similare în 
legătură cu participarea la muncile agricole. 

Rizescu Sergiu, medic veterinar, din Piteşti, este implicat în comiterea unei 
infracțiuni de serviciu, întrucât în calitatea de şef de fermă, nu s-a preocupat de 
asigurarea unei asistenţe medicale corespunzătoare în sectorul zootehnic, fapt ce a 
condus la o mortalitate masivă la animale. 

Savitescu Mihai, inginer, şef de sector la Exploatarea minieră Baia-Sprie, judeţul 
Maramureș, a fost luat în lucru prin D.U.I. — fiind suspect de acțiuni de subminare 
a economiei naţionale și semnalat că în mod repetat creează unele nemulțumiri în 
rândul minerilor din subordine, prin repartizarea normelor de muncă și a indicatorilor 
de retribuire în mod preferențial. 

6. Informațiile obținute evidenţiază și faptul că majoritatea descendenților nu au 
preocupări de natură ostilă și adoptă o conduită corespunzătoare în societate. 

Totuşi, unii dintre aceștia încearcă să tulbure climatul politic din ţara noastră. 

Dragomirescu Laviniu, în vârstă de 35 ani, jurisconsult, din Iaşi, descendent de 
fost condamnat pentru participarea în cadrul unei organizaţii subversive, al cărui tată 
a decedat în timpul executării pedepsei, efectua deplasări la locurile unde respectivul 
a executat pedeapsa, fiind preocupat să identifice și [să] contacteze elemente care 
au acționat împreună cu cel decedat, în ideea obținerii de mărturii și alte dovezi 
necesare schimbării statutului politic al tatălui său. 

Sicsai Izabela Corina, în vârstă de 33 ani, soră medicală, domiciliată la Bucureşti, 
a solicitat plecarea definitivă în S.U.A., împreună cu tatăl ei, Sicsai George, fost şef 
al organizației subversive „Dreptatea“, precum și cu mama sa, Sicsai Elisabeta, fost 
condamnată pentru activitate ostilă în cadrul aceleaşi organizații. 

Șușman Nicolae, inginer la Combinatul de fire și fibre sintetice Săvineşti, din 
judeţul Neamţ, fiul fostului şef de bandă Șușman Leon, întreţine relaţii suspecte cu 
rude stabilite în S.U.A. Se acționează pentru aprofundarea cunoașterii preocupărilor 
pe timpul deplasărilor pe care le face în interesul serviciului, limitarea accesului la 
date și documente cu caracter secret de stat și influențarea pozitivă. 

Ciurică Ion, elev la Liceul industrial din Caransebeş, județul Caraş-Severin, fiul 
lui Ciurică Nicolae, fost condamnat pentru participare într-o bandă teroristă, pentru 

atitudinea dușmănoasă, manifestații în școală, a fost pus în discuţia organizației U.T.C. 
şi dat în grija colectivului de muncă. 

7. Munca informativ-operativă a fost orientată permanent în direcţia prevenirii 
şi neutralizării activității foştilor condamnaţi ce au încercat să se detașeze prin 
atitudinea politică reacționară şi preocupări de natură dușmănoasă. 

În primul semestru 1984, au fost aplicate un număr de 172 măsuri preventive, din 
care 36 avertizări, 118 influențări pozitive, 3 anturaje destrămate, 6 elemente avi- 
zate negativ pe linie de pașapoarte, iar 9 sancţionate conform Decretului 153/1970. 

Rusu Gavrilă, profesor, din Tulcea, semnalat cu manifestări profund dușmănoase, 
preocupări de a redacta lucrări de sertar şi de a polariza în jurul său 3 persoane asupra 
cărora exercita influenţă negativă, printr-un complex de măsuri informativ-operative, 
s-a reușit curmarea activităţii ostile a acestuia, confiscarea materialelor respective, 
izolarea şi compromiterea sa, fapt ce a dus la destrămarea anturajului preconizat şi 
la excluderea din cenaclul literar „Panait Cerna“ din localitate. 

Asupra fostului condamnat Palade George, din București, întrucât măsura 
avertizării aplicată în anul 1983 nu a dus la neutralizarea activităţilor celui în cauză, 
acesta reluându-și preocupările de difuzare a unor publicaţii negative şi cu conţinut 
mistico-religios, în cooperare cu organele de miliţie, s-a realizat tragerea la răspun- 
dere penală pentru infracțiunea de exercitare a profesiei fără autorizație. 

În realizarea acestei activităţi, Palade George şi-a creat la domiciliu, în condiții 
ilegale, un atelier de legat cărți, sub acoperirea căruia multiplica și răspândea diferite 
materiale mistico-religioase și ostile. De asemenea, realiza întâlniri cu fostul şef al 
organizaţiei subversive „Graiul Sângelui“, căruia i-a cartat şi legat mai multe din 
scrierile sale cu conţinut necorespunzător. 

8. În străinătate există 84 foşti condamnați din această categorie, din care 14 au 
inițiat ori condus bande sau organizaţii subversive. Despre 25 se deţin date că 
acționează împotriva statului nostru, respectiv 5 sunt angajaţi ai posturilor de radio 
străine, iar 20 au aderat şi își desfășoară activitatea ostilă în cadrul unor grupări ale 
emigrației reacționare. 

Dintre aceștia, se detașează Novacovici Doru, fost condamnat de două ori pentru 
constituirea unei organizații subversiv-teroriste și uneltire contra ordinii sociale, stabilit 
ilegal în anul 1978 în Franța. 

Asupra sus-numitului se acționează potrivit Programului de măsuri din acțiunea 
„Utopia“. 

Se militează pentru realizarea unei cunoașteri mai corespunzătoare a activităţii 
foştilor condamnaţi din această categorie, atunci când vin în ţară, pentru prevenirea 
inițierii unor acțiuni ostile. 

Despre Antal Paul, fost condamnat pentru activitate în cadrul organizaţiei „Stânca 
de granit“, lucrat prin acţiune pentru manifestări dușmănoase, s-au obținut informații 
că este incorect în exercitarea atribuțiilor de serviciu și nu „foarte capabil şi 
disciplinat“, cum era apreciat de conducerea instituţiei și colegii săi de muncă. La 
„sugestia“ unei surse, instruită şi dirijată de către Securitatea Sălaj, factorii competenți 

au dispus verificarea activităţii profesionale a sus-numitului, stabilind că acesta, după 
executarea superficială a inspecțiilor la agenţiile C.E.C. comunale, pleca la domiciliul 
din Șimleu, unde consuma băuturi alcoolice. Măsura luată a condus la izolarea în 
mediu a celui în cauză. 

Persoanele care au făcut obiectul măsurilor preventive au continuat să stea în 
atenţie, urmărindu-se reacţia şi comportamentul la domiciliu, în anturaje sau la locul 
de muncă. 

9. Analiza stadiului muncii informativ-operative în rândul acestei categorii de 
persoane evidenţiază lipsuri şi neajunsuri care au afectat activitatea de cunoaștere și 
eficiența deplină a măsurilor de prevenire. 

— Securităţile judeţene Dolj, Mehedinţi, Vâlcea şi Constanţa, au în atenție unii șefi 
de bande şi organizaţii subversive ce nu sunt încă suficient încadraţi cu surse care 
să dispună de posibilități de pătrundere în intimitatea acestora şi, ca urmare, nu se 
asigură cunoașterea în întregime a poziţiei și atitudinii prezente a lor (şefii 
organizațiilor „Juncu“, „Frăția“, „Libertăţii“ şi „Mişcarea de Rezistență a Tineretului 
Român“). 

— Nu s-a exploatat în suficientă măsură posibilitatea potenţialului informativ 
existent, ceea ce a făcut ca o parte din acești condamnaţi să nu fie supravegheați în 
mod continuu. Minusuri pe acest plan sunt la Securitățile judeţene Argeș, Alba, 
Botoşani, Vâlcea şi Dolj. 

Astfel se explică şi faptul că despre unele elemente fost condamnate pentru 
activitatea desfășurată în organizaţia subversivă „Șoimii din Crucea Libertăţii“, 
Securitatea Bihor nu a obținut informaţii în ultimii 2 ani. 

Neajunsurile în activitatea de instruire și dirijare a reţelei informative există şi la 
Securităţile judeţene Alba, Brăila, Caraş Severin și Maramureș, evidenţiate în 
valoarea operativă scăzută a unor informaţii obținute de aceste unităţi teritoriale. 

— Neasigurarea condiţiilor de obținere a unui flux continuu și corespunzător de 
informaţii cu conţinut operativ, explică realizarea în prima parte a anului 1984 a unui 
număr nesemnificativ de măsuri preventive, la Securităţile judeţene Bihor, Bistriţa, 
Botoşani, Călăraşi, Galaţi, Hunedoara, Neamţ, Teleorman și Vrancea, iar Securitatea 
judeţeană Dâmboviţa a acţionat insuficient în cazurile foștilor condamnați Alexan- 
drescu Alexandru, învăţător pensionar, şi Ardeleanu Emil, asistent medical din Târgo- 
vişte, aceștia şi după avertizare au fost semnalaţi cu manifestări dușmănoase similare. 

— La toate Securităţile judeţene există deficienţe în asigurarea unui control infor- 
mativ corespunzător, atât la locul de muncă, cât şi la domiciliu, asupra foștilor 
condamnați care lucrează în obiective economice, datorită cooperării încă nesatis- 
făcătoare dintre compartimentele informativ-operative. 


Șeful serviciului 
Colonel, 
Ciupercă Mihai 
A.C.N.S.A.S., fond documentar, dosar nr. 131, vol. |, f. 71-83. 

1985 noiembrie. Raport al Direcţiei 1 referitor la „modul cum s-a acţionat în 
direcția cunoașterii, prevenirii şi neutralizării acţiunilor ostile 
ale foştilor condamnaţi pentru infracțiuni contra securității 
statului“ 


Ministerul de Interne Strict secret 
Departamentul Securităţii Statului 

Direcţia | 

Nr. 0085436 din noiembrie 1985 


Raport 
privind concluziile rezultate din analiza modului cum s-a acţionat în direcţia 
cunoaşterii, prevenirii şi neutralizării acţiunilor ostile ale foştilor 
condamnați pentru infracţiuni contra securităţii statului 


Activitatea informativ-operativă în rândul foştilor condamnaţi pentru infracțiuni 
contra securității statului a fost organizată şi s-a desfășurat potrivit prevederilor 
Planului de măsuri în problemă, a cărui concepţie de acţiune s-a dovedit a fi utilă şi 
viabilă, precum și pe baza ordinelor și indicaţiilor conducerii Departamentului 
Securităţii Statului, a concluziilor şi hotărârilor adoptate de Biroul executiv al 
Consiliului de conducere al departamentului, în urma analizei efectuate în acest 
domeniu în luna martie 1983. Ca urmare a măsurilor întreprinse, unităţile centrale 
şi teritoriale de securitate cu atribuţii în problemă și-au sporit contribuţia la 
cunoașterea şi stăpânirea situaţiei operative din rândul foștilor condamnați, fiind 
obținute unele rezultate pozitive, mai ales în ce priveşte creșterea eficienței muncii 
de prevenire și contracarare a acțiunilor ostile puse la cale de astfel de elemente. 

1. Datele ce se deţin atestă cu certitudine că foştii condamnați constituie o 
categorie de elemente periculoase pentru securitatea statului. ceea ce impune 
în continuare, lucrarea acestora cu prioritate. 

În prezent sunt cuprinse în evidenţele de securitate ca „foşti condamnaţi pentru 
infracțiuni contra securităţii statului“ 18.297 persoane, numărul acestora fiind în 
scădere, ca urmare a dispariţiei biologice a unora dintre ele. 

Din numărul total al „foştilor condamnaţi“, 70% sunt fără antecedente politice 
ori penale reacționare anterioare condamnării, 24% sunt foşti legionari şi 6% foşti 
membri ai diferitelor partide burghezo-moșiereşti. Dintre acestea, 8.498 sunt 
încadrate în muncă. 

Din cei peste 400 foşti condamnați aflați în străinătate, 52 sunt cunoscuți că desfă- 
şoară activităţi dușmănoase orânduirii noastre socialiste în cadrul diferitelor organi- 
zaţii sau grupări reacționare ori prin intermediul posturilor de radio ostile occidentale. 

Informaţiile obţinute până în prezent, cu privire la poziţia, comportarea şi modul 
de manifestare ale persoanelor din categoria menţionată, pun în evidență faptul că: 

a) Unii au renunțat la concepțiile reacționare ori s-au resemnat, cristalizându-li-se 
convingerea că încercarea de a acţiona nu poate avea succes, ceea ce-i determină să 
evite discuțiile și legăturile de natură să creeze suspiciuni din partea organelor de stat. 
Aceştia sunt îndeosebi din rândul celor care au fost condamnaţi cu mulți ani în urmă, 
asupra cărora a operat reabilitarea de drept (2.551 condamnaţi la pedepse de până 
la un an şi 7.131 de la 1 la 5 ani), săvârşind infracțiuni contra securităţii statului cu 
un grad mai redus de periculozitate. Categoria de mai sus înglobează, de regulă, pe 
cei cu vârstă înaintată, stare fizică şi morală diminuată. 

Asupra modificării concepțiilor acestora în sens pozitiv, rolul determinant l-au avut 
climatul politic sănătos instaurat în ţara noastră, precum și condițiile social- 
economice create, care au determinat o reintegrare normală a acestora în societate. 
De asemenea, un rol pozitiv l-a avut ansamblul de măsuri specifice, ce au fost între- 
prinse de către organele de securitate, inclusiv prin atragere la colaborare, influențare, 
dezbateri publice, măsuri care, în mare parte, au avut efectul şi rezonanţa scontată. 

b) Alţii lasă impresia că au renunţat la convingerile ostile, dar, în fapt, ocazional, 
nutresc şi uneori exprimă speranţa în schimbarea orânduirii socialiste din ţara noastră. 

c) Unele elemente profund fanatice continuă să adopte atitudini potrivnice 
statului nostru, fiind pretabile la fapte cu un grad sporit de pericol social. Acestea 
provin, de regulă, din rândul celor care au condus sau au acționat în organizații și 
bande subversiv-teroriste, au comis acte violente, au desfășurat propagandă 
dușmănoasă de subminare a economiei naționale ori au trădat patria, fapte pentru care 
au executat pedepse penale mari şi chiar în mod repetat. 

2. Pornind de la sarcinile cuprinse în Programul Departamentului Securităţii 
Statului şi în planul de măsuri din problemă, potrivit cerinţelor şi exigenţelor 
actuale, s-a întreprins un ansamblu de măsuri vizând perfecţionarea activităţii 
informativ-operative în vederea prevenirii şi contracarării acţiunilor ostile puse 
la cale de elemente din categoria foștilor condamnați pentru infracțiuni contra 
securității statului. 

Astfel, s-a îmbunătăţit munca de instruire, dirijare şi educare a rețelei informative 
existente, realizând totodată o selecție mai riguroasă a surselor cu posibilități în alte 
judeţe și în străinătate. Ca urmare, a sporit capacitatea de cunoaștere a atitudinii, 
preocupărilor şi concepţiilor politice prezente a persoanelor fost condamnate din ţară, 
penetrând şi în rândul unor elemente stabilite, legal sau fraudulos, în Occident. 

Totodată, a stat în preocupare creșterea potenţialului informativ, asigurând astfel 
un control mai complet în rândul persoanelor efectiv periculoase pentru securitatea 
statului. 

S-a acordat mai multă atenţie verificării surselor informative, cu prioritate a celor 
care au condus sau acţionat în bande şi grupări subversiv-teroriste, sunt folosite în 

urmărire informativă, fac deplasări în străinătate sau ridică probleme cu privire la 
sinceritatea în munca de colaborare. 

Având în vedere că aproximativ 51% din elementele fost condamnate se află în 
localităţi rurale, iar circa 54% din surse sunt în legătura lucrătorilor de la posturile 
de miliție, s-a asigurat un control mai atent și o instruire corespunzătoare a 
subofițerilor cu sarcinile ce decurg din situaţia operativă din problemă. 

Cu rezultate mai bune în ce privește crearea şi instruirea rețelei informative se 
înscriu securităţile judeţene Arad, Argeș, Cluj, Dâmboviţa, Galaţi, Giurgiu, Olt, 
Prahova, Timiș și Vâlcea. 

3. Îmbunătăţirea calității controlului informativ a determinat mutații 
semnificative în structura bazei de lucru, care reflectă în mai mare măsură 
dinamica situaţiei operative din problemă. 

Astfel, unitățile centrale şi teritoriale de securitate lucrează prin dosare de 
urmărire informativă 722 elemente şi au selecţionate pentru a fi supravegheate 
informativ, cu prioritate 7.369 persoane, ceea ce reprezintă 44% din totalul foştilor 
condamnați pentru infracţiuni contra securităţii statului. 

Numai în ultimii doi ani au fost cuprinse în forme organizate de lucru 868 persoane, 
din care 300 în dosare de urmărire informativă, preocupare sporită pe această linie 
manifestând securitățile judeţene Botoșani, Călărași, Ialomiţa, Mehedinţi şi Vaslui. 

— Aparatul de informaţii interne lucrează 7.198 elemente, din care 625 prin 
dosare de urmărire informativă, cunoscute cu convingeri anticomuniste şi experiență 
în activitatea clandestină, suspecte că ar deţine armament, muniţie şi explozivi, au 
activităţi și relații dubioase ori caută să realizeze legături cu persoane dușmănoase 
stabilite în exterior. De asemenea, au fost iniţiate măsuri complexe de supraveghere 
informativă a rudelor și legăturilor foştilor condamnaţi din emigrație, cunoscute cu 
activităţi şi preocupări ostile, ca urmare a influențelor din exterior. 

În cooperare cu Direcţia de paşapoarte s-au întreprins măsuri operative de 
cunoaștere, în timp util, a foştilor condamnaţi din străinătate veniţi în ţară, în scopul 
depistării celor trimişi de către grupări şi organisme reacționare. 

Direcţia I a luat în control toate dosarele și cazurile în care s-au obţinut materiale 
ce conțin indicii de activitate clandestină și au o problematică mai complexă. S-a 
implicat cu mai multă răspundere şi competenţă în stabilirea sarcinilor impuse de 
situația operativă, participând nemijlocit la executarea celor mai dificile, la cercetări 
informative, aplicarea de măsuri preventive adecvate, contribuind astfel la eliminarea 
unor tendințe de şablonism și rutină. 

Tot astfel, a determinat o mai bună cooperare şi un schimb util de informaţii, pe 
cazuri concrete, cu celelalte profiluri de muncă. 

— Aparatul de contrainformaţii economice a realizat o evaluare mai exactă a 
pericolului social pe care-l reprezintă persoanele din această categorie încadrate în 
muncă, îndeosebi cele care lucrează în industrie. În raport cu gravitatea faptelor pentru 
care unele elemente au fost condamnate, a continuat să acţioneze pentru îndepărtarea 

lor din sectoarele de producţie specială, obiective şi locuri unde se depozitează sau 
manipulează materiale explozive. În acelaşi timp, deşi din totalul acestei categorii 
de persoane, 40% au studii superioare, a întreprins măsuri de prevenire a numirii în 
funcţii de conducere importante şi accesului lor la date sau informaţii cu caracter secret 
de stat. 

De asemenea, aparatul de contrainformaţii economice are în preocupare 684 
elemente, din care 50 prin acţiuni informative. La baza luării acestora în lucru au 
stat antecedentele penale care le fac pretabile la activităţi dușmănoase și informaţiile 
obținute ulterior, din care rezulta că au atitudini politice necorespunzătoare şi 
preocupări suspecte. În rândul acestora sunt şi foști condamnaţi care au inițiat, condus 
ori participat în diferite organizaţii sau bande subversiv-teroriste. 

— Aparatul de contraspionaj a întreprins măsuri de stabilire a situaţiei prezente 
a foştilor condamnaţi pentru spionaj-trădare, având în lucru 158 elemente, dintre care 
23 în dosare de urmărire informativă. Temeiul luării acestora în lucru l-au constituit 
datele din care rezultă că unele servicii de spionaj occidentale, prin intermediul 
diplomaţilor-spioni sau ale altor cadre ce vin în ţara noastră sub diverse acoperiri, 
restabilesc legătura cu o parte din foştii agenţi, pe care continuă să-i folosească pentru 
verificarea unor informaţii, furnizarea de date de studiu despre persoanele din anturajul 
lor sau facilitarea de contacte între cetățeni străini şi români. 

— Aparatul de contrainformaţii militare a continuat să întreprindă măsuri 
specifice pentru cunoașterea şi prevenirea faptelor de natură să afecteze capacitatea 
de apărare a ţării, puse la cale de elemente din rândul acestei categorii de persoane. 

În preocupările acestui aparat se află un număr redus de elemente fost condamnate 
pentru infracțiuni contra securității statului, ca urmare a măsurilor preventive de a 
nu fi admise în obiective și unităţi militare persoane din această categorie. 

De asemenea, aparatul de contrainformaţii militare desfăşoară supraveghere şi 
urmărire informativă asupra tuturor deținuților condamnaţi pentru infracțiuni contra 
securității statului, precum şi a celor aflaţi în penitenciare pentru fapte de drept comun, 
care anterior au fost condamnate pentru fapte date în competenţa securităţii. În scop 
preventiv s-au asigurat și măsuri de separare, de supraveghere și pază continuă, de 
depistare și control a eventualelor legături cu exteriorul, precum și de influențare şi 
educare. Pe acest plan s-a realizat o mai bună cooperare cu Direcţia |. 

— S-a perfecționat conlucrarea cu Unitatea specială de luptă antiteroristă, în 
vederea stabilirii şi prevenirii oricărei intenţii de acţiuni terorist-diversioniste de către 
persoane din categoria menţionată, elementele susceptibile de astfel de acţiuni fiind 
urmărite cu prioritate. 

— În contextul îmbunătăţirii activității informativ-operative de cunoaștere a 
mutaţiilor survenite în problemă, s-a asigurat o cooperare permanentă și eficientă cu 
Direcţia de pașapoarte și Centrul de Informatică şi Documentare, precum și cu unităţile 
„Tu S şi F“. 

Toate unitățile de securitate internă au pus accent pe supravegherea informativă 
a descendenților persoanelor condamnate pentru infracţiuni contra securității statului, 
continuând totodată procesul de identificare a acestora. Atenţie sporită s-a acordat 
celor ce lucrează în industrie, sectoarele agrozootehnice, artă-cultură, sănătate şi 
învăţământ. 

— Unitatea Militară 0544/225 a acţionat pentru asigurarea supravegherii foştilor 
condamnați aflați în Franța, R.F. Germania, Elveţia, Anglia, S.U.A. şi alte ţări 
occidentale, punând accent pe cunoașterea activităţii prezente a acestora și obţinerea 
de date și informaţii compromițătoare pentru a fi folosite în discreditarea şi 
descurajarea lor de a întreprinde acţiuni ostile ţării noaste. În acest sens sunt de 
menţionat măsurile care s-au dovedit a fi eficiente pentru discreditarea preşedintelui 
„Asociaţiei foştilor deţinuţi politici din România“ (A.F.D.P.), cu sediul la Paris. 

În cooperare cu alte unităţi ale Departamentului Securităţii Statului s-au iniţiat 
măsuri în acţiunile comune „Utopia“, „Monarhul“ și altele, obținându-se informații 
de interes operativ despre principalele elemente din exterior — între care și foști 
condamnați — și legăturile lor din ţară. 

4. Informaţiile obţinute demonstrează că sunt încă multe elemente din rândul 
foştilor condamnați pentru infracţiuni contra securităţii statului preocupate să 
desfăşoare activităţi prezente potrivnice statului nostru. 

— Se menţine ridicat numărul ascultătorilor și colportărilor ştirilor posturilor de 
radio reacționare, iar sub influența acestora încearcă să creeze stări de spirit 
negative, prezentând denaturat unele realități şi denigrând realizările din țara 
noastră, instigând la acte de nesocotire a legilor statului, mai frecvent în rândul celor 
care lucrează în agricultură. În context aduc şi cuvinte injurioase la adresa orânduirii 
socialiste din ţara noastră. 

— Au în preocupare redactarea de scrisori anonime cu conţinut dușmănos, pe care 
le trimit unor organe de presă, centrale şi locale, de partid şi de stat, precum și materiale 
cu caracter denigrator referitoare la perioada de detenţie pentru publicarea lor în 
străinătate ori pentru a servi posterităţii „ca sursă de informare“. 

— Vor să obțină emigrarea, în unele situaţii amenințând cu acte de dezordine ori 
cer intervenţii în exterior pentru favorizarea plecării. Sunt și cazuri când elementele 
respective exprimă intenţii şi fac preparative de trecere frauduloasă a frontierei. 

— În unele cazuri, şi bine mascat, se încearcă constituirea de anturaje prin refacerea 
legăturilor cu vechile cunoştinţe din locurile de detenție, racolând chiar și persoane 
fără antecedente. 

— Caută, şi uneori reușesc, să stabilească relaţii neoficiale cu străini şi legături de 
natură dușmănoasă cu persoane din emigrație. 

— În rândul persoanelor încadrate în muncă au fost semnalate elemente care comit 
abuzuri ori se fac vinovate de neglijenţă în îndeplinirea corespunzătoare a sarcinilor 
de serviciu, precum şi de proliferare a unor idei și concepţii nocive, de natură a genera 
sau amplifica stări de spirit nefavorabile. 

— Deținuți aflaţi în penitenciare pentru fapte de drept comun, dar care anterior au 
fost condamnaţi pentru infracțiuni contra securităţii statului, încearcă să prolifereze 
idei, concepții și metode [de] activitate ostilă, îndeosebi față de cei cu atitudini anarhice 
şi turbulente. 

— Unele persoane din rândul descendenților condamnaților pentru infracţiuni contra 
securității statului, invocând condamnarea sau moartea părinţilor lor, sunt semnalate 
cu comentarii negative, au legături de natură suspectă cu străini şi elemente din 
emigrație ori sunt preocupate de a părăsi țara. În majoritatea cazurilor, cei în cauză 
încearcă să ascundă antecedentele politice ale ascendenţilor. 

— Persoane fost condamnate aflate în exterior încearcă introducerea în țară de 
publicaţii și materiale prin care îşi propun stimularea morală și instigarea elementelor 
fanatice din interior să se angreneze la acțiunile inițiate de așa-zisa „Uniune a 
Românilor Liberi“. Totodată, „Asociaţia foştilor deţinuţi politici din România“ 
(A.F.D.P.), care în ultimul timp și-a orientat activitatea spre cooptarea de noi membri 
din rândul emigrației, își propune lărgirea cadrului organizatoric prin încercări de 
înființare a unor filiale în R.F. Germania și S.U.A. Acţiunile sunt în marea majoritate 
inițiative ale președintelui acestei organizaţii, care încearcă să se impună ca lider al 
emigrației reacționare. Un alt aspect mai recent apărut în activitatea foştilor 
condamnați din exterior îl constituie încercarea acestora de acaparare a conducerii 
C.N.R. şi a grupării legionare antisimiste. Celelalte organizații ostile cunoscute din 
emigrație, în cadrul cărora sunt şi elemente fost condamnate, desfăşoară în principal 
activități axate pe așa-zisa lipsă de drepturi şi hbertăţi cetățenești în ţara noastră. 

5. Cunoscând și stăpânind în condițiuni mai bune situaţia operativă din problemă, 
s-a acţionat în mod ofensiv şi diversificat pe planul prevenirii şi neutralizării 
acțiunilor ostile puse la cale de elemente fost condamnate pentru infracțiuni contra 
securității statului. 

În acest sens s-a intervenit cu măsuri preventive în faza incipientă, stabilind la 
timp intențiile elementelor urmărite. Cele peste 1.600 măsuri preventive aplicate în 
ultimii doi ani cuprind o gamă diversificată, între care avertizări, destrămări de antu- 
raje, darea în grija colectivelor de oameni ai muncii, dezbateri publice, condamnări 
penale sau contravenţionale pentru fapte de competenţa organelor de miliție. 

Măsurile întreprinse s-au dovedit a fi bine concepute şi aplicate, contribuind astfel 
la descurajarea, izolarea și compromiterea mai multor elemente urmărite, precum şi 
la menținerea şi adâncirea neîncrederii în rândurile acestei categorii de persoane. 

În mai multe cazuri măsurile de prevenire au vizat şi rudele apropiate şi legăturile 
elementelor în cauză. 

Pe această linie se pot evidenția, pentru operativitatea, perseverenţa și eficiența 
finalizărilor, securităţile judeţene Argeș, Bacău, lași, Caraş-Severin, Dolj, Olt, 
Suceava şi Vaslui. 

6. Analiza modului cum s-au realizat sarcinile din Planul de măsuri în această 
problemă a pus în evidenţă şi unele neajunsuri, care s-au repercutat negativ 
asupra calității muncii. Astfel: 

— Mai există cazuri în care, deşi de mai mult timp se obţin informaţii cu valoare 
operativă, se tergiversează inițierea măsurilor complexe, ofensive, care să conducă 
la finalizarea lor în timp util. 

— Unele unităţi teritoriale nu desfășoară în toate cazurile o activitate calificată în 
rândul persoanelor, locurilor și mediilor prioritare, ceea ce determină ca marea 
majoritate a informațiilor să provină din supravegherea informativă, aceasta fiind 
explicaţia numărului mic de dosare de urmărire informativă aflate în lucru. 

— În cadrul supravegherii informative, mai ales a celor condamnaţi de mai multe 
ori, predispuşi a comite din nou acţiuni de natură a afecta securitatea statului, continuă 
să se folosească surse fără posibilități de a descifra activitatea și preocupările lor 
ascunse. 

— Deşi peste 60% din sursele folosite în problemă provin din această categorie, 
cu calități și posibilități reale de informare, nu întotdeauna se perseverează pentru 
obţinerea de informaţii de profunzime, cu valoare operativă. Deficienţele în munca 
de instruire, dirijare şi educare a reţelei fac ca unele informaţii rezultate din urmărire 
să nu se detașeze prea mult de cele din cadrul supravegherii. Sursele nou recrutate 
sunt în număr mai mare din rândul persoanelor aflate în mediul rural, ceea ce determină 
ca elementele din baza de lucru din mediul urban să fie mai slab controlate 
informativ. Se observă o oarecare tendință de formalism în realizarea planului de 
recrutare, neținându-se cont de cerințele impuse de situaţia operativă. Mai există o 
serie de deficiențe și în activitatea de verificare permanentă a surselor, cu precădere 
a celor asupra cărora există suspiciuni că dezinformează ori au trădat legătura cu 
organele de securitate sau au aport sub posibilităţile lor reale de informare. 

— Un număr de persoane din rândul celor care au activat într-o anumită zonă iar 
pe parcursul timpului s-au stabilit cu domiciliul în alt judeţ, nu sunt incluse în 
supravegherea prioritară, deși, conform prevederilor Planului de măsuri se impunea, 
fapt ce nu a asigurat întotdeauna o cunoaștere de profunzime a atitudinii şi 
preocupărilor lor prezente. 

— Pe de altă parte, sunt elemente menținute timp îndelungat în aceeași formă de 
lucru, fără a se clarifica cu certitudine suspiciunile rezultate din informaţiile de primă 
sesizare, lucru ce permite proliferarea de idei și concepţii ostile. 

— Cu toate că în ultimul timp s-au obţinut unele rezultate pozitive pe linia 
cunoașterii actuale a foştilor condamnaţi aflaţi în emigrație, organizarea măsurilor 
de supraveghere informativă a rudelor și legăturilor din ţară nu se ridică la nivelul 
exigenţelor. 

Asemenea minusuri există mai cu seamă la securitățile judeţene Alba, Brăila, Bihor, 
Harghita, Buzău, Cluj, Vrancea și a municipiului București. 

— Nu întotdeauna s-au întreprins măsuri informative și combinative impuse de 
situația operativă din problemă în legătură cu plecarea definitivă sau temporară în 
străinătate a unor asemenea elemente. 

— Nu s-a asigurat întotdeauna de către toți factorii, calitatea necesară analizelor 
dosarelor de urmărire informativă ori a altor cazuri, dovedindu-se rutină, lipsă de 
inițiativă, tendinţe spre birocratism și formalism. 

— Se recurge uneori la cercetări informative în stadii când nu sunt elucidate 
principalele aspecte din cazuri, fapt ce determină ca cei urmăriţi să afle înainte de 
vreme că sunt în atenţia organelor de securitate, luându-și măsuri de precauţie. 

Astfel de neajunsuri sunt la securităţile judeţene Constanţa, Sibiu, Timiș, Braşov 
și a municipiului București. 

7. Pentru înlăturarea acestor neajunsuri și perfecționarea activităţii în 
spiritul Programului de măsuri al Departamentului Securităţii Statului şi a 
sarcinilor cuprinse în Planul existent în problemă, în continuare se va acţiona 
în următoarele direcţii: 

— Adaptarea permanentă a mijloacelor şi metodelor muncii la mutaţiile survenite 
în situaţia operativă, pe etape, ținând seama totodată de factorii care determină aceste 
mutații. 

— Sporirea preocupărilor de a găsi noi modalităţi de dezvoltare a legăturilor cu 
conducătorii organizațiilor socialiste, cu colectivele de oameni ai muncii, organizaţiile 
obşteşti și a altor factori prin care s-ar putea acoperi acțiunile de securitate, prin 
contribuţia directă a acestora la realizarea actului preventiv. 

— Se va acţiona pentru creșterea eficienței cooperării între toate unităţile centrale 
şi teritoriale de securitate, în vederea exploatării tuturor posibilităților de informare 
Şi asigurarea unui control informativ cât mai cuprinzător a foștilor condamnați, atât 
la domiciliu, cât și la locurile de muncă, precum și pentru asigurarea unui flux continuu 
de informaţii. 

— Implicarea directă şi în mai mare măsură a unităților centrale pe linia clarificării 
operative şi cu eficiență sporită a informaţiilor cu relevanță pe plan operativ, 
organizarea supravegherii informative atât la mediu, dar mai ales la individ, folosind 
din plin şi ofensiv sursele cu posibilități interjudeţene și în exterior, la realizarea de 
sarcini complexe, pentru care se cere o instruire specială și bine coordonată. 

— Continua creștere a calităţii şi eficienței măsurilor de prevenire a oricăror fapte 
de natură să prejudicieze securitatea statului. 

Atenţie sporită se va acorda cunoașterii acțiunilor externe de instigare, stimulare 
şi sprijin moral, îndeosebi a celor pretabili la acțiuni anarhice şi turbulente din rândul 
foştilor condamnaţi și al descendenților acestora, urmărind prevenirea atragerii lor 
la acțiuni ostile. 

Se va trece la reanalizarea şi luarea în verificări a informaţiilor existente pe toate 
profilurile de muncă care se referă la intenţii de acțiuni terorist-diversioniste, 
subminare a economiei naţionale, trecerea frauduloasă a frontierei şi transmiterea, 

pe diferite căi, de date şi informaţii către posturile de radio străine pentru a fi folosite 
în propaganda ostilă țării noastre. 

— Până la data de 30 martie 1986 se va finaliza un studiu privind situația actuală 
a celor care au efectuat pedepse administrative în colonii şi locuri de muncă sau au 
fost condamnați de instanţe străine. În funcţie de rezultat se vor face propuneri 
corespunzătoare conducerii Departamentului Securităţii Statului. 


A.C.N.S.A.S., fond documentar, dosar nr. 131, vol. |, ff. 117-124. 


200 


1986 iulie 18. Informare întocmită de Direcţia 1 privind stadiul muncii informativ- 
operative în problema „foşti condamnaţi pentru infracțiuni contra 
securității statului“ 


Ministerul de Interne Strict secret 
Departamentul Securităţii Statului 

Direcţia | 

Nr. 0050417 din 18 iulie 1986 


Informare 
privind stadiul muncii informativ-operative în problema „foşti condamnaţi 
pentru infracţiuni contra securităţii statului“ 


Activitatea informativ-operativă în problema „foști condamnați pentru infracţiuni 
contra securității statului“ s-a desfășurat în conformitate cu prevederile Planului de 
măsuri, precum și în baza ordinelor și indicaţiilor conducerii Departamentului 
Securităţii Statului. 

Unităţile centrale şi teritoriale şi-au sporit contribuţia la cunoașterea și stăpânirea 
situației operative în rândul acestor elemente, fiind obţinute unele rezultate pozitive 
în ceea ce priveşte creșterea eficienţei activităţii de prevenire, contracarare şi 
neutralizare a acţiunilor ostile puse la cale din ţară sau din exterior. 


I. Foştii condamnaţi pentru infracţiuni contra securităţii statului sunt o 
categorie de elemente ce prezintă o periculozitate sporită. 

Informaţiile obţinute despre cei 17.827 foşti condamnaţi cuprinși în evidenţele 
de securitate, dintre care 70% fără antecedente politice, relevă ca principale forme 
de activitate următoarele: 

1. Elemente profund fanatice, de regulă provenite din rândul celor care au condus 
sau au acţionat în organizaţii și bande subversiv-teroriste, continuă să adopte atitu- 
dini potrivnice statului, fiind pretabile la fapte ce prezintă un grad sporit de pericol social. 

2. Se manifestă tendinţa de reluare a vechilor legături, precum și încercări de a 
intra în contact cu organizaţii ale emigrației reacționare. Menţionăm faptul că 364 
foşti condamnaţi se află în străinătate, o parte din aceştia fiind angrenaţi în activități 
dușmănoase directe. 

3. Este ridicat numărul ascultătorilor şi colportorilor emisiunilor posturilor de radio 
străine, sub influenţa cărora sunt semnalate încercări de creare a unor stări de spirit 
negative. 

4. Există preocupare de redactare a unor scrisori anonime cu conținut dușmănos, 
pentru a fi trimise la diferite organe locale de partid şi de stat, precum și de întocmire 
de materiale memorialistice privind perioada de detenţie, care să fie trimise în exterior. 

5. Pentru a obține aprobarea în vederea emigrării, în unele situaţii ameninţă cu 
acte de dezordine, solicită intervenţii din exterior, în favoarea lor, ori fac preparative 
în vederea trecerii frauduloase a frontierei. 

6. În rândul celor încadraţi în muncă au fost semnalate elemente care exprimă idei 
şi concepții de natură a genera sau amplifica stări de spirit necorespunzătoare. 

7. Unii foşti condamnaţi încearcă să lase impresia că au renunţat la convingerile 
ostile, însă în realitate nutresc și exprimă în diferite ocazii speranța în schimbarea 
orânduirii socialiste din ţara noastră. 

8. O parte dintre foştii condamnați stabiliți în străinătate, îndeosebi cei cu funcții 
de conducere în „Asociaţia foştilor deţinuţi politici din România“, încearcă să trimită 
în țară materiale prin care să popularizeze activitățile ostile desfășurate, sperând în 
atragerea de noi aderenţi. 


IL. În perioada de referinţă s-a întreprins un ansamblu de măsuri vizând 
perfecţionarea activităţii informativ-operative, cu accent pe sporirea capacităţii 
de cunoaştere. 

Faţă de 1984, potențialul informativ a sporit numeric cu 11% şi s-a îmbunătățit 
activitatea de instruire şi dirijare a acestuia cu sarcini specifice. 

S-a manifestat mai multă preocupare pentru selecţionarea și stabilirea modalităților 
de folosire a surselor cu posibilități în alte judeţe ori în exterior, până în prezent fiind 
instruite și dirijate cu sarcini concrete majoritatea acestora. 

Concomitent, s-a intensificat activitatea de verificare a surselor, folosindu-se măsuri 
complexe îndeosebi asupra acelora care au condus sau au acţionat în bande și grupări 
subversiv-teroriste, sunt folosite în urmărirea informativă, fac deplasări în străinătate 
sau despre care există suspiciuni că sunt nesincere, au deconspirat sau trădat 
legătura cu organele de securitate. 

Având în vedere că circa 51% dintre foştii condamnați domiciliază în localităţi 
rurale, iar peste 54% din surse sunt în legătura lucrătorilor de la posturile de miliție, 
s-a acționat consecvent pentru instruirea corespunzătoare, îndrumarea şi un control 
permanent al acestora. 

III. Baza de lucru reflectă în mai mare măsură dinamica situaţiei operative 
din problemă. 

În prezent sunt lucrate un număr de 4.165 elemente, din care 85% de către aparatul 
de informaţii interne, iar restul pe alte profiluri de muncă!. 

Au fost luate în control de către unitățile centrale toate cazurile în care s-au obținut 
informaţii ce conţin indicii de activitate clandestină, precum şi cele cu o situaţie 
informativ-operativă complexă ori în care sunt urmărite elemente ce acţionează pe 
raza mai multor judeţe. 

S-au intensificat măsurile de identificare a descendenților foştilor condamnaţi 
pentru infracțiuni contra securităţii statului, punându-se un accent deosebit pe 
supravegherea lor informativă. Atenţie sporită s-a acordat celor care lucrează în 
industrie, cercetare, artă-cultură, învăţământ și sănătate. 

S-a perfecţionat conlucrarea între unităţile ce au atribuţii în problemă și s-au inițiat 
măsuri comune în acţiunile „Utopia“ și „Monarhul“, obținându-se informaţii de interes 
operativ despre elementele din exterior şi legăturile lor din ţară. În contextul unei 
mai bune cunoașteri a activităților acestor elemente, s-a asigurat o cooperare 
permanentă între unităţile informativ-operative, unităţile speciale „T“, „SS“, „F“ şi în 
mod deosebit cu U.M. 0544. 

A fost întreprinsă o gamă diversificată de măsuri preventive: avertizări în cadru 
lărgit, puneri în dezbatere publică, măsuri complexe de izolare, compromitere şi 
descurajare, condamnări pentru fapte de competenţa organelor de miliţie, rezultate 
mai bune obținând securităţile judeţene Argeș, Botoşani, Bacău, Dolj, Galaţi, 
Giurgiu, laşi, Suceava, Timiş, Vaslui, Vâlcea şi Securitatea municipiului Bucureşti. 


IV. Analiza modului în care s-a acţionat pentru realizarea sarcinilor din planul 
de măsuri în problemă relevă însă existenţa unor neajunsuri. 

— Unele unităţi teritoriale, între care Alba, Bistriţa, Bihor, Brăila, Dâmboviţa, Gorj, 
Harghita, Hunedoara, Maramureș, Sălaj, Teleorman, Tulcea și Vrancea, nu desfăşoară 
în toate cazurile o activitate informativ-operativă corespunzătoare în rândul persoa- 
nelor potenţial periculoase din această categorie, în locurile și mediile prioritare. 

— În puţine cazuri s-a lucrat ofensiv, cu mijloace şi metode combinative, iar ca 
urmare soluţionarea lor s-a realizat cu întârziere, prin măsuri de rutină, fără să aducă 
clarificări de fond. 

— Nu s-a asigurat o cooperare permanentă între securitățile judeţene interesate, 


în scopul utilizării depline a potenţialului informativ cu posibilităţi interjudeţene și 

nu se realizează întotdeauna schimbul de informaţii impus de situaţia operativă. 


! Iniţial, paragraful avea următoarea formă: „În prezent sunt lucrate un număr de 4.165 elemente 
(348 D.U.L. şi 3.817 în supraveghere informativă), dintre care 3.556 de către aparatul de informaţii interne, 
450 pe profil de contrainformaţii economice, 71 pe linie de contraspionaj, 18 la antiterorism și 70 pe 
alte linii de muncă. De la 1 ianuarie 1985, au fost incluse în forme de lucru organizat 564 elemente, 
iar 639 au fost scoase din preocupări.“. 


688 


— Deşi a sporit potenţialul informativ şi, pe ansamblu, s-a obţinut un volum mai 
mare de informaţii, datorită unor carențe vizând calitatea acestora, fondul general de 
date nu reflectă permanent imaginea exactă a situației operative în problemă. 

— Cu toate că se cunoaște rolul influențelor din exterior asupra activităţii ostile a 
elementelor din această categorie, nu s-a manifestat suficientă preocupare pentru 
selecționarea şi formarea unei rețele capabilă să rezolve sarcini informative în 
străinătate, existând securităţi judeţene ca: Bihor, Buzău, Constanţa, Caraş-Severin, 
Bistriţa-Năsăud, Gorj, Sălaj, Sibiu, Tulcea și Vrancea care nu au făcut aproape nimic 
în această direcție. 

— Organizarea măsurilor de control asupra rudelor și legăturilor din ţară ale foștilor 
condamnați aflaţi în emigrație se realizează cu discontinuitate, mai cu seamă la 
securitățile judeţene Arad, Bihor, Cluj, Harghita, Hunedoara, Mureș, Suceava și altele. 

— Nu întotdeauna s-au întreprins combinativ măsurile informativ-operative 
impuse de plecarea definitivă sau temporară în străinătate a unor elemente din rândul 
rudelor și legăturilor acestora, pentru a exploata în interesul nostru aceste deplasări. 

Astfel de neajunsuri sunt la securităţile judeţene Arad, Brașov, Neamţ, Sibiu și a 
municipiului București. 

— Există preocupări sporadice de a efectua studii în legătură cu această categorie 
de persoane, iar cele realizate nu întotdeauna oferă posibilitatea desprinderii unor 
concluzii operative, privind aplicarea de măsuri, funcţie de evoluţia reală a 
fenomenelor şi evenimentelor ce caracterizează problema. 


V. Pentru remedierea acestor neajunsuri se vor întreprinde măsuri complexe 
care să asigure un randament sporit muncii de cunoaştere şi prevenire, atât în 
cazurile şi acţiunile curente, cât şi în perspectiva obiectivelor urmărite de 
cercurile reacționare din exterior. Astfel: 

— În conformitate cu prevederile planului de măsuri în problemă, şefii unităților 
centrale şi teritoriale de securitate vor reanaliza cu toată răspunderea cazurile în care 
sunt lucraţi foşti condamnați pretabili la acţiuni ostile periculoase, precum și cei care 
au legături cu elemente din emigrația reacționară, stabilind sarcini și modalități 
concrete de soluţionare a acestora. 

— Se vor analiza calitatea, dispunerea și capacitatea de sesizare a rețelei 
informative din problemă, asigurându-se excluderea din reţea și luarea în lucru a 
surselor neloiale, precum și completarea potenţialului informativ cu persoane care 
au reale posibilități pe lângă elementele urmărite. 

— Unităţile centrale se vor implica în mai mare măsură în clarificarea informaţiilor 
mai deosebite, precum și în organizarea supravegherii informative în mediu, 
efectuând totodată o selecție riguroasă pentru cuprinderea totală în control a 
cazurilor importante. 

— Conducerile unităților cu atribuţiuni în problemă vor asigura creșterea continuă 
a calităţii şi eficienţei măsurilor de prevenire a oricăror fapte antisociale, acordând 

atenţie sporită cunoașterii acţiunilor de instigare din exterior, stimulare şi sprijinire 
a elementelor pretabile la acţiuni anarhice și turbulente din rândul foştilor condamnaţi 
ori al descendenților acestora. Vor fi avute în continuare în atenţie cu prioritate 
elementele care execută, în prezent, pedepse privative de libertate pentru infracțiuni 
contra securităţii statului şi în vederea contracarării încercărilor din exterior de a folosi 
cazurile lor în propaganda ostilă țării noastre. 

Se va acţiona permanent pentru perfecţionarea cooperării între unitățile cărora le 
informare și asigurării unui control cât mai cuprinzător asupra foştilor condamnaţi 
şi descendenților lor, la domicilii şi la locurile de muncă, precum și pentru 
îmbunătățirea fluxului informaţional. 


Şeful direcţiei 
General-maior, 
Bordea Aron De acord 
Secretar de stat 
General-maior, 
Ştefan Alexie 


A.C.N.S.A.S., fond documentar, dosar nr. 131, vol. |, f. 129-131. 

1986 decembrie 23. Raport privind activitatea desfășurată în anul 1986 în 
problemele artă-cultură, presă-radioteleviziune-poligrafii, 
sănătate şi justiţie de către Serviciul 5 din Direcţia | 


Ministerul de Interne Strict secret 
Departamentul Securităţii Statului 

Direcţia | 

Nr. 150/0050.774 din 23 decembrie 1986 


Raport 
de analiză a muncii informativ-operative desfăşurată în anul 1986 în 
problemele „artă-cultură“, „presă-radioteleviziune-poligrafie“, „sănătate“ 
şi „justiţie“ 


Bilanțul activităţii noastre pe anul 1986 are loc sub impresia deosebită produsă 
asupra noastră de cuvântările secretarului general al partidului, tovarășul Nicolae 

Ceaușescu, la plenarele Consiliului Oamenilor Muncii, F.D.U.S. şi C.C. al P.C.R. 
desfășurate recent, precum şi de referendumul de la 23 noiembrie, când, alături de 
întregul popor, am spus un DA hotărât în favoarea reducerii cheltuielilor militare cu 
5 la sută, exprimându-ne astfel adeziunea deplină faţă de politica partidului nostru, 
față de strălucitele iniţiative ale comandantului nostru suprem. 

Activitatea serviciului, prin rezultatele pozitive obținute, se înscrie organic în efortul 
general al comuniștilor din direcție și aparatul de securitate pentru realizarea la un 
nivel cantitativ superior, în spirit combativ şi revoluţionar, a ordinelor și misiunilor 
ce ne-au revenit. 

Analiza noastră își propune să abordeze exigent și responsabil, într-un pronunţat 
spirit critic şi autocritic, modul în care am acționat în acest an pentru a ridica activitatea 
specifică la cotele de calitate şi exigenţă impuse de complexitatea situaţiei operative 
şi exigenţele puse în faţa noastră de conducerea partidului și a Departamentului 
Securităţii Statului. 

În anul 1986, sub îndrumarea şi cu implicarea permanentă a conducerii direcţiei, 
ofițerii Serviciului 5 au depus eforturi, acționând cu mai multă hotărâre și 
combativitate, în obiectivele date în competenţă nemijlocită cât și la nivelul țării, pentru 
cunoașterea, neutralizarea și prevenirea acțiunilor, faptelor sau fenomenelor de natură 
a afecta securitatea statului și pentru a asigura o mai mare cuprindere şi continuitate 
controlului informativ-operativ în problemele „artă-cultură“, „presă-radioteleviziune- 
poligrafie“, „sănătate“ și „justiţie“. 

Beneficiind de ordine şi indicații clare, de sprijin şi orientări permanente, la baza 
întregii activități au stat prevederile programelor de măsuri al Departamentului 
Securităţii Statului, al Direcției I și cele speciale din problemele date în competență. 

I. Analiza situației operative din sectoarele de artă-cultură, presă-radioteleviziune- 
poligrafie, sănătate și justiție evidenţiază că în 1986 problematica de securitate a 
fost complexă, fiind marcată, în primul rând, de amplificarea acțiunilor dușmănoase 
şi de propagandă anticomunistă ale cercurilor reacționare din străinătate, prin care 
se incită la realizarea unei așa-zise mișcări contestatar-disidente și a altor forme de 
opoziţie. 

1. Acţiunile întreprinse în exterior, care vizează aceste categorii de intelectuali, 
îndeosebi creatorii de literatură şi artă, au continuat cu intensitate și virulență sporite 
în vederea racolării și instigării unora dintre ei la activități dușmănoase. 

Postul de radio autointitulat „Europa Liberă“ a avut şi în acest an un rol deosebit 
de incitator, acționând sistematic în vederea destabilizării climatului din mediile literar- 
artistice, prin determinarea unor elemente influenţabile să manifeste opoziţie 
deschisă faţă de politica partidului. În acest scop, a fost popularizată, încurajată şi 
sprijinită atitudinea contestatar-protestatară a unor persoane, între care scriitorii 
Octavian Paler, Dan Deşliu, Mircea Dinescu, Nicolae Manolescu, Bujor Nedelcovici, 
regizorii Lucian Pintilie, Mircea Daneliuc şi Nicolae Opriţescu. 

A devenit tot mai evident faptul că aprecierea valorii artistice a unor creatori din 
România de către „Europa Liberă“ nu are la bază câtuși de puţin criterii estetice, ci 
se raportează exclusiv la atitudinea ce o adoptă aceștia față de orientările și linia 
politică a partidului în domeniul culturii. 

Pentru incitarea și influențarea negativă, precum şi în vederea obţinerii de date 
privind situaţia unor persoane ori alte aspecte din mediul intelectual care să fie folosite 
în propaganda antiromânească, cercurile şi elementele ostile din străinătate folosesc 
pe scară largă metoda contactării unor persoane din aceste domenii pe timpul 
deplasărilor în exterior. În prezent, sunt lucrate informativ pentru relaţii suspecte cu 
cercuri şi elemente reacționare din străinătate 112 persoane (58 — „sănătate“, 45 — 
„artă-cultură“, 8 — „justiţie“ şi 1 — „presă“. 

În 1986 se remarcă o sporire a interesului unor cetăţeni străini şi firme de 
medicamente din exterior față de cadrele medicale de valoare cu preocupări de 
cercetare, pentru a-i racola, determina să valorifice în exterior rezultatele obținute 
ori să efectueze neoficial, în ţara noastră, testarea unor medicamente străine. 

În scop de incitare, influențare negativă şi exploatare informativă, unele persoane 
din sectoarele aflate în răspundere sunt contactate de diplomaţi, ziariști și alți străini, 
fiind verificate în prezent pentru clarificarea suspiciunilor 586 elemente (312 — 
„sănătate“, 154 — „artă-cultură“, 88 — „justiție“ şi 32 — „presă“”), la acestea adăugându- 
se încă circa 300, care fac obiectul preocupărilor pe profil de contraspionaj. 

De menţionat în context şi faptul că dintre cei 213 avocaţi angajaţi pentru a acorda 
asistență juridică cetăţenilor străini, 34 sunt lucraţi pe linie de informaţii interne pentru 
manifestări ostile la adresa politicii partidului și statului nostru, audierea şi colportarea 
ştirilor tendenţioase transmise de posturile de radio reacționare, legături suspecte cu 
rude sau alte persoane din exterior, intenţii de a permanentiza relaţiile cu cetăţenii 
străini justițiabili, în scopul de a obține diverse foloase materiale. 

Dintre cetăţenii străini veniţi în ţara noastră pe linia instituţiilor cultural-artistice, 
de presă şi radioteleviziune, medicale și juridice, unii au fost semnalați cu atitudini 
şi preocupări de natură ostilă (67, din care 39 — „artă-cultură“, 13 — „presă- 
radioteleviziune“, 11 — „sănătate“ şi 4 — „justiţie“*). 

2. Ca urmare a influenţei nocive din exterior și a unor nemulțumiri personale ori 
de grup, un număr important de elemente din aceste domenii se situează pe o poziție 
politică necorespunzătoare, adoptă atitudini sau chiar inițiază acțiuni ostile. 

Astfel, pe fondul audierii emisiunilor tendențioase ale posturilor de radio 
reacționare, îndeosebi „Europa Liberă“, un număr de 992 persoane fac comentarii 
negative, proferează injurii și calomnii la adresa politicii partidului și statului nostru 
(483 — „sănătate“, 356 — „artă-cultură“, 145 — „justiţie“ şi 58 — „presă“). 

Intelectuali de naţionalitate maghiară din aceste domenii sunt semnalaţi cu 
manifestări şi acțiuni naţionalist-iredentiste. În baza de lucru a problemelor 
corespondente Serviciului 5 sunt cuprinse, pentru acest motiv, 320 persoane (132 — 
„artă-cultură“, 131 — „sănătate“, 30 — „presă“ şi 27 — „justiţie“). Specific domeniului 

justiţiei este preocuparea unor avocaţi de a acorda preferențial asistenţă juridică justiția- 
bililor de aceeași naţionalitate, în relațiile cu aceştia făcând afirmaţii denigratoare 
vizând „inegalitatea în faţa legii“. 

Totodată, au fost depistate în stadiu incipient de constituire 33 anturaje formate 
din elemente cu poziţie politică necorespunzătoare, care vizau inițierea unor acțiuni 
ostile (17 — „sănătate“, 12 — „artă-cultură“, 3 — „justiţie“ şi 1 — „presă“. 

Este în creştere numărul persoanelor din aceste domenii care, supradimensionând 
unele nemulțumiri, pentru rezolvarea problemelor de ordin personal (publicarea unor 
cărți, avizarea de filme, obţinerea aprobării de plecare temporară sau definitivă în 
străinătate etc.), ameninţă, în scop de șantaj, cu săvârşirea unor acţiuni de protest 
public. În acest mod au procedat 89 persoane (44 — „artă-cultură“, 37 — „sănătate“, 
7 — „presă“ şi 1 — „Justiţie““), unele dintre ele făcând cunoscute în mediu sau chiar 
în exterior acţiunile preconizate. Dintre cazurile mai deosebite, pentru a căror 
dezamorsare a fost necesară punerea în aplicare a unui complex de măsuri de influență, 
temperare și descurajare, menţionăm pe scriitorii Mircea Dinescu, lon Gheorghe, Cezar 
Ivănescu, Fănuş Neagu, Gheorghe Pituţ, din București, Damian Ureche, din 
Timișoara, Stoiciu lon Liviu, din Focşani, şi avocatul Niţă Marian, din Slatina. 

Ne confruntăm, în continuare, cu preocuparea unor creatori de a realiza lucrări 
literar-artistice cu conținut necorespunzător ori interpretabile din punct de vedere 
ideologic, în scopul publicării în ţară sau străinătate ori al difuzării lor în cercuri 
restrânse de relaţii. Deosebit de sugestive sunt, din acest punct de vedere, multe dintre 
poeziile prezentate de Adrian Păunescu pentru a fi incluse într-un volum aflat în lucru 
la editura „Albatros“, scrierile lui Bujor Nedelcovici, Norman Manea, Mircea 
Dinescu, precum şi unele dintre desenele lui Mihai Stănescu, apărute într-un volum 
tipărit, dar a cărui difuzare a fost oprită prin conducerea C.C.E.S. 

În urma semnalărilor noastre, în 1986 factorii competenți au prevenit tipărirea unui 
număr de cca 40 manuscrise cu probleme de conţinut, prin respingerea sau 
modificarea acestora. În prezent, sunt cuprinse în baza de lucru 144 persoane semnalate 
cu preocupări de a realiza şi difuza lucrări literar-artistice cu conţinut necorespunzător 
ori interpretabil. 

Numărul persoanelor care au refuzat înapoierea în ţară continuă să rămână ridicat: 
177 în 1986 (79 — „sănătate“, 44 — „artă-cultură“, la care se adaugă 37 artişti liber- 
profesioniști avizaţi direct de către organul de pașapoarte, 10 — „justiţie“ şi 7 — presă“). 
Totodată, este în creştere, comparativ cu perioada anterioară, numărul elementelor 
care au trecut fraudulos frontiera (8, dintre care 7 la „sănătate“ şi 1 la „artă-cultură“) 
ori au fost prinse în tentativă (21, dintre care 20 la „sănătate“ şi 1 la „justiție“). În 
prezent, sunt în verificări pentru suspiciuni de evaziune ori de rămânere ilegală în 
străinătate 664 persoane (135 — „artă-cultură“, 467 — „sănătate“, 39 — „presă“ şi 23 
— „Justiţie“*). 

În sfera de competenţă a serviciului, îndeosebi în instituţiile medicale, cenaclurile 
literare şi în avocatură, îşi desfășoară activitatea un număr important de persoane cu 

antecedente politice sau penale reacționare (759, dintre care 173 la „artă-cultură“, 
447 la „sănătate“, 87 la „justiţie“ şi 22 la „presă“), precum şi descendenţi ai unor 
asemenea elemente (1.926, din care 1.527 la „sănătate“, 179 la „artă-cultură“, 146 
la „justiție“ şi 74 la „presă“), unele dintre acestea situându-se în continuare pe poziții 
ostile. 

II. În 1986, ofiţerii serviciului şi cei corespondenţi din teritoriu au depus un volum 
important de muncă, au executat, în cea mai mare parte, sarcinile ce le-au revenit 
din programele și planurile de măsuri, obţinând rezultate pozitive pe planul 
cunoașterii, controlului şi stăpânirii situaţiei operative, precum şi al prevenirii ori 
neutralizării acţiunilor ostile. 

Astfel, comparativ cu 1985, rețeaua informativă a crescut cu câte 9% la „artă- 
cultură“ şi „sănătate“ şi 11% la „presă“ și „justiţie“, fiind recrutate persoane cu reale 
posibilităţi, capabile să rezolve şi sarcini de influență pe lângă elemente din ţară sau 
străinătate. O preocupare sporită pe linia dezvoltării rețelei informative au avut-o 
securitățile judeţene lași, Dolj, Dâmboviţa, Prahova, Botoșani, Galaţi, Mureș, 
Constanţa, Neamţ, Sibiu, Vâlcea și a municipiului Bucureşti. 

La majoritatea securităților judeţene s-a acţionat pentru o mai bună orientare a 
rețelei informative către aspectele care prezintă interes operativ şi sunt de competenţa 
organelor de securitate. 

Ca urmare, au crescut volumul și calitatea informaţiilor, realizându-se un control 
informativ mai bun în majoritatea locurilor și mediilor date în competență. 

O atenţie mai mare s-a acordat selecționării şi pregătirii contrainformative a surselor 
cu posibilităţi în exterior (180), majoritatea celor care s-au deplasat în străinătate în 
acest an furnizând la înapoiere informaţii de interes operativ. 

De asemenea, s-a manifestat o preocupare sporită pentru verificarea şi analiza 
rețelei informative, încetându-se legătura cu 198 surse cu aport scăzut, lipsite de 
posibilităţi ori cu afecțiuni medicale. 

Baza de lucru a cunoscut în continuare o dinamică corespunzătoare, fiind 
deschise 191 dosare de urmărire informativă (93 — „sănătate“, 59 — „artă-cultură“, 
28 — „justiție“ şi 11 — „presă“) și cuprinse în supravegherea informativă prioritară 
530 persoane. În același timp, au fost clarificate prin rezultate operative 180 dosare 
de urmărire operativă şi 312 persoane scoase din supravegherea informativă 
prioritară. Rezultate mai bune pe această linie au avut securităţile judeţene Botoşani, 
Buzău, Cluj, laşi, Vâlcea, Sălaj, Tulcea, Sibiu, Suceava şi a municipiului Bucureşti. 

Au fost organizate măsuri informativ-operative asupra străinilor care au venit în 
țara noastră pe linia instituţiilor din răspundere sau au frecventat mediile de 
referință, acționându-se mai eficient pentru influențarea pozitivă a unora dintre aceştia. 

S-a acordat o atenție prioritară cunoașterii permanente a stărilor de spirit, a cauzelor 
care pot genera fapte sau fenomene negative în obiectivele, locurile sau mediile date 
în răspundere, aducându-se contribuția specifică la prevenirea unor situaţii deosebite 
prin informarea organelor competente a interveni cu măsuri adecvate. 

În vederea realizării unei protejări mai eficiente a intelectualilor faţă de influenţele 
nocive din exterior şi pentru apărarea valorilor materiale, spirituale și umane din 
sectoarele respective, în 1986 au fost întreprinse următoarele măsuri: 

— au fost organizate 1.059 acţiuni de reprelucrare a actelor normative care regle- 
mentează apărarea secretului de stat și relațiile cu străinii, în baza concluziilor celor 
177 controale de fond şi 802 de sondaj efectuate în instituţiile date în răspundere; 

— s-au realizat 3.388 pregătiri contrainformative individuale și 323 de grup înaintea 
deplasărilor în străinătate, o parte dintre persoanele respective fiind contactate şi la 
înapoiere, prilej cu care au semnalat unele aspecte de interes operativ; 

— în scop preventiv, au fost făcute 1.044 informări la organele de partid, 2.134 
semnalări la conducerile instituţiilor date în competenţă și 556 la organele de miliție, 
fiind, totodată, avizate negativ cererile de plecare temporară în străinătate ale unui 
număr de 1.524 persoane; 

— s-a manifestat fermitate sporită față de elementele semnalate cu atitudini, 
preocupări sau intenţii ostile, fiind puse în discuţia colectivelor de muncă 6 persoane, 
107 avertizate, 1.070 atenţionate şi influențate pozitiv; 

— şi în acest an s-a acţionat pentru neutralizarea unor elemente care ridicau 
probleme de securitate prin documentarea, împreună cu organele de miliţie, a unor 
fapte infracționale de drept comun săvârşite de acestea, cum sunt întreruperile ilegale 
de sarcină, luarea de mită, traficul de influenţă şi altele, fiind deferite justiţiei 56 
persoane (39 cadre medicale, 12 persoane din domenii de artă-cultură şi 5 jurişti). 

Prin numărul şi eficienţa intervențiilor preventive s-au remarcat securitățile judeţene 
Arad, Constanţa, laşi, Prahova, Olt, Satu Mare, Sibiu, Maramureş, Timiș şi a 
municipiului București. 

La rezultatele pozitive obținute de securităţile judeţene şi a municipiului București 
şi-au adus contribuţia și ofițerii Serviciului 5, care, îndeosebi în partea a doua a anului, 
au desfășurat o mai intensă activitate de îndrumare, coordonare, sprijin şi control pe 
profil. Avem în vedere, în primul rând, creşterea numărului deplasărilor în teritoriu 
(350 zile), cât şi mai buna pregătire a acestora. 

Pentru mai buna direcționare a activităţii specifice informativ-preventive în rândul 
scriitorilor și cineaștilor, unde ne confruntăm cu o problematică mai complexă, în 
luna iulie a.c. am organizat o convocare de instruire cu ofițerii din teritoriu. Cu acest 
prilej, coordonatorii problemelor „sănătate“, „justiţie“ şi „presă“ au prezentat 
principalele mutații produse în problemele date în competenţă și direcțiile prioritare 
în care trebuie să acționăm. 

În acelaşi scop, la convocarea cu şefii serviciilor de informaţii interne, din 
noiembrie a.c., am prezentat un material privind situaţia operativă din sistemul editorial 
şi presă şi măsurile ce se impun pentru asigurarea unui control informativ-preventiv 
deplin în aceste sectoare. 

Pentru desprindea unor concluzii de interes operativ și stabilirea măsurilor 
necesare îmbunătăţirii activității informativ-preventive din anumite obiective sau 

domenii, am analizat: situația operativă din rândul scriitorilor din Capitală şi din cadrul 
A.R.L.A.; apariţia unor cărți cu deficiențe din punct de vedere ideologic; cauzele 
rămânerilor ilegale în străinătate ale unor persoane din domeniul artei interpretative; 
concluzii operative în legătură cu descendenții elementelor cu antecedente politice 
şi penale reacționare care își desfășoară activitatea în domeniul sănătăţii; persoanele 
din Justiţie şi procuratură cunoscute cu probleme de interes operativ şi modul în care 
se exercită controlul informativ în rândul avocaţilor angajaţi în procese de către cetăţeni 
străini. 

În scopul coordonării şi sprijinirii concrete a măsurilor specifice întreprinse de 
organele teritoriale cu prilejul unor manifestări cultural-artistice ori medicale cu 
participare internațională, cu caracter naţional şi interjudețean, ne-am deplasat la 
securitățile judeţene Constanţa, Bacău, Bihor, Mureș, Dolj în preajma și pe timpul 
unor asemenea acțiuni. 

III. Cu toate rezultatele obţinute, în activitatea de cunoaștere, prevenire şi 
neutralizare a acțiunilor şi preocupărilor ostile ale cercurilor și elementelor reacționare 
din exterior, precum și ale persoanelor din sectoarele de artă-cultură, presă, 
radioteleviziune-poligrafie, sănătate şi justiție, continuă să persiste încă neajunsuri. 

1. La mai multe securități judeţene și a municipiului București, sectoare şi obiective 
din toate problemele serviciului continuă să fie neasigurate corespunzător în planul 
cunoașterii şi prevenirii. 

Astfel, în rândul scriitorilor şi cineaștilor au fost și în acest an activităţi pe care 
nu le-am prevenit, controlat ori despre care ne-am sesizat cu întârziere. Nu s-au făcut 
progrese notabile nici în ce privește limitarea posibilităților „Europei Libere“ de a 
investiga domeniul cultural, fiind evident pentru noi că emisiunile sale tendenţioase 
nu se bazează pe date obţinute exclusiv din exploatarea presei literare. 

În sistemul editorial, analiza recentă a reliefat că nu s-a muncit responsabil şi nu 
s-a desfășurat o activitate informativ-operativă de conținut. Numai așa se pot 
explica necunoașterile și neprevenirile soldate nu numai cu consecinţe de ordin 
ideologic şi educaţional cu relevanţă pentru securitatea statului, ci şi cu însemnate 
pagube materiale, care sunt imputabile și unor deficiențe majore ale muncii de 
informaţii şi prevenire pe profil desfăşurată de Securitatea Capitalei și securitățile 
judeţene Cluj, Dolj, Iaşi şi Timiș. 

Serioase imputări trebuie să ne facem şi noi, în primul rând tovarășul It. col. Achim 
Victor — coordonatorul sectorului creaţie literară, care nu a controlat şi sprijinit suficient 
activitatea ofițerilor corespondenţi, îndeosebi de la Securitatea municipiului București. 

În rândul artiştilor plastici controlul informativ-preventiv de securitate continuă 
să fie nesatisfăcător. Volumul informaţiilor obținute şi, mai ales, calitatea acestora 
nu conturează corespunzător problematica de securitate din acest important domeniu 
al creaţiei artistice. Baza de lucru este redusă, ca şi numărul intervențiilor preventive. 
Se tergiversează ani de zile clarificarea unor semnalări privind preocupări de a 
introduce în lucrările de artă plastică simboluri sau idei cu conţinut necorespunzător 

sau interpretabil. Tovarășul mr. Cobianu Ion — coordonatorul activităţii specifice în 
acest domeniu, nu s-a implicat în mod activ, cu toată răspunderea, pentru a produce 
revirimentul necesar. Nu a fost preocupat să studieze tendinţele şi fenomenele cu 
relevanţă pentru securitatea statului, să selecționeze și să ia în coordonare cazurile 
importante, să îndrume și să sprijine activitatea ofițerilor corespondenți de la 
securitățile cu pondere pe linia problemei. 

În sectorul artă interpretativă persistă serioase neajunsuri în activitatea de 
cunoaștere şi prevenire, artiştii instrumentiști deținând ponderea rămânerilor ilegale 
în străinătate. Mr. Apostol Eugeniu — care a coordonat subproblema, nu s-a preocupat 
suficient pentru a orienta clar ofiţerii corespondenţi în ce priveşte modul de acțiune 
asupra persoanelor din instituțiile de artă interpretativă care, pe fondul nemulțumirilor 
şi dificultăților generate de nerealizarea procentului de autofinanţare, inițiază acţiuni 
revendicative dușmănoase, angrenând sau incitând şi alte persoane. De asemenea, 
nu a acționat pentru identificarea şi aplicarea, împreună cu unitățile speciale, a unor 
modalități mai eficiente de protejare a valorilor artistice care se deplasează în 
străinătate pentru promovarea intereselor culturale românești. 

În problema „sănătate“ continuă să se obţină puţine informaţii de profil. Ca urmare, 
nu ne aducem contribuția necesară la semnalarea și înlăturarea aspectelor negative 
de natură a prejudicia politica partidului şi statului nostru în domeniul sănătății. 
Tovarăşul It. col. Popazu Vasile — coordonatorul problemei, nu s-a implicat suficient 
în direcționarea potenţialului informativ al ofițerilor corespondenți spre aspecte de 
securitate, deși a sesizat de mai mult timp că informaţiile obținute și raportate la 
Direcţia 1 se referă îndeosebi la probleme ce nu sunt de competența noastră. 

Pe linie de procuratură şi justiţie nu se lucrează suficient de calificat pentru a 
identifica persoanele care, prin atitudinea şi preocupările lor, pot afecta interesele țării 
noastre, limitându-ne la date cu caracter general privind acte de corupție. Tovarășul 
It. col. Vărzaru Gheorghe nu a determinat la ofiţerii corespondenţi o preocupare 
sistematică pentru stabilirea unor corelaţii între atitudinea politică şi modul deficitar 
de soluționare a unor cauze penale privind tragerea la răspundere a unor elemente 
care au adus prejudicii economiei naţionale. 

În domeniul presei scrise, deşi în acest an nu a fost publicat decât un singur material 
cu greşeli de tipar de natură să dea naştere la interpretări neavenite, controlul de 
securitate continuă să fie deficitar în redacțiile de pe raza mai multor județe. 

De asemenea, cu toate atenţionările făcute, întreprinderile poligrafice nu sunt 
abordate încă de către toate securităţile judeţene ca obiective de interes major, 
dispozitivul informativ-preventiv nefiind de natură a acorda garanţii că nu se pot 
produce deficienţe cu implicaţii de ordin politic, cum ar fi sustragerea unor mijloace 
de tipărire în scopuri ostile. 

Pe linia tuturor problemelor continuă să se manifeste neajunsuri şi în ce priveşte 
controlul informativ al străinilor veniți în ţara noastră, pe linia instituţiilor din 

răspundere, măsurile limitându-se, în general, la comportarea și activitatea acestora 
pe timpul și în cadrul obiectivelor vizitate. 

2. Deşi rețeaua informativă a cunoscut o creștere numerică însemnată, aceasta nu 
corespunde încă cerinţelor actuale, atât din punct de vedere cantitativ, cât şi al 
structurii, amplasării. Astfel, pentru cei circa 1.000 scriitori profesioniști, 16 edituri 
şi 8 reviste literare existente pe raza Capitalei, Securitatea municipiului București 
are pe linia problemei doar 35 surse din rândul membrilor Uniunii Scriitorilor, restul 
rețelei fiind compusă din personal tehnico-funcţional și persoane cu preocupări literare. 
De asemenea, este redus numărul surselor din rândul regizorilor de film, al 
directorilor delegați şi al altor specialişti implicați direct în procesul producției 
cinematografice, prin care să cunoaștem și să prevenim din stadiul de lucru 
problemele de natură ideologică pe care le ridică unele filme. 

Insuficientă numeric şi ca dispunere este şi reţeaua informativă din rândul artiștilor 
plastici şi compozitorilor, îndeosebi al celor liber-profesioniști, atât din Capitală, cât 
şi din Cluj, lași, Brașov, Craiova, Constanţa, Sibiu şi Mureş. 

În mai multe cenacluri literare şi cinecluburi din Bucureşti, dar şi din mai multe 
judeţe, nu a fost creată încă reţea. 

Pe linia problemei „sănătate“, continuă să fie redus numărul surselor din rândul 
medicilor și al cadrelor cu preocupări de cercetare la majoritatea securităților 
judeţene, dar mai ales la Brașov, Călărași, Hunedoara, Giurgiu, Cluj, Timiș, laşi, Mureş 
și a municipiului București. 

Reţeaua informativă din instituţiile juridice de pe raza judeţelor Alba, Bacău, 
Bistriţa-Năsăud, Buzău, Cluj, Dolj, Ialomiţa, Maramureş, Suceava şi Teleorman este 
necorespunzătoare numeric. Securitățile judeţene Argeș, Brașov, Buzău, Covasna, 
Giurgiu, Gorj şi Vaslui, deși sunt deficitare la acest capitol, nu au efectuat nici o 
recrutare în acest an. Totodată, aportul informativ al unor surse din rândul procurorilor 
şi judecătorilor este foarte scăzut, ca urmare a slabei activităţi de apropiere, instruire 
şi educare a acestora. 

3. Ca urmare a neajunsurilor manifestate în munca cu reţeaua informativă, a 
volumului redus de informaţii cu valoare operativă obținute din unele domenii, la 
mai multe securităţi judeţene baza de lucru nu este în concordanţă cu problematica 
din domeniile date în competenţă, numărul persoanelor cuprinse în preocupări fiind 
redus. Astfel, în prezent au un număr mic de dosare de urmărire informativă securităţile 
judeţene Alba şi Tulcea — câte 2, Vaslui și Bistriţa-Năsăud — câte 3, Bacău, Neamţ 
şi Mehedinţi — câte 4. Elocvent este și faptul că nu au în lucru dosare de urmărire 
informativă pe linia problemelor: „artă-cultură“ — 4 securităţi judeţene, „sănătate“ — 
1, „justiţie“ — 11 şi „presă“ — 26. 

Faptul că în acest an nu au fost începute urmăriri informative în problema „artă- 
cultură“ la 16 judeţe, între care şi unele cu problematică complexă (Bacău, Botoşani, 
Braşov și Galaţi), „sănătate“ la 6 judeţe, „justiţie“ la 22 judeţe şi „presă“ la 34 judeţe, 

reliefează preocuparea scăzută pentru identificarea și punerea în lucru, în această 
formă, a informațiilor pe profil care să impună acest lucru. 

În activitatea de urmărire informativă, în mai multe cazuri s-a constatat că se 
acționează cu măsuri simpliste, rutiniere, manifestându-se lipsă de răspundere 
profesională. Această concluzie este susţinută de faptul că dintre dosarele de 
urmărire informativă de la judeţe solicitate pentru analiză la direcţie, circa 50 la sută 
erau lucrate necorespunzător, motiv pentru care în 25 de cazuri s-au indicat măsuri 
urgente de remediere a neajunsurilor și prezentarea lor la analiză după 3 luni. În această 
categorie se numără dosare de la Braşov, Cluj, Sibiu, Satu Mare, Vâlcea, Vaslui, Argeş, 
Arad şi Securitatea Capitalei. 

Ca urmare a deficienţelor în urmărirea informativă, clarificarea şi soluţionarea unor 
cazuri este tergiversată nejustificat. Astfel, în prezent sunt în lucru 128 dosare de urmă- 
rire informativă cu vechime mai mare de 3 ani, 59 de peste 5 ani, 8 de peste 7 ani 
şi 7 de peste 10 ani, la Securitatea Capitalei și securitățile judeţene Arad, Argeș, Braşov, 
Buzău, Caraş-Severin, Cluj, Constanţa, Ialomiţa, laşi, Prahova, Tulcea, Timiş etc. 

4. Deşi în anul 1986 în domeniile date în competență nu s-au produs acţiuni, fapte 
sau fenomene cu consecinţe deosebite pe planul securității statului, s-au manifestat 
neajunsuri și pe planul prevenirii și al protejării intelectualilor, îndeosebi al oamenilor 
de artă şi cultură, faţă de influenţele nocive din exterior. Avem în vedere, în primul 
rând, neprevenirea racolării şi rămânerii ilegale în străinătate a unui număr important 
de persoane din sfera de competenţă, îndeosebi cadre medicale şi artiști instrumentiști, 
între care şi oameni de valoare. Cu un număr mai mare de rămâneri s-au înregistrat 
în acest an Securitatea municipiului Bucureşti (27) şi securitățile județene Harghita 
(22), Constanţa, Cluj şi Sibiu (câte 10), Covasna (5), Alba, Bistriţa și lași (câte 4), 
Bihor, Suceava și Teleorman (câte 3). 

Foarte grav este că au refuzat înapoierea în ţară şi 10 surse ale organelor noastre 
(câte 5 la „artă-cultură“ şi „sănătate“), din legătura ofițerilor de la Securitatea 
municipiului București (4), Bacău, Bistriţa-Năsăud, Cluj, Ialomiţa și Olt (câte una): 

Ofițerii Serviciului 5, îndeosebi cei din problemele „artă-cultură“ şi „sănătate“, 
sunt conștienți de faptul că nu au manifestat exigenţa și fermitatea necesară pentru 
a determina creșterea responsabilității ofițerilor corespondenți și a cadrelor cu funcții 
de conducere din teritoriu în efectuarea verificărilor şi avizarea persoanelor care s-au 
deplasat în străinătate. 

Analiza acţiunilor preventive reliefează reținerea manifestată de ofițerii din teritoriu 
la antrenarea colectivelor de oameni ai muncii în dezbaterea unor cazuri (numai 6 
în acest an). 

Cu un număr nesemnificativ în ce privește măsurile de prevenire întreprinse s-au 
înregistrat în 1986 securităţile județene Brăila, Bacău, Braşov, Bihor, Covasna, 
Mehedinţi, Vrancea, Vaslui, Tulcea şi altele. 

demascarea caracterului reacționar al postului de radio „Europa liberă“, limitarea 
efectului nociv al acestuia şi combaterea fenomenului emigraționist. 

5. Nerealizarea întocmai şi la nivelul cerinţelor a tuturor prevederilor programelor 
speciale de măsuri, persistenţa unor neajunsuri în activitatea specifică a lucrătorilor 
de la mai multe securităţi judeţene, demonstrează eficienţa redusă a activităţilor noastre 
de coordonare, îndrumare, sprijin și control. Faptul că securităţile judeţene Braşov, 
Brăila, Caraş-Severin, Constanţa, Hunedoara, Mehedinţi și Tulcea au neajunsuri pe 
linia tuturor problemelor din competenţa serviciului trebuie să dea serios de gândit 
ofițerilor care le au în răspundere, respectiv It. col. Achim Victor, It. col. Vărzaru 
Gheorghe, It. col. Popazu Vasile şi mr. Cobianu Ion. 

IV. Întrucât bilanţul presupune o analiză în detaliu a activităţii de ansamblu a 
serviciului, dar şi a fiecărui ofiţer în parte, permiteţi să prezint principalii indicatori 
din care se pot desprinde concluzii asupra calităţii şi eficienței muncii desfășurate 
în cursul anului 1986. 

În răspunderea nemijlocită a serviciului sunt date un număr de 22 obiective de 
importanță majoră în ceea ce priveşte aplicarea politicii partidului în domeniile culturii, 
artei, sănătăţii şi Justiţiei (ministerele și celelalte organe centrale), cât și din punct 
de vedere al consecinţelor deosebite ce ar decurge pentru securitatea statului în cazul 
producerii unor evenimente (presă, radioteleviziune). 

Activitatea de cunoaştere în aceste obiective şi în cazurile lucrate nemijlocit se 
realizează printr-un potențial informativ de 168 surse, cele mai multe fiind în legătura 
mr. Florea Alexandru (38), cpt. Cusak Ion (31) şi It. col. Popazu Vasile (19). Au fost 
recrutate 16 surse din cele 17 planificate, cpt. Cusak Ion urmând să recupereze restanța 
până la 30 decembrie a.c. 

La ordinul conducerii direcției de a reanaliza întreaga rețea informativă din legătura 
nemijlocită, am abandonat 4 informatori pentru aport necorespunzător în munca de 
culegere a informaţiilor şi am încetat legătura cu 38 surse ce erau folosite cu aprobarea 
de unitate centrală a Departamentului Securităţii Statului. 

S-a obținut un volum important de informaţii de la reţea ori alte persoane de 
încredere (peste 1.800), majoritatea fiind exploatate în cazurile lucrate nemijlocit sau 
în control, în informările pentru conducerea departamentului sau a factorilor de 
conducere din instituţiile aflate în răspundere. 
s-au deplasat în străinătate, unele dintre ele furnizând la înapoiere informaţii de interes 
operativ despre elemente din cadrul emigrației reacționare sau personalităţi ale vieții 
culturale occidentale: „Someșan“, „Mihalcea“, „Oprescu“, „Gabriel“, „Dănescu“, din 
problema „artă-cultură“, „Barbu“, de la „sănătate“, şi altele. 

S-a executat ordinul privind clarificarea situaţiei celor 27 elemente cuprinse în 
supravegherea informativă prioritară, astfel încât, după analiza fiecărui caz în parte, 

am hotărât transferarea materialelor la alte unități, potrivit competenţelor, ori clasa- 
rea lor la C.I.D., întrucât nu se mai justifica menţinerea în forma respectivă de lucru. 

În prezent ofiţerii serviciului lucrează nemijlocit 36 dosare de urmărire informativă 
(4 deschise în 1986), majoritatea cu un grad sporit de dificultate prin complexitatea 
situației operative, elementele aflate în atenție fiind şi personalităţi de renume în 
domeniile în care îşi desfăşoară activitatea. În unele dintre aceste dosare se 
acționează pe baza unor planuri comune cu U.M. 0544, sunt folosite, pe lângă reţea, 
mijloace speciale complexe și filajul pe momente operative ori au fost angrenate 
compartimentele corespondente din teritoriu, cu ocazia deplasării elementelor 
respective pe raza altor judeţe, astfel încât să nu fim surprinşi de activităţile 
necorespunzătoare preconizate de cei în cauză și să putem interveni preventiv adecvat. 

Exemplificăm în acest sens dosarele de urmărire informativă „Păun“, „Tulceanu“, 
„Hasan“, „Dina“, „Panaitescu“ și „Baltag“, toate din problema „artă-cultură“. 

Deşi raportat la perioada anterioară a crescut numărul dosarelor de urmărire 
informativă luate în control (30), acesta încă nu satisface cerințele implicării 
temeinice a serviciului în activitatea de coordonare, pentru întărirea spiritului 
profesional în desfășurarea unei urmăriri informative calificate. 

În acest an au fost necesare eforturi din partea tuturor ofiţerilor pentru sporirea 
calităţii lucrărilor promovate la conducerea departamentului, cu prezentarea 
concluziilor desprinse și a măsurilor de fond ce se impun pentru îmbunătățirea muncii 
în domeniile din competenţă. Faţă de anul trecut, numărul analizelor, rapoartelor şi 
informărilor valorificate la acest nivel a înregistrat o ușoară creștere, de la 151 la 159, 
fapt ce implică o mai activă mobilizare a noastră pentru a răspunde pe deplin exi- 
gențelor rezultate din ordinele şi orientările primite din partea conducerii profesionale. 

O atenţie deosebită a fost acordată executării exemplare a sarcinilor ce au revenit 
serviciului pe linie de securitate și gardă (peste 300 misiuni în 1986), neînregistrându- 
ne cu nici un aspect negativ în acest an. 

Pe linia aplicării prevederilor legale privind apărarea secretului de stat și stabilirea 
relaţiilor cu cetăţeni străini au fost efectuate 22 controale sondaj şi de fond, iar 212 
persoane au fost prelucrate contrainformativ. 

În această perioadă au fost verificate 347 persoane la solicitarea Secţiei de cadre 
a C.C. al P.C.R. 

De asemenea, un volum important de muncă s-a depus pentru verificarea şi avizarea 
deplasărilor în străinătate ale unui număr de 134 persoane, din care 12 cereri au fost 
soluționate prin avizare negativă, înregistrându-ne cu un singur caz de rămânere ilegală 
în străinătate, respectiv o persoană avizată de It. col. Achim Victor. 

În 1986, în activitatea nemijlocită a ofițerilor serviciului au persistat încă neajun- 
suri, mai ales în ceea ce privește latura calitativă a muncii, fapt pentru care am fost 
atenționați de conducerea profesională. 

Cu toate că s-a încetat legătura cu un număr mare de persoane folosite în culegerea 
de informații, există încă surse în legătură nemijlocită ale căror posibilități încă nu 


701 


sunt valorificate la nivelul sarcinilor ce le avem de rezolvat ca unitate centrală. 
Asemenea surse se găsesc îndeosebi în legătura It. col. Achim Victor, It. col. Popazu 
Vasile, mr. Cobianu Ion şi mr. Florea Alexandru, care, de mai mult timp, furnizează 
informaţii în mod sporadic sau despre aspecte notorii ori date de caracterizare generală 
ale persoanelor asupra cărora se efectuează verificări de securitate. Până la data de 
30 ianuarie 1987, ofiţerii menţionaţi vor prezenta din nou la analiză rețeaua din 
legătură, cu note de sarcini concrete pentru impulsionarea activităţii cu aceasta în viitor. 

Deși modul de lucru în dosarele de urmărire informativă lucrate nemijlocit ar trebui 
să constituie un exemplu de profesionalism, mă simt nevoit să raportez că avem cazuri 
în care sarcinile propuse nu sunt rezolvate cu continuitate, măsurile luate nu sunt 
judicios corelate, iar unele dintre ele nu sunt încadrate informativ corespunzător, 
resimțindu-se o lipsă acută de informații. Avem în vedere îndeosebi dosarele de 
urmărire informativă „Pop“ şi „lon Popa“ — It. col. Achim Victor, „Socrate“ — mr. 
Cobianu lon, „Aneta“ — It. col. Popazu Vasile, „Nicu“ — mr. Florea Alexandru și 
„Savin“ — cpt. Cusak loan. Aceste cazuri le vom avea prioritar în atenţie și vom milita 
pentru creșterea răspunderii ofiţerilor în lucrarea și soluţionarea lor. 

Preocupările de studiere şi analizare a unor fapte, fenomene ori tendinţe în evoluţia 
situației operative nu se ridică la nivelul complexităţii și dinamicii problematicii de 
securitate din domeniile date în competenţă. Deşi nevoile muncii impun și informaţiile 
existente permit fiecărui ofiţer activităţi de cercetare pentru desprinderea de concluzii 
şi stabilirea măsurilor de ridicare a calității muncii, o serie de aspecte operative din 
domeniile de artă şi cultură, sănătate și justiţie nu au fost investigate în profunzime. 

În activitatea de analiză, materializată în lucrările promovate la conducerea direcției 
și a departamentului, s-a manifestat uneori superficialitate şi ne-am adaptat greoi 
exigenţelor de a desprinde concluzii de fond asupra implicațiilor în plan operativ a 
unor fapte şi fenomene. 

Neajunsurile ce s-au manifestat în activitatea serviciului ţin exclusiv de cauze 
subiective, respectiv de deficienţele existente în ce privește angajarea, răspunderea, 
organizarea şi stilul de muncă al fiecărui ofiţer. O răspundere însemnată revine 
ofițerilor specialiști, care, atât în activitatea nemijlocită, dar şi în cea de conducere 
şi coordonare a colectivelor constituite în cadrul serviciului, nu au acţionat suficient 
de temeinic pentru mobilizarea tuturor eforturilor în vederea executării sarcinilor la 
timp şi în cât mai bune condiţii. Astfel, mr. Mălureanu Vasile, a cărui competenţă, 
experiență şi putere de muncă sunt confirmate, trebuie să manifeste mai multă exigență 
şi fermitate în determinarea ofițerilor colectivului de „artă-cultură“ să muncească cu 
mai multă angajare, să dovedească dinamism și eficiență sporită, să înlăture orice 
manifestare de inerție şi rutină. 

Lt. col. Vărzaru Gheorghe, care până în luna octombrie a.c. a coordonat problema 
„justiţie“, trebuie să aibă ca reper în activitatea viitoare atenționările primite şi în noua 
calitate de coordonator al colectivului de „cinematografie, radio, televiziune“ să 
valorifice superior experienţa ce o deţine. O atenţie deosebită trebuie s-o acorde 

îmbunătăţirii substanțiale a muncii de securitate în cadrul Radioteleviziunii Române, 
sector în care nu trebuie să se producă sub nici o formă fapte ostile ori de natură a 
periclita buna desfășurare a activităţilor specifice acestui obiectiv. 

Lt. col. Popazu Vasile, deşi coordonează de mai mult timp problema „sănătate“, 
nu a reușit să găsească modalităţi eficiente de a determina îmbunătăţiri de fond în 
acest important domeniu. Se impune să manifeste mai multă angajare, inițiativă şi 
să acorde sprijinul necesar ofițerilor din subordine, cpt. Fărcaş Victor și It. Gheorghe 
Daniela, veniţi de puţin timp în cadrul direcţiei, pentru integrarea lor rapidă în muncă. 

Lt. col. Achim Victor, care nu are în subordine alți ofiţeri, dar se ocupă nemijlocit 
de un sector deosebit de important din problema „artă-cultură“, nu manifestă 
suficientă adaptabilitate la dinamica tendințelor de evoluție ale unor fenomene 
negative, nereuşind să concretizeze în lucrări de analiză și sinteză aspectele mai 
semnificative ale situaţiei operative și să propună măsuri eficiente de neutralizare în 
cazurile mai importante. Tovarăşul lt. col. Achim trebuie să înțeleagă faptul că 
îmbunătățirea activităţii de cercetare, studiu şi analiză este imperios necesară, iar 
exigenţele în ce priveşte folosirea judicioasă a timpului de muncă și mai buna 
organizare a întregii activităţi sunt pe deplin justificate. 

Sunt conştient că răspunderi directe îmi revin personal pentru neajunsurile care 
s-au manifestat în activitatea de ansamblu a serviciului. Nu am reușit pe deplin să 
imprim stilului de conducere suficientă rigoare şi exigență pentru a determina 
angrenarea, mobilizarea şi valorificarea superioară a disponibilităților existente în 
cadrul serviciului. În unele situaţii, când prin multitudinea problemelor, firească la 
specificul serviciului, s-au suprapus unele sarcini, nu am găsit cele mai bune soluții 
pentru selecționarea priorităților şi executarea în termen a ordinelor primite. Nu am 
intervenit cu măsuri ferme ce se impuneau pentru eliminarea neajunsurilor manifestate 
în activitatea ofițerilor din colectivul de „artă-cultură“, în unele momente am lăsat 
ca lucrurile să se desfășoare de la sine, pe considerentul că mr. Mălureanu Vasile poate 
rezolva singur sarcinile. Realitatea a dovedit că, la un volum foarte mare de lucrări, 
nu a mai reușit să le facă față, fapt ce determinat rezolvarea cu întârziere sau la un 
nivel scăzut de calitate a unor lucrări ordonate. 

Numai la intervenţia conducerii direcției am angrenat corespunzător și echilibrat 
repartizarea sarcinilor şi pentru ceilalți ofițeri specialiști din serviciu, It. col. Vărzaru 
Gheorghe și It. col. Popazu Vasile, care au primit în coordonare colectivele nou 
constituite de „cinematografie-radio-televiziune“ şi „sănătate-justiţie“. 

De asemenea, au existat situaţii când am preferat să rezolv personal unele lucrări, 
deși se impunea să capacitez ofiţerii din subordine, astfel încât am scăpat din atenție 
unele probleme de coordonare a muncii la nivelul serviciului, fapt ce s-a repercutat 
negativ asupra operativității și calităţii executării unor sarcini sau ordine primite din 
partea conducerii direcţiei şi a Departamentului Securităţii Statului. 

Pentru lipsa de aprofundare și analiză într-un raport înaintat conducerii departa- 
mentului, șeful serviciului și locţiitorul său, mr. Mălureanu Vasile, au fost sancţionați 
disciplinar. 

Pentru activitatea necorespunzătoare de ansamblu în sectoarele ce le-a avut în 
coordonare, mr. Apostol Eugeniu a fost trecut într-un alt colectiv de muncă. 

Învăţământul politic şi profesional s-a desfășurat în bune condițiuni, ofiţerii 
serviciului obținând rezultate bune și foarte bune. 

V. Pentru ridicarea calității şi eficienţei activităţii specifice în problemele „artă- 
cultură“, „presă-radioteleviziune-poligrafie“, „sănătate“ şi „justiţie“ la nivelul 
cerințelor situației operative și al exigenţelor programelor speciale de măsuri, ale 
ordinelor și indicaţiilor date de conducerea departamentului, vom acţiona prioritar 
în următoarele direcţii: 

1. Perfecţionarea activităţii de planificare şi organizare a muncii, selecţionarea într-o 
mai bună măsură a cazurilor, problemelor și fenomenelor deosebite sub raport operativ 
ori a celor cu tendinţe de evoluţie negativă și mobilizarea forțelor şi mijloacelor pentru 
selecţionarea lor prioritară. În acest sens, vor fi întreprinse următoarele: 

— Îmbunătăţirea activităţii de cunoaştere pe baza unor planuri de căutare a 
informaţiilor elaborate în fiecare problemă. 

— Asigurarea unui mai pronunțat caracter profesional muncii în dosarele de urmărire 
informativă şi urgentarea clarificării lor, avându-se în atenție deosebită cele care au 
o vechime mai mare de 3 ani. 

— Selecţionarea și luarea în control a cazurilor deosebite pentru soluţionarea lor 
prioritară. 

2. Creşterea calității mijloacelor și metodelor specifice, în scopul perfecționării 
activităţii de cunoaştere și stăpânire a situației operative, de protecție față de 
influenţele nocive în problemele, obiectivele, locurile şi mediile din competenţă. În 
acest scop, se va acţiona pentru: 

— Perfecţionarea muncii cu reţeaua informativă sub toate laturile, cantitative, dar 
mai ales calitative. În trimestrul 111/1987 se va analiza, pe baza unor controale efectuate 
în teritoriu, calitatea și eficiența muncii cu rețeaua informativă. 

3. Creşterea fermităţii faţă de cercurile şi elementele ostile din exterior care 
acționează pentru incitarea și influențarea negativă a intelectualilor din sfera de 
competenţă, diversificarea şi sporirea eficienţei intervențiilor preventive. Avem în 
vedere, îndeosebi, următoarele: 

— Întocmirea, în trimestrul 1/1987, a unui plan comun cu U.M. 0544 şi Serviciul 
„D“ pentru protejarea creatorilor de valoare care se deplasează în străinătate pentru 
promovarea intereselor culturale ale țării noastre şi analizarea, în trimestrul 111/1987, 
a modului în care s-a acţionat pe această linie. 

— Extinderea conlucrării cu organele democratice, cu colectivele de oameni ai 
muncii, în vederea soluționării unor cazuri. În trimestrul IV/1987 se va analiza modul 
cum s-a acţionat şi căile de întărire a sprijinului maselor în realizarea sarcinilor de 
securitate. 

4. Continuarea preocupărilor de analiză și studiere a faptelor şi fenomenelor, pentru 
desprinderea tendinţelor de evoluție a situației operative și stabilirea măsurilor de 
îmbunătăţire a activităţii noastre specifice. În acest sens, în 1987 vor fi realizate pe 
serviciu un număr de 8 studii. 

5. Creşterea spiritului de răspundere, angajare revoluţionară și a competenţei în 
muncă a ofițerilor serviciului, precum și a celor de la securitățile judeţene şi a 
municipiului București cu responsabilităţi în aceste probleme. 

Deplasările ce se vor efectua în perioada imediat următoare vor viza controlul, 
sprijinul și îndrumarea la securităţile judeţene cu pondere sau care au înregistrat 
neajunsuri în muncă pe linia problemelor din competenţa serviciului. 

Asigurăm conducerea direcției că ofiţerii Serviciului 5 vor acţiona imediat 
pentru eliminarea lipsurilor și neajunsurilor ce s-au manifestat în acest an, atât în 
activitatea nemijlocită, cât şi în cea de coordonare, şi nu vom precupeţi nici un efort 
pentru a ne onora cu cinste sarcinile şi misiunile ce ne revin, astfel încât prin întreaga 
noastră activitate și comportare să răspundem pe deplin cerințelor și exigențelor, mereu 
sporite, pe care conducerea Departamentului Securității Statului le pune în fața 
aparatului de informații interne. 


Şeful Serviciului 5 
Căpitan 


Florea Lucian 


A.C.N.S.A.S., fond documentar, dosar nr. 120, vol. 2, f. 215-239. 

Direcţia | 
Ministerul de Interne Strict secret 
Departamentul Securităţii Statului 


Direcţia | 
Nr. D/0054639 din 14 ianuarie 1987 


Plan 
de căutare a informaţiilor pe anul 1987 


In scopul cunoașterii şi prevenirii acțiunilor inițiate de grupările şi cercurile 
reacționare din străinătate, precum şi de elementele ostile din interior, pentru 

zădărnicirea oricăror încercări ale acestora de a organiza pe teritoriul ţării noastre 
activităţi cu caracter fascist, naţionalist-iredentist, de propagandă împotriva orânduirii 
socialiste ori alte acte care pot afecta în orice mod independența, suveranitatea statului 
român, climatul politic existent şi relațiile R.S. România cu alte țări; 

Pentru realizarea integrală a conceptului de prevenire fundamentat de tovarășul 
Nicolae Ceauşescu, Comandantul nostru suprem, a prevederilor hotărârilor 
Congresului al XIII-lea al P.C.R., a altor documente de partid, a sarcinilor prevăzute 
în Programul de măsuri al Departamentului Securităţii Statului pe anul 1987, 
precum și a celorlalte programe şi planuri speciale existente în problemele din 
competenţa informaţiilor interne; 

]. Activitatea de căutare a informaţiilor va avea un caracter sistematic și ofensiv, 
se va desfășura permanent, în toate problemele, obiectivele, locurile și mediile din 
competenţă şi va fi orientată în următoarele direcții: 

1) Depistarea acţiunilor clandestine şi a altor aspecte ce conţin indicii de acti- 
vităţi subversive. În acest scop, vor fi căutate şi se vor obţine informaţii cu privire la: 

a) Canale, metode, mijloace şi procedee prin care persoane, organizații şi 
cercuri reacționare din străinătate realizează legături ascunse cu elemente ostile 
din ţară. 

Atenţie deosebită se va acorda persoanelor care: 

— au preocupări de activitate cu caracter legionar, naţionalist-fascist şi iredentist 
sau manifestări ostile; 

— se află în atenţia unor organizaţii reacționare, grupări cultice sau sectante din 
străinătate; 

— activează în grupările reacționare ale emigrației maghiare sau în cercurile 
naționalist-iredentiste din străinătate; 

— sunt cunoscute că au avut manifestări şi activitate naționalist-iredentistă, iar în 
prezent sunt vizate de cercuri şi organizaţii ale emigrației maghiare din străinătate 
în vederea reactivării; 

— au legături cu elemente dușmănoase din emigrația română (legionari, naţionaliști- 
iredentiști, foști condamnaţi pentru infracțiuni contra securităţii statului, membri ai 
fostelor partide burgheze etc., descendenți ai acestora) ori au rude și cunoștințe în 
străinătate cunoscute că au atitudine ostilă ţării noastre; 

— sunt semnalate că în timpul călătoriilor efectuate în diferite țări occidentale au 
intrat în contact cu elemente din categoriile sus menţionate şi sunt suspecte că au 
fost racolate sau incitate la acțiuni dușmănoase; 

— întreţin relaţii cu diferite organizaţii ostile din exterior, diplomaţi, ziariști și alte 
categorii de străini cunoscuţi cu preocupări dușmănoase împotriva ţării noastre; 

— au beneficiat de burse, invitaţii și ajutoare materiale din partea unor organizaţii, 
instituţii şi persoane din străinătate; 

— funcţionează pe mijloacele de transport internaționale, fac frecvente deplasări 
în străinătate ori posedă permise de mic trafic; 


706 


— sunt cetățeni străini aflaţi la studii în ţara noastră şi întreţin relații cu persoane 
din sfera de preocupare a informaţiilor interne; 

— solicită sprijinul unor organizaţii sau posturi de radio reacționare, îndeosebi 
„Amnesty International“ şi „Europa Liberă“, anumitor organisme, foruri şi reuniuni 
internaționale sau personalități politice, ştiinţifice, religioase etc., şi, sub pretextul 
unor nemulțumiri personale, invocă aşa-zisa lipsă de drepturi şi libertăţi cetățenești; 

— au lucrări literar-artistice respinse de la publicare pentru probleme de conţinut 
şi sunt elogiate în mod sistematic în emisiunile postului de radio „Europa Liberă“. 

b) Activităţi, atitudini şi preocupări suspecte, care conţin indicii de 
clandestinitate. Cu precădere vor fi investigate persoanele care: 

— au activat în organizaţia legionară sau în partidele naţionalist-fasciste și iredentiste; 

— întrețin relaţii cu cercurile emigrației reacționare sau caută asemenea legături; 

— au fost condamnate pentru activitate dușmănoasă în bande, grupări teroriste sau 
alte acţiuni împotriva securității statului; 

— au emis ideea înființării de organizații, grupări politice sau religioase legale sau 
cu caracter anarhic, contestatar şi disident, au aderat sau simpatizat cu iniţiatorii unor 
asemenea acțiuni; 

— au deţinut funcții de conducere în fostele partide burghezo-moșiereşti şi au 
participat la evenimente politice importante înainte de 23 august 1944; 

— manifestă intenţii de reactualizare a unor organizaţii și formaţiuni politice cu 
caracter naționalist, fascist şi iredentist sau de constituire a unor anturaje cu 
asemenea preocupări; 

— au rude sau relaţii în străinătate, sunt preocupate să realizeze legături cu străini 
ori sunt semnalate că vizitează reprezentanţe diplomatice acreditate în țara noastră; 

— fac parte din clerul protestant și romano-catolic și sunt cunoscute că întrețin 
legături cu cercurile reacționare ale emigrației maghiare şi germane; 

— au fost la post, studii sau specializare în străinătate; 

— au revenit cu întârziere în ţară, după plecarea frauduloasă din R.S. România ori 
rămânerea ilegală în străinătate; 

— au fost condamnate pentru acțiuni de călăuzire peste frontieră sau se află în relaţii 
cu fugari ori alte categorii de străini semnalaţi cu preocupări de a scoate ilegal persoane 
din ţară; 

— sunt studenți străini de origine română şi provin din ţări în care se află grupări 
şi organizaţii ostile ale emigrației române reacționare. 

c) Persoanele din ţară vizate de organizaţiile reacționare din străinătate pentru 
instigarea la acţiuni ostile şi obţinerea de informaţi necesare alimentării 
propagandei antiromâneşti. Vor fi avute în vedere mai ales persoanele care: 

— au manifestări dușmănoase virulente, proferează injurii şi calomnii la adresa 
orânduirii socialiste; 

— au fost identificate ca autori ai unor înscrisuri cu conţinut dușmănos; 

— au suferit condamnări repetate pentru infracțiuni contra securităţii statului, iar 
după eliberarea din detenţie continuă să-și exteriorizeze vechile concepţii şi 
preocupări; 

— desfășoară activitate ostilă sub acoperire religioasă; 

— vizitează oficii diplomatice ori alte reprezentanţe străine acreditate în țara noastră; 

— exacerbează problemele privind drepturile omului sau intenționează să plece 
ilegal din ţară; 

— au legături cu posturi de radio străine; 

— încearcă să dea semnificații politice unor nemulțumiri personale. 

d) Depozite de materiale cu conţinut mistic-ostil, mijloace şi locuri de 
multiplicare a acestora. Pentru obţinerea unor astfel de informaţii, se va acţiona 
prioritar asupra: 

— elementelor cu rol de conducere în cadrul sectelor, grupărilor anarhice şi celor 
care intermediază legături cu persoane ce activează în acestea: 

— elementelor cultice și sectante care primesc diferite ajutoare din partea unor 
persoane particulare sau organizaţii religioase din străinătate; 

— legăturilor elementelor cultice şi sectante care își desfășoară activitatea în 
întreprinderi tipografice ori în alte locuri unde se află mijloace de multiplicare; 

— elementelor fanatice care călătoresc în străinătate ori întreţin legături cu 
cetăţeni străini; 

— studenţilor străini semnalaţi că fac parte din diferite grupări sectante, cu care 
întreţin legături frecvente. 

e) Căile de pătrundere în ţară şi de scoatere în exterior a unor materiale cu 
caracter legionaro-fascist, naţionalist-iredentist, mistic şi de propagandă 
împotriva orânduirii socialiste; identificarea persoanelor care dețin, redactează 
sau intenționează să elaboreze lucrări cu asemenea conținut. Deosebită atenţie 
se va acorda elementelor care: 

— au deținut funcții de conducere în organizaţia legionară, partidele naționalist- 
fasciste, iredentiste, fostele partide burghezo-moșiereșşti și în organizaţiile și bandele 
subversiv-teroriste; 

— sunt preocupate să redacteze, procure și să scoată din ţară lucrări cu caracter 
ostil politicii partidului și statului nostru în problema națională sau în alte domenii, 
precum şi a celor care dețin sau primesc din străinătate asemenea lucrări; 

— scriu lucrări de sertar, cu conţinut necorespunzător, pe care le fac cunoscute unor 
persoane din anturajul lor; 

— le-au fost respinse de la publicare lucrări literar-artistice, istorice, sociologice, 
etnografice, datorită unor deficienţe sub raportul viziunii ideologice; 

— au preocupări literare și se află în atenţia unor organizații reacționare din 
străinătate al căror scop declarat este sprijinirea intelectualilor contestatari; 

— călătoresc în ţările vecine cu permis de mic trafic; 

— se află la studii în ţara noastră și sunt semnalate că fac parte din grupări anarhice 
sau de dreapta ori cu preocupări de a intermedia scoaterea sau introducerea ilegală 
în ţara noastră a unor astfel de materiale. 

Astfel de informaţii vor fi căutate și în rândul străinilor care ne vizitează țara şi 
contactează persoane cu preocupări de a realiza lucrări literar-artistice cu conţinut 
necorespunzător. 

2. Stabilirea mediilor şi categoriilor de persoane receptive la incitarea 
organizaţiilor reacționare din exterior şi delimitarea celor care pot fi folosite ca 
masă de manevră de către acestea. 

Vor fi căutate informaţii în toate locurile şi mediile din competenţă, îndeosebi în 
rândul: 

— elementelor cunoscute cu manifestări și preocupări naționalist-fasciste şi 
iredentiste; 

— mediilor cultice și sectante; 

— persoanelor cu intenții de plecare definitivă din țară sau preocupate să-și creeze 
anturaje în vederea trecerii frauduloase a frontierei; 

— cetăţenilor străini aflaţi la studii în țara noastră; 

— celor care întreprind acțiuni turbulente, invocând așa-zisa lipsă de drepturi şi 
libertăţi cetățenești, inclusiv cele religioase; 

— persoanelor care în anumite împrejurări exprimă nemulțumiri cu sensuri 
politice ori fac aprecieri tendențioase în legătură cu diferite evenimente interne şi inter- 
naționale; 

— descendenților de legionari şi ai altor categorii de elemente cu antecedente 
politice, ai căror părinţi au fost condamnaţi la moarte, decedați în detenţie ori care 
au deţinut rol de conducere în ierarhia vechii societăţi, precum şi celor cunoscuţi sau 
pretabili la activităţi dușmănoase; 

— deservenţilor cultici și sectanți semnalaţi că întreţin relaţii neoficiale cu diferite 
organizaţii reacționare din exterior ori cu cetățeni străini; 

— cenaclurilor și cluburilor literar-artistice în care activează persoane preocupate 
să lanseze idei ostile ori să prezinte lucrări cu conținut politic necorespunzător; 

— tinerilor cunoscuţi că adoptă un mod de viață noncomformist, sunt purtători ai 
ideilor unor curente decadente, contrare moralei socialiste, pregătesc ori au comis 
infracțiuni sau alte fapte antisociale, sunt capabile să exercite influenţe negative şi 
să constituie anturaje sau grupări cu caracter necorespunzător. 

3. Depistarea străinilor care vin în ţara noastră cu misiuni din partea unor 
organizații reacționare, cu scopul de a instiga la acţiuni ostile sau desfăşoară astfel 
de activităţi pe timpul sejurului în R.S. România. În acest scop, vor fi investigate 
persoanele care: 

— vin frecvent la noi în ţară și îşi au domiciliul în statele pe teritoriul cărora 
activează organizaţii reacționare ce desfășoară acțiuni propagandistice ostile R.S. 
România ori există lagăre de triere a fugarilor; 

— fac parte din emigrația română, maghiară sau germană și sunt semnalate cu 
atitudine ostilă țării noastre; 

— fac parte din personalul ambasadelor ori altor reprezentanţe străine acreditate 
în țara noastră (diplomaţi, ziariști și alte categorii) și manifestă interes faţă de unele 
elemente din baza de lucru a informaţiilor interne; 

— anterior venirii în R.S. România vizitează R.P. Ungară sau sunt însoţiţi de cetăţeni 
maghiari și manifestă interes pentru a contacta elemente autohtone cunoscute cu 
preocupări naţionalist-iredentiste; 

— la intrarea ori ieşirea din țara noastră s-au găsit asupra lor lucrări, publicaţii, 
memorii, scrisori ori alte materiale cu conţinut dușmănos sau care pot fi folosite în 
propaganda antiromânească,; 

— contactează persoane din baza de lucru a informaţiilor interne și le instigă la 
activități necorespunzătoare; 

— se află la studii în ţara noastră, provin din rândul emigrației române și exprimă 
convingeri reacționare; 

— sunt suspecte de apartenență la organizații sau grupări extremist-teroriste, cultice 
şi sectante ori sunt pretabile de a fi folosite de cercurile reacționare în acțiuni ostile 
îndreptate împotriva R.S. România. 

4. Identificarea elementelor care lansează şi întreţin zvonuri alarmiste, în 
scopul amplificării anumitor situaţii existente, urmărind crearea unor stări 
tensionale şi deteriorarea climatului politic. 

Asemenea informaţii vor fi căutate prioritar în situaţii deosebite, precum și cu 
prilejul unor evenimente interne și internaţionale, avându-se în vedere: 

— ascultătorii şi colportorii ştirilor transmise la posturile de radio „Europa 
Liberă“, „Deutsche Welle“, „B.B.C.“, „Vocea Americii“ etc., precum şi rudele și 
legăturile din țară ale angajaţilor şi colaboratorilor acestora; 

— elementele identificate ca autori de înscrisuri cu conţinut dușmănos; 

— emisarii centrelor cultice şi organizaţiilor reacționare din exterior, precum şi 
mediul sectanţilor din ţară; 

— persoane cunoscute cu concepţii și manifestări ostile din rândul românilor, cât 
și al străinilor aflaţi în ţara noastră sub diferite acoperiri. 

5. Depistarea deţinătorilor de armament şi muniții, precum şi a celor care 
intenționează să confecționeze sau să procure asemenea materiale pentru a le 
folosi în scopuri ostile. Se va acționa cu precădere asupra persoanelor care: 

— au făcut parte din organizația legionară ori din grupări subversiv-teroriste; 

— au fost condamnate pentru infracțiuni împotriva securității statului și au deţinut 
armament; 

— au făcut parte din armata burgheză sau aparatul de represiune burghez; 

— au fost reținute în tentativa de trecere frauduloasă a frontierei sau predate de 
organele de stat din țările vecine, intenționează să creeze anturaje în vederea trecerii 
frauduloase a frontierei, prin forțarea acesteia cu folosirea de armament; 

— sunt susceptibile de a se angrena în activităţi terorist-diversioniste; 

— pentru satisfacerea unor revendicări personale, amenință cu acţiuni violente; 

— sunt străini la studii sau se află în țară pentru alte activităţi în obiectivele, locurile 
şi mediile din competenţa informaţiilor interne, preocupaţi de a introduce armament, 
muniție şi substanțe explozive, în scopul de a organiza şi comite acțiuni terorist- 
diversioniste. 

6. Sesizarea stărilor de spirit negative cu tendinţe de a cuprinde un număr 
mare de persoane din sfera de preocupare şi de a degenera în acţiuni cu caracter 
turbulent, aşa-zis protestatare; depistarea instigatorilor şi a cauzelor reale ale 
nemulțumirilor. Vor fi investigate îndeosebi: 

— instituţiile de învățământ și locurile de cazare în care se află elevi și studenți; 

— persoanele care au solicitat plecarea definitivă din ţară; 

— instituțiile de artă-cultură, poligrafie, precum și mediul artiştilor liber- 
profesioniști; 

— cultele şi sectele, îndeosebi cele neoprotestante, în rândul cărora există elemente 
protestatare anarhice; 

— mediile intelectualilor din localitățile rurale, care-și desfășoară activitatea în 
domeniile învățământului, sănătății şi agriculturii; 

— mediile sătești în care există anumite nemulțumiri ce pot degenera în activități 
ostile ca urmare a incitărilor din partea unor elemente cunoscute cu poziție 
dușmănoasă. 

IL. În cadrul cooperării cu celelalte unități informativ-operative ale Departa- 
mentului Securităţii Statului, aparatul de informaţii interne va investiga permanent 
baza sa de lucru și va folosi posibilitățile proprii pentru obţinerea de date privind: 

— intenţii de atentat care ar putea pune în pericol securitatea statului; 

— acţiuni, intenţii sau preocupări de comitere a unor fapte cu caracter terorist- 
diversionist; 

— persoane pretabile la săvârşirea unor acte de spionaj, trădare, sabotaj, subminare 
a economiei naționale ori de redactare şi difuzare de înscrisuri cu conţinut incitator 
la acțiuni cu caracter ostil; 

— fenomene, fapte sau deficienţe de natură să provoace pagube avutului obştesc 
ori care pot genera infracțiuni în dauna economiei naționale. 

III. Analiza, sinteza şi exploatarea informaţiilor obținute vor asigura valo- 
rificarea eficientă a acestora, atât sub raport operaţional, cât şi pe plan informaţional, 
prin informarea sistematică a factorilor de decizie ierarhici. 

În acest sens, şefii serviciilor de informaţii interne vor analiza permanent 
informaţiile obținute în problemele din competență, hotărând măsuri concrete de 
clarificare sub toate aspectele și de exploatare operativă a acestora. 

Trimestrial, vor fi sintetizate informaţiile obținute în problemele cuprinse la 
punctele 1-5, care se vor raporta la Direcţia I, împreună cu concluziile desprinse și 
măsurile întreprinse. Informaţiile deosebite vor fi raportate imediat şi sistematic, pe 

măsura obţinerii lor. Cele privind aspectele de la pct. 6 se vor raporta periodic, 
îndeosebi premergător și pe parcursul desfășurării unor evenimente politice interne 
și internaţionale, precum și atunci când anumite stări de spirit sau fenomene 
negative din sfera de preocupare a informaţiilor interne au tendinţa de a se amplifica 
ori să degenereze în acțiuni necorespunzătoare, de natură să afecteze climatul politic 
sau ordinea publică. 

IV. Pentru realizarea obiectivelor prevăzute în prezentul plan vor fi întreprinse 
măsurile care se impun, avându-se în vedere şi următoarele: 

— Întocmirea planurilor de căutare a informaţiilor pentru fiecare problemă sau 
obiectiv aflat în răspunderea nemijlocită a cadrelor din serviciul (serviciile) de 
informaţii interne, pe baza tematicilor orientative ce vor fi trimise de către Direcţia |. 

— Reanalizarea, în funcţie de obiectivele, locurile, mediile, persoanele şi categoriile 
de informaţii ce trebuie căutate, a întregului potenţial informativ existent, iar pe baza 
concluziilor desprinse se vor stabili: 

— sursele cu posibilităţi, ce vor fi folosite în continuare în muncă; 

— sursele plafonate, fără perspective, cu care se va înceta legătura; 

— necesarul de noi recrutări pentru anul 1987, care să dea garanţia asigurării 
obținerii informaţiilor impuse de situația operativă pe profil de informaţii interne pe 
raza de competenţă. 

— Particularizarea, pentru fiecare sursă, a categoriilor de informaţii pe care le poate 
furniza, a persoanelor, obiectivelor, locurilor şi mediilor în care sau pe lângă care 
are posibilități reale de informare. 


Ori de câte ori se impune, prezentul plan va fi completat în funcție de mutațiile 
produse în situația operativă. 


Şeful direcţiei 
Colonel 


Raţiu Gheorghe 


A.C.N.S.A.S., fond documentar, dosar nr. 120, vol. |, f. 72-85. 

1987 august 3. Raport al Corpului de Control din Departamentul Securităţii 
Statului privind activitatea desfășurată de Serviciul V — Direcţia 
I în perioada ianuarie 1986-—iunie 1987 


Ministerul de Interne Strict secret 
Departamentul Securităţii Statului 

Corpul de Control 

Nr. 0085725 din 3 august 1987 


Raport 


Conform planului tematic aprobat, în perioada 1-12 iulie a.c., a fost controlată 
activitatea desfășurată de către Serviciul V din cadrul Direcţiei I, între 1 ianuarie 
1986-30 iunie 1987, care are în competenţă problemele: 

a) artă-cultură 

Coordonator maior Mălureanu Vasile 

ofiţerii: It. col. Achim Victor, 

maior Cobianu Ion, 
cpt. Despa lon şi 
It. maj. Huidu Gheorghe. 

b) presă-radio-televiziune-poligrafie 

Coordonator It. col. Vărzaru Gheorghe 

ofiţerii: maior Florea Alexandru-Gheorghe [și] 

cpt. Cusak Ion. 

C) „sănătate“ şi „justiţie“ 

Coordonator It. col. Popazu Vasile 

ofiţerii: cpt. Fărcaş Victor [şi] 

It. Gheorghe Daniela. 

Din organigrama serviciului, din luna martie a.c., lipseşte şeful acestuia. 

Analizând sub prisma celor două laturi pe care le comportă activitatea 
compartimentului, de execuţie (prezentăm în anexă” cele 22 instituţii şi unități 
subordonate acestora aflate în răspundere) şi de coordonare, îndrumare și control, 
au rezultat, în principal, următoarele aspecte de mai mare relevanţă: 

Documentele de organizare şi planificare a muncii, care sunt elaborate potrivit 
cerințelor şi exigenţelor conducerii Departamentului Securităţii Statului, pun în 
evidență faptul că sub conducerea șefului unităţii, col. Raţiu Gheorghe, și a 


* Nu există în dosar. 


713 


locţiitorului său, It. col. Anastasiu Gabriel, cadrele serviciului au militat pentru 
îndeplinirea sarcinilor ce le revin din documentele de partid şi legile ţării, din ordinele, 
orientările şi indicaţiile date permanent de secretarul general al partidului, preşedintele 
Republicii Socialiste România, Comandantul suprem al Forţelor Armate, tovarășul 
Nicolae Ceauşescu. Având în vedere specificitatea problematicii, care, în esenţă, 
cuprinde domenii ale muncii politico-ideologice, am insistat asupra acestui aspect, 
constatând că întreaga activitate de securitate s-a desfășurat cu respectarea prevederilor 
Hotărârii Comitetului Politic Executiv al C.C. al P.C.R. din martie 1979 privind 
întărirea controlului și îndrumării de către partid a muncii organelor de securitate. 

Examinând planurile de măsuri existente în fiecare problemă, cele de căutarea 
informaţiilor și de planificare a muncii, am desprins faptul că toate aceste documente 
au fost elaborate în spiritul Programului anual de măsuri al Departamentului 
Securităţii Statului, precum și în spiritul concluziilor și ordinelor date de Biroul 
executiv al Consiliului de conducere al Departamentului Securităţii Statului cu prilejul 
analizelor făcute — la acest nivel — pe domenii de activitate. A mai rezultat că în centrul 
preocupărilor a stat permanent realizarea conceptului de muncă preventivă în 
condiţiile fundamentate de Comandantul suprem. 

În ce privește aria de cuprindere, profunzimea și eficiența măsurilor întreprinse 
pe aceste importante domenii ale muncii de informaţii interne, pentru cunoașterea 
și stăpânirea situației operative, în vederea prevenirii oricăror activități îndreptate 
împotriva securităţii statului, reliefăm: 


Crearea, educarea, instruirea şi verificarea reţelei informative. 

— Pe planul activităţilor executate nemijlocit. 

Analizând reţeaua informativă din legătura ofițerilor serviciului, sub multiple 
aspecte (structură, amplasare, folosire), a rezultat că, pe ansamblu, sunt corespun- 
zătoare și se asigură, față de alte perioade, cunoașterea în mai bune condiţii, stăpânirea 
situaţiei informative din problemele, locurile şi mediile din răspundere. Reţeaua 
informativă cuprinde 171 persoane, dintre care 17 informatori, 7 colaboratori, 132 
cu aprobare și 15 gazde case de întâlniri, inclusiv o casă de lucru. Dintre acestea, 
136 au studii superioare și 35 studii medii. Aportul și calitatea informațiilor am pus-o 
în strânsă legătură şi cu vechimea în reţea și vârsta surselor, rezultând că, din punct 
de vedere al vechimii în reţea, 91 surse au între 1 și 5 ani, 49 între 5 şi 10 ani, 19 
între 10 şi 20 de ani, iar peste 20 de ani 3, după vârstă, 26 au până în 40 de ani, 135 
între 40 și 60 de ani, iar 10 peste această vârstă. 

În ce priveşte folosirea acestora, 71 sunt dirijate în realizarea sarcinilor ce decurg 
din dosarele de urmărire informativă existente și în totalitate în supraveghere 
informativă, asigurându-se totodată acoperirea locurilor și mediilor din răspundere, 
în general corespunzătoare, urmând a fi concretizată la capitolele în care diferitele 
domenii vor fi puse în discuție. Din analiză a mai rezultat că 53 surse au fost 

selecționate pentru rezolvarea unor sarcini în exterior, iar 24 cu posibilități în acţiuni 
interjudeţene. 

Sub aspectul dinamicii recrutărilor, în perioada de referinţă au fost introduse în 
reţea 42 persoane (40 surse, 2 gazde) și scoase, în același timp, 26 surse. Din studiul 
informaţiilor și al datelor furnizate, apreciem că loialitatea și calitatea persoanelor 
existente în reţea este, în bună măsură, corespunzătoare cerinţelor operative de 
cunoaştere și prevenire. În context, relevăm și faptul că, în obţinerea de informaţii, 
majoritatea ofiţerilor din serviciu folosesc în bune condiţii și cu eficienţă legăturile 
oficiale şi personalități din rândul creatorilor de literatură și artă și din celelalte domenii 
(sănătate, justiție şi presă), atât din Capitală, cât şi din teritoriu. 

Prezența în reţea a unor persoane cu prestigiu, datorat creației lor în domeniile 
în care activează, cu autoritate recunoscută, conferă calităţi şi posibilități de 
informare aparte, asigurând, într-o bună măsură, obținerea de informaţii privind aspecte 
şi activităţi dintre cele mai sensibile. 

Operativitatea și conspirativitatea sistemului de legătură cu sursele de informare 
sunt asigurate în mod corespunzător. Avem în vedere că majoritatea acestora dispun 
de locuinţe, birouri ori ateliere de creaţie unde se pot efectua întâlnirile în deplină 
securitate, în anumite situaţii, de mai multe ori într-o singură zi, în cazuri de urgență. 

— Pe planul activităţilor desfășurate în teritoriu. 

Reţeaua informativă existentă în aceste domenii de activitate cuprinde 6.339 
persoane, dintre care: 3.029 informatori, 1.233 colaboratori, 1.540 surse cu aprobare, 
129 rezidenţi, care în proporţie de circa 2.550 au o vechime în reţea între 5 şi 20 de 
ani, iar cu studii superioare sunt peste 2.870, cu menţiunea că şi în rândul acestora 
există scriitori de proză şi poezie, artiști plastici, dramaturgi, actori, instrumentiști, 
medici, ziarişti, magistrați, procurori şi alte categorii cu valoare profesională ridicată. 


Cu privire la procesul de supraveghere şi urmărire informativă. 

— Pe planul activităţii desfășurate nemijlocit. 

Din studiul efectuat s-a constatat că în supravegherea și urmărirea informativă s-a 
asigurat în mai bune condiţii aplicarea prevederilor programelor de măsuri, executarea 
ordinelor și indicațiilor conducerii Departamentului Securităţii Statului, în cele mai 
multe cazuri, în spiritul în care au fost date, ceea ce a condus la obţinerea unor rezultate 
pozitive în acoperirea informativă a obiectivelor, locurilor şi mediilor din competență, 
în cooperare cu celelalte unităţi centrale de securitate, iar în ansamblul acțiunilor 
întreprinse pentru aplicarea măsurilor ordonate de îmbunătăţire a culegerii informaţiilor 
s-a asigurat, cu fermitate sporită, prevenirea şi combaterea infracțiunilor ori altor fapte 
antisociale de competenţa organelor de securitate. 

S-a acționat mai calificat și cu mai multă profunzime pentru cunoașterea genurilor 
de activitate ostilă prevăzute în programele de măsuri, în parte, cauzele care le 
determină, precum și intervenții mai calificate în contracararea și diminuarea 
efectelor acestora. 

În acest sens, informaţiile obţinute prin rețeaua informativă proprie ori în 
cooperare cu celelalte unităţi centrale, pun în evidență că din exterior continuă să se 
exercite acțiuni dușmănoase de o deosebită intensitate și virulență, prin care se incită 
la crearea unei așa-zise mișcări contestatar-disidente și a altor forme de opoziție. 

Pe acest fond, serviciul își desfășoară activitatea de cunoaștere asupra 421 persoane 
aflate în supraveghere datorită atitudinilor lor politice și sociale necorespunzătoare 
prezente ori pentru faptul că au antecedente politice sau penale reacționare sau sunt 
descendenţi ai acestora, au rude ori legături în străinătate, îndeplinesc atribuţii de 
protocol şi B.D.S., călătoresc frecvent în exterior. 

Totodată, se desfășoară urmărire informativă asupra a 20 persoane, a căror activitate 
este supusă verificării unor dosare de urmărire informativă. 

În domeniul artei şi culturii, analiza situaţiei operative relevă că în atenţia 
organizaţiilor reacționare din exterior s-au aflat şi se află îndeosebi creatorii de 
literatură şi artă, iar postul de radio „Europa Liberă“ și în perioada de referință a 
continuat să aibă un rol de incitator, acţionând cu vehemență pentru tulburarea 
climatului din mediile literar-artistice prin determinarea unor persoane influenţabile 
şi oscilante să acţioneze împotriva intereselor statului român și să manifeste opoziție 
deschisă față de politica culturală a partidului. 

Pe fondul orientărilor date permanent de conducerea Departamentului Securității 
Statului, în anumite situaţii, la caz, s-a studiat cu mai multă profesionalitate şi atenţie 
activitatea și atitudinea unor creatori de literatură și artă, a altor categorii, asupra cărora 
emisiunile postului de radio „Europa Liberă“ pe teme sociale şi cultural-artistice, 
difuzate pe spaţii largi, au un anumit ecou, preluând elogierea persoanelor care 
promovează apolitismul în artă și se alătură celor predispuse la acţiuni așa-zis 
contestatare. Astfel, în perioada supusă controlului, ofiţerii care lucrează în acest sector, 
prin informaţiile obţinute de la rețea, cât şi prin celelalte mijloace specifice muncii 
de securitate, s-au exprimat cu mai multă claritate în ce priveşte atitudinea acestor 
persoane, cât şi asupra faptului că aprecierea unor creatori din România de către 
„Europa Liberă“ nu are criterii valorice, aceasta fiind făcută într-o strânsă asociere 
cu atitudinea şi orientările acestor categorii de persoane față de linia politică a 
partidului nostru. Prin datele existente, sunt semnificative încercările, maşinaţiunile, 
interpretările voit false şi tendenţioase ale unor acţiuni interne ale forurilor competente 
de către Octavian Paler, Mircea Dinescu, Alexandru Paleologu, Eugen Simion, Dana 
Dumitru, soţii Dimisianu, Nicolae Manolescu, Mircea Iorgulescu, Dan Hăulică și de 
mulți alţii, care au atitudine ezitantă, de conjunctură. 

În cadrul procesului de supraveghere, dar mai ales al urmăririi informative 
executate în acţiunile „Dina“, „Pop“, „Hasan“, „Tulceanu“, s-au obţinut informaţii 
din care rezultă fără dubii poziția unora dintre creatorii de artă care proferează injurii 
și calomnii la adresa orânduirii socialiste, a acelora care se situează pe poziții 
contestatare față de politica partidului și statului nostru ori care încearcă să dea 
semnificaţii politice unor nemulțumiri persoanele. Această ultimă atitudine a ridicat 

numeroase probleme colectivului de ofițeri în culegerea de informaţii cu operativitate, 
întrucât, atunci când își văd în pericol propriile interese, când apar situații de 
îmbunătățiri ideatice necesare ale unor lucrări sau filme, cerute de către forurile 
competente cu just temei, aceştia adoptă conduite dintre cele mai neprevăzute, se 
raportează cu argumente false la deschiderile Congresului al IX-lea al P.C.R. în 
legătură cu arta și cultura, devin chiar refractari şi ameninţă cu poziţii protestatare, 
în fond, se abat în mod grosolan de la linia politică pe care atunci când le convine, 
din punct de vedere material, o susţin. Datorită bunelor legături existente cu factorii 
de conducere, cu unii creatori de literatură și artă, care se mențin constant pe poziții 
de partid, ofiţerii au putut să obțină date şi informaţii chiar și în cazuri deosebite de 
dificile, care, judicios valorificate de către factorii competenţi, n-au degenerat. Așa 
de exemplu, sunt demersurile în legătură cu modificările înainte de lansarea pe piață 
a filmului „Domnişoara Aurica“, după un scenariu al lui Eugen Barbu; neavizarea 
filmului „Sezonul pescărușilor“, în regia lui Nicolae Opriţescu; blocarea, din 
noiembrie 1986, până recent, a apariției revistei „Secolul 20“, redactor șef Dan 
Hăulică, şi selecţionarea lucrărilor propuse pentru expoziţia personală de caricaturi 
de către graficianul Mihai Stănescu. 

S-a făcut, de asemenea, mai mult pentru cunoaşterea persoanelor din domeniu ce 
au legături cu angajaţi sau colaboratori ai posturilor de radio reacționare din 
străinătate. În acţiunile la care ne-am referit, au fost astfel stabilite persoane prin 
intermediul cărora se realizează legături în scopul transmiterii de date şi informații 
către cercurile reacționare din exterior și îndeosebi la elemente ca Monica Lovinescu, 
Virgil Ierunca, Marie-France Ionescu şi alții. În context, relevăm şi permanentizarea 
preocupărilor în vederea cunoașterii aprofundate, atât pe plan central, cât şi teritorial, 
a celor 101 creatori de literatură şi artă ale căror lucrări, mai mult sau mai puţin 
valoroase, au fost elogiate în exterior şi în special în cadrul emisiunilor „Europei 
Libere“, realizate de Monica Lovinescu, Virgil Ierunca și alții. Asemenea preocupări, 
în afara scriitorilor la care ne-am referit, au fost depistate prin mijloacele muncii de 
securitate și în rândul realizatorilor de film, dintre care se detaşează „Panaitescu“ şi 
„Damian“, al artiştilor plastici, dintre care mai semnificative sunt cazurile „Stan“, 
„Horia“ şi „Dragu“, precum şi anumite persoane din cadrul instituțiilor teatrale şi 
muzicale. 

Am desprins, de asemenea, faptul că, în procesul cunoașterii, conducerea unităţii, 
ofițerii care lucrează în problemă, pe baza prevederilor programelor de măsuri și a 
indicațiilor conducerii Departamentului Securității Statului, au pus accent şi au acţionat 
diversificat pentru protecția oamenilor de valoare, iar prin conducerile uniunilor de 
creaţie, inclusiv a Consiliului Culturii şi Educaţiei Socialiste, pentru temperarea şi 
influențarea pozitivă a anumitor elemente pretabile să se dedea la acţiuni așa-zis 
contestatare. Așa s-a procedat în cazurile „Dina“ şi „Pop“, spre exemplu, cărora li 
s-au micșorat posibilitățile de influențare a editării unor cărţi cu conţinut interpretabil, 
prin mutarea celei dintâi de la Editura „Cartea Românească“, iar prin discuţiile purtate 

de către factorii la care ne-am referit cu ambele elemente a fost zădărnicită 
încercarea acestora, de nuanță protestatară, de a strânge, pe un memoriu adresat 
conducerii de partid şi de stat, 56 de semnături ale unor creatori de literatură şi artă. 

Un volum mare de muncă şi cooperarea pentru coordonarea în bune condiţii a 
unor măsuri au fost necesare în cazul publicistului „Păun“, care, în general, a fost 
controlat informativ prin trimiterea unor surse din diferite medii, prin folosirea 
mijloacelor speciale T.O. mobile, cât și prin antrenarea, atunci când acesta s-a deplasat 
în diferite zone ale ţării, a forţelor de securitate și mijloacelor muncii de care se dispune, 
cu rezultate dintre cele mai bune. Menţionăm că în timpul deplasărilor acestuia, pe 
lângă controlul activităţilor sale, s-au obţinut informații de interes operativ care pun 
în evidenţă atitudini și concepţii politice ascunse cu grijă de acesta în alte împrejurări. 

Consiliul Culturii și Educaţiei Socialiste, Unitatea de comerţ exterior „Artexim“, 
Uniunea Scriitorilor, Asociaţia Oamenilor de artă din instituțiile teatrale şi muzicale 
sunt, în general, bine asigurate informativ, iar prin legăturile bune la care ne-am referit 
se obțin date, informații, şi — potrivit cerințelor programelor de măsuri — se 
acționează pentru prevenirea şi contracararea unor acţiuni ostile, precum și pentru 
protecția oamenilor de valoare. 

Trăgând învățţăminte din neajunsurile manifestate în perioadele anterioare, cât şi 
datorită aplicării cu mai multă consecvență a indicațiilor date cu diferite prilejuri de 
către conducerea Departamentului Securităţii Statului, pe lângă sporirea volumului 
de informaţii, apreciem că acestea s-au valorificat în mai bune condiţii, prin 
informările ierarhic promovate organelor competente, prin studiile de fenomen și 
analizele efectuate, care au avut relevanţă pentru organizarea procesului de 
supraveghere și urmărire informativă, mai apropiat exigențelor conducerii 
Departamentului Securităţii Statului. În legătură cu aceste analize, ţinem să 
menţionăm că au fost înţelese corect criticile severe formulate de conducerea 
Departamentului Securităţii Statului şi astfel, pe baza unor studii responsabile, s-au 
desprins concluzii reale şi au fost întreprinse măsuri pentru remedierea lipsurilor grave 
care s-au înregistrat în cunoașterea cauzelor ce au stat la baza unor refuzuri de a reveni 
în patrie din partea mai multor componenți ai Ansamblului de balet clasic și 
contemporan al teatrului „Fantasio“ din Constanţa. 

Pe planul activităţii desfăşurate în teritoriu, menţionăm că supravegherea 
cuprinde 717 persoane, dintre care, în perioada de referinţă au fost incluse 212 şi scoase 
149, iar urmărirea 213, dintre care 100 deschise în perioada supusă inspecției și 104 
incluse [închise — n.n.]. 

Fără a mai detalia, aceste persoane fac obiectul muncii de securitate, întrucât parte 
sunt cunoscute cu antecedente politice sau penale ori descendenţi ai unor asemenea 
elemente, altele au relaţii suspecte cu persoane din emigrație sau alţi străini, unele 
pentru manifestări politice necorespunzătoare, constituiri de anturaje ostile, preocupări 
de a realiza lucrări cu conţinut necorespunzător, intenții de rămânere ilegală în 
străinătate ori amenințări cu acte de protest. 

În problema „presă, radio-televiziune, poligrafie“, în conformitate cu pre- 
vederile Programului de măsuri al acesteia, serviciul a manifestat mai multă preocu- 
pare pentru realizarea controlului informativ asupra persoanelor (ziariști, redactori, 
reporteri şi ingineri, tehnicieni și alte categorii) din Asociaţia ziariştilor, Centrala 
industriei poligrafice și Radioteleviziunea Română, asupra sectoarelor și punctelor 
vulnerabile din acestea. 

Ținându-se cont de lipsurile și neajunsurile manifestate în aceste importante 
sectoare de muncă, cât și despre faptul că activitatea informativ-operativă, în 
trecutul nu prea îndepărtat, nu s-a ridicat la nivelul exigenţelor conducerii 
Departamentului Securității Statului, în perioada de referință s-a acţionat mai bine 
pentru dezvoltarea capacităţii de cunoaștere și stăpânire a situaţiei operative prin 
organizare a procesului de supraveghere și urmărire informativă, în cadrul căreia s-a 
conturat mai exact baza de lucru, s-au selecționat cu mai multă profesionalitate 
informaţiile care vizează atitudini și preocupări ostile din partea persoanelor din 
obiectivele și sectoarele problemei. Astfel, s-a stabilit că 70 persoane, dintre care 54 
din presă și poligrafie şi 16 din radioteleviziune, fiind influențați de propaganda 
dușmănoasă din exterior, fac comentarii ostile la adresa politicii partidului și statului 
nostru, iar 33 audiază şi colportează tendenţios ştirile difuzate de presa şi posturile 
de radio occidentale. În cooperare cu Serviciul 2, au fost depistate în aceste sectoare 
de activitate 13 persoane cu preocupări şi manifestări naţionalist-iredentiste. În 
culegerea de informaţii, un volum însemnat de muncă s-a depus pentru cunoașterea 
celor 19 persoane (14 din presă şi poligrafie şi 5 din radioteleviziune) care au solicitat 
plecarea definitivă din România. De asemenea, au fost identificate și s-au obţinut unele 
informaţii despre 313 persoane cu rude în străinătate (214 în presă şi poligrafie şi 
99 la radioteleviziune), iar cu privire la 47 se deţin informaţii că au relaţii suspecte 
cu străini. 

Pe plan teritorial, se află în supraveghere 118 persoane, 30 introduse în perioada 
controlată şi 32 scoase, iar în urmărire 48 (13 deschise şi 11 închise cu măsuri operative 
în perioada la care ne-am referit). 

În problema „justiţie“, potrivit cerinţelor programului și planului de măsuri ale 
conducerii Departamentului Securităţii Statului, s-a depus o activitate mai susținută 
pentru executarea la nivel calitativ superior a sarcinilor specifice, obținând, pe 
ansamblu, rezultate pozitive în planul cunoașterii şi stăpânirii situaţiei operative, 
precum și al prevenirii ori neutralizării acţiunilor ostile. 

Din studiul informaţiilor obţinute în această perioadă, sporite ca număr și valoare 
față de anii anteriori, rezultă că unele persoane din instituţiile juridice se situează pe 
poziţii de neloialitate, majoritatea din colegii de avocați, având manifestări ostile cu 
privire la legislaţia socialistă și la înfăptuirea actului de justiţie în ţara noastră, uneori 
chiar în incinta organelor de judecată, iar sub influenţa propagandei dușmănoase 
exercitate din exterior, audiază şi colportează calomniile la adresa politicii partidului 

şi statului nostru transmise de postul de radio „Europa Liberă“. Un număr de 27 jurişti, 
între care şi procurori și judecători, din judeţele Harghita, Mureș, Satu Mare, Cluj, 
Bihor, Sălaj, Arad și Alba, au fost semnalaţi că se situează pe poziţii naționalist- 
iredentiste maghiare, cu manifestări de acest gen și în unele cazuri, mai ales din rândul 
avocaţilor, chiar şi cu activităţi profesionale preferențiale pentru justiţiabilii de 
naționalitate maghiară; ca urmare a influențelor exercitate de către rudele și relațiile 
din străinătate, mai multe persoane din această categorie şi-au manifestat intenţia de 
a pleca definitiv din ţară, folosind căile legale și ilegale, la ora actuală fiind cunoscute 
23 persoane cu asemenea intenții. 

Se desprinde, de asemenea, concluzia că anumite elemente din sistemul justiţiei 
comit diverse acte de corupţie, trafic de influenţă și alte fapte infracționale, care pot 
crea stări de spirit necorespunzătoare sau neîncredere în aplicarea justiţiei, cele ..." 
elemente, din şase judeţe şi municipiul Bucureşti, arestate şi trimise în judecată pentru 
asemenea fapte în perioada analizată, precum și altele aflate în baza de lucru, susţin 
concluzia enunțată. 

Relevăm faptul că faţă de sensibilitatea și problematica acestui sector, s-a acțio- 
nat bine pentru evitarea creării unor situații necorespunzătoare, prin informarea facto- 
rilor competenţi la nivel central, care au procedat, acolo unde s-a impus, la 
întreprinderea de măsuri, ca schimbări din funcție, retrogradări, mutări în alte sectoare 
de activitate etc. 

În contextul problematicii existente, s-a acordat atenţie şi celor 87 elemente cu 
antecedente politice (42 legionari, 35 P.N.Ţ. şi P.N.L., 10 foşti condamnaţi) care își 
desfășoară încă activitatea în justiție, precum și celor 146 descendenți ai unor asemenea 
categorii de persoane identificați. 

Aceste preocupări au făcut posibilă cuprinderea în supravegherea şi urmărirea 
informativă a 317 elemente și închiderea prin iniţierea de măsuri operative a 15 
dosare de urmărire informativă, în teritoriu 22 în supraveghere și 13 în urmărire 
informativă. 

Totodată, cunoașterea mai temeinică a situației informativ-operative din problemă 
a creat posibilitatea întocmirii a 19 studii de fenomen și rapoarte pentru informarea 
comenzii unității, dintre care unele au fost promovate la conducerea Departamentului 
Securităţii Statului. 

Pe baza prevederilor Programului special de măsuri existent în problema 
„sănătate“, s-a acordat atenție sporită cunoaşterii în mai bune condiţii a situației 
operative, precum şi controlării în forme organizate de muncă a persoanelor din acest 
mediu care au fost sesizate cu aspecte ce intră în competenţa organelor de securitate. 

Rezultate vădit mai bune s-au obținut în perioada care face obiectul controlului 
îndeosebi în activitatea ce se desfășoară pe plan central de către colectivul din cadrul 
serviciului. Astfel, față de alte perioade, a sporit numărul persoanelor lucrate. De 


* Lipsă în text. 

exemplu, în supraveghere informativă se află 1.441, dintre care 1.314 în teritoriu, 
417 au fost incluse, iar 225 scoase. În urmărirea informativă se lucrează 243, dintre 
care 240 în provincie (120 deschise, iar 119 închise în perioada la care ne-am referit). 
Menţionăm, totodată, aportul informativ în probleme de interes pentru munca de 
securitate în legătură cu organizarea și desfăşurarea în ţara noastră a 11| manifestări 
ştiinţifice mondiale, printre care: „A 4-a Conferinţă Internaţională de Biofizică“, 
„Simpozionul internaţional de anestezie și terapie intensivă“, „Al V-lea Simpozion 
național de acupunctură“ și altele. 

S-au organizat măsuri informativ-operativ mai specifice asupra străinilor care au 
venit oficial în ţara noastră pe linia institițiilor din domeniile culturii, presei, 
radioteleviziunii, sănătății și justiției, reuşindu-se să se cunoască mai bine preocupările 
şi intențiile de natură ostilă, inclusiv asupra unor emisari. Într-un număr sporit de cazuri 
au fost întreprinse măsuri de contracarare, dezinformare ori influențare pozitivă. Așa 
de exemplu, au fost depistate intenţiile de a culege informaţii într-un obiectiv al Uniunii 
Scriitorilor de către Naegele Arthur Jolyon, şeful Biroului din Viena al postului de 
radio „Vocea Americii“, şi Dempsey Judy, şefa secției pentru Europa răsăriteană din 
cadrul redacției ziarului „The Irish Times“ și redactor la B.B.C. Împreună cu Direcţia 
a III-a, s-a acţionat corespunzător asupra acestora, în sensul că li s-a recomandat de 
către factorii competenţi să se rezume la obiectul vizitei pe care îl fac în ţara noastră. 
De asemenea, acțiunea de influențare pozitivă exercitată asupra ziaristului Geovani 
Baldari, italian, şi a lui Timo Martin, suedez, care ne-au vizitat ţara, în aprilie 1986, 
pe linie de presă și radioteleviziune; precum și a delegaţiei radioteleviziunii 
maghiare, în care, cooperându-se cu Serviciul 2, s-au obținut date pe baza cărora s-au 
realizat măsuri de influențare și informarea Unităţii Militare 0110. 

În contextul protejării contrainformative a cercetătorilor de valoare din rândul 
medicinii, s-au cules informaţii despre specialiști și reprezentanți de firme din 
străinătate care manifestă interes deosebit faţă de rezultatele cercetărilor acestora şi 
încearcă racolarea unora dintre ei, aşa cum sunt cazurile „Petrache“, medic, 
„Chimista“, cercetător, ambii producători ai unor produse farmaceutice, şi „Manta“, 
autor de aparatură medicală, asupra cărora s-a acționat în timp ce se aflau în străinătate, 
la manifestări științifice medicale, de către reprezentanţii unor firme străine, în scopul 
cedării secretului. Tot într-un asemenea scop a fost contactat, în țară, de către doi străini 
din R.F. Germania, „Speranţa“, aflat în contact operativ. De altfel, împreună cu 
celelalte unități, s-a acționat în mai bune condiţii asupra a 179 străini. 

Menţionăm că în majoritatea acestor cazuri unităţile speciale au intervenit prin 
măsuri specifice, îndeosebi în legătură cu intenţiile dușmănoase ale unor cercuri de 
intelectuali din emigrație, fiind, de asemenea, contracarate, în strânsă cooperare, unele 
încercări de influență negativă şi racolare, prin care se vizau așa-zise activităţi disidente 
sau alte acțiuni ostile. Totodată, prin unitatea de profil s-au elaborat cu rezultate bune 
dezinformări în 71 situaţii. 

Dată fiind îmbunătăţirea conlucrării cu unitățile de resort, s-a acordat o atenţie 
deosebită pe plan informativ beneficiarilor de burse, vizitatorilor misiunilor 
diplomatice şi bibliotecilor străine, celor care fac deplasări frecvente în Occident, 
întreţin legături neoficiale cu diplomaţi, ziariști sau alte categorii de străini. Se dețin 
mai multe informaţii în legătură cu activităţile inamicale ale unor atașaturi culturale 
din cadrul misiunilor diplomatice străine, care, coroborate cu altele, permit 
desprinderea de concluzii în ce priveşte activitatea ori atitudinea creatorilor de literatură 
și artă la care ne-am referit. 

Din studiul documentelor puse la dispoziţie rezultă că în ultimii doi ani avocații 
români au fost angajaţi pentru asistenţă juridică de către 4 misiuni diplomatice, 62 
firme comerciale şi 645 străini din diverse ţări. 

Speţele în care au fost solicitați juriştii români sunt predominante în succesiuni, 
înfieri de copii, accidente de circulație, contravenţii vamale, operaţiuni ilicite cu metale 
preţioase sau valută, infracţiuni comise cu violență (omucideri, vătămarea integrităţii 
corporale, violuri) şi în acțiuni în stabilirea paternităţii, în care au fost angajaţi 250 
avocaţi, care din informaţiile obținute rezultă că, în general, în relaţiile cu justițiabilii 
străini au respectat prevederile Decretului 191/1977. S-a constatat însă că şi dintre 
acestea sunt persoane semnalate cu manifestări dușmănoase ori preocupări de a 
permanentiza relaţiile cu străinii. 

În ce priveşte cunoaşterea şi contracararea acțiunilor ostile țării noastre preconizate 
de francmasonerie, din cele 20 cazuri în care sunt asemenea suspiciuni, 5, și anume 
acțiunile „Socrate“, „Hasan“, „Panaitescu“, „Păun“ şi „Tulceanu“, se lucrează de 
serviciul analizat, iar restul de către 9 securităţi judeţene şi a municipiului Bucureşti. 

În acţiunea „Eterul-“, se întreprind măsuri asupra unui număr mai mare de persoane 
aflate în supraveghere informativă şi la care am făcut referiri, menţionăm doar faptul 
că compartimentul lucrează prin dosare de urmărire informativă, cu rezultate în general 
bune, 6 persoane, iar 5 surse au fost folosite în exterior pentru rezolvarea unor aspecte 
de profil. 

Potrivit reglementărilor în vigoare, au fost luate măsuri pentru creșterea răspunderii 
factorilor competenţi şi a personalului muncitor din instituţiile de artă-cultură, presă, 
sănătate şi justiţie în ce priveşte respectarea prevederilor legale referitoare la 
apărarea secretului de stat, a modului de stabilire a relațiilor cu străinii. 

În acest sens, au fost verificate toate categoriile de persoane, dat fiind şi 
specificul instituţiilor respective, 19 fiind avizate negativ, şi s-au organizat 42 controale 
de fond şi sondaj, lipsurile constatate fiind remediate pe loc; menţionăm în context 
conlucrarea eficientă cu Unitatea Militară 0500 A. 

În aplicarea ordinelor privind apărarea şi promovarea intereselor satului nostru 
în sfera relaţiilor de comerţ exterior și de cooperare economică internațională, au fost 
luate măsuri de cunoaștere a sarcinilor de export ale unităților Consiliului Culturii 
şi Educaţiei Socialiste, printre care I.C.E., „Artexim“, şi ale Ministerului Sănătăţii, 
cu profil de cercetare și microproducţie, pentru îmbunătăţirea documentației unor 

produse farmaceutice şi aparatură medicală în vederea promovării la export, precum 
şi a selecționării de cadre medicale pentru trimiterea lor în exterior în calitate de 
cooperanți. Prin măsuri specifice, se acționează pentru realizarea în ţară a unor 
tipărituri, precum şi a unor producţii cinematografice în regim de prestare de servicii, 
care pe lângă aportul valutar să realizeze și să contribuie la mai buna prezentare şi 
susținere a intereselor statului nostru în străinătate, pe plan istoric şi cultural. În 
domeniul medical, s-a contribuit în 72 situaţii la urgentarea autorizării exportului de 
produse farmaceutice românești. 

În mod cu totul aparte, punem în evidență contribuţia întregului efectiv al servi- 
ciului la toate misiunile de securitate și gardă prilejuite de activitățile Comandantului 
suprem, atât în ţară, cât şi în străinătate, ori de vizitele efectuate de înalți oaspeți de 
peste hotare, pe plan informativ-operativ și de participare directă la activităţile grupei 
„Selector“ ori la realizarea dispozitivelor de securitate, care au însumat peste 170 zile. 

Concluzionând, pe ansamblul ţării, în problemele date în competenţă, în 
supraveghere se află 2.320 persoane, iar în urmărire informativă 588. Au fost incluse 
în prima formă de lucru 717 persoane şi scoase 481, iar în a doua s-au introdus 287 
persoane și finalizat 292, prin închiderea dosarelor, cu măsuri operative. 

În ce privește activitatea preventivă, din multitudinea şi diversitatea acesteia, 
menţionăm 34 dezbateri publice, 190 avertizări, 1.381 atenţionări și influențări 
pozitive, 48 anturaje destrămate, cuprinzând peste 215 elemente; 460 cazuri din baza 
de lucru specifică au fost finalizate prin măsuri întreprinse de organele de miliţie, 
195 străini au fost atenţionaţi ori influenţaţi pozitiv, iar 5 declaraţi indezirabili. În 
2.113 situaţii s-a acționat prin avizări negative, întrucât existau suspiciuni că 
solicitanții vor refuza înapoierea în ţară. Tot în scop preventiv, s-au organizat acțiuni 
de pregătire contrainformativă de grup și individuale, cuprinzând peste 4.000 
persoane. Totodată, în 40 cazuri se acționează pentru protejarea unor valori spirituale 
şi materiale deosebite, precum și a mai multor personalităţi ale vieţii cultural-artistice 
și ştiinţifice. Dat fiind specificul problemelor pe care le analizăm, marea majoritate 
a celor 4.571 informări făcute organelor de partid și conducerilor ministerelor şi 
celorlalte organe centrale şi teritoriale din competenţă au avut un caracter pur preventiv. 

În materie, un rezultat de substanţă s-a obţinut, este adevărat, după multe critici 
ale conducerii Departamentului Securităţii Statului, în publicarea unor cărți cu conținut 
ideologic necorespunzător, menționăm că în perioada controlată nu s-a mai publicat 
nici o astfel de lucrare, față de anii 1984-1985, când au văzut lumina tiparului 4, fiind 
difuzate, iar altele 6 au fost modificate în stadiul de semnal. 

În culegerea de informaţii în procesul supravegherii și urmăririi informative, s-au 
folosit de către Serviciul 5 în 12 acţiuni filajul, 23 mijloace T.O. mobile („Păun“, 
„Hasan“, „Panaitescu“, „Lectorul“ și „Tulceanu“), 426 mijloace 1.T.1., 43 L.C.T,, fiind 
în exploatare 7 mijloace T.O. complexe şi 312 prin surse „S“. 

Informaţiile obținute au mai fost valorificate și prin promovarea la conducerea 
Departamentului Securităţii Statului a 236 rapoarte, 32 studii, analize şi sinteze. 

La rezultatele bune obţinute, un aport şi-a adus şi organizaţia de bază de partid, 
care a mobilizat comuniștii pentru însușirea profundă a documentelor de partid și a 
legilor ţării şi aplicarea lor în practică în mod neabătut, pentru îmbunătăţirea 
permanentă a stilului de muncă şi executarea exemplară a ordinelor, la care au răspuns 
în totalitate, totuși pentru eficiența și calitatea muncii în ansamblu, [se remarcă] ofițerii: 
It. col. Achim Victor, It. col. Popazu Vasile, It. col. Vărzaru Gheorghe, mr. Florea 
Alexandru-Gheorghe și cpt. Fărcaș Victor, penultimul mai ales pentru activităţile în 
cadrul grupei „Selector“. 


Raportând rezultatele obţinute în munca de securitate desfăşurată în 
problemele analizate la situaţia operativă, dar mai ales la complexitatea şi 
dinamica ei, influențate fiind într-o mare măsură de exercitarea acţiunilor 
dușmănoase şi de propagandă anticomunistă ale cercurilor reacționare din 
străinătate, prin care se incită la iniţierea unei așa-zise mișcări contestatar- 
disidente şi a altor forme de opoziţie, trebuie să remarcăm că, cu toată 
substanţa realizărilor pozitive, în activitatea de ansamblu a serviciului se mai 
manifestă încă lipsuri. 

Punem în atenţia întregului colectiv al serviciului faptul că adoptarea unor poziții 
şi atitudini necorespunzătoare, preocupările de iniţiere a unor activităţi ostile, 
exagerarea nemulțumirilor de ordin personal şi amenințările cu săvârșirea unor acţiuni 
protestatare, devenite „leit motiv“, sunt și consecința neimplicării militantist- 
revoluţionare a unor cadre cu responsabilități de analiză și apreciere valorică și politică 
din instituţiile competente. Sunt situaţii când în creațiile literare, artistice, în 
producții cinematografice, se comit abateri cu tendinţă de la ideologia partidului nostru, 
sunt chiar rebuturi din acest punct de vedere, așa cum este de exemplu filmul 
„Glisando“, în regia lui M. Danieliuc, dar nu se califică astfel, în toate cazurile, de 
către cei responsabili (editori, comisii de vizionare etc.), lăsând ca aprecierile să fie 
făcute la niveluri superioare de cadre de la Consiliului Culturii şi Educaţiei Socialiste 
şi de la C.C. al P.C.R., cauzele unor astfel de atitudini nu au fost suficient investigate 
informativ pentru a fi elucidate. Din aceste motive, în preocupările serviciului au mai 
existat și anumite probleme care nu făceau obiectul muncii de securitate, chiar dacă 
ele vizau persoane aflate în atenţie. În context, nu s-a înţeles pe deplin spiritul unor 
ordine rezolutive ale tovarăşului general-colonel Iulian Vlad, care pun repetat 
întrebarea dacă aspectele respective se cunosc de cei în drept să le rezolve. 
Considerăm că este necesar ca prin măsurile specifice proprii muncii de securitate 
Și, în limitele competenţelor oferite de partid, să ne pronunțăm asupra motivelor ce 
determină asemenea atitudini, uneori chiar inacțiuni. 

În ce priveşte activitatea de protecţie contrainformativă a tuturor categoriilor de 
persoane care lucrează în domeniile date în competența Serviciului 5 și lucrarea bazei 
de lucru, raportăm; 

În primul rând, în obţinerea informaţiilor cu continuitate în procesul de supra- 
veghere informativă referitoare la persoanele aflate în atenţie pentru activităţi de genul 
celor la care ne-am referit în mod repetat, nu se face într-o organizare optimă. Punând, 
din acest punct de vedere, în discuţie sectoarele de artă și cultură existente în Capitală, 
se constată că supravegherea informativă planificată, nu neapărat evidenţiată pe 
calculator (trebuie însă analizat și acest aspect) se desfăşoară în puţine cazuri, 88 de 
către Serviciul 5 din Direcţia I și numai 470 la Securitatea municipiului București. 
Se impune ca această situaţie să fie analizată, în spiritul ordinelor existente, 
împreună cu Securitatea municipiului București, pentru a se delimita această 
categorie de persoane asupra căreia trebuie să se acționeze calificat pentru a se putea 
valorifica permanent şi în mai bune condiţii informaţiile, astfel încât anumite 
situații, pe cât posibil, să nu mai surprindă. 

În al doilea rând, conlucrarea cu unitățile speciale de securitate, cu toate 
îmbunătățirile survenite, nu se realizează la intensitatea cerută de programul de măsuri 
şi din această cauză valorificarea informaţiilor obținute despre activitatea elementelor 
intelectuale de vârf din cadrul emigrației reacționare nu a fost întotdeauna 
corespunzătoare, îndeosebi sub aspectul eficienței măsurilor întreprinse. În context, 
menţionăm că nici acţiunile de dezinformare nu satisfac în privinţa numărului acestora. 

În al treilea rând, în depistarea celor vizaţi de organizaţii străine din exterior, fie 
pentru instigarea lor la acţiuni ostile ori folosirea la culegerea informaţiilor care să 
alimenteze propaganda antiromânească, s-au obținut — într-adevăr — unele rezultate, 
fiind clar că „Dina“, „Pop“, „Damian“ și „Hasan“ transmit prin „Panaitescu“ date 
cu privire la activitatea creatorilor de artă și cultură către „Europa Liberă“ — via Paris 
(Monica Lovinescu, Virgil Ierunca, Marie-France lonescu). Nu se poate însă afirma 
că s-a făcut totul pentru a afla și alte persoane înscrise în acest joc şi care transmit 
date în exterior. Colaţionând conținutul unor informaţii obţinute chiar și prin 
mijloace T.O., cu privire la anumite atitudini, analize, alte activități interne ale unităților 
de creaţie ori discuţii critice asupra unor titluri de cărţi ori filme cu abateri 
ideologice, cu textele difuzate de „Europa Liberă“, frapează similitudinea unor idei, 
cât şi amănuntele preluate pe marginea unor activități desfășurate în cerc restrâns şi 
fără participarea de persoane din filiera arătată, ceea ce confirmă concluzia. În legătură 
cu acest ultim aspect, scoatem în evidenţă și faptul că, în pofida măsurilor întreprinse 
după decretul nr. 408/1985, unele persoane din aceste domenii, în special scriitori, 
continuă să întrețină relaţii neoficiale cu diplomaţi, ziariști sau alți străini, legături 
care, şi pe acest fond de indisciplină, nu au fost controlate informativ suficient 
împreună cu unitățile specializate, aspect care trebuie avut, prioritar, în vedere în viitor. 

În domeniul artelor plastice, nu s-a acţionat suficient de operativ şi organizat pentru 
executarea întocmai a ordinelor date de conducerea Departamentului Securității 
Statului cu diferite prilejuri şi din această cauză la ora actuală există mai multe 
semnalări neelucidate pe deplin, cum sunt — spre exemplu — cele referitoare la folosirea 
de către anumiţi pictori de simboluri cu mesaje necorespunzătoare sau interpretabile 

din punct de vedere ideologic în lucrările pe care le execută. În același timp, au fost 
obținute informații şi s-au primit rapoarte de la unele securități judeţene din care rezultă 
că, în mai multe muzee, un număr însemnat de pânze originale ale unor pictori clasici 
români și străini, diferite lucrări de grafică şi colecţii de obiecte de artă, sunt supuse 
degradării ori pericolului sustragerii datorită neglijențelor manifestate în conservarea 
Şi asigurarea pazei acestora, dar serviciul nu a insistat în măsura necesară la forurile 
competente pentru remedierea situaţiei. În august 1982, tovarășul general-colonel 
Iulian Vlad, analizând situaţia informativ-operativă din unităţile muzeale, a stabilit 
mai multe obiective şi sarcini, dar din 1985, datorită lipsei de informaţii de 
profunzime, puţine studii de fenomen și informări de profil au putut fi prezentate 
conducerii Departamentului Securităţii Statului. 

La Radioteleviziunea Română, unde îşi desfășoară activitatea circa 3.000 
persoane, dintre care 117 cunoscute cu probleme pe linia muncii de securitate (7 cu 
antecedente politice ori penale, 35 sunt descendenţi ai acestor categorii de persoane, 
135 au rude peste graniţă ori întreţin relaţii neoficiale cu străini), nu se realizează 
încă o supraveghere informativă eficientă asupra tuturor celor aflați în atenţie. Astfel, 
în 1986 şi primul semestru al anului 1987 nu s-a întreprins nici o măsură de verificare 
prin mijloace ale muncii de securitate asupra a 23 persoane cu rude în străinătate, 
precum și a 21 descendenţi de legionari și P.N.Ţ.-işti, neexistând nici un control asupra 
poziţiei și atitudinii manifestate de aceştia în activitatea profesională, care, la unii 
dintre aceștia prin excelenţă este ideologică. De asemenea, despre cele 44 elemente 
aflate în prezent în Radioteleviziune raportate în 1982 conducerii Departamentului 
Securităţii Statului că ridică diferite probleme pe linia muncii de securitate, 
materialele informative obținute în ultimii doi ani sunt sporadice şi neconcludente. 

În general, activitatea de valorificare a potenţialului informativ nu se ridică la 
nivelul cerințelor impuse de importanţa, sensibilitatea și vulnerabilitatea obiectivului, 
calitatea informaţiilor obținute nepermiţând, întotdeauna, soluționarea operativă a unor 
cazuri aflate în lucru şi clarificarea deplină a anumitor semnalări. 

Minusuri în supravegherea informativă se manifestă și în celelalte sectoare de 
activitate (sănătate, justiţie, presă şi poligrafie) şi, ca argument, relevăm una dintre 
consecinţe, refuzul înapoierii în țară, în perioada de referință, a 184 persoane, dintre 
care 13 surse, ponderea fiind deţinută de către medici (82), creatori de literatură şi 
artă (87). 

În ce priveşte urmărirea informativă, rezultatele obţinute sunt evidente și în 
majoritatea acţiunilor aflate în lucru direct de către ofiţerii serviciului se lucrează cu 
profesionalitate și discernământ politic, fiind cazuri complexe, multe în controlul 
conducerii Departamentului Securităţii Statului. Cu toate acestea, se manifestă însă 
şi o seamă de neajunsuri. Astfel, în acţiunea „Păun“, publicist la „Contemporanul“ 
nu toate informaţiile obținute de-a lungul anilor sunt aprofundat analizate și corelate 
într-o anume succesiune. Din recentele analize și informări promovate ierarhic s-au 
scăpat din vedere aspecte din viaţa acestuia care au o anumită relevanţă, și anume: 
faptul că încă din 1969 s-a aflat în legătură cu atașatul militar al S.U.A. acreditat la 


726 


București, căruia, din surse sigure, rezultă că îi furniza informaţii despre legăturile 
sale cu Mircea Eliade, pe când s-a aflat în S.U.A., atitudinea sa, concepţii politice 
expuse la Sibiu cu prilejul unei vizite făcute lui C. Noica şi chiar răspunsul dat la o 
întrebare la biblioteca „M. Sadoveanu“, la 13 martie a.c., când și-a lansat ultimul 
volum de poezie publicat, a afirmat: „... asta a fost surpriza mare că am fost 
cuminte...“, nu a fost interpretată și corelată îndeajuns de aprofundat cu alte 
informaţii existente. 

O lipsă de fond a celor 9 acţiuni care vizează scriitorii rezidă în aceea că nu se 
lucrează activ o serie de legături ale acestora, aspect care explică şi mai bine minusurile 
arătate la supravegherea informativă. Un singur exemplu, în cazul „Dina“ rezultă că, 
la un anume dr. Boieraș, obiectiva şi alte legături ale sale se adună frecvent, urmăresc 
filme video, poartă discuţii, însă nu s-a acționat, evident prin mijloace T.O., la acesta. 

În acțiunea „Socrate“, deschisă în martie 1984 asupra unui scriitor semnalat că 
întreţine legături cu mai mulți străini, unii suspecți de apartenenţă la francmasonerie, 
dosar analizat de tovarășul general-colonel Iulian Vlad în iulie 1985, prilej cu care 
a ordonat ca măsurile în caz să vizeze mai ales natura relațiilor cu străinii și să i se 
raporteze concluziile analizelor de stadiu, dar în 1986/1987 despre obiectiv s-au obținut 
un număr redus de informaţii şi de la surse ale altor unităţi din București și provincie, 
care au posibilități limitate pe lângă obiectiv, fiind practic asigurat în Capitală numai 
prin folosirea de mijloace speciale de tip I.C.T. la domiciliu. Nu s-a executat ordinul 
de a se raporta stadiul desfășurării acțiunii şi nu s-a cooperat cu Direcţia a III-a în 
descifrarea naturii relaţiilor cu străinii, „Savin“ — muzicolog, deschis în iulie 1974 
pentru manifestări ostile cu privire la politica partidului și statului nostru în domeniul 
culturii, nu este asigurat informativ corespunzător, în anii 1986/1987 despre obiectiv 
obținându-se doar 5 semnalări de la 4 surse, dintre care „Dumitru“, cu posibilități 
pe lângă urmărit, n-a furnizat în această perioadă decât două note. 

O lipsă pe care o considerăm de fond rezidă în faptul că în cazurile aflate în 
supraveghere, dar mai ales în urmărire, informaţiile obţinute se exploatează în unele 
informări, după care ele nu se mai pun în evidenţă și nu se mai valorifică în totalitate 
în alte etape și momente operative, mai evidente fiind datele obținute asupra 
legăturilor ce apar în acţiuni. O altă deficiență, pe acest plan, o constituie informaţiile 
care vizează străinii și activităţile acestora rămase neimplementate pe calculator pe 
fişe de tip L.O.P.R., sens în care într-o perioadă de 6 luni, selectiv, să fie introduse 
în sistemul informatic. 

Minusurile semnalate în procesul supravegherii şi urmăririi informative sunt 
într-o strânsă asociere cu lipsurile manifestate de ofiţeri în folosirea mijloacelor 
speciale ale muncii de securitate şi în special a reţelei informative proprii, care 
nu în totalitate are randament, continuitate în culegerea de informaţii şi 
posibilităţi de penetrare. După cum rezultă din raport, în bună măsură, în rețeaua 
informativă sunt surse împreună cu care s-au rezolvat sarcini de importanţă în 
problemele de fond ale muncii de securitate pe care le reclamă majoritatea sectoarelor 
date în competenţa serviciului. S-a pătruns, în conlucrare cu unitățile speciale, pe lângă 

unele vârfuri ale intelectualității din emigrația reacționară, inclusiv pe lângă unii 
colaboratori ai postului de radio „Europa Liberă“, s-au organizat acţiuni de 
propagandă şi contrapropagandă și obținut informaţii despre o seamă de străini care 
au venit în ţara noastră pe diferite domenii (artă-cultură, sănătate, radio-televiziune, 
instituții teatral-muzicale etc.). Sunt surse care au fost şi sunt antrenate în combinații 
inteligent concepute și cu deschideri de perspectivă în promovarea intereselor 
României pe planuri multiple, în obținerea de aport valutar și de influențarea pozitivă 
ale unor persoane din străinătate, în sensul de a prezenta prin lucrări, articole și alte 
mijloace realităţile existente în viața social-politică a ţării noastre. Informativ, s-a 
pătruns în clandestinitatea unor activităţi, în subtilitatea unor activități așa-zis de tabără 
sau a unor poziţii chipurile militante și obţinut, de asemenea, rezultate în protejarea 
oamenilor de valoare din domeniul artei şi culturii cu funcții în cadrul uniunilor de 
creaţie, autori de produse farmaceutice și aparate medicale, cadre din justiție, presă 
şi radioteleviziune. 

Cu toate acestea, ofițerii nu au reușit să valorifice intens şi la capacitatea reală 
posibilităţile unor surse şi, de asemenea, în alte situaţii au supraapreciat calitățile și 
forța de penetrare a unor informatori, în special în culegerea de informaţii despre 
persoane care prezintă interes aflate în exterior. Din acest punct de vedere, s-au 
întreprins măsuri în spiritul ordinului conducerii Departamentului Securităţii Statului, 
însă considerăm că este necesar ca atât pe plan central, dar mai ales pe plan teritorial, 
să se opereze o reevaluare în ce priveşte folosirea surselor în culegerea de informaţii, 
în cooperare cu unitățile speciale, în primul rând din exterior, dar și pe plan interior, 
în interese și acțiuni interjudeţene, întrucât din analiză a rezultat că nu toţi cei care 
au fost selecționați pe baza acestor criterii dau randamentul scontat. În ce privește 
rețeaua informativă a serviciului, mai relevăm faptul că datorită unor măsuri 
organizatorice, parte din ea, şi respectiv cea care lucrează în domeniul cinematografiei, 
nu dă randamentul de care efectiv ar fi capabilă, întrucât nu a existat continuitate în 
dirijarea concretă a acesteia. 

Reţeaua informativă folosită în obiective cum ar fi Consiliul Culturii şi Educaţiei 
Socialiste, Uniunea Scriitorilor, privind activitatea intrinsecă a celor care încadrează 
acestea, precum și reţeaua informativă de la Radioteleviziunea Română, presă, justiție 
şi cinematografie, nu în totalitate răspunde prin randamentul dat comandamentelor 
prevăzute în planurile de căutarea informațiilor, a cerinţelor reclamate de situaţia 
operativă din cadrul fiecărui sector în parte. Așa de exemplu, în patrimoniul de 
informaţii existent în cadrul serviciului, pe care îl apreciem, sunt puţine date despre 
cadrele care nu fac neapărat parte din nomenclatură și care își desfășoară activitatea 
nu tocmai corespunzător, aşa după cum am arătat, în sectoare deosebit de importante 
privind arta și cultura ţării noastre. 

Semnalăm că din studiul în totalitate al rețelei informative rezultă, în plus față 
de imperfecţiunile în dirijarea şi folosirea la care ne-am referit pe larg, că 25 au un 
randament mai slab, sub posibilități. 

În legătură cu munca de coordonare, îndrumare şi control la compartimentele 
de informaţii interne din teritoriu, a rezultat că aceasta s-a desfășurat organizat, ofițerii 

serviciului și coordonatorii de probleme au fost repartizați pe securitățile judeţene 
(câte 5 securități judeţene), îmbinând deplasările pe profilul activităţilor coordonate 
cu cele la nivelul serviciului și chiar al Direcţiei, în cazul maiorilor Mălureanu Vasile 
şi Cobianu Ion și It.-col. Achim Victor, Popazu Vasile și Vărzaru Gheorghe, care sunt 
ofiţeri de legătură ai unităţii pentru câte o securitate judeţeană. Principala metodă 
folosită în creşterea calităţii și eficienţei cadrelor din compartimentele corespondente 
teritoriale a constat în analiza activităţii acestora asupra principalelor capitole ale 
muncii și sprijinul concret pe cazuri prin deplasări la faţa locului, totalizând în perioada 
de referință 498 zile de activitate în teren. Se remarcă, în același timp, contribuţia 
serviciului în dezvoltarea măsurilor inițiate în dosarele de urmărire informativă cu 
problematică mai complexă, dintre care 32 sunt luate în control pe linia serviciului, 
activitate care apreciem că a reprezentat în mai multe cazuri un sprijin efectiv pentru 
clarificarea suspiciunilor ori, după caz, iniţierea unor măsuri combinative de 
neutralizare, temperare și influențare pozitivă. Din iniţiativa conducerii direcției, la 
sfârşitul anului trecut și trimestrul ] din anul curent, au fost solicitate şi analizate la 
acest nivel 166 dosare de urmărire informativă din teritoriu, ceea ce a permis, pe lângă 
o evaluare mai exactă a situaţiei informativ-operative pe ţară, şi posibilitatea 
intervenției directe în cazurile mai importante. Restul dosarelor de urmărire 
informativă aflate în lucru la serviciile corespondente din teritoriu au fost analizate, 
în totalitate, unele de mai multe ori, cu prilejul deplasărilor efectuate. În baza ordinului 
dat de tovarășul ministru secretar de stat Tudor Postelnicu de a se elimina din rețeaua 
informativă sursele cu aport redus sau care ridică probleme în colaborarea cu organele 
de securitate, în primul trimestru al anului 1987, ofiţerii serviciului au analizat integral 
rețeaua informativă din legătura cadrelor care își desfășoară activitatea pe profilul 
Serviciului 5, stabilind, prin note de dirijare, măsuri pentru valorificarea superioară 
a potenţialului informativ existent, eliminarea din reţea a surselor necorespunzătoare, 
precum și ceea ce trebuie întreprins pentru verificarea loialității. Ca o activitate 
specifică serviciului, menționăm deplasările efectuate pentru coordonarea măsurilor 
întreprinse cu ocazia unor manifestări cultural-artistice ori pe profil medical, cu 
caracter naţional, interjudețean sau cu participanți străini. 

Cu toate acestea, așa cum a rezultat din controalele efectuate la 8 securități judeţene 
şi la cele 2 servicii de profil de la Securitatea municipiului Bucureşti, în activitatea 
de supraveghere şi urmărire informativă desfășurată în teritoriu persistă încă 
numeroase neajunsuri, de care se fac vinovaţi și ofițerii Serviciului 5. 

În primul rând, preocupaţi de problematica muncii nemijlocite din Capitală, au 
neglijat coordonarea și sprijinul activităţii specifice din teritoriu, la unele securității 
judeţene, apreciate ca având o pondere mai redusă pe linia serviciului, deplasările 
s-au efectuat la mari intervale de timp. În legătură cu acest aspect, reținem că încă 
nu s-a executat ordinul tovarăşului general-colonel Iulian Vlad dat la bilanţul 
activității Direcției | pe anul 1986, de a fi predate la Securitatea municipiului București 
unele instituţii din subordinea Ministerului Sănătăţii şi din domeniul justiției, pentru 
a se putea crea un echilibru între activitatea nemijlocită și cea de coordonare, îndrumare 
ŞI sprijin. 

În al doilea arând, la unele compartimente teritoriale, anumite neajunsuri persistă 
de mai mult timp, deşi au fost sesizate de cadrele serviciului cu ocazia deplasărilor, 
întrucât nu s-a manifestat fermitatea necesară faţă de cei care nu-și îndeplinesc 
corespunzător atribuţiile și nu s-au găsit modalităţi eficiente pentru a determina — acolo 
unde situația impunea — măsuri, mergând până la înlocuirea ofiţerilor în cauză. 

Avem în vedere faptul că activitatea pe linia problemelor Serviciului 5 continuă 
să nu se ridice la nivelul cerinţelor situaţiei informativ-operative şi a exigenţelor 
programelor speciale de măsuri la securitățile judeţene Brașov, Mehedinţi, Timiș (în 
problema „sănătate“), Cluj şi Brăila, de mai mulți ani. 

Ne adresăm în modul cel mai serios posibil în ce privește perfecţionarea, 
profunzimea și rigurozitatea analizelor care se fac în teritoriu. Este greu de explicat 
faptul că cei 96 scriitori ori poeţi din generația mai tânără a Capitalei, elogiați 
sistematic în emisiunile postului de radio „Europa Liberă“, nu se află în atenţie, în 
forme organizate. Se pune problema ce analizăm când mergem în activitatea de 
control, de coordonare. Ce se poate spune în cazul „Silviu“, poet din Focşani, care 
după ce a fost „luat în braţe“ de Monica Lovinescu și Virgil lerunca a început subit 
să fie curtat de mulţi creatori de literatură de primă mână, a trebuit să treacă însă 4 
ani până când acțiunea a fost luată în control şi orientată corect, timp în care ofițerii 
de la securitatea respectivă, tactic, au comis şi greșeli. Lipsa de exigență s-a dovedit 
şi în acţiunea „Dinu“, din Târgu Mureș, în lucrarea căreia serviciul de linie respectiv 
a dovedit indisciplină, practic nu a executat ordinele direcției. 

În al treilea rând, la Securitatea municipiului București activitatea de sprijin şi 
coordonare s-a axat mai mult pe cazuri, este adevărat, prioritare, şi mai puţin s-a avut 
în vedere organizarea și desfășurarea globală a activităţii de securitate în problemele 
din competență, deși aceasta se impunea, cu atât mai mult cu cât în perioada de 
referinţă a existat în serviciile corespondente din această unitate o fluctuaţie de cadre, 
dintre care unele nou venite, mai multe sectoare trecând de la un ofiţer la altul. 

Analizând modul în care se desfășoară pregătirea cadrelor din serviciu, am constatat 
că procesul de învățământ este organizat în conformitate cu „Măsurile Biroului 
Executiv al Consiliului de conducere al Departamentului Securității Statului 
referitoare la perfecţionarea pregătirii profesionale şi militare a cadrelor de securitate 
în perioada 1986-1990, în spiritul Directivei Comandantului suprem privind 
pregătirea militară şi politică“. 

Astfel, procesul de instruire se desfășoară pe baza studiului individual şi prin 
convocări lunare, organizate pe serviciu, abordându-se tematica adecvată fiecărei 
probleme din competenţă, în cadrul căreia s-au desfășurat mai multe activităţi cu 
caracter practic-aplicativ. 

Remarcăm că serviciul dispune de un fond documentar corespunzător cerințelor 
actuale de perfecționare a pregătirii profesionale, fond care în perioada supusă 
inspecției s-a îmbogăţit cu un număr de 32 lucrări, constând în analize de stadiu, 
documentare pe diferite aspecte, studii de fenomen, care, după aprobarea conducerii 

Departamentului Securităţii Statului și a Direcției I, 2 au fost difuzate şi în teritoriu, 
iar 9 prezentate în convocările de pregătire şi instruire cu șefii serviciilor de 
informaţii interne şi cu lucrătorii din problemele aflate în competenţa serviciului 
(4 iulie 1986 şi 9 iulie 1987). 

Dintre materialele la care ne-am referit, menţionăm ca deosebit de utile: „Stadiul 
muncii informativ-operative în rândul oamenilor muncii de artă și cultură profesioniști 
şi amatori, îndeosebi al scriitorilor şi cineaștilor“, „Concluzii operative în legătură 
cu descendenţii elementelor cu antecedente politice sau penale reacționare care își 
desfășoară activitatea în domeniul sănătăţii“, „Analiza modului în care se asigură 
asistenţa juridică străinilor ce au litigii penale, civile ori de altă natură în ţara noastră“. 

De asemenea, au fost prezentate în fața cursanților de la Școala de perfecționare 
Grădiştea un număr de 5 prelegeri, de către mr. Mălureanu Vasile, și 3 la Școala de 
ofițeri Băneasa, de către It. col. Achim Victor. 

Apreciem în același timp că participarea unor ofiţeri din serviciu la activități de 
pregătire a cadrelor de la securităţi județene şi a municipiului București a fost utilă, 
metodă care considerăm că se impune a fi extinsă. 

Recomandăm, totodată, să se acţioneze sistematic pentru ca toți ofiţerii nou numiți 
să lucreze în probleme din competenţa serviciului, să execute la direcţie, timp de câteva 
zile, atât documentare, cât şi participare la unele activități concrete desfășurate de 
serviciu. 

În legătură cu stilul şi metodele de muncă ale cadrelor cu funcţii de 
conducere. 

Ofițerii specialiști II şi coordonatorii de probleme în cadrul serviciului, It. col. 
Achim Victor, Popazu Vasile şi Vărzaru Gheorghe, au o temeinică pregătire de cultură 
generală şi experienţă în munca de securitate. S-au preocupat de cunoașterea și 
stăpânirea situaţiei operative în problemele pe care le coordonează și au sprijinit 
comanda serviciului în exercitarea actului de comandă prin controlul nemijlocit şi 
cotidian al ofiţerilor din subordine. Cu toate acestea, se impune din partea lor o 
prezență mai activă în activitatea de analiză și sinteză a serviciului pe problemele 
coordonate, mai ales pe linie de presă, poligrafie și justiţie şi implicarea mai profundă 
în conducerea, exploatarea potenţialului informativ din radio-televiziune. 

De asemenea, considerăm că se impune mai multă exigenţă atât față de 
subordonații nemijlociţi, dar mai ales în teritoriu, pe linia problemelor coordonate. 

Maiorul Mălureanu Vasile, ofiţer specialist I (care asigură comanda serviciului, 
cu intermitențe, în perioada de referință), este coordonatorul colectivului artă și cultură 
şi răspunde nemijlocit de Consiliul Culturii și Educaţiei Socialiste şi U.C.E. 
„Artexim". De asemenea, coordonează la nivelul Direcţiei I problema „Oculta“. În 
decursul timpului, ca şi în prezent, s-a aflat la comanda serviciului cu bune rezultate. 

Este foarte bine documentat în toate problemele serviciului, dar mai ales în cele 
de cultură şi artă, ceea ce i-a permis să obțină rezultate din cele mai bune, atât în 
activitatea proprie, cât şi în exercitarea actului de comandă în perioadele cât a condus 

serviciul. Ofiţer dotat cu calități deosebite pentru activitatea de culegere a informațiilor 
şi cu multă putere de muncă, reușește să planifice și organizeze corespunzător 
activitatea proprie şi pe cea a serviciului şi să obțină rezultate de substanță în lucrările 
proprii. Astfel, are în legătură 12 surse de informare, de la care obţine informaţii de 
valoare, lucrează nemijlocit 3 dosare de urmărire informativă şi are în control alte 6. 

Din totalul de 268 informări, studii și rapoarte pe care Serviciul 5 le-a prezentat 
în această perioadă conducerii Departamentului Securităţii Statului, 94 le-a întocmit 
personal, iar la multe din celelalte şi-a adus contribuția, atât prin obţinerea de informații 
pe tematicele respective, cât şi în desprinderea concluziilor şi elaborarea materialelor 
în forma și ținuta necesară prezentării lor la acest nivel. Totodată, a urmărit cu atenţie 
şi responsabilitate, în perioada cât a asigurat comanda serviciului, modul de 
executare a odinelor rezolutive date de conducerea Departamentului Securității Statului 
şi de cea a Direcţiei |. De asemenea, apreciem modul deosebit de eficient în care 
conlucrează cu conducerea Consiliului Culturii și Educaţiei Socialiste şi cu factorii 
competenţi din sistemul editorial, ceea ce a permis prevenirea şi contracararea unor 
activități cu consecinţe negative pentru arta şi cultura românească, inclusiv 
împiedicarea apariției unor lucrări literare cu conţinut necorespunzător. 

Cu toate acestea, apreciem că are o vină în producerea unora dintre deficienţele 
constatate la problemele pe care le coordonează direct, dar și pe linie de comandă. 
Îi recomandăm, din acest punct de vedere, o proporționare mai echilibrată între munca 
de execuţie şi cea de comandă, întrucât, din dorinţa de a rezolva personal cât mai 
mult, sunt situaţii când pierde din vedere probleme ale conducerii activităţii celorlalți 
subordonați. În acelaşi timp, este necesar să antreneze, solicitând cu mai multă hotărâre 
ŞI exigență implicarea în conducerea activităţii curente, toți ofițerii specialişti II. Tot 
pentru activitatea de comandă i se reproşează faptul că nu în suficientă măsură s-a 
ocupat de creșterea eficienței muncii de îndrumare și control la compartimentele 
corespondente din teritoriu. 

Recomandăm, de asemenea, maiorului Mălureanu Vasile să vegheze cu atenţie 
la respectarea prevederilor Ordinului 150/1972, privind elaborarea documentelor 
secrete în cadrul serviciului și completarea evidențelor din dosarele persoanele și anexă 
ale reţelei informative. 


Concluzionând, apreciem că [în] perioada supusă inspecției Serviciul 5 a 
înregistrat creșteri notabile în privinţa calităţii și eficienţei muncii, situându-se la 
niveluri superioare, la toate capitolele, față de etapele anterioare, compartimentul 
reușind ca în unele probleme să se exprime prin măsuri specifice mai aproape de 
exigenţele conducerii Departamentului Securităţii Statului în problemele aflate în 
competenţă, deosebit de importante, vulnerabile şi de mare sensibilitate, în același 
timp. Cu toate acestea, se menţin încă lipsuri, îndeosebi în munca de conducere și 
exploatare a potențialului informativ din presă-poligrafie şi radioteleviziune. De 
asemenea, se impune îmbunătăţirea activităţii de analiză și sinteză a problematicii 

şi pe această bază să se realizeze, pe de o parte, informarea operativă a conducerii 
Departamentului Securităţii Statului şi a organelor de partid și de stat competente 
cu principalele aspecte şi evoluţia situației informativ-operative şi, pe de altă parte, 
să se treacă la stabilirea de perspectivă a principalelor sarcini ce revin muncii de 
securitate în domeniile respective. Totodată, să se acționeze cu mai mare cuprindere 
şi eficiență în activitatea de îndrumare și sprijin a compartimentelor corespondente 
din teritoriu. 

Raportăm că în urma controlului, constatările s-au prezentat fiecărui ofiţer în 
prezența conducerii serviciului, nefiind obiecții. 

Receptivitatea faţă de neajunsurile constatate, corectitudinea și modul responsabil 
în care au trecut la remedierea unor lipsuri, viz-a-viz de pregătirea şi experienţa celor 
mai mulţi, ca şi atmosfera prielnică muncii existente în colectiv, dau garanţia că în 
timp scurt Serviciul 5 va înregistra noi valenţe de calitate și eficienţă în întreaga 
activitate. 


Colonel, 

Aliman Alexandru 
Lt. colonel, 

Nen Virgiliu 


A.C.N.S.A.S., fond documentar, dosar nr. 120, vol. 2, f. 176-189. 

1988 octombrie 30. Notă a Direcţiei 1 referitoare la acțiunile lui Ion Raţiu 


Ministerul de Interne Strict secret 
Departamentul Securităţii Statului 

Direcţia | 

Nr. 112/B1/001419 din 30 octombrie 1988. 


Notă 


Ion Raţiu este unul din factorii activi ai exilului românesc. Circulă, se preocupă 
şi participă, făcându-se cunoscut între românii din exil. Cea ce pare să-l fi deranjat 
în ultima vreme este apariţia unui alt factor de unificare a exilului, acela al lui I. Pantazi. 

La 17 iulie a.c. a fost primit de președintele Reagan, împreună cu cei 200 de invitați, 
cu ocazia săptămânii națiunilor captive. 

După 40 de ani de nepublicare, i-a apărut, în sfârşit, volumul intitulat „Moscova 
confruntă lumea“ („Moscova challenges the world“), în care Raţiu Ion disecă situaţia 
comunismului, ajungând la numeroase concluzii. Între acestea amintim: 

— oriunde comunismul devine sistem despotic absolut; 

— comunismul se crede condus de supraoameni, care de fapt nu există; 

— în acțiunile sale folosește ura; 

— exploatarea omului este intensificată; 

— nu a instaurat egalitatea, ci a intensificat inegalitatea; 

— nu a reuşit un om nou și altele. 

În acest volum, Raţiu I. incită la rezistenţă absolută, deoarece „provocarea 
comunistă este continuă, universală și completă“. 

La 24 mai 1988, în Camera reprezentanţilor (S.U.A.) a avut loc o întrunire 
congresională care s-a ocupat de drepturile omului în România. Rolul principal l-au 
jucat congresmenii de origine maghiară Tom Lantos şi E. Porter. lon Raţiu a fost 
prezent și a vrut să depună și el mărturie, dar i s-a răspuns că programul este deja 
stabilit. Martori au fost: 

— pastorul Geza Nemeth, luptător pentru libertate, de la Budapesta; 

— Laszlo Hamos, preşedintele „Fundaţiei maghiare pentru drepturile omului“; 

— Frank Koszorus, de la „Grupul juridic al societăţii internaţionale pentru 
drepturile omului“. 

Acești martori unguri au acuzat guvernul român de a fi creat probleme refugiaților 
prin persecuția celor 2 milioane de unguri și prin acţiunile de asimilare forţată. Raţiu 
Ion nu a fost audiat ca martor, dar a intervenit cu întrebări, precizând astfel în faţa 
comisiei câteva date, şi anume că: 

— toată populaţia românească este persecutată și nu exclusiv ungurii; 

—până în 1956 ungurii din Transilvania au colaborat la instalarea comunismului; 

— chiar astăzi, ungurii membri de partid sunt, proporţional, mai numeroşi decât 
românii. 

După întâmplarea de la Parlamentul European (6 iulie 1988), Rațiu a dat un 
comunicat în care arată că din 13.123 de sate din România, doar 800 sunt ungurești 
şi că Karoly Grosz a declarat la 14 iunie 1988, la „Asociaţia Arhitecţilor Maghiari“, 
că nu numai sate ungurești, ci şi cele românești sunt afectate şi că nu este corect să 
considerăm acţiunea ca un atac împotriva naționalităţilor!. 

În urma articolului din „The Independent“, din 27 iunie 1988, în care se spune 
„distrugerea miilor de sate ale României, în majoritate locuite de unguri“, Sandu 
Pobereznic a trimis o scrisoare de dezmințire. 

Alexandru Munteanu, preşedintele filialei „U.M.R.L.“ din R.F.G., acuză securitatea 
că ar fi falsificat scrisori din partea lui Raţiu şi că „face să plouă“ cu anonime privind 
pe cei care colaborează cu „U.M.R.L.“. 


A.C.N.S.A-S., fond S.L.E., dosar nr. 3, f. 155-156. 
! Este vorba de problema sistematizării satelor din România. 

1988 noiembrie 21. Plan de măsuri întocmit de Inspectoratul municipiului 
București al Ministerului de Interne privind prevenirea, 
descoperirea şi neutralizarea autorilor de înscrisuri cu 
conţinut necorespunzător și a altor fapte de natură să 
afecteze interesele statului, pe raza municipiului Bucureşti 


Ministerul de Interne Strict secret 
Inspectoratul municipiului București 
Nr. 001721 din 21 noiembrie 1988 


Aprob 
Ministru de Interne 
Tudor Postelnicu 


De acord 
General-colonel 
Iulian Vlad 
General-locotenent 
Constantin Nuță 


Plan de măsuri 
privind prevenirea, descoperirea şi neutralizarea autorilor de înscrisuri cu 
conţinut necorespunzător și a altor fapte de natură să afecteze interesele 
statului, pe raza municipiului Bucureşti 


Pentru executarea neabătută a sarcinilor şi misiunilor ce revin organelor 
Ministerului de Interne din hotărârile de partid, legile ţării, din orientările și 
indicaţiile date de secretarul general al Partidului Comunist Român, preşedintele 
Republicii Socialiste România, Comandantul suprem al Forţelor Armate ale Republicii 
Socialiste România, tovarășul Nicolae Ceaușescu, pe linia prevenirii şi combaterii 
acestor fapte antisociale, Inspectoratul municipiului București, cu sprijinul unităților 
centrale de securitate și miliție și cu concursul organismelor democrației muncitorești 
revoluţionare, va întreprinde următoarele: 


]. Atribuţii comune organelor de securitate şi miliţie: 


1. Pentru prevenirea şi descoperirea autorilor de înscrisuri cu conţinut 
necorespunzător ori a altor fapte ce pot afecta interesele statului, Securitatea și Miliția 

municipiului București, precum şi unităţile centrale operative ale Departamentului 
Securităţii Statului şi ale Inspectoratului General al Miliției, potrivit competenţelor 
şi atribuțiilor, vor acţiona în obiectivele, locurile și problemele date în răspundere, 
în scopul realizării unei cunoașteri cuprinzătoare, permanente și în profunzime a situa- 
ției operative, folosind eficient mijloacele, metodele şi formele de lucru specifice. 

În cadrul măsurilor informativ-operative întreprinse, unităţile de securitate şi miliție 
vor acţiona pentru identificarea şi introducerea în baza de lucru, pe profiluri de muncă, 
a tuturor persoanelor care pot fi atrase ori sunt pretabile să se antreneze în 
conceperea, redactarea şi difuzarea unor înscrisuri cu conţinut dușmănos sau să 
săvârşească alte fapte de natură a prejudicia interesele statului. Vor fi identificate 
şi avute în atenţie cu prioritate elementele care: 

— sunt cunoscute cu antecedente politice sau penale reacționare, care nu au 
renunțat la ideile lor, precum și descendenţii acestora semnalaţi cu poziție dușmănoasă; 

— au fost semnalate cu manifestări ostile, revendicative, protestatare ori care 
incită la asemenea activități; 

— audiază şi colportează ştirile transmise la posturile de radio străine ostile țării 
noastre sau sunt preocupate să intre în legătură cu oficinele de propagandă 
reacționară; 

— sunt cunoscute cu nemulțumiri, fiind pretabile să redacteze și să difuzeze 
înscrisuri necorespunzătoare; 

— vor să emigreze, iar pentru obținerea aprobării amenință cu săvârşirea unor acte 
de dezordine ori că se vor adresa unor persoane, organizații sau foruri din exterior; 

— cetăţenii străini semnalaţi ca emisari ai unor centre reacționare ori cu 
preocupări de a introduce în țară materiale cu conţinut denigrator și de instigare la 
acțiuni antistatale, diplomații acreditaţi în Republica Socialistă România, precum şi 
autohtonii care întrețin relaţii cu aceștia; 

— cei ce deţin, în mod clandestin, mijloace de multiplicat ori sunt semnalați 
cu preocupări de confecţionare a unor ştampile, şabloane sau alte sisteme de tipărire 
ŞI imprimare; 

— suferă de afecţiuni neuropsihice şi sunt pretabili la fapte de această natură; 

2. Întregul potenţial informativ al unităţilor de securitate şi miliţie va fi instruit 
cu sarcini specifice, în educarea acestuia insistându-se pe dezvoltarea atașamentului 
şi spiritului patriotic, astfel încât să sesizeze în timp util intenţiile unor străini ori 
elemente autohtone de a acţiona ostil, intervenind direct, cu orice risc, pentru 
contracarare și neutralizare; 

3. Pentru asigurarea climatului de ordine și legalitate pe raza Capitalei, 
prevenirea, contracararea şi neutralizarea intenţiilor şi acţiunilor unor elemente cu 
manifestări ostile ori care se dedau la acte prin care se pot afecta interesele statului, 
vor fi folosite cu mai multă eficienţă toate celelalte mijloace specifice de muncă; 

4. În activitatea de prevenire a unor astfel de fapte, organele de securitate şi miliție 
vor acţiona bazându-se pe sprijinul larg al maselor de cetăţeni, al conducerilor 

unităţilor socialiste şi a organismelor democraţiei muncitorești-revoluţionare. În acest 
scop, cu sprijinul organelor de partid şi al factorilor de conducere şi educaționali, se 
vor intensifica măsurile de pregătire contrainformativă a populaţiei pentru crearea 
unei puternice opinii de masă, sporirii vigilenței și combativităţii cetăţenilor; 

5. În organizarea şi desfăşurarea întregii activităţi, comanda Inspectoratului 
municipiului București va asigura o cooperare eficientă şi activă între organele de 
securitate şi miliţie cu unităţile centrale, realizând un schimb permanent de 
informaţii care să fie exploatate operativ; 

6. Datele obţinute pe acest profil vor fi comunicate de către toate unităţile 
Securităţii municipiului Bucureşti, care va păstra o evidență centralizată a 
persoanelor pretabile la acte ostile. Verificarea și clarificarea informațiilor, precum 
şi luarea în diferite forme de lucru a elementelor suspecte se va realiza pe linii de 
muncă, potrivit competenţelor; 

7. Comandanții, cu sprijinul organelor şi organizaţiilor de partid, vor 
acţiona pentru dezvoltarea conștiinței revoluționare a efectivelor, a educării lor 
în spiritul angajării depline, a fermității și devotamentului în îndeplinirea exemplară 
a sarcinilor şi misiunilor încredințate, în condiții de ordine și disciplină desăvârșite. 


II. Atribuţii specifice organelor de securitate: 


1. Unităţile centrale de securitate şi Securitatea municipiului Bucureşti vor acţiona 
unitar, cu fermitate, folosind întreaga gamă a formelor, metodelor și mijloacelor de 
muncă pentru prevenirea difuzării de înscrisuri cu conținut ostil, descoperirea 
şi neutralizarea oricăror persoane cu preocupări de redactare, multiplicare şi 
difuzare a unor asemenea materiale. 

În acest sens se va asigura instruirea temeinică a reţelei informative cu privire 
la modul de căutare a informaţiilor specifice, operativitatea sesizării evenimentelor 
şi a modului concret de acţiune în cazul apariţiei de înscrisuri cu conţinut ostil. 

Reţeaua informativă va fi instruită să acţioneze direct pentru reținerea 
autorilor în situaţii flagrante, iar când aceștia au dispărut de la locul faptei va proceda 
la strângerea tuturor înscrisurilor, sesizarea ofițerului de legătură, asigurând paza zonei 
de difuzare până la sosirea echipei operative de cercetare. 

Reţeaua informativă, care domiciliază sau lucrează pe traseele şi în zonele în 
care au avut loc difuzări de înscrisuri, va fi instruită şi angrenată la acţiuni de pândă 
şi supraveghere în scopul reţinerii autorilor sau obţinerii de informaţii și date de 
interes operativ care să conducă la identificarea operativă a acestora. 

Compartimentele care asigură informativ obiective şi instituţii în care se 
depozitează și se lucrează cu materiale ce pot fi folosite la confecționarea de înscrisuri 
ostile vor acţiona pentru dezvoltarea potenţialului informativ şi instruirea 
acestuia pentru a semnala persoane cu preocupări suspecte sau de sustragere a unor 
asemenea materiale. 


737 


Informaţiile şi datele care privesc persoanele suspecte pe linie de înscrisuri vor fi 
verificate operativ, în cooperare cu Unitatea specială „S* și alte unități de securitate 
competente, pentru clarificarea suspiciunilor și luarea măsurilor specifice de prevenire; 

2. În cadrul măsurilor de cunoaştere şi stăpânire a situaţiei operative din 
obiectivele, locurile şi mediile date în competenţă, vor fi identificate şi verificate 
persoanele care, prin concepţii, manifestări, comportament şi modul lor de viață 
necorespunzător, sunt pretabile ori pot fi atrase la săvârşirea de fapte pe linie de 
înscrisuri cu conţinut ostil. Prioritar vor fi avuţi în atenţie autorii de înscrisuri 
identificaţi pentru prevenirea săvârșirii de noi fapte asemănătoare; 

3. Întregul aparat de securitate va acţiona în direcţia sporirii vigilenței şi 
supravegherii permanente a traseelor, zonelor și locurilor aglomerate, pentru 
prevenirea difuzării de înscrisuri cu conţinut ostil, identificarea și reținerea autorilor. 

Cadrele Ministerului de Interne au obligaţia să sesizeze de îndată, prin orice mod, 
apariţia de înscrisuri cu conținut ostil Dispeceratului Securității municipiului 
București şi șefilor ierarhici, acționând totodată pentru strângerea materialelor 
respective şi asigurarea locului faptei până la sosirea echipei de cercetare; 

4. Dispeceratul Securităţii municipiului Bucureşti, sesizat despre difuzare, va 
raporta imediat şefului securităţii sau înlocuitorului la comandă și va alarma grupa 
operativă care se va deplasa la faţa locului pentru cercetarea, scotocirea zonei şi 
preluarea înscrisurilor difuzate; 

5. Când situaţia impune, cadrele de securitate vor solicita sprijinul ofiţerilor 
şi subofiţerilor de miliţie pentru urmărirea și reținerea făptuitorilor, identificarea 
martorilor, legitimarea persoanelor suspecte, asigurarea locului faptei și ridicarea 
înscrisurilor difuzate; 

6. Securitatea municipiului Bucureşti va asigura instruirea cadrelor de miliție 
angrenate în activitatea de supraveghere a străzii pentru prevenirea difuzării de 
înscrisuri cu conţinut ostil; 

7. În cazurile deosebite, Securitatea municipiului Bucureşti va participa în mod 
direct, cu efectivele proprii, organizând cu acestea pânde, patrulări, scotociri şi acţiuni 
de urmărire şi prindere în flagrant a autorilor. 

Cu aprobarea conducerii Departamentului Securităţii Statului, la asemenea 
acțiuni vor fi angrenate şi efective de securitate aparţinând unităţilor centrale şi Școlii 
militare de perfecţionare a cadrelor active şi de rezervă — Grădiştea; 

8. Toate cazurile de difuzări de înscrisuri cu conţinut ostil, precum şi persoanele 
implicate sau suspecte, vor fi cercetate de organele Securităţii municipiului București, 
iar la ordinul conducerii Departamentului Securităţii Statului de către Direcţia a VI-a. 


III. Atribuţii specifice organelor de miliţie: 


1. Miliția municipiului Bucureşti va instrui temeinic întregul efectiv din 
subordine cu privire la sarcinile concrete ce le revin pe linia prevenirii, 

contracarării şi neutralizării activităţii elementelor care difuzează înscrisuri cu 
conținut dușmănos ori se dedau la alte fapte care pot afecta grav interesele statului, 
pormind de la principiul muncii de prevenire, precum și a modului de acțiune în situația 
depistării unor asemenea elemente; 

2. În contextul instruirii întregului potenţial informativ din legătura cadrelor 
Miliției municipiului Bucureşti se va acorda prioritate surselor recrutate în 
obiectivele unde se deţin mijloace și aparatură de tipărit sau multiplicat, în locurile 
intens aglomerate, în cartierele, zonele și sectoarele unde s-au înregistrat ori se pot 
produce asemenea fapte, celor din sistemul loto-pronosport, administrației domeniului 
public, poştei și telecomunicaţiilor, transportului în comun, asociațiilor de locatari 
şi responsabililor cărților de imobil, pentru a sesiza imediat orice intenţie sau faptă 
din partea elementelor care au asemenea preocupări, cât şi de a interveni direct pentru 
neutralizarea acestora; 

3. Pe baza concluziilor desprinse din analiza situaţiei operative, a datelor 
obținute și a schimbului permanent de informații cu organele de securitate, se vor 
lua măsuri pentru a asigura o prezenţă activă în stradă a cadrelor de miliţie, 
folosind în acest scop în mod eficient forţele proprii și ajutătoare, îndeosebi militarii 
în termen din unităţile de securitate-miliție, luptătorii din gărzile patriotice, tinerii 
din detașamentele de pregătire pentru apărarea patriei și membrii grupelor de sprijin 
ale miliției. 

În raport de locurile şi timpul de comitere a unor asemenea fapte se vor realiza 
dispozitive de ordine şi pază, compuse din cadre de miliție și alte forţe, constituite 
în patrule, posturi mobile de observare și supraveghere a unor locuri aglomerate, străzi 
sau zone, și alte elemente de dispozitiv care vor acționa la ordin, după caz, în ţinută 
militară sau civilă; 

4. În cazul în care se deţin date şi informaţii cu privire la intenţiile unor elemente 
de a difuza înscrisuri cu caracter dușmănos ori s-au înregistrat asemenea fapte în mai 
multe locuri sau zone ale Capitalei, la întărirea dispozitivelor de ordine şi pază 
constituite pentru prevenirea, contracararea și neutralizarea acestor manifestări vor 
fi folosite şi efective ale Şcolii militare pentru perfecţionarea pregătirii cadrelor 
de miliție București. 

În situaţii deosebite, cu aprobarea adjunctului ministrului de Interne, şef al 
Inspectoratului General al Miliției, vor participa și cadre din unităţile centrale de linie 
ale Inspectoratului General al Miliției; 

5. Cu prilejul organizării şi executării acţiunilor, raziilor, controalelor 
miliţieneşti și a altor activități cu caracter de prevenire ori de asanare a Capitalei de 
elemente vicioase, infractoare sau parazitare, se va acorda o atenție deosebită depistării 
celor care fac obiectul Ordinului M.I. nr. 02155/1983, a celor cărora li s-a refuzat 
viza de plecare definitivă din ţară, nu li s-au rezolvat anumite probleme personale 
pe plan local ori nu-și justifică prezenţa pe raza municipiului București, luându-se 
în toate situaţiile măsuri de cercetare temeinică a acestora, de trimitere, sub pază, la 
locurile de domiciliu sau, după caz, alte măsuri legale; 

6. Cadrele de miliție care acţionează în dispozitivele special construite pentru 
prevenirea, contracararea şi neutralizarea activităţii elementelor care difuzează 
înscrisuri cu conținut dușmănos ori se dedau la alte fapte care pot afecta interesele 
statului vor fi temeinic instruite și controlate permanent în teren asupra modului 
în care îşi îndeplinesc atribuţiile stabilite în consemn. În acest scop vor fi desemnaţi 
ofițeri competenţi cărora li se vor da în răspundere sectoare și zone pentru a asigura 
îndrumarea și sprijinul necesar în îndeplinirea exemplară a misiunilor; 

7. În organizarea şi executarea misiunilor ce revin Miliției municipiului Bucureşti 
în acest domeniu se va realiza o cooperare permanentă și eficientă cu Securitatea 
municipiului Bucureşti, îndeosebi în ceea ce privește cunoașterea şi analiza 
sistematică a situaţiei operative pe această linie, realizarea unui schimb activ de date 
şi informaţii, stabilirea în comun a locurilor, zonelor sau traseelor care necesită a fi 
supravegheate ori unde să se constituie dispozitive de ordine și pază, supravegherea 
calificată la locul de muncă, domiciliu sau mediile frecventate a elementelor 
potențial periculoase, potrivit competenţelor, precum și organizarea de acţiuni 
comune specifice de prevenire şi contracarare. 

Ofițerii şi subofiţerii de miliție sunt obligaţi ca la solicitarea cadrelor de 
securitate să le acorde sprijin şi să intervină operativ pentru identificarea, 
reținerea, imobilizarea şi conducerea la sediul organului de miliţie a elementelor 
suspecte sau depistate în flagrant, cât şi pentru înlăturarea și lichidarea imediată 
a consecinţelor acţiunilor din partea acestor categorii de persoane; 

8. Ofițerii şi subofițerii de miliţie care acţionează în dispozitivele de ordine 
şi pază, precum și celelalte cadre de miliţie sesizate despre apariția de înscrisuri 
(inscripţii) cu conținut dușmănos, în toate situaţiile în care nu s-a reuşit prinderea în 
flagrant a făptuitorilor, acționează de îndată pentru identificarea elementelor suspecte 
şi a martorilor oculari, raportând evenimentul ofițerului de serviciu de la organul de 
miliție pe raza căruia s-a petrecut fapta. Totodată, iau măsuri pentru strângerea 
înscrisurilor, acoperirea inscripţiilor, asigurarea pazei locului respectiv până la 
sosirea echipei de cercetare, îndepărtarea curioșilor, acţionând astfel încât să nu altereze 
înscrisurile (inscripţiile) şi eventualele urme lăsate de făptuitori; 

9. În cazul în care ofițerul de serviciu de la circumscripțiile de miliţie din 
Capitală este sesizat în orice mod despre apariția de înscrisuri cu conținut dușmănos, 
dirijează prin stația radio cadrele de miliţie aflate în dispozitivele de ordine şi pază 
în locul respectiv sau în apropiere, raportează imediat evenimentul șefului nemijlocit 
şi ofițerului de serviciu de la Securitatea municipiului București, în vederea trimiterii 
echipei operative de cercetare. 

În raport de natura şi amploarea evenimentului, la ordin, alarmează efective ale 
unității respective, care vor acționa pentru delimitarea zonei de răspândire a 
înscrisurilor, executarea de scotociri, investigaţii, legitimarea și reținerea persoanelor 
suspecte, precum şi alte activități specifice care să conducă la depistarea operativă 
a făptuitorilor. 

IV. Modalităţile de acţiune în cazul prinderii în flagrant a autorilor: 


1. În toate situaţiile în care făptuitorii sunt prinşi în flagrant, cadrele care i- 
au depistat procedează la reținerea, imobilizarea și izolarea acestora, raportând imediat 
evenimentul șefilor ierarhici. Prin mijloacele de legătură solicită sprijinul elementelor 
de dispozitiv aflate în zonă, cu ajutorul cărora se va acționa, după caz, pentru: 

— acoperirea inscripțiilor (înscrisurilor) şi conservarea acestora, astfel încât să 
nu se altereze integritatea lor; 

— strângerea înscrisurilor volante, pe care le predă şefului echipei de cercetare 
sosit la faţa locului; 

— identificarea martorilor oculari și, eventual, stabilirea altor suspecți; 

— asigurarea pazei locului faptei, luând măsuri pentru conservarea urmelor lăsate 
de făptuitori, interzicerea pătrunderii în câmpul infracțional a altor persoane şi 
îndepărtarea curioşilor; 

2. În cazul difuzării unor înscrisuri din mijloace de transport, cadrele de 
securitate și miliție sesizate notează numărul de înmatriculare, categoria, marca şi 
alte elemente de individualizare a vehiculului şi autorului, precum și direcţia de 
deplasare, alarmând prin mijloacele tehnice de legătură efectivele aflate în dispozitivele 
de circulaţie, de ordine şi pază, precum și alte forţe, în vederea blocării autovehiculului, 
reţinerii şi imobilizării făptuitorului. 

Raportează imediat evenimentul la dispeceratul unității, care informează neîntârziat 
ofițerul de serviciu de la Securitatea municipiului București; 

3. În eventualitatea în care persoanele prinse în flagrant invocă calitatea de 
diplomat, după conducerea la sediul inspectoratului, se procedează de îndată la 
verificarea autenticităţii calității declarate, prin Ministerul Afacerilor Externe, 
cercetările efectuându-se în continuare în conformitate cu reglementările legale. 

4. În situaţia celorlaltor categorii de cetăţeni străini implicați în acțiuni de 
difuzare a înscrisurilor cu conţinut necorespunzător sau alte fapte care pot afecta 
interesele statului se va acționa în conformitate cu prevederile ordinelor ministrului 
de Interne referitoare la reținerea şi cercetarea acestora; 

5. În cazul în care unele elemente protestatare sau turbulente intenționează 
să apară în locuri publice cu pancarte, lozinci sau alte însemne necorespunzătoare 
ori încearcă să se autoincendieze, cadrele de securitate și miliție sesizate vor acționa 
energic pentru prevenirea unor asemenea acţiuni, reținerea materialelor ostile și a 
făptuitorilor, în vederea luării măsurilor legale. 


V. Alte măsuri: 
1. Conducerea Inspectoratului municipiului Bucureşti va desemna ofiţeri de 


securitate și miliţie, cărora li se vor da în răspundere zone și sectoare vulnerabile sau 
alte locuri unde s-au înregistrat asemenea fapte. Aceştia vor cunoaște și controla 

permanent dispunerea efectivelor în teren, în raport de situația operativă, stabilind, 
totodată, un sistem eficient de legătură și acțiune, de îndrumare și control al 
cadrelor aflate în dispozitiv; 

2. Cadrele aflate în dispozitivele de ordine şi pază vor fi dotate cu staţii de radio 
emisie-recepţie, bastoane de cauciuc, lanterne, cătuşe, fluier şi, la ordin, armamentul 
din dotare. În raport de situaţia operativă, ţinuta va fi militară sau civilă; 

3. La sediul Securităţii şi Miliției municipiului Bucureşti va fi asigurat din 
rezerva operativă câte un autoturism destinat intervenției, în situația răspândirii de 
înscrisuri cu caracter necorespunzător sau alte fapte care pot afecta interesele 
statului; 

4. Lunar sau ori de câte ori situaţia impune, conducerea Inspectoratului 
municipiului Bucureşti al Ministerului de Interne va analiza evoluţia situaţiei 
operative pe această linie, stadiul îndeplinirii sarcinilor din prezentul plan de 
măsuri, stabilind noi activităţi care să asigure prevenirea, contracararea şi 
neutralizarea fermă a acțiunilor elementelor care difuzează înscrisuri cu 
conţinut duşmănos ori se dedau la alte fapte care pot afecta grav interesele 
statului. 


Şeful Inspectoratului, Şeful Securităţii, Şeful Miliției, 
Colonel General-maior Colonel 
Dumitraşcu Dumitru Bucurescu Gianu Bărbulescu Marin 


A.C.N.S.A.S., fond documentar, dosar nr. 123, vol. 3, ff. 1-10. 

1989 august 2. Notă referitoare la activitatea postului de radio „Europa Liberă“ 
[Nr]. 0082380/2 august 1989 Strict secret 
Notă 


In cadrul măsurilor specifice întreprinse pe linia obiectivului „Europa Liberă“, 
informaţii privind obiectivele conducerii americane pe linia intensificării propagandei 
antiromâneșşti în contextul evoluţiei relațiilor româno-maghiare, precum și așa-zisului 
„proces reformist“ din Ungaria şi orientările date în acest sens angajaţilor și 
colaboratorilor Secţiei pentru România a acestei oficine. 

1. După instalarea lui George Bush la Casa Albă, conducerea americană a imprimat 
treptat mai multă ofensivitate activității postului de radio „Europa Liberă“, care este 
privit de preşedintele S.U.A. drept un mijloc principal în acțiunile de destabilizare 
politică vizând țările socialiste din Europa. De altfel, teama unor angajaţi ai postului 
privind mutarea acestuia în S.U.A. sau chiar desfiinţarea sa a dispărut o dată cu 
asigurările date de noua administraţie americană privind continuarea și chiar 
amplificarea activităţilor lui. 

Obiectivul principal fixat de conducerea americană a postului pentru această etapă 
este sprijinirea evoluţiilor interne din Ungaria și Polonia, a aşa-ziselor reforme 
democratice inițiate în aceste ţări, vizând în realitate trecerea lor la o cale de dezvoltare 
capitalistă. 

Edificatoare în acest sens este afirmația făcută de Michael Shafir, şeful Departa- 
mentului de cercetare al Secţiei pentru România a „Europei Libere“: „Trebuie susţinut 
fără rezerve, cu toate mijloacele, reformismul ungar, întrucât numai prin el se deschid 
porţile libertăţii. Noi, cei de la post, avem această datorie sfântă. Ungaria trebuie, ca 
şi Polonia, să treacă la capitalism, ăsta e dezideratul administraţiei americane“. 

În scopul realizării unui flux continuu de informații, al exploatării directe a fugarilor 
români aflați în Budapesta şi obţinerii de date vizând denigrarea R.S. România, 
conducerea americană intenționează ca pe lângă Biroul secției ungare a „Europei 
Libere“, deja deschis la Budapesta, să trimită și un corespondent al Secţiei pentru 
România a postului în capitala Ungariei. 

În contextul campaniei iredentiste maghiare, Secţiei pentru România i s-a fixat 
ca orientare folosirea conjuncturii create în relaţiile dintre cele două ţări pentru 
adâncirea disensiunilor prin popularizarea luărilor de poziţie şi manifestărilor 
ungurești. 

Secţia pentru România a primit indicația de a folosi într-o măsură mult mai mare 
în programele sale, ca materiale de referință, traduceri din publicaţiile maghiare ale 
diverselor organizaţii reformiste, precum și ale emisiunilor postului de radio 
Budapesta şi ale secției pentru Ungaria a „Europei Libere“, sens în care au fost angajaţi 
traducători de limba maghiară, între care ziaristul evreu de origine maghiară V. 
Eskenazy din Elveţia. 

În același timp, Secţia pentru România va adopta o poziţie critică „dură“ la adresa 
țării noastre, urmând ca în cadrul programelor să fie abordate următoarele tematici: 

— Politica aplicată în România este falimentară, ca tot ceea ce ţine de ideologia 
socialistă și comunistă; 

— Echilibrul social în România este o simplă aparență, el datorându-se controlului 
strict executat, pe diverse căi, de către conducerea de partid şi organele de securitate, 
în special „prin forţa armelor și intimidare colectivă“; sublinierea faptului că în 
„structurile adânci“ ale poporului mocnește o revoltă generală împotriva „artificiilor 
socialiste“, iar opoziţia va deveni deschisă dacă împrejurările vor fi favorabile; 

— „Revolta anticomunistă“ din România este o realitate care atacă toate principiile 
regimului, deși ea se manifestă sporadic, dar cu autoritate. Se va insista în continuare 
pe „disidenţi“ î 
care-l susţin, „grupul celor 6“ — gestul lor anterior fiind totuşi considerat ca „un semn 


n mediul intelectual (Mircea Dinescu și grupul oamenilor de litere 


al neputinței şi slăbiciunii politice, un eşec în cursa pentru putere“, Dumitru Mazilu, 
Doina Cornea); 

-— Elogierea politicii actuale a Ungariei, caracterul său „viabil“ și activ, care ține 
seama de realități, politică care „se opune oricăror dogme şi idei preconcepute“; 

— Confruntările libere de opinii din Ungaria, care se situează la polul opus 
României; 

— Prezentarea într-o lumină favorabilă Ungariei a „confruntărilor de idei româno- 
ungare, a stărilor de spirit ale ungurilor“. 

Pentru asigurarea unui control riguros asupra modului în care se respectă 
orientările şi dispozițiile americane, precum şi punerea lor în practică, s-a înființat 
la Frankfurt/Main „Comisia guvernamentală americană“, care avizează programele 
şi materialele difuzate de „Europa Liberă“, fapt care a determinat în rândul 
angajaţilor români o teamă continuă de a nu încălca în vreun fel linia de conduită 
dată de administraţia americană. 


2. Conducerea americană este preocupată în prezent de asigurarea unor dotări 
tehnice noi, care să contribuie la o mai bună recepţionare a emisiunilor postului în 
țările est-europene, precum şi a unui flux continuu de informaţii la zi pentru secţiile 
naţionale ale oficinei, cu accent pe România, Ungaria, Polonia şi U.R.S.S. 

Astfel, pentru înlăturarea carențelor de natură tehnică (întreruperi de program, 
interferenţe etc.), postul a fost înzestrat cu o nouă cameră centrală de control („„Master 
control“), dotată electronic, aparatură adusă din S.U.A. În prezent ea este deservită 
de tehnicieni germani, existând încă unele deficienţe în exploatare, datorită experienței 
reduse în utilizarea efectivă a acestei instalații. 

Prin „Centrala de informaţii“ a postului se asigură concentrarea datelor obţinute 
pe diverse căi, respectiv: 

— Agenţii de presă. 

— Articole reproduse tehnic (tele-scriptor) din presa occidentală. 

— Radioascultare (Monitoring Service) — care în ultima vreme înregistrează 
programele de televiziune receptate prin satelit, elaborând buletine zilnice. 

— Reviste ale presei occidentale, efectuate de corespondenții americani ai postului 
pe diverse spaţii. 

— Materiale de la departamentele de cercetare ale secţiilor naționale ale postului. 

— Materiale furnizate de corespondenţii secțiilor naţionale ale postului în diverse 
țări occidentale. 

— Materiale venite prin Telex-Telefax de la diferite organisme internaționale, ca 
de exemplu: I.G.F.M. (Societatea internaţională pentru drepturile omului), Amnesty 
International, precum şi de la U.S.I.A. (Agenţia de informaţii a S.U.A.). 

Zilnic se acumulează sute de pagini, se parcurg materialele și se aleg temele pentru 
programele politice ale secțiilor naţionale. 

În fiecare dimineaţă, la orele 10%, conducerea americană organizează o conferință 
cu directorii şi realizatorii de emisiuni ai secţiilor naționale, ocazie cu care se dau 
orientări privind tematica emisiunilor. Se coroborează, de asemenea, datele obținute 
de secţiile naţionale pe căi proprii. 

Ulterior, la orele 11%, fiecare secție naţională organizează o altă reuniune, în care 
se realizează distribuirea sarcinilor. 

„Centrala de informaţii“ elaborează materiale circulare de 2 ori pe zi, în care 
recomandă fiecărei secţii difuzarea unei anumite tematici, inclusiv ora de emisie. 

În aceste circulare sunt şi ştiri cu inscripţia „doar pentru informare“ (B.L.0. — 
backround information only), care nu sunt date decât redactorilor spre informare, cu 
interdicția de a fi folosite în emisiuni. 


Referitor la situația principalilor angajaţi ai „Europei Libere“, au fost obținute 
următoarele date: 

— Nestor Rateş, deşi nu a fost numit oficial în funcţia de director, a rămas în 
continuare la conducerea Secţiei pentru România, primind din partea conducerii 
americane a postului asigurări în privinţa rezolvării problemelor personale solicitate 
de el, respectiv stabilirea întregii familii la Miinchen, loc de muncă pentru soție și 
soacră, precum şi „protecție personală sporită“, în vederea definitivării sale pe post. 

Majoritatea angajaţilor Secţiei române, inclusiv cei evrei, apreciază că deși Nestor 
Rateș face eforturi deosebite de integrare în activitatea curentă, „este încă depășit de 
situaţie, nu are privire de ansamblu și nu acoperă corespunzător problemele 
organizatorice“. Comparându-l cu predecesorul său, Vlad Georgescu, aceștia îl 
caracterizează extrem de comod, ezitant și susceptibil. I se impută faptul că este foarte 
docil și nu încearcă să se sustragă cenzurii americane, care în ultima vreme a devenit 
foarte activă. 

— Nicolae Stroescu, director adjunct, a acceptat prelungirea contractului cu 6 luni 
peste vârsta de pensionare, pentru a-l sprijini pe Nestor Rateș în vederea „aclimatizării 
totale“. Acesta, în ultima perioadă, manifestă însă un interes scăzut față de 
participarea la alte probleme decât cele cu caracter religios, de care răspunde direct 
în cadrul Secţiei pentru România. 

Nicolae Stroescu este apreciat de angajaţii mai vechi ai postului drept „ultimul 
reprezentant al epocii lui Noel Bernard“, caracterizată printr-o anumită „ţinută și 
demnitate“, care în timp „a sucombat datorită mahalagismului redactorilor emisiunii 
«Actualitatea românească». 

În fapt, „Actualitatea românească“, încadrată de N.C. Munteanu, Emil Hurezeanu, 
Şerban Orescu, Gelu Ionescu, este etichetată de unii angajaţi evrei, în mod deosebit 
de Nestor Rateş și Max Bănuș, drept „cuibul atmosferei antisemite“. 

Unii angajaţi mai vechi ai postului, între care Max Bănuș, Mircea Vasiliu și Liviu 
Tofan, califică atmosfera existentă la post „drept funcționărească, lipsită total de 
entuziasm și credinţă în țelul activităţii oficinei“, fapt care grevează asupra „calității“ 
emisiunilor. 

— În perspectiva pensionării Monicăi Lovinescu de la subredacția din Paris, aceasta, 
împreună cu Virgil Ierunca, se arată foarte preocupată de selecţionarea unui succesor 
„de valoare“ pe care să-l propună americanilor. Persoana vizată de ei în prezent este 
istoricul Mihnea Berindei, cercetător la „Centrul internațional de cercetări științifice“ 
din Paris, în legătură cu care sus-numiţii fac aprecieri elogioase pentru pregătirea sa 
multilaterală, etichetându-l drept „o persoană care cunoaște totul, are o memorie 
formidabilă, o personalitate căutată de mass-media din toată lumea“. 

Virgil Ierunca a confiat unei surse a noastre că a intrat în posesia jurnalului din 
închisoare a lui Nicolae Steinhardt, circa 1.000 pagini, apreciat de Virgil Ierunca drept 
o veritabilă operă literară şi politică, pe care va încerca să îl publice. 

Din afirmaţiile lui Virgil lerunca, sursa a tras concluzia că acest jurnal i-a fost 
pus la dispoziţie de către poetul Marin Sorescu, prieten bun de mulţi ani cu Nicolae 
Steinhardt, despre care Virgil Ierunca a precizat că „I-a întâlnit recent şi acesta 1-a 
făcut o surpriză extraordinară”. 

În conformitate cu ordinele și indicaţiile primite, cu prevederile Programului de 
măsuri în problemă, acționăm în continuare pentru: 

— Exploatarea operativă a informaţiilor obţinute în scopul inițierii de noi măsuri 
combinative vizând adâncirea stării de tensiune şi suspiciune în rândul angajaților 
şi colaboratorilor postului, compromiterea şi discreditarea unora dintre ei, precum 
Şi organizarea unor acțiuni de dezinformare. 

— Obţinerea de noi informaţii referitoare la obiectivele stabilite postului de radio 
„Europa Liberă“ de administraţia americană în contextul internațional actual, al poziţiei 
şi acţiunilor propagandistice ale S.U.A. vizând destabilizarea politico-economică din 
unele ţări socialiste. 

— Aprofundarea datelor de cunoaștere, a orientărilor date de conducerea americană 
a postului secţiei pentru România, în vederea luării de măsuri adecvate de 
contracarare. 


A.C.N.S.A-S., fond S.I.E., dosar nr. 34, vol. 2, f. 1-8. 


* Adnotare: De clarificat cu Direcţia 1 care este realitatea. Raportaţi! 3 august 1989 [indescifrabil]. 

1990 aprilie 20. Documentar referitor la postul de radio „Europa Liberă“ 


20/0030782/20 aprilie 1990 Strict secret 
Exemplar unic 


Documentar 
privind postul de radio „Europa Liberă“ 


Postul de radio „Europa Liberă“, organizaţie neguvernamentală americană, sub- 
ordonată Administraţiei şi Congresului S.U.A., coordonată și controlată de C.L.A., 
constituie una din principalele oficine de spionaj și propagandă occidentale, folosită 
de cercurile americane şi vest-europene împotriva ţărilor est-europene, inclusiv a 
României. 

Activitatea postului de radio „Europa Liberă“ este dirijată în mod direct de 
„Consiliul pentru emisiuni radiofonice internaţionale“ („Board for international 
broadcasting“ — „B.I.B.“), înfiinţat prin Legea publică nr. 93-—129 din 1973, aprobată 
de Congresul S.U.A. 

Acest organism are o dublă subordonare: față de Casa Albă (care numește pe 
preşedintele Consiliului şi directorul postului de radio) și față de Congresul S.U.A., 
prin „Comitetul pentru comerț“, care pune la dispoziţia acestui post de radio 
importante fonduri materiale și financiare. 

Deşi Legea publică menţionată prevede că „Europa Liberă“ trebuie să adopte o 
atitudine moderată, decentă, neinstigatoare, obiectivă faţă de ţările est-europene, acest 
post de radio a încălcat frecvent aceste dispoziţii legale, intensificând propaganda 
anticomunistă. 

Această atitudine s-a accentuat în timpul administraţiei Reagan, când la conducerea 
„Consiliului pentru emisiuni radiofonice internaționale“ au fost numite persoane 
cunoscute pentru concepţiile lor anticomuniste. 

Astfel, s-a manifestat o preocupare aparte de a se asigura cadre cât mai bine 
pregătite în funcţiile de conducere ale posturilor. 

Ca preşedinte al „Consiliului pentru emisiuni radiofonice internaționale“, a fost 
numit în 1985 Ernest-Eugene Pell, de profesie ziarist, fost (până în 1985) director 
al „Vocii Americii“, iar ca director al „Europei Libere“ a fost desemnat în 1986 
Gregory Wierrynshi, ziarist de origine poloneză (înlocuit în 1989 cu ziaristul 
american ...”). 


* Lipsă în text. 

La conducerea postului de radio „Libertatea“, al cărui emisiuni sunt destinate 
cetățenilor U.R.S.S., a fost numit în 1986 Nicholas Vasilief, doctor în sociologie. 

Scopul urmărit în propaganda desfășurată la adresa țărilor est-europene, a fost 
expus încă din 1981 de către James Brown, cadru al C.L.A., fost director executiv al 
„Europei Libere“, cu prilejul aniversării a 30 ani de la crearea postului: 

„Obiectivul nostru final este acela de a elibera popoarele din Europa Răsăriteană 
de sub dominația comunistă“. 

Acest obiectiv al „Europei Libere“ a făcut parte integrantă din linia politică generală 
a Administraţiei S.U.A. și a constituit direcția principală a activităţii propagandistice 
promovată de cercurile occidentale la adresa ţărilor est-europene, inclusiv a 
României. 

Orientarea imprimată în timpul administraţiei Reagan a fost continuată şi dezvoltată 
de președintele Bush, fost șef al C.I.A., fapt ce s-a desprins şi din declarațiile făcute 
de vicepreședintele său Dan Quale, respectiv faptul că posturile de radio „Europa 
Liberă“ și „Libertatea“ reprezintă unul dintre cele mai puternice instrumente pentru 
încurajarea unei schimbări paşnice, democratice în U.R.S.S. şi Europa Răsăriteană. 

An de an, fondurile alocate acestor posturi de radio au cunoscut o creștere 
substanţială. Spre exemplu, dacă în 1980 bugetul posturilor a fost de cca 85 
milioane dolari, în 1989 fondurile alocate s-au ridicat la peste 180 milioane dolari. 

De asemenea, s-a estimat că, cheltuielile necesare înfăptuirii programului de mo- 
dernizare anunţat de președintele Bush se vor ridica la câteva sute de milioane dolari. 

Posturile de radio „Europa Liberă“ și „Libertatea“ dispun de aproape 1.000 angajaţi 
(redactori, crainici, tehnicieni, analiști etc.), cei mai mulţi proveniţi din rândul 
emigranților est-europeni, respectiv din ţările cărora le sunt destinate emisiunile, dintre 
care 2/3 lucrează în sediul central din Miinchen — R.F. Germania. Secţia pentru 
România (Departamentul românesc) a „Europei Libere“ are peste 50 de angajaţi, 
folosind totodată un număr mare de colaboratori, emisari și adrese poștale, răspândiți 
în aproape toate țările vest-europene, în S.U.A., Canada și Israel, cea ce ridică numărul 
de persoane implicate în activitatea postului la câteva sute. 

Dintre compartimentele mai importante ale postului, rețin atenția următoarele: 

— Serviciul central de ştiri, care concentrează, prelucrează și pregătește pentru 
difuzare informaţii diverse din întreaga lume, buletinele de ştiri ocupând aproape o 
treime din timpul afectat emisiunilor în primă audiție. 

— Serviciul de cercetare şi analiză, care efectuează studii, analize, cercetări şi 
elaborează rapoarte, buletine periodice şi alte lucrări, privind diverse aspecte din ţările 
est-europene, precum şi fișe de instituţii, organizații, personalități etc. 

— Biblioteca şi arhiva, unde se concentrează peste 100 mii de volume și se primesc 
cca 800 de publicaţii periodice ce apar în ţările est-europene şi în Occident, inclusiv 
ale emigrației. 

Fondurile sunt aprobate de Congres și constituie parte integrantă a bugetului S.U.A. 
De regulă, acestea sunt suplimentate anual, adăugându-li-se alte sume, provenite din 
alte surse (îndeosebi C.L.A.), înregistrate în conturi drept „donaţii“, astfel încât cheltu- 
ielile totale depășesc 150 milioane anual. 

În baza unui program special s-a procedat la modernizarea tehnică a studiourilor, 
la generalizarea prelucrării automate a datelor pe calculatoare. Cât privește cele 45 
de emițătoare, situate în R.F. Germania, Spania și Portugalia, s-au realizat lucrări de 
mărire a puterii de emisie. În 1987 s-a realizat o înţelegere cu guvernul Israelului, 
potrivit căreia pe teritoriul acestei ţări se va construi o staţie de transmisie 
ultramodernă, care urmează să intre în funcțiune în 1992 şi al cărei cost a fost estimat 
la peste 300 milioane dolari. 

Postul are în componenţa sa redacţii şi secţii naționale, „Europa Liberă“ emițând 
pentru România, Polonia, Ungaria, Cehoslovacia, Bulgaria și ţările baltice (Letonia, 
Lituania şi Estonia), iar „Libertatea“ în principalele limbi vorbite în U.R.S.S. 

Secția pentru România este încadrată cu persoane de diferite naționalități 
originare din ţară (români, evrei, germani, greci), stabilite pe parcursul timpului, în 
diverse împrejurări, în străinătate. 

În total, pentru secția română lucrează peste 150 de angajaţi şi colaboratori, 
majoritatea concentrați la Miinchen, în R.F. Germania, iar restul în alte țări, ca Franța, 
S.U.A., Italia, Grecia, Austria, Elveţia, Israel. 

Dirijaţi în mod permanent de serviciile speciale americane, sunt prelucrați 
periodic de compartimentul de resort din cadrul postului, fiind obligați să informeze 
despre evenimentele mai deosebite de care iau act sau în care sunt implicaţi. De 
asemenea, sunt supuși unor restricții (între altele nu au voie să viziteze România) şi 
sunt supravegheați. 

Orientarea activităţii propagandistice a „Europei Libere“ a fost imprimată direct 
de C.I.A., organ specializat de informaţii. 

Manifestând o anumită obiectivitate, „Europa Liberă“ a transmis în flux neîntrerupt 
informaţii, comentarii și noutăţi la zi din țările est-europene, prin care a urmărit în 
principal diminuarea ideii de rol conducător în aceste țări a partidului comunist, care 
nu reușea să rezolve problemele fundamentale ale dezvoltării politice, economice, 
sociale, culturale etc. 

În atingerea acestui deziderat, în unele cazuri postul a folosit metoda difuzării de 
ştiri şi scrisori fabricate, precum și prezentarea unor date distorsionate. 

Conducându-se în activitatea sa după orientările date de conducerea americană, 
Secţia pentru România a „Europei Libere“ a avut în vedere următoarele direcţii 
principale: 

— reliefarea aspectelor negative, cu repercusiuni în viața social-politică a ţării, 
desprinse din unele hotărâri de partid şi de stat; 

— sublinierea defecţiunilor în economia românească, a cauzelor care le generează 
și implicaţiilor asupra nivelului de dezvoltare generală a țării, precum şi asupra 
nivelului de trai al cetăţenilor; 

— promovarea valorilor artei și culturii românești în contrast cu unele măsuri luate 
de forurile de resort din ţară în domeniile menţionate, scopul acestor măsuri; 

— descifrarea realității în privința politicii guvernamentale în problema națională; 

— informarea cu unele încălcări ale libertăţilor și drepturilor omului în ţară; 

— difuzarea de apeluri la acţiuni de protest împotriva unor măsuri şi hotărâri luate 
de partid şi de stat. 

Scopul urmărit de „Europa Liberă“ a fost acela de a alimenta unele nemulțumiri 
generale ale populaţiei și crearea unei astfel de stări care să conducă la înlocuirea 
sistemului socialist la guvernare din țările est-europene. Această acţiune a fost probată 
practic şi de poziţia adoptată de „Europa Liberă“ față de derularea evenimentelor 
politice din Polonia, Ungaria, U.R.S.S. şi alte ţări din Răsăritul Europei. 

În vederea obţinerii de date şi informaţii privind România, „Europa Liberă“ a 
întreţinut legături și a făcut schimb de informaţii cu o serie de instituții guvernamentale 
şi particulare din S.U.A. şi țările vest-europene, agenții de presă şi turism, alte posturi 
de radio occidentale cu emisiuni în limba română, cu un mare număr de organizații 
cu profil religios, stipendiate și controlate de C.I.A. și alte servicii de spionaj, precum 
şi cu grupări şi publicaţii ale emigrației originare din ţara noastră. Între acestea pot 
fi menţionate: 

— „Biroul pentru drepturile omului și problemele umanitare“, din cadrul 
Departamentului de Stat din S.U.A. 

— „Grupul internațional legal pentru drepturile omului“, cu sediul la Washington, 
specializat pe aspectele juridice ale drepturilor omului. 

— În cadrul unor instituţii specializate din sistemul O.N.U., prin cadre şi agenţi 
ai C.L.A. sau angajaţi originari din România, postul de radio „Europa Liberă“ a avut 
acces la date, informaţii şi documente privind România, concentrate, între altele, la 
„Comisia O.N.U. pentru drepturile omului“, „Înaltul Comisariat pentru refugiaţi“ etc. 

— De asemenea, cu prilejul unor întâlniri internaționale la care s-au dezbătut 
probleme cu privire la România, angajaţi ai postului au participat ca ziariști 
acreditaţi din partea americană, care au procedat la culegerea de informaţii. 

— Organizaţia „Amnesty International“, instituție internațională neguvernamentală, 
constituită și finanțată de C.I.A., are drept acoperire activitatea în problema privind 
apărarea drepturilor omului. 

„Europa Liberă“ a efectuat permanent schimburi de informaţii cu filialele 
organizaţiei „Amnesty International“, prezentând în emisiuni materiale provenite de 
la această organizaţie. 

— Pen Clubul, care dispune de filiale în principalele țări occidentale. 

— Fundaţia „Tolstoi“, organizaţie americană de binefacere, cu sediul central la New 
York, care acționează pe linia sprijinirii emigranților din țările est-europene. Fundaţia 
are un centru de coordonare în Europa, cu sediul la Miinchen și filiale în alte capitale 
occidentale, dispunând de fonduri și personal calificat pentru munca cu emigranții. 
Cooperează cu C.I.A., „Serviciul de emigrare și naturalizare“ din S.U.A., precum şi 
cu „Europa Liberă“, în direcția verificării și exploatării informative a emigranților. 

— Organizaţii cu caracter religios fondate în S.U.A., cu ramificații şi filiale în 
Europa occidentală, Asia şi Africa, folosite de C.I.A. în scopul culegerii de informaţii 
Şi iniţierea unor acţiuni specifice, pe linie cultică, în țările est-europene, inclusiv în 
România. Dintre acestea este de menţionat organizaţia „Biserica Subterană“ 
(„Underground Evanghelism“), fondată în 1960 la Los Angeles (S.U.A.), unde are 
sediul central coordonator. Este controlată și dirijată de C.I.A. prin cadrele şi agenții 
infiltrați în această organizație, care se conduc în activitatea lor după regulile specifice 
serviciilor de spionaj, punând un accent deosebit pe conspirativitatea acţiunilor lor. 

Dispune de fonduri foarte mari şi o reţea densă de agenţi, curieri, emisari, care 
se deplasează frecvent în ţările est-europene, inclusiv în România, sub diverse 
acoperiri. 

— Asociații şi societăţi culturale, cenacluri, edituri şi publicaţii ale emigrației 
române. Pe această linie, o activitatea intensă a desfășurat subredacţia de la Paris 
(Franța) a „Europei Libere“ condusă de Monica Lovinescu și Virgil Ierunca, care au 
avut numeroase contacte în rândul oamenilor de cultură și artă din ţară. 

Acţiunile întreprinse de „Europa Liberă“ în conexiune cu instituţiile și organizațiile 
menţionate, pun în evidenţă faptul că activitatea acestui post de radio s-a desfăşurat 
pe o scară largă, după un plan riguros stabilit de C.I.A., în cooperare cu alte servicii 
de informaţii occidentale. 

FIŞE BIOGRAFICE” 


BOBU EMIL 


Data şi locul naşterii: 22 febr. 1927, com. Vârfu Câmpului, jud. Botoșani. 

Studii: Școala juridică de un an din Iași (1949-1950); Facultatea de Științe Juridice, curs 
fără frecvenţă (1954-1957); Școala Superioară de Partid „Ștefan Gheorghiu“. 

Profesia de bază: strungar. 

Activitate şi funcţii: 

Ucenic la Atelierele C.F.R. Nicolina lași, unde s-a calificat în meseria de strungar 
(1943-1947). Membru de partid din nov. 1945. În scurt timp a devenit activist de partid, fiind 
numit secretar biroului organizaţiei de bază de la Atelierele C.F.R. Iași (1947-1949). 

După absolvirea școlii juridice a fost numit procuror la Parchetul Militar București 
(1950-1952), apoi la Procuratura Generală a R.P.R. (1952-1953). A deţinut gradele de 
locotenent major şi căpitan. 

A revenit în funcţii de partid, activând ca instructor la Secţiile Administrativă și 
Organizaţii de Masă ale C.C. al P.M.R. (1953-1965). În această perioadă a absolvit şi Școala 
Superioară de Partid „Ștefan Gheorghiu“, indispensabilă pentru avansarea în cariera de activist 
de partid. 

În 1960 a fost ales membru supleant al C.C. al P.M.R., iar imediat după preluarea puterii 
de către Nicolae Ceaușescu a devenit membru al C.C. al P.C.R. (23 iul. 1965-22 dec. 1989). 
În 1961 a fost ales deputat în M.A.N., fiind reales continuu până la căderea regimului comunist. 

În 1965 a fost numit prim-secretar al Comitetului regional de partid Suceava, iar după 
desființarea regiunilor a rămas prim-secretar al Comitetului judeţean de partid Suceava (febr. 
1968-1972). 

Cariera sa a cunoscut apoi o ascensiune bruscă, el devenind unul dintre cei mai de încredere 
susținători ai conducătorului P.C.R. Timp de câteva luni a ocupat postul de consilier al lui 
Nicolae Ceauşescu (11 dec. 1972-17 mart. 1973). 

A fost numit în fruntea Ministerului de Interne (17 mart. 1973—18 mart. 1975). În scurt 
timp a fost ales și membru al C.P.Ex. (28 nov. 1974), păstrându-și locul până la căderea 
regimului. 

A preluat Ministerul de Interne de la Ion Stănescu, căzut în dizgrație după sinuciderea 
doctorului Schăchter. Nicolae Ceaușescu continua astfel politica sa de numire în fruntea 


* Întocmite de Elis Neagoe Pleşa şi Liviu Pleșa. 

structurilor represive a unor activişti de partid, care îi erau loiali în totalitate, impunându-și 
astfel controlul asupra Securităţii. 

De altfel, imediat după preluarea conducerii Ministerului de Interne, B.E. a dispus 
distrugerea dosarelor de informatori ale membrilor de partid, la început pentru persoanele care 
colaboraseră cu Direcţia de Informaţii Externe (ordinul fiind executat de Nicolae Doicaru și 
Mihai Pacepa), apoi măsura a fost extinsă pentru toți agenţii Securităţii care erau membri P.C.R. 

În perioada în care a condus Internele, el a amplificat operaţiunea „Peregrinii“, prin care 
cetățenilor români care doreau să emigreze [i s-au perceput taxe ilegale pentru a li se permite 
să părăsească țara. 

După ce a condus Ministerul de Interne, a fost ales vicepreședinte al Consiliului de Stat 
(18 mart. 1975-2 apr. 1979). În această perioadă a deţinut şi funcţiile de şef al Secţiei pentru 
Probleme Militare şi de Justiţie (1975) şi şef al Secţiei Cadre a C.C. al P.C.R. (1977-1979). 
În această ultimă calitate avea un rol important la eliberările și numirile în funcţie a unor cadre 
superioare din cadrul Ministerului de Interne şi Securităţii. 

A fost numit apoi în fruntea Ministerului Muncii (1 febr. 1979-24 febr. 1981). Ca un 
paradox, specific de altfel statelor totalitare, deţinea și funcția de preşedinte al Consiliului 
Central al Uniunii Generale a Sindicatelor din România. 

Şi-a continuat ulterior ascensiunea politică, fiind numit viceprim-ministru al Guvernului 
(7 ian. 1980-21 mai 1982). 

În ultimii ani ai regimului comunist făcea parte dintre apropiații lui Nicolae Ceaușescu. 
Era membru al Secretariatului C.C. al P.C.R. (18 dec. 1982-22 dec. 1989) şi membru al 
Biroului Permanent al C.P.Ex. Soţia sa, Maria Bobu, a deţinut funcţia de ministru al Justiţiei 
(5 oct. 1987-22 dec. 1989). 

Pentru „meritele“ sale a fost decorat cu cele mai înalte distincţii ale R.S.R.: Titlul de „Erou 
al Muncii Socialiste“ și Medalia de Aur „Secera și Ciocanul“ (1981) şi Ordinul „Steaua R.S.R.“ 
clasa I (1987). 

Arestat la 22 dec. 1989, a fost condamnat la închisoare pe viaţă în procesul C.P.Ex., fiind 
însă eliberat ulterior pe motive de sănătate. 


CARAMAN MIHAI 


Data şi locul naşterii: 11 nov. 1928, com. Oancea, jud. Galaţi. 

Studii: liceul (1939-1947); Școala de ofiţeri politici M.A.I. din București (dec. 1948—mart. 
1950); Facultatea de Drept din București; Universitatea Serală de Marxism-Leninism. 

Profesia de bază: ofițer. 

Activitate şi funcţii: 

În 1945, în timpul liceului, s-a înscris în Uniunea Tineretului Socialist, iar în ian. 1948 
a devenit membru P.C.R. 

La absolvirea școlii de ofiţeri M.A.I. a primit gradul de locotenent și a deţinut funcția de 
lucrător operativ la mai multe unităţi de grăniceri (mart. 1950-mai 1955). Ulterior a fost numit 
şef al unui serviciu din cadrul M.A.I., cu gradul de locotenent-colonel (1958). Pentru 
completarea studiilor ideologice, indispensabile pentru avansarea în carieră, a urmat o școală 
de partid. 

O cotitură importantă în cariera sa a constituit-o numirea în funcţiile de consilier și locţiitor 
al şefului Agenţiei economice a R.P.R. din Paris (dec. 1958-16 oct. 1967), apoi consilier la 
Ambasada R.P.R. din Paris (16 oct. 1967-20 mai 1969). În realitate, toate aceste funcții 
constituiau un paravan pentru acoperirea calităţii sale de ofiţer al D.I.E., în cadrul Serviciului 
Franța-Benelux-ltalia. 

În scurt timp a reușit să-şi creeze o puternică agentură, iar în perioada 1961-1969 a condus 
operaţiunile de spionaj de la sediul N.A.T.O., reușind să recruteze mai mulți agenţi care aveau 
acces la documente secrete. „Reţeaua Caraman“ a reprezentat practic cea mai eficientă acţiune 
de spionaj extern din întreaga activitate a structurilor represive comuniste. Succesele 
înregistrate i-au adus aprecieri atât din partea lui Alexandru Drăghici, cât şi a sovieticilor (care 
primeau materialele obţinute de Caraman). 

După ce activitatea sa de spionaj a fost compromisă, fiind retras de la Paris, a activat ca 
ofițer de securitate în cadrul 1.$.J./1.J. Ilfov (1969-1973). În 1973 a fost numit șef al Brigăzii 
de Contrainformaţii din cadrul Direcţiei de Informaţii Externe, funcție obținută odată cu 
avansarea la gradul de general-maior. 

Pentru avansarea sa în grad a intervenit adeseori şi Ştefan Andrei, în perioada în care acesta 
era secretar al C.C. al P.C.R. (1972-1978). 

În 1977 a făcut parte din comandamentul acţiunii „Riposta II“, care viza contracararea 
intențiilor de emigrare în Occident ale cetăţenilor români. 

În perioada 1978-1979 a deţinut funcţia de comandant adjunct al Școlii de perfecţionare 
a ofiţerilor de Securitate de la Grădiștea. 

A fost trecut în rezervă în anul 1979. 

După căderea regimului comunist a fost rechemat în cadrele active și numit adjunct al 
ministrului Apărării Naţionale şi comandant al Centrului de Informații Externe (18 ian. 1990). 
A deținut apoi funcţia de director al Serviciului de Informaţii Externe (mart. 1990-9 apr. 1992). 
La 20 ian. 1990 a primit gradul de general-locotenent. 

La 9 apr. 1992 a fost trecut în rezervă cu gradul de general-colonel. Timp de câteva luni 
a rămas însă consilier al directorului S.L.E. (9 apr.-sept. 1992). 


COMAN TEODOR 


Data şi locul naşterii: 21 septembrie 1928, com. Izvoru, jud. Argeș. 

Data şi locul decesului: 1996, Bucureşti. 

Studii: Școala Tehnică Industrială Militară Auto Găești (oct. 1942-1947); Şcoala de 
Subofiţeri Tehnici Auto Piteşti (1947-ian. 1948), continuată la București (ian. 1948-apr. 1949); 
Școala Centrală a Comsomolului de la Moscova (sept. 1955-1956); Şcoala Superioară de Partid 
„Ștefan Gheorghiu“, curs fără frecvență; Facultatea de Economie Generală din cadrul 
Academiei de Studii Economice București (probabil prin examene de diferență). 

Profesia de bază: ofițer. 

Activitate şi funcţii: 

La absolvirea şcolii de subofiţeri tehnici a primit gradul de sublocotenent și a fost numit 
comandant de pluton, apoi comandant de companie la Şcoala de Conducători Auto Găești 
(apr. 1949-febr. 1950). În febr. 1950 a fost trecut în rezervă, cu gradul de locotenent. 

A urmat un curs de excavatorişti în com. Mircea Vodă, jud. Constanţa (mart.-mai 1950), 
după care s-a angajat ca excavatorist la Canalul Dunăre-Marea Neagră (iun. 1950-ian. 1951). 
A deţinut apoi mai multe funcții în cadrul U.T.M.: instructor al Comitetului U.T.M. de la Canal 
(ian. 1951-1953), prim-secretar al Comitetului orășenesc U.T.M. Constanţa (nov. 1953-1954) 
şi secretar al Comitetului regional U.T.M. Constanţa (1954-1955). 

În 1956, după ce s-a întors de la Moscova, a fost numit în funcţiile de prim-secretar al 
Comitetului regional U.T.M. Constanţa (dec. 1956-1960), prim-adjunct al şefului Secţiei 
organizatorice (1960-1965) și secretar pentru probleme organizatorice (1965-febr. 1968) la 
Comitetul regional de partid Dobrogea. 

După desfiinţarea regiunilor a fost numit prim-secretar al Comitetului judeţean de partid 
Tulcea (febr. 1968-23 nov. 1974). 

În 1969 a fost ales membru al C.C. al P.C.R. (12 aug. 1969-16 dec. 1987) şi deputat în 
M.A.N. (1969-1989). 

La 23 nov. 1974 a fost numit prim-adjunct al ministrului de Interne, iar în scurt timp a 
preluat conducerea ministerului, înlocuindu-l pe Emil Bobu (22 mart. 1975). 

S-a confruntat cu primele cazuri de dizidență politică. Unul dintre cele mai importante a 
fost cazul Paul Goma, din primăvara anului 1977. Acesta a fost arestat la sfârșitul lunii mart. 
1977, apoi anchetat. A fost eliberat însă în urma protestelor din Occident, ulterior acestuia 
facilitându-i-se emigrarea în Franța. Cele aproximativ 240 de persoane care au luat legătura 
cu scriitorul au fost anchetate, avertizate, puse în dezbatere publică etc. În urma măsurilor 
luate, cea mai mare parte dintre acestea s-au dezis de activitatea lui Paul Goma, iar unele chiar 
au fost obligate să ia atitudine contra acestuia. 

În apr. 1977 a fost arestat şi pastorul baptist Iosif on, alături de alte câteva persoane, 
toți fiind cercetaţi pentru trimiterea către „Europa Liberă“ și ambasadele S.U.A. și Marii Britanii 
la București a unor memorii de protest faţă de situaţia cultelor din România. 

De asemenea, în acelaşi an, C.I. a trebuit să facă față și grevei minerilor din Valea Jiului. 

În acest context, în apr. 1977 C.T. a cerut intensificarea măsurilor luate pentru 
contracararea emisiunilor posturilor de radio „Europa Liberă“ şi „Vocea Americii“, în condițiile 
în care aceste posturi de radio, şi în mod deosebit cel dintâi, au dus adevărate campanii 
împotriva încălcărilor flagrante ale drepturilor omului în România. 

În nov. 1977 a aprobat desfăşurarea acțiunii „Riposta II“, care viza contracararea 
intenţiilor de emigrare în Occident ale cetăţenilor români. Era avută în vedere supravegherea 
informativă cu prioritate a străinilor care veneau în România, a cetățenilor români cu rude 
în străinătate și a ascultătorilor postului de radio „Europa Liberă“. 

La 6 febr. 1978 a aprobat un plan de măsuri care viza „intensificarea muncii informativ- 
operative în rândul ziariştilor străini“ care veneau în România (informatorii din hoteluri, 
restaurante etc. trebuiau să-i urmărească pe aceștia şi să-i semnaleze pe cetăţenii români cu 
care luau legătura). Se avea în vedere chiar și declararea ca persoane indezirabile a ziariştilor 
care în articolele lor criticau realitățile din România. 

A fost schimbat din funcția de ministru de Interne la 5 sept. 1978, după fuga lui Pacepa 
în Occident. 

A revenit apoi în funcţii de partid, fiind numit prim-secretar al Comitetului judeţean de 
partid Vâlcea (26 sept. 1978), iar ulterior președinte al Comitetului pentru Problemele Con- 
siliilor Populare (11 apr. 1984-26 aug. 1986). În ultima perioadă a regimului comunist a deținut 
funcţia de ambasador al R.S.R. în Regatul Haşemit al Iordaniei (30 oct. 1986-—3 mai 1989). 

COSMA NEAGU 


Data şi locul nașterii: 7 apr. 1925, com. Padina, jud. Buzău. 

Studii: Facultatea de Drept. 

Profesia de bază: ofițer. 

Activitate şi funcţii: 

După ce a activat ca ofițer de transmisiuni în Ministerul Forţelor Armate, în 1950 a fost 
transferat la Direcţia Contraspionaj a Direcţiei Generale a Securităţii Poporului. În această 
perioadă a îndeplinit misiuni împotriva spionilor parașutați pe teritoriul României. 

A deţinut funcția de șef al Direcţiei de Contraspionaj (1960-1969), transformată apoi în 
Direcţia Generală de Contraspionaj (1969-1 aug. 1973). Avea gradul de general-maior. 

La 9 mai 1972 a fost numit membru al Colegiului Ministerului de Interne. 

A fost destituit din funcţie în urma unor lupte pentru putere din interiorul Securităţii, șeful 
Direcţiei de Informaţii Externe, Nicolae Doicaru, dorind și obținând preluarea rezidenţelor 
din străinătate ale Direcţiei de Contraspionaj. Referitor la această acţiune, C.N. afirma că „asta 
înseamnă decapitarea contraspionajului“. A fost îndepărtat din funcţie în urma unui referat 
întocmit de ministrul de Interne Emil Bobu şi înaintat lui Nicolae Ceaușescu. 

C.N. a fost numit apoi comandant al Școlii de ofiţeri de la Băneasa (1973-1974). La 1 
mai 1974 a fost trecut în rezervă. 

În perioada 1976-1985 a deținut funcţia de preşedinte executiv al Automobil Clubului 
Român. 

După căderea regimului comunist a fost numit consilier special al directorului Serviciului 
Român de Informaţii, Virgil Măgureanu (1990-1991). 


DĂNESCU ALEXANDRU 


Data şi locul nașterii: 10 nov. 1927, com. Hodoreasa, jud. Gorj. 

Studii: Academia de Studii Economice din București, curs fără frecvență. 

Profesia de bază: ofițer. 

Activitate şi funcţii: 

A deţinut funcțiile de şef al Direcţiei Politice din Comandamentul Trupelor Ministerului 
de Interne. A ocupat apoi funcţia de adjunct al ministrului de Interne, ocupându-se îndeosebi 
de problemele administrative (6 apr. 1963-—iunie 1978). 

La 9 mai 1972 a fost numit membru al Colegiului Ministerului de Interne. 

În perioada iun.-oct. 1978 a fost şef al Direcţiei de Informaţii Externe, fiind schimbat din 
funcţie după dezertarea în Occident a generalului Pacepa. 

A deținut apoi funcțiile de vicepreşedinte al Comitetului de Stat al Planificării (oct. 1978-30 
dec. 1989) și director general al Direcţiei Generale a Rezervelor de Stat (22 apr. 1980-30 
dec. 1989). 

A fost pensionat cu gradul de general de divizie. 

DIMA ROMUS 


Data şi locul naşterii: 18 oct. 1932, com. Bărbătești, jud. Gorj. 

Studii: Facultatea de Filologie (1961-1965); doctorat în istorie (1977). 

Profesia de bază: profesor. 

Activitate şi funcţii: 

Încă de la începutul carierei s-a afirmat ca activist de partid, cele mai importante funcții 
deținute fiind cele de șef al Secţiei Propagandă a Comitetului judeţean P.C.R. Gorj 
(1968-1972), secretar cu probleme de propagandă al Comitetului municipal de partid 
București (1972-1977) şi vicepreşedinte al Comitetului executiv al Consiliului popular al 
municipiului București (30 aug. 1977-4 sept. 1978). 

Pentru foarte scurt timp de deţinut funcţia de secretar de stat la Ministerul de Interne, iar 
la 27 sept. 1978 a fost numit şef al Centrului de Informaţii Externe şi adjunct al ministrului 
de Interne. La 1 sept. 1980 a fost înlocuit din fruntea Centrului de Informaţii Externe, rămânând 
însă adjunct al ministrului de Interne până în anul 1988. 

A revenit apoi în funcții de partid, fiind numit prim-vicepreședinte al Comitetului executiv 
al Consiliului popular judeţean Călărași (1988-dec. 1989). 


DOICARU NICOLAE 


Data şi locul nașterii: 21 apr. 1922, satul Dălhăuţi, com. Cârligele, jud. Vrancea. 

Data şi locul decesului: 27 febr. 1991, în urma unui accident din timpul unei partide de 
vânătoare. 

Studii: Gimnaziul industrial din Focşani (1937-1941); Curs de şase luni de radiotelegrafiști 
P.T.T.R. la București (1941); Şcoala de subofiţeri de transmisiuni (1942—mart. 1944). 

Profesia de bază: radiotelegrafist. 

Activitate şi funcţii: 

A muncit ca suboficiant la P.T.T.R. București (nov. 1941-1942). La absolvirea școlii de 
transmisiuni a primit gradul de sergent major și a fost numit comandant de pluton la Compania 
nr. 132 Transmisiuni Constanţa (mart.-25 aug. 1944). A luat parte apoi la luptele de pe frontul 
de Vest, conducând un pluton dintr-o companie de transmisiuni (25 aug. 1944-1945). A fost 
decorat cu medalia sovietică „Victoria“. 

În ian. 1945 s-a înscris în P.C.R., iar în scurt timp a fost numit comisar pe linie de poliţie 
şi siguranță și şef al Biroului Secretariat la Inspectoratul Regional de Poliţie Constanţa (1 
iul. 1945-30 aug. 1948). 

La înfiinţarea Securităţii a primit gradul de căpitan și funcţia de gestionar şi șef al 
Serviciului Secretariat la D.R.S.P. Constanţa (30 aug. 1948-23 aug. 1949). 

„Pentru munca depusă“, a fost avansat la gradul de maior la excepţional şi numit director 
al D.R.S. Constanţa (23 aug. 1949-iun. 1955). În această perioadă „a muncit cu abnegaţie 
şi devotament“: a condus represiunile împotriva organizaţiilor de rezistență anticomunistă din 
Dobrogea (grupul Gogu-Puiu etc.), dar și cele împotriva deţinuţilor de la Canal. De asemenea, 
a fost implicat în simulacrele de procese organizate împotriva „sabotorilor de la Canal“. 

Pentru toate aceste servicii aduse regimului, în octombrie 1952 a fost avansat la gradul 
de locotenent-colonel. 

În iun. 1955 a fost numit locţiitor al şefului Direcţiei 1 Informaţii Externe. La 18 dec. 1959 
a fost promovat şef al Direcţiei 1 Informaţii Externe, transformată apoi în Direcţia Generală 
de Informaţii Externe (21 iul. 1967-6 mart. 1972). 

La 23 aug. 1955 a fost avansat la gradul de colonel „la excepţional“, iar la 20 mai 1961 
a primit gradul de general-maior. 

A participat la operaţiunile de răpire şi aducere în țară a persoanelor care au atacat Legația 
României de la Berna (cazul Ovidiu Beldeanu), precum și a legionarului Traian Puiu. De altfel, 
în toată perioada în care s-a aflat în conducerea spionajului românesc s-a ocupat cu răpirea 
şi aducerea în ţară a unor persoane emigrate în străinătate. Spre exemplu, în dec. 1974 a 
organizat răpirea inginerului Axente Tisan dintr-un lagăr de transfugi din Viena. Operaţiunea, 
care trebuia executată de un grup de italieni, avea însă să eșueze. 

În această perioadă a deţinut și funcţiile de secretar general al M.A.I. (26 sept. 1963-iul. 
1967) şi vicepreședinte al Consiliului Securităţii Statului (iul. 1967-19 apr. 1972). A fost 
avansat la gradul de general-locotenent (20 aug. 1966). 

După desfiinţarea Consiliului Securităţii Statului, direcția condusă de el a revenit la vechiul 
nume de Direcţia de Informaţii Externe (19 apr. 1972-7 mart. 1978). În această perioadă deţinea 
totodată şi funcţia de prim-adjunct al ministrului de Interne. La 9 mai 1972 a fost numit membru 
al Colegiului Ministerului de Interne. 

A fost avansat la gradul de general-colonel la 19 aug. 1974. 

La Congresul al X-lea al P.C.R. a fost ales membru supleant al C.C. al P.C.R. 

Se afla în foarte bune relații de prietenie cu Ștefan Andrei, pe atunci secretar al C.C. al 
P.C.R., viitor ministru de Externe. 

În 1968 a condus colectivul care a anchetat abuzurile comise de cadrele de Securitate din 
regionala Timişoara. 

La scurt timp după numirea în fruntea D.I.E. a reușit să preia toate rezidenţele din străinătate 
deţinute de Direcţia de Contraspionaj, luând astfel sub controlul său întregul spionaj 
românesc. Neajunsurile acestei măsuri au devenit evidente în 1978, după fuga în Occident 
a lui Pacepa şi deconspirarea rețelei informative din exterior, când ar fi fost utilă o reţea paralelă 
care să nu fie cunoscută. 

În 1973, după ce conducerea Ministerului de Interne a fost preluată de Emil Bobu, D.N. 
a ordonat punerea în practică a dispoziţiei ministrului privind distrugerea dosarelor de 
informatori ale membrilor de partid care colaboraseră cu D.I.E. (ordinul fiind executat de Mihai 
Pacepa). 

În 1976 a aprobat un plan de măsuri ce viza verificarea informativă a cetăţenilor români 
care plecau la muncă în străinătate prin intermediul unor firme românești. 

În 1977 a girat transpunerea în practică a acțiunii „Riposta II“, care urmărea contracararea 
intențiilor de emigrare în Occident ale cetăţenilor români. 

După îndepărtarea sa din Securitate, a deţinut o scurtă perioadă funcția de ministru al 
Turismului (7 mart.-15 aug. 1978). 

A fost trecut în rezervă la 20 oct. 1978, cu gradul de general-colonel. 

Pentru „succesele“ obținute în muncă a fost decorat cu Titlul de „Erou al Muncii Socialiste“ 
şi Medalia de Aur „Secera și Ciocanul“ (1971). 

După 1990 a fost numit consilier al viceprim-ministrului Gelu Voican Voiculescu. 

HOMOȘTEAN GEORGE 


Data şi locul nașterii: 19 iun. 1923, orașul Deva. 

Studii: Școala de 6 luni de subofiţeri de jandarmi (1942); Școala Centrală a U.T.M. 
„Filimon Sârbu“ (1947); Şcoala Superioară de Partid „Ștefan Gheorghiu“; Facultatea de Istorie 
la Universitatea „Babeș-Bolyai“ Cluj. 

Profesia de bază: subofițer de jandarmi. 

Activitate şi funcţii: 

În perioada 1939-1942 a muncit ca zilier la o carieră de piatră din jud. Hunedoara. După 
absolvirea școlii de jandarmi a fost încadrat ca instructor de jandarmi în judeţele Bihor, Suceava 
şi Hunedoara (1946), având gradul de sergent. 

În oct. 1947 s-a înscris în P.C.R., afirmându-se rapid ca activist de partid. 

Începând din 1948 a avut o carieră ascendentă în partid, printre funcțiile deţinute fiind 
cele de instructor al Comitetului judeţean U.T.M. Hunedoara, şef de sector la Secţia Agrară 
a C.C. al U.T.C. (1950), şef de sector la Secţia Relaţii Externe a C.C. al P.C.R. (1953), instructor 
al Comitetului regional P.M.R. Hunedoara (1953-1955), şef al Secţiei cadre a Sfatului popular 
regional Hunedoara (1957-1958), prim-secretar al Comitetului raional P.M.R. Sebeș 
(1958-1965), secretar cu probleme agrare al Comitetului regional P.C.R. Hunedoara 
(1965-1968) şi prim-secretar al Comitetului județean de partid Alba (febr. 1968-—1 sept. 1978). 

În 1969 a fost ales membru al C.C. al P.C.R. și deputat în M.A.N., fiind reales până la 
căderea regimului. 

La 5 sept. 1978, după dezertarea generalului Pacepa, a fost numit de Nicolae Ceauşescu 
în funcţia de ministru de Interne. A fost cel mai longeviv ministru de Interne din timpul 
regimului Ceauşescu, H.G. deținând această funcție până la 5 oct. 1987. 

În aug. 1981, după ce un grup de trei persoane au sechestrat un autobuz şi au ucis şase 
pasageri, a ordonat executarea infractorilor. 

După ce a părăsit conducerea Ministerului de Interne a revenit în funcţii de partid, fiind 
numit prim-vicepreședinte al Comitetului executiv al Consiliului popular al județului 
Hunedoara (19 oct. 1987-31 mart. 1989). La 21 apr. 1989 a fost numit ambasador al R.S.R. 
în R.S. Cehoslovacia, funcție deţinută până la căderea regimului comunist. 

În ian. 1993 a fost arestat și trimis în judecată pentru implicarea sa în excutarea celor trei 
atacatori din autobuzul deturnat în 1981. 


MACRI EMIL 


Data și locul nașterii: 9 oct. 1927, orașul Galați. 

Data şi locul decesului: 18 apr. 1991, Penitenciarul Jilava. 

Studii: Școala profesională de ajustori mecanici la Întreprinderea de Tramvaie Galaţi 
(1941-1945); Universitatea Serală de Marxism-Leninism Galaţi (1948-1949); Curs de 
specializare pe linie de securitate în U.R.S.S. (1956-1957). 

Profesia de bază: ajustor mecanic. 

Activitate şi funcţii: 

În perioada 1941-1948 a muncit ca ajustor mecanic la Întreprinderile comunale de transport 
Galați. 

În dec. 1947 s-a înscris în P.C.R. În sept. 1948 a fost încadrat la Direcţia Regională a 
Securităţii Poporului Galaţi. Avea funcţia de lucrător operativ și gradul de plutonier major. 

După absolvirea universităţii serale de partid a fost avansat la gradul de sublocotenent și 
numit în funcţia de şef al Biroului 3 din cadrul Secţiei a II-a Contrasabotaj Economic la Direcţia 
Regională de Securitate Galaţi (1949-febr. 1951). În febr. 1951 a preluat conducerea Secţiei 
a II-a Contrasabotaj Economic din cadrul Direcţiei Regionale de Securitate Arad. A fost numit 
apoi şef al unui serviciu din cadrul Direcţiei a IV-a (febr. 1956-ian. 1963). 

În 1961 a fost pedepsit cu 15 zile arest pentru că „a folosit pe unii din subalternii săi pentru 
a procura alimente pentru el şi şeful direcției“. 

În ian. 1963 a fost numit în fruntea Direcţiei Regionale de Securitate Suceava, iar după 
desființarea regiunilor a devenit inspector şef al 1.S.J. Suceava (febr. 1968). În această perioadă 
a avut gradul de colonel. 

A fost numit apoi în funcția de șef al Direcţiei a II-a Contrainformaţii Economice, pe care 
a deținut-o până la căderea regimului. La 19 aug. 1974 a fost avansat la gradul de general-maior. 

În aug. 1977 a condus anchetele efectuate în Valea Jiului în timpul revoltei minerilor. 

În 1977 a făcut parte din comandamentul acţiunii „Riposta II“, care viza contracararea 
intențiilor de emigrare în Occident ale cetăţenilor români. 

La 6 febr. 1978 a participat la întocmirea unui plan de măsuri privind „intensificarea muncii 
informativ-operative în rândul ziariştilor străini“ care veneau în România. 

A fost implicat în reprimarea şi anchetarea manifestanţilor care au protestat la Brașov la 
17 nov. 1987, acuzându-i iniţial pe demonstranți de legături cu Mișcarea Legionară. 

A fost arestat la începutul lunii ian. 1990 la Timișoara, unde fusese trimis pentru a participa 
la reprimarea manifestaţiei anticomuniste. Inculpat în procesul celor vinovaţi de masacrul de 
la Timişoara, fiind acuzat de complicitate la genocid. A decedat însă înainte de încheierea 
procesului. 


ONESCU CORNEL (Corneliu) 


Data şi locul naşterii: 28 ian. 1920, com. Gogoșu, jud. Dolj. 

Data şi locul decesului: 1993, Bucureşti. 

Studii: Şcoala de maiștri în arte grafice (1938-1940); Școala medie de partid din Breaza 
(1947); Şcoala Superioară de Partid de pe lângă C.C. al P.C.U.S. (1954); Facultatea de Econo- 
mie Generală din cadrul Academiei de Studii Economice (probabil prin examene de diferenţă). 

Profesia de bază: tipograf. 

Activitate şi funcţii: 

Începând din anul 1931 și până în 1945 a muncit la diferite tipografii din Craiova și Bucureşti. 

A intrat în partid în ilegalitate (1942), după ce anterior aderase la mișcarea sindicală. 

Din 1945 a deţinut mai multe funcţii de activist de partid în aparatul C.C. al P.C.R., cele 
mai importante fiind cele de adjunct al șefului Secţiei Organizatorice (1957) şi adjunct al șefului 
Secţiei Organizaţiilor de Partid (1959). 

La 15 iul. 1959 a fost numit șef al Secţiei Cadre a C.C. aPM.R., funcție pe care a deținut-o 
până în 1965. 

În concordanță cu funcţia deţinută, la Congresul al III-lea al P.M.R. a fost ales membru 
al C.C. al PM.R., fiind reales până în 1984. Nu în ultimul rând, trebuie menţionată și alegerea 

sa, la aceeași dată, ca membru al Comisiei Controlului de Partid a C.C. al P.M.R. (25 iun. 
1960-23 iul. 1965). Totodată, la alegerile din 1961 a fost ales şi deputat în M.A.N., păstrându-și 
mandatul până în 1985. 

La 24 iul. 1965, după venirea lui Ceaușescu la putere, a fost numit ministru al Afacerilor 
Interne, în locul lui Alexandru Drăghici. 

Deţinea de asemenea și funcția de președinte al Comisiei pentru Probleme de Paşapoarte 
şi Vize de pe lângă Consiliul de Miniștri. În 1969, în faţa numărului mare de cetăţeni români 
rămași în Occident, a ordonat luarea unor măsuri prin care aprobările pentru plecarea în 
străinătate să se dea mult mai greu. 

Cu toate acestea, trebuie să subliniem relativa deschidere de care dădea dovadă O.C. în 
această problemă. Astfel, în mai multe şedinţe ale Secretariatului C.C. al P.C.R. el a susținut 
ideea ca muncitorii români care doreau să se întoarcă în țară după câţiva ani să fie lăsați să 
stea în Occident, pentru a acumula valută și experiență, iar la revenirea în România să nu fie 
trimiși în judecată. Ideea sa a fost însă respinsă cu vehemenţă de mai mulți activişti de partid, 
precum Vasile Patilineţ, pe motiv că aceasta nu va duce decât la creşterea numărului de 
emigranţi, ceea ce regimului desigur că nu-i convenea. La rândul său, şi Nicolae Ceauşescu 
a respins categoric această soluţie. 

A fost înlăturat din funcţia de ministru al Afacerilor Interne la 24 apr. 1972, revenind în 
poziţia de şef al Secţiei Cadre a C.C. al P.C.R. În această calitate a participat la întocmirea 
mai multor fișe de cadre ale unor ofiţeri superiori de Securitate, dându-și avizul pentru 
promovarea lor în funcţii. 

Peste numai un an, la 19 apr. 1973, a fost practic retrogradat în funcţia de prim-secretar 
al Comitetului judeţean de partid Teleorman, pe care a deținut-o până la 7 mart. 1978. 

A fost numit apoi în funcţiile de prim-vicepreşedinte al Comitetului de Stat al Planificării, 
cu rang de ministru secretar de stat (7 mart. 1978-—1 sept. 1979), prim-vicepreședinte al Comitetului 
pentru Problemele Consiliilor Populare (1 sept. 1979-21 febr. 1981), președinte al Consiliului 
General al A.R.L.U.S. (din 4 nov. 1980) și președinte al U.G.S.R. (febr. 1981-20 nov. 1982). 

Treptat a căzut în uitare, nemaifiind numit în nici o funcție şi pierzându-și locul din C.C. 
al P.C.R. şi M.AN. 


POSTELNICU TUDOR 


Data şi locul nașterii: 13 nov. 1931, com. Proviţa de Sus, jud. Prahova. 

Studii: Școala profesională de strungari la Uzina Mecanică Moreni (1943-1947); Curs 
de propagandiști de partid la Ploiești (1950); Şcoala de cadre a C.C. al U.T.M. (1954); Școala 
Superioară de Partid „Ştefan Gheorghiu“, curs fără frecvență (1961-1967). În 1977 şi-a luat 
doctoratul în economie la Academia de Studii Economice, după ce anterior își echivalase 
facultatea prin examene de diferență. 

Profesia de bază: strungar. 

Activitate şi funcţii: 

În perioada 1943-1950 a muncit ca strungar la Uzina Mecanică din Moreni. 

Membru de sindicat și membru al U.T.C. din 1945. După absolvirea cursului de 
propagandişti a fost scos din producţie și numit secretar al Comitetului U.T.M. pe uzină (sept. 
1950-apr. 1951). 

În nov. 1951 a fost trimis la o şcoală de ofițeri M.A..I., dar a fost nevoit să se retragă din 
cauza bolii. Membru de partid din dec. 1953. A revenit ca activist de partid, cele mai importante 
funcţii deținute fiind cele de prim-secretar al Comitetului raional U.T.M. Câmpina (1954-1956) 
şi secretar al Comitetului regional U.T.M. Ploiești (1956—oct. 1959). 

A ocupat apoi funcţii în aparatul central al U.T.M. şi P.M.R.: adjunct al şefului Secţiei 
organizatorice și membru al Biroului C.C. al U.T.M. (oct. 1959-23 iun. 1964), instructor în 
cadrul Secţiilor Organizaţii de Masă şi Organizatorică a C.C. al P.M.R./P.C.R. (aug. 1964-21 
oct. 1969). 

A fost iarăși transferat la nivel local, fiind numit secretar al comitetelor judeţene de partid 
Olt (oct. 1969-febr. 1971) şi Buzău (febr. 1971-15 iun. 1976), apoi prim-secretar al 
Comitetului judeţean de partid Buzău (15 iun. 1976-—7 mart. 1978). 

Fidel lui Nicolae Ceaușescu, la 7 mart. 1978 a fost numit şef al Departamentului Securității 
Statului, cu rang de ministru secretar de stat, iar la 5 oct. 1987 ministru de Interne, funcție 
pe care a deținut-o până la 22 dec. 1989. 

În scurt timp, în concordanță cu noua funcţie, a fost ales membru al C.C. al P.C.R. (23 
nov. 1979) şi membru supleant al C.P.Ex. (22 nov. 1984), iar în 1980 deputat în M.A.N., fiind 
reales continuu până la căderea lui Nicolae Ceauşescu. 

În aug. 1981, după ce un grup de trei persoane au sechestrat un autobuz şi au ucis șase 
pasageri, a fost implicat în executarea infractorilor. De asemenea, în dec. 1989 a cerut 
deschiderea focului asupra demonstranţilor din Bucureşti. 

După căderea regimului comunist, a fost condamnat la 15 ani închisoare pentru implicarea 
sa în represiunea manifestanților, fiind apoi condamnat şi pentru executarea celor trei atacatori 
din autobuzul deturnat în 1981. A fost eliberat însă din detenţie, pe motive de sănătate. 


RĂDUICĂ GRIGORE 


Data şi locul naşterii: 22 aug. 1926, satul Băluţa, com. Ponoarele, jud. Mehedinţi. 

Data şi locul decesului: 17 iul. 2002, București. 

Studii: Şcoala profesională de strungari (1941-1945); Curs de partid la Școala Comitetului 
orăşenesc București (1948), liceul (1948); Curs academic la Academia Militară Generală 
(1953-1954); Facultatea de Arme Întrunite la Academia Militară Generală (oct. 1959-1962); 
Facultatea de Drept; Școala Superioară de Partid „Ștefan Gheorghiu“, curs fără frecvenţă. 

Profesia de bază: strungar. 

Activitate şi funcţii: 

Până la 15 aug. 1946 a muncit ca strungar la Întreprinderea „Instalaţia Mecanică“ Bucureşti. 

Membru de partid din ian. 1946. În scurt timp a fost scos din producție și numit responsabil 
cu învățământul de partid la Sectorul III Albastru București (15 aug. 1946-1948). După 
absolvirea unui curs de partid la Şcoala Comitetului orășenesc București a fost numit lector 
la aceeași şcoală (1948). 

După absolvirea liceului a fost încadrat la Secţia învățământ a Direcţiei Superioare Politice 
a Armatei, primind gradul de locotenent (oct. 1948-1949). A deţinut mai multe funcții în această 
perioadă: șef de seminar și instructor de partid la Școala Militară Politică de la Breaza 
(1949-1950), preşedinte al unei subcomisii de verificare a membrilor de partid din academii 

şi şcoli militare (1950), şef al Secţiei politice a Corpului | Armată (din mai 1950) și şef al 
Direcţiei Politice a Regiunii a II-a Militare, cu gradul de colonel (1953-—oct. 1959). 

A fost numit ulterior instructor în cadrul Grupului de instructori pentru controlul muncii 
de partid în M.F.A. şi M.A.I. din Direcţia Organizatorică a C.C. al P.M.R. (din 7 febr. 1963). 
La 23 aug. 1964 a fost avansat la gradul de general-maior. 

Imediat după instalarea lui Nicolae Ceaușescu la putere a fost numit adjunct, apoi şef al 
Secţiei Controlul Muncii în M.F.A., M.A.I. şi Justiţie a C.C. al P.C.R. (1965-1968). 

În această calitate, în perioada 1966-1968 a condus comisia însărcinată cu anchetarea 
procesului lui Lucrețiu Pătrășcanu, participând astfel la acţiunea lui Nicolae Ceaușescu de 
îndepărtare a lui Alexandru Drăghici. 

A fost recompensat cu funcțiile de prim-vicepreședinte al Consiliului Securităţii Statului 
(8 febr. 1968-apr. 1972) şi prim-adjunct al ministrului de Interne (1968-23 nov. 1974). În 
1960 a fost avansat la gradul de general-locotenent. La 9 mai 1972 a fost numit membru al 
Colegiului Ministerului de Interne. 

Practic a fost instalat de Nicolae Ceaușescu în aceste funcții pentru a conduce acțiunile 
de cercetare a abuzurilor comise de ofițerii de Securitate în perioada anterioară, în scopul 
discreditării lui Alexandru Drăghici și a îndepărtării ofiţerilor promovați de acesta. S-a achitat 
cu succes de toate sarcinile primite. Trebuie menționat însă faptul că, deşi au fost descoperite 
grave abuzuri săvârșite de unii ofiţeri superiori de Securitate (care mergeau până la crime 
fără nici o judecată), nici unul dintre aceștia nu a fost trimis în judecată, păstrându-și pensiile 
şi gradele obținute. 

Membru al C.C. al P.C.R. (12 aug. 1969-28 nov. 1974) şi membru supleant al C.C. al 
P.C.R. (28 nov. 1974-23 nov. 1979). Deputat în M.A.N. (1969-1975). 

După ce a părăsit Ministerul de Interne, a fost numit adjunct al șefului Secţiei Gospodăriei 
de Partid a C.C. al P.C.R. (23 nov. 1974-21 febr. 1977). 

A fost trecut în rezervă la 6 apr. 1977, cu gradul de general-locotenent. 


STAMATOIU ARISTOTEL 


Data şi locul naşterii: 6 oct. 1929, com. Scoarța, jud. Gorj. 

Studii: Liceul Comercial din Tg. Jiu (1941-1949) şi Facultatea de Comerţ şi Cooperaţie 
la Institutul de Studii Economice și Planificare (1949-1952). 

Profesia de bază: planificator. 

Activitate şi funcţii: 

După absolvirea facultăţii, o scurtă perioadă de timp a muncit ca planificator la 
CENTROCOOP (1952). 

A fost încadrat ca ofițer la Direcţia de Contrainformaţii Economice (1953-1962), 
ocupând apoi funcțiile de adjunct şef serviciu (1962) şi şef serviciu (1963-1967) la Direcția 
de Contraspionaj. 

S-a înscris relativ târziu în partid, în anul 1959. 

A avansat în cariera de ofițer de Securitate, fiind numit adjunct al şefului Direcţiei a III-a 
Contraspionaj (1967-febr. 1973), după care, timp de un an, a preluat conducerea direcţiei (febr. 

1973-mart. 1974). În mart. 1974 a revenit în funcţia de adjunct al şefului Direcţiei Contra- 
spionaj, fiind apoi iarăși numit în fruntea direcţiei (1979-21 apr. 1982). 

La 21 aug. 1979 a fost avansat la gradul de general-maior, iar la 23 aug. 1984 la cel de 
general-locotenent. 

Şi-a schimbat apoi domeniul de activitate, fiind numit la conducerea spionajului româ- 
nesc. A deținut funcţiile de adjunct al şefului Centrului de Informaţii Externe și secretar de stat 
la Ministerul de Interne (21 apr. 1982-30 nov. 1984), iar în scurt timp a fost promovat șef al 
Centrului de Informaţii Externe şi adjunct al ministrului de Interne (30 nov. 1984-6 ian. 1990). 

În concordanţă cu noile funcţii deţinute, a fost ales membru supleant al C.C. al P.C.R. 
(22 nov. 1984-16 dec. 1987) şi membru al C.C. al P.C.R. (16 dec. 1987-22 dec. 1989). 

A fost trecut în rezervă, cu gradul de general de divizie. După căderea regimului comunist 
a fost arestat, însă pentru o scurtă perioadă. 


STĂNESCU ION 


Data şi locul naşterii: 23 ian. 1929, com. Gherceşti, jud. Dolj. 

Studii: Școala profesională de frezori la Uzinele Malaxa (1943-1947); Şcoala de ofiţeri 
politici M.A.I. nr. 2 din Oradea (dec. 1950-nov. 1951), Școala Superioară de Științe Sociale 
„A.A. Jdanov“ de pe lângă C.C. al PM.R. (sept. 1952—oct. 1955); Facultatea de Științe Juridice 
din Bucureşti (1963). 

Profesia de bază: frezor. 

Activitate şi funcţii: 

În perioada 1943-1948 a muncit în profesie la Uzinele Malaxa din București. Membru 
de partid din mai 1947. A urmat o carieră de activist de partid, muncind ca instructor la 
Comitetul raional U.T.M. „23 August“ (1948), la Secţia propagandă a Comitetului judeţean 
U.T.M. Ilfov (1949) şi la Secţia Propagandă a C.C. al PM.R. (1949). 

După absolvirea şcolii de ofiţeri politici de la Oradea a fost numit instructor la Direcţia 
Generală Politică a M.A.I. (nov. 1951-sept. 1952). După ce a terminat şcoala de partid „A.A. 
Jdanov“ a fost transferat instructor la Secţia Administrativă a C.C. al PM.R. (1955). A deţinut 
funcţiile de şef al Sectorului cadrelor din M.F.A. și M.A.I. la Secţia Cadre a C.C. al P.M.R. 
(1959), responsabil al Colectivului de instructori pentru M.F.A. și M.A.I. din Direcția 
Organizatorică a C.C. al P.M.R. (din aug. 1959) și adjunct al şefului Grupului de instructori 
pentru problemele muncii de partid în M.F.A. și M.A.I. 

A avansat în cariera de partid şi a fost numit prim-secretar al Comitetului regional de 
partid Oltenia (23 iun. 1964-20 iul. 1967). După preluarea puterii de către Nicolae 
Ceaușescu, a fost ales membru al C.C. al PC.R. (24 iul. 1965-22 dec. 1989), membru supleant 
al Comitetului Executiv al C.C. al PC.R. (12 aug. 1969-28 nov. 1974) şi deputat în M.A.N. 
(1965-1980). 

După Plenara C.C. al P.M.R. din vara anului 1967, când a fost criticată activitatea M.A.I., 
a fost numit de Nicolae Ceaușescu în funcția de preşedinte al nou-înfiinţatului Consiliu al 
Securităţii Statului (iul. 1967-24 apr. 1972). 

Începând cu precădere din 1969, a fost implicat în acţiunea de respingere a cererilor tot 
mai dese ale cetăţenilor români de a călători în Occident, pentru a preveni rămânerea acestora 

în străinătate. În acest sens, a iniţiat colaborarea cu O.N.T. (care oficial respingea cererile pe 
motiv de valută), pentru a nu lăsa impresia că Securitatea interzicea oamenilor să călătorească 
în exterior. De asemenea, a cerut ca cetăţenii români să poată pleca în străinătate doar o dată 
la doi ani. 

După desfiinţarea Consiliului Securităţii Statului a preluat funcția de ministru de Interne 
(24 apr. 1972-17 mart. 1973). La 9 mai 1972 a fost numit președinte al Colegiului 
Ministerului de Interne. 

A fost schimbat din funcţie după scandalul legat de sinuciderea doctorului Schăchter, 
medicul personal al lui Nicolae Ceaușescu, care se pare că și-a curmat viața în urma presiunilor 
exercitate de Securitate pentru a oferi informaţii referitoare la sănătatea dictatorului comunist. 

A fost retrogradat în funcţia de şef de sector la Secţia Gospodăriei de Partid a C.C. al P.C.R. 
(mart. 1973-apr. 1974), apoi a fost numit prim-secretar al Comitetului judeţean de partid 
Dâmboviţa (apr. 1974-an. 1977). 

Cariera sa s-a relansat la începutul anului 1977, când a fost ales secretar al C.C. al P.C.R. 
şi numit şef al Secției pentru probleme militare și de justiţie a C.C. al P.C.R. (din 25 ian. 1977) 
şi viceprim-ministru al Guvernului (27 ian. 1977-—7 mart. 1978). 

După numai un an a revenit însă în poziţii de rangul doi, fiind numit ministru secretar de 
stat la Ministerul Construcţiilor Industriale (7 mart. 1978-30 mart. 1979), apoi la Ministerul 
Industriei Chimice (30 mart. 1979-26 aug. 1981), şef al Departamentului pentru Construcţii 
în Străinătate, cu grad de ministru (26 aug. 1981-26 oct. 1984), ministru al Turismului și 
Sportului (26 oct. 1984-28 mart. 1985) şi ministru al Turismului (29 mart. 1985-—2 ian. 1990). 

În 1990 a fost trecut în rezervă, cu gradul de general-maior. 


VLAD IULIAN 


Data şi locul naşterii: 23 febr. 19311, satul Gogoşiţa, com. Gogoșu, jud. Dolj. 

Studii: Liceul „Gheorghe Chițu“ din Craiova; Institutul pedagogic de învăţători din 
București, Școala de Cadre a C.C. al U.T.C. (1949); Școala de ofițeri M.A.I. din Botoșani 
(nov. 1951-1952); Curs de șase luni de specializare pe linie de securitate în U.R.S.S. 
(1956-1957); Facultatea de Drept; Curs pentru cadrele de conducere la Academia de Științe 
Social-Politice „Ștefan Gheorghiu“. 

Profesia de bază: învățător. 

Activitate şi funcţii: 

O perioadă a lucrat ca învăţător, în 1946 s-a înscris în P.C.R., după care a îndeplinit mai 
multe funcții ca activist pe linie de tineret (1947-nov. 1951). 

După absolvirea școlii de ofiţeri a primit gradul de locotenent și a fost încadrat la Direcţia 
de propagandă și agitaţie din Direcţia Generală Politică a M.A.I. (1952). A deţinut funcțiile 
de şef de birou, apoi şef de secţie cu probleme de învățământ (1954-1956), şef al Serviciului 
învățământ (1956-1960), toate în cadrul Direcţiei Cadre din M.A.I. 

Între anii 1960 şi 1967 a ocupat funcţia de locţiitor al şefului Direcţiei Cadre. La înființarea 
Consiliului Securităţii Statului a fost promovat în funcţia de şef al Direcţiei Învăţământ (iun. 
1967-apr. 1970), după care a condus Direcţia Personal-Învăţământ (apr. 1970-1972) şi Direcţia 

Cadre și Învăţământ (iun. 1972-1974), ambele din M.I. La 9 mai 1972 a fost numit membru 
al Colegiului Ministerului de Interne. Avea gradul de general-maior. 

A deţinut apoi funcţia de comandant al Școlii militare de ofiţeri activi de la Băneasa 
(1974-1977). 

Începând din 9 mai 1977 a ocupat timp de zece ani postul de secretar de stat la M.I., având 
„atribuţii specifice în coordonarea structurilor de contraspionaj“. 

În toamna anului 1977 a fost numit comandant al acţiunii „Riposta II“, care viza 
contracararea intenţiilor de emigrare în Occident ale cetăţenilor români. 

În anul 1984 a fost avansat la gradul de general-colonel. A fost ales membru al C.C. al 
P.C.R. (1984-1989) şi deputat în M.A.N. (1985-1989) 

La 5 oct. 1987 a fost numit şef al Departamentului Securităţii Statului, cu rang de ministru 
secretar de stat, funcţie pe care a deținut-o până la căderea regimului Ceaușescu. 

La 31 dec. 1989 a fost arestat și condamnat la 9 ani închisoare, pentru implicarea sa în 
represiunea din timpul revoluţiei. A fost eliberat din detenţie în dec. 1993. 

„Baltag“, urmărit — 583, 620, 701 
Baltag, Dumitru |. — 53, 121 
Banc, Iosif — 178, 180, 182, 221 
Banciu, lon — 396, 422 
Bansoiu, lon — 560 

„Banu“, urmărit — 487, 534 
Banu, George — 500, 510, 515 
„Banyai“, urmărit — 542 

Bara, Ludovic — 675 


Baranga, Hary — 429 

Barbăneagră, Paul — 258, 515, 517, 519, 548 

„Barbu“, informator — 409, 700 

„Barbu“, urmărit — 393, 482, 589, 625 

Barbu, Eugen — 717 

Barbu, Zevedei — 423 

„Barta“, urmărit — 396 

„Basarabeanu“, urmărit — 394 

Bass, Joe L.— 431, 513 

Baston, lonel — 605 

Bataga, Tiberiu 1. — 46 

Battle, Maurice — 607 

Baurceanu, lon — 673 

Bădica, Ilie — 272 

„Bălan“, urmărit — 674 

Bălan, Eufrosina — 468 

Bălan, George — 525, 528, 583 

Bălaşa, Eugen — 675 

Bălaşu, George — 548 

Bălănescu, Silviu — 456 

Băleanu, Gheorghe N. — 143-144, 224, 227 

„Bănică“, urmărit — 660 

Bănulescu, Ştefan („Barbu Ştefan“) — 258, 
354, 359, 527, 614-615 

Bănuş, Max — 261, 499, 513, 746 

„Bărbosul“, urmărit — 489, 533 

Bărbulescu, A., ofiţer — 409 

Bărbulescu, Marin — 742 

Bărbulescu, Titus — 515 

Bârlădeanu, Alexandru — 13 

Bârsan, Pascu I. — 60 

Beach, Bert B. — 607 

Beer, arestat — 294 

Belkek, emigrație — 610 

Belmain, comisar francez — 258 

Beniuc, Mihai — 527 

Bercea, lulian D. — 55 

Berceanu, Ștefan — 589 

Berger, Hans — 518 

Berindei, Mihnea — 510, 515, 547, 754 

Bernard (Bercovici), Noel — 256, 258-259, 
498-499, 511, 513, 518 

Bernea, Horia — 526 

„Bica“, urmărit — 664 

Bica, Nicolae P. — 394-395 

Bijutescu, Constantin S. — 53 

Biriş, Vladimir — 161 

Biro, Francisc — 604 

Bistriceanu, Lucian — 605 

Blaga, loan M. — 72 

Blaga, lon — 208 

Blaga, Paraschiva — 208 

Blaga, Ștefan lon — 159, 206-208, 211 

Blaga, Ştefan Șt. — 62 

Blandiana (Suciu), Ana — 258 

Blăjan, Carol Gh. — 67 

„Blănaru“, urmărit — 540 

Blejea, Niculae, Niculae — 196-198 

Blenesi, Adalbert — 419 

Bloch, Lionel — 428 

Boaca, lon — 500 

Boar, Augustin — 88, 90, 94, 164, 178, 182 

„Boboc“, informator — 599 

Boboc, Ion (Jean) — 515-516 

Bobu, Emil — 221, 223 

Bobu, loan M. — 224, 230 

Boca, I. — 518 

Bocăneţ, Vasile V. — 67, 311-312 

Bodin, Thomas — 51ll 

Bodnăraș, Emil — 13-14 

Bodunescu, Ion P. — 58, 183, 239, 245 

Boeraș, dr. — 727 

Boeru, Traian — 342 

„Bogdan“, informator — 619 

„Bogdan Victor“, informator — 306, 312 

Bogdănescu, Aurel — 424, 427, 429 

Bogdănescu, B., emigrație — 425 

„Bogza“, informator — 582 

Bogza, Geo — 527-528 

Bohâlţea, Romu — 239, 243 

Boiţeanu, Florin — 456-457, 504 

Bokor, loan — 600 

Bolânu, Gheorghe — 222, 436 

Boldeanu, Vasile — 339, 344, 376-377, 516 

Boldijar, Zoltan — 597, 601, 603 

Bolesh, Otto — 510 

Bolintineanu, loan (Ion) Gh. — 50, 108, 196 

Bontilă, Gheorghe — 491 

Borbath, Zoltan — 419, 604 

Borca, Toader — 673 

Borcan, Constantin — 159 

Borcea, Aurel — 313 

Bordea, Aron Gh. — 45, 234-235, 644, 651, 
663, 668, 690 

Bordeianu, Nicolae — 597, 599-602, 604-608 

Borio, Feldioara — 616 


Borşan, Dumitru lon — 25-26, 176, 334, 338, 
358-359, 442, 454 

Borza, Vasile — 162 

Bosca, Dinu — 234 

Bosmiev, Dan — 504 

Boştină, Gheorghe D. — 224, 228 

Bot, Gheorghe — 609 

Bota, Gheorghe N. — 67, 308, 311, 316 

Botez, Mihai — 547 

Botez, Toader (Teodor) — 493, 506, 667 

Botezatu, Alecu C. — 71 

Botiza, Vasile V. — 54 

Botorog, Olimpiu loan — 115-116 

Bourceanu, lon — 491, 493 

Boureanu, Radu — 527 

Bouvier, comisar francez — 258 

„Bradu“, urmărit — 367 

Braga, Roman — 515 

Braşoveanu, Cosma — 526 

Bratu, Alexandru — 661, 674 

Braun, Robert — 499 

Brădean, Traian — 561 

Brădeanu, Marian N. — 62, 233 

Brătescu, Faust — 339 

Brătianu, loan — 647 

Brânaș, Constantin P. — 223, 225 

Brâncoveanu, C. — 505, 511 

„Brânduşa“, informatoare — 619 

Brânzei, Dumitru M. — 64 

Brânzeu, Pius — 308, 311 

Breahnă, Iordache — 160, 279 

Breban, Nicolae — 525-526, 614 

Brestoiu, Horia Ilie — 160, 193, 195, 454 

„Brian“, informator — 409 

Brihac, Florian — 233, 235, 238, 241 

Brown, James F. — 498, 501-502 

Brumaru, Emil — 514 

Buckley, James — 653 

Bucşan, Gheorghe — 278 

„Bucur“, urmărit — 603 

Bucur, Gheorghe — 238, 242 

Bucur, Nicolae — 162, 454 

Bucurescu, Gianu Nicolae — 143, 193, 195, 
206, 208, 238, 243, 742 

Bude, Vasile — 586, 591, 595 

Budecă, Ștefan — 563-564 

„Budescu“, urmărit — 583 

Buftea, loan — 601, 603 


Bujoiu, lon — 491 

Bujor, Vasile Gh. — 55 

Buleandră, Constantin Gh. — 70, 72 
Bulscu, Veres — 512 

Bunescu, Preda — 256 

Burac, loan — 563-564 

Burbank, Howard — 607 

Burcea, Alexandru — 391-392 
Burghelea, Eugen — 598, 601 
Burlacu, Victor C. — 57, 93, 224, 228 
Bush, George sn. — 743, 748 
Busuioc, Mihai — 562 

Butariu, Miron — 661 

Buzdugan, Dumitrie — 428 
Buzdugan, lon — 601, 603 

Buzura, Augustin — 526 


C 


Cacoveanu, Viorel — 589 

Calciu Dumitreasa, Gheorghe — 505, 519, 
547-548 

„Calescu“, urmărit — 541 

Calgo, Carol — 258 

Calotă, Petru — 239, 246 

Campbel, George — 429 

Cantacuzino, Şerban — 423 

Caraion, lon — 583 

Caraivan, Geo — 598 

Caraman, Constantin — 410411 

Caraman, Mihai — 454 

Cardas, Ştefan — 259 

Carliner, David — 512 

„Carmen“, urmărită — 482 

Carol II, regele României — 423 

Carp, Mircea — 499, 511 

Carp, Sorin — 468 

Carter, Jimmy — 495 

Case, Cliford P. — 407 

Cassian, Nina — 527 

Cavafu, Grigore — 258 

„Cavalerul“, urmărit — 367 

Cazaban, Theodor — 256, 517-518, 548 

Cazacu, Constantin — 418 

Cazacu, Virgil — 221 

Cazan, Titu — 598 

Cădere Paraschivescu, Victor — 504 

Călinescu, Armand — 423 

Călinescu, Barbu A. — 423-424, 427 


Călinescu, Gheorghe — 248-249 

Călinescu, Ilie — 283 

Călinescu, Matei — 547-548 

Călinoiu, Alexandru S. — 67 

Cămărăşan, Vasile — 603 

Cămui, Vasile — 279 

Câmpeanu (Katz), Pavel („Costea 
Alexandru“) — 353—354, 359 

Câmpeanu, Radu — 455-456, 504-505, 515, 
538, 541 

Câmpeanu, Romeo I. — 224, 227, 236 

Cârciog, Mihai — 423 

Ceauşescu, Nicolae — 13-14, 27, 79, 91, 
221-222, 237-238, 248, 315, 319-320, 
567, 578, 612, 655, 671, 706, 714, 735 

Cepraga, Constantin — 238, 241, 563-564 

Cerghizan, Ştefan S. — 46 

Cernovodeanu, Dan — 649-650 

Cervencovici, Andrei — 126, 128, 130, 135 

Chejan, Titu — 605, 607 

Chelsoi, Nicanor — 491 

Chenu, Rosaline — 514 

Chevereșan, Iosif — 390, 392 

Chiaburu, Constantin — 591 

„Chimista““, urmărit — 585, 721 

Chintescu, Adrian — 516 

Chioreanu, Nistor — 376, 506 

Chirculescu, Traian C. — 66 

Chiriac, 1. — 563 

Chirnoagă, Marcel — 526 

Chirnoagă, Platon — 339 

Chișu, Gheorghe P. — 60 

Chitu, Ilie — 605 

Chiţan, Ilie — 605 

Chiţoiu, Ion — 237 

Chivu, lon D. — 60 

Chivu, Stoica — 13-14, 18, 103, 105, 
107-110, 315 

„Cibinul“, urmărit — 377, 382 

Cimpoiaș, loan — 306, 311-312, 315 

Ciobanu, Gheorghe Gh., It.-col. — 58 

Ciobanu, Gheorghe — 598, 605 

Cioran, Emil — 500 

Ciorănescu, George — 518 

Cioroianu, Şerban — 314 

Cismărescu, Barbu Mihai (Radu Gorun) — 
258, 499-500, 513, 517 

Ciucă, lon — 563 

Ciucurel, Matei — 313, 315 

Ciudin, Gheorghe — 456 

Ciuntu, Chirilă — 339, 376 

Ciupercă, Mihai — 544, 645, 651, 664, 677 

Ciurdariu, Mihai — 560 

Ciurea, Dumitru — 601, 603 

Ciurezu, Dumitru — 526 

Ciurică, lon — 675 

Ciurică, Nicolae — 643, 675 

Claphan, Ingrid — 426 

Clay, Lucius — 494 

Cleju, loan N. — 57 

Cobianu, lon — 619-620, 624, 697, 700, 702, 
713, 729 

Cochină, lon — 672 

Coconcea, Octavian — 601 

„Cocor“, urmărit — 539 

Cocoş, Florea — 428 

Codreanu, Corneliu Zelea — 376-377 

Cofan, Roman — 393 

Cojocaru, Mircea — 526 

Coler, Luminiţa — 525 

Coliu, Dumitru — 315 

„Coltan“, urmărit — 540 

Colțea, Gheorghe 1. — 63 

Coman, Teodor — 437, 449, 462 

Combi, Andrei — 160 

Conea, Ilie — 234 

Constandache, Pavel loan — 60, 131-133, 160 

Constantin, Ilie — 517 

„Constantinescu“, informator — 563 

Constantinescu, Carla — 510 

Constantinescu, Gheorghe I. — 51 

Constantinescu, Gheorghe O. — 62 

Constantinescu, Iancu („Gheorghe 
Vasilescu“) — 356 

Constantinescu, Mircea-Alexandru — 649 

„Contabilul“, urmărit — 377, 382 

Coogan, dr. — 425 

Copilu, Victor Gh. — 224, 229, 239 

Coposu, Cornel — 491 

„Corbu“, urmărit — 634 

„Corbul“, informator — 268 

Corlaciu, Ben („Bazil Coriolan“) — 355, 515, 
517 

Cornea, Doina — 744 

Cornea, Victor — 424 

Cornescu, Stelian — 220 


Coroianu, Tiberiu Gh. — 44 

Cosac, Dumitru F. — 69 

Coser, loan 1. — 50 

Cosma, Gheorghe — 516 

Cosma, Neagu Gh. — 111-113, 115, 117, 175, 
196, 304 

„Cosmin“, urmărit — 487, 585 

Costa, Constantin — 561 

Coste, Brutus — 512, 548, 646, 648, 650 

Costea, George (Gheorghe) — 340-341, 346 

Costea, Gheorghe M. — 70 

Costea, Iosif — 376 

Costel, Gheorghiţă — 422 

„Costin“, urmărit — 664 

Costineanu, Dragomir — 515 

Coșereanu, Alexandru — 504 

Coștiug, Teofil — 523, 528 

Covete, Lucreția — 221 

Crai, Petru 1. — 50, 223, 225 

Crăcea, Traian — 601, 603 

Crăciun, Ancu — 234 

Crăciunaș, Silviu — 428, 505 

Crăciunoiu, Ion — 644 

Crăciunoiu, Vasile — 161 

Cremene, Mioara — 500 

Creţa, Stana — 640 

Creţu, Aurel P. — 57 

Creţu, Gheorghe — 103, 107, 125, 130 

„Crin“, informator — 296 

Cristea, Adrian — 391 

Cristea, Liviu — 424, 511 

Crişan, Constantin — 528 

Crişan, Mircea — 259 

Csomos, Alexandru David — 51, 189, 191 

Cucos, Nicolae — 601 

„Cucu“, urmărit — 367 

Cuibus, Aurel V. — 54, 499 

Cunea, Sorin — 499 

Cureteu, Octavian — 598 

Cursaru, loan A. — 50 

Cusak, loan (Ion) — 488-489, 585, 594, 619, 
622, 624, 626, 700, 702, 713 

Cușa, lon — 343, 360, 519 


D 


Dalles, Allan — 494 
„Damian“, urmărit — 585, 717, 725 
Damian, Dan — 456-457, 504 


Damian, Liviu — 500 

„Dan“, urmărit — 664 

Dan, George — 509-510 

Dan, Lazăr L. — 63 

„Dandu“, urmărit — 583 

Daneliuc, Mircea — 691, 724 

„Danielovici“, informator — 599 

„Danton“ („Dalton“), urmărit — 583, 585, 620 

Daponte, Dinu — 423 

Darău, Petre — 313 

Darie, Horaţiu-Magheru — 526 

Dascălu, Nicolae — 547 

„Datcu“, urmărit — 583 

David, Alexandru — 601, 603 

David, Mihai — 258 

David, Ştefan M. — 44 

David, Vasile S. — 53 

Davidescu, Nicolae — 562 

Davies, C., emigrație — 423 

Davis, Gary Allen — 599-600, 604 

Davison, Lynne — 511 

Dălălău, Vasile — 601, 603 

„Dănescu“, informator — 700 

Dănescu, Alexandru — 175 

Dănescu, Gheorghe Stan — 138-140, 238, 
242, 565 

Dănică, Petre — 216 

Dăscălescu, Constantin — 221, 225, 234 

De Dampierre Brătianu, Marie — 515 

De Lamota, Henric — 620 

Decenfeld, Sandor — 512 

Dejeu, Robert — 400 

Deleanu, Tudor Gh. — 57 

Demetrescu, Camilian — 526 

Dempsey, Judy — 721 

Derian, Patricia — 511 

Derţcanu, Ilie — 635 

Despa, lon — 713 

Deșliu, Dan — 527, 691 

Devay Francisk — 600, 604 

Diaconescu, Ovidiu — 42, 162, 176, 466 

Diaconu, loan P. — 420 

Diaconu, Ion, It.-col. — 390, 392 

„Dieter Ştefan“, urmărit — 367 

Dima, D. — 515 

Dima, lon — 505 

Dima, Nicolae — 505, 511 

Dima, Romus — 223 


Dimescu, Barbu — 504 

Dimisianu, soții — 716 

Dimisianu, Georgeta — 527 

Dimov, Leonid („Dumitru Leonida“) — 
354-355, 359-360 

„Dina“, urmărită — 487, 615, 620, 701, 
716-717, 725, 727 

Dindelegan, Gheorghe — 394 

Dinescu, Mircea — 548, 560, 671, 673, 716, 
744 

„Dinu“, informator — 619 

„Dinu“, urmărit — 730 

Dinu, Gheorghe — 478, 484 

Dinu, lon — 268 

Dinu, Vasile — 20, 24, 38, 74, 76, 99, 101 

Dinulescu, Radu — 589 

Diţă, Gheorghe Gh. — 52 

Diţă, Ştefan I. — 69 

Diţulescu, Nicolae — 393, 456-457, 656-657, 
661-664 

Doban, Adrian Doru — 544, 656-659, 
663-664 

„Dobre“, urmărit — 638 

Dobre, Alexandru, instructor C.C. — 202, 204, 
216 

Dobre, Alexandru, It. maj. — 398 

Dobre, Aurel — 547 

Dobre, Constantin, It.-col. — 441 

Dobre, Constantin C., cpt. — 45 

Dobrescu, Alexandru — 312-314, 316 

Dobriceanu, Alexandru — 455 

„Doctorul“, urmărit — 377, 382, 664 

Doicaru, Nicolae — 15, 42, 162, 175, 338, 
433, 454 

Doinaș, Ștefan Augustin — 523, 614-615 

Domșa, Gavrilă — 314 

„Doris“, urmărit — 602 

„Dorobanţu“, urmărit — 620 

Dorobanţu, Ilie — 308 

Dragalina, Petre — 424 

Dragnea, Dan Septimiu — 525 

Dragomir, loan — 605 

Dragomir, Mircea — 607 

Dragomirescu, Laviniu — 675 

Dragoşin, Adrian — 398 

Dragotă, Valer — 562, 564 

„Dragu“, urmărit — 717 

Drăcşăneanu, Jean — 610 


716 


„Drăgan“, informator — 661 

Drăgan, Ilie — 279 

Drăgănescu, Elena — 482 

Drăghici, Alexandru — 304 

Drăgoi, Nicolae Ion — 60, 136-137 

Druckman Damian, Samy (Samuil) — 518, 
548 

Duca, Vasile — 421 

Dumitran, Marin — 160 

Dumitrașcu, Alexandru S. — 53, 97 

Dumitrașcu, Dumitru — 742 

Dumitrașcu, Neculai (Niculai) Gh. — 61, 
99-—100 

Dumitrescu, Constantin — 398 

Dumitrescu, Cornel — 548, 654 

Dumitrescu, Dumitru Constantin — 47, 145, 
147, 238 

Dumitrescu, Elena — 526 

Dumitrescu, Geo — 528 

Dumitrescu, Grigore — 519, 549 

Dumitrescu, |. — 519 

Dumitrescu, Sorin — 526-527 

Dumitrescu, Ticu — 491 

Dumitrescu-Zăpadă, Constantin — 549 

Dumitriu, Andrei D. — 63 

Dumitriu, Constantin V. — 57 

„Dumitru“, informator — 727 

Dumitru, Dana — 716 

Dumitru, lon — 518, 548 

Dumitru, Radu — 514 

„Dunăreanu“, informator — 599 

Dupac, Mircea Gh. — 224, 228, 237 

Duţă, Gheorghe — 642 

Dura, Andreas — 599-600, 606 


E 


„E.L.“, urmărit — 489, 533 
Ecovoiu, Mihai — 526 
„Eduard“, urmărit — 540 
Edwards, Bill — 566 
Edwards, James — 259, 500 
Efimov, Gavrilă — 482 
Eisenhower, Dwight — 494 
„Eliade“, informator — 409 
Eliade, Mircea — 500, 727 
Emanuel, Pierre — 514, 523 
„Emilian“, urmărit — 487 
Emilian, Ion V. — 282, 341 


Enache, Aurică Gh. — 52 
Enache, Dumitru Z. — 53 

Ene, Gheorghe — 598 

Epstein, Olimpia — 614 

Erdelyi Elemer L. — 46, 124, 126 
Eremia, lon — 527 

„Erest“, urmărit — 409 

Ernst, Elisabeth — 509 

Eskenazy V. — 743 

Eurcher, Jean — 607 


F 


Faicevici, Al. — 259 

Falcan, lon — 393 

„Faluvegy“, informator — 599 

Faluvegy Dezideriu — 604 

Farer, Tom — 512 

Faull, M. — 423 

Făinaru, Hary — 349 

Fărcaș, Victor — 703, 713, 724 

Feraru, Constantin — 309, 312, 315 

Ferguson, Glenn — 495, 497 

Filip, George — 525 

Filipenco, Monica („Florescu Maria“) — 355 

„Filipescu“, urmărit — 664 

„Firu“, urmărit — 367 

Firu, Jean T. — 58 

Fischer-Galaţi, Ştefan — 259 

Floda (Leibovici), Liviu — 499-501, 514, 654 

Florea, Alexandru Gheorghe — 482, 484, 551, 
554, 556-557, 586, 594, 619-620, 622, 
624, 700, 702, 713, 724 

Florea, Gheorghe, gl.-mr. — 222 

Florea, S. Gheorghe, mr. — 62 

Florea, Lucian — 488-490, 594, 619-620, 705 

Florea, Nicolae I. — 45, 87, 211 

Florea, Vasile („Fieraru Vasile) — 352-353, 
359 

Florescu, emigrație — 505 

„Florescu“, informator — 296 

„Florescu“, urmărit — 664 

Florescu, George M. — 71 

Focke, George — 510 

Fodor, George — 511 

Folescu, Rodica — 614 

Fotin, Nicolae — 210 

„Fotograful“, urmărit — 602 

„Friciu“, informator — 599 

Friptu, loan Gh. — 158 
Fruchtman, Fănel — 510 
Frunză, Victor — 526, 547 
Frunzetti, lon — 528 

Fucs, arestat — 295 

Fuhrt, Volker — 509 
Furceanu, loan — 421 
Furtună, Nicolae Gh. — 65 


G 


Gabor, Dorina — 500, 519 
Gabrea, Șerban — 526-527 
„Gabriel“, informator — 700 
Gabrielescu, Valentin — 491 
Gafiţa, Mihai („Grama Marin“) — 354, 359 
Gafton, Lucian — 426-427 
Gaga, Gheorghe — 519 

Gal, lonel — 176, 196 

Galca, Clarance — 429 

Galfi, Ludovic — 604 

„Ganea“, urmărit — 664 

Ganea, lon — 547 

„Ganescu“, urmărit — 539 
Gauss, A.K. — 348 

Gavrilă, Gheorghe — 400 
Gavrilă, lon — 420 

Gavrilă, Marin — 526 
Gavrilescu, lon — 526 

Gavriliu, Emanoil — 544 
„Gălăţeanu“, informator — 619 
Gâldău, Florian — 426, 512, 548 
Gârneaţă, Ilie — 283 

Geagla, Ion — 454 

Geartu, Istifie — 162 

Geică, Constantin — 176, 222 
„Gelu“, urmărit — 367 

George, Alexandru — 614 
„Georgescu“, informator — 456 
Georgescu, Emil — 499, 513, 654 
Georgescu, Emilian — 560, 562 
Georgescu, George — 514 
Georgescu, Horia — 424, 428 
Georgescu, loan, col. — 239, 244 
Georgescu, lon — 563-564 
Georgescu, Vlad — 514, 547-548, 654, 745 
Gergely Francisc F. — 65, 91-92 
Geswein, Emilia — 525 

Geswein, Erwin — 525 


Ghelt, Petrică C. — 71 

Ghenoiu, lon — 222 

„Gheorghe“, urmărit — 540 

Gheorghe, Alexandru N. — 36-37, 64 

Gheorghe, Daniela — 703, 713 

Gheorghe, Ion, șef sector C.C. — 88, 90, 
93—94, 97 

Gheorghe, Ion, general emigrație — 281, 347, 
500, 527 

Gheorghe, Ion, scriitor — 693 

Gheorghiţă, Chivu C. — 57, 240, 246 

Gheorghiu, Constantin C. — 67 

Gheorghiu, Constantin Virgil — 510 

„Gheorghiu Neacșu“, urmărit — 359 

Gherghei, Grişa — 526 

Gherguţ, Dumitru M. — 159 

Gherman, Eftimie — 259 

Gherman, Petre — 516 

Gheta, Ion — 294 

Ghetina, Ioan A. — 66 

„Ghica“, urmărit — 367 

Ghimfus, Traian — 601, 603 

Ghineţ, Virgil — 390 

Ghiţă, Alexandru I. — 48 

Ghiţă, lon — 392 

Ghiţescu, Nicuşor — 598 

Gican, Gheorghe — 526 

G.J]., emigrație — 516 

Gocan, loan D. — 47 

Goga, Vasile — 162 

„Gogu“, urmărit — 583 

Goian, Gheorghe — 390 

Goiciu, P. Dumitru — 48 

Gojinschi, Nicolae — 642 

Goldman, Robert — 512 

Golea, David A. — 55, 234-235 

Golea, Traian — 282 

Goma, Paul — 472, 500, 505, 509-510, 
514-515, 519, 523, 525-526, 529, 541, 
547, 673 

„Goran“, urmărită — 636 

Goran, Gheorghe — 233, 235 

Gorcea, Pamfil — 233 

Gornic, Gheorghe — 307, 315 

„Graficianul“, urmărit — 620 

Grama, lon — 442 

Grama, Mircea — 237 

Grant, R., emigrație — 425 


Grant, Stephanie — 509 
Greculesi, Elena — 561 

Green, William — 486 

Greenwald, George Jonatan — 511 
Grew, Josef E. — 494 

„Grig“, urmărit — 602 

Grigoraș, lon — 404-407 

Grigore, Gheorghe N. — 55, 158, 454 
Grigorescu, Cornel — 601 
Grigorescu, Dan Ulyse — 500, 517 
Gronawski, John A. — 495, 511 
Grosu, lon — 108, 157 

Grossu, Sergiu — 515-516 

Grosz Karoly — 734 

Groza, Traian I. — 44 

Grozavu, loan — 310 

Grozescu, Vasile I. — 65 

Grozier, David F. — 497 

Gruia, Gheorghe — 313 

Gubesch, fraţii — 601 

Guri, Armand — 500 

Gurr, John H. — 498 

Gutnekt, H. — 600 

„Gyepesi loan“, informator — 599 


H 


Halmagi, lon — 548 

Hamos Laszlo — 512, 734 

Hancheș, loan I. — 61, 119-120, 237 

Hans, Acker — 499 

Harmati, Adalbert 1. — 56 

Harosa, Viorel — 526 

Hart, Henry O. — 498 

„Hasan“, urmărit — 534, 620, 701, 716, 
722-723, 125 

Hathazi, Samuel — 601 

Hatwai, David — 431 

Hatwai, Hunter — 431 

Haţeganu, Vasile — 344 

Haupt, Gheorghe — 258 

Hăulică, Dan — 526-528, 716-717 

„Hect Otto“, informator — 306 

Heineman, E. — 261 

Helms, Richard — 256 

„Henric“, urmărit — 585 

Herbay, Radu — 426 

Herşcovici, Alain — 517 

Hideg, Constantin — 159 


„Hilfred“, urmărit — 368 

Hill, Susan — 564 

Hiller, Harold — 494 

Hirsch, Renata — 314 

Hodoroabă, Eremia — 516 

Hogaș, Aurel — 456 

Holdevici, Irina — 565 

Honig, Alfred — 348 

Hontău, loan Gh. — 66, 98 

„Horaţiu“, urmărit — 487, 534 

Horghidan, Valentina — 565 

„Horia“, urmărit — 487, 534, 717 

Hornea, Rafael Grigore — 674 

Horodincă, Georgeta — 560, 614 

Horodniceanu, Nicolae — 376-377 

Hossu, Gheorghe — 272 

Hriţan (Hriczan), Nicolae N. — 46, 101-102, 
224, 229 

Huidu, Gheorghe — 713 

Hulubaș, D. Constantin — 64 

Huluţă, Gheorghe — 390 

Huminiuc, Alexandru — 398 

Hurezeanu, Emil — 614, 654, 746 


Iacob, Alecu — 410-411 

lana, Aurel — 384 

Ianatoş, Cornel — 499 

Iancu, Constantin F. — 161 

Iancu, Gheorghe — 601 

Ianculovici, Dumitru — 547 

Ierunca (Untaru), Virgil — 258, 343, 360, 
499-500, 510-511, 517, 519, 583, 588, 
610, 647, 717, 725, 730, 746, 751 

Iftimie, Neculai — 234-235 

Ilav, Olaf — 518 

Ilias, Vasile P. — 162 

Ilie, Mihai — 123 

Ilie, Radu Gh. — 64 

Ilie, Sorin — 525 

„Iliescu“, informator — 599 

Iliescu, Ecaterina — 428 

Indrieș, Petre — 516 

Inglessis, Eugenia — 425 

loan, Costică V. — 53 

Ioana, Constantin I. — 47, 239, 243 

Ioanid, Ion — 519 

Ioanid, Mircea — 566 

Ion, Nicolae — 209, 211, 239, 414 

Ionașcu, Laurenţiu D. — 61 

„Ionescu“, informator — 268 

„Ionescu“, informator — 582 

„Ionescu“, urmărit — 540 

Ionescu, Andrei D. — 55 

Ionescu, Cicerone (Cernegura) — 547 

Ionescu, Constantin Gh. — 69 

Ionescu, Dumitru, funcţionar — 216 

Ionescu, Dumitru, It.-col. 1.S.M.B. — 161 

Ionescu, Dumitru Gh., It.-col. Iaşi — 19, 57, 
224, 229 

Ionescu, Ecaterina — 216 

Ionescu, Eugen — 500, 583, 588 

Ionescu, Gelu — 614, 654, 746 

Ionescu, George N. — 71 

Ionescu, loan Gh. — 225, 231 

Ionescu, Ion, „Europa Liberă“ — 259 

Ionescu, Ion, It.-col. — 390-391 

„Ionescu Maria“, informatoare — 360 

Ionescu, Marie-France — 500, 510, 515, 517, 
717, 725 

Ionescu, Mihai — 420 

Ionescu, Pierre — 424 

Ionescu, Romulus — 493 

Ionescu, Sava Nicolae — 526 

Ionescu, T., emigrație — 344 

Ionescu-Ghindeni, Dumitru („Ion 
Constantin“) — 356 

Ioniţă, Constantin — 634 

Ioniţoiu, Cicerone — 541, 661 

Io Andrei — 392 

Iorga, Marin I. — 71 

Iorgulescu, Mircea — 716 

Iosif, Constantin — 454 

Iosif, Flavius — 500, 517 

Iosifescu, Mioara — 526 

Iosub, Elena — 598, 605 

Iovănaș, Alexandru — 237 

Isac, Gheorghe Gr. — 224, 230 

Isaia, Gabriel — 598 

Isărescu, Virgiliu Ştefan — 649 

Istrate, Constantin C. — 158 

Istrate, Dumitru Constantin — 141, 143 

Istrate, Nicolae A. — 69 

Iţcuş, Dragoş — 134, 239 

Iuga, Gabriel — 526 

Ivan, Gheorghe T. — 68 


Ivan, loan — 233 

Ivanovici, Dumitru — 21, 22, 24, 38, 40, 74, 
101, 103, 105, 107-110, 119, 121, 123 

Ivanovici, Martinian — 344 

Ivănceanu, Vintilă („Ionescu Gheorghe“) — 
354-355, 359-360, 528 

Ivănescu, Cezar — 673 


) 


Jakab Iosif 1. — 50 
„Jarul“, urmărit — 661 
Jebeleanu, Eugen — 528 
Jianu, Gheorghe — 493 
„Juristul“, urmărit — 583 
Justinian, patriarh — 426 


K 


Kaldor, Nicholas — 431 
„Kamir“, urmărit — 367-368 
„Katy“, urmărit — 367 
Kecskemety Ştefan — 306-309, 311-315, 317 
„Kent“, informator — 409 
Khethly, Ana — 431 

Kiraly Ernest — 431 

Kiraly lon — 323 

Kiraly Karoly — 522 

Kiraly Mathe Tiberiu — 525 
Kiss lon — 604 

„Kivu“, urmărit — 583, 585 
Kobielschi, arestat — 294 
Koltchak, Alexander — 512 
Kondor — 314 

Kondulis, Kiriakos — 500 
Koopman, arestat — 294 

Korne, Mihai — 504, 510, 515 
Koszorus, Frank — 734 
Kourdakov, Serghei — 430 
Kovacs Pius — 42 

Kramer, Charles — 513 
Krasnoselski, Vladimir — 548 
Kristof Ladislau — 310-311, 313 
Kurunezi, Gheorghe — 306, 309, 311 


L 


L.G., emigrație — 616 
Laborey, Annette — 514 

Lacatis, Ion (Ionel) — 314, 316 

Lambrino, Mircea Carol — 423, 425 

Lanares, Pierre — 607 

Lane, Arthur — 494 

Lantos, Tom — 734 

„Laslo“, urmărit — 539 

Lateș, lon — 220-221 

Lavrik, Andrei — 600 

Laza, Florian S. — 59 

Lazarovici, Nicolae Dan — 644 

Lazăr, loan Gh. — 48 

Lazăr, Mihai D. — 53 

Lăcătușu, Didina — 455 

Lăpușan, Horia — 307, 310, 315 

Lăţea, Constantin — 491 

„Leca“, urmărit — 368 

„Lectorul“, urmărit — 487, 583, 723 

Lemonidis, Romilă (Victor Cernescu) — 499 

Lemonidis Ciorănescu, Galateea (Anca 
Petrescu) — 499 

„Leon“, urmărit — 585 

„Leontescu Constantin“, informator — 361 

Lepădatu, Aurel — 281 

Letay Lajos („„Lorincz Lajos“) — 354 

Levuţa, Gheorghe — 309 

Lica, Adam — 283 

Lică, Dumitru — 233, 235 

Liga, Laurenţiu — 419 

Ligi, Marius — 513 

Lilin, Alexandru — 642 

Lincoln, F.A. — 425 

Linţu, loan (Ion) — 43, 163, 362 

Listowel, contesă — 431 

Liteanu, Nicolae — 24, 38, 96, 145 

Loch, Lombos Ştefan — 308-309, 312 

Lodal, Maria — 509 

Lovinescu, Monica — 256, 343, 360, 
499-500, 510-511, 514, 517, 535, 583, 
588, 610, 614, 647, 717, 725, 730, 746, 
751 

Luca, Ilie I. — 50 

Luca, Marin — 234 

Luchian, Eugen — 222 

Luchian, Toader — 673 

„Lucian“, informator — 582 

Luctkemeyer, John — 256 

Ludescher, E. — 607 

Luncie, Robert — 425 


Lungianu, Vasile — 642 

Lungu, Gheorghe Gh., mr. — 58 

Lungu, Gheorghe V., mr. — 46, 225, 230 
Lungu, Vera — 514 

Lupaşcu, D. — 516 

Lupaşcu, Dumitru Vasile — 649 
„Lupescu“, informator — 562-563 
Lupu, Petre — 221 

Lupu, Radu — 423 

Lupu, Vasile N. — 59, 89 


M 


M.E., emigrație — 620 

»M.E.“, urmărit — 533 

»M.V.“, candidat recrutare — 455 

„Macedoneanul“, urmărit — 377, 382 

Macri, Emil V. — 63, 436, 454, 466 

Maitec, Ovidiu — 560-561 

Majar, Dumitru — 314 

Malea, Petru — 44, 310 

Maliu, Eugen — 219 

Maltopol, Radu — 499 

Manea, Norman — 693 

Manea, Titi — 601, 603 

Mangalagiu, Constantin — 418 

Maniţiu, lon — 672 

Maniu, luliu — 661 

Mann, Anca — 426 

Mannhaim, Imre — 308—309, 312 

Manolache, Teofan lon — 111-112 

Manolescu, Nicolae — 528, 548, 716 

Manoliu, Sergiu — 525 

„Manta“, urmărit — 721 

Mantic, Dionisie P. — 60 

Manu, A., emigrație — 425 

„Manuc“, urmărit — 487, 583 

Marcu, ofiţer — 633 

„Marcu“, urmărit — 638, 664 

Marcu, loan C. — 158 

Marcu, loan G., col. — 53 

„Mare loan“, informator — 599 

Marfi Mantuanc, Judith — 431 

„Marian Victor“, urmărit — 661 

Marica, Ion (loan) — 544, 656, 658, 662-664 

„Marin“, informator — 582 

Marin, Constantin, col. — 161 

Marin, Constantin N., col. Direcţia a XII-a — 
158 








Marin, Ilie C. — 158 

Marin, lon — 396 

Marin, Nicolae — 656-657, 659, 662-663 
„Marin Nicolae“, informator — 361 
Marinescu, Paul — 15, 42 

Marinescu, Ruxandra — 74 

Marinică, lon — 601 

„Marius“, urmărit — 637 

Marta, Marin-Tudor I. — 65 

„Mary“, informatoare — 296 

Masca, C., emigrație — 425 

Masca, Tiberiu — 424 

Mateescu, George — 605 

„Matei Gheorghe“, informator — 599 
Matei, Marin — 493 

Matei, Vasile — 563-564 

Mathieu, Jean — 516 

Matiu, Pavel-Terentie P. — 66 

Mato, loan-losif — 313, 315 

Maurer, lon Gheorghe — 13, 42, 176 
Maurer, Simion — 418 

Mavrodineanu, Victor — 525 

Mayer, Victor — 518 

„„Mazacs Ervin“, urmărit — 306, 312 
Mazilescu, Virgil — 527-528 

Mazilu, Dumitru — 744 

Mazilu, Petre — 390-391 

Măcellariu, Horia — 493 

Măceșanu, George („George Marinescu“) — 
356 

Măgură-Bernard, loana — 654 
„Măgureanu“, urmărit — 664 
Măierean, Vasile — 635 

Mălureanu, Vasile — 488-489, 520, 534, 586, 
594, 619-621, 702-704, 713, 729, 
731-732 

Mămăligă, Leonida — 517, 548 
Mănescu, Mihai — 561 

Mănuceanu, Vasile — 654 
McCormick, Harry — 424-425 
McCormick, H., emigrație — 425 
Mehedinţi, Viorel — 518 

Meiltz, Marcel — 650 

Merce, Ilie — 558, 593-594, 619-620, 626 
Mereuţă, Petrache — 421 

Mernea, Constantin — 22 

Meţianu, Teodor — 516 

„Michael“, urmărit — 367 





Michael (Mihăilescu), Constantin Titus — 
423, 425-426 

Michaloux, Adrian (Ilie Mihalău) — 515 
Micle, Alexandru — 661 

Miclea, lon — 514 

Micu, loan B. — 60 

„Mihai“, informator — 619 

„Mihai“, urmărit — 540, 589 

Mihai I, regele României — 345, 519 
Mihai, Cornel — 410-411 

Mihail, Corneliu — 601, 603 
„Mihalcea“, informator — 700 
Mihalcea, Aurel Grigore — 62, 148-150 
Mihăilescu, Virgil — 281, 283 

„Mihu“, informator — 582 

Mihuţ, Avram Gh. — 55 

Miloaie, |. — 516 

Mincu, Emil — 488-489 

Mincu, Gheorghe Vasile — 60, 156, 224, 226 
„Mira“, urmărit — 487, 583, 623 

Mirea, Gheorghe — 22 

Mirea, lon — 526 

Mirică, Traian — 541, 673 

Miriţă, Vasile S. — 48 

„Miron“, urmărit — 602-603 

Miron, Paul — 283, 343 

Mitrea, lonel — 390 

Mitulescu, Constantin — 233 

Mladin, Marcel — 541, 643 

Mleşniţă, Constantin Gh. — 224, 228 
Mocan, Ştefan Gh. — 68 

Mocanu, Vasile Petre — 63, 138 

Moga, Gheorghe — 118, 124, 436, 454, 466 
Moise, Vasile — 213-214 

„Moisescu Gheorghe“, informator — 361 
Moldovan, Vasile — 491 

Moldovan, Wilhelm — 604 

Moldoveanu, Darie Magheru — 525 
Moldoveanu, Flavian — 160 
Moldoveanu, Jean — 176, 222 

Moldvai, arestat — 294 

Molea, Mariean — 239 

Montza, arestat — 294 

Morariu, loan Gh. — 62 

„„Moris“, urmărit — 602 

Morlocan, Alexandru jr. — 599, 604 
Morlocan, Alexandru sn. — 599, 604 
Moroşan, loan C. — 54 





Mortoiu, Aurelian M. — 44, 220, 236 
Moţ, loan — 159 

Moussou, Basil — 346 

Munteanu, Alexandru — 734 
Munteanu, Constantin T. — 64 
Munteanu, lon — 487, 489 

Munteanu, Nicolae (Grumberg Solomon) — 
499 

Munteanu, Neculai Constantin — 499, 746 
„Munteanu Radu“, urmărit — 359 
Munţiu, Nicolae — 493 

Murărescu, Constantin — 99, 101, 105 
Murdariu, Dumitru — 395 

Mureşan, lon — 491 

Mureşan, Stela — 616 

Muscalu, Gheorghe — 642 

Muşat, Cristea — 123, 135 

Muşat, Vasile — 221 

Muşuroia, Gheorghe — 220 

„Miller“, informator — 296 

Miller, Frederich — 418 





N 


Nacu, Demostene — 377 
Naegele, Arthur Jolyon — 721 
Nagacevschi, Constantin — 281, 283, 379 
Nagy Imre — 431 

Nagy Tiberiu — 390 

Năstase, Gheorghe — 467, 471 
Năstase, Sepi M. — 57 

Neacșu, lon — 601 

Neagu, Fănuş — 693 

Neals, R. — 607 

Neamţu, Cella — 504 

Neculicioiu, Victor Gh. — 50, 191, 193 
Nedel, Aurel — 561 

Nedelcovici, Bujor — 691, 693 
Nedelea, Ion — 305, 310, 313 
Negoiţescu, lon — 523, 525-527, 614 
Negrea, Vasile — 15, 41 

Negreanu, lon — 93 

„Nelu“, informator — 599 
Nemesniciuc, Dumitru — 605, 607 
Nemeth Geza — 734 

Nen, Virgiliu — 733 

Neniţoiu, Nicolae V. — 60 

Nica, Constantin N. — 225, 232 
Nicoară, Iulian — 377, 382 








Nicoară, Marin — 647 

Nicodim, lon — 524, 527 

Nicola, Andrei — 282 

Nicola, Liviu — 515 

Nicolae, Mihai — 449, 471, 484, 490 
Nicolae, Mihăiţă — 426-427 
Nicolae, Petre — 161 

Nicolescu, Ilie — 376 

Nicolescu, Ion — 526 

Nicolici, John — 599-600 

„Nicu“, urmărit — 610, 702 
„Niculescu Iulian“, informator — 361 
Niculescu, Miron — 500, 511 
Niculescu, Pavel — 513, 547 
Niculescu, Teodor — 421 

„Niculescu Voicu“, urmărit — 359 
Niculescu-Mizil, Paul — 13, 315 
„Nicuşor“, urmărit — 377 

„Niki“, urmărit — 543, 583 

Nila, Maria — 349 

Nistor, Marin S. — 57 

Nistor, Vasile — 615 

Nistorescu, Constantin C. — 69 

Niţă, Marian — 693 

Niţă, Marin |. — 62 

Niţă, Mihai P. — 60 

Niţu, Lon — 456 

Nixon, Richard — 406, 607 

Noica, Constantin — 523, 727 

Norai, Tibor — 508 

Nosner, Gottfried — 419 

Novac, Nicolae — 342 

Novacovici, Doru — 504-505, 515, 541, 649, 
676 

Nuță, Constantin — 160, 215-216, 454, 735 
Nuță, Floarea — 216 

Nuță, Gheorghe Velicu Vasile — 216 








O 


Oancea, Traian — 478, 482, 551, 556-557 
Oargă, Gheorghe I. — 54 

Obaciu, Andrei lonel — 239, 245 
Odociuc, Gheorghe M. — 158 

Ogrin, Mihai — 523 

Olar, loan — 562-564 

Olteanu, Alexandru — 673 

Olteanu, Alexe D. — 70, 233, 235 
Olteanu, Emil-Nicolae Gh. — 49 


Onescu, Cornel — 13, 182, 220-221 
Oprea, loan A. — 61 

„Oprescu“, informator — 700 
Oprescu, Adrian-Paul — 456-457, 504 
Oprişan, Dumitru — 672 

Opriţescu, Mihai — 40, 121, 184 
Opriţescu, Nicolae — 691, 717 
Opruţa, Viorel — 605 

Orban Adalbert — 422 

Orban Francisc — 124 

Orbulescu, Nicolae — 506 
Orendovici, Mircea — 281 

Orescu, Șerban — 518, 548, 654, 746 
„Oşanul““, urmărit — 583, 620 
Otparlic, George — 504-505 
„Ovidiu“, urmărit — 664 


P 


Pacepa, Mihai — 176, 454 

Page, Viorica — 425 

Pal, Ignatus — 431 

Palade, George — 676 

Paleologu, Alexandru — 716 

Paler, Octavian — 691, 716 

Palic, A., emigrație — 425 

Palica, Coca — 425 

„Palievici“, informator — 599 

Palutas Imre — 542 

Panait, Constantin — 240, 247 

„Panaitescu“, urmărit — 620, 701, 717, 
722-723, 125 

Pană, Gheorghe — 119, 121, 123, 126, 128, 
130, 135, 145, 157, 164, 167, 184, 202, 
204 

Pantazi, lon — 548, 733 

Pantea, Aron — 541 

Papanace, Constantin — 341, 376-378 

Paraschiv, Vasile — 515, 547 

Parr, Lawrence G. — 498 

Pascal, Alexandru O. — 67 

„Pascu“, urmărit — 614 

Pascu, Alexandru — 428 

Pascu, loan — 239, 245 

Pasculescu, Dimitrie — 643 

Patache, Ion — 234 

Patilineţ, Vasile — 13—14, 16, 254, 315 

Patrulete, Mihail — 159 

„Paul“, urmărit — 602 


Pavyn, emigrație — 425 

Păcuraru, Andrei — 88, 90, 93-94, 96-97, 98 

Păcuraru, Siminică — 661 

Păsărin, Paulian — 240, 246 

„Păun“, urmărit — 701, 718, 722-723, 726 

Păunescu, Adrian — 693 

Păunescu, Silviu — 562 

Pârvu, Constantin N. — 65 

Pârvulescu, Constantin — 315 

Pârvulescu, Florian — 291 

Pârvulescu, Mircea Gh. — 66 

Pecican, Coriolan — 526 

Pele, Gheorghe — 176, 196 

Pell, Ernest-Eugene — 747 

Penescu, Nicolae — 548 

Peniu, Gr. — 384 

Pereș, Alexandru A. — 47 

Perle, Adolf — 494 

„Petcu“, urmărit — 539 

Petcu, Grigore 1. — 224, 230 

Petra, Nicolae — 342, 517 

„Petrache“, urmărit — 620, 721 

Petratu, Cornelia — 499 

Petre, Lazăr — 425 

Petreanu, Teodor (Tudor) — 601, 603 

„Petrescu“, urmărit — 585 

„Petrescu Ştefan“, informator — 296 

Petrişor, Marcel — 523 

Petrof, Gheorghe I. — 158 

Petropuliadi, Dimitrie (Dumitru) — 339, 346 

Picoş, Chiru Gh. — 53 

„Pictorul“, urmărit — 664 

„Pielaru“, urmărit — 661 

Pinciuc, Gheorghe V. — 67 

Pintilie, Lucian — 526-527, 691 

Pinţoiu, Gheorghe — 238, 241 

Pituţ, Gheorghe — 693 

Planche, Anne — 515 

Planche, Frangois — 515 

Plăpceanu, Iuliu — 162 

Pleşea, Constantin — 595, 656, 663 

Pleşiţă, Nicolae Gh. — 15, 42, 178-179, 196, 
217, 222, 454, 462 

Pleşu, Andrei — 526, 528, 560-561 

„Ploieşteanu Florin“, informator — 562-563 

„Poarta“, urmărit — 380, 382 

Pobereznic, Sandu — 734 

Poiana, loan I. — 69 

Poole, Dewitt — 494 

Poole, Russel — 499 

„Pop“, urmărit — 702, 716-717, 725 

Pop, Alexandru — 99 

Pop, Dumitru — 442 

Pop, Gheorghe — 542 

Pop, H., emigrație — 425 

Pop, loan — 601, 603 

Pop, Octavian — 454 

Pop, Valeriu — 500, 519 

Pop, Victor E. — 66 

„Popa“, urmărit — 583 

Popa, Aron — 206 

Popa, Augustin — 344 

Popa, C. Constantin, It.-col. — 62 

Popa, Dumitru Aron — 204, 206, 211, 220, 
225, 231 

Popa, Dumitru, preot emigrație — 283 

Popa, Dumitru, pastor adventist — 419 

Popa, Elena — 206 

„Popa Florea“, urmărit — 603 

„Popa Ion“, urmărit — 589, 702 

Popa, Lon — 282-283 

Popa, Marin — 398 

Popa, Mihai — 258 

Popa, Mircea — 526 

Popa, Petre 1. — 71 

Popa, Pompiliu V. — 55 

Popazu, Vasile — 586, 594, 619-620, 697, 
700, 702-704, 713, 724, 729, 731 

Poper, Jean — 258 

„Popescu“, informator — 296 

Popescu, Aurel — 513, 547 

Popescu, Corneliu C. — 57 

Popescu, Dana Florina — 525 

Popescu, Dumitru — 231 

Popescu, Gheorghe (Gogu) — 275 

Popescu, Grigore [I. — 71 

Popescu, lon Gh. — 224, 227 

Popescu, Mircea — 258, 342 

Popescu, Nicolae — 390 

Popescu, Petre — 516 

Popescu, Romeo Constantin — 124, 165-166, 
196, 222, 454, 466 

Popescu, Teodor I. — 45 

Popescu, Toma L. — 71, 95 

Popescu, Vintilă — 426-427 

Popinciuc, Marin — 234-235 


„Popovici“, informator — 619 
Popovici, Titus — 614 

Pora, Gheorghe Gh. — 225, 231 
Porter, E. — 734 

Postelnicu, Tudor — 236, 729, 735 
Posteucă, Vasile — 342 
Postolache, Vasile — 418 
Pozderca, Ana — 525 

Preda, George — 344 

Preda, Gheorghe — 601 

Preda, Marin — 528 

Predoiu, Nicolae — 239, 244 
„Prodan“, informator — 619 
„Profesorul“, informator — 599 
Prosch, Gheorghe — 418 

Prună, lon — 601, 603 

Prundurel, Nicolae S. — 65 

Puiac, lon — 442 

Puncescu, Petre I. — 55, 105-106 
Purdea, Moise A. — 67 

Pușcaciu, Constantin F. — 70, 234, 238, 242 
Puşcaş, Ilie |. — 54, 103-104, 225, 231 
Pușcașu, Gheorghe — 506 


Q 
Quale, Dan — 748 


R 


Raceu, loan — 589 

Racoveanu, Gheorghe — 281 

Radina, Remus — 548 

„Radiologul“, urmărit — 664 

Radu, Constantin — 237, 248 

Radu, Dumitru 1. — 48, 107 

Radu, Gheorghe — 201, 454 

Radu, Graţian — 344 

Radulovici, Ana — 601, 603 

Ralea, Mihai — 315 

Ramsey, arhiepiscop de Canteburry — 426 

Ramsvili, dr. — 430 

Rangu, Constantin Gh. — 65 

Rapilat, Alexandru — 234-235, 237 

„Rarău“, urmărit — 487 

Rateș, Nestor (Stesel Nathan) — 499, 501, 
511, 745-74 

Raţiu, Gheorghe, col. — 712-713 

Raţiu, Gheorghe E., mr. — 52 


Raţiu, Iancu (lon) — 339, 346, 423-424, 
427-429, 646-650, 661, 733-734 

„Raul“, urmărit — 367, 540 

Răducanu, Cornel („Raţiu Cezar (Cornel)“) — 
353, 359 

Răducanu, Iordache — 526 

Răducă, Gheorghe — 161, 635 

Răduică, Grigore — 41-42, 175, 362 

Rădulescu, Constantin Gh. — 56 

Rădulescu, lon — 239, 243 

Rădulescu, Petre — 394-395 

Răduţă, lon Gh. — 69 

Răscol, Emanuel — 411 

Răscol, Victor — 410-411 

Răutu, Leonte — 315 

Reagan, Ronald — 545, 733 

Regman, Cornel — 528 

Renescu, Alexandru — 672 

Resiga, Romulus — 538 

„Richard“, informator — 296 

Ristea, Gheorghe Ioan — 60, 109, 187-189, 
196 

Rizea, Constantin I. — 69 

Rizea, Craiu I. — 51, 128-129, 224, 227 

Rizea, lon — 160 

Rizescu, Sergiu — 675 

Rizoiu, Constantin Gh. — 49 

Rodan, Daisy — 510 

Rodoslavescu, Ioana — 510 

Roiu, Anca — 429, 511 

Rojen, Michael — 418 

„Rolea“, urmărit — 539 

„Rolf“, urmărit — 367 

Roman, Dumitru — 97 

Roman, Horia — 500 

„Romulus“, informator — 619 

„Romulus“, urmărit — 583, 614 

Rosenfeld, Johanes — 650 

Rosenthal, Bertrand — 615 

Rossi, Gianfranco — 607 

Rossignon, Yvonne — 519 

Roşca, Dumitru E. — 65 

Roşca, Nicolae — 308 

Roșcanu, Radu Marin — 649 

Roșeanu, Radu — 650 

Rotariu, Iulian M. — 49, 225, 232 

„Rotaru“, informator — 306-307 

Rotaru, Constantin I. — 57 


Rotaru, Elena — 214 

Rotaru, Marin — 214 

Rotaru, Mihai Marin — 55, 213-214, 239, 245 
Rovenţa, Gheorghe V. — 71 
„Roza“, informator — 409 

Rugină, Toader P. — 47 

Russu, Augustin Gheorghe A. — 62 
Rusu, Emanoil — 42, 176, 359 
Rusu, Gavrilă — 644, 676 

Rusu, Grigore G. — 61 

Rusu, Mircea — 673 

Rusu, Vasile M. — 50 

Ruxanda, Valerian C. — 51 
„Ruxandra“, informator — 619 


Ss 


SN 1, informator — 409 
SN 4, informator — 409 
„Sada“, urmărit — 625 
Sadovan, lon — 376 
Safta, Nicolae C. — 49 
Salamon, Rudolf — 525 
Salapa, Vasile — 461, 479, 482, 484, 558 
Salmon, Charles — 511 
Salzberg, John — 512 
Samsonoft, Vera — 512 
„Sandu“, informator — 268 
Sandu, Ilie — 268 
Sandu, Nicolae — 128, 180 
„Sapin“, urmărit — 367 
„Sass losef“, urmărit — 540 
„Savin“, urmărit — 702, 727 
Savin, Dănilă S$. — 68 
Savitescu, Mihai — 643, 685 
Savu, Lon — 145, 157, 164, 167, 180, 184, 
202, 204 
Sălăjan, Iulian V. — 47 
Sălceanu, Grigore F. — 70 
Sălcudean, Pavel T. — 62, 152, 196 
„Sănătosu“, urmărit — 367 
Săndulescu, Nicolae — 396 
Sângeorzan, Dumitru L. — 46 
Sârbu, Alexandrina — 390 
Sârmaru, Nedelcu S. — 51 
Sbârcea, Constantin — 393 
„Scarlat“, urmărit — 638 
Scatula, Mihai Petre — 198-200 
Schalik, Gerhard — 510 

Schaufus, Tatiana — 512 

Schneider, Dorina — 499 

Schone, Cristian — 518 

Schustak, Franz — 348 

„Scriitorul“, urmărit — 534, 610 

Sebe, Constantin N. — 53 

Secuiu, Constantin — 563 

Seica, Petre I. — 63 

Semlecan, Vasile — 308 

Serean, Ştefan — 74, 93 

Serghe, Gheorghe N. — 158 

Shafir, Michael — 743 

Shakespeare, Frank — 627 

Sharlet, Robert — 509 

Sibeanu, Petre — 420 

Sicsai, Elisabeta — 675 

Sicsai, George — 675 

Sicsai, Izabela Corina — 675 

Sidea, Nicolae — 161 

Siegel, Eugen — 601 

„Sile“, urmărit — 664 

„Silviu“, urmărit — 730 

Sima, Constantin — 601, 605 

Sima, Constanţa — 605 

Sima, Costel — 599 

Sima, Horia — 340-342, 376-378 

„Simion“, urmărit — 583 

Simion, Eugen — 528, 614-615, 716 

Simion, Niculin T. — 160 

Simionescu, Gheorghe, col. Direcţia a VIII-a 
— 162 

Simionescu, Gheorghe, mr. Timişoara — 
312-313, 316 

Simionescu, Gr. loan — 51 

Simionescu, Nicolae — 643 

Simon, Gheorghe S. — 55, 126-127, 239, 244 

Simonfi Imre („Simon Peter“) — 354 

Sineşteanu, Gheorghe — 614 

„Sitaru“, urmărit — 539 

Sladec, Mircea — 455 

Slavu, Mircea — 455 

Slăniceanu, Nicolae — 393, 657-658, 661, 
663 

Smith, D. — 430 

Smith, S. — 599-600, 604 

„Soare“, urmărit — 487, 534 

Soare, Constantin, It.-col. — 248-249 

Soare, Constantin, It. maj. — 392 


„Socrate“, urmărit — 702, 722, 727 

Solomon, Edmond Liviu — 500 

„Someșan“, informator — 582, 619, 700 

Soo Karoly — 604 

Sorescu, Marin — 258, 517, 560-561, 746 

Spânu, Alexandru — 546 

Speller, John — 513 

„Speranţa“, urmărit — 721 

Spiegler, Iancu — 500, 511 

Sporea, C. — 517, 519 

Sporea, lon — 455-456 

Sprâncenatu, Constantin I. — 224, 228 

„Sruna“, urmărit — 544 

Stamatoiu, Aristotel — 112, 115, 181 

Stamatu, Horia — 258, 343 

Stambolgiu, Mioara — 261 

„Stan“, urmărit — 717 

Stan (Gherman), Elena — 219 

Stan, Margareta — 219 

Stan, Marin — 219 

Stan, Nicolae M. — 15, 42, 161, 217 

Stanard, Denis — 566 

Stanciu, Ionel I. — 55 

Stanciu, Vasile — 160 

Stancu, Dumitru — 526 

State, Nicolae — 175 

Stănciulescu, Victor — 525 

Stănculescu, Sandu I. — 52 

Stănculescu, Ștefan — 233 

Stănescu, Camelia — 566 

Stănescu, Florian — 525 

Stănescu, Ion — 42-72, 91, 138, 158-161, 
175, 178-179, 279, 315, 319, 331, 
361-362, 363, 389, 405, 412 

Stănescu, Mihai — 526, 589, 693, 727 

Stănescu, Petre 1. — 69 

Stătescu, Valentin — 605 

Steinhardt, Nicu Aurel — 647, 746 

Stepan, arestat — 294 

Sterian, Marin C. — 69, 179, 238, 242 

„Sterian Petre“, urmărit — 359 

Steskal, Wiliam — 306-309, 311, 314-315, 
317 

Stoe, Mircea — 424, 426, 429 

„Stoian“, urmărit — 585, 620 

Stoian, Murielle — 560 

Stoian, Nicolae — 560-564 

Stoian, Tiberiu — 511 


787 


Stoica, Constantin — 15, 42, 175, 195, 279, 
333-334 

Stoica, lon — 635 

Stoica, Petrică 1. — 39, 68 

Stoica, Radu — 526 

Stoicănescu, C. — 515 

Stoiciu, Ion Liviu — 693 

Stolojan, Sanda — 500, 515, 517, 583, 588 

„Stratenie“, urmărit — 539 

Straton, Gheorghe — 425 

Strănescu, Dan — 649 

Strănescu, lolanda — 650 

Stroescu, Nicolae — 499, 511, 745 

Sturdza, Mihail — 339 

Suciu, loan A., cpt. — 56 

Suciu, lon — 523 

Suciu, Nicolae — 674 

Sudinschi, Munciu — 526 

Suga, Alexandru — 517 

Surd, Dumitru Gh. — 65 

„Surdu“, urmărit — 367 

Surducan, lon — 344 

Sylver, Ulf — 510 

Szabados Iosef — 512 

Szabados Ladislau — 306, 309, 311, 313, 315 

Szabo Ştefan S. — 52 

Szanda Mihai — 109 

Szatmari Alexandru — 598, 605 

Szeleves Imre („Szekely Ianoș“) — 354 

Szogyor Veronica — 417 


Ș 


Șelmaru, Florica („Stanca Sturza“) 353 
Șerban, Constantin C. — 48 

Șerban, Dumitru — 176, 196, 238 
Şerban- Voican, grup de rezistență — 132 
Șerbănescu, Romeo — 292 

Șerbănoiu, loan — 239, 244 

„Şiclovan Petru“, urmărit — 603 
Șipoşan, Gavrilă — 159 

Șotropa, Mihail — 112, 115, 116 
Şovăială, Vasile P. — 59 

Ştef, Mitru — 605 

Ştefan, It.-col. — 443 

Ștefan, Traian C. — 60 

Ștefănescu, Andi — 663 

Ştefănescu, Lazăr — 491 

Ștefănescu, Mircea — 593 


Șușman, Leon — 675 
Șușman, Nicolae — 675 


T 


Tachici, loan — 419 

Tambakis, Haralambie — 424, 427 

Tambrea, Aurel I. — 69 

Tarnavski, fraţii, pastori — 410-411 

Tase, Gheorghe — 282-283, 518-519 

Tatu, Eugen Pamfil — 196 

Tăbăcaru, Dumitru — 449, 454, 466, 473 

„Tănase“, informator — 599 

Tănase, Evghenie — 15 

Tănase, Virgil — 500, 510, 514, 517, 526, 
528, 547 

Tătaru, Nicolae N. — 62 

Tăurescu (Tăurașcu), Viorel S. — 225, 232, 
308 

Târnoveanu, loan Gh. — 49, 153, 155 

Tecuceanu, Horia — 526 

Tegzesiu, Pavel — 541 

Tencu, Alexandru — 162 

Teodorescu, Anghel — 635 

Teodorescu, Eugen — 376 

Teodorescu, Leon — 565 

Teodoru, C. — 343 

Teodoru, Daniel — 343 

Terteleac, Octavian — 40 

Tertulian, Nicolae — 548 

Theodosiadis (Th6o), Rene — 339, 346, 517 

Thoma, William — 512 

Thorn, Tatiana — 510 

Ticău, Abraham loan — 523, 525 

Ticu, Vasila — 561 

Timiș, Alexandru — 604 

Timo, Martin — 721 

Tinca, Ovidiu V. — 60 

Tiplic, Valer — 423-424, 427 

Tismăneanu, Vladimir — 654 

Titileanu, Gheorghe — 156 

Tiugan, loan I. — 65 

Toader, Ion Gh. — 59 

Toanţă, Toma M. — 50 

„Toba“, urmărit — 540 

Tofan, Liviu — 746 

Toma, Constantin D. — 62 

Tomaziu, George — 610 

Tomescu, C. — 513 


„Tomis“, urmărit — 489, 533 

Toth Iosif — 308 

Tâmâry Peter Gyula — 468 

„Traducătorul“, urmărit — 394 

„Traian“, urmărit — 489, 533 

Trifa, Viorel — 339, 342, 344, 376, 426 

Trofin, Virgil — 315 

Tucan, lon — 519 

Tudor, Nicolae — 492 

„Tudorache“, urmărit — 487, 583, 585, 
614-615, 620 

Tudoran, Dorin — 514, 548 

„Tulceanu“, urmărit — 487, 583, 701, 716, 
722-723 

Tuleu, Paulo — 599-600 

Turc, losif I. — 67 


Ţ 


Ţepelea, Gabriel — 491-492 

Țepeneag, Dumitru („„Ţăranu Dumitru“) — 
354-355, 359-360, 510, 514, 517, 523, 
526, 528 

TȚoporoc, Benone — 196 


U 

Ungureanu, Ion 1. — 63 
Ungureanu, Nicolae — 601 

Urban, George — 653 

Ureche, Damian — 683 

Urma, Viorel — 566 

Ursache, Traian N. — 57, 240, 246 
Ursache, Victorin — 349 
Ursuleanu, Dan — 566 

Urzică, Traian D. — 50 

Uscătescu, George (Gh.) — 258, 342 
Uşeriu, Anchidim — 344 
„Utopicul“, urmărit — 661, 663 





V 


»V.M.“, urmărit — 664 
Vadas Zoltan — 512 

Vaida, lon I. — 58 

Vaida, Mihai Lucian — 258 
Vardala, Ion — 344 

Variu, Alexandru — 314, 316 
„» Vasile“, urmărit — 540 


Vasile, Gheorghe, cpt. — 268 

Vasile, Gheorghe M., gl.-lt. — 238, 454, 565 

Vasilescu, Traian — 117 

Vasilief, Nicholas — 748 

Vasiliu, Mircea — 499, 746 

„Vălimăreanu lon“, informator — 619 

Vălimăreanu, Petre — 342 

Vărzaru, Gheorghe — 586, 591, 594, 621, 
624-625, 697, 700, 702-703, 713, 724, 
729, 731 

Vâlcu, Neculai M. — 68 

Vecerdea, loan V. — 63 

Velea, Eugen — 233 

Velicu, George — 511 

„„Veneticul““, urmărit — 487 

Venier, Gianmarco — 566 

Verdeț, Ilie — 13-14, 41 

Verona, Sergiu — 353 

Vianu, lon — 510, 547 

„Vica“, urmărit — 367 

Victor, Nicolae — 501, 503 

Vintilă, Horia — 343 

Vintu, lorgu — 455 

„Viola“, urmărit — 486, 534 

„Viorel“, urmărit — 664 

Virgil, Veniamin — 345 

Vișan, Grigore N. — 71 

Vişoianu, Constantin — 344 

Vlad, Emeric T. — 46 

Vlad, Iulian — 21-22, 133, 140, 147, 150, 
155, 176, 186, 189, 191, 198, 200, 279, 
454, 5179, 613, 651, 724, 726-727, 729, 
735 

Vlad, Maria — 20, 110 

Vladimirescu, Tudor I. — 48 

Vladu, Gabriel — 605 

Vlădescu, Ioan (Ion) Ilie — 113-114, 224, 229 

„Vlădulescu Romeo“, urmărit — 538 

„Vlăduţ“, urmărit — 482, 625 

Vlăsceanu, Constantin — 565 

„Voiajorul“, urmărit — 377-378, 380, 382 

Voicu, lon — 22, 88, 90, 94 

Voicu, Marin C. — 53 

„Voicu Sorin“, urmărit — 359 

Voiculescu, Dobre Florin — 491-492 

Voiculescu, Malina — 525 

Volcinschi, Raul — 493, 609, 667, 674 

Von Hauff, Barbara — 566 

Vorvoreanu, Bandu — 605 

Vorzsak Janos-lgmac — 644, 674 
„Vrânceanu“, informator — 619 
Vuia, Octavian — 499 

Vulcănescu, lon — 673 

Vulcănescu, Neagu — 528 

Vuscan, Dorel — 619-620, 624, 626 


W 


Wagner, lon — 400 

Wawiernia, Mihai — 396, 487-490, 530, 537, 
586, 591, 594, 656-659, 661-664 

Well, Ştefan — 311 

Welles, Benjamin — 406 

Whist, Richard — 498 

Wierrynshi, Gregory — 747 

„Willy“, urmărit — 367 

Wilson, C.L. — 607 

Wilson, Harold — 431 


Wiser, Wise Grifin — 511 

„Wolf“, urmărit — 367 

Wolp, Wilhelm — 599-600 

Wurmbrandt, Richard — 410, 431, 513, 568 


Z 


Zagoneanu, Gheorghe — 177, 223 

Zaharia, Emil — 421 

Zamfirescu, Gabriel — 456 

Zamfirescu, Manole — 456 

Zamfirescu, Toma Nicolae (Dinu) — 456, 
504-505 

Zapodean, mr. — 608 

Zăgănescu, Radu — 642 

Zăpârţan, Vasile — 282 

Zehan, Eugen — 526 

Zetea, Aurel S. — 46 

Zilcsak, Otto V. — 56 

Zissu, lancu — 344 

